
PREFAŢĂ 


de Jean Delumeau 


Dostoievski se amuza pe seama scientiștilor din vremea sa, care credeau că 
Universul poate fi considerat un „palat de cristal“ de unde a dispărut orice 
urmă de mister. Astăzi știm că, pe măsură ce știința progresează, zona de umbră 
din jurul cunoștintelor noastre devine tot mai mare. Optimismul rationalist 
ţine de domeniul trecutului. Dar — altă latură a situaţiei prezente — asistăm, 
îndeosebi în Occident, la o diversificare a punctelor noastre de referință, la o 
clätinare a sistemelor de valori, la o punere în discuţie a credințelor tradiționale. 
Căile noastre se încâlcescw, reperele se sterg, certitudinile nu mai sunt ferme. 
Oare agnosticismul va fi religia de mâine? Sau ne vom refugia, în disperare de 
cauză, în cetăţi doctrinale apărate de oameni înarmați? 

Lucrarea de față ia în considerare acest context de întrebări și angoasă 
spirituală. Nu pretinde să aducă unul sau mai multe răspunsuri, ci, poate — este 
speranţa noastră, a celor care am alcătuit-o —, să sugereze o metodă și să des- 
chidă un drum. Asta nu duce la un ecumenism facil. Nu acesta este scopul 
nostru. Vrem, în schimb, să facilitäm, la credincioșii din diferite religii ale 
lumii, dialogul și capacitatea de a-l asculta și pe celălalt. Asta înseamnă că nu 
este vorba de o carte neutră. Fie-mi permis să propun un ghid de lectură pentru 
a oferi un mod de abordare a cărții. 

Primul punct: lucrarea nu este un catalog plin cu cifre, procentaje și hărți 
care se referă la marile religii. Există deja lucrări excelente de acest gen. Pentru 
noi important a fost să prezentăm publicului esenţa fiecărei religii și să-i punem 
în lumină bogăţia spirituală. Cartea noastră poate fi, prin urmare, comparată 
cu o masă rotundă unde fiecare se află pe picior de egalitate cu partenerii săi. 
Toţi iau cuvântul fie ca reprezentanţi ai religiei la care aderă, fie ca specialiști 
calificați în acel domeniu. Indiferent de poziţia lor, ei își propun religia cu 
înțelegere, încercând să transmită ceea ce are ea mai bun. De aceea spuneam 
că lucrarea nu e „neutră“. Convingerea noastră a fost dublată de fervoare, dar 
şi de capacitatea de a-l asculta pe celălalt cu bunăvoință. În anumite privinţe 
părerile pot deci să fie diferite, poate chiar contradictorii. 

Trebuia totuși să ţinem seama de conjunctura religioasă actuală, caracteri- 
zată de două lucruri aparent opuse care îi nedumeresc pe contemporanii noștri: 

pe de-o parte, nebuloasa de credințe difuze, tendinţa spre sincretism, atracţia 
pentru ezoterism care par să aibă azi mare succes în Occident; pe de altă parte, 
revenirea la integrismul agresiv care se accentuează sub ochii noștri în interiorul 
majorităţii religiilor. Aceste două mari tendinţe necesitau consideratiile atente 
a doi specialiști în sociologia religioasă, care intervin, la rândul lor, în carte, 
după purtătorii de cuvânt ai diferitelor spiritualitäti. După aceea, cititorul va 
trage concluziile pentru el singur. Nu este de căderea noastră s-o facem pentru 
el. În aceste câteva rânduri de introducere aș vrea să-l pregătesc pe cititor pentru 
o dezrădăcinare care, pe parcursul acestei călătorii în jurul Pământului, îl va 
marca în mod deosebit, fie că este de obârsie din Vest, din Est sau din Sud. 
Trecând de la un autor la altul, el va descoperi mai întâi mari diferenţe de ton 
si de accent. Editorul si coordonatorul lucrării nu au vrut să intervină în acest 
sens, Ei au lăsat fiecare autor să-și urmeze ritmul propriu, să-și aleagă limbajul 
potrivit, să se exprime cu ajutorul categoriilor care-i sunt familiare. Un autor 
poate fi mai didactic, un altul — mai inspirat. Am preferat diversitatea, căci 
scopul nostru era și acela de a pune în evidență, plecând de la un respect 
reciproc, varietatea demersurilor religioase. 

Cititorul trebuie să se aștepte de asemenea să vadă cum se vor nărui anu- 
mite certitudini prea repede acreditate. Aflăm cu oarecare uimire că englezii 
au fost aceia care au creat cuvântul „hinduism“ în 1830 si că termenul ,confu- 
cianism- nici nu există în chineză. Autorul capitolului despre Biserica Catolică 
insistă asupra unei „antropologii optimiste“ a creștinismului, în totală ruptură 
cu imaginea în tonuri sumbre despre om creionată în Occident de augustinism. 
Reprezentantul iudaismului se întreabă asupra absenței lui Dumnezeu în 
momentele dramei de la Auschwitz. Lectura pe care un musulman pios o face 
aici Coranului ne va surprinde pe multi dintre noi. În acest capitol Jihād este 
tradus prin ,emulatie în efort“ si sub pana acestui autor putem citi că „ideea 
de a face din divergentele de opinie religioasă un delict nu ar putea fi sugerată 
de lectura nici unui pasaj din Coran“. Cât despre specialistul în religii africane, 
el demonstrează de-a lungul contribuţiei sale că „monoteismul este de când 
există Africa“ și că misionarii s-au înșelat în privinţa diavolului african. Lu- 
crarea noastră comună își trage, cred, valoarea din aceste repuneri în discuţie 
si reevaluări fără de care orice dialog adevărat între religii ar fi de la bun 
început condamnat. 

Totuși este un dialog dificil, pentru că pune faţă în faţă religii ale Cărţii 
şi religii care nu au o „carte“. Într-un caz există sfinți, preoți, călugări; în 
celălalt, aceștia lipsesc. Într-un caz toată lumea aspiră la mântuirea individuală, 
cu toate că această preocupare nu este nici pe departe universală. Câr despre 
budism, el propovăduiește că totul este o iluzie, în vreme ce pentru daoism 
totul este real. 

În aceste condiții ceea ce facem noi poate părea altfel decât disonant? Dar 
de ce am încercat să facem așa ceva? Răspunsul este că, dincolo de orice religie, 
există omul religios din toate timpurile și al tuturor civilizaţiilor. Pelerinajele, 
procesiunile, lumina lumânărilor, postul și rugăciunea, dar și cântecele și 
sărbătorile depășesc si transcend toate credințele. Omul are nevoie de rituri; 
aceste liturghii îi permit să pătrundă în spaţiul sacrului, care se va afla 
întotdeauna dincolo de spaţiul închis al științei. Acest spaţiu al sacrului este 
locul unde omul se descoperă mai mare decât este și unde găsește atât ordinea 
universală, cât și rațiuni de a trăi. Diferitele religii ale lumii, fiecare în limbajul 
ei, exaltă înţelepciunea și înţelegerea, sinceritatea și omenia, sfintenia si 
umilința; valori comune preţioase a căror disparitie n-ar dori-o nimeni. 

Va exista oare, într-o zi, o religie a omenirii, așa cum sperau romanticii 
în secolul al XIX-lea? Nimeni nu poate ști. Dar suntem datori să schițăm, 
unii către alții, demersuri de apropiere. În 1812 călugării budiști au facilitat 
traducerea Bibliei în singalezä si au oferit ospitalitate misionarilor protestanți. 
În vremurile noastre Maica Tereza s-a rugat astfel într-un templu jainist din 
Digambar: „O, Doamne, fă să nu aduc niciodată suferință unei fiinţe vii [...], 
să am un simtämânt de prietenie pentru toate vietuitoarele lumii. Fie ca 
izvorul înţelegerii să râsneascä întotdeauna din inima mea către cei care 
agonizează și suferă [...]! Fie ca dragostea reciprocă să înflorească în lume!“ 

Religiile lumii se înscrie în linia acestui mod de a gândi. Și prin aceasta reface 
legăturile cu o tradiție umanistă. În secolul al XVI-lea, în India, împăratul Akbar 
(mort în 1605) a construit o „casă a culturilor“ unde puteau să se exprime re- 
prezentanti ai tuturor credințelor. Mai înainte — în Occident — Raymundus 
Lullus, iar apoi Nicolaus Cusanus și Guillaume Postel pledaseră pentru înte- 
legere, înainte de toate între creștini, dar și între creștini, evrei și musulmani și, 
în sfârşit, între discipolii religiilor Cărţii si credincioșii din alte religii. Nicolaus 
Cusanus scria în De pace fidei: „Ce altceva își dorește o fiinţă vie decât să trăiască 
în continuare? Ce-și dorește cel care există, dacă nu să-și continue existenţa? 
Tu (Dumnezeule), tu eşti acela care dai viața și existența. Tu ești acela pe care-l 
căutăm pe diferite căi și prin diferite rituri si care ești numit cu diferite nume, 
căci, în esență, tu rămâi necunoscut de nimeni si inefabil.“ 


Este deci evident că nu a fost uşor să citeşti atent, să pui alături si în ar- 
monie cele cincisprezece contribuţii scrise de autori de pe trei continente. 
Agnès Fontaine a făcut-o cu obisnuita-i dăruire si cu o încredere de nezdruncinat 
în succesul încercării noastre. Ea este de fapt al șaisprezecelea coautor al cărții. 
Îi exprim întreaga mea recunoștință. 


CREŞTINISMUL 


Se vorbeşte, în mod curent, despre religia ortodoxă, despre religia catolică, despre 
religia protestantă. În realitate, fundamental, există CREȘTINISMUL. Diferențele 
dintre familiile creştine, chiar dacă au determinat unele rupturi, nu im pietează 
asupra unității creştinismului. De aici conceptia şi titlul acestui articol. Deşi 
apartinem fiecare uneia din cele trei mari familii creştine, l-am elaborat împreună, 
obiectivul nostru fiind să evidentiem ce este creștinismul în unitatea lui profundă 
și, în acelaşi timp, diferenţele, discordante uneori, ale realizărilor sale istorice. 

Mai întâi este expus, în trei capitole, fondul comun al credinţei creştine. Primul 
capitol tratează izvoarele sale: Hristos si primele mărturisiri de credință. Al doilea 
capitol prezintă esentialul despre Sfânta Scriptură. Al treilea capitol vorbeşte de 
concepția despre om si despre mântuire. Desigur, sunt destule pagini care poartă 
pecetea apartenenţei confesionale a autorului lor, dar am vrut să prezentăm aici 
realitatea care ne este comună. 

Celelalte trei capitole descriu particularitätile fiecărei confesiuni creştine, refe- 
ritoare atât la istoria lor, cât si la experienţa spirituală si la convingerile cărora le 
stau ele mărturie. 

O. C, J. B., J. R. 


HRISTOS DIN MĂRTURISIREA DE CREDINŢĂ 
de Olivier Clément 


Creștinismul înseamnă Isus, în care creștinii îl recunosc pe Hristos, adică pe 
„Mesia“, Uns al Duhului Sfânt, Cuvântul lui Dumnezeu întrupat, Dumnezeu 
însuși care a luat trup: 


Ce era de la început, ce am auzit, ce am văzut cu ochii noștri, ce am privit si mâinile 
noastre au pipăit despre Cuvântul vieţii, aceea vă vestim. Şi viaţa s-a arătat si am 
văzut-o și mărturisim și vă vestim viaţa de veci, care era la Tatăl și s-a arătat nouă 
(1 loan 1, 1-2)*. 


Dumnezeu este transcendent în așa măsură, încât a putut transcende însăși 
transcendenta sa pentru a veni până la noi. Istoria unirilor succesive pe care le 
prezintă Biblia — unirile lui Adam, Noe, Avraam, Moise — culminează si se 
desăvârșește în unirea totală, în Hristos, a dumnezeiescului cu omenescul, „fără 
să se confunde si fără să se împartă“. Isus este unul dintre noi, el aparține total 
condiţiei umane, este o individualitate concretă, dar, în același timp, este 
Cuvântul care poartă în sine lumea. „Pentru că întru El au fost făcute toate, 
cele din ceruri și cele de pe pământ, cele văzute și cele nevăzute [...]. Toate s-au 
făcut prin El si pentru El. El este mai înainte decât toate“, scrie Sfântul Apostol 
Pavel (Col. 1, 16-17). În El, chipul consubstantial al Tatălui — „Cel ce M-a 
văzut pe Mine a văzut pe Tatăl“, zice Isus (loan 14, 9) —, fiecare om este „după 
chipul“ lui Dumnezeu (Fac. 1, 27). 

Miezul „Bunei Vestiri“ — acesta este sensul cuvântului „Evanghelie“ —, pe 
care o proclamă, către anul 30 d.Hr., apostolii aleși si formaţi de Isus (apostol 
înseamnă „trimis “), este vestirea morții și învierii lui: Dumnezeu devenit om 
se întrupează cu noi în moarte, în toate formele de moarte, pentru a învinge 
negativitatea lor și pentru a le transforma în „paşte“, în „trecere“ spre o viaţă 
şi o libertate pe care putem, încă din timpul existenţei noastre pe pământ, să 
le întrezărim și uneori să le dobândim. 


* Traducerea citatelor din Biblie, pentru toată lucrarea, a fost preluată din Biblia 
publicată de Editura Institutului Biblic și de Misiune al Bisericii Ortodoxe Române, 
București, 1988 (n. tr.). 

La început deci, mărturia apostolilor — iluminati de Duhul Cincizecimii 
nu numai în lumea lor, ci și în toate comunitățile fondate de ei — a avut în 
centrul ei Taina Crucii si a Paştilor, a crucii pascale dătătoare de viață, „sin- 
gura cunoscătoare a teologiei“, după cum vor spune mai târziu Sfinții Părinți. 
La misterul acesta se referă aproape în întregime epistolele apostolice. În 
Evanghelii, povestirea Patimilor ocupă un loc atât de important, încât au 
putut fi numite „povestiri ale patimilor cu introducere detaliată“. Pe Isus, 
»incepätorul Vieții, ai cărui martori suntem noi, [...] Dumnezeu L-a înviat 
din morţi“, spune Petru în Faptele Sfinților Apostoli (Fapt. 3, 15). Pentru 
tradiţia creștină primară, Isus nu este un personaj de altădată; este cel înviat, 
prezent mereu în Duhul Sfânt și care poartă în sine, scoțându-i din neant, toți 
oamenii și întregul Univers. Primele comunități au înţeles istoria lui Isus — și 
pe aceea a umanității, și devenirea cosmosului — plecând de la acest sfârșit, 
care este un început nemaiauzit. Principiul, Tatăl, dă. Hristos iartă”, adică 
face din nou. Duhul, Suflul Sfânt, în această deschidere fără limite, îi redă 
omului vocaţia sa de „creator creat“. Grupul amăgit și împrăștiat al disci- 
polilor s-a reconstituit în Biserică, nu numai în jurul Celui înviat, ci în el, 
sălașul Duhului Sfânt. 


PRIMUL TESTAMENT 


Pentru religiile arhaice, ca și pentru India, nu există vreo diferență între 
divin si Univers. Universul este „teofanic“. Omul, „cosmizându-se“, se topește 
într-un divin impersonal. 

Biblia face cunoscut misterul creaţiei: Dumnezeu este Celălalt care voiește 
lumea si care o poartă în înțelepciunea sa. Totul este creat „din nimic“, nu 
pentru că acesta ar fi „ceva“, ci fiindcă o creatură nu are existență decât prin 
voia iubitoare a lui Dumnezeu, care o face depărtată, diferită, și totuși în relație 
cu El. Totul este creat printr-un „Eu sunt“ care îl transcende, dar care îi zice 
omului „tu“. „Eu sunt“ al transcendentei în cel mai înalt grad, pe care Isus o 
va lua si şi-o va însuşi. Hristos, Fiul Întrupar, este Celălalt din Unul al cărui 
Duh sălășluiește în el si care ni se împărtășește ca să ne unească diversificându-ne. 
La începutul secolului al VI-lea, Dionisie Pseudo-Areopagitul spune că 
Dumnezeu „dincolo de Dumnezeu“, în mod antinomic Unitate și Trinitate, 
împărtășește oamenilor unitatea și diversitatea: nici contopire asiatică, nici 
separație individualistă, nici dragoste fără libertate, nici libertate fără dragoste, 
ci persoana în comuniune. 


* Joc de cuvinte în limba franceză, donner, „a da“, pardonner (scris în textul ori- 
ginal par-donner), „a ierta“ (n. tr.). 

Astfel, primul Testament nu este numai istoria intervențiilor divine, ci si 
aceea a acceptărilor sau a refuzului omului. Decelăm, departe de orice meta- 
fizică spaţială în surplombă a „eternului prezent“, o istorie a lui Dumnezeu, a 
asteptärii lui, a deceptiilor lui, a supärärilor lui, a dojenirilor lui, a împlinirilor 
lui. Mântuirea se apropie sau se depărtează după cum omul este pregătit sau 
nu să o primească. „Momentul“ Hristos, kairs-ul său, nu depinde numai de 
hotărârea dumnezeiască, ci și de voința umană. Va fi nevoie nu numai de Buna 
Vestire, ci si de acceptarea lucidă a Mariei, pentru ca tragedia libertății umane 
să se lămurească. Între Dumnezeu și om, dragostea este o luptă. Dumnezeu 
vrea un popor „cu fruntea neplecată“, care să-l înfrunte si care să nu adere la 
el decât într-o dificilă libertate. Tot astfel Iacov devine Israel pentru că „te-ai 
luptat cu Dumnezeu și cu oamenii și ai ieșit biruitor“ (Fac. 32, 28). 

Iar patriarhii se fac popor si, când acest popor este în captivitate în Egipt, 
Dumnezeu face să apară Moise — care la început luptă, se revoltă — ca să-l 
scoată din robie. Trecerea Mării Roșii — prefigurare a botezului — arată că 
Dumnezeu este acela care eliberează, care dă drumul: tot atâtea verbe care se 
vor înscrie în chiar numele de Isus: Jesua, „Dumnezeu mântuiește“. Ieșirea 
devine „un gest permanent al lui Dumnezeu“!, până la Ieșirea definitivă prin 
apele morţii, în misterul Crucii si al Învierii: atunci când Dumnezeu nu mai 
salvează un popor zdrobindu-i dușmanii, ci salvează întreaga omenire 
acceptând El însuși moartea. 

Pe Sinai, sau mai degrabă la Horeb-Sinai, Dumnezeu, în mijlocul focului 
de pe munte, se revelează inaccesibil: „Sunt ceea ce sunt.“ Dar imediat El dă 
Tora, legea unui legământ fundamental. Întregul sens al Decalogului constă 
în dublul refuz al idolatriei și al păcatului: acceptarea Distantei în care se 
mistuie idolii, consimtämänt pentru Prezența care se înscrie în respectul față 
de celălalt, față de oaspete, reprezentare a Celuilalt, așa cum a fost în fața ste- 
jarului de la Mamvri. 

În afară de această temă globală a Legământului, trei figuri anunță în- 
truparea Cuvântului: aceea a regelui mesianic, a Slujitorului care suferă si a 
Fiului Omului. Micul regal, care în Egipt îl identifica pe rege cu dumnezeirea, 
a fost mai întâi respins, apoi profund transformat, în Israel. Dumnezeu singur 
este Rege și profetul Samuel se scandalizează atunci când poporul cere un rege 
dintre oameni, ca să fie la fel cu celelalte popoare. Până la urmă, regele va fi 
doar slujitorul lui Dumnezeu, al Cuvântului său, chiar dacă le primește prin 
intermediul unui profet, precum Saul, sau dacă apare el însuși ca un inspirat, 
ca David. De alfel, regele nu este acela care îl reprezintă pe Dumnezeu în faţa 
poporului, ci reprezintă poporul în fața lui Dumnezeu. În această calitate el 


1. Jacques Guillet, Thèmes bibliques, Paris, Aubier, 1951, pp. 10-11. 

primește ungerea Sfântului Duh, este uns, messia. Încetul cu încetul, trecând 
printr-o istorie tragică, a crescut așteptarea unui rege mesianic care să înfrângă 
forţele răului si să instaureze domnia lui Dumnezeu. Cea mai răspândită viziune 
a lui Mesia, în vremea lui Isus, era aceea a noului David însărcinat cu restaurarea 
regatului lui Israel. 

Or, în Deutero-lsaia, la capitolele 42, 49, 50 până la 53, apare în contrast 
figura Slujitorului care suferă, care mântuiește lumea prin umilinţa de bună- 
voie și plină de credinţă la care s-a supus: 


Nu avea nici chip, nici frumuseţe, ca să ne uităm la El [...]. Dispretuit era și cel 
din urmă dintre oameni; om al durerilor [...]. Dar El a luat asupră-Şi durerile 
noastre si cu suferințele noastre S-a împovărat [...]. Chinuit a fost, dar S-a supus 
si nu Şi-a deschis gura Sa; ca un miel spre junghiere s-a dus [...]. Şi-a dat sufletul 
Său spre moarte și cu cei făcători de rele a fost numărat. Că El a purtat fărădelegile 
multora și pentru cei păcătoşi Şi-a dat viața. 


Meditând la aceste texte, adăugate profetiilor din capitolele 7 si 9 din Isaia, 
în special în traducerea Septuagintei? — „Fecioara va lua în pântece si va naște 
fiu“ —, creștinii au putut vedea în cartea lui Isaia o „a cincea Evanghelie“. 

Cartea lui Daniel aparține deja genului apocaliptic și constituie o adevărată 
filozofie a istoriei, din care descrie în mod simbolic kairof, momentele pro- 
videntiale. Or în capitolul 7 apare figura Fiului Omului — o expresie pe care 
Isus și-o va atribui pentru că îi plăcea. Fiul Omului este Omul ceresc și te 
gândești la acea „înfățișare“, care „semăna cu chipul omenesc“, pe care o vede 
lezechiel în inima lui Dumnezeu (lez. 1, 26 și urm.). Fiul arhetip al omului? 
ar putea întreba creștinii. Orice ar fi, Fiul Omului, pe care-l așteptau anumite 
medii evreieşti (acelea care au provocat înmulțirea apocalipselor intertesta- 
mentare), avea într-adevăr un aspect suprapământesc, universalist, cosmic, în 
perspectiva Judecăţii de Apoi și a Împărăției lui Dumnezeu. Mai mult chiar 
decât Slujitorul care suferă, Fiul Omului desemnează o existență înglobantă, 
în comuniune personală și colectivă în același timp, pentru că Daniel îl iden- 
tifică cu „sfinţii Celui din Prea Înalt“ (Dan. 7, 18 si urm.). 

Astfel, în ajunul întrupării, s-a definitivat o așteptare care este deja o 
prezență în devenire. Asteptare și prezenţă pe care nu o pot fixa, epuiza nici 
Templul din piatră, nici Pământul Fägäduintei, căci acestea nu au încetat să 
se interiorizeze și să se universalizeze. Este Sehina — în ebraică —, prezență ca 
sub un cort, aluzie la cortul întrunirilor începuturilor, care își schimba mereu 
locul. Lumină care se estompeazä, luminite în exil, pe care le va aduna Fiul 


2. Așa se numește traducerea în grecește a Bibliei, realizată la Alexandria, între seco- 
lele al IV-lea si al II-lea î.Hr. 


CREȘTINISMUL 21 


Omului într-o imensă beraka. Berakot-urile de pe masă anunţă euharistia și 
prologul Sfântului loan va asemăna Cuvântul întrupat cu Sehina, spunând — 
consonanta este frapantă — că acela ekénosen — și-a ridicat cortul — printre noi. 

Totuși, aceste feluri diferite de așteptare nu coincideau nici pe departe unele 
cu altele: era o mare distanță între figura unui Mesia naţional, politico-religios 
si aceea a Fiului Omului, universal și ultim. Tema Fiului Omului ca Slujitor 
smerit era străină iudaismului, de unde și sminteala lui Petru când Isus i-a 
anunțat răstignirea sa (Mat. 16, 22). 

Scriptura rămânea deci, cum spuneau Părinții greci, kryptographia, scriptura 
tainei, si skiagraphia, scriptura întunericului, întuneric din care iese lumina. 
Cuvântul trebuia să se dezvăluie în afara Cărţii pentru ca sensul lui să fie pe 
deplin revelat. 


ISUS 


Isus este fiul poporului Legământului si al Fägäduintei, dar trece dincolo 
de aceste limite pentru a se adresa omenirii. Dintre cele două genealogii pe 
care le prezintă Evangheliile, aceea a lui Matei plasează punctul său de plecare 
la Abraham, care „l-a născut pe Isaac“, dar Evanghelia după Luca ajunge până 
la Adam, „fiul lui Dumnezeu“. loan desemnează un „început“ veșnic: „La 
început era Cuvântul [...] și Dumnezeu era Cuvântul [...] și Cuvântul S-a 
făcut trup.“ Matei si Luca ne spun că mama lui Isus, Maria, l-a născut Fecioară 
fiind, de la Duhul Sfânt. Prin intervenţia transcendentei este astfel rupt lanţul 
nașterilor spre moarte. Apare cineva Viu, în întregime viu, capabil să aducă 
Viaţa chiar și în moarte, pe care nu o va suporta ca pe un destin, ci și-o va 
asuma de bunăvoie. 

Isus se naște necunoscut, într-o iesle, la Betleem, în Iudeea, unde este rege 
Irod, sub protectorat roman. El crește în „Galileea neamurilor“, la Nazaret, 
până la treizeci de ani. Iosif, tatăl său adoptiv, este tâmplar, dar aparține 
semintiei lui David. Din această lungă „viață ascunsă“ nu știm nimic; doar o 
fugă plină de înţelesuri, la doisprezece ani, la Templul din Ierusalim, unde 
Isus se întreţine cu învățătorii Legii, spunându-i deja lui Dumnezeu „Tatăl 
Meu“, atunci când răspunde reproșurilor Mariei (Luc. 2, 41-50). Mai târziu, în 
faţa discipolilor Săi, El va uni si va face distincție între „Tatăl meu si Tatăl vostru“. 
Constiinta omenească a lui Isus se deschide încetul cu încetul — se pare — spre 
desăvârșirea care constituie fondul ființei sale: „Și Iisus sporea cu înțelepciunea 
şi cu vârsta și cu harul la Dumnezeu și la oameni“ (Luc. 2, 52). Printr-o mişcare 
inversă, divinitatea va lua treptat în el dimensiunea decăderii umane, până la 
strigătul disperat de pe Cruce. 

La vârsta de treizeci de ani, Isus este botezat în apele Iordanului de cel 
de pe urmă profet al Ierusalimului, loan „Botezătorul“, care cheamă 
neamurile la cäintä. Punct de întâlnire al celor două Legăminte și figură deja 
pascală, aceea a scufundării în apele mortificatoare și a ridicării în apele 
dătătoare de viață de acum înainte. Și prima manifestare a Treimii: 


Şi după ce s-a botezat tot poporul, botezându-Se și lisus si rugându-Se, s-a deschis 
cerul. / Şi S-a coborât Duhul Sfânt peste El în chip trupesc, ca un porumbel, și S-a 
făcut glas din cer: Tu ești Fiul Meu cel iubit, întru Tine am binevoit (Luc. 3, 21-22). 


Isus trăiește evenimentul în rugăciune, el se cufundă în lumina interioară 
din ființa sa. Subiectul umanităţii lui este un subiect divin. Atunci, „plin de 
Duhul Sfânt“, el este „împins“ de acesta în pustie, pentru ca aici să-l înfrunte 
pe diavol — didbolos: cel care dezbină. În lupta cu ispitele simbolice el iese 
învingător, ispite care l-au învins pe universalul Adam: ispita minunăţiilor ma- 
teriale, care oprește dorinţa omului la nevoile lui, idolatria economiei: trans- 
formarea pietrelor în pâini. La care el răspunde: „Nu numai cu pâine va trăi 
omul, ci cu tot cuvântul care iese din gura lui Dumnezeu“ (Mat. 4, 4). La 
antipod, ispita magiei, care fascinează nemaitinând seama de gravitație, adică 
realitatea în-trupării: să se arunce de pe Templu, ca să fie purtat pe brațe de 
îngeri. Și răspunsul: „Să nu ispitesti pe Domnul Dumnezeul tău“ (Mat. 4, 7). 
În sfârșit, ispita puterii, a dorinţei de putere — chiar dacă aceasta se manifestă în 
impunerea binelui —, separată și deci separatoare, „diabolică“. Și răspunsul: „Dom- 
nului Dumnezeului tău să te închini si Lui singur să-i slujești“ (Mat. 4, 10). 

De acum înainte, Isus, înveșmântat în Duhul Sfânt — „Duhul Domnului 
este peste Mine“ (Luc. 4, 8) —, tresärind de bucurie în harul care face să vibreze 
în el relaţia cu Tatăl, Isus anunţă „vestea cea bună“ și se anunță pe sine ca 
fiind „vestea cea bună“: în el Dumnezeu vine spre oameni, om printre oameni, 
umanitatea tuturor oamenilor. El le este alături în bucuria lor — la nunta din 
Cana sau atunci când le spune să stea pe iarbă ca să le împartă pâine și pește, 
înmulțite la nesfârșit; le este alături în suferinţele lor, în agoniile lor, în revolta 
şi în abandonul lor. Le este alături până și în lipsa de Dumnezeu, adică în 
iad, atunci când, pe Cruce fiind, el exclamă: „Dumnezeul Meu, Dumnezeul 
Meu, pentru ce M-ai părăsit?“ 

Isus cheamă oamenii să-și ,invârtoseze" inima si mintea (două noţiuni 
inseparabile în Biblie), pentru a se deschide, prin el, Oaspetelui dumnezeiesc, 
ca să ajungă în împărăţia tăinuită care izvorăște din Cuvântul devenit trup, 
nefiind altceva decât lumina lui, filiatia și Duhul său. „Pocăiţi-vă (metanoeite: 
întoarceți mintea voastră), căci s-a apropiat împărăţia cerurilor“ (Mat. 4, 17). 
Discipolii se adună în jurul lui. El alege dintre aceștia doisprezece, pentru 
a-i face „trimiși“, adică „apostoli“. 

Unii văd în el un învăţat în iudaism, un rabbi. De fapt, el propoväduieste 
prin sinagogi, discută cu experţii în Scripturi, uneori folosește metodele 
acestora. Dar învaţă și sub cerul liber, pe malullacului, pe înălțimi, povestitor 
oriental care inventează „parabole“ inspirate din viața cotidiană, profană a 
ţăranilor, a negustorilor, a servitoarelor, evocând regi intrați în legendă, cum 
nu mai existau în acel Răsărit supus Romei. 

Anturajul lui este deconcertant. E vorba de femei și copii, persoane pe 
care un rabbi le evită cât poate de mult, de colaboratori ai ocupantului roman, 
funcționarii publici care împilau poporul în folosul romanilor (și al lor), și 
de rezistenți, zelotii, care în afara acestui cerc erau devotați politicii răului, 
de pescari si capitalisti, de patriciene si prostituate. Învățătura lui nu este un 
comentariu; este directă: „El îi învăţa pe ei ca Cel care are putere, iar nu în 
felul cărturarilor“ (Marc. 1, 22); „Că îi învăţa pe ei ca unul care are putere, 
iar nu cum îi învățau cărturarii lor“ (Mar. 7, 29). El își spune Stăpânul 
sabatului și că sabatul este pentru om, și nu omul pentru sabat; realizează 
vindecări, de preferință în această zi, cu o ușurință provocatoare. Se arată a 
fi mai mare decât Iona și decât Solomon (Mat. 12, 41-42) si spune: „Eu sunt 
mai înainte de a fi fost Avraam“ (loan 8, 58). El se identifică cu Fiul Omului, 
în același timp Om ceresc, arhetip dumnezeiesc al omului și Om „maximum“, 
cum îl va numi Nicolaus Cusanus?. El își atribuie nume divine ca acel „Eu 
sunt“, pe care tocmai l-am citat, dezleagă păcatele, scoală morţii, afirmă că el 
este, în sine însuși și chiar de acum, „învierea și viaţa“ (loan 11, 25). 

Cu toate acestea, își ascunde caracterul mesianic, căci îl interpretează nu 
în perspectiva regelui victorios, ci în aceea a slujitorului smerit. „Taina me- 
sianică“ constantă în Evanghelia după Marcu, în care Isus îi face să tacă pe 
bolnavii pe care i-a vindecat și pe demonii pe care i-a alungat. Nu acceptă 
mărturisirea Martei: „Eu am crezut că Tu ești Hristosul, Fiul lui Dumnezeu...“ 
(loan 11, 27) decât în momentul în care va trece prin rușine, tortură, moarte. 
Refuză să fie făcut rege: „Împărăția Mea nu este din lumea aceasta.“ Folosește 
tot mai mult un limbaj de universalitate. Umilinta amestecată cu umor a femeii 
siro-feniciene — „și câinii, sub masă, mănâncă din firimiturile copiilor“ (adică 
ale evreilor) (Marc. 7, 28) — obţine de la Isus o minune pe pământ străin: nu 
va mai fi pământ străin. Când descrie Judecata cea de pe urmă (Mat. 25, 31 
şi urm.), toate neamurile se găsesc adunate și judecate după un singur criteriu: 
respectul și grija față de aproapele. 

Minunile pe care le face Isus — sau mai degrabă credința plină de nădejde 
a interlocutorilor săi — sunt singurele „semne“: acestea fac cunoscută, anticipează 


3. Nicolas de Cues, „Sermon: Il a convenu que le Christ souffrit“, în Œuvres choisies, 
Paris, Aubier, 1942, pp. 49-50. 


24 RELIGIILE LUMII 


ultima Schimbare la Faţă pe care Isus o poartă în sine. Acestea anunță lupta 
cu moartea și victoria asupra morții. În fața mormântului lui Lazăr, în fața 
tristetii deznădăjduite a celor rămași, „a lăcrimat Isus“. Urmează chemarea 
hotărâtă: „Lazăre, vino afară!“ (loan 11, 43). 

Cu putin înainte de Patimile sale, el se schimbă la față, pe munte, iar trei 
dintre apostolii săi pot să vadă lumina pe care o răspândește în taină, în timpul 
convorbirilor cu Moise și Ilie — Legea și Profetii — despre al său éxodos, care 
urma să se desăvârșească la Ierusalim (Luc. 9, 30-31). Si acest exod tragic se 
desävârseste ca să strălucească Lumina, nu numai pe munte, ci și în prăpastie, 
venindu-ne, de acum înainte, nu din afară, orbitoare, ci prin moartea care 
limitează natura noastră și ale cărei încuietori au fost zdrobite. 

Isus intră în Ierusalim ca un rege paradoxal, „Mesia altfel“, călare pe un asin, 
si nu pe un cal de bătălie. El îi alungă cu asprime pe vânzätorii de la Templu: 
pentru a marca încetarea jertfelor și pentru a aminti că nu-i poți sluji în același 
timp și „pe Dumnezeu, și pe Mamona“, adică banul. Prin el se va realiza, pentru 
toate locurile și pentru toate timpurile, marea jertfă, nu de împăcare cu 
Dumnezeu, ci de restaurare a omului: „Dărâmaţi templul acesta și în trei zile 
îl voi ridica“, a spus el despre „templul trupului Său“ (loan 2, 19-21). 

Templu nou, Miel pascal definitiv, reluare a tuturor legămintelor în 
Legämäntul cel de pe urmă: în timpul ultimei mese cu apostolii, când trădarea 
prietenului inaugurează Patimile, el rupe și împarte pâinea — „acesta este 
Trupul Meu care se frânge pentru voi“ —, binecuvântează și oferă paharul plin 
cu vin — „Acesta este Sângele Meu, al Legii celei noi, care pentru mulți se varsă“ 
— anticipând moartea și în același timp victoria lui; el nu va mânca din acest 
Paște, el nu va bea din rodul viței „până ce nu va veni împărăția lui Dumnezeu“ 
(Luc. 22, 17-18). Căci spusese: „Cel ce mănâncă trupul Meu și bea sângele 
Meu are viață veșnică [...]. Trupul Meu este adevărată mâncare și sângele 
Meu, adevărată băutură. Cel ce mănâncă trupul Meu și bea sângele Meu 
rămâne întru Mine și Eu întru el. Aceasta este pâinea care s-a pogorât din cer“ 
(loan 6, 54-58). 

Lovindu-se de dușmănia puternicilor (si abililor) reprezentanți ai politicii 
si religiei, Isus este arestat, batjocorit, biciuit, scuipat, încoronat cu o coroană 
de spini, înveșmântat în derâdere cu purpură. Ecce homo, „iată omul“. 
Procuratorul roman îl condamnă la moarte ca „rege al iudeilor“, deci ca pe un 
răzvrătit împotriva Cezarului, la cererea anumitor șefi ai poporului iudeu (dar 
apostolii vor frecventa multă vreme Templul și prima comunitate, de la 
Ierusalim, va fi compusă în totalitate din evrei). Poporul evreu, spunea Péguy, 
a fost atunci un „teatru de umanitate“: într-adevăr, pretutindeni aflăm „spiritul 
importanţei“ politice și „spiritul importanţei“ religioase, de cele mai multe ori 
mergând mână în mână: unii divinizând puterea, ceilalți pretinzând că o au 

de la Dumnezeu. În cuvântul său, ca și în tăcerea sa, Isus arată până la sfârșit 
o libertate suverană: „Pentru aceasta Mă iubește Tatăl fiindcă Eu îmi pun 
sufletul, ca iarăși să-l iau. / Nimeni nu-l ia de la Mine, ci Eu de la Mine însumi 
îl pun. Putere am Eu ca să-l pun si putere am iarăși să-l iau“ (loan 10, 17-18). 
Isus răstoarnă toată fizica supranaturală a curatului și necuratului, a sacrului 
şi profanului, întreaga ierarhie construită pe excluderi care caracterizează 
explicit toate societăţile arhaice și, implicit, societățile moderne. El denunță 
tentatia de a avea dușmani și sclavi. Dușmanii, pentru a arunca asupra lor 
nelinistea proprie si, iată, astfel este distrusă legătura dintre violență și sacru. 
Sclavii, ca să te simţi Dumnezeu și, pentru o clipă, să uiţi de moarte. De aici 
porunca paradoxală, fundamentală, „iubește-i pe dușmanii tăi“, pe care Isus 
o exemplifică, desăvârșind-o pe Cruce: „Părinte, iartă-le lor, că nu știu ce fac“ 
(Luc. 23, 34). Poţi „să-i iubeşti pe dușmani“ atunci când înlăuntrul tău neli- 
nistea devine încredere, iar moartea — înviere; și astfel poţi să rupi lanţurile de 
neînlăturat ale morţii. „Toţi cei ce scot sabia de sabie vor pieri“ (Mat. 26, 52). 
„Daţi deci Cezarului cele ce sunt ale Cezarului și lui Dumnezeu cele ce sunt 
ale lui Dumnezeu“ (Mat. 22, 21), adică omul, chip al lui Dumnezeu, taină de 
nepătruns, și totuși — și prin urmare — iubire din punct de vedere ontologic. 
Pentru a deschide spaţiul libertății spiritului, Isus încrucișează domnia Cezarului 
cu domnia lui Dumnezeu, istoria lui Irod și a lui Pilat cu aceea a Fericirilor. 
El aruncă în istorie — rană si sămânță — revelaţia persoanei ireductibile și a 
întregii omeniri din fiecare persoană. El le cere alor săi să transforme puterea 
în slujire: 
Iar El le-a zis: Regii neamurilor domnesc peste ele și cei ce le stăpânesc se numesc 
binefăcători. / Dar dintre voi să nu fie astfel, ci cel mai mare dintre voi să fie ca cel 


mai tânăr, si căpetenia ca acela care slujește, / [...] Iar Eu, în mijlocul vostru, sunt ca 
unul ce slujeşte (Luc. 22, 25-27). 


Lui Isus îi place să-i dea pe samariteni drept exemplu. Samaritenii erau cu 
atât mai mult urâţi și dispretuiti, cu cât erau mai uniți și erau acuzaţi de a fi 
denaturat adevărul sub influenţe străine. Samariteanul este deci aproapele 
căruia i se detestă personalitatea. Tocmai un samaritean însă, în parabola care 
îi poartă numele, îl îngrijește pe rănitul pe care preotul și levitul l-au disprețuit 
(Luc. 10, 29-37). Isus revelează iubirea „în duh și în adevăr“ (loan 4, 24) unei 
femei samaritene la fântâna lui Iacov. Aici imaginea rea a celuilalt este de două 
ori mai mare: nu numai că era din Samaria, dar mai era si femeie, nu numai 
că era femeie, dar mai era și pierdută din cauza moravurilor ei, pentru că a 
avut cinci bărbați, iar cel cu care trăiește acum nu este bărbatul ei. 

În societățile antice, deci si în Israel, femeile și copiii contau foarte putin 
ca persoane (femeia era înainte de toate funcţie, fie ea simbolică sau sacerdotală). 
Isus o consacră pe femeie în deplina ei demnitate ca persoană. După cum a 

observat France Qucref, printre dușmanii lui nu este nici o femeie. O necu- 
noscută, despre care nu se va mai vorbi, varsă parfum pe capul său, afirmându-i 
astfel caracterul mesianic, așa cum o va face, mai târziu, Marta, numindu-l. 
Isus o îndreptățește pe Maria, visătoarea, refuzând să o închidă pe femeie în 
rolul său casnic, primind-o în rândul discipolilor săi. El o salvează de la 
lapidare pe femeia adulterä, prinsă în flagrant delict, amintindu-le acuzatorilor 
propria lor condiție de păcătoşi, scriind nu pe tabla Legii, ci cu degetul, pe 
nisip... Punctul culminant al acestei reînnoiri evanghelice este tocmai punerea 
faţă în faţă a straniului Mesia cu o femeie vinovată de o crimă cu atât mai 
mare, cu cât simbolizează infidelitatea lui Israel. Și cum ei stăruiau să-l întrebe, 
s-a ridicat și le-a zis: 
Cel fără de păcat dintre voi să arunce cel dintâi piatra asupra ei. / [...] Iar ei [...] 
ieșeau, unul câte unul, începând de la cei mai bătrâni și până la cei din urmă, și a 
rămas Isus singur și femeia. / [...] Isus [...] i-a zis: Femeie, unde sunt pârâșii tăi? 
Nu te-a osândit nici unul? / Iar ea a zis: Nici unul, Doamne. Şi Isus i-a zis: Nu te 
osândesc nici Eu. Mergi; de-acum să nu mai päcätuiesti (loan 8, 7-11). 


De asemenea, Isus o primește pe femeia desfrânatä care îi spală picioarele 
cu parfum și cu lacrimi și le șterge cu părul ei, supremă desfrânare (Luc. 7, 


36-50): 
lertate sunt păcatele ei cele multe, căci mult a iubit (Luc. 7, 47). 


Isus face aici aluzie la mormântul său. Şi erosul — scena este erotică — 
ajunge până la un extaz neîmplinit, un fel de înmormântare. Dar aluzia, iniţial 
la moarte, devine aluzie la înviere în care erosul este metamorfozat. 

Să mai amintim oare că Isus îi refuză bărbatului posibilitatea de a-și 
repudia femeia? El cere să fie lăsaţi copiii să vină la el și îi dă drept exemplu 
datorită, desigur, încrederii lor nesoväielnice. 

… Lăsaţi copiii să vină la Mine și nu-i opriţi, căci a unora ca aceștia este împărăția 

lui Dumnezeu. / Adevărat zic vouă: cine nu va primi împărăţia lui Dumnezeu ca 


un copil nu va intra în ea. / Si luându-i în brațe, i-a binecuvântat, punându-și 
mâinile peste ei. (Marc. 10, 14-16). 


Isus mănâncă alături de oricine, stă la masă cu păcătoşii, într-un loc și într-o 
vreme când servirea mesei era un adevărat ritual care se desfășura după reguli 
minutioase de curățenie si de incompatibilitate. Cu o ironie care anunţă o mo- 
dernitate foarte laică, el amintește circuitele cele mai prozaice pe care le ur- 
mează hrana, arătând că ceea ce are valoare nu este ce intră în gură, ci ceea ce iese 
de-acolo, venind din „inimă“, adică din interiorul cel mai personal al fiecăruia. 


4. France Quéré, Les Femmes de l'Evangile, Paris, Le Seuil, 1982. 

Căci el merge în inimă, în persoană, dincolo de rol, de mască sau de păcat. 
Nu numai că îi lasă pe păcătoşii cunoscuţi să vină la el, ci chiar el merge în 
întâmpinarea lor, se invită la ei: „Nu cei sănătoși au nevoie de doctor, ci cei 
bolnavi. Dar mergând, învăţaţi ce înseamnă: «Că milă voiesc, iar nu jertfă, și 
cunoașterea lui Dumnezeu mai mult decât arderile de tot“ [cit. Os. 6, 6]. Că 
n-am venit să chem pe drepți, ci pe păcătoşi la pocăință“ (Mat. 9, 12-13). 

Funcţionarii romani si prostituatele a căror inimă se cäieste vin înainte în 
Împărăţia lui Dumnezeu. Persoanele importante, cei ocupați, refuză atunci 
când sunt invitați să ia parte la masa de nuntă. Stăpânul casei îi aduce atunci 
pe cei care stau de-a lungul gardurilor și drumurilor, pe cersetori, pe ologi, 
„şi răi, și buni“ (Mat. 22, 10). Cu o singură condiţie: să se îmbrace cu hainele 
lor de sărbătoare, să-și invesmânteze inimile în recunoștință pentru marea 
bucurie nemeritată. Iar el însuși s-a făcut veșmântul nostru de sărbătoare, 
ziceau primii creștini. 

Isus merge până la începuturi, la sămânța legii: iubirea creatoare. Chemările 
lui nu propun legi noi, ele sunt viaţă, foc, inspiraţie, deschidere către Duhul 
Sfânt. Trebuie să înmulțim viaţa, să inventăm, să fructificăm. Repetitia 
temätoare înseamnă moarte. Acela care își îngroapă talentul, banul lui de aur, 
este condamnat să-l piardă. Mai bine o inventivitate șireată ca a iconomului 
necinstit care, pentru a-și face prieteni, le reduce datornicilor stăpânului său 
obligaţiile față de acesta. „Căci tot celui ce are [viatä, credință, rodnicie] i se 
va da, iar de la cel ce n-are și ce are i se va lua“ (Mat. 25, 29). Singura realitate 
este persoana participantă la forța creatoare a lui Dumnezeu și deci capabilă 
să comunice cu alții și să binecuvânteze toate lucrurile. Iertarea este, prin 
definiţie, gratuită. Nici nu se măsoară, nici nu se merită. Lucrătorul din ceasul 
al unsprezecelea primește același salariu ca cel de la prima oră. „Și ne iartă nouă 
greșelile noastre, precum și noi iertäm gresitilor noștri“ se cere în Tatăl Nostru, 
rugăciunea pe care Isus le-a spus-o ucenicilor săi. Noi datorăm lui Dumnezeu 
totul, ceilalți nu ne datorează nouă nimic. Totul să fie taină și iubire, totul să 
fie iertare, libertate în iertare! 

lertarea produce în om — și o aprofundează la nesfârșit — învârtoșarea inimii, 
chemarea de profundis, încrederea și smerenia care fac din fiecare om un fiu al 
împăratului, în Hristos si sub puterea arzătoare a Duhului Sfânt. Căci prin 
învârtoșarea inimii însăși viaţa lui Hristos, Duhul Sfânt, urcă în noi, smul- 
gând — putem participa la aceasta — învelișurile uscate, toată această moarte 
amestecată cu dorinţa noastră fundamentală. 

La întrebarea: „Cine este aproapele meu?“, Isus răspunde prin parabola 
samariteanului milostiv și astfel răstoarnă întrebarea: „Cine, a întrebat el, s-a ară- 
tat a fi aproapele...“ Dumnezeu, în Hristos, devine aproapele omului, pentru 
ca acesta, la rândul lui, să devină aproapele fraţilor săi. „Fiţi milostivi, precum și 
Tatăl vostru este milostiv“ (Luc. 6, 36). „Iubirea nebună“ a lui Dumnezeu pentru 

om, ca să reluăm expresia folosită de Maxim Mărturisitorul, precedă și zădărni- 
ceste orice merit, dar devine un izvor nesecat de veghe si de inspiraţie. Presimtim 
că ceilalți au o existență lăuntrică precum a noastră, refuzăm să-i reducem la vreo 
explicaţie, la vreo condamnare, oricare ar fi aceasta: „Nu judecați si nu veți fi jude- 


cc 


cati (Luc. 6, 37). Atunci omul participă în generozitatea nebună a lui Dumnezeu: 
Oricui îţi cere, dă-i; si de la cel care ia lucrurile tale, nu cere înapoi (Luc. 6, 30). 


Dati si vi se va da [...]; cu ce măsură veţi măsura, cu aceeași vi se va măsura 


(Luc. 6, 38). 


Ci iubiţi pe vrăjmașii voştri si faceţi bine si dati cu împrumut, fără să nädäjduiti 
nimic în schimb, și răsplata voastră va fi multă și veți fi fiii Celui Preaînalt, că El 
este bun cu cei nemultumitori și răi (Luc. 6, 35). 


Fericirile” învățate de Isus pe munte (Mat. 5, 3-12) îl descriu pe el însuși, 
evocă relația sa infinit de lucidă si de iubitoare cu fiecare persoană, denuntul 
său — mai aspru la Luca (6, 24-26) — la adresa celor bogaţi, a celor ce se bucură, 
a tuturor celor mulțumiți și plini de ei înșiși, taina „euharistică“ a lucrurilor. 
Dacă Persoana și destinul lui Isus reprezintă Fericirile, nu trebuie să încercăm 
să ne armonizăm cu ele într-o manieră voluntaristă, ci să ne dăruim Aceluia 
care este izvorul lor și Dumnezeul lor. 


Veniti la Mine toți cei osteniti si impovärati si Eu vă voi odihni pe voi. / Luaţi 
jugul Meu asupra voastră si invätati-vä de la Mine, că sunt blând și smerit cu inima 
si veți găsi odihnă sufletelor voastre. / Căci jugul Meu e bun și povara Mea este 
ușoară (Mat. 11, 28-30). 


Jen y 


A se odihni, a se ,re-pune“* înseamnă a se odihni în mod dublu, în divin 
si în omenesc. 

Pe Isus cel paradoxal, cel de neclasat — creștinii, bisericile chiar nu au făcut 
altceva decât să încerce a-l clasifica, a escamota în el umanul sau divinul. El 


5. ,Fericiti cei săraci cu duhul, că a lor este împărăția cerurilor. 
Fericiti cei ce plâng, că aceia se vor mângâia. 
Fericiti cei blânzi, că aceia vor mosteni pământul. 
Fericiti cei ce flămânzesc si însetează de dreptate, că aceia se vor sätura. 
Fericiti cei milostivi, că aceia se vor milui. 
Fericiti cei curati cu inima, că aceia vor vedea pe Dumnezeu. 
Fericiti făcătorii de pace, că aceia fiii lui Dumnezeu se vor chema. 
Fericiti cei prigoniti pentru dreptate, că a lor este împărăția cerurilor. 
Fericiti veţi fi voi când vă vor ocări și vă vor prigoni si vor zice tot cuvântul rău 
împotriva voastră, mintind din pricina Mea. 
Bucurati-vä si vă veseliti, că plata voastră multă este în ceruri, că așa au prigonit 
pe proorocii cei dinainte de voi.“ 
* Joc de cuvinte în limba franceză: poser, „a pune“, si se reposer (în text re-poser), 
„a se odihni“ (n. tr.). 

îi alungă cu biciul pe vânzätorii de la Templu, dar lui Petru îi spune să pună 
sabia în teacă. El repune în circuit iertarea paradiziacä a iubirii omenești, dar 
eliberează legăturile familiale: lasä-i pe morţi să-și îngroape morţii; acela care 
îi iubește pe ai săi mai mult decât pe mine nu este vrednic de mine, căci ei 
nu sunt ai săi. Nu relația trebuie respinsă, ci natura ei, care trebuie schimbată, 
suprimând adjectivul posesiv: femeia mea, copiii mei... El oferă drept ideal, 
drept chemare, căsătoria indisolubilă; însă ea este un dar care respinge pornefa, 
adică obiectivarea erosului în afara relaţiei personale. El apare în mod suveran 
liber în faţa ispitelor în care se exprimă ispita fundamentală a morţii, ispitele 
averii, puterii, fricii, erosului: căci, purtând în el întreaga umanitate, pe cea 
feminină ca si pe cea masculină, el este plin de iubirea Tatălui față de fiecare 
fiinţă vie si pentru toți. În el nu există nici o perversitate: îi respectă atât de 
mult pe ceilalți, încât se lasă răstignit pentru ei. 

Exemplul său, mesajul său conturează astfel nu o anti-morală, ci o su- 
pra-morală, inspiraţia și energia care fac posibilă crearea vieţii, dreptăţii si 
frumuseţii. Acestea dau posibilitatea de a te transforma, de a împărţi în sine 
tapii și iezii, căci el a venit pentru a-i salva pe cei pierduţi. Ar trebui probabil 
să spunem despre creștinism că este chemat, în special în zilele noastre, după 
atâtea trădări, să constituie „religia religiilor“ și, în același timp, „criza oricărei 
religii“. El nu trebuie să fie nici reprezentare a culturii și a societăţii într-o formă 
„holistă“, totalitară, nici „religie“ cu sensul de compartiment al existenţei 
umane, printre multe altele. El este o lumină conflictuală — „fericiţi veți fi când 
vă vor ocări“ —, dar care luminează în profunzime toate aspectele existenței, o 
lavă pe care oamenii și, de asemenea, oamenii Bisericii încearcă să o pietrifice, 
care însă le scapă mereu, și, prin comuniunea cu sfinţii, acești păcătoși care 
acceptă să fie iertați își continuă drumul spre Împărăţia lui Dumnezeu — această 
împărăție care, în mod paradoxal, este deja aici. Întrebat „când va veni Împărăția 
lui Dumnezeu?“, Isus le-a răspuns: „Împărăția lui Dumnezeu nu va veni în chip 
văzut. Şi nici nu vor zice: Iat-o aici sau acolo. Căci, iată, Împărăția lui Dumnezeu 
este înăuntrul vostru“ — se poate traduce și „printre voi“, căci omul locuit de 
Împărăţia lui Dumnezeu este o existență în comuniune (Luc. 17, 20-21). 

Isus sugerează Împărăția lui Dumnezeu prin parabole. Ea este perla cea 
fără de pret, tezaurul care a fost descoperit — și suntem gata să dăm totul pentru 
a cuceri acest câmp, acest loc. O sămânță care crește fără întrerupere. Cea mai 
mică dintre toate semințele, care devine un copac înrădăcinat bine în pământ 
si în cer, pe ramurile căruia se așază păsările si îngerii. (Nelinistea femeii sărace 
care caută banul pierdut simbolizează nelinistea lui Dumnezeu: „Adam, unde 
ești?“, „Petru, Mă iubeşti?“ Bucuria găsirii banului este bucuria lui Dumnezeu 
atunci când l-a găsit pe omul rătăcit, care are totuși chipul și înfățișarea lui, 
precum banul poartă chipul împăratului. Parabola mielului pierdut evocă 

omenirea adunată de Păstorul cel Bun și Sfântul Sir al îngerilor credincioși. 
Parabola fundamentală — a fiului risipitor — revelează iubirea plină de respect 
a Tatălui care îl lasă pe fiul său să plece liber, dar aleargă în calea lui atunci 
când se întoarce și respinge uscăciunea inimii fiului mai mare, care, gelos, se 
simte insultat în conștiința lui de om al datoriei împlinite, care crede că își 
cumpără mântuirea cu meritele sale. 

Astfel evocată, Împărăția lui Dumnezeu, dacă este deja în noi sau printre 
noi — trebuie să spunem că o pregătim sau că trebuie să o căutăm mereu, 
imagine a lavei ascunse sub pietriș —, poate să vină sau să se dezvăluie deplin 
în modul cel mai neașteptat, ca un hot care vine pe furiș în plină noapte. 
„Vegheaţi deci, căci nu stiticând va veni Stăpânul casei!“ A veghea, a se deștepta 
înseamnă să vindeci ochiul de inimă care, în efractia clipei, anticipare a marii 
efracţii finale, percepe o rază a Împărăției lui Dumnezeu. „Luminătorul trupului 
este ochiul; de va fi ochiul tău curat, tot trupul tău va fi luminat“ (Mat. 6, 22). 

Parabola Judecăţii viitoare, din capitolul 25 al Evangheliei după Marei 
(35—40), îl identifică pe Hristos cu întreaga omenire, pe Isus cu fiecare om 
care suferă: 


Căci flămând am fost si Mi-ati dat să mănânc; însetat am fost și Mi-ati dat să 
beau; străin am fost și M-ati primit: / Gol am fost și M-ati îmbrăcat; bolnav am 
fost și M-ati cercetat; în temniță am fost și ati venit la Mine. / Atunci drepții îi vor 
răspunde, zicând: Doamne, când Te-am văzut flămând și Te-am hrănit? Sau însetat 
si Ti-am dat să bei? / Sau când Te-am văzut străin și Te-am primit, sau gol și Te-am 
îmbrăcat Sau când Te-am văzut bolnav sau în temniţă și am venit la Tine? / lar 
Împăratul răspunzând va zice către ei: Adevărat zic vouă, întrucât ati făcut unuia 
dintr-acesti frați ai Mei, prea mici, Mie Mi-ati făcut. 


În Isus Hristos, de atâtea ori necunoscut, „omul este taina lui Dumnezeu 
pentru om“. Iubirea lucrătoare se hrănește din rugăciunea vigilentä și discretă: 


Tu însă, când te rogi, intră în cămara ta și, închizând ușa, roagă-te Tatălui tău, 
Care este în ascuns, și Tatăl tău, care vede în ascuns, îţi va răsplăti tie (Mat. 6, 6). 


O INTERPRETARE A ÎNVIERII 


Până în secolul al XIX-lea, nu întâlnim îndoieli la creștini cu privire la 
autenticitatea datelor despre Înviere oferite de Scripturi. De cele mai multe 
ori, aceasta era prezentată sărăcăcios, ca reanimarea unui cadavru, si sarcasmele 
„secolului Luminilor“ au avut, din acest punct de vedere, un caracter elibe- 
rator. Adevărata problemă a apărut atunci când o știință, ea însăși „pre-critică“, 

a postulat că nu există nici o altă realitate în afara lumii simţurilor și a măsurii. 
„Minunea“ si deci si Învierea, care este minunea minunilor, trebuiau 4 priori 
să fie negate. Teologia „liberală“ a secolului al XIX-lea s-a dezvoltat în acest 
Univers fără taine, „palatul de cristal“ despre care vorbeşte Dostoievski. Nu 
există interes decât pentru Isus Hristos din istorie, bărbatul din Nazaret, blând 
propovăduitor al moralei sau mesia politic a cărui aventură s-a terminat cu 
eșecul de pe Cruce. 

Dar Evangheliile sunt o țesătură de semne și enigme. Nevăzutul pătrunde 
aici în mod intim văzutul, ca într-o icoană; conștiința, sugerată de Isus, a 
identităţii sale divine este atât de clară, încât trebuiau neglijate fragmente 
întregi, dacă cineva voia ca din ele să nu rămână decât o istorie rațional garan- 
tată. La limită, poate ca un semn pentru altceva, istoria însăși dispărea. Isus 
nu mai era decât o fantomă. 

Aici intervine Bultmannf. Lăsându-l putin mai la o parte pe Isus al 
istoriei, el a descifrat în „mitul“ Învierii evenimentul credinţei, trăit de 
primele comunităţi, sensul dat de credinţa lor Răstignirii. Lumea rămânând 
ceea ce este, supusă „legilor“ pe care le analizează știința, Învierea se identifică 
cu credința, după o interpretare „existenţială“ a acesteia (pentru Heidegger, 
un existențial este o structură de existență). 

Astăzi, în exegeza occidentală, în care demersul istorico-critic este mai 
limpede, continuitatea între Isus al istoriei și Hristos al credinței nu mai este 
negată, dar Învierea, de cele mai multe ori, şi-a pierdut dimensiunea onto- 
logică, panumană, cosmică pe care o avea pentru primii creștini si pe care au 
aprofundat-o Părinţii Bisericii. Sărăcia de idei este uneori atât de mare, încât 
cineva ca Eugen Drewermann crede că ar putea „re-fermeca“ creștinismul 
dând evenimentelor majore ale Evangheliei un înțeles oniric.” Dar este vorba 
de același dualism între simbolizat si simbolizant, între visul linistitor si 
realitatea care rămâne supusă fatalitätilor chinuitoare, în așa fel încât eu pot 
să dau învierii mele un sens psihologic, dar Hristos nu poate învia... 

Am vrea să evocăm aici presupunerile hermeneuticii ecleziastice în 
viziunea originală și patristică, viziune actualizată în contextul modernității 
de filozofii religioși ruși, ca Berdiaev... 

După cei mai multi dintre Părinţii Bisericii, ființa creată din nimic este 
potenţial tainică și această taină cosmică trebuie să se desăvârșească prin 
comuniunea oamenilor cu Dumnezeu. Materia împietrită, extra-pusă, nu este 
altceva decât orbirea, împietrirea, prin propria noastră orbire și prin duritatea 
inimii noastre, a creaţiei modelate în lumina începutului. Lumină pe care o 


6. Vezi în special Jésus, mythologie et démythologisation, Paris, Le Seuil, 1968. 
7. E. Drewermann, La Parole qui guérit, Paris, Le Cerf, 1991. 

presimte fizica contemporană, a cărei nostalgie o are arta și care, cu toată „îm- 
brăcămintea din piele“ (Fac. 3, 21), strălucește câteodată prin „fereastra 
privirii“. „Zidurile închisorii noastre, categoriile epistemologice adică, spațiul 
care zdrobeste, timpul care distruge, legea de identitate, toate acestea sunt 
instituite prin refuzul cu care am răspuns Tatălui.” Fiinţa creației a devenit 
bolnavă, prin fisurile ei pătrunde neantul căruia libertăţile îngerilor căzuți îi 
dau o consistență paradoxală. Or investigația științifică și legile decelate de ea 
sunt incluse în boala pe care aceste legi o exprimă și o limitează în același timp. 

Ceea ce multiformul Adam nu a știut să realizeze, Hristos, noul Adam, 
desăvârșește si ne deschide, în același Trup eclezial, posibilitatea de a-l desăvârși 
în perspectiva Împărăției lui Dumnezeu. Hristos apare pe pământ nu ca o 
existenţă individuală care vede în lume o pradă și devine prada „acestei lumi“, 
ci ca persoana perfectă, pentru că este o existență în comuniune asumându-și 
în întregime omenirea. O individualitate umană eliberată de orice limită, 
pentru că este a unei Persoane divine. De aceea, fiind conţinut într-un punct 
din spaţiu și din timp, Hristos le conţine în realitate și le transformă în drumuri 
de întâlnire. Trupul său, țesut din toată materia cosmică, umanitatea sa, care in- 
staurează „Omul unic“ al intenţiei divine — Adam Kadmon al misticii iudaice —, 
devin, prin atitudinea lui constant „euharistică“, trup, umanitate de jertfă și de 
comuniune. În el, în jurul lui, lumea accede la modalitatea ei ,pneumaticä": 
Van Gogh trece în sfârșit dincolo de poarta soarelui. „Minunile“ din Evanghelie 
nu sunt fapte uimitoare — Bultmann distinge, pe drept, între Wunder și Mirakel-, 
ci ele anticipează venirea Împărăției lui Dumnezeu. 

„Nimic dintr-un corp, scria Grigorie de Nyssa, nici forma lui, nici culoarea 
lui, nici alte atribute luare în ele însele nu constituie corpul respectiv, ci doar 
ceea ce poate fi înțeles. Totuși syndrome («reunirea lor») devine un corp.“!° 
Grigorie nu opune aici sensibilul și inteligibilul într-o perspectivă elenistică, 
fiindcă el atribuie o anumită materialitate și inteligibilului, în raport cu care 
Dumnezeu este radical transcendent. El vrea să spună că materia sensibilă nu 
este altceva decât concretizarea materiei luminoase pătrunse de Duhul Sfânt, 
reunire mai mult sau mai puţin opacă în funcţie de starea spirituală a omului. 

Minunea nu abrogă defel „legile naturii“, ci transformă sfera spirituală 
în care se găsește aceasta din urmă. Ea dărâmă zidul de separație care, izolând 
lumea de ceea ce este divin, o întoarce către neant, permite vieţii eristice să 
intervină. „Într-o cameră închisă, scrie Berdiaev, acţionează anumite forte, 


8. Cf. Claude Vigée, La Faille du regard, Paris, Flammarion, 1987. 
9. N. Berdiaev, Filozofia libertăţii, Moscova, Ed. Puti, 1911, p. 56. 
10. Grigorie de Nyssa, Despre suflet si înviere, PG 46, 124 C. 

după reguli pe care le putem studia. Din acţiunea imanentă a acestor forte 
nu poate proveni nimic insolit; dar dacă zidurile sunt dărâmate deodată, dacă 
energiile unei realități mai vaste pătrund în cameră, atunci poate avea loc ceva 
insolit care va fi «miraculos» pentru aceia care consideră că Universul se reduce 
la camera respectivă. Lumea întreagă este o astfel de cameră închisă în care 
acţionează în mod regulat forte date. Aceste forte nu pot provoca minunea 
într-un mod imanent. Dar energiile divine pot intra năvalnic în camera 
închisă bine a lumii repudiate; atunci lumea se transfigurează în ele...“1! 

Hristos este acela în care se dărâmă zidurile și intervin energiile divine. 
Totul a fost creat de si în Cuvânt, Logosul, marea Ratiune divină, pentru a 
se desăvârși în Înviere. Aceasta nu este reanimarea unui cadavru, ci germenele 
sau împlinirea voalată a transfigurării lumii. În Hristos, boala ființei create 
își găsește leacul, „victorie a forțelor harului asupra forțelor dätätoare de 
moarte ale naturii decăzute“!7. Ceea ce nu înseamnă abrogarea exterioară a 
legilor „naturale“: după aceste legi, moartea continuă să omoare. Contrarul 
va desființa spațiul credinței, adică al libertăţii, dar credința deschide omul 
pentru victoria vieţii. „Nu credinţa se naște din minune — ar fi aici una din 
ispitele majore respinse de Hristos —, ci minunea este dată credinței.“!5 

Minunea Învierii, într-adevăr, se face fără violență. Ea se revelează numai 
aceluia care crede și care iubește. Hristos a murit pe cruce, o moarte de sclav: 
acesta este faptul cunoscut de lume. Dar că Hristos ar fi înviat, extirpând 
rădăcina răului, adică moartea, nu poate constitui un fapt constrângător, o 
dovadă. Trebuie să-l iubeşti pe Hristos ca să se dezvăluie minunea Învierii. 
Astfel Învierea are loc totodată în istorie şi în vremea din urmă: „Un 
eveniment în acest timp și în această lume, dar în același timp un eveniment 
care impune un sfârșit și o limită acestui timp și acestei lumi.“!4 

Putem găsi o expresie cvasioriginală a evenimentului în scurtele mărturisiri 
de credinţă pe care le inserează Pavel în Epistolele sale: 1 Tes. 1, 10; Rom. 
10, 9 si, mai ales, 1 Cor. 15, 3-8: 


Căci v-am dat, întâi de toate, ceea ce și eu am primit, că Hristos a murit pentru 
păcatele noastre, după Scripturi; / Şi că a fost îngropat și că a înviat a treia zi, după 
Scripturi; / Şi că S-a arătat lui Chefa, apoi celor doisprezece; / În urmă S-a arătat 
deodată la cinci sute de frați, dintre care cei mai multi trăiesc până astăzi, iar unii 
au si adormit; / După ceea ce s-a arătat lui Iacov, apoi tuturor apostolilor; / lar la 
urma tuturor, ca unul născut înainte de vreme, mi S-a arătat și mie. 


11. N. Berdiaev, op. cit., p. 52. 

12. Id., p. 53. 

13. Id., p. 51. 

14. Günter Bornkamm, Qui est Jésus de Nazareth?, Paris, Le Seuil, 1973, p. 211. 

Este caracteristic faptul că Pavel adaugă la lista aceasta stereotipizată si 
propria lui atestare, viziunea lui Hristos slăvit într-o experienţă inseparabil 
personală și eclezială. K&ygma — mesajul — primelor comunităţi se naște în 
același timp din mărturia apostolilor și din experienţa „pneumatică“ a Bisericii, 
într-o Cincizecime continuă, cum precizează Faptele Sfinţilor Apostoli. Paralel 
cu acest limbaj de anuntare, în marile Epistole ale Sfântului Apostol Pavel, în 
pastorale“ și în Întâia Epistolă Sobornicească a Sfântului Apostol Petru găsim 
un limbaj imnic (si aici este vorba de citate) care celebrează amploarea pan- 
umană și cosmică a Învierii: „coborâre“ victorioasă în iad şi ,slävire“ a aceluia 
în care dăinuiește tot și care, întrupat, omorât, a umplut până și moartea de 
lumina lui: 


Pentru aceea zice [formulă care introduce un citat]: „Suindu-Se la înălțime, a robit 
robime si a dat daruri oamenilor.“ / Iar aceea că: „S-a suit“ — ce înseamnă decât că 
S-a pogorât în părţile cele mai de jos ale pământului? / Cel ce S-a pogorât, Acela 
este Care S-a suit mai presus de toate cerurile, ca pe toate să le umple (Ef. 4, 8-10). 


Venirea femeilor la mormântul lui Isus este atestată de cele patru Evanghelii, 
care par să amintească aici unele tradiţii foarte vechi. Apoi au venit Petru și 
„celălalt ucenic“, adică loan: ei au constatat că „giulgi urile“ care înfășurau tru- 
pul rămăseseră pe jos în mormântul gol, crisalidă abandonată, ca și „mahrama“, 
care era „la o parte, într-un loc“ (loan 20, 7). Când analizăm povestirile, cărora 
Biserica le-a respectat relativa diferenţiere, apare un acord fundamental: 
evenimentul s-a produs foarte devreme, la sfârșitul nopții, când lumina abia 
apare. Viziunea îngerilor înseamnă comunicarea cerescului cu pământescul. 

Istoricul trebuie să recunoască, mi se pare, că femeile au venit la mormântul 
lui Isus și nu au găsit trupul acestuia. Nu este vorba de o dovadă care constrânge: 
unii, povestește Matei, au afirmat că trupul fusese furat; unii exegeţi con- 
temporani au sugerat o descompunere ultrarapidă. În vreme ce o evanghelie 
apocrifă, ca aceea numită „după Petru“, descrie ieșirea lui Hristos din 
mormânt ca pe un eveniment fenomenal, reprezentabil, Evangheliile canonice 
arată doar piatra dată la o parte, mormântul nu doar gol, ci plin de o lumină 
cerească, femeile buimäcite: un semn, un simbol, de asemenea, căci lumea, 
de atâta vreme pecetluitä de moarte, este de acum înainte un mormânt gol. 
Semnul pare să fie acela al unei absente prin exces de prezenţă, totul sugerând 
o persoană vie, mai vie decât viaţa noastră amestecată cu moartea. Faţă de 


* Referindu-se la Epistolele Sfântului Apostol Pavel, exegeza Noului Testament le 
clasifică sub denumirea de „mari epistole“ pe următoarele: Epistola către Galateni, întâia 
si a doua Epistolă către Corinteni, Epistola către Romani, iar sub cea de „pastorale“, pe 
următoarele: întâia si a doua Epistolä către Timotei si Epistola către Tit (n. tr.). 

Lazăr si de ceilalți „sculați“ despre care vorbesc Evangheliile, Hristos nu este 
adus la condiţia „acestei lumi“, în care cineva, chiar și readus la viaţă, trebuie 
să moară încă o dată. Triumful lui este asupra acestei condiţii: iadul a fost 
învins, lumii morţii, reprezentată de mormântul închis, i-a fost distrusă 
încuietoarea; îngerii se află aici, nu mai este nici o separație între cer și pământ: 
„De ce căutaţi pe Cel Viu între cei morţi?“ (Luc. 24, 5). În textul lui Ioan, 
îngerul îi spune cu mare blândețe Mariei Magdalena: „Femeie, de ce plângi“... 

În aceste apariții pe care le descriu Evangheliile și pe care le atestă lista 
comunicată lui Pavel, Cel Înviat nu se impune ca un obiect. Prezenţa lui nu 
este nici o viziune pur subiectivă, mai mult sau mai putin halucinantă. Un 
necunoscut foarte real este acolo, pe care Maria Magdalena îl ia drept grădi- 
nar — grădina paradiziacă din jurul mormântului gol, Grabengarten, cum 
spun germanii. Un necunoscut foarte real, pe care pelerinii din Emaus îl iau 
drept un călător informat greșit. Cât despre Apostoli, reveniti la meseriile lor 
si pescuind pe lac, când îl văd pe Isus pe mal nu-l recunosc: „Dar ucenicii 
n-au știut că este Isus“ (loan 21, 4). Si asta pentru că El era „în alt chip“, se 
spune la sfârșitul Evangheliei după Marcu (Marc. 16, 12), un adaos care 
rezumă multe date ale Evangheliilor. Atunci „recunoașterea“ survine din des- 
teptarea relaţiei personale, în câmpul deja eclezial al koinorzz („comuniune“): 
pe malul lacului, prin invitaţia de a mânca peștii, la Emaus, prin împărţirea 
pâinii pregătite de convivi, si vocea care, comentând Scriptura, îmbrățișa 
inimile, în Grădină, doar prin chemarea: „Maria! Întorcându-se, aceea I-a zis 
evreieste: Rabuni! (adică Învätätorule)* (loan 20, 16). Pestele si pâinile, masa 
împărțită cu ceilalți reiau si anticipează Euharistia. Ucenicii, prietenii trec de 
la Hristos cz ei la Hristos în ei si între ei sau, mai degrabă, de la ei cu Hristos 
la ei în Hristos, acest „în“, acest „locaș“ sugerând rolul Duhului Sfânt însuși: 


Că Dumnezeu ar fi înveșmântat natura noastră, iată un fapt care nu are nimic 
straniu sau extravagant pentru spiritele care nu-și fac o idee prea meschină despre 
realitate. Cine ar fi destul de slab de fire pentru a nu crede că Dumnezeu este totul, 
având în vedere Universul: că El se înveșmântează în Univers și, în același timp, 
îl conţine și este în el? Tot ce există depinde de Acela care există, nimic nu poate 
exista care să nu posede existența în sânul Aceluia care este. Dacă deci totul este în 
el, dacă el este în tot, de ce să te rusinezi de credinţa care ne învață că Dumnezeu a 
luat naștere într-o zi în condiția umană? [...] El s-a amestecat cu ființa noastră ca să 
o îndumnezeiască prin contactul cu el, după ce a smuls-o morții. [...] Căci Învierea 
sa devine pentru neamul muritor principiul întoarcerii la viața nemuritoare. 1’ 


15. Grigorie de Nyssa, Marele cuvânt catehetic, 25, PG 45, 65-68. 

TRIDUUM (VINEREA, SÂMBĂTA, DUMINICA PASTILOR) 


Nu putem înţelege aceste trei zile — vineri, sâmbătă, duminică — în care 
s-au desfășurat moartea și învierea lui Hristos fără să evocăm „căderea“, piesa 
esenţială a mecanicii creştine, spunea Péguy: „căderea“ permanentă, o stare, 
o constatare și deci „dintru început“, mai putin totuși decât „paradisul“. 
Trebuie să înțelegem toate aceste cuvinte nu în spațiu și timp, ci în topologia 
sufletului. Trebuie să constatăm, din prologul la Evanghelia după Ioan, că 
orice om care vine în lume este luminat de „lumina vieții“; iadul însă nu 
primește lumina, dar nici nu o poate distruge (verbul katalambäno are aceste 
două sensuri). Caracterul finit este închis în sine însuși și chiar și dinamismul 
„chipului“ (omul „după chipul“ lui Dumnezeu), lovindu-se de acest zid, 
ricoseazä în idolatrie. Viaţa intervine în moarte, în sensul global al termenului. 
Iar „teama ascunsă de moarte“ (Maxim Märturisitorul!$) dă naștere orgoliului 
si avaritiei, abaterea de la normă se transformă în îngâmfare ontică, crimă 
şi sinucidere. Așa se amestecă în existența noastră nostalgia paradisului, 
câteodată chiar parfumul acestuia, cu experiența foarte reală a morţii și a 
infernului. Isus își asumă condiția noastră pentru a transforma orice fel de 
moarte în înviere. În el se redeschide „paradisul“: „astăzi vei fi cu Mine în 
rai“, îi spune tâlharului răstignit alături de el (Luc. 23, 43). 

În mistica si în arta sa, Occidentul a cercetat, într-un mod incomparabil, 
ceea ce Bernanos numea taina „sfintei Agonii“ de pe Muntele Mäslinilor si 
cea a Crucii de pe Golgota. Într-o carte consacrată în întregime acestei teme, 
Dumnezeu Rästignit, Jürgen Moltmann a remarcat că, „judecate prin prisma 
strigătului către Dumnezeu al lui Isus pe moarte, schiţele teologice se risipesc 
rapid prin inadecvarea lor“. Vom reține deci doar dovezile de extaz. Teologia 
nu este absentă, numai că invită la tăcere. 

Toţi cei care au privit cu atenție Crucea au văzut în această kénosis!’ ultimă 
a lui Hristos, a Cuvântului întrupat, apogeul, atins prin această înjosire în care 
Cel Preaînal devine Cel Preacăzut, iubirii lui pentru oameni. Dumnezeu, 
făcut om, moare cu moartea tuturor oamenilor. Constiinta sa divino-omenească, 
spune Maurice Blondel, se încarcă de toate constiintele si subconstiintele 
umane, „ca argintul din spoitura de oglindă“, și, prin acest transfer uimitor, 
Hristos devine „universalul stigmatizat de mizeriile și de durerile umane“!?. 
Simone Weil a văzut în Patimile lui Isus împlinirea miturilor în care mor zeii 


16. Maxim Mărturisitorul, Räspunsuri către Talasie, răspunsul 61, PG 90, 633 D. 
17. J. Moltmann, Le Dieu crucifié, Paris, Le Cerf, 1974, p. 179. 

18. Umilire, decădere, golire lăuntrică. 

19. M. Blondel, Histoire et Dogme, Paris, PUF, 1958, p. 226. 

însângeraţi, precum și reluarea temei socratice a celui Drept persecutat. Cum 
să ne uimească așa ceva, dacă ne aducem aminte — cu spiritualitatea rusă, mai 
ales — că „Mielul este omorât de la începutul lumii“? Crucea, arată tot Simone 
Weil, reprezintă sinteza dintre durerea fizică, suferinţele sufletului, degradarea 
socială: supliciul, abandonul moral complet, disprețul.?0 Neliniștea morții 
devine mai intensă ca efect al prieteniei trădate și al excluderii sociale împinse 
până la infamie, căci spune Biblia: „blestemat este înaintea Domnului tot cel 
spânzurat pe lemn“ (Deut. 21, 23). „Orice fel de neliniște este cuprinsă în 
nelinistea mântuitoare a lui Dumnezeu.“?! Căci Ghetsimani si Golgota ex- 
primă o taină a iertării și a iubirii: moartea lui Dumnezeu înglobează toate 
singurätätile la ceasul ultimei separări. 

În cursul existenţei sale pământești, Hristos era viață pură, fără nici cea mai 
mică urmă de moarte. Noi ne nastem pentru a muri, el — pentru a înmulți 
viaţa, nu prin naștere fizică, el însuși este supus morţii, dar prin naștere 
spirituală. Nimic nu-l separa de Tatăl al cărui Duh Sfânt îl ducea. Toate 
situaţiile noastre de moarte și de iad le lua asupra lui printr-o solidaritate 
ontologică cu noi. Singur, el a știut cu adevărat ce înseamnă moartea, căci i-a 
măsurat prăpastia, am putea spune, „din exterior“ și „din interior“ în același 
timp. EL care i-a putut spune Martei: „Eu sunt învierea și viața“, se lasă de 
bunăvoie omorât si moare înglobând și depășind toate mortile omenești, 
pentru că însuși Dumnezeu moare în el. Se impune din nou aici meditaţia 
tragică pe care ne-o împărtășește Simone Weil: „EI însuși [Dumnezeu] a mers, 
pentru că nimeni altcineva nu ar fi putut-o face, la distanța maximă, distanța 
infinită [...]. Aceastä distantä infinită între Dumnezeu și Dumnezeu, supremă 
durere sfâsietoare, durere fără de asemănare cu vreo altă durere, minunätie a 
iubirii, aceasta este Răstignirea. Nimic nu poate fi mai departe de Dumnezeu 
decât ceea ce a devenit nenorocire. “22 

Strigätul de pe Cruce — „Eli, Eli, lama sabachtani“, „Dumnezeul Meu, 
Dumnezeul Meu, pentru ce M-ai părăsit?“ — nu a încetat să răsune, ca și cum 
între Dumnezeu și Dumnezeu adevărat, între Tatăl, izvor al divinității, și 
Celălalt al Său în Unitate, Fiul său întrupat, se intercala zidul disperării noastre. 
Părăsirea lui Dumnezeu, absenţa lui resimţită constituie propriu-zis iadul. 
„Mi-e sete“, mai spune Isus, fapt ce ne trimite la Psalmul 21: „Uscatu-s-a ca 
un vas de lut tăria mea, și limba mea s-a lipit de cerul gurii mele și în tärâna 
morţii m-ai coborât“ (Ps. 21, 16). Dumnezeu Rästignit trăiește omeneste exilul 


20. S. Weil, Pensées sans ordre concernant l'amour de Dieu, Paris, Gallimard, 1962, 
pp. 92-94. 

21. H. Urs von Balthazar, Le Chrétien Bernanos, Paris, Le Seuil, 1956, p. 448. 

22. S. Weil, Attente de Dieu, Paris, Ed. de la Colombe, 1950, p. 87. 

departe de Dumnezeu. Lui Dumnezeu îi este sete de om, care îl caută și se 
depărtează de El, ridicând un „zid despărțitor“. Isus prins în cuie pe acest zid 
spune: „Mi-e sete.“ Îmbrăţișarea în veșnicie a Tatălui cu Fiul devine distanţa 
dintre cer și iad. L-am auzit pe mitropolitul Antonie de Suroj spunând că 
Dumnezeu răstignit a fost pentru o clipă (cum să o mäsori?) ateu. 

Şi iată Hristos al lui Velásquez de la Prado, „Dumnezeu mort cu brațele 
deschise și genunchii paraleli“ (Pierre Jean Jouve), Hristos vertical, neted ca 
alabastrul, o durere mută si despuiatä.? 

O întreagă teologie occidentală — marcată de gândirea lui Anselm de 
Canterbury — a văzut în „meritele“ lui Hristos, dobândite în Vinerea Mare, 
baza mântuirii noastre. Este cunoscută puternica amprentă doloristă pe care 
această concepţie a lăsat-o în sensibilitatea populară, până la revolta modernă. 
Durere împinsă până la extazul erotic, după cum au arătat Bataille și Jouve: 
Sfânta Caterina de Siena bea chiar din rană sângele care tâsnea din inima 
străpunsă a lui Hristos. Totuși (sau deoarece) aici pătrunde concepția arhaică 
a jertfei, atât de bine analizată de René Girard, „ofensa“ adusă Tatălui fiind 
în sfârșit „reparată“. 

Secolele al XIX-lea și XX au insistat mai degrabă pe tema „morţii lui Dum- 
nezeu“, temă hotărâtoare pentru epoca noastră. Pentru Hegel, „cuvântul dur“ 
de pe Golgota este chiar inima creștinismului; el dă „conștiinței nefericite“ 
certitudinea că „însuși Dumnezeu a murit“24. Nu este vorba de ateism, ci de 
subiectivarea radicală a unei „Vineri Mari speculative“ care face posibilă dez- 
voltarea unui sistem construit pe schema crucială înstrăinare—reconciliere: si 
totul repliat numai asupra istoriei, ceea ce a permis inversarea marxistă. 

Alţii, luând 4 la lettre concepția lui Anselm de Canterbury, nemulțumiți 
de ea, l-au diabolizat pe Tatăl (suntem aici aproape de sistemele gnostice ale 
primelor secole) și au celebrat în Hristos arhetipul omului răzvrătit. Pentru 
Ernst Bloch?5, el este în mod unic Fiul Omului, omul în care reträieste șarpele 
din Facere si care propoväduieste revolta împotriva demiurgului. Hristos este 
noul Prometeu, vestitorul, împotriva Tatălui, a „pleromului Duhului Sfânt“. 
Bisericile, adaugă Bloch, au ridicat idolul, dar protestul creștinismului eretic 
nu a încetat niciodată, protestul omului care se opune lui Dumnezeu cel rău 
si zice: „Iată, noi le facem pe toate“ (Apoc. 21, 5). 

La fel, teologul german Dorothea Sălle dezvoltă hristologia ca ateologie. 
Hristos și omul care înțelege să-și urmeze lucrarea nu pot fi decât atei. „Dacă 


23. Xavier Tilliette, La Semaine sainte des philosophes, Paris, Desclée, 1992, p. 18. 
Datorez mult acestei cärti mici, dar admirabile. 

24. G.W. E Hegel, Phänomenologie des Geistes [Fenomenologia spiritului, trad. rom. 
de Virgil Bogdan, București, Editura Academiei, 1965, p. 441 — n. tr.]. 

25. E. Bloch, L Esprit de l'utopie, Paris, Gallimard, 1971, pp. 329-331. 

Hristos ar reveni astăzi, ar fi ateu, adică el nu s-ar putea sprijini pe nimic altceva 
decât pe iubirea lui transformând lumea. “26 Dumnezeu este, dacă nu mort, 
cel puţin absent și hristologia devine antropologie în virtutea acestei fraze: „Mie 
Mi-ai făcut. “27 

Pentru filozoful italian Pietro Piovani, omul de astăzi, care este omul an- 
goasei, „se desteaptä datorită ei în grădina Ghetsimani mai aproape ca oricând 
de extrema singurătate dureroasă a lui Hristos“. Dumnezeul „cosmogoniilor 
teologizante“ a murit, tranziţia se face de la acest Dumnezeu în surplombă, 
atotputernic, la Hristos, „pe urmele indicatiilor lui Pascal“.28 

Dar poate că adevăratul Dumnezeu se revelează „în comuniunea jertfelnică 
a agoniei“. Căci Pascal a notat, referitor la strigătul lui Isus pe Cruce: „Cuvintele 
acestea sunt pline de speranţă, si nu de disperare, căci el spune: «Dumnezeul 
Meu, Dumnezeul Meu!» Or Dumnezeu nu este deloc un Dumnezeu al mor- 
tilor și nici al celor disperati.“? Si Psalmul 21, care începe chiar cu „Dumnezeul 
meu, Dumnezeul meu, ia aminte la mine, pentru ce m-ai părăsit? “, se încheie 
cu certitudinea mântuirii: „Că n-a defäimat, nici n-a lepădat ruga säracului, 
nici n-a întors faţa Lui de la mine si când am strigat către Dânsul, m-a auzit.“ 

După interpretarea originală, constantă în Răsărit, pe care o regăsim astăzi 
şi în Apus, în timpul strigätului totul se inversează. În Isus voința umană, care 
nu este absorbită deloc de voința dumnezeiască, aderă la aceasta cu toată 
disperarea: „nu ce voiesc Eu, ci ceea ce voiesti Tu“ (Marc. 14, 36); „Părinte, în 
mâinile Tale încredințez duhul Meu“, pe Golgota (Luc. 23, 46). Prăpastia 
morţii și a infernului se volatilizează ca o picătură derizorie de ură în prăpastia 
infinită de iubire. Duhul tâsneste cu apa și sângele din coasta străpunsă a lui 
Isus — apa botezului, sângele Euharistiei, vor spune Părinţii Bisericii — si o 
sugerează deja Evanghelia după loan. Distanţa dintre Tatăl și Fiul nu mai este 
locul infernului, ci Duhul. Este chiar sensul „coborârii“, care este „ridicare“. În 
vreme ce Jürgen Moltmann consideră că moartea lui Isus „nu a fost o moarte 
frumoasă“, că ea „a prezentat semnele spaimei celei mai profunde“®?, loan, fără 
să ascundă ceva din abandonul și singurătatea completă prin care Isus și-o asumă 
si o consumă pe a noastră, îl arată în măreţia lui, mare preot care comandă 
propria sa jertfă, împlinind în mod lucid, cu bună știință, mântuirea oamenilor. 


26. D. Söll, ,Gibtes ein atheistisches Christentum?", în Evangelium und Geschichte 
in einer rationalisierten Welt, Trier, P. Ascher, 1969, p. 84. 

27. D. Sölle, Atheistisch an Gott glauben. Beiträge zur Theologie, Olten, 1968, p. 75. 

28. P. Piovani, Oggettivazione Etica e Essenzialismo, Neapole, Morano, 1981, p. 124. 

29. B. Pascal, Abrégé de la vie de Jésus, Paris, Desclée de Brouwer, 1992, nr. 279 [I], 
pp. 109-110. 

30. J. Moltmann, op. cit., p. 171. 

La fel Pavel a îndrăznit să-i aplice lui Dumnezeu noțiunea de kénosis, adică 
de adâncitură, de pustiire, de „gol“: „Ci S-a desertat pe Sine [ekénosen], chip 
de rob luând, făcându-Se asemenea oamenilor, si la înfățișare afându-Se ca un 
om, S-a smerit pe Sine, ascultător făcându-Se până la moarte, și încă moarte de 
cruce“ (Filip. 2, 7-8). De cele mai multe ori — poate cu excepția daoismului — 
divinul este evocat prin simbolul „plinului“: bogăţie, abundență, putere, ceva 
căruia nu-i lipsește nimic, o substanță închisă si densă care își este suficientă 
siesi. Prin contrast, golirea exprimă stăruința iubirii. Plinul desemnează ființa, 
iar vidul, iubirea. Așa cum a subliniat și Jean-Luc Marion, Tatăl cel viu este 
„Dumnezeu fără ființă“, El este iubire. Kénosis înscrie în istorie vesnica mișcare 
de iubire a Treimii. Nu degeaba citim prologul Evangheliei după Ioan, după 
ritul bizantin, în mijlocul nopții de Paşte. „La început era Cuvântul“ — început 
veşnic — „și Cuvântul era [ridicat] la Dumnezeu“ (Dumnezeul desemnează 
Tatăl), „și Dumnezeu era cuvântul“. Tensiune plină de iubire a Celuilalt către 
Unul, asumând de acum tot umanul pe Cruce, despre care Didahia — unul 
dintre cele mai vechi texte creştine — spune că este semnul (semeźon) tensiunii 
extatice (epektdseos). 

Strigätului de pe Cruce îi urmează tăcerea. În Sâmbăta Mare, Dumnezeu 
este ascuns sub pământ, ultimul stadiu al kénosis. Tema fundamentală, atestată 
de Sfânta Scriptură, este tema coborârii în iad (Fapt. 2, 24 și 31; I Petru 3, 
19 si urm.; Rom. 10, 6-10; Efes. 4, 9). Hristos, scrie Nikolai Berdiaev, 
„coboară în iad“, în întunericul de necercetat al libertății meonice (creată 
adică de neant, méon). Urs von Balthazar comentează: „Misiunea proprie a 
lui Isus era aceea de a pătrunde, cu toată iubirea Tatălui, în timpul iadului, 
în totalul vid de iubire...“$!, profunzimi pe care trebuie să fii îndrăzneţ să le 
cercetezi. „Poate că era nevoie de disperarea lumii moderne pentru a se aven- 
tura cineva aici. “32 

Tradiţia insistă în special pe aspectul victorios al acestei „coborâri“ din care 
Răsăritul a făcut marea icoană a Învierii. Cel infäsurat în neobişnuita pace a 
„sâmbetei albe“, spun rușii (între „negrul“ zilei de vineri și „roșul“ zilei de 
duminică), rămâne incandescent în Focul Duhului Sfânt. La atingerea lui, 
legăturile iadului, care sunt legături de umanitate, se mistuie. Hristos îl smulge 
cu putere pe Adam cel multiform din singurătatea lui totală, închistată. „Totul 
este plin de lumină: cerul, pământul, iadul.“#? Cei doi Adam se întâlnesc, se 
identifică în această lumină. Disperării fără limită pe care a cunoscut-o Hristos 
când a fost osândit îi răspunde o speranță fără limită. Trebuie să cităm aici un 


31. U. von Balthazar, „Rencontrer Dieu dans le monde daujourd'hui“, în Concilium, 
nr. 6, 1965, p. 37. 

32. Xavier Tilliette, op. cit., p. 107. 

33, Utrenia pascală, rit bizantin. 

frumos text din Barth, situat în problematica „reparaţiei“, dar inversând-o: 
„In alegerea lui Isus Hristos, care este voinţa veșnică a lui Dumnezeu, 
Dumnezeu a prevăzut pentru om primul termen, alegerea, fericirea şi viața, dar 
pentru el însuși — pe al doilea termen, disprețul, damnarea și moartea.“ Singurul 
cu adevărat osândit este propriul Fiu al lui Dumnezeu: „Dacă astfel a fost 
pronunţat un NU în predestinare, în orice caz este un nu care nu se referă la 
om, 34 

Textele „triumfătoare“ sunt nenumărate. Să-l amintim doar pe unul dintre 

P 

cele mai vechi, apoi pe unul carea intrat în uzajul liturgic. În Odele lui Solomon, 
scrise în secolul al II-lea în Siria, Hristos vorbeşte în felul următor: 


Eu am deschis ușile ferecate, 

eu am zdrobit zăvoarele și fierul s-a înroșit 

şi s-a topit în faţa Mea; și nimic nu a mai fost închis, 
pentru că eu sunt poarta tuturor. 

M-am dus să-i eliberez pe ostatici, ei sunt ai Mei 


și „nu părăsesc pe nimeni“.35 


Și în Omilia Sfântului loan Hrisostom, care în ritul bizantin se citeşte la 
sfârșitul utreniei pascale: 


Nimeni să nu se teamă de moarte: moartea Mântuitorului ne-a eliberat. El a 
doborât-o în vreme ce ea îl ținea înläntuit. El, acela care a coborât în iad, a golit 
iadul. [...] Iadul luase trup si s-a găsit în faţa lui Dumnezeu. Pusese stăpânire pe 
ceea ce era văzut, dar cel nevăzut l-a zdrobit. 


Urs von Balthazar a vorbit despre „spiritualitatea Sâmbetei Mari“, refe- 
rindu-se la epoca noastră. Dostoievski, explorând înaintea lui Freud și mai 
profund decât acesta subteranele sufletului, l-a descoperit aici pe Hristos, pe 
care îl släveste Dimitri Karamazov: „Dacă Dumnezeu va fi izgonit de pe faţa 
pământului, îl vom făuri din nou, sub pământ! [...] Și atunci noi, vietuitorii 
din subterane, noi vom înălța din adâncul pământului un imn tragic lui Dum- 
nezeu, în mâna căruia se află bucuria... “* 

Învierea lui Hristos semnifică triumful vieţii: „leri, eram răstignit cu Hristos, 
astăzi sunt slăvit cu el; ieri, eram mort cu el, astăzi, sunt unit cu el la Învierea 
sa; ieri, eram înmormântat cu el, astăzi mă deștept cu el din somnul cel de 
moarte. “36 


34. K. Barth, Kirchliche Dogmatik, Zollikon-Ziirich, Evangelischer Verlag, 1940, 
II, 2, pp. 53 si urm. 
35. Oda 17, Naissance des lettres chrétiennes, Paris, Ed. de Paris, 1957, p. 42. 
* EM. Dostoievski, Fraţii Karamazov, trad. de Ovidiu Constantinescu si Isabela 
Dumbravă, Bucureşti, Editura pentru Literatură Universală, 1964, p. 355 (n. tr.). 
36. Grigorie de Nazianz, Cuvântäri teologice, 1: La Sfintele Paşti, 4 PG 35, 397. 

Moartea biologică si toate mortile parţiale care o precedă sunt de acum 
doar „treceri“ spre Înviere, pentru că moartea spirituală, care le înglobează 
şi pe care acestea o simbolizează, este desființată. De acum totul are un sens, 
un sens veșnic. Sfântul Grigorie de Nyssa arată că trebuia „rechemată din moarte 
la viaţă întreaga omenire. Atunci Dumnezeu vine la cadavrul nostru, ne întinde 
mâna, nouă, acelora care zăcem acolo. El dă naturii noastre elanul Învierii“ 37 

Viaţa, lumina, Duhul tâsnesc de acum chiar prin moartea noastră, chiar 
prin nelinistea noastră. Mai adânc decât revolta sau decât disperarea noastră 
nu mai este neantul, este Cel Răstignit și Slăvit. Împărăţia lui Dumnezeu e 
deja prezentă în mod tainic; nu strălucirea biologicului și a stilizării mai mult 
sau mai putin reușite a morții, ci pacea, forța, bucuria de a fi, în clipele când 
exteriorul se estompează, când nu mai sunt decât chipuri și pământul ca taină. 

Dumnezeu nu este puternic în sensul forțelor cosmice si sociale, ale tiranilor 
sau ale uraganelor pe care le manevrează, după Evanghelii, „forţele“ luciferice 
ale unei inteligente pervertite. Dumnezeu lucrează ca o radiere, un influx de 
viaţă, de iubire, de libertate. El se lasă răstignit peste tot răul din lume, „Hristos 
este în agonie până la sfârșitul lumii“, a spus Pascal; iar Maxim Mărturisitorul: 
„Dumnezeu S-a făcut cerșetor din cauza bunävointei faţă de noi, [...] suferind 
mistic din bunătatea Lui până la sfârșitul timpurilor, pe măsura suferinței 
fiecăruia.“ 58 Dar acest răstignit este de acum cel înviat, el se împărtășește nouă 
chiar prin ceea ce îl neagă. După Paște, si este mereu Paşte, primim sens, viață 
si prin moarte, și prin toate situațiile de moarte din existența noastră, dacă 
prin credinţa noastră smerită le identificăm în rănile dätätoare de viaţă ale lui 
Hristos. Învierea desființează în noi nevoia de sclavi si de dușmani. De aceea, 
pentru Sfântul Isaac Sirul, singurul păcat este că nu dăm destulă atenție În- 
vierii”? Pentru om, nu mai este vorba să se teamă de Judecata de Apoi și să 
fie vrednic de mântuire, ci să primească această iubire imensă și discretă în 
același timp. În această privință, cuvântul decisiv l-a avut Sfântul Maxim 
Mărturisitorul: „Moartea lui Hristos pe Cruce este judecata judecăților.“4 

În aceasta constă specificitatea creștinismului: el nu propoväduieste numai 
nemurirea sufletului, ca înțelepciunea greacă, nici numai învierea din morți 
la sfârșitul timpurilor, ca speranţa evreiască (sau musulmană), ci chiar învierea 
noastră în Isus Hristos încă de pe acum. Viaţa veșnică începe de aici, de pe 
pământ, „lumea de dincolo“ este în inima acesteia („Știu că nu voi muri, 


37. Grigorie de Nyssa, Marele cuvânt catehetic, 32 PG 45, 80. 

38. Grigorie de Nyssa, Mistagogia, 24, PG 91, 713. 

39. Saint Isaac le Syrien, Traités ascétiques, traités 58 et 60, Œuvres spirituelles, Paris, 
Desclée de Brouwer, 1993, p. 325 [Sfântul Isaac Sirul, Tratate ascetice, 58 si 60 — n. tr]. 

40. Sfântul Maxim Mărturisitorul, Răspunsuri către Talasie, 43, PG 90, 408. 

spunea, la începutul secolului al XI-lea, Sfântul Simeon Noul Teolog, pentru 
că eu simt cum tâsneste din mine viața întreagă 41). 

Nu numai că Hristos a recapitulat istoria umană, dar a si desăvârșit-o. După 
cum au subliniat Cullmann‘? și Pannenberg, ziua cea din urmă strălucește în 
Înviere. „O dată pentru totdeauna“ (hdpax), o repetă Epistola către Evrei a 
Sfântului Apostol Pavel, a intrat Hristos „în Sfânta Sfintelor, nu cu sânge de 
tapi si de viței, ci cu însuși Sângele Său, și a dobândit o veșnică răscumpărare“ 
(Evr., 9, 12). Totuși, cuvântul acesta este un început, această deplinătate — o 
sămânță. În Hristos, omul își găsește pe deplin vocaţia lui creatoare. Învierea 
face să apară oameni „care nu se tem de moarte“ — așa erau numiți creștinii în 
Imperiul Roman —, deci capabili să aducă în istorie gesturi de adevărată eliberare. 
Cu răbdarea pe care ţi-o dă victoria câștigată, orice s-ar întâmpla. 

Dacă istoria are un sens, dacă scapă repetitiei ciclice și destinului, dacă 
este cu adevărat istorie pe care trebuie să ţi-o asumi, să o faci și să nu fugi 
de ea, toate acestea sunt posibile pentru că Întruparea si Învierea constituie 
un fapt unic. Acest hépax, desävârsind istoria, o fondează; evenimentul acesta 
care nu poate fi pus în serie cu altele, pentru că doar el le califică drept 
evenimente, „distruge cercul“ în care rătăcim, după cum subliniază Sfântul 
Augustin în Cetatea lui Dumnezeu, capitolele 10-20 din cartea a XII-a. Astfel 
Dumnezeu a venit la noi si aceasta este, pentru a relua termenii Sfântului 
Augustin, o novitas nemaiauzită, nullo repetitia, nullo repetenda circuitu. 
Dumnezeu a venit la noi pentru ca noi să putem merge la El: de acum aceasta 
este, în distrugerea tuturor acelor fa/si circuli, calea recta, iar această cale 
dreaptă, această istorie atrasă de Împărăţia lui Dumnezeu care este anticipată 
aici, calea aceasta nu este decât Hristos: 


O, Paşte dumnezeiesc, prin tine moartea cea întunecată a fost zdrobită și viața 
a fost răspândită asupra tuturor lucrurilor, porţile cerurilor au fost deschise, 
Dumnezeu S-a arătat om și omul s-a ridicat până la Dumnezeu, datorită tie, ușile 
iadului au fost distruse. [...] Datorită tie, imensa sală de nuntă s-a umplut, toți 
sunt înveșmântaţi în haine de nuntă și nimeni nu va fi aruncat afară pentru că nu 
are veșmântul de nuntä.# 


41. Saint Syméon le Nouveau Theologien, „Hymne XIII“, 79-80, „Hymnes“, Sources 
chrétiennes, nr. 156, vol. I, p. 263 [Sfântul Simeon Noul Teolog, Imnurile iubirii 
dumnezeiesti — n. tr.]. 

42. O. Cullmann, Christ et le Temps, Neuchâtel, Delachaux et Niestlé, 1947. 

43. W. Pannenberg, Esquisse d'une christologie, Paris, Cerf, 1971. 

44. Augustin, „Homélie pascale anonyme", Sources chrétiennes, nr. 27, p. 191. 

DUHUL SFÂNT, MÂNGÂIETORUL 


Şi când a sosit ziua Cincizecimii, erau toţi împreună în același loc. / Si din cer, fără 
de veste, s-a făcut un vuiet, ca de suflare de vânt ce vine repede, și a umplut toată 
casa unde sedeau ei. / Si li s-au arătat, împărțite, limbi de foc si au șezut pe fiecare 
dintre ei. / Şi s-au umplut toți de Duhul Sfânt si au început să vorbească în alte 
limbi, precum le dădea lor Duhul a grăi (Fapt. 2, 1—4). 


Duhul Sfânt, imperceptibil: nici un nume (Dumnezeu este în întregime 
sfânt și în întregime duh) și nici un chip. Nu se știe „de unde vine, nici încotro 
se duce“ (loan 3, 8), dar „auzi glasul lui: Vântul, Suflul (acesta este sensul 
cuvântului rouah în ebraică, pnúma în grecește, spiritus în latină) face să 
vibreze spaţiul, să cânte marea. Duhul, Suflul Sfânt tinde să se confunde cu 
lăuntrul cel mai lăuntric al omului, ca si cu însăși Taina lui Dumnezeu, căci 
„Duh este Dumnezeu“ (loan 4, 24). Să ne amintim ce scria Sfântul Atanasie 
al Alexandriei: „Dumnezeu S-a făcut purtător de trup, pentru ca omul să 
poată deveni purtător de Duh.“ Întruparea se realizează în Duh, si tot în Duh 
se desfăşoară existența lui Hristos si Învierea Lui. Si scopul a toate acestea nu 
este altul decât Cincizecimea — pentru ca noi toţi „să ne umplem de Duhul 
Sfânt“. În Hristos, „Biserica este a Duhului Sfänt“5, în care omul găsește — 
sau ar trebui să găsească — spațiul nelimitat al libertăţii sale. 

În Primul Testament, Duhul este Suflul dätätor de viață. Această apropiere 
a rouah nu presupune deci nici intelectualism, nici spiritualism. Rouah este 
purtătorul Cuvântului și este în Cuvânt. Cuvântul trimite la Duhul Sfânt, ca 
si la un dincolo al Său, la mirungerea cu tăcere — „tăcerea Tatălui“, va spune 
Sfântul Ignatiu de Antiohia.#6 Prin Duh omul este în stare să audă Cuvântul, 
prin el e posibilă rodirea acestuia. 

Duhul lucrează în creaţie, „pregătind“ ca o uriașă pasăre maternă apele 
primordiale, adică, desigur, vibrația luminoasă a „materiei“. Cuvântul rouah, 
în ebraică și în limbile semitice, este și masculin, și feminin, iar mișcarea 
Duhului pe deasupra apelor sugerează o fâlfâire protectoare de aripi. Rouah 
infuzează viața, fecundează materia. „Cincizecimea cosmică“, a spus Serghei 
Bulgakov.” Tot astfel, prin Suflul Sfânt a dat Dumnezeu viață omului, 
făcându-l după chipul Său. El insuflä în nările omului Suflul de viață care 
însuflețește „țărâna“ modelată mai înainte. Omul este din țărână și din duh, 
dar acesta nu pare decât o forță, o energie impersonală: de aceea Sfântul Irineu 


45. Cf. N. Afanassieff, Léglise du Saint-Esprit, Paris, Le Cerf, 1975 si Jean 
Zizioulas, L'Être ecclésial, Genève, Labor et Fides, 1981. 

46. Sfântul Ignatiu de Antiohia, Ep. 15, 1; Magn. 8, 2. 

47. S. Boulgakov, Le Paraclet, Paris, Aubier-Montaigne, 1944, p. 149. 

de Lyon distinge acest afflatus original de Spiritus, care se revelează ca o 
persoană tainică la Cincizecime și în Faptele Sfinților A postoli.% 

În timpul separării si al răbdătoarei „pedagogii“ divine, Duhul nu încetează 
să lucreze ca un ferment pasta omenească spre a o smulge din opacitatea ei, 
din suficiența ei. El pune stăpânire brusc și vremelnic pe judecători, pasăre de 
pradă, îi inspiră până în adâncuri pe poeti si pe psalmisti, îi miruieste în mod 
durabil pe regi, dar și pe artiști și pe meșteșugari, conduce poporul, face ca 
istoria să tindă către timpurile mesianice. Capitolele 36 si 37 din lezechiel 
sugerează ceea ce vor fi aceste timpuri: Duhul, care va „stropi cu apă curată“, 
ceea ce trimite cu gândul la Botez, transformă „inima cea de piatră“ în „inimă 
de carne“, în care se înscriu Poruncile, ca și spontaneitatea vieții. Prin aceasta 
Duhul apare ca Suflul Învierii: profetul îngropat cu oasele uscate profetizează 
din porunca Domnului; Domnul, prin gura lui, proclamă: „Iată Eu voi face 
să intre în voi Duh și veţi învia“ (lez. 37, 5). 

Şi așa se împlinește așteptarea timpurilor mesianice când Duhul nu-i va 
lucra și nu-i va mai umple numai pe unii, ci va coborî asupra poporului întreg, 
Căci va poposi în Mesia, „personalitate trupească“, „Slujitor care suferă“ 
„aducând mântuirea neamurilor“, „Fiu al Omului“ în care „Sfinţii din înal- 
turi“ vor fi prefäcuti prin Duh, prin Suflu. În Noul Testament, Isus se prezintă 
ca cel „destinat“, unsul Duhului. Acesta face posibilă Întruparea, el constituie 
miruirea mesianică a lui Isus si este mereu în el, este forța lui, bucuria lui: „în 
acest ceas, El S-a bucurat în Duhul Sfânt si a zis: Te slăvesc pe Tine, Părinte, 
Doamne al cerului și al pământului...“ (Luc. 10, 21). Tatăl îl iubeşte pe Isus 
în Duh și tot în Duh Isus ÎI iubește pe Tatăl, după cum ne arată marile teo- 
fanii trinitare ale Botezului în apele Iordanului și ale Schimbării la față de pe 
Munte. În Evanghelia după Ioan, în cuvântarea de despărțire, Isus face 
cunoscută până la capăt misiunea Duhului: ceva nou, un altul, ,Paraclet“ — 
un cuvânt care înseamnă „apărător“, „mângâietor“, acela care protejează și 
dă viaţă —, interiorizează prezenţa lui Hristos, prezenţă în care el va împărtăși 
oamenilor iubirea treimică, cu care aproape că se identifică. 

De fapt, după ce Duhul l-a „veghear“ pe Isus mort, l-a înviat si l-a slăvit „la 
dreapta Tatălui“, trupul eclezial al lui Hristos devine locul împărtășirii Tainelor 
unde Duhul poate sufla cu toată puterea Lui: este Cincizecimea, cu semnele 
teofanice tradiționale ale uraganului și ale limbilor de foc. Biserica este deci 
„taina“, sfinţirea lui Hristos în Duh. În această calitate, ea răspândește de acum 
forța Învierii, harul pe care Duhul îl adaptează pentru fiecare vocaţie în funcție 
de „daruri“, de „harismele“ proprii. Faptele Sfinților Apostoli apar astfel ca 
„evanghelia Duhului“, în care Acesta vorbește și lucrează personal, în strânsă 


48. Saint Irénée de Lyon, Contre les hérésies, Paris, Le Cerf, 1984, V, 12, 2, p. 600. 

legătură cu Numele lui Isus: nu a anunţat oare Acesta în ultima convorbire că 
Tatăl va trimite Duhul „în Numele Meu“? Iar Numele înseamnă prezența. Este 
suficient să citim capitolele 14-24 din Epistola întâia către Corinteni ca să 
înţelegem că locul normal al harismelor este adunarea euharistică. 


Duhul Sfânt este Dumnezeu tainic, Dumnezeul lăuntric care dispare ca să 
dea viaţă, până în interiorul cel tainic, fiecărei existente personale în comuniune. 
Marile Sale simboluri, care toate sunt elanuri, apa vie, focul, vântul, pasărea 
desemnează tocmai această mișcare către celălalt, această înțelegere cu persoana 
ca depăşire și relație. Noi mergem spre Hristos în Duh si, prin acesta, către 
Tatăl. În Dumnezeu, în Supra-Unitatea lui, Duhul este acest tainic „al treilea“ 
care face să circule iubirea și în care dualitatea Tatălui și a Fiului, a unuia și a 
celuilalt, nu poate fi opoziţie, nu pentru că s-ar topi în nediferentiat, ci prin 
diversitatea deplină în unitate. 

O foarte veche variantă a rugăciunii Tatăl Nostru pune în locul cererii „Vie 
Împărăția Ta“ formula „Vie Sfântul Tău Duh“. Pe de altă parte, Psalmul 44, 
epitalam regesc, psalm mesianic, spune: „Pentru aceasta Te-a uns pe Tine, 
Dumnezeul Täu, cu untdelemnul bucuriei.“ Punând aceste două texte unul 
lângă altul, mai mulți mărturisitori de seamă ai Bisericii vechi, în special Irineu 
de Lyon si Grigorie de Nyssa, au definit Duhul ca pe Împărăţia Tatălui si 
Miruirea Fiului: Tatăl este acela care face Miruirea, aceasta, Duh fiind, se află 
în Fiul, Unsul Cel Veșnic, și Duhul Sfânt nu este altceva decât însăși Miruirea, 
untdelemnul bucuriei.*? 

În creaţie, această „primă Biblie“ a cărei descifrare o desăvârșesc Învierea şi 
Cincizecimea, Tatăl este izvorul ființei și Cuvântul, Logosul, structura sa, pe 
când Duhul este elanul către deplinätate, desăvârșirea în frumuseţe, în om el 
este ireductibilitatea persoanei și erosul ca „tensiune spre viața cea mai înaltă“. 
El face din om o „ființă a dorinţei. 

Duhul „suflă unde voiește“ (loan 3, 8). El rodește pretutindeni, în religii 
ca și în umanisme, „seminţele Cuvântului“ și creează universalitatea tainică a 
divino-umanitätii eristice, care constituie sălașul său. Recunoscut și slävit de 
Biserică, pentru că el este acela care îi integrează pe credincioși în Trup al lui 
Hristos, el cunoaște aici o adevărată kénosis, în măsura în care — ca să-l paraf razăm 
pe Nietzsche — sub greutatea atâtor obiectivări, bisericile devin adesea mormântul 
pecetluit, și nu mormântul gol al Domnului lor. Neobosit, Duhul încearcă, 
opunându-se fatalitätilor puterii (oricât de neînsemnată ar părea aceasta astăzi), 


49. Saint Irénée de Lyon, op. cit., III, 9, 3 şi 18, 3, pp. 300 și 362; Grigorie de 
Nyssa, Împotriva lui Apolinarie, 52, PG 45, 1249 D-1251 A. 

50. Pseudo-Denys lAréopagite, Noms divins, Paris, Aubier-Montaigne, 1943, 
cap. 4, $20, p. 113 [Pseudo-Dionisie Areopagitul, Despre numele divine — n. tr.]. 

să constituie Biserica în Foinonia — comuniune, un cuvânt care în Epistolele 
Sfântului Apostol Pavel este aproape sinonim cu pneúma. Dialectica unității si 
a diversităţii este rodul Duhului: prin el, toți sunt mădulare ale Trupului lui 
Hristos, deci „unii altora“, și Isus îl întâlnește personal pe fiecare, îl preferă pe 
fiecare. La Cincizecime, „limbile ca de foc [...] au șezut pe fiecare dintre ei“ 
tocmai pentru că erau „toți împreună în același loc“ (Fapt. 2, 1-3). 

În lumina Duhului, omul este în același timp în Hristos şi cu Hristos. Prin 
Hristos, față omenească a Tatălui, el devine capabil să întâlnească fiecare om 
ca pe o faţă. În limba rusă există o deosebire între /icina, „mască“, lito, „chip“, 
si lik, „chip din icoană“. Dincolo de mască, de tot ceea ce este întâmplător si 
ar putea să îngreuneze chipul, Duhul ne face să presimtim icoana: „Tot ceea 
ce în chip este mai mult decât chip a fost îndepărtat prin energie de chipul lui 
Dumnezeu, care tâsneste ca un izvor, în ciuda inconsistentei învelișului 
material. Chipul a devenit chip de icoană.“5! Lumina adevăratelor chipuri este 
a Duhului. 

Astfel, forța Învierii conținută în Biserică trebuie să fie asumată si reinventată 
parcă de fiecare persoană, după o libertate pe care Duhul o inspiră, o apro- 
fundează, o face creatoare în comuniune, comuniune de nedespärtit de 
„lucrurile sfinte“, Evanghelie, Euharistie și de „Sfinți“... Departe de a fi o 
repetiţie orgolioasă și temătoare, Tradiţia este această perpetuă „înnoire a 
Duhului“ (Rom. 7, 6) în Trupul lui Hristos, deci în credință. 

În sfârșit şi mai ales viaţa spirituală înseamnă si nu înseamnă nimic altceva 
decât „viaţa în Duh“. Prin harul Învierii, neliniștea devine însăși materia 
încrederii, spaţiul morţii se metamorfozează în spaţiul Duhului. Marea 
respiraţie a Duhului se deschide în om. El devine o ființă vie capabilă să 
slăvească viaţa, să dea „mulțumire pentru toate“?. El cunoaște întru Duhul, 
iubește întru Duhul, „respiră Duhul“. Acesta ne introduce în „adâncurile lui 
Dumnezeu“ (1 Cor. 2, 10). În el mărturisim că „Domnul este lisus“ (1 Cor. 
12, 3) si îndrăznim, odată cu Isus, să-l numim pe Dumnezeul inaccesibil nouă 
Avva, „Părinte“ (Rom. 8, 15). Duhul ne revelează bunătatea Tatălui, o 
paternitate jertfelnică și eliberatoare. El dilată omul în imensitatea Trupului 
lui Hristos, taină a „Omului Unic“. În același timp, Duhul îl așază în acest 
punct de unificare si de transparenţă care este ,inima-suflet“. Hristos ne 
„pneumatizează“ și Duhul ne „cristifică“; până la această identitate a celor doi 
pe care o sugerează Sfântul Apostol Pavel atunci când vorbește despre faptul 
că „Domnul este Duh“53: 


51. P Florenski, L?conostase, Lausanne, L'Âge d'homme, 1992, p. 133. 

52. „En panti eucharisteite“, 1 Tes. 5, 18. 

53. 2 Cor. 3, 17, cf. Boris Bobrinskoy, Communion du Saint-Esprit, Ed. de Bellefon- 

În Sfinţi, Duhul Sfânt devine tot ceea ce Scripturile spun vorbind despre Împărăția 
lui Dumnezeu: perla, bobul de muștar, apa, focul, pâinea, băutura dătătoare de 
viață, camera nuptialä, Mirele, Prietenul, Fratele și Tatăl.5% 


Transformat astfel, omul este de acum înainte „săracul care îi iubeşte pe 
fraţii lui“55. În inima lui zdrobită, consolatä, devenită în sfârșit „din carne“, 
legea este înlocuită de cerințele iubirii. „Roada Duhului este dragostea, bucuria, 
pacea, îndelungă-răbdarea, bunătatea, facerea de bine, credința, blândeţea, 
înfrânarea, curätia; împotriva unora ca acestea nu este lege“ (Gal. 5, 22-23). 
De aceea, „unde este Duhul Domnului, acolo este libertate“ (2 Cor. 3, 17). 

Pentru cei care concep Biserica ca pe o avere și o repetiţie, ca și pentru 
toți cei care o dispretuiesc în numele unui individualism așa-zis inspirat, 
rămâne dublul avertisment, în parte paulin: 


Nu dezrädäcinati Duhul. 
Nu înăbușiţi Duhul. 


Vină avântul înaripat, bucuros, al „veselei învățături“, 56 


UNITATEA ÎN TREIME 


Acea kénosis a Fiului revelează Taina lui Dumnezeu lubire. Acest dar de 
viață prelungește, înscrie în timp o schimbare inefabilă în sânul divinității, 
în însuși Dumnezeu, Unul nu exclude pe Celălalt, ci îl presupune. Unitatea 
lui Dumnezeu este atât de desăvârșită — „Supraunitate“ avea să spună Dionisie 
Pseudo-AreopagitulS” —, încât nu este o singurătate închisă, ci comuniune; si 
deci izvor si bazä a oricärei comuniuni. 

Isus îl revelează pe Tatăl, al cărui Fiu si Cuvânt este el; el respiră imensul 
suflu al Duhului pe care ni-l împărtășește. El nu încetează să-și afirme unitatea 
— nu morală, ci ontologică — cu Tatăl, izvor al divinității. „Toate Mi-au fost 
date de către Tatăl Meu și nimeni nu cunoaște pe Fiul, decât numai Tatăl; 
nici pe Tatăl nu-l cunoaște nimeni, decât numai Fiul și cel căruia va voi Fiul 
să-i descopere“ (Matei 11, 27) sau „Toate mi-au fost date de către Tatăl meu 
si nimeni nu cunoaște cine este Fiul, decât numai Tatăl, si cine este Tatăl, 
decât numai Fiul și cel căruia voiește Fiul să-i descopere“ (Luca 10, 22). Așa 


54. Simeon Noul Teolog, cuv. 90, cit. de V. Lossky, Vision de Dieu, Neuchâtel, 
Delachaux et Niestlé, 1962, p. 122. 

55. Expresie familiarä lui Simeon Noul Teolog. 

56. P. Florensky, La colonne et le fondement de la vérité, Lausanne, L'Âge d'homme, 
1975, p. 88. 

57. Pseudo-Denys l'Aréopagite, op. cit, cap. 2, $ 4, p. 81. 

cum a subliniat Boris Bobrinskoi în Misterul Treimi’, Isus nu există decât 
prin această cunoaștere pe care Tatăl i-o face despre el însuși, nu se cunoaște 
decât în relație cu Tatăl. El îi învaţă pe ucenicii săi — si acesta este miezul 
învățăturii lui — să-l numească pe Dumnezeu: Avva, cuvânt de o incredibilă 
familiaritate. De aceea Pavel va putea scrie: „Şi pentru că sunteţi fii, a trimis 
Dumnezeu pe Duhul Fiului Său în inimile noastre care strigă: Avva, Părinte!“ 
(Gal. 4, 6). Desigur, această denumire începea să se contureze în iudaismul 
contemporan, unde găsim „Tatăl Nostru“ (Abinou în ebraică, Abunan în 
aramaică), câteodată chiar Avi, „Tatăl meu“. Dar ar fi părut necuviincios, 
chiar ca o blasfemie, să-i spui lui Dumnezeu, cel întreit în sfințenie, la care 
te gândești cu înfricoșare și tremur, „Avva“, un diminutiv atât de copilăresc, 
atât de putin „tainic“ — adică, nu fără respect, „Lăticule“. Cuvântul acesta, 
spune Boris Bobrinskoi, exprimă ființa filială a lui Hristos, taina aceasta în 
inima lui Dumnezeu care dezvăluie chemarea încrezătoare a unui copil. Este 
ca si cum s-ar fi deschis monada divină, revelând o viață secretă care este 
iubire. Dumnezeu Cel Unic nu este singur. 

Tatăl îl face pe Fiul său să existe în veșnicie, Celălalt al său, în Duhul 
său. Am spus de mai multe ori că însăși existența lui Isus este o existenţă în 
Duh. În „Cuvântarea de despărţire“, Isus promite să trimită oamenilor un 
alt ,Paraclet“: 


Si Eu voi ruga pe Tatăl si alt Mângâietor să vă dea vouă ca să fie cu voi în veac, / 
Duhul Adevărului [...], [care] în voi va fi! (loan 14, 16-17). 


Dar Mângâietorul, Duhul Sfânt, pe Care-L va trimite Tatăl, în numele Meu, 


Acela vă va învăţa toate si vă va aduce aminte despre toate cele ce v-am spus Eu 
(loan 14, 26). 


Iar când va veni Mângâietorul, pe Care Eu îl voi trimite vouă de la Tatăl, Duhul 
Adevărului, Care de la Tatăl purcede, Acela va mărturisi despre Mine (loan 15, 26). 


Revelația trinitară se înscrie în rugăciunea învățată de ucenici de la Isus, 
Tatăl Nostru. Într-adevăr, primele trei cereri invocă cele trei Persoane divine, 
așa cum a observat, printre alții, și Sfântul Maxim Mărturisitorul”. Căci 
Hristos a „sfințit Numele“6® până la moartea pe o cruce, și Împărăţia lui 
Dumnezeu se identifică cu Duhul. 

Trinitatea constituie astfel rodnicia inepuizabilă a Unităţii, adică a Tatălui. 
De la ea vin orice unificare și orice diversificare. Datorită ei „toate lucrurile 


58. B. Bobrinskoy, Le Mystère de la Trinité, Paris, Le Cerf, 1986, pp. 86 si urm. 

59. Sfântul Maxim Mărturisitorul, Scurtă tâlcuire a rugăciunii Tatăl Nostru către 
un iubitor de Hristos, trad. Pr. D. Stăniloae, în Filocalia, vol. 2, Sibiu, Tip. Arhidie- 
cezană, 1947, pp. 253-285; n. tr.]. 

sunt unite și distincte, identice şi opuse, asemănătoare si neasemănătoare, 
contrariile comunică și elementele unite nu pot fi confundate“S!, Grigorie 
de Nazianz evocă Treimea ca pe mișcarea nemiscatä prin care Unul nu rămâne 
închis în singurătatea lui si nici nu se pierde în efuziuni panteiste.S? Însăși 
plenitudinea sa implică prezenţa în el a Celuilalt, deopotrivă egal în nesfârșire, 
şi totuși deloc exterior. „Al Treilea“, Celălalt care nu este Altul, asigură 
coincidenta unității absolute cu diversitatea absolută! 

Fiecare Persoană nu este deci o parte din Divinitate, o substanță, ci o mo- 
dalitate unică, incomparabilă de a primi și de a da unitatea divină, o modalitate 
unică, incomparabilă de a fi Dumnezeu. „Fiecare persoană conține unitatea 
prin relația sa cu alții nu mai putin ca prin relația cu sine însuși.“ Izvorul 
divinității, principiul unic al Fiului si al Duhului, „vlăstare divine ale Divinităii 
născătoare, [...] florile Ei“64, este Tatăl. Biserica veche nu vorbea niciodată 
despre „Dumnezeu“ în general, un Dumnezeu în care se distingeau apoi Per- 
soanele. Ea vorbea despre Tatăl, ținând cont de faptul că numele de Tatăl este 
superior chiar numelui de Dumnezeu. 

Faptul că Tatăl este principiul insondabil al Trinității nu înseamnă că se 
bucură de vreo superioritate. El dă Fiului Său, Celălalt al Său, tot ce are el, tot 
ce este el și în el așază Duhul Său, prin care ei se iubesc și se veselesc împreună: 
„Eu sunt întru Tatăl și Tatăl întru Mine“, spune Isus (loan 14, 11) și apoi, 
adresându-se Tatălui: „Și toate ale Mele sunt ale Tale, și ale Tale sunt ale Mele“ 
(loan 17, 10). După chipul paternităţii divine, „paternitatea spirituală“ 
împărtășește Duhul cu viață și libertate. În Frații Karamazov, Dostoievski a 
arătat că numai această paternitate poate trece peste dialectica „stăpânului“ și 
a „sclavului“, opunându-se paternității degenerate, devenită tiranie și con- 
curentä pentru copii; chip idolatric denunţat cu violență de Ernst Bloch, care 
propoväduieste revolta împotriva demiurgului. Berdiaev, în spiritul lui Dos- 
toievski, afirmă că revolta împotriva lui Dumnezeu nu este decât o neînțelegere, 
căci nu te poți revolta decât în numele adevăratului Dumnezeu, acela care se 
revelează în Hristos. 6 

Misterul divin este, de asemenea, dincolo de opoziţia dintre masculin și 
feminin, el depăşeşte şi integrează simbolistica unuia şi a celuilalt. B;b/iz atestă 
în mai multe rânduri blândetea maternă a lui Dumnezeu, ea vorbește despre 
măruntaiele sale de „îndurare“, în sens uterin. Spiritul, rowah, este adesea 

feminin. Ioan vorbește despre „sânul Tatălui“ (Ioan 1, 18). Dumnezeu este 
deci mamă și tată în același timp. Clement Alexandrinul scrie: „Ceea ce este 
negrăit în Dumnezeu este Tată, iar ceea ce este milă în Dumnezeu a ajuns 
inimă de mamă, iar din pricina dragostei sale a ajuns să aibă simtämintele 
femeii.“ Totuși, predominanta ultimă a unui simbol patern marchează 
chemarea la o comuniune fără confuzie. Predominanta ultimă a unui simbol 
matern, cum este adesea cazul în India, mi se pare că ar indica mai degrabă 
o fuziune a matricei, în care s-ar distruge persoana. Fără îndoială că din acest 
motiv Hristos este bărbat, si nu femeie, asumându-Și întreaga omenire (ceea 
ce înlătură „sciziunea“ sexuală)... 

La Cincizecime și în perpetua Cincizecime a Bisericii, Tatăl dă Duhul „în 
numele“ lui Hristos și Duhul este „Duhul Fiului“, „Duhul lui Hristos“. Occi- 
dentul creștin, după Sfântul Augustin, a insistat asupra acestui adevăr funda- 
mental. El a privit cu atenţie mișcarea de ,consubstantialitate" divină care merge 
de la Tatăl la Fiul, apoi (în sens logic, si nu cronologic) de la Tatăl si de la Fiul 
la Duhul Sfânt, care ni-l împărtășește nouă și ne asociază la această lucrare. 
Totuși, Sfântul Augustin precizează că, dacă Duhul vine „și de la Fiul“ (Filioque), 
El vine principaliter de la Tatăl, care rămâne singurul principiu al Treimii.S 

Răsăritul creştin a pus în valoare în mod simultan actul de dăruire a 
Cuvântului prin Duhul Sfânt. Căci prin Duhul Sfânt s-a întrupat Cuvântul, 
prin el se face prezent în Biserică, prin el Cuvântul „vizitează“ tainic toate 
cele ale îndumnezeirii și toate cele ale omenescului. Astfel, relația Fiului cu 
Duhul Sfânt apare ca o lucrare reciprocă. Duhul vine de la Tatăl, säläsluieste 
în Fiul și îl face cunoscut. Fiul se naște de la Tatăl în Duhul Sfânt și îl 
împărtășește. Găsim deja la Sfinţii Părinţi, cu mult înainte de controversele 
care vor înăspri si vor caracteriza totul, formulările în ciornă care vor permite 
armonizarea apropierii dintre cele două păreri, răsăriteană și apuseană, 
referitoare la „purcederea“ Duhului Sfânt. În secolul al III-lea, de pildă, 
Dionisie al Romei notează că Duhul purcede de la Tatăl în Fiul. Un secol 
mai târziu, Atanasie scrie: 


Duhul nu este exterior Cuvântului, ci, fiind în Cuvânt, El este prin Acesta în 
Dumnezeu [adică în Tatäl].6? 


66. Clement Alexandrinul, Care bogat se va mântui?, 37, (în Scrieri, partea L trad. 

Şi încă: 


Sfânta și Preafericita Treime este indivizibilă și simultană cu ea însăși. Din 
momentul în care se vorbește despre Tatăl, sunt prezenți Cuvântul său și Duhul 
care este în Cuvânt.70 


Ne putem întreba dacă polemicile ulterioare, fără măsură, nerusinate nu 
au luat naștere dintr-o uitare parțială a „logicii“ unitrinitare, în folosul unor 
sistematizări binare. Căci, trebuie să amintim, a spune că Duhul purcede de 
la Tatăl înseamnă a-l numi și pe Fiul în același timp, înseamnă a spune: 
Duhul purcede de la Tatăl Fiului. Si a spune că Fiul este „născut“ de Tatăl 
înseamnă a-l numi în același timp si pe Duhul Sfânt, acest Suflu care poartă 
Cuvântul si säläsluieste în el. Să nu uităm nici aceste două observaţii 
fundamentale, prima a Sfântului Ioan Scărarul, a doua a Sfântului Maxim 
Mărturisitorul: 


Dumnezeu este iubire. Acela care ar vrea să-l definească ar fi ca un orb care vrea să 


numere firele de nisip ale märii.?! 


Chiar dacă Divinitatea care este dincolo de toate este slăvită de noi ca Treime și 
Unitate, ea nu este nici trei, nici unu pe care le cunoaștem ca numere. 7? 


Un text din Sfântul Apostol Pavel a fost comentat fără oboseală de prima 
teologie creștină: este „un Dumnezeu si Tatäl tuturor, Care este peste toate 
si prin toate si întru toți“ (Ef. 4, 6). Tatăl este Dumnezeu „peste toate“, Fiul 
întrupat Dumnezeu cu noi, Logos care structurează lumea prin cuvintele Lui 
creatoare „prin toate“. În sfârșit, Duhul este Dumnezeu „întru toţi“, Suflul 
care dă viață și duce orice lucru la desăvârșirea lui. Astfel putem face o 
experienţă trinitară prin observarea plină de iubire a celui mai mărunt lucru. 
Un fir de iarbă, prin însăși existenţa lui, ne trimite la Tatăl, structura lui, pe 
care o analizează știința, la Cuvânt, mișcarea lui spre floare și fruct, la Suflul 
de viaţă si de frumuseţe — si aici arta este invitată la slävire. 

Şi, mai ales, presimtim această taină în orice întâlnire adevărată. Ne putem 
întreba, pe bună dreptate, dacă, în istoria profundă a omenirii, revelația 
trinitarä nu desävârseste pe aceea a Persoanei si a Iubirii, schitatä peste tot, 
în Biblie în mod deosebit. În Hristos se realizează unitatea ontologică a 
omenirii, în timp ce, după cum am mai spus, Hristos preferă pe fiecare. Duhul 
Sfânt asigură comuniunea tuturor, sporind în același timp unicitatea fiecăruia. 

Asa se face că persoana umană nu poate fi niciodată, în cele din urmă, o 
parte dintr-un tot. După chipul Persoanei divine pe care o întâlneşte în 


70. Atanasie din Alexandria, Prima scrisoare către Serafion, PG 26, 565 A. 

Hristos, persoana umană este chemată să devină o modalitate unică prin care 
să existe întregul umanității și al Universului, primindu-l pentru a-l da. Această 
viziune tainic trinitară a devenit, fără îndoială, fermentul istoriei, în care se 
încrucișează astăzi în mod dureros unificarea planetei și căutarea diferenţelor. 

Şi mai mult: revelaţia Treimii s-a desfășurat si se desfășoară încă în istorie, 
așa cum a remarcat Sfântul Grigorie de Nazianz: 


Vechiul Testament l-a făcut cunoscut cu claritate pe Tatăl, și în mod nedeslusit pe 
Fiul. Noul Testament l-a revelat pe Fiul si a insinuat dumnezeirea Duhului Sfânt. 
Astăzi, Duhul trăiește printre noi si se face cunoscut tot mai limpede. [...] Ar fi 


bine ca prin adunări parţiale și, cum spunea David, prin ascensiuni din slavă în 


slavă splendoarea Treimii să radieze din aproape în aproape./? 


Totuși, pentru Grigorie nu această desfășurare constituie Treimea, 
simultaneitatea trinitară se înscrie în istorie după o „economie“ inspirată si nu 
se poate aplica principiul că Treimea transcendentă este în mod necesar 
identică cu Treimea economică! 

Grigorie de Nazianz a trăit în secolul al IV-lea. În secolele precedente, 
„modaliștii“ au vrut să „explice“ Treimea ca pe trei moduri, trei expresii 
„succesive“ ale lui Dumnezeu în devenirea umanităţii: Tatăl fiind Dumnezeu 
ca creator, Fiul ca izbăvitor, Duhul ca sfintitor. Tema aceasta revine în forţă 
în Evul Mediu, la trecerea din secolul al XII-lea spre al XIII-lea, odată cu 
monahul calabrez Gioacchino da Fiore: el anunța, în faţa avântului ordinelor 
cersetoare (poate si a harismei bizantine), venirea apropiată a erei Duhului. 
Aceasta ar fi trebuit să constituie sfârșitul Bisericii Noului Testament, al 
Bisericii preoților însărcinaţi să administreze „chipuri“ și a căror misiune se 
încheia. Urma să vină timpul „Evangheliei veșnice“ despre care vorbește 
Apocalipsa. 

Utopia aceasta a lui Gioacchino da Fiore rămâne medievală. Era visul unei 
societăți de contemplativi. În epoca modernă, tema a devenit gnostică si revo- 
lutionarä. Prin mesianismul marxist aprofundat în marxismul ezoteric al Şcolii 
de la Frankfurt, ea a reintegrat astăzi teologia. Moltmann, în special, încearcă 
să gândească Treimea „ca pe o istorie escatologic deschisă“: Dumnezeu apare 
într-o devenire trinitară, transformările sale se exprimă în eliberările omului. 
„Credința Exodului“ înseamnă Tatăl ca viitor. Isus este „profetul și renovatorul 
vechii fägäduinte", dar si Noul Testament rămâne dominat de „categoria 
făgăduinței“. În Duhul Sfânt trebuie să se afirme nădejdea escatologică.74 


73. Grigorie de Nazianz, A cincea cuvântare teologică, 31, 26, PG 36, 161-164. 

Mai profundă pare să fie gândirea marilor filozofi religioși slavi, polonezul 
Adam Mickiewicz, rușii Vladimir Soloviov si Nikolai Berdiaev. În loc să opună, 
așa cum fac cei mai multi dintre adepții lui Gioacchino da Fiore, Biserica lui 
Petru, depășită, și pe aceea a lui loan, care va veni, Mickiewicz și Soloviov 
visează la integrarea lor, care ar face posibilă depășirea „pietrificării“ răsăritene 
şi a „putrefacției“ apusene în același timp. Dacă în ciuda unor aparente gäunoase 
cupola Sfântului Petru'crapă si se dărâmă, trebuie să o susţinem si, în același 
timp, să o deschidem în spiritul lui Ioan. În ceea ce îl privește pe Berdiaev, el 
spune că Dumnezeu s-a dat cu totul omului în Hristos și că acum așteaptă 
libera revelaţie a omului, răspunsul lui creator în Duhul Sfânt. Dar aceste tim- 
puri ale revelatiei omului se deschid în Hristos, în Duh și în libertate: 


lată regula noastră de credință, fundamentul edificiului, tăria modului nostru de a fi. 
Articolul unu: Dumnezeu Tatăl, necreat, nemărginit, de nevăzut, Dumnezeu, Crea- 
tor al Universului. 

Articolul doi: Cuvântul lui Dumnezeu, Fiul lui Dumnezeu, Hristos, Domnul nos- 
tru, care le-a apărut profeților [...] după timpul și voia Tatălui; prin care toate s-au 
făcut; care, la sfârșitul timpurilor, ca să recapituleze toate lucrurile, s-a făcut om 
printre oameni, vizibil si palpabil, ca să distrugă moartea, să facă Viața să țâșnească si 
să realizeze deplina comuniune a omului cu Dumnezeu. 

Articolul trei: Duhul Sfânt, prin care au proorocit profeţii, Părinții au avut revelații, 
dreptii au fost conduși pe calea dreptății si Care la sfârșitul timpurilor a fost răspândit 
asupra umanității într-un alt fel, ca să-l reînnoiască pe omul de pe tot pământul în 


vederea unirii lui cu Dumnezeu.75 


Cea mai bună imagine pentru a-l evoca pe Tatăl, spune „un călugăr al 
Bisericii răsăritene“, este aceea a „inimii“: „Fiecare bătaie a acestei inimi este 
un elan prin care Tatăl se dă. Aceste bătăi trimit spre noi sângele Fiului, adus 
la viaţă prin Suflul Duhului.“76 Oamenii sunt chemaţi să participe la ritmul 
acestei inimi. 

Totuși, decât să speculăm asupra Treimii, poate că ar fi mai bine, după 
cum sugerează Jean Delumeau””, să privim cu atenţie acest simbol pregnant 
de frumuseţe pe care îl constituie celebra icoană a lui Rubliov. Subiectul ei 
este ospitalitatea lui Avraam, primind, sub stejarul de la Mamvri, trei „oameni“ 
sau trei „îngeri“, despre care Facerea zice câteodată că, într-adevăr, erau trei, 
câteodată unul și că era vorba de Domnul. Rubliov înlătură anecdota, face 
să dispară personajele umane, îi păstrează doar pe cei trei îngeri. În planul 
din spate sunt schitate o stâncă, simbol al Duhului care tâsneste din Isus ca 

apa din stâncă, un copac, simbol al lui Hristos, deoarece Crucea este noul 
Arbore al Vieţii, o casă, Biserica, casă a Tatălui, în centrul compoziţiei, pe 
masă, adevărat altar în jurul căruia stau Cei Trei, o cupă cu hrana pe care 
Avraam o oferă musafirilor lui: simbol al Mielului jertfit de la începutul lumii, 
şi în special al Euharistiei. Se pare că îngerul din mijloc face aluzie la Hristos: 
veșmintele lui, cenușiul pământului și albastrul cerului, evocă unirea celor 
două naturi prin întrupare. Și pomul în spatele lui. Tatăl pare a fi simbolizat 
prin îngerul din stânga (stânga aceluia care privește icoana); veșmântul lui 
diafan, de un albastru translucid amestecat cu auriu pal, sugerează principiul 
inaccesibil al Treimii. Şi, deasupra lui, în singura verticală pe care o găsim 
observând atitudinile Celor Trei, casa. Principiu de nepătruns, poate doar 
prin jertfa Fiului Său: și el binecuvântează cupa, iar chipul său, chiar prin 
pacea pe care o respiră, este deosebit de îndurerat. Dar Tatăl privește mai ales 
la îngerul din dreapta, al cărui veșmânt verde, culoarea vieții care se naște, 
primăvăratică, semnifică Învierea: simbolul Duhului ,dätätor de viață“ care 
îl va învia pe Hristos și va împărtăși lumii viaţa. Chipul lui are o putere 
adolescentină, semn al vesnicei tinereti. Însuşi ritmul icoanei exprimă vesnica 
mișcare de iubire a Treimii. O schemă circulară unifică într-un tot indisolubil 
cele trei Persoane. Un joc subtil de curbe și contracurbe îi uneşte și evocă o 
imanentä reciprocă. În timp ce îngerul-Logos și îngerul-Duh se înclină înspre 
Tatăl într-o mișcare circulară, îngerul „patern“ are bustul aproape vertical: 
„monarhia“78 Tatălui... Pe masa-altar este inserat discret, sub cupa jertfei, 
un volum dreptunghiular: Pavel Evdokimov sugerează că este simbolul lumii 
care nu poate exista decât sub protecția Mielului.”? 

Plenitudinea inepuizabilă a sensului, frumusețea spirituală a chipurilor, 
euritmia liniilor, culorile ușoare, transparente, eliberate de umbre, jocul 
perspectivelor multiple care ne scoate din lumea reală, toate fac din această 
icoană simbolul tinereţii, al frumuseții, al iubirii care rästigneste, răstignită 
si biruitoare a lui Dumnezeu Cel în Treime. 


ELABORAREA ÎNVĂȚĂTURII DE CREDINŢĂ 


În primele opt secole, atunci când s-a întâlnit cu filozofii greci și cu spiri- 
tualitätile Orientului Mijlociu, creștinismul a trebuit să se definească. Marii 
autori creștini din această perioadă, Părinţii Bisericii, oferă o capacitate de 
sinteză care după aceea nu a mai fost întâlnită decât arareori. Ei sunt preoți — 
multi dintre ei au fost episcopi — care au dat formă liturghiei euharistice sau 


78. În sens etimologic: „principiul unic“. 
79. P. Evdokimov, L'Art de l'icône, théologie de la beauté, Paris, Desclée de Brouwer, 
1970, p. 210. 

au contribuit la imensa creaţie imnografică produsă atunci; au comentat pe 
larg Scriptura pentru popoarele lor și au dezvoltat gândirea pe baza credinței; 
multi dintre ei au avut o activitate socială deosebită, afirmând că pământul 
nu aparţine decât lui Dumnezeu; multi dintre ei, de asemenea, au apărat, 
chiar cu preţul vieţii lor, independenţa Bisericii faţă de Imperiul pretins 
creştin. Pătrunși de taina pascală, ei au räscolit gândirea indo-europeană 
insistând pe dialectica creatului și necreatului, precizând tema persoanei în 
comuniune si unitatea în Hristos a divinului cu umanul fără separație și fără 
amestec. În decursul secolului al IV-lea, Biserica a trebuit să facă faţă unei erezii 
majore, arianismul (legat de numele unui teolog din Alexandria, Arie). Această 
erezie care, simplificată, s-a ivit deseori în istoria creștinismului, îl simplifica 
si atrăgea mulțimile care veneau la biserică — dar arareori la botez — prin 
conformismul politic, de după „convertirea“ lui Constantin. Pentru Arie, 
Isus, chiar dacă ilustra apogeul umanității, era considerat numai o creatură, 
receptacul al Cuvântului, el însuși principiu creat al Universului. 

Reunit pentru a răspunde acestei sfidări, primul sinod ecumenic a adunat 
la Niceea, în anul 325, mai bine de trei sute de episcopi, veniţi din toată 
lumea creștină. El afirmă sau, mai degrabă, reamintește unitatea fundamentală, 
ontologică a lui Hristos și a Tatălui său — „Eu și Tatăl una suntem“: Fiul este 
homooiisios, „consubstanţial“ Tatălui, este Cuvântul veșnic Care S-a întrupat, 
acoperind distanța dintre Dumnezeu și om prin iubirea lui. 

Pentru a echilibra și a completa dogma de la Niceea, Părinţii capadocieni, 
Vasile cel Mare, prietenul lui, Grigorie de Nazianz, și fratele lui mai mic, 
Grigorie de Nyssa, au realizat o lucrare foarte anevoioasă. Ei au sugerat taina 
Persoanei la cel mai înalt nivel, acela al existenței divine (și deci în omul 
înrădăcinat în Hristos, ca bază și ca proiect). Ipostasul (adică persoana în sens 
teologic, si nu psihologic) se naște din antinomia si complementaritatea 
unității si a deosebirii. În Dumnezeu este „un mod de existență“ unic al 
esenței, al cărei izvor este Tatăl. În anul 381, primul sinod de la Constantinopol, 
considerat mai târziu al doilea sinod ecumenic (nu reunea decât episcopatul 
răsăritean), a condamnat definitiv arianismul și în special ultima sa formă, 
care nega divinitatea Duhului Sfânt. Lucrul acesta este sugerat într-un limbaj 
nu speculativ, ci de slavă liturgică, așa cum o făcuse Sfântul Vasile cel Mare 
în lucrarea sa Tratat asupra Sfântului Duh. În anul următor membrii sinodului 
au trimis episcopilor din Apus, reuniți la Roma, o scrisoare sinodală în care 
acea „distincţie-identitate“ a esenței una si a celor trei Persoane era afirmată 
cu claritate. 

„Credo“-ul de la Niceea a fost deci completat de acest nou sinod. Așa s-a 
constituit Crezul, numit niceo-constantinopolitan, care, pentru majoritatea 
creştinilor, rămâne și astăzi expresia privilegiată a credinţei lor: 

Cred într-Unul Dumnezeu, Tatăl Atottiitorul, 

Fäcätorul cerului și al pământului, al tuturor celor văzute și nevăzute 

Şi într-unul Domn Isus Hristos, Fiul lui Dumnezeu, Unul-Născut, Care din Tatăl S-a 
născut mai înainte de toți vecii, lumină din lumină, Dumnezeu adevărat din Dum- 
nezeu adevărat, născut, iar nu făcut, Cel de o ființă cu Tatăl, prin Care toate s-au făcut; 
Care pentru noi oamenii și pentru a noastră mântuire S-a pogorât din ceruri și S-a 
întrupat de la Duhul Sfânt si din Fecioara Maria și S-a făcut om; 

Si S-a răstignit pentru noi în zilele lui Pontiu Pilat, și a pătimit și S-a îngropat; 

Şi a înviat a treia zi, după Scripturi; Si S-a înălțat la ceruri și şade de-a dreapta Tatălui; 
Şi iarăși va să vină cu slavă să judece viii și morţii, a Cărui Împärätie nu va avea sfârșit; 
Şi întru Duhul Sfânt, Domnul de viață Fäcätorul, Care din Tatăl purcede, Cel ce 
împreună cu Tatăl și cu Fiul este închinat și slăvit, care a grăit prin prooroci. 
Într-una, sfântă, sobornicească și apostolească Biserică; 

Mărturisesc un Botez spre iertarea păcatelor; 

Aştept învierea morţilor 

Şi viaţa veacului ce va să vie. Amin. 


Din secolul al V-lea, noua etapă a elaborărilor patristice în domeniul hris- 
tologiei se centrează pe divino-umanitate, adică pe unirea divinului cu umanul 
în Hristos. Reprezentanţii Şcolii din Antiohia insistau pe umanitatea lui Isus, 
cei ai Școlii din Alexandria, pe divinitatea lui. Primii vedeau în Hristos în 
special pe Adam cel de pe urmă, Omul desăvârșit, care devine, prin insuflarea 
Duhului, templul divinității. Exista aici riscul unei „împreunări“ nesigure, 
mai ales morale, între divin și uman. La Alexandria, Sfântul Chiril (376/380-— 
444), adevărat „faraon“ al Egiptului creștin, aspru și siret, dar teolog desăvârșit, 
sublinia că subiectul umanităţii lui Hristos este o Persoană divină. Pe Cruce 
Dumnezeu a suferit moartea în trup: concepţie tainică a umanităţii lui 
Hristos, îndumnezeit de focul divinității și deci cu adevărat îndumnezeitor 
pentru noi. Exista riscul unei înecări a umanităţii de către divinitate, al unei 
îndumnezeiri unilaterale care acordă prea puţină însemnătate libertăţii 
creatoare a omului. 

O sinteză între Antiohia și Alexandria s-a realizat cu ocazia sinodului de la 
Efes, în care Biserica a văzut, cu oarecare detaşare, un al treilea sinod ecumenic. 
Condus cu asprime, în 431, de către Chiril, care a refuzat să-i aștepte și pe 
reprezentanţii Antiohiei, sinodul acesta a condamnat gândirea nesigură și 
subrilă a arhiepiscopului de Constantinopol, Nestorie. Acesta refuza să o 
numească pe Maria „Maica lui Dumnezeu“, Theotókos, si nu vedea în ea, într-o 
perspectivă antiohiană radicalizatä, decât pe mama omului Isus. Sinodul a 
proclamat-o pe Maria Theotékos, într-o perspectivă în întregime hristologică: 
Persoana Cuvântului este subiectul copilului de la sânul, apoi din braţele 
Fecioarei. Doi ani mai târziu, antiohienii au acceptat această definiție, precizând 
deplina umanitate a copilului. 

Opoziția față de ,nestorianism“ a dus la un exces invers. După moartea 
Sfântului Chiril al Alexandriei, care folosea deja acest vocabular, dar cu multă 
claritate, teologii egipteni au afirmat natura unică a lui Hristos, iar acest „mono- 
fizism“, într-o primă etapă, il izola pe Hristos de ceilalți oameni si îneca, de 
parcă ar fi fost o picătură de parfum, umanitatea sa în oceanul divinității sale. 

Răspunsul a fost dat de al patrulea sinod ecumenic, care s-a reunit, la 
Calcedon, în anul 451 si a făcut posibilă cea mai fructuoasă colaborare dintre 
creștinătatea din Răsărit si cea din Apus. Papa Leon I a trimis o scrisoare 
hotărâtoare și sinodul a exclamat: „Petru a vorbit prin gura lui Leon!“; acest 
lucru nu a împiedicat sinodul să examineze liber problema, considerând 
„tomul“ (mesajul) lui Leon un document important, dar nu definitiv. Până 
la urmă, formulele latine au fost incluse în definiţie; fiecare natură a lui 
Hristos, divină și umană, își păstrează proprietăţile, dar accentul este pus în 
mod simultan pe unitatea personală a lui Hristos. Astfel, acea „distinc- 
tie-identitate“ esentä-ipostas, devenită fundamentală în limbajul trinitar, era 
introdusă în hristologie. Respectând Taina, definiţia de la Calcedon nu spune 
ce este unirea în Hristos a umanităţii și divinității, ci precizează doar ceea ce 
nu este această unire. Cele patru adverbe care o sugerează încep, fiecare, prin 
prefixul de negatie 4: asynchytós — ,neamestecat, de neconfundat“; atreptôs, 
„neschimbat“; adiairetôs, „de neîmpărțit“; achoristăs, „de nedespärtit“. Nici 
Dumnezeu împotriva omului sau absorbindu-l; nici omul împotriva lui 
Dumnezeu sau despärtindu-se de el; ci divino-umanitatea care face posibilă, 
în Hristos, împărtășirea oamenilor din modul de existenţă divin, căci Hristos, 
„consubstanţial“ Tatălui și Duhului Sfânt în divinitatea sa, este „consubstanţial“ 
oamenilor în umanitatea sa. 


„„.Noi mărturisim toți în mod unanim un singur și același Fiu, Domnul nostru Isus 
Hristos, Același desăvârșit în dumnezeirea lui si Același desăvârșit în umanitatea lui, 
Același Dumnezeu adevărat si om adevărat, suflet spiritual și trup consubstantial 
Tatălui după dumnezeirea Lui, consubstantial nouă, tuturor, după umanitatea Lui, 
[...] unul si același Hristos, Fiu, Domn, Unul născut, recunoscut în cele două naturi 
neamestecat, neschimbat, neimpärtit, nedespärtit, fără ca unirea să înlăture cu ceva 
deosebirea naturilor, ci fiecare păstrând modalitatea proprie de a fi și întâlnind-o 
pe cealaltă într-o unică persoană, sau unic ipostas [...] care este Unicul și Același 
Domn Isus Hristos, Fiul, Unul născut, Dumnezeu Cuvântul... 


Reacţia față de sinoadele de la Efes și Calcedon a provocat schisme majore 
în Răsăritul creștin, care abia în zilele noastre încep să dispară. „Nestorianismul“, 
mai apropiat de izvoarele antiohiene decât de Nestorie însuși, a fost adoptat 
de Biserica Persiei, care în felul acesta nu a mai putut fi bănuită de vreo co- 
laborare cu „romanii“. 

Umanist, dar de un umanism deschis, „nestorianismul“ a dat mari mistici, 
ca Isaac Sirul și loan de Dalyatha — influența lor asupra sufismului care lua 

naștere a fost foarte importantă —, și mari literați — după cucerirea musulmană, 
aceștia au jucat un rol important în prima civilizație arabă, traducând corpusul 
scrierilor filozofice și științifice grecești. „Biserica Răsăritului“ se angajează 
atunci într-o uimitoare aventură misionară, respectând totuși culturile locale, 
în inima Asiei, ajungând până în Tibet, în China și în Mongolia. Această 
expansiune a fost zădărnicită în secolul al XIV-lea de persecuțiile lui Tamerlan. 
Biserica nestoriană nu mai vietuieste astăzi decât în Orientul Mijlociu, în 
special în Irak, și în Statele Unite, în urma emigrărilor masive din aceste părți. 
Studiul ei asupra lui Hristos, care pleacă de la omul desăvârșit la Cuvântul 
întrupat, ar putea fi important pentru dialogul cu iudaismul și cu islamul. 

Dimpotrivă, separarea dintre „calcedonieni“ și „ne-calcedonieni“ mai mult 
sau mai putin, tot mai putin „monofiziţi“, se face în interiorul Imperiului 
romano-bizantin. Rezultat al impactului a două sisteme conceptualiste, 
cuvântul phÿsis desemna, pentru monofziti, viaţa divino-umană a lui Hristos, 
în unitatea Lui, şi nu natura divină sau natura umană. Particularitate armeană, 
siriacă sau coptă în fața elenismului; răscoala săracilor împotriva fiscalitätii 
bizantine și a marilor proprietari care vorbeau grecește, toate acestea explică 
consolidarea bisericilor ne-calcedoniene în Armenia, Siria, Egipt, Etiopia. În 
ce priveşte biserica din India de Sud, aceasta avea să treacă, din raţiuni de pur 
oportunism, de la nestorianism la monofizism, ceea ce dovedește caracterul 
din ce în ce mai superficial şi mai social al acestor schisme. Într-o zi totul va 
ajunge să se completeze. 

Într-o a treia fază, elaborările care au urmat Sinodului de la Calcedon 
constituie un fel de explorare a divino-umanitätii. Dialectica unității și a 
dualității în Hristos — împărații, până la sfârșitul secolului al VII-lea, au 
favorizat tematica unităţii în dorinţa de a-i ralia pe monofiziţi, care puteau 
deschide porţile musulmanilor, în timp ce Biserica insistă, împotriva acestor 
compromisuri, pe dualitatea si deplina realitate umană ale lui Hristos. Cel 
de-al cincilea sinod ecumenic (Constantinopol II, 533) reia aceste elaborări 
si, sub influența unui mare împărat și teolog în același timp, Iustinian, insistă 
asupra unităţii lui Hristos. Una dintre aceste afirmaţii fundamentale este că 
subiectul umanităţii lui Hristos este Cuvântul preexistent. Cuvântul se naște 
în mod uman, cunoaște ispitirea, suferă Patimile și moartea, așa încât în el are 
loc un imens schimb de vieți (,impärtäsirea idiomurilor“). Toate acestea 
implicând faptul că persoana în comuniune constituie izvorul și fundamentul 
fiinţei, si nu conţinutul ei. 

În același timp, sinodul a respins ispitele unui elenism orientalizat, cu iz 
gnostic, care putea fi observat în unele dintre ipotezele lui Origene, mare teolog 
din secolul al III-lea, ipoteze înăsprite și sistematizate de discipolii lui. Astfel 
sunt confirmate solemn bazele unei antropologii si ale unei cosmologii biblice: 
creaţie, ex nihilo, consistenţa proprie a creaturii, bunătate fundamentală a 

materiei menită a fi transfigurată, și nu volatilizată. Sinodul afirmă, de ase- 
menea, caracterul ireductibil al libertăţii umane și deci refuză o „apocatastază“ 
(mântuire universală) de neînläturat. În-truparea dă naștere unei antropologii 
unitare: „Un trup fără suflet nu este un trup, nici un suflet fără trup.“8 Sufletul 
este nemuritor nu prin el însuși, ci prin puterea Învierii, făgăduită si trupului. 
Răul nu este materialitatea, frumusețea și inteligenţa care scaldă cosmosul apar 
ca un argument major împotriva spiritualismului si dualismului de orice fel. 

În schimb, așteptarea unei mântuiri universale care caracterizează gân- 
direa lui Origene, certitudinea lui că Dumnezeu este îndelung räbdätor 
pentru eliberarea fiecărui suflet au fost asumate de înalta spiritualitate 
patristică, înainte și după acest sinod, atât în Răsărit (de la Grigorie de Nyssa 
la Ioan Scărarul si Isaac Sirul), cât și în Apus (în special la Ambrozie al 
Milanului, dar deloc la Augustin, care îi dispretuia pe cei ,milostivi“). 
Condamnată ca fiind un automatism al mântuirii, intuiţia origeniană a fost 
reluată ca rugăciune și nădejde. Mântuirea universală devine sarcina celor 
mai mari sfinţi, care știu că nu te mântuiesti singur, ci în imensa comuniune 
a omenirii înviată în totalitate. Sfântul Isaac Sirul, un călugăr originar de pe 
malurile arabe ale Golfului Persic, pentru foarte scurt timp episcop de Ninive 
pe la anul 670, în Biserica siriacă nestorianä®!, subliniază că Dumnezeu nu 
poate crea un iad, că El nu poate să dea decât iubire. Desigur, „iubirea 
acţionează în două feluri diferite: ea devine suferință la unii și bucurie la 
alții“82, dar noi trebuie să fim atenți, atât pentru noi înșine, cât şi pentru 
toți, la irezistibila lucrare a Învierii: „Ce este gheena în faţa harului Învierii?“83 
Evocând parabola fiului risipitor și pe aceea a lucrătorului din ceasul al 
unsprezecelea, Isaac exclamă: 


Unde este dreptatea lui Dumnezeu? În aceea că noi eram păcătoşi si Hristos a murit 
pentru noi [...]. Oh! minune a bunätätii Creatorului nostru! [...] Oh! nemăsurată 
bunătate pe care a învestit-o pentru a crea din nou existența noastră de păcătoşi [...]. 
El îl ridică pe acela care l-a ofensat și l-a insultat [...]. Păcatul este că nu înțelegem 
harul Învierii. Unde este iadul, care să ne poată atinge? Unde damnarea care ne 
speria până acolo încât învingea bucuria iubirii lui Dumnezeu? Ce este infernul în 
fața harului Învierii, atunci când el ne va scoate de sub blestem, când va da acestui 
trup nevrednic vesmäntul vredniciei, când va ridica la slavă pe omul căzut în iad?5% 


80. Iustinian, Epistolä către Menas, PG 86, 953 A. 

81. Traduse în greacă în secolul al XI-lea, Tratatele ascetice ale Sfântului Isaac s-au 
răspândit în întreaga lume ortodoxă calcedoniană. 

82. Isaac le Syrien, Traités ascétiques (trad. fr.), în Œuvres spirituelles, Paris, Desclée 
de Brouwer, 1993, traité 84, p. 415. 

83. Id, tratatul 60, p. 325. 

84. Id., pp. 324-325. 

Sfântul Isaac se ruga „chiar si pentru șerpi, chiar și pentru demoni“®5. În- 
cepând cu anul 638, Imperiul face eforturi disperate să-i apropie pe monofiziti. 
Au fost impuse pentru aceasta unele compromisuri doctrinale: „monoener- 
gismul“, apoi „monotelismul“ — o singură lucrare sau o singură voință, divină 
bineînţeles, în Hristos. Împotriva acestor concepții care compromit deplina 
umanitate a lui Isus și deci deplina umanitate a omului se ridică Sfântul 
Maxim Mărturisitorul (580-662), poate cel mai mare dintre Părinţii Bisericii. 

Născut, se pare, în Golan, călugărit de foarte tânăr, el fuge de invazia per- 
silor la Cartagina și apoi la Roma. Organizează, în 649, sinodul de la Lateran, 
care mărturisește două voințe, divină şi umană, în Hristos, căci acesta „voia si 
lucra mântuirea noastră în mod divin și uman în același timp“. Arestat, exilat, 
apoi judecat și condamnat, în 662, i se smulge limba și i se taie mâna dreaptă. 
Moare la 13 august, în același an, într-o fortăreață din Caucaz, unde fusese 
surghiunit. El a realizat în Răsărit sinteza epocii patristice, dar în strânsă 
legătură cu Apusul — papa Martin I a fost arestat în aceeași perioadă și a murit 
deportat la anul 655. Ştiind să echilibreze sensul oriental al unităţii lui Hristos 
cu sensul occidental al dualității sale, Maxim Mărturisitorul, am putea spune, 
a fundamentat teologic caracterul ireductibil al libertății. 

Meditând asupra agoniei lui Isus, el arată că voința umană a acestuia nu 
se întemeiază pe voinţa Tatălui, si cu atât mai putin se opune ei, ci aderă la 
ea cu o iubire dureroasă. Dumnezeu, în Hristos, suferă omeneste toate 
agoniile noastre, în așa fel încât umanul asumat de Cuvânt să participe activ 
la triumful asupra morții. 

Omul este libertate. Dar libertatea lui „gnomică“ (libertate de alegere), 
individuală, blocată de philautia (egocentrism), învestește în „patimi“, 
orgoliu și aviditate care iau naștere din „teama ascunsă de moarte“86, elanul 
profund al spontaneitätii sale sau „libertate naturală“, care nu se poate 
desăvârși decât în comuniune. Prin existența Lui iubitoare și jertfelnicä (ea 
nu schimbă ființa, ci modul de a fi al umanităţii ei), Isus restaurează această 
„libertate naturală“ și, fără să o contrazică vreodată, încearcă să înduplece, 
să atragă libertatea noastră individuală: prin kértosis, prin Crucea sa, ultimă 
dovadă a „iubirii sale nebune“. 

În anii 680-681, sinodul al saselea ecumenic, reunit la Constantinopol, 
este, ca si sinodul din Calcedon, rodul unei autentice colaborări a Bizanțului 
cu Roma. Sinodul înscrie în definițiile lui gândirea lui Maxim Mărturisitorul. 
El mărturisește existenţa în Hristos 


a două voințe sau acte volitive naturale si a două lucrări naturale, de nedespärtit, de 
neschimbat, de neconfundat [...]. Cele două acte volitive naturale nu sunt opuse — fie 


85. Id., tratatul 81, p. 395. 
86. Sfântul Maxim Mărturisitorul, Răspunsuri către Talasie, 61, PG 90, 633. 

să nu ajungă niciodată așa! —, ci actul de voință uman aderă la actul divin de voinţă, 
căruia nu-i este contradictoriu, nici nu i se opune, ci i se încredințează [...]. Noi 
slăvim în Același Domn Isus Hristos pe adevăratul nostru Dumnezeu, două energii 
naturale de nedespärtit, de neschimbat, de neconfundat, adică energia divină și 
energia umană. Așa cum spunea papa Leon: „Agit enim utraque forma [...]“, şi una, 
şi cealaltă natură vor și lucrează ceea ce le este propriu în comuniune una cu cealaltă. 


După cum se vede, este vorba despre oamplificare a dogmei din Calcedonia, 
ale cărei adverbe negative sunt reluate de câte două ori. Faptul că „voința“ si 
„energia“ relevă „natura“ pune în evidenţă transcendenta Persoanei. Umanitatea 
lui Hristos conţine toată realitatea Sa. Este o reluare a tradiţiilor antiohiană și 
latină, pentru a echilibra concepția alexandrină care se impusese la sinodul 
precedent. În dialectica elaborărilor sinodale, sinoadele al cincilea si al șaselea 
s-au adunat ca să afirme cu hotărâre: Cuvântul s-a făcut trup, Hristos este 
Dumnezeu adevărat si om adevărat. În secolele al VIII-lea și al IX-lea, lupta 
împotriva imaginii, dusă de împărații „iconoclaști“ cu sprijinul unei părţi a 
clerului, traduce dorința unei secularizări antimonahice, icoana îndemnând 
la o aspirație ascetică ce riscă să îndepărteze importante anga ări sociale. 

Rod al unor complexe elaborări, al șaptelea sinod ecumenic, reunit la 
Niceea, ca și primul, în anul 787, a confirmat și a justificat legitimitatea 
imaginii si a venerării ei. Principalii apărători ai icoanelor, în special loan 
Damaschinul și Teodor Studitul, au subliniat că la baza ei stă Întruparea: 
Cuvântul este și Chipul consubstantial al Tatălui, el nu numai că s-a făcut 
auzit, dar s-a făcut și văzut: 


Ce era de la început, ce am auzit, ce am văzut cu ochii noștri, ce am privit și 
mâinile noastre au pipăit despre Cuvântul vieții, / Si Viaţa s-a arătat și am văzut-o 
si mărturisim și vă vestim Viaţa de veci... (1 loan 1, 1-2). 


Pentru loan Damaschinul, pe care imperiul musulman îl apăra de perse- 
cutiile bizantine, fapt pentru care el nu se jena să-l critice cu asprime pe 
Mahomed, consecinţa ultimă a Întrupării este sfintenia materiei: „Nu ador 
materia, ci pe Creatorul materiei care pentru mine s-a făcut materie. “8 Această 
afirmaţie stă la baza constituirii unei arte creștine, posibilitatea de a șlefui 
materia după chipul Celui care a șlefuit-o pentru a lua Trup de la ea. 

Or, locul unde lumina Duhului Sfânt poate, prin excelență, să transpară 
este chipul, destăinuit dincolo de mästile lui, într-o anticipare a transformării 
escatologice, transfigurare schitatä deja prin sfințenie. Pentru Teodor Studitul, 
imaginea este sfințită în relația pe care o are cu persoana care îi este model. Ea 
face să iasă la iveală o asemănare, o prezență personală. Ceea ce reia definiția 


87. loan Damaschinul, Al doilea tratat în favoarea sfintelor icoane, 14, citat de 
C. Schönborn, L'Icône du Christ, Paris, Le Cerf, 1986, p. 194. 

sinodului: „Aceia care se uită cu atenţie (la icoane) se înalță spre aducerea 
aminte și spre dorința prototipurilor lor. Câr despre sărutarea pe care o dau 
acestei icoane, este vorba, în credința noastră, de o venerare, si nu de un cult 
în sens strict, căci adorarea nu trebuie să se îndrepte decât spre natura divină.“ 
Icoana sugerează în om, Hristos, chipul lui Dumnezeu cu caracteristicile 
concrete ale unei individualitäti pământești; „Sfântul Chip“ imprimat pe 
Mandylion-ulS legendar si plin de înțelesuri, la fel de important pentru 
aducerea aminte ca și vălul Veronicäi®” în tradiția apuseană. Deci, înrădăcinate 
în Persoana lui Hristos, chipurile oamenilor se deschid asupra Împărăției lui 
Dumnezeu. Astfel, icoana, în atmosfera escatologică a liturghiei, anticipează 
metamorfoza ultimă a umanităţii, desăvârșită deja în Isus Hristos și asumată, 
atât cât se poate aici, pe pământ, de ființele sfintite. 


88. Voal, imagine sau mantie pe care Hristos și-a imprimat chipul pentru a răs- 
punde cererii regelui Abgar de Edessa. 
89. De la adjectivul latinesc verus (adevărat) și substantivul grecesc eikón („imagine“). 


BIBLIA ȘI CRESTINISMUL 


de Jean Baubérot 


Numele de „Hristos“ corespunde traducerii grecești a ebraicului Mesia. 
Hristos înseamnă uns sau „trimisul lui Dumnezeu“ și articulează termenul 
„creștinism“. Mesajul central al creştinismului constă deci în a spune că Isus 
este Hristos, trimisul lui Dumnezeu, acela care face cunoscută voia Tatălui și 
opera de mântuire a lui Dumnezeu. Relaţia unică dintre Dumnezeu și Hristos 
se exprimă în termenii de Tatăl și Fiul. 

În mod concret, creștinii pot cunoaşte ceea ce are legătură cu Hristos si 
cu Dumnezeu, pe care el îl revelează, prin intermediul unui ansamblu de cărți 
numite Biblia sau Sfânta Scriptură. Biblia creştină cuprinde două părți, fiecare 
calificată drept Testament — traducere a unui termen grec care înseamnă 
„legătură“ si care de fapt ne trimite la noţiunea ebraică de Legământ. 

Vechiul Testament, nume dat de către creştini Scrierilor Sfinte ale evreilor, 
vorbeşte despre legământul stabilit de Dumnezeu cu poporul evreu, căruia îi 
aparține prin naștere Isus. Primii discipoli ai lui Isus, care erau evrei, au găsit 
în textele acestea vestirea venirii lui Isus Hristos și elementele pentru 
interpretarea vieții sale și a învățăturilor sale. Scrierile redactate chiar de primii 
creştini — scrisorile apostolilor (sau care le-au fost atribuite lor) trimise unor 
biserici (Epistole), povestiri ale slujirii lui Isus, destinate a fi citite în cadrul 
cultului (Evanghelii) — vor constitui Noul Testament: un nou Legământ îl 
împrospătează pe cel care exista deja, extinzându-l asupra omenirii. 

De la bun început, Biblia creştină a făcut obiectul unei imense munci de 
interpretare, care a variat în funcție de timpurile în care a fost făcută și de 
curentele existente. Au apărut deosebiri în înțelegerea textului. Unele au dat 
naștere la conflicte, condamnări, rupturi adânci între cele trei mari confesiuni 
creştine (catolicismul, ortodoxia, protestantismul). În prezent, specialiști de 
confesiuni diferite lucrează adesea împreună pentru traducerea Bibliei, 
încercând să înțeleagă semnificația ei. Ceea ce nu împiedică însă existenţa în 
continuare a punctelor de vedere divergente, în special în ceea ce priveşte per- 
ceptia asupra rolului Bibliei și, respectiv, al Bisericii, precum și o proliferare 
a abordărilor, dintre care unele nu sunt nici științifice, nici ecleziastice. Acest 
fapt arată că Biblia ocupă un loc important chiar în societățile secularizate. 

DE LA CUVÂNT LA SFÂNTA SCRIPTURĂ: CANONUL BIBLIC 


Biblia este o culegere de cărți care conţin izvorul credinţei creștine. Cule- 
gerea presupune un acord în privința reunirii acestor cărți într-una singură — mai 
precis Biblia — şi excluderea altor cărți care ar fi putut face parte din ea. Acest 
acord a dat „canonul biblic“, termenul „canon“ provenind dintr-un cuvânt 
ebraic însemnând „trestie“, „riglă de măsurat“. Din acest prim sens au luat 
naștere două întrebuințări metaforice: normă, regulă și listă, index de cărți. 
Aplicare Bibliei, cele două sensuri sunt legate, primul orientându-l pe al doilea: 
canonul biblic reprezintă o serie de cărți a căror autoritate este considerată 
normativă pentru creștini. 

La începuturile creștinismului, termenul „evanghelie“ („veste bună“) nu se 
referă încă la scrieri speciale, ci la Cuvântul sau la mesajul mântuirii, enunțat 
în mai multe feluri de Isus în timpul vieții Sale și prin moartea Sa. Evanghelia 
lui Isus Hristos este aceea anunțată de el. Prin urmare, termenul „evanghelie“ 
desemnează, de asemenea, predica creștină și conţinutul ei, în centrul căruia se 
află moartea și învierea lui Isus Hristos. Acesta este sensul în care termenul este 
folosit de cele mai multe ori în epistolele pauline, scrise către anii 50—60. Se 
vede aici grija cu care Pavel arată că Hristos a împlinit profetiile. Astfel, moartea 
si învierea lui s-au petrecut „după Scripturi“ (1 Cor. 15, 3). Scripturile ebraice 
furnizează deci cadrul interpretării apariţiei lui Isus Hristos. 


Scripturile ebraice şi Vechiul Testament crestin 


Această colecţie de scrieri religioase, care provin din epoci și de la autori 
diferiţi, este compusă din trei părți: Legea, Profetii și Scripturile. 

Legea sau Tora. Termenul acesta are pentru evrei aceeași intensitate ca 
termenul Evanghelie pentru creștini: el înseamnă ghid sau mesaj al mântuirii. 
Este vorba de primele cinci cărți din Biblie. Povestirile despre începuturi 
(facerea lumii, potopul...), vieţile patriarhilor, cum este cea a lui Avraam, au 
fost plasate înaintea istoriei speciale a poporului lui Israel, ca un fel de 
introducere universalistă. Acest popor ia naștere din opera eliberatoare a lui 
YHWH (numele personal al Dumnezeului lui Israel), care îl ajută să iasă din 
Egipt, casa robiei. Lângă Sinai, el primește Legea lui Dumnezeu sau Decalogul 
(Cele zece Porunci). În timpul lungii călătorii prin deșert, el învaţă, din în- 
cercări si conflicte, să trăiască cu Dumnezeul lui. În perioada lui Ezdra (secolul 
al IV-lea î.Hr.), cele cinci cărți ale Torei (Facerea, Ieșirea, Leviticul, Numerii, 
Deuteronomul), în forma lor definitivă, servescdreptlege comunității evreiești 
din sânul Imperiului Persan. 

Profetii. Cărţile grupate sub acest titlu tâlcuiesc istoria poporului lui Israel 
începând cu Iosua (intrarea pe Pământul Fägäduintei) până la plecarea în exil 

(Cartea lui Iosua, Cartea Judecätorilor și Cărţile Regilor, care sunt numite de 
unele tradiții creștine Cărţile istorice). Cărţile lui Isaia, Ieremia, lezechiel si ale 
celor doisprezece ,profeti mici“ reamintesc poruncile lui Dumnezeu, anunță 
suferințele care vor lovi poporul care se întoarce de la Dumnezeul lui și cu- 
prind, de asemenea, promisiunea restaurării. Citite în sinagogi, alături de 
cărțile Legii, scrierile profetice au fost incluse între cărțile de referință. 

Scrierile. Acest termen este numele foarte general al cărților care vor con- 
stitui al treilea grup al Scripturilor ebraice. Este vorba despre culegeri de 
rugăciuni, de cânturi, de proverbe, de precepte înțelepte, de povestiri care 
pot hrăni spiritualitatea. Printre acestea, Psalmii — de la care se va adăpa 
spiritualitatea creștină —, Pildele, Ecclesiastul, Cântarea Cântărilor, dar și 
Cartea lui lov, Cartea Rut, Daniel etc. Aceste cărți circulau în comunităţile 
evreiești și puteau ocupa un loc și în cult. S-a impus, pe scară largă, folosirea 
liturgicä a Psalmilor. Altele — precum Ecclesiastul sau Cântarea Cântărilor — 
puteau fi venerate sau lăsate deoparte în funcţie de comunitate. 


În secolele al III-lea și al II-lea î.Hr., Scripturile ebraice s-au constituit în 
cele trei mari părți (Legea, Profetii si Scrierile). Dar producerea de texte continuă 
într-un iudaism pe atunci foarte diversificat. Iudaismul din diaspora (comu- 
nitätile evreiești din afara Palestinei) are evoluția lui specifică, de foarte multe 
ori în dialog cu cultura greacă și câteodată divergentă față de cea a iudaismului 
numit palestinian. În secolul al III-lea î.Hr., Scripturile au fost traduse în gre- 
ceste, la Alexandria. Versiunea aceasta, numită Septuaginta, propune o ordine 
diferită de prezentare a cărţilor profetice și a scrierilor. Ea cuprinde si unele cărți 
scrise direct în grecește. 

În secolul I d.Hr., două evenimente decisive au marcat iudaismul: răscoala 
din Iudeea, cu distrugerea Templului de la Ierusalim de către romani, în anul 
70; ruptura între iudaism și mișcarea discipolilor lui Isus, provenind din 
iudaism, care devine creștinism si produce propriile sale scrieri. Iudaismul 
fariseu este singurul care supravieţuieşte distrugerii Templului. În anul 90, 
autorităţile lui se reunesc la Jamnia: aici, ele suprimă din Scripturile lor cărțile 
cuprinse în Septuaginta, precum și alte texte, în special scrierile de tip apo- 
caliptic, numite pe atunci „apocrife“ (adică „ascunse“, în sensul de „a nu fi 
oferite lecturii“). 

Primele comunităţi creștine, care vorbesc grecește, citesc singurele Scripturi 
pe care le cunosc (actualul Vechiul Testament) în versiunea grecească a Sep- 
tuagintei. Autorii cărților care vor deveni Noul Testament citează Scripturile în 


90. Este unul dintre motivele care fac ca Evangheliile să fie atât de polemice, în 
multe dintre povestirile lor, când se referă la farisei. 

versiunea aceasta. Într-adevăr, predica apostolică foloseşte pe larg Scripturile 
ebraice pentru a da autoritate propriului ei mesaj. Povestirile din Evanghelii 
îl citează în mai multe rânduri pe Isus, care spune: „este scris..., scris este“ 
(Marc. 11, 17; Mat. 4, 4; Luc. 4, 4 etc.). Dar, în același timp, Isus Hristos este 
prezentat ca stăpânul Scripturilor („Aţi auzit că s-a scris celor de demult [...]. 
Eu însă vă spun vouă“, Mat. 5, 21-48), „desăvârșirea“ lor și deci principiul lor 
de interpretare: numeroase pasaje stau mărturie acestei afirmaţii și cel mai 
sugestiv este poate acela în care Isus Hristos merge pe drum, după Înviere, fără 
a fi recunoscut, împreună cu „discipolii din Emaus“ întristați de moartea lui: 
„Și începând de la Moise si de la toți proorocii, le-a tâlcuit lor, din toate Scrip- 
turile, cele despre El“ (Luc. 24, 27). Creștinii păstrează deci Scripturile ebraice, 
dându-le un sens pe care Sinagoga nu-l poate accepta. 

Adoptarea Scripturilor ebraice drept Vechiul Testament are loc nu fără 
numeroase dispute în sânul primelor biserici creștine. În secolul al II-lea, 
Marcion pune faţă în față pe Dumnezeul iubirii din Isus Hristos cu acela din 
Scripturile ebraice, pe care îl consideră un fel de despot drept și răzbunător; 
acest fapt îl face să îndepărteze ansamblul de cărți care compuneau Scripturile. 
Irineu de Lyon, dimpotrivă, consideră că Hristos este anunțat și că aceste Scrip- 
turi prefigurează venirea sa. Dacă le refuzi înseamnă să negi continuitatea 
„istoriei mântuirii“. El se sprijină, ca majoritatea bisericilor creștine din primele 
secole, pe Septuaginta. Cărţile conţinute de această versiune constituie, chiar și 
astăzi, canonul Vechiului Testament pentru bisericile ortodoxe si pentru Biserica 
Catolică. Cărţile care nu au un text original scris în ebraică sunt calificate ca 
„deuterocanonice“ (aparținând unui al doilea canon”!). 

Textul ebraic al Scripturilor, lucrat permanent de către savanții evrei, a 
atras atenţia umanistilor creștini ai Renașterii. Pentru că acesta nu cuprinde 
cărțile numite „deuterocanonice“, traducerile biblice protestante din secolele 
al XVI-lea si al XVII-lea — și anume Biblia lui Luther, publicată în anul 1534, 
si „versiunea autorizată“ supervizată de regele teolog Ioan I în anul 1611 
pentru lumea anglo-saxonă — grupează la sfârşitul Vechiului Testament cărţile 
care nu au o versiune originală în ebraică (pe când în traducerile catolice ele 
sunt dispersate în interiorul Scripturilor). Aceste cărți sunt considerate „bune 
si folositoare de citit“, fără să capete „o valoare egală cu aceea a Sfintei 
Scripturi“ (Luther). Pentru protestanți, ele nu sunt canonice, iar în secolul 
al XIX-lea au dispărut din traducerile protestante. 

De asemenea, unele traduceri recente adoptă ordinea și împărțirea Scrip- 
turilor ebraice: Pentateuhul (Cele cinci Cărți ale Legii), Profetii, Scrierile, pe 
când, în mod tradiţional, în versiunile creștine, Scrierile sunt cuprinse în cărțile 


91. Cartea luditei, Cartea înțelepciunii lui Isus, fiul lui Sirah, Plângerile lui Ieremia etc. 

numite „istorice“ (Rut) sau constituie cărțile poetice, textele profetice (profeții 
„mari“ și „mici“) fiind așezate la sfârșitul canonului Vechiului Testament. 

Scrierile ebraice de tip apocaliptic și/sau pseudoepigrafice (adică puse sub 
autoritatea unui mare personaj al trecutului — Apocalipsa lui Ilie, Testamentul 
lui Avraam etc.), dintre care unele sunt citate de Epistolele Noului Testament, 
dar care nu vor figura până la urmă în nici un canon (nici în canonul evreiesc, 
nici în cele două canoane creștine), sunt calificate astăzi drept „scrieri inter- 
testamentare“ și sunt publicate cu acest titlu.”? 


Formarea Noului Testament 


Numele de „Vechiul Testament“ folosit de creștini pentru a califica Scrierile 
ebraice nu are sens decât în ideea că Scripturile Noi au venit pentru a le com- 
pleta pe acestea Vechi. Noul Testament este o culegere de douăzeci și șapte de 
scrieri, care formează partea specific creștină a ansamblului numit de creștini 
Biblie”. În scrierile creştine alcătuite către anii 140-150 (Epistola lui Barnaba, 
a doua Epistolă a lui Clement etc.), cuvintele lui Isus sunt calificate ca fiind 
„Scriere sfântă“. Fixarea unui canon neotestamentar a avut loc în mod pro- 
gresiv începând cu a doua jumătate a secolului al II-lea. Dar înainte de a exa- 
mina alcătuirea canonului trebuie să menționăm împrejurările în care au văzut 
lumina zilei scrierile creștine în secolul I. 

Foarte repede, în lumea greco-romană au pătruns primele comunități 
creştine. Fondate de către predicatori care se deplasau dintr-un loc în altul, 
aceste comunități aveau versiunea Septuagintei, dar şi noi formule liturgice, 
mărturii de credință care proclamau noua credință și care circulau odată cu 
misionarii. Nu au întârziat să apară probleme dificile: ce înseamnă credința 
creştină față de marile religii păgâne, în care s-au născut anumiţi creștini, sau 
față de iudaism, din care proveneau alții sau către care se simțeau mai ales 
atrași („cei care se temeau de Dumnezeu“)? Cum să se practice această credință 
într-o societate care nu o acceptă? Etc. 

Primele texte redactate sunt epistolele lui Pavel. Dacă Epistola către 
Romani este mai ales un expozeu teologic general, celelalte epistole încearcă 
să dea răspunsuri teologice acestor probleme, ţinând seama de împrejurările 
istorice și sociale. Probleme ale noii credinţe și ale speranţei sale într-o 


92. Cf La Bible, Gallimard, coll. „Bibliothèque de la Pléiade“, vol. III: Écrits intertesta- 
mentaires. Pe plan ştiinţific, trebuie să fim multumiti de această publicare; într-adevăr, 
studiul științific al textelor nu trebuie să țină seama de fixarea canoanelor. Totuși, am putea 
să nu fim de acord cu termenul „Biblie“, căci aceste scrieri nu constituie Biblia nici unei 
comunităţi religioase. 

93. Pentru a simplifica, folosim de acum înainte cuvintele „Biblie“, „Scriptură“ și 
expresiile ,texte biblice“, „scrieri biblice“ ca si cum ar fi sinonime. 

revenire rapidă a lui Hristos în Epistola către Tesaloniceni (mai trebuie să 
muncești? Cum poţi să mori înainte ca Isus Hristos să fi revenit? etc.), pro- 
bleme care ţineau de traiul în comun al creștinilor de origine evreiască și al 
creștinilor de origine păgână, în Epistola către Galateni”; probleme ale unei 
comunități atrase de măreţia religioasă și de modelele religiilor păgâne ale 
mântuirii (Epistolele către Corinteni) etc. Unele dintre epistolele lui Pavel 
par să fi fost foarte repede cunoscute de bisericile cărora le erau destinate și 
schimbate între acestea; imediat au apărut culegeri din aceste epistole. Epis- 
tolele pauline, sau atribuite lui Pavel, vor fi așezate în canon în funcție de 
mărimea lor (ordine descrescătoare...). 

După ruptura cu iudaismul și odată cu îndepărtarea de „timpurile apostolice“ 
(moartea primilor martori), se simte nevoia notării în scris a povestirilor despre 
Isus Hristos și a alcătuirii unor culegeri ale scrierilor parţiale care existau deja. 
[a astfel naștere un nou gen literar, acela al Evangheliilor. Termenul „evanghelie“ 
există în lumea greco-romană. La nașterea unui viitor împărat sau în momentul 
urcării sale pe tron, este proclamată „evanghelia“ sa, adică „vestea cea bună“ pe 
care o va aduce acesta, prosperitatea, pacea, dreptatea... Decretele imperiale 
care acordau dispense de la plata impozitelor sau amnistieri etc. sunt numite 
tot „evanghelii“. Autorii scrierilor care au devenit Evangheliile Noului Testament 
afirmă că nu există decât o singură evanghelie, aceea care cuprinde învățătura, 
viața, moartea și învierea lui Isus Hristos. Ei folosesc deci un termen poli- 
tico-religios din lumea pe care o cunosc pentrua-l contesta în totalitate. Singura 
Evanghelie, în ochii lor, era însăși persoana lui Isus Hristos și, prin extensie, 
termenul desemnează si mărturisirea făcută cu referire la persoana lui Isus. În 
secolul al II-lea, cuvântul „evanghelie“ va fi folosit, de asemenea, pentru a 
desemna scrierile care doresc să trezească credinţa în Isus Hristos și în Dum- 
nezeu pe care acesta îl face cunoscut. 

Biblia conţine patru Evanghelii. Trei dintre ele — după Matei, Marcu, 
Luca — urmează un plan analog; predica lui Isus în Galileea, venirea în Ierusalim 
pentru sărbătoarea Paștelui iudaic, învățătura și moartea lui la Ierusalim, 
învierea și apariţia lui la Ierusalim si în Galileea. În afara acestui plan identic, 
cele trei Evanghelii au în comun un anumit număr de povestiri (întâlniri, 
vindecări, parabole) care pot fi comparate unele cu altele. Aceste povestiri sunt 
numite „sinoptice“ (care pot fi privite împreună), căci pot fi puse în coloane 
paralele pentru a compara unele pasaje. Dar „synopsa“ scoate în evidență texte 
comune doar la Marei si la Luca, texte proprii lui Matei (declarația făcută de 
Isus lui Petru...), precum si texte proprii lui Luca (parabola Bunului samaritean, 
a Fiului risipitor...). 


94. Unii predicatori itineranti aveau poziţii mult mai „iudeo-creștine“ decât 
acelea ale lui Pavel, 

Planul Evangheliei după Ioan este foarte diferit. Isus merge fără întrerupere 
prin Galileea și prin Iudeea. El merge de trei ori la Ierusalim pentru sărbătorile 
Paștelui iudaic (de aici deductia că preoţia lui a durat trei ani). Această 
evanghelie cuprinde foarte puține povestiri comune cu evangheliile sinoptice. 

Cele patru evanghelii, fără nici o îndoială, au văzut lumina zilei în co- 
munitäti creștine diferite si la date diferite. Astăzi, există tendința de a 
considera că ele sunt mai puţin o relatare istorică, în sensul modern al acestui 
termen, a vieţii lui Isus și mai degrabă o mărturie pentru a trezi credința. 
Astfel s-ar explica atât similitudinile, cât și accentele lor proprii. În această 
privință, trebuie notată importanța povestirilor referitoare la patimile lui Isus 
(arestarea, judecata și moartea). Acestea sunt povestirile în care cele patru 
evanghelii (inclusiv Evanghelia după loan) prezintă cele mai multe asemănări. 
Probabil că ele doreau să aducă permanent în mintea primelor comunități 
creştine că cel înviat (aflat, de cele mai multe ori, în centrul adoratiei lor) este 
cu adevărat acela care a fost răstignit. 

În afara epistolelor lui Pavel si a celor patru Evanghelii, Noul Testament 
cuprinde a doua parte a operei lui Luca, Faptele Sfinților Apostoli, care 
amintesc vestirea Evangheliei de la Ierusalim până la capătul pământului 
(adică până la Roma — în viziunea epocii). Construită în jurul celor două 
mari personalități, Petru și Pavel, cartea aceasta este o urmare a Evangheliei 
după Luca, cu accentul teologic specific acestui autor (istoria mântuirii). 

Noul Testament cuprinde si alte epistole numite „catolice“ (adică uni- 
versale). Acestea nu sunt adresate unor biserici sau unor persoane anume. 
Ele tratează problemele cu care se confruntau comunităţile creștine de la 
sfârșitul secolului I sau începutul secolului al II-lea (Epistola lui Iacob, Epis- 
tolele lui Petru, a lui loan etc.). În sfârșit, Apocalipsa închide canonul Noului 
Testament si pe acela al întregii Biblii. Apocalipsa dorește să arate ce înseamnă, 
în toată plenitudinea lor, venirea și persoana lui Isus Hristos și vrea să 
încurajeze dăinuirea speranţei în ciuda încercărilor timpurilor prezente. În 
același timp, Apocalipsa, care vorbește despre sfârşitul sau împlinirea tim- 
purilor, este răspunsul dat Facerii (prima carte din Vechiul Testament), care 
vorbește despre începuturi. În perspectiva canonului biblic, începutul si 
sfârșitul descoperă, și unul, și celălalt, adevărul asupra acestei lumi și a voinței 
lui Dumnezeu cu privire la aceasta. 

În secolul al II-lea, numărul scrierilor care vorbesc despre episoade din 
viaţa lui Isus Hristos sau care redau cuvintele lui este mult mai mare față de 
cele patru evanghelii canonice. Astfel, examinarea literaturii creștine egiptene 
din această perioadă demonstrează cunoașterea Evangheliei după Ioan și chiar 
a mai multor evanghelii necanonice: Evanghelia după Toma, Evanghelia 
egiptenilor, Evanghelia evreilor, Evanghelia secretă după Marcu, Protoevanghelia 

după Iacob, Evanghelia copilăriei lui Toma și două „evanghelii necunoscute“. 
În anii '70, descoperirea bibliotecii de la Nag Hammadi a făcut posibilă re- 
găsirea textului complet al Evangheliei după Toma (din care nu erau cunos- 
cute înainte decât trei fragmente) și, printre scrieri de tot felul, s-au găsit alte 
două cărți care, fără îndoială, erau tot Evanghelii: Dialogul Mântuitorului și 
Apocrifa lui Iacob.” 

În fața inmultirii acestor scrieri și avându-se în vedere îndepărtarea de 
„timpurile apostolice“, devenea absolut necesară precizarea textelor de referință. 
În a doua jumătate a secolului al II-lea, Marcion nu reţine decât o singură 
evanghelie, pe aceea după Luca, considerat un apropiat al lui Pavel (ceea ce nu 
este confirmat întotdeauna de gândirea lui teologică). În schimb, Irineu de 
Lyon recunoaște, pe la anul 180, autoritatea normativă a tuturor celor patru 
Evanghelii: după Matei, Marcu, Luca și loan. Se pare că nu el este autorul 
acestei alegeri, dar nu se știe cum s-a ajuns la ea. Irineu încearcă să-și explice 
opinia justificând în mai multe feluri alegerea cifrei patru: existența a patru 
puncte cardinale, a patru mari regiuni ale lumii etc. Deși teologii nu mai iau 
deloc în seamă acest tip de justificări, ei consideră în general deosebit de judi- 
cioasă trierea efectuată de canon: prezența a patru Evanghelii înlesnește ex- 
primarea diversităţii, iar evangheliile menţionate sunt, de foarte multe ori, mai 
sobre decât acelea care au devenit apocrife și care cuprind povestiri miraculoase 
despre copilăria lui Isus sau speculații gnostice atribuite lui Hristos Cel Înviat.% 

Corpusul dat de Irineu de Lyon cuprinde și Faptele Sfinţilor Apostoli, 
Epistolele lui Pavel, alte Epistole și Apocalipsa. Dar această din urmă parte 
nu pare încă foarte stabilă. Două cărți biblice care astăzi au devenit canonice 
(a treia Epistolă a lui Ioan și Epistola lui Iuda) nu sunt menţionate de Irineu. 
În schimb, Epistola lui Iuda, două Apocalipse (aceea reținută si o Apocalipsă 
a lui Petru), fără a mai spune nimic despre cele două Epistole ale lui Petru, 
despre Epistola lui Iacob și cea de-a treia Epistolă a lui Ioan se găsesc pe lista 
scrierilor (datată în jurul anului 200) descoperită în secolul al XVIII-lea de 
către Muratori (bibliotecar la Biblioteca ambroziană din Milano). Alte liste 
confirmă această relativă incertitudine: Epistola către Evrei, de exemplu, era 
contestată de unele biserici din Apus, care o considerau mult prea speculativă; 


95. Despre ultimele descoperiri referitoare la aceste probleme, cf H. Koester, 
E. Bovon, Genèse de PEcriture chrétienne, Bruxelles, Brepols, 1991. 

96. Noţiunea de apostolicitate a constituit, fără îndoială, un criteriu de selecție. 
Scrierile reținute erau considerate opera unui apostol (astfel, Apocalipsa este atribuită lui 
loan) sau a unui om care se afla în relație apropiată cu un Apostol (Luca). Dar aceste 
scrieri „apocrife“ puteau revendica o autoritate apostolică: în 1886 a fost descoperit un 
fragment dintr-o Evanghelie după Petru care pare să conţină o formă foarte veche a rela- 
tärilor Patimilor si Învierii. 

invers, Apocalipsa era recunoscută cu mare greutate de bisericile din Răsărit, 
care considerau conţinutul ei prea puţin spiritual. Aceste dispute vor lua 
sfârșit către finele secolului al IV-lea, atunci când canonul actual va fi definitiv 
stabilit. 

Formarea canonului Noului Testament este deci rezultatul unui proces 
complex. Canonul s-a constituit printr-o serie de eliminări. Dar el este, de 
asemenea, rezultatul respingerii unei Evanghelii unice, iar unele cărți, contestate 
de anumite comunităţi, au fost până la urmă admise în acest canon. În mod 
paradoxal, lupta împotriva unor doctrine considerate „eretice“ (de exemplu, 
gnosticismul) pare că a avut efect atât în sensul trierii, cât si al pluralității. 

Biblia este compusă deci dintr-un ansamblu de cărți grupate pentru că îm- 
preună constituie un corpus religios care serveşte drept punct de referință 
credinţei comunităţilor creștine. Formarea acestui corpus s-a caracterizat prin 
discuţii care au dus la delimitarea lui si care i-au păstrat totuși o uimitoare di- 
versitate. O altă caracteristică este o substanţială intertextualitate. Noul Testa- 
ment citează mult din Vechiul Testament. El se referă la acesta în mod explicit, 
dar și implicit: îi reia simbolurile și îl interpretează în măsura în care interpretează 
evenimentele pe care le consemnează. Dar intertextualitatea este prezentată și 
în interiorul fiecărui Testament, așa încât lectura Bibliei poate fi un permanent 
du-te-vino între unele texte deosebite și un ansamblu de texte biblice. 


Autoritatea Scripturii si Revelația 


Separarea textului biblic, autoritatea deosebită acordată Bibliei de către bi- 
serici și de către creștini îi uimesc pe contemporanii noștri. Desigur, în afara 
câtorva medii numite fundamentaliste sau traditionaliste, Biblia nu mai este 
invocată împotriva științei. În general, polemica s-a liniștit în această privință. 
Pe de altă parte, nu i se mai reproșează Bibliei, ca în secolele al XVIII-lea și al 
XIX-lea, că ar conţine unele „pasaje imorale“. Argumentul acesta — considerat 
important în perioada de început a școlii laice — ar stârni zâmbete, în timp ce 
casetele video X se găsesc de vânzare în supermagazine. Însuși faptul că Biblia 
este compusă dintr-o serie de scrieri vechi nu mai apare ca descalificator, într-o 
epocă în care îi sunt cercetate „originile“. Dimpotrivă, la acest nivel Biblia a 
conservat — sau a regăsit — o anume validare socială: ea este, alături de filozofia 
greacă, unul dintre fundamentele culturale esenţiale ale civilizației occidentale. 
Unii vor ajunge chiar să afirme că multe dintre temele biblice reflectă, în felul 
lor, marile probleme permanente ale omenirii. Dar există o diferență structurală 
între aceste afirmaţii — pe care le pot enunta atât necredincioșii, cât și cre- 
dinciosii — si actul de a considera Biblia o carte aparte si de a-i recunoaște o 
autoritate de care nici o altă carte nu s-ar fi bucurat. 

Desigur, acesta este un act de credință și, deși credința poate avea o ra- 
tionalitate internă, ea presupune o adeziune care să o facă înțeleasă în întregime. 
Unul dintre fondatorii sociologiei religiei, Émile Durkheim (el însuși li- 
ber-cugetător), a sesizat această dificultate. El afirma că, pentru a accede la un 
demers cu adevărat științific, savantul — rămânând în afara obiectului său de 
studiu, religia — trebuie, în același timp, să se poată plasa pe poziţia credinciosului 
pentru a-l înțelege din interior; dacă nu, atunci savantul ar fi ca „un orb care 
vorbeşte despre culori“. 

Sociologia de astăzi poate scoate în evidență faptul că izolarea unui text 
este un demers mai puţin original decât se crede în general. Faptul acesta nu 
este întâlnit doar în istoria religiilor. Să atribui unui text o autoritate specifică 
este un fenomen social destul de banal. Atunci când un autor îl citează pe un 
altul în sprijinul părerii sale — adică ceea ce am făcut noi prin referirea la 
Durkheim — înseamnă că acordă acestui autor o autoritate superioară lui 
însuși, în stare să garanteze spusele sale. El consideră că și cititorii vor face la 
fel. Totuși, această autoritate nu este unică. Și alți autori — în cazul nostru 
Max Weber, de exemplu — ar fi putut la fel de bine fi citați. 

Autoritatea devine si mai mult o referinţă normativă atunci când ratio- 
namentul se face într-un sistem precis de idei. Atunci, este dată o autoritate 
superioară operelor părinților fondatori. Astfel, scrierile lui Marx și Engels, 
Cărticica roşie a lui Mao Zedong, texte din Freud au căpătat, pentru unii, o 
valoare deosebită. Ele au stârnit multe exegeze, aparținând unor școli diferite, 
fiecare având propriile ei criterii de interpretare și de actualizare. Asemănarea 
cu autoritatea textelor biblice este aici si mai mare. Culegere de texte, Cärticica 
roșie se aseamănă cu un canon. S-a putut vorbi despre marxism (sau maoism) 
ca „religie secularizată“. Psihanaliza poate îmbrăca de asemenea, deși în mod 
diferit, aspecte parareligioase. 

Există un alt text care prezintă unele analogii cu textele biblice și care este 
considerat, în mod constituțional, normativ pentru fiecare francez: Declaraţia 
drepturilor omului și ale cetățeanului. Scrisă în al șaisprezecelea an al domniei 
lui Ludovic XVI de către reprezentanţii celor trei stări sociale din regatul 
Franţei, reuniți în Adunarea constituantă, Declaraţia a fost adoptată în urma 
unor dezbateri câteodată furtunoase sau confuze, fiecare articol fiind mai mult 
sau mai puţin un compromis între diferitele tendinţe ale Adunării. La 26 au- 
gust 1789, este votat articolul al XVII-lea. Rămân alte articole în dezbatere, 
dar probleme urgente îi fac pe deputaţi să suspende discuţia. Ea nu va mai fi 
niciodată reluată și textul Declaraţiei, închis de mai bine de două sute de ani, 


97. E. Durkheim, „La conception sociale de la religion“ (1914), Le Sentiment 
religieux à Theure actuelle, Paris, Vrin, 1919. 

a devenit un text intangibil, care poate fi interpretat sau actualizat, dar din 
care nu poate fi schimbat nici un cuvânt. Declaraţia este acum una din nor- 
mele constituționale ale legislaţiei franceze și, în general, se consideră că are 
o importanţă universală. 

Din aceste constatări diverse nu vom extrage nici un argument în favoarea 
sau în defavoarea canonului biblic. Observăm doar că existenţa acestui canon 
poate fi apropiată de un ansamblu de realități mai mult sau mai putin 
familiare. Desigur, aceasta nu rezolvă problemele care tin de el. Să semnalăm 
unele dintre aceste probleme: în perspectiva credinței, autorii biblici sunt 
considerați ca fiind inspirați de Duhul Sfânt.”8 Dar natura acestei inspiratii 
si consecințele asupra textului însuși pot faceobiectul unor dezbateri nesfârșite 
între teologi. Şi ca să fie completă coerenţa internă trebuie să adăugăm că 
formarea canonului însuși se datorează inspirației Duhului Sfânt date biseri- 
cilor, fără ca o decizie clară a unei autorități să poată fi constatată empiric. În 
funcţie de credință, de tendinţele și epocile istorice, se va insista asupra carac- 
terului eclezial al Bibliei — Biserica recunoaște Biblia ca fiind „Cuvântul lui 
Dumnezeu“ și în sânul Bisericii este aceasta citită și interpretată — sau asupra 
Bibliei, datorită inspiraţiei Duhului Sfânt, ca restabilire a autenticității 
evanghelice în faţa unei Biserici gata să o renege și să se instaleze în conformitate 
cu timpul actual. 

Dacă privim această problemă din alt unghi, putem spune că între 
Scriptură si Revelatie există o legătură, fără ca totuși aceste două noțiuni să 
se confunde. Revelarea lui Dumnezeu către Israel, apoi în Isus Hristos, ajunge 
până la urmă să fie consemnată în scris. Această consemnare în scris, în di- 
versitatea ei, face posibilă evidențierea elementelor esenţiale ale Revelatiei si 
constituie canalul obiectiv al transmiterii sale în timp și în spațiu. Dar, în ace- 
lași timp, deoarece Dumnezeu este transcendenta absolută, Revelația Sa nu 
poate fi redusă la trecerea ei în scris. Această imposibilitate este simbolizată 
prin trimiterea cuvântului biblic, dincolo de el însuși, la persoana lui Isus 
Hristos și la prezența Duhului Sfânt, fără de care Scriptura poate să fie doar 
un „cuvânt mort“. În această optică, există o pozitivitate și o negativitate ale 
Scripturii raportate la Revelatie. Tensiunea aceasta poate da loc, pe de o parte, 
fixärii ortodoxe a unor canoane în canon — marile doctrine creștine rezumate de 
Simbolul apostolic sau mărturisiri de credinţă — și, pe de altă parte, unor 
efervescente harismatice în care manifestările Revelatiei întrec Scriptura. Mis- 
carea între aceşti poli constituie una din caracteristicile istoriei creștinismului. 


98. Despre doctrina Duhului Sfânt în diferitele biserici creștine, cf. contribuţia lui 
Olivier Clement. 


CREȘTINISMUL 75 


INTERPRETAREA BIBLIEI 


Autoritatea normativă dată canonului biblic trebuia să facă posibilă lupta 
împotriva „deviaţiilor“ și „pervertirilor“ credinţei creștine (calificate drept 
„erezii ) și să exprime conţinutul ei autentic. Dar imediat apare o dificultate: 
canonul biblic nu este în nici un fel monolit. Nu numai că el este format 
din două Testamente, dar fiecare dintre acestea adună la un loc o colecție 
de scrieri datând din perioade diferite, ale căror genuri literare și orientări 
teologice sunt foarte deosebite. 

De altfel, sensul fiecărui pasaj biblic, al cuvintelor mai importante folosite 
poate fi obiectul unor dezbateri. Cum poți fi sigur că ai înţeles cum trebuie 
ceea ce ai auzit sau ai citit? În sfârșit, pot să existe modalități diferite de a privi 
în întregime textul biblic. Toate acestea pun problema interpretării Scripturilor. 
Nu putem reda aici istoria principalelor interpretări care s-au făcut de-a lungul 
secolelor. Câteva exemple vor da o idee asupra enormei bogății a acestei munci 
de interpretare care, fără nici o îndoială, nu are echivalent. 


Scoala din Alexandria si Scoala din Antiohia 


Chiar din primele secole, s-a stârnit o dispută privind modul de interpretare 
a Bibliei. Una dintre cele mai celebre polemici este aceea care punea faţă în 
față Şcoala din Alexandria și Școala din Antiohia. Şcoala din Alexandria nu 
uita să evidentieze acordul dintre adevărurile biblice și cele ale filozofiei 
grecești, în special ale platonismului, și să răspundă atacurilor care vizau cres- 
tinismul: astfel, Origene i-a răspuns lui Celsus, care considera că unele perso- 
naje biblice erau grosolane și imorale — această dispută a străbătut secolele 
şi-o vom regăsi la Voltaire și la alți filozofi. 

Influențat de filozoful evreu Filon, răspunsul Şcolii din Alexandria a constat 
în a spune că multe pasaje din Scriptură au o semnificaţie înainte de toate 
alegorică. Se pare că însuși Apostolul Pavel a trasat această cale, interpretând 
în mod alegoric faptul că Avraam a avut doi fii, unul de la roaba Agar si al 
doilea de la soţia sa, Sara. După el, această dublă filiatie simbolizează cele două 
testamente: acela de pe Muntele Sinai si Noul Testament (Gal. 4, 21-31). 
Astfel, unele povestiri sau unele imagini biblice exprimă adevăruri mai generale. 
Pentru Clement Alexandrinul, de exemplu, povestirea despre femeia lui Lot, 
care, contrar poruncii primite, privește înapoi si se preschimbă în stâlp de sare 
(Fac. 19, 26), semnifică orbirea din cauza importanței mai mari acordate rea- 
litätilor pământești faţă de poruncile lui Dumnezeu. În lucrarea De principiis, 
Origene porneşte de la afirmaţia Apostolului Pavel după care ființa umană, în 
întregul ei, este „duh, suflet și trup“ (1 Tes. 5, 23). El distinge deci în Scriptură 
un sens trupesc sau literal (care se referă, de exemplu, la evenimentele cu adevă- 
rat istorice), un sens sufletesc sau moral (pe care îl pune totuși foarte putin în 

practică) și un sens spiritual, mistic și alegoric, care face posibilă explicarea 
contradictiilor existente între textele biblice (cum ar fi divergentele dintre cele 
patru Evanghelii), precum și demonstrarea afirmației că Biblia revelează niște 
„adevăruri inteligibile“. Sensul spiritual și alegoric, din acest punct de vedere, 
are tendința să devină hotărâtor în înțelegerea profundă a Revelatiei. 

Acest principiu hermeneutic favoriza tratarea cu seriozitate a Scripturii 
de către mediile filozofice și se pare că Origene s-a bucurat de un bun renume 
în aceste medii. Dar, dacă procedează astfel, textul biblic ajunge să fie de- 
pendent de cheia interpretării alese pentru a-l explica, cu atât mai mult cu 
cât exegetul nu are neapărat la dispoziţie criterii riguroase pentru a şti când 
trebuie să se aplice metoda alegorică și când poate fi păstrat sensul literal. Prin 
urmare, acest tip de exegeză nu a fost admis în unanimitate. Teologii Școlii 
din Antiohia au respins metoda alegorică și au cercetat alte modalități de 
înţelegere a Scripturii. 

Membrii Școlii din Antiohia au vrut să salveze aspectul istoric al Revelatiei 
biblice. Desigur, adeseori exegeza merge mult mai departe decât sensul literal, 
dar nu-l poate elimina. Sensul spiritual poate trimite la sensul literal — apropiat 
de sensul istoric —, așa cum o imagine trimite la obiectul pe care îl reprezintă, 
ambele — imaginea și obiectul — constituind o formă deosebită a realității. 
Astfel, profeţii din Vechiul Testament vorbesc despre evenimente anume care 
vor avea loc în viitorul apropiat și despre venirea lui Isus Hristos care urmează 
să se producă. Spusele lor sunt în același timp istorice și hristocentrice. loan 
Chrisostom, arhiepiscopul Constantinopolului, a complicat putin viziunea 
antiohiană, comparând textul biblic cu pictarea unui tablou: schița tabloului 
reprezintă sensul istoric, tabloul terminat reprezintă sensul tipologic (de cele 
mai multe ori hristocentric). 

Ieronim (331—420), pentru început partizan al lui Origene si al metodelor 
alegorice, s-a situat apoi din ce în ce mai mult pe linia Şcolii din Antiohia. Pe 
măsură ce aprofunda studiile de exegeză iudaică, el a acordat importanță 
sensului istoric. În traducerea latinească pe care a dat-o Bibliei (384-404) — 
care va lua numele de Vulgata —, el revine, netinând seama de Septuaginta, la 
examinarea textelor ebraice originale pentru Vechiul Testament (menţinând 
totuși traducerile din grecește ale cărților care nu existau decât în Septuaginta). 
Această traducere, apreciată tot mai mult în Evul Mediu, va fi oficializată de 
Biserica Catolică cu ocazia Sinodului de la Trento. Privind lucrurile într-un 
mod mai general, putem constata că, dacă Școala din Alexandria și Școala din 
Antiohia au avut amândouă o influenţă de lungă durată, nu este nici o îndoială 
că cea din urmă a înlocuit-o pe rivala sa de-a lungul timpului. Și totuși, ea nu 
a fost considerată la adăpost de pericole: operele unuia dintre cei mai importanți 
reprezentanţi ai acestei şcoli, Teodor de Mopsuestia, au fost condamnate de 
Sinodul de la Constantinopol (553): felul în care înţelegea el sensul literal îl 

condusese către doctrine teologice considerate eronate — cum ar fi afirmaţia 
că discipolii lui Isus Hristos nu mărturisiseră natura divină a învățătorului lor 
decât începând cu Cincizecimea — și către negarea inspiraţiei divine a unor 
cărți considerate canonice. 


Evul Mediu 


Studiul Bibliei a luat amploare în Evul Mediu în școli si apoi în universități. 
Se răspândește acum ideea că în textele biblice trebuie căutate două, trei sau 
patru sensuri diferite: sensul literal, care ne învață ceea ce s-a întâmplat, sensul 
alegoric, care ne învaţă ceea ce trebuie să credem, sensul moral, care ne spune 
ce trebuie să facem, si, în sfârșit, sensul analogic, care ne indică țelul spre care 
trebuie să tindem. Evocarea Ierusalimului poate fi înțeleasă astfel: 

— istoric, este vorba de capitala evreilor; 

— alegoric, el reprezintă Biserica lui Hristos; 

— moral, el simbolizează sufletul omenesc; 

— analogic, el ne înalță spre cetatea cerească. 

Un bun exeget va fi acela care va reuși cel mai bine să găsească cele patru 
sensuri. Totuși, este unanim admis faptul că nu toate textele ofereau posi- 
bilitatea acestor multiple explicaţii. Sensul literal al Cântării Cântărilor, de 
exemplu, are de la prima vedere o alură alegorică. Concepţia generală rămâne 
în esență aceea că Scriptura este un ansamblu de cărți pline de mistere care 
așteaptă să fie decodificate si care condiționează drumul parcurs de suflet către 
Dumnezeu, Totuși, procentul arbitrarului este diminuat de convingerea că 
Scriptura nu poate fi citită cum trebuie decât în lumina tradiției Bisericii. 

Din secolele al XII-lea și al XIII-lea se declanșează o reacție. Multi au crezut 
că doar sensul literal este pertinent pentru fondarea unei argumentări doc- 
trinale. Celelalte trei sensuri, relativizate la nivelul acesta, trebuiau rezervate 
instruirii și moralei. Cel mai celebru reprezentant al apărătorilor primatului 
sensului literal este dominicanul Toma d'Aquino. Acesta scria: 

„Pluralitatea sensurilor nu ţine de faptul că același cuvânt are mai multe 
semnificaţii, ci de faptul că înseși lucrurile semnificate de cuvinte pot fi semne ale 
altor lucruri. Pentru acest motiv, Sfânta Scriptură nu cade în confuzie, din mo- 
ment ce toate sensurile sunt centrate pe unul singur, care este sensul literal, și doar 
sensul literal, exceptând tot ceea ce este alegoric, este subiect pentru demonstrație 
[...]. Totuși, acest lucru nu înseamnă că ceva din Sfânta Scriptură poate să se 
piardă, căci sensul spiritual nu oferă nimic în privinţa adevărurilor necesare 
credinței care să nu fie transmis altundeva, în mod clar, de sensul literal.“ 


99. Citat de R.M. Grand, L'Interprétation de la Bible, des origines chrétiennes à nos 
jours, ed. fr., Paris, Le Seuil, 1967, pp. 106 si urm. 

Deosebirile în metoda folosită nu erau totuși ireductibile. În funcţie de 
texte si de împrejurări, multi teologi au recurs la una sau la alta dintre metode. 
Metodele interpretative diferite nu reluau divergentele doctrinale. Acestea 
existau de la începuturile creștinismului; a luat naștere repede o linie de 


demarcaţie între diferite „erezii“ si o „ortodoxie“ 100 


al cărei conţinut s-a pre- 
cizat odată cu cerințele disputei. Desigur, fiecare curent calificat drept eretic 
considera că este capabil să-și justifice doctrinele pe baza Sfintei Scripturi. 
Foarte de timpuriu — pe la anul 200 — ereticilor doar că nu le-a fost reproșat 
faptul că se înșală în modul lor de interpretare a textelor biblice, ci le-a fost 
contestat însuși gestul de a fi recurs la Biblie pentru a apăra idei neortodoxe. 
Astfel, pentru Tertulian, Biserica (ortodoxă) este singura deţinătoare a Scrip- 
turilor („praescriptio pro prietatis"), datorită faptului că posedă caracteristici 
supranaturale (succesiunea preoților, unanimitate, tradiţie) care nu-i pot fi 
date decât prin lucrarea Duhului Sfânt. Totuși, o mie de ani mai târziu, spre 
sfârșitul Evului Mediu, problema s-a pus iarăși într-un mod cu totul nou. 
Biserica se consideră moștenitoarea Bisericii apostolice, dar, în forma sa, în 
structurile sale și chiar, pentru unii, în doctrina, credința și viaţa sa, ea s-a 
îndepărtat de Biserica Apostolilor. Mai multe mișcări vor critica Biserica în 
numele Sfintei Scripturi. 

Aceste mișcări diferă categoric între ele. Unele s-au fixat pe o contestaţie 
internă, așa cum este ordinul franciscanilor, pentru care accentul pe sărăcia 
apostolică va constitui totuși o punere în discuţie a puterii si bogăției bisericești. 
Altele se situează în punctul opus, dezvoltând o teologie tot mai ieșită din 
normal: un călugăr cistercian, Gioacchino da Fiore, considera Vechiul Testa- 
ment o expresie a vremii Tatălui. Noul Testament reprezintă timpul Fiului; 
acum trebuie să vină timpul Sfântului Duh. După ce a murit, Gioacchino da 
Fiore a fost considerat de discipolii săi noul loan Botezătorul, care pregătește 
calea în vederea venirii Duhului Sfânt. Noua epocă trebuia să înceapă în anul 
1270. Doctrina aceasta a fost condamnată. Și alte mișcări au fost condamnate, 
precum cele din cantonul Vaud, Wyclif și lolarzii, Jan Hus si husitii. 

Toate aceste mișcări scoteau în evidenţă contradictia care exista între 
Biserica din vremea lor si Biserica apostolică. În Sfânta Scriptură și datorită 
ei, au descoperit această contradicție. Departe de a fi proprietatea Bisericii, 
Sfânta Scriptură tindea deci să devină norma critică ce judecă statornicia 
Bisericii. Tradiţia, care se voia transmitere vie a Sfintelor Scripturi imbogätite 


100. „Ortodoxie“, „ortodox“: aceste cuvinte sunt folosite aici în sensul de ortodoxie 
doctrinară, și nu în sensul, mai comun, referitor la bisericile ortodoxe, deosebite din se- 
colul al XI-lea de Biserica Catolică Romană. 

cu lecturile Bisericii, a fost adesea percepută de aceste grupuri ca izvor autonom 
având drept scop îmblânzirea Scripturii sau chiar riscând să ducă la trădarea 
Scripturii. 


Umanismul, Reforma si naşterea criticii biblice 


Reforma a dus până la paroxism problema ridicată de mișcările disidente 
din Evul Mediu. Din anul 1517 până în anul 1520, reprezentanții autorității 
bisericești au încercat să-l convingă pe Luther să renunțe la critica sa — purtată 
în numele Bibliei — la adresa unor practici bisericești. Aceasta l-a făcut să devină 
mai radical: cuvântul de ordine „numai Scriptura“ nu merge până acolo încât 
să nege total orice posibilitate a Bisericii de a exercita o anume autoritate, dar 
această autoritate trebuie să fie confruntată în permanență cu Scriptura și 
legitimitatea îi este conferită numai de faptul că este conformă cu aceasta din 
urmă. De altfel, o invenţie minunată, și anume tiparul, a făcut posibil ca, într-o 
oarecare măsură, protestantismul să nu aibă aceeași soartă ca „ereziile“ din 
Evul Mediu. Înainte de a fi condamnat, Luther şi-a putut explica în mod direct 
poziţia, scurtcircuitând obișnuitele canale bisericeşti, în faţa unei opinii publice 
creștine pe care primenirea umanistă o făcea dornică de schimbare. 

Umanismul creștin, în ansamblul său, dorea o întoarcere la origini: au fost 
publicate instrumente de lucru care aveau să deschidă calea unei lecturi critice, 
precum Psaltirea de opt ori de Giustiniani (1515) sau Biblia complutensia de 
la Alcală (1514-1517) a cardinalului Francisco Jiménez de Cisneros, care 
punea, pentru prima dată, problema cărților din Septuaginta ce nu existau în 
Vechiul Testament ebraic. De acum înainte, în lucrările consacrate Bibliei, grija 
pentru textul autentic — pe care umaniștii si, mai ales, exponentii Reformei îl 
traduc în limba populară — era la fel de mare ca și aceea referitoare la comentariul 
teologic. Lucrările ebraistilor (J. Reuchlin, W. Capiton ş.a.) îi apropiau pe 
teologi mai mult de gramaticile și lexicoanele rabinice și îi făceau mai atenți 
la refolosirea, de către autorii Noului Testament, a temelor extrase din Vechiul 
Testament. Această abordare savantă se conjuga cu voința de a repune în centrul 
creştinismului persoana lui Isus Hristos, prin intermediul lecturii Bibliei. 

O astfel de perspectivă este decelabilă în grupările „evanghelice“, precum 
aceea din Meaux în jurul lui Jacques Lefèvre d'Etaples, grupări independente 
de Luther si care nu vor deveni obligatoriu protestante. Luther este totuși unul 
dintre cei mai consecventi reprezentanţi ai acestor mișcări: sensul hristologic 
oferă cheia interpretării globale a Scripturii: „Hristos este centrul cercului, punc- 
tul pornind de la Care este trasat întregul cerc.“ Există o unitate a textelor 
biblice definită de opera și persoana lui Isus Hristos: reformatorul merge 
câteodată până la a propune o clasificare a diferitelor scrieri în funcţie de 

claritatea cu care îl predică pe Hristos. Acest criteriu al claritätii duce la situarea 
fiecărui pasaj biblic în contextul imediat (versetele care precedă textul și cele 
care urmează) și apoi în cel mai extins: textele paralele, concordantele care fac 
posibilă interpretarea Bibliei pornind chiar de la aceasta. Luther lucrează „pe 
mari unități textuale cărora le caută tema centrală și organizatoare “!9!. 

Alături de unitate și claritate, a treia caracteristică a Bibliei este simplitatea. 
Ea provine din faptul că toate scrierile îl anunță pe Isus Hristos, chiar dacă 
unele dintre acestea o fac printr-un fel de rezonanță (astfel, textele Legii din 
Vechiul Testament, enuntând o lege imposibil de trăit, demonstrează necesitatea 
venirii sale mântuitoare). Simplitatea aceasta îi permite laicului să-și aproprieze 
direct textul biblic. Dar nu numai el face acest lucru: marile afirmaţii sinodale 
din primele patru secole au fixat chipul lui Hristos într-un mod pe care Luther 
îl considera conform cu Sfânta Scriptură; pastorul avea să fie un om cult, un 
specialist în studiul B;b/iei. Totuși, lectura făcută trebuia să fie, până la urmă, 
mai degrabă de bunä-credintä decât savantä. Ea lämureste o experiență de 
credinţă care-i cere cititorului să fie cuprins de Sfântul Duh. 

La fel s-au petrecut lucrurile si cu Calvin. Sub influența lui, Märturisirea de 
credință de la La Rochelle afirma că Scriptura este „un regulament foarte precis 
al credinței noastre, nu atât prin acordul comun și consimțământul Bisericii, 
cât datorită mărturiei și convingerii interioare referitoare la Sfântul Duh“. 
Totuși, Calvin a folosit o interpretare hristologică într-un mod mai puţin 
sistematic decât Luther. Conform şcolii renane (Bucer, Capiton, Œkolampade), 
el era foarte atent la contextul istoric al scrierilor biblice, la filologia și retorica 
specifice fiecărui autor. Exegeza sa duce la o teologie biblică expusă sistematic 
în Instituţia creştină. 

Mişcările de primenire din secolul al XVI-lea — fie că rămân în interiorul 
Bisericii Catolice, fie că se rup de aceasta, ca protestantismul — așteaptă de la 
întoarcerea la textele fundamentale claritate și veridicitate. Dar, încetul cu 
încetul, se va înțelege că textul însuși are o istorie proprie. Este momentul în 
care ia fiinţă critica istorică a textelor biblice din secolul al XVII-lea. 

Către anul 1650, un exeget protestant ca Hugo Grotius își dă deja seama 
că sensul textelor biblice poate fi înţeles mai bine dacă le raportăm la alte 
scrieri din vremea lor. Este o primă incursiune într-o stare de spirit de critică 
istorică. Totuși, adevăratul „inventator“ al criticii biblice va fi preotul pre- 


101. B. Roussel, „La Place de Luther dans l’histoire de l’exégèse biblique“, număr 
special din Bulletin du Centre protestant d'études et de documentation, iulie-august 
1984, p. 17. Cf, sub conducerea sa si a lui G. Bedouelle, Le Temps des réformes et la 
Bible şi ansamblul celor opt lucrări din colecţia (remarcabilă) Bible de tous les temps (de 
la lumea greacă antică la lumea contemporană), publicară de editura Beauchesne. 

dicator Richard Simon (1638-1712), a cărui Istorie critică a Vechiului Tes- 
tament (1678) se ocupă de modul în care scrierile actuale ale Vechiului Tes- 
tament au rezultat din mai multe straturi de texte marcate de diferite asimilări 
sau suprimări. În ciuda polemicilor apărute și a excluderii sale din ordinul 
din care făcea parte, Simon și-a continuat opera de critică istorică cu o Istorie 
critică a Noului Testament (1689), urmată de o istorie critică a traducerilor 
neotestamentare (1690) și de principalele sale exegeze (1693) în care demon- 
stra limitele cunoștințelor unor teologi care au fost socotiți adevărate autorități 
de-a lungul istoriei Bisericii. 

Pusă la index în Franţa, la insistențele lui Bossuet, opera lui Simon referitoare 
la Vechiul Testament a apărut din nou în Olanda. Ea a găsit ecou în lucrarea 
unui refugiat hughenot, Jean Leclerc (Sentimentele unor teologi din Olanda 
asupra istoriei critice a Vechiului Testament, 1685), care aducea în discuţie, si 
mai clar decât o făcuse Simon, unitatea primelor cinci cărți ale Bibliei (atribuite 
în mod tradițional lui Moise). În faţa scandalului, Leclerc a fost nevoit să retragă 
tot ce spusese. Dar, de acum înainte, era trasat drumul criticii: canonul va face 
obiectul aceleiași lucrări „tehnice“ ca tot restul producţiei literare. Până la urmă, 
canonul, chiar dacă se considerase că revelează „cuvântul lui Dumnezeu“, va fi 
supus analizei ca fiind în același timp un cuvânt omenesc. 


Secolele al XVIII-lea si al XIX-lea: filozofia si istoria critică 


Abordarea Bibliei se va diversifica de acum înainte. Chiar înainte de Simon 
şi Leclerc, filozoful evreu Baruch Spinoza explicase că „regula universală care 
se impune în interpretarea Scripturii este să nu i se atribuie alte învățături decât 
acelea pe care le-a evidențiat clar cercetarea istorică“ (Tractatus theologico-politicus, 
1670). Filozofii protestanți și-au luat dreptul de a tria textele din Biblie, 
folosind raţiunea ca principiu de interpretare a Scripturii. 

John Locke considera, către sfârșitul secolului al XVIII-lea și începutul 
secolului al XIX-lea, că Evangheliile ne aduc adevăratul creștinism, spre deo- 
sebire de Epistolele Sfântului Apostol Pavel, care atrag după ele deviatiile. În 
The Moral Philosopher (1737-1740), Thomas Morgan a afirmat că credința lui 
Isus este aceea a religiei naturale, pe când apostolii si urmașii lor au trans- 
format-o într-un aparat dogmatic complicat. Acesta a fost și punctul de vedere 
al lui H.S. Reimarus, care credea că apostolii au furat trupul lui Isus după moar- 
tea acestuia, pentru a determina credința în învierea sa. Cât despre Vechiul 
Testament, acesta corespunde unor concepţii dintr-o vreme când nu se putea 
percepe un Dumnezeu al raţiunii. Chiar dacă unitatea ei a fost adusă în dis- 
cutie, Biblia continuă totuși să conţină marile adevăruri religioase si morale, 
numai că trebuie să fie interpretată, debarasată de adăugirile supranaturale, în 

conformitate cu luminile filozofiei (Religion innerhalb der Grenzen der blofen 
Vernunft, Immanuel Kant, 1793). Teologi mai putin aventurieri afirmau, 
desigur, că rațiunea naturală se poate dovedi incapabilă să înțeleagă totul si 
că Revelația este adaosul necesar al raţiunii. Numai că aceștia se găseau într-o 
poziţie defensivă: de acum înainte atât autoritatea Bibliei, cât si interpretarea 
ei erau supuse dezbaterii. 

Această dezbatere era deosebit de vie în universitățile germane. Revoluţia a 
contribuit la dezvoltarea filozofiilor istoriei, care au culminat cu Hegel. O grilă 
de lectură hegeliană va fi mai mult sau mai puţin aplicată textelor biblice. Ea 
coexistă cu un demers istorico-critic care vrea să introducă exegeza în ansamblul 
disciplinelor științifice. Ferdinand Christian Baur (1792-1860) si şcoala de la 
Tübingen au evidențiat două formaţiuni aflate în conflict în prima biserică 
creștină: formațiunea iudeo-creștină a lui Petru și Iacob; formațiunea păgâ- 
no-creștină a lui Pavel. Lupta dintre acestea se termină într-o sinteză (hegeliană?) 
care devine creștinismul istoric. Unele atacuri au fost radicale, precum Viața 
lui Iisus (1835) de David Friedrich Strauss, care nega realitatea istorică a 
povestirilor evanghelice, privilegiindu-le aspectele „mitice“. Alții nu mergeau 
chiar atât de departe, dar căutau să separe, printr-o metodă istorico-critică tot 
mai profundă, „adevăratul“ sâmbure istoric al Noului Testament. Prin Viața lui 
Iisus (1863), Ernest Renan s-a făcut ecoul acestor tentative pe care le-a popu- 
larizat în rândul francezilor cu un talent literar extraordinar, adăugat unui oare- 
care diletantism. Pentru Renan, Isus era un „om incomparabil“. Din tot acest 
talmes-balmes, mediile creştine tradiționale retineau în special faptul că 
divinitatea lui Hristos, ca și unele dogme erau puse în discuție, și asta îi nelinistea. 

Căci noutăţile exegetice aveau și consecințe dogmatice. Adolf von Harnack 
(1851-1930) afirma în lucrarea sa Istoria dogmelor (1886-1889) că acestea 
constituie o elenizare progresivă, în care mesajul lui Hristos a fost acoperit 
de o strălucire falsă. Conform lucrării sale Esenta creștinismului (1900), această 
esenţă rezidă în Predica de pe Munte (Mat. 5, 7), când Isus îi invită pe cei 
care-l ascultă să creadă în paternitatea lui Dumnezeu și în frâtietatea dintre 
oameni, fundamentată pe nemărginita valoare a sufletului. 

În anul 1902, teologul catolic Alfred Loisy a publicat lucrarea Evanghelia 
şi Biserica, în care contesta perspectiva lui Harnack: nu există vreun miez la 
care istoricul să poată ajunge „cercetând cu de-amănuntul creștinismul“. 
Dimpotrivă, legea creștinismului este dezvoltarea bisericească pe baze biblice: 
„Biserica și Evanghelia își sunt necesare reciproc si sunt de nedespärtit.“ Loisy 
voia să apere în felul acesta poziţiile Bisericii sale și rolul pe care ea îl acordă 
tradiției. Dar era necesar să țină si el seama de noile metode: „Folosesc primele 
trei Evanghelii [după Matei, Marcu, Luca] ca să-l povestesc pe Mântuitor; pe 
cea de-a patra [după Ioan], ca să-l explic.“ Această libertate critică a dus la o 

reacţie din partea Romei, care a condamnat lucrările lui Loisy. Vom vedea 
că această măsură nu a pus deloc capăt eforturilor savanților catolici — precum 
dominicanul Marie-Joseph Lagrange sau monseniorul Batiffol, rectorul 
Institutului catolic din Toulouse — de a integra metoda științelor istorice în 
exegeza textelor biblice. 

Se înţelege că nici Vechiul Testament nu era uitat de cercetările istorico-critice. 
În perioada care constituie apogeul lor (1870-1900), Julius Wellhausen scrie 
o istorie a Israelului asemănătoare cu o schemă hegeliană: în timpul Judecätorilor 
si al primilor Regi, religia este primitivă (teza); ea devine spirituală și morală 
datorită profeților (antiteza). Iudaismul de după exil avea să opereze sinteza 
dintre Lege și spiritualismul religios. Însă Wellhausen a avut influență în special 
datorită ipotezei sale, emisă în anul 1889, referitoare la izvoarele Pentateuhului — 
primele cinci cărți ale Bibliei, pe care tradiţia i le atribuie lui Moise. De fapt, 
se pare că aceste scrieri proveneau din patru izvoare principale: 

-J (autorul folosește numele personal al lui Dumnezeu al lui Israel, transcris 
prin JHWH în germană), scris către anul 930 î.Hr., în epoca lui Solomon; 

— E (autorul folosește termenul „Elohim“, termen generic al Divinitätii), 
scris în secolul al VIII-lea î.Hr., în regatul din nord și în sânul mediilor 
profetice; 

— D (autorul aparţine școlii deuteronomice): scris în legătură cu reforma 
lui Iosia (622 î.Hr.); 

— P (preot): emanaţie a mediului sacerdotal din timpul exilului babilonian. 

Pentateuhul actual ar fi de fapt reunirea — printr-un fel de colaje și tăieturi — 
a acestor patru izvoare. Ipoteza aceasta, partial repusă astăzi în discuţie, a 
constituit una dintre principalele baze ale cercetării contemporane a Vechiului 
Testament. Este unul dintre exemplele celebre ale influenței de durată a 
metodei istorico-critice. 

Datorită acestei metode, suntem astăzi în măsură să formulăm următoarea 
ipoteză referitoare la formarea Evangheliilor: 

— Evanghelia după Marcu este scrisă prima, către anul 70; 

— Matei si Luca folosesc Evanghelia după Marcu; ei folosesc de asemenea 
un izvor care le este comun (Quelle, „izvor“ în germană), în fine, fiecare dispune 
de izvorul său propriu; 

— Evanghelia după Ioan a luat naștere într-un alt mediu; ea provine fără 
nici o îndoială dintr-o comunitate siriană, persecutată pe atunci de Sinagogä. !°2 

Înainte de Conciliul Vatican II, multi exegeti catolici susțineau că cea mai 
veche evanghelie ar fi Evanghelia după Matei, în care orientarea teologică 
este destul de bisericească. Acest fel de preocupări apologetice pare acum 


102. Astfel s-ar putea explica folosirea termenului „iudeu“ în această Evanghelie: este 
folosit cu valoare negativă, ca sinonim pentru lipsă de credință. 

depășit și între exegeti există un acord larg referitor la formarea evangheliilor 
sinoptice. Cu toate acestea, munca lor se poate deosebi datorită faptului că 
unii pun accentul pe istoria alcătuirii textelor, iar alții, pe istoria receptării lor. 


BIBLIA ÎN PERIOADA MODERNĂ 


În anul 1906, viitorul medic din Lambaréné, Albert Schweitzer, făcea 
bilanţul a ceea ce fusese miezul cercetărilor din secolul al XIX-lea: încercările 
unor „vieţi ale lui Isus“. El a arătat că acestea au recompus adeseori figura lui 
Isus plecând de la idealul moral și individualizant al epocii. Diagnosticul poate 
fi generalizat: de multe ori, o erudiție foarte minuțioasă nu a înlăturat confuzia 
între un demers (ce se vrea) științific și rezultatele provizorii — și în mod 
obligatoriu polemice cu privire la credinţele seculare — ale unei științe aflate 
la începuturi. Riscul era deci de a reduce conţinutul Bibliei la elementele cel 
mai bine asimilabile de către civilizația modernă. Secolul XX trebuia să trieze 
descoperirile din secolul al XIX-lea, să le relativizeze completându-le în același 
timp, pentru a evita ca acestea să devină o neo-ortodoxie metodologică. Toate 
astea aveau să se facă în diferite moduri, care demonstrează, într-un fel sau 
altul, că lucrul pe text, oricât de riguros ar fi, poate rămâne problematic și-i 
poate lăsa reflectării teologice consistenţa proprie. Abordările actuale au loc 
într-un climat ecumenic care rezolvă unele dintre vechile probleme. Dar, 
dincolo de ecumenismul creștin, influența Bibliei este mult mai întinsă decât 
aceea a bisericilor. 


Multiple posibilități de citire a Bibliei în secolul XX 


Mai întâi, exegeza catolică integrează în mod progresiv unele aspecte ale 
metodelor istorico-critice. Înființarea Şcolii biblice de la Ierusalim, în anul 
1890, de către Marie-Joseph Lagrange (1855-1938) era deja un pas în acest 
sens. După perioada grea dinainte și de după punerea la index a scrierilor lui 
Loisy, anii 1920-1930 au fost mult mai buni (Evanghelia lui Isus Hristos, 1928). 

Lagrange își sprijină cercetările pe o triplă critică: critica textelor (studiul 
manuscriselor), critica conținutului literar (studiul limbilor și al genurilor 
literare), critica istorică a documentului (integrând — aport al secolului XX — 
comparatia cu istoriile și culturile țărilor vecine). Numai că Lagrange rămâne 
prudent în concluziile sale generale: Biserica este locul de producere a textului: 
critica trebuie deci să țină cont de „mediul în care a apărut Biserica“. 

În anul 1943, enciclica Divino Afflante admite o critică moderată, cum 
ar fi recunoașterea diversităţii „genurilor literare“ în Vechiul Testament. Din 
anul 1948 până în anul 1956, scrierile biblice sunt publicate în traduceri cu 

adnotări consistente, fiind precedate de introduceri care tin cont de critica 
literară și istorică, precum Biblia de la Ierusalim. În 1957, Henri Cazelle, 
cunoscut specialist în Vechiul Testament, scoate împreună cu André Feuillet 
o Introducere la Biblie care se va impune în ciuda suspiciunilor Romei. Opt 
ani mai târziu, Constituţia dogmatică Dei Verbum a Conciliului Vatican II 
consideră pozitive examenul „genurilor literare“ și studiul modalitätilor „de 
a simți, vorbi şi povesti“ folosite pe vremea scriitorilor biblici. Ea încurajează 
deci cercetarea exegetului. Desigur, lucrul acesta nu înseamnă că în document 
nu se afirmă din nou că Biserica „exercită funcţia [...] de a păstra Cuvântul 
lui Dumnezeu și de a-l interpreta“ și că nu se spune din nou că Scriptura ne 
transmite „cu fidelitate și fără greșeală“ adevărurile mântuirii. 

Fundamentalismul protestant dorește, la rândul lui, să apere această „non 
rătăcire biblică“ — fără garanția funcţiei bisericeşti — împotriva alegerilor oferite 
de teologia liberală. Termenul „fundamentalism“ a luat naștere odată cu pu- 
blicarea în Statele Unite, între anii 1909 si 1915, a douăsprezece volume in- 
titulate 7he Fundamentals, scrise de nouăzeci de teologi. Scopul urmărit prin 
publicarea acestor lucrări era evidenţierea punctelor (considerate) fundamentale 
ale credinței creștine. Aceste puncte decurgeau dintr-o primă afirmaţie: inspirată 
de Dumnezeu, Biblia este, în prima ei versiune, în afara oricărei erori. Puțin mai 
târziu, controversa anti-darwinistă a creat o reputaţie negativă fundamentalis- 
mului; si astăzi termenul este folosit adesea ca sinonim al „literalismului“. 

În realitate, fundamentalismul este relativ divers. O tendinţă, de cele mai 
multe ori populară, susține posibilitatea unei înțelegeri ad litteram şi imediate, 
împotriva exegezei savante, care ar crea un ecran între Biblie si oameni. O 
altă tendinţă, inspirationalistä, afirmă că nu trebuie să ne fie indiferent faptul 
că Dumnezeu a vorbit prin ființele omenești și în formule pe înţelesul ființelor 
omenești. „Misterul inspirației“ se grefează pe „misterul întrupării“. Aceasta 
face posibilă o anumită critică, a cărei amploare și al cărei conţinut teologic 
pot varia în funcţie de tendințe. Dar, în general, fundamentalistii sunt uniţi 
în a afirma că marile „adevăruri creștine“ trebuie anunţate fără să fie atenuate 
de conformarea la mentalitatea timpului. 

Alte reacţii protestante față de liberalism vor duce la noi controverse asupra 
criticii. Împotriva lui Isus umanizat și modernizat uneori în prezentările din 
secolul al XIX-lea, școala numită a „Istoriei formelor“ caută să demonstreze 
că documentele creștine îl prezintă, chiar de la început, pe Isus Hristos drept 
obiect al credinţei: acela ale cărui venire, moarte și înviere marchează începutul 
timpurilor noi. Evangheliile constituie nu atât documente istorice în sensul 
modern alacestui termen, cât mărturii de credință ale primelor comunităţi cres- 
tine. Rudolf Bultmann (1884-1976) va fi reprezentantul cel mai radical al 
acestei școli. Pentru el, a „demitologiza“ Noul Testament nu înseamnă a-l face 

mai acceptabil spiritului modern; dimpotrivă, acest lucru înseamnă a înlătura 
rationalizarea miracolului si a supranaturalului pentru a confrunta ființa 
umană cu sfidarea și „nebunia crucii“. Această interpretare, marcată de filo- 
zofia lui Heidegger, a fost contestată de Oscar Cullmann (născut în 1902), 
care a restabilit o oarecare continuitate între Isus Hristos și istoria mântuirii. 
Concepţia liniară din timpul biblic este opusă de acest scriitor concepţiei ciclice 
a altor culturi. La rândul lor, „post-bultmanniștii“ precum Ernst Käsemann 
(născut în 1906) consideră că, dacă Evangheliile sunt cu adevărat mărturii 
despre credința primilor creștini, această credință își asumă figura lui Isus istoric. 
Deci disputa este departe de a fi încheiată. 

În ultimele două decenii, s-au manifestat alte tendinte de abordare a 
textelor biblice, legate de aportul lingvisticii. Acestea se preocupă mai putin 
de insertia istorică a scrierilor Bibliei si mai mult de codurile diferite (si de 
modalitatea în care ele formează sisteme) care fac posibilă evidenţierea sensului. 
Indiferent care ar fi etapele succesive care îl compun, important este în primul 
rând textul definitiv, în organizarea și structura lui finală. Analiza structurală, 
apoi analiza semiotică, pe de o parte, și analiza retorică, pe de altă parte, propun 
diverse procedee. 

Ale lecturi întrebuinţează grile împrumutate de la științele umaniste: lecturile 
sociologice sau psihanalitice par să aibă un mare avânt. S-a constatat că succesul 
„lecturilor materialiste“ (marxizante) a fost mai efemer. Cercetările actuale se 
orientează, de asemenea, spre naratologie, care duce la examinarea îndeaproape 
a procedeelor de comunicare și de convingere folosite în textele biblice. 

Metoda istorico-critică nu și-a spus încă ultimul cuvânt. Astfel, unii se 
delimitează de concepția evoluționistă a întocmirii Vechiului Testament (teoria 
lui Wellhausen, aproape „canonizată“ în anumite medii exegetice franceze) și 
reiau alte ipoteze. Pentru H. Rendtorff, Pentateuhul ar fi rezultatul nu numai 
al unor documente succesive, ci si al reunirii unor „unităţi majore“: ciclul 
originilor, patriarhii, eliberarea din sclavie în Egipt, Sinaiul (pustiul). Aceste 
unități, care fac cunoscute concepții diferite, au putut coexista foarte bine, în 
același timp, în medii diferite. În mod mai general, după o perioadă de pierdere 
a influenţei, metoda istorico-critică s-a primenit printr-o mai mare importanță 
acordată textului final, prin integrarea elementelor altor științe (geografie, de 
exemplu). Adepții săi nu lucrează numai la cercetarea intentiilor autorului sau 
a situaţiei inițiale. Ei au în vedere, de asemenea, fenomenul transmiterii, al 
reinterpretării textelor și deci al dialogului cu cititorii. 

O mai mare suplete din partea bisericilor si evoluţia cercetărilor exegetice 
ne-ar da oare posibilitatea să considerăm conflictele de ieri definitiv depășite? 
Nu este sigur. Un comentator a putut evidenția, desigur, convergentele analizei 
semiotice și exegezei spirituale a Părinților Bisericii. Dorinţa de a lua în serios 

„tot ceea ce evocă textul“ și, prin urmare, „dimensiunea simbolică a povestirii“ 
îi apropie pe „semioticieni de discipolii lui Origene“1%. De altfel, nu este de 
prisos să amintim că cel care a făcut prima analiză naratologică importantă 
este un baptist american — M. Culpeper. De multe ori, naratologia, ca si 
semiotica, convine mai mult decât analiza istorico-critică publicului funda- 
mentalist (indiferent care ar fi biserica acestuia), căci pare, în opinia acestui 
public, să „respecte“ mai mult textul final. Altfel spus, o deschidere spre abor- 
dările de astăzi poate coexista cu menţinerea unei anumite neîncrederi. Si se 
ştie că, în ce priveşte Roma, perioada actuală este, fără nici o îndoială, mai 
puţin favorabilă modernităţii decât anii Conciliului Vatican II. 

Poate că trebuie admisă distincţia — și dubla legitimitate — între exegeza 
ştiinţifică si teologia biblică. Aceste demersuri pot interfera și, cu toate astea, 
fiecare are consistenţa sa proprie și preocupările sale specifice. Astfel, exegeza 
de ordin științific nu se preocupă de delimitarea canonului (care va fi de primă 
importanţă pentru teologia biblică). Ea poate să găsească, de exemplu, același 
episod al preoţiei lui Isus raportat de textele canonice si de textele apocrife. Si, 
desigur, trebuie să aibă în vedere toate textele pe care le poate cunoaşte. 1° 


Ecumenismul biblic 


Lectura Bibliei nu este rezervată savanților, fie ei oameni de știință sau 
teologi. Unele mișcări disidente din Evul Mediu, apoi Reforma din secolul 
al XVI-lea au vrut să-l pună pe crestinul de rând în contact direct cu textele 
biblice. Existând de multă vreme ca un ideal utopic, perspectiva aceasta s-a 
concretizat încetul cu încetul: răspândirea traducerilor și a versiunilor Bibliei 
a fost în concordanţă cu progresul alfabetizärii. 

Începând din secolul al XIX-lea, au fost create societăţi biblice, de cele mai 
multe ori de inspiraţie protestantă, dar cu vocaţie interconfesională. Societatea 
biblică britanică și străină a fost prima, editând biblii fără note sau comentarii 
care ar fi putut constitui factori de disensiune (1804). Totuși, după 1825, nici 
o ediţie publicată de această societate nu putea conține cărți considerate de 


103. E. Bovon, „Le dépassement de l'esprit critique", Le Christianisme est-il une reli- 
gion du Livre?, lucrările colocviului organizat la Facultatea de Teologie Protestantă din 
Strasbourg, 1984, p. 118. 

104. Un exemplu: cuvintele atribuite lui Isus referitoare la „dinarul Cezarului“ sunt 
prezentate în cele trei Evanghelii numite sinoptice, în Evanghelia după Toma, în 
papirusul de la Egerton si de Iustin Martirul. Aceste șase versiuni ale aceluiași episod 
trebuie luate în calcul dacă discuţia se face în mediul universitar. Cf E. Cuvillier, „Marc, 
Justin, Thomas et les autres“, Études théologiques et religieuses, Montpellier, 1992-1993, 
pp. 329-344. 

protestanți „apocrife“; acest lucru a dus la o ruptură cu alte societăți de origine 
protestantă, cu o practică mai diversificată. Societăţile acestea își creaseră rivali; 
şi-au făcut apariţia câteva societăți catolice, la Regensburg, de exemplu. Dar 
exista riscul pierderii controlului asupra Magisteriului ecleziastic, iar Sylabus-ul, 
catalogul pontifical al erorilor dogmatice (1864), a condamnat societăţile biblice. 
Anumiți protestanți nu au abandonat proiectul de difuzare a Bibliei în comun 
cu catolicii și cu ortodocșii. Acest lucru s-a realizat, în parte, în secolul XX. S-au 
produs mai multe evenimente demne de notat, favorizate de dezvoltarea unei 
mișcări ecumenice între protestanți și ortodocși și apoi de Conciliul Vatican II: 

— dezvoltarea rapidă a unei acţiuni biblice de origine catolică; 

— recenta reluare a activităţii societăților biblice în lumea ortodoxă şi în 
special în Rusia; sub impulsul unui mare savant și scriitor, Serghei Averintev, 
la Moscova a fost inaugurată de putin timp o Casă a Bibliei, cu sprijinul 
Societăţii Biblice Internaţionale; 

— numărul tot mai mare al traducerilor si al publicaţiilor interconfesionale 
ale Bibliei (de exemplu, există o traducere ecumenică a Bibliei în franceză (TOB), 
dar și Biblia în franceza curentă); 

— lărgirea confesională a societăţilor biblice de origine protestantă care au 
de acum și membri catolici și ortodocși; 

— acceptarea unor societăți biblice cu majoritate neprotestantă în Alianța 
Biblică Internaţională. Asociația aceasta strânge la un loc o sută zece societăți 
biblice nationale, activând în optzeci de țări. Sediul ei este la Reading (Anglia). 
Ea își desfășoară activitatea în patru „regiuni“: Europa-Orientul Mijlociu, 
Africa, America, Asia-Pacific. În anul 1989, ea a difuzat șaisprezece milioane 
de biblii si treizeci de milioane de exemplare din Noul Testament, în același 
timp duc o neîntreruptă muncă de traducere, în special în limbile cu cel putin 
un milion de vorbitori; 

— în sfârşit, desele întâlniri ecumenice, având ca preocupare centrală Biblia, 
fie că este vorba de grupuri de studii biblice sau de expoziţii biblice ecumenice. 

Dezvoltarea acestui ecumenism biblic, astăzi foarte activ, încearcă să treacă 
peste unele greutăți. Biblia tradusă, editată, citită si răspândită este o operă 
canonică (am văzut deja canonul care confirmă drept „Biblie“ diferite scrieri), 
adică o operă considerată Sfânta Scriptură și propusă ca atare. Acest lucru 
stârnește o serie de întrebări: cum trebuie stabilit textul (se ştie că există mai 
multe manuscrise)? Trebuie să se aibă în vedere doar criteriile științifice (care 
sunt ele însele departe de a fi clare), sau să se țină cont de tradiţiile primite? 
Scrierile biblice trebuie să fie publicate fără note și comentarii, sau notele să fie 
limitate la explicaţii literare și istorice ori să fie incluse comentarii teologice 
(autorizate?)? În sfârșit, cum să se rezolve dezacordurile dintre bisericile cres- 
tine referitoare la canonul Vechiului Testament? 

Privitor la acest ultim punct, situația actuală este în mare următoarea: 
bisericile din Răsărit citesc Vechiul Testament după tradiţie, în grecește, în 
versiunea numită Septuaginta, sau în traduceri în alte limbi realizate după 
Septuaginta, în conformitate cu practica bisericilor creştine din primele trei 
secole. Versiunea Sepruagintei comportă câteodată variante extrem de diferite 
de textul ebraic păstrat și psalmodiat de învățații evrei. Biserica Catolică a 
tradus multă vreme plecând de la Vulgata (traducerea latină realizată la 
sfârșitul secolului al IV-lea de Ieronim). Acum ea a adoptat principiul tra- 
ducerii pornind de la textele originale ebraice pentru Vechiul Testament, în 
afară de traducerile pentru cărțile deuterocanonice, care nu există decât în 
grecește. Traducerile protestante, precum Biblia tradusă de Louis Segond, 
nu cuprind aceste din urmă cărți. 

Cum este rezolvată problema menţionată mai sus? Într-un mod destul de 
pragmatic. Cu ajutorul Societăţii Biblice Germane, Societatea Biblică Greacă 
difuzează versiunea Septuagintei chiar si către cititori catolici și protestanți. 
Criteriul majorităţii (masive) este acela care decide. În majoritatea bisericilor 
ortodoxe din afara Greciei, mai ales în Biserica Rusă, pentru „versiunea sino- 
dală“, s-a făcut traducerea Bibliei după textul ebraic, cu indicarea variantelor 
importante care se găsesc în Septuaginta. 

În anul 1968, a fost propus un acord (confirmat și precizat în anul 1987) 
între Secretariatul roman pentru unitatea creștinilor si Alianţa Biblică 
Internaţională. Acesta stipulează: „Cele două poziţii (catolică și protestantă) 
pot fi, în general, reconciliate în practică dacă, în edițiile Bibliei publicate de 
societăţile biblice cu un émprimatur* al autorităților catolice, textele deute- 
rocanonice formează în mod normal o secțiune aparte, înaintea Noului Tes- 
tament“ Este si soluția adoptată de TOB. Biblia în franceza curentă are două 
versiuni: una fără cărţile deuterocanonice, cealaltă incluzându-le, având 
imprimatur. Acordul permite soluţii practice fără a rezolva problema dog- 
matică a cărţilor numite deuterocanonice. 


Scriptură, Traditie, Biserică 


Ecumenismul nu poate totuși ignora problemele dogmatice care separă 
principalele biserici creștine în modul de abordare a Bibliei. Una dintre cele 
mai importante probleme se referă la raportul dintre Scriptură și Traditie. 

Problema aceasta a fost cheia rupturii din secolul al XVI-lea. Sola Scriptura 
lui Luther nu voia să ignore existența unei tradiţii creștine care a străbătut 
secolele și nici faptul că Biblia a fost citită „în Biserică“. Ceea ce înseamnă 
însă că tradiţia aceasta trebuie să fie mereu raportată la norma Scripturii, care 
îi conferă legitimitate. Astfel, scrierile Părinților Bisericii, ale savanților din Evul 


* Acord de tipărire ecleziast (n. tr.). 

Mediu, Simbolurile de credință, hotărârile papilor și ale conciliilor pot avea o 
valoare recunoscută dacă sunt considerate conforme cu Scriptura. ,Constiinta 
este roaba cuvântului lui Dumnezeu“ și de aceea Luther „nu dă crezare nici 
papei, nici conciliilor“ si refuză să considere Magisteriul ultimă autoritate. 

În faţa acestei contestări, Conciliul din Trento a afirmat, în anul 1546, 
autoritatea Traditiei, legată de cea a Scripturii: „adevărul salvator“ și „regula 
etică“ sunt conținute de cărțile biblice și în „tradiţiile nescrise“ care, primite 
„de apostoli chiar din gura lui Hristos sau transmise ca din mână în mână de 
către apostoli sub lucrarea Sfântului Duh, au ajuns până la noi“. Aceste tradiţii 
sunt „păstrate în Biserica Catolică printr-o succesiune continuă“. Biserica 
Catolică, prin succesiunea apostolică, este deci moștenitoarea legitimă a aces- 
tor tradiţii tot așa cum este și interpreta legitimă a Scripturii: dogmele refe- 
ritoare la Pururea Fecioara Maria din secolele al XIX-lea și XX vor fi rodul 
acestei perspective. Reluând decretele conciliului, după unii chiar absolu- 
tizându-le, teologii catolici post-tridentini vor vorbi despre „cele două izvoare 
ale Revelaţiei“: Scriptura și Tradiția. 

Ortodoxia s-a menţinut în afara acestei polemici. Ea percepe Scriptura și 
Tradiţia ca inseparabile, fiind în același timp distincte. Scripturile sunt con- 
siderate Cuvânt divin exprimat într-o formă umană; omenirea intră în comu- 
niune cu Dumnezeu în și prin Biblie. Aceasta din urmă tinde către Dumnezeu, 
conduce la Dumnezeu, este „icoana“ lui Dumnezeu. Tradiţia „primește Cu- 
vântul de la Dumnezeu pentru poporul său. Tradiția este aceea care transmite 
Scriptura“. Ea este „mediul în care este dată Scriptura. Ea primește Scriptura 
si decurge din Scriptură“1%5. Scripturile sunt autoritatea Bisericii, dar autoritatea 
aceasta nu este exercitată în mod exterior, ci ea se dezvoltă în interiorul Bisericii. 
În Biserica Ortodoxă, Tradiţia nu este deci considerată un izvor al Revelatiei, 
ci viaţa, Duhul Sfânt în Trupul lui Hristos, în comuniunea bisericească, pentru 
a apăra și a actualiza sensul Scripturii. Vladimir Losski considera că Duhul, în 
Traditie, este și „spiritul critic“ al Bisericii. 

Consiliul Ecumenic al Bisericilor (COE) se doreşte a fi o „comunitate fră- 
teascä a bisericilor care îl mărturisesc pe Domnul Isus Hristos ca Dumnezeu 
şi Mântuitor după cum spune Scriptura“. Este deci proclamată autoritatea 
Bibliei. Ce se întâmplă cu raportul dintre Scriptură și Traditie? La conferința 
secțiunii Credinţă si Constituţie a COE, ținută în anul 1963 la Montréal, cele 
două părți (ortodoxă și protestantă) au ajuns la un acord. Acest acord doctrinal 
se dorește a fi hrănit de cercetările biblice moderne și în special de acelea ale 
şcolii de Istoria formelor: chiar înainte de a da loc unor scrieri, Evanghelia 
înseamnă mesajul central — kérygma — al predicii apostolice. De unde expresia 


105. E. Jones, „Le Rôle de la Bible dans la tradition orthodoxe", op. cit., p. 63. 

„tradiția Evangheliei“: „Putem spune că existăm și suntem creștini prin Tradiţia 
Evangheliei [parddosis kerjgmatos] atestată în Scriptură și transmisă de ea în 
Biserică, prin puterea Duhului Sfânt. Luatä în sensul acesta, tradiţia este 
actualizată în predicarea Cuvântului, în administrarea Sfintelor Taine, în cult, 
în învățătura creștină, în teologie, în misionarism si în mărturisirea în fața lui 
Hristos prin viața membrilor Bisericii.“ 

Insistenta cu care se discută actualizarea Traditiei vrea să ușureze depășirea 
unor „vechi lupte“. Trebuie să remarcăm totuși, așa cum au făcut-o observatorii 
catolici prezenţi, că acest text de compromis denotă o evidentă inflexiune a 
poziţiilor protestante obișnuite. Grija pentru apropiere este clară. Îi va co- 
respunde o recentrare asupra Scripturii, operată de episcopii participanți la 
Conciliul Vatican II, care au refuzat schema propusă initial, intitulată „cele 
două izvoare ale Revelatiei“. 

Constituţia Dei Verbum (1965) refuză efectiv o dualitate în privinţa iz- 
voarelor Revelatiei: Tradiţia și Scriptura tâsnesc „dintr-un izvor divin identic“, 
ele „formează, ca să spunem așa, un tot și tind către același tel“ (nr. 9). „Predica 
apostolică se află exprimată în special în cărțile (biblice) inspirate“ (nr. 8). 
Termenul „în special“ (acolo unde un protestant ar avea tendinţa să scrie „în 
mod exclusiv“) permite să se reafirme că o parte din predica apostolică s-a 
transmis pe cale orală, tradiţie căreia Biserica Catolică îi asigură în mod legitim 
dezvoltarea progresivă: „Pe măsură ce trec secolele, Biserica tinde în mod 
constant către deplinătatea Adevărului divin, până ce cuvintele lui Dumnezeu 
vor fi împlinite“ (nr. 8). În definitiv, Tradiţia primeşte denumirea de Cuvântul 
lui Dumnezeu la fel ca și Scriptura: „Sfânta Traditie și Sfânta Scriptură constituie 
un depozit unic și sfânt al Cuvântului lui Dumnezeu“ (nr. 10). Totuși, 
documentul insistă asupra Scripturii: patru capitole (III, IV, V si VI) tratează 
explicit despre ea, în timp ce doar un capitol (II) este consacrat Traditiei. 

Apropierea poziţiilor este de netăgăduit. Dar persistă o diferență însemnată 
de perspectivă. Un text recent al Comitetului mixt catolico-protestant din 
Franța (Consensus æcuménique et différences fondamentales) observă: „Noi ne 
deosebim în privinţa sensului pe care îl dăm termenului «Biserică».“ Teologul 
catolic Bernard Sesboué a examinat formula protestantă: „Deciziile normative 
ale Bisericii în materie de credință au autoritate în măsura în care sunt conforme 
cu Evanghelia: dar nu au nici o autoritate în caz contrar.“ O asemenea formulă, 
afirmă Sesboué, presupune „o a treia instanță capabilă să judece între Evanghelie 
si Biserică. Cine va fi, această instanţă? Si de unde îi vine autoritatea? [...] 
Convingerea catolică este că această instanță care discerne asupra autenticității 
Evangheliei nu poate fi decât însăși Biserica“. Există deci o „infailibilitate a 

Bisericii“1% reafirmată de Vatican II. Această infailibilitate provine din succe- 
siunea apostolică si din faptul că Biserica deține autoritatea de la însuși 
Dumnezeu, prin instituirea divină față de inspiraţia divină a Scripturii. 

În general, în optica protestantă, o astfel de concepție se expune riscului 
clericalismului. De aceea, un protestant va pune altfel problema: deși există o 
realitate bisericească, fiecare creștin (sau grup de creștini) are, de asemenea, 
personalitatea lui proprie. În cazul unui conflict între Biserică si un creștin, 
Scriptura însăși constituie cea de-a treia instanță. Datorită fenomenului de 
intertextualitate, ea poate fi propriul ei interpret. Biserica și crestinul trebuie 
să asculte Scriptura și să încerce să înțeleagă ce spune ea. În această perspectivă, 
Biserica nu este infailibilă: „Biserica istorică s-a înșelat de mai multe ori. Ea 
este supusă greselii, chiar și rătăcirilor“ atunci când merge până acolo încât 
se consideră centrul, sau se identifică Domnului“1%. Subzistă deci o „dife- 
rență fundamentală“. 


Biblia în vremurile noastre 


Problemele acestea nu sunt numai ecouri ale disputelor confesionale istorice, 
ci marchează reacțiile instinctive ale credincioșilor de orizonturi diferite si 
corespund problemelor actuale: în ultimele decenii, locurile în care se „folosește“ 
Biblia s-au înmulţit, scăpând de multe ori de orice influență bisericească directă; 
în același timp, a crescut foarte mult numărul modalitätilor de interpretare a 
Bibliei. Astfel, un grup oarecare de tineri sau de adulți poate propune „pro- 
povăduirea biblică activă“, care caută să integreze ansamblul persoanei în noua 
spiritualitate biblică. În acest caz, contactul cu textul va fi mai puţin de ordin 
cognitiv decât în cazul procedurii obișnuite de citire sau ascultare și vor avea 
întâietate factorii afectivi și volitivi, expresia trupească. Nu există oare aici un 
procedeu interpretativ de tip nou, care nu se vrea, de altfel, total contestatar în 
privinţa instituţiilor ecleziastice, dar care, de fapt, este foarte autonom? Şi mai 
independente faţă de instituţia Bisericii sunt spectacolele cu orientare biblică: 
unele dintre acestea au avut un succes incontestabil, precum sus al lui Robert 
Hossein, prezentat la Paris, la începutul anilor '90. 

Alte tentative, mult mai explicit contestatare — de multe ori legate de efer- 
vescentele anilor '60 și '70, dar al căror impact este departe de a fi dispărut —, 
vor să folosească un „demers inductiv“, o interpretare a textelor care să plece 
de la „situaţiile trăite“, și se opun unui mod mai tradițional de abordare a 
textelor, prin care să se poată „deduce“ aplicaţii pentru viață din doctrina pre- 


106. B. Sesboué, „Analyse catholique", în Comitetul mixt catolico-protestant din Franța, 
Consensus acumenique et différences fondamentales, Paris, Le Centurion, 1987, p. 64. 
107. Id., pp. 18 şi urm. (descrierea poziţiei protestante). 

zentată în aceste texte. Exegeza feministă a Bibliei — care în țările anglo-saxone 
a început încă din secolul al XIX-lea — este un bun exemplu pentru aceste 
încercări de citire a Bibliei, numite „contextuale“, clădite pe situaţii sociale sau 
politice, pe situaţii culturale. 

Chiar și până la interpretarea lor, textele biblice fac obiectul unor ediții si 
mai depărtate de Biserică decât traducerile interconfesionale (care, după cum 
am văzut, depind încă într-o anumită măsură de acordurile dintre biserici). 
André Chouraqui, fostul primar al Ierusalimului, ne propune traducerea 
Bibliei ebraice făcută de el, urmată de un ansamblu de scrieri intitulat „Un 
pact nou“ care conţine cele douăzeci și șapte de cărți ale Noului Testament 
percepute de o sensibilitate evreiască. Ediţiile „profane“ se înmulțesc: ediţii 
savante, ca Biblia Pleiadei, selecţii de fragmente populare, precum acelea din 
Readers Digest, fragmente pentru tineri, precum benzile desenate cu povești 
din cărțile biblice sau ediţiile de texte pentru licee și colegii (Hachette, Hatier 
etc.). Secole de-a rândul, pictori, sculptori, muzicieni, poeţi au propus modul 
lor de a percepe una sau alta din temele biblice. Unele dintre aceste opere sunt 
studiate de multă vreme în licee și colegii. La aceasta se mai adaugă astăzi 
studierea pasajelor biblice, Biblia fiind considerată o „operă literară“. 

Această abundență de referințe la Biblie si de modalități de folosire a ei în- 
seamnă, oare, declinul acţiunilor provenite din mediile bisericești? Desigur că 
nu. Traducerile efectuate de societăţile biblice sunt, pentru a lua un exemplu, 
departe dea fi o operă completă: numărul mare de limbi si de dialecte constituie 
o provocare permanentă pentru traducători. Astfel, în Zair, alături de limba 
oficială, care este franceza, există patru limbi naţionale și încă patru sute de alte 
limbi și dialecte. Saptezeci si șase dintre aceste limbi dispun astăzi de cel putin 
o carte tradusă din Biblie. Situaţia din Camerun este asemănătoare: două limbi 
de comunicare (franceza și engleza), două sute de limbi și dialecte, dintre care 
treizeci si opt dispun de cel putin o carte din Biblie. Cifrele acestea dau o idee 
asupra efortului făcut până acum, precum si asupra a ceea ce este încă de făcut. 
Efort cu atât mai mare cu cât o parte dintre aceste populaţii sunt analfabete. 
Este deci foarte important ca difuzarea Bibliei sau a unor fragmente din Biblie 
să fie completată prin lucrări sub formă de casete audio și video. 

Mai sunt si țări cu veche tradiţie creștină, în care, până la căderea regimurilor 
comuniste, Biblia a fost o carte mai mult sau mai putin interzisă. Primul semn 
de libertate religioasă căpătată sau recăpătată a fost posibilitatea difuzării 
Bibliei. Manifestarea nevoilor în acest sens nu s-a lăsat așteptată, dar amploarea 
lor nu fusese prevăzută de nimeni: milioane de persoane au cerut o Biblie 
pentru spiritualitatea lor personală sau pentru a putea participa la cultul 
Bisericii. În China, în ciuda greutăților si a represiunilor, cererea de Biblii este 
în continuă creștere. 

Biblia poate fi considerată în multe feluri: ca o culegere de scrieri vechi 
care fac parte din „patrimoniul omenirii“, ca un ansamblu de cărți care transmit 
„cuvântul veșnic al lui Dumnezeu“ sau ca mărturii ce te invită la „căutarea lui 
Dumnezeu“ si „propun credința“. Oricare ar fi atitudinea personală adoptată, 
vitalitatea Bibliei astăzi merită toată atenţia. 


EXISTENȚA CREȘTINĂ ȘI NĂDEJDEA MÂNTUIRII 
de Jean Rogues 


OMUL ȘI LIMITELE LUI 


Creștinismul înseamnă o anumită modalitate de a înțelege omul, sensul 
vieţii sale, destinul său. La întrebările fundamentale ale omului — cine sunt 
eu? de ce exist? pentru ce exist? ce să fac cu viaţa mea? — creștinismul propune 
un răspuns sau mai degrabă câteva idei-fortä, căci cuvântul „răspuns“ 
sugerează o explicaţie „foarte strictă“, invitându-l pe om să descopere pro- 
gresiv sensul vieții sale si nădejdea desävärsirii sale. În acest sens, o antro- 
pologie, unele indicaţii etice și o doctrină a mântuirii se completează și se 
întrepătrund. 


Elementele unei antropologii creştine 


În mare parte, antropologia creștină este precreştină: este cea care a 
explicat experiența religioasă a lui Israel si care se exprimă în mitul — pe cât 
de cunoscut, pe atât de prost înțeles — al povestirilor despre Facere: 


La început a făcut Dumnezeu cerul și pământul. / Şi pământul era netocmit si gol. 
Întuneric era deasupra adâncului și Duhul lui Dumnezeu Se purta pe deasupra 
apelor. / Şi a zis Dumnezeu: „Să fie lumină!“ Si a fost lumină. / Şi a văzut Dumnezeu 
că este bună lumina și a despărțit Dumnezeu lumina de întuneric. / Lumina a nu- 
mit-o Dumnezeu ziuă, iar întunericul l-a numit noapte. Si a fost seară si a fost 
dimineaţă: ziua întâi (Fac. 1, 1-5). 


Urmează povestirile celei de-a doua, de-a treia, de-a patra și de-a cincea „zile“, 
după care: 


Si a făcut Dumnezeu pe om după chipul Său; după chipul lui Dumnezeu l-a făcut; 
a făcut bărbat și femeie. / [...] Şi a privit Dumnezeu toate câte a făcut si iată erau 
bune foarte. Şi a fost seară și a fost dimineață: ziua a șasea. / Așa s-a făcut cerul și 
pământul și toată oștirea lor. / Si a sfârșit Dumnezeu în ziua a șasea lucrarea Sa, pe 


care a făcut-o; iar în ziua a șaptea S-a odihnit de toate lucrurile Sale, pe care le-a 
făcut (Fac. 1, 27-31; 2, 1-2). 

Urmează o a doua povestire: 


lată obârșia cerului și a pământului de la facerea lor, din ziua când Domnul Dum- 
nezeu a făcut cerul şi pământul. / Pe câmp nu se afla nici un copăcel, iarba de pe el nu 
începuse a odrăsli, pentru că Domnul Dumnezeu nu trimisese încă ploaie pe pământ 
şi nu era nimeni ca să lucreze pământul. / Ci numai abur ieșea din pământ și umezea 
toată fața pământului. / Atunci, luând Domnul Dumnezeu tärânä din pământ, a 
făcut pe om si a suflat în faţa lui suflare de viață și s-a făcut omul fiinţă vie. / [...] Si 
a zis Domnul Dumnezeu: „Nu este bine să fie omul singur; să-i facem ajutor potrivit 
pentru el“. / [...] atunci a adus Domnul Dumnezeu asupra lui Adam somn greu; 
si, dacă a adormit, a luat una din coastele lui și a plinit locul ei cu carne. / Iar coasta 
luată din Adam a făcut-o Domnul Dumnezeu femeie și a adus-o lui Adam. / Si a 
zis Adam: „lată aceasta-i os din oasele mele și carne din carnea mea; ea se va numi 
femeie, pentru că este luată din bărbatul său. / De aceea va lăsa omul pe tatăl său si pe 
mama sa și se va uni cu femeia sa și vor fi amândoi un trup“ (Fac. 2, 4-24). 


Cu toată interpretarea fundamentalistă, aceste povestiri nu sunt niște de- 
scrieri istorice. Ele sunt expresia simbolică a ceea ce experiența spirituală a lui 
Israel considerase esențial din planul lui Dumnezeu, Creatorul tuturor lucrurilor. 

Esentialä este bunătatea lumii: „Și a privit Dumnezeu toate câte a făcut si 
iată erau bune foarte“. Este ceea ce ulterior va fi tradus prin alte cuvinte: din 
iubire s-a vrut Dumnezeu creatorul tuturor lucrurilor. Esenţial este privilegiul 
de care se bucură omul în sânul acestei Creaţii: el este creat „după chipul“ lui 
Dumnezeu. Mai târziu, această afirmaţie va fi adusă de creștinism la expresia 
ei ultimă: în lucrarea lui desăvârșită — persoana istorică a lui Isus — Omul este 
Dumnezeu. Doctrina hristologică „Om desăvârşit si Dumnezeu desăvârșit“ 
nu are sens decât dacă, departe de a prezenta în Isus omul-Dumnezeu ca pe 
un tur de forță împotriva naturii, ea prezintă, dimpotrivă, în el adevărata 
desăvârșire a planului creator al lui Dumnezeu. 

După aceste „povestiri“ despre Facere, cartea abordează o altă problemă: 
libertatea omului și prezenţa răului în lume. Luarea în considerare a acestei 
libertăți va duce la susținerea de către Biserică, împotriva tuturor obiectiilor, a 
posibilităţii — măcar teoretice — pe care o are omul de a putea opune un refuz 
categoric lui Dumnezeu. Această afirmație antropologică — omul este cu adevărat 
o ființă liberă și responsabilă — oferă acestor două dimensiuni ale experienţei și 
ale gândirii creștine perspective de ordin etic și o doctrină a mântuirii. 

Un alt aspect al antropologiei creștine: problema raporturilor dintre 
dimensiunile fizică si spirituală ale omului. În domeniul acesta, gândirea cres- 
tină a oscilat în permanență și încă nu a ajuns la maturitate. Poate că o paran- 
teză — care să lămurească ceea ce se numește „teologia fundamentală“ — nu ar 
fi deplasată aici. Obiectul credinţei creștine nu se prezintă ca un corpus doc- 

trinal definitiv constituit. El reprezintă proiecția în culturi diferite si succesive 
a mesajului Evangheliei (el însuși exprimat în scrieri complet diferite) — poporul 
creștin având credinţa că Duhul lui Dumnezeu este prezent la primirea, nicio- 
dată desăvârșită, a luminii Evangheliei. Dacă în unele domenii se poate vorbi 
de o gândire creștină ajunsă la maturitate — de exemplu, doctrina trinitară în 
secolul al IV-lea —, exprimarea credinței în culturile aflate în permanentă 
evoluție rămâne deschisă Duhului. 

În privinţa relației dintre dimensiunile fizice și cele spirituale ale omului, 
gândirea creștină nu a încetat să oscileze între un dualism suflet-trup, mergând 
de multe ori până la idei inacceptabile, si un monism conceptual sărac. Biblia 
nu cunoaște un dualism adevărat, dar prezentarea pe care o face problemei 
creează anumite greutăţi. Pe de o parte, în Vechiul Testament gândirea 
evoluează. Pe de altă parte, Noul Testament foloseşte termeni care dau naștere 
unor confuzii: există astfel cupluri de opoziții asemänându-se cu ceea ce, mai 
târziu, se va înţelege prin suflet-trup, cu o altă semnificaţie însă. Exemplul 
cel mai tipic este al cuplului „trup-duh“ din scrierile pauline. „Trupul“ de- 
semnează aici ceea ce este viciat în om de păcat, iar „duh“, ceea ce este deschis 
lui Dumnezeu, în așa fel încât se va putea vorbi despre o „gândire trupească“ 
şi despre un „trup spiritual“. 

Ca urmare, o mare parte a istoriei creștine a fost marcată de un dualism 
suflet-trup care s-a născut din gândirea greacă, dar care de multe ori s-a per- 
vertit. Astfel, expresiile curente — „a avea“ un trup, „a avea“ un suflet — trădează 
o transformare inacceptabilă a conceptelor în obiecte concrete (eroare în care 
nu cade, de exemplu, dualismul sfântului Toma dAquino). Tot așa a luat 
naștere obiceiul de a vorbi despre moarte ca despre o separare a sufletului de 
trup, ca și cum ar fi vorba de două componente care trebuie să stea în expectativă 
până la o înviere care să reconstituie omul. 

Aceste concepţii care transformă orice în obiecte concrete nu pot fi ac- 
ceptate si de altfel nu sunt asimilate nici în zilele noastre. În schimb, în mintea 
creștină își reia locul o intuiţie specifică Părinților Bisericii: sensul corporalitätii 
omului stă în vocaţia de a se insera în Corpul unic al unei omeniri eliberate 
de contradicţiile sale. Vom reveni asupra acestei probleme vorbind despre 
nădejdea mântuirii ca nădejde a învierii. 


Perspective etice 


Creștinismul comportă sau produce o morală? Răspunsul la această între- 
bare este controversat. Ideea de „morală creștină“ este acceptată, privită cu 
neîncredere ori respinsă categoric, în funcţie de familiile confesionale (catolicismul 

o acceptă mai mult decât tradiţiile protestante), dar și în funcţie de școlile 
teologice, epocile, împrejurările socioculturale. Toată lumea este însă de acord 
că Evanghelia impulsionează un anumit stil de viaţă, iar credinciosul trebuie să 
se străduiască să ducă o „existență creștină“. 

Controversa cu privire la legitimitatea ideii de „morală creștină“ ridică mai 
multe probleme: indicaţiile din Evanghelie se pretează oare a fi așezate în forma 
unor reguli de conduită codificate? Duc ele oare către altceva decât ceea ce 
este, după unii, „morala naturală“, valabilă pentru fiecare om, independent 
de opţiunea lui religioasă? „Buna purtare“ la care face apel o morală este oare 
la îndemâna omului, marcat de ceea ce se numește păcat (înţeles ca situație 
colectivă a omenirii), sau acțiunea lui este iremediabil viciată? Destinul omului 
(mântuirea, damnarea lui...) depinde oare de gradul de conformare a existenţei 
sale față de orientările Evangheliei? 

Întrebările acestea se referă toate la ceea ce am putea numi o „antropologie 
a omului păcătos“: unde este mântuirea unei omeniri care, în mod concret, 
şi-a folosit libertatea într-un sens distructiv (ceea ce spune expresia — pe cât de 
neadecvată, pe atât de tradițională — „păcat originar)? Apare nevoia nu numai 
a unei mântuiri, ci si a unui mântuitor... Vom regăsi aceste întrebări în 
paginile care urmează. Dar e important să amintim aici că Evanghelia este, 
înainte de toate, un cuvânt de viață, că ea invită la o trăire într-un spirit anume. 
Este, de altfel, ceea ce înţelege cititorul cel mai puţin avizat atunci când 
deschide Evanghelia și descoperă în paginile sale forța unei asemenea invitaţii. 

Să cităm câteva fragmente din Fericiri, text privit ca simbol al întregii 
Evanghelii. Verbele sunt la prezent și la viitor. Textul deschide în același timp 
calea existenţei cotidiene, dar și nădejdea desăvârșirii. Prin aceasta este carac- 
teristic perspectivelor etice ale Evangheliei: 


Fericiti cei săraci cu duhul, că a lor este împărăţia cerurilor. / Fericiti cei ce plâng, 
că aceia se vor mângâia. / Fericiti cei blânzi, că aceia vor mosteni pământul. / Feri- 
citi cei ce flămânzesc si însetează de dreptate, că aceia se vor sătura. / Fericiti cei 
milostivi, că aceia se vor milui. / Fericiti cei curati cu inima, că aceia vor vedea pe 
Dumnezeu. / Fericiti făcătorii de pace, că aceia fiii lui Dumnezeu se vor chema. / Fericiti 
cei prigoniti pentru dreptate, că a lor este împărăţia cerurilor. / Fericiti veţi fi voi 
când vă vor ocäri si vă vor prigoni și vor zice tot cuvântul rău împotriva voastră, 
mintind din pricina Mea (Mat. 5, 3-10). 


Să cităm și alte fragmente: 


Ati auzit că s-a zis: „Să iubeşti pe aproapele tău și să urästi pe vrăjmașul tău.“ / Iar 
Eu vă zic vouă: lubiti pe vrăjmașii voştri, binecuvântați pe cei ce vă blestemă, faceţi 
bine celor ce vă urăsc și rugati-vä pentru cei ce vă vatămă și vă prigonesc, / Ca să fiţi 
fiii Tatălui vostru Celui din ceruri, că El face să răsară soarele peste cei răi si peste cei 
buni și trimite ploaie peste cei drepți si peste cei nedrepti (Mat. 5, 43-45). 

Nimeni nu poate să slujească la doi domni, căci sau pe unul îl va uri si pe celălalt 
îl va iubi, sau de unul se va lipsi si pe celălalt îl va dispretui; nu puteţi să slujiti lui 
Dumnezeu și lui mamona (Mat. 6, 24). 


Cel ce își iubește sufletul îl va pierde; iar cel ce îşi urăște sufletul în lumea aceasta 
îl va păstra pentru viața veșnică (loan 12, 25). 


Poruncă nouă dau vouă: Să vă iubiți unul pe altul, precum Eu v-am iubit pe voi, așa 
şi voi să vă iubiţi unul pe altul (loan 13, 34). 


Credinciosul care caută ca mesajul acesta să-i lumineze viața este conștient 
de evidența faptului că nu poate ajunge la o asemenea performanţă. Pe această 
experiență de bază, ca și pe experiența ireductibilă a morţii, prinde contur, 
mai întâi în Evanghelie și apoi în explicaţiile ulterioare, o doctrină a mântuirii. 


Nevoia de mântuire 


Ca multe alte religii (toate?), creștinismul se proiectează într-o perspectivă 
căreia i se spune în mod curent mântuire. Înainte de a arăta ce înțelege gân- 
direa creștină prin acest cuvânt, să amintim modul în care are ea știință de 
dorinţa sau de nevoia unei astfel de mântuiri. 

De ce are deci nevoie omenirea să se mântuiască? Din întreaga tradiţie 
creştină se degajă două răspunsuri principale: păcatul și moartea. De altfel, 
Biblia le leagă unul de altul, cel mai frapant text fiind, fără îndoială, acela al 
lui Pavel din Epistola către Romani: „...printr-un om a intrat păcatul în 
lume și prin păcat moartea...“ (Rom. 5, 12). Este un limbaj evident inac- 
ceptabil dacă înțelegem cuvântul „moarte“ în sens biologic: vom reveni la 
această discuţie. Dincolo de aceste două răspunsuri apare, mai confuz, un 
al treilea, legat, de altfel, de primele două: ceea ce în mod foarte general este 
numit de creștini si de necrestini „răul“. Vom vorbi pe rând despre fiecare 
dintre aceste expresii ale eșecului omenirii și despre nevoia ei de a se mântui. 


Păcatul. Profunzimea experienţei umane și spirituale evocate prin cu- 
vântul „păcat“ este adeseori întunecată în cultura curentă a Occidentului de 
imagini derizorii sau de folosirea neadecvată a termenului. De la „micile 
păcate“ până la „păcatele cărnii“, trecând prin folosirea acestei teme pentru 
publicitate! Această devalorizare a ideii de păcat se datorează deformärilor 
survenite, chiar în cadrul Bisericii, în urma predicării permanente — până și 
în perioade recente — a culpabilitätii, ceea ce a provocat reacţii de cele mai 
multe ori fără nuanţe — în paralel cu ceea ce putem numi toleranța civilizaţiei 
noastre de la acest sfârșit de secol. 

La această devalorizare se adaugă o altă dificultate. Expresia tradițională 
„păcatul originar“ desemnează, în tradiţia creștină, un fapt capital al existenței 

noastre ca oameni, pe când folosirea cuvântului „păcat“ este echivocă, iar cu- 
vântul „originar“ — înșelător! Într-adevăr, expresia sugerează un act concret, 
arhaic, în vreme ce numește un fapt care afectează din toate timpurile viața 
oamenilor. Să spunem — deși vom reveni si vom nuanţa în cele ce urmează 
— că e un fel de coniventä congenitală, nedorită, cu răul: omul se naște dintr-o 
lume de păcătoși într-o lume de păcătoşi. 

Puși în gardă față de aceste greutăți, să încercăm să delimităm mai bine 
noţiunea creștină de păcat. Aparține oare unei sfere specific religioase, sau doar 
morale: păcatul este același lucru cu ceea ce societatea laică numește greșeală? 
Toată lumea este de acord că noțiunea de păcat conotează o relaţie cu 
Dumnezeu, chiar dacă una indirectă. Se va vorbi despre „nesupunerea față de 
Dumnezeu“ sau despre „refuzul dragostei lui Dumnezeu“. La drept vorbind, 
aceste două expresii sunt echivalente pentru acela care își asumă mesajul 
evanghelic: Dumnezeu, după imaginea pe care ne-o dă despre el Isus, nu are 
nici un alt plan și nici o altă lege decât să-i îndemne pe oameni să se iubească 
unii pe alții mărturisind astfel iubirea față de el. Păcatul este ceea ce contracarează 
acest plan, ceea ce înseamnă refuzarea ofertei lui Dumnezeu. 

Dar faptul că păcatul aparţine sferei religioase nu ne împiedică să-l apro- 
piem de ceea ce se numește greșeală. O societate laică, pentru care Franța 
republicană poate fi un exemplu, are o morală care nu este numai un cod de 
bună funcţionare socială, ci se dorește a fi întemeiată pe „valori. 

Aici se opun două tendinţe, convergente în a afirma că noțiunea de păcat 
conotează ideea unei relaţii cu Dumnezeu: una radicalizează specificul religios 
al păcatului, cealaltă asimilează mai mult sau mai puţin păcatul cu greșeala 
morală. Dar, după Evanghelie, acțiunea umană este întotdeauna o luare de 
poziţie față de Dumnezeu, chiar și în cazul acelora care nu tin seama de 
Dumnezeu. Pentru Evanghelie, într-adevăr, aproapele înseamnă prezenţa lui 
Dumnezeu; a-i da de mâncare aceluia căruia îi este foame sau a-l refuza 
înseamnă să-i dai lui Dumnezeu sau să întorci fața de la el (Mat. 25, 31-46). 

Faţă de o veche concepție, care admite că greșeala părinţilor cade asupra 
urmașilor, Evanghelia prezintă o revendicare clară a caracterului personal al 
responsabilitätii si al păcatului. Or, situaţia actuală a lumii tinde să pună 
într-un mod diferit problema responsabilitätii colective a omenirii sau a unor 
mari părţi din omenire. Noutatea în acest domeniu este conștiința faptului că 
multe situații de nedreptate — cum ar fi repartizarea bogățiilor si foamea în 
lume — rezultă din decizii care angajează și responsabilitätile autorilor lor, 
dar, în același timp, și din pasivitatea complice a tuturor acelora care profită 
de ele, fiecare având la îndemână scuza că nu se poate schimba nimic, dar 
acceptând cu toţii perpetuarea situației. 

Nu este cazul să revenim asupra afirmării evanghelice a caracterului per- 
sonal al păcatului. Dar, fără nici o îndoială, se poate vorbi de o responsabilitate 
comună, la care fiecare participă în vreun fel. Un document roman vorbește 
despre „structuri ale păcatului“, structuri economice și politice rezultate din 
păcat și atrăgând după ele păcatul. Analiza modernă asupra forţelor care 
intervin în favoarea sau împotriva dreptăţii, în favoarea sau împotriva păcii, 
pune în evidență în mod tragic ceea ce, sub rezervele expuse mai sus, se poate 
numi „păcatul colectiv“ al popoarelor favorizate. Această expresie este, desigur, 
contestabilă si trebuie să o folosim cu precauţie; cu toate acestea, ea scoate în 
evidenţă cât de serioase sunt problemele care se află în joc aici: planul lui 
Dumnezeu, așa cum este el prezentat de Evanghelie pentru mintea credin- 
ciosilor, este în acest caz mult mai batjocorit decât în majoritatea comporta- 
mentelor individuale asupra cărora vrea să atragă atenția morala clasică. 

Ar exista o legătură între ceea ce tocmai a fost discutat și realitatea de- 
numită „păcatul originar”? Legătura constă măcar în evidenţierea unei forte 
a răului mai puternice decât ceea ce pare să fie pur si simplu înclinația spre 
erori, greșeli şi păcate a fiecărui om. Evanghelistul loan vorbește despre 
„păcatul lumii“ (Ioan 1, 29). Sfântul Pavel vorbește despre „întunericul cel 
de nepătruns“. Personalizarea aceasta pare greu de acceptat în sens propriu. 
Numai că ea evocă o realitate: o forță care se opune realizării planului creator 
al lui Dumnezeu, care merge dincolo de ceea ce poate fi analizat drept rezultat 
al păcatului oamenilor. „Păcatul originar“ exprimă aceeași realitate: prin 
naștere, omul devine membru al unei omeniri marcate de păcat. Faptul că 
Biblia, în aparenţă, atribuie această situaţie unui singur om, „Adam“ — dar 
cuvântul acesta de origine ebraică înseamnă „Bărbat“ —, nu este decât proiecția 
simbolică a acestei realități. 

Afirmând că nu poate să existe păcat involuntar, tradiţia creştină a ţinut 
întotdeauna seama de subtilitätile psihologice care ne marchează: omul se si- 
tuează în postura de păcătos sau se ferește să cadă în păcat, nu doar la nivelul 
conștiinței lucide. Este aici o destul de mareconivenţă între experiența seculară 
a „părinţilor spirituali“, cum se spunea mai demult, si psihologii de astăzi. 


Pentru că ceea ce fac nu știu; căci nu săvârșesc ceea ce voiesc, ci fac ceea ce urăsc 


(Rom. 7, 15). 


Subtilitäti psihologice care fac dificilă situarea punctului de unde începe 
să se manifeste libertatea omului, neîmpärtire nocivă a responsabilitätilor co- 
lective în raport cu „răul lumii“, în sfârșit, obscură coniventä congenitală cu 
ceea ce îl întoarce pe om de la proiectul creator al lui Dumnezeu: toate acestea 
demonstrează că realitatea „păcatului“ este cu mult mai profundă decât 
manifestările ei, pe undeva simptomatice, în ceea ce numim „păcate“. Păcatul 

apare astfel ca un rău care-l roade pe om simultan cu auto-pedepsirea pentru 
responsabilitatea pe care o simte în fața păcatului. Așa putem înțelege sensul 
afirmației: „Păcatul este dragostea respinsă.“ Sau: „Este viața refuzată.“ 


Moartea. Încercările de a infrumuseta moartea si de a considera virtute 
negarea caracterului ei obscur și dureros nu tin de creștinism. Experienţa pe 
care o au creștinii este, în stare brută, aceeași ca a celorlalți oameni. Isus a 
plâns la moartea prietenului său Lazăr, și el însuși a cunoscut nelinistea când 
i-a venit timpul să o înfrunte. În mod straniu, Scriptura leagă moartea de 
păcat. Spre exemplificare vom cita fragmentul din Epistola către Romani a 
Sfântului Apostol Pavel: 


Printr-un om a intrat păcatul în lume și prin păcat moartea (Rom. 5, 12). 
Mai înainte, Cartea Intelepciunii lui Solomon spusese deja: 


Dumnezeu n-a făcut moartea [...]; prin pizma diavolului a intrat moartea în lume 
(Intel. 1, 13; 2, 24). 


Interpretate à la lettre, afirmaţiile acestea nu pot fi acceptate. Cine ar putea 
> 

crede că a existat vreodatä o lume lipsită de ceea ce numim noi moarte. Aceste 
fragmente ne determină să distingem, dacă nu două realități, cel puţin două 
modalităţi diferite de a vedea aceeași realitate numită „moarte“, după cum 
este privită din interior sau din exterior. Din exterior, suntem perfect capabili 
să descriem fenomenul organic, iar până la un anumit punct, să-i înțelegem 
şi mecanismele, de la formele de fiinţe vii cele mai elementare până la formele 
cele mai complexe. Din interior — ca să rămânem la situaţia omului — este 
vorba de experiența morţii sau a necesităţii morții, ceea ce am putea numi 
„moartea omenească“. 

Dacă este evident că realitatea organică face parte din lumea creată, 
„moartea omenească“ reprezintă ceea ce a făcut din moarte omul de-a lungul 
istoriei sale colective, modul în care o interpretează el și o trăiește. Tocmai 
despre această „moarte omenească“, care este opera omului, spune Sfântul 
Apostol Pavel că a intrat în istoria noastră prin păcat. În ce privește fragmentul 
din Cartea Intelepciunii, care atribuie această intrare pizmei demonului, 
textul sugerează că pervertirea conform căreia este înţeleasă și trăită moartea 
ţine de ordinul minciunii: moartea este precum minciuna, împiedicându-i 
pe oameni să creadă cu adevărat în viață. Afirmația că moartea aceasta este 
fructul păcatului nu trebuie, desigur, înțeleasă în sensul concret, personal al 
păcatului, ci ca rezultat al acelei realități deja pomenite a „păcatului lumii“. 


Răul. Înainte ca „problema răului“ să fie o întrebare la care omul ar vrea 
să dea un răspuns — și nu poate să o facă! —, răul este un dat al existenţei ome- 

nesti, atât individuală, cât si colectivă. Rău care provine din natura sau își are 
originea în activităţile oamenilor. 

Omul se străduiește să combată răul. Tehnicile pe care le elaborează 
pentru a învinge catastrofele naturale, pentru a lupta împotriva bolilor, legile 
pe care le aplică pentru armonizarea vieţii în societate, pe scurt, tot ceea ce 
întreprinde pentru a face lumea locuibilă reprezintă un efort colosal și duce 
la rezultate impresionante. Cu toate acestea, experienţa seculară, ca și 
experiența cea mai imediat contemporană pun cu claritate în evidență ideea 
că omul nu face decât să dea înapoi în această luptă și că obstacolele în rea- 
lizarea unei lumi armonioase rămân insurmontabile. 

Moartea și păcatul sunt două forme fundamentale ale acestui păcat, numai 
că ele nu epuizează în întregime acest „rău al lumii“ sau acest „rău al omului“. 
Din adâncul acestei situaţii din toate timpurile, o mare parte a omenirii — cu 
sau fără dreptate — cheamă în ajutor, adică așteaptă, doreşte, cere o „mântuire“. 
După poporul evreu, a cărui existență umană și religioasă este prezentată de 
Biblie, creştinii stau şi ei în așteptare. Dar credinţa lor este de a fi întrezărit 
că în această fortăreață a răului s-a deschis o breșă, că li se propune oamenilor 
o mântuire prin istoria concretă a unui om, care a trăit în Palestina acum 
douăzeci de secole, Isus. 


MÂNTUIREA ÎN ISUS HRISTOS 


Mulţi oameni, evreii și creștinii printre alţii, așteaptă mântuirea de la 
Dumnezeu. Relaţia dintre Dumnezeu și oameni poate fi înțeleasă în moduri 
foarte diferite. Înțelegerea creștină, cu totul specifică în această privinţă, se 
caracterizează printr-un rol hotărâtor atribuit lui Isus, rol pe care titlul de 
„mijlocitor“ care i-a fost dat este, fără îndoială, cel mai în măsură să-l evoce, 
cu toate că termenul nu este foarte clar. 

Cum se poate concepe o acţiune a lui Dumnezeu pentru mântuirea 
oamenilor? Am putea concepe o intervenție a lui Dumnezeu „care să le pună 
pe toate la locul lor“ în lume, fără nici o participare din partea oamenilor. 
Am putea concepe unele intervenții divine care să dea acţiunilor omului ceea 
ce le lipseşte pentru a-și atinge obiectivul. Am putea concepe ca Dumnezeu 
să le facă oamenilor cunoscute căile pe care aceștia s-o pornească pentru a 
„ieşi din încurcătură“. Am putea concepe — și în istoria religiilor au fost de 
multe ori concepute — anumite condiţii puse de Dumnezeu, ba chiar un pret 
pe care să i-l plătim în schimbul mântuirii, pret colectiv sau individual. Si 
sunt, fără nici o îndoială, multe alte scheme... 

Creștinismul nu se recunoaște în nici una dintre aceste scheme, chiar dacă 
își asumă câte un aspect sau altul de la fiecare dintre ele. Ceea ce recunoaște 

creştinul este faptul că în sânul omenirii a trăit un om (care este și astăzi viu) 
situat în același timp într-o perfectă relație de frätietate cu toți oamenii si 
într-o perfectă relație de unitate cu Dumnezeu, și că în el se leagă relațiile 
care structurează opera de mântuire: 

— în el Dumnezeu face să tâsneascä lumina și să strălucească „adevărul 
care eliberează“; 

— în el Dumnezeu îi cheamă pe oameni să spună DA pentru ca orice NU 
al păcatului să-și piardă valoarea; 

— în el omenirea „plătește preţul“ mântuirii sale si în același timp primește 
preţul acesta ca pe un dar absolut gratuit; 

— prin Duhul său împărtășit Dumnezeu îi însufleteste pe oameni pentru 
a recrea în ei imaginea divină a proiectului creator. 

Aceste câteva remarci sunt evident foarte succinte, pentru a fi lipsite de 
ambiguitäti și neclaritäti. Prin ele am dorit doar să oferim o estimare a rolului 
central de „mijlocitor al mântuirii“ atribuit lui Isus, estimare care va fi 
dezvoltată în cele ce urmează. 


Aspectele mântuirii 


Realitatea desemnată de cuvântul „mântuire“ nu este acoperită de nici o 
definiţie sau descriere cu adevărat satisfăcătoare. Fără îndoială, fiecare cre- 
dincios are mai mult sau mai puţin tendinţa să se raporteze la un sens anume, 
identificând mântuirea cu una sau alta dintre imaginile care îl atrag mai mult. 
Dar orice identificare a mântuirii cu o imagine fixă este imediat repusă în 
discuţie de celelalte expresii pe care le folosește Scriptura. Faptul că nici o 
imagine univocă și fixă nu se potrivește este subliniat de opoziţia dialectică 
pe care o găsim în Biblie, în special în Noul Testament: mântuirea este oare 
o realitate a zilei de azi, sau a zilei de mâine? Este individuală, sau colectivă? 
Spirituală, sau trupească? Istorică, sau escatologică?... Listă de opoziții care, 
de altfel, nu este exhaustivă. 

Cuvântul „mântuire“, substantiv mai mult sau mai puţin abstract, este 
practic străin Noului Testament. În aceeași familie semantică, Noul Testament 
folosește mai mult verbul „a fi mântuit“ sau substantivul concret „Mântuitorul“, 
dar recurge mai ales la alte expresii — dintre care principale sunt următoarele 
trei: dreptate, viață, împărăție —, ca și la alte imagini adăugând într-un fel ar- 
monicele (eliberare, izbăvire, împăcare, ospăț, nuntă...). 

Cele trei imagini — dreptate, viață, împărăție — sunt caracteristice celor trei 
autori și deci celor trei teologii ale Noului Testament. „dreptatea“ este termenul 
Sfântului Apostol Pavel, „viaţa“ este termenul Sfântului Apostol loan, ,impä- 
răţia“ corespunde Evangheliilor sinoptice. Si se poate considera, fără prea multe 

artificii, că fiecare dintre aceste trei imagini răspunde în special uneia dintre 
cele trei angoase ale omului despre care vorbeam: păcatul, moartea și domnia 
răului. Doar multiplicitatea acestor termeni proiectează o imagine globală 
asupra mântuirii, punând totodată în evidență faptul că „mântuirea“ nu poate 
fi complet delimitată în cuvinte. 


Mântuirea ca justificare. Modul acesta de a vorbi este caracteristic Sfântului 
Apostol Pavel. La el, expresia „dreptate“ sau „dreptatea lui Dumnezeu“ nu 
are conotaţie socială; ea desemnează, foarte exact, contrarul păcatului: „drep- 
tatea lui Dumnezeu“ este sfintenia sa, pe care le-o împărtășește oamenilor „în- 
dreptându-i“. Imaginea aceasta a mântuirii corespunde, într-un mod direct, 
primului rău de care omenirea așteaptă să fie mântuită: păcatul. 

Intervin aici alte două realități legate de mântuire: iertarea și împăcarea. 
Dorinţa de iertare este legată de limbajul antropomorfic, care consideră 
păcatul o ofensă adusă lui Dumnezeu. În realitate, este impropriu să spui că 
Dumnezeu este „ofensat“. Păcatul este refuzul iubirii lui Dumnezeu din par- 
cea omului. Darul lui Dumnezeu este fără dezgust, fără amărăciune. Şi dacă 
omul primeşte din nou iubirea sa, Dumnezeu i-o dă. Astfel, după Evanghelie, 
„iertarea“ lui Dumnezeu este fără margini și fără condiţii din partea lui. Nu 
sunt alte condiţii decât din partea omului: să recunoască nevoia pe care o 
are de iertare și să o accepte. 

Mai complexă este imaginea împăcării. Evanghelia leagă împăcarea 
omului cu Dumnezeu de împăcarea oamenilor între ei (cf. Matei 5, 23-24) 
si, într-o anumită măsură, o prezintă pe aceasta din urmă ca pe un preambul 
al împăcării cu Dumnezeu. Dacă ne gândim bine, vedem clar că nu este 
vorba de o condiţie pe care o pune Dumnezeu, ci de o condiţie înscrisă chiar 
în realitate: să-l primeşti pe Dumnezeu înseamnă să-l primeşti așa cum este 
el, cu iubirea lui pentru toţi oamenii, deci înseamnă să dorești împăcarea cu 
toți. A refuza împăcarea cu fraţii tăi înseamnă a-l refuza pe Dumnezeu. Dar 
aici nu este vorba de sentimente: refuzul acesta nu este una dintre acele reacții 
de repulsie, care de multe ori nu pot fi controlate. Obstacolul ar fi refuzul 
deliberat, conştient de a fi eliberați de aceste reacții de respingere pe care le 
putem avea față de unii dintre fraţii noștri. Päcätosul primind iertarea lui 
Dumnezeu și dorind împăcarea cu toți este „justificat“ (îndreptat): în funcţie 
de DA-ul pe care îl spune lui Dumnezeu, el devine un drept. 

În momentul Reformei, între catolici și protestanți a apărut o deosebire 
de păreri care, până la un anumit punct, dăinuie și astăzi. Deosebire între o 
concepţie „ontologică“ despre justificare (la catolici), considerată o transfor- 
mare radicală a omului, care de acum înainte nu mai este un păcătos, si o con- 
ceptie mai... juridică (forensique, au spus reformatorii), după care Dumnezeu 

nu mai ţine seama de păcatul omului, dar viața lăuntrică a acestuia rămâne 
marcată de păcat: el este un „păcătos îndreptat“. 

Importanța exactă a acestei controverse în momentul Reformei nu este 
ușor de evaluat, deoarece apar și alte considerente. Dar astăzi se pare că ea 
nu a dus la diferențieri trăite cu adevărat în viaţa spirituală a creștinilor. 


Mântuirea ca viață. „Viaţă“ sau „viaţă veşnică“: aceştia sunt termenii 
caracteristici ai Sfântului A postol loan. Adjectivul „veșnic“, exprimat sau sub- 
înțeles, nu vrea să spună că este vorba neapărat de perioada de după moarte, 
ci că vesnicia este promisă chiar din această existență. Putem vorbi despre 
„adevărata“ viață prin opoziţie cu realitățile amägitoare care constituie o mare 
parte din existența noastră de astăzi și care sunt destinate morţii. Isus, adre- 
sându-se Tatălui său, spune, după Evanghelia lui loan: 


Şi aceasta este viața veșnică: Să Te cunoască pe tine, singurul Dumnezeu adevărat, 
si pe lisus Hristos pe care L-ai trimis (loan 17, 3). 


În întâia Epistolă Sobornicească a Sfântului Apostol loan putem citi urmă- 
toarele: 


Noi știm că am trecut din moarte la viață, pentru că iubim pe fraţi; cine nu iubește 
pe fratele său rămâne în moarte (1 loan 3, 14). 


Adevărata viață înseamnă iubire, împărtășirea credinţei cu Dumnezeu si 
între fraţi. Mântuirea așteptată înseamnă să ai acces la această viață adevărată, 
parţial în existenţa actuală, deplin atunci când va suna ceasul. 

Această viață adevărată promisă vesniciei este imaginea vieţii lui Isus. Este 
divină si umană în același timp. 

Adevărata viață a omului poate fi numită divină: înseamnă asta că omul 
devine Dumnezeu? Tradiţia ortodoxă vorbeşte fără nici o ezitare despre 
„îndumnezeirea omului“, expresie care, în Occident, este primită de catolici, 
fără însă a le fi familiară, și respinsă, în general, de protestanți. 

Oricare ar fi nuanțele confesionale, un asemenea limbaj nu poate fi primit 
decât cu mari precautii. Nici un teolog sau mistic ortodox nu înţelege prin 
„indumnezeirea omului“ o identificare a omului mântuit cu Dumnezeu, nici 
o fuziune în care s-ar pierde identitatea umană a omului. Doctrina trinitară 
ne permite să înţelegem corect expresia: îndumnezeirea omului înseamnă că 
îi este dat Duhul lui Dumnezeu și că, din acel moment, lucrarea sa de viață, 
coînsufletitä într-un anumit fel de omul însuși si de Duhul Sfânt, devine 
lucrare divină prin excelență: posibilitatea de a iubi cu adevărat. Apostolul 
Pavel spune: 

Iubirea lui Dumnezeu s-a vărsat în inimile noastre, prin Duhul Sfânt, Cel dăruit 


nouă (Rom. 5, 5). 


Astfel „indumnezeită“, dacă acceptăm expresia, viaţa omului mântuit 
rămâne deplin umană, chiar și după moarte, și chiar, se poate spune, devine 
deplin umană. Aici intervine afirmarea Învierii. 

Se spune în mod curent că nădejdea creștină nu este în nemurirea su- 
fletului, ci în învierea trupului. Modul acesta de a vorbi este periculos marcat 
de un dualism suflet-trup care ar putea da naștere unor reprezentări inac- 
ceptabile asupra învierii. Trebuie să ne referim la modul în care Evanghelia 
vorbește despre Hristos cel înviat din morți. Experienţa pe care au trăit-o 
apostolii, si pentru care mărturisesc spunând „El este viu“, rămâne o taină 
pentru noi. Apostolii nu afirmă că Isus s-a reașezat printre noi, ci că, recu- 
noscându-l doar prin semne și după felul de a vorbi, ei au trăit experiența 
prezenţei sale în mai multe rânduri, pentru perioade pe care le-au recunoscut 
ca fiind închise. Este vorba de o cu totul altfel de viață. 

O concepție nedualistă asupra omului ne invită să spunem că Învierea este 
desăvârșirea a ceea ce trupul omului îi oferă ca posibilități, care acum nu sunt 
decât parţial actualizate: comunicarea cu ceilalți, comunicarea cu Universul. 

Simbolistica trupului, problemă centrală în Noul Testament, deschide o 
astfel de perspectivă. Trupul lui Hristos nu este numai obiectul experienței 
apostolilor după înviere, ci reprezintă prezenţa sa pentru credincioșii din toate 
timpurile în semnul pâinii; este, după Sfântul Apostol Pavel, Biserica; este 
întreaga omenire adunată în el. Nădejdea creștină înseamnă să-i fie dată 
omului desăvârşirea umană pentru care trupul lui reprezintă o promisiune 


încălcată: să devină mădular al trupului omenirii, al umanităţii, al cărui „cap“ 
este Hristos (Efes. 1, 22). 


Mântuirea ca Împărăşie a lui Dumnezeu. Poate că pare anormal să vorbim 
despre această imagine doar în al treilea rând, în vreme ce de fapt este mult 
mai veche decât celelalte. Ea aparține limbajului Vechiului Testament si cu 
siguranță a fost folosită de Isus în predicile sale. Dar să nu uităm că noi primim 
mesajul Evangheliei prin conștiința martorilor favorizați care au fost apostolii 
si a celor care au alcătuit Noul Testament. prin mijlocirea lor Biserica a inter- 
pretat cuvintele lui Isus, ca și imaginile pe care le-a dat el despre Împărăția 
Cerurilor pe care o anunța. 

Imaginea Împărăției este imaginea favorită a primelor trei Evanghelii (ace- 
lea care se numesc sinoptice pentru că pot fi, pentru cea mai mare parte din 
text, citite toate trei în paralel, sinoptic). Sunt numeroase parabolele care 
vorbesc despre nădejdea unei Împärätii în care va domni Dumnezeu, fără a fi 

contracarat în planul său, unde dreptatea va lua locul nedreptätilor de acum 
şi unde lacrimile vor fi înlocuite de bucurie. 

Printre auditorii direcţi ai lui Isus, echivocul consta în înţelegerea anuntärii 
Împărăției ca aceea a unei restaurări a independenţei Israelului, într-o per- 
spectivă pe termen scurt, pe care istoria a dezmintit-o repede. Dimensiunea 
relationalä între oameni este mult mai prezentă în imaginea Împărăției decât 
în imaginile de viață sau de îndreptare. Parabolele Împărăției anunță o 
substituire cu relații de gratuitate a relaţiilor de falsă dreptate — de fapt, de 
calcul și de „fiecare pentru el“ — care caracterizează societatea noastră. 

Cu toate acestea, parabolele nu sunt numai anunțarea unei mântuiri vii- 
toare, ci și indicarea căilor pe care omenirea este îndemnată să o pornească. 
Totalitatea acestor parabole, câteodată deconcertante prin aparenta lor irea- 
litate, la care se adaugă Predica de pe Munte, exprimă cel mai bine această 
existenţă evanghelică despre care am vorbit când ne-am referit la etică. 

Ambivalenta acestei Predici în raport cu timpul de acum si cu cel care o 
să vină este incontestabilă. Ceea ce anunță ea este peste putință (ca și situația 
„lupul va paşte la un loc cu mielul“ despre care vorbeşte profetul Isaia) și, 
în același timp, ea face simțită o prezenţă actuală a Împărăției lui Dumnezeu 
peste tot unde discipolii încep să urmeze calea deschisă de Isus. Împărăția 
lui Dumnezeu este mântuirea făgăduită, în locul și spaţiul acestei domnii a 
răului care ţine astăzi omenirea în captivitate. 


Isus Hristos Mântuitorul 


„Isus Hristos Mântuitorul“: după ce au fost zdruncinati de moartea sa, 
discipolii s-au convins foarte repede că acela care fusese răstignit pe cruce era 
viu de acum înainte. Într-adevăr, au afirmat foarte repede că izbânda lui asu- 
pra morții era zălogul unei mântuiri a tuturor. Aceste prime afirmaţii nu 
constituiau, desigur, o teorie elaborată asupra mântuirii. Comunitatea creștină 
a aprofundat, în mod progresiv, subtilitatea acestei credințe, fiind însă departe 
de a ajunge la cunoașterea ei deplină. 

Plecând de la experiența apostolică, și chiar în elaborarea scrierilor Noului 
Testament, reprezentările mântuirii sunt multiple. În diversitatea lor se pot 
percepe totuși liniile directoare principale, exprimate în feluri diferite. Vom 
reţine trei, pe care le vom prezenta nu în ordinea textelor din Noul Testament, 
ci în ordinea corespunzătoare etapelor istorice: viața lui Isus, Paștele său, gân- 
direa primilor creștini. 

Prima imagine: „Hristos este lumina lumii.“ Celor ce primesc această lu- 
mină el le dă posibilitatea să devină „copii ai lui Dumnezeu“: aceasta este 
teologia Sfântului Apostol Ioan. 

A doua imagine: „Hristos a biruit moartea.“ Aceasta este mărturia învierii 
si în același timp, subînteleasä, simbolistica unei lupte cosmice între viață si 
moarte. Această prezentare, cea mai frecventă în Scriptură, a fost dezvoltată 
mai târziu de cei mai multi dintre Părinţii Bisericii. 

A treia imagine: „Hristos s-a oferit pe sine pentru a fi jertfit.“ Aceasta este 
prezentarea esenţială a Epistolei către Evrei, care reia tema veche a sacrificiului, 
dar cu o corecție fundamentală, care mai târziu va fi uitată, în special în Evul 
Mediu occidental: tema aceasta va da atunci naștere unor tulburări grave, 
despre care vom vorbi mai departe. 

Fiecare dintre aceste teologii lămurește ceva, adică face posibilă integrarea 
într-o gândire coerentă a unor aspecte de care comunitatea creștină a devenit 
conștientă (acesta este rolul teologiei) — dar fiecare are limitele și chiar cap- 
canele ei (capcane deosebit de periculoase în cazul folosirii imaginii jertfei). 


Isus Hristos lumina lumii. Până când viața şi misiunea sa să ajungă la desă- 
vârsire în „Paștele său“ (moartea sa si Învierea sa), Isus a fost un om al cuvântului, 
un profet, acela care vestește un mesaj, care aduce o lumină, care mărturiseşte 
adevărul. Evanghelistul Ioan și, după el, întreaga tradiţie creștină îl numesc 
„Cuvântul lui Dumnezeu“, nu un cuvânt oarecare, ci „Cuvântul“ lui Dumnezeu. 

Ar fi fără temei să gândim că această dimensiune a vieţii lui Isus nu ar fi 
fost decât pur pregătitoare și că „faptele“ ar fi singurele care ar contribui la 
mântuire — în special ceea ce este legat de moartea sa. Una dintre caracteristicile 
esenţiale ale creștinismului este că el consideră cuvântul ca având puterea de 
a schimba lucrurile, în bine sau în rău, după caz. Minciuna este una din for- 
mele cele mai pernicioase ale răului care domnește în lume, iar adevărul este 
eliberator. Isus spune: 


Şi veţi cunoaște adevărul, iar adevărul vă va face liberi (loan 8, 32). 


Pentru creștini, ca si pentru evrei, un aspect major al iniţiativei lui Dum- 
nezeu pentru mântuirea oamenilor este „revelaţia“, iar mesajul propriu lui 
Isus este rezumat de cuvântul „Evanghelie“, adică, etimologic vorbind, 
„Vestea cea Bună“. 

Ceea ce Dumnezeu revelează prin profeţii săi și prin Isus, profetul cel 
mai important, nu sunt mici secrete tainice, cum ar putea să ne sugereze 
termenul „revelație“ (să ne gândim la revelatiile îndoielnice ale unor mistici 
îndoielnici sau chiar la „afacerile“ pe care le gustă lumea actuală). 

Ceea ce revelează Dumnezeu este într-un fel chiar evidența, pentru că este 
profunzimea realității, a vieţii, ascunsă doar de orbirea maladivă a omului din 
cauza păcatului si a minciunii. În fond, limbajul lui Isus este simplu. Formele 
literare prin care ne este transmis pot deruta: astfel, în Evangheliile sinoptice, 
folosirea unor imagini care, din punct de vedere cultural, ne sunt străine sau, 

în Evanghelia a patra, reconstituiri puţin mai sofisticate ale discursurilor lui 
Isus. Dar ceea ce spune Isus este pentru oamenii simpli. Cei care au devenit 
primii săi discipoli au simţit o potrivire între așteptarea pe care o purtau în ei 
şi ceea ce scotea Isus la lumină: 


Simon Petru I-a răspuns: Doamne, la cine ne vom duce? Tu ai cuvintele vieții celei 
veșnice (loan 6, 68). 


Pentru creștini, primirea mântuirii este în mod esenţial legată de credință: 
recunoașterea unui mesaj care prin el însuși este mântuitor, eliberator. Credința 
este prima în raport cu efortul legitim pe care îl face omul pentru a integra 
mesajul în inima sa și în spiritul său. „Înțelegerea credinței“, teologia, stă în 
serviciul credinței, dar aceasta o precedă. Credinţa nu este constituită din ade- 
ziunea cumulativă faţă de zece sau cincizeci de articole din învăţătura de credință, 
ci aceste articole îl ajută pe om să o integreze în ființa gânditoare care este el. 


Isus Hristos biruitor al morţii. Biruinta lui Hristos asupra morţii nu poate 
fi identificată pur și simplu cu învierea. Aceasta din urmă reprezintă rezultatul 
si expresia ei vizibilă. Biruinta lui Hristos este înrădăcinată în tot ceea ce a 
constituit viața sa. Este ceea ce preamăreşte Epistola către Filipeni a Sfântului 


Apostol Pavel: 


Care, Dumnezeu fiind în chip, n-a socotit o stirbire a fi El întocmai cu Dumne- 
zeu, / Ci S-a desertat pe Sine, chip de rob luând, făcându-Se asemenea oamenilor, și 
la înfățișare aflându-Se ca un om, / S-a smerit pe Sine, ascultător făcându-Se până 
la moarte, și încă moarte de cruce. / Pentru aceea, și Dumnezeu L-a preaînălțat si 
l-a dăruit Lui nume, care este mai presus de orice nume; / Ca întru numele lui 
lisus tot genunchiul să se plece, al celor cerești și al celor pământești si al celor de 
dedesubt. / Și să mărturisească toată limba că Domn este lisus Hristos, întru slava 


lui Dumnezeu-Tatäl (Filip. 2, 6-11). 


Textul acesta prezintă moartea și învierea lui Isus ca rezultat al întregii 
sale vieţi. Cuvântul „ascultător“, folosit aici, nu se referă la supunerea față de 
un ordin al vreunei misiuni — Isus nu a primit nici un ordin! — ori faţă de 
prescrierile materiale ale Legii evreieşti (faţă de care nu a fost deloc scrupulos), 
ci devotamentul profund al vieţii sale față de ceea ce știa că este voința, adică 
planul lui Dumnezeu, pe care îl purta în inima sa și pe care Duhul Sfânt îl 
învățase să-l pătrundă. 

Supunerea sa constă în aceasta: să-i slujească pe ceilalți în loc să le ceară să 
fie ei în serviciul lui, să-i primească atât pe vamesii bogaţi, cât si pe prostituate, 
fiind criticat și într-un caz, și în celălalt, să vindece un infirm într-o zi de 
sâmbătă, și nu să se închisteze în textul Legii, să aducă mărturie pentru adevăr 
în orice situație s-ar fi aflat... Dar a venit vremea să ajungă „până la capătul“ 
acestei supuneri. 

Isus s-ar fi putut sustrage, dacă nu morţii, cel puţin de la o moarte 
rezultată dintr-un proces nedrept. Ar fi putut scăpa, luându-și măsuri de 
precauţie pentru care fusese avertizat fie printr-o frază abilă și ambiguă spusă 
în timpul procesului, fie — cum îi sugerau unii — făcând o minune. Dar 
fiecare dintre aceste căi de eschivare ar fi fost negarea Evangheliei pe care el 
venise să o anunţe. Hotărârea sa fiind luată, Isus a cunoscut întunericul, 
nelinistea. Dar în acest întuneric, chiar dacă a scos impresionantul strigăt: 
„Dumnezeul Meu, Dumnezeul Meu, de ce M-ai părăsit? “, el și-a păstrat cre- 
dinta în Dumnezeu. 

lată ce putem spune. Este clar că partea cea mai adâncă a luptei sale 
lăuntrice, a formelor luate de credința sa în Dumnezeu, rămâne taina sa. 
Ceea ce a urmat arată că, în mod evident, credinţa lui nu a slăbit. Acel „până 
la capăt“ a fost onorat și minciuna morţii, care îi soptea la ureche, ca tuturor 
celorlalți oameni: „Tu poţi, spune nu...“, a fost biruită. 

Şi alți oameni au trăit experienţe asemănătoare. Taina împărțită între Isus 
si Dumnezeu este că Isus le-a trăit pe toate într-o credință atât de mare, încât, 
pentru a cita din Sfântul Apostol Pavel, „Dumnezeu L-a preaînältat și I-a 
dăruit Lui nume, care este mai presus de orice nume“. Vorbind despre moarte, 
ne refeream la „moartea omenească“, stricată prin păcat. Această „moarte 
omenească“ a trăit-o Isus, după cum stau mărturie cuvintele neliniștii sale 
dinaintea morţii. Dar el a rămas până la urmă mai puternic decât minciuna 
morţii. Așa a fost biruinţa lui asupra morţii, aceea care a fost făcută cunoscută 
de învierea sa. 

Am avut ocazia să subliniem câteva aspecte ale mărturiei discipolilor 
privitoare la înviere. Pentru timpurile ce aveau să vină, semnul era dat — acela 
pe care credincioșii îl descifrează si căruia îi închină credinţa lor — că viața 
este mai tare decât moartea. „Cu moartea pre moarte cälcând“: frază centrală 
a sărbătorii pascale în liturghia ortodoxă, căreia îi putem găsi echivalente în 
numeroase texte liturgice ale diferitor confesiuni. 


Isus Hristos „oferindu-se jertfă“. „Jertfa de pe cruce“: toți cei care, mai mult 
sau mai puţin, au frecventat bisericile creștine cunosc această expresie. Cu toate 
astea, martorii morţii lui Isus, inclusiv discipolii, nu au văzut în cruce decât exe- 
cutia infamantă a unui condamnat. Nu le-ar fi venit niciodată ideea să vorbească 
despre aceasta ca despre o jertfă: cuvântul desemna unele dintre ritualurile 
tradiţionale care, alături de diferite ofrande, constituiau cultul evreiesc. 

Acest cult evreiesc, apropiat în multe privinţe de cultele păgâne, avea o sem- 
nificatie profundă, dar era, în același timp, parcă neputincios față de obiectivul 
pe care și-l asuma. El exprima dorința credincioșilor de a se face pläcuti lui 
Dumnezeu, de a cinsti legământul său, de a se dărui lui. Totuși, aceste ritualuri 

nu erau suficiente pentru a transforma inima credincioșilor: în ei exista, pe de 
o parte, o deschidere către Dumnezeu, dar și obstacolul de netrecut al păcatului. 

Cum a fost introdus acest vocabular pentru a vorbi despre moartea lui 
Hristos? Autorul unuia dintre textele târzii ale Noului Testament — text care a 
fost numit „Epistola către Evrei“, al cărei autor este necunoscut — a avut ideea 
să compare moartea lui Hristos cu o jertfă, dar cu o corecție fundamentală 
de care, din păcate, mai târziu, nu și-a mai adus nimeni aminte. El a vrut să 
spună următoarele: „Ceea ce părinţii noștri au vrut să facă prin ritualurile și 
preoţii lor, atunci când împrästiau pe altare sângele victimelor, era adevăratul 
legământ cu Dumnezeu, legământ pe care li-l propunea Dumnezeu, dar care 
era împiedicat de obstacolul creat de păcat; numai că aceste ritualuri și-au 
demonstrat neputinta. Acolo unde ei au eșuat, Hristos a reușit: ceea ce preoții 
nu au putut face altădată, el a făcut — ceea ce sângele boilor sau al mieilor nu 
a putut împlini, moartea sa pe cruce a împlinit: astfel, putem spune despre 
acest Hristos că el este adevăratul preot, adevărata victimă și moartea sa este 
adevăratul prinos de jertfă“. 

Vedem că în folosirea metaforică a limbajului cultic autorul Epistolei către 
Evrei nu aplică în nici un fel morţii lui Hristos structurile rituale propriu-zise. 
El nu spune că moartea lui Hristos a fost o jertfă în sensul obișnuit al cuvântului. 
„Adevărata“ jertfă înseamnă, în fond, „altceva decât jertfa“! Jertfa rituală 
simbolizează dorința de a se dărui lui Dumnezeu, în credinţă si iubire. Or 
lucrul acesta Hristos l-a realizat deplin, fără nici un ritual: iată semnificaţia 
pozitivă a acestui vocabular sacrificial, dacă este bine înţeles și suficient delestat 
de conotatiile sale vechi. De altfel, creștinii sunt invitaţi, după exemplul lui 
Hristos: „să infätisati trupurile voastre ca pe o jertfă vie, sfântă, bine plăcută 
lui Dumnezeu, ca închinarea voastră duhovnicească“ (Rom. 12, 1). 

Folosirea acestui limbaj ritual a avut consecinţe dezastruoase, căci o bună 
parte din efortul de înţelegere a mântuirii, mai ales în Evul Mediu latin, nu 
doar că a uitat schimbarea sensului operată de autorul Epistolei către Evrei 
în acest limbaj, dar chiar a revenit, se poate spune, dincoace de ceea ce erau 
jertfele, bine înţelese, în Legământul Vechi. Într-adevăr, aceste ritualuri erau 
considerate simbolice, expresie a dăruirii de sine. Ele nu pretindeau a fi un 
tribut plătit lui Dumnezeu. Psalmii atrăgeau deja atenţia asupra acestei 
posibile devieri, făcându-l pe Dumnezeu să zică: 


Nu pentru jertfele tale te voi mustra, iar arderile tale de tot înaintea Mea sunt 
pururea. / Nu voi primi din casa ta viței, nici din turmele tale tapi, / Căci ale Mele 
sunt toate fiarele câmpului, dobitoacele din munți și boii (Ps. 49, 9-11). 


Or „jertfa lui Hristos“ a fost adesea înțeleasă ca un tribut plătit lui Dumnezeu 
pentru ca el să-și uite răzbunarea. Este o dublă blasfemie: prima, pentru că se 
crede că Dumnezeu ar vrea să fie plătit, în vreme ce întreaga Evanghelie spune 

că darul iubirii sale și al iertării sale este gratuit — încă și mai rău, ideea că 
Dumnezeu ar putea în vreun fel să se hrănească cu sângele vărsat: un fel de 
sadomasochism care a tulburat secole de-a rândul viața creștină. În adevăratul 
sens al Epistolei către Evrei este drept să se spună că Hristos și-a dat viața și prin 
aceasta el a primit deplin legământul lui Dumnezeu. A făcut-o în numele 
întregii omeniri: este statutul de mijlocitor despre care am vorbit. 


Darul, poruncile si judecata lui Dumnezeu 


Pentru cine mântuirea? În ce condiții mântuirea? Am subliniat deja că 
Evanghelia insistă pe gratuitatea mântuirii: este binecuvântarea, un dar al 
lui Dumnezeu. Totuși, fiecare știe, după ce a asistat de câteva ori la cultul 
creştin, că ideea de judecată este foarte prezentă aici. O mare parte a artei 
religioase creștine îl arată pe Hristos ca pe un Judecător separând oile și tapii, 
pe cei aleși de cei condamnaţi. Teama de a nu fi mântuit, de „a nu căpăta 
mântuirea“, teama de iad, aparent estompată în vremea noastră, a dominat 
constiintele si a generat angoase pentru multe generații de creștini: cum să 
înțelegem această afirmare a binecuvântării lui Dumnezeu și în același timp 
amenințarea judecății? 

Pe întrebarea pusă astfel se grefează o alta: independent de o judecată 
care vine să sanctioneze o viaţă întreagă, cum își îndrumă creștinii existența, 
ce loc ocupă în viața lor cerințele Evangheliei — vorbeam despre ele atunci 
când aminteam de perspectivele etice ale creștinismului? 

Pentru a fundamenta aceste întrebări și pentru a depăși ceea ce ar putea 
părea niște contradicții, trebuie să înțelegem că, atunci când aparent se vor- 
beşte despre Dumnezeu, se vorbește în realitate despre om. Astfel, când se 
spune: „Dumnezeu dă“, „Dumnezeu cere“, „Dumnezeu judecă“, în realitate 
se spune: „omul primește“, „omul aspiră către“, „omul se judecă“. 

„Omul aspiră către“: exigenţele Evangheliei îi spun omului ce poate 
constitui pentru el o viață adevărată, unde se situează fericirea despre care 
vorbesc Fericirile. Omul, care și-a dăruit credinţa Evangheliei, aspiră să 
trăiască în perspectiva pe care i-o deschide mesajul evanghelic. 

„Omul se judecă“: crestinul care se sträduieste să trăiască după Evanghelie 
este conștient că nu reușește s-o facă decât partial, că inima sa și viața sa sunt 
împărțite, că păcatul rămâne în el, că în el există în același timp un DA și un 
NU: aceasta este, în orice clipă a existenţei sale, judecata pe care și-o aplică 
lui însuși. 

„Omul primește“: credinciosul, conștient că rămâne un păcătos, știe că 
Dumnezeu nu-i negociază iertarea de îndată ce există înlăuntrul lui măcar 
o mică deschidere, ceva care să zică DA lui Dumnezeu alături de acela care 
zice NU. loan spune: 

Fiindcă, dacă ne osândește inima noastră, Dumnezeu este mai mare decât inima 
noastră și știe de toate (1 Ioan 3, 20). 


Ideea că binecuvântarea — gratuitatea — îl poate duce pe credinciosul 
creştin la un laxism în viaţă nu este în totalitate greșită, căci în sensul acesta 
poate exista o ispită primejdioasă. Totuși această idee este lipsită de realism 
psihologic şi spiritual: credinţa creștină nu înseamnă adeziunea la o doctrină, 
ci simţul Evangheliei: astfel, acela care crede pentru că simte Evanghelia nu 
poate rămâne indiferent la ceea ce a simţit deja. 

În ideea judecății și în ideea condamnării, a iadului de care se leagă aceasta, 
rămâne o întrebare gravă. Pe de o parte, pare de neconceput, scandalos, în 
contradicție cu chipul lui Dumnezeu pe care îl prezintă Evanghelia, că ar 
putea exista o pedeapsă veșnică. Dar, pe de altă parte, se înțelege că, negând 
această posibilitate, prejudiciezi libertatea umană, care poate să meargă până 
acolo încât să refuze tot. 

Imaginea iadului, evident, nu poate exprima ideea unei pedepse venite 
de la Dumnezeu, ci exprimă în mod eficace posibilitatea pe care o are omul 
de a opune un NU absolut comuniunii sale cu Dumnezeu și cu ceilalți 
oameni. A spune că Dumnezeu ar respecta acest NU dacă într-adevăr i s-ar 
opune înseamnă a accepta în toată dimensiunea ei taina cea plină de exaltare, 
dar înfricoșătoare a libertății. 


ZIUA DE AZI A MÂNTUIRII, LUCRARE A DUHULUI SFÂNT 


Adevărat, adevărat zic vouă: cel ce ascultă cuvântul Meu și crede în Cel Ce M-a 


trimis pe Mine are viață veșnică și la judecată nu va veni, ci s-a mutat din moarte 
la viață (loan 5, 24). 


După aceste cuvinte, mântuirea este dată credinciosului chiar începând de 
astăzi. Acest „astăzi“ ca zi a mântuirii este oare obiectul unei experienţe efective 
pentru credincioși, fie într-un mod personal pentru fiecare dintre ei, fie în mod 
comunitar în Biserică? Mai pe larg, acest „astăzi“ al mântuirii se prezintă ca o 
realitate istorică, deosebită pentru cei care nu sunt creștini? Cu alte cuvinte, 
lucrarea lui Dumnezeu începută în Isus Hristos are consecințe reperabile în 
istorie? Există un tip de societate care să anticipeze Împărăția lui Dumnezeu și 
care să fie deja un fel de participare la aceasta? Care ar trebui să fie, în această 
perspectivă, rolul Bisericii? Are ea oare un rol legitim în istorie? 

Folosim aici cuvântul „Biserică“ la singular: Biserica aceasta, una, recu- 
noscută ca atare de mărturisirea de credință comună tuturor creştinilor, se 
realizează de fapt astăzi prin instituţii confesionale diferite care se manifestă 
într-un parţial dezacord. Dar, în însăși natura ei, Biserica este una. 

Se ştie că, din punct de vedere istoric, Biserica a jucat, începând cu îm- 
păratul Constantin cel Mare, un rol public considerabil care, mai târziu, i-a 
fost reproșat de multe ori, ca fiind un fel de trădare a misiunii sale. În realitate, 
formele succesive prin care s-a manifestat prezenţa ei în istorie — până la 
evenimentele cele mai actuale, în oricare dintre familiile confesionale —, în 
loc să fie punerea în aplicare a unor principii bine definite, au fost în general 
răspunsul comunităților creștine, la scară locală sau mai extinsă, dat unor 
situaţii conjuncturale. Aceste luări de poziţie suscită analize teologice, jus- 
cificându-le sau respingându-le după caz, analize care au, eventual, ele însele 
influenţe asupra practicii. 

Acest empirism nu-i condamnă nici pe responsabilii care angajează ac- 
tiunile, nici pe teologii care îi fac critica. „Jocul“ dintre acțiunea si analiza 
teologică este tipic pentru ceea ce noi numim „ziua de azi a mântuirii“, rea- 
lizarea ei istorică. De fapt, ea se înscrie într-o perspectivă teologică ce o jus- 
tifică si despre care vom vorbi acum: teologia lucrării Duhului Sfânt. 


Lucrarea Duhului Sfânt 


Un limbaj clasic al teologiei — destul de straniu, considerat din afara ei — 
vorbește despre „economia lui Hristos“ și despre „economia Duhului Sfânt“. 
Aici, cuvântul desemnează desfășurarea și structura lucrării mântuirii voită de 
Dumnezeu. Or, gândirea creștină a dus la distingerea, în această lucrare, a 
două fete complementare, articulându-se una pe cealaltă: una legată de Hristos 
si cealaltă de Duhul Sfânt. Această complementaritate este fundamentală 
pentru că ne face să ne dăm seama de conștiința pe care o are Biserica referitor 
la faptul că libertatea omului este reală și că istoria nu este scrisă dinainte de 
Dumnezeu. Trebuie să ne amintim aici ceea ce s-a spus despre doctrina tri- 
nitară, între altele despre nedespärtirea „persoanelor“ divine. A vorbi despre 
o economie a lui Hristos nu înseamnă că Duhul nu ar fi prezent aici — și 
reciproc —, ci că există două aspecte ale lucrării mântuirii, caracterizate respectiv 
printr-o referire explicită la Hristos și printr-o referire explicită la Duhul Sfânt. 

Lucrarea lui Hristos și lucrarea Duhului se prezintă în mod constant ca 
o complementaritate de opoziție. Hristos este revelat vizibil în istorie: au fost 
ochi care l-au văzut, mâini care l-au atins, urechi care i-au auzit cuvintele. 
Duhul, dimpotrivă, este total nerevelat: el acţionează înlăuntrul inimilor fără 
să fie cunoscut în sine însuși. 

Pentru credincios, Hristos este „înaintea“ lui în obiectivitatea sa istorică. 
Duhul este „în el“. Numeroase texte spun că Duhul i-a fost „dat“, realizând 
o simbioză profundă. Prin el, „iubirea lui Dumnezeu s-a vărsat în inimile 
noastre“ (Rom. 5, 5). Prin el „strigăm: Avva! Părinte! / Duhul însuși mărturisește 
împreună cu duhul nostru că suntem fii ai lui Dumnezeu“ (Rom. 8, 15-16). 

Şi cel mai caracteristic exemplu al dublei economii: Hristos a vorbit și 
Duhul ne-a făcut să înţelegem. Isus spune: 


Dar Mângâierorul, Duhul Sfânt, pe care-L va trimite Tatăl, în numele Meu, Acela vă 
va învăța toate si vă va aduce aminte despre toate cele ce v-am spus Eu (loan 14, 26). 


Hristos îl dirijează pe interlocutorul său în așa fel încât acesta să ia poziţie 
public față de el — să-l primească sau să-l respingă. Primirea făcută Duhului 
Sfânt rămâne o taină a fiecăruia. Scriptura, atât Vechiul Testament, cât şi Noul 
Testament, atestă că Duhul Sfânt nu se pogoară numai asupra „poporului lui 
Dumnezeu“ sau a discipolilor, ci poate să fie prezent și în lumea păgână. 

Această prezentare este suficientă pentru a sugera consecinţele comple- 
mentaritätii dintre Hristos și Duhul Sfânt: Biserica trebuie să-și trăiască cre- 
dinta față de Hristos în libertatea Duhului. Și ea ştie că acesta din urmă este 
precum vântul care „suflă unde voiește si tu auzi glasul lui, dar nu știi de unde 
vine, nici încotro se duce“ (loan 3, 8). 


Ziua de azi a mântuirii în Biserică 


Biserica, locaş al credinţei. Biserica este locașul mântuirii pentru că ea este 
locașul credinţei. Rolul ei este acela de a transmite mesajul Evangheliei și de 
a purta responsabilitatea interpretării ei, deci a actualizării ei, oricare ar fi mo- 
dul de înţelegere al acestei misiuni. 

În Simbolul de la Niceea, comun tuturor creştinilor, Biserica este numită 
„Catolică și apostolică“. „Apostolică“ înseamnă că mesajul pe care ea îl transmite 
este acela primit de la Hristos prin apostoli, cei care au auzit cuvântul său, 
martorii vieţii sale, ai morţii sale, ai învierii sale. „Catolică“ înseamnă nu 
„romano-catolică“, după cum este folosit cuvântul în sens curent astăzi, ci 
înzestrată cu o universalitate care nu se limitează la răspândirea geografică, ci 
se raportează la calitatea mesajului evanghelic de a fi asumat de orice om, de 
orice condiţie, de orice rasă, de orice cultură. Chiar redusă din punct de vedere 
teritorial, așa cum a fost ea la începuturi, Biserica este, în sensul acesta, „catolică“. 

Apostolicitatea și catolicitatea sunt aspectele, diacronic și sincronic, ale 
unei revendicări fundamentale a mesajului evanghelic: a fi capabil să fie 
fundamental același printr-o multiplicitate de expresii fără limită de 
principiu. Această aptitudine este expresia tipică a lucrării Duhului Sfânt, 
așa cum îl prezentăm noi aici. 

„Locașul credinţei“ nu înseamnă numai locul în care este transmis, propus 
si primit mesajul. Înseamnă, de asemenea, locul în care Hristos cel înviat, Cu- 
vântul lui Dumnezeu, continuă să vorbească și unde i se adresează credincioșii 
spunându-i DA, asistați lăuntric de Duhul Sfânt. 

Evanghelia vie este Evanghelia anunțată, așa cum este ea spusă în Biserică. 
Ortodocsii, catolicii și protestanții nuanteazä înţelegerea rolului Bisericii în 
această privință. Astfel, pentru catolici intervenţia Bisericii ia forma in- 
terpretärii oficiale a Scripturii; pentru protestanți, ia mai ales forma predicärii; 
pentru ortodocși, pe aceea a atmosferei liturgice. Înseamnă că, practic, toți 
creştinii sunt de acord să spună că pentru ei Cuvântul viu al lui Dumnezeu 
se face auzit în primul rând în Biserică. 

Dar întâlnirea cu credinţa se realizează sub altă formă decât Cuvântul 
propovăduit: prin oficierea sfintelor taine. Sfintele taine nu sunt niște ritualuri 
magice, așa cum s-ar părea — aparenţă pe care, din păcate, multi creștini o 
răspândesc încă. Ele sunt, de fapt, exprimarea prin semne a ceea ce Biblia 
exprimă prin cuvinte: într-un anumit fel, un metalimbaj, simbolic, care 
exprimă ceea ce în Evanghelie cu greu este cuprins în exprimări conceptuale 
şi verbale. Cele două taine majore, botezul și frângerea pâinii — singurele două 
recunoscute ca taine în tradiţia protestantă cea mai comună —, atestă prezența 
lui Hristos cel viu, care îl face pe credinciosul ce primește botezul sau sărbă- 
toreste primirea sfintei euharistii părtaş la taina morţii si învierii sale. 


Biserica, locaş al comuniunii. Dacă Hristos şi-a dat viaţa pentru toți oamenii, 
așa cum spune Scriptura (2 Cor. 5, 14), si dacă pentru toţi oamenii sunt 
chemaţi creștinii să și-o dea pe a lor — vom reveni asupra acestei probleme —, 
acest lucru nu înlătură posibilitatea apariţiei unor legături interne în sânul 
comunității creștine. Aceste legături reprezintă primul răspuns la chemarea lui 
Hristos: „Să vă iubiţi unul pe altul. Precum Eu v-am iubit pe voi, așa si voi să 
vă iubiţi unul pe altul“ (loan 13, 34), Hristos adăugând chiar că după acest 
semn toți îi vor cunoaște ca discipoli ai săi (loan 13, 35). 

Biserica trebuie să fie locasul iubirii reciproce dintre credincioși. Iubirea 
aceasta nu se situează, evident, la nivelul afectivității. Ea este o iubire esen- 
tialmente împărtășită: împărtășirea unei credințe aflate mereu în căutarea 
sensului ei, împărtășirea rugăciunii si a cultului, impärtäsirea grijilor, îm- 
pärtäsirea responsabilitätilor. Un cuvânt încărcat de sensuri si pe care pre- 
zentarea făcută până acum nu îl tratează în amănunt exprimă acest ideal al 
Bisericii: „comuniunea“. 

Comuniune între Hristos și fiecare dintre credincioși, comuniune între 
creștini la toate nivelurile, comuniune între comunităţile locale sau particulare, 
numite în mod tradițional „biserici“. Această comuniune bisericească constituie 
o „zi de azi a mântuirii, căci Hristos cel înviat este primul ei partener: „Că 
unde sunt doi sau trei, adunaţi în numele Meu, acolo sunt și Eu în mijlocul 
lor“ (Mat. 18, 20). Această comuniune a credincioșilor formează „trupul lui 
Hristos“, căruia fiecare creștin în parte îi este un mădular (1 Cor. 12, 27). 

Un mare neajuns al Bisericii este insuficienta reprezentare concretă a co- 
muniunii, la toate nivelurile; o voință insuficientă de împărtășire în sânul 
multor comunităţi creștine; insuficientă împărtășire între comunități. Şi, de 
asemenea, poate chiar mai grav, rupturi de comuniune între marile familii 
confesionale: fără îndoială, rupturi doar parţiale, dar resimtite cu putere si cu 
mari repercusiuni. Aceasta este problema actuală a „ecumenismului “. 

Toată lumea știe că astăzi Biserica este instituţional divizată. Nu numai 
diversificată, ceea ce este bine, ci vătămată de separări care merg dincolo de 
diferențele legitime... sau care sunt măcar considerate ca atare. Personal, cre- 
dem că multe dintre diferențele declarate separatoare nu ar trebui să fie consi- 
derate astfel, căci numai faptul că sunt așa înseamnă separare! 

După schismele relativ restrânse cunoscute în primele secole, prima mare 
ruptură a fost aceea, oficializată în anul 1054, între Biserica de Răsărit (Con- 
stantinopol), numită în mod tradiţional „ortodoxă“, și Biserica de Apus (Roma), 
numită în mod tradițional „catolică“ (ca și cum nu orice biserică ar fi în același 
timp și ortodoxă, si catolică!). Această primă ruptură a fost în special consecința 
unei proaste cunoașteri reciproce din cauza imposibilității comunicării și a 
unor lupte pentru putere în care ecleziologia nu a avut mare lucru de spus. 

Apoi, în secolul al XVI-lea, în Apus survine o nouă ruptură, cu temeiuri 
mai serioase și consecinţe mai grave: Reforma, care a scindat Occidentul între 
Biserica tradiţională, numită tot „catolică“, și biserici noi, care au fost reunite 
sub denumirea de „protestantism“. Miza era mai mare. Pentru început, in- 
capacitatea manifestată de Biserică de a opera la timp unele reforme indis- 
pensabile. Pe de o parte, era vorba de o mediocritate dureroasă: superficialitate 
a învățământului, delăsare morală, situare greșită a multor episcopi care au 
devenit principi laici. Dar mai existau, în teologia admisă, în propovăduirea 
curentă și în practica credincioșilor, două feluri de stricăciuni: uitarea 
specificului evanghelic, în special a celui referitor la neconditionarea mântuirii, 
şi invadarea problematicii mântuirii de structuri mai mult sau mai puţin 
păgâne, mai mult sau mai puţin magice. 

Reacţia, al cărei mare iniţiator a fost călugărul german Luther, s-a dorit a 
fi mai întâi o reformă interioară a Bisericii. Deoarece nu a fost bine înțeleasă 
la timp, ea a dus la ruptura completă din 1520. De atunci, o dinamică ce poate 
fi considerată lipsită de control și pe care unii dintre principii timpului au 
folosit-o în mare măsură în folosul puterii lor a dus bisericile la ceea ce multi, 
astăzi — chiar și urmașii acestora —, consideră a fi sărăciri, alături de purificări 
folositoare și rodnice repuneri în valoare. 

De câteva decenii încoace am intrat într-o eră ecumenică în care, în ciuda 
câtorva eşecuri, expresia și realitatea comuniunii între biserici înregistrează un 
real progres. Acestea recunosc, în general, că ceea ce trăiesc în comun este mult 

mai important decât ceea ce le separă, că fiecare dintre ele trebuie să facă o 
întoarcere la începuturi si un efort de purificare în folosul înțelegerii reciproce, 
că unitatea lor în diversitate are nevoie de o expresie instituțională publică, în 
special în ceea ce privește lumea exterioară. 

Putem risca aici schița unui bilanț al situaţiei? Biserica Ortodoxă aduce în 
concertul acesta mărturia unei tradiții mai vechi și, din acest punct de vedere, 
necompromisă de zvâcnirile puternice pe care le-a cunoscut Occidentul. 
Dificultatea cea mai mare provine din lipsa de libertate suferită de marile 
fortărețe ale acestei Biserici, în special de Biserica Rusă, atât pe vremea țarilor, 
cât și în timpul comuniștilor: astfel, ortodoxia nu a fost supusă la încercarea 
grea, dar indispensabilă care se poate numi înfruntarea modernităţii. 

Biserica Catolică aduce două avutii: pe de o parte, realizarea unei cvasiuni- 
versalizări, pe de altă parte, continuitatea sa istorică, ce a garantat în mod real 
obiectivitatea transmiterii mesajului și a evoluţiei actului creștin. Dar problema 
ei este că își strică, în parte, propriile avutii. Universalizarea se traduce, în zilele 
noastre, printr-o centralizare a puterii, considerată de cele mai multe ori pe 
cât de insuportabilă, pe atât de nejustificată din punct de vedere teologic. 
Organizarea ei instituţională, pusă totuși foarte bine la punct, este tot mai 
mult inadaptată la noile situaţii, în special în țările în curs de dezvoltare. 

Bisericile care au ieșit din Reformă prezintă situaţii destul de diverse, si 
asta tocmai din cauza independenţei lor. Ele sunt locul privilegiat unde 
problemele, atât cele ale Bisericii, cât și cele ale lumii, pot avea un ecou rapid 
pe care-l limitează mai puţin decât în alte biserici cenzura și autocenzura. De- 
grevate de numeroase forme de pietate populară, ele mărturisesc într-o moda- 
litate mai directă specificitatea evanghelică. Dar rămân marcate de säräcirile 
generate de momentele de început ale Reformei, chiar dacă multe dintre ele 
îşi regăsesc astăzi valori uitate, precum liturghia sau sensul structurii ecleziale. 
Ele suferă în special de o explozie pe care nu o compensează în suficientă 
măsură structurile federative create. 

Fără îndoială că Biserica Anglicană, care nu poate fi clasificată în vreun fel, 
întinsă astăzi de la Canterbury până în Australia, trecând prin America și Africa 
de Sud, trebuie aşezată aparte. Deși născută din Reformă, ei i se potrivește cu 
greu termenul „protestantism“; structura ei propune un model interesant 
artizanilor lucrării ecumenice. 

Pe acest fundal se desfășoară nenumărate eforturi de apropiere. Structuri 
permanente: Consiliul Ecumenic al Bisericilor, din care fac parte majoritatea 
comunităţilor protestante și ortodoxe și cu care Biserica Romană, fără să fie 
membră, colaborează datorită observatorilor și unei punți permanente oficial 
constituite — crearea consiliilor creștine ale bisericilor la nivel fie naţional, fie 
regional (Franţa are un astfel de consiliu de câțiva ani). Întâlniri între bisericile 

fiecărui continent, comisii specializate răspunzând de problemele deosebite, 
fie că este vorba de probleme teologice („Credință și Constituţie“) sau de pro- 
bleme referitoare la situația mondială (pace, dezvoltare, lupta împotriva tor- 
turii. ..), și un număr destul de mare de iniţiative la un nivel mai restrâns. Aceste 
eforturi ecumenice sunt indispensabile vieţii interne a Bisericii, cea una. Ele con- 
stituie, de asemenea, o condiţie pentru a răspunde vocației Bisericii de a întâlni 
şi de a sluji lumea. 


Ziua de azi a mântuirii în lume 


Pentru a înțelege gândirea creștină în privinţa aceasta, trebuie să abordăm 
o problemă teoretică ce deschide o controversă semnificativă între sensibilitäti 
creştine diferite. În ochii tuturor apar cu claritate două idei, dar exprimarea 
lor este mai puţin limpede. 

Prima este că oamenii au misiunea să facă ceea ce stă în putinţa lor spre a 
transforma lumea, în scopul de a stabili o societate mai dreaptă, mai frățească. 
Profetul Isaia spunea: 


Nu stiti voi postul care îmi place? — zice Domnul. Rupeți lanţurile nedreptätii, dez- 
legaţi legăturile jugului, dati drumul celor asupriti si sfărâmați jugul lor. / Împarte 
pâinea ta cu cel flămând, adăpostește în casă pe cel sărman, pe cel gol îmbracă-l si 
nu te ascunde de cel de un neam cu tine. / Atunci lumina ta va răsări ca zorile si 
tămăduirea ta se va grăbi (Is. 58, 6-8). 


A doua convingere este că mântuirea, adică Împărăția lui Dumnezeu, 
este lucrarea lui Dumnezeu, Unicul ei iniţiator fiind el. În persoana lui Isus, 
în special prin învierea sa, această mântuire a intrat în istoria noastră si Isus 
a putut să le spună discipolilor săi: 


Iată a ajuns la voi împărăţia lui Dumnezeu (Mat. 12, 28). 


Apare aici o problemă: aceea a legăturii dintre mișcarea ce vine din ini- 
tiativa lui Dumnezeu de a ,pogori în lumea aceasta“ Împărăţia sa si strădania 
omului de a construi o cetate fräteascä; ceea ce reușește omul să facă se poate 
numi pregătire, adică prima piatră pusă la temelia Împărăției lui Dumnezeu? 
La această întrebare există două răspunsuri în opoziţie: unul (mai mult pro- 
testant) subliniază caracterul de invazie pură al Împărăției și deci un hiat între 
lucrarea umană și venirea Împărăției; celălalt (mai mult catolic) recunoaște o 
continuitate între ceea ce face omul, printr-o lucrare lăuntrică a Duhului Sfânt, 
şi desăvârșirea dorită. 

Această divergență teologică este importantă pentru că fiecare dintre cele 
două poziţii este un avertisment de folos celeilalte. Apärätorilor continuității, 
apărătorii rupturii le spun: „Atenţie, nu luaţi prea repede drept lucrare a lui 

Dumnezeu ceea ce sävârsiti într-o inevitabilă ambiguitate.“ A părătorilor rup- 
turii, ceilalți le spun: „Dumnezeu intervine în istorie și venirea lui Hristos 
este prin excelență întâlnirea dintre istorie și veșnicie.“ Dacă aceste două 
concepții evidenţiază cu claritate două sensibilitäti înseamnă totuși că nu 
există nici un dezacord în ce privește vocaţia creștinilor de a se pune în slujba 
unei lumi mai drepte, la care profeţii Vechiului Testament chemau deja si ale 
cărei exigente le sporește Evanghelia. 

Dorinţă, pregătire sau deja prezență a mântuirii, în funcţie de interpretarea 
care i se dă, transformarea societăţii este una din misiunile creștinilor, dar ea 
nu este monopolul lor. Duhul lui Dumnezeu lucrează în inima oamenilor în 
așa fel încât nu este limitat de frontierele Bisericii. Nu putem discerne cu 
precizie lucrarea sa, dar lucrul acesta nu ne împiedică să constatăm că unele 
opere par purcese de la Duhul Sfânt — acela care a însuflețit viaţa și cuvântul 
lui Hristos — mai limpede decât altele. Avem multe motive să gândim în sensul 
acesta despre opera unui Gandhi sau despre acţiunile bărbaţilor și femeilor 
care astăzi, prin organizaţii umanitare, riscă mult ca să ajute populaţii aflate 
în primejdie. Totul ne îndreptățește să gândim astfel, dar spunem lucrul acesta 
cu smerenie, căci adevărul rămâne taina lui Dumnezeu. 

Privirea pe care creștinii o îndreaptă asupra a ceea ce se petrece în lume, ca 
să înțeleagă, în limitele despre care am vorbit, lucrarea Duhului, nu înseamnă 
o simplă satisfacţie intelectuală. Căci în ceea ce se vede în lume creștinii caută 
să găsească un imbold și insuflarea unor idei. Serviciul pe care creștinii îl aduc 
lumii constă, de cele mai multe ori, în colaborarea cu alți oameni în cadrul 
unor instituţii neconfesionale. Bisericile trebuie oare să ia inițiativa unor 
structuri specific creștine, de natură socială, culturală sau politică, în perspectiva 
slujirii comunității omenești? Observarea faptelor pare să indice că la această 
întrebare răspunsurile nu pot fi decât empirice. Instituții de caritate sau sociale, 
luare în grijă de Biserică, sindicate sau partide politice „creștine“: totul a existat 
sau există, iar bilanturile sunt diferite. Ceea ce e cert astăzi, cel putin în lumea 
occidentală, este faptul că tot ce se poate aștepta de la Biserică — de la biserici 
— cuprinde în principal două aspecte: 

— un rol de stare de veghe, care înseamnă că ea alertează opinia publică și 
pe conducători asupra nevoilor cărora trebuie să le răspundă, asupra nedrep- 
tätilor ce trebuie combätute, asupra pericolelor ce trebuie evitate; 

— un rol de suplinire provizorie acolo unde iniţiativele umaniste nu se 
manifestă: bisericile au avantajul unor structuri mai suple și al unei mai mari 
usurinte în a decide, în multe domenii, în sensul de a-i apăra cu promptitudine 
pe cei săraci si pe cei päräsiti din societatea noastră. 

În aceste două direcții — rol de veghe și structuri de suplinire — au fost luate 
iniţiative la toate nivelurile, de multe ori biserici diferite colaborând în sensul 

acesta. În întrepătrunderea lucrării creștinilor — individuale sau în Biserică — si 
a societății, trecutul a sugerat ideea naţiunilor creștine: „încreștinarea rușilor“, 
al cărei mileniu a fost sărbătorit cu solemnitate de curând, „Franța, fiica mai 
mare a Bisericii“... Aceste expresii păreau complet depășite până nu demult, 
deoarece pentru naţiunile mai cultivate devenise tot mai clar caracterul liber 
si personal al adeziunii de credinţă și, în același timp, deoarece îndepărtarea 
multora față de Biserică făcea ca aceste expresii să sune fals. Astăzi apare ten- 
tatia, cu siguranță pentru Biserica Catolică și, probabil, si pentru Biserica 
Ortodoxă, de a se reveni la aceste concepții. Să fie o simplă încercare de putere 
din partea Bisericii, sau o adevărată slujire a Evangheliei? Fără nici o îndoială, 
evoluţia din deceniile următoare ne va da posibilitatea să înregistrăm faptele 
si să le aprofundäm cu discernământ critic. Dacă, așa cum credem noi, este 
vorba de o tentatie, nu e mai putin adevărat că totuși concepţia personalizantă 
a adeziunii de credință s-a îngustat, ajungând la o concepție prea individua- 
listă și, în același timp, prea intelectualistă: reflecţii antropologice și teologice 
asupra a ceea ce reprezintă legăturile sociale, ale familiei sau ale țării, ar fi foarte 
bine-venite în acest sens. 

Pentru creștini, opera de mântuire constă în anunţarea Cuvântului lui 
Dumnezeu în lume prin Evanghelie. Această vestire se realizează în moduri 
diferite, de la mărturisirea cvasităcută a numeroși creștini până la propovăduirea 
în plină stradă a grupurilor harismatice, protestante sau catolice — impulsionate 
de marile organisme ale Bisericii sau la iniţiativa unor persoane particulare —, 
mărturisire și propovăduire a încrederii în singurul Cuvânt sau a încrederii 
puse în mărturisirea bunävointei care însoţeşte (sau înlocuiește) Cuvântul... 

Această vestire a Evangheliei în lume naște astăzi o întrebare care ar putea 
fi considerată nouă, cel puţin pentru că este pusă într-o manieră nouă: este 
vorba de întâlnirea creștinismului cu celelalte religii. 

Timp de secole, religiile ne-crestine au fost tratate de creștini drept niște 
neadevăruri care trebuiau combătute. Într-o perioadă mai recentă — în mare, 
în secolul XX — creștinii au manifestat tendința de a crede că viitorul religios 
al întregii omeniri este creștinismul. Recent, în câţiva ani, situația s-a schimbat 
radical: prezența și vitalitatea altor religii se manifestă pentru creștini ca o 
concurență, chiar dacă nu este elegant să recunoaștem lucrul acesta, dar și ca 
o problemă teologică: ce rol au acestea în ochii lui Dumnezeu? 

Cum împacă creștinismul convingerea sa asupra rolului unic și universal 
al lui Hristos cu afirmarea unei prezenţe universale a Duhului care dispune 
de granițele Bisericii? Lucrarea de față este un semn că problema aceasta este 
în discuţie, și nu neapărat că i-a fost dat deja un răspuns. 

CATOLICISMUL 
de Jean Rogues 


CE SE ÎNȚELEGE PRIN CATOLICISM? 


În accepțiunea lui teologică, cuvântul „catolic“ este expresia tradițională, 
folosită de toate confesiunile creștine, pentru a spune că Biserica lui Hristos 
este universală, nu numai în sens geografic, ci, mai profund, în vocaţia ei de a 
primi toate rasele, toate culturile. În mod curent (sens sociologic, datând din 
secolul al XVI-lea), cuvântul „catolic“ desemnează credincioșii sau instituţiile 
legate de Roma, adică numai o parte a Bisericii lui Hristos. În mod tradițional, 
atunci când vorbim despre „catolicitatea“ Bisericii, ne referim la sensul teologic, 
iar „catolicismul“ este legat de sensul sociologic. 

Concret vorbind, catolicismul este deci totalitatea creștinilor și a comunită- 
tilor creștine care recunosc jurisdicţia episcopului Romei, acela care este numit 
papă. Înteles astfel, el reprezintă, în sânul realităţii creştine, o istorie si un mod 
de a înţelege creştinismul, în același timp: istoria instituţiei care se numește 
Biserică Catolică, modul de înțelegere a creștinismului sau, mai precis, ac- 
centele doctrinare caracteristice față de care celelalte familii creștine se 
distanțează mai mult sau mai puţin. 

De când se poate vorbi de catolicism? În esență, el își are originea în primele 
biserici, atunci când martorii vieţii și propoväduitorii lui Isus erau încă prezenți. 
Dar, în ceea ce îl deosebește de celelalte biserici creştine, nu putem vorbi cu 
adevărat de catolicism decât după ruptura dintre Răsărit și Apus (Roma și 
Constantinopol), datată în mod curent la 1054. De fapt, intrebuintarea cu- 
vântului ca atare s-a produs mult mai târziu; a vorbi despre „o mie de ani de 
catolicism“ este deci un anacronism. 

Înainte de 1054, ceea ce se numește „Biserica de neîmpărţit“ nu era mono- 
lirică. Existau diferențieri importante, care duseseră la unele schisme locale 
(arieni, monofiziti etc.), dar nu avusese loc o ruptură globală. În Răsărit, ca 
si în Apus, era recunoscut același îndreptar al credinței creștine: Sfânta Scrip- 
tură, coloana pe care se sprijină Biserica, și marile elaborări doctrinare din 
primele secole. 

În secolul al XI-lea, excomunicarea reciprocă a papei și a patriarhului de 
Constantinopol provoacă o ruptură enormă. La drept vorbind, această ruptură 
era, pe de o parte, recunoașterea unei situații de fapt, datorată distanţei mari 
dintre cele două cetăţi ale creștinătății; pe de altă parte, ea agrava situația aceasta, 
cristalizând-o dincolo de importanța ei reală — cu toate că ea nu va împiedica 
eforturile de reconciliere al căror veritabil eșec poate fi datat la începutul 
secolului al XII-lea. 

Cu aceste rezerve, putem spune că ceea ce se numește astăzi catolicism, 
adunând bisericile din Apus, există cu începere din secolul al XI-lea. Se știe că 
în secolul al XVI-lea o nouă ruptură — a Reformei — va limita aria catolicismului, 
care nu este decât aspectul uneia din cele două fațete ale Bisericii din Apus. 

Ce caracterizează catolicismul? Ce îl deosebește de alte religii? 

La acest fel de întrebări trebuie să ne ferim să dăm răspunsuri exclusiv 
doctrinare, care ne-ar face să gândim că numai criterii teologice propriu-zise 
au contribuit la făurirea catolicismului: procesul de întărire a credinței dez- 
voltat de catolicism a scăpat, se pare, de influenţa împrejurărilor istorice. De 
asemenea, trebuie să ne păzim de răspunsuri exclusiv istorice, atribuind accen- 
tuärile doctrinare ale catolicismului doar circumstanțelor (sociale, culturale, 
politice): voința de devotament și obiectivitate în primirea și interpretarea 
mesajului lui Hristos nu va fi avut decât o importanță aparentă. 

În realitate, faptele sunt mult mai complexe. Catolicismul nu ar fi fost ceea 
ce este dacă circumstanţele nu ar fi atras atenția asupra unui anume aspect al 
mesajului creștin mai mult decât asupra altuia, dacă cultura fiecărei epoci 
istorice nu ar fi dat o culoare anume modului de a-l înțelege, dacă nu arf 
apărut personalităţi marcante care să-și pună pecetea asupra dezvoltării lui sau 
chiar să provoace importante schimbări de situaţie. Dar aspectul comunității 
catolice a fost modelat, în mare parte, de dorinţa de a înţelege și a trăi 
Evanghelia. De alfel, același lucru se poate spune desigur despre fiecare dintre 
confesiunile creștine: împrejurările au dus la apariția unui corpus spiritual sau 
doctrinar în care sunt amestecate convingerile de credință cu ceea ce este doar 
obisnuintä, bun sau mai putin bun. Astfel, alegând neghina de grâu, putem 
discerne pentru fiecare confesiune: 

— convingeri puternice; fără nici o îndoială datorită harismei acestei confe- 
siuni, ele au putut fi sesizate și roadele lor au putut fi împărțite cu alte comunități: 

— modalități de înţelegere si de exprimare ale credinței, care se dovedesc 
fructuoase pentru cei care le adoptă, fără să fie generalizabile; 

— deprinderi de gândire, justificabile în sine, având totuși roade care par. 
mai ales în timp, neînsemnate, chiar îndoielnice; 

— în sfârșit, ceea ce mai târziu va trebui recunoscut ca fiind o serie de erori: 
acestea au existat și există fără îndoială în fiecare confesiune. 

Ceea ce reprezintă „deosebirea“ catolică nu este un principiu precis definit, 
ci un ansamblu de accente pe care le-am putea defini ca pe o „cultură teo- 
logico-spirituală“, pentru că este rodul experienței spirituale a comunității 
ecleziale și, în același timp, al elaborării intelectuale a teologiei. Dacă evoluţia 
ei, în cursul celui de-al doilea mileniu, a fost influențată de fapte contingente 
istoriei, ea nu este mai putin fructul — în ceea ce privește esența — unei coerente 
interne a catolicismului de-a lungul etapelor lui succesive. Coerentä care nu 
exclude anumite contradicții. Biserica Catolică știe că ceea ce a spus și a făcut 
în cursul istoriei nu este întotdeauna conform cu ceea ce are mai autentic 
propria sa tradiție. În principiu, ea se străduiește, mai mult sau mai putin în- 
dräznet, în funcţie de epoci, să discearnă în ce cazuri tradiţia sa reprezintă un 
progres și în care, dimpotrivă, trebuie să constate existenţa unor abateri mai 
mult sau mai putin grave. 


O MIE DE ANI DE „CATOLICISM“ 


Evul Mediu 


Odatä cu ruptura dintre Răsărit și Apus din anul 1054 începe istoria unui 
creştinism latin separat, care cu timpul se va numi „catolicism“. 

Mai înainte, prin convertirea la creștinism a francilor, ungerea lui Pépin 
cel Scurt de către papa, apoi, în anul 800, la Roma, încoronarea lui Carol 
cel Mare ca împărat roman de Apus, și-a început existența, exceptând lumea 
bizantină, o Europă suprapusă Bisericii de Apus și în strânsă alianță cu Roma. 

În această „situaţie de crestinätate“ există o totală simbioză între Biserică 
și societatea laică. După concepția curentă a epocii, există doar o singură so- 
cietate, având un singur scop: mântuirea oamenilor după Evanghelie. Totuși, 
societatea aceasta, trupul acesta unic, numit „Trupul lui Hristos, este cârmuit 
de o dualitate de structuri — articulaţie a rolurilor papei și împăratului, al regilor 
și episcopilor, al seniorului feudal și rolul preotului slujitor. Această dualitate 
de funcţii, acelea de principe și de preot, nu corespunde separării evocate 
pentru multi (după o interpretare de altfel contestabilă) de fraza din Evanghelie: 
„Daţi deci Cezarului cele ce sunt ale Cezarului și (iar) lui Dumnezeu cele ce 
suntale lui Dumnezeu“: cele două puteri au același scop, chiar dacă mijloacele 
lor diferă, unul folosind forța braţului și celălalt forța cuvântului. Principele 
este considerat un adevărat instrument al Bisericii, după cum o dovedesc 
ritualurile ungerii împăraţilor și regilor. 

Viziunea acestei unități a trupului comun al Bisericii și societății este 
măreaţă. Realitatea este departe de a fi corespuns cu ceea ce evocă această 
viziune. În fapt, interese sordide au dat naștere mediocritätii si au cangrenat 

trupul. În timp ce întâmplări neprevăzute afectează relaţiile dintre cele două 
puteri, cangrena se generalizează. Biserica este în mâinile seniorilor feudali, 
bisericile construite și împroprietărite de acești seniori rămân de fapt 
proprietatea lor. Ei numesc preoții pe care îi aleg ei înșiși, câteodată plătindu-le 
munca (ceea ce se numește „simonie“). Episcopii devin ei înșiși seniori și nu 
mai manifestă vigilenta pastorală care este sarcina lor episcopală. Asistăm la 
cvasigeneralizarea unui cler incult, a cărui viață concretă este mediocră, chiar 
dacă nu trebuie să avem în vedere concubinajul (la modă în vremea aceea, în 
pofida regulii celibatului adoptat de Biserica latină), căci contextul epocii îl 
îngăduie. Această decadentä a unei mari părți a clerului este însoțită de 
decadenta poporului creștin și lasă cale liberă pentru tot felul de pervertiri 
superstitioase ale credinței. 

A doua parte a Evului Mediu, între secolele al XI-lea și al XV-lea, este 
marcată de reacții împotriva decadentei și, în același timp, de o derivă a puterii 
dobândite de Biserica din Apus, care ajunge până la a domina societatea. La 
Roma se instaurează o centralizare, legată, printre altele, de dezvoltarea unei 
ample mișcări spirituale. Exemplul cel mai marcant este reîmprospătarea 
monastică apărută la Cluny. Multe filiale din Burgundia se leagă de abația 
aceasta, formând o imensă structură cvasimondială, care capătă autonomie faţă 
de puterea feudală și de puterea episcopilor: de aceea, ea trebuie să se sprijine 
pe scaunul roman, devenind astfel cel mai activ apărător al acestuia. Mișcare 
dublă foarte caracteristică: pe de o parte, Biserica se eliberează de sub tutela 
principilor; pe de altă parte, autoritatea romană, de cele mai multe ori mai 
îndrituită decât cea a episcopilor ca să înfrunte puterea seculară, se întărește. 

Ruptura de la mijlocul secolului al XI-lea de patriarhii Răsăritului întărește 
și mai mult scaunul de la Roma, pentru a se ajunge la o adevărată centralizare 
a lumii occidentale. Începând cu Grigore IX (sfârșitul secolului al XI-lea), papa 
devine suveranulvremelnic, „principele principilor“, înfruntarea dintre puterea 
sa și puterea vremelnică atrage excomunicarea împăratului de către papa și 
depunerea papei de către împărat, înfrângerea împăratului, al cărei simbol a 
fost Canossa (1077), marchează desigur, în mod pozitiv, dobândirea de către 
Biserică a unei adevărate libertăţi exterioare. Se iese din ambiguitatea epocii 
carolingiene, în care Biserica era una cu societatea creștină și aceasta cu 
imperiul. Dar iată și reversul acestei evoluţii: Biserica începe să se considere 
din ce în ce mai mult ea însăși ca o putere, ceea ce-i accentuează caracterul 
juridic și clerical. 

Să amintim câteva evenimente deosebit de importante din această perioadă. 
Cruciadele (secolele al XI-lea-al XIII-lea) par să fie fructul binelui și al răului 
în același timp: un adevărat elan spiritual — întoarcerea la izvoarele credinței, 
aventura evanghelică în care îţi pui viaţa în primejdie —, dar, în același timp, 


CATOLICISMUL 129 


o violență pe care aproape nimeni în Biserică nu a denuntat-o. Una dintre 
cruciade va fi chiar deturnatä de la obiectivul ei — eliberarea Ierusalimului — 
către cucerirea Constantinopolului, zădărnicind eforturile susținute din acea 
perioadă în vederea unei reconcilieri cu Răsăritul. 

Din secolul al XII-lea începe Inchiziția. Ea se vrea în slujba „adevăratei 
credințe“, dar faptul că a ajuns o groaznică „vânătoare de vrăjitoare“, 
îndreptată împotriva ereticilor, evidențiază în mod tragic o întoarcere spre 
forță si violență: fanatismul doctrinar ia locul aspiratiei evanghelice, ca suport 
ideologic, însuflețită de cruciade. 

Aceste pagini întunecate ale Bisericii Catolice nu împiedică totuși două 
mari dinamici fructuoase, una de ordin spiritual, cealaltă de ordin intelectual. 
Mai întâi este vorba de înflorirea unor mari ordine religioase pe care le scoate 
la iveală un adevărat suflu evanghelic: reînnoirea monastică de la Cluny, 
urmată imediat de o nouă reformă, mai severă, aceea de la Ciîteaux, apariția 
a două ordine denumite „ale fraţilor cerșetori“, franciscanii, animați de 
Francesco d'Assisi, un om marcat de Evanghelie până în adâncul ființei sale, 
si dominicanii, care răspundeau chemării Sfântului Dominic, un om pasionat 
de respectarea și proclamarea Evangheliei. 

În aceeași perioadă, decurgând în mare parte din acest suflu evanghelic, se 
dezvoltă universitățile si cercetarea teologică. Figura cea mai reprezentativă este 
Toma dAquino, doritor să exprime mesajul creștin în categorii structurate si 
coerente. Pentru aceasta, el face apel la filozofia lui Aristotel, pe care o folosește 
adaptând-o ca suport al exprimării credinţei. Opera sa, în special Summa 
theologiae, va domina secolele următoare. Din nefericire, continuatorii săi vor 
denatura, în mare parte, această operă inspirată și vor produce ceea ce se nu- 
meste, de multe ori în sens peiorativ, scolastica. 

Se pregătesc deja multe transformări. În secolul al XV-lea asistăm la nașterea 
aspirațiilor așa-numitei lumi moderne; primele manifestări ale umanismului 
traduc eliberarea, fără ostilitäti, față de credinţă, începutul marilor aventuri 
ale descoperirii lumii. 


Î nceputurile perioadei moderne 


Ce marchează situația Bisericii Catolice în acest moment crucial al istoriei 
ei? Mai întâi, o puternică centralizare în jurul scaunului pontifical. De cele mai 
multe ori totuși, papa se comportă mai mult ca un principe printre principi 
decât ca un păstor de suflete. Numeroase ordine religioase și monastice cunosc 
o reală vitalitate; dar vitalitatea trupului însuși al Bisericii, ros de venalitate și 
de superstiții, care îl afectează la toate nivelurile, este relativă. Teologia care s-a 
născut din scolastică a pierdut contactul cu izvoarele biblice și patristice pe care 

se baza Toma d' Aquino; este o teologie de multe ori sclerozată, care propune 
o predică făcută din formule fără viaţă. În această biserică irupe dubla sfidare a 
Reformei și a nașterii lumii moderne. 


Reforma protestantă si „contrareforma“ catolică. În privinţa istoriei si a con- 
ținutului Reformei, facem trimitere la capitolul „Protestantismul“, aici pro- 
punând doar câteva observaţii despre contribuţia Bisericii Catolice la aceste 
evenimente și despre repercusiunile acestora asupra ei. 

Cauzele Reformei au fost complexe, iar analiza istoricilor și a teologilor încă 
nu s-a terminat. Formele concrete (sociale, geografice) ale dezvoltării protes- 
tantismului sunt evident strâns legate de împrejurările politice si economice; 
dar Reforma însăși își are ratiunile profunde în interiorul Bisericii: diferite 
manifestări ale deficitului moral al Bisericii epocii, care este în același timp un 
deficit cu adevărat teologic și doctrinar. 

Astăzi este corectată interpretarea mult timp admisă care pretuia mai mult 
explicaţiile de ordin moral în detrimentul motivatiilor legate într-adevăr de 
credință. Dacă aspectele scandaloase (ceea ce este numit astăzi „afaceri“) au 
avut un rol, de multă vreme numeroși creștini își exprimau criticile, dar fără 
să pună problemele care au fost mai târziu puse de Luther. Ratiunile de ordin 
doctrinar se refereau la întâietatea binecuvântării, la autoritatea Bisericii în 
interpretarea Evangheliei, la lucrarea Bisericii și a preoților în evoluția ideii de 
mântuire. Ele erau mai profunde și mai „noi“ în același timp, căci scolastica 
decadentă care domnea întuneca aceste probleme. 

Cum a reacționat Biserica Romană la revendicările lui Luther? Preocupatä 
de propriile-i probleme instituționale, Biserica Romană nu a înţeles ce se 
întâmpla atunci. Fără îndoială că existau membri ai ierarhiei care erau favorabili 
unei reforme vizând „abuzurile“, dar premisele în ceea ce privește credința pe 
care le conţinea intuiţia spirituală a lui Luther nu au fost sesizate. Discursul 
său neconform cu ortodoxia oficială a fost suficient pentru a-i aduce exco- 
municarea, fără ca cineva să se preocupe mai mult pentru a înțelege ceea ce se 
ascundea dincolo de acest punct de vedere propriu-zis teologic. 

Atrebuitsä vinä Conciliul din Trento —la treizeci de ani după excomunicarea 
lui Luther — ca să fie luată în serios provocarea lansată de Reformă, atât la 
nivelul practicilor bisericești, cât și la nivelul credinței. În timpul acestei 
întârzieri, reformatorii, condamnaţi de Biserică, își formaseră si întăriseră con- 
vingerile în formulări pe care Biserica Catolică le-a considerat și le consideră 
încă de neacceptat, respingându-le din cauză că sunt prea radicale. 

Atunci când Biserica Catolică a înfruntat în sfârșit problemele astfel puse 
și a manifestat preocuparea de a sintetiza evoluția de până atunci și de a se 
reforma cu bună știință, climatul devenise deja polemic, plin de neincredere. 

În plan doctrinar, Biserica Catolică a adoptat poziţii si formulări rigide, pe 
care multi dintre catolici le consideră astăzi excese inverse celor reprosate unor 
formulări ale Reformei. 

Reacţia autoreformatoare a Bisericii Catolice a început să se manifeste la 
Conciliul din Trento (1545-1563), care avea să-i domine viaţa timp de se- 
cole. Conciliul acesta a fost convocat „pentru a se asigura integritatea religiei 
creştine, pentru reforma moravurilor, concordia dintre principi și popoarele 
creştine si lupta împotriva acțiunilor necredincioșilor“. Ceea ce a fost de fapt 
o autentică reformă a luat prin urmare numele de „Contrareformă“. Reforma 
practicilorreligioase a fost reală, chiar dacă punerea ei în practică a fost parţială 
și de lungă durată. Au luat naștere mari curente și instituții ale reînnoirii 
ecleziale: iezuiţii, Oratoriul, reforma de la Carmel cu Teresa de Ávila... 

Sub aceste aspecte, teologic și doctrinar, conciliul reia marile probleme 
puse de reformatori: condiţiile în care este primită și interpretată Sfânta 
Scriptură — afirmația după care „tradiția“, adică interpretarea transmisă prin 
Biserică, este un criteriu de credință, afirmaţia referitoare la eficacitatea 
Sfintelor Taine, care nu sunt numai semne, ci în ele lucrarea de mântuire este 
actualizată pentruaceia care le primesc cu credință, afirmaţia că, dacă mântuirea 
este un dar gratuit al lui Dumnezeu făcut credinciosului, nu există credință 
„Fără lucrări“. În textele oficiale ale Conciliului din Trento referitoare la aceste 
probleme de credință, catolicismul de astăzi găsește o expresie fundamentală 
a ceea ce caracterizează concepția catolică despre credința creștină, dar și două 
motive de nemulțumire: 

1) formulările, marcate de contextul polemic în care s-a desfășurat conciliul, 
sunt de multe ori dezechilibrate; astfel, afirmarea eficacitätii sfintelor taine este 
insuficient echilibrată față de alte exigente, mult mai bine puse în lumină de 
protestanți: nevoia credinţei, importanţa slujbei care ne ajută să înțelegem 
sfintele taine („sfintele taine sunt eficace atâta timp cât sunt însemnate“, spu- 
nea Toma d'Aquino); 

2) o nemulţumire legată de decalajul cultural; categoriile folosite de Con- 
ciliul din Trento sunt cele ale scolasticii, ele sunt lipsite de „scăldarea“ în Bible, 
în special în Evanghelie, presupun validitatea necondiționată a conceptelor 
(plan ,esentialist putin compatibil cu o epistemologie modernă și deja zdrun- 
cinată chiar din acea perioadă). 

În secolele următoare, referirea la Conciliul din Trento va accentua aceste 
detalii sau insuficiențe, mai degrabă decât să le estompeze. Biserica Catolică va 
apărea, pentru o bucată de timp, de fapt până la al doilea Conciliu de la Vatican, 
în secolul nostru, încorsetată în formulele și în spiritul Conciliului din Trento. 


„Lumea catolică“ si ambiguitätile ei. Anul 1492 marchează de două ori ex- 
pansiunea geografică a lumii catolice. În același an are loc respingerea dincolo 

de mare a cuceritorilor musulmani (recucerirea Granadei) și călătoria spre Lu- 
mea Nouă (Cristofor Columb). Câteva decenii mai târziu, implantatiile în 
Lumea Nouă vor fi terminat de remodelat „spaţiul catolic“, compensând, 
într-un fel, eroziunea suferită în Europa ca urmare aalipirii la Reformă a țărilor 
germanice, nordice și anglo-saxone. 

Ce trebuie deci să se înțeleagă prin „lumea catolică“? În acest spaţiu 
geografic, Biserica — instituție și, în special, instituție romană — este puternică: 
astfel papa își va atribui dreptul de a împărți cuceririle din America și chiar 
întreaga planetă între spanioli si portughezi! În același timp, în ciuda rezistenței 
Bisericii, este continuată, în raport cu tutela sa, eliberarea spiritului, care 
începuse odată cu Renașterea, în domeniile artistice ca și în domeniile filozofice, 
literare sau științifice. Această tendință de emancipare contribuise, de altfel, 
la favorizarea Reformei. 

„Afacerea“ Galilei ilustrează conflictul profund dintre cultura profană și 
Biserică si, în același timp, persistenta puterii acesteia. Se știe că Galilei a fost 
constrâns să abjure certitudinea sa că Pământul se învârtește în jurul Soarelui 
pentru că era contrară față de ceea ce se credea a fi un dat al credinței (1633). 
Au luat naștere alte conflicte: vom regăsi această problemă foarte vie și în 
secolul al XIX-lea. 

Lumea catolică pare să acorde mai mult credit forței decât Evangheliei. 
Războaiele religioase din Europa, unde, sub fațada religioasă se ascund rivalități 
de putere, modul în care a fost colonizată America Latină și „evanghelizarea“ 
ei prin forță rămân amintiri dureroase. 

În secolul al XVIII-lea, secolul Luminilor, se dezvoltă mișcări filozofice în 
general anticlericale, care plasează Biserica în defensivă, accentuând decalajul 
dintre mentalitatea catolică și o cultură modernă în plin avânt. Voltaire, cu 
ironia lui muscätoare, simbolizează această situație. 

Cu toate acestea, se pot auzi și voci reformatoare care dau mărturie 
evanghelică. Gânditori creștini, precum Pascal, fondatori de ordine religioase, 
precum Frangois de Sales, „apostoli ai dragostei creștine“, precum Vincent de 
Paul si urmașii săi, contestatari, precum Las Casas, care au denunţat practicile 
incalificabile ale colonizatorilor Lumii Noi, reprezintă curente foarte active 
ale creștinismului occidental. 

Deși Biserica Romană este întotdeauna interesată de ceea ce se poate numi 
jocul puterilor, ea rămâne în mare măsură în afara forțelor care vor duce la 
apariţia unei lumi cu adevărat moderne. În această situaţie a intervenit 
Revoluţia Franceză. 

De la Revolutie la Primul Räzboi Mondial 


Revolutia Francezä, Declaratia Drepturilor Omului, miscärile pe care le 
declanșează în Europa creează un peisaj nou în care germinează ideea de de- 
mocratie si a cărui modelare este desăvârșită de etapele succesive ale revoluţiei 
industriale, cu repercusiunile ei economice și sociale. 

În acest peisaj, situaţiile politice se succedă într-o mare diversitate: epopeea 
napoleoniană, eșecul ei, restaurări șubrede ale regimurilor monarhice, afirmarea 
nationalismelor și, în sfârșit, cele două războaie mondiale... O mare diversitate 
de situaţii, dar și continuitate de netăgăduit a evoluţiei culturale. În contextul 
acesta, Biserica Catolică își va defini poziţia față de putere și, în același timp, se 
va modela ea însăși. În această privință, este foarte interesantă și foarte puternică 
diferenţa dintre atitudinea Bisericii Catolice și cea a bisericilor protestante. 

În Franţa, Revoluţia, transformându-se în Teroare, va atrage după sine o 
persecuție căreia Biserica îi va plăti un tribut greu, ceea ce nu înseamnă că 
motivele acestui tribut au fost întotdeauna de ordin religios. Persecutia aceasta 
a scos în evidenţă, în ansamblu, fidelitatea catolicilor. În ce privește clerul, 
indiferent ce s-ar putea crede despre argumentele care puteau exista atunci 
pentru acceptarea sau refuzul Constituţiei civile a clerului, soarta rezervată 
refractarilor era absolut nedreaptă. 

Semnificaţia condamnării Declaraţiei Drepturilor Omului, din 1791, a 
fost de un cu totul alt ordin. Se ştie că această condamnare apare astăzi ca 
nejustificată și că Roma a luat asupra ei ideea de „drepturi ale omului“, 
făcându-se chiar apărătoarea acesteia. Dar condamnarea din 1791 era conformă 
viziunii, comună Bisericii, după care în societate totul vine de la Dumnezeu. 

Papalitatea, umilită o dată de Napoleon, care îl tratează pe Pius VII ca pe 
o marionetă, deposedată apoi de bunurile sale de statul italian în anul 1871, 
se va comporta până în 1929 ca o cetate asediată. Această imagine este reală 
nu numai în plan politic — papa considerându-se prizonier la Vatican —, ci și 
în privinţa modului de a trata problemele religioase, scaunul pontifical în- 
cercând — și reușind — să-și întărească puterea doctrinară și disciplinară 
opunându-se oricărei idei noi și refuzând orice dialog. 

Atitudinea Romei nu a împiedicat manifestarea unei adevărate vitalitäti 
evanghelice în diferite domenii: în creșterea numărului ordinelor religioase, 
în creșterea activităţii pastorale locale și comunitare, în apariţia unor preocupări 
sociale promovate de papa Pius XIII. Dar, considerată în structura ei insti- 
tutionalä, Biserica Catolică pare dominată de puterea fără margini a monarhiei 
pontificale. Aceasta se manifestă în special în luärile de poziție doctrinare (sau, 
mai pe larg, în planul gândirii) și în structura internă a Bisericii. Aceste două do- 
menii fac obiectul unor declaraţii solemne ale primului Conciliu de la Vatican, 

în 1870. Dar conciliul acesta se încadrează într-un ansamblu de luări de poziţie 
având aceeași tendinţă. 

Înfruntarea Bisericii Catolice cu ideile care au luat naștere din progresul 
ştiinţific se manifestă în principal prin două probleme, care de fapt se împletesc: 
aceea a originilor speciei umane și aceea a originilor Bibliei. Problemele acestea 
au fost ridicate de științele naturale și de începutul unei abordări critice a 
istoriei. Evolutionismul darwinist a fost condamnat în 1859, apoi ideea aceasta 
a cedat încetul cu încetul în fața evidenţei. Ultima manifestare de rezistență 
rezidă într-o condamnare — de către papa Pius XII, în 1950 — a „poligenis- 
mului“, care susținea ideea că mai multe specii umane au putut să apară pe 
pământ independent unele de altele. De acest spirit de neîncredere se leagă 
dificultățile întâlnite de Teilhard de Chardin. 

Studiul critic al textelor biblice și al condiţiilor de alcătuire a acestora, ideea 
că ele nu pot fi citite independent de context și de „genul literar“ căruia îi 
aparţin duc la condamnări. Cea mai importantă este aceea a părintelui La- 
grange, fondatorul Școlii Biblice de la Ierusalim. Chiar și aici, până la urmă, 
condamnările au cedat în faţa evidenţei și situația s-a lămurit chiar înainte de 
Vatican II. Dar ce se poate spune despre aceste atitudini disperat defensive? 

În ce priveşte modul în care Biserica însăși se înțelege pe sine, punctul forte 
al secolului a fost definirea solemnă a ceea ce se numește „infailibilitate pon- 
tificală“ la Conciliul Vatican I. În mentalitatea catolică, se manifestă aici un 
fel de schizofrenie, interpretarea acestei dogme de către cler și credincioși 
escamotând în general toate barierele puse de declarația conciliară. Aceasta 
afirmă că papa, acționând ex cathedra, adică manifestându-și explicit întreaga 
autoritate referitor la credință și morală, nu poate proclama o eroare — situație 
extrem de rară (desigur, lucrul acesta nu s-a întâmplat decât o singură dată 
după 1870). Dar, prin aura care înconjoară acest cuvânt fascinant, „infaili- 
bilitate“, dogma aceasta îi face pe multi catolici să creadă că papa are dreptate 
imediat ce ridică putin vocea: iată o extindere dincolo de orice măsură a dogmei 
din 1870 — indiferent care ar fi problemele pe care dogma aceasta le pune 
teologilor —, dar căreia instanțele Bisericii evită să-i modereze exagerările! 

Autoritatea papală a jucat un rol mai novator în domeniul politic, cel putin 
începând cu sfârșitul secolului al XIX-lea. Mișcarea de secularizare — Declaraţia 
Drepturilor Omului fiind expresia ei majoră — a fost înţeleasă mai bine și parțial 
acceptată de autoritatea de la Roma decât de „catolicul de rând“. Este caracteristic 
cazul Franţei, unde presiunea papei Leon XIII a dus la ceea ce se va numi ,ra- 
lierea“ Bisericii Franţei la Republică, în același sens, Pius XI va condamna 
Acţiunea franceză în anul 1926. 

Viaţa Bisericii Catolice nu se limitează la problemele pe care le-am discutat. 
Ea comportă si alte luări de poziţie ale ierarhiei si, mai ales, viața organizației 
Bisericii. În privința aceasta, viața catolicismului în secolul al XIX-lea este bo- 

gatä: restaurarea unor ordine religioase masculine, o puternică expansiune 
misionară, formarea a sute de congregatii feminine având drept scop comun 
îmbunătăţirea condiţiilor de viaţă ale „celor săraci“. Iniţiativele acestea nu 
puteau, desigur, aduce o soluționare a problemei sociale, dar ele constituiau 
expresia unei autentice vitalitäti evanghelice. În ce privește problema socială 
propriu-zisă, papa Leon XIII și-a făcut un titlu de glorie pentru că a alertat 
opinia mondială asupra acestei situaţii prin enciclica Rerum novarum din anul 
1892. Aceeași epocă a cunoscut amorsarea, prin diferite iniţiative laice, a 
catolicismului social care a luat amploare după Primul Război Mondial. 

În perioada dintre cele două războaie mondiale, chipul catolicismului 
rămâne în ansamblu același ca și în secolul al XIX-lea. Dar își fac deja apariţia 
unele semne de schimbare: în Franța, acceptarea de către Biserică a separaţiei 
de stat, fraternitatea între credincioși și necredincioși în tranșeele războiului din 
1914, interesul tot mai mare pentru studiile biblice, patristice și liturgice, arătat 
mai ales în Germania și în Franța, și angajarea unui dialog cu celelalte confesiuni 
creştine în aceleași țări, precum si în Anglia. Aceste situaţii noi pregătesc un 
eveniment neașteptat, Conciliul Vatican II. 

Înainte de a continua această trecere istorică în revistă, să evidentiem câteva 
aspecte caracteristice, aproape constante ale înțelegerii „catolice“ a credinței și 
vieţii creștine; trăsături care, desigur, sunt mai mult sau mai putin accentuate 
în funcţie de împrejurări, dar care constituie esentialul a ceea ce putem numi 
identitatea confesională a catolicismului. 


DOUĂ MARI TRĂSĂTURI ALE CATOLICISMULUI 


O antropologie „optimistă“ 


„Ce sens are viața omenească?“ La această întrebare Evanghelia deschide 
calea unui răspuns care nu este o formulare obtuză, ci obiect de aprofundări 
și interpretări. Este motivul pentru care acest răspuns dă naștere unei anumite 
pluralitäti de acceptiuni ale „sensului creștin al omului“. 

Antropologia creștină, departe de a propune o definiţie conceptuală si statică 
a omului, se situează într-o viziune istorică. Individual ca și colectiv, omul este 
marcat de o istorie, de un destin: antropologia creștină nu caută deci să 
definească „omul în sine“, ci să dea sens desfășurării istoriei sale, să rezolve 
problemele implicate în această întrebare asupra sensului vieții: cum trebuie 
înțeleasă libertatea umană? În ce măsură este omul denaturat de păcat? În ce 
măsură este omul actorul care își joacă propriul destin? Cum trebuie înțeleasă 
formularea biblică a omului „chip al lui Dumnezeu“... 

Într-un mod care cu siguranță îi va surprinde pe unii cititori, noi credem 
că se poate defini „cultura teologico-spirituală“ care marchează catolicismul 

drept o antropologie „încrezătoare“, am putea spune chiar optimistă. Această 
formulare nu este deloc teologică, dar indică o orientare care explică foarte 
bine diferențe, opoziții și, la limită, anumite rupturi față de convingerile ex- 
primate de bisericile Reformei. 

Este important să discutăm aici specificitatea catolică în raport cu pro- 
testantismul, pentru că ortodoxia nu are în privința aceasta o viziune cu 
adevărat deosebită. Confruntarea aceasta constituie, pentru Biserica Romană, 
un preţios element de reglare, în două sensuri: o ajută să simtă harisma tradiției 
sale si, în același timp, să se ferească de tentatiile deviante. Câteodată, în special 
în trecut, această confruntare s-a transformat în dispute care, în mod nesănătos, 
erau animate de patimă. Așa au stat lucrurile, în mare parte, în timpul Reformei 
si Contrareformei pe care a atras-o după sine. Catolicismul recunoaște astăzi 
justetea reproșurilor făcute atunci de reformatori. Dar el consideră, de 
asemenea, că obiecțiile lor s-au radicalizat prea mult și că, prin corectarea 
deviatiilor, încrederea în factorul uman pe care o mărturisește catolicismul este 
una dintre dimensiunile mesajului evanghelic. 

Totuși, la prima vedere, protestantismul pare „mai uman“ decât cato- 
licismul. Paradoxul acesta este generat de o înțelegere greșită a datelor. Ceea 
ce se înțelege atunci când se vorbește despre caracterul „mai uman“ al comu- 
nitätilor protestante este de ordin empiric, este apropierea vieții Bisericii de 
viața reală a credincioșilor: mai puţine aparate ecleziastice greoaie, mai puţine 
reglementări disciplinare (nu există obligativitatea celibatului pentru preoți), 
o mai mare încredere acordată fie corpului eclezial în conducerea vieţii Bisericii, 
fie fiecărui credincios în a-și conduce propria viață. 

Dar acest stil de viață al comunităţilor nu împiedică protestantismul ca, 
bazându-se numai pe Dumnezeu într-un mod mai radical, să relativizeze mai 
mult lucrarea umană. Mentalitatea catolică, dimpotrivă, crede mai mult (si 
adesea mai mult chiar decât ar cere-o tradiţia sa autentică!) în miza vieții ome- 
nesti, în posibilitățile și în responsabilitätile date oamenilor înșiși de Dumnezeu. 

Această orientare încrezătoare, optimistă se traduce în diferite domenii 
creştine. Vom încerca să o precizăm prin intermediul a trei aspecte. 


Păcatul şi iertarea. Una dintre marile controverse care au marcat Biserica 
încă din primele secole, pentru care figura-cheie o reprezintă Sfântul Augustin, 
se referă la acordul între caracterul gratuit („binevoitor“) al darurilor lui 
Dumnezeu pentru oameni și consistenţa vieţii omului — libertatea lui și even- 
tualele lui merite în faţa lui Dumnezeu. 

Problema nu este pusă în raport cu un om teoretic, ci în cadrul pe care îl 
constituie situația istorică a omenirii. Această omenire reală, istorică este aceea 
marcată de rău, de păcat și de moarte. Problema se pune pentru omul care s-a 

născut si care trăiește în această articulare: este el, prin sine însuși, „bun la 
ceva“? Desigur, e o problemă teologică, dar cu rezonanţe filozofice, afective, 
spirituale foarte adânci. 

Gândirea teologică, marcată de controverse grave de-a lungul secolelor, a 
oscilat în mod constant între două poziţii extreme. Una care este tentată să 
nege, sau care neagă, orice valoare omului născut din omenirea „păcătoasă“ 
si alta care, minimalizând miza păcatului, prezintă omul, faţă de Dumnezeu, 
ca pe un partener cu drepturi depline. 

Credinţa populară a Evului Mediu readusese creștinismul concret la o 
religie în care omul caută să merite bunăvoința lui Dumnezeu prin „lucrări“ 
diferite; fatä de această situaţie, Reforma revendicase întoarcerea la Evanghelie: 
mântuirea numai prin binecuvântare. Biserica Catolică spune că această 
afirmaţie este compatibilă cu o viziune mai pozitivă a posibilităţilor pe care, 
cu siguranţă, le dă omului bunăvoința lui Dumnezeu. 

Pentru a caracteriza Biserica Catolică trebuie să discernem ce este mai 
reprezentativ la ea, într-un evantai de poziţii destul de diversificate, care merg 
de la poziţiile oficiale — cele mai solemne, conciliile, sau cele mai curente — 
până la lucrările teologilor și la mentalitatea generală a credincioșilor (ex- 
cluzând ceea ce reprezintă clar derivele, precum și unele exagerări ale practicilor 
de preacucernicie). În spiritul acesta, se poate fără îndoială vorbi despre un 
consens al comuniunii catolice asupra următoarelor afirmații: 

— păcatul, falsificând chipul lui Dumnezeu în om, nu l-a distrus complet; 
rănindu-i libertatea, nu i-a luat-o complet; 

— afirmarea gratuității mântuirii nu împiedică discutarea meritelor omului, 
fiind înțeles faptul că acțiunile bune pe care le poate face omul sunt ele însele 
fruct al binecuvântării; este într-un fel ideea unei gratuitäti de gradul doi, 
Dumnezeu dând omului capacitatea de a merita; 

— opera oamenilor — credincioşi sau nu — contribuie la edificarea Împărăției 
lui Dumnezeu în măsura în care este conformă cu planul lui Dumnezeu așa 
cum este explicat în Evanghelie; 

— introdusă, după moarte, în Împărăţia lui Dumnezeu, persoana umană 
accede la deplina dimensiune a umanităţii sale și fructele Duhului Sfânt sunt 
pe deplin rodnice în ea. 

Această ultimă afirmaţie stă la baza a ceea ce se numește impropriu „cultul 
sfinţilor“, deoarece cuvântul „cult“ ar trebui să fie rezervat lui Dumnezeu. Ceea 
ce se exprimă astfel este comuniunea între cei care trăiesc în lumea aceasta și 
cei pe care Dumnezeu i-a primit în Împărăţia lui. Comuniunea deci dragoste 
reciprocă și roditoare între ei și noi. 

Comuniunea cu cei pe care Dumnezeu i-a îndreptat și sanctificat, în special 
cu Maria, „Mama lui Dumnezeu“, ocupă un loc important în viaţa Bisericilor 

Ortodoxă și Catolică. Această convingere a dat și dă încă de multe ori loc unor 
abuzuri și deformări. În adevăratul ei sens, ea este însă una dintre expresiile cele 
mai puternice ale nădejdii creștine și a ceea ce am numit „antropologie optimistă“. 


Venirea Împărăției lui Dumnezeu în lume. „Acolo unde este bunătate și 
iubire, acolo este Dumnezeu“: acest cântec al Liturghiei nu este un text doc- 
trinar, dar reflectă cât se poate de bine un curent de gândire familiar catoli- 
cismului: Dumnezeu nu este străin de ceea ce oamenii trăiesc după învățătura 
Evangheliei. Explicaţia este că nu poate să existe iubire decât aceea infuzată în 
inima omului de Duhul Sfânt al lui Dumnezeu, omul fiind credincios sau nu. 

Acest mod de a gândi determină convingerea că acolo unde se construiește 
o societate fräteascä, acolo unde sunt combătute nedreptätile, acolo se stabilește 
Împărăţia lui Dumnezeu. Şi de aici până la a afirma că oamenii — credincioși 
sau „oameni binevoitori“ — sunt cei care construiesc Împărăția lui Dumnezeu 
nu mai este decât un pas. Or, formularea aceasta ridică două feluri de obiecţii: 
pe de o parte, ea pare să-i acorde omului puteri nelimitate: „să construiască 
Împărăţia lui Dumnezeu“, pe de altă parte, ea se izbeste de cea mai dură 
realitate, moartea. Căci, dacă omul, în mod individual, nu poate pretinde să 
ajungă la viață decât prin acest pasaj întunecat al morţii, cu atât mai mult 
opera oamenilor nu poate scăpa de trecerea prin întunecimile iadului. 
Obiectiile acestea nu elimină totuși valoarea celor spuse prin unele formulări 
stângace, adică faptul că în ceea ce construiește societatea sunt prezente, sau 
pot fi, valori care „nu trec“. 

„Conciliul își propune să judece în lumina Evangheliei valorile cel mai bine 
evaluate de contemporanii noștri |...] aceste valori, în măsura în care au izvorul 
în genul uman, care este un dar al lui Dumnezeu, sunt foarte bune“ (Gaudium 
et spes, 11, $2). 

Prezenţa anticipată a valorilor cărora le este promisă vesnicia este sugerată, 
de exemplu, în Sfânta Scriptură, prin aceste cuvinte ale lui Isus: „Cel ce crede 
în Fiul are viață veșnică“ (loan 3, 36), sau ale Sfântului Apostol Pavel: „Dra- 
gostea nu cade niciodată“ (1 Cor. 13, 8). Este vorba de o anticipare a Împărăției 
lui Dumnezeu în privința persoanelor. Putem extinde ideea și la realitățile 
comunitare? Fără îndoială că este tentatia catolicilor de a generaliza această 
anticipare cu prea multă ușurință la instituţia bisericească sau la unele instituţii 
de solidaritate umană. Convingerea că instituţiile sau structurile pot scăpa de 
moarte ar însemna însă o îndepărtare de raționamentul Bisericii Catolice, ca 
de altfel al tuturor bisericilor; dar dragostea reciprocă, pentru manifestarea 
căreia aceste instituţii constituie doar o provocare sau formează doar cadrul, 
aparţine acestei anticipäri a Împărăției lui Dumnezeu. 


CATOLICISMUL 139 


Acestea nu sunt formulări dogmatice precise. În dinamismul lor si în ciuda 
aspectului lor destul de vag, ele exprimă o componentă importantă a culturii 
„teologico-spirituale“ care caracterizează catolicismul: Împărăţia lui Dumnezeu 
„deja și nu încă“, expresie foarte semnificativă pentru viziunea catolică asupra 
raportului dintre astăzi si desăvârșirea escatologică. În perspectiva aceasta se 
înscrie concepția catolică a trupului Bisericii. 


Consistenta Bisericii. Vorbind aici despre Biserică, nu înțelegem aparatul 
bisericesc ca atare, ci comunitatea organică a credincioșilor: persoanele și insti- 
tutiile. Nu înțelegem doar Biserica Catolică, ci Trupul, partial distrus, dar Trup 
care trăiește totuși, pe care îl formează toți cei care cred în Isus Hristos. 

Ce crede deci Biserica Catolică Romană despre Biserica universală? Con- 
vingerea ei este că Biserica are un rol „statornic“ în împlinirea mântuirii, un rol 
care nu se reduce la a pregăti cadrul în care ar acționa numai Dumnezeu, ci care 
să aibă o importanţă reală în realizarea planului lui Dumnezeu. Consistenta 
aceasta se manifestă în perceperea cu fidelitate a mesajului Evangheliei și în cres- 
terea Trupului lui Hristos, pe care Biserica îl „hrănește“ permiţând unor noi 
membri să se integreze în el. În aceste două domenii, Biserica nu are eficiență 
prin ea însăși; ea este rodul prezenţei Duhului Sfânt în ea. 

Perceperea Sfintei Scripturi: am văzut cum au fost elaborate cărțile pe care 
toate confesiunile le consideră o expresie a mesajului creştin și care a fost partea 
„umană“ a acestei munci de elaborare. Textele acestea cer să fie interpretate 
nu numai ca o necesitate pentru orice Scriptură, ci în special ţinând cont de 
genurile literare ale cărților biblice, narative, inserate în viață, defel teoretice. 

Convingerea catolică cu privire la mai multe dintre cuvintele lui Isus și la 
atitudinea primelor comunități creștine este aceea că asistența acordată de 
Duhul Sfânt Bisericii îi dă siguranța că rămâne, de-a lungul secolelor, cre- 
dincioasă esenței mesajului care îi este încredințat. Aceasta nu înseamnă că 
Biserica ar fi la adăpost de orice eroare în gândire sau acţiune, ci că ea nu va 
răstălmăci niciodată în sensurile ei profunde Evanghelia pe care o transmite. 
Această supunere față de Evanghelie nu poate fi o supunere cuvânt cu cuvânt, 
ci Evanghelia invită Biserica să elaboreze sisteme interpretative, exprimând-o 
în situaţiile culturale ale fiecărui loc și ale ficărei epoci. 

„Trupul lui Hristos“: expresia aceasta, folosită în Noul Testament pentru 
a desemna Biserica, afirmă că este vorba de o comunitate unită prin niște 
legături vitale. Hristos cel viu este primul membru al acestei comunități, capul 
trupului. Ceilalţi membri sunt cei care, prin credința lor, și-au legat destinul 
de acela al lui Hristos. 

Imaginea aceasta puternică a Trupului lui Hristos desemnează oare Biserica 
concretă, istorică, sau Biserica obiect al speranţei în desăvârșirea finală a pla- 
nului lui Dumnezeu? Pentru catolicism Biserica istorică este în același timp 
chip şi prezenţă a trupului lui Hristos, prezenţă incoativă, dar reală. Ea este 
trupul lui Hristos „deja și nu încă“, ideea aceasta este ilustrată prin locul pe 
care îl ocupă sfintele taine în practica catolică și, după o expresie destul de 
obișnuită, prin ideea că Biserica este ea însăși „tainică“. 

Cuvântul „taină“, în sensul propriu, desemnează riturile liturgice. Cele două 
taine principale — recunoscute și desemnate ca atare de toate confesiunile 
creștine — sunt botezul si euharistia. În aceste ritualuri darul lui Dumnezeu 
este declarat și, totodată, primit în mod real. Botezul semnifică faptul că 
Dumnezeu îi oferă credinciosului darul de a fi asociat la moartea și învierea 
lui Hristos: acela care, în credința exprimată prin tot ceea ce face, răspunde la 
acest dar al lui Dumnezeu are încredere în faptul că ea se realizează în el. În 
același fel, euharistia semnifică faptul că acei credincioși care se împărtășesc cu 
„masa Domnului“ se alătură Paștelui său și sunt mădulare ale Trupului lui. 

Tradiţia catolică insistă asupra realității acestei împărtășiri a darului lui 
Dumnezeu, cu riscul de a lăsa practica sfintelor taine să devină o atitudine mai 
mult sau mai puţin magică. S-a văzut cum catolicismul și protestantismul au 
tentatia de a maximiza sau minimaliza realismul sfintelor taine. 

În ultimele decenii, în mediul catolic a câștigat autoritate ideea sacramen- 
talitätii Bisericii, sfintele taine reprezentând expresia ei cea mai evidentă. Prin 
aceasta se spun două lucruri: că Biserica, prin toată viaţa ei, prin cuvinte și 
lucrări (înțelegem cuvinte și lucrări ale creștinilor, nu numai structuri), are 
vocaţia să exprime chemarea lui Dumnezeu si să fie o imagine a Împărăției lui 
Dumnezeu; că ceea ce ea prefigurează este parţial prezent: Trupul lui Hristos 
tot mai vast, Împărăția lui Dumnezeu care va să vină. Din nou acel „deja și 
nu încă“ asupra căruia am insistat mai înainte. 


O structură a Bisericii care garantează 
păstrarea celor dintru început 


Aceasta este a doua caracteristică specifică a catolicismului printre con- 
fesiunile creștine, alături de antropologia „încrezătoare“. 

În structura Bisericii, trebuie să distingem un eșalon local — comunităţile 
creştine și funcţiile diferite ale clerului care le animă — și vasta organizare mon- 
dială, foarte bine structurată astăzi în jurul episcopului Romei. 


Structura locală. Structura funcţiilor bisericești locale este conformă, în esență, 
tradiţiilor care, fără a data de la primele comunități creștine, sunt totuși foarte 

primitive. Aceste tradiţii sunt comune ortodoxiei și catolicismului și, partial, 
protestantismului. 

Să le discutăm pe scurt. Structura fundamentală rezultă din articulația 
organică între comunitatea locală și acela care este, am putea spune, primul 
responsabil, având sarcina să răspundă de viața comunității și de adevăratul ei 
Caracter creștin. 

Funcţia acestui responsabil este desemnată prin mai mulți termeni. 
Termenul cel mai conform cu Evanghelia este acela de „pastor“, termenul 
reţinut de tradiţie este acela de „episcop“, care s-ar putea traduce prin „supra- 
veghetor“ sau, și mai bine, „acela care veghează asupra comunităţii“. Cuvântul 
acesta, „episcop“, a evoluat în funcţie de limbi și a dat în franceză ,évéque". 
Episcopul nu este deasupra comunității, el este primul dintre membrii ei, 
comunitatea neputând să se constituie deplin ca o celulă a Bisericii decât sub 
conducerea episcopului său. Articulația organică între comunitate și pastor 
este o caracteristică majoră a ecleziologiei tradiționale. Dar, în realitate, de 
mule ori acest echilibru este distrus. 

Oricare ar fi mărimea și importanţa sa umană, niciodată o comunitate 
creștină nu a putut avea pretenţia să existe în izolare. Ea trebuie să aibă 
conștiința că nu se poate constitui decât în legătură cu alte comunități, în 
„comuniune“ cu ele. Existența acestei legături este evidentă, chiar de la în- 
ceputuri, date fiind distanţele geografice. Stau mărturie în acest sens călătoriile 
apostolice și mesajele adresate de la o comunitate la alta în perioada de început, 
totul fiind relatat în Faptele Sfinților Apostoli. 

Episcopul este însărcinat îndeosebi cu menţinerea legăturii între comunitatea 
sa și celelalte. Fiecare comunitate este recunoscută de Biserica universală prin 
faptul că episcopul ei — chiar și atunci când e ales în interiorul comunității — este 
recunoscut de episcopii din comunităţile învecinate. 

Îngreunarea comunităților creștine si, în același timp, grija faţă de pericolul 
de a fi risipite au făcut ca funcţia episcopului să fie împărțită cu niște delegați, 
care se numesc „presbiteri“, cuvânt însemnând „bătrâni“. Printr-o confuzie 
progresivă și regretabilă, cuvântul „presbiter“, sub forma populară de „preot“, 
s-a încărcat cu o conotaţie sacerdotală, amintind de Vechiul Testament sau de 
religiile păgâne, conotaţie pe care nu o avea la început. Or, alunecarea aceasta 
este o derivă de pe urma căreia continuăm să suferim. Revoluţia evanghelică în 
acest domeniu a fost, într-adevăr, de a pune capăt sacerdotiului așa cum este el 
înţeles în general de istoria religiilor. După Noul Testament, unul singur poate 
fi „sacerdot“, și acela este Hristos, în sensul că realizează, prin jertfirea vieții 
sale, ceea ce pe ceilalți sacerdoti îi duce la eșecul în sacrificiile rituale, ceea ce 
nu reușiseră „preoții vechiului Legământ“: restabilirea comuniunii între Dum- 
nezeu și oameni. Noul Testament spune, de asemenea, că întregul popor creștin 

poate fi numit sacerdotal, în sensul că participă la trecerea care a fost Paștele 
lui Hristos: de la moarte la viață, de la situația de ruptură la aceea de comuniune. 
Slujitorii Bisericii, episcopi sau preoți, sunt deci în serviciul acestui sacerdotiu 
comun: nu îl deţin propriu-zis. 

Atunci când Biserica a obținut în fapt un statut public, în special odată cu 
împăratul Constantin, structurile funcţiei ecleziale s-au îmbogățit cu carac- 
teristici sociale, făcând din acești slujitori, la diferite niveluri, persoane impor- 
tante ale societății civile. A fost cazul episcopilor. Așa că este adesea greu — 
studiind Biserica de astăzi și mai ales amintindu-ne istoria ei — să distingem 
între ceea ce, în înfățișarea episcopilor și a preoților, aparține realmente struc- 
turii bisericești si ceea ce este doar un epifenomen social. 

Să amintim, în sfârșit, cele două caracteristici pe care toate confesiunile cres- 
tine le consideră fundamentale și care sunt prezente în crezul comun: Biserica 
trebuie să fie „apostolică“ si „catolică“ (în sensul teologic al ultimului cuvânt). 
Apostolicitate și catolicitate înseamnă că întreaga comunitate a Bisericii își are 
originea în mărturia apostolilor, altfel spus, că nu și-a dat ea însăși o Evanghelie, 
ci a primit-o în mod obiectiv și că doar în comuniune cu celelalte comunități 
contemporane ea asigură și verifică autenticitatea evanghelică a doctrinei și a 
vieţii sale. Comunitățile însele au de trăit apostolicitatea și catolicitatea, dar 
episcopii sunt în fond cei care garantează lucrul acesta. Ei transmit, prin 
„vigilența“ care reprezintă de fapt responsabilitatea lor proprie, recunoașterea 
reciprocă a păstrării celor dintru început. 

Catolicii și ortodocșii au căzut de acord aproape în totalitate asupra sensului 
acestor structuri. Bisericile născute din Reformă s-au depărtat parțial de el: în 
ochii catolicilor, acestea minimalizează importanța obiectivitätii istorice asi- 
gurate de structuri — dar este limpede că, într-o oarecare măsură, tendința 
aceasta a protestantismului este o reacţie la distorsiunile din Biserica Catolică, 
care, dimpotrivă, minimalizează rolul comunităţilor, al poporului creștin în 
constituirea vieții reale a Bisericii. La limită, am putea spune că o caricatură a 
protestantismului este o Biserică destructurată expusă factorului subiectiv și 
că o caricatură a Bisericii Catolice este o structură fără oameni, adică un schelet 
neîmbrăcat în carne. 


Structura universală. Dacă structurile despre care am vorbit sunt comune 
catolicismului și ortodoxiei si, până la un anumit punct, si protestantismului, 
altfel se prezintă situaţia cu structura Bisericii la nivel mondial. 

Biserica Ortodoxă se structurează după ceea ce se numește „ecleziologia 
comuniunii“: bisericile locale (în termeni administrativi, diecezele) se adună 
prin intermediul episcopilor lor, pentru a verifica și a-și asuma comuniunea. 
Unii episcopi iau asupra lor responsabilitatea de conducere sau de coordonare 

a unei regiuni (arhiepiscopi, mitropoliti, mitropoliti primati etc.), alții, sub 
numele de patriarhi, își asumă o responsabilitate mult mai mare. Aceste res- 
ponsabilitäti nu sunt propriu-zis învestite cu autoritate. 

În primele secole ale creștinătății, în funcţie de clivajele civile, au apărut 
destul de repede două tronuri patriarhale deosebit de venerabile și de venerate: 
Roma și Constantinopol, întâietatea fiind recunoscută episcopului Romei, 
patriarh al Apusului. Evoluţia catolicismului, în special în cursul celui de-al 
doilea mileniu, a urmat o linie constantă, în ciuda urcusurilor și coborâșurilor. 
Puterea patriarhului Occidentului a crescut: funcției de veghetor în serviciul 
comuniunii bisericilor locale i s-a substituit încetul cu încetul o funcție de 
autoritate directă asupra acestor biserici; altfel spus, puterea a fost din ce în ce 
mai centralizată. Ea s-a extins și din punct de vedere geografic pentru că, după 
cucerirea Americii, o foarte mare parte a dezvoltării misionare a pus sub toiagul 
patriarhului Occidentului cvasitotalitatea comunităților catolice din lumea 
întreagă, cu excepția acelora, relativ putin numeroase, care depind de patriarhii 
catolici din Orientul Apropiat. 

Ar trebui să situăm aici chestiunea bisericilor legate de Roma din teritoriile 
în mod traditional ortodoxe (bisericile ,unite“) si extinderea ortodoxiei în țările 
occidentale, în special în Statele Unite și în Franța. Independent de problemele 
umane dificile care sunt în joc, această dublă osmoză demonstrează că distincția 
dintre jurisdictiile bisericești nu mai poate fi astăzi numai geografică. 

Ceea ce spuneam mai înainte ar părea să sugereze că lumea creștină se 
limitează la bisericile catolică și ortodoxă, împărțindu-și între ele Apusul si 
Răsăritul. Prezenţa bisericilor născute în urma Reformei ne obligă să ne gân- 
dim, având aceste date noi, la problema unei structurări interconfesionale și 
a unui „ministeriu al comuniunii universale“. Aici găsim de altfel sensul pro- 
fund al cuvântului „catolicitate“, care exprimă nu o universalitate materială, 
ci omniprezenta Duhului Sfânt. 

Cea mai mare parte a bisericilor necatolice sunt membre ale Consiliului 
Ecumenic al Bisericilor. Cu toate că acest Consiliu nu se vrea biserică, el a 
devenit de fapt — într-o manieră foarte pozitivă — partenerul Bisericii Catolice 
în dialogurile ecumenice vizând puneri de acord pe toate planurile. 

Recent, Biserica Catolică a refuzat să devină membră a Consiliului Ecu- 
menic. Cu toate acestea, ezitările care au precedat această luare de poziţie (o 
comisie lucrase mai multi ani asupra acestei eventualitäti) demonstrează că 
problema nu este în mod obligatoriu închisă. Centralizarea internă a Bisericii 
Catolice și mișcarea ei de recul față de ideea de a intra într-o structură mai 
vastă decât ea demonstrează tentatia inerentă față de enorma structură de la 
Roma: confundarea catolicitätii cu centralizarea. La Conciliul Vatican II s-a 
creat impresia că Biserica Catolică ar face o cotitură în sensul întoarcerii la o 

ecleziologie de comuniune, începând să-și limiteze aspectul centralizator. În 
fapt, după treizeci de ani, ne putem întreba dacă această schimbare a orientării 
este cu adevărat reală. 


CONCILIUL DIN SECOLUL XX ȘI VIITORUL 


Conciliul Vatican I 


Al doilea Conciliu de la Vatican a avut loc la cincisprezece ani de la sfârșitul 
celui de-al Doilea Război Mondial. Neasteptat și totuși pregătit inconștient 
de o mare parte a Bisericii, a fost un evenimentcapital. Importanța lui rămâne 
totuși indecisă sau cel putin fragilă, astfel încât în momentul actual, când sunt 
scrise aceste rânduri, ne putem întreba dacă Vatican II reprezintă o paranteză 
închisă sau un nou punct de plecare care nu a fost încă aplicat. 

Să amintim că un conciliu care se numește „ecumenic“ reprezintă reunirea 
plenară a episcopilor din lumea întreagă. După tradiţie, ortodoxă ca și catolică, 
acesta este instanţa supremă a discernerii și a formulării a „ceea ce crede 
Biserica“. Dar conciliile de la Trento si de la Vatican au fost limitate la episcopii 
care sunt legați de scaunul de la Roma, ceea ce a alterat ecumenicitatea lor — 
papa Paul VI a sugerat de altfel ca termenul „ecumenic“ să fie păstrat doar 
pentru primele șapte sinoade, anterioare rupturii cu Răsăritul, iar pentru 
momentul actual să se vorbească doar despre „concilii generale“: Totuși, pre- 
zenta la Vatican II a unor invitaţi — „observatorii“ bisericilor ortodoxă și 
protestantă — a constituit un gest simbolic de fraternitate interconfesională și a 
avut influență asupra tinutei acestui conciliu, căci, în afara unor ședințe formale, 
schimburile de păreri între persoanele care s-au reunit timp de mai multe luni 
în șir în patru runde au atribuit un rol real invitaţilor necatolici. 

Conciliul acesta era neașteptat pentru că teoretizarea, dezvoltată în secolul 
precedent, referitoare la puterea cvasiabsolutä a papei, sugera că astfel de concilii 
aparțineau unei epoci depășite, fiind inutile de acum înainte. Dar acest conciliu 
a fost, de asemenea, inconștient pregătit în profunzime, pentru că atât teologii, 
cât și pastorii, precum și o mare parte dinamică a poporului creștin puneau 
întrebări tot mai precise care evidentiau necesitatea unor reforme. Unele 
întrebări, de altfel, suscitaseră initiative reale — de multe ori sancţionate cu 
severitate de autorităţi —anticipând reformele pe care avea să le adopte conciliul. 

Aceste probleme apăreau în special în trei sectoare, toate trei în sensul de 
a se lua în consideraţie factorul de „modernizare“. Cele trei componente vi- 
zibile dăduseră naștere unor mișcări în gândire, care apăreau din diverse părți 
si care determinau initiative practice alături de aprofundări teoretice: 

— „mișcarea biblică“, beneficiind de experienţa unei exegeze critice, pe 
care autoritatea romană sfârșise prin a o admite mai mult sau mai putin; 

— „mișcarea liturgică“, născută dintr-un climat nou care trezea multora 
dorinţa de a înţelege ceremoniile și de a participa la ele; mișcare încurajată de 
lucrările istorice care arătau că liturghia a evoluat mereu, de la începuturi până 
la o formă fixă anormală în ultimele secole; 

— „mișcarea ecumenică“, exprimând voinţa comună pentru numeroși 
creștini care aparțineau diferitelor confesiuni creștine de a pregăti si de a con- 
tribui la realizarea unităţii Bisericii universale. Această aspirație, foarte puternică 
la un număr restrâns de creștini, privită cel mai adesea cu neîncredere de către 
autorități, a căpătat încetul cu încetul o forță profundă. 

Aceste trei mișcări erau înglobate într-o dinamică mai vastă, într-o mutație 
mai profundă. Impactul cu lumea și cultura modernă genera confruntări, în 
gândirea credincioșilor, atât pentru ei înșiși, cât si din dorința „misionară“ 
de a mărturisi Evanghelia într-o lume tot mai străină de Biserică. Această 
dinamică s-a manifestat, chiar înainte de cel de-al Doilea Război Mondial, 
printre alele, prin asumarea unor responsabilități de către laici, în special în 
ansamblul mișcărilor numite Acţiunea catolică. O mișcare precum JOC (Jeu- 
nesse ouvrière chrétienne, Tinerimea muncitoare creștină) constituia exemplul 
unui nou aspect al Bisericii care se pregătea. 

Independent de aceste mișcări, dinamica globală era semn că, în interiorul 
ei, Biserica nu mai voia să fie Biserica închisă în ea, înconjurată de un zid pro- 
tector, străină faţă de celelalte biserici creștine și de mișcările sociale. 

În anul 1959, papa loan XXIII, recent ales, anunță calm convocarea unui 
conciliu ecumenic. loan XXIII fusese ales în ciuda vârstei sale (sau datorită ei?), 
alegătorii nehotärâti găsind în el, cum se spunea pe vremea aceea, un „papă 
de tranziţie“. Or, el a luat o iniţiativă neașteptată, declarând că Biserica avea 
nevoie de un aggiornamento, cum i-a spus el, adică de o aducere la zi. 

Pentru a organiza acest conciliu a fost nevoie de trei ani de pregătiri, din 
1962 până în 1965. Între timp, loan XXIII a murit și succesorul lui, Paul VI, 
a reluat ferm acest proiect și astfel conciliul a fost realizat. 

Evenimentul conciliar nu ar putea fi redus la textele solemne promulgate. 
Au existat, desigur, texte votate, ca și discuţii care au dat naștere formulării lor, 
discuţii care reprezintă una dintre cheile de interpretare a acestor texte. A fost, 
de asemenea, influenţa de care se bucura un mare număr de personalităţi, în 
primul rând papa loan XXIII, dar și câţiva prelați, precum François Liénard 
sau patriarhul unit Maximos IV, si unii dintre teologii a căror gândire contri- 
buise la această maturizare subterană pregătitoare a conciliului. A fost, în 
sfârșit, o fierbere în rândul poporului creștin, până la cele mai largi pături ale 
societății civile, surprinse și interesate de schimbarea la față a Bisericii. 

Conciliul Vatican II nu poate fi deci redus cum trebuie la textele votate pe 
care le-a produs. Într-adevăr, lucrarea conciliară nu a putut fi pe măsura am- 
plorii și profunzimii problemelor cu care se confrunta și pe care, în parte, le 

stârnea din conștiința confuză încă a Bisericii. În afară de aceasta, textele suferă 
de pe urma diverselor compromisuri la care au dus puternicele reticente ale 
unei minorități opozante, ca și de pe urma atitudinilor timide ale unei părți 
a episcopatului. Mai mult decât textele, fără nici o îndoială, evenimentul 
Vatican II în sine va marca istoria. 

Vom nota totuși unele luări de poziție însemnate reprezentând o profundă 
mutație: declaraţia asupra libertății religioase (pe când pentru Vatican I numai 
adevărul, adică adevărul catolic, are drepturi), recunoașterea (desigur, timidă) 
a unei autenticitäti creștine Bisericilor necatolice, recunoașterea răspunderii 
laicilor în viața Bisericii, vocaţia creștinilor de a participa la responsabilitätile 
comunității umane străduindu-se să discearnă valorile care rodesc în sânul ei 
și să contribuie la promovarea lor, în sfârșit, decizia concretă a reformei litur- 
gice (ceea ce a frapat cel mai mult, căci era ceva vizibil), odată cu trecerea la 
limbile naționale în locul limbii latine. 

După părerea observatorilor externi, sociologi, istorici, politologi, Vatican 
II a fost un eveniment important: faptul că un aparat mondial atât de greoi a 
putut, într-un timp destul de scurt, să se pună în discuţie atât de deschis nu 
avea echivalent în istorie. Rapiditatea aceasta explică poate caracterul ambiguu 
a ceea ce a rezultat la treizeci de ani de la conciliu. 


Perioada de după conciliu. Din 1965 are loc ceea ce în limbaj teologic se 
numește „luarea în primire“ a conciliului. Este vorba aici despre consensul 
acordat — sau refuzat — afirmațiilor de tip doctrinar și, în același timp, de 
punerea în aplicare a deciziilor pastorale, cele două domenii fiind de altfel 
puternic întrepătrunse. Această „luare în primire“ este opera întregului corp 
eclezial. Ierarhia, instituţiile, teologii, pastorii joacă un rol aici, dar, în final, 
poporul creștin, prin viaţa lui, exprimă ceea ce a „primit“ cu adevărat, ceea ce 
a refuzat sau a lăsat deoparte. Pentru aceasta trebuie să treacă mai mult timp 
decât s-a scurs până acum. 

Această primă perioadă a receptării Conciliului Vatican II a coincis cu o 
serie de crize ale societății, de la contestarea simbolizată de mai '68 pentru 
Franţa până la căderea Imperiului Sovietic, trecând prin crizele economice și 
paradoxul exploziei culturale chiar în momentul în care tehnicile se uni- 
versalizau. Temerile generate de crizele societății au dat apă la moară acelora 
care, în Biserica Catolică, au încă nostalgia Bisericii de dinainte de Vatican II, 
uitând de altfel că tocmai deschiderea culturală favorizată de conciliu poate 
permite înfruntarea în spirit evanghelic a sfidării lumii contemporane. 

„Afacerea Lefebvre“ a fost, desigur, cea mai vizibilă opoziţie la conciliu. 
Acest prelat și credincioșii lui au rupt cu Biserica Catolică, creând astfel o co- 
munitate schismatică, deoarece era „mai catolică decât papa“. Severitatea, de 

altfel tardivă, a Romei în privința lor pare de multe ori să servească de alibi 
pentru a favoriza tendinţe asemănătoare, dar care nu au, în refuzul lor voalat 
față de Vatican IL aceeași pompă pe care a stârnit-o Lefebvre (sau care au abi- 
litatea de a se feri de așa ceva). „Luarea în primire“ a Conciliului Vatican II 
nu s-a desăvârșit încă. Este greu de apreciat ceea ce s-a întâmplat până acum 
si mai greu ceea ce va fi în anii sau în deceniile următoare. 

De câţiva ani încoace se observă o evoluție paradoxală. Pe de o parte, papa 
loan Paul II, prin puternica sa personalitate și situația sa diplomatică si me- 
diatică de șef de stat, susține peste tot în lume eforturile în favoarea drepturilor 
omului și a dreptăţii pe linia care a fost a Conciliului Vatican II. Pe de altă 
parte, în ce priveşte viața Bisericii, organismele romane nu numai că frânează 
evoluţiile care ar părea fructul normal al conciliului, dar operează chiar unele 
acțiuni regresive. Se constată acest fapt, de exemplu, referitor la reechilibrarea 
dorită de Vatican II între centralismul roman si responsabilitatea episcopatelor 
locale, în domenii precum teologia, în special teologia morală, sau chiar în 
maniera de tratare a relațiilor ecumenice. Nu este mai putin adevărat că am- 
ploarea problemelor ridicate la conciliu și forța unui anumit număr de orientări 
decise atunci fac mai degrabă improbabilă, în „viziunea umană“, o adevărată 
răsturnare a dinamicii conciliare, indiferent de obstacolele ce-i vor sta în cale. 

BISERICA ORTODOXĂ 


de Olivier Clement 


Biserica Ortodoxă este una dintre cele trei expresii majore ale cres- 
tinismului. Continuitatea ei cu Biserica primului mileniu este pregnantă; 
simbolurile acesteia și învățătura de credinţă, ca și scrierile Părinților, rămân 
punctele ei de referință fundamentale. Biserica Ortodoxă numără circa 200 
de milioane de botezați, cu care se aseamănă mult cele 50 de milioane de 
ortodocși necalcedonieni (unitatea de credință dintre cele două Biserici a 
fost proclamată în 1989 și 1990). 

Biserica Ortodoxă se prezintă ca o comuniune de mai multe biserici. Iată 
lista acestora: 

— patriarhia „ecumenică de Constantinopol, de care depind diaspora greacă, 
arhiepiscopia de origine rusă a Europei Occidentale, Bisericile autonome ale 
Finlandei și Cretei (alegerea primatului unei biserici autonome trebuie să fie 
confirmată de Biserica-mamă, în cazul de față, Constantinopol); 

— patriarhiile „apostolice“: de Alexandria, de care depind comunităţile negre, 
care se găsesc mai ales în Kenya, în Uganda și în Zair și care au apărut mai 
întâi spontan, apoi în urma activităţilor misionare; de Antiohia, de care depinde 
diaspora arabă creștină, și de Ierusalim; 

— patriarhia Moscovei, de care depind Biserica autonomă a Japoniei și 
bisericile din Ucraina, Bielorusia, Letonia, Estonia și Moldova, care dispun 
de „autonomie internă |; 

— bisericile nationale, conduse de patriarhi, ale Serbiei, României și Bulgariei; 

— Biserica naţională a Georgiei, condusă de un catholicos (titlu dat altădată 
şefilor bisericilor care se găseau în afara frontierelor de răsărit ale Imperiului 
Bizantin); 

— Bisericile nationale ale Greciei şi Ciprului, conduse de arhiepiscopi (pen- 
tru Grecia, din respect pentru patriarhia ecumenică, de care această biserică a 
depins mult timp); 


1. O Biserică autonomă ca Biserică autocefală trebuie să fie recunoscută de toate 
bisericile ortodoxe. O Biserică dotată cu „autonomie internă“ rămâne strâns legată de Bi- 
serica ei mamă si nu are nevoie decât de acordul acesteia. 

— bisericile minoritare ale Albaniei (în plină reconstrucție), Poloniei, Slovaciei 
si Americii de Nord, aceasta fiind prima biserică autocefală pur occidentală, a 
fost constituită în anul 1970, de către patriarhia Moscovei, din ortodocșii de 
origine rusă si ucraineană care s-au răspândit în Lumea Nouă; 

— Biserica ucraineană autocefală şi Biserica autocefală a Macedoniei nu au 
fost recunoscute de nici o altă biserică ortodoxă. Or, autocefalia nu este o 
independenţă, ci o interdependentä; 

— biserica rusă din afara frontierelor sau biserica sinodală, care încearcă să 
se reimplanteze în Rusia cu numele de Biserica Rusă Liberă, este și ea într-o 
totală izolare canonică; 

— episcopia catolică-ortodoxă a Franţei, de rit galican (circa 2000 de cre- 
dinciosi), unica tentativă (rămasă embrionară) de „uniatism“ ortodox, este și 
ea total izolată, iar destinul ei pare nesigur, între profetism si sectarism. 

Ortodoxia constituie astfel un fel de cruce uriașă la scară planetară: 

— axa verticală este formată la nord de ortodoxia arabă (circa 5 milioane 
de botezați), elenă (circa 12 milioane), latină (română și „moldavă“: circa 
20 de milioane), slavă de sud (circa 22 de milioane), ucraineană (circa 30 de 
milioane), rusă și bielorusă (circa 100 de milioane); în sud, de comunităţile 
din Africa Neagră (circa 200000). 

— braţul răsăritean reprezintă drumul istoric al misiunii ruse, traversând 
Asia, până la comunităţile dispersate în China, Japonia, Coreea, Alaska și 
în insulele Aleutine; 

— braţul apusean, de altfel foarte puternic, corespunde fie unor grefe ale 
Bisericii Ruse în Finlanda, Polonia și Slovacia, fie, în special, marilor migrații 
din secolul XX de ordin economic (exodul slav si mediteraneean către „emisfera 
occidentală“), apoi de ordin politic (revoluțiile comuniste, prăbușirea Greciei 
asiatice, cuceririle israeliene, războiul din Liban). Astfel în Europa Occidentală 
se găsesc mai bine de 1 milion de ortodocşi, dintre care în jur de 200 000 în 
Franţa, în America de Nord 4 milioane, în America Latină 3 milioane, în 
Australia circa 1 milion. 

Bisericile ortodoxe necalcedoniene sunt Biserica Armeniei, bisericile siriace, 
Biserica Coptă, cea a Etiopiei si cea a Indiei de Sud, cu o importantă diasporă 
în Occident. 


SCURTĂ ISTORIE... 


Mostenirea patristică 


Individualizată prin evoluţia proprie a Răsăritului creștin, Biserica Orto- 
doxă, ca și Biserica Catolică, este conștientă de totala ei continuitate cu Biserica 
din primul mileniu, aceea a martirilor, a Părinților si a celor șapte sinoade 

ecumenice. Începând cu Constantin și cu Teodosie a existat, desigur, riscul 
mare de a confunda Împărăţia lui Dumnezeu cu împărăția Cezarului convertit 
în mod miraculos. Tensiunea profetică înspre acesta din urmă a fost atunci 
apărată de monahism. 

Această experiență monastică a fost împărtășită poporului creștin prin 
exemplul, primirea, paternitatea spirituală și, mai ales, prin elaborarea 
liturghiei numite bizantină. Prin criza din secolul al VII-lea, care marchează 
în Orient, cu multe invazii, trecerea la civilizaţia proto-bizantină, poeți teologi 
de renume, în majoritate călugări și siro-palestinieni, scot la iveală un fluviu 
imnografic în care sensul grecesc al luminii și al armoniei se unește cu sensul 
semit, carnal al lui „Dumnezeu patetic“. Simultan, călugării au încercat să-i 
asocieze pe simplii credincioși la modul lor de viaţă, prin posturi îndelungate 
si printr-o intensă viață liturgică. Începând cu secolele al V-lea-al VII-lea, ca 
să se evite o oarecare „mondenizare“ a episcopatului, s-a luat hotărârea ca 
episcopii să fie recrutaţi dintre călugări. Dar preoții de parohie rămân, în mod 
normal, bărbaţi căsătoriți. 


Trăsătura bizantină 


Perioada care ţine de la al șaptelea sinod ecumenic până la căderea Con- 
stantinopolului (1453) poate fi numită propriu-zis bizantină. Invaziile 
musulmane în Orientul Apropiat, tensiunea tot mai mare în relaţiile cu Roma 
fac din Constantinopol altera Roma, centrul unei culturi creştine viguroase si 
creatoare. După criza iconoclasmului, este depășită ispita cezaro-papismului, 
cel puţin în plan spiritual, în folosul unei concepții „simfonice“ asupra rapor- 
turilor dintre stat și Biserică. Împăratul, „egalul apostolilor“, a cărui funcţie 
este deci plină de un imens prestigiu religios, are de facto putere de decizie în 
desemnarea patriarhului; însă orice încercare din partea lui de a modifica etica 
sau „dreapta doctrină“ (acesta este unul dintre sensurile cuvântului „ortodoxie“, 
celălalt fiind acela de „slava cea dreaptă“) se izbeste de rezistența unei adevărate 
Biserici mărturisitoare, susținută de cele mai multe ori de călugări. Structura 
lumii bizantine este, în realitate, „bipolară“: în vreme ce universitatea imperială 
transmite o cultură umanistă uneori anticreștină, peninsula Athos devine 
centrul spiritual propriu-zis al ortodoxiei: fiecare țară ortodoxă întreţine aici 
una sau mai multe mânăstiri care coexistă cu pustnicii și cu schimnicii, pelerinii 
abundă și Sfântul Munte, la rândul lui, răspândește în întregul univers ortodox 
adevăraţi misionari. 

Această perioadă este caracterizată de trei linii de evoluţie: avântul misiunii, 
separarea dintre A pusul și Răsăritul creștin, o importantă aprofundare teologică. 

La sfârșitul primului mileniu, misiunea bizantină convertește lumea răsă- 
riteană. Aceasta se alătură astfel unei prezenţe creștine foarte vechi în țările 

române si caucaziene. După tradiţia poliglotă a Răsăritului, Sfânta Scriptură 
si liturghia sunt traduse în limbile populare, de multe ori misionarii fiind aceia 
care dau acestor limbi un alfabet și o sintaxă. În secolul al IX-lea, discipolii lui 
Metodiu și Chiril, apostolii slavilor, organizează o puternică vatră de crești- 
nism slav în Bulgaria. În secolul următor, sunt evanghelizati sârbii; Kievul si 
Novgorodul primesc botezul în mod oficial în anul 988, esenţial fiind fap- 
tul că, începând cu bulgarii, are loc o difuzare progresivă a culturii „slavone“ 
în rândul elitelor. După distrugerea Kievului de către mongoli, în secolul 
al XIII-lea, Biserica ajută poporul rus, împrăștiat și sălbăticit, să se strângă în 
locurile din nord-estul ării si să se unifice în jurul Moscovei. În secolele al XIV-lea 
şi al XV-lea, mișcarea pustnicilor transpune aventura primilor călugări în 
pădurea nordică, amplificată de un Serghie de Radonej până la o vastă lucrare 
socială, culturală și de pacificare politică. Atunci a fost evanghelizat în pro- 
funzime poporul rus. Tot atunci arta icoanei a atins culmea dezvoltării, prin 
Teofan Grecul și Andrei Rubliov. 

Schisma dintre Apusul și Răsăritul creștin este în realitate un lung proces de 
îndepărtare care se precizează între secolele al XI-lea și al XIII-lea. În anul 1054, 
eșuează o încercare de reapropiere, ceea ce duce la un schimb de anateme între 
un legat pontifical si un patriarh de Constantinopol. În 1204, la capătul unei 
uri mereu crescânde și reciproce, vechi de secole (ambiguitäti bizantine la tre- 
cerea cruciadelor anterioare, persecuția creștinilor ortodocși si necalcedonieni 
în statele latine din Răsărit), cruciada a patra a dus la jefuirea Constantinopolului 
printr-o profanare frenetică. Papa desemnează cu autoritate un patriarh latin 
si favorizează latinizarea fragilului imperiu latin constituit atunci. 

Alături de factorii importanţi, dar perimati astăzi, ca semnificaţia religioasă 
a imperiului, ortodocșii consideră drept cauze durabile și propriu-zis teologice 
ale schismei cu Apusul rolul papei în Biserică și teologia Sfântului Duh. Odată 
cu reforma gregoriană, primatul roman a evoluat către o monarhie tot mai 
pregnantă (proces care nu se va încheia decât în 1870) și s-a afirmat ca un 
izvor al oricărei puteri, nu doar spirituale, ci și vremelnice. Răsăritul a rămas 
fidel unei concepţii sinodale a Bisericii, în cadrul unei „simfonii“ cu statul. 
Controversa privitoare la „purcederea“ Sfântului Duh se învârte în jurul for- 
mulei Filioque, căci Occidentul, fără ca vreun sinod ecumenic să fi examinat 
vreodată această problemă, a adăugat formulei ioanice — reluată de către cel 
de-al doilea sinod ecumenic — „Duhul purcede de la Tatăl“, cuvintele „și de 
la Fiul“, în latină Filioque. Pentru ortodocși Filioque compromite „monarhia“ 
Tatălui; în afară de aceasta, dependenţa unilaterală a Duhului în raport cu 
Fiul s-ar traduce printr-o dependenţă analoagă a libertăţii profetice după 
Sfântul Duh, în raport cu prezenţa tainică și ierarhică a lui Hristos. 


BISERICA ORTODOXĂ 153 


Descoperim tot mai mult rodnicia teologică a acestei epoci, care pune accen- 
tul pe harul Duhului Sfânt și deci pe experiența creștină. Este vorba în special 
de sinteza realizată în secolul al XIV-lea de Sfântul Grigorie Palamas și confirmată 
de sinodul reunit la Constantinopol în anul 1351: total inaccesibil în „supra 
esența“ sa, Dumnezeu cel viu, din iubire pentru oameni, se face participabil 
prin „energiile“ sale, prin această lumină necreatä care, tâsnind de la Tatăl, prin 
Fiul, în Duhul Sfânt, a strălucit în Schimbarea la Faţă și a luminat noaptea 
Pastilor pentru a pătrunde acum în Sfânta Euharistie si a anticipa Parusia. 

Sinteza palamită a fost susținută de o readaptare, mai întâi la Muntele 
Athos, a tradiţiei isihaste (din grecescul Pesychzz: pace, liniște, blândetea unirii 
cu Dumnezeu); aceasta a dat naștere unei reforme interioare a Bisericii (slujirea 
săracilor, dese impärtäsiri) și unei importante creații culturale: umanismul 
creștin si spiritualitatea pentru laici ale lui Nicolae Cabasila, reimprospätarea 
artei icoanei și a frescei, în care umanul se afirmă fără a se separa de divin, 
începând cu secolul al XIII-lea în Serbia până în secolul al XIV-lea în Rusia, la 
Constantinopol și în Grecia. Persoana se eliberează, se desfășoară o renaștere 
transfiguratä. Numai că tragediile istorice aveau să înăbușe totul. 


Din secolul al XV-lea până în secolul al XVII-lea: 
Evul Mediu ortodox 


De la căderea Constantinopolului până la începutul secolului al XVIII-lea, 
se desfășoară un fel de „Ev Mediu“ ortodox. Dominația otomană în Balcani, 
relativa izolare și un anumit arhaism al Rusiei moscovite, toate acestea fac să 
domnească o mentalitate de societate „tradiţională“. Crește tot mai mult ispita 
unui ritualism de-a dreptul magic. Liturghia devine un spectacol sacru, 
iconostasul — acest hotar acoperit cu icoane care separă altarul de naos — se 
hipertrofiază pentru a proteja „Sfânta Sfintelor“, la fel, se crede, cu ceea ce se 
întâmpla la Templul din Ierusalim. Împärtäsirea, dintr-o teamă cuvioasă, se 
face foarte rar. În acest context, poporul lui Dumnezeu tinde să se confunde 
cu naționalitatea pe care Biserica o ocroteste (în Imperiul Otoman) sau o 
exaltă (în Rusia, prin mitul escatologic al „Celei de-a treia Rome“). 

Acest univers ortodox se închide cu atât mai mult cu cât este supus asal- 
turilor unui catolicism însuflețit de Contrareformă. În Ucraina, pe atunci 
alipită Poloniei-Lituaniei, prestigiul culturii iezuite, presiunile ciclice ale 
statului, situația ambiguă dintre Moscova și Constantinopol i-au făcut pe 
episcopii ortodocși să ceară alipirea la Roma, cu condiţia ca ritualul și 
obiceiurile răsăritene să se menţină, dar capitulând în privința primatului 
papal si a preceptului Filioque: aşa s-a făcut unirea de la Brest din anul 1596. 
Anumite confrerii laice salvează în parte ortodoxia și biserica ucraineană este 

astfel divizată. În anul 1701, Imperiul Habsburgic creează o așa-zisă Biserică 
„Unită“, în Transilvania, la care până la urmă aderă majoritatea episcopatului 
ortodox local pentru ca în felul acesta să se apere țărănimea română de 
opresiunea maghiară, sprijinindu-se pe Viena și pe Roma. Pentru a înăbuși 
orice rezistență, armata austriacă distruge aproape o sută patruzeci de mânăstiri 
trăgând cu tunurile asupra lor. În 1718, în urma unui lung conflict intern 
pentru ocuparea tronului patriarhal, în timpul căruia unii candidaţi au cerut 
ajutorul Romei, unitatea patriarhiei Antiohiei a fost distrusă, creându-se o 
Biserică „Greco-Catolică“. 

În formarea acestor comunități „unite“, ortodocșii au văzut refuzul ca- 
racterului lor eclezial. Problema otrăvește și astăzi relațiile dintre catolicism 
si ortodoxie. În secolul al XVII-lea, slăbită din punct de vedere intelectual, 
ortodoxia reușește să supravieţuiască datorită continuității liturghiei și spi- 
ritualitätii. Multe sinoade (Iași, 1642; Moscova, 1666-1667; Betleem, 1672) 
afirmă, între Reformă și Contrareformă, caracterul sacramental al Bisericii, 
rolul Duhului Sfânt în Sfintele Taine și pe acela al libertăţii în deschiderea 
către har. Sinodul de la Moscova, la care au participat patriarhii de Antiohia 
și de Alexandria, a denunţat mesianismul naţional și ritualismul magic, dar 
cu atâta violență, necunoaștere a istoriei, incapacitate de a admite cea mai 
mică diversitate în practica liturgică, încât a provocat schisma — Raskol — 
„bătrânilor-credincioși“ sau „vechilor ritualiști“ ruși. 


Primenirea filocalică 


Secolul al XVIII-lea a însemnat o vreme de chinuri mari pentru Biserica 
Ortodoxă. În Rusia, patriarhia este suprimată de Petru cel Mare și Biserica 
este supusă unui sinod în care puterea reală aparține unui mare funcţionar 
laic („procurorul general al Sfântului Sinod“). Împärätesele „luminate“, mai 
ales Ecaterina II, paralizează practica alegerii mânăstirilor și secularizează 
bunurile Bisericii. Imperiul Otoman, amenințat de Austria și de Rusia, devine 
persecutor. Se pregătește totuși o primenire: prin predicarea dreptății sociale 
și prin înmulțirea școlilor de toate gradele (Sfântul Tihon de Zagorsk în Rusia 
și Sfântul Cosma în Grecia) și printr-o afirmare a sevei spirituale (grupuri 
feminine de rugăciune în Rusia, reînnoirea tradiţiei isihaste în Moldova, unde 
se refugiază mari maeștri spirituali ruși și ucraineni). 

Reforma interioară izbucnește la sfârșitul secolului al XVIII-lea. Un grup 
de maeștri spirituali — în special Nicodim Aghioritul și Macarie Notaras — re- 
găsesc sensul comunitar al slujirii, preconizează deasa împărtășanie, dezvoltă 
o întreagă pedagogie a credinţei. Nicodim traduce mai multi autori spirituali 
ai Apusului, în special Exerciţiile ignatiene, si redescoperă marea sinteză 

teologică și mistică a Evului Mediu bizantin. Opera sa majoră este Filocalia, cinci 
volume in-folio publicate în anul 1782. Filocalia — „lubirea frumuseţii“ —, o 
imensă culegere de tratate teologice, ascetice și mistice (dimensiuni care în 
Răsărit nu pot fi separate), îi cheamă pe călugări, dar și pe laici, la „rugăciunea 
inimii“, „invocarea Numelui“, pentru a simţi lumina și viața care radiază din 
Hristos cel înviat. 

Paisie Velicikovski, un stareț ucrainean stabilit în Moldova, organizează, 
folosind metodele eruditiei occidentale, o vastă muncă de traducere și editare 
a textelor patristice și face ca mișcarea filocalică să treacă din lumea greacă în 
lumea slavă și română. Filocalia slavonă este publicată în 1793 în Rusia, în 
timp ce numeroși călugări formaţi de Paisie vin în această ţară, unde renovează 
„paternitatea spirituală“. Fenomene asemănătoare se observă în România și 
în Grecia. 


Europa de Sud-Est în secolul al XIX-lea 


În secolul al XIX-lea, populațiile creștine din Balcani se eliberează unele 
după altele de sub stăpânirea otomană. Biserica, aceea care a păstrat nu numai 
credința, ci și limba și cultura acestor naționalități, este în primele rânduri ale 
acestei lupte. 

Ea capătă un statut de autocefalie în fiecare dintre aceste naţiuni care 
renasc, pentru că face corp comun cu poporul și se teme de influența turcă 
asupra patriarhiei din Constantinopol. Cu toate acestea, principiul autocefaliei 
trebuie să rămână teritorial, și nu naţional. Atunci când bulgarii cer o biserică 
naţională de care depind, se pare, compatrioţii lor stabiliți la Constantinopol, 
un sinod reunit în 1872 în acest oraș, în jurul patriarhului Antim VI si al 
patriarhilor de Alexandria și de Antiohia, condamnă „filetismul“, adică na- 
tionalismul religios, ,rivalitätile nationale, certurile între popoare în interiorul 
Bisericii lui Hristos“. În Grecia, dinastia bavareză impusă de „marile puteri“ 
nesocoteste sau, mai bine zis, ridiculizează civilizația post-bizantină, iar pro- 
fetii, al căror avantaj este obârșia populară, precum măcelarul Papoulakos, 
duc lupte zadarnice împotriva ei. Adevăratul răspuns nu vine de la teologii 
formaţi în Germania, ci de la influența „colivarilor“? alungați de la Muntele 
Athos și răspândiţi în toată ţara. Ei însufletesc o întreagă renaștere culturală. 
Alexandru Papadiamantis (n. 1911) exprimă în nuvelele și romanele sale tot 
ce este mai bun în spiritualitatea monastică și populară și creionează un fel 


2. Nicodim Aghioritul si prietenii săi au fost numiţi astfel, în derâdere, de către 
adversarii lor de la Muntele Athos, pentru că ei preconizau impärtäsirea deasă și subliniau 
caracterul pascal al duminicii, refuzau ritualurile de substituție în această zi, mai precis 
consumul acelui preparat dulce care se servește la înmormântare, ,coliva“. 

de folosire liturgică a existenţei până în cele mai simple gesturi și de către fiin- 
tele cele mai primitive. La începutul secolului XX, un vizionar, Apostolos 
Makrakis, regăsește, în ciuda unor opoziții grotesti, antropologia Părinților, 
dar se face vestitorul unei „Mari Idei“ cvasimesianice, care va duce la un de- 
zastru naţional, după Primul Război Mondial. 


Rusia până în 1917 


Strälucirea Sfântului Serafim de Sarov, care definea viața creștină drept 
„dobândire a Sfântului Duh“, misiunea filocalică realizată de discipolii lui Paisie 
atrag după ele punerea în valoare a funcţiei profetice, harismatice a stareţului, 
„părinte spiritual“ înzestrat cu „înţelegerea sufletelor“: vin spre el valuri de 
oameni, nu numai din popor, ci și intelectuali „căutători de Dumnezeu“, filozofi 
si scriitori. În „pustiul“ de la Optino, unde se succedă staretii Leonida, Macarie 
si Ambrozie, pot fi văzuţi marii gânditori „slavofili“ precum Kireievski și titanii 
literaturii — Gogol și Dostoievski — ori ai gândirii — Leontiev si Soloviov. Mis- 
carea de traduceri și studii patristice, începută de mânăstiri, este reluată și dez- 
voltată de academiile teologice, care ating nivelul universităţilor occidentale. 
Închistarea castei preoților (preotul fiind aproape întotdeauna fiu de preot) este 
distrusă nu numai de revolta multor seminaristi (Stalin va fi unul dintre aceștia), 
ci si de un spirit de viață reînnoit în interiorul Bisericii. 

În acest sens sunt emblematice destinele — ca si cum s-ar încrucișa în ciuda 
distanței în timp — a doi mari gânditori religioși: arhimandritul! Alexandr 
Buharev (n. 1871) renunță de bunăvoie si în chip dramatic la o strălucită carieră 
ecleziastică pentru a mărturisi o kénosis a Cuvântului și să dea la iveală „în 
profunzimile întunecoase ale gândirii moderne“, aparent anticrestine, „abun- 
denta de lumină eristică ce se dezvăluie acolo“; Pavel Florenski, savant de geniu, 
mare matematician și fizician, vine să studieze la Academia de Teologie de la 
Moscova și dezvoltă o sinteză novatoare a gândirii creștine chiar în inima 
fenomenului științific modern. Hirotonit preot în 1911, el își va asuma im- 
portante responsabilităţi științifice după revoluţie, dar va fi stupid împușcat în 
anul 1937. 

Vedem ieșind la suprafață, pentru prima oară, din impersonalitatea ri- 
tualului și din familia patriarhală, o sfințenie sacerdotală; fenomenul este re- 
prezentat de loan de Kronstadt care evanghelizează mediile muncitorești, 


3. „Marea Idee“ preconiza restaurarea Imperiului Bizantin, concentrarea comuni- 
tätilor grecești răspândite în Asia Mică într-un singur stat. Atunci când armata greacă va 
încerca să realizeze acest proiect, în anul 1922, va fi distrusă de naționaliștii turci și toți 
grecii din Asia Mică vor fi expulzați. 

4. Titlu monahic, devenit onorific, pentru preoții de parohie; analog „abatelui“ în 
Franţa. 

dezvoltă un laborios efort în plan social, preconizează împărtășaniile dese 
pregătite de slujbe duhovnicești colective. În rest, loan de Kronstadt a fost un 
autentic și modest taumaturg. La începutul secolului XX, Biserica cere 
eliberarea ei juridică, adică refacerea patriarhiei. Convocarea sinodului este 
hotărâtă din anul 1904 si „o comisie presinodală“ pregătește un vast aggior- 
namento. Sinodul acesta, amânat mereu de un împărat marcat de o ezitare 
maladivă, se reunește în anul 1917, înainte de a fi — în anul următor — risipit 
de bolşevici; adună la un loc nu numai episcopi, ci și preoţi și delegați laici; el 
restabilește deplina responsabilitate a poporului lui Dumnezeu și alegerea 
episcopilor de către acesta; după două secole de întrerupere, el alege un 


patriarh, pe Tihon. 


Dostoievski si filozofia religioasă 


Reînnoirea este legată intim de cunoașterea tot mai profundă a Occi- 
dentului, cunoaștere care accelerează ruinarea unei religii folclorice, dar 
favorizează conştientizarea profundă a credinţei. În secolul al XIX-lea, departe 
de intelighentia sectară care-și face din ateism o religie, cei mai lucizi explorează 
prăpastia nihilismului pentru a-l descoperi aici pe Hristos, învingătorul morții 
si al infernului. Astfel, ortodoxia, prin multe aspecte arhaice (dar acest cuvânt 
poate însemna, de asemenea, fidelitate față de 4rkhé — față de mesajul original), 
este singura confesiune creștină care a atras atenţia unuia dintre „părinții“ 
modernităţii — Dostoievski —, la fel de important, dar din altă perspectivă, ca 
Marx, Nietzsche sau Freud (care-l va comenta!). Dumnezeul lui Dostoievski 
se revelează în dezmembrările omului, la hotarul neantului, profunzimi până 
atunci neexplorate. Absența lui Dumnezeu devine importantă. Credinţa trece 
„prin marele creuzet al îndoielii“. În „natura sintetică“ a lui Hristos, toți sunt 
răspunzători de toți, iar pământul devine Sfânta Taină. Dumnezeul devenit 
om respectă libertatea oamenilor până acolo încât se lasă asasinat de ei — dar 
ca să dea viață asasinilor săi. Mesajul lui Dostoievski este că Dumnezeu cel 
viu, Tatăl lui Hristos și, prin el, și al nostru, „este libertatea si bucuria omului“. 

Urmându-l pe Dostoievski se desfășoară, de la sfârșitul secolului al XIX-lea 
până la Primul Război Mondial, minunata aventură a „filozofiei religioase“ 
rusești, strâns legată de o vastă reîmprospătare științifică, artistică și literară care 
a fost numită câteodată „vârsta de argint“ a culturii rusești, de fapt, o nouă 
„vârstă de aur“. Vladimir Soloviov (n. 1900) vrea să apropie căutarea occidentală 
de contemplatia orientală, într-o viziune care anticipează ecumenismul. La 
începutul secolului XX, „noua conștiință religioasă“ (Merejkovski, Hipius, 
Ivanov), punând în aplicare lectura spirituală a lui Nietzsche, caută să unească 
dionismul și creştinismul. Pătrunși de această idee, cei mai mari resping ambi- 
guitätile, coniventa ei cu „antroposogia“. „Sofiologii“ (Florenski, Bulgakov), 

moștenitori ai lui Soloviov, conceptualizează „telurismul sacru“ al sufletului 
rus și preconizează deja o ecologie creștină. Rozanov, inversând interpretările 
lui Freud, evidenţiază în sexualitatea bazată pe dragoste calea posibilă a unei 
experienţe religioase fundamentale. Șestov clatină „evidenţele raţiunii“ prin 
»revelatiile morţii“. Nesmelov, singurul profesor de teologie printre acești 
aventurieri ai spiritului, care rareori provin din mediul universitar, sugerează 
chipul lui Dumnezeu „în negativ“, subliniind că persoana nu are o altă definiție 
decât aceea că este de nedefinit. Berdiaev accepta sfidările și minimalizările 
lumii moderne: de fapt, alegerea se face între „moartea omului“ sau descoperirea 
persoanei, chipul lui Dumnezeu, existența în comuniune, sinteza Universului. 

Este de remarcat faptul că au existat preoți și episcopi care s-au arătat in- 
teresati de numeroasele cercetări asupra sensului cosmosului, al erosului, al 
creativităţii umane, cercetări care aveau drept scop fixarea în istorie și în cultură 
a efortului de „transfigurare“ rezervat până atunci monahismului. Așa au luat 
naștere „reuniunile religioase și filozofice“ la care cei mai serioși oameni ai 
Bisericii se întâlneau cu cei mai îndrăzneţi gânditori. 


Misiunea şi Orientul Mijlociu până în 1917 


În această perioadă, misiunea ortodoxă este de fapt aceea a Bisericii Ruse. 
Identificată cu un proces de rusificare, adesea brutal — în secolele al XVII-lea 
si al XVIII-lea, legată multă vreme si de persecutarea credincioșilor de rit vechi 
(acceptaţi de către stat de abia în 1905), ea devine, în secolul al XIX-lea și până 
în 1917, mai sensibilă față de limbile și culturile locale. De acum înainte ea 
se fundamentează pe o mărturie liturgică (în limba fiecărei populații) și de 
mule ori pe un ajutor social dezinteresat. Trei mari misionari — arhimandritul 
Macarie în Siberia apuseană, loan Veniaminov și Sfântul Gherman de Alaska 
în Extremul Orient si în Pacificul de Nord înfruntă o natură aspră si distante 
enorme, încearcă să înțeleagă șamanismul, traduc Sfânta Scriptură și Liturghia 
în mai multe dialecte care în felul acesta vor căpăta statut de limbi scrise. În 
jurul anului 1900, Academia din Kazan a devenit un mare centru de studii 
misionare și de islamologie. Ea publică o întreagă bibliotecă ortodoxă în vreo 
cincizeci de limbi asiatice. Misiunea rusă se menţine în Alaska și în insulele 
Aleutine (vândute de Petersburg Statelor Unite ale Americii în 1867) și poate 
astfel uni toți imigranții ortodocși care sosesc în Statele Unite respectându-le 
diversitatea. În această țară, multi credincioși uniţi, veniţi din regiunile sub- 
carpatice și dispretuiti de un catolicism local de nuanţă irlandeză și italiană, 
se întorc de bunăvoie la ortodoxie. 

În Japonia, părintele Nicolae Kazatkin asigură înflorirea unei viguroase 
comunități ortodoxe care folosește ca limbă de cult numai japoneza. 

În Orientul Mijlociu, Biserica Rusă (reprezentată de Societatea Rusă din 
Palestina) intervine în favoarea ortodocșilor arabi dominați de un episcopat 
grec impus de patriarhul de Constantinopol, pe care otomanii îl făcuseră 
responsabilul unui #illet ortodox. Dominația aceasta, pasivitatea, ba chiar 
corupţia episcopilor îi împiedicau pe ortodocși să se apere cu eficacitate 
împotriva uniatilor (înarmaţi mai bine cultural și favorizați de Franţa) și 
împotriva misionarilor protestanți (care se bucurau de sprijinul țărilor an- 
glo-saxone). Totul se întoarce pe dos în cea mai mare și mai populată patriar- 
hie, a Antiohiei (al cărei sediu se află, din Evul Mediu, la Damasc), odată cu 
lunga criză (1891—1906) care permite venirea la putere a unui patriarh arab 
si întărirea unui episcopat autohton. Ortodocsii arabi devin atunci pionierii 
renașterii arabe, Nadha(,Trezire“), care propoväduieste unificarea și indepen- 
denta „semilunii rodnice“ într-o societate laică deschisă modernității. 


Marea încercare (de la 1917 până la Perestroika) 


Din anul 1917, violența antireligiozitätii marxiste s-a dezläntuit în Rusia, 
apoi, după cel de-al Doilea Război Mondial, în Europa de Sud-Est. 

Până în anul 1941, Biserica Rusă a suferit cele mai groaznice persecuții pe 
care le-a cunoscut vreodată lumea creștină, cu zeci de mii de martiri. Colecti- 
vizarea pământurilor, între 1928 și 1934, este însoțită de distrugerea cres- 
tinismului rural si deportarea preoților si a cântăreților de la sate, declarați 
„chiaburi ideologici“. Marile epurări staliniste dintre anii 1937 si 1938 distrug, 
ceea ce a mai rămas din intelighentia creștină: atunci a fost împușcat părintele 
Pavel Florenski. 

Din anul 1918, separarea radicală a Bisericii de stat și de școală a fost con- 
cepută în perspectiva „decăderii religiei“, fapt pe care ideologia oficială îl 
considera de neînlăturat si care trebuia să fie accelerat: de aceasta se ocupă 
asociaţia „luptătorilor fără Dumnezeu“. Sunt închise mânăstirile, seminarele 
şi academiile teologice, orice cateheză sau publicaţie creștină este interzisă. 
Decretul din 2 aprilie 1929 interzice „asociaţiilor religioase“ orice activitate 
intelectuală, culturală, socială, de binefacere. În faţa „libertăţii propagandei 
antireligioase“, obsedantă de acum înainte, acest decret autorizează doar „cultul 
religios“, dispoziţie care va fi reluată de constitutiile din 1936 si 1977. După 
moartea lui Tihon (1925), nu mai poate fi ales nici un patriarh. În schimb, 
regimul favorizează o schismă ultraprogresistă, numită „Biserica vie“, care se 
bucură de simpatia lui, și realizează în felul acesta — compromitându-le pentru 
multă vreme — unele dintre reformele prevăzute în lucrările presinodale. 

Lucrurile se schimbă puţin odată cu cel de-al Doilea Război Mondial. 
Prestigiul popular al Bisericii tradiţionale, patriotismul ei, nevoia de a uni toate 

forțele ţării, politica de colaborare cu regimul adoptată de /ocum tenens al 
apărătorului tronului patriarhal, mitropolitul Serghie, toate acestea explică 
„normalizarea“ din 4 septembrie 1943 (care nu a fost pusă pe hârtie niciodată). 
Este restabilită patriarhia (Serghie în 1944, Alexie I în anul următor, Pimen 
în 1970), multi episcopi și preoți se întorc din deportare, se poate organiza 
un învățământ religios restrâns la formarea clerului, schisma de stânga este 
dizolvată. După moartea lui Stalin, între 1953 și 1959, Biserica Rusă cunoaște 
o scurtă revigorare. În 1959, există 22000 de parohii. Din 1960 până în 1964, 
în timpul ultimei perioade a guvernului Hrușciov, asupra Bisericii se abate o 
persecuție nesângeroasă, dar asfixiantă, care distruge tot ce se realizase până 
atunci. În 1961, preotul pierde controlul asupra parohiei sale, care revine unui 
„organ executiv“ laic, ai cărui membri sunt de cele mai multe ori impuși de 
autorităţile civile. Consiliul pentru probleme religioase de pe lângă Consiliul 
de miniștri al U.R.S.S. exercita un apăsător control asupra sinodului si pa- 
triarhului, „delegaţii“ locali ai acestui consiliu îi conduc pe preoți și îi persecută 
pe cei care se botează sau își botează copiii. Numărul bisericilor deschise este 
redus astfel la circa 7000. 

Perioada următoare, aceea a „stagnării“, menţine în forme viclean mascate 
presiunea și compromite mai mult episcopatul, obligându-l să servească pro- 
paganda regimului în străinătate, în special în sânul Consiliului Ecumenic al 
Bisericilor. Din 1974, o mare parte a intelectualilor se întoarce spre creștinism 
şi organizează „seminare libere“. Dar mișcarea aceasta este zdrobită de Andropov, 
aproximativ în anul 1980, prin deportarea animatorilor ei și condamnarea lor 
ca „disidenți“. 

Bisericile ortodoxe din Europa de Sud-Est au cunoscut, după cel de-al 
Doilea Război Mondial, presiuni și persecuții asemănătoare. În România, de 
exemplu, fără a vorbi de distrugerea comunităţilor unite, sute de preoți și mii 
de credincioşi au fost întemnițați. Între 1958 si 1965, cei mai mari teologi si 
duhovnici — ca părintele Dumitru Stăniloae — au fost aruncaţi în închisori și 
în lagăre de muncă. 

Marea încercare a laicizat puternic țările din est, lăsând Biserica Ortodoxă 
extenuată, aproape fără cultură și fără gândire, refugiată într-un ghetou liturgic 
emotionant, dar fix. 


Diaspora si sinteza neo-patristică 


După cum am văzut, în Occident (Europa Occidentală, America de Nord 
si de Sud, Australia) există o diasporă ortodoxă care numără în jur de 10 mi- 
lioane de botezați. Pretutindeni, imigranții au devenit cetăţeni ai țărilor în care 
se află, iar comunităţile lor au întemeiat în mod discret o familie. Dacă lăsăm 
la o parte aventura izolată și extrem de neînsemnată a câteva grupuri pe ju- 

mătate sau în totalitate sectare, ortodoxia nu a făcut nici un fel de prozelitism 
în Occident. Totuși, se produc multe convertiri, mai ales în mediile necrestine, 
si astăzi se găsesc printre preoții si teologii Dispersiei mai multi occidentali de 
origine. Ritul bizantin este tot mai mult celebrat în limbile locale. 

În diasporă domneşte o mare confuzie canonică, coexistă mai multe „ju- 
risdicţii“, de cele mai multe ori dependente de bisericile tradiționale și deci în 
comuniune. Patriarhia de Constantinopol, ca scaun „ecumenic“ însărcinat să 
vegheze asupra unității și universalitätii Bisericii, a pretins o grijă deosebită 
asupra diasporei. Ea și-a stabilit jurisdicţia asupra Dispersiei grecești, dar nu a 
reușit să se impună asupra celorlalte naționalități, în afară de Arhiepiscopia rusă 
din Europa Occidentală. În Franţa și în Australia s-au organizat conferințe 
interepiscopale conduse de reprezentanţii locali ai Constantinopolului, iar în 
Statele Unite există o „Conferinţă permanentă“, mai destinsă. Se pare că se tinde 
spre constituirea unor biserici locale mai mult sau mai puţin autonome. În 
1970, patriarhia Moscovei i-a adunat pe ortodocșii de origine rusă și ucraineană 
care nu aparțin jurisdicției „sinodale“ în Biserica autocefală a Americii. 

Emigratia rusă, care cuprindea o strălucită elită intelectuală, a jucat un rol 
important în aprofundarea și mărturisirea ortodoxiei. La Paris, ea a fondat 
Institutul Saint-Serge, care s-a extins la New York, unde a luat ființă Seminarul 
Saint-Vladimir. Tot la Paris și-au putut duce opera la bun sfârșit majoritatea 
marilor filozofi religioși ruși: așa s-a întâmplat cu Bulgakov, Sestov și Berdiaev. 
Totuși, modernitatea exuberantă a acestui tip de gândire cerea rectificarea, 
inserarea în Traditie. Începând cu anii '40, Gheorghi Florovski și Vladimir 
Losski, Vasili Krivocein și Myrrha Lot-Borodin realizează o remarcabilă sinteză 
a lucrărilor patristice și bizantine, în anii '60, Nicolai Afanasiev pune bazele 
unei ecleziologii „euharistice“ sau „de comuniune“, Pavel Evdokimov încearcă 
să integreze în Traditie (si nu să excludă) intuitiile filozofilor religioși, Leonid 
Uspenski elucidează teologia icoanei, arhimandritul Sofronie, discipolul 
starețului Siluan de la Muntele Athos, și părintele Lev Gillet („un călugăr din 
Biserica Răsăritului“), de obârşie franceză, actualizează spiritualitatea isihastă. 
În anii 1970 si 1980, efortul este continuat, la Saint-Vladimir, de Alexandre 
Schmemann si Jean Meyendorff, la Saint-Serge, de Boris Bobrinskoi. 

Această sinteză neopatristică s-a alăturat lucrărilor convergente ale pă- 
rintelui Justin Popovici, în Serbia, și ale părintelui Dumitru Stăniloae, în 
România, si unul, si celălalt autori ai unor vaste tratate de dogmatică. Ea a fost 
germenele gândirii ortodoxe din Grecia și din Orientul Mijlociu. În Grecia, 
Ioannis Zizioulas, astăzi mitropolit de Pergam, discipol al lui Florovski, dez- 
voltă un puternic și sobru personalism hristocentric, în vreme ce Christos 
Yannaras, influenţat mai mult de Losski, critică Occidentul plecând de la tema 
persoanei în comuniune și aduce o admirabilă reflecţie asupra erosului. 

După căderea comunismului 


Dată fiind perioada mare de timp a opresiunii în Rusia (unde mai mult de 
o sută de episcopi au fost uciși), dată fiind replierea forțată asupra vieţii liturgice 
şi contemplative, bisericile ortodoxe nu au participat în mod direct — așa cum 
au făcut bisericile Catolică și Luterană — la căderea comunismului. Doar în 
România „revoluţia“ s-a făcut cântându-se „Tatăl Nostru“. Totuși în Rusia, 
care a jucat un rol esenţial, perestroika a fost precedată de o efervescenţă de 
sevă creștină în rândul unei părți a intelectualilor și a început printr-o îndelungă 
reflecţie publică asupra valorilor si fundamentelor lor spirituale. Mileniul 
„botezării“ Rusiei a fost sărbătorit cu solemnitate în iunie 1988 si Biserica s-a 
putut reorganiza în urma unui sinod, renuntându-se la constrângerile la care 
fusese supusă, în special în organizarea parohiei. Numărul bisericilor deschise 
este în continuă creștere și va atinge nivelul din 1960, nivel depășit în privinţa 
numărului mânăstirilor. Legea din octombrie 1990 a stabilit o reală libertate 
de conștiință. 

În Europa de Sud-Est, unde nomenclatura s-a menţinut, în unele cazuri 
transformându-se în capitalism sau naționalism, Biserica se trezește mai greu. 
Abia la începutul anului 1992, Biserica Serbiei s-a detașat de regim și a adoptat 
o atitudine de reconciliere și de pace, în plină criză a ex-lugoslaviei. 

Aceste biserici sunt confruntate cu patru mari probleme: „epurarea“, cate- 
heza, folosirea libertăţii și, în sfârșit, câteodată întrepătrunse, antagonismele 
etnice și relaţiile dificile cu celelalte confesiuni creștine. 

Multi episcopi s-au compromis mai mult sau mai putin în timpul vechiului 
regim: aceasta este însăși condiția supraviețuirii si în cele mai multe cazuri nu 
era vorba decât de aparente. În Rusia, în anul 1990, alegerea unui patriarh 
tânăr și activ, Alexis II, a înlesnit o anumită cäintä, canonizarea martirilor pe- 
rioadei sovietice, desemnarea unor episcopi tineri care întrunesc și încrederea 
poporului. Cu toate acestea, un număr mare de credincioși doresc o epurare 
radicală și aşa s-a produs o schismă a celor ,curati", întreținută de jurisdicția 
„sinodală“, sub numele de „Biserica Rusă Liberă“. 

Botezarea adulților s-a extins, mai ales în Rusia, și cea mai urgentă problemă 
este aceea a catehezei și, poate, a unor reforme liturgice, căci limba cultului, 
slavona (slava veche) este tot mai putin înțeleasă. Se înmulțesc asociaţiile, con- 
freriile, societăţile care încearcă să facă faţă situației. Patriarhia a deschis circa 
treizeci de seminare și „colegii de teologie“, patronează o mare mișcare a 
tineretului de care se ocupă un episcop de treizeci și cinci de ani. Unele parohii 
rusifică slavona și practică deasa împărtășanie. Dar lipsesc marii moralisti si, 
în același timp, instrumentele de lucru. Schimbările sunt prudente, pentru a 
se evita formarea unei noi schisme a „vechilor ritualiști “. 

Socul libertăţii apusene — libertatea moravurilor, vulgaritatea culturii de 
masă, fascinația banului, pierderea a ceea ce mai rămăsese din reperele tra- 
ditionale — atrage după sine reacţii de respingere si de retragere, fie într-o 
religie severă, absolut „verticală“, fie într-un naționalism de multe ori 
fascinant; unii visează să înlocuiască ideologia comunistă cu o ideologie 
naţional-ortodoxă... Adesea este denuntatä iudeo-masoneria, iar declarațiile 
ferme ale patriarhului Alexis II împotriva antisemitismului nu sunt întotdeauna 
bine primite. Dar există, de asemenea, un curent puternic în favoarea unui 
„creştinism deschis“ — acesta este numele unei asociații fondate la Petersburg, 
de Vladimir Porech — care luptă în favoarea drepturilor omului, a unui dialog 
cu ateii, a folosirii creatoare a libertății. Pe de altă parte, Biserica dezvoltă o 
angajare socială pentru ajutorarea celor defavorizati, tot mai numeroși în urma 
tranziţiei economice actuale. 

Sectele americane, bogate si active, invadează Europa de Est. Renașterea 
bisericilor „unite“, lichidate în 1946-1948 din ordinul lui Stalin, provoacă 
o tensiune puternică între catolicism și ortodoxie. În Ucraina apuseană, 
comunitatea greco-catolică, susținută de naționalismul local, s-a reconstituit 
brutal în defavoarea ortodocșilor. Pe de altă parte, aceștia sunt învrăjbiţi în 
restul Ucrainei: guvernul favorizează o Biserică ucraineană autocefală, pentru 
moment izolată din punct de vedere canonic, iar presiunile împotriva Bisericii 
majoritare cresc; această Biserică, accedând la o autonomie internă, înțelege 
să rămână legată de patriarhia Moscovei. În Slovacia și Transilvania, tinerele 
generaţii ale comunităţilor greco-catolice doresc parcă să rămână credincioase 
ortodoxiei. De aici rezultă două situaţii opuse de gravă nedreptate: în Slovacia, 
unde statul a redat uniatilor toate locasurile de cult, acestea nu sunt folosite 
deloc, în timp ce ortodocșii trebuie să slujească pe stradă; în Transilvania, 
ortodocșii cer organizarea unor referendumuri populare, iar uniatii, care re- 
fuză acest lucru, nu au locașuri de cult în care să slujească. 

În linii mari, bisericile ortodoxe si, mai întâi, Biserica Rusă, atât de multă 
vreme umilite, se simt în stare de inferioritate în faţa unui posibil prozelitism 
catolic, iar anumite iniţiative deloc bine-venite sau prost interpretate au trezit 
o veche neîncredere. Totuși, „la bază“ mai există încă schimburi amicale. 
Mişcarea creată de părintele Alexandr Men, un mărturisitor asasinat în mod 
misterios în anul 1990, rămâne legată de comunitatea religioasă de la Taize și 
de reînnoirea harismatică; multe medii catolice, mai ales în Franţa, duc o 
activitate de ajutorare dezinteresată. 

La rândul său, noul patriarh al Constantinopolului, Bartolomeu I, refuză 
orice „isterie anticatolică“ și împiedică o ruptură totală a dialogului. 

ASPECTE ALE ORTODOXIEI 


Sensul Bisericii 


Biserica este Trupul lui Hristos, Templul Duhului Sfânt, Casa Tatălui. Fun- 
damentul ei este reprezentat de Evanghelie si de Euharistie. Fiecare comunitate 
euharistică, grupată în jurul episcopului ei, o manifestă, pe măsura comuniunii 
ei cu toate celelalte după o analogie trinitară. Iar unitatea tuturor comunităților 
euharistice se exprimă, sub pecetea Evangheliei, în sinodalitatea permanentă a 
episcopatului, ea însăși inseparabilă de un consensus al întregului popor al lui 
Dumnezeu. Comuniunea aceasta se organizează în jurul „centrelor de acord“, 
astăzi, în esenţă, patriarhiile, al căror primat este ales de egalii săi, de multe ori 
cu participarea poporului, și își are întotdeauna sediul în „sinodul său“. 

Un prim episcop deţine primatul universal, cu prerogativele sale (teoretice) 
de recurs, inițiativă şi președinție. Astăzi, acesta este patriarhul de Constantinopol 
sau „patriarhul ecumenic“, fiind de la sine înțeles că Roma își poate relua 
primul loc dacă divergentele teologice și ecleziologice sunt depășite. 

În momentele de criză ma joră, s-au reunit sinoade panortodoxe, prezidate 
de patriarhul ecumenic sau de reprezentantul său, adică în secolele al XVII-lea 
şi al XIX-lea (ultimul în anul 1872, la Constantinopol). Înmulțirea bisericilor 
naţionale în epoca modernă, îngustarea corelativă, agravată de prăbușirea 
Greciei în Asia Mică, a ariei de jurisdicție a Constantinopolului, certurile cu 
privire la diasporă, opoziţia dintre Moscova și Constantinopol în timpul 
Cortinei de Fier făcuseră dificilă exprimarea unităţii si universalitätii Bisericii. 
Atenagora I, patriarh ecumenic (1949-1972), a făcut un efort imens de 
strângere laolaltă a bisericilor ortodoxe; la fel si patriarhul Dimitrios I (1972- 
1991). Efortul acesta este continuat astăzi de Bartolomeu I. Din 1961, 
conferințele panortodoxe se reunesc frecvent, a început un proces presinodal, 
primatul se reînnoiește, ca „o ofrandă jertfelnică a slujbei“. La 15 martie 1992, 
Bartolomeu I a inaugurat o formulă de synaxa (adunarea) tuturor patriarhilor 
si șefilor bisericilor autocefale. 

Viaţa liturgică, ce implică slujbe foarte lungi și ample, nu înseamnă numai 
prilej de Bunăvestire, ci și o participare la viaţa reînnoită. Biserica Ortodoxă 
a păstrat ritualul zis bizantin, organizat în realitate pentru prima oară la 
mânăstirea palestiniană a Sfântului Sava. Acesta cuprinde texte din chiar 
primele secole ale creștinismului și o imnografie tot mai vastă. Ciclurile 
liturgice se întrepătrund într-o simfonie complexă. Totul esteanimat de ciclul 
pascal, totul culminează cu Pastile, „sărbătoarea sărbătorilor“, atunci când 
răsună fără încetare refrenul: „Hristos a înviat din morți / Cu moartea pre 
moarte călcând / Şi celor din morminte / Viaţă dăruindu-le.“ 

Poezia liturgică reia fără încetare, până la interpretările „tipologice“ ale 
Vechiului Testament, ritmul fundamental al morţii și al Învierii, al Crucii și al 
slavei. Prin „iubire nebună“, Cel de Nepătruns se lasă simţit, Cel de dincolo 
de esență devine mic copil, „Viaţa moare“ ca să înviem noi. 

O frumuseţe de tip special, care ţine de „spiritualitatea trupească“ și de 
simbolism, împacă și luminează toate facultățile prin cânt, icoană, lumina 
candelabrelor și a lumânărilor, mirosurile, gesturile de înclinare și prosternare. 
Transfigurarea simţurilor prin frumuseţea care „face să se nască orice comu- 
niune“ (Dionisie Areopagitul), durata însăși a slujbelor, urmărite în picioare 
în cele mai multe dintre bisericile ortodoxe, toate acestea au ca urmare o 
interiorizare, toate acestea trezesc „inima“. 

Polului liturgic îi răspunde în mod firesc polul monastic, un singur „ordin“ 
îndreptat spre contemplatie. Fiecare mânăstire are propriile ei obiceiuri și figuri 
exemplare. Mânăstirea este un loc de permanentă slujbă, comunitară sau 
individuală (în chilie). Tensiunea de la începuturi dintre eremitism și ceno- 
bitism a dispărut, căci viața comunitară, singura școală adevărată de smerenie, 
este considerată o pregătire indispensabilă celor cu vocaţia singurătăţii. 
Călugării cei mai avansați primesc „marele veșmânt“, simbol al morţii din 
iubire care duce la Înviere. 

Totul se întâlneşte în icoană, unde omul se revelează ca sälas al lui Dum- 
nezeu, chip al veșniciei. În icoană nu există un izvor vizibil al luminii şi nu 
este nici întuneric. Totul pare însorit interior și perspectiva se inversează, 
spaţiul, în loc să se închidă ca o închisoare, se deschide spre infinit. Ca și 
stareţul, sfântul reprezentat de icoană — cu atât mai mult dacă este însuși Isus 
Hristos — nu se interpune, el ne trage după el în rugăciunea lui, ne face să 
intrăm în communio sanctorum. Icoanele si frescele acoperă nu numai zidurile 
bisericii și, în mod deosebit, iconostasul, ci, în fiecare casă, formează un fel de 
altar domestic, ceea ce rușii numesc „colțul cel frumos“. Orice moment major 
din viaţă, în special căsătoria, este binecuvântat printr-o icoană. 

În această lume prea plină, prezentele personale transfigurate se înscriu nu 
numai prin icoane, ci și prin moaște, adică prin „ceea ce a rămas“ dintr-un 
trup sfânt. Mormintele martirilor erau venerate încă din secolul al II-lea. 
Această venerare s-a extins apoi la toţi cei care, prin viața și moartea lor, au 
fost martorii lui Hristos. În mod general, în creștinism, religie a Întrupării și 
a Învierii, trupul mort a încetat să fie considerat impur și cimitirele, departe 
de a fi separate de așezările locuite, și-au făcut loc în inima satului sau a 
orașului, lângă biserică, ba chiar lângă altarul în care Cuvântul care s-a întrupat 
este sărbătorit în Sfânta Euharistie „pentru viața lumii“. Credinţa ortodoxă 
afirmă că unirea cu Hristos, integrarea baptismală și euharistică în „Trupul 
Său de Viață“, face ca harul Duhului Sfânt să pătrundă în toată ființa omului, 

nu numai în sufletul lui, ci în însăși materia trupului (și de aici în materia lumii). 
Trupul mort — de unde respectul care îi este arătat — este un germene de înviere: 
în mod deosebit trupul sfântului, în care separarea contra naturii a sufletului 
de trup, caracteristică stării post-mortem, este depășită într-o manieră specială 
printr-o anticipare a celor de pe urmă. Venerarea moaștelor este deci, în această 
tradiţie, comuniunea cu o prezență personală plină de forța Învierii, așa cum 
stau mărturie vindecările care se produc adesea în preajma lor. 

„În taină“, mai mărturiseşte Biserica, materia moaștelor este deja materia 
Noului Ierusalim. De aceea moaștele sunt așezate într-un altar în care se slujește 
Sfânta Euharistie, deci acolo unde Împărăţia lui Dumnezeu vine la noi într-o 
cantitate mică de materie transfigurată. Pentru teologia și sensibilitatea orto- 
doxă, moaștele, icoanele, împărtășirea cu „lucrurile sfinte“ și comuniunea 
sfinților sunt inseparabile. 

Recunoașterea sfinteniei este foarte simplă. Ea este mai întâi populară, apoi 
vine confirmarea episcopului locului. În epoca modernă se adaugă recunoașterea 
obligatorie a sinodului patriarhal. 


Rugăciunea lui Isus sau rugăciunea inimii 


„Rugăciunea lui Isus“, sau mai degrabă către Isus, constituie puterea căii 
isihaste. Ea implică în primul rând o concepţie unitară asupra omului, pentru 
care sufletul și trupul sunt inseparabile (,Släviti-L pe Dumnezeu în trupurile 
voastre“, spune Sfântul Apostol Pavel). Hristos restaurează această unitate, al 
cărei germene în noi este harul botezätor care învestește interioritatea cea mai 
lăuntrică a omului, centrul lui cel mai central, am putea spune, pe care această 
tradiţie, cu Biblia, îl numește „inimă“ (ceea ce nu coincide decât partial cu 
inima fiziologică). Cuvântul „inimă“, aici, desemnează „locul lui Dumnezeu“. 
Pentru Sfântul Grigorie Palamas, inima este „corpul cel mai lăuntric al 
trupului“5, adică germenele trupului slăvit. Inima este rădăcina intelectului. 
Trebuie deci să unificăm intelectul și inima, folosind respirația. Căci răsuflarea 
omului, atunci când el poartă și enunță Numele Cuvântului întrupat, se unește 
cu însăși Răsuflarea lui Dumnezeu, cu Duhul Său, pentru că Tatăl, spune 
Sfântul loan Damaschinul, „enunță Cuvântul pe Răsuflarea Lui“6, 

În al doilea rând, rugăciunea lui Isus se bazează pe taina Numelui. 
Numele, în Biblie, nu este posesie magică, ci mijloc de comuniune. Numele 
propriu al lui Dumnezeu, care nu poate fi pronunţat, se face cunoscut în 


5. Citat de J. Meyendorff, Introduction à l'étude de Grégoire Palamas, Paris, Le Seuil, 
coll. „Patristica Sorbonensia“, 1959, p. 24. 
6. loan Damaschinul, De fide orthodoxa, PG. 95, 60 D. 

renunțarea totală a Crucii: numele de Isus (Iesua înseamnă „Dumnezeu 
mântuiește“, „Dumnezeu eliberează“) exprimă astfel iubirea lui Dumnezeu 
pentru om, comunică comuniunea trinitară. A spune „Isus Hristos Fiul lui 
Dumnezeu“ înseamnă într-adevăr a invoca Treimea: „Hristos“, să ne amin- 
tim, înseamnă „unsul“, miruirea nu este altceva decât Duhul Sfânt, si 
„Dumnezeu“ îl desemnează pe Tatăl. Numele cheamă și aduce o prezență. 

Rugăciunea lui Isus, în sfârșit, încearcă să aplice porunca evanghelică și pau- 
lină: „Rugaţi-vă fără încetare.“ Ceea ce înseamnă descifrarea existenţei prin 
moartea și învierea lui Hristos, pentru a „respira Duhul“. Prin aceasta unim — și 
eliberăm — rugăciunea mută a lucrurilor, „geamătul“ și slujba Universului. 
Instrumentul cel mai folosit pentru „rugăciunea neîntreruptă“ este o formulă 
scurtă repetată cu blândete, pornind de la Kyrie eleison ( „Doamne, ai milă de 
mine“) sau de la „Slăvit fii, o, Dumnezeule“ până la fraza tesutä din chemările 
evanghelice și devenită obișnuită: „Doamne Isuse Hristoase, Fiule al lui 
Dumnezeu, miluieste-mä pe mine, păcătosul.“ Formulă susceptibilä de usuräri 
progresive, până la pulsatia tăcerii. 

Necesară în permanență, metanoia este mult mai mult decât „căința“ în sens 
moral. Este o revoluţie a simțului nostru al realului. Păcatul, într-adevăr, este 
în același timp despărţire şi poftă nesätioasä, narcisism metafizic, el face ca totul 
să graviteze în jurul egoului. Merznoiz este deschisă binecuvântării, lumii lui 
Dumnezeu, ea metamorfozează încetul cu încetul „patimile“ ucigase si sinucigase 
în „virtuţi“, care sunt tot atâtea participări la Numele divine prin sfânta omenie 
a lui Hristos. „Memoria morţii“ dezvăluie neliniștea fundamentală si devine 
„memoria lui Dumnezeu“, a lui Dumnezeu cel întrupat și răstignit, care nu 
încetează să coboare în infernul nostru interior pentru a ne elibera. „Paza inimii“ 
sau a „minţii“ ne permite să îndepărtăm „gândurile“ disociante, să degajăm 
miezul lor psihic pentru a-l oferi, fie și în cea mai smeritä simtire, să poleim 
„oglinda inimii“ în care începe să se reflecte lumina dumnezeiască. 

Vine atunci „trezirea“ (nepsis) care ne scoate din somnambulism, din insen- 
sibilitatea spirituală, din ciclurile de satietate si lăcomie, din această stare de 
„uitare“ în care nu mai știm nici să iubim, nici să admirăm. Deșteptarea se 
transformă în „vigilență“, în așteptarea si în presentimentul Mirelui că vine 
prin noaptea — și lumina — tuturor lucrurilor. Harisma majoră este aici aceea 
a lacrimilor, sensibilitatea (care este aici o înțelegere a inimii) care, din „inimă 
de piatră“ sau mai degrabă înveșmântată în ceață și noroi, devine „inimă de 
carne“, „lăcaș al lui Dumnezeu“, pământtainicunde rodește lumina botezului 


7. Grégoire Le Sinaïte, „De la vie contemplative“, în Petite Philocalie de la prière du 
cœur, Livre de vie, nr. 83-84, p. 185. 
8. Cf. Rom. 8, 20. 

atunci când lacrimile amărăciunii devin lacrimi de mulțumire. „Cel ce a 
îmbrăcat plânsul fericit și plin de har ca pe o haină de nuntă a cunoscut râsul 
duhovnicesc al sufletului“, spune Sfântul loan Scărarul.? 

Împäcarea interioară deschide către adevărata libertate care face posibilă 
iubirea dezinteresată a aproapelui, „iubirea vrăjmașilor“. Pentru a cita încă o 
dată din Sfântul loan Scärarul, unul dintre cei mai iubiți scriitori asceti din 
Răsărit: „Aducerile aminte ale Patimilor lui Isus vor tămădui sufletul ce ţine 
minte răul, ruşinându-l puternic cu a Lui netinere de minte a răului. 10 

Pentru a înlesni unirea și trecerea mai departe, se pot folosi ritmurile 
fundamentale ale trupului, rânduite vocației lui de a deveni „templul Duhului 
Sfânt“. Rugăciunea lui Isus poate fi pronunțată pe ritmul inspiraţiei și expi- 
ratiei, după cum a fost precizat în celebrele Povestiri ale unui pelerin rus pe la 
1860. Astfel, putin câte putin, prezenţa lui Hristos și adevărul ființelor și 
lucrurilor se înscriu pe oglinda inimii. Rugăciunea se infuzează în liniște. 
Necesara „teologie negativă“, care îndepărtează conceptele și imaginile despre 
Dumnezeu, devine pură așteptare, „rugăciune curată“, rugăciune dincolo de 
rugăciune. Atunci, datorită harului, antinomia absolut de neconceput a lui 
Dumnezeu „dincolo de Dumnezeu“ și a Celui răstignit înflăcărează inima. 
Mai întâi simţi niște atingeri de foc pline de blândete, apoi scufundarea în 
oceanul Luminii, cum spun maeștrii spirituali siriaci. Printr-o ultimă moarte 
din iubire, „moarte-înviere“ care restaurează, într-un ritm de entaz-extaz!!, 
relația personală, „inima-duh“ primește, simte, dincolo de propria sa trans- 
parentä, Chipul Celui Rästignit-Slävit; cu Hristos, în el, Duhul conduce 
sufletul către nașterea veşnică în „sânul Tatălui“. De acum înainte, rugăciunea 
devine o stare, chiar și bătăile inimii sărbătoresc Viaţa dată nouă, muritorilor, 
mai tare decât toate mortile. Acest entaz-extaz al „îndumnezeirii“ face posibilă 
şi ,contemplatia slavei lui Dumnezeu ascunsă în ființe și în lucruri“??. Întreaga 
forță a patimii omului devine compătimire, tandrete ontologică, blândete a 
celor puternici. Omul care se roagă primește uneori „înțelegerea sufletelor“, 
„cunoașterea“ harismatică a inimilor, vocaţia de părinte (tată sau mamă) spi- 
ritual, ale cărui cuvânt și tăcere deşteaptă, vindecă, îndreaptă pe căile lăuntrice. 
Paternitate spirituală care, putin câte putin, împărtășește Duhul Sfânt. 


9. Sfântul loan Scärarul, Scara Sfântă, treapta a 7-a [Trad. rom. în Filocalia, trad. 
de pr. D. Stăniloae, vol. IX, București, Institutul Biblic si de Misiune Ortodoxă, 1980, 
p- 175 — n. tr.]. 
10. Id., treapta a 9-a [în Filocalia, vol. cit., p. 198 — n. tr.]. 
11. Entaz: cunoaştere a lui Dumnezeu prin plenitudinea interioară. Extaz: tensiune 
către izvor mereu dincolo de această lumină interioară. 
12. Isaac Sirul, Tratate ascetice, tratatul nr. 72. 

Pentru „pneumatofor“ (purtător de Duh Sfânt), trupul devine interior 
sufletului, sufletul Duhului: „rugăciunea lui Isus“ se revelează, în perspectiva 
Împărăției lui Dumnezeu, zămislire a Universului ca „trup de slavă“, „trup 
al lui Dumnezeu“. 


În centrul comuniunii sfinților: Maica lui Dumnezeu 


Maria, „Maica lui Dumnezeu“, este prezentă pretutindeni în mod discret, 
în Biserica Ortodoxă, atât în #heotokion care, cu invocarea Sfintei Treimi, 
închide orice imn liturgic, ca si în nenumărate icoane: „Fecioara înseninată“, 
bust, cu mâinile ridicate, cu un medalion pe piept care îl reprezintă pe Prunc, 
ilustrare a profetiei: „O Fecioară va naște Prunc“; Hodiguitria, „aceea care 
călăuzește“ și îl arată pe Hristos în picioare, depărtându-se deja de ea; „Fecioara 
blândeţii“, cea mai iubită, cea mai cunoscută, Notre-Dame de Vladimir, de 
exemplu, care își lipește cu putere fața de Faţa lui Isus, copil și adult în același 
timp. Se observă că Mama este aproape întotdeauna în umbra Fiului ei; singura 
dogmă pe care o cunoaște Biserica Ortodoxă referitoare la Maria este aceea 
dată la Efes (431), în care ea a fost confirmată Theotókos, Maica lui Dumnezeu, 
o dogmă cu scop pur hristologic. 

„Dumnezeu a devenit om pentru ca omul să poată deveni Dumnezeu“, le 
place să spună Părinților fondatori. Trebuie corelate aici două icoane: Fecioara 
cu Pruncul si Adormirea Maicii Domnului (care în Apus se numeşte Răpirea 
la Cer a Maicii Domnului). În prima, îl ţine în braţe si îl apără pe Prunc, îl 
primește pe Dumnezeu în numele întregii omeniri, în ea si prin ea Dumnezeu 
devine om. În Adormirea Maicii Domnului totul este invers: Maria este întinsă, 
moartă, rămășițele ei pământești, o crisalidă neagră, barează compoziția 
orizontal. Dar spaţiul morţii se deschide, apare Hristos, victorios, verticală de 
lumină care face din icoană o cruce de slavă. El ia în mâini sufletul Mamei 
Sale, prunc care își va desăvârși nașterea în împărăția lui Dumnezeu. Își lipește 
faţa de faţa acestei femei-prunc, sămânță a creaţiei transfigurate. „Tu ai trecut 
spre Viaţă toată, tu care ești Maica Vieţii“, cântă liturghia bizantină. 

Astfel, fiinţa bisericească si marială coincid, urmând o ontologie a tainei și 
iubirii. Maria este Maica lui Dumnezeu devenit om și deci și a oamenilor 
chemaţi să devină Dumnezeu. Pavel Florenski a pututspune că Maria reprezintă 
„inima“ Bisericii. „Dacă Domnul este Capul Bisericii, plecata lui Maică, ce dă 
binecuvântarea lui Dumnezeu, este cu adevărat ¿nima Bisericii, prin care aceasta 
împărtășește mădularele și darurile Sfântului Duh, ea este cu adevărat aceea 
care dă viaţă, izvorul de viață dătător.“!5 Multe icoane o reprezintă pe Maria cu 


13. P. Florensky, La Colonne et le fondement de la vérité, trad. fr., Lausanne, L'Âge 
d'homme, 1975, p. 231. 

trupul ca o fântână, multe mânăstiri sunt așezate sub patronajul Fecioarei 
„dătătoare de viață“. „Cel ce crede în Mine precum a zis Scriptura: râuri de apă 
vie vor curge din pântecele lui“ (loan 7, 38), spune Isus. 


Biserica, statul, natiunea 


În istoria ortodoxiei se îmbină două teme care se juxtapun în textele 
Noului Testament: textele supunerii faţă de autorităţi, pe de o parte, pentru 
că menţin un spaţiu de ordine și de pace, evită haosul; pe de altă parte, textele 
de contestare apocaliptică, ce văd în stat Fiara și în societatea păgână Marea 
Prostituată. Cuvântul lui Hristos după care trebuie să dai Cezarului ce este al 
Cezarului și lui Dumnezeu ce este al lui Dumnezeu a suscitat atitudinea fun- 
damentală și atât de mult prezentă în secolul nostru al martiriului. Martirul 
nu se supune Cezarului când acesta vrea să se facă adorat și deci suprimă li- 
bertatea de spirit, dar el nu se revoltă, se roagă și acceptă verdictul lui, tortura, 
deportarea sau moartea. 

Dezordinea majoră survine odată cu „convertirea“ Cezarului: la începutul 
secolului al IV-lea, Constantin asigură libertatea Bisericii; la sfârșitul aceluiași 
secol, Teodosie face din creștinism religia oficială, și unică, a imperiului. 
Acesta, căruia îi vom spune bizantin, dar care întotdeauna s-a definit el însuși 
ca „roman“, a supravieţuit mai bine de un mileniu în Răsărit, iar imperiul 
Rus — în fapt și el multinațional — se va voi, până la căderea din 1917, mos- 
tenitorul lui. Însuși Constantin se definea ca „protector al Bisericii (ho episte- 
mondrches tes ekklestas) şi „episcop din afară“. În secolul al VI-lea, Justinian 
a precizat relaţia Bisericii cu Imperiul ca o „simfonie“: conduc împreună 
omenirea pe căile lui Dumnezeu. Novela VI le arată ca două funcţii comple- 
mentare ale aceluiași organism, cu referință la dogma de la Calcedonia asupra 
unirii, fără separare sau amestec, între divin si uman. 

Criza iconoclastă, în secolul al VIII-lea și în prima jumătate a secolului 
al IX-lea, a fost marcată de o pronunţată dezvoltare a cezaropapismului. Dar 
Biserica a rezistat — prin martiraj — așa cum rezistase împăraţilor arieni. 
Epanagogé, „Recapitularea Legii“, promulgată de împărații Vasile Mace- 
doneanul și Leon Filozoful, în secolele al IX-lea si al X-lea, definește o adevărată 
„monobioză“: unitatea Sacerdotiului si a Imperiului este aceea a sufletului cu 
trupul, împăratul stăpânind trupul și patriarhul sufletul. Împăratul, sfințit, 
este considerat harismatic, ales al lui Dumnezeu și al poporului (principiul 
eredității nu exista în Bizanţ, chiar dacă, în mai multe rânduri, el a fost schițat 
de facto). Împăratul concentrează și reprezintă „preoţia regească“ a poporului 
si, din secolul al XVIII-lea, primește în momentul sfințirii ungerea cu sfântul 
mir care o dublează pe cea primită la botez. Harisma lui este a înțelepciunii, 

harisma solomoniană manifestată prin construirea Noului Templu, Biserica 
sfintei intelepciuni („Te-am învins, Solomoane“, a strigat Justinian la inau- 
gurarea ei), în centrul orașului, simbol al Noului Ierusalim. Se vede că ideologia 
„simfoniei“ este profund anistorică: este iluzia unei escatologii deja realizate 
(de la „seninul de pe cer“ care l-a tulburat pe Constantin), perspectivă care 
face din Hristos, al cărui locţiitor este împăratul, un Pantocrator mai degrabă 
decât Cel Răstignit: Crucea fiind de acum emblema victoriei, cerească și vre- 
melnică în același timp. Împăratul convoacă sinoadele și controlează admi- 
nistratia materială, adică financiară a Bisericii. În afară de câteva excepții — 
Nicolae Misticul, care s-a opus „tetragamiei“ lui Leon Filozoful, Arsenie, care 
l-a excomunicat pe Mihail III Paleologul pentru uzurparea tronului —, pa- 
triarhul este în mâna basileus-ului. 

Nu este mai putin adevărat că structura societăţii bizantine este cu adevărat 
bipolară: pe de o parte, desigur, împăratul, dar, pe de altă parte, călugării (în 
special, cu republica monastică de la Sfântul Munte Athos, de la finele 
secolului al X-lea). Tentativele imperiale de a modifica doctrina sau etica au 
stârnit întotdeauna, după cum am precizat mai înainte, rezistență din partea 
unei „biserici mărturisitoare“, care unea în jurul ei călugării și poporul şi, 
până la urmă, și episcopatul. 

Imperiul Bizantin era multinațional. Dincolo de teritoriile pe care le ad- 
ministra direct, el îngloba un fel de commonwealth de state independente, dar 
care recunoșteau rolul de simbol al basileus-ului și al patriarhului. Acesta 
confirma, chiar desemna (pentru Rusia) primatul bisericilor lor, autonome, 
dar nu autocefale. Călugări veniți din toate aceste țări se grupau la Muntele 
Athos. La sfârșitul Evului Mediu, în timp ce imperiul, subtiat fără încetare, 
devenea propriu-zis grec, slavii din Balcani, bulgarii și sârbii, pătrunși de 
cultura bizantină, au profitat de slăbirea Constantinopolului în urma agre- 
siunilor lor, ale latinilor și ale turcilor, a ravagiilor făcute de epidemia de ciumă 
neagră, pentru a se afirma nu doar ca naţiuni independente, ci chiar pretendente 
la imperiu. La fel vor sta lucrurile și cu Rusia după căderea Constantinopolului. 
Visul imperial se proiectează atunci asupra desteptärilor nationale, nostalgie 
a universalitätii și a fuziunii poporului lui Dumnezeu cu oricare popor care se 
consideră ales. Așa au luat naștere mesianismele veterotestamentare. 

După ce otomanii au pus mâna pe Balcani, Rusia s-a vrut succesoarea 
Bizanțului. În secolul al XVI-lea, suveranul își ia titlul roman de Cezar, tar, si, 
în același timp, se dezvoltă tema celei de-a „Treia Rome“ și a celui de-al „Treilea 
Imperiu“. Tema aceasta a fost respinsă de marele sinod de la Moscova, din 
1666-1667, dar a lăsat urme adânci. Țarul, apoi „împărații“ (dornici, în se- 
colul al XIX-lea, de a redestepta vechiul simbol) primeau, ca basileus, o nouă 
ungere harismală în momentul încoronării lor, iar în timpul ceremoniei se citea 

pericopa din Evanghelia după Matei (22, 15-22), unde se găsește fraza: „Daţi 
deci Cezarului cele ce sunt ale Cezarului și lui Dumnezeu, cele ce sunt ale lui 
Dumnezeu.“ Până în secolul al XVI-lea a supravieţuit structura bipolară a so- 
cietätii: Biserica avea dreptul de mijlocire (pe alovanie); episcopii sau superiorii 
mânăstirilor puteau să pledeze în favoarea gratierii celor condamnaţi sau să 
înainteze proteste către împărat dacă li se părea că legile sau actele nu erau 
conforme cu conștiința creștină. Pentru că și-a exercitat dreptul acesta de 
denuntare solemnă în faţa lui Ivan cel Groaznic, mitropolitul de Moscova, Filip, 
multă vreme călugăr la Solovski, a fost închis și apoi sugrumat. 

Nu ar trebui să uităm totuși că Biserica Ortodoxă a trăit în cu totul alte 
regimuri: fie în semidemocratia medievală a orașelor libere Novgorod și Pskov, 
fie în republicile cazace, fie în monarhiile constituționale din Balcani înainte 
de ocuparea comunistă, fie, mai ales, departe de orice triumfalism și, începând 
cu secolul al VII-lea, sub dominaţia islamului. Acesta, arab și apoi turc, a pro- 
vocat consecințe contrastante. Patriarhii apostolici de Alexandria, Antiohia și 
Ierusalim au acceptat cu umilință o îndelungată situație de dhimmi’. După 
abolirea acesteia, în secolul al XIX-lea, arabii creștini, mai ales antiohieni, au 
jucat un rol principal în deșteptarea și modernizarea lumii arabe. Până în zilele 
noastre, atitudinea lor față de islam a fost o atitudine de nonviolentä și de bună 
convietuire. În Evul Mediu, ei au refuzat să pactizeze cu cruciații. În timpul 
războiului din Liban, nu au pus mâna pe arme. Atasamentul lor la „lumea 
arabă“ este o atitudine de universalitate, dincolo de orice naționalism. 

Patriarhul de Constantinopol, pe care turcii l-au pus în fruntea #éller-ului 
ortodox, a profitat de aceasta pentru a-i favoriza pe greci în Balcani în defa- 
voarea slavilor, pentru a eleniza "Țările Române, pentru a încerca, în mod 
discret, reconstituirea unui fa de Imperiu Bizantin chiar în interiorul sistemului 
otoman. Tentativă zadarnică, măturată în secolul trecut și la începutul acestui 
secol de mișcarea modernă a naționaliștilor care s-au alăturat, în întreaga 
Europă de Sud-Est, unei rezistenţe sălbatice în fața ocupantului „necredincios“. 
Represiunea turcă, înmulțind numărul „neo-martirilor“, a pecetluit în durere 
alianța dintre Biserică și populaţiile balcanice. Biserica, mai mult sau mai puţin 
poliglotă în serviciul liturgic, a fost aceea care a salvat limba și cultura grecilor, 
a bulgarilor, a sârbilor și a românilor. Ea le-a păstrat credinţa, călugării au 
luptat împotriva degradării moravurilor, clerul a înmulțit școlile, multă vreme 
clandestine. În timp ce Biserica ajuta aceste popoare să-și recapete conștiința 
de sine, ea le integra într-o universalitate reală, în care unele locuri de întâlnire, 
precum Muntele Athos și Moldova, au jucat un rol decisiv. Am mai spus-o: 


14. Condiţia de dhimmi — membri ai „religiilor Cărţii“ (evrei, creștini, mandeeni 
etc.) — este tolerată și protejată de islam, dar într-o situaţie net inferioară. 


BISERICA ORTODOXĂ 173 


Biserica i-a ajutat foarte mult pe cei răzvrătiți și națiunile care au luat ființă în 
Balcani și-au constituit fiecare o biserică autocefală. 

Legătura aceasta dintre Biserică și naţiune — mai mult cu poporul decât cu 
statul ca atare — s-a manifestat și în secolul nostru de fiecare dată când națiunea 
a fost amenințată în însăși existenţa ei: așa s-au petrecut lucrurile în Grecia, 
în timpul atacului italian din 1940 si din 1941, în Serbia și în Rusia, în faţa 
invaziei germane. 

În Rusia, dimpotrivă, structura bipolară a fost afectată profund, începând 
cu secolul al XVI-lea, prin ralierea la stat a curentului monastic dominant. 
Poporul a rezistat cum a putut: mai întâi, în interiorul bisericii oficiale cu 
mișcarea „nebunilor în Hristos“, laici și orășeni, animatori ai unei adevărate 
contraculturi, apoi în schisma canonică a credincioșilor de stil vechi și schisma 
psihologică ce a urmat secularizării brutale operate de Petru cel Mare. Ruptură 
profundă, în care au proliferat sectele apocaliptice și care pare a fi, parţial, la 
originile revoluției. Ce însemna visul „simfoniei“ când trupele țarului îi treceau 
prin foc și sabie pe călugării de stil vechi ai lui Solovki și când incendiul înadins 
pornit, sinucigaș, învăluia satele „schismatice“? 

Reîmprospătarea filocalică din secolul al XIX-lea a trecut peste aceste diso- 
cieri: Alexandru II, impulsionat de Biserică, a știut să abolească „a doua sclavie“, 
aproape în momentul în care suprimarea sclaviei atrăgea, în Statele Unite, un 
lung război civil. „Vârsta de argint“ a culturii ruse, la începutul secolului XX, 
ar fi făcut ca Biserica să-și regăsească independenţa dacă greșelile lui Nicolae II 
(„Duminica Roșie“, abandonul lui Stolipin), pe urmă războiul nu ar fi ruinat 
simbolismul monarhiei si nu ar fi oferit cale liberă revoluţiei. 

După acest dezastru — care a fost timpul mărturisirilor și al martirilor — na- 
tiunile Europei răsăritene regăsesc Biserica drept cea mai bună aducere-aminte 
a lor, în care credința și sentimentul apartenenței se întrepătrund fără a mai 
putea fi separate. Ortodoxia, pe care unii ar fi vrut să o atragă spre neo-constan- 
tinism, bâjbâie penibil spre o laicitate originală, în care ar fi net separată de stat, 
dar profund unită cu societatea. Ea cere libertatea deplină pentru a celebra 
Sfintele Taine și a vesti Cuvântul lui Dumnezeu. I se pare deci important ca 
un învățământ religios facultativ să poată fi susținut în școli și ea să se poată 
exprima liber prin intermediul mass-mediei. Ceea ce îi și este acordat, cu mai 
multă ușurință în CSI, cu mai mare greutate în Balcani. Din punct de vedere 
politic, Biserica doreşte ca statul să fie un stat de drept, de justiție și de respect 
faţă de individ. Fa nu revendică nici o influență „exterioară“, nu acţionează decât 
prin convertirea inimilor si a mintilor, prezență „osmotică“ am putea spune, si 
prin aplicarea „sfințirii frățești“. Să auzim părerea unui martor: 

Întâlnim o altă Rusie, în care se descoperă si se pun bazele sensului demnității 
printr-un ansamblu de acțiuni concrete în beneficiul celor mai favorizați. Aceste 
acțiuni [...] nu izolează niciodată dimensiunea spirituală de dimensiunea socială [...]. 
Ostenitorul social, preotul, editorul, avocatul care luptă în favoarea celor uitaţi din 
puscärii [...], educatorul care elaborează o pedagogie nouă, medicul care îi îngrijește 
pe cei care se droghează [...], aceste persoane au creat avanposturi, contra-institutii 
[...]. Prin credință au luat naștere [...] aceste grupuri de medici si infirmiere creștini, 
aceste școli, biblioteci [...], mișcări ale tinerilor, regrupări de ajutoare [...]. 

Fiecare acțiune este dusă în general de un grup mic de persoane care hotărăsc să 
abandoneze tot si să se consacre acestei lupte pentru redescoperirea libertăţii creatoare 
a omului [...]. Rusia, fără cuvinte mari, reface tot ceea ce este considerat a fi mai 
valoros în cultura ei, o bunătate activă care decurge din compasiune. 15 


Sensul iubirii 


Evanghelia cuprinde destul de puţine indicaţii referitoare la sexualitate 
si, mai ales, foarte puţine indicaţii susceptibile de o interpretare juridică. 
Isus, fără să țină deloc seama de indicaţiile tradiționale, îi primește pe adulteri 
si pe prostituate. El relativizează legăturile familiale. Îi tratează pe picior de 
egalitate pe bărbați si pe femei. Amintește sensul originar al căsătoriei — 
înainte de timpurile ,räutätii inimii“ — si importanța, atât de profund biblică, 
a fidelității. Dar consideră că porneia distruge legătura conjugală (Mat. 5, 32 
si 19, 9): cuvântul înseamnă adulter, după traducerea obișnuită; or, spune 
el, oricine se uită la o femeie ca la un simplu obiect de plăcere comite un 
adulter! Mai pe larg, porneia desemnează obiectivizarea sexualității si a 
extazului erotic în afara unei adevărate relații personale, ceea ce este în sensul 
dezgustului Vechiului Testament pentru prostituţia sacră. În același timp, 
Isus observă că „sunt fameni, care s-au făcut fameni pe ei înșiși, pentru 
împărăţia cerurilor“ (Mat. 19, 12) şi că „cei ce se vor învrednici să dobândească 
veacul acela și învierea cea din morți nici nu se însoară, nici nu se mărită“, 
căci sunt deja inviati (Luc. 20, 35-36). 

Pentru că a venit Mesia, procrearea nu mai este obligatorie, celibatul anti- 
cipează și profetizează. De aceea Sfântul Pavel îl recomandă, ca pe un semn 
escatologic, si Biserica veche a cunoscut un ordin al văduvelor și fecioarelor, 
în același timp, Pavel interpretează nunta în spiritul Cântării Cântărilor: o 
„mare taină“, care se înscrie în iubirea dintre Hristos si Biserică, a lui Dumnezeu 
pentru poporul Său (Efes. 5, 22-30). În general, accentul se deplasează de la 
functional la personal. Isus îi binecuvântează pe copii și îi dă drept exemplu. 
Cu o infinită tandrete El evocă femeia care, după ce a născut, „nu-și mai aduce 
aminte de durere, pentru bucuria că s-a născut om în lume“ (loan 16, 21). 


15. Morozov, „Après un voyage en Russie [...] une autre Russie", în Aide aux 


croyants de lex- URSS, nr. 67, 1992, p. 15. 

De aceea Biserica Ortodoxă consideră că rolul ei este înainte de toate de 
a spune sensul. „Nu trebuie să dau legi, ci doar să amintesc semnificaţia iubirii“, 
spune patriarhul Athenagora după ce a citit enciclica Humanae Vitae. Astfel, 
ortodoxia a dezvoltat ideea de „castitate“ nu doar ca o curăţenie desăvârșită, ci 
ca pe o comuniune a sufletelor în unirea trupească. Curätenia desăvârșită poate 
fi însoțită de o „furnicătură a sufletului“ după cum spun omiliile lui Macarie. 
Castitatea înseamnă integrarea erosului într-o relație durabilă, atentă, jertfelnicä. 

Această iubire dificilă nu poate fi o singurătate în doi, o patimă narcisistă 
şi contopitoare. Ea se deschide în slujirea celuilalt. În mod normal, prin copil, 
care nu este justificarea ei, ci generozitatea ei. Dar și prin întâmpinare, printr-o 
creație comună, prin ajutorul reciproc în care fiecare îl ajută pe celălalt să-și 
desăvârșească propria vocaţie. 

Pentru Biserica Ortodoxă, viața conjugală este deci perfect compatibilă cu 
preoția. La sinodul de la Niceea, în 325, câțiva episcopi, fără îndoială marcați 
de teama de sex a encratiților!€, au vrut să impună celibatul preoților. Un mare 
ascet egiptean, episcopul Pafnutie, a făcut ca această propunere să fie îndepărtată 
amintind că „legătura dintre bărbat și femeia lui poate fi castă“.!7 Sinodul de 
la Gangres, pe la 340, stipulează în canonul patru: „Dacă cineva se gândește 
că nu trebuie să participe la o slujbă făcută de un preot căsătorit să fie 
anatemizat“, iar canonul al cincilea din Canoanele numite apostolice, în 
realitate de la sfârșitul secolului al IV-lea, îl exclude din Biserică pe episcopul 
sau pe preotul care „o repudiază pe soția lui sub pretextul fidelității față de 
Biserică“. Din motive sociologice, am spus-o, s-a format obiceiul ca episcopii 
să fie recrutaţi dintre călugări sau ca bărbatul căsătorit, care a fost hirotonit 
episcop, să-și lase soția. Preotul, după cum cer epistolele pastorale, trebuie să 
fie „bărbat al unei femei“ (Tit. 1, 6), în sensul că un bărbat văduv necăsătorit 
nu poate fi hirotonit. Viaţa lui de familie trebuie să fie exemplară. Dacă familia 
lui se destramă, el trebuie să înceteze a mai sluji. 

De altfel, viața conjugală nu se desfășoară fără o anumită asceză. Postul 
înglobează și abstinenta sexuală. El se impune preotului înainte de a sluji Sfânta 
Euharistie, ca si laicului care dorește să se împărtășească. Deciziile canonice 
nu sunt decât „indicaţii terapeutice“, zice al șaselea sinod ecumenic, duhovnicul 
sau episcopul locului trebuie să le adapteze situaţiilor concrete după principiul 
„iconomiei“. În teologie, cuvântul acesta desemnează relaţia pe care o stabilește 


16. De la enkräteia, „curățenie desăvârșită“. Encratismul, mai mult decât o sectă, 
desemnează un ansamblu de atitudini și de idei care au influențat creștinismul primelor 
secole, dar au fost condamnate de Biserică. Encratitii nu acceptau căsătoria, procrearea, 
consumul de carne și vin. 

17. Hefele, Histoire des conciles, Paris, 1907, vol. L pp. 620-621. 

Dumnezeu cu creaţia Sa. Este o „economie de iubire“ care culminează cu Crucea 
şi Învierea. În existenţa creștină, „economia“ înseamnă că persoanele și relațiile 
lor trec înaintea regulilor generale, nu pentru a le nega, ci pentru a le elibera 
duhul. De aceea Biserica Ortodoxă, amintind mereu cu putere că prin căsătorie 
omul ia parte la unirea irevocabilă a lui Dumnezeu cu poporul său, poate ierta 
divorțul, nu-i îndepărtează pe cei divortati si recäsätoriti de la Sfânta Împăr- 
tășanie și binecuvântează, cu un accent clar de pocăință, o a doua căsătorie, 
chiar şi o a treia. Sfântul Grigorie de Nazianz spunea: „O primă căsătorie se 
face în conformitate deplină cu regula; o a doua este tolerată; o a treia acceptată, 
dar considerată nefastă; o căsătorie ulterioară ține de moravurile porcilor.“18 
În privinţa metodelor anticonceptionale, Biserica Ortodoxă lasă acestea la 
latitudinea soților, luminati de sfaturile unui duhovnic. Nu credem că este 
atât de important să îndreptăm gândurile asupra mijloacelor, cât mai bine 
asupra sensului vieţii sexuale si al fecundității. Într-o ţară ca Rusia, unde 
divorturile sunt ușoare și frecvente, iar natalitatea este deosebit de scăzută, 
cuplurile ortodoxe se caracterizează prin stabilitate și fecunditate responsabilă. 
Cât despre avort, plaga Europei răsăritene, fie că este ortodoxă sau catolică, 
a fost ferm condamnat de o hotărâre de sinoade și cere o cäintä profundă. El 
poate fi considerat ca un păcat mai ușor pentru cazurile de primejdie extremă, 
dar cu lacrimi, cu zbucium al inimii, cu o reintegrare plină de dragoste într-o 
comunitate capabilă de întrajutorare... Cei mai multi dintre duhovnicii si 
medicii ortodocși știu că nu trebuie să se adreseze femeilor celor mai dezmostenite 
de viață prin legi sau interdicții, ci prin cuvinte de o infinită compasiune. 
Problemele „procreaţiei“ privesc mai ales societăţile bogate si nu au fost 
studiate niciodată de marile biserici ortodoxe, care au alte griji. Ele au fost 
totuși abordate, în Franța, de medici ortodocși, care au conchis că fecundarea 
in vitro, în cazul unui cuplu fidel, ar putea fi admisă, cu condiția să se evite 
producerea sau distrugerea embrionilor supranumerari.!? 
Textele promulgate de Vatican pe tema aceasta sunt bazate pe o filozofie 
a „naturii“ pe care Biserica Ortodoxă nu o împărtășește. Creaţia lui Dumnezeu 
este marcată de „cădere“, fisurată de neant, „supusă“ desertäciunii, spune 
Sfântul Apostol Pavel (Rom. 8, 20). Este deci un lucru bun ca mintea omului 
să o amelioreze, dacă nu se vrea prometeică, ci veghetoare și iubitoare. Natura 
ca atare, în starea ei de decădere și sclavie, nu poate constitui un criteriu. 
Criteriul nu poate fi decât respectul persoanelor și sensul comuniunii lor. 


18. PG 36, 292 C. 
19. Dr. Dominique Beaufils, „Fécondation in vitro et génétique“, în Contacts, 
revue française de lorthodoxie, nr. 155, trim. 3, 1991, pp. 171-183. 

Biserica Ortodoxă este o Biserică distrusă care începe să retrăiască. Men- 
talitäti separate de secole se întâlnesc aici, imense contraste o sfâsie. Cei mai 
îndrăzneți gânditori ai ei, în urma lui Dostoievski, au sondat modernitatea 
si au deschis căile depäsirii si ale transfigurării. Dar astăzi, ca în toate religiile 
„periferice“ față de un Occident fascinant și distrugător, ea este amenințată 
de un fel de integrism cultural. Din 1920 ea a participat la crearea Mișcării 
Ecumenice, apoi a aderat la Consiliul Ecumenic al Bisericilor, dar astăzi, 
păzitori geloși ai tezaurului denunță în ecumenism „panerezia“. În Orientul 
Mijlociu ortodocșii preconizează si practică nonviolenta si blândetea 
evanghelică, dar în Balcani li se întâmplă să reia vechiul refren al războaielor 
sfinte. Ortodoxia definește Biserica drept o comuniune de comunități 
euharistice, dar credincioșii ei, în Europa Occidentală, au ajuns să nu mai 
împărtășească nimic. Ea se vrea universală, dar este răvășită de naționalism. 
Altfel spus, fără să mergem prea departe, în nici o altă confesiune creștină, 
poate, distanța dintre a zice și a face nu este așa de mare. 

Dincolo de toate acestea, în folclor și în atașamentul pentru trecut, 
patrimoniul este imens și dătător de viaţă: pentru unitatea doctrinei, a 
slujbelor și a rugăciunilor personale, pentru înţelegerea credinței, o credință 
pătrunsă de bucuria pascală, pentru o ontologie de comuniune și libertate, 
pentru frumuseţea liturghiei și a icoanelor, pentru „arta artelor și știința știin- 
ţelor“, care fac posibilă unificarea „inimă-spirit“ și transformarea în „ochi de 
foc“, pentru o viziune sacramentală a pământului și a întregii creaţii, pentru 
depășirea legii printr-o „economie“ a îndurării... 

Aportul diasporei poate fi desigur considerabil. Totuși, viitorul ortodoxiei 
se va juca fără îndoială în „cealaltă Europă“, mai ales, dar nu numai în Rusia, 
această parte a Vechiului Continent care constituie, cum spunea Berdiaev, un 
»Orient-Occident“. Biserica Ortodoxă va fi oare capabilă să facă din patri- 
moniul ei nu un alibi orgolios, într-un zadarnic joc de inferioritate-superiori- 
tate, ci elanul unei comuniuni necondiționate? Va putea ea să devină, alături 
de alte biserici, un descoperitor al izvoarelor Bisericii nedespärtite? Va şti ea, 
alături de alte biserici, să propună cu smerenie planetei pe cale de secularizare 
si de haos, această divino-umanitate eristică, sălaș al Duhului si al libertății, în 
care ar putea găsi sens explorările divinului și acelea ale umanului? Aici ob- 
servatorul, chiar dacă este plin de simpatie, trebuie să tacă, iar credinciosul 
trebuie să se roage și să slujească. 


BIBLIOGRAFIE 


N.B. Principalele lucrări de teologie dogmatică (Bulgakov, Bobrinskoi, Losski, 
Meyendorff) sunt menţionate în bibliografia capitolului despre creștinism. 


I. PREZENTARE DE ANSAMBLU 


BOULGAKOV, S., L'Orthodoxie, Lausanne, L'Age d Homme, 1980. 

CLEMENT, O., L Église Orthodoxe, PUF, coll. „Que sais-je?“, Paris, ed. a 4-a adusă 
la zi, 1991. 

—, Dialogues avec le Patriarche Athénagoras, Paris, Fayard, 1976. 

EVDOKIMOV, P, L Orthodoxie, Paris, Desclée de Brouwer, 1979. 

MEYENDORFEF J., Initiation à la théologie byzantine, Paris, Le Cerf, 1975. 

ROBERTI, J. (et alii), Histoire de l'Église russe, Paris, Nouvelle Cité, 1989. 

—, Les Uniates, Paris, Le Cerf, 1992. 


2. ECLESIOLOGIE, SFINTE TAINE 


AFANASSIEFE N., L Église du Saint-Esprit, Paris, Le Cerf, 1975. 

SCHMEMANN, A., LEucharistie, sacrement du Royaume, Paris, Y.M.C.A. PresselŒil, 1985. 
—, D eau et dEsprit, étude liturgique du baptême, Paris, Desclée de Brouwer, 1987. 
ZIZIOULAS, J., LErre ecclésial, Genève, Labor et Fides, 1981. 


3. ASPECTELE MAJORE ALE TEOLOGIEI 


BOBRINSKOY, B., La Communion du Saint-Esprit, Ed. de Bellefontaine, 1992. 

CLÉMENT, O., Questions sur l'homme, Paris, Stock, 1972. 

—, Le Christ, Terre des vivants, Ed. de Bellefontaine, 1975. 

—, Sources, Paris, Stock, 1993. 

NELLAS, P, Le Vivant divinisé, anthropologie des Pères de l'Église, Paris, Le Cerf, 1989. 

STĂNILOAE, D., Le Génie de l'Orthodoxie, introduction à une dogmatique, Paris, 
Desclée de Brouwer, 1985. 

WARE, K., Approches de Dieu dans la tradition orthodoxe, Paris, Desclée de Brouwer, 1982. 

YANNARAS, C., La Foi vivante de l'Église, Paris, Le Cerf, 1982. 


4. LITURGHIE SI ICOANĂ 


ANDRONIKOF, C., Le sens de la liturgie, Paris, Le Cerf, 1988. 
EVDOKIMOV, P, L'Art de licône, théologie de la beauté, Paris, Desclée de Brouwer, 1970. 
OUSPENSKY, L., Théologie de l'icône, Paris, Le Cerf, 1980. 


BISERICA ORTODOXĂ 179 


5. SPIRITUALITATE 


BEHR-SIGEL, E., Le Lieu du cœur, initiation à la spiritualité del Église orthodoxe, Paris, 
Le Cerf, 1989. 

EVDOKIMOV, P, Les Âges de la vie spirituelle, Paris, Desclée de Brouwer, 1980. 

—, Philocalie des Pères neptiques, trad. si introd. de J. Touraille, Éd. de Bellefontaine, 
1979-1991, 11 fascicule. 

STĂNILOAE, D, Prière de Jésus et expérience du Saint-Esprit, Paris, Desclée de Brouwer, 
1981. 


6. FILOZOFIE RELIGIOASÀ 


BERDIAEV, N., Sensul creației, Bucureşti, Humanitas, 1992. 

—, Esprit et Liberté, Paris, Desclée de Brouwer, 1984. 

BOULGAKOV, S., La Lumière sans déclin, Lausanne, L'Age d'Homme, 1990. 

SOLOVIOV, V., Trei dialoguri despre război, progres si sfărșitul istoriei universale, cuprin- 
zând şi o scurtă povestire despre Anticrist, Bucureşti, Humanitas, 1992. 

—, Le Sens de l'amour, Paris, Œil, 1985. 


PROTESTANTISMUL 


de Jean Baubérot 


Protestantismul, care constituie una dintre cele trei mari ramuri ale cres- 
tinismului, a apărut în secolul al XVI-lea în Europa și s-a extins — în mod dife- 
rit — pe toate continentele. Formă religioasă foarte diversificată, acesta s-a 
organizat în numeroase biserici, precum și în acțiuni și mișcări la care cola- 
borează membrii diferitelor biserici. 


CÂTEVA MARI ETAPE ALE ISTORIEI SALE 


În iunie 1520, bula papală Exsurge Domine îl somează pe călugărul Augustin 
Martin Luther (1483-1546), profesor pentru Sfintele Scripturi la Wittenberg, 
să tăgăduiască idei pe carele sustinuse. Cu trei ani înainte (pe 31 octombrie 1517), 
Luther redactase nouăzeci și cinci de teze care criticau „virtutea“ indulgențelor, 
vândute în beneficiul reconstrucției bisericii Sfântul Petru din Roma (şi so- 
cotite ca fiind în stare să absolve de unele păcate). Cele nouăzeci și cinci de 
teze au fost rapid distribuite în întreaga Germanie. Roma încercase să obțină 
o retractare, însă în timpul dezbaterilor poziţia lui Luther devenise radicală, 
acesta afirmând că nici papa și nici conciliul nu sunt infailibili. 


Reforma 


Prin bula papală, Luther este amenințat cu excomunicarea. Departe de a 
se supune, el arde documentul și transformă o contestaţie făcută în interiorul 
Bisericii Catolice în protest care va acţiona mai departe în afara ei. Convocat, 
în aprilie 1521, în fața dietei de la Worms, Luther declară: 


Nu mai dau crezare nici numai papei, nici numai conciliilor. [...] Sunt legat prin 
textele scripturilor pe care le-am citit, iar conștiința mea este prizoniera cuvintelor 
Domnului. Nu pot și nici nu voiesc să retractez ceva, căci nu este nici sigur, nici 
cinstit să actionezi împotriva propriei conștiințe [...]. Nu pot proceda altfel, Dum- 
nezeu să mă ajute. 

În același an, 1521, la Zürich, Zwingli (1484-1531), preot si predicator 
al Bisericii cu un corp de canonici, renunță la pensia acordată de Roma. Doi 
ani mai târziu, consiliul orășenesc organizează două „dispute teologice“ și 
adoptă un program de schimbare globală, adăugând înnoirii teologice modi- 
ficări etice și sociale. În 1524, slu jba este înlocuită de un cult duminical, axat 
pe predică, mai sărăcită decât va fi în protestantismul luteran. 

În acest timp, în Germania, efervescenta religioasă si politică ajunge la 
apogeu. Numai că Luther refuză să-și identifice cauza cu aceea a micii nobilimi 
(revolta cavalerilor din 1522), apoi cu cea a țăranilor (războiul țăranilor din 
1524-1525, în care moare reformatorul radical Thomas Miintzer). Și dacă 
lucrul acesta îi deceptioneazä pe unii, în alte părți se produc rupturi cu Roma, 
precum la Strasbourg, cu Martin Bucer (reforma cultului la începutul anului 
1524), în ducatul Prusiei (1525) etc. 

În 1526, prima dietă de la Speyer acordă principilor dreptul de liberă 
alegere a religiei statului lor. Decizia aceasta este repusă în cauză, trei ani mai 
târziu, de a doua dietă de la Speyer. Cinci principi și reprezentanții a pai- 
sprezece orașe libere protestează, de unde și numele de „protestanți“ dat 
partizanilor Reformei. 

Supuși unei presiuni politico-militare, protestanții caută o înțelegere 
doctrinară. În octombrie 1529, are loc la Marburg un colocviu teologic. Se 
ajunge la o înțelegere asupra a paisprezece puncte din cele cincisprezece puse 
în discuţie. Dezacordul rămâne în legătură cu caracterul de sfântă taină al 
impärtäsaniei. Există, desigur, un consens în legătură cu comuniunea sub 
cele două spete și respingerea doctrinei catolice a transsubstantierii (la care 
puterea preotului transformă elementele materiale în trupul și sângele lui 
Hristos). Luther si adepţii săi tin la ideea de consubstantiere (prezența în 
pâine si în vin a trupului și a sângelui lui Hristos), în vreme ce Zwingli si 
elvetienii consideră că împărtășania este înainte de toate o aducere aminte, 
iar Hristos este prezent doar simbolic la aceasta (doctrina sfintelor taine). Cei 
din Strasbourg, în frunte cu Bucer, nu reușesc să creeze un teren de înțelegere. 

Așa se face că, încă de la apariţia protestantismului, se poate constata 
pluralitatea sa: există mai multi reformatori si se confruntă mai multe con- 
vingeri. Există numeroase puncte de vedere comune privind bazele Reformei; 
este însă suficientă o singură divergență pentru a nu se ajunge la o biserică 
protestantă unică în fața Bisericii Catolice Romane. Pluralismul ecleziastic este 
rezultatul refuzului de a accepta ierarhia și al deplasării autorității de la instituție 
la Biblie. Este semnificativ faptul că prima diferenţiere din sânul protes- 
tantismului se referă la o dezbatere de exegeză biblică: Luther și Zwingli nu 
înțeleg, în același fel cuvintele lui Hristos: „Acesta este trupul meu“, „Acesta 
este sângele meu“. Acest conflict demonstrează și faptul că, dacă Luther este 

primul care a îndrăznit să facă ruptura și deci el este „părintele fondator“, el 
devine în foarte scurt timp un reformator printre alţii, si nu șeful de necontestat 
al tuturor protestanților. 

Evenimentele din 1529 constituie o etapă. Reforma nu s-a terminat. În 
1536, ea capătă un suflu nou prin trecerea la protestantism a orașului Geneva, 
unde va fi preot Jean Calvin (1509-1564). Opera foarte importantă (teologică, 
ecleziologică, morală etc.) a lui Calvin va fi umbrită, în parte, de denuntul 
făcut împotriva lui Michel Servet, ars de viu din ordinul magistratului genevez 
(1553). Iar dacă pluralismul interprotestant va favoriza cu timpul instaurarea 
tolerantei, aceasta va necesita multă vreme. 

În 1555, unitatea confesională a Imperiului Germanic este în mod oficial 
destrămată. Reforma a triumfat în țările scandinave; un protestantism tem- 
perat, anglicanismul, se va impune dincolo de Marea Mânecii, odată cu Eli- 
sabeta I (1558-1603). De acum înainte, Biserica Apusului este scindată în 
mod serios. 


Războiul de Treizeci de Ani 


Pacea de la Augsburg (1555) s-a întemeiat pe coexistenta catolicismului și 
protestantismului în Imperiul Roman Germanic, pe baza unităţii confesionale 
a fiecărui teritoriu (cujus regio ejus religio). Libera circulație a persoanelor și a 
bunurilor lor era totuși recunoscută (primă formă — rudimentară — de libertate 
religioasă). Numai că echilibrul obținut rămâne instabil. 

În 1618, ostilitățile se declanșează din nou în Boemia. Cehii sunt repede 
înfrânți și, către anul 1620, succesele obținute de împăratul Ferdinand II ame- 
nintä grav protestantismul. Gustav-Adolf, regele Suediei, modifică situația în 
doi ani. Armata sa, motivată de o arzătoare pietate luterană, are în rândurile 
ei multi predicatori. Războiul continuă, dar aspectele confesionale ale 
conflictului sunt dublate de o luptă pentru hegemonia europeană, care îi aduce 
față în față pe habsburgi si pe bourboni. Aceștia din urmă și aliaţii lor suedezi 
preiau definitiv avantajul către 1640. 

Pacea din Westfalia (1648—1649), care pune capăt acestui Război de Trei- 
zeci de Ani, comportă mai multe clauze religioase: în general, principiul cujus 
regio ejus religio a devenit mai suplu. Practica publică a confesiunii lor este 
recunoscută tuturor acelora al căror cult fusese stabilit în 1642. Rugăciunile par- 
ticulare sunt admise, iar libertatea de emigrare este din nou recunoscută. Partidele 
confesionale continuă să existe în cadrul dietei imperiului. „Corpul evanghelic“ 
(protestant) și „corpul catolic“ se reunesc separat pentru unele probleme. 

Germania va suporta multă vreme stigmatul acestui război. Luptele, epide- 
miile, strămutările de populaţii, subalimentarea, toate acestea i-au răpit o 

treime din populaţie. Lucrul acesta va influența piosenia și teologia, iar tema pa- 
timilor lui Hristos devine foarte populară în a doua jumătate a secolului al XVII-lea, 
îndeosebi odată cu manifestarea pietismului'“. 


Revolutiile din Anglia 


În secolul al XVII-lea, Biserica Angliei părea a fi o biserică protestantă din 
punct de vedere teologic, într-un cadru ecleziastic apropiat catolicismului. 
Un curent puritan dorește un protestantism mai puternic. Către 1640, con- 
flictul dintre rege si parlament duce la război civil. Cromwell înfrânge armata 
regalistă la Naseby (1645). În pofida opoziţiei puritanilor moderați, Carol I 
este ucis, în urma unui proces, la 30 ianuarie 1649. Această execuţie constituie 
un act atât religios, cât și politic: a fost omorât reprezentantul vremelnic al lui 
Dumnezeu. Se vorbește despre „noua Reformă“. 

Pentru puritani, izbânda înseamnă o etapă importantă către întoarcerea lui 
Hristos. Până atunci, această întoarcere era considerată ca o ruptură în inläntuirea 
evenimentelor umane. Acum se insistă pe o perioadă de tranziție de o mie de 
ani (millenium), în timpul căreia, în continuitate față de evoluţia istorică, 
„adevărata Biserică“ va triumfa în mod progresiv. Aceasta înseamnă o considerabilă 
schimbare de mentalitate: până acum norma era dată de tradiţie și orice înnoire 
apărea ca o degradare mai mare sau mai mică a vechiului. De acum încolo își 
face loc ideea de progres. Istoria viitoare depinde de acțiunea prezentă: millenium 
poate fi grăbit, acesta este sensul predicilor din timpul revoluţiei. 

Prima revoluţie engleză reprezintă experienţa unei societăți destul de 
tolerante. Sub Cromwell, timp de zece ani, tipografiile lucrau practic fără nici 
o cenzură. Predicatorii improvizati și itineranti nu mai sunt sanctionati. 
Grupuri de semianalfabeti propagă idei radicale. Fervoarea religioasă se 
amestecă cu laicizarea: Biserica nu face parte din lumea aceasta. Excomunicarea 
nu trebuie să aibă consecințe civile și fiecare comunitate trebuie să aibă dreptul 
de a-și alege pastorul. 

Teama de radicalismul ultrapuritanilor nu are nici un amestec în restauratia 
din 1660, care a urmat morţii lui Cromwell. Dar dezvoltarea unui partid 
catolic la Curte, urcarea pe tron a catolicului Iacob II și revocarea Edictului 
de la Nantes în Franța trezesc temeri. Wilhelm de Orania debarcă în noiembrie 
1688 având ca devizä: „Religia protestantă și libertăţile din Anglia“. Iacob II 
fuge. „Glorioasa Revoluţie“ aduce Angliei parlamentarismul și o oarecare 
toleranță religioasă. Există totuși și un revers al medaliei: progresiva colonizare 
engleză și protestantă a Irlandei. 


* Mișcare religioasă născută în Biserica Luterană Germană în secolul al XVII-lea, 
punând accent pe experiența religioasă personală, ca reacție împotriva dogmatismului 
bisericii oficiale (n. tr.). 

Edictul de la Nantes şi revocarea lui 


După 1562, Franţa este sfâșiată de războaie religioase. Ele sunt marcate de 
numeroase masacre, cel mai cunoscut fiind acela din noaptea Sfântului Bar- 
tolomeu (1572). Henric IV, principe protestant convertit la catolicism (1593), 
pune capăt acestor războaie în 1598 prin Edictul de la Nantes, care încearcă 
instaurarea în Franța a unei coexistentea religiei catolice (majoritară), a „religiei 
regatului“ si a „religiei pretins reformate“ (RPR), ai cărei membri obțin 
posibilitatea de a avea acces la orice funcție, o relativă libertate a cultului și 
locuri de refugiu unde vor dispune de o garnizoană. 

În 1629, Edictul de grațiere de la Alès — publicat după cucerirea cetății 
La Rochelle — confirmă clauzele religioase și civile ale Edictului de la Nantes, 
dar suprimă „locurile de refugiu“. De acum înainte, fără forță militară și 
politică, hughenotii depind de voința regelui de a aplica Edictul de la Nantes. 

Odată cu domnia personală a lui Ludovic XIV vine și timpul persecuțiilor. 
Într-o perioadă de douăzeci și cinci de ani peste două sute de măsuri desființează 
în fapt Edictul de la Nantes. Numeroase temple sunt distruse (peste trei sferturi 
din acestea la sfârșitul lui 1684) și protestanții devin marginalizati, sunt hăi- 
tuiti, supuși unor reprimări permanente; de exemplu: unii copii sunt răpiți 
spre a fi crescuţi în religia catolică. Multe meserii le sunt interzise. Misiunile 
catolice pornesc la recucerirea teritoriilor protestante, provocând aici tot felul 
de incidente care să permită represalii. Se dezvoltă un climat general de 
ostilitate, iar numărul căsătoriilor interconfesionale, care erau destul de dese, 
scade brusc. O „casă financiară pentru convertiți“ încearcă, fără prea mare 
succes, să-i momească prin câştiguri pe unii dintre protestanți. 

În această perioadă, chiar dacă unii „nepăsători“ adoptă efectiv „religia 
regelui“, majoritate aprotestantilor rezistă, dar în mod pasiv: comunitatea 
hughenotă așteaptă urcarea pe tron a unui rege mai îngăduitor. 

Ludovic XIV, aflat în conflict cu papa, ţine să apară drept campion al 
catolicismului. După o primă experiență în Poitou (1681), are loc o „mare 
ofensivă“ în primăvara și vara anului 1685. Dragonii își pot tortura victimele 
în orice fel; numai să le ucidă și, teoretic, să le violeze nu le este permis. Pro- 
testantii, terorizati, semnează în masă certificate de convertire. Ludovic XIV 
afirmă atunci că Edictul de la Nantes nu se mai justifică și, în consecinţă, îl 
revocă prin Edictul de la Fontainebleau (17 octombrie 1685). Pastorii sunt 
obligați să părăsească teritoriile, ultimele temple sunt distruse. Protestantilor 
le este interzis să emigreze. Botezul și căsătoria catolice, ungerea cu Sfântul 
Mir sunt de acum înainte obligatorii. 

În jur de 250000 de protestanți (dintr-un milion) părăsesc clandestin regatul, 
fapt ce va antrena o pierdere substanțială în anumite sectoare ale economiei (mai 

mică totuși decât se afirmă uneori) şi, în urma descrierii suferințelor îndurate de 
cei prigoniti, creșterea aversiunilor faţă de Franța în mai multe țări din Europa. 
Hughenotii refugiați vor contribui la dezvoltarea Berlinului si a Prusiei; în 
Olanda ei vor constitui un cerc de intelectuali, de unde se vor propaga unele 
idei ale Iluminismului. Cu excepția revoltei Cämäsarilor (1702-1704)*, pro- 
testantii rămași în Franţa par să accepte în aparență catolicismul, dar cei mai 
mulți practică în secret cultul familial, sunt celibatari sau trăiesc în concubinaj 
pentru a se sustrage de la căsătoria catolică. Încetul cu încetul, au loc adunări 
restrânse, clandestine, în 1715 se ţine primul sinod al Bisericii Reformate clan- 
destine. În primele două treimi ale secolului al XVIII-lea, sunt pronunţate multe 
condamnări la moarte, galerele și închisorile sunt pline de protestanți. Abia în 
1787 un „edict de toleranță“ recunoaște în fapt existența protestanților în regat, 
fâră însă să le acorde libertatea cultului, care va fi proclamată de Revoluţie (1791). 


America engleză 


Întemeierea simbolică a viitoarelor State Unite ale Americii are loc în 1620, 
odată cu sosirea „Părinților pelerini“, puritani englezi refugiați în Olanda, care 
au trecut Atlanticul la bordul vasului Mayflower. În ciuda epidemiilor si a 
foametei, ospitalitatea indienilor îi ajută să supravieţuiască. Ei fondează orașul 
New Plymouth. După 1630, li sealătură un al doilea vas de emigranți puritani, 
mult mai numeroși, care se tem de o revenire a catolicismului în Anglia. 

Pelerinii sunt animați de o utopie religioasă. Au încheiat un pact între ei, 
care poate fi considerat premisa unui sistem democratic. În general, se poate 
spune că emigrația puritană produce anumite caracteristici ale noii societăți 
americane. Congregația religioasă constituie centrul vieții sociale. Formată 
din membri „convertiți, ea își alege un pastor din rândul ei, care nu are nici 
un superior ierarhic. 

Puritanii încearcă să justifice spolierea indienilor prezentându-i drept 
rămășițele unui trib pe care „demonul“ l-a condus în acele locuri pentru a-l 
guverna fără probleme. În fine, ei se folosesc de magistratură pentru a interveni 
în problemele religioase (procesul de vrăjitorie de la Salem în 1692). Dar 
puritanismul inculcă, de asemenea, spiritul de rezistență membrilor săi care 
nu acceptă orice constrângere. Roger Williams (1600—1684) apără drepturile 
indienilor asupra pământurilor si libertatea religioasă. El întemeiază Rhode 


“* Nume dat calvinistilor din Ceveni care au luptat împotriva administratiilor si 
armatei lui Ludovic XIV după revocarea Edictului de la Nantes. Principalii conducători 
au fost Jean Cavalier, care a fost supus în anul 1704, și Abraham Mazel, care a fost 
executat în 1710; execuţia a pus capăt războiului, dar rezistența spirituală a calvinis- 
mului din Languedoc a continuat (n. tr.). 

Island, leagăn al baptismului american si una dintre primele tentative de sepa- 
rare a Bisericii de stat. Un quaker, William Penn (1644-1718), creează Pen- 
nsylvania, unde se pot refugia multi disidenti, ceea ce, de altfel, favorizează 
prosperitatea economică. 

Efervescenta religioasă din America engleză a scăzut încetul cu încetul, la 
sfârșitul secolului al XVII-lea. Pe la mijlocul secolului următor, are loc însă 
„Marea Desteptare“. Diferenţele ecleziastice sunt atenuate, iar amestecurile 
etnice sunt favorizate; se construiește astfel o identitate evanghelică, element 
constitutiv al identităţii americane. Nu întâmplător conflictul cu Anglia izbuc- 
neste către 1760, când Deșteptarea a avut un impact puternic. Mulţi dintre fiii 
predicatorilor înnoitori vor deveni purtători de cuvânt ai Revoluției Americane. 
Nu rareori, ei vor fi fost influenţaţi, între timp, de Iluminismul european. 
Această dublă influență (protestantă și iluministă) se regăsește în Declaraţiile 
Americane ale Drepturilor Omului care apar înaintea Declaraţiei Franceze. 

Misiunile 

După unele încercări în secolele al XVII-lea și al XVIII-lea, misiunile pro- 
testante cunosc un adevărat avânt la sfârșitul secolului al XVIII-lea și începutul 
secolului al XIX-lea. Acest avânt este favorizat de efectele revoluţiei industriale 
care tocmai se declanșase, de manifestarea unui nou suflu al colonizării 
europene și de mișcarea de redeșteptare religioasă care se răspândește în mai 
multe biserici protestante. lau acum ființă societăți și consilii de misiune cum 
ar fi: Misiunea Baptistă din Londra (1792), Societatea Misiunilor din Londra 
(1795), Societatea Olandeză a Misiunilor (1795), Consiliul American al Mi- 
siunilor (1810), Societatea Misiunilor de la Basel (1815), Societatea Misiunilor 
Evanghelice de la Paris (1822), Societatea Misiunilor de la Berlin (1824) etc. 
În 1900, existau peste trei sute de societăți și consilii, fapt ce evidențiază 
amploarea activităţii desfășurate și, poate, exagerata ei dispersare. Statele Unite 
asigurau, în 1914, aproape jumătate din cerințele de personal; în 1960, 
procentul a crescut la două treimi. 

Misiunile protestante au încercat să pătrundă în toată lumea. Unele 
încercări de acest fel au fost făcute chiar în Europa, în țările latine, acolo unde 
protestantismul fusese învins în secolul al XVI-lea, altele în America Latină, 
în secolul XX, cu două valuri: unul presbiterian si congregationist, altul de 
dată mai recentă, mai ales penticostal, care permite unor colectivități indiene 
accesul la modernitate fără a-și pierde identitatea culturală. În Asia de Sud-Est, 
eforturile nu au fost deloc încununate de succes. În peninsula indiană, 
Compania Indiilor s-a străduit să contracareze misiunea care, după părerea ei, 
îi leza interesele. În China, misiunea a apărut în legătură cu „tratatele inegale“. 
În Africa şi în Oceania, rezultatele au fost mai promițătoare. Astfel, în Lesotho, 

în Madagascar, în Tahiti, în Noua Caledonie si în vechile teritorii germane, 
Camerun și Togo, s-au constituit, în secolul XX, biserici născute din misiunea 
protestantă franceză. Extinderea în Africa s-a datorat însă, în parte, activității 
africanilor înșiși. 

Peste tot acţiunea de întronare a protestantismului a fost legată de o 
muncă pe plan educativ (școli și traduceri ale Bibei în limba proprie a țării 
respective, de multe ori ridicând statutul limbii respective la acela de limbă 
scrisă), medical (simbolizată de numele lui A. Schweitzer), socio-economic 
(dezvoltarea exportului de materii prime pentru combaterea comerțului cu 
sclavi). Legăturile dintre misiune și colonizare nu pot fi negate, chiar dacă au 
fost însoţite de multe ori de tensiuni. 

Foarte repede, activitatea misionară a pus protestantismului problema 
fărâmițării lui confesionale: o grijă față de unitate s-a manifestat pentru prima 
dată cu ocazia primei întâlniri misionare internaţionale — Conferinţa de la 
Edinburgh din 1910. Atunci s-a recunoscut „necesitatea de a se implanta în 
fiecare ţară necreştină o biserică, care să nu fie divizată“. Şi tot pe terenul mi- 
siunii a reînviat din când în când rivalitatea dintre catolici și protestanți, 
rivalitate în care au pătruns imediat factori politici și diplomatici; este cazul 
afacerii din Madagascar (1897), unde misiunea protestantă franceză s-a văzut 
suspectată de simpatie faţă de Anglia, putere colonială cu care era în concurență. 

În zilele noastre, crearea unei instanțe cum este CEVAA (Comunitatea Evan- 
ghelică de Acţiune Apostolică), care regrupează douăzeci și cinci de biserici 
protestante din Africa și din Europa, stă mărturie că bisericile protestante din 
foste țări de misiune și bisericile bătrânului continent înțeleg să conducă îm- 
preună acțiunea lor misionară. Discuţiile purtate între bisericile occidentale si 
bisericile din lumea a treia au făcut ca însuși protestantismul să-și pună întrebări 
în legătură cu raportul nord-sud și să înainteze propuneri în vederea dezvoltării 
acestor relații. În plan teologic, problematica misionară tradițională a fost repusă 
în discuţie prin apariţia unor expresii teologice specifice ale lumii a treia, si 
anume prin crearea Asociaţiei Ecumenice a Teologilor din Lumea a Treia la 
Dar es-Salaam, în 1976, care pune problema dezoccidentalizării teologiei 
creștine și a formulării creștinismului în alte cadre culturale. 


Ecumenismul 


În istoria ecumenismului! protestant se pot distinge două faze: aceea a 
ecumenismului intern și aceea a ecumenismului în sensul actual sau încercare 
de apropiere între creștini. Dezvoltarea mijloacelor rapide de transport, valurile 
migratoare de populaţie și afirmarea unei oarecare conștiințe mondialiste 


1. Cuvântul provine dintr-un termen grecesc care înseamnă „pământ locuit“. 

determină, în secolul al XIX-lea, apariţia internationalelor protestante, locuri 
de întâlnire si de dialog între protestanții de diferite denominatiuni si din ţări 
diferite. Să le amintim pe cele mai importante: 

— Alianţa Evanghelică Universală (1846), reunind protestanții care doresc 
menţinerea credințelor fundamentale ale creștinismului și „autoritatea suve- 
rană a Scripturii“ în faţa dezvoltării scientismului și ateismului; 

— Uniunile Creștine ale Tinerilor (sau YMCA în engleză, 1855); în 1895, 
ramura ei studențească devine independentă, sub denumirea de Federaţia 
Universală a Studenţilor Creștini (FUACE); predominant protestantă, ea va 
cuprinde, cu titlu individual, catolici și ortodocși; 

— Conferinţa Mondială a Misiunilor (Edinburgh, 1910), care stă la baza 
înființării Consiliului Internaţional al Misiunilor. 

După Primul Război Mondial, ecumenismul dobândește, încetul cu în- 
cetul, un sens nou: acelaal căutării dialogului, al căutării unei apropieri între 
creştinii de diferite confesiuni. Pentru început, miza este următoarea: căderea 
Imperiului Otoman și revoluția sovietică destabilizează ortodoxia. Cine îi va 
atrage pe orbita sa? Unii protestanți iau iniţiative, pe care Vaticanul, constrâns 
de propria sa concepţie despre unitate, nu va reuși să le împiedice sau măcar 
să le contracareze. Prin urmare, el nu va putea decât să condamne ecumenismul 
(enciclica Mortalium animos, 1928). 

Bisericile protestante (hegemonice si majoritare) și bisericile ortodoxe se 
grupează în două mișcări ecumenice. Mișcarea creștinismului practic (în 
engleză Life and Work, Stockholm, 1925) dorește să arate unitatea creștinilor 
în fapte concrete și în lupta pentru o societate mai dreaptă. Mișcarea Credință 
şi Constituţie (Faith and Order, Lausanne, 1927) abordează problemele de 
doctrină și de structură. În 1937-1938, cele două mișcări decid să fuzioneze 
si așa va lua naștere Consiliul Ecumenic al Bisericilor, constituit definitiv la 
Amsterdam în 1948. 

Ecumenismul catolico-protestant este de dată mai recentă, chiar dacă 
anumite rețele și asociaţii (precum grupul interconfesional al cadrelor didactice 
Prietenia, 1927) au pregătit terenul cu mult mai înainte și chiar dacă perso- 
nalitäti catolice si protestante (părintele Congar, pastorul Boegner) au lucrat 
în acest domeniu înainte ca activitatea lor să fie recunoscută oficial. Ecu- 
menismul catolico-protestant se institutionalizeazä odată cu Vatican II, care, 
în decretul despre ecumenism din 1964, recunoaște caracterul creștin al pro- 
testantismului și încurajează continuarea dialogului. 

După aceea, ecumenismul s-a dezvoltat atât la bază, cât și la nivelul teologilor 
si al responsabililor ecleziastici. La bază, cu întrunirile interconfesionale mixte 
si diferite grupuri sau mișcări în care colaborează protestanți și catolici (de 
exemplu, Asociaţia Creștinilor pentru Abolirea Torturii a fost de la început 
constituită pe o bază interconfesională). La preoți și la pastori, prin folosirea 

aceluiași amvon în timpul Săptămânii de rugăciune pentru unitate (18-25 ia- 
nuarie); la teologi, prin dezvoltarea dialogurilor doctrinare în aparatele bisericești, 
cu o serioasă colaborare, în specialatunci când este vorba să fie elaborat un mesaj 
destinat întregii societăți referitor la problemele de etică socială (rasism, drepturile 
omului etc.). În general, bisericile protestante și Biserica Catolică au poziţii 
diferite nu numai în probleme ca divorţul, avortul si contraceptia, ci si în 
problemele puse de schimbările genetice. În ultimii ani, noua centralizare operată 
de Roma și grija pentru identitatea protestantă au diminuat în oarecare măsură 
elanurile ecumenice, fără să se ajungă totuși la o discuţie serioasă. 


UNITATEA ȘI DIVERSITATEA FAMILIEI PROTESTANTE 


Protestantismul, care încă de la început a autorizat căsătoria pastorilor, 
poate fi conceput ca o mare familie. Cu toate că familia aceasta are foarte multe 
lucruri în comun, fiecare membru al ei are particularitätile lui proprii; de altfel, 
există uneori certuri interne. 

Reforma a proclamat trei mari cuvinte de ordine: numai Dumnezeu, numai 
Scriptura, numai harul. Radicalismul ei este marcat de voința de a suprima 
adăugirile care, după părerea adepților săi, au desfigurat de-a lungul secolelor 
creştinismul primar. Cu alte cuvinte, esența mișcării constă în trierea, „epurarea“ 
creștinismului. În același timp însă, există numeroase constrângeri care duc la 
compromisuri. Mişcarea este deci urmată de o stabilizare, când evenimentul 
tinde să devină instituţie, ruptura devine organizaţie și protestul devine putere. 
În timpul acestei tranzitii, ceva esenţial poate să rămână în stare latentă sau 
chiar să se piardă. De unde si cuvintele de ordine „inapoi la Reformă“ sau „noua 
Reformă“: noi disidente, desteptäri, chiar reînnoiri teologice. Astfel, familia 
crește prin noii membri care au ardoarea tinereţii (în secolul XX, penticostali), 
dar care vor fi poate contestati, la rândul lor, într-o zi. 


Marile caracteristici protestante 


Protestantismul este o religie foarte bine structurată din punct de vedere 
intelectual. De aceea am grupat principalele sale trăsături în jurul celor trei 
principii ale Reformei. Trebuie să ne fie foarte clar însă că în calcul intră si 
multiple interferenţe generale: politice, economice, culturale și chiar religioase. 
Faptul că nu vorbim despre acestea nu vrea să însemne că le subapreciem 
importanţa, ci că acordăm prioritate trăsăturilor specifice. Atunci când dorești 
să descrii o persoană spui despre ea că este blondă, cu ochi albaștri, sau brunetă, 
cu ochi căprui. Ca să poată fi recunoscută, nu este nevoie să fie menţionat 
faptul — esenţial, totuși — că are două mâini și două picioare. 

Numai Dumnezeu. Pe această primă afirmaţie se bazează celelalte două: 
Dumnezeu se face cunoscut fiecăruia numai prin Sfânta Scriptură și nu dă 
mandat nici unei instituţii pentru împărțirea harului său. Pentru imensa 
majoritate a protestanților este vorba de Dumnezeu cel din Sfânta Treime 
(Tatăl, Fiul și Sfântul Duh). 

Lipsitä de orice mijloc de intermediere, Biserica nu mai are autoritatea 
sfintitoare, infailibilitatea necesară pentru o astfel de autoritate. Între afirmația 
„numai Dumnezeu“ și pluralitatea bisericilor protestante există o certă 
afinitate. Teologia protestantă stabilește de altfel o distincţie între Biserica 
vizibilă (instituţia, situată din punct de vedere istoric și geografic) și Biserica 
nevăzută (Trupul lui Hristos care este o taină a lui Dumnezeu) pentru a su- 
blinia caracterul relativ al tuturor bisericilor existente. Totodată, nici o crea- 
tură nu poate fi obiect de rugăciune sau de adoratie: nici Maria (care a avut 
si alți copii după Isus), nici sfinţii. 

Absența unui mijlocitor posibil între Dumnezeu si fiinţa umană desacra- 
lizează preoția: numai în cazul anglicanismului, unde problema este mai 
complexă, există o diferență de funcţie, si nu de esență, între pastor și laici. 
Pastorul are o specializare (să anunţe Cuvântul, să administreze Sfintele Taine) 
care nu constituie un monopol și pe care un laic, format în scopul acesta, o 
poate exercita la fel de bine (câteva biserici protestante au abolit chiar preoția). 
În marea majoritate a bisericilor de astăzi, femeile pot fi pastori. În toate 
cazurile, funcția aceasta poate fi îndeplinită de persoane căsătorite. 

Rolul pastorului în cult nu este același cu al preotului la slujbă. Într-adevăr, 
slujba nu cuprinde momentul sfintei jertfe, și deci nu este nevoie de o calitate 
specială a preotului care să-l facă participant la actul divin într-un mod diferit 
față de ceilalți credincioși. Este subliniată estomparea protagonistului uman 
în fața lui „Dumnezeu singur“. De aici, o mare prudenţă în folosirea formulelor 
de iertare și de binecuvântare: cel care slujește îi invită doar pe credincioși să 
primească o iertare și o binecuvântare pe care numai Dumnezeu le poate da. 
De aici si sărăcia relativă a gesturilor celui care slujește. Unele tradiţii protestante 
sunt totuși mai apropiate de catolicism decât altele. O influență a ecumenismului 
poate uneori aduce, de asemenea, o oarecare evoluţie, apropiind liturghiile 
protestante de cea catolică. 

Absența unui preot-mijlocitor marchează, de asemenea, și conducerea 
ecleziastică, ce se exercită într-un mod mai degrabă colegial decât ierarhic. 
Acest lucru este foarte clar la bisericile fără episcopat, unde sinodul, compus 
din pastori și laici, hotărăște în legătură cu orientările care trebuie puse în 
practică și se pronunţă în problemele doctrinare. Dar situaţia nu este cu mult 
diferită nici pentru bisericile care acceptă o formă de episcopat: autoritatea 
unui episcop protestant este funcțională. Fa se exercită intra pares. 

Acest mod de organizare vrea să concretizeze o afirmaţie centrală a Re- 
formei: „preoția universală a credincioșilor“. Luther scria: „Fiecare om care 
se recunoaște creștin trebuie să fie sigur și să știe că noi suntem și preoți, adică 
avem aceeași putere în privința cuvântului și a tainelor.“ În această egalitate 
formală a credincioșilor, există riscul de a reproduce în sânul comunității 
ecleziale inegalităţi sociale care există în societate, luată în ansamblu. Bisericile 
protestante nu au știut întotdeauna să evite acest pericol, în special bisericile 
luterane, unde principii protestanți au jucat un rol important. O altă 
consecință este preoția de fapt de care se bucură de multe ori teologii. În timp 
ce în catolicism riscă mereu să fie supuși controlului autorităților ecleziastice, 
teologii critică — în protestantism — în mod aproape permanent organizarea 
şi viața Bisericii. În această dependență a protestantismului față de teologii 
lui rezidă în același timp și forța (libertatea intelectuală, posibilitatea de ino- 
vare etc.), dar și fragilitatea lui (riscul unui intelectualism, vulnerabilitatea 
faţă de criza discursului teologic etc.). 


Numai Scriptura. „Autoritatea suverană a Scripturii în materie de credință“ 
este, după teologia protestantă, „principiul formal“ al Reformei. Biserica, rela- 
tivizatä prin „Dumnezeu singur“, capătă astfel legitimitate: misiunea ei constă 
în a propovădui Cuvântul și a administra sfintele taine, simboluri ale harului. 
Ea impulsionează o pietate colectivă și familială axată pe Biblie. Ea proclamă 
adevărurile esenţiale ale Scripturii în „învățăturile de credință“ care constituie 
semnul unei oarecare obiectivitäti ecleziale. 

Dar Biserica trebuie să admită, fără încetare, si propria ei limită: cuvântul 
de ordine „numai Scriptura“ (iar nu Scriptura și Tradiţia) trimite la „numai 
Dumnezeu“, si nu la un fel de monopol al receptării și interpretării Scripturii 
de către Biserică. Articolul 4 din Märturisirea de credință de la La Rochelle 
(1571), document fondator al Bisericii reformate din Franța, este clar: Scriptura 
este „regula foarte sigură a credinței noastre, nu atât prin acordul comun și 
consimțământul Bisericii, cât prin mărturisirea si puterea de convingere 
interioară a Sfântului Duh“ față de fiecare credincios. 

Dacă autoritatea Scripturii se poate opune autorității Bisericii vizibile, acest 
lucru este posibil pentru că nici o supunere față de Scriptură nu se efectuează 
fără o hermeneutică, o interpretare (conștientă sau nu) a Scripturii. Polemistii 
catolici au insistat, de-a lungul secolelor, asupra pericolelor pe care le comportă, 
în viziunea lor, această „lăudare exagerată a Scripturii“. De fapt, dacă 
recunoașterea autorităţii Scripturii este un punct comun pentru toate tendințele 
protestante, interpretarea ei le îndepărtează unele de altele. Sfera de influență 
evanghelică (numită „fundamentalistă“) insistă asupra necesităţii abordării 
Bibliei întru credinţă, văzând în aceasta, de la bun început, un ansamblu de 

texte scrise în momente de inspirație, pe când sfera de influență liberală și 
neoliberală favorizează metodele de citire critică modernă și unele dintre acestea, 
în cadrul unei teologii contextuale, vor să ajungă la actualizarea acestor texte. 
Karl Barth (1886-1968) a propus ca Biblia să fie considerată în același timp si 
cuvânt omenesc — depinzând, în acest caz, de toate demersurile critice și 
ştiinţifice posibile —, și cuvânt al lui Dumnezeu — depășind în acest caz orice 
lectură umană. Între o sacralizare, care ar risca să o transforme într-un fd de 
text-relicvă, și o banalizare, care ar face din ea o carte ca toate celelalte, abordarea 
Bibliei este obiectul unei tensiuni permanente, caracteristică protestantismului. 

Importanţa acordată Bibliei este legată de privilegiul ce se dă ascultării, care 
înlocuiește imaginea, bănuită câteodată că ar deveni obiect de venerare ce se 
transformă de fapt în adorare. Acest lucru poate fi văzut în arhitectura locașului 
de cult (deși în foarte multe locuri vechi biserici au devenit temple): amvonul, 
locul unde se citește Biblia și se comentează prin „predică“, constituie punctul 
focal al spaţiului. Pe masa de împărtășanie (care înlocuiește altarul) se află o 
Biblie mare. De mule ori, ea este așezată, semnificativ, la baza amvonului. 
Numai cuvântul biblic dă sens sfintelor taine. Nu se constată nici o demarcație 
între naos și strane: credincioșii se adună la un loc în strană pentru a lua Cina. 

Goliciunea locașului de cult este marcată îndeosebi în tradiția reformată 
si în sfera de influență evanghelică. Crucea este neornamentată. Tradițiile 
anglicană și luterană admit mai multe elemente vizibile — începând cu 
crucifixul, care corespunde, la luterani, unei pietäti ce insistă pe suferinţele 
lui Hristos (de aici, importanţa sărbătorii Vinerii Sfinte). 

Cu cât universul protestant este mai sobru, cu atât atașamentul față de Biblie 
este mai intens. Dacă în catolicism sfintenia este risipită într-o multitudine de 
obiecte, în protestantism se operează o centralizare a sacralitätii care de fapt îi 
este favorabilă. Sacralitatea este „Cartea“ prin excelență. Institutele și societățile 
biblice se vor înmulți si vor căpăta o extindere mondială în secolul al XIX-lea, 
pornind tocmai de la cercurile puritane, pietiste și evanghelice. Numeroase 
limbi ale unor ţări din Africa, Asia si Oceania ajung la stadiul de limbi scrise 
datorită traducerilor Bibliei întreprinse de misionarii protestanți. 

Totuși, în ansamblul său, protestantismul dorește să se adreseze și inimii 
credincioșilor. Reforma a făcut din cântul religios unul din mijloacele de ex- 
primare privilegiate, instrument al unei participări mai active a credincioșilor 
la desfășurarea slujbei. Referințele la cântări constituie principalul fundament 
al cantatelor și al compozițiilor pentru orgă ale lui J.S. Bach (1685-1750), 
care marchează apogeul artei muzicale luterane. Anglicanismul a primit foarte 
bine marile opere religioase, precum Messia de Händel. Tradiţia reformată 
favorizează cântarea Psalmilor. În secolele al XIX-lea și XX, sub sfera de 

influenţă a redesteptärilor, în comunităţile protestante negre americane se con- 

stituie un nou stil de expresivitate muzicală și religioasă: negro-spirizuals şi gospel 
> > 

songs. Cultul penticostal este conceput din alternări între numeroase cântări si 

luări de cuvânt spontane. Astfel, merge mână în mână un anumit fundamentalism 

biblic cu o căldură comunicativă și o pietate încărcată emoțional. 


Numai barul. Principiului formal al autorităţii suverane a Scripturii îi 
corespunde un principiu material, acela al justificării prin credință, obținută 
numai prin harul lui Dumnezeu. Pentru Reformă, justificarea este mai puţin 
un conţinut al unor credințe printre altele, cât mai degrabă un mod fundamental 
de a crede: este „stăpânul și prințul, domnul, conducătorul si judecătorul 
oricărei doctrine, el apără și domină întreaga învățătură a Bisericii și înalță 
conștiința noastră în fața lui Dumnezeu. Fără acest articol, lunea nu este decât 
moarte și întuneric“ (Luther). În această perspectivă, crestinul este în același 
timp si drept, si păcătos (simul justus et peccator). În întregime justificat, pentru 
că, în Hristos, Dumnezeu ia asupra lui păcatele, moartea și iadul. Totdeauna 
păcătos, pentru că pofta nepotolită de rău rămâne în el. 

Credința care primește darul nemeritat al lui Dumnezeu este, desigur, izvor 
de iubire. Dacă este iluzoriu, în această perspectivă, să se creadă că există 
posibilitatea apropierii de cer prin acţiuni pioase (posturi, pelerinaje, acţiuni 
caritabile etc.), crestinul trebuie „să fie într-un fel un Hristos'pentru aproapele 
lui, așa cum acesta s-a oferit drept jertfă pentru el“, și să desăvârșească ceea ce 
i se pare „necesar, favorabil si folositor pentru aproapele său“ (Tratat despre 
libertatea creştină). Dar Luther consideră că, orice ar face, ființa umană are 
nevoie de mântuire prin binecuvântare. Acţiunile sale sunt marcate de o tară 
indelebilă: atunci când vrea să-i slujească pe ceilalți, el se slujește de aceștia în 
scopuri personale. Comentând Epistola Sfântului Apostol Pavel către Romani, 
Luther declară: „Nimeni nu este drept. Unii nu sunt așa din cauza abandonului 
si a omisiunilor. Alţii, pentru că întrec măsura și fac prea multă dreptate. 
Aceștia sunt mult prea drepți. Deci nu sunt drepți.“ 

A proclama astăzi pentru un protestant „numai credința“ înseamnă să afirmi 
totala pasivitate a ființei umane (creștinul ca individ și comunitatea cre- 
dinciosilor numită Biserică) în mântuire. Refuzul despre care am vorbit deja: 
refuzul unei diferențe de esență între laici și clerici, refuzul jertfei din timpul 
slujbei, refuzul ca nici o ființă să nu poată arăta calea spre cer și să poată primi 
rugăciuni (nici sfinţii și nici Maria) sunt strâns legate de această afirmaţie 
centrală a protestantismului. 

La fel stau lucrurile în ceea ce privește concepția protestantă referitoare la 
sfintele taine: Reforma s-a opus unei concepții obiectiviste a sfintelor taine, 
care are tendința să facă din împărtășirea cu ele un mijloc de izbăvire. După 

ea, sfintele taine sunt simboluri ale harului dumnezeiesc și deci nu pot avea 
valoare decât dacă sunt primite cu credință. 

Totuși, în sânul anglicanismului si luteranismului se manifestă o tendință 
care, vrând să obțină de la Biserica Catolică posibilitatea unei intercomuniuni, 
dezvoltă o concepţie axată mai mult pe sfintele taine. 

Protestantii recunosc două taine: botezul, care nu este un mijloc de mân- 
tuire — de aceea, încă din secolul al XVI-lea, el nu se mai făcea imediat după 
naștere —, ci simbolul prin care se intră într-un legämânt cu Dumnezeu; Cina, 
care nu este o jertfă oferită de Biserică (în felul acesta putând să participe la 
lucrarea mântuitoare a lui Dumnezeu), ci o ceremonie în care Hristos invită 
(„Faceţi aceasta în amintirea Mea“) si se dă el însuși credincioșilor. Unii luterani 
consideră drept taină si pocäinta, și iertarea păcatelor, ca si hirotonirea pastorilor. 

Afirmarea pasivitätii fiinţei umane în legătură cu mântuirea ei a mers îm- 
preună cu un activism religios secular bazat pe refuzul unei duble morale: aceea 
a monahului care caută să se supună cerințelor evanghelice prin exerciţiul 
renunțării de sine în afara lumii și aceea a laicului având prescriptii mai putin 
severe, legate de „morala naturală“. Faptele nemaiputând concura la mântuire, 
morala este considerată înainte de toate drept o mărturie a recunostintei prin 
care fiecare creștin este chemat să răspundă îndreptării sale prin „aducerea 
oamenilor pe calea mântuirii“. Aspectul acesta pe care îl întâlnim în special la 
Calvin, a fost dezvoltat de Wesley, cu riscul de a recatoliciza partial protestan- 
tismul, după cum se vor exprima adversarii lui. 

În toate cazurile, morala apare fundamental teologică. Acest aspect carac- 
terizează chiar și protestantismul modernist al secolului al XIX-lea, marcat de 
gândirea lui Kant (filozof si protestant provenit din pietism), la care respon- 
sabilitatea morală devine chiar locul experienţei caracterului finit al existenţei 
umane și al libertăţii ființei umane. 

Unul dintre domeniile cele mai vizibile ale schimbării a fost morala sexuală 
şi conjugală. Reforma a revalorificat căsătoria și a privit cu neîncredere celibatul 
consfințit. Dumnezeu a creat ființa umană sexuată. Dar sexualitatea nu este 
rea, ea comportă o putere explozivă care trebuie disciplinată. Ruptura nu se 
face între sexualitate și castitate, ci între sexualitatea poftei lacome și sexualitatea 
dragostei. Se înțelege de ce protestantismul a putut fi acuzat de laxism (el slă- 
beste, se spune, frâna morală pe care o reprezintă frica de a se pierde, de a se 
damna), cât și de rigorism și de îngustime (se consideră că el impune adepților 
săi o autodisciplină care se referă la fleacuri, care insensibilizează). Aceste două 
riscuri există cu adevărat atunci când radicalitatea afirmațiilor Reformei se 
confruntă cu complexitatea inextricabilă a existenței umane. 

Caracteristici ale moralei protestante se regăsesc până și în problemele etice 
cele mai noi, precum acelea ale bioeticii. În contrast cu tendința condamnării 

manifestate de Roma, Federaţia Protestantă din Franţa a publicat „elemente 
de reflecţie“ despre „biologie si etică“ ce încearcă să împace „promisiunea 
[biblică] de dominare a naturii“ cu „punerea în gardă [tot biblică] împotriva 
poftei nesäbuite de atotputernicie“. Şi aici regăsim atât forţa, cât și fragilitatea 
protestantismului: pe de o parte, acceptarea teologică a modernităţii, pe de 
altă parte, luarea unei poziţii nuantate care cu greu poate să ducă la o vizibilitate 
socială într-o societate dominată de spectacularul mediatic. 


Principalele componente ale protestantismului 


Protestantismul apare adesea ca un fel de labirint pentru care ar trebui să 
dispunem de un fir al Ariadnei. lată deci câteva indicaţii referitoare la prin- 
cipalele biserici care îl compun, o mișcare foarte cunoscută (Armata Salvării), 
cele două tendinţe teologice cele mai răspândite în cadrul bisericilor si al 
mișcărilor și, în sfârșit, Consiliul Ecumenic al Bisericilor, structură federală 
care adună la un loc majoritatea bisericilor protestante și ortodoxe. La lectura 
rândurilor care urmează, cititorul nu trebuie să uite că există o anumită între- 
pătrundere între diferitele componente ale protestantismului. 


Adventismul de ziua a şaptea. Întemeiat de Ellen Gould Hamon (Mme 
White, 1827-1915), caresustinea că a primit din cer explicarea textelor biblice 
si insista pe apropiata întoarcere a lui Isus, adventismul de ziua a șaptea este o 
biserică ce practică botezul adulților prin imersiune. Autoritatea Bibliei, 
interpretată într-un mod mai degrabă fundamentalist?, respectul pentru odihna 
din ziua de sabat (sâmbăta), obligativitatea plății dijmei și insistența pe profetiile 
biblice sunt caracteristicile doctrinei sale. Adventiștii sunt în număr de cinci 
milioane de adulți botezați, la care trebuie adăugaţi copiii și simpatizantii. 

Adventiștii propovăduiesc o reformă sanitară prin igienă, alimentaţie echi- 
libratä, abtinerea de la consumul de alcool si tutun. Acţiunile care se inspiră 
din aceste principii au o influență sigură și se remarcă în acest sens eficienţa lor 
în rândurile tinerilor consumatori de droguri. Asociaţia Internaţională pentru 
Apărarea Libertăţii Religioase, de inspiraţie adventistă, grupează personalități 
de confesiuni diferite. 


Anglicanismul. Această formă temperată de protestantism a luat ființă în 
mai multe etape. Cea mai cunoscută este desprinderea lui Henric III de Roma 
în urma refuzului papei de a-i anula căsătoria. Actul de supremație (1534) îl 
proclamă pe rege drept „șef suprem“ al Bisericii Angliei. Sub Eduard VI, 
anglicanismul se apropie foarte mult de protestantism, datorită influenței 
reformatorului din Strasbourg, Martin Bucer (1552). Elisabeta I modereazä 


2. Cf. pp. 78 si urm. 

însă această evoluție prin Prayer Book, care a apărut în anul 1559, Credo din 
1571 și prin 39 Articles, care sunt, chiar şi astăzi, platforma doctrinală a Bisericii 
Angliei. Scriptura este proclamată totuși unica autoritate în materie de credință, 
botezul și Cina sunt singurele taine, celibatul ecleziastic este abolit. Orientarea 
teologică este mai degrabă calvinistă, dar anumite elemente catolice supra- 
viețuiesc în liturghie și este păstrat principiul episcopal. 

Biserica Angliei, biserică pluralistă, comportă trei curente principale: 

— High Church (sau anglocatolicismul) valorifică tradiţia vechii Biserici, 
insistă asupra importanței episcopatului și a succesiunii apostolice, apără orna- 
mentele liturgice, precum și folosirea elementelor care apropie anglicanismul 
de catolicism. Vitalitatea acestei High Church provine în parte din Misca- 
rea de la Oxford, iniţiată de John Keble (1792-1866) si John Newman 
(1801-1890) înainte ca acesta din urmă să se convertească la catolicism; 

— Low Church insistă, dimpotrivă, asupra faptului că anglicanismul 
provine din Reformă. Această biserică are o concepție mai funcțională despre 
episcopat, dorește o liturghie simplă și sobră și își arată adesea suspiciunea 
față de încercările de apropiere cu Roma. Marcată de puritanism, apoi de 
Deșteptarea din secolul al XIX-lea, Low Church este evanghelică din punct 
de vedere teologic (evangelical) si insistă asupra autorității Bibliei 

— Broad Church apără si ea o concepție protestantă a preoţiei, dar reprezintă 
mai curând o sferă de influență liberală care, începând cu secolul al XIX-lea, 
a acceptat cu brațele deschise metodele științifice și critice de exegeză biblică. 

Curente identice se întâlnesc în Protestant Episcopal Church, care grupează 
credincioșii Comuniunii Anglicane din Statele Unite. De notat că laicii, ca și 
clerul, îi aleg pe episcopii acestei biserici care își recrutează de foarte multe ori 
membrii din clasele înalte ale societății americane. Biserici anglicane există de 
asemenea în Africa de Sud (cu episcopul Desmond Tutu, Premiul Nobel 
pentru pace în 1984), în Australia, în Canada, în Noua Zeelandă etc. În 
general, aceste biserici admit în zilele noastre femeile în rândul clerului și chiar, 
în Statele Unite, în episcopat. 

Aceste diferite biserici fac parte din Consiliul Ecumenic al Bisericilor. 
Episcopii lor se întâlnesc din zece în zece ani la Conferința de la Lambeth. În 
general, ele dau dovadă de un anume pragmatism. Poziţia lor le asigură uneori 
un rol principal în dialogul ecumenic. Numărul anglicanilor este evaluat la 
ora actuală la circa cincizeci de milioane în lumea întreagă. 


Armata Salvării. Creată de pastorul William Booth (1829-1912), în urma 
unei campanii de evanghelizare în cartierele mizerabile din partea de est a 
Londrei, Armata Salvării nu este o biserică. Ea invită persoanele cu care intră 
în legătură să se adreseze oricărei biserici protestante pe care o aleg. Provenită 

din metodism, împărtășește convingerile fundamentale ale acestuia și, ca și el, 
insistă pe necesitatea sanctificării. 

Obiectivul ei este mai întâi lupta împotriva flagelurilor sociale (sărăcie, 
alcoolism, prostituție, droguri). Armata Salvării, care se îngrijește în mod deo- 
sebit de cei abandonaţi și de neadaptati, caută să le procure un minimum de 
confort material, demnitatea morală, apoi să-i aducă în fața alegerii Evangheliei, 
activitate progresivă reflectată de cuvântul de ordine: „Supă, săpun, mântuire“. 
Armata Salvării se ocupă deci de acţiuni sociale de mare amploare: spitale, 
aziluri de bătrâni, case de sănătate pentru copii, centre polivalente, cămine etc. 
Ea numără douăzeci si cinci de mii de „ofițeri“ (cu normă întreagă), șaizeci de 
mii de funcţionari și trei milioane de „soldaţi“ (cu jumătate de normă), care 
lucrează în optzeci și trei de țări. 


Baptismul. Bisericile baptiste se bazează pe o concepţie asupra botezului 
care îl apropie de „profesiunea personală de credință“. Un baptist este, în 
această perspectivă, un adult care s-a convertit la Isus Hristos (convertirea 
aceasta fiind necesară chiar dacă acesta s-a născut într-un mediu creștin), Bo- 
tezul este practicat în general prin imersiune. 

Fondatorul primei adunări baptiste este englezul John Smyth (mort în 
1612). Pilgrim Fathers, care au debarcat în America, erau în parte baptiști, așa 
cum a fost Roger Williams (1600—1684), pastor, întemeietorul coloniei Rhode 
Island, unde au fost instaurate libertatea religioasă și separarea bisericilor de stat. 

Astăzi bisericile baptiste sunt de tendință evanghelică (evangelical) si oferă 
o interpretare a Bibliei considerată de multe ori fundamentalistă. Numeric, 
ele reprezintă prima denominatiune protestantă din Statele Unite, având în 
sânul ei multi negri, cum a fost pastorul Martin Luther King (1926-1968), 
Premiul Nobel pentru pace în 1964, acordat pentru lupta nonviolentă în 
favoarea drepturilor cetățeanului. Fostul președinte Jimmy Carter este un 
predicator laic baptist foarte activ. Actualul președinte Bill Clinton este, de 
asemenea, membru al Bisericii Baptiste. În fosta URSS si în multe țări din 
Africa, baptismul este foarte activ. 

Bisericile baptiste sunt biserici protestante de tip congregationalist. Pentru 
ele, biserica locală este expresia necesară și suficientă a Bisericii vizibile într-un 
loc dat. Fiecare bisericälocalä se conduce singură. Dar, chiar de la începuturile 
baptismului, între diferitele biserici locale existau relații de prietenie. 
Dezvoltarea mijloacelor de transport și de comunicare rapide au favorizat 
crearea unor uniuni de biserici care, fără a constitui o instanță normativă, fac 
posibilă structurarea unei vieți în comun. Crearea, în 1905, a Alianței Baptiste 
Mondiale (ABM) merge în același sens, dar la nivel internațional. Aceasta fa- 
cilitează relaţiile de frätietate dintre diferitele biserici baptiste si le oferă un loc 

comun de exprimare. Jimmy Carter este președintele Comisiei Drepturilor 
Omului în cadrul Alianţei Baptiste Mondiale. 

Astăzi la ABM sunt afiliate o sută treizeci și patru de uniuni sau federaţii 
de biserici baptiste din circa nouăzeci de țări. Aceasta înseamnă în jur de treizeci 
si trei de milioane de membri baptiști adulți. Pentru a înțelege mai bine in- 
fluenta baptismului, ar trebui să mai adăugăm la această cifră și numărul 
copiilor și al persoanelor adulte care participă, de multe ori în mod regulat, la 
viața unei comunități baptiste, fără să fi fost totuși botezați la vârsta adultă. 


Consiliul Ecumenic al Bisericilor (CEB). CEB, al cărui sediu se află la Geneva, 
se doreşte „o uniune fräteascä de Biserici care ÎL mărturisesc pe Isus Hristos ca 
Dumnezeu și Mântuitor după Sfânta Scriptură și se străduiesc să răspundă 
împreună comunei lor vocatii pentru slava singurului Dumnezeu, Tatăl, Fiul 
si Sfântul Duh“. În fapt, CEB grupează cea mai mare parte a bisericilor altele 
decât Biserica Catolică Romană, adică un ansamblu de aproximativ trei sute de 
biserici care există în mai mult de o sută de țări, sau aproape cinci sute de milioane 
de creștini. Totuși, anumite biserici evanghelice nu sunt membre ale CEB. 

După Conciliul Vatican II, contactele cu Biserica Catolică sunt per- 
manente. A fost constituit un grup mixt de lucru format din paisprezece 
persoane, dar speranțele unora ca Biserica Catolică să adere la CEB nu par să 
se realizeze prea curând. 


Evanghelistii. Termenul acesta, în limba germană (evangelisch), este practic 
sinonim cu „protestant“. În engleză (evangelical) desemnează, dimpotrivă, o 
orientare teologică și spirituală determinantă, care a luat ființa din mișcările 
de desteptare din secolele al XVIII-lea, al XIX-lea si XX. 

Evanghelistii se străduiesc să păstreze o credință creștină integrală, su- 
bliniind omogenitatea textelor biblice (absenţa, la ele, a erorii în materie de 
credință) a unora dintre acestea (dar nu a tuturor, dându-le o lectură mai de- 
grabă literală). O componentă pietistă insistă asupra necesității convertirii și 
profesiunii de credință personale (împotriva oricărui creștinism datorat unui 
conformism social). O componentă harismatică pune accentul pe darurile 
Duhului Sfânt. Toţi au în general o ardoare evanghelizatoare si, uneori, un 
anume dinamism social. Se opun astfel, de multe ori, „laxismului“ moral. În 
sfârșit, ei se opun cu ostilitate, din principiu, oricărui regim clerical și au o 
concepție foarte protestantă referitoare la funcția pastorală, unii chiar mergând 
până la a o refuza categoric. 


Liberalismul. Termenul acesta desemnează o sferă de influență teologică; 
începând mai ales din secolul al XIX-lea, în urma dezvoltării criticii biblice, 
liberalismul se recunoaște în câteva principii fundamentale: relativizarea 

formulelor doctrinare; neîncrederea fatä de instituţia ecleziastică si de 
pretenţiile ei normative; deschiderea față de cultură și căutarea unor puncte 
de sprijin din aria cunoștințelor profane; acceptarea pozitivă a criticii biblice; 
privilegiul acordat sentimentului religios și consecinţelor morale ale credinței. 

Curente liberale se întâlnesc atât în bisericile luterane, cât și în cele re- 
formate sau anglicane. Bisericile cu tendință „evanghelică“ sunt, dimpotrivă, 
în opoziţie sau rezervate față de liberalism, cu toate că uneori unii dintre 
membrii acestora se dovedesc a fi receptivi la influenţa sa. Dacă vrem să 
rezumăm liberalismul (și neo-liberalismul) într-o formulă, putem spune că 
el se dorește a fi un însoțitor teologic al modernităţii și al culturilor (teologii 
numite „contextuale“). 


Luteranismul. Bisericile luterane datează de la începutul Reformei si 
principiile lor centrale sunt acelea care constituie marile doctrine ale 
protestantismului: autoritatea suverană a Bibliei, îndreptarea prin credinţă, 
sacerdotiul universal al credincioșilor etc. Totuși, textul simbolic cel mai 
important al luteranismului nu a fost redactat chiar de Luther, ci de prietenul 
si discipolul acestuia Philipp Melanchthon (1497-1560): Confesiunea de la 
Augsburg (1530). Pe de altă parte, luteranismul a încredințat principilor 
organizarea bisericilor și un anume rol de supraveghetori. Doctrina celor 
„două domnii“ (spirituală și vremelnică) insista pe autonomia vremelnicului. 
Aceasta a fost un factor de laicizare si de modernizare, dar, de multe ori în 
cursul istoriei, ea a dus la o atitudine mai degrabă pasivă a luteranilor în fața 
puterilor politice. 

În general, luteranii au o credință mai sensibilă decât reformatii (rolul 
pedagogic al imaginii este admis) şi liturghia lor este mai puţin sărăcăcioasă. 
Principalul subiect al dezbaterilor dintre cele două biserici a fost Cina cea 
de Taină: pentru luterani, pâinea și vinul rămân pâine și vin, fiind în același 
timp realmente trupul și sângele lui Hristos (doctrina consubstantialitätii). 
În 1973 s-a realizat totuși un acord. 

În lumea întreagă sunt aproximativ șaptezeci de milioane de luterani, în 
special în Germania si în ţările scandinave, dar și în Statele Unite (opt mili- 
oane) si în mai multe dintre țările Africii (patru milioane). Marea majoritate 
a bisericilor lor sunt grupate în Federaţia Luterană Mondială, creată în anul 
1947, care coordonează activitățile acestora, întreține dialogul cu celelalre 
biserici protestante, dar și cu bisericile ortodoxe si cu Biserica Catolică. 


Menonismul. Termenul „menonism“ vine de la Menno Simons (1496-1561), 
preot olandez trecut la Reformă, care a reorganizat grupuri radicale, calificare 
în general atunci ca anabaptiste (rebotezatii) pentru că erau împotriva botezu- 
lui copiilor. Acești anabaptisti, adesea pacifisti, uneori violenti, le-au reproșat 


200 RELIGIILE LUMII 


adepților oficiali ai Reformei că sunt prea infeudati puterii vremelnice. Ei 
refuzau orice jurământ (de unde și acuza de „pericol social“) și voiau să se 
retragă din lume pentru a crea comunități „de creștini regenerati. Au suferit 
multe persecuții, în diferite etape, din partea catolicilor și a celorlalți protestanți. 

Cea mai mare parte a menonitilor s-au grupat în comunități agricole în 
ţările în care au fost tolerati încetul cu încetul. Autodisciplina le-a permis de 
multe ori să fie prosperi. Ei sunt, în multe cazuri, militanti pacifiști foarte activi. 


Metodismul. Provenit din Biserica Anglicană, metodismul a fost fondat de 
John Wesley (1738-1791), care, vrând să promoveze „religia inimii“, a insistat 
asupra necesității trecerii prin experiența convertirii și a demonstrării „noii 
nașteri“ printr-o sanctificare progresivă. Wesley a adus, de asemenea, o reîm- 
prospătare a evanghelizării, mergând să propovăduiască în afara parohiilor, în 
locurile de muncă și pe la locuințele populaţiei. Metodismul se caracterizează 
printr-o organizare unde celula de bază este „clasa“, care grupează circa cinci- 
sprezece persoane. A vrut să păstreze regimul episcopal, ceea ce a dus la apariția 
disidentilor în sânul său. Metodismul a fost foarte activ în Statele Unite: 
negro-spirituals şi marile adunări religioase, camp-meetings, au fost creaţii ale 
metodismului, care a dezvoltat foarte devreme metode moderne de evanghelizare. 

Astăzi, sunt în jur de patruzeci de milioane de metodisti în lume. Ei susțin 
adesea încercări de regrupare interprotestantă (în special în Canada, în India 
de Sud). În Marea Britanie, Biserica Angliei este interlocutoarea lor privilegiată, 
dar ei păstrează o bază mai populară decât aceasta din urmă. 


Penticostalii. Penticostalismul a apărut chiar la începutul secolului. În fața 
liberalismului, el caută să menţină credințe tradiţionale, ținând cont, în felul 
lui, de noua mentalitate științifică: datorită Botezului cu Sfântul Duh, Dum- 
nezeu acordă în mod vizibil, în această perspectivă, ceea ce a promis în Biblie: 
daruri, o putere care vindecă bolnavii, eliberează din puterea „demonilor“, 
transformă viaţa oamenilor. De acum, reflectia intelectuală și științifică, în 
mod voit critică față de religie, se află ea însăși contestată de ceea ce ar putea 
constitui dovezile experimentale ale lucrării divine. De altfel, și cei rămași 
în afara intelectualizării pot să facă profeţii, să vorbească în limbi, să 
construiască comunitatea. 

Adunärile penticostale sunt foarte autonome unele față de altele: de unde 
si creșterea tot mai mare a numărului bisericilor pe care marele public, câte- 
odată chiar și creștinii, le califică drept „secte“. În funcţie de adunări, asistăm 
la o mare efervescenţă sau la o dozare între libertatea Duhului, care se poate 
exprima în fiecare credincios, și o menţinere a rolului de pastor, care ţine în 
loc această efervescenţă ca să nu meargă prea departe. Referirea la textul biblic 
(interpretat adesea în manieră fundamentalistă) permite canalizarea și 

înţelegerea glosolaliei (vorbirea în limbi), a minunilor, a vindecărilor și, într-un 
mod mai general, a manifestărilor de ordin harismatic. 

Penticostalismul s-a dezvoltat puternic în anii din urmă în diferite regiuni 
ale lumii (Coreea etc.), în special în America Latină. Partizanii săi se vor a fi 
artizanii unei noi Reforme. El poate să reproducă foarte bine valorile unei 
societăți dominante într-un mod mai degrabă conservator, cât și să răspundă 
cerințelor religioase si culturale ale päturilor inferioare si mediu-inferioare 
(mai ales indiene) si astfel să vehiculeze un protest social. Aflat într-o rapidă 
creștere, numărul penticostalilor este greu de estimat. Unele statistici recente 
îi evaluează la șaizeci de milioane. 

Prezbiterianismul (Şi tradiția reformată). Bisericile prezbiteriene (termen 
anglo-saxon) şi reformate (termen folosit în Europa Occidentală) reprezintă 
o descendență pornind de la reformatorul Jean Calvin (1509-1564). Marile 
lor afirmaţii teologice sunt identice cu acelea ale bisericilor luterane, dar ele 
consideră că, în timpul Cinei celei de Taină, prezenţa reală a lui Hristos în 
elementele pâine și vin este o prezenţă spirituală. Ea are loc prin intermediul 
Duhului Sfnt, și nu printr-o transformare a elementelor pâine si vin. Din 
punct de vedere istoric, acesta a fost un subiect de conflict, dar, în anul 1973, 
înțelegerea de la Leuenberg, ratificată de majoritatea bisericilor celor două 
tradiţii, a recunoscut deplina comuniune eclezială între luterani și reformaţi. 

Calvinismul se distinge prin accentul pus pe slava lui Dumnezeu, care a 
fost tradusă, în secolul al XVI-lea, prin doctrina predestinării fiecărei ființe 
umane dintotdeauna fie la mântuire, fie la blestem. Această doctrină a fost 
de multe ori un element de rezistență: predestinarea făcându-l pe fiecare liber 
faţă de orice lucru sau de orice autoritate din moment ce destinul lui religios 
era în mâinile lui Dumnezeu singur. Ea a fost contestată totuși, mai ales 
începând cu secolul al XVII-lea, ca opunându-se libertății omului, de tendinţa 
arminiană?, mai întâi condamnată și apoi tolerată. Astăzi, bisericile pres- 
biteriene și reformate sunt în general pluraliste și cuprind evanghelici, liberali 
si membri ai altor tendințe teologice. 

Arătând că totul trebuie să ducă la slava lui Dumnezeu, calvinismul a 
înlesnit spiritul de inițiativă, conduita metodică, hărnicia în muncă. El a fost 
mai atent decât luteranismul la problemele cetăţii și a favorizat, în special 
prin aripa sa puritană, înflorirea și dezvoltarea democraţiei. Dar înclinația 
unor membri ai săi de a se considera „poporul ales“ a produs și un dispreț 
rasial (faţă de indienii din America de Nord, în special), chiar discriminare 


(Africa de Sud). 


3. De la numele lui J. Arminius (1560-1609), care a identificat predestinarea cu 
precunoașterea lui Dumnezeu si a susținut că mântuirea este oferită tuturor oamenilor, 
aceștia fiind liberi să o accepte sau să o refuze. 

Organizarea prezbitero-sinodalä constă într-o ierarhie de instanţe colective 
(consiliul prezbiterian la scara parohiei, apoi conciliile) care asociază laici și pas- 
tori la conducerea bisericilor. 

Membrii acestei tradiţii sunt evaluati la un număr de douăzeci și patru de 
milioane (din care jumătate trăiesc în lumea a treia). Cele mai mule dintre 
biserici (o sută cincizeci și șapte) sunt grupate în Alianța Reformată Mondială, 
creată la Londra în anul 1875. 


Quakerii. În timpul evenimentelor din Anglia, în secolul al XVII-lea, George 
Fox (1624—1691) a afirmat că același Duh care i-a inspirat pe alcătuitorii Biblie; 
putea da fiecăruia o „strălucire dumnezeiască“, pe care o meditaţie în liniște și 
o viață conformă cu Evanghelia ar putea-o descoperi. Discipolii lui au fost 
calificați drept quakeri („tremurici“). Termenul s-a păstrat, cu toate că în mod 
oficial trebuie să se vorbească despre Societatea Prietenilor. 

Quakerii au împins la maximum austeritatea cultului protestant si au 
refuzat jurământul și folosirea armelor. Persecutati la început, ei s-au dezvoltat 
datorită lui William Penn, întemeietorul Pennsylvaniei, unde au instaurat o 
toleranță cvasiabsolută si unde au primit numeroși disidenti. Quakerii sunt 
cunoscuți astăzi în special prin operele lor filantropice și prin activităţile lor 
în folosul victimelor de război și pentru instaurarea păcii. 

IUDAISMUL 
de Maurice- Ruben Hayoun 


După năruirea zidurilor ghetourilor, poporul evreu s-a schimbat; practica 
religiei sale a suferit si ea schimbări. Au dispărut cu totul câteva rituri, îndeosebi 
cele privitoare la îmbrăcăminte. În Maroc sau în alte regiuni din Africa de Nord 
evreii au trecut la îmbrăcămintea europeană; cu rare excepții, evreii de origine 
poloneză sau cei din Răsăritul Europei au renunțat si ei la caftan și la acel streimel 
cu boruri late. Şi alte practici sunt tot mai putin respectate: de pildă, nu mai sunt 
prea multi evrei care să mănânce doar caser. Dar, deși iudaismul s-a schimbat 
necontenit, el și-a rămas credincios siesi încă din epoca Talmudului si până în 
zilele noastre; afirmaţia aceasta este valabilă și pentru Leo Baeck (mort în 1956), 
ultimul mare rabin european, care a fost silit să conducă Reichsvertretung der Juden 
si care astfel a pecetluit destinul a peste un mileniu de viaţă evreiască în Europa. 

Constiinta de a aparţine unui popor unic și unita îngăduit o anumită omo- 
genitate în iudaism de-a lungul veacurilor. Desigur, au existat divergențe 
liturgice; ele există si în prezent, fără a pune totuși sub semnul întrebării unitatea 
lui fundamentală. În această continuitate, un rol de seamă l-a jucat tradiția 
(masoret). Talmudul punea deja eterna întrebare: „Minalan [sau me ain lanul?" 
De unde am primit aceasta sau aceea? Cu alte cuvinte: avem vreo tradiție 
privitoare la această sau aceste problemă(e)? Majoritatea discuţiilor talmudice 
se articulează în jurul textelor Revelatiei. Dar această neîncetată trimitere la 
surse nu explică totul. Dacă unicul mobil al tradiţiei ar fi fost ca ea să se asigure 
mereu că nu se abate de la textul revelat, ea n-ar fi fost niciodată în stare să evite 
sclerozarea. În realitate, dorindu-se fidelă autorităților trecutului, tradiția voia 
totodată să fie plină de viaţă și și-a păstrat de-a lungul veacurilor capacitatea de 
a inova: în istoria religioasă și intelectuală a iudaismului există deci un continuum. 

Cel mai bun exemplu al acestei formidabile capacități novatoare din sânul 
iudaismului ni-l oferă exegeza biblică, așa cum a fost ea practicată de elitele 
evreiești. Oamenii Talmudului au elaborat de-a lungul secolelor o hermeneutică 
proprie, care a fost consemnată din perioada în care a apărut creștinismul și până 
când s-a încheiat compilarea literaturii tradiționale. Dacă se simțea vreodată 
nevoia de înnoire sau dacă o comunitate era confruntată cu vreo problemă nouă, 

evreii schimbau între ei responsa. lar atunci când natura dezbaterii culturale si 
ideologice s-a modificat cu totul, adică atunci când spiritul uman a început, cu 
timiditate, să se elibereze de exclusivismul Revelatiei, gânditorii de seamă ai 
iudaismului s-au pus de fiecare dată de acord. Astfel, în secolul al X-lea, Saadia 
Gaon a scris prima lucrare de teologie a iudaismului rabinic, Cartea credințelor 
si a părerilor (în arabă Kitab al-Amanat wal-l tiqadat, în ebraică Sefer emunot 
wedeot): el nu s-a mai inspirat exclusiv din sursele rabinice străvechi, ci si din 
ideile filozofilor contemporani, pe care căuta să le pună de acord cu ceea ce 
considera că este esența iudaismului. 

Această chestiune a esenței străbate ca un fir roșu mai mult de un mileniu 
de viaţă intelectuală evreiască, de la Saadia și până la Leo Baeck, care a scris, 
la începutul acestui secol, lucrarea Wesen des Judentums (Esenţa iudaismului). 
Această lucrare a avut un succes considerabil; ea este reeditată chiar și în zilele 
noastre. Așa cum Saadia împrumuta mult din ideile timpului său și cu deo- 
sebire din teologia rațională a islamului medieval, Leo Baeck a luat si el poziţie 
în marile dezbateri filozofico-religioase. Cu câteva veacuri mai înainte, Moise 
Maimonide se străduise deja să elaboreze o expunere clară și concisă a Legii 
evreiești. De fapt, aceleași vechi izvoare evreiești au constituit obiectul specu- 
latiilor acestor oameni atât de diferiți. Așadar, n-a existat o ruptură decât atunci 
când unii nu mai acceptau „regula jocului“: așa a fost, de exemplu, cazul teo- 
logilor karaiti din Egipt si din Mesopotamia care, începând cu secolul al IX-lea, 
au respins validitatea Legii orale și s-au plasat în felul acesta, de la sine, în afara 
felului evreiesc de a gândi și a trăi. 

În secolele al XIII-lea și al XIV-lea discipolii evrei ai lui Averroes au hotărât 
să-l interpreteze pe Maimonide potrivit cu aspiraţiile lor. Comentariul lor filo- 
zofic va fi însă întrerupt de un eveniment politic cu urmări considerabile: expul- 
zarea evreilor din Peninsula Iberică. La acea dată curentul ezoteric evreiesc — 
numit și curentul cabalistic — înflorise deja de multă vreme. El era de acum 
asemenea unui val care cotropește totul: ideile lui Aristotel se estompaserä în 
fața unor reprezentări mistice radicale care aveau ca nume doctrina sefirotică 
(zorat ha-sefiroi), transmigratia sufletelor (ghilgul hanesamof), izbăvirea cosmică 
(tikun), spargerea vaselor (șebirat hakelim) etc. Cu toate acestea, chiar și adepții 
acestor doctrine funciar ezoterice se socoteau fideli Torei lui Dumnezeu. Din 
punct de vedere istoric, o asemenea atitudine nu poate să nu uimească: ce 
relație poate exista între Moise de Leon, intelectual evreu din secolul al XIII-lea, 
autorul celei mai mari părți din Zohar, pe de-o parte, si un rationalist atât de 
temerar ca Moise de Narbona, comentator al lui Maimonide si al surselor lui 
musulmane în secolul al XIV-lea? Nici una! Cu toate acestea, ambii interpretează 
aceleași texte sau autorii care se folosiseră de aceste texte mult înaintea lor. 

Alte etape-cheie ale istoriei intelectuale evreiești: Renașterea și Iluminismul 
au avut, fiecare, partizanii lor evrei care au aderat la noile curente de gândire, 
găsindu-și totodată legitimitate pentru acțiunea lor în aceleași vechi surse 
evreiești. Azaria de Rossi și Leon de Modena, pe de o parte, Moise Mendelssohn 
si discipolii săi, pe de altă parte, au acționat tocmai în acest fel atunci când 
denuntau ceea ce li se părea a fi o deviere sau chiar o pervertire a religiei evreiești, 
pe care o considerau întru totul conformă cu un discurs rațional. Mendelssohn 
va merge până într-acolo încât să vorbească despre iudaismul autentic.! 


DOUĂ MII DE ANI DE EXIL 


Să evocăm pe scurt cadrul istoric al religiei lui Israel, din care provine iuda- 
ismul actual, precum și marile sisteme de gândire care continuă să influențeze 
comunitatea evreiască mondială. 

Evenimentele care au întemeiat iudaismul s-au petrecut în perioada antică. 
Biblia istoriseste în amănunt ieșirea din Egipt, dăruirea Torei către vechii evrei, 
cucerirea Țării Sfinte și construirea Templului; ea relatează și distrugerea 
Templului din Ierusalim, exilul și captivitatea din Babilonia, reîntoarcerea sub 
conducerea lui Ezdra și a lui Neemia, reconstruirea Templului și a doua distru- 
gere a acestuia de către Titus. Această catastrofă a transformat iudaismul, care, 
sub presiunea istoriei, a fost nevoit să abandoneze cultul sacrificial și să instituie 
cele trei rugăciuni zilnice (dimineaţa, după-amiaza și în amurg). A apărut clasa 
rabinilor si a discipolilor invätatilor (Talmide Hahamim), care i-a înlăturat 
curând pe reprezentanții castei sacerdotale. Un dicton rabinic ilustrează perfect 
această nouă stare de spirit: „Coroana Torei este mai mare decât cea a regilor si 
a fiilor lui Aaron.“ Rabinii deveneau responsabilii religioși; monopolul lor va 
rămâne aproape de necontestat până la întemeierea statului Israel. 

Era diasporei începe în anul 70, după cea de-a doua distrugere a Templului. 
Exilul avea să dureze cam 1880 de ani si ia sfârșit — cel putin oficial — odată 
cu întemeierea statului Israel, în 1948. La această dată iudaismul nu mai este 
o organizare politică, ci un edificiu religios, trecut sub controlul exclusiv al 
clasei rabinice. Fundamentele acestui iudaism sunt reprezentate de 500 de ani 
de activitate exegeticä intensă cu privire la datul revelat. Documentele religioase 
care decurg, din această activitate sunt Misna, Talmudul şi Midras. Mai exact 


1. Cea mai bună retrospectivă a acestor mișcări din istoria intelectuală evreiască ne 
este oferită de Heinrich Grätz în lucrarea sa Construirea istoriei evreiești (1845). El ajunge 
până la propria epocă, de vreme ce vorbește atât despre opera Jerusalim (Ierusalim sau 
putere religioasă si iudaism) a lui Moise Mendelssohn, decedat în 1786, cât și despre 
Autobiografia lui Salomon Maimon (1751/2-1800). 

însă trebuie să vorbim despre Halaha, regula normativă care definește modul 
de comportare în viaţa curentă după legile evreiești și, în sfârșit, agada, un fel 
de dezvoltare narativă care ilustrează adeseori modul ideal de existenţă evreiască. 


MARILE TEXTE ALE TRADIȚIEI 


— Midras (de la verbul i-droș, „a interpreta“, „a face exegeză“). Midras desemnează 
exegeza homiletică, adică aceea a doctorilor Talmudului. Midras acoperă, ca să 
spunem așa, perioada dintre secolele al IV-lea și al V-lea și până în secolul al XII-lea, 
data compilării finale a ultimului Midras din Yemen. 


— Mișna (de la verbul /i-șnoz, „a repeta“, „a studia sau a elabora o doctrină“). 
Într-adevăr, Mișna are înțelesul de „doctrină“ în literatura rabinică. În Talmud, 
Mișna constituie lemma, adică pasajul care urmează să fie interpretat. 


— Talmud (de la verbul /-/mod, „a învăţa“, „a studia“). Talmud este ceea ce se învață 
si se studiază. În religia evreiască, Talmudul, sau literatura talmudică, a devenit 
echivalentul ansamblului tradiției orale. O pagină a Talmudului se prezintă astfel: 
o parte din Misna este comentată de către rabini (în general, în aramaică). Această 
parte interpretativă propriu-zisă se numeşte Ghemara, în opoziție cu Misna. 
Ansamblul acestor două părți dă tocmai noțiunea de Talmud în sens restrâns. 
Într-un înțeles mai larg, Talmud înseamnă studiul riguros al Torei. Talmudul din 
Babilon a fost încheiat în anul 500 d.Hr. 


— Tora (de la le-horor, „învățătură“). Tora este deci învățătură. În sens strict religios, 
prin acest termen se înţeleg, cele 24 de cărți ale canonului biblic. Termenul se 
folosește uneori pentru a desemna numai Pentateuhul. Există o Tora scrisă şi o Tora 
orală, aceea care a fost consemnată în ansamblul reprezentat de Talmud si Midras. 


Terminarea scrierii Talmudului (din Ierusalim si din Babilon, cam prin 
anul 500 al erei creștine) marchează începutul fragmentării diasporei. Cea 
mai mare parte a poporului evreu își părăsește solul natal. Iudaismul devine 
atunci o comunitate etnică al cărei liant este legătura religioasă. În jurul anului 
500 iudaismul rabinic ajunge la capătul constituirii sale: marile discuţii 
talmudice care reprezentaseră esenţa vieții religioase si intelectuale evreieşti 
nu mai corespund cerinţelor vremii. Se anunţă altă eră: aceea a culegerilor de 
halahot, legile care fixează amănuntele concrete ale existenței. Fărâmițarea cen- 
trelor de decizie va da naștere și faimoasei literaturi a așa-numitelor responsa 
(în ebraică: seelot-u-te-subot), prin care comunităţile împrăștiate comunicau 
între ele și mențineau astfel un liant. 

În Evul Mediu, ideile filozofice au pătruns în sânul iudaismului rabinic 
sub influenţa filozofilor greco-musulmani denumiți falasifa (al-Kindi, 
al-Farabi, Avicenna, al-Ghazali, Ibn Badja, Ibn Tufail, Averroes). A avut loc 

si o importantă reaparitie — sau naștere — a curentului ezoteric evreiesc zis 
cabala („tradiţie“), un fel de tradiție mistică autoproclamatä. Această cabală se 
articulează în jurul a două mari scrieri, Sefer ha-Bahir (Cartea luminii orbitoare), 
pusă în circulaţie cam pe la 1170, și Sefer ha-Zohar (Cartea splendorii), care a 
început să fie citată pe la 1270. 

În secolul al XV-lea curentul averroist, care reluase moștenirea filozofică 
maimonidiană, se estompează treptat. Cabala spaniolă preia ștafeta. Chiar si 
Elia Delmedigo (mort în 1493) mărturisește în lucrarea sa Behinat ha-Dat 
(Examinarea religiei) că a reapărut neoplatonismul, atât de favorabil magiei, 
ocultismului și cabalei. .. Expulzarea evreilor din Spania în 1492 schimbă cu 
totul fizionomia iudaismului european. 

La finele Evului Mediu și la începuturile Renașterii apare fenomenul 
maran (nuevos conversos), care marchează îndeosebi viața evreiască din Amster- 
dam, acest Ierusalim al nordului în care trăiește Manase ben Israel. Acest 
rabin l-a întâlnit pe Cromwell pentru a-l convinge să-i lase pe evrei să se 
întoarcă în Anglia. Religia evreiască începea să facă obiectul unor critici 
născute în propriile-i rânduri. În secolul al XV-lea, Azaria de Rossi citează 
pentru prima dată un text al lui Filon din Alexandria și face o expunere 
istorică şi totodată critică a literaturii evreieşti. Începând de atunci se poate 
vorbi de rezistenţe evreiești în fața cabalei: ultimii reprezentanţi ai curentului 
rationalist evreiesc, adică gânditorii rămași credincioși învățămintelor lui 
Maimonide, încep să pună la îndoială autenticitatea cabalei. Cum să în- 
drăznești să împărți divinitatea în zece niveluri denumite sefirot? Cum să 
pretinzi că oamenii sunt în stare să influențeze nivelurile superioare, de vreme 
ce ei nu izbutesc nici măcar să se transforme pe ei înșiși? 

Convulsiile politice care au urmat expulzării evreilor din Spania duc în 
secolul al XVI-lea la cabala lurianică (sau din Safed), denumită așa după Isaac 
Luria, întemeietorul ei. Aceasta se organizează în jurul câtorva teme centrale, 
precum autocontractia lui Dumnezeu (#myum), spargerea vaselor (sebirat 
hakelim) si, în sfârșit, mântuirea cosmică (tikun). Despre ce este vorba în aceste 
teme? Înaintea apariției lumii existau numai Dumnezeu și Numele său. Aceste 
două entități ocupau, ca să spunem așa, întreaga realitate spirituală a unui 
Univers care nu exista încă. Pentru a face loc lumii ce urma să se nască, 
Dumnezeu „s-a contractat în sine“ spre a elibera un spațiu primordial în care 
va lua loc Universul (această operaţie de repliere în sine este desemnată prin 
termenul ebraic #mtum). A doua noțiune cabalistică este cea a spargerii vaselor. 
Întrucât lumea creată era goală de orice substanță vitală, Dumnezeu i-a insuflat 
propriul său principiu de viață. Pentru a primi în sine un asemenea influx a 
fost nevoie de receptacule sau vase. Dată fiind puterea unui asemenea influx 
divin, vasele care trebuiau să primească în ele pretiosul lichid de vitalizare 

universală s-au făcut tändäri. Este evident aspectul simbolic al unei asemenea 
reprezentări: pe de o parte, nimic din lumea creată nu poate conţine un 
element divin, iar pe de altă parte lumea este reprezentată simbolic ca o femeie 
care primeşte sămânța bărbatului. Această explozie deschide calea celui de-al 
treilea simbol cabalistic: prin spargerea vaselor sunt proiectate în imensitatea 
cosmică scântei sau părticele ale acestui preţios lichid divin. Pentru a strânge 
din nou aceste elemente, adică pentru a participa la mântuirea cosmică, evreul 
credincios trebuie să-și recite rugăciunile într-un chip cu totul deosebit. Acesta 
este tikun: rugându-se, evreul trebuie să-și concentreze ardoarea asupra dife- 
ritelor niveluri sefirotice, care sunt în număr de zece. 

Dacă n-ar fi existat acest fundal mistic, probabil că nu s-ar fi ivit erezia 
sabataistă, numită așa după falsul mesia Sabatai Tvi (1626-1676), care, dato- 
rită unor persecuții cărora le-au dat naștere speranțele sale înșelătoare, a împins 
spre moarte sau spre apostazie atât de mulți evrei... Acest rabin s-a socotit 
unsul Dumnezeului lui Iacob si a început să scutească anumite comunități de 
îndatoririle lor religioase, si aceasta în domeniul interdictiilor alimentare. El 
însuși consuma grăsimi interzise, invocând argumentul că venirea lui Mesia 
suprimă toate interdicțiile. Acest „antinomism “, adică această opoziție funciară 
față de Lege, a existat dintotdeauna în stare latentă la cabalisti. 

O scurtă trecere în revistă a localităţilor poloneze, galitiene, morave, litua- 
niene și ucrainene în care bântuiseră odinioară sectele sabataiste arată că 
ștafeta a fost preluată, ca să spunem așa, de o sectă nouă, de astă dată însă 
perfect teistă, aceea a hasidimilor, sub egida faimosului Baal Semtov (Păstră- 
torul numelui celui bun). Această sectă de pietiști evrei (acesta este înţelesul 
termenului ebraic hasid) a dat naştere unei mari cărți de edificare religioasă: 
Sefer hasidim (Cartea cucernicilor), care este întotdeauna citită în comunitățile 
hasidice. Timp de aproape o jumătate de secol, Europa de Nord s-a mai zbätut 
în spasmele antisabataismului, proces în care s-au ilustrat îndeosebi Haham 
Tvi Askenazi (secolele al XVII-lea-al XVIII-lea) și fiul său Iacob Emden 
(1697-1776), precum și Mose Haghiz (mort în 1751). 

Perioada modernă se articulează în jurul lui Moise Mendelssohn (1729-— 
1786) şi al școlii sale: Naftali Herz Wessely, David Friedländer, Isaac Satanov, 
Salomon Maimon etc. Trebuie semnalată, de asemenea, nașterea reformei în 
sânul iudaismului, cu oameni ca Abraham Geiger si Samuel Holdheim. Faţă de 
ei, Samson-Raphael Hirsch (1808-1888) domină câmpul neo-ortodoxiei. 
Heinrich Grätz (1817-1892) marchează nașterea istoriografiei evreiești moderne. 

Să cităm, în epoca noastră, numele lui Herman Cohen, Franz Rosenzweig, 
Martin Buber, Leo Baeck, care au întemeiat ceea ce s-ar putea numi „știința 
iudaismului“ (Wissenschaft des Judentums). Această mișcare s-a născut dincolo 
de Rin, pe la mijlocul secolului al XIX-lea, sub impulsul istoricilor care voiau 

să inițieze o critică a iudaismului în calitate de religie și în calitate de cultură. 
Această „știință a iudaismului“ a făcut emuli peste tot. Cel mai de seamă re- 
prezentant al ei a fost Julius Guttman, care își va încheia cariera în Israel; 
colegul său mai tânăr, Alexander Altmann, s-a stins în Statele Unite, după o 
lungă carieră în această ţară si, înainte de asta, în Marea Britanie. În Israel, 
Gershom Scholem a reluat metodele acestei Wissenschaft, însă după ce, în 
prealabil, a rupt cu ideologia ei (refuzul cabalei și respingerea sionismului); 
opera lui nu poate fi separată astăzi de înflorirea studiilor cabalistice. În Franța, 
cel mai de seamă reprezentant al acestei mișcări, Georges Vajda, a dominat 
scena până ce s-a stins, în 1981. De atunci, Soa (holocaustul) räväseste pentru 
totdeauna peisajul iudeo-european. 


PRINCIPIILE CREDINȚEI 


Dumnezeu şi providenta 


Evreul descoperă în Dumnezeul Bibliei o ființă supremă și imediat apro- 
piată lui. De fapt, Scriptura nu pune propriu-zis problema existenței divinității 
si nu se preocupă să întemeieze pe rațiune prezența unui Dumnezeu creator. 
Primul verset al Genezei consideră ca pe un fapt evident existența unui 
Dumnezeu viu, creator și personal. Este ceea ce a fost denumit Dumnezeul 
lui Avraam, în opoziţie cu Dumnezeul lui Aristotel sau al lui Plotin, care îl 
definesc pe Dumnezeu ca un principiu fizic, „Primul Miscätor“, un principiu 
imobil si incorporal, situat în afara lumii, pe care o pune în mișcare? 

Spre deosebire de această ființă imaterială, dotată cu o esență metafizică si 
lipsită de voinţă, în viziunea biblică Dumnezeu a dat naștere lumii sale prin- 
tr-un act de voință pură. Atributele lui traduc ideea de viață, de putere, de 
omniscientä, de omnipotentä, de justiţie si de bunătate. Vechii rabini ai Ta/- 
mudului, contemporani cu apariţia creștinismului, temându-se că o asemenea 
multitudine de atribute ar putea, în cele din urmă, să trezească îndoieli în ceea 
ce privește unicitatea absolută a esenței divine, au justificat-o printr-o formulă 
devenită celebră: „Tora s-a exprimat în limbajul oamenilor.“ Problema teolo- 
gică a fost readusă la dimensiunile ei reale, anume la dimensiunile lingvistice, 
oferindu-se drept argument faptul că limbajul omenesc nu este în stare să 
exprime realitățile transcendente. 


2. Existenţa lui Dumnezeu este dovedită în temeiul principiului aristotelician al 
imposibilității unui lanţ infinit de motoare: trebuie să existe unul suprem în raport cu 
toate celelalte. 

3. Această concepție despre Dumnezeu explică ideea de providentä si de teodicee, așa 
cum apare ea în Biblia ebraică. 

Pentru Biblie, care — să nu uităm — se adresează omului simplu, însufletit 
de o credință naivă, Dumnezeu știe și vede totul. El îi răsplătește pe oameni 
după meritele lor. Acest lucru trebuie precizat (cu atât mai mult cu cât rea- 
litatea îl contrazice): cei buni primesc binele, cei răi — pedeapsa pe care o 
merită. Si Talmudul își punea cu gravitate întrebări referitoare la această teză, 
contrazisă chiar de o carte biblică, aceea a lui lov. Dacă Dumnezeu îi räspläteste 
pe oameni după faptele lor, atunci — îl întrebau pe profetul lor Iezechiel copiii 
celor exilați în Babilon — de ce plătim noi pentru păcatele părinţilor noștri? 
Pentru a îmbărbăta inimile soväitoare, lezechiel pune bazele individualismului 
religios: tatăl nu va fi pedepsit pentru greșelile fiului și nici acesta din urmă 
nu va fi hărțuit pentru motivul că tatăl său nu s-a purtat cum trebuie. Or, 
profetul începe prin a contesta o zicalä a exilatilor: părinții — ziceau aceștia — au 
mâncat aguridă și copiilor li s-au strepezit dinţii. Acest dicton popular, care 
fusese citat deja de Ieremia, punea la îndoială nici mai mult, nici mai putin 
decât dreptatea divină. Punea totodată la îndoială providenta; căci dacă 
Dumnezeu știe — și el știe cu siguranță, întrucât este omniscient —, atunci de 
ce nu acționează pentru a restabili nepărtinirea și dreptatea? 


Şi a mai fost cuvântul Domnului către mine și mi-a zis: „Pentru ce spuneți voi în 
țara lui Israel pilda aceasta și ziceti: Părinţii au mâncat aguridă și copiilor li s-au 
strepezit dinții? / Precum este adevărat că Eu sunt viu, zice Domnul Dumnezeu, tot 
așa este de adevărat că pe viitor nu se va mai grăi pilda aceasta lui Israel. / Că iată 
toate sufletele sunt ale Mele; cum este al Meu sufletul tatălui, tot așa și sufletul fiului; 
sufletul care a greșit va muri. / De este cineva drept și face judecată și dreptate; / 
De nu mănâncă jertfit în munte si spre idolii casei lui Israel nu-și întoarce ochii săi; 
femeia aproapelui său nu o necinsteste si de femeie nu se apropie în timpul perioadei 
ei de necurätenie; / Pe nimeni nu strâmtoreazä si datornicului îi întoarce zălogul, furt 
nu face; celui fămând îi dă din pâinea sa si pe cel gol îl îmbracă cu haină; / Banii săi 
cu camătă nu-i dă și camătă nu ia; de la nedreptate mâinile si le stăpânește și judecata 
dintre un om și altul o face cu dreptate; / [...] acela este drept si fără îndoială viu va 
fi, zice Domnul Dumnezeu. / Dar de i s-a născut fiu hot, care varsă sânge sau face 
ceva de felul acesta, / Şi care nu urmează calea tatălui său [...] / unul ca acesta va trăi 
oare? Nu! De va face asemenea ticăloșii nu va trăi, ci sigur va muri și sângele lui va fi 


asupra lui.“ (lez. 18, 1-13) 


Totuși în pofida experienței deportării în Babilonia și a înspăimântătoarei 
încercări reprezentate de Soa, evreii n-au respins niciodată aceste temelii ale 
iudaismului care sunt providenta și dreptatea divină. Acela care neagă pro- 
videnta lui Dumnezeu asupra oamenilor se face, după cum spune Talmudul, 
vinovat de blasfemie (este zpicoros, adică un epicurian). Doctrina rabinică este 
că Dumnezeu are întotdeauna dreptate, că el nu poate crea inechitate și că 
noi, fiind ființe omenești, nu posedăm calităţile necesare pentru a-i judeca 
acţiunile. Câteodată el știe ceea ce noi nu știm si atunci nu suntem în stare să 

distingem cât de întemeiate sunt actele sale. Alteori el hotărăște să ne pe- 
depsească aici, pe pământ, spre a ne răsplăti mai bine în viața de apoi. Si dacă 
vedem oamenii răi bucurându-se de fericire și trăind în bogăţie, asta se întâmplă 
pentru că Dumnezeu a preferat să-i lase să tragă foloase din faptele lor lumești, 
spre a-i pedepsi cu severitatea cuvenită în lumea de dincolo. 

Cu toate acestea, Talmudul conţine mai multe texte care își pun întrebări 
cu privire la Providentä. Ele arată cât de complexe sunt chestiunile pe care le 
pune definirea acesteia. Într-adevăr, unii rabini au optat pentru ideea că răs- 
plata virtuţii nu este altceva decât însăși virtutea, ridicată în felul acesta la 
rangul de valoare supremă. Această opinie, de un purism supraomenesc, o 
anunţa pe aceea a lui Spinoza. Nu s-a putut impune, nu pentru că talmudiștii 
n-ar fi recunoscut în ea binele suprem, spre care orice om trebuie să năzuiască, 
ci pentru că firea omenească este ceea ce este. 

Să revenim la cartea lui lov. De fapt, ignorăm din ce motive Domnul a 
acceptat acest teribil pariu cu diavolul în privinţa lui Iov. lov va fi supus celor 
mai aspre încercări, va pierde totul, nevastă, copii și bunuri, până și sănătatea, 
dar viaţa sa nu va fi în primejdie (dacă se poate spune așa ceva). Și când lov 
revine la demnitatea dinainte, când își recapătă sănătatea, fericirea și bogăţia, 
Dumnezeu nu se simte obligat să explice de ce l-a făcut să sufere atât. La 
întrebările insistente ale lui Iov, acest arhetip al omenirii care suferă fără motiv, 
Dumnezeu răspunde ca și cum n-ar fi înțeles întrebarea: „Unde erai tu, zice 
el, când am întemeiat pământul?“ 

Maimonide va da o interpretare mult mai filozofică cărții lui Iov. El 
socoteşte că unitatea și incorporalitatea absolute sunt cele două calități fun- 
damentale ale esenței divine. Maimonide interpretează toate omonimele și 
toate antropomorfismele biblice, care — se crede — traduc o idee concretă despre 
Dumnezeu, într-un sens filozofic sau spiritual. Dumnezeu nu coboară, nici 
nu urcă, nu se scoală, nici nu se așază, nu simte, nici nu privește, nu vorbește 
si nu tace: toate aceste caracteristici reflectă preocupări omenești care nu au 
nimic comun cu esența divină. Biblia recurge la o asemenea terminologie 
pentru că se adresează femeilor, copiilor și bătrânilor și pentru că nu este o 
carte de istorie, nici de filozofie. Maimonide mai stipulează că idolatru nu este 
acela care admite o imagine corporală a lui Dumnezeu, ci acela care gândește 
că ea nu trebuie îndepărtată! 

Dar îndepărrând de Dumnezeu orice idee de corporalitate, de multiplicitate 
si de antropomorfism, Maimonide sfârșește prin a-l despuia de orice aspect viu. 
Rezultatul este o idee despre Dumnezeu, un concept divin abstract. Suntem 


4. Primele cincizeci de capitole ale Cäläuzei rätäcitilor sunt consacrate interpretării 
alegorice a antropomorfismelor biblice. 

departe de Dumnezeul biblic care îi vorbeşte lui Adam, care i se revelează lui 
Avraam, lui Moise și copiilor lui Israel pe muntele Sinai. Chiar și atributele 
de bunătate, de mizericordie, de putere și de știință trebuie înțelese nu ad 
litteram, ci ca atribute negative. Deși Dumnezeu e atotstiutor, el nu este astfel 
graţie științei așa cum o înțelegem noi, el nu este puternic prin putere etc., 
căci totul se confundă cu esența sa. Un alt gânditor evreu, Isaac Abrabanel, 
contemporan cu expulzarea evreilor din Spania, a trebuit să denunțe acest 
intelectualism excesiv, spunând că Maimonide avea în vedere „opinia filozofică, 
si nu credința“. 

În interpretarea pe care a dat-o cărții lui Iov, Maimonide trece în revistă 
diferitele teorii care au fost emise cu privire la providentä. Unii o neagă pur si 
simplu: după Talmud, aceștia sunt adepţii lui Epicur; alții afirmă că Dumnezeu 
îi pedepsește pe cei răi și-i räspläteste pe cei buni, oricare ar fi aparențele care 
ne-ar putea face să ne îndoim de această nepărtinire divină, în sfârșit, unii 
gândesc că providenta este colectivă, și nu individuală: Dumnezeu cunoaște 
specia umană, dar nu e preocupat de fiecare individ în parte. În fiecare din 
noi el a plasat mijloace de apărare — creierul, de exemplu, la om — ca să ne 
putem protegui în faţa agresiunilor din afară. Într-o măsură mai mică, ani- 
malele sunt dotate, după specia lor, cu numeroase facultăți de supravieţuire. 
Dar protecția pe care Dumnezeu o acordă omului variază mai ales în funcție 
de dezvoltarea intelectului acestuia: cu cât omul și-a însușit mai multă știință 
în această lume, cu atât mai mult îl va protegui Dumnezeu. Această teză 
ultraintelectualistă susține, în ultimă instanță, că oamenii simpli și cucernicii 
naivi sunt excluși de la o protecţie divină oricât de neînsemnată. Un număr 
destul de mare de comentatori vor fi uimiti de această teză. 

Soa trebuie situată tocmai în cadrul providentei si al teodiceei.5 Ce făcea 
Dumnezeu atunci când la Auschwitz și în alte locuri se petreceau sinistre 
atrocități? 

Într-o lucrare apărută acum câțiva ani, Hans Jonas își pune multe întrebări 
grave cu privire la teologia evreiască după Auschwitz. Născut în 1903, acest 
savant a lucrat înainte de război cu Martin Heidegger și cu Rudolf Bultmann. 
După 1933 el a devenit conferenţiar la Universitatea Ebraică din Ierusalim.” 


5. Să amintim că, înainte de război, Polonia număra peste trei milioane de evrei, iar 
când s-a încheiat armistițiul — doar câteva zeci de mii. Aceste cifre sunt suficiente pentru 
a descrie oroarea și amploarea acestei catastrofe pentru iudaismul european. 

6. Der Gottesbegriff nach Auschwitz (Conceptul de Dumnezeu după Auschwitz), 
Frankfurt pe Main, Surhkamp, 1989. 

7. Cele mai importante lucrări ale sale sunt Augustin si problema adevărului şi, mai 
ales, Gnoza și spiritul Antichității târzii (2 vol, 1934-1954). Această ultimă lucrare este 
cea care a contribuit cel mai mult la celebritatea autorului. 

Cartea sa, pe care a scris-o pentru a-i îmbărbăta postum pe cei „al căror strigăt 
a rămas fără ecou în fața unui Dumnezeu mut“, este rezultatul unei bune 
cunoașteri a surselor rabinice vechi, precum si a celor păgâne si creştine. În- 
trebarea fundamentală pe care o pune este următoarea: ne impune Auschwitz 
o revizuire sfâsietoare a ideilor noastre despre Dumnezeu, despre atotputernicia, 
voinţa si teodiceea sa? Pe scurt, trebuie să ne schimbăm teologia? Si, mai pe 
sleau, sursele evreiești vechi — Talmud si Midras — nu sunt oare cam depășite? 

După Jonas, spiritul modern pretinde o imanentä divină totală, fără ca 
aceasta să ducă la vreun panteism, deoarece Creatorul și creatura rămân cu 
totul distincte unul față de cealaltă. Apoi, nu există prestiintä divină în afară 
de cea a condiţiilor ființei cosmice. Or, tocmai acestora le-a lăsat Dumnezeu 
grija să se ocupe de Universul său. 

În sfârșit, acest Dumnezeu poate îndura si suferi, si asta încă de la 
începutul creaţiei și deci al istoriei: primele versete ale Genezei ne înfățișează 
un Dumnezeu mereu nemulțumit în sinea sa, iar psalmul 90 spune: „Immo 
anohi be-țara“ („Striga-va către mine și-l voi auzi pe el; cu dânsul [omul] 
sunt în necaz și-l voi scoate pe el și-l voi slăvi“) (Ps. 90, 15). De asemenea, 
acest Dumnezeu este un Dumnezeu care evoluează, deoarece îl interesează 
ce se petrece în Univers, de unde chinuitoarea întrebare: ce făcea Dumnezeu 
atunci când oamenii erau asasinați la Auschwitz? 

Hans Jonas se ridică împotriva teologiei raționale care, de la Maimonide 
si până la Herman Cohen, a înălțat la rangul de dogmă conceptul imutabilitätii 
(al fixitätii) divine. El vorbește chiar de putere uzurpată! Întrucât Dumnezeu 
nu este indiferent față de ceea ce se petrece, el este preocupat de anumite 
lucruri, fără a încerca totuși să-și aplice voința (să îndrepte răul, să îndepărteze 
primejdiile...). Prin urmare, continuă Jonas, nu mai putem vorbi despre 
atotputernicie divină. Se pare chiar că două atribute divine fundamentale, și 
anume atotputernicia și bunătatea absolute, nu s-ar putea împăca cu un al 
treilea atribut, cel al posibilității de a înțelege acțiunea divină. Într-adevăr, 
Tora se prezintă ca o carte mai mult sau mai puţin clară (acest lucru nu este 
totdeauna evident), dar în orice caz lipsită de mistere. Or, noi nu înțelegem 
atitudinea lui Dumnezeu. Dacă am fi gnostici, am presupune existența a două 
divinități și am imputa faptul că există rău și nedreptate intervenţiei unui alt 
Dumnezeu, cel al tenebrelor si al răului în general. Dar Tora a insistat întot- 
deauna asupra atitudinii teiste care se cuvine respectată: Isaia 45, 7 strigă sus 


8. Cf. Judaica, iunie 1991, pp. 51-58, articolul lui Arnold Goldberg asupra acestei 
chestiuni în care încearcă să afle ce i-ar fi răspuns lui Hans Jonas vechii rabini. Insistäm 
asupra faptului că nu e vorba aici de o reconstrucţie filozofică, ci de o evaluare a ceea ce 
ar fi putut fi răspunsul vechilor rabini, instruiți din surse exclusiv evreiești. 

si tare: „Eu întocmesc lumina și dau chip întunericului, Cel ce säläsluieste 
pacea și restriștei îi lasă cale: eu sunt Domnul Care fac toate acestea.“ Acest 
raționament salvează monoteismul, chiar dacă Dumnezeul care decurge de 
aici este întrucâtva micşorat. 

Bazându-se pe vechile surse evreiești, Jonas nu consideră necesar să re- 
gândească vechea teologie rabinică. El pune întrebarea „de ce?“, dar se în- 
treabă cu mult mai multă gravitate care este natura acestui Dumnezeu, care 
a lăsat totul să se întâmple, de unde această interogatie fundamentală: ce a 
adus Auschwitz în plus la ceea ce gândim noi despre Dumnezeu? 

Vechii rabini ar fi răspuns fără îndoială că o asemenea situaţie de abandonare 
de către Dumnezeu își are exemple în izvoarele evreiești. Se poate cita un pasaj 


din Pesicta rabbati ($35): 


Sinceritatea mântuitoare a lui Israel nu constă în faptul că a dobândit prozeliti, nici 
în statornicia sa, și nici măcar în devotamentul său, ci, dimpotrivă, în aptitudinea 
sa de a suporta suferințele, admițând totodată că Dumnezeu este drept. 


În termeni ebraici clasici asta se numește #idduc ha-Din (justificarea sen- 
tintei sau a verdictului). Această convingere că justiția divină este întemeiată 
i-a însoțit cu siguranță pe mulți evrei în moarte. 

Vechii rabini, în înţelepciunea lor, se întrebaseră deja din ce motive justiția 
lui Dumnezeu părea a se opune dragostei și omnipotenței sale si a nu se potrivi 
cu omniscienta sa. Pentru a explica acest fapt, ei au recurs la teoria acelor 
middat (atribute sau calități): méiddat-ha-din şi middat-ha-rahamim (atributele 
judecății și mizericordiei). Desigur, această teorie nu-i poate satisface în 
întregime pe adepții teologiei raționale. Vechii rabini n-au pus chestiunea 
fractionärii esenței divine atunci când în ea se ridică o voce pentru a spune 
„da“ și o alta pentru a spune „nu“; n-a fost oare așa la crearea Universului si a 
omului? Dar, si aici, rabinii au sugerat un răspuns, între altele: Tora a fost 
creată cu mult înaintea Universului și a omului. 

Fără îndoială, rabinii n-ar fi modificat nimic din concepția lor despre 
Dumnezeu, chiar dacă ar fi avut groaznicul privilegiu de a trăi sau a prevedea 
ororile de la Auschwitz. Aici se află în întregime chiar problema acelui biżtahon, 
abandonarea plină de încredere în mâinile Domnului. Opinia evreiască se 
recunoaște mai bine în tradiția talmudică decât în opinia filozofică maimoni- 
diană. Dumnezeul personal este cel căruia i se adresează evreul care se roagă. 


Creaţia 


Universul creat, existența miracolelor și sensul vieții pe pământ nu pot fi 
separate de esența si de caracterul de neînlocuit al Zorei. Tora este cartea alegerii 
lui Israel. Poporul evreu nu se poate concepe fără Tora: ea scandează ritmul 

vieții cotidiene a evreului, în ea acesta găsește cuvântul lui Dumnezeu și pentru 
ea îndură el martiriul. 

În religia biblico-talmudicä există o distincţie radicală între Creator si 
creatură. Unire există în sensul că cel care a creat veghează asupra creaturii și 
se simte răspunzător de soarta acesteia. Universul profită de bunăvoința 
Creatorului său, care, „în bunătatea sa, reînnoiește zi de zi opera începutului“. 
Așa se intitulează un pasaj important din liturghia evreiască de dimineață 
(saharit). Opera creaţiei este bună. 

Nu există deci vreun cult al suferinței pentru ființa care accede la existență 
ca si cum ar îndura o pedeapsă deosebit de chinuitoare. Aceasta se verifică 
din nou în rugăciunea dintâi pe care bărbatul evreu cucernic trebuie s-o 
rostească îndată după ce se trezește din somn: „Doamne, sufletul cu care m-ai 
înzestrat este curat...“ În iudaism nu există loc pentru un păcat originar, în 
pofida faimosului psalm 50, 6: „Că iată întru fărădelegi m-am zămislit și în 
păcate m-a născut maica mea.“ 

În ce fel a avut loc creația si ce întrebări își pune iudaismul biblico-talmudic 
cu privire la existența lui Dumnezeu? A priori, Biblia nu pare să fi făcut din 
existența lui Dumnezeu o problemă specială, întrucât ea consideră prezența 
lui ca o evidență. Geneza începe în modul cel mai liniștit (dacă ni se iartă acest 
mic joc de cuvinte) prin: „La început a făcut Dumnezeu...“ Pentru spirite 
teologice, însăși ideea creației ex nihilo nu pune nici cea mai mică problemă. 
Desigur, Midras Beresit rabba (comentariul rabinic asupra Facerii) cuprinde 
lungi discuţii în care unii rabini se întreabă cum a putut Dumnezeu să-și creeze 
Universul pornind de la nimic. Dar acest comentariu caută mai ales să 
bagatelizeze ideile păgâne care îl reduceau la neputinţă pe Dumnezeul lui Israel. 
Alți rabini au pretins că anumite elemente ar fi putut preexista creației, cum 
ar fi elementul acvatic deasupra căruia plutea duhul lui Dumnezeu, precum 
si faimosul tohu-bohu (haosul). Adversarii doctrinari ai rabinilor au pus la 
îndoială creația ex nihilo; ei au arătat că Dumnezeul lui Israel s-a folosit în mod 
necesar de anumite elemente, precum focul și pământul. Dar teoria creației 
Universului pornind din nimic este mereu prezentă pe fondul disputelor 
teologice, fără a fi vreodată numită în chip clar. Abia mult mai târziu iudaismul 
normativ va insista asupra acestui aspect al lucrurilor. 

Isaia dă o idee despre concepţia pe care și-o făceau evreii asupra creației 
divine în secolele al VIII-lea-al VII-lea înaintea erei creștine: Dumnezeu este 
asemuit unui zidar care construiește Universul cu mare precizie; în aceste 
superbe versete profetice, o adevărată bijuterie a prozei ebraice antice, se face 
haz de idolii confectionati din lemn care nu putrezește (sau reputat ca atare), 
din cuie și alte accesorii: 

Cucine veţi asemăna voi pe Cel Preaputernic și unde veţi găsi altul asemenea lui? / Chipul 
cel turnat este turnat de un făurar, argintarul îl îmbracă cu aur și-l infrumuseteazä cu 
läntisoare. / Săracul, care nu poate oferi mult, alege un lemn care nu putrezeste; îşi 
caută un meșter iscusit ca să facă un idol care să nu se clatine. (Is. 40, 18—20). 


Dar la acest sfârșit de secol XX, cine se mai poate prevala de tezele reli- 
gioase cu privire la originea Universului? 

Pe vremea sa, Saadia Gaon a fost practic primul care a susținut o asemenea 
idee. Inspirându-se din neoplatonism si din teologii rationalisti ai islamului, 
așa-numiții mutakalimun, el a extras din operele lor, precum și din Enciclopedia 
Fraţilor Puritätii (Ikhwan al-safa) argumentele cu ajutorul cărora considera că 
poate demonstra că o ființă superioară și personală a creat, la un moment dat, 
întregul Univers, asupra căruia exercită o conducere neimpärtitä cu altcineva. 
Evident, tezele sale vor fi șlefuite ulterior: un Maimonide le va respinge pentru 
a nu relua decât proba prin mișcare, legând astfel Primul Miscätor de crearea 
Universului. Dar „religia“ maimonidiană a rămas întotdeauna doar credința 
unor elite, în timp ce concepția biblică predomină chiar și astăzi. Or, această 
concepție merge mai degrabă în direcția a ceea ce s-a numit creația ex nihilo, 
ies me-ain în ebraică, după un neologism tardiv. 

Concepţia necreationistä a lui Maimonide este totuși esenţială în istoria 
religioasă și intelectuală a iudaismului, pentru că ea a provocat mari 
controverse și poate și pentru că adepţii curentului ezoteric iudeo-medieval, 
cabalistii, s-au orientat în direcţia opusă. Această idee a neantului mistic se 
menţine încă în stare latentă și aproape inconștientă în spiritul maselor, care 
au absorbit-o practicând rugăciunile și riturile zilnice — obiect al unei atentii 
cu totul deosebite din partea misticilor. 

În ce fel un spirit format în disciplina filozofică ar putea accepta primul 
verset al Facerii așa cum este el redactat? Tocmai acest „la început“ nu poate 
justifica teza teologică susținută de Sinagogä, ca si de Biserică si de Moschee: 
această formulă presupune un moment în timp, dar, întrucât timpul și 
mișcarea sunt eterne, nu poate exista o clipă primară așa cum lasă să se 
înțeleagă această expresie biblică. Acestei probleme Maimonide a vrut să-i 
aducă o soluţie filozofică. 

Deși vechea exegeză rabinică a fost conștientă de această dificultate, ea a 
căutat soluții chiar în interiorul Bibliei, fără a se avânta în ample speculații 
filozofice. Dacă vrem să folosim o ironie, am putea spune că rabinii l-au pre- 
cedat pe Spinoza și recomandarea sa de a interpreta Biblia prin Biblie. Bazân- 
du-se pe etimologie, rabinii au arătat că expresia ebraică be-Resit se descompune 
în mod normal în două: be instrumental, care înseamnă „în“, sau „prin“, sau 
chiar „prin intermediul“, sau „prin mijlocirea“, si substantivul Resit, care în- 
seamnă „început“, „debut“, „premisă“. Se poate corela pasajul Facerii (1, 1), 

în care figurează termenul Resit, cu un alt pasaj al Pildelor lui Solomon (8, 22), 
în care acest termen apare din nou: „lahve Kanani resit darco“ („Domnul m-a 
zidit la începutul lucrărilor Lui“). Pentru rabini, acest termen Resit implică 
ideea Torei, întrucât doar ea preexista creației. Deci Tora a fost instrumentul 
creației: rabinii procedează astfel la o substituire a celor doi termeni identici, 
Reşit, înţelesul Facerii 1, 1 devine deci: „Prin [Resit] Tora, Dumnezeu a făcut 
cerurile și pământul.“ 

În felul acesta, rabinii distrugeau dinainte ceea ce va crede Maimonide că 
decelează în această expresie biblică. Ei nu lăsau loc unei teologii raționale, 
întrucât ocoleau printr-o scamatorie exegetică problema creării Universului. 
Astăzi, în școlile evreiești, le este predată copiilor tocmai această veche exegeză 
din Midras rabba. 

Atunci când învăţăturile lui Maimonide vor ajunge în creuzetul criticii, în 
secolele al XIII-lea si al XV-lea, ele vor căpăta o înfățișare voit mai provocatoare: 
ceea ce maestrul a ascuns cu grijă în lucrările sale destinate elitei va fi etalat în 
plină lumină de anumiți comentatori: ei vor spune că și-au dat seama de 
intenția profundă a lui Maimonide și că slujesc adevăratei lui gândiri, afirmând 
că Universul este veșnic. Unii vor merge până la a susține următoarea formulă: 
teza creaționistă (ex nihilo) se adresează maselor inculte care trebuie să creadă 
într-o origine temporală absolută a lumii, în timp ce elitele, formate prin studii 
filozofice, știu că o asemenea teză despre un Dumnezeu al spațiului și al tim- 
pului nu este acceptabilă pentru rațiunea sănătoasă. 

Aici trebuie să subliniem ambiguitatea fundamentală a lui Maimonide. La 
început el spune că noi, evreii, adepți ai religiei monoteiste, n-am putea admite 
teza Stagiritului. Apoi lämureste că pentru a demonstra existența, unitatea și 
incorporalitatea divină trebuie să se presupună că Universul este etern. Asta 
înseamnă că nici o demonstraţie cu privire la esenţa divină n-ar putea fi dusă 
la bun sfârșit, fără a presupune — fie și numai din scopuri metodologice — 
eternitatea timpului, a mișcării, deci și a materiei. Mai departe, Maimonide 
spune că va încerca să demonstreze că punctul de vedere al lui Aristotel nu 
este valabil referitor la această problemă spinoasă. Dar dintr-odată el adaugă 
că este imposibil să demonstrezi ori să respingi într-o manieră de necombătut 
teza eternității; el va putea, cel mult, să încerce să slăbească probele pe care 
Stagiritul le invocă în favoarea sa... 

Mândri de această metodologie, comentatorii averroisti au interpretat ope- 
rele lui Maimonide într-un sens filozofic, începând cu Moise din Narbona 
(1300-1362) și până la Elia Delmedigo (1460-1493), ba chiar până în secolul 
al XVIII-lea, cu Salomon Maimon (1752/3-1800). Blocarea interpretării aver- 
roiste a lui Maimonide în mediul evreiesc a fost înfăptuită de Isaac Abrabanel, 
consilierul principilor și al regilor, omul care a eșuat în încercarea de a face să 

fie anulare decretele de expulzare date de Isabela și de Ferdinand. Isaac 
Abrabanel a stigmatizat cu o anumită ferocitate acţiunile lui Iosef ibn Caspi, 
ale lui Isaac Albalag și ale lui Moise Narboni, vinovaţi, după părerea sa, de a 
fi prezentat un Maimonide care nu este fidel învățăturilor Torei. 


Creaţia si gândirea cabalistică 


De unde vine mistica evreiască? Există oare cu adevărat un vechi curent 
ezoteric, căruia ramura medievală nu i-a fost decât o continuare?” Fără în- 
doială, speculațiile profunde ale cabalei au fost amestecate cu idei misticizante 
a căror răspândire ar fi putut pune în primejdie credinţele evreiești 
fundamentale. Pe de altă parte, interesul pentru gnoză al unor reprezentanți 
evrei (cel mai cunoscut fiind Elisa ben Abuia, devenit Aher după apostazia 
sa) trebuie să fi jucat un rol în decizia rabinilor de a restrânge un asemenea 
tip de speculație. Dacă n-am admite această explicaţie, n-am înţelege de ce 
Moise de Leon, autorul unei mari părți a tratatului ezoteric Zohar, şi-a luat 
precautia de a pune speculaţiile sale pe seama unui mare maestru al Misnei 
din secolul al II-lea, rabi Simon ben lohai. 

Intelectual evreu din secolul al XIII-lea, acest spirit puternic, înclinat spre 
speculație, înțelegea să pună la loc de cinste o tradiţie ezotericä pe care 
Talmudul n-o reluase decât în parte. Într-o epocă în care tezele maimonidiene 
semănau discordia în spirite și inimi, Moise de Leon a studiat, la începutul 
carierei sale, scrierile lui Maimonide. Era o vreme în care polemica antievreiască 
a creştinilor era în toi și în care perspectivele păreau puţin îmbucurătoare în 
sânul comunității. Moise de Leon își pierduse nădejdea într-o reînnoire 
evreiască sub egida gândirii discursive pure. Fără îndoială că revenirea în forță 
a elementului mistic în religia lui Israel, începând cu secolul al XII-lea (prin 
Sefer ba-Babir) şi la mijlocul secolului al XIII-lea (prin Sefer ha-Zohar), trebuie 
interpretată în această perspectivă. 

După Abraham Abulafia, Iosef Ghicatila, Azriel și Ezra din Gerona, Moise 
de Leon a adus în prim-plan două aspecte principale: cercetarea vieţii intime 
a divinității (teozofia) și aprofundarea preceptelor. Spre deosebire de mistici, 
care, în general, nu se simt legați de îndeplinirea practică a comandamentelor 
pozitive, cabalistii au opus întotdeauna rezistenţă ispitelor antinomiste. 
Mişcarea lor se autoproclamase tradițională și instaura o relaţie cvasipalpabilă 


9. Este probabil că așa stau lucrurile, dacă vrem să interpretăm în acest sens prezenţa 
unor texte talmudice al căror caracter ezoteric nu poate fi pus la îndoială. Se pare chiar 
că în versiunea definitivă a Talmudului au fost îndepărtate unele declaraţii socotite mai 
periculoase: acest lucru reiese din Misna de Hagiga și din comentariul Ghemarei (13 a si 
urm.), în care se recomandă categoric evitarea unui anumit tip de speculație (metafizică)! 

între evreul care se roagă și Dumnezeul său. Cerul nu mai era popular de 
spirite separate, reci si cu neputinţă de sesizat. El nu mai era atât de îndepărtat. 
Cabaliștii afirmau că există niveluri la care Divinitatea se revelează în funcţie 
de o anumită stare corespunzând unui eon determinat, și anume o vârstă a 
lumii. Așa se înfățișa, în esenţă, viziunea lor despre lume, cunoscută sub nu- 
mele de doctrină sefirotică!0. Cabala, care se voia o fizică (poetică), dar și o 
metafizică, socotea ființele vii drept membri ai cosmosului. 

Însuși faptul că s-au dat nume acestor sefirot si că li s-a atribuit o simbolistică 
centrată pe poporul lui Israel dădea acum evreului chinuit și persecutat în 
mediul creștin impresia că există și pentru el un loc pe lumea asta și că se află 
„în legătură directă“ cu realitățile superioare. Prin rugăciunea sa, de care so- 
cietatea creștină făcea haz, prin kawana (intenţia profundă a celui care se roagă) 
si prin practicarea unor mizvot (porunci biblice), pe care lumea le taxa drept 
nebunie sau ineptie, evreul avea în sfârșit un spaţiu de libertate, într-o societate 
europeană intolerantä. ludeitatea nu mai semăna cu un obiect oarecare plasat 
într-un univers creștin dusmänos: evreul se regăsea într-un cosmos care avea 
o înfățișare tot atât de evreiască precum avea și el însuși! De aici senzaţia 
profundă de liniște pe care cabala o inspira sufletului evreiesc. 

Cu toate acestea, nu e de mirare că au existat cabalisti care au încercat să-i 
„regândească“ pe unii din adversarii lor filozofi, precum Maimonide. Ei au 
măsluit ezoterismul înteleptului din Cordoba, prezentându-l ca pe un ezo- 
terism cabalistic autentic. Câţiva cabalisti patenti și-au luat sarcina să răs- 
pândească ideea că Maimonide s-ar fi „convertit“ la cabală. Unii l-au supus 
chiar pe Aristotel, maestrul lui Maimonide, unui tratament și mai umilitor: 
descoperind în amurgul vieții sale splendoarea Torei, el și-ar fi renegat toate 
scrierile, pe care după aceeale-ar fi... aruncat în foc! Savuroasă naivitate a unor 
oameni care își dădeau totuși seama cât de greu ar fi fost să-l contrazică pe 
Aristotel după toate regulile bunului-simț... 

De fapt, cabaliștii cunoșteau textele tradiţiei iudeo-aristotelice; cea mai 
bună dovadă ne este oferită, între altele, de concepţia lor cu privire la neantul 
mistic. Întrucât principiul creației ex nihilo n-ar fi putut fi demonstrat cu 
adevărat, nici măcar pentru filozofii autentic credincioși, cabaliștii au recurs 
la o nouă scamatorie. De vreme ce neantul pur al filozofilor nu putea da nas- 
tere decât unui alt neant de aceeași natură, cabaliștii au conceput un neant 
mistic, adică o plenitudine absolută de existență oarecum în felul în care o 
lumină intensă ajunge să fie orbitoare și pare obscură. Cabalistii exploatau 
aici un pasaj din Midras după care, la început, existau numai Dumnezeu si 


10. Sefira (plural sefirot) provine probabil de la rădăcina ebraică SFR, care înseamnă 
atât „carte“, cât și „acțiunea de a număra“. 

Numele säu. Pentru ei, totul provine de la Dumnezeu, dar realitatea cea mai 
apropiată de Dumnezeu, care este Dumnezeu fără a fi totuși în întregime 
Dumnezeu, realitate care face parte din esenţa sa, deosebindu-se totuși întru 
câtva de ea pe plan ontologic, nu este altceva decât Numele!!. 

Cabalistii s-au folosit deci de această referință la Midras. Sprijinindu-se 
pe Pirche de rabi Eliezer, ei au dedus teoria despre fimtum (autocontractia lui 
Dumnezeu). Deoarece, înainte ca spaţiul să existe, Dumnezeu ocupa totul, 
el a trebuit oarecum „să se retragă“ pentru ca spaţiul să poată exista. Astfel, a 
fost rezolvată, cel puţin după un mod de gândire mistic, spinoasa problemă 
a creaţiei pornind de la neant. 


Miracolele 


Din ce cauză această problemă a vesniciei sau a apariţiei întâmplătoare a 
Universului ocupă un loc atât de important în sistemele religioase, fie ele de 
inspiraţie mistică sau filozofică? Motivul: dacă nu admitem creaţia în înțelesul 
tradiţional al termenului, nu pot exista și nici măcar nu pot fi concepute 
miracolele! Acest lucru l-a înțeles foarte bine Maimonide. El spune răspicat 
că ar fi putut interpreta întreaga Tora în sensul ideii că lumea este veșnică si 
că sunt nenumărate versete biblice care pledează în acest sens. Dar adaugă 
că, dacă ar fi acţionat în acest fel, „ar fi dat peste cap întreaga 7oră. 

Ceea ce l-a obligat pe Maimonide să meargă pe calea pe care a ales-o au 
fost constrângeri de ordin teologic. Într-adevăr, minunea ieșirii din Egipt, 
traversarea Mării Roșii, dăruirea manei în timpul sträbaterii deșertului, precum 
si minunile enunțate în celelalte cărți biblice n-ar putea fi concepute fără a 
crede într-o lume creată. Un Univers veșnic, coextensiv lui Dumnezeu, nu 
s-ar potrivi cu intervențiile divinității într-o ordine naturală care ar fi atunci 
cvasiimuabilă. Aceasta s-ar opune nu numai ideii omniprezentei divine, ci si 
celei a providentei. Dacă nimic nu se poate schimba, atunci Dumnezeu nu se 
îngrijește de nimic, iar natura este cea care face oficiul de providentä. În acest 
caz, cum se poate concepe existența profeților, precum și revelaţia? La urma 
urmei — chiar dacă termenul de profet nu i se aplică lui Moise decât într-un 
chip ambiguu — omul care a primit revelaţia pe muntele Sinai nu este altceva 
decât un trimis al Domnului. Cum s-ar putea manifesta Dumnezeu într-o 
lume care n-ar fi, într-un fel sau altul, produsul său? 

Răspunsul lui Maimonide este oarecum surprinzător, cel puţin în ceea ce 
priveşte raționamentul filozofic. După ce arată că nu toate minunile biblice 


11. Asupra acestui aspect, dar în cu totul alt context ideologic, ne vom referi la ma- 
rele gânditor Franz Rosenzweig, care a scris, în afară de Steaua mântuirii, şi o Cärtulie a 
înțelegerii sănătoase si nesănătoase. 

au același grad de supranatural sau de miraculos, el afirmă că minunile care 
urmau să se producă au fost, ca să spunem așa, pre-programate încă din clipa 
creaţiei! Deci funcţia profetului era să facă să coincidă necesitatea miracolului 
cu momentul potrivit în care el trebuie să se producă. De ce atâta efort, de ce 
o asemenea exegeză? De fapt, acceptarea miracolelor era un fel de concesie 
aparentă făcută pentru credincioșii simpli. Maimonide s-a pretat la acest joc, 
fiindcă pe el nu-l interesa nimic mai mult decât vesnicia și caracterul neschim- 
bätor al voinţei divine. De aceea expresia ,retono ha-cadum“ („voinţa sa 
veşnică“) revine mereu în scrierile sale. 

Pentru Maimonide, constanta esenței divine este o prioritate absolută. 
Ideea contrară ar avea urmări incalculabile. A admite că Dumnezeu face o 
minune înseamnă a admite că ceva s-a schimbat într-însul, ceva care implică 
o mutație în el însuși. Oare ce ar putea produce o asemenea influență asupra 
comportamentului divin? Logica filozofică ne spune că nimic! Însă credinciosul 
este convins din inimă că Dumnezeu îl ascultă, că schimbă cursul lumii pentru 
a-l ajuta și a-l salva. Pentru Maimonide nimic de felul acesta nu se poate 
concepe, chiar dacă, în aparenţă, el dă impresia că s-ar putea să fie și altfel. 

Biblia citează cel puţin două exemple în care Dumnezeu a schimbat mersul 
lucrurilor, din dragoste pentru creaturile sale. Cazul cel mai cunoscut este cel 
al venerabilului Avram, care a devenit Avraam. El era condamnat la sterilitate 
din pricina constelatiei astrale care era în vigoare în ziua când s-a născut. Cum 
a putut Dumnezeu să-l facă pe Avraam „să se nască din nou“? Pur și simplu, 
schimbându-i numele, ceea ce i-a permis să aibă un fiu, pe Isaac. 

Al doilea exemplu celebru în care Dumnezeu și-a modificat oarecum 
„voinţa“ se referă la răutatea orașelor Sodoma și Gomora. Desigur, Dumnezeu 
le va distruge, dar după ce acceptă un fel de târguială, care acreditează ideea 
unui Dumnezeu bun și milostiv. De asemenea, nu se poate trece cu vederea 
cazul lui Iona si al orașului Ninive. Acest oraș fusese sortit unei distrugeri 
aproape sigure. Va scăpa totuși mulțumită intervenţiei monarhului și a 
locuitorilor cetăţii. Cel care a scris această scurtă carte biblică a avut grijă să 
opună nemăsurata generozitate divină îngustimii de vederi a unui profet grăbit 
să-și termine treaba. Nu spune oare bunul Iona, în nevinovăția sa: „Ştiam că 
tu ești Dumnezeu îndurător și milostiv, îndelung räbdätor și mult milosârd”? 


Esenţa Torei 


Relaţia care îl leagă pe Dumnezeu de poporul său, Israel, este de natură 
afectivă. În liturghia evreiască Dumnezeu este regele Universului, dar este 
și părintele milostiv, acela care acceptă întoarcerea fiilor săi care se pocăiesc. 
Tora — sursă şi condiţie a alegerii lui Israel — constituie temelia unei asemenea 
relaţii între Dumnezeu și omul evreu. 

Pentru a înțelege relaţia evreului cucernic cu Tora sa — această lege pentru 
care a îndurat atâtea suferințe, batjocuri și uneori chiar persecuții — trebuie 
evocată instituția rabinică numită Simhat Tora (bucuria în sau prin Tora). 
Evreul a vrut să transforme în motiv de bucurie această sursă care pare a fi 
cauza atâtor suferințe; Midras vorbeşte despre Tora ca despre fiica Domnului, 
devenită logodnica lui Israel. Să nu ne temem de cuvinte, această relaţie este— ca 
să spunem așa — de ordin carnal. Tora reglementează viaţa evreului în fiecare 
clipă, ea dă sens existenţei sale. Profetul Samuel va spune: „chi'aleha horagnu col 
ha-iom („pentru Tine si pentru Tora Ta ne lăsăm omorâţi în toate zilele“). Iar 
mai târziu, psalmistul: „Dacă n-ar fi fost Tora, care este bucuria mea, aș fi pierit 
în mizerie“ („/ule Toratha sd asu ei az avadti be- oni“). Încă de la începuturile 
raționalismului evreiesc, toţi gânditorii evrei au insistat asupra caracterului de 
neînlocuit si veșnic al Torei lui Dumnezeu. Toate contestärile iudeo-crestine 
n-au izbutit să slăbească acest atașament cvasifizic al evreilor pentru 7orz lor. 

În ce fel concep evreii conținutul Tore Tradiţia rabinică vorbește înainte 
de toate despre cele șapte reguli de interpretare ale lui Hillel cel Bătrân. De 
fapt, ele au fost atribuite (poate mai târziu) lui Hillel si lui Samai, primul cuplu 
de autorităţi rabinice, un fel de Părinţi întemeietori. Este vorba despre 
raţionamentul care constă în a merge de la simplu la complex, despre analogie, 
despre stabilirea unui fundament (a unui principiu) pornind de la un singur 
punct de referinţă din Scriptură, apoi pornind de la două puncte de referință 
ale Scripturii, de la general la particular și invers, de la particular la general, 
pentru a ajunge la o similitudine care reunește două pasaje diferite și, în cele 
din urmă, la o deducție pornind de la context. Mai târziu tradiţia evreiască va 
vorbi despre cele treisprezece middot (măsuri) ale rabinului Ismael si, în sfârșit, 
despre cele treizeci și două de middot ale rabinului Iosef ha-Gelili. 

Se știe că interpretarea rabinică s-a opus de timpuriu exegezei pauliniene, 
considerată a reprezenta ansamblul eforturilor exegetice ale Bisericii primitive. 
Mărul discordiei era menţinerea sau abandonarea sensului literal al Scripturii. 
Creștinii practicau o exegeză — zisă spirituală — care se opunea cercetării în- 
telesului literal, recomandată de rabini. Reproșurile creștinilor se îndreptau 
împotriva unui „literalism îngust și mărginit“, împotriva „literei împietrite și 
sclerozate“ a evreilor. Într-adevăr, exegeza pauliniană tindea să golească Tora 
de întreg conţinutul său pozitiv, supunând-o unui comentariu alegoric. De 
exemplu, ea voia să deceleze în lemnul arcei lui Noe materia Crucii, pretinzând 
că figura lui Noe era o aluzie la aceea a lui Isus, apostol al unei noi omeniri. 
Apoi ea interpreta psalmul 50 (versetul 6) în sensul păcatului originar. Unele 
biblii catolice merg până la a traduce textul original în felul următor: „...păcă- 
tos mama m-a conceput“. 


224 RELIGIILE LUMII 


Pentru a arăta în ce fel exegeza creștină a golit de înțelesul lor comandamente 
pozitive, vor fi suficiente aici două exemple cunoscute. Obligatia de a consuma 
azimă cu prilejul Paștelui (Pesah) este interpretată în felul următor: în timpul 
acestor zile care amintesc de ieșirea din Egipt, omul trebuie să-și chinuiască trupul, 
inima lui nu trebuie să se umple de mândrie. Azima, adevărată pâine a mizeriei, 
trebuie că simbolizează acest act de cäintä în care omul se reîntoarce spre sine. 
Ca și pâinea pe care o consumă, inima lui trebuie să se golească de orice trufie. 

De asemenea, circumcizia a constituit si ea obiectul a numeroase discuții. 
Pentru evrei ea este vitală, în înțelesul propriu al termenului. Această dăruire 
de sânge, această jertfă parţială de sine atinge bărbatul în organul care îi permite 
să se reproducă. Este legământul lui Avraam. Creștinii însă se refereau, în 
legătură cu circumcizia, la un verset din Deuteronom care prescrie „să tăiaţi 
împrejur inima voastră“ (,w-maltem et orlat levavhem“) si trăgeau de aici 
concluzia că Dumnezeu nu s-a gândit niciodată la o îndeplinire concretă a 
circumciderii penisului. Rabinii, conștienți de contradictia dintre anumite 
declaraţii ale Scripturii cu privire la unul și același subiect, au stabilit următoarea 
regulă: atunci când două puncte de referință ale Scripturii se contrazic (așa cum 
este cazul aici), un al treilea verset va fi considerat în stare să decidă. Prin urmare, 
deoarece poruncile sunt date pentru a favoriza viaţa (,wa-haitem bahem“), 
circumcizia trebuie aplicată la membrum virile; a doua poruncă, aceea care 
precizează circumcizia inimii, este în mod obligatoriu de natură spirituală, 
deoarece îndeplinirea ei concretă ar atrage după sine o moarte sigură. Principiul 
general cel mai puternic ordonă să fie prezervatä și favorizată viaţa, deci el este 
cel care hotărăște. 

Printre primele contestări iudeo-crestine, o alta privea neîncetata discuție 
referitoare la odihna si solemnitatea zilei de sabat. Creștinii primitivi stabiliseră 
o deosebire între solemnitatea interioară, spirituală a sabatului şi odihna care 
trebuie riguros respectată în această zi. Ei au opus una alteia aceste două 
porunci; după ei, conștiința sfinteniei acestei zile se putea mărgini la prezenţa 
ei în sufletul omului și nu trebuia să se manifeste într-un chip atât de concret 
cum prescrie opinia rabinică. Atunci evreii au răspuns în tratatul talmudic 
Sabat, care enumera cele 39 de principii de muncă interzise în această zi. 
Nouăsprezece secole mai târziu, reformatorii evrei din Germania, printre care 
si Samuel Holdheim (1806-1860), au reluat distincţia pe care o făceau primii 
creştini sau iudeo-crestini între Schabbatfeier (solemnitatea zilei de sabat) si 
Schabbatruhe (odihna în ziua de sabat). Pentru a încheia această lungă dispută 
si a arăta importanţa pe care o acordă evreii zilei de sabat, să amintim adagiul 
rabinic după care măsura în care sabatul a vegheat la puritatea și unitatea 
poporului lui Israel a fost mult mai mare decât măsura în care poporul a 
respectat... sabatul! 


IUDAISMUL 225 
Omul 


Povestirea biblică spune că Dumnezeu l-a creat pe om la finele operei 
sale, semn că l-a conceput, de la origine, ca încununare a întregii creaţii. 
Acestei fiinţe, înzestrată cu limbaj, deci cu rațiune, Domnul i-a încredinţat 
poruncile sale, printre altele și interdicţia de a consuma din fructul unui 
anume arbore. Tradiţia evreiască nu precizează care anume arbore, pentru 
ca — spune ea — „să nu-l facă de rușine“; dacă ar fi făcut altfel, oamenii și-ar 
aminti mereu de un asemenea blestem. Tradiţia creștină este cea care a 
afirmat că era vorba de un măr. 

Cum pot fi definite marile linii ale antropologiei biblice: oare omul este 
liber? Are el facultatea să nu se supună lui Dumnezeu? Soarta lui este oare 
pecetluită dinainte? De fapt, în Biblie omul este înzestrat cu un liber-arbitru, 
dar trebuie totodată să înfrunte răul de care Dumnezeu nu este răspunzător. 
De ce a trebuit să fie reunite două realități care sunt de ordine diferite, cel 
puţin în aparență? Pentru că Dumnezeu l-a vrut pe om liber în sine, dar 
amplasarea lui în Univers și dependenţa lui față de materie fac din el, în mod 
necesar, o fiinţa supusă răului sau ispitită de acesta. De asemenea, omul 
trebuie să respecte poruncile divine (itvot); pentru evreu, acesta este cel 
mai bun mijloc de a duce pe pământ o viaţă virtuoasä si echilibrată și de a 
obține, după moarte, partea sa de fericire în viața de dincolo. 

Crearea omului reprezintă o sfâşiere, o ruptură și, prin aceasta, un ultragiu 
la armonia a ceea ce este imobil și veșnic. Venind pe lume, omul rupe un spațiu 
si o barieră, asemenea smulgerii fructului unui arbore. Este benefic pentru om 
faptul că a fost creat? Înteleptii Ta/mudului s-au preocupat de această problemă 
gravă. Precedându-l pe Camus, care va vorbi despre „a face față sfidării 
absurdului“, rabinii vor sfârși prin aspune, la capătul unor foarte lungi discuţii, 
că omul ar fi făcut mai bine să nu fi venit pe lume (dacă aceasta ar fi depins 
cu adevărat de el!). Dar, de vreme ce a fost creat, omul este obligat să dea un 
sens existenţei sale, cu alte cuvinte el trebuie să se asume! 

Spre deosebire de creștinism, iudaismul rabinic nu se vrea un denigrator 
al cărnii. Desigur, el se distanțează de preocupările strict materiale, prosläveste 
detașarea de bunurile acestei lumi și predică valoarea existenţei eterne. În acest 
fel trebuie înțeleasă opoziţia între haie sa a (trăirea în clipă sau a clipei, adică 
vremelnicul) si haie olam (viaţa eternității, adică spiritualul). Dar iudaismul 
nu transformă această dualitate firească, împotriva căreia omul nu poate face 
nimic, într-un dualism ce nu poate fi depășit. Astfel, nu condamnă bogăţia 
(dobândită pe cale cinstită) și totuși n-o socotește o virtute. Să nu uităm că 
prima poruncă a Torei se numește piria we-ribia (creșterea și înmulțirea). 

Iudaismul rabinic nu opune nici lumea pământeană lumii care va să vină 
(olam ha-ba). El face din viaţa pe cealaltă lume un ideal, dar n-o erijează într-o 
valoare absolută, superioară oricărei alta. Aici, pe pământ, omul se poate depăși 
neîncetat și își poate transforma lipsurile în calități pozitive. De exemplu, în 
căsătorie și prin procreare, el se prelungește, își asigură o continuare chiar și 
pentru vremea când va fi trecut în veșnicie. Dacă dispune de o avere personală 
sau, pur și simplu, de mijloace importante, el va putea ușura povara celor 
săraci, va putea veghea asupra văduvei și orfanului. De asemenea, va putea — 
ceea ce este o obligaţie supremă — să se îngrijească de nevoile celor care studiază 
tot timpul Tora. 

Ce îl povätuieste Talmudul pe omul simplu (care nu face parte din clasa 
înțelepților, nici din cea a eruditilor) pentru a avea acces la Sehina (Prezenţa 
divină), adică la binele suprem, în limbajul rabinilor? Acestei întrebări de o 
excepţională gravitate Ta/mudul îi răspunde într-un chip aparent prozaic: 
acest om să-și dea fiica de nevastă unui #4/mid haham (discipol al înteleptilor)! 
Intenţia este clară: întrucât întregul Israel formează o unitate organică, oricare 
ar fi natura și nivelul oamenilor care o alcătuiesc, a lua drept ginere un erudit 
al Torei înseamnă a dobândi un merit pentru tine însuţi. Dacă nu poţi să te 
dedai tu însuţi studiului, trebuie să-ți împărți cu mărinimie banii (dacă îi ai) 
si să permiti astfel ca cei a căror vocaţie autentică este să-și consacre Torei exis- 
tenta să se dedice studiului. Acum înțelegem mai bine această expresie eliptică 
surprinzătoare a rabinilor: pentru a avea acces la Prezența divină, să-ţi dai 
fiica de soţie unui discipol al înteleptilor! 

Opusul elevului învätatilor nu este altul decât am ha-aret, omul din popor, 
adică cel fără cultură. Despre acesta Talmudul vorbeşte ca despre o ființă care 
nu recită Sema Israel, partea cea mai importantă din liturghia de dimineață 
si de seară, si care nu-și pune nici zefilin (impropriu tradus prin cuvântul 
,filactere“). 

Teologia rabinică, oricât de putin sistematică ar fi, vorbește totuși despre 
viaţa într-o lume mai bună, aflată hic et nunc. O viață așa cum o descrie profetul 
Isaia (capitolul 11) este denumită de rabini „epoca mesianică“ și ar corespunde 
cu ceea ce Kant numește „domeniul scopurilor“. Un timp în care omul nu va 
mai fi lup pentru alți oameni, în care până și animalele vor fi atinse de acel 
„har universal“, de vreme ce nu va mai exista nici vânător, nici vânat. Tradiţia 
evreiască a vrut întotdeauna să ia drept bună, cuvânt cu cuvânt, această 
povestire minunată în care sugarul se va juca în apropierea culcușului viperei 
fără a fi în vreo primejdie. Între haie olam ha-ba (viaţa în lumea care va să 
vină) si ipotetica sau reala #hiiat ha-metim (învierea morţilor) există un alt 
concept rabinic deosebit de important, anume żemot ha-masiiah (zilele lui 
Mesia, epoca mesianică). 

Apare astfel ideea că lumea nu este rea în sine și că ea poate, trebuie să fie 
îmbunătăţită!?. Epoca mesianică va fi momentul în care creația nu va mai fi 
o separare de lumea divină, momentul în care omul va fi terminat ciclul istoriei 
si în care însuși Dumnezeu va fi atins oarecum fericirea supremă. Este ecoul 
pe care un alt profet îl retrimite lui Isaia, strigând: „În ziua aceea Domnul va 
ridica din nou mâna sa“ (Is, 11, 11). Dacă Dumnezeu este recunoscut de 
toate popoarele lumii, monoteismul va domni atunci în chip absolut. Și dacă, 
în plus, toți oamenii se adresează lui Dumnezeu numindu-l în același fel, 
fraternitatea universală nu va mai fi o vorbă goală. Astfel se va realiza faimoasa 
prezicere a lui Isaia: „Nici un popor nu-și va mai ridica sabia împotriva altui 
popor si ele nu vor mai învăţa războiul.“ 

Universalismul profeților lui Israel izbucnește aici în toată bogăţia lui. 
Profeti ebraici, dar și tradiţia ancestrală s-au putut adresa omenirii întregi, fără 
a simţi nici cea mai mică stinghereală. Mai trebuie notat că tradiţia (orală) 
evreiască atribuie unor zile festive cu conţinut funciar evreiesc un fel de dublu 
înțeles: unul destinat poporului, care este depozitarul revelatiei divine, celălalt 
îndreptat spre omenire în ansamblu. Această preocupare universală există încă 
de la originile iudaismului. Este cazul sabatului, despre care multi cred că este 
o solemnitate săptămânală respectată numai de evrei. Această perspectivă uită 
ceea ce talmudiștii denumesc sabat haberi a, ,sabatul creaţiei“, un fel de sâm- 
bätä cosmică pe care toți oamenii trebuie s-o respecte. A doua solemnitate, în 
aparenţă tipic evreiască sau israelitä, este reprezentată de sărbătoarea Sucot, 
Sărbătoarea Colibelor, în amintirea locuinţelor provizorii în care au locuit — 
conform voinţei lui Dumnezeu — copiii lui Israel după ieșirea din Egipt. Suca 
(coliba) mesianică va fi aceea în care toate popoarele pământului se vor aduna 
pe muntele Sion pentru a celebra acolo această sărbătoare. 


Viaţa de Apoi 


Cum își reprezentau rabinii viața de apoi? De fapt, existau două feluri de 
escatologii rabinice: una populară, cealaltă pentru elite. Această distincţie care, 
la Maimonide, va deveni o adevărată linie despärtitoare între două categorii 
de oameni, este folosită de talmudiști doar în scopuri metodologice: oamenii 
își aleg în chip firesc discursul pe care îl consideră destinat lor. 

Potrivit escatologiei populare, Dumnezeu este ca un „bucătar“ care l-a pus 
pe Leviathan într-un vas pentru saramură și care a păstrat vin din strugurii 
originari („îiqiin me-sumar be-anawaw ). Cei drepţi, care au binemeritat Tora 
lui Dumnezeu în decursul vieții lor pământene, vor fi invitaţi la acest festin 


12. Problema afost pusă din nou, într-un mod magistral, de către Franz Rosenzweig: 
există oare un Univers în care creaţia și mântuirea pot fi legare? 

paradiziac. Dar de ce a ales iudaismul talmudic carnea unui pește interzis și 
deliciosul produs al vitei-de-vie? Se știe că iudaismul se deosebește de toate 
celelalte religii monoteiste printr-o mulțime de interdicții și de legi alimentare. 
Evreul care respectă halzha, regula normativă evreiască, trebuie să se abţină de 
la consumul fructelor de mare și al oricărui pește care nu are înotătoare și solzi. 
Leviathanul este însă un monstru marin a cărui carne este improprie pentru 
consum. Să nu uităm că evreii nu glumesc când e vorba de puritate și impuritate 
si că, în mitologia lor, mediul marin conţine cea mai mare cantitate de im- 
puritäti. Această idee că Dumnezeu îi „răsplătește“ pe cei care i-au respectat 
prescriptiile alimentare, servindu-le tocmai un aliment strict interzis pe pă- 
mânt, apare ca un fel de concesie inconștientă făcută unui antinomism prezent 
în fiecare dintre noi. Acest lucru este valabil și pentru vin, al cărui consum este 
însoțit la evrei de o mulțime de precauti si de purificări. Talmudul s-a adresat 
vulgului folosind o terminologie și imagini sugestive și expresive pentru acesta 
din urmă. În schimb, omului virtuos, care consideră că răsplata virtuţii este 
numai virtutea însăși, 72/mudul îi adresează un mesaj cu totul deosebit: atunci 
când înteleptii trec în veșnicie, ei poartă pe cap coroane (simbol al regalității 
Torei) si se bucură de splendoarea Prezentei divine („nehenim mi-ziv 
ba-Sehina“)". 

Această teorie talmudică n-ar putea fi acceptată ad litteram decât de oa- 
menii care ignoră că acolo sus nu există nici şedere, nici stat în picioare („ein 
amida we-ein iesiva“). În acest caz, cum să concepi un stomac pentru a mânca? 
Cealaltă viziune talmudică, orientată într-o manieră total diferită, vorbește 
despre un ideal absolut contemplativ; coroanele care împodobesc capetele 
simbolizează imortalitatea intelectelor si au funcţia unor simple metafore. 


Învierea morților 


Doctrina învierii morţilor a avut contestatari încă din timpurile cele mai 
vechi. Ne dăm seama de aceasta după pedepsele pe care le-a prevăzut Talmudul 
împotriva celor care nu credeau în învierea morţilor. Am văzut că blasfematorul, 
apicoros, era exclus din comunitatea credincioșilor pentru că refuza să admită 
o asemenea dogmă. Fără îndoială, unele spirite libere au opus acestei teze un 
anumit număr de argumente neverosimile. În secolul al IX-lea Saadia și-a 
propus să le răspundă. Ce-i de făcut pentru a reconstitui un corp așa cum a 
fost Ce-i de făcut dacă viermii pământului au devorat în întregime toate 
membrele? Saadia răspunde imperturbabil că Dumnezeu, de vreme ce a putut 
crea totul pornind de la neant, va fi pe deplin în măsură să reconstituie cor- 
purile, oricare vor fi fost vătămările pe care le-au suferit... Această chestiune 


13. Georges Vajda a găsit o frumoasă formulă pentru acest tip de ideal contemplativ 
post-mortem. El scria: „Inţelepţii savurează rodnicia inteligibilelor!“ 

a reținut si atenţia lui Averroes în secolul al XII-lea. Filozoful va spune, între 
altele, că trupurile înviate vor fi de o natură cu totul deosebită decât a celor 
care au trăit... 

Desigur, Talmudul citează capitolul 37 din lezechiel, care evocă miracolul 
învierii membrelor uscare pe malul fluviului Hebar. Era vorba acolo de o 
viziune profetică sau de o realitate tangibilă? Pentru teologia biblico-ralmudică 
pură, învierea morţilor este un fapt real. Maimonide și continuatorul său de 
mai târziu, Elia Delmedigo (1460-1493), par să fi hotărât altfel. Unul dintre 
motivele celei dintâi controverse anti-maimonidiene a fost tocmai omiterea, 
voluntară sau involuntară, de către Maimonide a dogmei învierii morţilor. 
Pentru a-l apăra de orice bănuială de impietate, un grup de discipoli din 
Damasc au scris un tratat intitulat în arabă Magala fi-Tehiyyat ha-Metim 
(Tratat cu privire la învierea morților), pe care l-au pus în circulație. În această 
operă apocrifă, autorul (presupusul Maimonide) își apără cu tărie buna cre- 
dintä si stipulează că învierea morților este un principiu de credință esenţial 
al doctrinei evreiești. De altfel, vom regăsi această dogmă în cele 13 principii 
de credință, sau ¿karim, transformate într-un imn sinagogal care încheie 
slujbele religioase. Pare putin probabil ca Maimonide să fi putut oferi drept 
învățătură o asemenea doctrină într-o operă care se adresa elitelor. Cum să-ţi 
închipui că sufletul, separat în sfârșit de trup si redat vieții speculative pentru 
veșnicie, ar avea din nou nostalgia „acestei lumi de mizerie în care suntem 
condamnați să trăim“? 

După ce și-a făcut studiile și a fost profesor în Italia, și anume la Padova, 
apoi la Veneţia, Elia Delmedigo, autorul cărții Behinat ha-dat (Examinarea 
religiei), a scris, la cererea elevului său credincios, Saul Cohen Așkenazi, o operă 
densă și totodată succintă în care arată că învierea morţilor nu este o „dogmă 
primară“ a iudaismului. N-a fost singurul care gândea așa. În Renașterea ita- 
liană cei mai multi dintre gânditorii evrei deschiși față de cultura modernă par 
să nu fi admis decât aceste trei dogme: Dumnezeu, providenta sa și profeții 
săi. Învierea morţilor, precum și caracterul accidental al Universului erau, ca să 
spunem așa, diluate în această linie dogmatică în care putuseră fi totuși sub- 
sumate, deși în mod neexplicit. 


Iudaismul şi dogmele 


Se cuvine să vorbim foarte pe scurt despre problema pe care o pun dogmele 
(sau ceea ce ține loc de dogmă) în gândirea evreiască. În această chestiune să-i 
dăm întâi cuvântul lui Delmedigo: 


Nu cred că termenii Torei se explică prin metoda filozofiei, nici că Tora are nevoie 
de serviciile filozofiei. Cred că nimeni nu adoptă un asemenea punct de vedere, cu 

excepția celui care nu este nici adept al Torei, nici filozof [...]. Pe de altă parte, 
nimeni nu ar trebui să creadă că gresesc, pentru simplul motiv că în scrierile mele 
urmez metoda filozofilor. (Fondul ebraic al Bibliotecii Nationale 968 folio 79 a). 


Se pare că Delmedigo a vrut ca principiile fundamentale ale iudaismului să 
fie clar definite, dar și să fie puse la adăpost de orice incriminare de natură filo- 
zofică sau intelectualistă. După el, masele și elitele au datoria să accepte 
principiile fundamentale ale iudaismului cu privire la credință si la Revelatie. 
Această esenţă a iudaismului constituie nucleul său nestirbit. Ea cuprinde 11 
puncte: existenţa, unitatea si incorporalitatea lui Dumnezeu, profeția, räsplätirea 
în viața de apoi, știința și providenta divine, caracterul imuabil al Torei, superio- 
ritatea profetiei mozaice, învierea si venirea lui Mesia. În plus, Delmedigo dis- 
tinge între un sores dat (principiu al religiei) si un sores Tora (principiu al Torei). 

Acum o sută de ani, unul dintre cei mai buni cunoscători ai literaturii 
rabinice, Solomon Schechter!#, a revenit asupra problemei generale pe care o 
pun dogmele în sânul iudaismului. Flegmatic și cu un umor foarte britanic, 
el începe prin a aminti că, după părerea unora, și anume a lui Mendelssohn, 
iudaismul n-ar avea nici o dogmă; singura dogmă e că n-are nici o dogmă! 
Lăsând la o parte gluma, autorul lucrării Rabbinic Anthology notează că Biblia 
nu consideră nici măcar existenţa lui Dumnezeu ca o dogmă; ea presupune 
acest fapt ca bine stabilit și admis; excepție face doar Decalogul, în care 
Dumnezeu se adresează direct adunării lui Israel, pentru a nega valoarea altor 
divinități. În acest spirit, Schechter observă că expresia talmudică „kafar ba 
icar Ÿ (a nega fundamentul) este esenţială pentru a înțelege definiția însăși a 
unei dogme. Punctul de plecare al oricărei gândiri evreiești cu privire la dogme 
rămâne cu toate acestea Misna Sanhedrinului, căci ea dă mai multe caracterizări 
ale celui considerat zpicoros. Așa cum am văzut, blasfemator poate fi cel ce 
neagă providenta divină, învierea morţilor și răsplătirea în lumea de apoi, 
întrucât este numit zpicoros acela care neagă toate aceste lucruri laolaltă sau 
separat. Se pare că expresia Min ha-Tora (adică „Aceste doctrine sunt predate 
de către Tora“) a fost un adaos ulterior. 

Schechter mai arată, pe bună dreptate, că Maimonide a fost precedat în 
stabilirea dogmelor evreiești de către karaitul Iuda Hadassi (către 1150). Acesta 
distingea nouă dogme: creaţia ex nihilo, existenţa unui Creator, unitatea și 
incorporalitatea lui Dumnezeu, trimiterea de către Dumnezeu a lui Moise și 
a celorlalți profeti, intangibilitatea Torei lui Dumnezeu — care este perfectă si 


14. S. Schechter, „The Dogmas of Judaism“, Jewish Quarterly Review, 1899, pp. 
48-61, 115-127. 

15. Întâlnită în primul rând în Sif, 111 b; cf si Pesicta 163 b. (Editura S. Buber) 
si Mehilta 22 b (Editura Friedmann). 

nu are nevoie de nici o completare din partea unei presupuse tradiții orale —, 
necesitatea de a studia Tora lui Dumnezeu în limba originală, înălțarea 
Templului de către Dumnezeu — pentru a se manifesta într-însul —, învierea, 
răsplătirea în lumea de apoi, venirea lui Mesia, fiul lui David. Să comparăm 
aceste „dogme“ cu cele 13 principii de credinţă (écarim) ale lui Maimonide: 
existența unui Creator, unitatea sa, incorporalitatea sa, vesnicia sa, faptul că 
rugăciunea trebuie adresată numai lui, credința în profeție, Moise profet fără 
egal nici înainte, nici după el, revelarea Torei pe muntele Sinai, imutabilitatea 
acestei Zore, cunoașterea de către Dumnezeu a actelor omenești, răsplata și 
pedeapsa, venirea lui Mesia și, în sfârșit, învierea. 

Cel mai celebru comentator al Talmudului, Hananel din Cairuan, scria 
într-unul din comentariile sale că, pentru a avea parte de lumea viitoare, trebuie 
să admiti, în credința ta, patru lucruri: Dumnezeu, profeţii, lumea viitoare si 
venirea lui Mesia. Cât despre Nahmanide, el cita în lucrarea sa Predicä în 
prezența regelui trei lucruri: creaţia, omniscienta și providenta divine. Să mai 
semnalăm și faptul că Abba Mari ben Moise din Montpellier — marele adver- 
sar al studiilor filozofice cu prilejul controverselor asupra scrierilor lui Mai- 
monide — considera că erau absolut necesare numai trei credinţe: existenţa, 
unitatea și incorporalitatea lui Dumnezeu, creaţia ex nihilo și, în sfârșit, 
providenta divină. 

După cum se vede din această scurtă retrospectivă, problema dogmelor a 
fost rareori o preocupare esențială a evreilor. Ea devenea o asemenea preocupare 
numai când aceștia simțeau necesitatea de a se defini în raport cu ostilitatea 
lumii din afară. 


Cäinta şi iertarea 


În iudaism este întotdeauna îngăduit să se discute dacă există o deosebire 
între noțiunea de „dogmă“, pe de o parte, și cea de „principiu fundamental“, 
„rădăcină“ sau „principiu de credință“, pe de alta. În schimb există cel putin 
două alte noțiuni — cruciale pentru etica religioasă evreiască — a căror realitate 
nu suferă nici o contestare: pocäinta (tesuva) si iertarea (se/iha). 

Aceste două noţiuni constituie puncte de sprijin ale omului în situații cu 
totul extreme: atunci când își încalcă îndatoririle, când face o greșeală sau intră 
în păcat, când nu respectă o poruncă divină sau chiar numai pământeană, 
făptașul trebuie să se întoarcă spre Dumnezeu. Așa este cazul lui David, care 
s-a făcut vinovat de comportarea imorală cunoscută și care a intonat psalmul: 
, Tie unuia am greșit și rău înaintea ta am făcut...“ („Leha levadeha hatati 
we-hara be-eineiha asiti...“). Talmudul vrea să vadă aici cel mai sincer dintre 
actele de cäintä de care este în stare omul. El povestește chiar că atunci când 

Solomon, fiul regelui David, a sfinţit Templul, unii dușmani ai casei regale 
au crezut că Dumnezeu nu va ierta niciodată uciderea lui Urie Heteul și adul- 
terul cu Batseba, de care monarhul evreu David se făcuse vinovat, dar când 
porţile Templului s-au deschis, fețele dușmanilor săi au devenit — zice Talmu- 
dul — „negre ca fundul unor cratite acoperite cu funingine“. 

Aceste păcate extrem de grave figurează chiar în Decalog. Cu toate acestea, 
cäinta lui David a fost sinceră. Talmudul, precum si întreaga tradiţie orală 
evreiască Îl prezintă pe David ca pe un monarh cucernic, care își recită psalmii 
de dimineaţa până seara. Primele versete ale celei de-a Treia Cărți a Regilor 
evocă un David îmbătrânit, dar care nu și-a pierdut memoria. El înțelege că 
trebuie să facă să fie respectată fagăduiala dată Batsebei, anume ca Solomon 
să fie moștenitorul său legitim. S-ar putea spune că în tradiția evreiască 
ulterioară apare un David regenerat. 

Există și un alt pasaj care încheie în general liturghia și care se enunță în 
felul următor: ,Hasivenu ha-Sem eleha we-nasuva, hades iamenu che-Che DeM“ 
(„Reîntoarce-ne spre Tine, o, Doamne, si vom reveni [adică: ne vom pocăi], 
reînnoieste zilele noastre ca în vremurile de odinioară“). Însă tradiţia s-a 
aplecat asupra expresiei ebraice care înseamnă „în vremurile de odinioară“, 
si anume Che-CheDeM. Tradiţia a descompus acest termen care înseamnă 
„odinioară, înainte, în timpul trecut“ și a vrut să citească aici inițialele celor 
trei mari păcătoşi care s-au căit pentru faptele lor rele. Este vorba de Cain, 
ucigașul fratelui său, Abel, de David și, în sfârșit, de monarhul nelegiuit 
Manase, a cărui pervertire n-a fost egalată decât de convertirea lui! Faptul că 
tradiția evreiască a plasat o asemenea formulă la sfârșitul liturghiei arată 
importanţa pe care o acordă eticii, mult mai mult decât ritului (în cazul de 
faţă, recitarea zilnică a unei oratii oarecare). 

Iertarea divină și cäinça omenească sinceră merg mânä-n mână. În tradiția 
evreiască nu există nici o situaţie în care să fi fost refuzată iertarea vreunui 
om care s-a căit sincer. S-ar putea evoca exemplul lui Faraon însuși, marele 
persecutor si blasfemator: tradiția evreiască se încăpățânează să-i atribuie o 
profesie de credință riguros monoteistă, destul de neașteptată la un monarh 
a cărui inimă fusese atât de impietritä. 15 De altfel, aceeași tradiție talmudică 
se opune categoric oricărui triumfalism: în timpul sărbătorii care comemo- 


16. Se spune că el ar fi pronunțat o frază din celebrul cântec al Mării Roșii: 
„Mi-Kamobha baelim IAHVE!" („Dar cine este ca tine printre dumnezei, o, IAHVE!“). 
În timp ce regulile bine înțelese ale gramaticii ne recomandă să spunem aici hamoha, 
si nu kamoba (cuvântul precedent terminându-se printr-o vocală, iar prima literă a 
cuvântului următor fiind un Kaf; el se pronunţă ca o aspirantă, nu ca o ocluzivă), tra- 
ditia evreiască afirmă că Faraon era pe cale să se înece atunci când a rostit miscätoarea 
sa profesie de credință... 

rează ieșirea evreilor din Egipt nu se recită în întregime imnul Halel Aliluia 
(psalmii 113-118), căci Dumnezeu este trist din pricina morţii celorlalți fii 
ai săi, egiptenii... Dar în cărțile profetice vedem deja apărând ceea ce criticii 
biblici numesc individualismul religios (capitolul 18 din lezechiel). Este 
vorba tocmai de această idee: dacă un nelegiuit se cäieste sincer și deci nu 
mai merge pe drumul cel rău, Dumnezeu îi iartă toate păcatele! Vom reveni 
asupra acestei idei când vom evoca ziua de Rog ha-Sana (Anul Nou) si Ziua 
Ispășirii (Jom ha-Kipurim). 


PRACTICI SI RITURI 


La început, în iudaism, totul era legat — solul, limba, poporul și religia. 
Sunt tot atâția termeni care, împreună, pot reda, mai mult sau mai putin 
corect, ideea de am Israel, tradusă de obicei prin expresia „poporul lui Israel“. 
Iudaismul, cu regulile sale religioase sau civile (trebuie evitată opoziția între 
religios și profan), constituia un tot. Însăși puterea era în același timp civilă 
si religioasă, deoarece domnea asupra unui popor care nu-l recunoștea pe rege 
decât pentru că a fost uns de către profet, solul lui Dumnezeu, si, de asemenea, 
pentru că nimic nu s-ar putea sustrage sferei divinului. Arbitrul suprem nu 
era conștiința morală, ci revelaţia divină. Sentimentul etic prezent în om nu 
era, ca să spunem așa, decât subprodusul manifestării lui Dumnezeu. 

Așa a fost firea evreului la origini: o ființă omenească trăind după legile 
Torei, cârmuită de un rege care acţiona întru totul potrivit cu profeția lui Iahve. 
Înfrângerea militară, exilul și deportarea au schimbat totul. Ceea ce fusese 
firesc în ochii evreului a devenit ceva supraadăugat, ceva ținând de împrejurări. 
Cum poate fi asigurată supraviețuirea cultului sacrificial dacă nu mai există 
Templu, nici castă sacerdotală? Cum poate fi menţinută unitatea politică a 
unui popor care trăiește sub cizma ocupantului? Să nu uităm că jugul Impe- 
riului Roman a durat mai mult de opt veacuri și că, în pofida păgânismului, 
evreul a încercat să i se impună. După aceea însă a fost nevoit să se obisnuiascä 
cu un alt adversar, creștinismul, care a fost aproape tot atât de intolerant la 
început. Provenind din Sinagogă, Biserica nu s-a arătat deloc indulgentă cu 
matricea din care se născuse. 

Nu se poate vorbi despre evreu sau despre trăire evreiască dacă nu se ia în 
considerare acest cadru. În prezent, iudaismul este acceptat de multă lume, 
societăţile iudeo-crestine fac o treabă foarte bună; nu mai trăim deloc, sau 
aproape deloc, sub semnul contestărilor religioase. Societatea civilă și repu- 
blicană nu mai acordă vreunui cult statutul de religie de stat, chiar dacă 
duminica rămâne ziua de sărbătoare prin excelență și chiar dacă vacanţa de 
iarnă — în pofida numelui ei — nu este altceva decât vacanţa de Crăciun. 

În tot decursul istoriei lor, evreii s-au impus opunându-se. Ei au trebuit să 
întrerupă obiceiuri, tradiţii și valori pe care nu le socoteau bune. Nici revoluţia 
monoteistă nu s-a impus fără ciocniri; or, tocmai poporul evreu este cel care 
a condus această revoluţie, punându-se în slujba ei și împrumutându-i limba 
si istoria sa națională. Încă din Antichitate, anume în perioada numită 
elenistică, au existat evrei din naștere care făceau deosebirea între un iu- 
daism-religie și un iudaism-cultură. Cultura idiș, de exemplu, a transmis multe 
opere importante care se vor laice. Să nu uităm nici că o mare parte a literaturii 
Hascalei (Iluminismul evreiesc) se referă exclusiv la teme nereligioase. La 
începutul secolului nostru un autor de frunte al acestui curent, Ahad ha-Am 
(pe numele lui adevărat Aser Tvi Ghinsberg), și-a scris întreaga operă profană 
si laică în limba ebraică. Acest om a încercat — si nu fără un anumit succes — să 
se slujească de o limbă intrinsec religioasă pentru a exprima sentimente și a 
descrie realități lipsite de aura sacrului. Mișcarea sionistă a izbutit și ea să se 
exprime în ebraică pentru a chema la refacerea unui stat evreiesc, care nu era 
în mod obligatoriu înfeudat vreunui partid religios. 

Toate aceste „excrescențe“ pun o problemă: poți fi evreu fără a respecta 
Tora şi comandamentele ei (izvor)? Fiecare va răspunde după convingerile 
sale, dar este limpede, sare în ochi, că un iudaism fără Tora și fără pământul 
lui Israel (Tara Fägäduintei) nu este de conceput în practică. Să notăm că astăzi 
se vorbește mai degrabă despre iudeitate sau chiar despre iudaicitate. Acești 
oameni se simt și se vor evrei, dar fără a practica preceptele divine în felul pe 
care l-au definit rabinii. În fapt, ei par să fie favorabili unui iudaism nerabinic. 


Cum devii evreu 


Te nasti evreu!” 


; există însă și evrei prin afinitate sau prin educaţie, dacă 
nu prin convertire. Aici este necesar să ne întoarcem putin înapoi. 

Fiii lui Israel n-au vrut să impună omenirii neevreiești legea lor. În numele 
ideii de toleranță sau de acceptare a celuilalt, vechii rabini au formulat fai- 
moasele legi ale Noahizilor. Acestea sunt în număr de șapte: să crezi într-un 
Dumnezeu unic, să-ți respecţi părinţii, să nu ucizi, să nu furi, să nu te faci 
vinovat de adulter, să institui tribunale și să nu consumi membrele unui 
animal încă viu. Pentru ce au fost adăugate aceste șapte legi Decalogului, 
care, teoretic se adresează omenirii întregi? Pentru că sabatul săptămânal nu 
trebuia să fie respectat în mod obligatoriu de toată lumea, spre deosebire de 
sabatul creaţiei, a cărui respectare este stipulatä în Decalog. Deci rabinii au 


17. În principiu, este evreu din naștere copilul născut de o mamă evreică. Rabinii 
au decis că mama este aceea care transmite apartenența religioasă. 

acceptat existența unei omeniri neevreiesti, indiferent de caracterul universal 
sau universalist al doctrinei lor! Această odihnă din timpul sabatului a fost 
justificată la origine în felul următor: opera creaţiei a durat șase zile, iar în cea 
de-a şaptea Domnul „S-a odihnit“. Ulterior, în Decalog (Deut. 5, 12-15), 
respectarea sabatului este motivată prin necesitatea de a acorda repaus robului 
si roabei. Unii gânditori evrei din secolul XX, precum Hermann Cohen, au 
conchis de aici că sabatul este o sărbătoare mesianică, prilej pentru întreaga 
omenire de a se reuni fără deosebire de rasă sau de religie. 

Rabinii nu au lăsat deoparte chestiunea universalitätii legii morale și 
relaţiei ei cu practicile pur rituale. De altfel, mai multe porunci — de exemplu, 
respectarea postului în Ziua Ispäsirii sau practica circumciziei — nu figurează 
în Decalog. Este oare ceva întâmplător? Absența acestor porunci ţine mai 
degrabă de grija vechilor rabini de a nu impune obiceiuri evreiești unei 
omeniri neevreiesti. 

Deci, cum devii evreu? Prin educaţie, prin învăţarea Torei si, în sfârșit, prin 
convertire. În celula familială părinții evrei transmit copiilor lor valorile evre- 
iești. În școlile evreiești copiii trăiesc o viață evreiască în miniatură: învaţă 
ebraica, Biblia si Talmudul; în sala de mese mănâncă hrană caser. Întreaga lor 
scolaritate este ritmată de rugăciune si de celelalte practici evreiești. Dimineaţa, 
se înscrie pe tablă data după calendarul civil și religios. Copilul se adaptează 
astfel realitätilor evreiești. Educaţia face să fie firesc ceea ce în aparență nu era. 

Un neevreu poate deveni evreu dacă dorește. Cu toate acestea, în decursul 
veacurilor, convertirile la iudaism au fost câteodată însoţite de anumite difi- 
cultäti și experiențe nefericite. Fără îndoială, asta explică de ce găsim în Talmud 
declaraţia unui înţelept potrivit căreia ,convertitii sunt pentru Israel la fel de 
dificili ca si râia“ (,Kaçim gherim le-Israel ka-sappabat )! Dar tot Talmudul se 
mândrește cu câțiva convertiți celebri care au devenit cei mai mari propagatori 
ai Torei lui Dumnezeu, îndeosebi Onkelos ha-Gher (Convertitul), care a dat 
o traducere aramaică cvasicanonică a Bibliei. Într-adevăr, în epoca veche, când 
evreii pierduseră obisnuinta limbii sfinte, rabinii au decis să le pună la îndemână 
o traducere în limba curentă, aramaică. Această versiune aramaică sau caldeeană 
se numește Targum. În fiecare vineri, înainte de începerea șabatului, evreii 
religioși sunt obligaţi să citească pasajul ales, de două ori în ebraică și o dată 
în aramaică, Această dublă lectură este necesară pentru a avea siguranța că toți 
au înțeles ceea ce au citit. 

În cartea despre Rut Moabita vedem că o tânără femeie provenită dintr-un 
popor străin a optat pentru Israel și pentru Dumnezeul său. Textul ebraic 
spune cu entuziasm: „Dumnezeu să te răsplătească pentru fapta ta! Să-ţi fie 
întreagă răsplătirea ta de către Dumnezeu, sub pulpana căruia ai venit să-ţi 

cauţi refugiu!“ Este vorba aici de o convertire de bunăvoie. Iar tradiţia evreiască 
găsește cu cale să spună că David — cu alte cuvinte, strămoșul lui Mesia — este 
un descendent târziu al acelei Rut care s-a convertit! 

În prezent, procedurile de convertire pe lângă tribunalele rabinice sunt foarte 
anevoioase. Dacă anumite comunităţi liberale, mai ales în America, convertesc 
pe cine vor și cum vor, tribunalele rabinice Bate-Dinim din Israel si din Paris 
impun în mod voit termene foarte lungi pentru convertire, Ele resping, de la 
bun început pe acela care vrea să se convertească doar pentru a putea contracta 
o căsătorie în regulă cu alesul (respectiv cu aleasa) inimii sale. O asemenea 
atitudine a marelui rabinat din Paris sau a celui din Israel are o explicaţie si 
poate fi chiar justificată. Iudaismul nu este un club de tenis sau de golf, la el nu 
se aderă din comoditate sau din convenientä. Este o comunitate de credință si, 
în plus, un grup etnic, în esență minoritar. Marile religii dominante își pot 
permite să accepte un „volan“ aleatoriu format din câteva sute de mii de bărbaţi 
si femei care intră în biserici sau în moschei ori, dimpotrivă, le părăsesc pentru 
totdeauna. Iudaismul nu-și poate permite un asemenea lux. 

Este adevărat că o convertire în vederea contractării unei căsătorii are uneori 
un caracter sincer, atunci când ființe umane își exprimă voința de a crede în 
același Dumnezeu, de a se ruga în aceeași limbă — într-un cuvânt, de a înlătura 
orice barieră care le desparte. Atunci când unul din cei doi soți hotărăște să 
intre într-o nouă comunitate religioasă, evreiască, creștină sau musulmană, 
rabinii știu să dea dovadă de deschiderea de spirit necesară dacă este vorba de 
iudaism; ei nu-l descurajează pe candidatul la convertire. Când un cuplu 
format dintr-un convertit si un evreu se dislocă, soțul (sau soția) venit(ä) din 
afară spune următoarele: am divorțat de soțul meu (sau de nevasta mea) pentru 
care mă convertisem, deci divorţez si de iudaism. Rabinii s-au simţit întotdeauna 
jigniti de un asemenea tip de comportare. De aceea au vrut să separe intenția 
de a îmbrățișa iudaismul de dorinţa de a se căsători cu alesul inimii, fără prea 
multe probleme. Nu există alte motive, de ordin teologic, pentru încetinirea 
voită a procesului convertirilor. 

Orice candidat admis la convertire trebuie să urmeze un ciclu lung de studii 
si de practici evreiești. Rabinii insistă ca el să se conformeze riturilor și prac- 
ticilor iudaismului mai mult chiar decât un evreu din naștere. El trebuie să 
respecte cu stricteţe sabatul, să respecte si legile alimentare și să celebreze săr- 
bätorile evreiești. De asemenea, trebuie să respecte postul din Ziua Ispășirii, 
în afara cazului când îl împiedică rațiuni stringente de sănătate (pici; 4h nefes). 
El este dator să respecte și regulile purității familiale (eufemism care semnifică 
interdicţia relațiilor sexuale între soți în timpul menstruatiilor). 

Cât despre copiii de sex masculin, ei trebuie să fie circumcisi în a opta zi 
(în afara contraindicatiilor de ordin medical). Acestea sunt principalele legi 

pe care convertitii trebuie să se angajeze să le urmeze dacă vor să fie admiși în 
comunitatea evreiască. Odatä admiși în sânul ei, devin membri cu drepturi 
depline. Este interzis să fie discriminați. Nimeni n-are voie să refuze unui 
convertit căsătoria cu fiul sau cu fiica sa pentru unicul motiv că este un con- 
vertit sau provine din convertiți. Această atitudine a caracterizat și moravurile 
pietistilor iudeo-renani din Evul Mediu, care au scris Sefer Hasidim, ceea ce 
arată că asemenea cazuri apăruseră deja în secolul al XI-lea în Germania și că 
au fost rezolvate în favoarea căsătoriei. 


Rugăciunile 


Tranzitia de la convertire la rugăciune nu este ușoară. A devenit totuși 
ușoară dacă ne gândim la Avraam, primul dintre convertiți, al cărui nume este 
menţionat chiar la începutul celor 18 binecuvântări (semone esre) sub urmă- 
toarea formă: Magen Abraham („scutul lui Avraam“). 

Evreii au trecut de la cultul sacrificial la cultul sinagogal în urma unui foarte 
lung proces. Această evoluţie a conferit iudaismului rabinic aspectul său actual. 
În Pentateuh figurează câteva indicaţii pe care vechii rabini le-au interpretat 
ca fiind trimiteri mai mult sau mai puţin clare spre rugăciune. Găsim în special 
oratiile jaculatorii care — așa cum arată și numele lor — sunt scurte si intense. 
Biblia conţine si cantate lungi, precum cea a lui Iacov (Fac. 49), al cărei 
conţinut se apropie foarte mult de cel al unei rugăciuni. Conţine de asemenea 
rugämintile lui Iacov si cele ale lui Iosif. Cu toate acestea, ceea ce seamănă cel 
mai mult (încă și astăzi) cu rugăciunile se găsește în literatura profeților și în 
Psalmi. Nu se poate uita lunga și frumoasa oratie a regelui Solomon (3 Reg. 8, 
12-66, mai ales începând de la versetul 23). Monarhul vorbește acolo explicit 
de tefila („rugăciune“), tehina („cerere“) și rina („cântec“) (versetele 28-30, 33, 
38, 43, 44, 48, 54 și passim), fără a uita de tabanun, faimoasa fervoare tăcută. 
Această rugăciune însoțește inaugurarea Templului; deci nu-i de mirare că în 
versetul 62 se spune: „Şi regele, împreună cu toți israelitii au adus jertfă 
Domnului (wa-iizbah)...“ Asta nu înseamnă că cele două culte, cel sacrificial 
si cel sinagogal, au subzistat unul alături de celălalt, ci că erau deja prezente 
unele formule de oratie. Este tocmai ceea ce explică de ce psalmii cântati de 
către leviti au fost integrați în liturghie într-o măsură atât de mare. Să citäm 
si din Daniel 9, 4—19, unde este adresată lui Dumnezeu o adevărată rugăciune. 
În psalmul 93, 19, cele două culte sunt puse, ca să spunem așa, faţă în față: 


Când s-au inmultit durerile mele în inima mea, mângâierile Tale au veselit sufletul 
meu. 


acă, la origine, Dumnezeu se declară gata să se ducă „peste tot unde va 
D l D decl t d te tot und 

„invocat Numele său“, poezia sau liturghia evreiască nu pot fi separate de 
fi t Numel 

cultul în sinagogă. Acest termen grecesc traduce exact corespondentul său 
ebraic, Bet ha-keneset, „locul de adunare“ (se vorbeşte si de Bet ha-tefila). Cu 
toate acestea, Luther nu s-a înșelat traducând totdeauna „sinagogă“ prin Schule 
(„şcoală“), căci rugăciunea evreiască a slujit totdeauna atât fervoarea religioasă, 
cât si studiul. De aici relațiile strânse dintre casa de studii (Bet ha-midras) şi 
casa de rugăciuni. La început aceasta era aproape goală, nu se afla în ea practic 
nici o piesă de mobilier, în afară de un dulap unde se păstrau sulurile Legii. 
Funcţiile sinagogale nu erau ocupate de titulari precis stabiliți; oricine putea 
conduce slujba religioasă, dacă era în stare să facă acest lucru și își exprima 
voința în această privință. Odată cu perioada talmudică a început să se prevadă 
în sinagogi o galerie pentru femei, precum și un 4/-memor (de la arabul 
al-minbar), în cursul perioadei medievale; acesta era un fel de pupitru de la 
care predicatorul se adresa comunității. 

De atunci dăinuie regula după care nici o rugăciune evreiască nu se poate 
desfășura decât în prezenţa unei adunări (minian) de zece evrei, în vârstă de 
peste 13 ani. 

La început evreii nu se adunau decât cu prilejul sabatului si al zilelor de 
sărbătoare; de aici provine o altă denumire a sinagogii, bet ha-sabat („casa 
șabatului ). Reuniunile cu caracter religios apar în perioada exilului babilonian. 
Ne amintim de psalmul care vorbește despre tristele întâlniri ale exilatilor 
pe malurile fluviilor din Babilonia, unde plângeau în amintirea Sionului 
(Ps. 136). Şi lezechiel vorbește despre bătrânii poporului care au venit să-i 
ceară sprijin și asistenţă. După întoarcerea din Babilonia, se pare că vechii 
evrei au păstrat nuclee de slujbe religioase, alături de cultul sacrificial care a 
luat din nou avânt, deși zilele lui erau numărate. După atâția ani petrecuți 
în afara țării lor, exilatii se schimbaseră: a urmat o interiorizare a cultului si 
o întărire a cucerniciei individuale. Se impunea treptat o nouă formă de cult. 
Astfel, înșiși preoții, levitii, întrerupeau pentru o clipă în fiecare dimineață 
cultul sacrificial spre a se consacra rugăciunii. 

Poporul şi-a manifestat atunci voința de a lua parte la cultul sacrificial. 
Dar aceasta îi privea doar pe cei mai cucernici și care, în plus, trebuiau să 
locuiască la Ierusalim. Ei se prosternau cu faţa la pământ în timp ce preoții 
sävârseau sacrificiile. Răspundeau cântărilor levitilor prin formule scurte: 
„Binecuvântat fie Cel Vesnic, Dumnezeul lui Israel, în eternitate“ sau 
„Lăudaţi-l pe Cel Vesnic căci este bun. Harul său va dura în vecie“. 

Participarea poporului s-a institutionalizat. Fiecărui grup de leviti — două- 
zeci si patru, țara lui Israel fiind împărțită în douăzeci și patru de sectoare — îi 
corespundeau asociaţii de ma amadot (grup de oameni care stăteau în picioare 
alături de preoți). Fiecare sector își delega reprezentanţii la Ierusalim, pentru 
a lua parte la cultul sacrificial. De patru ori pe zi acești delegaţi participau la 

slujba divină pentru a recita rugăciuni (în stare embrionară) si a citi pasaje din 
Scriptură. Cei care rămăseseră acasă se adunau și ei pentru a se ruga (Mișna 
Taanit, 4). Se născuse liturghia zilnică. Două slujbe divine s-au transformat în 
ceea ce va deveni șzharit (rugăciunea de dimineaţă) și minha (rugăciunea de 
după-masă). A treia slujbă va da naștere unui musaf (un fel de sacrificiu 
adițional). În fine, a patra slujbă, seara, corespundea rugăciunii de seară ma 
ariv. Fa era numită înainte „închiderea“, deoarece Templul își închidea ușile 
(ne ilat searim). 

Care este originea textelor liturgice? Cine a pus temelia rugäciunilor 
evreiesti? 

Oamenii mariiadunärii-au dat lui Israellaudele [adresate lui Dumnezeu], rugăciunile 

si binecuvântările rostite la începutul și la finele sărbătorilor (Berahot, 33 a). 


Deoarece oamenii nu puteau petrece mult timp în diferitele locuri de 
rugăciune, au fost reținute pentru oratii două momente: dimineaţa, înainte 
de a pleca spre ogoare, și începutul serii, la apusul soarelui. Cu toate acestea, 
au trebuit să fie scurtate textele: s-a suprimat deci citirea zilnică a Torei, ea 
fiind rezervată de atunci încolo pentru sabat si zilele de sărbătoare. Pentru 
citirile săptămânale au fost alese cele două zile de târg, lunea si joia, când 
locuitorii de la ţară veneau la oraș. 

De cât timp a fost nevoie pentru a impune ciclul zilnic al rugăciunilor, așa 
cum îl cunoaștem astăzi? Nu se știe. Un lucru este însă sigur: în cursul celui 
de-al II-lea secol înaintea erei creștine rugăciunea devenise o instituţie necon- 
testată. De asemenea, este sigur că revolta macabeilori€ a influențat constituirea 
anumitor rugăciuni și a introdus formule privitoare la salvare și la mântuire. 
Ieșirea din Egipt, arhetipul luptei poporului evreu pentru eliberarea sa, ocupă 
un loc de frunte în toate rugăciunile (,zeher liți at mitraim”). În sfârșit, încă 
din această epocă, elementul mesianic a pătruns cu tărie în liturghie, În preajma 
apariției creștinismului, rugăciunea devenise deci în iudaismul rabinic o 
instituţie cu rădăcini puternice. Chiar și cultul domestic, adică rugăciunea 
individuală de acasă (#efrlat iahid), devenise un obicei. 

Cât priveşte cultul însuși, trebuie reamintit că slujba religioasă evreiască 
are un dublu scop: rugăciunea, firește, dar și învățarea sau studiul. De altfel, 
Talmudul specifică limpede că învăţarea Torei (Talmud Tora) pretuieste cât 
tot restul (,we-talmud Tora che-neghed kulam“). 

Sema, Tefila şi Tahanun sunt cele trei mari articulații ale rugăciunii. Sema 
(„Ascultă, Israele“) este nucleul cel mai vechi. El a precedat chiar și rugăciunea 
de seară, căreia i-a fost integrat. La origine, el consta în a citi mai multe 


18. Revolta împotriva ocupantului păgân, care interzicea evreilor să-și practice cultul. 

pasaje biblice (Deut. 6, 4-9; 11, 13-21 si Num. 15, 37-41). Ulterior, aceste 
citiri au fost încadrate de imnuri care cântă minunea creaţiei mereu reinnoite, 
dăruirea Torei și ieşirea din Egipt. 

Tefila, denumită si Semone-esre (optsprezece binecuvântări, deși în realitate 
această rugăciune cuprinde nouăsprezece), este desemnată în mod curent prin 
termenul amida, adică „în picioare“. Această rugăciune exprimă credința 
neabätutä în Dumnezeu. Cel care se roagă o recită stând nemișcat față de 
Dumnezeu. Conţinutul său a rămas același, în pofida schimbărilor care i-au 
afectat textul. 7ef/4 mai cuprinde si alte două compoziţii liturgice. Prima este 
binecuvântarea sacerdotală (bircat kohanim) (Num. 6, 24—26); acest text scurt, 
care făcea parte, încă de la origini, din cultul sacrificial, a fost integrat liturghiei 
zilnice. El s-a menţinut până în zilele noastre, fiind rezervat sabatului si zilelor 
de sărbătoare. Cealaltă compoziţie, chedusa (sfințire), este inspirată din cartea 


lui Isaia (6, 3): 
Sfânt, sfânt, sfânt este Domnul Savaot, plin este tot pământul de slava Lui. 


Această sanctificare solemnă a trezit o anumită admiraţie la câţiva poeţi 
sinagogali, care au realizat mai multe versiuni, și anume pentru zilele săptă- 
mânii, pentru sabat si pentru zilele de sărbătoare. 

A treia mare parte a cultului, așa-numita Tahanun („suplică“), se înrudeşte 
cu un fel de fervoare tăcută. Sinagoga a preluat această rugăciune tăcută și 
personală, a cărei origine se afla încă în cultul sacrificial. În felul acesta se 
rezolva cu suplete opoziţia dintre rugăciunea comunitară și oratia individuală. 
Căci în toate religiile așa-zise pozitive, care s-au înzestrat de-a lungul veacurilor 
cu o liturghie, s-a simţit nevoia de a lăsa sufletului omenesc un spațiu de 
libertate. Sufletul își putea revărsa simtirile față de Dumnezeul său folosindu-se 
de propriile sale vorbe sau pur și simplu prin meditații în tăcere. Un pasaj din 
Cartea înțelepciunii lui Isus, fiul lui Sirah ne arată cum „se acorda“ cultul 
sacrificial cu suflul buzelor (areset sefatenu): 


Atunci strigau fiii lui Aaron din trâmbitele lor de aramă / Au făcut auzit glas mare 
întru pomenire în faţa Celui Preaînalt. / Atunci tot poporul împreună s-a grăbit si a 
căzut cu fața la pământ, ca să se închine Domnului său atotstiitorul, Dumnezeului 
Celui Preaînalt. / Și au lăudat cântăreții cu glasurile lor în casa cea mare, s-a îndulcit 
viersul si s-a rugat poporul Dumnezeului Celui Preaînalt cu rugăciune înaintea 
Celui milostiv până ce s-a săvârșit podoaba Domnului și slujba lui s-a încheiat. / 
Atunci, coborându-se, a ridicat mâinile sale peste toată adunarea fiilor lui Israel ca 
să dea binecuvântarea Domnului cu buzele sale și rostind numele Domnului, întru 
numele Lui să fie lăudat. / Și ei se închinau încă o dată ca să primească binecuvântare 
de la Cel Preaînalt (Sir. 50, 18—23). 


Iudaismul rabinic a preluat deci în liturghia zilnică o practică foarte veche. 
Desigur, Cartea înțelepciunii lui Isus, fiul lui Sirah nu este o carte canonică, 

dar faimoasa rugăciune a Anei din Cartea întâia a Regilor (1 Reg. 2, 1-11) ne 
oferă și ea un exemplu clar de żahanun; conţinutul rugăciunii este strict personal. 


Şi fiindcă Ana vorbea în inima sa, iar buzele ei numai se miscau, dar glasul nu i se 
auzea, Eli socotea că ea e beată (1 Reg. 1, 13). 


După aceea compoziţiile liturgice s-au dezvoltat considerabil, mai ales în 
epoca medievală. Put, compoziţie liturgică prin excelență, a fost un nucleu 
dinamic pe care s-au grefat alte producții literare ale unor oameni cucernici. 
La început, cu aceste trei rugăciuni fundamentale, Sema, Tefila si Tahanun, 
liturghia evreiască era scurtă, simplă și expresivă. Cu excepția rugăciunii 
Tahanun, lăsată la aprecierea fiecăruia (cel putin până în secolul al IX-lea), 
slujba era strictă, dar nu avea încă dimensiunile actuale. Astăzi, cele trei mari 
rugăciuni zilnice cuprind în continuare aceste trei momente esenţiale. 
Într-adevăr, rugăciunea de dimineață, cea mai lungă a zilei, cuprinde Sema, 
Tefila şi Tahanun. Cea de după-amiază nu are Sema, dar cuprinde 7efila şi 
Tahanun. La început, cea de seară nu avea Tefila, dar comporta după Sema 
o compoziţie liturgică implorând protecţia divină pentru durata nopții 
(„haschivenu Avitiu. ..”). 

Se cuvine să spunem câte ceva despre intenţia rugăciunii, desemnată în 
ebraică prin termenul kawana. O rugăciune fără intenţie profundă, fără orien- 
tare — căci acesta este înțelesul termenului ebraic kawana — nu este o rugăciune. 
Cel care se roagă trebuie „să-și orienteze“ în mod spiritual tot sufletul, întreaga 
fervoare spre Dumnezeu. Nu trebuie să se lase distrat de nimic altceva. Învätatii 
Talmudului afirmă în tratatul Berahot (Binecuvântări) — tratatul care cuprinde 
cele mai multe indicaţii referitoare la rugăciuni — că nu trebuie să răspunzi nici 
măcar unui rege atunci când îţi faci rugăciunea, întrucât se consideră că oratia 
se adresează Regelui regilor... 

Cabalistii au folosit din plin această noțiune de kawana în mistica rugăciu- 
nii — rădăcina însăși a acestui substantiv (/-kawen, „a orienta“) slujea scopurilor 
lor — si au desemnat diferitele sefirot (niveluri ale esenței divine) către care 
trebuie să se întoarcă cel care se roagă pentru ca rugăciunea lui să producă 
efectul urmărit. Astfel, în secolul al XVI-lea cabala lurianică a prevăzut toate 
rugăciunile evreieşti cu un halou mistic pe care nu-l aveau la început. Faimoasa 
rugăciune care începe prin formula: ,Lesem ihud cudsa beriba bu...“ („în 
vederea [sau în numele] unificării celui Sfânt, binecuvântat fie el“) s-a născut 
la începutul secolului al XVI-lea. O mare parte dintre evreii sefarzi o pronunță 
înainte de a-și recita rugăciunile, fără a ști măcar că prin aceasta subscriu la o 
concepție mistică privind rugăciunea. Este vorba despre unificarea acestor sefirot, 
căci arborele sefirotic (cele zece sefirot de la Keter până la Malbuf) instaurează o 
unitate dinamică a Divinităţii. O asemenea credință care vede în Divinitate 

mai multe divinităţi se înrudeşte cu ceea ce cabaliștii au numit „pustiirea 
plantațiilor“ („chizuz ha-neti ot“). 

Mai există și un alt exemplu de intruziune a unor idei mistice într-un text, 
Sefer ha-Bahir, care le ignoră cu desăvârșire: metempsihoză sau transmigratia 
sufletelor. În principiu, iudaismul n-a profesat niciodată o asemenea doctrină, 
dar misticii din Evul Mediu și, în special, autorii lucrării Sefer ha-Bahir au 
mers clar în această direcţie atunci când au dezvoltat alegoria regelui care a 
cerut odată servitorilor săi hainele de gală cu care el îi înzestrase înainte. Unii, 
foarte puţini, le păstraseră în stare foarte bună, dar cei mai mulți le-au înapoiat 
murdărite, într-o stare în care nu puteau fi folosite. Dumnezeu, zice Bahir, 
le-a curățat și le-a încredinţat altor servitori. Acest text conţine două noţiuni 
fundamentale: că există un număr limitat de suflete, create de Dumnezeu de 
la început; si că aceste suflete migrează de la un corp la altul. Or, unele cărți 
de rugăciune comportă un scurt preambul care trebuie să fie citit înainte 
de recitarea Cântării Cântărilor, vineri seara: „Să fie în acest ciclu de trans- 
migraţie sau în altele...“ („Bein be-ghilgul ze bein be-ghilgul aherim. ..“). Este 
adevărat că în alte cărți de rugăciune figurează, în același loc, o versiune mo- 
dificată a acestui preambul, în care cuvântul ghilgul, ,transmigratie", nu se 
mai găsește. Vom reveni asupra relațiilor dintre mistică și iudaism. 


Dragostea si căsătoria 


Ceremonia nuptialä are loc fie la sinagogă, fie în orice alt loc unde se poate 
ridica hupa (baldachinul nuptial). Ea cuprinde sapte binecuvântări (seva 
berahot) superb declamate de cätre psaltul sinagogal si dintre care principale 
sunt următoarele: „Binecuvântat fie Cel Vesnic care l-a creat pe om“ („Jorer 
ha-Adam“) şi „Binecuvântat fie Cel Vesnic care ne interzice uniunile nepermise 
[araiot]|". 

Care este locul dragostei în iudaismul religios? Dacă orice relaţie sexuală 
extraconjugală este strict interzisă, trebuie amintit că iudaismul n-a decretat 
monogamia decât la începutul secolului al XI-lea, în Germania. Aceasta regulă 
a fost acceptată de celelalte comunități evreiești, dar unii evrei s-au abătut 
câteodată de la ea după ce au fost autorizați cu forme în regulă de către anumiţi 
rabini. Dacă o soție era sterilă si chiar dacă soția nu izbutea să asigure soțului 
o descendență bărbătească, soțul putea, fără a divorța, să-și ia și altă consoartä. 
Exemplul cel mai izbitor este constituit de unii rabini itineranti care se 
căsătoreau în deplină legalitate (religioasă) în locurile unde rămâneau mai 
multă vreme... Ne putem închipui ce probleme puteau provoca asemenea 


19. Se pare că a fost alcătuit de Mose Cordovero, autorul lucrării Pardes Rimonim 


(Livada rodiilor). 

comportamente. În prezent, nu numai că aceste practici au dispărut, dar sunt 
și dezaprobate de toată lumea. 

După cum am mai pomenit, iudaismul nu nutrește dispreț pentru pro- 
blemele trupului. Actul sexual bine integrat în viaţa conjugală nu este o ser- 
vitute. Să amintim totuși că, dacă prima poruncă a Torei se referea tocmai la 
piria we-ribia („rodire si înmulţire“), aceasta înseamnă inevitabil că dragostea 
slujește procreării. Atunci se pune problema plăcerii pure, pe de o parte, și a 
contraceptiei, pe de altă parte. Atitudinea evreiască în faţa acestor două 
probleme este departe de a fi clară și univocă. De fapt, doctrina este un lucru, 
practica este altceva. O religie atât de înaltă cum este iudaismul nu poate 
preconiza plăcerea pur și simplu, chiar dacă se consideră că noaptea nunții este 
însoţită de bucurie și chiar dacă Solomon este evocat astfel în Cântarea 
Cântărilor: „în ziua sărbătoririi nunții lui, în ziua bucuriei inimii lui“ (,be-iom 
batunato u-be-iom simhat libo“). În ochii Domnului, cel mai mare păcat, după 
idolatrie, este cel al prostituţiei și al adulterului. Rabinii au vrut să vadă în 
expresia biblică prin care se motiva apariţia potopului — „Căci tot trupul se 
abätuse de la calea Sa pe pământ“ („Chi sihet col basar et darco al-ha-arer”) o 
aluzie la descompunerea integrală a moravurilor. În același sens să nu uităm 
de „Fineas, feciorul lui Eleazar, fiul preotului Aaron“, despre care Biblia spune 
că „a abătut mânia Mea de la fiii lui Israel, râvnind între ei pentru Mine“ 
(,be-caneo et chinati") (Num. 25, 11). 

Când se vorbește despre căsătorie la evrei, trebuie evocată și endogamia. 
Cu mult înainte de era creștină, rabinii au hotărât că evreii trebuie să se căsă- 
toreascä între ei. Ei n-au fost cäläuziti de preocuparea de a păstra puritatea nu 
ştiu cărei rase evreiești; au căutat să combată politeismul și păgânismul celor 
din jur, precum si să păstreze existența demografică a unui popor evreu. Chiar 
dacă literatura rabinilor abilitati prin eruditia lor să ia hotărâri juridice nu 
spune aceasta în chip clar, ocuparea timp de secole a țării lui Israel, cu toate 
implicaţiile ei (mii de soldaţi romani stationati în Palestina, fără femei și fără 
distracţii...) a influenţat, probabil, comportamentul juridic al rabinilor. 
Nimeni nu poate crede că decizia de a considera ca evreu pe oricine este născut 
dintr-o mamă evreică se întemeia exclusiv pe pretinse motivații teologice. Cu 
toate acestea, multi continuă să se întrebe care au fost adevăratele motive care 
i-au determinat pe vechii rabini să decidă că femeia este aceea care garantează 
originea evreiască a copilului său. 

Iată câteva argumente de ordin sociologic și, totodată, istoric. Atunci când 
un popor este învins și ocupat, el își pierde bogăţiile, dar și femeile, cărora 
inamicul le face curte sau pe care le ia cu forța. Din aceste uniri se nasc copii. 
Tatii, mai ales dacă fac parte din forțele de ocupaţie, trebuie după un timp să 
plece sau capătă alte sarcini. Ce se poate face cu copiii? Să fie respinși ca niște 

paria sau ca ființe reprobabile, deși nu ei au cerut să vină pe lume? Rabinii 
aveau prea mult simț umanitar pentru a-și îngădui un asemenea comportament. 
Ei au preferat să-i adopte pe acești copii și să facă din ei nişte buni evrei. În 
afară de aceasta, luptele și revoltele au provocat brutale descresteri ale numărului 
evreilor. Exista riscul ca țara să fie pustiită dacă populaţia, mai ales cea 
masculină, descreștea prea brutal. Asemenea raționamente au trecut probabil 
prin mintea rabinilor care erau oameni putin înclinați spre sentimentalism și 
foarte atenți la faptele reale. 

Când s-a luat hotărârea că mama este cea care transmite apartenenţa evre- 
iască, apologistii și comentatorii și-au luat sarcina să ascundă — voit sau nu — 
adevăratele motive ale acestei decizii si să nu înfățișeze decât considerații de 
ordin religios, mistic sau teologic. La urma urmei, Sefora, soția lui Moise, nu 
era de origine ebraică, ba era chiar fiica lui Ietro, preotul din Madian! Fa i-a 
si dat urmași lui Moise, născându-i pe Ghersom și pe Eliezer; este adevărat că 
putin timp după aceea a fost repudiatä (les. 18, 2 si urm.). Am pomenit si de 
Rut Moabita printre ai cărei descendenți a fost chiar... David. În prezent 
căsătoriile așa-zise mixte, adică acelea în care nu amândoi contractantii sunt 
evrei, sunt tot mai frecvente. Este un fapt, fie că ne place ori îl deplângem. 


Interdictiile 


Rabinii au vrut, de asemenea, să intervină în două ocazii în care ființele 
se apropie: masa și patul. Deci în iudaism există atât interdicții alimentare, 
cât și interdicții sexuale. De exemplu, este interzis să fierbi iedul în laptele 
mamei sale, Rabinii au extins această interdicţie la toate produsele din carne 
si la toate produsele lactate. Nu este permis să consumi unt, lapte sau brânză 
după ce ai mâncat carne, inversul este însă îngăduit. Se respectă o pauză de 
patru până la șase ore (variind după comunitate) pentru a consuma brânză 
dacă la prânz ai mâncat carne. În afară de aceasta, carnea trebuie să provină 
numai de la animale rumegătoare, având copitele despicate. Se impune tăierea 
rituală a animalului, cuțitul de tăiere trebuie să fie perfect neted și să nu fie 
aplicat pe gâtul animalului decât o singură dată. Înainte de a fi dată spre 
consumare, carnea trebuie să fie scăldată într-o soluţie de apă cu grunji de 
sare, pentru a-și pierde tot sângele. Carnea friptä nu are nevoie de acest 
tratament, deoarece flacăra arde sângele. 

Toate interdicțiile sexuale sunt prevăzute în amănunt în Leviticul 18. În 
timpul perioadelor menstruale, orice coabitare sexuală este riguros interzisă, 
în schimb, bărbatul trebuie să-și iubească tandru soția și să aibă grijă ca ea să 
aibă satisfacție sexuală. Deci iudaismul rabinic nu condamnă plăcerea, dar 
consideră că plăcerea nu este un scop în sine, că ea slujește procreării. Ca orice 


IUDAISMUL 245 


religie întemeiata pe Biblie, iudaismul respinge homosexualitatea, onanismul 
și împerecherea cu animalele. 

Avortul este condamnat de către iudaism. Sunt prevăzute câteva excepții, 
atunci când sunt grav amenințate sănătatea sau viața mamei. În principiu, 
contraceptia este interzisă. Dar în unele medii traditionaliste (nu si ultra-tra- 
ditionaliste) este permis să se recurgă la contraceptie atunci când cuplul are 
un număr rezonabil de copii. Se cunoaște cazul unor femei de rabini care au 
trebuit să recurgă la contraceptie după mai multe cezariene. 


Sărbători, petreceri şi doliu 


Desigur, nașterea unei fete poate fi însoțită de festivități. Dar mai ales 
nașterea unui băiat este aceea care dă loc unor ceremonii religioase. 

Iudaismul acordă cea mai mare valoare circumciziei care, dacă nu sunt 
contraindicatii medicale, trebuie executată a opta zi după naștere (,#-baiom 
ba-semini — imol beshar orlato“). Ritul circumciziei este prezent în corpusul 
biblic. Ne amintim acel ciudat pasaj din Ieșirea (4) în care Sefora, soția neis- 
raelitä a lui Moise, a circumcis în împrejurări stranii atât pe fiul, cât si pe 
bărbatul său... Oricum ar sta lucrurile și chiar dacă acest rit al circumciziei a 
fost introdus pe furiș în textul Ieșirii, această ceremonie provine cu siguranță 
din vremuri foarte vechi si nu este de origine israelitä. Desigur că, preluând-o, 
teologia biblică i-a conferit o valoare sacră, intrinsec monoteistă. Mai târziu, 
când ritul va fi codificat și însoțit de rugăciuni fixe, circumcizia va fi denumită 
„intrarea în Legământul lui Avraam“. 

O altă ceremonie, aceea a răscumpărării primului născut, provine din 
vremuri foarte vechi și este atestată în corpusul biblic. Dumnezeu spune că, 
atât primul născut al omului, cât și al animalului îi revine de drept. Înlăturarea 
totală a sacrificiului omenesc i-a condus pe preoți să găsească o soluție simbolică, 
satisfăcătoare pentru exigenţele Divinitätii, însă fără vărsare de sânge omenesc. 

Căsătoria, nașterile, circumcizia, bar-mizva („confirmarea religioasă“ în 
ebraică, „fiul mifvei", „maturitatea religioasă“), care consfinteste intrarea 
băiatului evreu, la vârsta de 13 ani, în comunitate, precum și un anumit număr 
de sărbători familiale sunt prilejul unor mese numite hi/ulot. Aceste mese 
festive, impregnate de o fervoare mistică, erau foarte pretuite în Africa de Nord. 
Şi astăzi încă, în Israel, când lumea se adună în jurul unei mese cu ocazia 
aniversării morții unui mare maestru sau a unui taumaturg, O aură cvasisacrä 
transfgureazä fețele mesenilor. 

Pentru doliu există reguli stricte codificate în Sulhan Aruh, operă religioasă 
normativă compilată în secolul al XVI-lea de către Iosef Caro. Doliul durează 
11 luni. În timpul celor şapte zile care urmează unui deces, numite șiva, 

îndoliatul rămâne acasă împreună cu toată familia sa. Rudele și prietenii îi 
vizitează pe indoliati pentru a-i consola. A poi, vineri seara, ei se duc la sinagogă, 
unde sunt primiți la intrare de către rabin. În continuare, în fiecare zi a primei 
luni de doliu (selosim) trebuie recitat kadis, sfințirea Numelui lui Dumnezeu 
(kadis iatom sau „kadis al orfanului“). În fiecare an se fac rugăciuni pentru 
odihna sufletului celor morţi; este jabrzeit, singurul cuvânt idiș trecut ca atare 
la comunităţile sefarde (rabinii din Germania au comunicat prin responsa acest 
termen colegilor lor din Africa de Nord). Sufletul celor dispăruți poate fi evocat 
(hazcarat nesamot) în zilele de sabat sau în anumite ocazii, în special în Ziua 
Ispäsirii (ceremonia numită zor). Cei ai căror părinţi mai trăiesc încă trebuie 
să plece din locul de rugăciune și să aştepte sfârșitul acestei ceremonii, scurtă, 
dar sfâsietoare. 

Slavă Domnului, anul evreiesc nu e constituit numai din simpla come- 
morare a celor dispăruţi! El cuprinde și sărbători si solemnitäti. Să începem 
cu acestea din urmă. Roș ha-Sana (Anul Nou) marchează începutul 
solemnitätilor din luna #sri. Pentru liturghia evreiască aceasta este ziua nașterii 
Universului (ha-iom barat olam). Este si ziua în care întreaga omenire trece la 
judecată în fața tronului divin. Se consideră că Dumnezeu dă dovadă de 
mizericordie pentru creaturile sale, așa cum „unui tată îi este milă de fiii săi“. 
Regulile care se respectă la Ros ha-Sana sunt practic identice cu cele ale zilei 
de sabat, interdicția de a munci, de a se deplasa cu un vehicul și chiar de a 
aprinde focul. Pentru a asigura alimentarea familiei în aceste zile de sărbătoare 
se poate folosi o flacără sau o sursă de foc aprinsă înaintea începutului sărbătorii; 
aceasta prescripţie este respectată în chip diferit de diverse familii... 

Între Ros ha-Sana si Iom Kipur sunt cele zece zile de penitentä, numite 
aseret ieme tesuva. În cursul acestor zile sunt citite, dimineaţa devreme, se/;hor 
(broșuri de cäintä). În Tefila nu se spune ,ha-El ha-kados* („Dumnezeu cel 
sfânt“), ci „ha-Meleh ha-Kadoș“ („Regele cel sfânt“). De altfel, se consideră 
că în acest fel evreul se pregătește pentru primirea verdictului divin ultim. 
Într-adevăr, potrivit tradiţiei evreiești, în ziua Anului Nou Dumnezeu nu 
stabilește decât soarta oamenilor pe deplin virtuosi sau a celor cu totul 
depravati. Dar toţi aceștia nu alcătuiesc decât o minoritate. Zdrobitoarea 
majoritate este formată din benoniim, fiinţe mijlocii, care nu sunt nici pe deplin 
bune, nici cu totul rele. Acestora, adică nouă, li se adresează cele zece zile de 
penitentä, ca să devenim mai buni si să ne căim cu toată sinceritatea. 

Ca si celelalte sărbători evreiești, Jom Kipur începe în ajun, la apusul 
soarelui. Înfășuraţi cu salurile lor de rugăciune, evreii se adună în sinagogi, 
care, în această seară, sunt arhipline. Rabinii repetă de trei ori vestita rugăciune 
Kol Nidrei („Toate făgăduielile“). Polemisti antievrei, și chiar și unii rabini 
(dar din alte motive), au încercat să înlăture această rugăciune, care li se părea 

a fi abuzivă si totodată permisivă. Se invoca teama de efectele unei pretinse „duble 
morale“, potrivit căreia un individ s-ar simţi îndemnat să-și ia niște angajamente, 
de feluri diferite, știind totuși că nu le va respecta și că, în orice caz, Kipur îl va 
absolvi. Un asemenea raționament a trecut poate prin mintea unor indivizi lipsiţi 
de conștiință, dar pentru fiii autentici ai iudaismului acest calcul este de 
neconceput. Cum să-ți închipui că-l poți înșela pe Dumnezeu? Cum să crezi că, 
abuzând de justiția oamenilor, îl poți păcăli pe Domnul Preaînale De altfel, 
dacă polemiștii (care s-au ridicat, poate nu fără motiv, împotriva unor abuzuri 
de netolerat) ar fi avut grijă să consulte tratatul Joma, ar fi descoperit acolo că 
rabinii au luat toate măsurile de precauţie necesare: ei atrag atenţia că acela care 
comite cu bună știință o faptă rea sau o greșeală sub pretextul că îi va da absolvire 
Kipur să ştie că nici măcar Kzpur nu-l va spăla de păcate! 

A doua zi, adică în ziua de Kipur propriu-zis, trebuie respectat un post 
deplin, iar slujbele religioase durează până la căderea nopții. Este unica slujbă 
din an care comportă cinci amidot (recitate stând în picioare). Momentul cel 
mai solemn este acela în care rabinul amintește că marele preot de la Templul 
din Ierusalim intra în Sfânta Sfintelor spre a pronunța Numele inefabil, 
cunoscut numai de el, și spre a implora binecuvântarea lui Dumnezeu asupra 
poporului lui Israel. Această parte a slujbei se numește seder ha-avoda, adică 
„slujba cultului“ (sacrificial). Când se lasă noaptea, se citește rugăciunea Neila 
(însemnând „închiderea“): după cum templul își închide porțile seara, tot astfel 
Dumnezeu pune acum capăt hotărârilor care îi privesc pe diferiţi oameni. 
Sunetul sofarului (cornul de berbec) marchează atunci sfârșitul zilei de Kipur. 

Sărbătorile zise de pelerinaj (ha-reghel, însemnând „cu piciorul“, deoarece 
atunci se mergea pe jos spre Ierusalim) sunt: Sucot (Colibele), Pesah (Paștele) 
si Savuot (Săprămânile); aceste sărbători sunt vesele. 

Sărbătoarea de Sucot comemorează vremea în care, prin voinţa lui Dum- 
nezeu, copiii lui Israel au locuit în colibe. În prezent, evreii cucernici îşi petrec 
cât mai mult din timpul lor în suca, această căsuță acoperită cu crengi și con- 
struită dupäreguli precise; acolo se roagă, acolo mănâncă și dorm, reafirmându-și 
astfel credinţa în providentä. Suca este un puternic simbol al situației nesigure 
în care s-au aflat adesea fiii lui Israel; dacă legile naturii s-ar fi aplicat stricto 
sensu acestui popor și istoriei lui, el ar fi trebuit să dispară. Dar tradiţia evreiască 
vrea să vadă aici intervenţia lui Dumnezeu în istorie, cu alte cuvinte, în schim- 
barea cursului firesc al lucrurilor. La fel cum micul popor al lui Dumnezeu 
continuă să existe, căci așa a hotărât Dumnezeu, tot astfel coliba cea mică din 
pustie, expusă tuturor vijeliilor, rezistă și ea. 

Pesah este o minunată sărbătoare a familiei. Cele două seri de sezer (po- 
vestirea ieșirii din Egipt) iau sfârșit foarte târziu. Atunci se citește Agada și se 
consumă în mod obligatoriu patru pahare de vin (mai mici sau mai mari, după 

caz) pentru ca toți să fie foarte veseli la comemorarea ieșirii strămoșilor din 
Egipt. În cea de-a doua noapte se citește din nou Agada, dar cu mai multe 
comentarii și traduceri. Evreii din Africa de Nord au obiceiul să traducă Agada 
în limba iudeo-arabă; alții o traduc în idiș sau, pur și simplu, în limbi europene, 
precum engleza sau germana. 

Savuot celebrează sfârșitul celor șapte săptămâni care separă Pesahul de ziua 
considerată a fi aceea în care vechilor evrei le-a fost dăruită Tora. Talmudul dă 
explicaţia că, înainte de a putea pretinde să le fie dăruită Tora, evreii au avut 
nevoie de patruzeci și nouă de zile, corespunzând celor patruzeci și nouă de 
grade de impuritate contractate în timpul șederii lor în Egipt. Prin urmare, la 
poalele muntelui Sinai a stat un popor curätit de orice zgură. 

Acestea sunt sărbătorile și solemnitätile care ritmează anul evreiesc, împreună 
cu sabatul, când se efectuează citirea Torei. Există și zile de post, precum a 17-a 
zi a lunii amuz, a noua zi a lunii æv, postul Esterei, care se termină într-o euforie 
generală prin citirea acelei meghila a Esterei (sulul Esterei) și prin strigătele vesele 
ale copiilor. În cursul zilei de 9 av, socotită a comemora căderea Templului, se 
citește Sulul Plângerilor. Sâmbăta care urmează este totdeauna aceea în care este 
citită pericopa profetică (Isaia 40), care începe cu aceste cuvinte: „NVahamu, 
nabamu ami!“ („Mângâiaţi, mângâiati pe poporul Meu!*). 


RELIGIE ȘI SOCIETATE 


Ca oricare altă religie, iudaismul trebuie practicat într-un cadru social. 
Talmudul este categoric în această privinţă, întrucât el prescrie în Pirche Avot 
(„Capitolele părinţilor”) „să nu te îndepărtezi de comunitate“ („æl tifros min 
ha-tibur*). Cu toate acestea, în viața câtorva mari înţelepţi talmudici se pot 
distinge veleitäti de a duce o viață cvasimonahală atât de potrivită pentru 
studiul Torei (însă după ce s-au căsătorit si au avut copii!). 

În Evul Mediu, gânditorii evrei au fost influențați de doctrinele politice 
greco-musulmane, îndeosebi de Platon, care evocă acele insule ale Fericitilor, 
unde se retrag conducătorii luminati ai Cetăţii după ce au predat puterea în 
mâinile tinerilor discipoli pe care i-au format. Însingurarea, îndepărtarea de 
societatea oamenilor l-au sedus totuși pe un autor musulman, vestitul Ibn 
Badja (1135), în lucrarea sa Felul de viatä al celui solitar (Tabdir al-Mutauwabid, 
în ebraică: Hanhagat ha-Mitboded). În ce-l priveşte pe Maimonide, el ezita 
între doctrina acestui maestru musulman și a altuia, mai vechi, al-Farabi, care 
se arăta evident în favoarea vieții în societate, chiar dacă insista asupra esenței 
particulare a omului de știință. Comentatorii averroiști ai lui Maimonide, de 
pildă Moise din Narbonne, au adoptat o atitudine și mai ambiguă, întrucât 

puneau accentul pe satisfacția de ordin social, adică pe bunăstarea în viața 
pământeană. 

Cu toate acestea, idealul intrinsec rabinic nu este realizabil decât în socie- 
tate, într-adevăr, cum să îndeplinești porunca de a procrea dacă te afli pe o 
insulă pustie? Cum să practici, în acest caz, porunca mila, circumcizia? Cum 
să te căsătorești? Cum să te rogi împreună cu alți evrei? Deci rabinii au 
respins idealul însingurării, recomandând totuși ca legăturile prietenești cu 
alți discipoli ai inteleptilor (talmide hahamim)... să aibă prioritate. 


Iudaism si etică 


„Rațiunea practică“ (în sensul kantian al acestei expresii) a iudaismului 
rabinic se găsește în Pirche Avot. Aceste texte, care urmăresc atât formarea 
omului de știință, cât și formarea omului simplu, dau învățături referitoare la 
cum trebuie să trăieşti și să înveți, cum trebuie făcută și transmisă educația, în 
sfârșit, în ce fel trebuie să mori. Ele pun, de asemenea, accentul pe necesitatea 
de a persevera în cadrul comunitar. lată-ne deci în situaţia de a evoca din nou 
relațiile iudaismului, pe de o parte, cu etica, pe de altă parte, cu ritul. 

Pentru rabini etica nu este o prioritate, ci o adevărată obsesie! Totul în 
exegeza lor asupra legii si în explicarea de către ei a poruncilor divine (77247002) 
se reduce la această unică idee: să ai întotdeauna o atitudine morală faţa de 
aproapele tău. Să nu comiti vreo nedreptate, să nu favorizezi pe cel bogat în 
defavoarea celui sărac, să veghezi asupra grupelor cunoscute a fi slabe în 
societate: văduvele, handicapatii, orfanii etc. Chiar și ritul religios se încadrează 
într-o concepție etică. Copilul n-o cunoaște întotdeauna, dar, îndeplinind 
aceste rituri, contribuie, la nivelul său, la această concepție etică. 

Există cel puţin două practici religioase evreieşti care pot fi socotite ca 
apropiate de rit. Fireşte, mai sunt și multe altele (de pildă, spargerea unui pahar 
cu ocazia căsătoriilor). Ne vom mărgini aici la două exemple, încă foarte vii, 
si anume: kaparot si taslih. 

Kaparot (la singular: kapara, ,expiere“) sunt un rit observat în ajunul zile 
de Kipur, care constă în a oferi un cocoș sau o găină ca semn de expiere a gre- 
selilor si a păcatelor făptuite în timpul anului care s-a scurs. Este suficient să 
te duci în strada Rosier din Paris în această epocă a anului, pentru a măsura 
marea vitalitate a acestui rit. Dacă, din motive personale, unii evrei nu pot 
efectua ei înșiși acest rit, îl îndeplinesc în schimb rudele lor. Fiecare cuplu 
trebuie să ducă la tăiere un număr de găini si de cocosi corespunzând numărului 
fiilor și fiicelor sale. Este, după toate probabilitățile, un înlocuitor al sacrificiului, 
o ultimă rămășiță a vechiului cult practicat în Templu. Formula care însoțește 
tăierea păsării este următoarea: „Aceasta mă înlocuiește, ține locul persoanei 

mele“ („Ze temuraäti, ze halifati"). Şi se adaugă: „Această pasăre merge spre 
moarte, dar tu... te vei bucura de o viaţă liniștită si plăcută.“ 

Cel de-al doilea rit se numește #as/ih (cuvânt ebraic care înseamnă „vei 
arunca“), care vine de la Miheia (7, 19): „Aruncă în adâncul mării toate păca- 
tele noastre.“ Ritul constă în a arunca în mare pietricele (simbolizând păcate) 
sau firimituri de pâine (ceea ce corespunde mai degrabă cinstirii unui spirit 
răuvoitor) pentruca Satan să devină pașnic. Astfel, la Paris se pot vedea grupuri 
de credincioși, conduși de rabinul lor, ducându-se spre malul Senei pentru a 
arunca pietricele, care, se crede, reprezintă greșelile comunității. Această 
practică rituală provine dintr-un trecut foarte îndepărtat și a fost tolerată de 
către rabini cam până în secolul al XV-lea, epocă în care a fost reinterpretată 
în totalitate de către mistici, care au „teologizat-o“ pentru a o goli de sensul ei 
mitic și păgân (,Dereh ha-Emori). 

Ce relaţie există între iertarea păcatelor și apă? Apa este un element major, 
cu virtuți purificatoare bine cunoscute. Se socotește că păcatele dispar sau, mai 
degrabă, se dizolvă pe fundul mării; se mai presupune că Satan este pacificat 
sau „satisfăcut“ prin firimituri de pâine sau alte alimente pe care — dacă se 
poate spune așa — peștii le adună pentru el. Este ciudat acest trio constituit 
din mare, Satan și păcate. Se admite că — așa cum a spus Zoharul — marea si 
fundul marin sunt sălașul vechilor divinităţi benefice sau malefice, destituite 
după revoluţia monoteistä, și că, prin urmare, Satan își află aici locul său 
natural. Dar de ce trebuie recurs la Satan pentru iertarea păcatelor? 

Intervine aici o credință foarte veche, combătută de gânditorii evrei în 
epoca talmudică, dar de care nu s-au putut niciodată elibera cu totul superstitiile 
populare. Anume, credința că Dumnezeu se revelează sau că se poate intra „în 
comuniune“ cu el (dacă se poate spune așa) în apropierea unui curs de apă. 
Oare trebuie evocat aici textul istoriei creației, în care „duhul lui Dumnezeu 
se purta pe deasupra apelor“? De fapt există nenumărate referiri la elementul 
acvatic în Biblie.% Îngerul Domnului o întâlnește pe Agar aproape de un izvor 
(„Beer la-H ai roi“) (Fac. 16, 7 şi urm.); Avraam si Abimelec încheie o înțelegere 
la Beer-Seva, izvorul legământului (Fac. 21, 31-32); la En-Roghel Adonia își 
adună „frații“ spre a oferi jertfe (3 Reg. 1, 9); si să nu uităm fluviul Ghihon, 
unde Solomon a fost uns rege peste Israel. Nici Talmudul nu se lasă mai prejos, 
de vreme ce recomandă ca regii să fie unși pe malul unui râu sau al unui fluviu, 
pentru ca — precizează el — regalitatea lor să se desfășoare tot atât de mult si 
tot atât de liniștită, precum este cursul apei (Horaiot 12 a, Keritot 5 b). Atât 


20. Evangheliile evocă și ele asemenea practici (Fapt. 16, 13). loan vorbește despre 
Hosana Raba, ultima zi a Sărbătorii Colibelor (nu trebuie confundată cu Semini Ateret), 
ca despre „ziua cea din urmă — ziua cea mare a sărbătorii“ (loan 7, 37). 

lezechiel (47, 1-2), cât si Ioil (14, 18) au viziuni care asociază Templul cu 
fântânile, iar o legendă talmudică (Makkot 11 4) pretinde că temeliile Tem- 
plului ajung până în străfundurile marine. De asemenea, epoca elenistică este 
si ea bogată în mărturii care evocă unele locuri de rugăciune sau de adunări 
liturgice (proseuchae) în apropierea apelor: Flavius Josephus vorbește despre 
ele în lucrarea sa Antichitäti iudaice (XIV, 10, 23), iar Scrisoarea către Aristeu 
menţionează case construite pe malurile apelor în folosul traducătorilor Bibliei. 
Tertulian vorbește și el despre orationes litorales, rugăciunile de pe malul mării, 
ca despre o instituție evreiască. Dar aceste practici pot fi oare apropiate de 
ceremonia #aslih, al cărei parcurs seamănă oarecum cu acela al unui submarin? 

Vechii evrei si, mai târziu, evreii au avut cu siguranță o anumită predilecție 
pentru rugăciunile pe malul apelor, dar conștiința religioasă găsise că această 
practică este șocantă, deoarece se considera că Dumnezeu este omniprezent. 
Mediile fariseice, odinioară puternice pe pământul lui Israel, au combătut 
această idee cam magică; de aceea nu găsim în chip explicit vreo urmă a 
acestei idei în alaha, literatura normativă evreiască. Dar în afara Țării Sfinte, 
evreii au continuat să se ducă pe malul apelor; deci „domnul mării“ era bine 
văzut! În afară de asta, există un midraș care solicită intervenţia pe lângă 
Dumnezeu a acestui „domn al mării“ (Midras Tanhuma, Wa-etenane). Un 
celebru talmudist babilonian din a cincea generaţie, care avea dreptul să ia 
decizii, rabi Mehersaia (Horaiot 12 a), recomandă fiilor săi să studieze pe 
lângă un curs de apă. Dar mai curioasă este relatarea din Levitic raba 24, 3, 
care îl aduce în scenă pe rabi Aba lose. Acesta studia tocmai lângă un izvor 
când i s-a înfățișat un duh al mării și i-a spus următoarele: trebuie să previi 
pe locuitorii acestor locuri; eu v-am protejat întotdeauna, dar acum un duh 
rău vrea să-mi ia locul; trebuie să mă ajutaţi; concetätenii tăi să vină înarmaţi 
aproape de izvor; când veţi vedea o apă învolburată, säpati si agitati-vä armele 
strigând: „Duhul nostru va învinge!“ Nu plecaţi din aceste locuri până nu 
veţi vedea... o picătură de sânge plutind pe suprafața apei.2! De fapt, acest 
pasaj nu pare a fi expresia gândirii rabinice oficiale deoarece contrazice într-o 
manieră prea stridentă felul prozaic în care rabinii priveau farmecul naturii 
si voința lor de a o demistifica; este deci vorba mai degrabă de urmele 
credințelor populare. 

După literatura tradițională au existat întotdeauna două metode pentru 
a trata cu Satan: fie să cauţi să-l împaci, dându-i cinstire pe malul apei, care 


21. Zoharul redă de altfel — învăluind-o și într-o savoare pe deplin mistică — o 
legendă despre un înger care coboară din cer, ducând în mâini un lanț mare, spre a-l 
inläntui pe Satana pentru o mie de ani în fundul prăpastiei (Beresit raba 19 b, Levitic 


raba 37 a). 

este sălașul său, fie să lupti cu el pe față, încercând „să-l orbești“ (Suca 38 a, 
Menahot 62 a), spre a-l face să nu mai fie în stare să se preschimbe în acuzator, 
deoarece nu va mai avea dovezi. Este o concesie curioasă făcută unui duh 
rău care, mai târziu — când conștiința religioasă va fi devenit mai subtilă, 
spre a rezolva contradicții stridente —, va părea a nu fi decât un trimis al lui 
Dumnezeu însuși. Astfel Satan nu va mai fi cu adevărat blestemat, ci va fi 
imploratä milostivenia divină doar pentru a-i limita prerogativele. Desigur, 
ideea de a-l îmblânzi pe Satan oferindu-i daruri nu se găsește în literatura 
rabinică. Dar rabi Iuda Prinţul includea în rugăciunea sa zilnică fraza 
următoare: „Apără-mă de Satan corupătorul“ (Ber 16 b). lar un pasaj din 
Pirche de rabi Eliezer (cap. 46) evocă tapul „expediat“ în Ziua Ispășirii lui 
Azazel (care n-ar fi altceva decât Satan), socotindu-se că astfel spiritul acesta 
răufăcător nu va mai putea pune piedici între Dumnezeu și jertfa lui Israel... 

Darurile făcute lui Satan în Ziua Ispășirii sau cu alte ocazii prefigurează 
ceremonia /4șl:) care era fixată, în general, pentru prima zi a Anului Nou; nu 
se practica în acea zi dacă era cumva sabat (deși uneori ceremonia se făcea, în 
pofida concomitentei). Într-adevăr, în această ceremonie nu se aruncă oare în 
mare firimituri de pâine sau alte alimente? Constiinta rabinică a fost socatä de 
aceste practici populare care aminteau în mod foarte supărător de un sincretism 
combătut cu asprime, Ce era de făcut? Rabinii au început prin a agita interdicțiile 
din alaha: nu era îngăduit să duci ceva atunci când Ro; ha-Sana cade într-o zi 
de sabat. Ei au reamintit astfel poporului îndatoririle pe care le are, permițându-i 
totuși să-și amâne practica pentru altă zi. Faza următoare a dispozitivului rabinic 
a constat în reinterpretarea conţinutului ceremoniei, spre a-i da un înțeles 
perfect teist si acceptabil pentru alaha. În același fel au acţionat rabinii si pentru 
ceremonia de kaparot pe care am evocat-o mai înainte, ștergându-i anumite 
asperitäti care nu puteau fi acceptate. La fel si ceremonia, în vigoare și astăzi, a 
paharului pe care îl sparg bucuroși toți tinerii căsătoriţi. 


RENAȘTEREA EVREIASCĂ 


Reînnoirea unei religii atât de vechi cum este iudaismul apare în principalele 
lucrări care au exprimat tocmai întinerirea lui sau care au încercat să facă acest 
lucru. Am spus că la începutul acestui secol, care a cunoscut atâtea preschimbări 
în istoria evreiască, patru mari gânditori evrei au prezentat ceea ce li se părea 
a fi „nucleul neștirbit“ al iudaismului, cu alte cuvinte esenţa lui. Este vorba de 
Hermann Cohen (decedat în 1918) care a lăsat scrieri evreiești gupate în trei 
volume, de Franz Rosenzweig, a cărui lucrare Steaua mântuirii a fost tradusă 
în franceză de Leo Baeck, autorul Esenței iudaismului, şi, în sfârșit, de Martin 

Buber, a cărui interpretare a hasidismului a marcat întreaga noastră epocă. 
Următorul pasaj din Esenta iudaismului ilustrează perfect starea de spirit a 
evreilor în prima treime a secolului. 

„Apologia iudaismului a fost scrisă de istoria naţiunilor. De câte ori a 
izbândit adevărul și oriunde a putut căpăta supremație echitatea, iudaismul 
a găsit bunăstare, înțelegere și recunoștință. Oriunde se exprima o cât de mică 
grijă pentru omenire și pentru etică, comunitatea evreiască a putut respira 
mai în voie. Aservirea evreilor n-a fost niciodată un fenomen izolat, ci un 
aspect — vai! cel mai trist — al oprimärii universale. Dimpotrivă, emanciparea 
evreilor a fost întotdeauna un aspect — fără îndoială, cel mai important — al 
eliberării tuturor popoarelor. Voit sau involuntar, principii, oamenii de stat 
si popoarele care s-au pus în slujba culturii autentice au fost și apărătorii ori 
binefăcătorii evreilor. Oricine s-a angajat, într-un fel sau altul, de partea 
civilizației a fost, cu sau fără voie, unul din luptătorii pentru cauza noastră. 
Cerând securitate și libertate pentru iudaism, noi nu pretindem nimic altceva 
decât domnia corectitudinii și a adevărului în întreaga țară. Nu există o 
justificare mai bună. Sau, pentru a relua fraza lui Ranke: «Cel mai bun lucru 
pe care-l poate înfăptui omul este să aibă în vedere interesul general atunci 
când își apără propriul său interes.» 

Mai aproape de noi, să-i semnalăm pe André Neher, cu lucrarea sa Fântâna 
exilului, şi pe Emmanuel Lévinas. Lecturile talmudice ale acestuia din urmă 
au atras în fiecare an mulțimi de auditori și prezintă literatura rabinică într-o 
lumină nouă. 

Pe lângă acest cadru intelectual și spiritual al actualei renașteri evreiești, se 
cuvine să amintim contribuţia înviorătoare a evreilor din Africa de Nord, care 
au îmbogățit iudaismul metropolei cu o dimensiune mai dinamică. Sub 
conducerea marelui rabin Kaplan (născut în 1895), iudaismul francez a realizat 
o mutație armonioasă și progresivă, aproape fără nici o întrerupere. Iudaismul 
s-a dezvăluit într-un chip prodigios în regiunea pariziană, astfel încât se găsesc 
aici aproape 100 de sinagogi și de lăcașuri de rugăciune. Se mai știe că în 
prezent sunt foarte numeroase măcelăriile caser, absolut necesare pentru des- 
fășurarea unei vieţi evreiești conforme cu alaha. Micile comunități din pro- 
vincie, mai bine organizate, au aproape toate câte un rabin sau, cel putin, un 
delegat rabinic. Unele localități de vilegiaturä, cum este Deauville, au chiar 
un lăcaș de rugăciune, o măcelărie caser, precum si un restaurant deschis în 
perioada de vară. 

Aceste indicaţii traduc o anumită înviorare a practicii religioase evreiești. 
Frecventarea sinagogilor este și ea semnificativă. Firește, este greu să fie „cuan- 
tificată“ cu precizie, dar se poate face o apreciere. Evreii care frecventează 
sinagogile zilnic, adică pentru cele trei slujbe religioase, formează cam 10% 

din comunitate. Nu trebuie uitat că orice evreu care și-a pierdut tatăl sau mama 
sau o rudă apropiată trebuie să recite kadis, rugăciunea pentru morţi, cel putin 
o dată pe zi, timp de 11 luni. După primul an de la deces această recitare a 
kadisului este limitată la ziua aniversară. Desigur, un asemenea detaliu 
influențează frecventarea sinagogilor. Pentru sabat gradul de frecventare a 
sinagogilor se poate cifra la 30% din comunitate. Evreii practicanți sunt cei 
care veghează la menţinerea legăturilor lor cu universul religios al iudaismului. 
În sfârșit, mai există și „evreii zilei de Jom Kipur“ care frecventează sinagogile 
în marea lor majoritate și care se pot cifra cu această ocazie la circa 70% din 
comunitate. Frecventarea sinagogilor este importantă și cu prilejul altor 
sărbători, de pildă Anul Nou (Ros ha-Sana), în cursul cărora are loc o cere- 
monie a amintirii: se evocă atunci memoria tuturor dispärutilor din poporul 
lui Israel, astfel încât evreii care se simt legaţi de amintirea rudelor vin la sina- 
gogă să-i cinstească. O altă cifră poate si ea să dea o idee cu privire la practicile 
religioase, anume cifra căsătoriilor evreiești, care se apreciază cam la 2 000 pe 
an în întreaga Frantä. De asemenea, cele 2000 de barmitua (comuniuni); 60% 
dintre acestea sunt celebrate la Paris. 

Deoarece majoritatea populației evreiești locuiește în regiunea pariziană, 
marile organizaţii evreiești, cele mai reprezentative, se află în capitală, și anume: 
CRIJF (Consiliul Reprezentativ al Institutiilor Evreiești din Franța); Consis- 
toriul Central al Franței (cu foarte importantul consistoriu din Paris), al cărui 
rol este să organizeze viaţa religioasă și, între altele, să-i aleagă pe principalii 
responsabili religioși; FSJU (Fondul Social Evreiesc Unificat) care se ocupă de 
școlile evreiești și de presa evreiască (publicația lunară L'Arche si radioul); în 
sfârșit, AIU (Alianța Israelitä Universală), care a fost întemeiată în 1860 și care 
adăpostește între zidurile sale cea mai importantă bibliotecă evreiască din Europa. 
Există, de asemenea, case de odihnă și cămine pentru persoanele în vârstă. 

Există o instituție absolut fundamentală pentru transmiterea culturii 
evreiești tradiționale: Talmud Tora, unde vin copiii tuturor comunităților 
evreiești în zilele de miercuri și duminică. Este unicul mijloc de transmitere 
a iudaismului către tinerele generații. Această formație este adesea completată 
cu tabere sau colonii de vacanță: familiile evreiești își pot trimite copiii la cen- 
trele în care practicile evreiești sunt predate în timpul liber. 

Ca orice altä comunitate religioasă, iudaismul francez este un mediu viu. 
Frictiunile, opozitiile și punctele de vedere divergente nu lipsesc deci în 
rândurile sale. În afară de emulatia tradițională, totdeauna foarte discretă, care 
există între organizaţiile ce vorbesc în numele acestei comunități, în vremea 
marelui rabin René-Samuel Sirat (1981-1988) a existat o mare controversă 
Chiar în sânul Consistoriului. Atunci rabinii s-au opus cu violență laicilor, în 
acest caz membrilor aleși ai Consistoriului. Cearta a izbucnit cu prilejul 

căsătoriei unui membru al comunităţii care a vrut să obțină convertirea soției 
sale, neevreicä. Bet-Din (tribunalul rabinic) n-a fost de acord cu convertirea 
si n-a recunoscut ca valabilă căsătoria religioasă, care a fost totuși celebrată în 
Marea Sinagogă a Victoriei. Această ceartă între rabinat și Consistoriu s-a 
terminat prin alegerea în 1988 a lui Joseph Sitruk în postul de mare rabin al 
Franţei. Această alegere a marcat o cotitură în viaţa iudaismului francez. Spre 
deosebire de foștii mari rabini ai acestei țări, care, din vremuri îndepărtate, 
fuseseră universitari (de exemplu, marele rabin Iacob Kaplan este membru al 
Institutului, iar marele rabin Sirat este profesor universitar), actualul titular 
nu-și ascunde aversiunea faţă de știința și de istoria iudaismului, pe care le 
acuză că determină o „uscare“ a religiei lui Israel. De aceea el organizează 
lunar o amplă dezbatere în Marea Sinagogă din Paris, unde ascultătorii săi se 
numără cu sutele. 

O primejdie pare a amenința actualmente comunitățile evreiești: în loc să 
deschidă iudaismul spre exterior, pentru a se afirma și a se întări, unii preferă — cel 
puţin în aparență — să-l conducă la o întoarcere spre sine. Elementul religios 
pur este pe cale să devină predominant, spre deosebire de tradiția iudeo-franceză 
care a vrut totdeauna ca laicii să conducă comunitatea. Se pune deci problema 
unităţii acesteia: evreii din Franţa au constituit întotdeauna o unitate pluralistă, 
în care elementul religios a fost prezent, fără a fi însă vreodată hegemonic. Este 
adevărat că rabinii din secolul precedent îl citeau mai mult pe Sofocle decât 
Talmudul, iar rabinii de astăzi au mai degrabă tendinţa contrară: să nădăjduim 
că iudaismul va ști, cu timpul, să-și întărească tradiţia ancestrală fără a neglija 
totuși cultura țării. 

ISLAMUL 


de Azzedine Guellouz 


„Mărturisesc că nu există dumnezeu afară de Dumnezeu și că Mahomed este tri- 
misul său.“ 


Aderarea la islam se reduce la această profesiune de credință. Sau, mai exact, 
la această dublă profesiune: în arabă shahadatan, dual de la shahada, „mărturie 
depusă“, „atestare“. 

Toţi adepţii islamului vor fi într-adevăr de acord cu faptul că nu mai trebuie 
îndeplinită nici o altă cerință pentru ca aproapelui lor să-i fie recunoscută 
apartenenţa la comunitatea musulmanilor: această vocabulă („musulmani“) 
vine de la muslimün, plural de la muslim, singular care a fost reținut de către 
anglofoni si care este participiul activ al verbului zs/274, specializat în araba 
modernă pentru sensul de „a deveni musulman“, „a se converti la islam“. 

A devenit un loc comun a spune că sensul etimologic al lui 25/22 este „a 
se supune“ și, prin urmare, a spune că muslim înseamnă, literalmente, „supus“ 
[lui Dumnezeu]. De fapt, adevărata etimologie introduce o nuanță importantă: 
radicalul s/m are ca înţeles primordial „lipsă de contestare“, de unde sensul 
bine-cunoscut al cuvântului salām, „pace“, „mântuire“; factitivul său, aslama, 
ar însemna, tranzitiv, „a aduce cuiva pacea“, iar intranzitiv „a-și afla/găsi pacea“. 
Musulmanul este așadar în primul rând cel care se află în pace cu Dumnezeu, 
care situează existența lui Dumnezeu și puterea sa în afara oricărei contestări. 
De asemenea, trebuie să ne delimităm dintru început de o anume tradiţie 
care, pornind de la o pretinsă etimologie, dă acestei religii o notă fatalistä. 
Este adevărat că, în simplitatea lapidară a expresiei lor, cele „două profesiuni 
de credință“ au sensul de pact și angajare... 

Acestea fiind spuse, se vor găsi unii care să considere conștiința credin- 
ciosului angajat în acest fel obligată să dea socoteală numai sieși (și aceluia cu 
care a acceptat să se afle în pace) în privinţa sinceritätii și coerentei angajării 
sale. După cum se vor găsi și alții pentru care această angajare atrage după 
sine supunerea față de alte instanţe, față de procedurile lor de apreciere, de 
cântărire si cenzură. 

O astfel de disparitate în evaluarea — sau devalorizarea — respectului faţă 
de conștiința aproapelui nu este deloc specifică islamului. Ea nu există. Nu 
s-a manifestat nici în istoria religiilor și nici în cea a gândirii care oferă spec- 
tacolul frecvent, dacă nu continuu, al unei cristalizări de efervescente cât se 
poate de creatoare în ideologii sclerozate. A primeni izvorul initial de lecturile 
prea zeloase, si nu mai putin de cele reducätoare, înseamnă a-și încerca șansa 
de a îmbogăţi omenirea de astăzi cu un plus de suflet. 

Islamul nu se potrivește unei lecturi simpliste mai mult decât alte sisteme 
religioase; nuanțele și gradarea unor nuanțe sunt la ele acasă, ne obligă la 
reflecţie, ne rețin... Nu trebuie să credem că nu există rivalități locale decât 
în sânul creștinismului; și în islam abundă controversele și controversele legare 
de controverse, de limitele lor, de legitimitatea și codurile lor. Numai ma- 
nualele de deontologie a controversei musulmane ar putea constitui o 
bibliotecă. Totuși nu s-ar comite o prea mare greșeală metodologicä dacă s-ar 
încerca o simplificare, însă din interior; ceea ce, atât din punct de vedere 
intelectual, cât si moral, reprezintă contrarul faptului de a reduce din exterior. 

A spune că musulmanul nu cere din partea altui musulman altceva decât 
atestarea unicitätii lui Dumnezeu si a autenticităţii mesajului lui Mahomed 
poate părea o lozincă pe care însă n-ar fi lipsit de interes să o luăm în serios. 
Monoteismul este, fără îndoială, cuvântul principal al discursului islamului 
despre sine. Satisfactiile spirituale, intelectuale și afective pe care le au 
participanţii, tot mai numeroși la dezbaterile între monoteisti, nu trebuie să 
oblitereze această idee. Islamul simte și trăiește existenţa unei calități particulare 
a întâlnirii lui cu unicitatea lui Dumnezeu. Această concepție este, la fiecare 
nouă afirmare a credinţei, ca un început: între cele două mărturisiri de credință, 
cea de-a doua trebuie înţeleasă ca o prelungire logică a celei dintâi și deslușită 
ca afirmarea faptului că Mahomed este trimisul lui Dumnezeu, numai trimis 
al lui Dumnezeu. Astfel încât mărturisirea de credință, atunci când este rostită 
în cadrul liturgic al unei rugăciuni rituale, devine: „Mărturisesc că nu există 
dumnezeu afară de Dumnezeu, singur și fără alt asociat, si mărturisesc că 
Mahomed este creatura și trimisul său.“ 

În sprijinul — și mai ales la originea — indicelui pe care îl furnizează astfel 
ritul, trebuie invocate numeroase versete din Coran (în arabă Qur än, literal, 
„Lectură“) care atestă refuzul categoric de a acorda un statut divin profetului 
Mahomed ca, de altfel, oricărui alt profet. Ca de exemplu acesta: 


Şi Mahomed nu e nimic alta decât un trimis. Înaintea lui au murit [alți] trimiși. 
Însă dacă ar muri el sau ar fi ucis, v-aţi întoarce iarăși pe urmele voastre? (3, 138)* 


* Citatele folosite în acest capitol au fost extrase din Coran, trad. de Silvestru Octavian 


Isopescul, Ed. ETA, Cluj-Napoca, 1992 (n. tr.). 

Alte versete, cu un limbaj mai pitoresc, au fost revelate ca răspuns la obiectia 
„tăgăduitorilor“ (în arabă käfrün, plural de kâfr): Dumnezeu ar fi putut — sau 
trebuit — să-și transmită mesajul vorbindu-le direct oamenilor sau, cel putin, 
alegând ca trimiși ființe situate deasupra naturii omenești, îngeri. La întrebarea 
plină de mirare: „Ce fel de trimis este acesta? El mănâncă bucate și umblă prin 
pieţe“ (25, 8), Coranul răspunde că, de la începutul vremurilor, Dumnezeu 
nu a häräzit profetiile și profeţii decât pentru a-i pune la încercare pe oameni. 


Şi înaintea ta n-am trimis Noi trimiși, care nu mâncau bucate și nu umblau pe piețe 
si Noi i-am făcut pe unii din voi ispită pentru ceilalți. Voi să fiţi statornici! Domnul 
tău vede (25, 22). 


Aceasta este logica vrerii lui Dumnezeu. Căci ziua în care oamenii vor vedea 
îngeri va fi ziua judecății, iar cei care, în timpul vieții, vor fi refuzat să spere că 
îl vor întâlni pe Dumnezeu nu vor avea, prin fapta lor, a se bucura de ceea ce-i 
așteaptă.| 


DOGMĂ SI CREDINŢĂ 


„Nu există dumnezeu afară de Dumnezeu. “ 


Pentru un musulman, Dumnezeu este Dumnezeu. A afirma acest lucru nu 
este un simplu truism. Întâlnim numele „Allah“, desemnându-l pe „Dumnezeul 
Islamului“?, chiar și în texte scrise în alte limbi decât araba. Dar o asemenea 
grijă pentru păstrarea specificitätii nu are temei. Mai mult decât atât, prin 
faptul că se sugerează că Allah este numele unui zeu (fie el cel care a triumfat 
în fața celorlalți zei) se încalcă tocmai ceea ce orice musulman consideră a fi 
esențial în credinţa sa: afirmarea intransigentă a unicitätii lui Dumnezeu. Allah, 
forma determinată a substantivului î/2P, este echivalentul cuvântului 
„Dumnezeu“ din alte limbi. Coranul, adresându-se celor care venerează alte 
divinități, atrage atenţia: 

Acestea sunt numiri pe care le-aţi numit voi si părinții voştri. Dumnezeu n-a trimis 

asupra lor împuternicire (52, 23). 


Nu vrem să spunem, departe de noi acest gând, că numele ar fi lipsit de 
importanță; Adam, în Coran, este acea creatură pe care Dumnezeu, în semn 
de privilegiu, „îl învaţă toate numele“. Dar acestea sunt nume care desemnează 
ființe... Şi tocmai acest lucru, în mod evident, îi convinge pe îngeri, care la 


1. Capitolul 25, versetul 22. 
2. Henri Massé, L'Islam, Paris, Armand Colin, 1940, p. 104. 

început contestaseră oportunitatea creării unei fiinţe susceptibile de nesupunere 
faţă de Dumnezeu, spre deosebire de ei, care se consacrau fără tăgadă adorärii 
lui. Astfel, nu e de mirare că găsim în Coran, după menţionarea faptului că 
si alți trimiși au fost ținta atacurilor necredinciosilor, porunca adresată Pro- 
fetului de a lansa următoarea provocare, menită să-i reducă la neputinţă: „Şi 
totuși dau ei tovarăși lui Dumnezeu! Spune: «Numiţi-ih»...“ (13, 33). 
Printr-o particularitate a lexicului limbii arabe, adjectivele sunt o subdivi- 
ziune a categoriei substantivelor. Or, numele lui Dumnezeu este adesea evocat 
sau invocat în Coran urmat de unul sau altul dintre atributele sale. În mod 
constant, alegerea atributului este un element al sensului versetului, iar inter- 
pretarea raportului său cu textul este un element determinant al exegezei.4 
Unul dintre pasajele cel mai des evocate pentru ilustrarea acestei teme se 


găsește în capitolul intitulat „Pribegirea“. 


El este Dumnezeu, afară de care nu este Dumnezeu; El cunoaște cele mai ascunse si 
cele mai descoperite; El este cel milostiv, îndurat. 

El este Dumnezeu, afară de care nu este Dumnezeu, regele sfânt, făcătorul de pace, 
credinciosul, apărătorul, puternicul, marele, preaînaltul, Mărire lui Dumnezeu asupra 
celora ce-i fac ei ca tovarăși. 

El este Dumnezeu făcătorul, alcätuitorul, plăsmuitorul; ale Lui sunt numirile cele mai 
frumoase. Pe El îl laudă ceea ce este în ceruri și pe pământ, si El este cel puternic, 
înțelept (59, 22-24). 


Grija pentru menţinerea vigilentei față de tentatia asocierii este bine 
precizată: 


Ale Lui Dumnezeu sunt numirile cele mai frumoase; chemati-l cu aceste si depärta- 
ti-vä de cei ce fac eres cu numirile Lui. Ei vor primi răsplată pentru faptele lor (7, 179). 


De aceea, rugăciunea îi poate fi adresată odată cu rostirea oricăreia dintre 
„numirile sale cele mai frumoase“. „Spune: «Chemati-l Allah sau chemati-l 
Er-Rahman [Cel îndurat] — orisicum îl chemaţi, ale Lui sunt cele mai 
frumoase numiri»“ (17, 110). Cititorul arab, datorită antepunerii predicatului 
(„ale Lui sunt“), nu poate să nu înțeleagă: „ale Lui și numai ale Lui“. 

Predicatia islamică avertizează cu privire la asociere (shirk sau ishräc): nu 
este vorba numai de a-i {nväta monoteismul pe păgânii care îl ignoră (j&hil, 
literalmente ,ignorant“), ci este necesar ca el să fie reamintit comunităților 
care au fost educate în acest sens prin revelații anterioare si care au ajuns să-l 
dea uitării. 


3. 2, 29-33. 
4. Câte comentarii nu ar stârni faptul că versetul de început al Coranuluisialtuturor 
capitolelor este „în numele lui Dumnezeu, cel milostiv, îndurat“ (1, 1)? 

Aceasta a fost sarcina tuturor profeților care l-au precedat pe Mahomed. 
Coranul, când se referă la un episod oarecare din viaţa unuia dintre ei, recurge 
constant la următoarea schemă: când o comunitate l-a „uitat“ pe Dumnezeu 
(sau, ceea ce nu este mai puţin grav, a uitat unicitatea lui Dumnezeu), un mem- 
bru al ei este însărcinat cu deșteptarea congenerilor săi; el reușește cu prețul 
multor eforturi și al unor grele încercări; dar timpul își face lucrarea; aduce 
din nou uitarea... de unde necesitatea unui nou ,desteptätor“. 

Nimic nu e mai fragil decât credința! Moise a trăit experiența ironică a 
acestui adevăr. Tocmai reușise să câștige bunăvoința lui Dumnezeu (și, ceea 
ce este și mai de pret, călăuzirea pe calea cea dreaptă) pentru poporul său, 
când, împreună cu acesta, trece printre oameni care adorau idoli. „O, Moise, 
fă-ne un zeu precum au și ei zei“ (7, 134). Pompa cultului acelor adoratori 
de falși zei păruse poporului lui Moise un lucru de invidiat! 

Asemănător este și episodul cu vitelul de aur (7, 146), amintit în același 
capitol, conţinând această fabulă cu valoare universală: suntem cu toții făcuți 
din același lut care uită învăţăturile și nu are tăria de a le urma dincolo de 
perioadele de încercare când a implorat să-i fie date. Contrar afirmațiilor 
adversarilor și apărătorilor prea zelosi, Coranul nu a limitat valabilitatea unor 
astfel de judecăți la popoarele vechi. Astfel, musulmanul este chemat înainte 
de toate să manifeste vigilentä în orice moment. 


Unicul păcat de neiertat. A nega unicitatea lui Dumnezeu înseamnă a-l nega 
pe Dumnezeu și acesta este păcatul de neiertat: „Dumnezeu nu iartă celuia ce 
pune în rând cu El o ființă afară de aceasta, însă iartă cui voiește“ (4,51). 

Acest păcat nu constituie doar o impietate: este o încălcare a adevărului, a 
logicii, care impune mărturisirea existenţei lui Dumnezeu si a unicitätii sale. 
Este totodată un păcat insidios, împotriva căruia este pe cât de dificilă, pe atât 
de necesară luarea tuturor măsurilor de „precauție“ (tagwā, etimologic „ac- 
tiunea de a se păzi“, este termenul utilizat cel mai curent în Coran pentru a 
desemna noţiunea de pietate). 

Constituie o lipsă de pietate și de discernământ a desemna intercesori pe 
lângă Dumnezeu și a pretinde asemenea altora: „Noi îi servim numai ca ei să 
ne apropie de Dumnezeu“ (39, 4). De altfel, ființele care se fac alese pentru a 
fi alăturate lui Dumnezeu refuză această asociere dacă sunt înțelepte și capabile 
să înţeleagă învăţătura divină: 

Nu se cade omului ca Dumnezeu să-i dea scriptura, înțelepciunea și profeția, iar 

el apoi să zică oamenilor: ,Serviti-mi mie lângă Dumnezeu!“, ci el să zică: „Să fiţi 

învățați în scriptura pe care o cunoasteti si vă indeletniciti în ea“ (3, 73). 


Dacă sunt mai puţini înţelepţi si se lasă îmbătați de rămâierea adoratorilor 
în această lume, vor da înapoi sau vor încerca măcar să dea înapoi în ziua 

Judecăţii. În nenumărate evocări escatologice, Coranul anticipează în termeni 
pitoreşti contestările între „asociatori și „pretinșii asociați“. Când „asociatorii“ 
vor fi întrebaţi: „Unde sunt așadar cei pe care Mi i-ati asociat?“ sau: „Unde 
sunt cei asociați Mie care vă ofereau pretextul de a rupe uniunea cu mine?“, 
ei vor încerca zadarnic să-i cheme în ajutor pe cei pe care i-au divinizat, căci 
nimeni nu le va răspunde. Nu vor avea decât să fie de acord, fără nici un merit 
şi, evident, prea târziu, că nu există alt dumnezeu afară de Dumnezeu.” 

Dramaticul situaţiei este uneori împins și mai departe, precum în această 
confruntare cu Judecătorul suprem: 


Si idolatrii când vor vedea idolii vor zice: „Doamne, aceștia sunt idolii noștri, pe 
care i-am chemat afară de Tine!“ și ei să le puie în preajmă cuvântul: „Voi sunteți 
mincinosi!" (16, 88). 


În ale pasaje, falsii zei se dezic de adoratorii lor până la a le întoarce spa- 
tele, după cum reiese din acest pasaj impregnat de o muscätoare ironie: 

Şi-i vom despărţi deolaltä și idolii vor zice: „Voi nu ne-ati servit. 

Şi ajunge lui Dumnezeu să mărturisească între voi și noi, că noi n-am băgat în seamă 

slujba voastră“ (10, 29-30). 


Într-un pasaj care constituie una din laturile specifice ale discursului coranic 
pe această temă, Satan se eschivează de la a purta povara grea a tăgăduirii și 
responsabilitatea ei: 


Asemenea lui Satan, când zice el omului: „Fii necredincios!“ Şi după ce s-a făcut 
necredincios, zice el: „N-am treabă cu tine; eu mă tem doar de Dumnezeu, Domnul 
veacurilor!“ (59, 16). 


Într-un registru, în mod evident diferit, înșiși trimișii lui Dumnezeu se văd 
amenințați de o omenire rătăcită de la calea cea dreaptă și care le consacră un 
adevărat cult, ceea ce, desigur, este contrar înțelepciunii si pietätii lor. Astfel, 
Profetul Mahomed se vede în situația de a indica o conduită prin Coran: 


Spune: „Eu sunt om ca și voi; mi s-a descoperit că Dumnezeul vostru este un unic 
$ 
Dumnezeu“ (18, 110). 


Isus Hristos, în Coran, se află în aceeași ipostază. Iată o anticipare a dia- 
logului său cu Dumnezeu: 


Şi dacă va zice Dumnezeu: „O, Isuse, fiul Mariei, zis-ai cândva oamenilor: Luati-mä 
pe mine si pe maica mea ca doi Dumnezei afară de Dumnezeul“, El va zice: „Mărire 
tie, nu mi se cuvine să zic ceva ce nu e adevărat; de aș fi zis-o, ai sti-o, Tu doar știi 
ce este în sufletul meu, eu însă nu știu ce este în sufletul tău; în adevăr Tu știi cele 
ascunse. Nimic nu le-am zis lor, afară de ceea ce mi-ai poruncit, adică: Serviti lui 
Dumnezeu, Domnului meu și Domnului nostru!“ (5, 116-117). 


5. 28, 62-64; 16, 29. 

Räspunderea este aruncatä asupra extremismului sectar: 


O, voi, cei cu scriptura, nu treceţi hotarele credinței voastre si nu vorbiti despre 
Dumnezeu alta decât numai adevărul. Într-adevăr, Mesia Isus, fiul Mariei, este un 
trimis al lui Dumnezeu si cuvântul Său pe care l-a pus în Maria, duhul său. Credeţi 
în Dumnezeu si în trimisul său si nu spuneți nimic despre treime, opriti-vä de la asta 
si va fi mai bine pentru noi. Dumnezeu e doar un unic Dumnezeu. Mărire Lui! El 
să aibă un fiu? A lui este ceea ce e în ceruri și pe pământ, căci Dumnezeu e scut 
îndeajuns. Mesia nu este așa de semet, ca să nu fie servul lui Dumnezeu, nici chiar 
îngerii, care sunt [așa de] aproape [de Dumnezeu] (4, 169-170). 


Negarea unicitätii lui Dumnezeu este dovada ignoranței sau a refuzului de 
a trage învăţăturile cuvenite din ceea ce totuși apare ca evident în observarea 
universului si a omului. Este deopotrivă și dovada inechitätii morale, a injus- 
titiei (31,10-14). Este nedreptate faţă de Dumnezeu, față de sine însuși și faţă 
de creaţie. 


De la creație ca dovadă a Creatorului la creație ca dovadă a creaturii. 
Coranul, asemenea tuturor revelatiilor, este o reamintire; dovezile existenței lui 
Dumnezeu pe care le aduce sunt deja înscrise în creaţie și în ordinea care 
guvernează Universul creat. Este semnificativ faptul că primul verset revelat 
lui Mahomed este faimosul: „Citește în numele Domnului tău care a făcut. ..“ 
(96, 1). Dar nu este mai puţin semnificativ să constatam că reamintirea are 
ca temă faptul că Dumnezeu este Fătir6, creatorul total, ex nihilo, organizatorul 
propriei sale creaţii; astfel, supunerea Universului și a multiplelor sale com- 
ponente față de anumite legi este prezentată (în sens contrar argumentatiei 
lui Epicur sau Lucrețiu, reluată pe larg de către discipolii lor) ca o probă a 
creării Universului de către Dumnezeu, Dumnezeul unic.” 
Textul coranic juxtapune aceste două noțiuni: 


A lui este stăpânirea în ceruri și pe pământ si El n-a născut copil și n-are tovarăș 
întru stăpânire și a făcut toate lucrurile și le-a orânduit cu orânduială (25, 2). 


Numeroase versete subliniază că ordinea și măsura guvernează toate as- 
pectele creaţiei. Este chiar baza argumentatiei aduse mereu acelora care, pentru 
a-și manifesta adeziunea, pretind a avea „percepţia“ unei minuni. Facerea de 
minuni nu este, bineînțeles, în afara puterii lui Dumnezeu, cel Atotputernic. 


6. Fätir (Creatorul exnihilo) este titlul capitolului 35; și capitolele: 6, 14; 12, 101; 
14, 10; 39, 46; 43, 11 pun în lumină același concept, în alte contexte. 

7. Cf. 13, 3; 15, 2-3; 21, 30-33; 23, 17-21; 27, 60-64; 31, 25; 41, 9-12; 50, 6-11; 
7,27; 78, 6-16. 

Dar minunea — ceea ce tăgăduitorul numește minune —, ca și dorinţa de a-l 
vedea pe trimisul Domnului încredințat îngerilor care nu se hrănesc cu mân- 
care și nu umblă prin pieţe säräceste credința de orice merit si de orice pro- 
funzime escatologică. 

Totul decurge din această „primă profesiune“ conform căreia nu există dum- 
nezeu afară de Dumnezeu, singurul, unicul. 

Din conceptul unicitätii lui Dumnezeu se deduce că Universul este dovada 
creaţiei înfăptuite si care se înfăptuieşte potrivit proiectului lui Dumnezeu și 
în vederea unui scop. În vederea acestui scop-tintä, care se va dezvălui prin si 
odată cu finalul-concluzie al acestui Univers, totul este punere la încercare 
pentru. ființele implicate în procesul care duce la realizarea proiectului și, în 
primul rând, pentru creatura aleasă, creată în acest scop: omul. 

În evocarea acestui univers de creaturi, creatura umană are dreptul la un 
tratament particular. În legătură cu crearea ei, nu trebuie să ne așteptăm la 
o naraţiune liniară, unică si univocă, așa cum și-a obișnuit Bib/ia cititorii. 
Coranul nu povesteşte, atunci când povestește, decât pentru a lămuri sau a 
ilustra. Episodul — eventual, dar nu în mod necesar, biblic — nu există decât 
pentru a ilustra un discurs edificator ori una sau alta dintre fatetele acestuia. 
Alte proceduri de trezire, de interpelare a conștiinței pot să contribuie la 
realizarea acestui obiectiv educativ: la momentul potrivit, apelul de a medita 
la complexitatea, minutiozitatea structurării si funcționării mașinii umane, 
în special a raporturilor sale de armonie sau de ruptură cu structura și func- 
tionarea unei mecanici universale în cadrul căreia ea reprezintă un element, 
dar nu unul oarecare. 

În ceea ce priveşte „povestirea biblică“, întâlnirea cu Adam are loc într-un 
pasaj în care i se reamintesc Profetului substanţa și caracterul misiunii sale. 
Capitolul 20, unde are loc această întâlnire, se intitulează „Taha“, unul dintre 
numele Profetului. El începe cu această interpelare: 


Taha 


N-am trimis asupra ta Coranul ca să te aducă-n ticälosie, ci ca o îndemnare pentru 
cei cu frica lui Dumnezeu, o trimitere de la cel ce a făcut pământul și cerurile înalte 
(20, 1-3). 


În sprijinul ideii de mai sus, un alt episod evocă minunea lui Moise, persona 
înfățișat mereu în legătură cu tema constantei ferme si a seninätätii de care 
trebuie să dea dovadă trimișii lui Dumnezeu. Apoi se trece la un alt episod 
„biblic“, al cărui raport cu tema inaugurală se deduce din brutala juxtapunere: 


Şi Noi am încheiat un legământ cu Adam, si el l-a uitat și Noi n-am aflat în el tărie. 
Şi când ziserăm îngerilor: „Inchinaţi-vă lui Adam!“ se închinară ei, numai diavolul 
nu voi, deci ziseră: „O, Adam, acesta își este dușman tie și muierii tale; numai să 

nu vă alunge din rai, ca să ajungi în ticälosie. Pentru tine este ca să nu rabzi foame 
în el și să nu fii gol. 

Şi ca să nu fi însetat acolo și să nu asuzi.“ 

Şi sopti către el Satan și zise: „O, Adam, oare să-ţi arăt drumul la pomul vesniciei 
si al stăpâniei, ce nu piere?“ 

Şi ei mâncară din el si li se arătă goliciunea lor si ei începură să coasă asupra lor frunze 
din grădină si neascultător a fost Adam față de Domnul său și a ajuns în rătăcire. 
Apoi îl alese pe el Domnul său si se întoarse la el și-l ocârmui. 

Şi zise: „leşii de aici cu toții, unul altuia dușman! 

Şi dacă va veni la voi ocârmuirea de la Mine, 


Atunci cel ce va urma ocârmuirii Mele să nu rătăcească si să nu ajungă în ticăloșie“ 
(20, 114-122). 


Se vede că episodul cu Edenul are rolul de a constitui un antecedent pentru 
misiunea lui Mahomed și, prin aceasta, pentru condiția umană așa cum se 
înscrie ea și continuă să se înscrie în istorie. Cheia fusese deja oferită: Dumnezeu 
nu revelează, nu este pe cale să se reveleze în Coranul trimisului său pentru a-i 
hărăzi chinul și suferința. 

Această idee este reluată în cuvintele adresate de Dumnezeu lui Adam când 
au ieșit la iveală îndemnurile vinovate ale lui Satan. Prin faptul că Satan nu a 
îndeplinit porunca de a se prosterna în fața noii creaturi începea să se realizeze 
marea punere la încercare în cadrul căreia însuși procesul de creație, inclusiv 
decizia de a-l crea pe Adam, nu fusese decât o etapă. Astfel, ieșea la iveală un 
dușman declarat al fericirii omului: din acel moment, este prezent riscul 
pedepsei. Dacă Adam și soţia lui nu se „păzesc“, se vor pomeni alungaţi din 
gădina raiului. Adam a cedat uitării și lipsei de rațiune. Dar în Coran pedeapsa 
este limitată. De fapt, nu există damnare. Adam, obiect al unei noi alegeri, 
care îi aduce o nouă ocârmuire, va fi nevoit de aici înainte să țină seama de 
proba ispitei. Totuși, înarmaţi în mod echitabil cu îndreptările potrivite, aceia 
dintre descendenții lui Adam care vor avea grijă să folosească armele cu care 
i-a înzestrat milostenia divină nu vor cunoaște nici rătăcirea, nici pedeapsa. Se 
revine astfel la punctul de plecare: Mahomed, descendent al lui Adam și 
succesorul său ca mesager al lui Dumnezeu, nu va putea considera alegerea sa 
ca transmitätor al Cornului drept o pedeapsă. 

Este, așadar, vorba despre punerea la încercare, încă de la crearea lumii, și 
nu despre damnare. Punerea la încercare este însă hărăzită tuturor bărbaților 
si femeilor, este prezentă în toate momentele existenţei fiecăruia. Coranul o 
semnalează nu numai în prelungirea povestirii biblice sau ca extrasă din Biblie 
si redusă la valoarea sa de parabolă edificatoare. El îi dă o expresie originală; 
crearea omului este prezentată drept fenomenul natural care este. 

Se știe că relatarea Facerii este reluată de mai multe ori în Coran, subliniin- 
du-se faptul că, încă de la apariţia sa, omul a mers mână-n mână cu Dumnezeu. 

Îngerii nu săvârșiseră oare, deși numai sub aspectul disciplinei, un antecedent 
al rebeliunii lui Satan atunci când s-au arătat contrariati în fața „riscului“ pe 
care îl reprezenta acordarea dreptului de a-i ține locul lui Dumnezeu pe acest 
pământ unuia „care avea să facă stricăciuni acolo și să verse sânge“, când ei 
erau cu toţii prezenţi, däruiti laudei Transcendentei Lui (2,28)? Cedând ispitei 
lui Satan, Adam a fixat alți termeni de scadentä gestului său de nesupunere; 
punerea la încercare pe care Dumnezeu a hărăzit-o omului „se fragmentează“ 
în încercări la care sunt supuși toţi oamenii, atâta vreme cât vor exista. 

Este însă mult mai putin cunoscut și înțeles de către cititorii Coranului 
faptul că atenţia pe care Cartea o acordă speciei umane, considerată din acel 
moment în totalitatea ei supusă încercării, va deveni minuţios naturalistă. 
Persiflările lui Satan cu privire la Facere — pentru a-și justifica refuzul pros- 
ternärii poruncite de Creator — au drept țintă de atac o ființă creată din lut, 
pe când el însuși este creat din foc.8 Dar, atunci când demonstrația o cere, 
Coranul trece de la relatarea biblică la o evocare extrem de precisă a procesului 
alcătuirii ființei umane: 

Acesta cunoaște cele ascunse si cele descoperite, El, cel puternic, îndurat, 

Care a făcut frumoase toate lucrurile și a scos făptura omului din lut. 

Apoi a făcut urmașii săi din sămânță, din apă lepädatä. 

Apoi l-a pläsmuit și a suflat în el duhul său și v-a dat vouă auz și văz și inimi (32, 5-8). 


Evoluţia acestui umil lichid este evocată, câteva capitole mai departe, cu 
mult realism: 


Şi Noi l-am făcut pe om din lutul cel mai curat, 

apoi l-am așezat ca o picătură într-un loc sigur, 

apoi l-am făcut sânge închegat și sângele închegat l-am făcut carne, și carnea am 
făcut-o oase si oasele le-am acoperit cu carne, apoi l-am scos la iveală ca o altă făptură 
si binecuvântat fie Dumnezeu, cel mai bun făcător (23, 12-14)? 


Evocarea avatarurilor fiziologice ale acestui lichid nu este doar obiect al 
unor perifraze. Vigoarea polemicii și realismul medical se conjugă pentru a 
permite să fie numit fără ajutorul metaforei în patru versete și în pasaje deosebit 
de grăitoare, care precedă referintele biblice, mai docte, necesare în dialogul 
cu oamenii Cărţii. Este si cazul capitolului „Învierea“, cu o poziţie strategică: 

Oare crede omul că va fi slobod? 


Oare n-a fost el o picătură de sămânță vărsată? 
Apoi a fost sânge închegat si El a făcut și l-a plăsmuit (75, 36-38). 


8. Cf. 17, 61; 38,76şi7, 12. 
9. Este important să remarcăm faptul că aderarea este evocată încă din primele ver- 
sete revelate și dă titlul capitolului deschis de aceste versete (96, 1-4). 

Versetul final al capitolului revine la tema: Dumnezeu, care a hotărât 
această înläntuire biologică, „oare n-are El puterea să învie morţii?“ (75, 40). 

Iată deci o logică ce nu vrea să aibă nimic de-a face cu evocarea miracolelor 
sau minunilor, în afară de cele care lasă să se întrevadă ordinea naturală, a cărei 
existenţă este dovada unicitätii lui Dumnezeu, așa cum la Lucrețiu ordinea 
naturală este dovada că zeii Panteonului păgân nu ar putea interveni în ordinea 
ce guvernează cosmosul fără a încălca logica și bunul-simt. 

Regăsim această logică, asociată evocării acestui strop de apă trivială și 
fecundă, îmbogăţită cu o provocare revoluționară, căci este evident o con- 
testare a ordinii sociale stabilite. Această spermă care reprezintă onoarea 
masculului devine astfel obiect de meditaţie, al unei meditații supărătoare, 
în capitolul intitulat „Sura celei ce se întâmplă“ (2/-Wz4:2), adjectiv substan- 
tivizat desemnând ceasul de pe urmă, cel ce va sosi cu siguranță. Cei care se 
îndoiesc de această sosire sunt interpelati: 


Noi v-am făcut pe voi si de ce nu voiti să credeți? 

Ce credeți ceea ce värsati drept sămânță? 

Ati făcut-o voi sau am făcut-o Noi? 

Noi am hotărât între voi moarte, Noi nu suntem împiedicaţi 

Ca să vă înlocuim cu semeni de-ai noștri și să vă facem [din nou] fără să o știți. Voi 
cunoaşteţi întâia facere, de ce dar nu vă lăsaţi îndemnați? (56, 57-62). 


Omul din care Dumnezeu a hotărât să-și facă „vicar“ pe pământ poate și 
trebuie să fie pus la încercare cât va dura trecerea lui prin această lume, prin 
tot ceea ce i se întâmplă aici: toate câte se petrec sau câte s-au întâmplat în 
această lume trebuie să constituie pentru supleantul lui Dumnezeu tot atâtea 
încercări menite să-i permită să-și măsoare puterea de a recunoaște semnele 
lui Dumnezeu, semne infinite ca număr, cum infinit este fiecare dintre atri- 
butele lui Dumnezeu manifestat prin aceste semne. 

În fața acestor alegeri succesive, omul va fi singur. El nu va fi nici privilegiat, 
nici apăsat de povara unei anume mosteniri, după cum nu va fi îngrădit nici 
de efectul vreunei responsabilități colective. Nu există mijlocitor: plin de 
temere, credinciosul îi cere lui Dumnezeu însuși să-i fie mijlocitor pe lângă 
Dumnezeu. ! Nici chiar sacrificiul celor ce mor în luptă pentru cauza lui 
Dumnezeu nu este de folos altor credincioși decât în măsura în care a servit 
unei cauze care le este comună. El nu răscumpără. Omul apare singur în fața 
dreptăţii lui Dumnezeu: 

Si cel ce a făcur bine cât un fir de colb va vedea-o. 


Si cel ce a făcut rău cât un fir de colb va vedea-o (99, 7-8). 


10. Această temă este reluată într-o litanie a celebrului mistic Abu-l-Hasan al-Shaduli, 


Litania mării (Hizb al-Bahr). 

Cu diferenţa — enormă, într-adevăr — că milostenia lui Dumnezeu face ca 
răul să fie plătit pe măsură, în timp ce răsplata pentru binele făcut este sporită 
prin coeficienți de înmulţire (6, 160 si passim). În plus, cäinta este întotdeauna 
la îndemâna păcătosului: oricare ar fi gravitatea păcatelor săvârșite, este in- 
terzisă pierderea speranței în iertarea divină. Mai mare decât toate păcatele 
trecute este păcatul disperării, care îl privează pe om de o posibilă răscumpărare 
pe care o înfiorare de credință ar putea-o obține (29, 53). 

Specificitatea islamului în raport cu alte religii constă, așadar, în locul pe care 
îl ocupă credința pe scara valorilor. Aceasta poate explica multe urcușuri. După 
cum poate explica, fără a le scuza, și multe coborâsuri: atunci când ajunge- 
rea — sau întoarcerea — la credință nu este însoțită de conștiința drumului stră- 
bătut pentru a ajunge la ea si de înțelegere față de cei care nu l-au străbătut. În 
același timp, nu mai poate fi vorba de credință atunci când convingerea că ai 
atins adevărul legitimează dispretuirea celor care nu l-au atins, când strădania 
de a merge tu însuţi pe calea lui Dumnezeu te face să-i consideri dușmani pe cei 
care ti se împotrivesc sau doar îţi stau în cale. Astfel de rătăciri sunt fapta unor 
spirite și a unor suflete care și-au pierdut încrederea în puterea lui Dumnezeu. 

În faţa acestor încercări care comportă multiple aspecte, ființele umane 
sunt egale. Mai exact, fiecare încercare este pe măsura forțelor celui care trece 
prin ea, în funcție de vârstă, de sex. Există încercări diferite pentru fiecare 
bărbat si fiecare femeie. Ceea ce frapează este faptul că poruncile si vestirea 
răsplăţii sunt întotdeauna adresate bărbaţilor și femeilor. Același lucru cu 
privire la interdicții și amenințări: 

Moslemii și Moslemele, cei credincioși și cele credincioase, cei ascultători și cele 

ascultătoare, cei iubitori de adevăr și cele iubitoare de adevăr, cei statornici și cele 

statornice, cei umiliti și cele umilite, cei ce dau milostenii și cele ce dau milostenii, 
cei ce postesc și cele ce postesc, cei ce păzesc rușinea lor si cele ce o păzesc, cei ce-L 


pomenesc adesea pe Dumnezeu și cele ce-L pomenesc — lor le-a pregătit Dumnezeu 
iertare și răsplată mare (33, 35). 


Aceasta reașază într-o perspectivă justă pasajele cărora atât de des li s-a dat o 
importanţă excesivă, referitoare la „deliciile Paradisului musulman “; femeile fiind 
si ele chemate către acest paradis, evocarea prezenței unor ființe deosebit de 
frumoase, inclusiv de sex masculin, nu poate fi înţeleasă decât ca un element al 
perfecțiunii fericirii care va răsplăti virtutea, după cum vinul, nectarul ideal, nu 
va da nici dureri de cap, nici molesealä (56, 19). O fericire despre care se spune 
că va avea ca principală componentă certitudinea de a fi agreat de Dumnezeu: 


Dumnezeu a făgăduit celor credincioși și celor credincioase grădini pătrunse cu râuri 
pe dedesubt. Acolo vor petrece în veci în locuințe bune în grădinile Edenului. Insă 
bineplăcerea lui Dumnezeu e mai mare decât aceasta. Aceasta este marea fericire (9, 73). 

Mahomed este trimisul lui Dumnezeu 


Este cea de-a doua profesiune de credință a musulmanului sau, mai exact, 
cel de-al doilea element al profesiunii de credință (shahada): ,Märturisesc că 
Mahomed este trimisul lui Dumnezeu.“ 

Fa implică faptul că Mahomed este unul dintre trimișii pe care Dumnezeu 
i-a ales pentru a transmite omenirii cuvântul său. El este un profet (nabi, „cel 
care este informat“, titlu atribuit personajelor a căror misiune se desfășoară în 
cadrul unei religii deja existente), dar si un trimis (rasäl, „cel care este trimis să 
transmită o risâ/4“, un mesaj nou, ceea ce nu înseamnă că este contrar celor 
care l-au precedat). Profesiunea de credință implică faptul că Dumnezeu a 
adresat umanității și alte mesaje, iar credinţa în existența acestor mesaje ante- 
rioare este parte integrantă a credinței în misiunea lui Mahomed. Învățătura 
coranică referitoare, în modul cel mai sistematic, la credință este versetul final 
al capitolului 2: 


Cel trimis crede în ceea ce i s-a trimis de la Domnul său și toți credincioșii cred în 
Dumnezeu, în îngerii Săi, în scriptura Sa si în trimisii Săi. Noi nu facem deosebire 
cu vreunul din trimisii Săi. Ei zic: „Noi auzim și ascultăm. Iertare pentru noi de la 
Tine, Doamne, căci la Tine ne întoarcem!“ (2, 285). 


Coranul insistă asupra faptului că trimiterea unor mesageri, înlocuiți, 
eventual, de profeti, este o manifestare a dreptăţii și milostivirii divine. Deoa- 
rece pentru omenire încercarea o constituie însăși istoria, iar pentru fiecare 
individ, însuși drumul său în viaţă, este un lucru conform cu echitatea divină 
faptul de a nu-i lipsi de informaţii pe candidații acestei încercări, situație în 
care ne aflăm cu toții. Coranul afirmă că nu există popor căruia Dumnezeu să 
nu-i fi trimis un mesager.!! Profetul subliniază metaforic numărul imens al 
trimisilor, într-un adíth fiind vorba de o sută douăzeci si patru de mii! Acest 
fapt ar putea fi considerat o confirmare a ideii dezvoltate în numeroase pasaje 
din Coran, anume că mesajul divin este conţinut în fiecare moment al istoriei 
creației, în fiecare element al creației. 

Între acești mesageri, numai unii puteau și trebuiau să fie numiţi în Coran: 
ei sunt în număr de douăzeci și cinci, adică întemeietorii celor două religii 
monoteiste, Moise si Isus, alături de alți câțiva profeti din Vechiul și Noul 
Testament. În schimb, alte câteva nume citate în Coran aparțin profeților 
trimiși în mod special arabilor și care nu sunt pomeniţi în B;b/ie: Salih, Shu'ayb, 
Hud... Ceea ce înseamnă că revelaţia coranică, deși își proclamă continuitatea 
în raport cu revelatiile iudeo-crestine, pe de o parte, si cu tradiția arabă, pe de 


11. 10, 47 și mai ales 25, 24. 

altă parte, nu ascunde câtusi de putin elementele care pot să o distingă atât de 
primele, cât şi de cea din urmă, ceea ce constituie o justificare și un început al 
unei vocatii universale... 


Un om ca toți oamenii. Mahomed ibn Abdullah s-a născut în data de 12 
rabial-awwal, cea de-a treia lună a calendarului arab (etimologic, „prima lună 
a primăverii“) din anul Elefantului, după cum au numit contemporanii anul 
în care a avut loc atacarea orașului Mecca de către trupele, dotate între altele și 
cu elefanți, ale lui Abraha Abisinianul, suveran al Yemenului. Aceasta corespunde 
anului 570 al erei creştine. Mahomed a murit la 8 iunie 632. El este, așadar, un 
personaj istoric. Propovăduirea, pe care a început-o la vârsta de 40 de ani, nu-i 
revendică în nici un fel alt statut decât acela de „om, trimis al lui Dumnezeu“. 

Proclamate la Mecca, în acel moment al istoriei orașului, și de către acel 
personaj, cele două „profesiuni de credință“ au avut o semnificație cu totul 
deosebită. Ele nu aveau să rămână lipsite de urmări. 

În acest oraş situat la răspântie de drumuri, se cunoşteau si se recunoșteau 
adoratorii unor multiple si variate divinități. Un fel de modus vivendi făcea să 
fie acceptați toți idolii lor într-un templu unic, Ka'ba (etimologic, „Cub“), 
obiect de venerație comun si loc comun de cult. Respectul față de acest „lăcaș“, 
unde se afla Piatra neagră, se impunea tuturor și se manifesta în special prin 
celebrarea unui pelerinaj anual. Perioada pelerinajului, ca și lunile de dinainte 
si de după el erau „interzise“ (haräm) sau „sacre“: nenumăratele conflicte tri- 
bale încetau în acest răstimp. Templul comun își avea „pontificatul“ său, 
recrutat din rândul aristocrației citadine, care-și împărțea cele două funcții 
principale: întreținerea templului (s4däna) si așa-numita sigä ya, coordonarea 
distribuirii printre pelerini a apei putului Zamzam, sfântă și prețioasă. 

Acestea erau obiceiuri imemoriale, atât de bine institutionalizate și legate 
de organizarea și administrarea orașului, încât, în mod paradoxal, chiar și 
partizanii credinței în Carte, evrei si creștini, păreau să se fi acomodat cu ele. 
Ba chiar într-o asemenea măsură, încât Ka'ba adăpostea, în momentul în care 
s-a predat Mecca Profetului!?, atât o reprezentare a lui Avraam, cât și una a 
Fecioarei cu Pruncul: aceste reprezentări se aflau în vecinătatea celor peste 
trei sute de idoli așezați în templu. Prezenţa lor semnifica o realistă, dar para- 
doxală „coabitare“. 

Şi mai specific pentru ambianța spirituală a acestui oraș este faptul că unii 
gânditori își proclamau independența față de cultele institutionalizate și 
credința într-un Dumnezeu unic, într-o morală universală. Erau numiți si se 
autonumeau hunafä, adepţii unicelor „valori primordiale“. Ei aveau o dogmă 


12. 20 ramadan, anul 8 al hegirei, ianuarie 630. 

ce se reducea la credinţa în Dumnezeul unic, căreia i se alătura referirea la 
Avram, fondatorul templului Ka'ba și purtătorul unui mesaj divin anterior 
celor ale lui Moise si Isus, în care credeau așa-numiții kitabiyyün, adepții re- 
ligiei Cărţii. În calitate de observatori adesea critici ai decăderii spirituale și ai 
delăsării din jurul lor, ei se delimitau atât de idolatri, cât si de adepții religiilor 
revelate, la care denuntau degenerescenta și formalismul lipsit de spirit. Ceea 
ce nu-i împiedica însă pe unii dintre ei să participe la funcţiile liturgice pentru 
care erau desemnați prin titlurile lor sociale — alt indice caracteristic al func- 
tionärii instituţiilor din Mecca înainte de islam, comparabile, păstrându-se 
proporţiile, cu acelea ale unei Rome decadente. 

Mahomed se naște și crește în condiţii care îi permit perceperea și depă- 
sirea acestei varietăți si acestei simbioze. 

Tatăl său, Abdullah, a murit la Yathrib, oraș situat la câteva sute de kilo- 
metri de Mecca, ce avea să devină mai târziu Madinat al-Rasül (Orașul Tri- 
misului) sau al-Madina (Orașul). Moartea l-a surprins pe acest negustor în 
fruntea caravanei sale pe drumul de întoarcere din Siria, unde cälätorise curând 
după nuntă, însoțit de tânăra sa soție, însărcinată. 

Copilul l-a avut ca tutore pe bunicul său, Abdul-l-Muttalib. Acesta l-a 
considerat propriul său fiu și l-a impus ca atare societății de la Mecca, membrii 
acesteia numindu-l adesea Mahomed ibn Abdu-l-Muttalib. Conform obice- 
iului, copilul a fost încredințat spre creștere unuia dintre acele triburi beduine 
cunoscute pentru condiţiile aspre de viață, dar sănătoase, considerate propice 
călirii pentru viaţă. În acest mediu unde natura nu fusese poluată de cerințele 
vieţii urbane, limba păstrase simplitatea și vigoarea pe care viața cosmopolită 
de la Mecca le atenuase simţitor. 

Doica aleasă, Halima, aparținea tribului Banu Sa'd, de unde numele sub 
care este desemnată adesea: Halima as-Sa'dyya. Un amănunt semnificativ, acest 
nume și-a păstrat rangul pentru musulmani, deoarece a fost evocat întotdeauna 
cu mare respect de către Profet, care îi trata pe cei din tribul Banu Sa'd ca pe 
adevăraţi frați de sânge.!? Perioada așa-numită r4dh4 a (literal: alăptare) depășea 
în general perioada de alăptare propriu-zisă. Abia spre vârsta de șase ani Mahomed 
a fost redat mamei sale. Apucase deja să trăiască viaţa copiilor beduini, în special 
să păzească turmele, așa cum făceau copiii de vârsta lui. 

Mama sa a murit și ea la scurt timp după ce Mahomed se întorsese la ea. 
Copilul și-a trăit primii ani la oraș în casa bunicului său, Abdu-l-Mutralib. 


13. Felicitat de un interlocutor pentru puritatea limbii arabe pe care o vorbea, Ma- 
homed a răspuns: „Sunt născut în tribul Quraysh și crescut de tribul Banu Sa'd: deci 
unde aș fi putut deprinde o limbă incorectă?“ 

Or, acest bunic era una dintre marile personalități ale orașului Mecca. El era 
titularul prestigioasei funcții numite si44y2 (distribuirea apei), care îi consacrase 
rangul printre membrii tribului Quraysh, după cum consacrase preeminenta 
tribului Quraysh asupra cetățenilor din Mecca; această funcție îi fusese în- 
credintatä în urma succesului negocierilor purtate cu invadatorii abisinieni 
care fuseseră pe punctul de a distruge Ka'ba cu ocazia expediției din anul 
Elefantului, anul nașterii nepotului său, Mahomed. Abdu-l-Mutralib era si 
se proclama hanif. 

Mai mult decât atât: Abdu-l-Mutralib era legat printr-o legătură personală 
de Avraam. Își dorise să aibă numeroși urmași și îl rugase pe Dumnezeu să-i 
dăruiască zece fii, făcând legământ în faţa lui Dumnezeu să-i dăruiască lui 
pe cel de-al zecelea fiu pe care l-ar fi avut. Cum Dumnezeu îi împlinise do- 
rinta, el considerase, asemenea lui Avraam, că are tragica obligație de a-și ține 
promisiunea crudă pe care o făcuse. L-au făcut să renunțe protestele celor 
apropiaţi și astfel s-a lăsat convins că poate, implorând penitentä, să se 
dezlege de un legământ imprudent și imoral. Tocmai acest copil al mira- 
colului, tatăl lui Mahomed, a fost cel care, căsătorit de curând, a plecat în 
compania soţiei însărcinate, cu caravana sa, în Siria, și a murit la Yathrib, 
viitorul Madinat al-Rasül, „Orașul Trimisului“, înainte de nașterea fiului 
său. Este imposibil de imaginat ca raporturile nepotului cu bunicul să nu fi 
fost influențate de amintirea acestei încercări divine care i-a marcat atât de 
profund si pe unul, si pe celălalt. Înclinaţia reciprocă pe care o manifestau, 
si a cărei amintire a rămas atât de vie pentru nepot, și-ar putea afla în acest 
fel una dintre explicaţii... 

La moartea lui Abdu-l-Muttalib, ful său Abu Tălib i-a urmat la conducerea 
clanului și a „serviciului apei“. Tot el i-a succedat ca tutore al tânărului său 
nepot. Fiind si el tot un harif, i-a asigurat copilului o educaţie asemănătoare 
educaţiei propriilor săi copii, una în care formaţia școlară a avut de fapt o 
pondere mică. În schimb, i s-a dat copilului ocazia de a se iniţia într-o carieră 
în care excelaseră toți membrii familiei sale, comerțul de caravană. El și-a făcut 
așadar foarte devreme ucenicia în ceea ce privește responsabilitätile unei astfel 
de îndeletniciri. Astfel încât o serie de negociatori s-au gândit să-și asigure 
colaborarea lui pentru a le conduce caravanele. A fost și cazul unei văduve 
bogate, Khadija bint Khuwaylid, al cărei soț avea să devină. 

Mahomed avea 25 de ani, iar ea 40. Diferența de vârsta este îndeajuns de 
semnificativă pentru a fi semnalată. Este notată de altfel de către toți biografii 
care subliniază la unison tandrul devotament eficient al sotiei-confidente, căruia 
îi răspundea atașamentul lipsit de complexe al tânărului soț. Din căsătorie au 
rezultat mai multi copii, dar nu au supraviețuit decât: Fătimah, care se va 


ISLAMUL 273 


căsători cu Ali, cel de-al patrulea succesor al Profetului, Umm Kalthüm si 
Rugayyah, care vor fi date succesiv în căsătorie lui Uthman, cel de-al treilea 
succesor. !4 


Perioada de la Mecca. Khadija a fost prima persoană care a crezut în mi- 
siunea noului profet. El avea 40 de ani, iar ea 55 când Mahomed s-a întors cu 
totul tulburat de pe muntele Hira!5, unde, din când în când, își petrecea câteva 
zile și câteva nopți în meditaţie. Dumnezeu îl alesese pe el, iar Mahomed se 
simțea descumpănit, strivit sub povara acestei alegeri. Soţia lui l-a liniștit: oare 
nu se bucura el, printre compatrioții săi, de o bună reputație, datorată sin- 
ceritätii sale, pentru care fusese supranumit al-Amin? Cum ar fi fost posibil 
de imaginat că justiția divină i-a întins o capcană? Viziunea pe care o avusese 
nu putea fi o himeră: Khadija a mers si mai departe. S-a dus să ceară sfatul 
unei rude a ei, cunoscut ca unul dintre acei hunafä care căutau adevărul. Acesta 
a afirmat că nu găsește nici o contradicție între textele cunoscute de el si 
alegerea divină al cărei obiect era nepotul său prin alianță. Omul care venea 
să le vestească locuitorilor Meccăi acest nou mesaj nu putea fi bănuit a priori 
de a fi fost împins de nevoie sau de ambiţie la asumarea rolului de profet. 

Acești câţiva ani din biografia lui Mahomed îi întăresc credinciosului 
musulman convingerea că Mahomedeste un om. Coranulafirmä acest lucru, 
dându-i de mai multe ori lui Mahomed ordinul de a preciza: „Eu nu sunt 
decât un om însărcinat cu transmiterea unui mesaj“, chiar cu riscul de a fi ținta 
sarcasmului fondat pe concepții mai „spectaculoase“ cu privire la profeție. Mai 
mult decât atât, acceptarea dimensiunii umane este considerată o condiţie a 
profetiei monoteiste: 


Nu se cade omului ca Dumnezeu să-i dea scriptura, înțelepciunea și profeția, iar 
el apoi să zică oamenilor: ,Serviti-mi mie lângă Dumnezeu!“, ci el să zică: „Să fiți 
învățați în scriptura pe care o cunoaşteţi și vă îndeletniciți în ea“ (3, 73). 


Coranul respinge astfel argumentatia celor care își bazează scepticismul 
pe absența minunilor. Nu numai că Dumnezeu este capabil să-și incredinteze 
mesajul cui voiește, dar el a și trimis numai mesageri care, ca toți semenii 
lor, „mănâncă mâncare și umblă prin pieţe“... 


14. Uthman ibn Affan, aristocrat din Mecca, unul dintre primii convertiți. A fost 
ales în fruntea califatului (în arabă khiläfa, „succesiune“) în 644, la moartea lui Omar. 
A murit în 656, după o domnie marcată de contestatiile provocate de prea marea in- 
fluentä pe care o exercitau asupra lui rudele sale omeiade. 

15. Este vorba despre un munte situat în vecinătatea orașului Mecca, actualmente 
numit Jabal an-Nur („Muntele Luminii“). Aproape de vârf, mai există încă acea ghar 
(„grotă“ sau „peşteră “). 

Revelația suscită, în funcţie de feluritele temperamente, adeziunea mili- 
tantă, simpatia sau ostilitatea. Adeziunea s-a limitat la început la rudele apro- 
piate ale Profetului. Dar de la membrii familiei sale, conștienți că o „inovaţie“ 
religioasă bazată pe asemenea principii constituia o ameninţare a privilegiilor 
lor clericale, provenea și ostilitatea. Aceasta a avut consecinţe grave în mo- 
mentul în care unchiul Abu Tälib a murit, conducerea clanului Quraysh 
revenindu-i altui unchi, care nu-l iubea pe nepotul contestatar: Abu Lahab 
care, dintr-odată, s-a văzut și titular al „serviciului apei“ din putul Zamzam; 
el nu s-a mai simţit obligat să respecte disciplina clanului și a proclamat că 
Mahomed nu va mai beneficia de protecţia familială; în același an a murit și 
Khadija: anul 699 este numit „anul Tristetii”. 


Perioada de la Medina. În aceste condiţii s-a impus exodul, Pegira. Împreună 
cu Abu Bakr!6, Mahomed fuge la Yathrib, viitoarea Medina, unde îl aşteaptă 
atât cei care au hotărât să creadă în el, cât și unii care se gândeau că ar putea 
tolera o propovăduire ca a lui. Însă locuitorii orașului Mecca nu se simțeau 
satisfăcuţi de exilul la care îi constrânseseră pe perturbatori. Ei le-au reproșat 
celor de la Medina faptul de a-i fi primit si au cerut să le fie „extrădați“. Această 
cerere, precum și violențele de care ar fi trebuit să fie însoţită executarea ei au 
sudat noua comunitate și au făcut din ea o entitate politică. 

Mahomed cunoaște în acest moment toate satisfactiile și toate greutățile 
unui conducător de cetate, ale unui șef de stat. Trebuie să organizeze apărarea 
împotriva atacatorilor. Trebuie să administreze orașul în funcție de compli- 
citatea (pe care singur o ghiceste sau care i se dezvăluie) dintre unii locuitori 
ai Medinei si inamicul din afară. Trebuie să ţină cont de jocul dublu al unora. 
Cunoaste victoria și înfrângerea. Cunoaște diplomaţia, tratatele. Cunoaste, 
în sfârșit, victoria triumfală odată cu recucerirea Meccăi, orașul care îl 
respinsese chiar în momentul când el îi dăruia o revelaţie care avea să-l 
determine să capituleze. 

Are loc o adevărată cotitură, după cum subliniază în mod unanim tradiţia 
eruditä, atât islamică, cât și neislamică, insistând asupra clarificării revelatiei 
în texte din perioada de la Mecca si texte din perioada Medinei. Revelația care 
continuă va răspunde de aici înainte noilor probleme care se vor pune. Dar, 
în același timp, enunţând diverse norme pornind de la cazuri particulare, 
revelația nu-și va pierde tonalitatea de mesaj divin. Profetul și tovarășii săi 
concep noua situație ca pe o altă încercare la care îi supune Dumnezeu, probă 


16. Negustor bogat din Mecca, al doilea convertit după Khadija. Este prietenul și 
viitorul socru al Profetului, care avea să devină la moartea acestuia, în anul 11 de la hegira 
(632), primul khalifa (etimologic: ,succesor“). A murit în anul 13/634. 

care servește telului divin: mesajul dictat, purtător atât de evident al semnului 
atenției divine acordate peripetiilor personale și colective, prescrie metodele 
care trebuie adoptate pentru a urma legea divină pas cu pas, ţinând cont de 
schimbările intervenite în viaţa indivizilor și societăţilor (3, 4—7). Modul în 
care exegetii au știut să pună în valoare aceste indicaţii a variat, desigur, în 
funcţie de diversele temperamente și circumstanţe... Divergentele asupra 
acestui punct esenţial, și veșnic actual, s-ar cuveni să fie analizate — și, astfel, 
în mod sigur, aplanate — în lumina acestei observaţii. 

Revelația continuă de fapt până în momentul așa-numitului Pelerinaj de 
Adio (martie 632) la Mecca, în timpul căruia Profetul rostește o predică so- 
cotită testamentul său spiritual. De altfel, unele versete din Coran care i-au 
fost revelate anunțau apropiatul sfârșit al misiunii sale: 


Astăzi v-am împlinit legea voastră și am săvârșit asupra voastră harul meu și v-am 
dat Islamul ca lege (5, 5). 


A-I SUCCEDA PROFETULUI? 


Profetul a murit trei luni mai târziu, în acest al zecelea an de la hegira, la 
Medina, acolo unde continuase să trăiască. Acolo se află mormântul său; tra- 
ditia îndeamnă, dar nu obligă, să-i fie vizitat mormântul cu ocazia unui 
pelerinaj la templul lui Dumnezeu unicul. 

Mahomed nu-și stabilise succesiunea; majoritatea musulmanilor au văzut 
în acest lucru un semn divin: comunității de credincioși îi revenea sarcina de 
a-și alege conducătorul.!7 Or, această comunitate îi includea pe locuitorii 
ambelor orașe, Mecca și Medina, și era deci necesar să fie menajată suscep- 
tibilitatea tuturor. Atunci s-a recurs la o decizie conformă uzajului din punctul 
de vedere al fiecăreia dintre părți: convocarea Nidwa (Adunare) în care erau 
reprezentate toate clanurile și triburile cetății. 

O primă propunere făcută de cei din Medina a părut celor mai înţelepţi 
plină de ameninţări față de coeziunea comunității: „Un print dintre ai voştri 
si un print dintre ai noștri.“ Așa încât membrii comunității au primit cu usu- 
rare propunerea lui Omar (care ar fi avut de altfel suficiente atuuri pentru a-și 
susține propria campanie) de a-l desemna pe Abu Bakr. Acest om cu experiență 
si foarte evlavios îl insotise pe Mahomed în exod, când acesta se hotărâse să 
emigreze la Medina; Profetul îl însărcinase să conducă rugăciunea când ultima 
suferință îl impiedicase să o facă el însuși. 


17. Un anumit verset a atras atenţia contemporanilor săi, datorită semnificației sale de 
mare actualitate: „Și Mahomed nu e nimic altul decât un trimis. Înaintea lui au murit [alți] 
trimiși. Însă dacă ar muri el sau ar fi ucis, v-aţi întoarce iar pe urmele voastre?“ (3, 138). 

Omar, om de stat energic și riguros, i-a succedat lui Abu Bakr, după moar- 
tea acestuia (634). La moartea lui Omar, a existat propunerea de a-l alege pe 
Ali, văr si ginere al Profetului; el a refuzat datorită unor retineri, dar si din 
modestie. Alegerea a înclinat atunci spre Othman (644). Membru al aristo- 
cratiei din Mecca, ginere al Profetului, cu legături în cele mai importante 
familii, el a avut slăbiciunea de a permite anturajului său să aibă prea multă 
influență în coordonarea afacerilor publice. Acest fapt a nemulțumit alte 
familii. Rezultatul: a fost ucis de un exaltat. 

Ali a fost ales al patrulea calif. Avea 52 de ani (656). Este neîndoielnic 
faptul că Ali trăise până atunci liniștit situaţia care-i fusese dată. Abia mai târziu 
a apărut, de exemplu, ideea de a se da o interpretare „testamentară“ elogiului 
public și susținut pe care Profetul i-l adusese lui Ali, cu aproximativ doi ani în 
urmă, cu ocazia unui incident militar. Aceste cuvinte de susținere — cu a căror 
materialitate toate mărturiile sunt de acord — fuseseră rostite în fața trupelor, 
în urma unei mișcări de contestare datorate severităţii prea mari a lui Ali; după 
majoritatea comentatorilor, cuvintele respective nu avuseseră drept scop decât 
stoparea contestaţiilor dăunătoare disciplinei militare. După secole, unii 
politicieni au transformat comemorarea lor în solemnitate politico-religioasă.!8 
Pentru moment, partizanii si adversarii lui Ali nu aveau altă preocupate decât 
să observe modul în care noul calif va trata diferitele „dosare“... 

Primul dosar era deosebit de delicat: pedepsirea asasinului predecesorului 
său. Problema era foarte spinoasă; apăreau mereu acuzații fictive din partea 
rudelor lui Othman, faimoșii Omeiazi. Conflictul își avea rădăcinile foarte 
adânc în trecutul arabilor, iar ramificatiile sale erau foarte complexe. Abu 
Sufyan, tatăl lui Mu'awiya, șeful clanului omeiad, fusese un dușman în- 
crâncenat al islamului si al profetului său. El participase la expedițiile în care 
locuitorii Meccăi și aliaţii lor se confruntaseră cu Mahomed, aliat cu cei din 
Medina. Figurase printre cei din urmă apărători ai Meccăi, a cărei predare o 
negociase, convertindu-se imediat după aceea la islam (630). Faptul că fiul 
său ocupase funcţia de guvernator al Siriei nu fusese pe placul tuturor. Or, 
tocmai acest fiu, Mu'awiya, era promotorul răzbunării morţii lui Othman. 
Ali, rezistând pretențiilor acestuia, manifesta în același timp rezistența îm- 
părtășită de numeroși tovarăși ai Profetului față de promovarea putin cam 
prea rapidă printre tovarăși (s4häba, plural de s4hib) a acestor credincioși 
veniţi în rândurile lor în ceasul al doisprezecelea. Cele două părţi au intrat în 
conflict deschis. În 658, s-a recurs la un arbitraj care, prin naivitatea repre- 
zentantului lui Ali, a dus la desemnarea lui Mu'awiya drept calif. 


18. Această sărbătoare, numită ‘Id al-Ghadir (Sărbătoarea Bălții), după numele 
Ghadir al-Khumim („Balta al-Khumim “), teatru al evenimentelor din 962. 

Evenimentele anului 658 au fost decisive. 

Unii musulmani au considerat că arbitrajul acceptat de Ali rezolva problema 
juridică, dincolo de tot ce s-ar fi putut gândi în legătură cu valoarea candidaților 
si chiar cu desfășurarea operațiunilor. Alţii au considerat că arbitrajul nu putea 
pune în discuţie drepturile lui Ali la succesiune. În fine, o ultimă categorie a 
considerat că Ali greșise acceptând arbitrajul și-i nega calitatea de calif. Primii 

Prima scindare în sânul comunităţii musulmane capătă astfel o conotație 
politică, fapt ce va continua, desigur, să o marcheze, fără a autoriza însă igno- 
rarea conotatiilor propriu-zis religioase. 

Treptat, într-adevăr, revendicarea siitä a alunecat de la dreptul lui Ali de a 
fi cel de-al patrulea calif la dreptul lui de a-i succeda, fără alegere, vărului său. 
Acesta a fost un pas pe care se înţelege că multi musulmani nu l-au putut face, 
nici chiar atunci când împărtășeau admiraţia siütilor pentru personalitatea 
strălucitoare a lui Ali ori împărtășeau, ba chiar mai mult decât atât, rezervele 
față de membrii noii dinastii. Considerentul pe care își fondau rezerva a fost 
următorul: conducerea musulmanilor nu trebuia să se bazeze pe ereditatea 
Profetului tocmai pentru că ea trebuia să se bazeze pe moștenirea lăsată de 
el... Or, această moștenire era Coranul, al cărui text îi fusese revelat, alături 
de ansamblul învățăturilor sale, numit hadith, extins la ansamblul faptelor sale, 
numit Sunna”? — de unde denumirea de „sunniţi“. 

A fortiori, apariţia revendicării unui „drept dinastic“ al moștenitorilor lui 
Ali a accentuat divergenta, ceea ce, printr-o lege a istoriei credințelor, a accen- 
tuat radicalizările. Recurgerea la desemnarea prin alegeri sau cooptarea deti- 
nătorului autorităţii era conformă obiceiurilor arabilor din deșertul Arabiei de 
Nord. Dar ea a suscitat o serie de rezerve printre arabii de origine sud-arabică 
si, mai mult, printre musulmanii de alte origini. Astfel, alimentată de alte 
tradiţii sacerdotale și politice, și-a făcut discret apariţia o anumită nostalgie 
după un mod de transmitere mai „mistică“ a cunoașterii divine și a autorității 
aflate în legătură cu aceasta. 

De altfel, Ali însuși a fost ținta intransigentei ultralegitimiste a kharijitilor 
(etimologic: „secesioniștii“), care îi reprosau faptul de a fi permis să-i fie 
contestată autoritatea. Ali a fost asasinat de unul dintre aceștia, la Kufa, în 
Irak, în 661. 

Fiul său, Hassan (Hasan) a fost ales pentru a-i succeda. Şase luni i-au fost 
de ajuns pentru a înţelege că membrii clanului advers nu vor da înapoi în fața 
unui război fratricid, care ar fi fost fatal comunității musulmane. El și-a oferit 
abdicarea în favoarea lui Mu 'awiya, în timp ce Mu'awiya a acceptat la rândul 
său limitarea gestului de renunțare a lui Hassan pe durata propriei sale vieți. 


19. Cf p. 280. 

19. Cf p. 280. 

de Sunna. Șiitul este convins de pertinenta adevărurilor credinței provenind 
dintr-o altă sursă: cuvântul „imamului epocii“. Imamul este astfel învestit 
cu atribuţii care au o cu totul altă dimensiune decât atribuţiile califilor, suc- 
cesori, dar nu și înlocuitori, ai Profetului. De aici importanța acordată de 
şiiţi „identificării imamului epocii“, mergând până la a face din această 
identificare o condiţie a mântuirii credinciosului. 

Divergenta nu se reduce la simple lupte pentru succesiune. Este necesar să 
se facă distincția între, pe de o parte, pretențiile unor familii (conducătoare 
sau nu) la titlul de șerif (sharif înseamnă, etimologic, „nobil“), întemeiate pe 
o genealogie care ajunge până la Profet (este cazul dinastiilor conducătoare 
din Maroc si Iordania) si, pe de altă parte, controversele cu privire la titlul de 
imam. Chiar dacă, până la un anumit punct, se întâmplă ca aceste două 
probleme să se confunde. Genealogia descendenților lui Ali, a Alizilor, pune 
în lumină, fără a se confunda cu ea, cronologia evoluţiei care a dus la repartizarea 
actuală a diferitelor ramuri ale islamului în lume; se înţelege că sunt socotiți 
musulmani toți cei care se proclamă musulmani, fără a trece cu vederea opinia 
altor musulmani despre legitimitatea unei astfel de apartenente. 


DIVERSELE RAMURI ALE ISLAMULUI: 
SUNNITI, KHARIJITI ȘI SIITI 


Scindarea în trei ramuri care a avut loc odată cu marea schismă din anii 
655-661, pe care istoriografia musulmană o numește „Marea discordie“, stă 
la originea actualei repartizări geografice a musulmanilor: sunniti (90% dintre 
musulmani), kharijiti (0,2%) si şiiţi (9,8%), dintre care majoritatea (80%) 
se află în Iran. 

Din aceste ramuri principale derivă diferitele subramuri cu denumirea lor 
actuală; în total, aproximativ douăzeci de subramuri — apărute la diverse date, 
între care unele foarte recente — sunt reprezentate în zilele noastre în mod 
inegal în diferite regiuni ale lumii. 


Predominanta sunnismul ui 


Cele patru școli sunnite înglobează singure 90% dintre musulmani: male- 
kismul (Maghreb, sudul Egiptului, Africa occidentală), hanefismul (predo- 
minant în Turcia si în ţările care au fost sub dominație turcă, altele decât 
Maghrebul si Egiptul, unde nu constituie decât o minoritate), șafiismul (majo- 
ritar în Indonezia, Malaysia, Filipine, prezent în Egipt, Caucaz, Asia Centrală, 
Yemen și Palestina) și hanbalismul (Arabia Saudită și Qatar). Fondatorii aces- 
tor școli au trăit ori și-au desfășurat activitatea în secolele al VIII-lea și al IX-lea. 

Qadyantii și lahoritii, separați din ahmaditi (al căror întemeietor a murit în 
anul 1908), nu totalizează mai mult de 500 000 de fideli. În general emigranți 
originari din subcontinentul indian și instalați în Africa de Vest, apartenența 
lor la islamul sunnit este adesea constatată sau, cel puţin, privită cu suspiciune. 


Ibaditii sunt urmașii acelor kharijiti, ultra-legitimiști, care au încetat să-l 
mai susțină pe Ali în 657; ei chiar l-au combătut, imputându-i faptul că a acceptat 
ca problema conducerii comunității musulmane să facă obiectul unor negocieri 
între simple ființe umane. Ca urmare a derutei provocate de dezamăgirea suferită, 
ei cred, asemenea șiiților, în necesitatea existenţei unui imam al întregii comunități 
musulmane sau, la nevoie, pentru fiecare dintre grupurile sale constitutive; dar 
acest imam este „ales în conclav secret“ de către respectiva comunitate și nu 
trebuie să îndeplinească nici o condiţie legată de origine. Numărul lor se ridică 
în prezent la circa două milioane; sunt majoritari în Oman, în Algeria populează 
oazele din zona Mzab, iar în Tunisia o parte a insulei Djerba. 

Rigorismul puritan al kharijitilor îi determină să îi excludă din islam pe 
păcătoşii vinovaţi de încălcări majore, după cum îi împinge să se revolte 
împotriva puterii nelegitime sau exercitate în mod nelegitim: aceasta a făcut 
ca, de-a lungul istoriei, ei să fie vârful de lance al câtorva revolte populare, chiar 
secole de-a rândul (potrivit unui destin care îl amintește pe cel al quakerilor), 
comercianți și oameni de afaceri reputați, atât în țara lor de origine, cât și în 
coloniile unde au emigrat, datorită dinamismului, onestitätii scrupuloase si 
solidarității lor. 


Varietatea diferitelor ramuri ale şiismului 


Siitii pot fi clasificați potrivit unui criteriu istorico-teologic, data apariţiei 
credinţei lor fiind legată, pe bună dreptate, de evenimente „genealogice“. Toţi 
recunosc într-adevăr statutul de imam al lui Ali, precum și nevoia comunității 
umane de a avea un imam în viață, singurul acreditat pentru a arăta calea cea 
dreaptă, fie interpretând Scripturile, fie (în măsuri diferite, în funcție de 
ramurile siismului), aducând completări autorităţii principale. Toate școlile 
recunosc că descendența lui Ali este îndreptățită să exercite această autoritate. 
În privința celor doi fii ai lui Ali, Hassan și Hussein, nu există nici o divergență. 
Cu atât mai mult cu cât circumstanțele tragice ale morţii lui Hussein i-au creat 
o aureolă de martir. Dincolo de aceste considerente, au existat mai multe scin- 
dări, bazate pe diferenţele de interpretare atât a statutului imamului, cât și a 
modului său de desemnare. 


ISLAMUL 281 


Kaysaniti si mukhtariti: primogenitura Alizilor. Adoptând o logică de 
primogenitură în clanul Alizilor, kaysanitii și mukhtaritii au considerat că 
Hussein ar fi trebuit să-l aibă drept succesor nu numai pe fiul său, ci și pe 
fratele său născut după el, Mahomed ibn al-Hanafiyya, născut din cea de-a 
doua căsătorie a lui Ali încheiată după moartea primei soții, Fatima, fiica 
Profetului. Astfel, ei se opuneau celor care considerau că dreptul la succesiune 
ar trebui să se limiteze la copiii născuţi de Fatima, adică la descendenții 
Profetului însuși. Această mișcare nu și-a atins scopurile: imediat după moartea 
lui Mahomed ibn al-Hanafiyya a avut loc între adepţi o scindare semnificativă. 
Unii au făcut legământ de credință față de unul dintre descendenții săi, alții 
au afirmat că „imamul rămăsese ascuns“ și că, în consecință, comunitatea 
continua să trăiască sub autoritatea lui, așteptându-i întoarcerea la sfârșitul 
vremurilor. Ei inaugurau astfel o doctrină care avea să adâncească falia care îi 
separă pe sunniti de şiiţi. Doctrina imamului ascuns avea să capete forme mai 
sofisticate odată cu apariţia celor două mari ramuri ale siismului: cei care cred 
că această „apoteoză“ este legată de cel de-al șaptelea imam (septimani) și cei 
care o cred a fi legată de cel de-al doisprezecelea (duodecimani). 


Zaydismul: un siism rationalist. Între timp, a luat naştere o formă de siism 
care s-a separat și se separă continuu de trunchiul de bază: zaydismul, majoritar 
în prezent în nordul Yemenului. 

Susţinătorii acestei doctrine au considerat că, circumscrisă descendentei 
Fatimei, regula succesiunii în ordinea primogeniturii trebuia prioritar respec- 
tată, iar apoi se ţinea seama de drepturile celui mai în vârstă; astfel, la moartea 
fiului lui Hussein, Zayn al-Abidin, cel de-al patrulea imam, zaydiţii l-au re- 
cunoscut ca succesor pe decanul de vârstă al familiei, respectiv pe fratele 
născut imediat după el, Zayd. Zayditii (cunoscuţi și sub numele de partizanii 
celui de-al cincilea imam) sunt încă majoritari în prezent în nordul Yemenului. 
Înaintea instaurării regimului republican în această țară, dinastia conducătoare 
se proclama urmașa unui descendent al Fatimei, prin Hassan, ceea ce, potrivit 
regulii de primogenitură, se opunea dreptului celui mai vârstnic. 

De altfel, există și alte elemente distinctive ale dogmei zaydite. Puternic 
marcată de raționalismul mu tazilit, ea limitează preeminenta descendenților 
lui Ali și ai Fatimei la un drept, conditional, de a exercita funcţia de imam: 
este necesar ca desemnarea lor să aibă loc și pe baza unor calități morale și 
intelectuale. Astfel, într-un anumit moment istoric poate exista un imam, în 
alt moment pot exista mai mulți, iar în altul nici unul. De alfel, zayditii neagă 
eventualilor imami orice capacitate de cunoaștere supranaturală și orice putere 
miraculoasă, ceea ce îi apropie de sunniti si îi distinge de siitii partizani ai celui 
de-al şaptelea și, respectiv, al doisprezecelea imam (septimani si duodecimani). 

Septimanii: un mänunchi de minorităţi contrastante. Aceştia, după cum 
arată și numele, recunosc șapte imami succesivi, adică după cel de-al patrulea 
imam Zayn al-Abidin (mort în 712), pe fiul acestuia Mahomed al-Bagir (al 
cincilea imam), pe nepotul acestuia Jafar al-Sadiq (al șaselea imam, mort în 
765). Stră-strănepotul lui Hussein, Ismail, menit să devină cel de-al șaptelea 
imam, a murit în 762, cu trei ani înainte de moartea tatălui său. 

De aici o problemă de „succesiune“: cel de-al șaselea imam îl desemnase 
ca succesor pe fiul său mai mic, Musa al-Kazim. În numele dreptului celui 
mai vârstnic, o fracțiune a siitilor a apărat drepturile primului născut al fiului 
celui mare, cel de-al șaptelea imam, Ismail. Deși reprezintă o minoritate în 
sânul unei minorități (circa un milion față de un miliard de musulmani câți 
există în prezent), partizanii celui de-al șaptelea imam — sau ismailitii — au 
jucat un rol important în istoria islamului, mai ales în istoria imaginii islamului. 
Fiecare dintre ramificații, uneori chiar inframinoritară, a avut rolul său în 
această istorie. 


Fastul fatimid si particularismul druz. Există o legătură între ismailiti si 
fatimizi (909-1171), care au domnit la Mahdia, apoi la Kairouan, în Tunisia, 
înainte de a-și stabili o nouă capitală, Cairo, înființată în anul 969. 

Acestei dinastii îi aparține califul al-Hakim (mort în 1021), care s-a pro- 
clamat dumnezeu și, sub acest titlu, și-a marcat atotputernicia prin revocarea 
Coranului si, în paralel, prin distrugerea Sfântului Mormânt de la Ierusalim. 
El şi-a găsit un epigon în persoana lui Darazi, eponimul actualilor druzi din 
Palestina, Siria și Liban, unde au jucat și mai joacă un rol politic important, 
avându-i ca figuri de referință pe șefii clanului Jumblat. Din ramura lor derivă 
o formă de cult care afirmă în termeni proprii divinitatea lui Ali, A/i-ilahi 
(partizanii lui Ali-Dumnezeu), reprezentată de câteva mii de adepţi în Irak 
si Iran. 


Hassasinii: un ordin conspirator. Mai târziu, în timpul conflictelor dinastice 
care au marcat sfârșitul dominaţiei fatimide (1094), a început să se contureze 
o mișcare cunoscută în epoca respectivă sub numele de Fidäiyya (literal: oa- 
menii sacrificiului), Batiniyya („oamenii adevărului interior, ezoteric“) sau 
Ta limiyya („oamenii fideli doctrinei“), dar pe care europenii o cunosc sub 
denumirea de „secta asasinilor“ (de la hashshashin, literal: „consumatori de 
haşiş“), ai cărei șefi succesivi au fost desemnaţi cu numele romanesc de „Bătrânii 
muntelui“. Partizanii acestei credințe aveau ca obiectiv triumful cauzei ismaelite 
autentice (cea pe care o susțineau ei, ramura #izari) în faţa unui ismaelism 
declarat ilegitim, cel reprezentat de cealaltă ramură a Fatimizilor, musta li, din 
care descind sulaymanitii, instalați actualmente în Yemen, si danditii, grupaţi 
în Gujarat, în India. 

Secta practica o îndoctrinare sistematică a adepților săi (îndeosebi a celor 
pe care îi pregătea pentru misiuni teroriste), un fel de spălare a creierului, în 
care folosirea drogului trebuie să fi avut un anumit rol, însă cu siguranță mai 
mic decât cel descris în povestirile romantate ale lui Marco Polo, care se bazau 
pe informaţii din auzite (el a traversat regiunea în 1271). Se înțelege că mem- 
brii grupării ża limiyya, fideli vocației lor bätinite (ezoterice) nu s-au consacrat 
cu toții si nici în exclusivitate formării acelor „comandouri“ ale morții. Ei au 
creat și biblioteci, încurajând cercetarea științifică: ismaelismul considera cos- 
mologia și ansamblul științelor Universului ca o etapă, ca o formă a cunoașterii 
lui Dumnezeu. 


Gruparea agha-khan. Din ismaelismul septiman (nizari) se consideră că 
fac parte membrii grupării agha-khan. Fi sunt recunoscuți ca succesorii celui 
de-al şaptelea imam „divinizat“, sub denumirea de „gruparea agha-khan“ după 
titlul acordat strămoșului lor Ali Shah de către un șah al Persiei care intenţiona 
să facă din țara sa locul de întrunire al șiiților septimani, așa cum era deja 
pentru sitii duodecimani. Ei împărtășesc convingerea celorlalți şiiţi că sarcina 
de a preleva așa-numitul khums (o cincime din venitul fiecărui credincios) îi 
revine reprezentantului imamului (chiar dacă nu are de administrat un stat 
secular). Primesc de la adepții lor sume considerabile care le finanţează activi- 
tätile, fundaţiile, precum si un mod de viaţă în raport cu responsabilitätile lor 
de gestionari ai acestui patrimoniu. 


Qarmati si Alaouiti: egalitarism mistic. În momentul în care, în numele 
doctrinelor septimane, prospera dinastia fatimidă, începea să se dezvolte o altă 
formă de siism; aceasta repunea în discuţie contestärile ancestrale privind 
raportul de inegalitate a averilor și condiţiilor sociale, propovăduind și pro- 
mitând o împărțire mai justă a fericirii, începând chiar cu această lume. 
Qarmatii, al căror nume este legat de fondatorul sectei, irakianul Hassan 
Qarmat, sunt destul de numeroși. Ei nu au reprezentat doar o ameninţare 
ipotetică, căci au ajuns să controleze teritorii deloc neglijabile în Arabia și 
Bahrein. Au rămas întipăriți în memoria musulmanilor datorită raidului 
întreprins la Mecca (930), de unde au adus Piatra neagră. Aveau s-o înapoieze 
abia douăzeci de ani mai târziu, permitându-si luxul de a însoți gestul de 
restituire de un „tract“ elocvent: „Din poruncă am luat-o, la poruncă o dăm 
înapoi.“ Pentru a oferi o imagine a complexității problemelor istorice, sem- 
nalăm faptul că în epocă circula zvonul că Fatimizii negociaseră această res- 
tituire... Iar pentru a sugera complexitatea problemelor actuale, semnalăm 
faptul că, dacă nu mai există Qarmati, exista însă fără îndoială o anumită 

înrudire între doctrina lor și cea a nusayritilor, apäruti în secolul al X-lea si 
din care derivă actualii Alaouiti, grup etno-religos căruia îi aparţine actualul 
președinte al Republicii Arabe Siriene, Hafez al-Assad. 


Duodecimanii din Iran: un şiism majoritar. Duodecimanii nu diferă de 
septimani numai în privința identității succesorului celui de-al șaselea imam, 
care pentru ei este Musa al-Kazim, fratele lui Ismail, a cărui descendență este 
îndepărtată de la succesiune pentru simplul motiv că el a murit înainte de a 
putea deveni imam. Lor le este caracteristică și credința că imamii s-au 
succedat, pe linia descendentei lui Musa al-Kazim, conform dreptului celui 
mai vârstnic, până la cel de-al doisprezecelea imam, numit al-Imam al Mahdi 
al-Muntazar (,Imamul cel bine îndreptat si așteptat“), întruchipare a lui 
Dumnezeu. Acesta din urmă nu a murit. El a dispărut privirilor oamenilor, 
care trebuie să creadă în continuare că sunt încă îndreptati de către el... 

După căderea Fatimizilor, în timp ce alte ramuri ale șiismului septiman 
se marginalizau, repliindu-se pe poziţii etno-centriste teoretizate chiar de unii 
dintre ei (este cazul Druzilor, care, de secole, consideră „închisă“ afilierea la 
confesiunea lor), adeziunile cele mai numeroase și mai semnificative din punct 
de vedere politic au avut loc în favoarea ramurii duodecimale a șiismului. 

Într-o primă etapă, șiismul a fost într-adevăr adăpostul „teologic“ al mu- 
sulmanilor nearabi, ca reacţie la politica arabocentristă a Omeiazilor.2! Sub 
primii Omeiazi, islamizarea a fost însoțită într-adevăr de o preponderență 
etnică a arabilor, mergându-se până la reducerea nearabilor la un statut de 
muwalla (literal: „vasali“), aflați sub tutela unui wz/yy („suzeran“ sau cel putin 
nas"). Această măsură extremă nu a constituit obiectul unei revizuiri decât 
sub domnia celui de-al optulea calif omeiad (Umar ibn Abd el-Aziz), suveran 
deosebit de evlavios care, în mod semnificativ, a interzis să i se aducă injurii 
lui Ali de la amvon, obicei instituit după tragicele evenimente sângeroase de 
la Kerbala, din 685. Ceea ce ne face să ne întrebăm dacă și alte forme, mai 
subtile, de segregatie au fost durabile și resimtite ca atare în mod durabil. 

Într-o a doua etapă, Abasizii — ajunși la putere în 732 graţie sprijinului con- 
ju gat acordat de mișcările siite și ale curentului shu ‘biyya („naționalism“) — 
s-au arătat cel putin toleranti în privința difuzării ideilor lor. Mai târziu, între 
932 si 1055, dinastia, aflată în decadentä, s-a văzut în situaţia de supunere 


21. Aceștia din urmă nu ascundeau faptul că întemeiau un regim politic, declinân- 
du-si pretenţia de a continua o perioadă profetică sau post-profeticä încheiată cu cei patru 
Khulafä Räshidün („Califii ortodocşi“). Din acest punct de vedere, cuvintele lui Mu'awiya 
prin care s-a declarat „primul rege al islamului“ au fost interpretate si ca o marcă de mo- 
destie, un fel de non sum dignus. Cu condiţia, desigur, de a considera că nici o ființă 
umană nu putea aspira la o asemenea demnitate... 

totală față de „primarii de palat“ ereditari: buyizii, siitii; ei au avut ideea mul- 
tor măsuri instituţionale si culturale care au dus spre această situație. În fine, 
dinastia safavidă a ajuns la putere în Persia (1501—1732) şi a revendicaro linie 
de filiatie cu imamii: a promovat siismul duodeciman de la statutul lui 
minoritar la statutul de religie de stat pe care l-a și păstrat. 

Un punct esenţial al dogmei lor îl constituie faptul că imamul ascuns, după 
„apoteoza“ sa, își exercită autoritatea asupra fidelilor prin intermedierea, nu 
numai admisă, ci și impusă, a unei ierarhii, totalmente sui generis de mujtahid, 
literal, „oameni care întreprind strădania (tihäd) de a căuta adevărul“. Acești 
călăuzitori au titluri care le evocă atribuţiile și competențele: m0/l4h (stăpân, 
domn), ayatollah (semnul lui Dumnezeu), hojjatolislam (argumentul islamului). 
Problema, dezbătută de-a lungul secolelor, a fost aceea de a discerne dacă 
această ierarhie trebuia să se supună puterii politice sau să o supună. Sub 
ultimul monarh al ultimei dinastii (cea fondată în 1925 de Reza Pahlavi), 
Persia, devenită în 1935 Iran, a fost teatrul unei evoluţii moderniste care ur- 
mărea acordarea prioritätii puterii monarhice asupra ierarhiei religioase. Lupta 
s-a sfârșit în favoarea propovăduitorilor religiei, pe care masele i-au identificat 
cu toate aspiraţiile lor nationaliste si egalitariste. Întemeierea unei republici 
islamice, în 1979, a institutionalizat ierarhia propriu-zis ecleziastică a mujta- 
hizilor care avea în frunte un Nb al-Imäm (literal, „vicar“ al imamului) — 
ayatollahul Ruhollah Khomeyni (1902-1989), care refuza să i se atribuie titlul 
de imam, titlu pe care însă adepții săi și mass-media occidentală i-l acordau si 
continuă să i-l acorde chiar și după moartea sa... 


IZVOARE SI FUNDAMENTE 


În mod obișnuit, religiei islamice i se atribuie patru „izvoare“ sau „funda- 
mente“: Coranul, tradiția Profetului, consensul și reflectia. 

Primele două izvoare sunt Scripturile, între care musulmanul distinge în 
mod absolut Coranul, textul revelatiei transmise Profetului, de Sunna, termen 
tradus în general prin „Tradiţie“ (etimologic: „Conduita“ Profetului, așa cum 
o stabileşte și o relatează Tradiţia). Aceasta din urmă cuprinde Hadith (literal, 
„vorbele“, „spusele“) si faptele Profetului. 

Aceste spuse și fapte au constat adesea în interpretări ale textului coranic, 
făcute uneori la cererea tovarășilor și apropiaților Profetului. Dar nici un mo- 
ment spusele Profetului nu au fost confundate cu textul coranic. Profetul cerea 
să fie consemnată revelația pe măsură ce îi era dezvăluită, iar el o transmitea, 
dar interzicea notarea propriilor sale cuvinte. Alcătuirea textului Coranului s-a 
făcut pornind de la aceste „note“, în perioada imediat următoare morții 

Profetului (si, de altfel, urmând indicaţiile sale), în timp ce Hadith a fost scris 
upă metode“* corespunzătoare unei mosteniri exclusiv si în mod deliberat orale. 
d tode?? t st lusiv s d deliberat oral 
ei mai cunoscuți traditionalisti sunt incontestabil Bukhari (mort în 
C ti traditionalist t testabil Bukh t 
256/870), autor al lucrării /&mi al-Sahib (literal, „Compendiul autenticului“) 
si Muslim (mort în 261/875). Cele două lucrări ale lor sunt numite 4/-Sahihayn 
(„Cele două autentice“). Însă mai există și alte lucrări foarte apreciate, dintre 
care cele pe care le-au stabilit fondatorii diverselor școli (madhhab), fiecare în 
funcţie de metoda sa de clasificare. Celelalte două izvoare sau fundamente sunt 
de fapt metode: żjtihäd (etimologic: „efort“ de reflecţie) si m4" (etimologic: 
„unanimitate“). Or, a devenit o modalitate clasică de a caracteriza o școală de 
gânditori (madhhab; etimologic: „manieră de a merge“, „orientare“) în funcție 
de ponderea pe care a acordat-o, în comparație cu celelalte şcoli, fiecăruia 
» pi 
dintre izvoare. 


Scolile 


Este de la sine înţeles că disensiunile majore pe care le-am evocat au stat 
la originea unor școli de gânditori diferite. Prin urmare, nu este de mirare că 
există o școală kharijită corespunzătoare curentului care a dat naștere mișcării 
de secesiune în urma concesiilor făcute de Ali. 

Este la fel de normal, de asemenea, să existe cel putin câte o școală pentru 
fiecare ramură a siismului: una dintre cele mai cunoscute, cea care reflectă 
credinţele siitilor duodecimani, se inspiră din lucrările lui Ja far al-Sädiq (669— 
765), strănepotul lui Ali; datorită acestei calităţi, septimanii si duodecimanii îl 
consideră cel de-al șaselea calif și, în plus, datorită autorităţii sale științifice, o 
sursă ezoterică. Credinţa în funcţia de intercesori și de dascăli ai imamilor, a 
asa-numitilor #4 jb („vicar“: era titlul ayatollahului Khomeyni) și a membrilor 
ierarhiei mujtahizilor, autorizaţi să practice #jtihad (efortul de reflecţie personală) 
care îi îndreptățește să constituie marja ‘at-taglid (punct de referință, model de 
imitat) pentru credincioși, atrage după sine faptul că aceste autorități au 
competența de a interpreta Legea Divină, ba chiar de a o modifica. 

Nu este însă de mirare că șiismul duodeciman a fost zguduit de întrebări 
privind cadrul, modalităţile și limitele exercitării acestei reflecţii personale, 
fiind bine înțeles faptul că dezbaterea este limitată la cercul mu jtahizilor, dintre 
care credinciosul trebuie să își aleagă un călăuzitor, un model de imitat. 


22. Metoda riguroasă a culegerii și evaluării autenticităţii spuselor adunate duce la o 
clasificare a hadith în mutawtir (recurent), sahih (exact), þasan (bun) si daif (slab), în urma 
identificării fiecărui element al așa-numitei silila (lanț) a îsnâz-ului (faptul de a sprijini 
atribuirea unor spuse cuiva) printr-o veritabilă procedură de „apel la recuzare“: redutabilul 
tajrih, care evocă sarcina „avocatului diavolului“ în procesele intentate cu prilejul canonizării. 

Ruptura s-a produs între zkbari (deţinătorii de zkbbâr, plural de khabar, 
„informaţie transmisă“) si uşuli (deţinătorii de 5%, pluralul de '2s/, „fundament, 
principiu“). Primii consideră că autoritatea „călăuzitorului“ se limitează la 
reproducerea a ceea ce a fost deja enunțat de către imami. Pentru usuli, muj- 
tahid-ul nu trebuie decât să rețină principiile, pe baza cărora îi este permis să-și 
edifice propria autoritate. Din 1792, Persia, devenită în 1935 Iran, a adoptat 
doctrina wsuli, ceea ce a avut drept urmare o rupere totală de credințele și ri- 
tualurile sunnite, dar, în același timp, prin întărirea considerabilă a autorității 
religioase, s-a produs și o altă ruptură între gândirea religioasă și gândirea 
progresistă sau doar pozitivistă... 

În rândul sunnitilor — adică al acelei majorităţi a musulmanilor care per- 
petuează opțiunea celor care au refuzat să considere conducerea comunității 
musulmane drept o problemă de moștenire, după cum au refuzat să accepte 
că însușirea dogmei si a Legii ar trebui să se bazeze pe sursele ezoterice — școlile 
sunt în număr de patru, ele fiind recunoscute și recunoscându-se reciproc. 
Există principii constante care au determinat modul lor de apariţie, de dez- 
voltare și diferențiere. 

Cea mai veche școală a fost întemeiată de Malik ibn Anas (mort în 795). 
Acest magistrat din Medina a lăsat o culegere de hadith (faptele și spusele 
Profetului), însoțită de un tratat de figh intitulat 4/-Muwatta (literal, „Cel 
Simplificar“, „făcut accesibil“). El inaugurează metodologia recurgerii la izvoare: 
întâi Coranul și Sunna, așa cum a cules-o el însuși, apoi, în ordine, orientările 
date de dreptul cutumiar și interpretarea personală a jurisconsultilor: în ambele 
cazuri, el consideră jmâ -ul (unanimitatea) ca pe un consens al autorităților pe 
care le cunoștea, respectiv autorităţile de la Medina care fuseseră martore, sau 
martore directe ale unor martori, ale vieții Profetului. Analiza dreptului 
cutumiar, pozitiv, și punerea ei în aplicare împreună cu învățăturile Scripturilor 
au dat naștere unor sisteme juridice și morale care frapează prin extinderea lor 
si deschiderea către un principiu esenţial: „legile“ după care funcţionează 
societățile umane trebuie să fie „îndeplinite“ și „cercetate“ în același mod și în 
aceeași măsură ca „legile“ naturii, adică drept semne ale Creatorului. Pentru 
om, considerat la nivelul colectivitätii sau individual, raporturile cu societatea 
sunt așadar tot atâtea puneri la încercare a discernământului, fapt ce implică 
reflectia si nu supunerea, în virtutea rutinei. 

Abu Hanifa, contemporanul său (născut în 700 la Kufa, în Irak, și mort la 
Bagdad, în 767), extinde „consensul“ (24°) la ansamblul comunităţii musul- 
mane. Recurgerea la jtihäd capătă sensul mai larg de „analogie“ (giyäs), căreia 
i se asociază criteriul de îsz;psân („alegerea lucrului mai bun“), criteriu precizat 
mai târziu prin noţiunea de ssrisläh („alegerea a ceea ce ameliorează, conduce 
spre mai bine“ starea comunităţii). De notat că „Părinţii întemeietori“ au avut 

cu textele izvoarelor o relaţie pe care nu o dezvăluie comportamentul de membri 
ai confesiunii care consideră că respectă textele interzicând tocmai acel „efort“ 
care le-a animat demersul. 

Ash-Shăfii (mort în 820) s-a situat pe o poziţie de arbitru între cele două 
şcoli anterioare. Dar s-a arătat mai sensibil față de riscurile pe care le-ar prezenta 
o prea mare marjă de interpretare: a acordat o mai mare importanţă ideii de 
consens, explicând-o cu un adith: „Comunitatea mea nu va fi niciodată una- 
nimă în privința unei erori.“ În același timp, noțiunea de îjm4 a căpătat o 
definiție mai largă și mai riguroasă: s-a extins la toate comunităţile din toate 
epocile, dar s-a limitat la „învăţaţi“ (‘#/4m4", de unde vine termenul „ulema“, 
este pluralul pentru ‘lim, ,savant“). Se înțelege totuși și din aceasta că 
fondatorul spera să imprime o dinamică de adaptare a normelor religioase și 
legilor sociologice. 

Ahmad Ibn Hanbal (mort în 855) este, cronologic, ultimul șef de școală 
recunoscut. Mai riguros în privința judecății personale, fie ea și deductivă, el 
considera că trebuie să se recurgă la ea doar în caz de necesitate, Acest demers 
era justificat la origine printr-o dorință de a da o lectură directă Coranului si 
Sunnei şi o anumită libertate exegezelor, potrivit exemplului pe care îl oferiseră 
fondatorii primelor școli. În particular, el s-a opus opiniei, care a căpătat 
caracter oficial prin adeziunea califului abasid al-Ma'mun, referitoare la 
„Crearea Coranului (care afirmă, în contradicție cu ideea „increării Coranului“, 
că textul coranic este o creaţie a lui Dumnezeu; fiind cuvântul lui Dumnezeu, 
textul coranic nu este un atribut al lui Dumnezeu, increat precum Dumnezeu 
însuși). Se pot imagina resorturile psihologice și intelectuale ale unei astfel de 
atitudini, dacă se ia în considerare faptul că puterea crezuse posibil să o impună 
ca pe o interpretare „a sa“. Dar se poate vedea deopotrivă la ce ar duce în alte 
circumstanţe politice fidelitatea față de demersul lui Ibn Hanbal. 

Ibn Hanbal a fost urmat, și depășit, în această cale a rigorii, de către zahiriti 
(partizani ai ideii de zähir, „aparent“, „evident“, „vizibil“). Acești discipoli ai 
lui Ibn Hazm (384-456/994—1064) au radicalizat atitudinea de respingere 
a interpretărilor batinite prea înclinate spre a căuta în spatele sensului literal 
un sens bätin („ascuns“). Dar, în mod semnificativ, această școală nu a căpătat 
dreptul de a fi recunoscută drept tradițională de către ansamblul comunității 
sunnite. 

În schimb, lumea musulmană a fost foarte profund marcată de resurgenta han- 
balismului. Fundamentalismul wahhabit a fost întemeiat de Ibn Abd el-Wahhab 
(1115-1201/1703-1787); el s-a aliat cu Mahomed Ibn Sa 'ud, strămoșul epo- 
nim al actualei familii aflate la putere în Arabia Saudită, a cărei doctrină oficială 
este wahhabismul. 

Diverse circumstanțe istorice au dus la repartiția geografică pe care o putem 
observa astăzi. Malekismul este, de departe, majoritar în Maghreb, unde există 


290 RELIGIILE LUMII 


de asemenea și importante comunități hanafite moștenitoare ale populaţiei 
otomane, precum și comunități kharijite, rezultate din cele care și-au găsit 
refugiul în zona Mzab din Algeria și în insula Djerba din Tunisia (altele sunt 
implantate și majoritare în sultanatul Oman). Hanefismul domină în Turcia 
si printre diversele populaţii turcofone. Shafiismul este larg reprezentat în 
Orientul Mijlociu și Extremul Orient... 

Dar ansamblul sunnitilor recunoaște legitimitatea interpretării teologiei 
si legii islamice în conformitate cu învățăturile unuia sau altuia dintre cei 
patru șefi de școală. Sunt recunoscute de asemenea validitatea și legitimitatea 
efortului lor de deducție personală (żjtihäd), în virtutea privilegiului pe care 
l-au avut, acela de a fi tābi ün („urmași“, ,succesori“) ai tovarășilor Profetului. 
De aici denumirea de mujtahid mutlaq (interpret „absolut“, în sens etimologic 
„fără opreliște“, ,nelimitat“) care li se dă și care îi situează ierarhic deasupra 
lui mujtahid („interpret“ fără epitet), ceea ce oricare alt musulman poate fi. 

După cum se întâmplă adesea în istoria religiilor, acest „tratat de bună 
înţelegere“ între autorităţile religioase era însoțit de o limitare a iniţiativei sim- 
plilor credincioși si de o întărire a supunerii lor față de fugaha ( plural de fagth, 
„doct“, ,invätat"). În acest sens, era deseori invocat un hadith: „Cei mai buni 
oameni ai poporului meu sunt cei din generația mea; apoi sunt cei care le ur- 
mează și apoi sunt cei care vin după ei.“ Interpretarea lui în sens limitat permitea 
rezervarea dreptului la żjtihäd (efort de interpretare) pentru zâbi ‘ün (cei care îl 
urmaseră pe Profet) și pentru z4bi ‘-t-täbi în (cei care îi urmau pe cei care îl ur- 
maseră pe Profet). După aceștia, se spunea, „ușa #tihäd-ului s-a închis". 

Acest mod de gândire s-a combinat, paradoxal, cu separarea, din ce în ce 
mai bine acceptată, între funcţiile sociale ale fz4i/-ului, însărcinat cu 
interpretarea si aplicarea dreptului religios, și cele ale suveranului (ar, 
„domn“) si ale celorlalți oameni de stat, însărcinaţi cu conducerea afacerilor 
Cetății (siyâsa, literal, „politică”); s-a conturat astfel un „domeniu rezervat“ al 
acestor fugabă, în care amir-ul nu putea interveni fără a risca să-și atragă cele 
mai grave acuzaţii cu privire la traditionalismul lui. În mod paradoxal, această 
viziune musulmană, în fond tipic laică, a repartizării puterilor, a deschis calea 
apariţiei unor situații care i-au determinat pe unii, musulmani și nemusulmani, 
să afirme că islamul este incompatibil cu laicitatea. 

Excluderea de către islam a oricărei „participări“ a omului la divinitate, ex- 
cludere care decurge dintr-o concepție vigilentä cu privire la transcendenta 
divină, pregătește conștiința musulmană să denunțe în comportamentul uman 
tot ceea ce l-ar putea face să alunece spre „asociere“, acest faimos shirk care este 
păcatul de neiertat. În islam — cel putin în islamul sunnit si sub rezerva celor 
semnalate în expunerea unor doctrine șiite — nu existăo „comuniune a sfinților“*, 


* Legătură între credincioșii de pe pământ, din Purgatoriu și din cer (n. tr.). 

nu există taina sfântă și deci nu există nici un ritual de conferire a unui ordin 
care să dea dreptul de iertare a păcatelor. Cu toate acestea, relaţia invätatilor 
religioși și a oamenilor care propovăduiesc religia cu ceilalți membri ai comunității 
musulmane ar putea degenera într-o relaţie tipică pentru raportul dintre cler și 
credincioși, cu toate consecințele ce decurg: pentru credincioșii care aspiră la 
putere, sau vor să o păstreze, tentatia de a-și asigura alianţa învätatilor („ulema“), 
eventual prin subordonarea lor; pentru aceștia din urmă, tentatia de a interveni 
în lupta pentru putere susținându-și candidaţii care corespund propriilor in- 
terese. Din motive istorice, datorită faptului că reflexul de prudență față de 
inovaţie a devenit mai puternic decât elanul către progres și înnoire, însuși acest 
concept de „ulema“ a fost, pe de o parte, limitat la ansamblul celor care apar- 
ţineau unei comunităţi, iar pe de altă parte extins la „ulema“ din orice altă 
comunitate. Aceasta înseamnă de fapt că s-au dat puteri depline de interpretare, 
în cadrul fiecărei comunități, întregului corp de clerici si în exclusivitate lui. 
Or, am văzut deja că activitatea acestor învățați era limitată la fructificarea 
tihäd-ului primelor două „generații“ de bin si zăbi %-11äbi în. Primind 
calificarea de a dirija popoare și suverani, acești învățați cunoscători ai religiei 
se văd neputincioşi când este vorba să predice și să gândească reforma. Nepu- 
tinciosi în dublu sens: pe de o parte pentru că sunt excluși de la dreptul la żjżihäd 
mutlaq („interpretare absolută“), monopol al primelor două generaţii, și pe de 
altă parte pentru că opinia lor, pentru a fi credibilă, este supusă condiţiei de 
acceptare unanimă din partea colegiului (câr se poate de real și periculos de 
nedeterminat) ,confratilor“ lor, „ulema“ din epoca și din ţara lor. Ei refuză 
dreptul de a imita marile elanuri novatoare ale prestigioșilor lor înaintași, foarte 
reale si foarte capabile de a trezi admiraţia si de a stimula vocatiile, își recunosc 
însă dreptul de a nutri față de interpretările lor o venerație care ar trebui să 
constituie privilegiul exclusiv al textelor fondatoare. 

Deoarece și-au rezervat și dreptul de a-i coopta pe alți savanți asemenea lor, 
nu rareori se întâmplă ca recuzarea żjtihäd-ului sau autorului lui (mujtahid) să 
se datoreze unei neconcordante cu textele fondatoare, refuzându-se — în numele 
respectului purtat unei literalitäti intangibile, deoarece textul este vorbire 
transcendentă — orice lectură diferită de a lor. Această problemă naște o alta: 
textele fondatoare, chiar în literalitatea lor, au exclus oare legitimitatea unei 
lecturi diferite și, mai mult decât atât: cine este calificat pentru a legitima sau 
autentifica o lectură, fie ea și literală, a textelor fondatoare? Aceste întrebări pot 
da o idee despre complexitatea problemelor pe care le ridică statutul Scripturilor 
în islam. 

Coranul 


Specificitatea statutului Scripturilor în religia islamică se află în miezul 
tuturor întrebărilor pe care le pune islamul și pe care și le pune... Dacă religiile 
Cărţii, cu care musulmanul afirmă că are atâtea afinități, au Cărți sacre, aceste 
texte se prezintă ca texte de inspiraţie divină. Coranul, în schimb, se prezintă 
ca o carte a „revelaţiei“. Este o distincţie majoră, adesea ignorată: Biblia, 
Evanghelia, pe de o parte, si Coranul, pe de alta, nu tin de concepte în întregime 
superpozabile. 


CORANUL 

Perioada de revelaţie: 612-632 

Număr de „capitole“ (sure): 114 

Număr de versete: 6536 
Număr de cuvinte: 99400 

Număr de caractere: 3116670 
Capitolul cel mai lung: 282 versete 
Capitolul cel mai scurt: 3 versete 


Coranul reprezintă integralitatea a ceea ce musulmanul consideră a fi făcut 
obiectul unei revelații pentru Profet. Nu este o culegere despre ceea ce a făcut 
sau a spus Profetul, sub imperiul unei revelații divine. Asemenea culegeri există, 
separat de Coran: este vorba despre hadith. Ele constituie o altă sursă, sau 
fundament, a dogmei și Legii, care nu se confundă cu prima. Același lucru în 
privinţa mărturiei de credință, unde menţionarea numelui de Mahomed, că- 
ruia i se alătură rolul său de mesager, nu constituie un îndemn la a-l diviniza; 
grija plină-de respect cu care sunt culese bucăţile de hadith nu lasă loc confuziei 
între vorbirea profetică și revelaţia divină. 

Timp de douăzeci de ani, un om care avea conștiința faptului că este un om, 
un simplu om, a ascultat dictându-i-se texte. El le-a transmis pe măsura revelării 
lor, nu fără a băga de seamă că prima lui datorie era să le păstreze în propria 
memorie. Aceste texte erau apoi consemnate de tovarășii și apropiații săi pe 
materialele ce le stăteau la îndemână și de care dispuneau persoane pe care nimic 
nu le predestinase unei funcţii sacerdotale: notau pe pergament uneori, dar cel 
mai adesea pe materiale mai puţin potrivite unei redactări ce avea să se do- 
vedească îndelungată și dificilă; în plus, aceste persoane erau puţin instruite. 

Profetul era analfabet, lucru ce trebuie luat în consideraţie în sensul cel 
mai strict: analfabetismul său, la o dată la care alfabetul arab data de cel mult 
un secol, nu este un indiciu al unei slabe educatii; „cariera“ sa dinainte de 
perioada profetică, aceea de „comerciant“ foarte apreciat, contrazice o astfel 
de interpretare. Se poate imagina efectul pe care l-a putut produce asupra 
mediului său aflarea primelor cuvinte care i-au adus la cunoștință acestui bărbat 

matur, fără a fi bătrân, că este chemat să primească un mesaj, să îl „citească“, 
în acel univers în care forma scrisă a științei era un lucru excepțional, apoi să 
conserve mesajul respectiv și să-l adune. 

Iată aceste cuvinte. Ele sunt „inaugurale“ mai degrabă decât augurale, 
căci Coranul ţine să facă distincția între mesager și auguri: 

Citește! În numele Domnului tău, care a făcut, 

a făcut pe om din sânge închegat! 

Citeşte! Căci Domnul tău e prea bun, 

El este cel ce (ne-)a învățat [să purtăm] condeiul, 

l-a învăţat pe om ceea ce n-a știut! (96, 1-5) 


Această „vestire“ este însoțită de tot ceea ce o face să fie „gravă“, deplină, 
dar „de nerespins“ de către cel ales să o asculte, căci Acela care îi poruncește 
să citească este însuși Acela care este autorul oricărei lecţii. Dacă istoria 
omenirii este bogată în lecţii, ale căror urme s-au păstrat, este pentru că 
Dumnezeu i-a creat pe oameni capabili să adune datele cunoașterii. Acest har 
ce li s-a dat este o misiune la care ar trebui să mediteze și pe care ar trebui să 
o considere în paralel cu alt dar pe care Dumnezeu li l-a făcut — sau mai 
degrabă li-l „face“, la prezent — prin fiecare „concepție“, plămădire înainte de 
naștere: acest strop de „sânge închegat“ este la originea nașterii fiecărei ființe 
umane: este miracolul unei geneze veșnic reîncepute a omului, imagine a unei 
geneze a Universului — asemănare tradusă prin repetarea verbului „a face“. 


„..Domnului tău, care a făcut, 
a făcut pe om din sânge închegat. 


Se stabilește astfel raportul între noţiunile care aveau să rămână inseparabile 
de această nouă autoritate divină: crearea de către Dumnezeu, de către singur 
Dumnezeu, a tot ceea ce există; prezenţa, printre componentele acestei creații, 
a unor creaturi care sunt venite să primească învățătura Creatorului unic. 

Această învățătură este constituită din semne. Ele le arată creaturilor care 
primesc învăţătura varietatea și unitatea creației manifestate în toate creaturile 
și în fiecare dintre ele. Semnele respective aparţin așadar tuturor timpurilor și 
locurilor: profeția, însoțită sau nu de un mesaj având forma și statutul de Carte, 
nu este decât un semn privilegiat printre aceste semne. Dumnezeu nu dorește 
ca oamenii implicaţi în procesul ,creatie-punere la incercare-judecatä", proces 
reeditat la infinit de-a lungul istoriei, să poată spune că nu au fost avertizați. 

Toţi observatorii sunt de acord: Coranul este omniprezent în viața fiecărui 
musulman. Este prezent în educaţia copilului, care primește învățătura coranică 
începând cu cea mai fragedă vârstă. Coranul este punct de referință pentru 
orice conversaţie, nu numai pe teme teologice, ci și literare. Lectura lui inte- 
grală, khatm, este întotdeauna, literal, „o ducere la îndeplinire“; prin ea se 

celebrează momentele festive, după cum tot ea marchează și evenimentele 
nefericite. De asemenea, pentru ca o lectură integrală să fie posibilă, se obis- 
nuieste, mai ales în Africa de Nord, să fie încredințate fascicule de Coran celor 
care participă la astfel de ceremonii (un fascicul reprezentând o treime din 
ansamblu). Fiecare persoană citește partea care îi revine, astfel încât, în apro- 
ximativ o oră, este dusă la bun sfârșit o lectură integrală (khatm). Veneratia 
față de text este atât de mare, încât, după o astfel de ședință de lecturi individuale 
si paralele, se recită în cor o rugăciune prin care i se cere lui Dumnezeu accep- 
tarea strădaniei duse la îndeplinire si iertarea pentru toate greșelile și omisiunile 
comise eventual.? 

Această venerație este, între altele, și urmarea statutului pe care Coranul 
însuși și-l asumă în numeroasele versete în care se întrepătrunde textul cu 
metatextul si care fac să se spună că cel mai bun prezentator al textului său este 
Coranul. 


Exegeza coranică. O asemenea insistență se justifică prin grija de a feri 
Cuvântul divin de orice deformare. Căci Coranul reprezintă continuarea și 
confirmarea definitivă a mesajelor transmise anterior omenirii: mesaje ale altor 
cărți, desigur, dar, în același timp, mesaje emise prin creaţie și prin fiecare 
dintre creaturi. Or, este evident că omul, destinatarul tuturor acestor semne, 
nu a avut întotdeauna perspicacitatea de a crede în ele și, mai ales, nici 
perseverenta de a-și păstra credința.” Coranul trebuie să rămână la adăpost de 
orice alterare; de aceea se insistă atât de mult pe deosebirea lui de orice alt 
mesaj uman și este separată cunoașterea lui de interpretarea lui, iar textul este 
deosebit de comentariul la text. În felul acesta, este împiedicată să greșească 
acea castă în care nu are deloc încredere noua religie: casta „clericilor“ (75, 
16-20). Căci pentru fiecare musulman, ca și pentru Profetul însuși, unicul 
miracol, în afara legilor naturii, este textul Coranului. 

Această intangibilitate, inimitabilitate (754z, literal, „faptul de a reduce la 
neputinţă“) a Coranului a fost si este înțeleasă în chipuri diferite. Pentru zahi- 
riti — partizani ai „aparenţei “, a „ceea ce este vizibil, observabil“, zz/ir — ea 
implică faptul că orice element al discursului coranic trebuie luat à /a lettre, 
fără adăugarea vreunei semnificații ca rod al deductiei. Pentru batiniti — parti- 
zani ai „esenței“, a „ceea ce este interior, ascuns“, bätin — ea implică existența 
unor sensuri ascunse pe care omul, cu perspicacitatea sa, este chemat să le de- 


23. Inclusiv greșelile de pronunție constând în „asimilarea unor sunete neasimilabile 
sau disimilarea unor nedisimilabile“. Această rugăciune de la sfârșitul lecturii figurează de 
asemenea în încheierea oricărei ediţii a corpusului coranic. 

24. În primul rând Adam, care s-a dovedit a „nu fi capabil de constantä“ (20, 119). 
Dar lista popoarelor care nu au știut „să păstreze“ este foarte lungă. 

cripteze. Rezultă de la sine că cele două „școli“, ca și omoloagele lor din sânul 
altor familii spirituale, s-au acuzat reciproc, în cursul istoriei, de lipsă de 
respect pentru textul divin, fiecare dintre ele pretinzând că numai ea îl respectă 
cu adevărat. 

Pe baza lucrărilor unor exegeti de valoare, din păcate mai degrabă celebri 
decât într-adevăr cunoscuți, s-ar putea sugera o sinteză. Textul și numai 
textul, cum spun zahiriţii, dar atunci să fie întregul text, deoarece suntem siguri 
că îl deținem în integralitatea lui. Acest demers nu ar trebui să pară prea 
îndrăzneţ în inovaţia propusă. Una dintre caracteristicile Coranului a fost 
revelată încă de la primele exegeze: este așa-numitul anjim (literal: „înstelare“), 
adică dispersarea „în stele“ a termenilor și noțiunilor. Pentru a interpreta fiecare 
termen întâlnit, trebuie să se țină seama de sensul pe care i-l conferă poziția 
sa în contextul avut în vedere, dar și de sensul sau sensurile pe care i le conferă 
prezenţa și poziția sa în alte contexte. Mai multi autori au preferat acestei 
metode recurgerea putin prea grăbită la explicarea prin nask} (literal, ,stergere“), 
întru câtva prea abuziv invocată si care dă posibilitatea învätatilor să aleagă 
acolo unde structura „înstelată“ ar impune alte perspective. 

Şi, într-adevăr, cum poate fi neglijată invocarea de către Coran a acelui 
tartil, ,esalonare" în timp a revelaţiei? Acesta este un element important al 
exegezei coranice. Cu atât mai important cu cât, încă din timpul vieţii 
Profetului, unii adepți ai religiilor Cărţii au invocat această esalonare pentru 
a pune în discuţie originea divină a textului coranic. La aceasta, Coranul 
răspunde: esalonarea era necesară pentru a înrădăcina autoritatea în suflete, 
permițând ilustrarea învätämintelor coranice prin exemple concrete: 


„..Şi în adevăr l-am trimis pe el [Coranul], şi în 
adevăr s-a coborât el, chiar pe tine te-am trimis 
numai ca vestitor, îndemnator. 

Şi Coranul l-am împărţit noi, ca să-l citesti 
asupra oamenilor în răstimpuri, și l-am trimis 
rând pe rând. (17, 106-107) 


Este un fapt, acela că profeția a însoțit, timp de douăzeci de ani, meandrele 
unei vieți omenești, cea a lui Mahomed. O veritabilă știință, știința acelor asbâb 
an-nuzul („motive ale revelării >), este consacrată acestui subiect. Rezultatele la 
careajunge ea au fost utilizate în scopuri uneori divergente. Unii au indus din 
cunoașterea motivelor un pretext pentru restrângerea valorii paradigmatice a 


25. Intelegem prin aceasta o depășire, si nu eclectismul rigid din care se hrănesc prea 
adesea adepţii obstinati ai concilierii lipsite de nuanță. Ne gândim la foarte frumoasa 
exegeză a lui Tahar ben Achour, At-Taþrīr wa t- Tanwir („Eliberarea si luminarea“), 


Tunis, MTE, 1984, 32 de volume. 

discursului coranic, pretinzând că s-ar putea mai degrabă (tocmai pentru că 
motivele au fost arătate) admira expansiunea normativă căreia îi face loc anec- 
dota, ba chiar că s-ar cuveni imitată. 

Încadrarea revelatiei în limba şi vorbirea arabilor ar putea beneficia de 
abordarea „intelectuală“ pe care o sugerau consideratiile referitoare la „înstelarea 
textului“ si la eșalonarea „lecției“ coranice. Coranul își revendică raportarea la 
civilizaţia arabă atât prin „semnificant“, cât și prin „referentul“ său. Numeroase 
versete subliniază faptul că noua autoritate se instituie prin exprimarea într-o 
arabă clară și elocventă (41, 2 și 13, 37). Mai mult decât atât, de numeroase 
ori Coranul polemizează pe această temă cu un auditoriu de cultură exclusiv 
arabă, pentru a pune în valoare binecuvântarea divină pe care o reprezintă 
alegerea limbii lui, si cu un auditoriu nearab, pentru a apăra legitimitatea 
acestei alegeri. Oricare ar fi interlocutorul, Coranul stigmatizează hegemonismul 
sovin a cărui prezență paralizantă se ghiceste si de o parte, si de alta. De unde 
recurgerea la ironie în tratarea acestei teme, ca și a altora: zadarnicele subtilitäti 
invocate pentru refuzarea unei predicatii divine care l-ar plasa pe om deasupra 
responsabilitätilor sale, pentru că ea ar înlătura orice pretext de deznădejde ori 
de vanitate, nu tin de limba în care a fost revelat mesajul divin: 


Si de am fi făcut-o [Cartea] Coran barbar [în limbă străină] ar fi zis ei: „Dacă nu 
sunt ticluite semnele sale! Oare în o limbă barbară, pe când el [Mahomed] este 
arab?“ Spune: „EI este pentru cei credincioși o ocârmuire si un leac; însă în urechile 
celor ce nu cred este surzenie si el [Coranul] este orbire pentru ei. Aceştia vor fi 
chemați din loc depărtat“ (41, 44). 


Învățătura coranică. Unele prescriptii coranice, chiar dintre acelea al căror 
caracter novator, revoluționar chiar, a fost semnalat, au constat în instituirea, 
în mod direct și nedisimulat, a unor trăsături de comportament, obiceiuri și 
cutume proprii Peninsulei Arabice. Acestui demers i se atribuie chiar meritul 
de a ridica la rang universal conștiințe care erau ţinute departe de o asemenea 
deschidere prin particularismul tribal și de clan. Demonstrând că noua învă- 
täturä păstrează din valorile străvechi ceea ce ele au acceptabil, că adaptează ceea 
ce aceste valori au adaptabil, învățătura coranică respectă de fapt atașamentul 
legitim al individului față de rădăcinile sale, condamnând înverșunarea con- 
servatoare în termeni care fac din ca furie neputincioasă și imoralitate. 

Acest efort evoluează în paralel cu un altul: dialogarea cu adepţii celorlalte 
două religii ale Cărții. Este adevărat că limbajul adoptat față de evrei și creștini 
s-a armonizat, pe măsura „transmiterii treptate“, cu preocupările comunității 
musulmane. Nu este mai puţin adevărat că aceste măsuri tactice au fost în 
mod constant depășite de sentimentul că oamenii de bună credinţă sau, pentru 
a ne exprima mai precis, oamenii cu o credință bună, se întâlnesc în valori 

comune. În acest punct, ca și în altele, descoperirea care se dorește a fi împăr- 
täsitä este aceea a unui fond comun, prăfuit de rutină, sclerozat de formalismul 
sacerdotal, fond asupra căruia o nouă privire ar avea efectul de resuscitare. 
De aici, un incontestabil ecumenism pe care îl transmit multe versete. 
Precum acesta, de exemplu, care depășește cercul celor trei religii ale Cărţii, 
înglobând și alte familii spirituale: 
Însă cei ce cred, fie iudei, sau creştini, sau sabei dacă numai cred în Dumnezeu și în 


ziua de apoi și fac bine, vor primi răsplata lor de la Domnul lor și nu va veni frică 
pentru ei și nu se vor întrista (2, 59). 


Acest ecumenism se asociază cu o chemare la recentrarea acelorași practici 
si dogme în jurul credinței în transcendenta si clementa divină cărora le răspund 
dreptatea și solidaritatea oamenilor. Cu această unitate de măsură trebuie 
evaluare „referirile“ la Biblie. Este adevărat că există relatări biblice în Coran, 
însă ele nu sunt avizate în ele însele și nici nu pretind a reproduce sau a completa 
relatarea originală. Astfel, cu excepţia episodului lui Iosif, nici un alt episod 
biblic nu este reprodus în extenso. În schimb, va fi regăsit același episod sau 
fragmente ale sale „înstelând“ în diverse capitole. Aceasta pentru că episodul 
nu este niciodată evocat decât pentru a da ocazia rostirii unei predici sau unor 
învățături. De altfel, relatările coranice nu sunt toate legare de Tora sau de 
Evanghelii. Unele par împrumutate din scrieri iudaice sau creștine posterioare 
textelor fondatoare; cel mai semnificativ este episodul referitor la Cei Şapte 
Adormiti din peșteră (18, 8-25). Altele se referă la un fond de înțelepciune 
anteislamică. Textul coranic face în mod explicit ca acest lucru să fie remarcat: 


Dumnezeu voiește să vă dea de cunoscut și să vă ocârmuiască după felul celor de 
dinaintea voastră si să se întoarcă spre voi, căci Dumnezeu e stiutor, înțelept (4, 31). 


Tratarea datelor provenite din ambele surse este aceeași; în primul caz, ca 
si în al doilea, este urmărită învățătura care trebuie desprinsă, narațiunii acor- 
dându-i-se o funcţie ilustrativă. 

Căci este vorba despre învățătură și morală și numai despre asta. Dumne- 
zeu-creatorul a vrut să creeze cu un anumit scop. Acest scop a fost de a-l pune 
la încercare pe om, nu fără a-i asigura toate șansele la o informare care să-l facă 
apt pentru o judecată echitabilă. Textul coranic este formulat de așa manieră 
încât să trezească constiintele ori să le readucă la vigilenta de care eventual s-au 
îndepărtat. El mobilizează tot potențialul limbajului în vederea acestei treziri; 
ciudat este faptul că se dorește ca toți oamenii să poată avea același drept la 
această trezire, când ei nu sunt cu toții la fel, tocmai pentru că sunt determinaţi 
de o infinitate de condiții spatio-temporale, fiziologice și psihologice. 

Pentru ca acest șir nesfârșit de învățături să încapă în volumul Cărții, a 
cărei revelaţie s-a întins pe durata a douăzeci de ani, a trebuit ca virtualitätile 

semantice ale fiecărui element al textului să poată fi multiplicate în raport cu 
fiecare dintre celelalte elemente ale textului. În acest context se pune problema 
ambivalentei unor versete ale Coranului sau, mai exact, Coranul însuși a ridicat 
această problemă: 


Dumnezeu! Nu este Dumnezeu afară de El, cel viu, veșnic. 

El a trimis asupra ta scriptura în adevăr, întărind ceea ce a mers înainte. El a trimis 
Tora şi Evanghelia înainte ca îndreptare pentru oameni și a trimis Furganul.* 

Cei ce nu cred în semnele lui Dumnezeu vor fi greu pedepsiţi, căci Dumnezeu e 
puternic, se poate răzbuna. 

Lui Dumnezeu nu-i este nimic ascuns pe pământ și în cer, El este acela care v-a făcut 
în mitrasuri precum a voit. Nu este Dumnezeu afară de El, cel puternic și înțelept. 
El este acela care a trimis asupra ta scriptura; în ea sunt unele semne răsvedite, acelea 
sunt maica scripturi, altele sunt numai pilde. Ce-i privește pe cei cu îndoiala în inimă, 
aceia voiesc pildele din ea să le cerceteze și caută tâlcuirea ei, însă nu înţeleg tâlcuirea 
ei, ci numai Dumnezeu, iar cei ce sunt tari în pricepere zic: „Noi credem în aceasta; 
toate sunt de la Domnul nostru.“ Însă așa cugetă numai cei pricepuți (3, 1-5). 


Acest veritabil „mod de întrebuințare“ a Coranului de către Coran arată că 
această Carte are valoare universală si este valabilă pentru toți oamenii din 
toate timpurile. Au existat, există și vor exista întotdeauna versete clare și ver- 
sete ambivalente pentru un cititor sau altul. Dar versetele clare pentru unii nu 
sunt în mod necesar clare și pentru alții; fiecare are dreptul la partea sa de 
versete clare si de versete ambivalente. Mai mult decât atât, versetele clare și 
cele ambivalente se pot inversa în funcţie de starea de spirit sau de „schimbările 
de dispoziţie“. 

Versetele Coranului constituie o graţie divină în aceeași măsură în care sunt 
un ajutor pe calea descoperirii unui adevăr care este el însuși izvor de mântuire. 
Ele sunt în același timp o „punere la încercare“, căci „sufletele pervertite“, după 
ce întâlnesc versete clare, se cramponează de cele ambivalente, îndepărtându-se 
cu atât mai mult de calea de acces către înțelegere și mântuire; dimpotrivă, 
oamenii adevăratei cunoașteri, contrar celor „doar pe jumătate pricepuţi“, vor 
şti să-și ia din întâlnirea cu versetele clare forța de a spune, atunci când se vor 
izbi de neclaritate: „Noi credem pentru că totul vine de la Dumnezeu.“ 


VIAŢA RELIGIOASĂ: „STÂLPII ISLAMULUI“ 


Obligaţiile de cult ale musulmanului sunt adesea desemnate prin expresia 
„stâlpii islamului“: profesiunea de credință (shahäda), rugăciunea (ș2/47), dania 
(zækät), postul din luna ramadan (sawm) si pelerinajul comunitar la Mecca (ajj). 


* O altă denumire a Coranului; deosebire între adevăr si minciună, cf. versiunea 
românească, nota 3, p. 65 (n. tr.). 

Metafora trimite în esență la un adith: „Islamul este edificat pe cinci [stâlpi] “, 
care continuă cu enumerarea celor cinci obligații canonice. Însemnătatea acestui 
hadith ne este transmisă sub diferite forme. Una dintre cele mai pitorești rămâne 
aceasta: un om simplu, chiar puţin nătâng, a venit să-l întrebe pe Profet despre 
obligațiile sale. Profetul și-a făcut datoria de a-i enumera „cei cinci stâlpi“; 
vizitatorul puncta enumerarea cu o întrebare, mereu aceeași: „Asta e tot?“ La 
care Profetul răspundea invariabil: „Da, asta e tot.“ La sfârșitul enumerării, 
omul pune aceeași întrebare referitoare, de această dată, la ansamblu; i se dă 
același răspuns. Omul pleacă spunând: „Pe Dumnezeu, n-o să adaug și nici n-o 
să tai nimic!“ Profetul i-a uimit pe martorii ciudatei scene, afirmând că acest 
om va avea și el dreptul la mântuire, „dacă este sincer“. 

Unii dintre musulmanii din diverse epoci, inclusiv dintre contemporani, 
au ignorat adesea ironia unei pedagogii care viza chemarea la umilință a disci- 
polilor pe care privilegiile situaţiei lor i-ar putea atrage în mrejele uneia dintre 
cele mai periculoase ispite ale spiritului religios, aceea de a nu se sinchisi de 
credința omului de jos. Nu ritualismul acelui om de rând îi atrăgea aprecierea 
Profetului, ci mai degrabă simplitatea naivă a atitudinii sale și credința pe care 
aceasta o presupunea. 

Unii dintre observatorii islamului au redus această imagine. Astfel putem citi: 


Pentru un musulman viaţa religioasă constă, în esență, în îndeplinirea celor cinci 
obligaţii rituale stabilite de Lege și denumite „stâlpii islamului“ (arkän ad-din). Ea nu 


implică nici o idee de „paternitate divină“, Dumnezeu fiind Domnul în fața căruia 


personalitatea credinciosului nu există decât în virtutea unei convenții juridice.” 


Asta înseamnă a nu pretui savoarea ironică — o, desigur nu lipsită de amă- 
răciune — care se degajă din comentariul consacrat de către Profet acestui 
incident din care dorește, ca și din multe altele, asemănătoare, să tragă un folos 
„pedagogic“. Înseamnă, mai ales, a nu acorda suficientă atenție comentariului 
Profetului care se încheie astfel: „Dacă este sincer.“ Or, acest comentariu 
trimite la un alt lucru evident: „stâlpii islamului“ sunt în număr de cinci, lucru 
pe care nimeni nu-l ignoră, cu atât mai putin oamenii simpli, care învaţă despre 
ei din manuale dintre cele mai elementare, uneori în versuri mnemotehnice, 
ce li se predau la ku#täb (școli coranice). 


Profesiunea de credință 


Primul stâlp este shahäda, „profesiunea de credință“, despre care orice 
manual spune că reprezintă condiția pusă pentru a se putea trece la îndeplinirea 
celorlalte obligații. Astfel că nici un act nu e considerat îndeplinire a unei 


26. Dominique Sourdel, Zs/amul, București, Humanitas, col. „Ce știu“, 1993, p. 63. 

obligaţii rituale dacă nu aparţine unui subiect care a făcut mărturia că „nu 
există dumnezeu în afară de Dumnezeu“ și că „Mahomed este trimisul lui 
Dumnezeu“. 

În acest sens, expunerile consacrate în manualele de specialitate fiecăruia 
dintre „stâlpii islamului“ încep cu un capitol în care sunt enumerate „elementele 
constitutive“, capitol care de fiecare dată plasează în capul listei „intenția“ 
(niyya); ea este o condiţie sine qua non a validității, acceptabilitäti, zak/4f (literal, 
„Capacitate“, „aptitudine de a-și asuma responsabilitatea unei intenții“). 

Această noțiune de #iyya este consubstantialä enuntärii obligațiilor ca- 
nonice si consfintitä prin clasicul hadith: „Faptele nu au decât valoarea 
intenţiei: fiecăruia în funcţie de ceea ce a avut intenția să facă.“ Acest hadith 
a fost rostit în condiții deosebit de semnificative, căci Profetul tocmai evoca 
meritele tovarășilor lui de exod (hijra, ,hegira“). El continuă cu distingerea 
celor care acceptaseră exilul în numele credinței de cei care avuseseră intenția 
ca, prin această decizie, să salveze unele bunuri materiale sau chiar să capete 
ceva șanse de reușită în vreo intrigă galantă. În privința acestora din urmă, 
în hadith se conchide ironic: „Hijra lor va avea valoarea a ceea ce au avut de 
gând când au îndeplinit-o.“ 

Neînţelegerea, ale cărei dovezi frapante le-am putut constata în parte, își 
găsește în mod paradoxal explicaţia în însăși importanța pe care o acordă 
„exegeţii credinței“ intenției (74yy2) ca element constitutiv al actului religios, 
pe de o parte, si, pe de altă parte, profesiunii de credință (shzhäda) ca „stâlp al 
islamului“. Aceștia s-au străduit să definească intenția adecvată, ca și mărturia 
de credință adecvată, utilizând vocabularul savanților cunoscători ai religiei 
(ulamä), cu toate pretenţiile sale de precizie și exhaustivitate! La aceasta se 
adaugă situaţia lingvistică, astfel încât se poate asista la spectacolul oferit de 
credincioșii care își însoțesc gesturile de o abundență de formule pe care există 
motive să credem că nu le stăpânesc întru totul. În fapt, în funcţie de gradul 
de familiarizare cu limbajul liturgic, credinciosul suprapune formulei învăţate 
propria sa înțelegere a ceea ce se știe chemat să facă. De aceea persistă între 
credincioșii din rândul maselor și savanții religiei o tradiție de antagonism 
complice ale cărei circumstanţe determinante trebuie bine cântărite de cel tentat 
să se situeze pe poziția arbitrului. Fapt pe care „laicii“ îl verifică pe propriul risc, 
fie ei musulmani sau străini de islam, și fără a renunța la intențiile lor. 

În realitate, comportamentul de zi cu zi al unui număr considerabil de 
credincioși este marcat de ceea ce ezităm să numim formalism, dată fiind nuanţa 
conținută de acest termen, deloc de neglijat. Acesta poate căpăta forma a ceea 
ce în Maghreb se numește waswasa, adică „meticulozitatea“ și „scrupulozitatea“ 
împinse până la manie; de exemplu, acele ezitări, acele reluări — care uneori 

stârnesc râsul — ale unor formule și gesturi dintr-un ritual căruia oamenii cred 
că îi respectă caracteristica esențială: coincidenta dintre act și intenție, intenția 
în întregimea ei, care dictează și însoțește actul. 


Rugăciunea 


Cuvântul salät s-a tradus multă vreme prin „rugăciune“. De fapt, salat este 
masdar (numele de acţiune) al verbului sa/lä, care înseamnă a „sanctifica“. 
Astfel că acest verb, când Dumnezeu este complementul și creatura este 
subiectul, poate semnifica rugăciunea, glorificarea, iar când Dumnezeu este 
subiectul și creatura este complementul semnifică faptul de a binecuvânta. 

Viața musulmană este străbătută de cele două înţelesuri ale cuvântului. Mai 
întâi, în mod spectaculos, prin obiceiul care constă în a rosti după pomenirea 
numelui profeților, în special al lui Mahomed, dar nu numai al lui, formula: 
„Dumnezeu să-l binecuvânteze [salā] si să-l salute [sallam]!“, Coranul asociază 
adesea verbul ș4//4 și derivatele sale evocării credinței (verbul ‘amana, al cărui 
nume de acțiune este '7m4n) în formul: „Cei și cele care cred si se roagă.“ În 
trei sferturi dintre cele aproximativ o sută de utilizări ale rădăcinii șa//4 în Coran, 
legarea ei de credință (î74n) este explicită. Grăitoare prin sine însăși, această 
frecvență își găsește elucidarea chiar în Coran; sensul ei nu este câtuși de putin 
echivoc — conţine elogiul și făgăduinţa de izbândă pentru aceia cărora „...dacă 
le-am dat Noi locuri în ţară, își împlinesc rugăciunea si dau milostenii si 
poruncesc ce e drept și opresc ce e strâmb“ (22, 42). 

Rugăciunea (4/42), glorificarea lui Dumnezeu, este astfel acțiunea prin care 
credinciosul se dăruiește „în mod natural“: Profetul Mahomed spune 
într-adevăr că rugăciunea este „pupila ochiului [său], singura metaforă care 
ar putea traduce o expresie ca „plăcerea plăcerilor“. Nu este deci o obligație, 
ci o adevărată „jubilare“. 

Rugăciunea (saläf) este în același timp si un ritual, prescris conform unui 
calendar și unui orar precise, îndeplinit prin anumite gesturi. Există și alte 
forme de a se ruga lui Dumnezeu: 44% (invocatie), dhikr (evocare), tahajjud 
(veghe), ibtihal (imploratie), care sunt cele mai cunoscute. Ca prescripţie 
canonică, rugăciunea (st) este primită la ore stabilite: „Rugăciunea este 
orânduită celor credincioși pentru timpuri hotărâte“ (4, 104).7 

Momentele prescrise pentru rugăciune sunt cinci pe zi. Ele nu sunt ore 
fixe, ci etape ale mișcării soarelui: în zori (s#bh), miezul zilei (dhubr), intervalul 


27. Această menţiune urmează imediat enuntului prin care i se permite credinciosului 
să îl invoce pe Dumnezeu stând „în picioare, așezat sau întins pe o parte“. Juxtapunerea 
sugerează de asemenea diferența care se face între rugăciune, permisă și meritorie, în 
orice poziţie, orice loc si orice timp, si sal, rit institutional, liturghie. 

dintre prânz și apusul soarelui (sr), apusul soarelui (maghrib) si intervalul 
de timp care începe cu dispariția ultimelor licăriri ale crepusculului (îs/4 ). 
Orele variază așadar în funcţie de anotimp și locul geografic unde se află cre- 
dinciosul. De aici importanţa calendarului și a efemeridelor în viața musul- 
manilor: ziarele lor consacră o rubrică cotidiană orelor celor cinci rugăciuni. 

Orele indicate marchează intervalul de timp în care rugăciunea este con- 
siderată îndeplinită „la timpul ei“. Aceste intervale de timp variază, dar 
credincioșii scrupulosi se străduiesc să înfăptuiască rugăciunea prescrisă la 
începutul intervalului prevăzut, de teamă ca nu cumva moartea care poate 
surveni oricând să-i surprindă într-un moment în care nu sunt „la zi“ cu înde- 
plinirea obligațiilor. Rugăciunea neîndeplinită rămâne ca o datorie: credin- 
ciosul se poate achita de ea în oricare alt moment; în acest caz, rugăciunea care 
trebuia efectuată în momentul respectiv este îndeplinită prioritar, înaintea 
rugăciunilor „restante“. 

Rugăciunea este precedată de ablutiuni, numite îndeobște în limbile euro- 
pene ,ablutiuni mici și mari“ (wud și ghusl). Ablutiunea wudi constă în 
spălarea succesivă a mâinilor, antebratelor, gurii, nărilor, feţei, udarea cu apă 
a urechilor, cefei, părului și picioarelor. Acest tip de ablutiune este anulat de 
ceea ce textele europene numesc cel mai adesea „mica impuritate“, termen 
prin care este tradus așa-numitul hadath asghar „incident minor“ (hadath 
înseamnă propriu-zis „ceea ce se întâmplă fără să fi fost dorit“). Această 
precizare nu este atât de neînsemnată pe cât ar părea. În fapt, enumerarea a 
ceea ce este considerat hadath nu se limitează la satisfacerea „nevoilor naturale“; 
ea include somnul, lesinul, furia și... renegarea, abjurarea. Se poate spune deci 
că starea necesară îndeplinirii rugăciunii (häla jâ iza), tradusă în general prin 
„curăţenie rituală“, se consideră anulată dacă individul își pierde controlul de 
sine. Nevoile naturale nu sunt decât exemple, între altele, de situații când in- 
dividul încetează să mai fie „răspunzător“ de ceea ce face. După orice astfel de 
carentä a vigilentei impuse de sal, care înseamnă apariţia în fața lui Dumnezeu, 
este necesară repetarea ablutiunii (wwdñ”): ea este compusă din gesturi care 
garantează trezirea si nu este o simplă toaletă care asigură curăţenia. 

Curätenia este, desigur, o condiţie a rugăciunii rituale (s4/#): curăţenia cor- 
pului celui care se roagă (nu numai a părţilor prevăzute de wuđū’), curăţenia 
hainelor, a locului de rugăciune. Covorașul de rugăciune (noțiune care a fost 
într-atât banalizatä, încât în araba din Orientul Mijlociu „covor“ se spune 
sajjada, ceea ce ar avea ca echivalent „obiect pe care se efectuează prosternarea“) 
asigură ferirea de contactul cu un sol despre care nu se poate ști dacă a fost 
murdărit. Încălțămintea, care se scoate, și astfel se adună la intrarea în camerele 
de rugăciune, în cazul în care nu este introdusă într-o piesă de mobilier special 
destinată, este scoasă de fapt pentru că riscă să fi păstrat urmele vreunei murdării; 

culegerile de Sunna relatează că Profetul, cu nenumărate ocazii, s-a mulțumit 
„să dea cu mâna pe încălțările sale“ (khuffayn) 2 

lată însă ceva și mai semnificativ: micii ablutiuni i se poate substitui așa-nu- 
mitul tayammum (numele de acțiune al verbului tayammama, care înseamnă 
„a viza ceva“, „a recurge la“). Versetele coranice de referință, după ce enumeră 
circumstanţele care împiedică ori fac contraindicată ablutiunea (lipsa apei, 
boala), prescriu: „Căutaţi atunci un pământ curat si treceti-vä mâinile peste 
față si antebrate“ (2, 43; 8, 6). Verbul zyammama a fost atât de des utilizat 
în această acceptiune rituală de „purificare ce înlocuiește altă purificare“ (de 
substituție), încât multi au uitat sensul lui primar. 

Profetul citează printre semnele gratiei divine ce i s-au dat: „Pământul mi-a 
fost dat ca loc de rugăciune și purificare.“ Aflăm aici o bună ilustrare a 
deschiderii Coranului si învățăturilor sale către o lectură nu simbolică (un 
asemenea adjectiv ar distinge în mod nejustificat un sens aparent de unul 
ascuns), ci plurivalentă. Permisiunea de a substitui ablutiunii simpla atingere 
a solului, tayammum (fără a uita niyya — intenţia, condiţie a valabilitätii actului), 
poate să fi fost înţeleasă drept o formă de curățire, dar impactul ei istoric a fost 
mult mai durabil: timp de secole, nu s-a oferit credincioșilor posibilitatea de 
a se eschiva de la adorarea lui Dumnezeu, nici ocazia de a proceda la această 
adorare fără a-și fi asigurat revenirea la conștientizarea deplină cerută de o 
asemenea celebrare. 

Căci salät nu este acea rugăciune prin care i se cere lui Dumnezeu o favoare 
sau alta; ea este o oficiere religioasă în care credinciosul este el însuși propriul 
său oficiant. Asemenea unei oficieri religioase, rugăciunea, 4/47, se conformează 
unui protocol alcătuit din gesturi și formule. Ea începe cu orientarea 
credinciosului (gibla) în direcţia locului sfânt consacrat (masjid al-haram) al 
templului de la Mecca, acela unde se află Kaaba: „De orisiunde vii, întoarce 
faţa ta spre templul cel sfânt“ (2, 144 și 145). 

Credinciosul caută această direcţie, către care sunt orientate moscheile, 
mormintele și, pe cât posibil, casele. Este ceva obișnuit a vedea un musulman 
instalat într-o casă necunoscută, consultându-și busola?”?, mai degrabă decât 
întrebându-i pe cei din jur unde se află gibla. 

Şi în acest caz cercetarea reprezintă mai întâi un exercițiu spiritual. Trebuie 
amintit că orientarea către Templul extrem, respectiv templul de la Ierusalim, 


28. Bukhäri, Szhi/, vol. 1, pp. 49-50. De semnalat că s-a întâmplat ca Profetul să se 
roage și încălțat (44, p. 84). 

29. Se fabrică și busole prevăzute cu un sistem care precizează această direcţie, cu o 
aproximaţie de o zecime de grad, în orice loc de pe Glob; se găsesc chiar și covorașe de 
rugăciune cu busola încorporată. 

constituia o regulă până la data exodului la Medina. Într-un mediu în care 
adepții noii religii coabitau cu creștini și musulmani, aceasta constituia o ră- 
mășiță a unor vechi rituri, contrare spiritului înnoitor: „... Noi te vom întoarce 
spre o Kiblă care-ţi place“ (2, 139). Coranul oferă un șir de argumente care 
scot în evidenţă înnoirea. Astfel, la obiectia necredinciosilor: „De ce-i întoarce 
de la Kibla pe care o aveau înainte?“ (2, 136), Profetului i s-a poruncit să răs- 
pundă: „Al lui Dumnezeu este Răsăritul și Apusul“ (2, 136). Prin aceasta, 
riturile sunt așezate la locul cuvenit: 


Şi de ce am schimbat Kibla pe care ai avut-o înainte? Numai ca să știm cine urmează 
trimisului si cine se întoarce pe călcâiul său (2, 138). 


Ceea ce pregătește o învățătură de imensă importanță: 


Nu stă cuviosia întru aceea ori să îndreptați fața voastră spre răsărit sau spre apus, 
ci cuvios este cel ce crede în Dumnezeu, în ziua de apoi, în îngeri, în scriptură și 
în profeti si dă din averea sa din dragoste către El rudelor, orfanilor, sărmanilor, 
călătorilor, cersetorilor și celor din robie și își împlineşte rugăciunea și dă milostenii, 
si cei ce tin întreolalră făgăduinţele pe care le-au făgăduit si cei ce sunt statornici în 
nenorociri si în timpul vitejiei (2, 172). 


lată o confirmare, dacă mai era nevoie de ea, a faptului că, dacă nu este 
fragmentat, în textul coranic se poate găsi afirmaţia că practica fără credința 
propriu-zisă este lipsită de orice merit, dar și că prin credință devin meritorii 
game comportamentale mai largi. 

Gesturile din timpul rugăciunii corespund unui protocol simplu, dar 
precis. La începutul ei, credinciosul efectuează așa-numitul +z4b;r (preamärire): 
ridică braţele spre cer, rostind formula 4//ähu Akbar („Dumnezeu este mai 
mare decât tot“). Prin acest gest, el se transpune în starea de adoratie; nu mai 
este posibil să i se distragă atenţia pentru a face nimic altceva, altminteri va 
trebui să reia ritualul. Acest gest delimitează un sanctuar (Haram) care rămâne 
astfel delimitat până la sfârșitul oficierii religioase, semnificaţie pe care o 
sugerează chiar denumirea gestului: #4kbirat al ihräm („preamărirea prin care 
credinciosul i se consacră în exclusivitate lui Dumnezeu“). Nimic din jur nu 
trebuie deci să-l distragă pe credincios de la desfășurarea ritualului și nici să 
pătrundă în spaţiul propriu pe care și l-a creat. 

Imediat după aceea, credinciosul începe să recite prima sură din Coran, 
al-Fätiba („Deschizătoarea“). Este o bucată scurtă — șapte versete, dintre care 
ultimele au propriu-zis aspectul unei rugi: 


Ocârmuieste-ne pe drumul cel drept, 

pe drumul celor de care te-ai îndurat, 

nu al celor asupra cărora ești înfuriat și nu 
al celor ce rătăcesc (1, 5-7). 

De aceea, „oficiantul“ își răspunde singur: Amin ( ämin). Urmează apoi 
„recitarea unor versete“. Alegerea este lăsată la latitudinea credinciosului. 

Nu vrem să se creadă că am ceda unui gust ireverentios pentru anecdotă 
semnalând existența unui anumit număr de situații în care alegerea versetelor 
respective a jucat un rol important: oficiantul, legând de recitarea primei sure 
(al-Fätiha) recitarea unui verset al cărui conținut ori exprimare sunt potrivite 
situației, dă de înțeles ceea ce nu vrea sau nu îndrăznește să spună. Îndeobște, 
există „manuale“ religioase sau cutume nescrise care ghidează această alegere; 
unii siiti rezumă partea de recitare imediat următoare primei sure la capitolul 
celebru pentru concizia lapidară cu care se afirmă unicitatea lui Dumnezeu: 


Spune: „El este Dumnezeu cel unic, 
Dumnezeu cel veșnic, 


El nu se naște și nu este născut 


şi nimenea nu-i este asemenea. “30 


Există si alte cutume în alegerea versetelor consecutive primei sure, dar ele 
nu au ajuns la o instituționalizare atât de marcată. De exemplu, recitarea unui 
capitol, și el destul de scurt, intitulat AZ- asr („timp“ și „miezul zilei“): 

Pe dupămiazăzi — 

omul este pierdut, 


afară de cei ce cred și se poartă bine și se îndeamnă 


spre adevăr si se îndeamnă spre räbdare.°! 


Acest capitol, printre primele revelate, s-a impus ca un fel de parolă și de 
formulă de încheiere a întâlnirilor primilor tovarăși ai Profetului: recitarea ei 
înseamnă rememorarea acestui „timp“ al solidarității, curajului și speranței. 

Cât timp stă în picioare, credinciosul care efectuează rugăciunea își ţine, 
în funcţie de „școală“, brațele și mâinile de-a lungul corpului (malekitii și 
kharijitii), braţele strânse, împreunate în dreptul taliei (hanefiţii), strânse la 
piept (hanbalitii) sau puse în dreptul inimii (shafiiții). Fiecare dintre aceste 
poziţii se leagă de mărturii privind comportamentul Profetului. Aceste mărturii 
sunt de altfel recunoscute de către toți: controversa nu se referă decât la inter- 
pretarea varietätii de atitudini. Alegerea vine de la diferenţa dintre criteriile 
reținute (gestica cel mai des adoptată de Profet, de exemplu, sau cea adoptată 
în circumstanțe deosebit de semnificative). În viața practică, musulmanul, care 


30. Capitolul 112, numit în general 4/-ikhlas. [În versiunea românească a Coranului, 
Sura curätiri, în legătură cu care ne îngăduim să facem următoarea observație necesară: 
în textul coranic, apare fără echivoc formularea „el nu a dat naștere“ (lam yalid), si nu „el 
nu se naște“ (n. tr.).] 

31. Capitolul 103, care nu cuprinde decât aceste trei versete. 

își poate face rugăciunea în orice moschee, identifică dintr-o privire ritul căruia 
îi aparțin tovarășii săi de rugăciune. Si, în consecinţă, țara lor de origine. Astfel, 
turistul maghrebin malekit, adept al poziţiei cu braţele de-a lungul corpului, 
este reperat când se roagă într-o moschee turcească (hanefită), egipteană 
(shafiită) sau saudită (hanbalitä); acest fapt face din el obiectul unei amabilitäti 
deosebite, al unei curtoazii mergând până la a-i oferi dirijarea invocatiei (du 4) 
care urmează oficierii. 

După recitarea făcută în poziție verticală, credinciosul se înclină adânc, 
ducându-și mâinile la genunchi. Este reverenta, plecăciunea sau raka, ce 
durează cât timpul necesar pronunțării de trei ori a formulei: „Preamărire 
Domnului meu celui Mare și laudă Lui!“ Apoi credinciosul revine la poziția 
verticală pentru ca imediat să se prosterneze cu fruntea la pământ, gest care 
durează atât timp cât rostește de trei ori formula: „Preamărire Domnului meu 
Preaînalt și laudă Lui“ El se ridică pentru a se prosterna din nou la foarte 
putin timp. Astfel este completat „ciclul“ sau raka, a cărui denumire vine de 
la gestul de reverență. Oficierea comportă, în funcție de oră, două raka 
(rugăciunea din zori), patru raka (rugăciunea de la mijlocul zilei, cea de la 
mijlocul după-amiezii și cea de-a cincea și ultima, rugăciunea de noapte) sau 
trei (rugăciunea de la apusul soarelui). 

La sfârșitul ultimei raka a fiecărui cuplu sau la sfârșitul fiecărei rugăciuni 
rituale (de exemplu, cea de-a treia rak 4 de la apusul soarelui), credinciosul își 
redresează poziţia pentru a lua pentru un timp poziţia „așezat“, în care recită 
așa-numitul tashahhud („reamintirea mărturiei de credință“) care începe astfel: 


Ale lui Dumnezeu saluturile, 

Ale lui Dumnezeu faptele neprihänite. 

Mărturisesc că nu există Dumnezeu în afara lui 
Dumnezeu, Unic si fără de tovarăș. 

Şi mărturisesc că Mahomed este trimisul și Profetul lui. 


El continuă prin această invocare concluzivă care se înscrie în tradiţia lui 
Avraam: 


Doamne, sfințește, salută și binecuvântează pe Mahomed și pe apropiații lui, așa 
cum i-ai sfințit, salutat și binecuvântat pe Ibrahim (Avraam) și pe apropiații lui. 
(Astfel aleși) din lumile care sunt. 


În cazul în care credinciosul se află la sfârșitul oficierii, întorcându-se spre 
dreapta, el pronunţă cu glas tare: „As-sa/âmu ‘alaykum wa rabmatulläh®. Apoi, 
întorcându-se spre stânga, repetă această formulă care înseamnă „Pacea asupra 
voastră și îndurarea lui Dumnezeu“. El pune astfel capăt ritualului sacru pe 
care l-a instituit el însuși. Atunci cei din preajmă pot să i se adreseze și să 
pătrundă în spaţiul care fusese până atunci rezervat oficierii ritualului. Obiceiul 

cere ca adresarea să înceapă cu urarea: „Dumnezeu să primească!“, la care 
oficiantul răspunde: „De la noi si de la voi fapta cea bună!“ 

În felul acesta este redat vieţii „civile“ acela care se rupsese de ea pentru 
un interval de cinci, cel mult zece minute, ca regulă generală, interval pe care 
îl pot prelungi zelul și eruditia — în special prin recitarea, după fiecare Fätiha 
(primul capitol din Coran) care precedă raka, a unui pasaj deosebit de lung 
din Cartea sfântă. 

Am preferat să descriem rugăciunea rituală a oficiantului solitar. Dar cre- 
dinciosul are posibilitatea de a participa la o ceremonie în comun, care de altfel 
poate avea loc si în altă parte decât în moschee. I se recomandă să prefere, de 
câte ori este posibil, efectuarea rugăciunii în comun. Îndată ce ora stabilită a 
sosit, anunțată de apelul muezinului (deformare a cuvântului arab mu adhdhin, 
literal: „cel care anunţă“ sau „care dă semnalul“) sau doar observată prin con- 
sultarea unui ceas, musulmanii aflați într-o colectivitate, chiar și putin nume- 
roasă, propun unuia dintre ei să le fie ÿmäm (cel care stă în față). Căci imamul 
nu este altceva decât un credincios printre alții care îi precedă pe ceilalți în 
efectuarea gesturilor rituale; ceilalți îi răspund, dacă este vorba de formule care 
trebuie rostite cu glas tare, iar atunci când ritualul impune o recitare în aparteu, 
„silențioasă“, ei recită fiecare pentru sine formulele comune. Singurele texte 
rostite cu voce tare de către imam și lăsate la iniţiativa lui sunt: 4/-Fätiha inau- 
gurală (recitată în picioare) și versetele din Coran alese să îi urmeze. 

Imamul joacă un rol mai important în oficierile care cuprind o predică 
(khutba: „discurs“, „predică“). Este vorba de oficierea care are loc vinerea (salāt 
al-juma à; însuși numele acestei zile vine de la verbul jamu 4, „a reuni“, „a aduna 
laolaltă“) si de cele două salät al- ïd („oficierea de sărbătoare“, cuvânt derivat de 
la verbul 442, „a reveni“, „a se întoarce“, ,/4id", cum se numește în franceză, 
însemnând „ceea ce revine în fiecare an“, o „solemnitate“, o ,särbätoare“). 

Vinerea, oficierii de la mijlocul zilei, rugăciunii de dhur, i se substituie 
celebrarea, prin definiţie în comun, a unei salät al-juma a. În această zi, 
ritualul, redus la două raka — în loc de patru cât cuprinde oficierea obișnuită 
de la mijlocul zilei — este precedat de o predică. Este adevărat că în cadrul 
ei formulele consacrate și citatele abundă, însă textul poartă amprenta ora- 
torului (khatib). Adaptarea la preocupările zilei este, în principiu, prima 
calitate a textului, cealaltă constând în concizie. Profetul a dat exemple de 


32. În cazul îngenuncherilor (raka) silentioase (ansamblu de patru rak'a ale rugă- 
ciunilor a doua și a treia, a treia raka a celei de-a patra rugăciuni, a treia și a patra a celei 
de-a cincea rugăciuni rituale zilnice), lecturile sunt si ele silentioase; si alegerea lor este 
lăsată la inițiativa individuală, imamul anunțând prin cuvintele A//4/u-akbar trecerea la 
etapa următoare. 

texte care nu luau mai mult de un sfert de oră. Emulatia, eruditia, adevărată 
sau falsă, fac uneori să fie uitate atât concizia vremurilor de început, cât și 
simțul actualitätii Au circulat și mai circulă încă în lumea musulmană cule- 
geri de predici-model (kutab minbäriyya, „predici de amvon“, de la minbar, 
„amvon“) care prevăd de-a lungul säptämänilor texte pregătite gata, adaptate 
calendarului sărbătorilor care urmează sau în curs: postul ramadanului, 
pelerinajul canonic, sfârșitul anului hegirian, aniversarea nașterii Profetului. 
Un alt tip de exces, simetric, ameninţă din alt punct de vedere: angajarea 
predicatorilor față de o ideologie sau alta, supunerea lor față de regimurile 
ai căror funcţionari sunt, în unele țări, îi inspiră sau le dictează să predice 
cu multe argumente, căutate în textele religioase, în folosul unor cauze care 
nu sunt în mod necesar religioase. 

Cele două Ai (sărbătoare) dau și ele ocazia rostirii unor predici. Predicatorul 
ia cuvântul după rugăciunea rituală efectuată în dimineaţa zilei de sărbătoare. 
În aceste cazuri, temele sunt gata oferite. Predica numită Td alfitr („Sărbătoarea 
ruperii postului“) are loc la începutul lunii shawwäl, care urmează după luna 
ramadan. Cealaltă, Td al- idhä („Sărbătoarea sacrificiului“) are loc în cea de-a 
zecea zi a lunii hú al-hijja („luna pelerinajului“), în afara marilor precepte 
legate de pietate și morală, în aceste două predici (khutba) sunt reamintite 
virtuțile si învățăturile postului și ale pelerinajului ritual. 


Dania 


Ceea ce în general este desemnat în textele europene prin cuvântul „danie“ 

(milostenie), mai rar „danie legală“, se numește în arabă zakär. Acesta este 
. .. - « . v ++ 

numele acțiunii desemnate de verbul zakå, „a fi pur“, de unde derivă factitivul 
zakkă, „a face pur“, „a purifica“ și reflexivul factitivului #zakkä, „a se purifica“. 

Aceste două derivate sunt utilizate în Coran pentru a desemna faptul de „a 
spăla [păcate și greșeli] “ și, respectiv, de „a se spăla [de păcate și greșeli] “. Prea 
omeneasca infatuare a unora care împing, siguranța de sine până la a se numi 
pe ei înșiși „puri“, acordându-și un fel de certificat al multumirii de sine, este 
denuntatä cu ironie în unele capitole: 


...Nu vă ţineţi de curati voi înșivă. El știe cine se teme de El (53, 33). 


Or, vocabularul politic al epocii noastre utilizează în chip curios această 
acceptiune a cuvântului: candidații la o consultatie electorală consideră adesea 
util, sau necesar, să anunţe susținerea lor de către un partid sau o personalitate, 
obiceiul fiind ca în aceste situații să fie utilizate verbul zzkkä și numele său de 
acțiune tazkiya... 

În Coran, numele de acţiune zakâr (dania) este utilizat aproape în exclu- 
sivitate pentru a desemna o faptă bună. Dania este aproape întotdeauna 

asociată rugăciunii (s4/&) rituale, ambele fiind asociate „credinţei“ (7m4n). De 
asemenea, mai sunt asociate alte două noţiuni: aceea de credință în ziua de 
apoi (4/-yawmu-l-akhir) şi aceea de „înfăptuire a faptelor bune“ (4/-4 mal 
al-säliha). 

Legătura dintre igämat as-salät („efectuarea rugăciunii rituale“) si i fa 
u-z-zakät („dania“, „acordarea milosteniei“) este confirmată printr-o exprimare 
dură a lui Omar, cel de-al doilea calif: „îl voi ucide pe acela care face deosebire 
între salät si zakăât . Aforismul a fost interpretat de către formalisti în sensul 
refuzării caritätii din partea cuiva lipsit de pietate. Dar contextul sugerează 
mai degrabă o denuntare a celor care cred că poate exista devoțiune acolo unde 
există indiferență faţă de solidaritatea cu aproapele. Un asemenea bun cunos- 
cător al Coranului nu putea să nu se gândească la un capitol foarte scurt și 
foarte popular — acela care începe prin identificarea plină de indignare a celui 
care refuză religia cu cel „care îl respinge pe orfan“, capitol ce se încheie astfel: 

Deci vai de rugătorii 

care sunt nepäsätori la rugăciune, 

care vor să fie numai văzuți 

si tăgăduiesc sprijinul (nu vor să dea milostenii) (107, 4-8). 


Estevorba aici de mustrarea deschisă la adresa devotiunii ostentative, aceea 
> 
lipsită de participarea sufletului si a spiritului. În același timp, se atrage atenţia 
Li Li > 

asupra faptului că devotiunea ostentativă este legată de refuzul solidarității 
cu ceilalți oameni. Nu este utilizat cuvântul zakäf, ci cuvântul ma‘än („sprijin“, 
„ajutor“). Este vorba de a asocia adevăratei devotiuni și, în consecinţă, cre- 
dintei, nu numai simpla danie legală, ci și „pomana voluntară“ (ș24242)% si 
chiar simpla „cheltuială“ (27/24). 

Unii au crezut că se pot plânge dinaintea Profetului de inegalitatea 
fundamentală a șanselor credincioșilor de a săvârși această faptă pioasă: bogatii 
pot îndeplini în egală măsură cu săracii celelalte fapte de devoțiune, dar îi vor 
depăși cu siguranță pe săraci în privința milosteniei voluntare (sadaqa). 
Profetul le-a răspuns că valoarea daniei făcute din proprie inițiativă nu se 
măsoară după valoarea ei comercială. Dar, mai ales, el a adăugat că orice ac- 
tiune a credinciosului poate constitui o sadaqa: orice gest amical, orice vorbă 
bună adresată cuiva, oricare ar fi acel cineva. El i-a umplut de uimire pe 


33. Termenul sadaqa este numele de acțiune al unui verb ce înseamnă „a se adeveri“ 
si „a spune adevărul“, al cărui factitiv este sadaqa. De aici derivă sadiq, „acela pe care îl 
y , NV te ? à : A 
poţi crede adevărat, sincer“, „prietenul veritabil“ si, cu o diferență de nuanţă, șa4:q, „cel 
ce spune adevărul“, la care s-a gândit Voltaire creându-l pe celebrul său personaj Zadig. 
A fi prieten adevărat al cuiva înseamnă a-l ajuta pentru el însuși, si nu din constrângere; 
astfel, tasaddaga înseamnă „a îndeplini o sadaqa“, „a face un dar gratuit. 

interlocutorii săi incluzând pe listă împlinirea acelorași „amabilități“ față de 
membrii propriei familii. 

Conceptul de sadaqa este deschis ideii de comunicare cu aproapele, prin 
infăq (literal: „cheltuială“): ceea ce posedăm, posedăm printr-o hotărâre a 
lui Dumnezeu. Suntem obligați să cheltuim această avere spre binele a ceea 
ce ne înconjoară. În primul rând, spre binele celor apropiaţi nouă: nu trebuie 
ca un altruism ostentativ prost înţeles să ne facă să neglijăm acest lucru. Dar 
se înțelege că această „cheltuială“ se extinde la orice faptă bună „pe calea lui 
Dumnezeu“ (fi sabili-lläh). 

Tema, îndelung abordată în Coran, a făcut să se spună că, pentru islamul 
incipient, conceptele de „pomană voluntară“ și „danie legală“ nu erau clar 
diferenţiate. Termenul zakät desemnează, într-adevăr, dania datorată, 
măsurată cu talgerul, prin cote, în natură, în scadente, exact ca în cazul unui 
impozit. Trebuie însă precizat că dania (z4k4f) nu se confundă cu impozitul 
pe venit sau pe plusvaloare. Mai exact, ea consideră ca plusvaloare însușită 
ceea ce a rămas timp de un an încheiat în mâinile contribuabilului. 

Așa cum salät (rugăciunea canonică, rituală) este o obligaţie care nu se 
confundă cu rugăciunea (du), tot astfel zzkät (în ciuda celor ce s-au spus 
pentru a-i sublinia eficiența) nu îndeplinește singură îndatorirea de solidaritate 
față de cei aflaţi la nevoie. Ca și rugăciunea canonică, ea trebuie înțeleasă ca 
un „exercițiu“ care „îl face mai suplu“ pe donator, „pregătind terenul“ în 
vederea altor acțiuni a căror ocazie îl pândeste pe credincios în orice moment 
al vieţii sale. Ca obligaţie rituală, ea a beneficiat de atenţia cunoscătorilor şi 
interpretilor Legii (fugahä). Raportându-se la zșzâ/ („izvoare“), aceștia au 
stabilit bunurile sub forma cărora se achită (cereale, curmale, animale, dar și 
metale, imobile), urmând proceduri al căror enunţ variază în funcţie de mediul 
economic și social al autorilor. De aici ciudäteniile care au alimentat con- 
troversele cazuiștilor, cele mai bătătoare la ochi și mai pitorești fiind omisiunile 
unor posesiuni necunoscute sau subevaluate în epocile de referință.” 

Un calcul precis intervine de asemenea în ce privește alte forme de za2.i:. 
precum pomana făcută cu ocazia sărbătorilor. Beneficiarii produsului dar c< 
zakät sunt si ei desemnați în Coran: în special săracii, prizonierii, sclavi. 


începând, desigur, de la un număr mai ridicat), de treizeci de bovine, de patruzez. <= 


ovine sau caprine, cifre ce reflectă natural scara „preţurilor“ la epoca respectivă și in === —- 
respectiv. Cultivatorul de referință este proprietarul de curmali sau cultivatorul de <2=z.=. 


nisäb-ul este de cinci „poveri“. Şi mai gräitor, prin distanța pe care o semnalează : 
epoci, este #isäb-ul comerciantului, fixat la cinci uncii de argint (155 de grame . ==: <z 
nu mai rămâne valabil după vertiginoasa devalorizare a „celui de-al doilea metal”. 

datornicii, luptătorii, drumeții. Condiţiile în care s-a format și mai apoi s-a 
extins comunitatea musulmană de la Medina au făcut foarte curând necesară 
organizarea strângerii produsului daniei prescrise precum și repartizarea lui. 
De aici precizările respective din Coran: în toate trebuie văzute așadar norme 
revelate de o Carte care constituie un tot în cadrul căreia toate versetele se 
situează la același rang, 

Distincția care se impune între zakät, sadaga si infäq este hotărâtoare: 
prescriptiile canonice trebuie considerare de credincios drept gratii divine. 
Conformându-li-se, el aspiră la a deveni mai apt de a accede la o spiritualitate 
mai înaltă și mai liberă. Acest lucru este sugerat și de frecvenţa utilizării 
locutiunii conjunctionale /a'alia („poate că“, „ca să”) prin care se încheie zeci 
de porunci legate de cult... 

Însă „marea regulă a tuturor regulilor“, obligația majoră căreia i se subor- 
donează toate celelalte, rămâne, în materie de danie (fie ea prescrisă sau vo- 
luntară), „gratuitatea“ gestului, faptul de a nu precupeti ceea ce dai, de a nu 
aștepta răsplată, și mai ales, a nu cere sub nici o formă „dobândirea unui 
beneficiu“. Darul trebuie făcut din ceea ce îți este drag (2, 267; 3, 92) si nu 
trebuie ales pentru a fi dăruit ceva de proastă calitate, „ceea ce tu însuți nu ai 
lua pentru tine decât în scârbă“. Darul nu este considerat dar dacă este făcut 
cu ostentatie sau cu inima îndoită (4, 38). Există chiar precizarea: 


O, voi ce credeţi, nu faceţi deșarte milosteniile 
voastre necäjind si vătămând ca si cel ce dă 
milostenie ca să fie văzut de oameni, însă nu 
crede în Dumnezeu și în ziua de apoi. Așa 

colb; vine asupra sa ploaia și-l lasă vârtos (2, 266). 


A nu rezista celei mai primejdioase tentaţii, aceea de a te prevala de bine- 
facerile tale, înseamnă a te expune soartei „pietrei care se rostogolește“. 


Postul 


Postul din luna ramadan este, fără îndoială, cea mai cunoscută dintre cele 
cinci obligaţii canonice. Este în general prezentat ca obligaţia credinciosului 
de a se abtine de la mâncare și băutură în timpul zilei, în timpul nopții fiindu-i 
permis un regim normal, ba chiar cu unele compensaţii, ceea ce explică faima 
nopților de ramadan. 

Cuvântul sawm sau siyäm (post) este numele de acţiune al verbului säma 
„a se abtine de la băutură“, apoi, prin extensie, de la băutură și mâncare. Locui- 
torii Meccäi și, în general, arabii din perioada Revelatiei cunoșteau practica 
postului. Mai întâi, cele două „religii ale Cărții“ îl prescriau adepților lor. Apoi 
faimosii hunafä adoptaseră această asceză a „monoteismului abrahamic“. 

Mahomed a practicat acest exercițiu spiritual înainte de Revelatie, pe când 
obișnuia a se retrage din când în când în peștera de pe muntele Hira. 

Diverse mărturii ne aduc la cunoștință că Profetul și tovarășii săi au început 
prin a practica postul voluntar, un post după dorința lor (nudhr), conform 
unor practici voluntare care imitau practicile deja cunoscute din religiile Cărții 
și adăugând uneori un soi de spirit de emulatie, dictat de grija de a nu rămâne 
mai prejos în materie de devoțiune. La Medina, unde elementul evreiesc era 
predominant (evreii participaseră la întâmpinarea favorabilă a Profetului cu 
ocazia exodului), Mahomed, constatând existenţa unei practici de devoțiune 
propovăduite de Moise, a considerat că adepţii noii religii monoteiste aveau 
un drept egal de a posti în a zecea zi a primei luni a anului (pentru arabii 
musulmani) ziua de ‘Ashürä’ (cuvânt derivat de la ashara, „zece“). 

Abia mai târziu a fost revelată prescriptia unui post canonic.’ 


O, voi, ce credeți, si voi veţi avea indatorirea pentru ajunare, cum aveau îndarorire 
înaintașii voştri, ca să fiţi cu frica lui Dumnezeu. 

Un număr anumit de zile (să ajunati), însă acela din voi care e bolnav sau în călătorie 
(să postească, asemenea alt număr de zile). Cei ce însă sunt în stare (să postească, și 
totuși nu postesc), aceia să dea unui sărac bucatele ca răscumpărare; însă dacă face 
cineva bine de bunăvoie, atunci e bine pentru el; iar dacă postiti (totodată) e mai 
bine pentru voi, dacă sunteţi pricepuţi (2, 179-180). 


Postul prescris, diferit de cel voluntar, este, ca și rugăciunea rituală, o 
„instituție al cărei cadru e stabilit“; efectuarea lui este supusă, ca și efectuarea 
rugăciunii rituale, unor „criterii de capacitate“ care îi disting pe cei pentru 
care este considerat imposibil de cei pentru care ar fi la limita suportabilului. 
De altfel, el are fixat un termen precis: 


Luna Ramadan, în care s-a trimis Coranul ca îndreptar pentruoameni și ca învățătură 
răsvedită pentru drumul cel drept și deosebirea [între adevăr și minciună], în luna 
aceasta să ajuneze cei ce sunt de faţă; cine e însă bolnav sau în călătorie, să postească 
alt număr de zile; Dumnezeu dorește să vă usureze, nu dorește să vă facă greutate, ca 
să impliniti numărul [zilelor de post] și să-l preamäriti pe Dumnezeu pentru că vă 
ocârmuiește și să-l mulțumiți. 

Dacă te întreabă servii Mei despre Mine, atunci Eu sunt aproape; ascult ruga celui 
ce se roagă, dacă se roagă; dar si ei trebuie să asculte de Mine și să creadă în Mine; 
poate vor umbla întru dreptate (2, 181 si 182). 


Relatările din adith dovedesc eforturile constante ale Profetului de a mo- 
dera elanurile care ar fi putut prejudicia o concepție rezonabilă despre pietate. 


35. Aceste prescriptii sunt recapitulare îndeosebi în faimosul capitol 2, primul fiind 
Al-Fätiba („Deschizătoarea“): versetul referitor la rugăciunea rituală este cel de-al 144-lea, 
în timp ce versetul consacrat postului este al 183-lea. 

Marea problemă fusese a-i convinge pe adepţi că postul cel nou era limitat: 
cel care postește trebuie să-și întrerupă postul zilnic (fär). Toate practicile 
în care intra abstinenta continuă (muwäsala) au fost combătute. Ca și în 
materie de rugăciune, Profetul a insistat ca propriul său comportament să nu 
fie invocat ca un precedent care să instituie prescriptii canonice suplimentare 
(fard). Un rigorism monahal, „pe care Dumnezeu nu-l impusese“, putea aduce 
prejudicii perseverentei în devoțiune (57, 27). 

Cel mai adesea, această preocupare de a tempera ascetismul abuziv se referă 
la o etică mai largă, în care îndatoririle ființei umane nu sunt numai cele care 
tin de devotiunea față de Dumnezeu. Dovadă sunt reproșurile adresate, în 
legătură cu postul, unuia dintre tovarășii săi: 


Ce-am auzit? E adevărat că nu încetezi să postesti, că stai noaptea treaz în rugăciune 
si nu dormi? zise el către unul din tovarăși. Posteste și apoi rupe postul, veghează, dar 


apoi culcă-te; căci corpul rău are drepturi asupra ta, ochiul tău are drepturi asupra ta, 


soția ta are drepturi asupra ta, oaspeţii tăi au drepturi asupra ta. 56 


Așadar cercul obligaţiilor este extins până la relaţiile sociale (oaspeţii) si 
cele familiale (soţia). Trebuie subliniat un element care dă importanța cuvenită 
mentionärii îndatoririlor faţă de soţie: postul prescris impune abstinenta totală 
de la relaţia sexuală în timpul cât durează postul — de la răsăritul până la apusul 
soarelui — și în perioada prescrisă. În afara acestor intervale în care funcționează 
interdicţia, soților li se reamintește datoria de a se comporta unul față de celălat 
ca soți. Coranul a precizat acest lucru (fapt ce dovedește că problema respectivă 
s-a pus la un moment dat), însotind această reîmprospătare a memoriei de o 
metaforă a cărei îndrăzneală este adesea relevatä: „Ele vă sunt vouă haină și voi 
le sunteţi lor haină“ (2, 183). Dumnezeu nu permite ca un exces de devoțiune 
să despartă ceea ce el însuși a unit. 


Probleme de calendar. Punerea la punct a condiţiilor necesare unei astfel de 
practici religioase, care se impune întregii comunități timp de o lună, a atras 
atenția comentatorilor, ca si a simplilor practicanți. Mai întâi, așteptarea în- 
ceputului postului. Grija de a nu depăși „timpul fixat“ (migät) a determinat 
comunitățile musulmane din lumea întreagă să institutionalizeze fixarea și 
anunțarea începutului lunii de post. Calendarul liturgic al islamului este, cu 
bună stiință, lunar. Înainte de islam arabii utilizau un calendar lunar modificat 
prin adăugarea, la un anumit interval, a celei de-a treisprezecea luni, ceea ce 
avea ca efect apropierea calendarului liturgic de calendarul agricol. Numele 
câtorva luni păstrează urma acestei apropieri, în special luna ramadaän (literal, 
„cea foarte caldă“) si rabi al-awwal („prima primăvară”) si rabiath-thäni („a 


36. Bukhări, Szhib, vol. l, cap. „Drepturile corpului în timpul postului“, p. 338. 

doua primăvară“). Coranul a restabilit în mod exact semnificaţia liturgică a 
„semilunelor“ — de fapt cuvântul arab este 4hilla, plural de la hiläl — de la un 
verb care înseamnă „a începe“ si care era consacrat prin uzanță în liturghia 
pelerinajului. 

În privinţa acestui mod de concepere a calendarului liturgic, se cuvine o 
observaţie care îi subliniază și alte subtilitäti: calendarul arab preislamic juca 
un rol politicde primă importanță. Între cele douăsprezece luni lunare, patru 
erau „sfinte“: un fel de „Răgaz al lui Dumnezeu“ (sau mai degrabă al zeilor). 
Era impusă „tăcerea armelor“. Se instituise chiar o funcție sacerdotală, aceea 
de „pontif“ al așa-numitului #asy**: el avea ca prerogativă acordarea auto- 
rizatiilor de amânare a obligaţiei de încetare a conflictului din perioada 
oficială pentru o altă perioadă. Acest „trafic de indulgente“, a cărui acoperire 
o asigura practica „uitării temporare“ (743), precum si cea de-a treisprezecea 
lună, sunt denuntate în Coran: 


Mutarea“** este un adaos la necredintä. Prin aceasta vin în rătăcire cei necredincioși. 


Ei o încuviințează într-un an și o opresc în alt an, ca să facă deopotrivă numărul (lu- 
nilor) celor sfințire de Dumnezeu și să incuviinteze ceea ce a oprit Dumnezeu (9, 37). 


Procesul de instituire a moralei islamice trece printr-o perioadă de selectare 
și convertire a instituțiilor și valorilor preislamice, pentru a păstra din ele ceea 
ce poate traduce o aspirație morală, chiar cu riscul de a accepta o reformulare 
specifică și de a se preocupa, în acest caz, de purificarea acelor instituții și 
valori de urmele păgânismului. 

Problema „timpului prescris“ (704442) pentru diferitele obligaţii canonice 
a păstrat încă semnul acestei preocupări majore. În plus, pe măsură ce comu- 
nitätile islamice s-au văzut lipsite de posibilitatea de a-și dirija treburile 
economice, obsesia, explicabilă desigur, a revendicării identităţii a devenit mai 
puternică decât oricarealta. Adoptarea unui calendar liturgic a fost considerată 
ca o întoarcere la izvoare, într-un timp când în islamul incipient viața agricolă 
și în general activitățile economice nu încetaseră să utilizeze un calendar solar; 
dimpotrivă, suspendarea acestei „ajustări“ preislamice a făcut indispensabilă 
întreprinderea unor cercetări speciale în această ramură a astronomiei, știință 
în care musulmanii aveau să aibă un aport unanim recunoscut. 


* În text, în franceză, Trêve de Dieu, măsură de interzicere a războaielor feudale 
în timpul anumitor zile ale săptămânii, impusă în mod repetat de către consiliile 
ecleziastice ale Bisericii Catolice, mai ales în secolele al X-lea și al XI-lea (cf Dicţionarul 
Larousse, ed. 1966) (n. tr.). 

##* Mutarea lunii Moharrem pe luna Safar; arabii păgâni mutau de multe ori 
sfintenia unei luni pe altă lună, dacă nu le convenea să ţină cu sfințenie vreuna din cele 
patru luni prescrise — cf. nota de subsol din varianta românească (n. tr.). 


ISLAMUL 315 


Cu toate acestea, programarea liturgică însăși a cunoscut si urmat o evoluţie 
vecină cu paradoxul, mai ales în ceea ce privește fixarea lunii postului. Din 
anul 357 de la hegira — 969 al erei creștine — stabilirea lunilor lunare prin 
calcule astronomice a fost oficializatä și instituită la Cairo de Jawhar. Renuntarea 
la ceremonia numită 74 ya i-a costat uneori foarte scump pe conducătorii 
contemporani care au îndrăznit să nu ţină cont de ea. Aceasta pentru că politica 
a intervenit, chiar dacă în mod disimulat, în ciuda unui acord corect și în 
regulă, contrasemnat de reprezentanții autorizaţi ai diferitelor state islamice, 
iar țările în care s-a aplicat sistemul calculului astronomic au fost declarate 
„laiciste“. Adesea, când s-a putut anunța o dată bazată pe „calcul“, s-au găsit 
martori care au adus dezmintirea și au împrăștiat zvonul falsitätii. Acest 
procedeu a fost apoi adoptat de mijloacele de informare ale altor regimuri care 
difuzează „mărturii bazate pe observaţie“ care dezmint date anunțate prin 
calcul... Este o problemă care ascunde altele. 


„Lui Dumnezeu îi place să-i fie acceptate dispensele.“ lată o altă problemă 
socială și de educaţie transformată în mod abuziv într-o problemă religioasă: 
arbitrajul între cerințele postului și cele ale vieţii profesionale sau, pur și 
simplu, sociale. E 

În vreme ce meritul constă tocmai în păstrarea discretiei cu privire la asceză, 
ca în cazul oricărui act de devoțiune, „etalarea“ oboselii, a oboselii nervoase 
îndeosebi, este un fenomen sociologic atât de clar etichetat, încât limbajul 
popular a inventat adjectivul mwramdin — un neologism care ar însemna 
aproximativ „ramadanizat“ — pentru a desemna starea celui care își afișează 
oboseala și apatia, dacă nu chiar indispozitia, în perioada postului. Or, furia 
este însoțită de cuvinte care trădează o pietate îndoielnică; ea este, de altfel, 
stigmatizată de Coran și de hadith într-atât încât este clasată printre „factorii 
de anulare“ a „purificării prin ablutiunea rituală“ (444) de dinaintea rugă- 
ciunii. Mai mult decât atât, textul coranic îi consideră drept aleși „pe aceia 
care își stăpânesc furia“ (3, 128). Profetul atrage atenția celui care postește în 
legătură cu orice formă de mânie, fie ea și legitimă, în situația unui „atentat 
la onoare“: „Dacă vreunul dintre voi aude că este ofensat, să-i fie de ajuns 
să[-și] spună: sunt în timpul postului. “37 

De altfel, chiar dacă, fără îndoială, cazurile de acest fel erau mai rare, 
Profetul a putut enunta într-un hadith această teribilă afirmaţie: 


De la acela care nu se abtine de a cădea în falsitate prin vorbă și prin fapta sa, 
Dumnezeu nu cere să se abțină nici de la mâncare și băutură. 


37. Bukhări, Sa/zb, vol. 1, p. 324. 
38. Id, p. 326. 

Mai mult decât atât: chiar dacă este pornit din sinceritate, consecvent și 
neîntinat de nici o impietate care i-ar micșora meritul, postul care afectează 
starea de sănătate este descurajat, ba chiar interzis. Astfel, credinciosul, ca în 
cazul oricărei prescriptii canonice, este chemat să-și amintească faptul că „lui 
Dumnezeu îi place să-i fie acceptate dispensele așa cum îi place să i se înde- 
plinească prescripţiile“. 

Ruperea postului precedă, așadar, după Profet, îndeplinirea rugăciunii de 
seară (maghrib), care trebuie făcută și ea în același moment. Este, de asemenea, 
prescris ca ultima masă (ș4/âr) să fie luată cât mai târziu, către sfârșitul nopții: 
această masă este prezentată ca o „binecuvântare a lui Dumnezeu“ la care se 
cuvine să nu se renunțe." 

Întocmai ca rugăciunea și pomana ostentative, postul ostentativ nu poate 
fi primit ca o îndeplinire a obligaţiei canonice a postului prescrisă musulmanului. 
Dacă, asemenea rugăciunii, postul ramadanului este o întâlnire cu Creatorul, 
ca și dania, postul este o purificare: „Pentru orice lucru, există o curățire (zakäp): 
curățirea corpului este postul. “4 

Căci, asemenea celor două, el reprezintă un exercițiu“ spiritual care nu este 
primit decât dacă este întreprins și continuat sub această formă. Îndată ce com- 
promite continuitatea fiinţei în integritatea sa fizică si, 4 fortiori, psihică, orice 
exerciţiu spiritual își ratează țelul, ba chiar atinge un tel opus: rugăciunea care 
îl epuizează pe credincios, ca și generozitatea care duce la ruinarea donatorului 
sau la frustrarea celor apropiaţi, este susceptibilă de a exclude subiectul din 
comunitatea celor care pot practica devotiunea și dania; mai mult, ea poate face 
ca sufletul să-și piardă caritatea, datorită amărăciunii: „Cea mai bună danie este 
cea care nu te säräceste. Începe cu cei pe care trebuie să-i întreții. “4! 

Același lucru și despre postul care privează corpul de forțele indispensabile 
unei activități utile. Profetul a considerat de datoria lui să arate tuturor 
tovarășilor săi că își potolește setea la orele amiezii, într-o zi de ramadan. Era 
mai important, pentru triumful credinței islamice, ca el si tovarășii săi să poată 
face față, în forma lor fizică si psihică cea mai bună, încercărilor decisive pentru 
islam, care îi așteptau în cursul acestei călătorii si la capătul ei.“? Și, pentru ca 
decizia să nu fie lăsată pe seama unei autorități oarecare, alta decât conștiința 
credinciosului, traditionalistii tin să precizeze: 

Ni se întâmpla să călătorim în tovărășia Profetului: nici cei care posteau nu au 


făcur niciodată un repros celor care nu respectau postul, nici cei care nu respectau 


postul nu reproșau nimic celor care posteau.? 


39. Id., p. 329. 

40. Jbid. 

41. Bukhäri, Sahih, p. 286. 
42. Id., p. 333. 

43. Ibid. 

De aceea dispensa este la îndemână: 


Într-o zi a venit la moschee un bărbat în culmea disperării: 

— Sunt pierdut. Am greșit cu femeia mea după răsăritul soarelui. 
— Ai vreo sclavă pe care o poţi elibera? 

— Nu. 

— Bine. Ai cu ce să hränesti 60 de săraci? 

— Nici asta... 

Atunci, cineva aduse un sac de cereale. Profetul întrebă: 

— Unde este omul care avea o problemă? 

— Eu sunt... 

— Îşi dau eu din ce să dai pomană. 

— Cuiva mai sărac decât noi? Nu există dintr-un capăt al Medinei în altul o casă 
mai săracă decât a noastră. 


Profetul prinse a râde: 


„Atunci ia asta și hräneste-ti familia!“# 


O deschidere spirituală atât de luminoasă nu afectează în nici un fel 
caracterul sacru al lunii ramadan. Drept dovadă, atenţia acordată de-a lungul 
întregii luni îndeplinirii celorlalte prescriptii și respectării altor interdicții 
canonice. Deschiderea respectivă determină, la credincioșii din rândul 
oamenilor simpli, comportamente pe care nu le apreciază cei a căror pietate 
este mai „în cunoștință de cauză“: obligaţiile și interdicțiile ar fi putut fi lăsate 
în suspans în alte luni decât în ramadan? 


Ramadanul, lună a celebrării Coranului. Un fapt rămâne mereu prezent 
în mintea tuturor: luna ramadan este cea în care a fost revelat Coranul. Încă 
din timpul vieţii, Profetul recapitula în luna ramadan tot ceea ce-i fusese re- 
velat. Pentru comemorarea acestui eveniment, s-a instituit practica „vegherilor “: 
este vorba despre așa-numita salät at-taräwih (rugăciune întreruptă de pauze). 
Profetul a ţinut ca această rugăciune să nu fie considerată o obligaţie. El a 
ținut, de asemenea, să recomande ca ea să rămână limitată în timp. 

Este vorba despre îndeplinirea, în formele prescrise rugăciunii canonice, 
după ultima rugăciune, de seară (salāt al- ishâ), a zece rugăciuni cuprinzând 
fiecare câte două raka, în total echivalentul numărului de raka efectuate de 
obicei într-o zi. Fiind indicat a se săvârși în comun, ele se îndeplinesc aproape 
întotdeauna într-o moschee sau un lăcaș de rugăciune. Ele oferă înainte de 
orice ocazia unei celebrări al cărei specific trece adesea neobservat: recapitularea, 
în decurs de o lună, a Coranului în totalitatea sa. După citirea surei 4/-Fätiha 
sunt recitate succesiv pasaje de lungime egală (thumun, „optime“ din hizb, a 
saizecea parte ca lungime din ansamblul textului). La sfârșitul lunii, acela care 
a putut asista în aceste condiţii la toate recitările (s4rwih) se va găsi în situația 


44. Id., p. 331. 

privilegiată de a fi ascultat tot textul revelat. Se înțelege că realizarea acestei 
acțiuni comunitare necesită o cunoaștere a textului care nu este la îndemâna 
oricui: comunitatea se organizează împărțind calitatea de imam între toți cei 
care cunosc o parte a textului sau care sunt capabili, în urma unei revizuiri a 
părții ce le revine, să o rememoreze. Acest lucru nu este posibil decât — mai este 
nevoie să reamintim? — datorită faptului că la musulmani nu există persoane 
desemnate să îndeplinească funcţiile pe care le îndeplinește preotul și de aceea 
fiecare, din punctul său de vedere sau al comunităţii, este eligibil pentru a 
celebra liturghia. 

Asta înseamnă „nopțile de ramadan“... 

Privilegiatä între aceste nopți privilegiate este lzylat al-qadr („noaptea 
Hotărârii“), expresie tradusă tradițional prin „noaptea Destinului“. În Coran 
se arată că este noaptea începutului Revelatiei, fără însă a i se fixa data. Această 
imprecizie este considerată ca un semn, în special de către cei care asociază 
alegerea datei cu „împărțirea destinelor“. Lucru pe care textele nu îl precizează 
în nici un fel. S-a stabilit prin uzaj ca această noapte să fie celebrată în data de 
27 a lunii ramadan. Celebrarea are loc în moschei, unde marchează sfârșitul 
întâlnirilor de veghe și lectură, și în orașe, ca preludiu al festivităților organizate 
cu prilejul Marii Sărbători a ruperii postului. 


Pelerinajul 


Ultima citată printre obligaţiile canonice, însoțită întotdeauna de condiţia 
de capacitate, prescriptia pelerinajului este exemplară pentru ansamblul „doc- 
trinei“ care guvernează instituţia celor cinci stâlpi. Şi aceasta atât prin stilul 
formulării sale canonice în Coran și în Sunna, cât si prin natura ceremoniei 
care îl prezidează. 


Sursa obligaţiei 


Cea dintâi casă [de închinare] fu așezată pentru oameni în Bekka [Mekka] spre 
binecuvântarea lumii. 

În ea sunt semne räsvedite. Ea este locul lui Abraam și cine intră în ea este scutit, 
De la Dumnezeu [s-a stätorit] un pelerinaj la acea casă pentru oamenii care sunt în 
stare să facă drumul (3, 90-91). 


Ca și în cazul celorlalte obligaţii canonice, am reţinut termenul de „pe- 
lerinaj“ în virtutea incetätenirii lui, dar se impun unele precizări. 

Cuvântul /ijj este o formă a lui hajj, întâlnit mai des, si care semnifică 
acțiunea de-a „converge“, „a merge către aceeași destinație“. Or, din cele mai 
vechi timpuri, arabii practicau această „venire“ către „Casă“, către Templul 
de la Mecca, simbol al convergentei lor sau, mai degrabă, concretizare a acestei 

convergente. „Lunile sfinte“ pe care le-am evocat în legătură cu luna ramadan 
culminau cu această ceremonie „federativă“. Cu câteva săptămâni înainte, 
datorită interdictiei sacre care le garanta reciproc încetarea vendetelor, diferitele 
triburi făceau schimburi comerciale în diferite târguri „federale“, între care cel 
de la “Ukăz, în apropiere de Mecca. Aici aveau loc și schimburi de idei ori 
schimburi artistice: întrecerile oratorice si poetice de la ‘Ukäz consacrau cele 
mai alese opere prin afișarea lor în templul Kaaba, de unde denumirea lor de 
muallagăt („suspendate“). Urma lor culturală este încă vie: cele mai bune 
dintre aceste „poeme suspendate“ (m a//aqâ?) fac parte din bagajul intelectual 
elementar al omului arab instruit și sunt studiate în licee și colegii. 

Este adevărat că unele triburi, ca adepte ale iudaismului, practicau pele- 
rinajul la Ierusalim și că unii creștini practicau, la rândul lor, pelerinaje la alte 
locuri sfinte. Unul dintre acestea avea loc la Asqalan și, în legătură cu el, multi 
comentatori pretind că a fost instituit din dorința de deturnare a arabilor de 
la pelerinajul „ecumenic“ la Mecca.% Căci la Mecca se afla templul recunos- 
cut de toți, venerat în mod atât de vădit unanim, încât coabitarea era accep- 
tată chiar și de către cei care, prin definiţie, nu trebuiau să accepte coabitarea, 
monoteistii. 

De unde o inläntuire frapantä. Pentru aajunge la instaurarea pelerinajului 
ca al cincilea „stâlp“ al monoteismului reînnoit care este islamul, Coranul 
proclamă că zidirea templului Kaaba este opera lui Avraam, fondatorul 
monoteismului „primordial“, că templul Kaaba beneficiază de un statut de 
sanctuar care, deși este recunoscut și de păgâni, constituie o dovadă a originii 
acestui templu. De unde concluzia: ceremonia unui haÿj în jurul templului 
Kaaba este o datorie către Dumnezeu prin care i se restituie lui Dumnezeu 
templul său, purificat astfel de întinările perioadei de după Avraam care 
făcuseră din el un adevărat panteon. Aici se oferă prilejul verificării unei 
constante a discursului coranic: multitudinea destinatarilor cărora li se 
adresează. Avertismentul este valabil atât pentru politeiștii arabi, cât și pentru 
cei care împărtășeau un monoteism de complezentä, făcându-se vinovaţi de a 
fi acceptat prezența icoanelor. Nu făceau excepție nici hunafa („monoteiști 
primordiali“), blamati pentru a fi împins toleranța până la asumarea unor 
funcţii sacerdotale într-un templu invadat de idoli. În același timp, această 
mișcare de redresare este încurajată de omagiul care se aducea locului și 
instituţiei în care se recunoșteau cu toții. 

Şi în acest sens caracterul „instituțional“ al prescriptiei canonice va fi evident: 
pelerinajul (Hajj) este o celebrare care nu îl scuteste pe credincios de nici o altă 
îndatorire, cerând chiar din partea acestuia respectarea unor condiţii determinate. 


45. Tahar ben Achour, At-Tabrir wat- Tanwir, ed. cit. 

Mai întâi, ca și în cazul celorlalte prescriptii liturgice, este vorba despre condiţii 
de timp, de 7nigăz. Pelerinajul canonic este cerut o singură dată în viață, dar nu 
poate fi îndeplinit decât la o dată determinată a calendarului liturgic: 


Peregrinajul să fie în lunile cunoscute, și cel ce și-a propus peregrinajul în ele să nu 
se împreune cu muiere, să nu fie cu nedreptate și să nu se certe în peregrinaj, căci 
binele pe care îl faceţi îl cunoaște Dumnezeu. Luati-vä și merinde, însă cele mai 
bune merinde sunt frica lui Dumnezeu (2, 193). 


Cuvântul migät, referitor la pelerinaj, își trage etimologia din waqt, („timp 
„oră“) si semnifică locurile, limitele în spațiu de la care pelerinul intră într-o 
stare sacră. Aceste repere spaţiale depind de punctul de plecare al pelerinului. 


O ceremonie sim plă, dar precisă 


Niyya, „intenţia“. Ca toate celelalte prescriptii rituale, îndeplinirea peleri- 
najului comunitar nu este considerată valabilă decât cu condiţia de a fi fost 
precedată de intenţie, n;yya. Ea nu are nevoie de altă condiţie formală pentru 
a fi agreată în afara sinceritätii celui care o formulează. Dar, ținând cont de 
dificultatea acestui ritual, de prestigiul asociat lui, au fost impuse texte și coduri 
pe cât de numeroase, pe atât de complicate. 

Un element esenţial al acestor indicaţii și sfaturi este să nu rămână literă 
moartă condiția de capacitate. Efectuarea unei călătorii care poate fi foarte 
îndelungată și foarte costisitoare constituie o obligație numai pentru cei și cele 
care dispun de mijloacele materiale și fizice necesare. Totul este astfel conceput 
încât pelerinul să se asigure că nu va leza pe nimeni prin luarea acestei hotărâri 
pioase: nu numai că nu trebuie să contracteze datorii în vederea efectuării 
călătoriei, dar nici nu trebuie să lase datorii neplătite la plecare. Mai ales, ca 
toate obligaţiile rituale, pelerinajul nu trebuie să aducă vreun prejudiciu 
familiei credinciosului: pelerinajul este nul și neavenit dacă credinciosul își 
lasă familia fără resurse sau neîngrijită. 

Se înţelege în cât de mare măsură sunt contrare spiritului acestei instituții 
exemplele, numeroase de fapt, de pelerinaj îndeplinit cu preţul unor împru- 
muturi sau care are drept consecinţă neglijarea intereselor familiale. Viața 
modernă, deși a permis nuantarea interdictiilor originare, a oferit în schimb 
exegetilor alte subiecte de reflecţie. Penuria financiară, de exemplu, resimțită 
în diverse state islamice, a creat serioase probleme conducătorilor lor: controlul 
schimburilor valutare trebuia să țină cont de faptul că un candidat la pelerinaj 
nu putea să se acomodeze cu reglementări calchiate după alocatiile anuale 
pentru voiaje turistice. Perioada înscrierilor pe „liste“ ale pelerinilor legal 
autorizați este bogată în demersuri, în solicitări și... în rumori. 

Ibrâm, „sacralizarea“. Sensul etimologic al acestui cuvânt este acela de „a 
face să treacă în starea de parâm “, de „sacralizare“. Acest lucru l-am mai întâlnit 
în cazul rugăciunii rituale, al „oficierii“ religioase, când credinciosul își este 
sieși propriul „oficiant“ sau „celebrant“. Odată cu preamărirea lui Dumnezeu 
prin formula A//4hu akbar, credinciosul intră într-o stare de sacralizare, căreia 
îi pune capăt prin „salutul“ final (as-salämu ‘alaykum) care îl readuce în con- 
tact cu lumea și semenii săi. 

Credinciosul care decide să meargă în pelerinaj acționează exact ca și când 
ar fi pentru sine propriul „preot“, în ciuda faptului că, la fel ca pentru rugăciunea 
rituală ori pentru post, termenele la care trebuie îndeplinite „devoțiunile“ în 
vederea acceptării lor sunt fixate în Scripturi, ceea ce face să existe un adevărat 
„concurs“ de credincioși oficianti în același timp și în același loc. Toate ritualurile 
pelerinajului se îndeplinesc într-un teritoriu determinat. Ele încep cu sacralizarea 
inaugurală. Fa constă în îmbrăcarea veșmintelor — două piese din stofă, necusute, 
și sandale, la rândul lor fără cusäturi — care trebuie purtate pe toată durata 
ceremoniilor, începând cu momentul în care credinciosul se găsește la o anumită 
distanță de Mecca.%6 

S-a vorbit adesea despre faptul că majoritatea ritualurilor pelerinajului la 
Mecca provin din rituri arabe, panarabe sau interarabe, ,islamizate“: credinciosul 
musulman nu vede neapărat în asta o atingere la adresa originii divine a religiei 
sale. Fără să neglijeze faptul că primul destinatar al mesajului său, din punct de 
vedere cronologic, este această comunitate, Coranul i-a adus o perfecționare 
etică bazată pe meditaţia metafizică. Există o evidentă omologie între chemarea 
divină la a medita asupra acestor legi ale dinamicii sociale, pe de o parte și, pe 
de altă parte, îndemnul de a observalegile fiziologice care prezidează „insuflarea“ 
vieții omului, crearea lui pornind de la acel „strop de apă“. 

După cum este de meditat asupra acestei „instituții“ benefice si a faptului 
că oamenii au fost „înclinați“ să o accepte — ca pe oricare altă punere la punct 
în ordinea naturală —, căci ambele aspecte sunt semnificative cu privire la Pro- 
videnta care veghează la menţinerea creaţiei. De aceea pelerinajul nu se referă 
doar la mesajele profeților înscriși în tradiția Cärtilor, ci si la o altă tradiție în 
care sunt incluși toți „înțelepții“ (#wkamä, plural de hakim) evocati în Coran, 
deși ei nu pot fi legaţi de linia de descendență a oamenilor Cărții. 


46. Această distanţă variază în funcție de direcția desosire: dacă se vine dinspre nord-est, 
ea este de 80 km (Dhat Trg); de 250 km (Dhat Hulayfa) dacă se vine dinspre nord; de 180 
km (Juh fa) dacă se vine dinspre est; si de 60 km dacă se vine dinspre sud-est. Cei care vin 
în Arabia Saudită cu vaporul, pe Marea Roșie, își pun veșmintele atunci când ating para- 
lela ce corespunde unuia din miqät, iar călătorii cu avionul într-un moment oarecare al 
călătoriei, uneori, pentru a nu fi luaţi prin surprindere, chiar la îmbarcare, pe aeroportul 
de unde pleacă. 

Tot astfel, în privinţa noțiunii de haräm, recunoașterea de către o comu- 
nitate sau mai multe a unei sacralitäti de natură să-i asigure supraviețuirea nu 
este un fapt întâmplător. Ea este semnul unei voințe divine. Și, ca toate 
manifestările voinţei divine, este, pentru oameni, un prilej de punere la în- 
cercare. Oamenii „de credință slabă“ refuză să se încreadă în Dumnezeu și, 
prin urmare, Dumnezeu nu-i ajută să priceapă semnele acestei sacralitäti. 
Astfel, ei o încalcă și își atrag asupra lor mânia divină. 


Tawäf, „circumambulațiunea“. Acest nume semnifică „acțiunea de a se 
învârti în jurul unui obiect sau loc considerat centru de referință“, concen- 
tricitate ce era resimțită ca o marcă a consideratiei, deci a acceptării condiției 
de „satelit“. Pelerinul este obligat să îndeplinească un zzmâf constând în 
înconjurarea de șapte ori a Ka bei, salutând de departe sau de aproape 
„colțurile“ (arkan) construcţiei în formă de cub și, în special, colțul în care se 
găsește încastrată Piatra neagră, care, încă înainte de Revelatie, reprezenta un 
semn principal al sacralității templului, obiect comun de cult pentru toate 
triburile. Instaurarea pelerinajului comunitar ca prescripţie canonică a 
islamului a făcut ca ea să fie inclusă în același ritual de venerație cu templul 
Kaaba, deși nu este menţionată în Coran. 

Cele șapte înconjurări sunt prilej de meditaţie și rugăciune, gesturi nepres- 
crise formal în Scripturi. Cu toate acestea, au fost compuse texte pentru 
rugăciune, pe care pelerinii le recită sau le repetă după o persoană calificată 
sau, cel mai adesea, un ghid de profesie, așa-numitul mutawwif (care, în mod 
curent, asigură cazarea și masa pe toată durata sejurului). La sfârșitul celei de-a 
șaptea înconjurări, se îndeplinește o rugăciune ce cuprinde două raka înspre 
magäm Ibrahim — oprirea dinaintea locului lui Avraam —, restauratorul 
templului Kaaba. Această rugăciune este urmată de vizitarea izvorului Zamzam, 
descoperit de micul Ismail, abandonat împreună cu mama lui în deșert. 


Say, „deambulaţiunea“. Pelerinul se gândește la Ismail si la Agar atunci 
când își îndeplinește obligațiile rituale parcurgând de șapte ori distanţa între 
as-Safa și el-Murwa, doi munţi situaţi la o distanța de 394 de metri unul 
fatä de altul, între care a avut loc preumblarea disperată a mamei și copilului 
abandonați. 

Așa se spune în manualele de religie. Coranul nu dă această origine ritului, 
atunci când îl evocă: 


Şi Safa si Merwah sunt locuri sfinte ale lui 
Dumnezeu și cel care peregrinează la casa Sa 
sau o cercetează nu päcätuieste dacă merge împrejurul lor (2, 153). 

Dacă practica parcurgerii distanței dintre cei doi munți este prezentată ca 
o toleranţă este pentru că ea reproduce o practică de devoțiune preislamică 
dedicată celor două divinități tutelare ale acestor locuri, Asäf si Nă'ila. Numai 
faptul că aceste două locuri sunt stabilite (sau restabilite) ca făcând parte dintre 
sha'äir (plural de shaïra, „emblemă“, „semn de recunoaștere“ a lui Dumnezeu) 
face această practică licită. 

lată câteva aspecte în sprijinul ideii că în prescriptiile canonice ale pele- 
rinajului (Hajj) există trimiteri la practicile culturale arabe cărora li se recunoaște 
un nou statut: li se cere adepților noii religii să nu se lase impresionați negativ 
de faptul că ele au asemenea antecedente. 


Wuqäf, „oprirea pe muntele Arafat“. Oricare ar fi modalitatea în care pele- 
rinul își organizează timpul până în cea de-a șaptea zi a lunii dh4-l-hijja, în 
data de 8 el trebuie să fie cuprins de starea de hräm, „sacralizare“, si să fi înde- 
plinit în acea zi, cel mai târziu, cele două obligaţii constând în tawäf si sa'y, 
menţionate mai sus. Căci în această zi el este chemat la zaru; ya, „reflectare“ 
asupra etapei esenţiale a pelerinajului, oprirea pe „muntele“ Arafat, în timpul 
zilei de 9 4pi-l-hijja, până la apusul soarelui. 

De fapt, Arafat este o câmpie situată la 19 km de Mecca, ce se învecinează 
partial cu perimetrul sacru. Punctul culminant al acestei zile, care este ziua 
pelerinajului, sunt momentele care precedă asfintitul soarelui. De aceea, in 
extremis, şi invocând iertarea divină, se poate ajunge în acest loc chiar în 
momentul respectiv. Ziua trebuie să fi fost petrecută în totalitate sau în parte 
în aceste locuri și să fi fost consacrată unei meditații individuale, deși petrecute 
într-o adunare deosebit de numeroasă, căci numărul pelerinilor a ajuns să se 
apropie în ultimii ani de două milioane. Se poate imagina intensitatea emotiei 
trăite în ultimele minute de dinaintea asfintitului soarelui. 

Apoi este dat semnalul de „împrăștiere“ care pare să simbolizeze întoarcerea 
progresivă la viaţa obișnuită. 


Ifăda, simprăştierea“. Cei care au efectuat „oprirea“ se grăbesc să părăsească 
câmpia Arafat pentru a nu prelungi contactul cu sacrul, care nu poate dura 
mai mult decât timpul ritual häräzit acestei ceremonii: 


Atunci grăbiţi de unde grăbesc oamenii și 
cereti iertare de la Dumnezeu (2, 195). 


Acest îndemn este semnificativ pentru următorul aspect: reinstituirea pe 
care o face islamul este însoțită de o epurare intransigentă de gesturile de în- 
călcare a monoteismului și de semnele clericalismului până într-atât încât ele 

par să fie asimilate unele altora. Versetul referitor la ,imprästiere“ constituie 
o dovadă în acest sens. În el este interpelat însuși Profetul. El este de fapt un 
membru al clanului Quraysh, deci, 4 fortiori, un hims, un membru al grupului 
de familii din Mecca titulare ale „monopolurilor pontificale“. El s-ar fi putut 
lăsa tentat de ideea de păstrare pentru ai săi a vechiului privilegiu „pontifical“ 
al familiei sale [însărcinată cu distribuirea apei izvorului Zamzam (sigäya)], 
acela de a nu proceda la ifäda pentru a nu-și „cobori rangul“ acceptând să 
părăsească teritoriul sacru. Or, el înțelege să confirme cu acest prilej principiul 
canonic de refuz al oricăror privilegii clericale, principiu pe care fusese deja 
însărcinat să-l comunice membrilor clanului Quraysh: 


Poate puneţi voi adăparea peregrinului și cercetarea templelor celor sfinte pe o treaptă 
cu cel ce crede în Dumnezeu și în ziua de apoi și se lupră pe drumul lui Dumnezeu? 
Ei nu sunt deopotrivă înaintea lui Dumnezeu, și Dumnezeu nu ocârmuiește poporul 
nelegiuiților (9, 19). 


Nabr, „imolaţia“. Cea de-a treia zi rituală este pentru pelerin yawm an-nabr, 
„ziua imolației“. În această zi, toți musulmanii sărbătoresc {d al-idhä, „Săr- 
bătoarea Sacrificiului“, numită în Maghreb al- Id al- Kabir sau „Marea Sărbă- 
toare“, spre a o deosebi de al- Td as-Saghir, „Mica Sărbătoare“.47 Însă jertfa 
adusă de pelerin nu are același sens cu jetfirea berbecului îndeplinită de ceilalți 
musulmani. Pelerinul este de fapt scutit de gestul de sacrificare propriu-zis; în 
schimb, el este chemat să participe la un ritual de sacrificare de natură să îi 
răscumpere eventualele neglijente comise în timpul pelerinajului: ca și celelalte 
kaffära („penitenţe“), acest sacrificiu poate fi compensat printr-un altul în caz 
de incapacitate: trei zile de post în timpul pelerinajului și șapte la întoarcere. 
Rezultă că această formă de penitentä este ea însăși înlocuită cu altele în cazul 
imposibilității de a posti... 

Există o problemă de adaptare: dornici să îndeplinească ritualul în 
întregime, mulți pelerini refuză să accepte dispensa pe care le-o acordă textele. 
Ei înțeleg așadar să aducă fiecare jertfa lui (badina), fără a ţine cont de posibi- 
litatea de a găsi pe cineva dornic să le „primească“ ofranda, când, în mod 
evident, într-o astfel de perioadă oferta depășește cu mult cererea, în mod 
paradoxal, refuzul unei aggiornamento impus nu numai de logică, ci și de o 
pietate bine înțeleasă își găsește justificarea într-o referință coranică înţeleasă 
într-un mod ciudat: 


Nicicând nu ajung la Dumnezeu cärnurile și sângiurile lor [jertfelor], însă ajunge 
la El cuviosia de la voi (22, 38). 


47. Sărbătoare care marchează sfârșitul postului. 

Pentru a acoperi risipa reprezentată de jertfirea atâtor animale, autorităţile 
religioase au decis crearea unui complex de recuperare care utilizează carnea 
si pieile, care altfel s-ar pierde, produsele obținute fiind apoi distribuite 
populațiilor nevoiase. 


Ramy al-jimär, „aruncarea pietrelor“. Ultimele trei zile ale pelerinajului 
sunt consacrate unui ritual mult comentat, deși nu figurează în Coran. Este 
vorba de a trece, timp de trei zile, prin apropierea a trei pietre, considerate 
sacre în preislam, situate la Mina, localitate între Arafat și Mecca (loc în 
care, în perioada preislamică, se aflase un târg, unde pelerinii se odihneau), 
si de a azvârli șapte pietricele în direcţia fiecăreia dintre ele. Acest ritual este 
denumit în limbajul popular rajm, „lapidare“, și uneori este folosită chiar 
formula explicită rajm ash-shaytän („aruncarea cu pietre în Satan“). De fapt, 
este vorba de un ritual a cărui origine este revelatoare pentru sensul filozofic 
al pelerinajului. 

Aceste pietre erau considerate în preislam divinități. Pelerinii politeisti 
aruncau un număr anume de pietricele în direcția lor, în semn de venerație. 
Islamizarea constă aici în epurarea intenţiei și, ca în cazul celorlalte ritualuri, 
în a face ca gesturile să contribuie la preamărirea Dumnezeului unic și la 
luarea deciziei de a întoarce spatele lui Satan... 


‘Umra, „pelerinajul ritual necomunitar“. În afara pelerinajului comunitar, 
care nu poate fi făcut decât în anumite luni, musulmanul poate, și chiar 
trebuie, potrivit unor școli, să facă un pelerinaj individual care comportă 
înconjurarea templului Kaaba și deambulatia între aș-Şafa și el-Marwa, însă 
nu și oprirea pe muntele Arafat. Cei care participă la pelerinajul comunitar 
pot să-și includă în program și o umra. Pentru aceasta ei trebuie să meargă 
până la un migät dintre cele mai apropiate, unde se sacralizează ca pentru 
un pelerinaj comunitar. Mai este nevoie să subliniem paralelismul dintre, 
pe de o parte, coexistenta unui pelerinaj comunitar (hajj) cu pelerinajul in- 
dividual (unra) si, pe de altă parte, coexistenta rugăciunilor impuse, ritua- 
lurilor (salät wäjiba) şi rugăciunilor voluntare (salt näfila), sau coexistenta 
postului obligatoriu si postului voluntar? 


Ziyära „pelerinajul neritual“. Prin acest termen se înţeleg toate celelalte 
forme de vizitare a locurilor comemorative. Aceste vizite nu sunt obligatorii 
si nu se desfășoară conform unui ritual prestabilit. Este cazul vizitei la mor- 
mântul Profetului (ziyérat an-nabï)), căci, după cum s-a remarcat, pelerina jele 
rituale, comunitare sau individuale, nu impun niciodată o practică legată 
de mormântul său. 

Şi pe bună dreptate: ritualul se desfășoară la sute de kilometri de Medina, 
unde se află mormântul. Vizitarea lui este o vizită de prietenie, ceea ce confirmă 
formularea hadith-ului care o evocă: „Oricine îndeplinește pelerinajul și nu 
mă vizitează îmi face dovada indiferentei lui.“ 

Relaţia pe care astfel de cuvinte o instituie între Profet și credincioși se 
regăsește în statutul acordat celebrării nașterii lui. Sărbătoarea numită Mawlid, 
a „Nașterii“, îmbracă, în funcţie de loc, forme diverse, dar întotdeauna 
marcate de o ambiantä care conferă un colorit familial manifestării unei pietäti 
cu toate acestea profunde. 

De asemenea, sunt lăsate la libera alegere vizitele la unul sau altul dintre 
mormintele venerate, în funcție de predilectii. Se înțelege că șiiţii preferă 
pelerinajul la mormântul lui Ali (la Kufa, în Irak) și al lui Hussein, fiul său 
asasinat la Kerballah. Comemorarea acestui asasinat coincide cu #shärā a 
zecea zi a lunii muharram, prima lună a anului, la distanță de exact o lună 
față de pelerinajul comunitar. Numeroși siiti de toate originile participă, 
imediat după haÿj, la un pelerinaj la aceste locuri atât de evocatoare pentru 
ei. Comemorările funebre organizate cu aceste ocazii în locurile respective 
mai dau și astăzi naștere unor manifestări foarte spectaculoase de penitentä. 
Însă discursul ortodox ţine să se delimiteze de orice altă vizită pioasă, din 
grija de a evita orice formă de „asociere“. Iată hzdith-ul invocat: 


Nu este permis să-ţi faci bagajele decât pentru trei destinaţii: templul sacru 
[Mecca], templul îndepărtat [Ierusalim] și moscheea mea pe care iat-o! [Medina]. 


Hanbalitii merg si mai departe: actuala dinastie saudită, care se reclamă 
adeptă a acestei școli, a mers până la distrugerea mausoleelor construite în 
cinstea părinților Profetului, astfel încât se mai întâmplă să vezi poliția sauditä 
facându-și datoria de a împiedica pelerinii siti să săvârșească pe mormintele 
respective gesturi de pietate, considerate de către autorități ca intempestive. 


RELIGIE ȘI SOCIETATE 


Lucrările de fg% („ştiinţa înţelegerii“) comportă în mod traditional, în 
afara dezvoltärilor special consacrate dogmei (‘agä’id, „credință“, plural de 
aqida) şi riturilor (ibâdâz, „gesturi de adoratie“), si alte dezvoltări special 
consacrate „tranzacţiilor“ (mu %mälat) care codifică relațiile interumane. 

Coranul şi Sunna au legat întotdeauna agrearea credinței și a gesturilor de 
adoratie de îndeplinirea îndatoririlor credinciosului față de aproapele său. 
Printr-o consecinţă logică a statutului Scripturilor în religia musulmană, 
cunoașterea acestor îndatoriri își are izvorul în Coran, transcriere integrală a 
Cuvântului revelat. 

Importanța istoriei 


Singurul miracol de care se prevalează islamul este pogorârea cuvântului 
divin, prezent de la Revelatie, într-o carte. Coranul nu este numai o relatare 
de fapte sau cuvinte inspirate, ci transcrierea Cuvântului revelat. 

Revelația fiind „pogorâtă“ (canzil) într-o anumită esalonare (żartīl) care s-a 
împletit cu evoluția unei vieţi omenești, aceea a Profetului, si cu evoluţia unei 
comunități, rezultă o „difuziune înstelată“ (tanjīm) a noţiunilor si temelor în 
cuprinsul textului sacru. Pe de altă parte, rezultă o constantă punere în legătură 
a Cuvântului divin cu episoade ale vieții umane — pe care el fie că le comentează, 
fie că le ia ca punct de plecare pentru enuntarea unor norme. Juxtapunerea 
acestor caracteristici a avut și are consecinţe imense. Ele nu merg toate în același 
sens. După cum am semnalat deseori, predicatia coranică a fost precisă în 
privinţa inutilitätii, ba chiar a nocivitätii intervenţiei unei medieri în transmi- 
terea și chiar în conservarea textelor de revelație divină. 

Accesibilă chiar în forma în care a fost revelată, Cartea este destinată călă- 
uzirii celui care o citește. Pornind de la aceasta, au fost adoptate cel putin două 
moduri de receptare a mesajului: unul constă în a crede că fiecare dintre com- 
ponentele sale, eventual izolat de context, constituie o injunctie imediată, 
imperativă, fiindcă este divină, celălalt, în a crede că prezența celorlalte compo- 
nente, și ele divine, este parte integrantă din mesaj și în a impune să nu fie 
neglijată nici una pentru înţelegerea doctrinelor și aplicarea preceptelor. Cora- 
nul, de mai multe ori, invită la această lectură, totală și nu totalitară, denunțându-i 
pe aceia care propovăduiesc o parte din înțelesul Cuvântului divin și ocultează 
altă parte (2, 85), în aceeași măsură în care invită la o lectură „activă“, după 
modelul celei pe care o poruncește Sfântului Ioan Botezătorul, a cărui menire 
profetică începe astfel: „Ioan, primește scriptura întru putere“ (19, 13). 

Societatea musulmană, atâta vreme cât s-a simţit răspunzătoare față de 
propriul destin și a măsurat impactul pe care l-a avut asupra ei lectura Cărții, 
a făcut din această experiență o exegeză enciclopedică. Pentru a nu mai aminti 
bine-cunoscutele exemple ale lui Averroes și Avicenna și ale emulilor lor, 
menționăm o figură și mai emblematică, din punct de vedere profesional, a 
acestui enciclopedism: Ibn an-Nadim, supranumit el-Warraq, „Papetarul“, 
librar din Bagdad, autoral unui Fihrist („Index“), prima tentativă de clasificare 
universală pentru uzul bibliografilor. Asta se petrecea în secolul al X-lea al 
erei creștine. 

Când, mai târziu, circumstanțele istorice au făcut ca această societate 
arabo-musulmană să nu se mai simtă răspunzătoare de conducerea propriilor 
sale chestiuni, nu numai că și-a retras orice pretenţie la acest fel de exegeză 
a Coranului, ci, lucru și mai grav, a lăsat să fie uitată exegeza deja realizată. 

În materie de interpretare a Legii, de jurisprudentä (figh) în special, ea nu a 
reținut decât „litera“ pe care mari înaintași precum Malik și Abu Hanifa o 
extrăseseră prin efortul lor dintr-o carte considerată metodă de gândire. Este ca 
si când noi am reţine ca atare din Enciclopedia Luminilor tehnologiile sau chiar 
doctrinele, juridice sau de altă natură, care descriu cât se poate de bine situaţia 
din momentul în care a fost alcătuită enciclopedia, dar care nu pot fi aplicate 
fără o adaptare la lumea secolului XX. 

În fapt, această atitudine, care a marcat ansamblul societăţii musulmane, 
este opera unei „clericaturi“ (mai degrabă decât a unui cler), în principiu 
independentă de autorităţile civile și militare. Recunoscând stăpânilor și 
reprezentanţilor suveranității — acesta este sensul exact al cuvântului sw/tän — 
libertatea de mișcare în materie de siyäsa („poliţie“, în sensul pe care Vechiul 
Regim din Franţa îl dădea acestui cuvânt), acei lamā’ si fugahä’ nu făceau 
decât să-și delimiteze mai lesne un „domeniu rezervat“, acela al shari'a, despre 
care poate oferi o idee preponderența „ofițerilor“ în diferite etape ale evoluției 
fostei monarhii franceze. ` 

Această situație a marcat în mod diferit raporturile între puterile politice. 
Dar, mai cu seamă, după părerea noastră, a contribuit la înflorirea unei literaturi 
juridico-religioase relativ indiferente față de consecințele demersurilor sale 
inductive și deductive. O situație căreia i se substituie din când în când, fără să 
existe de fapt o ruptură reală, momentele în care teama sau ambiția îi determinau 
pe ‘wlamä'si fugabă să aducă servicii sau deservicii, prin gesturi de binecuvântare 
sau anatemizare, oamenilor politici aflați la putere sau disidentilor. 

Istoria lumii musulmane, sau a celei mai mari părți a ariei geografice în care 
s-a dezvoltat islamul, a contribuit fără îndoială la radicalizarea acestei dihotomii 
între politic și juridic. Perioada otomană“ a fost propice acestei evoluții, da- 
torită în special originii alogene a oamenilor politici, care îi obliga să facă cele 
mai largi concesii în acest sens. Mai târziu, dominaţia colonială sau cripto-co- 
lonială a favorizat și ea, paradoxal, această situație. Colonizarea a stopat de fapt 
în mod clar unele reforme începute și a favorizat menţinerea structurilor și 
aberatiilor pe cale de dispariţie; acest lucru s-a întâmplat din motive evidente 
de solidaritate pentru păstrarea identităţii în fața expansiunii străine. În schimb, 
printr-o altă formă de paradox, „sistemul“ a fost zdruncinat tocmai prin miș- 
cările anticolonialiste și în cadrul formațiunilor guvernamentale pe care aceste 
mișcări le-au plasat la conducerea ţărilor musulmane devenite independente. 
Având o atitudine favorabilă „uniunilor sfinte“ de eliberare si fiind atașați ideii 
unei lepitimitäti patriotice, conducătorii acestor mișcări au făcut să fie acceptată 
o nouă concepție în privinţa raporturilor dintre siyäsa și shari'a. 


48. Din acest punct de vedere, perioada mamelucilor în Egipt si a fortiori istoria 
modernă a țărilor din Maghreb nu se deosebesc de această perioadă. 

Imediat după cucerirea independenței, această concepție a și fost partial 
pusă în aplicare. Rezistenţa a fost timidă, sau lesne reprimată, datorită încrederii 
manifestate în eficiența unor modele de dezvoltare asociate concepției res- 
pective, indiferent de deosebirile sau chiar opozitiile dintre acele modele. 
Eșecul acestor „decenii de dezvoltare“, agravat în mod brutal de criza mondială 
si conjugat cu prăbușirea ideologiei comuniste, a produs o breșă prin care s-au 
strecurat curentele spiritualiste, fie ele autentice sau nu. 

Dezbaterile actuale se situează în acest context și au acest fundal politic. 
Fenomenele observabile în țările musulmane nu sunt decât avatarurile unei 
evoluţii care privește toate comunitățile religioase. Acest adevăr nu trebuie 
să ne facă să uităm însă dimensiunea tragică pe care o capătă aceste manifestări 
în societățile slăbire de o istorie deosebit de vitregă. 


Cartea si numai Cartea. .., dar toată Cartea 


Totuși, dacă avem în vedere principiile sale, islamul pare mai degrabă bine 
înarmat pentru a rezista unei asemenea derive către religiozitate. Chiar în pagi- 
nile Coranului se găsesc din belșug avertismente, indignare sau ironice, împotriva 
devotiunii dictate de teamă sau concupiscentä. Este condamnată nu numai 
ardoarea credinței din momentele de cumpănă, uitată însă imediat ce pericolul 
a trecut: 


Şi dacă-l ajunge pe om vreun rău, Ne cheamă el; apoi, dacă-i dăruim îndurare, zice 
el: „Mi s-a dat pe seama științei!“ (39, 50), 


ci sunt condamnați si tăgăduitorii care nu rezistă în fața disperării: 


Este unul dintre oamenii care îi servesc lui Dumnezeu pe margine. Si dacă-l ajunge 
un bine rămâne el acolo, iar dacă-l ajunge o ispită întoarce el fața sa (22,11). 


Aceasta nu vrea să însemne că practica ar fi incompatibilă cu credinţa, ci 
tocmai că ea este o manifestare a credinței și nu valorează nici mai mult, nici 
mai putin decât valorează credința care stă la baza ei. 

În morala Coranului, totul este supus acestei consideraţii: scurta trecere pe 
care o reprezintă viața omului, ca și îndelungata istorie a Universului sunt 
menite să pună la încercare credinţa ființei umane. În scopul acestei puneri la 
încercare se lasă observate orice creaţie și orice eveniment care au loc în Univers. 
A fortiori, dacă în viaţa omului își fac loc deopotrivă succesul și eșecul este 
pentru a-i pune la încercare credința. Dacă într-adevăr astfel de răsturnări de 
situație modifică starea personală a omului și, încă și mai mult, poate chiar 
poziţiile indivizilor unii în raport cu alții nu este decât o nouă ocazie de punere 
la încercare a credinței atât pentru cei care triumfă, cât și pentru învinși. 

Despre situarea la acelaşi nivel a bogatilor şi săracilor. Bogăția si sărăcia nu 
suntsemne nici ale privilegierii, nici ale dizgratiei divine. Prin ele însele, aceste 
situații nu îl situează pe om nici mai aproape, nici mai departe de grația divină: 

El este acela care v-a pus ca urmași pe pământ si a ridicat treptat pe unii din voi 

asupra altora, ca să vă ispitească întru ce v-a dat (6, 165). 


Sau: 


lar ce-l privește pe om dacă-l ispiteste Domnul său și-l cinstește și se-ndură de el, 
zice el: „Domnul meu mă cinstește.“ 

Şi dacă-l ispiteste și-i măsoară înzestrarea, 

zice el: „Domnul meu mă disprețuiește.“ 

Ba nu... (89, 14-18). 


Este cunoscut faptul că bogăţia atrage după sine și îndatoriri. A arăta că 
și sărăcia atrage după ea anumite îndatoriri este o chestiune de subtilitate, dar 
si mai subtil este a da o asemenea amploare îndatoririlor bogatilor și săracilor, 
încât și unii, și alții să poată aspira la dobândirea gratiei divine. 

În mod semnificativ, așadar, porunca dată bogatului este să cheltuie din 
ceea ce i-a dat Dumnezeu. Nu numai că averea personală este un dar de la 
Dumnezeu, ci, mai mult decât atât, porunca lui Dumnezeu cu privire la ceea 
ce el a binevoit să acorde nu se limitează la simpla parte care se recomandă a 
fi dată nevoiașilor. Ea se extinde la ansamblul cheltuielilor și, astfel, inclusiv 
la ceea ce credinciosul cheltuie pentru ajutorarea alor săi și chiar a lui însuși. 
În aceeași măsură în care un credincios dornic să facă pelerinajul nu trebuie 
să-i lase pe ai săi strâmtoraţi financiar, tot așa cum celui care posteste cu prea 
mult zel îi sunt reamintite drepturile pe care soţia le are asupra lui, tot astfel 
generozitatea nu este plăcută lui Dumnezeu dacă presupune privarea celor 
apropiaţi sau chiar risipa susceptibilä de a-l transforma pe donator într-o 
povară pentru societate. 

Dincolo de satisfactiile pe care le aduce caritatea, este avută în vedere o 
adevărată igienă a vieţii: 

Fäptuieste întru viaţa cealaltă, ca și când ar fi să mori mâine si făptuiește pentru 

această viaţă ca si când ar fi să träiesti veșnic. 


Astfel nu numai săracul este prezentat ca putând avea sentimente pioase: 
săracul invidios, săracul care nu-și consideră sărăcia ca pe o punere la încercare 
nu are merite, ceea ce nu înseamnă că dispare îndatorirea de solidaritate față 
de el, ca sărac. Asta înseamnă a te întreba dacă omul este prevenit în legătură 
cu toate formele tentatiei, atât acelea care se ascund în beţia de a da, cât și cele 
care ne pândesc în beţia sărăciei. 

De la datoria de a învăța pentru sine la datoria de a-i învăța pe alții. Repar- 
tizarea cunoașterii printre oameni este și ea obiectul unei acțiuni vigilente, 
deoarece poate aluneca lesne spre fetisism si, tocmai de aceea, constituie o 
ocazie pentru punerea la încercare a aptitudinilor omului de a dispune de 
harurile cu care Dumnezeu l-a înzestrat. Omului i se spune de altfel: „Nu uita 
partea ta în această lume“, după cum i se spune deseori să nu piardă nici o 
ocazie de a cunoaște sau a-și îmbogăţi cunoștințele. Dar cunoașterea nu este 
dată pentru a fi păstrată cu zgârcenie numai pentru sine. Aceasta este atitudinea 
falsilor propovăduitori, a acelora care au făcut din cărțile sfinte „mici bucăți 
de hârtie“ pe care le arată primind în schimb câteva biete monede sunătoare 
sau putere. Celui care știe să scrie i se cere să scrie: 


Scriitorul să nu scrie altfel decât numai cum l-a învăţat Dumnezeu (2, 282). 


Căutarea cunoașterii, chiar cu prețul unor călătorii în ţinuturi îndepărtate: 
„Mergi și caută știința în China, dacă trebuie“ este întotdeauna o faptă pe 
placul lui Dumnezeu, căci „cunoașterea, chiar dacă începe fără a-l avea ca 
obiect pe Dumnezeu, tot la Dumnezeu ajunge“. În legătură cu cei care pot 
dobândi cunoașterea, nu există o exclusivitate fondată pe credință: astfel, 
lumea întreagă cunoaște și recunoaște contribuția uriașă a civilizației musul- 
mane la culegerea și traducerea operelor unor civilizaţii care au precedat-o 
— fie ele persană, indiană sau greacă — ale căror credinţe religioase nu le 
împărtășea prin definiție. Această deschidere către trecut se combină cu una 
către prezent: culegătorii și traducătorii care au primit simbrie și onoruri 
pentru a îndeplini această sarcină nu au fost întotdeauna musulmani. lar 
această atitudine, prezentată adesea ca unul dintre semnele de rafinament la 
care au ajuns dinastia abbasidă de la Bagdad sau cea omeiadă de la Cordoba, 
nu este altceva decât o simplă aplicare a învățăturilor deja propovăduite de 
către islamul încă tânăr, aflat în faza sa frustă, primitivă. Profetul cerea ca pret 
de răscumpărare de la unii dintre prizonierii necredincioși... să dea lecţii 
musulmanilor mai tineri sau mai putin tineri. 

Iată de ce „cerneala cărturarilor este mai sfântă decât sângele martirului“, 
afirmaţie care, rostită de Profet, nu este una oarecare. Mai este nevoie, după 
toate acestea, să precizăm importanţa oricărei forme de educaţie? Ea este ob/i- 
gatorie: „Strădania de a cunoaşte constituie o obligaţie pentru orice musulman 
si orice musulmană.“ Cuvântul folosit aici (farida) este chiar acela care desem- 
nează „stâlpii islamului“. 

De la drepturile omului... Coranul cuprinde în textul său injunctii juridice 
care precizează comportamentul care trebuie adoptat în anumite situații politice 
și sociale. Aceste injuncții“” se găsesc incluse în aproximativ două sute de versete. 
Ele se referă în cea mai mare măsură la „statutul personal“ și la câteva „dispoziţii 
penale“. Această situație a dus la ideea.că totul a fost reglementat prin Carte și 
că, în consecință, din punctul de vedere al islamului, în opera de legislație, și 
Chiar în cea administrativă, nu numai că ar trebui să se caute în Coran preceptele 
cărora musulmanii să li se conformeze, dar și să se refuze a se lua în calcul situații 
pe care Coranul nu le-a prevăzut în mod expres. 

Dar, oricât de numeroase ar fi ele, prescriptiile coranice nu au fost niciodată 
prezentate, nici chiar de către Coran, ca niște reglementări de detaliu care ar 
dispensa individul sau colectivitatea de efortul și responsabilitatea pe care le 
incumbă edificarea unei construcţii juridice. Chiar și acolo unde par să epuizeze 
minutiozitatea inerentă reglementărilor, ele depășesc cazul în sine pentru a 
constitui o normă. De aceea, ele dau domeniului la care se referă o valoare de 
paradigmă. În plus, nu sunt niciodată separate sau separabile în textul coranic 
de un context moral explicitat în versete învecinate, versete care, la rândul lor, 
se pot clarifica printr-o lectură de ansamblu a Cărții. A le separa de context 
înseamnă a reedita greșeala comisă de alți destinatari ai revelatiilor divine, care 
au reținut doar o parte din autoritatea prescriptiilor respective, ascunzând 
cealaltă parte. Coranul îl avertizează în mod explicit pe musulman cu privire la 
această fragmentare, amintindu-i: 


Vom trimite pedeapsă asupra lor precum am trimis asupra celor ce au împărțit, au 
făcut Coranul bucăţi (15, 90-91). 


Coranul amintește că acțiunea care, inspirată de caritate — în dublu sens 
de dragoste faţă de Dumnezeu și față de aproape —, depășește simpla obligaţie 
sau dreptul în sensul strict este cea mai meritorie. Pentru o comunitate, faptul 
de a concepe și de a stabili reguli prin care se întărește și rafinează aparatul 
juridic, îmbogăţindu-l cu ceea ce până în momentul respectiv a ținut de simpla 
conduită morală, este nu numai legitim, ci și meritoriu. Se poate da ca exem- 
plu analiza pe care o face gândirea musulmană în domeniile civil și penal. lată 
cum se inläntuie ideile într-un text coranic extras dintr-unul din capitolele care 
abordează această temă: 

Şi dacă pedepsiţi, apoi să pedepsiți în același fel cum vi s-a făcut răul, iar dacă 

räbdati, e mai bine pentru cei ce rabdă. 

Şi tu rabdă, și răbdarea ta vine de la Dumnezeu... (16, 127-128). 


49. Numărul lor este evaluat în mod diferit, căci calculele pot, după caz, să includă 
sau să excludă temele evocate cu diferite ocazii. 

Este oare posibil ca lectura acestui text să nu facă evidentă prioritatea 
acordată interdictiei de a face din exercitarea unui drept un prilej de răzbunare, 
să nu sublinieze îndatorirea față de Dumnezeu de a alege mai degrabă calea 
iertării? O societate care ar institui ca regulă juridică aceste îndemnuri la 
răbdare și generozitate nu i-ar putea displăcea lui Dumnezeu și nici celor care 
se pun în slujba lui. 

Rămân cazurile în care societatea l-ar constrânge pe credincios la acte 
contrare prescriptiilor religiei sale. Pe de o parte, având în vedere cazul de forță 
majoră, credinciosul este absolvit în astfel de situaţii de orice responsabilitate 
personală. S-a vorbit despre suveranul unei monarhii parlamentare care și-a 
făcut probleme de conștiință în legătură cu promulgarea unei legi votate de 
parlament. Pesemne a considerat că, în această problemă, el nu avea altă res- 
ponsabilitate decât aceea pe care o presupune funcţia sa în regimul aflat în 
vigoare. Astfel gândește în zilele noastre, ca de altfel dintotdeauna, orice cetä- 
tean căruia îi revine o parte a „responsabilităţi legislative“... 

Pe de altă parte însă, democraţia pluralistă a făcut în ultima vreme multe 
progrese; și va continua să facă. Printre obiectivele sale, mult invocate în tim- 
purile de revoltă împotriva formelor caricaturale ale centralismului democratic, 
figurează definirea drepturilor minorităţilor. Acestea nu sunt concepute ca o 
încălcare a regulii democraţiei și nici ca niște favoruri acordate, ci, dimpotrivă, 
ca o încununare a construcției democratice, ca o condiţie a bunei functionäri 
a instituțiilor democratice. N-ar trebui ca fiecare cetățean să aibă înțelepciunea 
de a se gândi că este el însuși un potential „minoritar“, ba chiar, conform unui 
criteriu sau altuia, că este deja efectiv un „minoritar“? Şi că deci se apără pe el 
însuși apărând minoritățile? 

Franța oferă un exemplu elocvent cu atât mai interesant de observat pentru 
că este încă în stare de gestație: actualul studiu întreprins în vederea deschiderii 
accesului particularilor la Consiliul constituțional. Aceste persoane particulare 
ar putea astfel să se opună adoptării unor legi votate de majoritate... 


… la drepturile oamenilor. Când se vorbeşte despre politică, nu se are în 
vedere numai organizarea interioară a cetăţii. Trebuie evocate de asemenea 
relațiile cetății musulmane cu alte cetăți, altfel spus, trebuie abordată problema 
drepturilor oamenilor din punctul de vedere al islamului și, mai exact, trebuie 
să se pună întrebarea dacă apartenenţa la această religie a populaţiei — sau a 
unei părți a populaţiei — unui stat este de natură să ridice probleme particulare. 

Coranul a fost revelat în parte în timpul unei perioade a vieții Profetului 
când el și tovarășii săi au trecut de la statutul de indivizi minoritari într-o cetate 
ostilă la acela de membri ai unei entități politice care întreținea cu alte entități 
politice, pe picior de egalitate, relaţii de alianță, de pace sau de război. Astfel, 


334 RELIGIILE LUMII 


se găsesc inserate într-un text de valoare spirituală soluții pentru diverse pro- 
bleme legate de ceea ce se numește poliţie, administraţie sau justiţie, ca și soluții 
ale unor probleme „diplomatice“. Mai întâi a fost necesară negocierea integrării 
în orașul Medina a emigranților din Mecca. Apoi a trebuit să fie găsite soluțiile 
de a face față härtuirii locuitorilor Medinei de către autorităţile orașului de 
origine al emigranților în vederea obținerii „extrădării“ fugarilor. Această 
hărțuire a depășit stadiul amenințărilor și șantajului pentru a ajunge la agre- 
siunea armată. Nou-venitii s-au văzut obligați să se lupte alături de gazdele lor. 
Primul verset care îi autorizează pe musulmanii agresati să răspundă fiecărei 
lovituri printr-o lovitură este datat; el este inserat după șaptezeci de versete în 
care se interzice sau este descurajată violența: 


Li s-a dat voie celor ce fură atacați, pentru că li s-a întâmplat nedreptate și Dumnezeu 
are putere să le ajute: aceia ce fură alungați din locuinţele lor pe nedreptul numai 
pentru că zic: „Domnul nostru este Dumnezeu“ (22, 40-41). 


Această situație duce la o stare de război, potrivit normelor epocii și re- 
giunii. Ştiind că este vorba pur și simplu despre supraviețuirea unor oameni 
care abandonaseră totul odată cu exodul, nu ne va mira recurgerea la un 
vocabular care îmbină exaltarea virtuţilor războinice cu valorile solidarităţii 
si compasiunii. Însuși numele dat acestei lupte este semnificativ: j:/pâd. Acest 
cuvânt, tradus cel mai adesea prin „război sfânt“, înseamnă „efort“, mai exact 
emulatie în efort“, si se aplică oricăror forme de efort, în cadrul celui ce tre- 
buie depus contra propriilor înclinații negative, propriei indolente. Acest 
jihäd a permis, într-o Peninsulă Arabică din ce în mai favorabilă noului 
mesaj, recucerirea Meccăi. Apoi, treptat, sensul cuvântului a evoluat, fără a 
se pierde însă semnificația originară. Rapiditatea expansiunii și menţinerea 
cuceririlor făcute sunt suficiente pentru a dovedi că, raportate la normele 
morale ale epocii, metodele de cucerire și gestiune a cuceririlor musulmanilor 
prezentau o oarecare superioritate. 

Unul dintre atuurile cuceritorilor era fără îndoială obiceiul dobândit, 
datorită condiţiilor istorice care îi constrânseseră să convietuiascä cu adepții 
altor credințe, de a accepta sau chiar de a provoca dialogul. 


Deontologia dialogului 


Coranul nu a ignorat și nici nu a minimalizat această problemă a controversei 
sau chiar a polemicii religioase. Nu a neglijat-o în perioada de la Medina, când 
musulmanii, deținători ai puterii într-o cetate atrasă în majoritate de partea 
credinței lor, continuau controversa de la egal la egal cu minoritățile, după 
cum nu o neglijaseră nici în perioada de la Mecca, atunci când musulmanii 
minoritari polemizau cu o majoritate de necredinciosi deținători ai puterii. 

Ideea de a face din divergenta de opinii religioase un delict nu poate fi 
dedusă din lectura nici unui pasaj din Coran (fie că datează dintr-una sau alta 
din cele două perioade). Desigur, chemarea la imbrätisarea credinței monoteiste 
este în mod constant insistentă. Dar sancţionarea refuzului de adeziune este 
rezervată lui Dumnezeu; ea nu este nici cerută, nici permisă credinciosului, 
nici măcar comunității credincioșilor. 

Coranul cere Profetului și credincioșilor să-și poarte controversele cu cea 
mai mare curtoazie (16, 125; 29, 46) şi precizează în mai mult de zece pasaje 
că, oricât de mare ar fi iubirea Profetului pentru Creator, oricât de puternică 
ar fi forţa altruismului ce l-ar împinge să le dorească celor pe care îi pretuieste 
si iubește să aibă parte de credința mântuitoare, el nu are nicidecum dreptul 
de a-i constrânge pe cei care neagă existența sau unicitatea lui Dumnezeu. 
Însăși credința în Ziua judecății de apoi, în care ultimul cuvânt va aparține lui 
Dumnezeu și numai lui, este invocată ca argument suprem pentru a reduce 
amărăciunea si a calma furia credincioșilor mâniati uneori de obstinatia 
interlocutorilor lor, iar alteori lezati în afecțiunea lor pentru cei apropiaţi, pe 
care îi văd predispuși la atragerea dizgratiei divine: 

Noi știm că pieptul tău este strâmtorat pentru vorbele lor, însă laudă pe Domnul tău 

si închină-re Lui, și servește Domnului rău, pânä-ti va veni siguranța (15,97-99). 


Astfel este dictată o conduită care ne scuteste în această viaţă de orice preo- 
cupare de a perpetua conflictele teologice, tocmai pentru că, din acest punct 
de vedere, cunoașterea umană este o chestiune de binecuvântare și pentru că 
împărtășirea credinței rămâne un mister divin: „Deci întoarce-te de la cel ce 
se abate de la îndemnarea Noastră și dorește numai viaţa lumii. Aceasta este 
obștea științei lor“ (53, 30-31). 

Este formulată obligaţia, mai întâi pentru Profet și apoi pentru toți musul- 
manii, de a nu uita să-i pomenească în rugăciunile lor pe cei îndärätnici, 
amenințați cu dizgratia: 

Şi cel ce cheamă lângă Dumnezeu alți Dumnezei, fără dovadă, acela va da socoteală 


la Domnul său. Necredinciosilor nu le merge bine. Şi spune: „Doamne, iartă și îndu- 
ră-Te, Tu ești cel mai bun îndurător“ (23, 117-118). 


Această etică este cu atât mai constantă cu cât se bazează pe o metafizică 
explicită: 


De ar fi voit Dumnezeu, v-ar fi făcut pe voi un singur popor, așa însă voiește să 
vă ispitească cu ceea ce v-a dat, deci întreceti-vä bine, căci la Dumnezeu vă veți 
întoarce cu toţii și El vă va învăța despre ceea ce v-aţi certat (5, 53). 


Existenţa unei diferenţe între locuitorii acestei lumi nu este pur și simplu 
un accident cu care trebuie să ne acomodăm, ci însăși îndeplinirea unei voințe 

divine. El este cel care vrea să ne încerce prin instituirea acestei diferențe si el 
ne va aprecia eventualul merit în funcţie de ceea ce ne-am priceput să facem 
cu darurile pe care ni le-a dăruit. lar aducându-ne aminte că instituirea auto- 
rității unei religii revelate este primul dintre aceste daruri, putem deduce o cu 
totul altă „expansiune“ a noțiunii de „merit“... Se poate da ca exemplu, pentru 
confirmare, regula de conduită formulată, în diferite registre, în multe alte 
versete. Această expansiune merge de la apelul la caritate, înțeleasă ca o com- 
pasiune față de ființa umană privată de cunoașterea adevărului: 


Spune credincioșilor ca să le ierte celor ce nu nădăjduiesc în zilele lui Dumnezeu, 
ca El să răsplătească unui popor precum și-a agonisit (45, 13), 


la argumentul, ţinând de cel mai elementar bun-simt, care-i îndeamnă 
pe credincioși să fie dintre aceia care: 


Şi când aud ei bârfeală, se întorc de la ea și zic: „Pentru noi faptele noastre și pentru 
voi faptele voastre! Pace asupra voastră! Noi nu căutăm pe cei nebuni“ (28, 55) 


sau la adresarea acestui sever și câtuși de putin echivoc avertisment: 


O, voi, cei ce credeţi, fie-vă aminte de sufletele voastre, și nu vă va strica nici un 
rătăcit, dacă sunteți ocârmuiti. La Dumnezeu este întoarcerea voastră, a tuturor, si 
El vă va vesti ce ati făcut (5, 104). 


Se întâmplă chiar ca tonul să devină incisiv la adresa Profetului: 


De ti-ar fi abaterea lor prea supărăcioasă si de ai putea afla o peșteră în pământ sau 
o scară în cer ca să le aduci semn, căci de ar voi Dumnezeu i-ar aduna pe drumul 
cel drept; deci nu fi nestiutor (6, 35). 


Sunt numeroase, așadar, referintele care permit, care impun chiar, să se 
țină cont atât de imperativele vieţii în societate, cât și de cele ce tin de devo- 
tiunea faţă de Creator: 


Şi caută cu ceea ce ţi-a dat Dumnezeu locuința de apoi; și nu uita partea ta din 
lumea aceasta (28, 77). 


Cheia de boltă a moralei: al-ihsän 
Oare răsplata binelui să fie alta decât binele? (55, 60). 
Neologismul* la care a recurs un traducător deosebit de perspicace al 


Coranului” pentru a găsi echivalentul unei vocabule esențiale a discursului 
islamic ni se pare elocvent. Este vorba de “hsän, nume de acţiune al verbului 


* Aluzie la echivalentul francez din text: bel agir (n. tr.). 
50. Jacques Berque, Le Coran, Paris, Sindbad, 1990. 

absana, el însuși derivat de la adjectivul hasan, „bun“, care, substantivizat, de- 
semnează „binele“. Faptul de a acționa bine, în formă intranzitivä, semnifică 
în vocabularul coranic și în hadith ajungerea la o desăvârșire pe care o sugerează 
acest verset ce seamănă cu o apoteoză. Oare omul nu este acea creatură pe care 
Dumnezeu a adus-o pe lume spre a săvârși binele? Când, cu preţul si la sfârșitul 
acestui lanţ de încercări care constituie intriga istoriei creației, va fi atinsă această 
superbă apoteoză, ea nu va putea avea decât o recompensă pe măsură. Măsură 
pentru măsură, adică, așa cum arată etimologia cuvântului, egalitate de pondere 
și capacitate, dacă analizăm această măsură din punct de vedere lingvistic, dar și 
identitate de natură care face să coincidă recompensa cu acțiunea recompensată: 
buna făptuire nu poate avea altă răsplată decât pe ea însăși. 

Coranul mai utilizează această vocabulă și în alte capitole care îi confirmă 
locul pe care îl ocupă: cu mult deasupra faptelor dictate de prescriptiile 
canonice. Astfel, putem citi: „Faceţi bine, căci Dumnezeu îi iubește pe cei care 
fac bine“ (5, 94). Ceea ce pune în evidență natura, pur și simplu în afară de 
orice normă, a acestui schimb între Creator și creatura sa. 

Cele aproape cincizeci de contexte în care apare acest cuvânt sau unul din 
derivatele lui relevă faptul că ele sunt asociate unor comportamente care 
depășesc simpla echitate: răbdare, iertare și îndepărtare a mâniei. Uneori, aceste 
contexte prescriu atitudinile respective ca pe o regulă de respectat în relațiile 
cu părinții care, în patru versete, sunt prezentate ca o urmare și o consecință 
necesară a credinţei în Dumnezeu unicul: ,lubiti-l pe Dumnezeu, nu-i dati 
asociați, iar cu tatăl și mama purtati-vä bine“ (2, 23). 

Tradiţia profetică (Sunna) dă o expresie deosebit de elocventă acestei 
încununări prin fapta cea bună. După ce definește credinţa și enumeră cei 
„cinci stâlpi ai islamului“, prescriptiile canonice, Profetul dă întrebării „Ce 
înseamnă sn?" un răspuns memorabil: 


Fapta cea bună, 'i/sân, constă în a-l adora pe Dumnezeu ca și când l-ai vedea. Căci 
dacă tu nu îl vezi, El te vede.! 


De acestea se leagă și alte spuse ale Profetului care, uneori, sunt relatate ca 
fiind de fapt modalităţi de a pune capăt unor dialoguri complicate despre bine 
si rău. Aceste lucruri sunt bine rezumate de foarte celebrul hadith: 


Este pioasă acea faptă care aduce pacea în suflet si seninătatea în inimă, si păcat este 
acel lucru care, odată intrat în suflet, aduce cu sine tulburarea, chiar dacă s-ar găsi 
atâția și atâția teologi care să spună vorbe liniștitoare. 


Această distincţie între bine și rău, bazată exclusiv pe conştientizarea pri- 
virii lui Dumnezeu, este confirmată în Coran de o constantă lipsită de apreciere 


51. Bukhări, op. cit. 

față de conştientizarea privirii oamenilor si, 4 fortiori, față de ostentaţia care 
aspiră la a le atrage atenția și admiraţia. A prefera privirea oamenilor privirii 
lui Dumnezeu „anulează“, „descalifică“ fapte prin ele însele meritorii. Este 
o formă de idolatrie „a se teme de oameni, când de fapt numai de Dumnezeu 
trebuie să existe teamă“ (2, 83). 

Totuși, acești oameni care nu sunt acceptaţi ca judecători trebuie să con- 
stituie obiectul solicitudinii credinciosului. Situaţia lor în raport cu el, poziţia 
lor pe traiectoria vieții sale sunt tot atâtea puneri la încercare ale generozitätii 
sale, ale curajului și compasiunii. 

Tatăl și mama se află pe prima treaptă a acestei ierarhii de îndatoriri: 

Şi Noi îi poruncirăm omului bunătate față de părinţii săi. Maică-sa l-a purtat cu 

dureri și l-a născut cu dureri și purtarea sa si înțărcarea sa sunt treizeci de luni, până 

ce, dacă a ajuns vârstnic și a ajuns patruzeci de ani, zice: „Doamne, mână-mă ca să 


mulțumesc îndurării Tale, cu care Te-ai îndurat de mine și de părinții mei, și ca să 
mă port bine și să-ți placă aceasta“ (46, 14). 


Nu este prima dată când constatăm că, în cuplul parental, preeminenta 
este acordată mamei, sacrificiilor la care ea a consimțit și, prin urmare, drep- 
turilor ei. Sunna confirmă: „Paradisul se află sub tălpile mamelor“ sau, de o 
manieră și mai pitorească, găsim aceeași idee exprimată în acest dialog cu 
un credincios venit să ceară o consultatie: 


Trimis al lui Dumnezeu, aratä-mi care sunt persoanele față de care am cele mai 
multe îndatoriri. 

— Mama ta. 

— Şi apoi mai cine? 

— Mama ta. 

— Şi apoi? 

— Apoi tatăl rău. 


Ansamblul rudelor este explicit considerat ca prioritar în privinţa darurilor 
și ajutoarelor pe care orice persoană cu stare trebuie să le ofere pentru a purifica 
(căci acesta este sensul etimologic al cuvântului zakät) ceea ce Dumnezeu i-a 
acordat. Dar solidaritatea faţă de rude nu trebuie să ducă la injustitia față de 
un alt seamăn. Şi, mai ales, nu trebuie să ducă la false mărturii. În general, nu 
trebuie să se menţină sistemul moral al societăţii preislamice, cu toate abuzurile 
sale în materie de „problema onoarei“ și de solidaritate tribală, cu cortegiul lor 
de răzbunări sângeroase (tha). 

Reflectia asupra acestui aspect deosebit de important constituie pentru 
noua religie un prilej de a se demarca de falsele religii, fără a lăsa însă deoparte 
înţelegerea resorturilor lor: 


Dumnezeu voiește să vă dea de cunoscut și să vă ocârmuiască după felul celor dina- 
intea voastră și să se întoarcă spre voi (4, 31). 

Pentru Coran, aceste moravuri sunt obiect de observare si de meditatie 
propus credinciosului. În măsura în care ele tin de legitätile bunei functionäri 
a societății care contribuie la menținerea speciei umane în viață, moravurile 
sunt invocate, ca și legile naturale, ca dovezi ale armoniei, semn al existenței 
unui Dumnezeu unic. Astfel, tribul Quraysh este chemat să considere calen- 
darul comercial după care se derulează activitatea sa drept o binefacere a lui 
Dumnezeu (106, 1-4). 

À fortiori, se poate constata că predicatia se bazează pe atenţia acordată 
legăturilor de solidaritate care unesc membrii familiei conjugale, pe soți si 
copii. Soții sunt determinaţi să considere că raporturile statornicite între ei au 
creat legături a căror rupere echivalează cu o violență comisă împotriva naturii. 
Părinţii sunt chemaţi să mediteze asupra sentimentelor de mândrie care se 
nasc în ei în virtutea simplului fapt că au copii si să se comporte față de această 
„atribuţie“ divină așa cum trebuie să se comporte cei cărora li s-au atribuit alte 
bogății: cu modestie si gratitudine față de Dumnezeu, cu modestie față de 
aproapele mai putin favorizat de soartă, cu multă grijă față de copii, ceea ce 
constituie un prilej de punere la încercare pentru cei ce au dat viață..., aş- 
teptând ca timpul să-și spună cuvântul și ca și copiii, la rândul lor, să afle în 
părinţii lor un alt prilej de punere la încercare. 

HINDUISMUL 
de Michel Hulin și Lakshmi Kapani 


DOGME ȘI CREDINȚE 


Textele religioase de bază 


Hinduismul, religie fără un întemeietor uman, se bazează pe mai multe 
ansambluri de texte, considerate toate, într-un fel sau altul, ca provenind de 
la absolutul divin aflat în legătură directă cu omul. Aceste corpusuri diferite, 
fără a se exclude sau suplini între ele, pot fi rânduite într-o ordine descrescătoare, 
în funcţie de vechimea și autoritatea lor, dar și într-o ordine crescătoare în 
ceea ce privește „popularitatea“. 

În fruntea lor se găsește Veda, „Ştiinţa“ sau cunoașterea sacră, numită si 
„Revelația“ (sruz;, literal: „audiție, ascultare“), considerată a fi fost emanată 
de absolut (brahman) la începutul lumii (mai precis, odată cu fiecare re-creare 
a lumii) si captată de anumiţi înţelepţi sau 7ș;. Se crede că aceștia au transmis-o 
din generaţie în generaţie până la noi, numai pe cale orală, în așa fel încât 
Veda se înfățișează, mai degrabă, drept Cuvântul sacru decât sub forma unui 
text scris: hinduismul nu este deci o „religie a Cărţii“. Din punct de vedere 
filologico-istoric, Veda poate fi descrisă ca o imensă literatură care reflectă, 
pe de o parte, concepțiile religioase ale primilor cuceritori arieni ai subcon- 
tinentului indian și, pe de alta, pe acelea profesate de ei de-alungul veacurilor 
următoare. 

Veda cuprinde patru categorii principale de texte care se succedă într-o ordine 
cronologică aproximativă, fără a fi însă ferită de suprapuneri. Mai întâi, sunt 
sambită sau „culegerile“ care trebuie să se fi închegat între veacurile al XV-lea si 
al X-lea î.Hr. Patru la număr, ele cuprind Rg-Veda sau „Veda strofelor“, 
Yajur- Veda sau „Veda formulelor sacrificiale“, Sâma- Veda sau „Veda melodiilor 
sacrificiale“ si, în sfârșit, Atharva- Veda, în care predomină descântecele și for- 
mulele magice. Aceste texte — cu precădere Rg-Veda și Arharva- Veda — sunt 
compuse din rugăciuni, invocatii rituale, din laude aduse zeilor, dar pe alocuri 
lasă să se întrevadă preocupări mai speculative legare de originea primă a lumii, 

a timpului, a structurii personalității umane etc. Urmează apoi textele 
Brähmana („Comentarii brahmanice“), un vast ansamblu de scrieri în proză 
consacrate, în special, descrierii modalitätilor de îndeplinire a sacrificiului, 
precum și explicării mecanismului retributiv al acestuia. O a treia categorie 
este cea a textelor Aranyaka sau „Textele pădurii“, denumite, fără îndoială, 
astfel deoarece elementele magice pe care le implică ar fi făcut „periculoasă“ 
studierea lor în perimetrul civilizat al orașelor și satelor. Cea de-a patra 
categorie, cea mai cunoscută, este aceea a Upanișadelor (între 800 si cca 300), 
în care, într-o atmosferă dominată încă de practicile sacrificiale, începe să se 
desfășoare un fel de mistică speculativă. Însuși termenul Upanisad a rămas 
multă vreme misterios. Astăzi — după teoria lui L. Renou’ — suntem înclinați 
să-l interpretăm ca desemnând un întreg sistem de corespondențe precise între 
componentele personalității umane, elementele sacrificiului și structurile 
universului fizic. Vedelor li se mai alătură o serie de texte auxiliare (Vedäiga) 
care se preocupă de fonetică, metrică, de știința calendarului etc. 

Cu toate acestea, în zilele noastre Vedele nu mai au decât o importanță 
„arheologică“. Scrise într-o sanscrită mai mult sau mai puţin arhaică, ceea ce 
le face accesibile doar unui număr restrâns de brahmani cultivați, ele nu au 
fost niciodată traduse în vreuna din limbile vernaculare ale Indiei. Modalitatea 
tradițională de transmitere orală, de la maestru la discipol sau din tată în fiu, 
se mai păstrează doar la câteva generații de brahmani traditionalisti — cu pre- 
cădere în sud. Pe de altă parte, solemnul sacrificiu vedic a căzut de mult în 
desuetudine, iar marile figuri glorificate în imne — Indra, Varuna, Agni ș.a. — au 
intrat într-un con de umbră. De fapt, numai literatura upanișadică rămâne 
vie, mulțumită, mai ales, comentariilor celebrului Sankara (secolul al VIII-lea), 
care vedea în aceste texte însăși chintesenta oricărei teologii. 

Cel de-al doilea corpus pe care se întemeiează hinduismul se numește Smrti 
sau „Tradiția încredințată memoriei“. Si în acest caz, este vorba despre texte 
presupus revelate. Acest ansamblu închegat, în principal, pe la începutul erei 
creștine se deosebește de Vede prin aceea că formulele sacre nu mai provin de 
la un absolut impersonal, ci reprezintă discursul ținut, în împrejurări bine 
determinate, de anumite personaje divine bine conturate, asemenea lui Visnu, 
Krsna sau Siva. În plus, în vreme ce Vedele nu sunt accesibile decât celor „de 
două ori născuţi“ sau dvija, adică membrilor celor trei ordine (varna) superioare 
— sau chiar, stricto sensu, numai brahmanilor — Smrti se adresează întregii 
comunități hinduse, deci și celui de-al patrulea ordin, acela al servitorilor sau 
fidra. Faptul că, în general, autoritatea sa este considerată de brahmani ca fiind 


1. Vezi L. Renou, L'Inde fondamentale (texte selectate de Ch. Malamoud), Paris, 
Hermann, 1978, pp. 149-151. 

vizibil inferioară celei a Vedelor nu face decât să exprime reticenta mediilor 
traditionaliste cu privire la o astfel de popularizare. 

Dacă ansamblul vedic pare centrat pe sacrificiu și pe fundamentele sale 
ezoterice, textele aparţinând corpusului Smrti sunt dominate, pe de o parte, 
de ideea de dharma sau de ordine universală, pe de altă parte, de ideea căilor 
de mântuire accesibile omului prin participarea sa activă la menţinerea acestei 
ordini. Coloana vertebrală a corpusului Smrti sunt textele dharmasästra sau 
„Tratatele ordinii universale“, între care, la loc de cinste, se află celebrele 
Legi ale lui Manu. Acestea sunt tratate de „drepturi și îndatoriri“ specifice 
diferitelor caste, precum și diferitelor etape ale vieţii. Ele se ocupă, în egală 
măsură, de modalitățile de „recompensare“ a acestor acte, atât pământești, 
cât și suprapământești, ceea ce le conferă aspectul straniu, cel putin pentru 
noi, de texte pe jumătate juridice, pe jumătate escatologice. Cele două mari 
epopei ale Indiei, Rämäyana și Mahābhārata, fac parte tot din Smrti în 
măsura în care „pun în scenă“ dharma si problemele acesteia prin intermediul 
unei mari diversitäti de împrejurări omenești și în măsura în care conțin ele 
însele (mai ales Mahābhārata) mule pasaje ce expun direct anumite învățături 
religioase. Smrti mai conţine și textele suzra sau „aforismele de bază“ ale 
diferitelor „sisteme“ (darsana) ale filozofiei brahmanice clasice; în fine, include 
o vastă și abstrusă literatură, aceea care alcătuiește Puräna sau „Povestirile 
antice“, care s-a dezvoltat pe parcursul primului mileniu al erei noastre și tratează 
o mulțime de subiecte, având o înclinaţie specială pentru cosmogonie și pentru 
descrierea vârstelor lumii. Axate, adesea, pe devotiunea adresată unui important 
zeu hindus (de pildă, Visnu-puräna, Siva-puräna, Bhägavata-puräna, a cărei 
figură centrală este Krsna), Purâna înfăţişează în detaliu mitologia acestor zei, 
precum și particularitätile cultuale specifice. Li se poate alătura un gen literar 
fertil si foarte popular, Mahätmya, un fel de Puräna locală, care glorifică 
virtuțile unuia sau altuia dintre locurile sfinte consacrate de o faptă divină 
socotită a se fi petrecut aici. 

Între acestea, un loc special îl ocupă Bhagavad-Gitä sau „Cântecul Celui 
Prea Fericit“. În principiu simplu episod din Mahäbhärata, Bhagavad-Gită 
se înfățișează sub aspectul unei predici pe care vizitiul o adresează războinicului 
Arjuna în momentul premergător marii bătălii dintre clanul Kaurava și clanul 
Pândava; Bhagavad-Gită este, de fapt, unul dintre textele-cheie ale hinduis- 
mului, deoarece „vizitiul“ este Krsna însuși! Regrupând și organizând toate 
căile de mântuire cunoscute până atunci, G#ä propune una nouă: sacrificiul 
de sine prin îndeplinirea dezinteresată a ceea ce nașterea, vârsta, sexul etc. 
impun în privinţa „legii proprii“ (sva-dharma). Depășind diferențele dintre 
caste, ea propune oricărui hindus, de la rege la mäturätorul de stradă, posibi- 
litatea de a deveni „un ascet în lume“, de a participa — acesta este primul sens 

al termenului bhakti — la opera divină si de a merita în schimb pogorârea 
gratiei (prasäda). Bhagavad-Gită este „și astăzi cartea de căpătâi a hindusului 
credincios“, după cum scrie M. Biardeau.? 

Cu toate acestea, cunoașterea corpusului Swrti este insuficientă pentru 
acela care dorește să înţeleagă hinduismul concret, așa cum este practicat în 
zilele noastre. Într-adevăr, spre sfârșitul primului mileniu al erei noastre şi-au 
făcut apariția noi curente religioase care, fără să se rupă în mod categoric de 
hinduismul clasic reprezentat de dharma si de bhakti, au pus din nou accentul 
pe ritualuri și pe posibilele lor dezvoltări ezoterice. Acesta este înţelesul marii 
mișcări spirituale care se definește sub numele de „tantrism“, deoarece este 
exprimată în textele numite Tantra, înfățișate, de asemenea, ca revelate. Acestea 
din urmă primesc, de altminteri, denumirea specială de samhitä, dacă sunt de 
proveniență vaisnavitä, si de âgama, dacă aparţin cultului lui Siva; însă tocmai 
faptul că sunt redactate în sanscrită le face inaccesibile mulțimii de credincioși. 
Același lucru se petrece și cu marile tratate ale hinduismului tradițional. Nu 
este deci surprinzător că, de mai multe secole, s-a dezvoltat o bogată literatură 
de traduceri și adaptări în diferitele limbi provinciale. Anumite texte dintre 
acestea, de exemplu Rämäyana lui Tulsi Dâs (cca 1600), scrisă în hindi, și-au 
întrecut cu mult în popularitate modelele sanscrite. În fine, trebuie semnalat 
faptul că și mișcările bhakti au fost, atât în nord, cât și în sud, la originea unei 
foarte bogate poezii devotionale și mistice scrisă în limbi vernaculare. 


Divinul şi zeii 


„Panteonul“ hinduist poate da naștere unor interpretări foarte diferite, ba 
chiar contradictorii, fiecare dintre ele având, totuși, o anumită legitimitate. În 
funcţie de privirea aruncată asupră-i, India religioasă va apărea când politeistă, 
când panteistă, când chiar monoteistä. Politeistă, fără îndoială, datorită bogatei 
diversitäti a cultelor (p274) închinare unui mare număr de zei și zeițe, asociaţi 
adesea unui teritoriu și unui grup social determinat, purtând nume locale, îm- 
brăcând aspecte antropomorfe și teriomorfe, identificaţi chiar, uneori, cu ființe 
naturale ca fluviile, focul, soarele sau luna. Politeistä, de asemenea, datorită 
propensiunii spiritului religios tradițional de a popula arborii, izvoarele, răspân- 
tiile, casele etc. cu tot felul de „ființe“ (búta) invizibile, când protectoare, când 
răufăcătoare si a căror bunăvoință trebuie chemată prin invocatii și sacrificii. 

Chiar dacă ceea ce atrage în primul rând atenţia este demultiplicarea nesfâr- 
şită a divinității, fenomenul concentrări; acesteia asupra uneia sau alteia dintre 
figurile panteonului nu este mai putin impresionant. El debutează cu o imensă 


2. M. Biardeau, L'Hindouisme. Anthropologie d'une civilisation, Paris, Flammarion, 
coll. „Champs“, 1981, p. 128. 

literatură devotionalä, scrisă atât în sanscrită, cât și în limbile vernaculare, în 
care relația interpersonală, legătura de iubire (bhakti) dintre zeu și credincios, 
ca și ideea gratiei (prasäda) eclipsează restul problemelor. Fenomenul amintit 
se manifestă în mod evident în tot felul de practici, cu precădere în aceea de 
a recita zilnic litanii (literal, „cele o mie de nume“: sahasranäma) zeului consi- 
derat deosebit de ceilalți și superior lor (de pildă, Visnu, Räma, Siva) sau de a 
se picta, ba chiar de a-și tatua întregul corp cu numele zeului ales. 

Câr despre „panteismul“ hindus, înțeles ca sentiment al prezenței sau al 
difuziunii universale (vibhütva) a divinității prin intermediul ființelor, așa încât 
să le „emane“ (ss#) si să le „resoarbă“ (swmhära) rând pe rând, el domină nu 
numai discursul Upanisadelor, de exemplu, ci și pe acela al literaturii devotionale: 
astfel, capitolul al XI-lea din Bhagzva4-Giză, în care Krsna îi apare pe neașteptate 
lui Arjuna sub forma unei uriașe prăpăstii strălucitoare din care lumile, cu 
locuitorii lor, tâsnesc precum tot atâtea scântei și în care recad fără încetare. 

Dar dacă India religioasă este toate acestea deodată, ea nu este, în același 
timp, nimic din toate acestea. Politeism, desigur, dar de o natură fluidă: multi- 
plele entități care, într-un fel sau altul, fac obiectul unui cult posedă o individua- 
litate atât de fragilă și de indistinctă, încât se topesc cu ușurință sau se transformă 
unele în altele. Ele sunt resimtite mai putin ca figuri și în mai mare măsură ca 
modalități locale și temporare ale prezenţei printre noi a divinității, informă în 
esența sa, și tocmai prin aceasta capabilă de orice metamorfoză. 

Şi „monoteismul hindus“ ia înfățișări specifice. Într-adevăr, totul se petrece 
ca și cum hindusul ar putea să se îndrepte succesiv, cu întreg sufletul său, spre 
diferiți zei „uitând“, temporar, de toți ceilalți. În secolul al XIX-lea, indianistul 
Max Müller constatase deja această tendinţă în imnele vedice în care Indra, 
Varuna, Agni ș.a. sunt, rând pe rând, glorificati și inältati la rangul de divinitate 
supremă. El denumise acest fenomen „henoteism“. Același obicei se observă 
încă și astăzi, când credincioșii, cu ocazia sărbătorilor anuale sau a pelerinajului 
în onoarea cutărui sau cutărui zeu, concentrează asupra acestuia întreaga lor 
ardoare părând că-i neglijează pe ceilalți. Acest „monoteism alternativ“, pentru 
a relua fericita expresie a lui G. Deleury”, este absolut caracteristic mentalității 
hinduse. El traduce, pesemne, o anumită recunoaștere a caracterului mereu 
parțial sau unilateral al marilor figuri divine: fiecare, individualizată de atri- 
butele sale, de maniera proprie de intervenţie în lume, de trăsăturile specifice 
ale mitologiei sale, nefiind în stare să înfätiseze decât unul dintre chipurile 
unei divinități infinit de bogate în conţinut. Şi nu este niciodată exclusivist: 
faptul de a situa, într-un fel mai mult sau mai putin trecător ori durabil, o 
astfel de figură divină deasupra celorlalte nu atrage după sine deprecierea 


3. Vezi Les Grands Mythes de l'Inde, Paris, Fayard, 1990, p. 30. 

acestora din urmă până la treapta zeităților false, a idolilor sau demonilor. Pre- 
luând terminologia islamului, s-ar putea observa aici că specificul unei zeități 
hinduse este de a permite întotdeauna alături de sine, chiar când își asumă rolul 
de Zeitate Supremă (paramesvara), prezenţa a diferiţi „asociați“. În schimb, 
în perspectiva islamică, Allah nu ar putea tolera asemenea asociați, deoarece 
Chiar existența lor ar fi o insultă la adresa transcendentei sale. Există poate aici, 
dincolo de vicisitudinile istoriei, un izvor pur teologic generator al dificultăților 
persistente pe care hindușii și musulmanii le resimt în a coexista pașnic. În 
sfârșit, însăși noțiunea de panteism pare confuză odată confruntată cu realitatea 
concretă a hinduismului. Ea există, fără îndoială, în rândul credincioșilor, dar 
mai mult sub forma unui sentiment, aproape a unei senzații, decât sub cea a 
unui concept. Această senzaţie, pe care, adesea, nu o înţelegem, s-ar putea 
formula mai ușor pentru noi în termeni negativi: să nu stabilim un hotar rigid 
între vizibil și invizibil, între însuflețit și neînsuflețit, între om și animal (sau 
plantă), între constiintele umane însele, ca și cum am percepe în mod obscur 
că un unic elan vital însufleteste toate lucrurile și le face părtașe divinității. 
Aceasta se traduce absolut firesc, printr-o vie împotrivire, destul de frecvent 
întâlnită încă și astăzi, de a atenta la orice formă de viaţă, oricât de neînsemnată 
ar fi, și printr-o anumită tendință de a trata cu respect chiar și elementele natu- 
rale: apa, focul, pământul... În schimb, hinduismul filozofic a avut întotdeauna 
o conștiință clară a naturii exclusiv aparente a acestei fârâmitäri a absolutului 
(brahman) în ființe; a ştiut întotdeauna că, dacă o asemenea împrăștiere ar fi 
reală, ea ar ruina unitatea divinității și i-ar compromite transcendenta. De unde 
formule clasice ca „toate lucrurile au ca esență pe brahman, însă brahman nu are 
toate lucrurile ca esență“ (Sarvan brahmätmakam na tu brahma sarvätmakam), 
care exclud ceea ce s-ar putea numi un panteism vulgar. Din perspectiva, mai 
ales, a Vedântei nondualiste, brahman nu este nici cauză primă, nici substrat 
ontologic al unui univers a cărui realitate se reduce la iluzia — lesne de învins — că 
există ceva din prezenţa lui în jurul nostru. Brahman, Unul care nu participă, 
exclude total lumea și constiintele finite. Ceea ce numim panteism devine astfel 
un adevărat a-cosmism. 

Ajungem la concluzia lipsei de pertinență în acest sens a propriilor noastre 
categorii teologice. India nu este, propriu-zis, nici panteistă, nici monoteistă, 
nici politeistă. Realitatea sa religioasă concretă funcționează indiferent de 
dilemele în care încercăm să o închidem. Ea dovedește existența mișcării mer- 
gând, și anume prin coexistenta pașnică, pe care știe să o protejeze, printre 
„alegeri“ teologice socotite incompatibile. Spre exemplu, un brahman fidel 
tradiției (smärta) se va prezenta bucuros, pe plan filozofic, drept un adept al 
Vedântei nondualiste. În fiecare zi, el va medita în linişte asupra lui brahman 
aflat dincolo de orice formă. Aceasta nu î va împiedica însă, eventual, să dedice 

cu generozitate invocatii si sacrificii unui mare numär de prezente numinoase 
sau divinitätilor agrare, precum si sufletelor strămoșilor morţi si să practice tot 
felul de rituri — pe care am fi tentaţi să le etichetäm drept superstiții — cu caracter 
magic sau invocator al gratiei divine. În plus, în același timp, el va putea fi un adept 
al lui Visnu sau Siva, chiar al lui Ganesa sau Hanumän ș.a., dedicând acestei 
„divinități preferate“ (istadevatä) un cult zilnic în perimetrul căminului său și 
asistând cu fidelitate la festivități anuale, la pelerinaje etc. 

În aceste condiţii, oricine caută să facă puţină ordine în mulțimea dez- 
organizată a reprezentărilor și practicilor hinduiste trebuie să-și însușească o 
perspectivă structurală, adică să încerce să vadă cât își sunt de complementare 
aceste aspecte deosebite și în ce măsură ele formează un sistem. Problemele 
fiind, fără îndoială, dintre cele mai complexe, nu vom putea formula aici decât 
câteva sugestii în acest sens, iar drept completare trimitem cititorul la lucrări 
mai aprofundate‘. 

Pe planul filozofico-teologic patru direcţii de gândire ne apar esenţiale. 
Înainte de orice, se cuvine să stabilim o distincţie și o complementaritate, în 
același timp, între, pe de o parte, absolutul situat dincolo de orice determinare, 
accesibil numai pe cale apofatică, în liniștea meditatiei și, pe de altă parte, ceea 
ce se numește Stăpânul suprem, reprezentat adesea drept creatorul universului 
si păstrătorul ordinii sale imanente. Această distincţie corespunde aproximativ 
aceleia pe care celebrul filozof și reformator religios Sankara (către 750 d.Hr.) 
o stabilea între brahman „lipsit de orice determinare“ (nir-guna) si brahman 
„înzestrat cu determinaţii“ (sa-guna), accesibil, deci, pe calea discursului mito- 
logic și a cultului. 

Un alt cuplu distinctie/complementaritate ar trebui stabilit între Stăpânul 
suprem însuși și ceea ce hinduismul (gama sivaiţi, de pildă) numește mandalin, 
adică ,regenti cosmici“. Se consideră că, în vreme ce Stăpânul suprem produce 
si resoarbe, periodic, Universul — transcendându-l astfel, fiind totuși în legătură 
cu el —, regentii cosmici aparțin, ca si noi, lumii și timpului. Statutul lor de 
ființe divine este de împrumut. Stăpânul suprem îi împuternicește, ca să 
spunem așa, cu guvernarea uneia sau alteia dintre zonele Universului drept 
recompensă pentru meritele deosebire acumulate de aceștia de-a lungul exis- 
tentelor lor anterioare, dar funcţiile le sunt limitate în timp și destinate să ia 
sfârșit odată cu epuizarea meritelor lor. 

O a treia direcție de gândire va consta în reflectia asupra simultaneitätii, 
în natura lui brahman, a două dimensiuni: aceea a transcendentei absolute, 
dincolo de timp, și aceea a imanentei în sânul lumii create. Această direcție 


4. Înainte de toate lucrarea lui M. Biardeau, deja menţionată, L'Hindouisme. Anthro- 
pologie dune civilisation. 

conduce la ideea lui brahman ca „trei în unul“, gândit, adică, drept circularitate 
a unui proces nesfârșit: creatie-conservare-distrugere a Universului. Concret, 
această idee va lua forma triadei divine (#rimürti) în care Brahmă (a nu se 
confunda cu brahman, entitate neutră, din care el nu reprezintă decât un 
aspect) veghează creația, Visnu, conservarea, iar Siva, distrugerea. 

Din punctul de vedere al dinamicii sale, această concepţie duce la o repre- 
zentare bisexuată a divinității. Este vorba, de fapt, de crearea unui simbol al 
coexistentei în brahmana unui aspect al transcendentei absolute, al concentrării 
„yogine“ în sine însuși și a unui aspect îndreptat spre manifestare. Ne reprezen- 
tăm ceva asemănător unei tensiuni și chiar unei lupte între aceste două elemente, 
dar astfel încât armonia să poată fi refăcută în orice moment... pentru ca totul 
să reînceapă. De aici s-a născut ideea de a imagina viața divină sub forma unui 
joc al iubirii între un principiu masculin (absolutul adunat în sine însuși) și un 
principiu feminin, al mișcării și al expansiunii în multiplicitate. Această 
concepţie îmbracă, la rândul ei, aspecte foarte deosebite: androgin primitiv 
dedublându-se la nesfârșit pentru a se cunoaște și a se iubi pe sine, Dumnezeu 
suprem figurat cu o jumătate masculină și una feminină (Hari-Hara), noţiune 
a unei puteri (sakti) asociate acestui Dumnezeu suprem și adesea reprezentată 
sub forma unui cuplu (Siva si Pârvati, Vişnu si Laksamä, Râma și Sitâ). 

În fine, în planul socio-religios, structurarea divinității pare să se realizeze 
după trei direcţii principale. Înainte de orice, întâlnim polaritatea afirmatie/ 
negaţie (pravrtti/nivrtti). De o parte, divinul „radiind“ în lume, generându-i 
ordinea, frumusețea, bunăstarea, fericirea, de cealaltă parte, divinul care ia forma 
timpului distrugător pentru a stârpi orice putere, orice glorie care aparține 
omenescului sau mundanităţii. De o parte, o logică a afirmării legitime de sine 
în lume, în concordanță cu ordinea naturală a lucrurilor sau dharma. De 
cealaltă parte, o logică ascetică și transgresivă a îndepărtării de lume, în căutarea 
a ceea ce se va numi eliberare (moksa). Dintre cele două atitudini, prima este, 
cel mai adesea, anexată cultului lui Visnu, în calitatea sa de pästrätor al ordinii 
cosmice, cealaltă, cultului lui Siva, Marele Distrugător. De fapt, în ciuda unei 
diferențe de accent, fiecare dintre cei doi mari zei guvernează câte un aspect 
din cele două amintite. 

Se mai cuvine să deosebim chipul universal și îndepărtat al divinității de 
chipul său apropiat, familiar, legat adesea de un spaţiu, mai precis de un loc 
sacru (#rtha) si de istoria acestuia. În mitologie, complementaritatea celor două 
aspecte se exprimă cu ajutorul noțiunii de avatära (literal, „coborâre, des- 
cindere“). Reședința permanentă a zeului este într-un „altundeva“, un „cer“ 
(svarga) la care nu avem acces, dar de unde, din când în când, el acceptă să se 
manifeste printre noi, pentru a salva comunitatea umană în ansamblul ei sau 
pentru a răspunde devotiunii aprinse a vreunui credincios. 

O ultimă distincţie, a cărei importanță reală se va dovedi mai târziu, este 
aceea care opune zeii „puri“, beneficiari ai ofrandelor vegetale, venerati mai ales 
de brahmani și de castele superioare, zeilor „impuri“, carnivori, preferaţi ai 
castei inferioare. Primii nu reprezintă totuși, nici măcar în ochii brahmanilor, 
singurii zei adevăraţi prin contrast cu idolii. Între unii si alții se instituie, ca la 
toate nivelurile în hinduism, o relație complexă, ierarhică și complementară, 
primii tolerând adesea prezența și bunăstarea celorlalți cu condiţia să fie apärati 
de aceștia printr-o distanță convenabilă. Noţiunea de Dumnezeu gelos, exclu- 
sivist si răzbunător este tot ce poate fi mai străin de spiritul hinduismului. 


Marile figuri divine 


Odată cu încheierea perioadei vedice, în primele secole ale erei noastre, 
apar doi mari zei a căror supremație nu va mai fi niciodată pusă cu adevărat 
la îndoială. Aceștia sunt Visnu și Siva. Ei nu formează, propriu-zis, o diadă: 
ești ori vaisnavit, ori Saivit, niciodată amândouă în același timp. Invers, Visnu 
si Siva nu se exclud niciodată unul pe celălalt. Nu numai că se găsesc alături 
în trimürti — reprezentare, ce-i drept, destul de târzie si de „savantă“ —, dar fie- 
care ocupă întotdeauna un loc mărunt, spre exemplu de „regent cosmic“, în 
panteonul organizat în jurul celuilalt. La fel, imaginile sau statuile unuia 
găsesc, destul de des, un loc — modest — în templul celuilalt, în incinta acestuia 
sau în dependintele sale. Si unul, și celălalt își au originea în sacrificiul vedic, 
cu toate că într-o manieră foarte diferită. 

Initial, Visnu pare să fi reprezentat zona de oficiere a sacrificiului, apoi, prin 
extensie, perimetrul în care se fac simtite efectele acestuia sau în care i se culeg 
„roadele“. Or, din cea mai timpurie perspectivă vedică, sacrificantul (yajamāna) 
prin excelenţă era räzboinicul (ksatrya) sau regele, în general, în vreme ce 
sacrificiul însuși era executat de un corp de oficianti în fruntea cărora se afla 
preotul brahman. Bunăstarea regatului depindea deci, în același timp, de nu- 
mărul cât mai mare de victime și de ofrande diferite aduse de sacrificant și de 
executarea corectă a riturilor. Visnu simbolizează, cu precizie, armonia ideală 
a cuplului preot-sacrificant sau brahman-rege. El este, prin urmare, legat atât 
de supremaţia spirituală a brahmanilor, cât si de ordinea firească (dharma), ga- 
rant al stabilității sociale și al bunăstării. Această îmbinare a puterii spirituale și 
a celei vremelnice în persoana zeului este reprezentată de statuetele împodobite 
ale lui Vişnu — în sudul Indiei —, care îl înfățișează purtând, în afara atributelor 
sale tradiționale (scoica, discul etc.), tiara și însemnele regatului. Visnu este deci, 
prin excelență, o zeitate a castelor superioare. Este o zeitate „pură“ căreia disci- 
polii nu îi aduc, în temple, decât ofrande vegetale. 

Esenţa mitologiei vaisnavite este legată de „întrupările“ (avatära) periodice 
ale lui Vişnu în lumea noastră pentru refacerea ordinii (dharma) amenințate 

de slăbiciunea umană și de acţiunile forțelor răului. Primele întrupări (Peștele, 
Broasca ţestoasă, Mistretul) sunt teriomorfe și s-au petrecut în perioada ante- 
diluviană. Ele se asociază, de asemenea, unei mari teme a mitologiei vedice, 
în special celei a Brähmana: tema luptei dintre zei (deva) si demoni (asura) 
pentru dobândirea elixirului vieții veșnice (7742) şi pentru stăpânirea Uni- 
versului. Cel de-al patrulea avatar, Omul-Leu (Nara-simha), foarte popular, 
l-a înfrânt pe demonul Hiranyakasipu, care, îmbătat de putere, îi asuprea pe 
oameni și pe zei. La fel, avatarul Vâmana (Pitic) este victorios, deși după o 
luptă mai putin sângeroasă, asupra demonului Bali, care, prin exces de 
severitate, amenința echilibrul lumii. Ca al șaselea avatar, Paraśsurāma sau 
„Rama-cu-Securea“, el apare sub înfățișarea unui brahman războinic care se 
dedă unui măcel în rândurile ksatrya deoarece aceștia, uitând dharma (legea) 
cereau să exploateze lumea numai în folosul lor. Ultimele patru întrupări, 
Räma, Krsna, Buddha, Kalkin vor fi amintite în cele ce urmează, primele în 
contextul „vieţii religioase“, celelalte în legătură cu doctrina vârstelor lumii. 

Câr despre Siva, acesta întruchipează în persoana sa totalitatea forțelor 
oculte, ambigue, dacă nu chiar malefice, a căror manifestare poate fi provocată 
prin ritualul sacrificial. Siva întruchipează deci latura violentă și periculoasă. 
De asemenea, lui îi este rezervată acea parte a corpului victimei care este 
afectată prin sacrificiu. Din acest motiv, el se opune, punct cu punct, lui Visnu, 
nu Chiar precum răul binelui sau diabolicul divinului, ci așa cum principiul 
lipsei de măsură se opune măsurii. În vreme ce Visnu este izvor de ordine, de 
curăţenie și armonie, Siva se înfățișează drept zeul „sălbatic“ prin excelenţă, 
acela care disprețuiește orice diferență și orice ierarhie socială. Tot ceea ce, în 
India, are legătură cu „sacralitatea transgresiunii“ este direct subordonat 
cultului Saivit. Zeu al tuturor exceselor, el este ascetul aproape gol, mânjit cu 
cenușă, înconjurat de cranii, împodobit cu un colier de șerpi care mișună prin 
împrejurimile locurilor de incinerare, precum si yoginu/ retras în pustietatea 
muntelui Kailäsa pentru a medita vreme de mii de ani. Siva este și „regele 
dansului“ (nataräja), a cărui sarabandă frenetică (t4ndava) premerge de fiecare 
dată distrugerea Universului. Deoarece prezența sa tulbură toate hotarele dintre 
pur si impur, Siva poate fi venerat — e adevărat sub forme destul de diferite — 
atât de oameni ai castei inferioare, cât și de cei ai unei caste superioare (brah- 
mani din Cașmir, de pildă). Dar el se bucură de egală consideraţie și printre 
ascetii cărora le servește de model, atât prin severitatea ascezei sale (tapas), cât si 
prin disprețul absolut față de convențiile sociale. Mitologia vaisnavitä este, fără 
îndoială, mai bogată sau, în orice caz, mai „edificatoare“, dar cele mai îndrăznețe 
provocări intelectuale și morale provin din interiorul atmosferei Saivite. 

Cel de-al treilea personaj-cheie al panteonului este Zeița (Dev). Personaj 
omniprezent, de la nenumăratele „zeități ale satului“ (gréma-devatä) de sex 

feminin până la paredrele divine superioare ale hinduismului, ea rămâne totuși 
neschimbată în ciuda descurajantei multiplicitäti a infätisärilor și numelor sale 
(Durgä, Käli ş.a.). Deși este prezentată ca soră a lui Visnu și, în anumite situații, 
ca soție dată de către acesta lui Siva, ea se arată, înainte de orice, ca un personaj 
autonom și anume ca o fecioară (kwmäri) războinică luptând neobosit îm- 
potriva răului proteiform. Principalul său mit o înfățișează drept „Cea care l-a 
omorât pe demon“ (Mahi säsura-mardini), adică drept auxiliar al întrupărilor 
lui Vişnu. Totuși, în vreme ce întrupările lui Vişnu — Räma, de exemplu, sau 
Krsna — luptă împotriva răului „la nivel înalt“, adică al puterii politice, Zeița 
îl înfruntă în viața de zi cu zi a mulțimii de hinduși. Prin urmare, ea se 
înfățișează sub aspectul „zeiței Limitelor“, stând la hotarele districtelor și ale 
satelor pentru a le proteja, precum și sub acela al zeiței proteguitoare a întregii 
comunități, în special a copiilor, împotriva epidemiilor de tot felul. De ase- 
menea, ea este adesea invocată de săteni ca să vegheze asupra vitelor. Pe un 
plan secundar, ea se află în legătură, mai ales în ritualurile anumitor temple, 
cu Divinitatea supremă căreia îi devine paredru. În vreme ce Zeul este, de cele 
mai multe ori, înfățișat într-o postură yoga, cufundat în reculegere, Zeița, 
mereu în stare de veghe, întruchipează aspectulactiv al divinității, preocuparea 
sa permanentă pentru tot ce se petrece în lume. Ea este, totuși, subordonată 
soțului său, lui Siva, în măsura în care el este singurul îndrumător pe calea 
ieșirii din lume și a eliberării. 


Dharma și instituția Renunțării 


Cele mai înalte valori recunoscute de hinduism sunt, de fapt, legare de 
comportamentul ascetic și de depășirea condiției umane urmărită de acesta. 
Dar Renuntarea (sañnyäsa), atât în manifestarea sa individuală, cât și în forma 
institutionalizatä, nu este inteligibilă decât în funcţie de o anume ordine socială 
„ideală“ a cărei logică interioară caută să o tulbure. În limbajul lumii indiene, 
Renuntarea nu se exprimă decât în funcție de dharma, împotriva căreia ac- 
ționează supralicitând, totodată. 

Dharma (de la rădăcina d/r: „a sprijini, a susţine“) este ansamblul de legături 
inteligibile, de „legi“ care „susțin“ Universul, împiedicându-l să se prăbușească 
în haos. La acest nivel, ea se înfățișează drept ordine cosmică ce cuprinde și 
depășește totodată realitatea umană. La nivelul lumii pământene, ea constă 
în totalitatea instituţiilor, a modurilor de trai, a riturilor și comportamentelor 
individuale „corecte“, în sensul că acestea sunt izvorul păcii, al stabilității, al 
bunei înțelegeri, al bunăstării, permițând astfel accesul unui număr cât mai 
mare de oameni, în limita posibilului, la bunuri precum facilități materiale, 
plăceri ale simțurilor, sănătate, oviatä lungă, continuitatea familiei prin urmași. 

În această privință, ea se apropie putin de ideea de „lege naturală“ acceptată 
de Toma d'Aquino si de Biserica Catolică în general. În același timp, este evi- 
dent că oamenii nu-și urmează dharma — legea adâncă a ființei lor — cu aceeași 
naturalete desăvârșită precum ființele naturale, cum ar fi stelele sau animalele. 
Concret deci, dharma profesează întotdeauna o constrângere violentă menită 
să disciplineze omul, modelându-i comportamentul după acela al ființelor 
naturii. În termenii filozofiei bergsoniene, autoritatea dharmei se va traduce 
în mod inevitabil printr-o formă de religie „închisă“, totalitară chiar în con- 
secintele sale ultime. Cei care se izolează de lume (sa#nyäsin) nu vor înceta să 
protesteze împotriva unei asemenea îngrădiri, în numele libertăţii absolute 
care există în sufletul omului. 

Înainte de toate, dharma nu recunoaște omul așa cum este el, ci numai 
ca bărbat sau femeie, hindus sau „barbar“ (m/eccha), brahman, ksatriya, vaisya 
sau fädra, copil, matur sau vârstnic ș.a.m.d. Omenirea nu este astfel prezentă 
decât în interdependenta acestor poziţii sociale. Individul se conturează prin 
intermediul alăturării diverselor sale apartenente. El știe că este doar un 
termen într-un sistem de relaţii, o rotitä a mecanismului social. Chiar acolo 
unde denumește omul drept „animalul care aduce sacrificii“, dharma are în 
vedere nivelul speciei, și nu nivelul persoanei. Animalul care aduce sacrificii 
este acela care se mișcă într-un registru de experiență, mai amplu, desigur, 
decât al altor viețuitoare, însă, în cele din urmă, cu o structură similară. Din 
această perspectivă, a practica riturile nu reprezintă decât o modalitate spe- 
cifică în lupta pentru existență, atât ca omenire în mijlocul celorlalte specii vii, 
cât și ca individ, familie, clan etc. Astfel se întemeiază un etos, si nu o etică 
personală. Iată de ce existența individuală nu are nici o semnificaţie pro- 
priu-zisă. Individul nu este decât o simplă verigă în transmiterea științelor 
„sacre“ si „profane“, a obiceiurilor, a modurilor de trai specifice unei caste. 
El este menit să reia pur și simplu destinul strămoșilor săi. Nu are viitor, în 
sens de spațiu deschis, de câmp nesfârșit de posibilităţi în care să-și poată 
înscrie destinul personal. Lipsit de comandamentele unei vieți etice, omului 
îi este străină chiar și ideea de mântuire. Acest fapt apare limpede în concepția 
vedică propriu-zisă a tărâmului de dincolo. În principiu, sacrificiul poate 
conduce la cer, dar numai pentru o vreme, deoarece el este limitat în urmările 
sale, ca orice proces natural (sacrificiul este „modul de funcționare“ natural 
Caracteristic speciei umane). Aceasta este cauza amenințării permanente a unei 
„a doua morţi“ si a obligaţiei ca strămoșii să fie ,realimentati“ fără încetare 
de către urmași prin ofrande și libatii. 

În replică la caracterul limitat, închis, al acestei dharma cosmice care îl 
leagă pe hindus de societatea împărțită în caste, se înțelege că de foarte timpuriu 
s-a născut o puternică nostalgie pentru „deschis“: aspirația către un mod de 

viață cu totul diferit, în care individul ar deveni autonom în sine, și nu un 
simplu exemplar anonim al speciei sale biologice. Chipul hindusului care 
îmbrățișează Renuntarea este, în principiu, ușor de conturat: el este acela care, 
în vederea „mântuirii“, renunță la bunurile acestei lumi, adică la plăceri, la 
avuţii, la putere, la glorie etc. Realitatea însă e mai complicată. 

Deși instituția Renuntärii este universală — cel putin în ceea ce se cheamă 
îndeobște „marile religii“ —, în India ea are o vechime, o continuitate, un pres- 
tigiu unice. Şi deoarece, înainte de toate, este privită ca o eliberare de constrân- 
gerile dharmei, ca acces la o adevărată autonomie ea prezintă, pe lângă aspectele 
pur ascetice, un remarcabil egocentrism spiritual; el se traduce, mai ales, 
printr-o anumită prevalentä a rătăcirii față de sedentarism. Acesta din urmă 
nu este privit ca o regulă, ci ca o simplă necesitate materială — pe durata anotim- 
pului ploios, de pildă, sau pentru ascetii foarte vârstnici — ori culturală, cu 
scopul de a asiguracele mai propice condiţii învățământului spiritual (instituţia 
äshram). Această mentalitate se răsfrânge și asupra structurilor instituționale: 
ele sunt mai puţin rigide, de exemplu, decât cele ale monahismului creștin și 
mult mai putin monolitice. Chiar acolo unde au existat mari mănăstiri, cu 
stareț, administrator ș.a., călugării aveau mereu posibilitatea să-și schimbe 
sălașul sau să devină anahoreti. Vom sublinia, în fine, absenţa aproape totală, 
la asceti, pentru o foarte lungă perioadă de timp, a oricărei forme de muncă, 
modul de subzistență fiind cerșetoria pe motive religioase. 

Hindusul care a hotărât să renunțe la lume (sañnyäsin) este, înainte de 
toate, un om care se situează în afara jocului social. El renunță la identitatea 
sa socială — simbolizată de numele său — și, odată cu aceasta, la toate drepturile 
si îndatoririle față de colectivitate. În același timp, își abandonează semnele 
(pieptänätura, veșmântul, cordonul sacru al brahmanilor etc.), aspectul de 
ruptură solemnă fiind întotdeauna mai important decât simpla privare de niște 
bunuri. Un exemplu în acest sens este haina de culoarea șofranului a călugărilor 
budiști sau bucata de pânză galbenă-ocru purtată de numeroși asceti hinduși, 
cu precădere éaiviti. Aceasta era, în India veche, haina tradițională a criminalilor 
pe drumul către execuţie, Aceeași semnificaţie o au capul ras al călugărilor bu- 
diști, aspectul hirsut al anumitor Jogini și goliciunea rituală practicată încă în 
zilele noastre, de diferite secte jaina și hinduiste. Dar reliefarea fenomenului 
renunțării trebuie completată prin analiza ideologiei pe care, spontan, modul 
de viaţă al acestor oameni o implică, a noilor exigente pe care ei sunt înclinați 
să le introducă în dharma. 

Societatea împărțită în caste este o lume în care fiecare își are locul cuvenit, 
o lume care explică tot, justifică tot, intelectual si moral, ocupându-se, în primul 
rând, de inegalitätile sociale. Ruptura cu o astfel de lume, atunci când are loc, 
nu poate fi decât totală, deoarece este imposibil pentru aceia care viețuiesc într-însa 

să adopte o perspectivă nepărtinitoare și să critice, totodată, într-o manieră 
constructivă. Te afli înăuntru sau în afară. Îi accepti sau îi refuzi logica internă, 
pentru că nu există o cale de compromis. Cel care renunță alege să o părăsească 
o dată pentru totdeauna. El este însă obligat să trăiască în simbioză cu această 
societate, pentru că, în principiu, nu-și poate satisface singur nevoile materiale, 
oricât de reduse ar fi. lată de ce sañnyäsin nu critică societatea, valorile sau zeii 
acesteia. Nu e sceptic, nici rationalist avant la lettre. Demersul său înseamnă, 
mai degrabă, o relativizare „în bloc“ a ceea ce „lumea“ consideră adevăruri și 
valori. El vede viaţa în interiorul castei — împreună cu aspectele ritualiste 
devotionale — ca pe un vis atât de închegat, încât devine colectiv, o iluzie uni- 
versală sau maya. Cât despre cel adaptat acestei societăți împărțite în caste, 
sañnyäsin consideră că duce o existenţă repetitivă, trăind pur si simplu, fără să 
facă ceva cu viaţa sa. Astfel, el descoperă cuplul ignorantä-dorintä ca repre- 
zentare concretă în fiecare dintre noi a supunerii față de m4âyâ. Prizonierii 
societății împărțite în caste îi apar ca niște adevărați somnambuli și refuză să 
mai doarmă împreună cu ei. lată în ce fel modul de viață independent, carac- 
teristic ascetului, îi permite acestuia accesul la dimensiunea interioritätii 
închise omului legat de castă, dar acest lucru se produce în împrejurări anar- 
hice, antisociale, de tipul „sălbatic“ sau samanic. De aceea, el este înclinat să 
prefere extremele, în căutarea unei libertăți metafizice absolute, care nu pune 
mare pret pe „liberul-arbitru“ moral si, mai putin încă, pe o libertate politică 
în sens apusean. 

Valoarea cardinală a ascetilor, aceea care le servește de „morală“, în sensul 
că guvernează toate legăturile cu lumea, cu ceilalți oameni, se numește 4himsä 
sau „nonviolență“. Ea corespunde propriului lor fel de a descoperi universalul: 
nu sub forma demnităţii egale a tuturor, ci sub aceea a identității metafizice 
a tuturor ființelor, identitate surprinsă în simplitatea celei mai vechi formule 
upanisadice, at tvatn asi („tu eşti acesta“), în varianta sa indiană originală, 
această doctrină a nonviolentei comportă trei aspecte principale. 

Prin chiar rădăcinile ei metafizice 4himsä se înfățișează, înainte de toate, 
drept antiteză absolută a luptei biologice pentru prezervarea propriei ființe. 
Ea constă deci într-un refuz de a trăi pe socoteala celorlalte ființe vii. În prac- 
ticä ea ajunge adesea la sacralizarea vieţii ca atare, în primul rând a celei ani- 
male, mai bogată numeric decât cea umană și victimă neajutorată a acesteia 
din urmă. Așa se explică vegetarianismul, respingerea vânătorii si pescuitului, 
îngăduința față de paraziți (insecte, rozătoare, șerpi etc.), fie și periculoși. 

Aceasta nu presupune lipsa unui individualism esenţial: se caută, mai mult 
decât orice altceva, protejarea sinelui de stigmatul defăimător al crimei. Dar 
cum, pe de altă parte, în India veche prevalează o perspectivă „hilozoistă“, gata 
să admită „viața“ oricărui lucru, ascetul nu ar avea, la limită, nici măcar dreptul 


HINDUISMUL 355 


de a respira! El trebuie să accepte o serie de compromisuri, cel mai la îndemână 
fiind trecerea pe seama „laicilor“ a activităților indispensabile vieţii, care însă, 
în anumite privințe, produc moartea ființelor vii, ca, de pildă, fierberea apei 
cu riscul de a ucide nenumărate vietäti minuscule. 

În cele din urmă, este vorba de o morală de esență negativă a nonparticipärii. 
De aceea, 4hiznsă nu își este suficientă siesi. Ahimsä nu se înfățișează niciodată, 
cel puţin în cazul Indiei vechi, drept o alternativă nonviolentă a unei ordini 
existente, dar presupunând caracterul violent al acesteia din urmă, oricât de 
conformă cu dharma ar fi această ordine. Cel care renunță este el însuși o fiinţă 
despuiată care are nevoie de protecția puterii regale, o ființă lipsită de autonomie 
economică, o ființă a cărei subzistență depinde de prosperitatea celor legaţi de 
castă și absolut incapabilă, de aceea, să ducă la bun sfârșit, prin forțe proprii, 
acțiuni caritabile comparabile celor ale monahismului creștin al Evului Mediu. 
Noţiunea de „serviciu social“ (sev4) este astăzi prezentă în hinduism, dar re- 
prezintă o inovaţie de dată relativ recentă (secolul al XIX-lea) ca o consecință 
a deschiderii Indiei spre lumea apuseană. 

În India veche, renunțarea nu constituie defel o contrasocietate. Dacă a 
avut o influență considerabilă asupra societății seculare si a dharma acesteia, 
ea a fost indirectă, prin intermediul unei transformări mentale lente, dar dura- 
bile, pe care a indus-o, graţie forței exemplului, în rândul castelor superioare, 
cu precădere în cea a brahmanilor. 


Scopuri ale omului si stadii ale vieţii ; 


Impactul renunțării asupra societății castelor a avut drept consecință apro- 
fundarea si îmbogățirea considerabilă a antropologiei religioase a hinduismului. 
Esentialul acestei transformări stă în teoriile, strâns legate între ele, ale celor 
patru „scopuri ale omului“ (purusärtha) şi ale celor patru „stadii ale vieții“ 
(äframa) care conturează valorile esenţiale și condițiile în care pot fi ele obținute 
pe durata vieții. Într-un anume sens, totul decurge din concepția asupra li- 
bertätii umane profesate de asceti. Pentru ei, omul este „ființa care are scopuri“ 
(arthin) în măsura în care reprezintă singura formă de viață neadaptată „lo- 
cului“ său ecologic, care își simte insuficientă condiția naturală, impregnată 
de suferință (duhkha) si, drept urmare, consideră necesară definirea unei legi 
proprii, a unei dharma privilegiate. De aici decurg, existența, numărul, deter- 
minarea particulară și ierarhia acestor scopuri. Înainte de toate, ca verigă fragilă 
a lanțului vieţuitoarelor și fiind dedat suferinței prin excelență, omul este 
singurul capabil să întrevadă că firul evenimentelor s-ar putea clădi pe o 
nesfârșită iluzie, pe o mäya. Celelalte vieţuitoare sunt prea legate de propriul 
ambient pentru a se înălța la un asemenea concept. Numai pentru om deci 

există un plan axiologic supramundan, acela în vederea căruia se alege re- 
nuntarea: eliberarea (moksa sau nirvâna). 

Dar dacă eliberarea este valoarea supremă, atunci, prin contrast, dharma 
este împinsă în sfera lumii pământene si vremelnice. Fi îi revine un rol regulator, 
intraindividual și interindividual, al comportamentului uman. Nu are nimic 
în comun cu o morală a eroismului sau a sfinteniei care ar pretinde, ca atare, 
evadarea printr-o anumită metodă soteriologică. Drept consecință rezultă, după 
criteriile noastre, „modestia“, dharma, care constă în tolerarea naturii limitate 
si egoiste a omului, în recunoașterea fără restricții a legitimitätii scopurilor 
concrete, sensibile, menite anume să fie protejate și controlate de dharma, nu 
condamnate în numele ei. Pe de altă parte, poziţia particulară a omului — 
integrat ordinii cosmice și detașat, totodată, de ea — duce la o dedublare a acestor 
scopuri concrete după cum sunt comune tuturor vieţuitoarelor sau, dimpotrivă, 
„îndepărtate“, legate de un proiect și de o amânare a satisfactiei imediate. Astfel, 
se deduce prezenţa printre scopurile omului a lui kma, pe de o parte, plăcerea 
iubirii și a simțurilor, în general, iar pe de altă parte, a lui artha, interesul, avutia, 
puterea, gloria. De aici o scară ascendentă: £äma, artha, dharma, moksa. Cum 
se realizează concret însă această ierarhie? 

Înainte de toate, dharma se opune celorlalte scopuri, în sensul că este 
singura care nu e căutată în mod spontan. Ea nu intervine decât ca instanță 
regulatoare a jocului celorlalte trei: la nivel individual, pentru a armoniza 
aspirația către toate deopotrivă, iar la nivel colectiv, pentru a împăca interesele 
opuse ale indivizilor și grupurilor. Prin urmare, se evidenţiază caracterul 
heteroclit — pentru occidentali — al prescriptiilor și interdictiilor enunțate de 
tratatele despre dharma, care se ocupă de igiena corporală și diplomatie, de 
legile războiului, trecând în revistă riturile domestice și pe cele oficiale, morala 
sexuală, dreptul la moștenire, legislația civilă și penală etc. Dharma definește 
dreptatea și nedreptatea într-o manieră extrinsecă, în termenii unei compati- 
bilitäti reciproce între comportamentele diferite ale unei unice persoane sau 
în termenii stabilității raporturilor sociale. Ea neglijează în mod voit dimen- 
siunea interioritätii, neadmitând decât drepturi și îndatoriri pozitive. Astfel, 
ea asimilează ceea ce noi am fi tentaţi să numim greșeală unui păcat pentru 
care nu prevede decât reparaţii materiale, atât în sfera religioasă (prayascita, 
asemănătoare unor penitente), cât și în domeniul social (pedepse corporale, 
amenzi, închisoare). 

Neadresându-se omului ca atare, dharma nu are un conţinut universal, 
ea tinzând să se descompună în multiple „legi proprii“ (sva-dharma) par- 
ticulare, potrivite castei, vârstei, sexului, funcţiei ocupate, împrejurărilor. 
Hinduismul târziu cunoaște, cu toate acestea, noțiunea de „îndatoriri gene- 
rale“ (sädharana-dharma), prin care se înţelege ceva asemănător, dar într-o 


HINDUISMUL 357 


formă mai palidă, cu #himsä (a nu ucide, a nu fura, a spune numai adevărul 
etc.). Dar consecința cea mai semnificativă privește relativa autonomie acor- 
dată scopurilor inferioare — käma si artha. Asupra lor nu planează nici o 
suspiciune de principiu, dharma legitimând în totalitate efortul de a le atinge, 
cu condiţia respectării anumitor limite — limite care au întotdeauna în vedere 
reguli de compatibilitate și reciprocitate. 

Doctrina „stadiilor vieţii“, complementară celei a „scopurilor omului“, 
poate fi considerată o reacţie a religiei seculare a castelor față de provocarea 
instituţiei Renuntärii, fiind, mai precis, o creație a brahmanismului traditional 
menită să asimileze forme de viață religioasă heterodoxe, dar demne de luat 
în seamă. Este vorba, bineînţeles, despre o normă ideală mai mult sau mai 
putin respectată în practică. Prima etapă este aceea de brahmacärin sau 
„practicant al lui brahman“. Ea începe în jurul vârstei de opt sau doisprezece 
ani și nu-i privește decât pe copiii de sex masculin aparținând celor trei caste 
superioare (cei „de două ori născuți“). După o ceremonie inițiatică (#panayana), 
copilului i se cere să-și părăsească familia de origine pentru a intra în aceea a 
unui guru. Aici, el învață să memoreze textul Veda și, până aproape de douăzeci 
si patru de ani, primește o educaţie generală, deopotrivă religioasă și profană. 
Duce o viață caracterizată de un ascetism moderat (hrană ușoară, supunere 
față de guru, castitate aspră etc.). 

După această perioadă, fiul se întoarce la familia sa pentru a i se pregăti 
căsătoria. Cea de-a doua etapă, denumită „cap al familiei“ sau grhastha, este 
considerată pivotul întregului sistem. Despre tânărul intrat în această etapă 
se spune că „hrănește toate ființele“ și că se achită de o triplă îndatorire: față 
de primii înţelepţi, sau 7șz, prin recitarea zilnică a unor fragmente din Veda, 
față de strămoși, prin zämislirea unui fiu, cel putin, față de zei, prin sacrificii. 
Capul familiei profesează o meserie potrivită cu statutul religios al castei sale 
si are dreptul, între limitele dictate de dharma, să se consacre lui käma si lui 
artha. Când vede însă că „pielea i se zbârcește, părul îi încărunţește, iar pe 
fiul fiului său îl are înainte-i'$, știe că a sosit vremea să se retragă în afara lumii 
locuite. Este etapa „sihastrului pădurii“ (vänaprastha). El își păzeşte focurile 
rituale, trebuie să se hrănească numai cu fructe si rădăcini, practică tapas, 
meditează. Nevasta îl poate însoți în pădure. În final, după o ceremonie 
ultimă, un fel de autoincinerare funerară simbolică, în timpul căreia își 
„resoarbe“ focurile sacrificiale, el devine sz7nyâsin, adică renunţă la tot, devine 
un pribeag anonim, în căutarea eliberării. 

Cea de-a treia etapă, vâna prastha, este socotită adesea pur teoretică sau 
simplă trecere între cea de-a doua și cea de-a patra etapă. De fapt, ea este mult 


5. Legile lui Manu (Lois de Manou, Paris, Editions d'aujourdhui, reed. 1976, trad. 
Loiseleur-Deslongchamps), VI, 2. 

mai reală decât se recunoaște în general. Szzinyasa tradițională exprimă o latură 
teoretică vie în măsura în care impune o viață în întregime ascetică si de 
pribegie unor oameni care sunt deja înaintați în vârstă. Astfel, se disting adesea 
diferite forme, mai mult sau mai putin accentuate, de retragere progresivă din 
lume la o vârstă matură, care amintesc mai mult de etapa vänaprastha. Cât 
despre sañnyäsa propriu-zisă, ea este îmbrăţișată la o vârstă mai putin înaintată, 
uneori chiar imediat după brahmacärya, prin abaterea de la regulile care impun, 
în principiu, traversarea etapei de cap al familiei. 


Creaţia si vârstele lumii 


În hinduism, noțiunea de creație se poate înțelege mai bine prin contrast 
cu noțiunea creaţiei ex nihilo din tradiţia iudeo-creștină. Termenul folosit de 
obicei, sarga sau srsti (de la rădăcina srj, însemnând literal „a face să râsneascä" 
sau „a emite“), ar fi redat mai corect prin „emanaţie“. De altfel, este vorba mai 
putin de un concept filozofico-teologic, cât de o reprezentare „populară“ pre- 
zentă mai ales în mitologie și în iconografie. Într-adevăr, doctrinele cele mai 
radicale, ca Vedanta nondualistă, consideră expansiunea cosmică în timp si 
spaţiu drept o aparenţă iluzorie, o mäyä care nu depinde de altceva decât de 
nestiinta sau de ignoranta (æidyä) pe care înțelegerea lui tat tvam asi și a 
celorlalte „Cuvinte Sacre“ upanișadice o împrăștie. Punctul de vedere crea- 
tionist după care Stăpânul Suprem emană periodic Universul pentru a-l dizolva 
apoi în sine însuși nu are, în cel mai fericit caz, decât o valoare propedeutică. 
El exprimă un adevăr exoteric, util și chiar indispensabil unui foarte mare nu- 
măr de credincioși, dar menit, dintr-o perspectivă ideală, să fie eclipsat de 
adevărul ezoteric al a-cosmismului. 

Această îndoială fundamentală pe care o exprimă în privinţa realității 
ultime a lumii create cel putin un sector al hinduismului are consecinţe asupra 
ideii formate în legătură cu procesul de creație sau de emanatie. Înfățișat în 
postura de zeu creator, Stăpânul Suprem prezintă, prin urmare, trăsăturile 
„Marelui Yogin“. Acesta este când adunat în stare de reculegere, absorbit în 
sine însuși, cufundat într-un „somn yoginic“ (yoga-nindrà), iar expansiunea 
cosmică nu are loc; când, dimpotrivă, iese din starea de reculegere, imaginează 
în gând un univers virtual si, so facto, acest univers se manifestă în afară. 
Apoi, Stăpânul Suprem se cufundă din nou în el însuși, iar lumea formelor 
se resoarbe în spaţiul omogen al conștiinței divine precum norii care se topesc 
în albastrul boltei cerești. 

Astfel se succedă, fără început sau sfârșit, zile și nopți cosmice, faze de 
manifestare a universului — kalpa (de la rădăcina k/p, însemnând „a aranja“, 
„a modela“) —, precum și etape de distrugere (pralaya). După cum spune Krsna 

în Bhagavad-Gitä. „Din Cel Nemanifestat se nasc toate cele manifestate, la 
venirea zilei; la venirea nopții, se topesc în Cel numit Nemanifestat. Tot așa 
si mulțimea ființelor, după ce a tot existat, se topește la venirea nopții; la venirea 
zilei, fără vrere, o, fiu al lui Prthä, ea renaște.“* Acestor kalpa, denumite și „zile 
ale lui Brahmä“, deoarece în reprezentarea #rimürti Brahma constituie acea 
trăsătură a absolutului asociată creaţiei, li se atribuie o durată fantastică, de 
ordinul a mai multe miliarde de ani omenești. Etapele pralaya au exact aceeași 
durată. Ele sunt reprezentate frecvent în iconografie sub forma lui Visnu 
adormit (denumit și Narâyana), culcat pe inelele șarpelui $esa (literal, „rămă- 
șiță, rest“), care plutește în apele întunecate ale informului. Atunci când a venit 
vremea unei noi creații, din ombilicul lui Vişnu iese un lotus în al cărui caliciu 
se află Brahmă, zeul sau creatorul, cu capetele îndreptate spre fiecare dintre 
punctele cardinale, în direcţia sortită expansiunii cosmice. 

Pralaya şi kalpa, sistole si diastole ale absolutului, nu au nimic în comun 
cu evoluţia societății omenești pe pământ. La fel, yuga sau „vârstele lumii“, 
care subîmpart kalpa — fiecare kalpa conținând mii de „yuga mari“. Acestea 
din urmă se mai numesc și „yuga cvadruple“, deoarece sunt împărțite, la rândul 
lor, în patru perioade cu o durată descrescătoare după raportul 4, 3, 2, 1. Aceste 
perioade — yuga propriu-zise — se numesc krta-, treta-, dvâpara-, respectiv 
kali-yuga, după numele aruncărilor posibile la jocul de zaruri, practicat de 
indieni, și al valorilor lor descrescătoare. Trecerea de la o perioadă la alta 
marchează etapele unei alterări progresive accelerate a dharmei, ordine cosmică 
si socială, totodată. Această reprezentare se bazează pe postulatul unei ordini 
dharmice — oricât de perfecte ar fi ab initio (la începutul fiecărei krta-yuga) — 
condamnate la descompunere în măsura în care păstrarea integrității ei este 
încredințată unei omeniri marcate congenital de ignoranță metafizică sau 
neștiință (într-un anume sens, echivalentul „păcatului originar“) și, prin 
aceasta, subjugată de pasiuni. În momentul de față ne aflăm în kali-yuga, „era 
întunecată“ prin excelență, aceea a decăderii moravurilor, a ruinării instituţiilor 
și a dereglării anotimpurilor. 

Teoria clasică a întrupărilor lui Vişnu se înscrie în cadrul cronologic al 
perioadelor yuga. În fiecare dintre „marile yuga“ Visnu coboară printre noi, de 
câte zece ori, pentru a restabili dharma şi pentru a-i împiedica distrugerea 
„înainte de vreme“. Cu toate acestea, Vişnu nu poate și, de altfel, nici nu vrea 
să modifice sensul general al evoluţiei. Visnu apare, în al optulea avatar, drept 
Krsna, care, în marea bătălie din Mahābhārata, luptă alături de războinicii 
clanului Pândava si îi ajută să-i zdrobească pe cei din clanul Kaurava, a căror 


* Bhagavad-Gită, trad. Sergiu Al-George, București, Societatea Informaţia, 1994, 
VIII, 18-19 (n. tr.). 

victorie ar fi însemnat triumful nedreptätii si al minciunii. Totuși, „moartea“ 
lui Krsna, înălțarea lui la cer odată cu îndeplinirea misiunii, marchează cu 
exactitate începutul epocii kali-yuga, acum aproape cinci mii de ani! 

Este adevărat că dialectica pe care o implică kali-yuga descoperă, la rândul 
ei, un al doilea postulat intrinsec al hinduismului, anume că dezordinea nu 
poate fi niciodată totală, că începând de la o anumită limită se răstoarnă în 
opusul ei. Kali-yuga va fi, deci, caracterizată de o cronicizare constantă a mi- 
zeriei materiale și spirituale și de o sporire progresivă a celor „răi“ în dauna 
celor „buni“. Vişnu însuși a lucrat deja în acest sens coborând pe pământ sub 
forma lui Buddha. Răspândind intenţionat doctrine pernicioase, „nihiliste“, 
el i-a determinat pe prefäcuti să se demaște și să se înlăture singuri. Odată cu 
această selecție se pregătesc condiţiile unei ultime și decisive înfruntări între 
armata celor răi, cu o înfățișare impresionantă, dar măcinată de rivalități in- 
testine, și micul, însă tenacele grup al fidelilor dharmei. Când vremea se va 
împlini, Visnu va coborî pe pământ pentru a zecea și ultima oară. Sub în- 
fâtisarea lui Kalkin, călare pe un cal alb și rotind o sabie de foc, el va izgoni 
forţele răului si va reface starea ideală a krta-yuga. Apoi ciclul va reîncepe... 


Transmigratia sufletelor 


Cu toate acestea, prezenţa unei figuri ca aceea a lui Kalkin nu înseamnă 
că în jurul ei s-ar fi cristalizat vreo speranță „mesianică“. Degeaba ne aflăm 
în kali-yuga, deoarece aceasta, a zecea parte dintr-o yuga cvadruplă, ea însăși 
a mia parte din actuala kalpa, este menită, după calculele cele mai autorizate, 
să mai dureze încă mai mult de patru sute de mii de ani... Destul ca să îm- 
prästie orice speranță escatologică! Spre deosebire de creștinism si de iudaism, 
hinduismul nu acordă importanţă vreunei Judecäti finale și, în plus, civilizația 
Indiei este prea putin atrasă de perspective milenariste. Ciclul erelor yuga 
privește vicisitudinile dharmei la nivel colectiv. Cât despre „sfârșitul ultim“ — 
dacă ne este permis să mai folosim această expresie —, el nu are nici un sens 
aici decât în privinţa destinului personal, adică în privinţa transmigratiei 
sufletelor și a eliberării. 

În India tradițională credința în renasterile succesive apare ca ceva într-un 
fel subinteles. Aceasta înseamnă că nu este niciodată rezultatul unui efort de 
gândire sau căutare spirituală. Ea se înfățișează ca opusul unei atitudini 
îmbrăţișate în mod conștient și liber, cu titlu personal, de cineva anume. 
Oamenii sunt crescuţi în această credință cu care se obișnuiesc de la cea mai 
fragedă vârstă, așa încât ideea de a o pune la îndoială le rămâne străină tot 
timpul vieţii. De fapt, pentru ei, este vorba mai mult de o certitudine sensibilă 
decât de un articol de credință. Hindușii (precum și budistii) nu „cred“ în 

transmigratie în felul în care creștinii cred — sau trebuie să creadă — în învierea 
în trup. Ei par să aibă în această privință o adevărată percepție, vie și intensă, 
în ciuda obscuritätii sale. Se spune adesea, de pildă, că simt „greutatea“ acu- 
mulată a vieților anterioare apăsându-le pe umeri. De asemenea, nu vor căuta 
niciodată indicii, semne sau dovezi. 

O altă trăsătură a transmigratiei indiene: caracterul esențialmente etic al 
mecanismului căruia i se supune. Este vorba de un principiu bine cunoscut, 
karman. Acest termen, care denumea initial sacrificiul sau actul ritual, a ajuns 
să fie aplicat oricărui comportament uman caracterizabil în funcţie de bine 
sau de rău, mai exact în funcție de supunerea sau nesupunerea față de o ordine 
dreaptă a lucrurilor (dharma). Acţiunea bună va produce pentru cel care o 
săvârşeşte un „merit“ (punya) menit să capete, fie în această viaţă, fie într-una 
viitoare, forma unor satisfacţii diferite: plăceri, onoruri, avutii etc. La fel, 
acțiunea rea provoacă o lipsă de merit (päpman), izvor al multor suferinţe în 
viața prezentă sau în cea viitoare. Cum există o legătură certă între ierarhia 
condiţiilor sociale și cea a satisfactiilor pe care ființele umane le pot aștepta de 
la existență, principiul karman se va exprima, în primul rând, prin renasteri 
mai mult sau mai putin nobile ori mai mult sau mai putin josnice, în funcţie 
de calitatea etică globală a faptelor săvârșite pe parcursul vieţii sau vieților 
anterioare. El va guverna, în egală măsură, o mulțime de factori secundari cu 
privire la fericire sau nefericire, cum ar fi apartenenţa la unul sau altul dintre 
sexe, constituția fragilă sau puternică, aparenta „șansă“ sau „neșansă“ în 
întâlnirile care marchează existența etc. 

Ne aflăm deci în posesia unui principiu absolut al dreptății imanente, 
chiar dacă se manifestă adesea cu întârziere: mai devreme sau mai târziu, el 
va da fiecăruia numai ceea ce va merita în privința succeselor sau neîmplinirilor. 
Fapta — spune un proverb indian — își regăsește autorul la capătul lumii, tot 
așa cum o vacă își recunoaște vitelul între alți o mie. E de la sine înţeles că 
un asemenea principiu, care înăbușă în fasä orice formă de protest sau de 
revendicare socială, contribuie din plin la întărirea ordinii castelor. În plus, 
eliminând disputa cu privire la „cel care suferă pe drept“, el îi împiedică pe 
indieni să-și pună faimoasa problemă a răului, care, de multă vreme, iar în 
zilele noastre mai mult ca oricând, härtuieste conștiința apuseană. 

Cu toate acestea, nu este vorba numai despre renașterile ființelor umane 
pe diferite trepte ale ordinii sociale, de la paria, a căror atingere este înjositoare, 
până la brahmani. Specificul snsära la indieni ţine, în fapt, de extinderea ei 
la dimensiunile întregului cosmos, pe o imensă „scară“ a „fiinţelor“, omenirea 
reprezentând doar sectorul mijlociu. Deasupra ei se găsesc nenumărate ființe 
superioare: mulțimea fără număr a demonilor, geniilor, zeilor și zeitelor care 
formează panteonul mitologiei hinduse; dedesubt se află animalele, împărțite 

si acestea de către om după o infinitate de nuanțe, apoi plantele și mineralele. 
Reprezentarea dominantă, deși în această privință există multe și delicate 
divergențe de păreri, arată că „sufletele“ nu sunt nicidecum fie zeiesti, fie ome- 
nești, fie animale, o dată pentru totdeauna, ci li se conferă aceste condiții în 
funcție de propriul karman. Este astfel posibil ca, de-a lungul timpului nesfâr- 
sit, fie să te înalți ca egal al zeilor, fie să recazi în mizeria și anonimatul creaturilor 
celor mai neînsemnate. 

În acest context, naturii umane, deși ocupă o poziţie mijlocie sau mediocră 
în sensul strict al ordinii ierarhice, nimic nu îi stirbeste prestigiul de a fi pri- 
vilegiatä în raport cu celelalte ființe. Toate doctrinele se împacă asupra unei 
chestiuni: natura umană este singura dintre naturile reîncarnare în care 
sufletele pot acționa pentru a-și alege viitorul într-un sens sau altul. „În sus“, 
zeii sunt prea cufundati în plăcerile existenței paradiziace pentru a dori să-și 
transforme destinul. Ei așteaptă într-o indiferență pasivă să li se consume 
meritele remarcabile care le-au dat ocazia unor atât de glorioase prerogative. 
„În jos“, fiinţele sunt prea îndobitocite, prea nemiscate din cauza grosolăniei 
relative a organelor lor pentru a mai putea deosebi binele de rău. Ele se 
frământă doar, pendulând între dorință și frică, dar nu acționează cu adevărat, 
nu produc nici o faptă (karman) nouă, bună sau rea, deoarece aceasta numai 
omul o poate face. Karman apare din această perspectivă drept chiar opusul 
unei doctrine fataliste, pentru că invită la interpretarea condiţiei umane, 
statistic rară în termeni biologici, drept o ocazie prețioasă oferită sufletelor 
spre a modifica traseul destinului lor. 

Transmigratia poate astfel avea loc într-un fel afirmativ, optimist, pornind 
tocmai de la acest privilegiu al condiției umane. Drumul pare într-adevăr 
deja marcat: este suficient să urmäresti în această viață dharma în cel mai fidel 
mod cu putință, pentru a păstra, ba chiar spori, într-o existenţă viitoare, 
avantajele deja obținute în cea prezentă. Chiar acel paria de neatins — afirmă 
Bhagavad-Gită — îşi va putea îmbunătăți soarta în renașterea viitoare dacă își 
îndeplinește cu grijă, pe parcursul acestei vieţi, umila „lege proprie“, propria 
dharma. Şi, în definitiv, nu e deloc contestabil că viaţa morală a marii 
majorități a indienilor, chiar și în zilele noastre, are ca stimulent principal 
speranța unei renasteri sub auspicii mai bune, speranță moderată de teama 
unei posibile decăderi datorate unei considerații pierdute din cauza ignoranței 
sau lipsei de voință în această viaţă. 

Oricum, ţinta finală a escatologiei hinduse este eliberarea, stare trans- 
cendentă, imposibil de imaginat a priori, si care nu poate fi exprimată decât 
în termeni negativi, drept încetare definitivă a ciclului, nesfârșit de altfel, de 
renasteri. Faima celor care se retrag din lume este strict legată de atitudinea 
esențialmente negativă pe care aceștia o îmbrățișează în ceea ce privește trans- 

migraţia. De altfel, scopul lor mărturisit este acela de a nu mai renaste, astfel 
încât, într-o zi, să se sustragă, o dată pentru totdeauna, inläntuirii permanente 
a reîncarnărilor, resimțită de ei ca o formă de sclavie, într-un cuvânt, atingerea 
eliberării finale. Din acest punct de vedere este interesant de observat că și acei 
indieni care — și este vorba de o majoritate covârșitoare — nu nutresc o 
asemenea ambiţie în plan imediat privesc eliberarea ca pe vocaţia esențială 
a omului și-l venerează pe acela care a avut curajul să meargă până la capăt 
pe această cale. Putem deci susține că, într-un sens, și ei admit această 
imagine a transmigratiei, al cărei caracter pe nedrept calificat drept pesimist 
a obsedat mentalitatea apuseană. 


TRĂSĂTURI SPECIFICE ALE RELIGIEI HINDUISTES 


Înainte de a indica trăsăturile specifice ale religiei mele prin comparație 
cu celelalte trebuie să-i avertizez pe cititori că, dacă aș fi avut în vedere alte 
religii ale Asiei, de pildă islamul, la fel de prezent în Asia, răspunsurile mele 
ar fi fost diferite de acelea pe care vreau să le propun. Cea mai mare parte a 
cititorilor acestei lucrări sunt însă europeni. Prin urmare, înclin să stabilesc 
trăsăturile specifice ale hinduismului prin comparaţie cu acea reprezentare pe 
care Apusul creștin o alimentează, în general, cu privire la religie. 

Înainte de toate, în sanscrită nu există un echivalent precis al termenului 
„religie“. Dacă vrei să întrebi un călător care vine în India sau chiar un indian 
care este religia sa, îi vei spune în engleză „What is your religion?“, respectiv 
în hindi: „Ap kā dharma kyâ hai?“ și vei auzi, după caz, un răspuns de felul: 
„Sunt creștin, musulman, hinduist etc.“. Cu toate acestea, ceea ce se numește 
hinduism (cuvânt creat de englezi în jurul anului 1830) nu corespunde unui 
aspect separat al vieţii sociale, cum se întâmplă cu religia astăzi în Apus. 
Hinduismul este prin esenţă un sistem socio-religios indisolubil. Termenul 
sanscrit cel mai potrivit, același în hindi, bengali etc., este dharma, care, fără 
să contrazică ideea de religie, înseamnă mai exact temeiul cosmic și social, 
norma regulatoare a vieţii. Este vorba de o lege imanentă naturii lucrurilor, 
care stă la temelia societăţii și ne conduce pe fiecare. A pune unui hinduist 
întrebarea „Care este religia dumneavoastră?“ înseamnă a-l întreba: „Care vă 
este modul de viață?“ De fapt, cuvântul compus varna-d$rama-dharma defineşte 
mai bine conţinutul religiei hinduiste, adică mai complet decât morala generală 
(sädhärana-dharma), datoriile individuale care revin fiecăruia în funcţie de 
apartenența sa la o clasă socială sau alta, în funcţie de etapa pe care o traversează 
în viață și, bineînțeles, în funcţie de vârstă și sex. 


6. Paginile 357-409 au fost scrise de L. Kapani. 

De pildă, în privința clasei sau categoriei socio-religioase (varna), datoriile 
unui brahman nu sunt asemenea cu acelea ale unui negustor. Se manifestă, în 
același fel, o cvasiunanimitate în recunoașterea superiorității spirituale a 
brahmanilor. Aceasta nu rezultă din faptul că brahmanii sunt preoți sau 
oficianti, deoarece, în temple, acest rol este adesea îndeplinit de reprezentanți 
ai altor categorii sociale. După cum, pe bună dreptate, amintește Charles 
Malamoud”, nu toți brahmanii sunt preoți și nu toți preoții sunt brahmani. 
Un brahman este, înainte de orice, păstrătorul Vedei si al lui brahman, putere 
spirituală impersonală și neutră, de la care își ia și numele. De altminteri, 
omul interior, sinele, ätman, nu este, prin aceasta, esențialmente diferit, 
deoarece el este increat. Spiritualitatea indiană nu separă interiorul de exterior. 
În India, tot ceea ce este religios are implicaţii sociale, cu excepția faptului că 
există o ieșire, și anume posibilitatea de a renunţa definitiv (sańnyäsã) la viața 
familială și socială. Cu toate acestea, legătura strânsă între social și religios face 
ca dihotomia sacru/profan să nu se aplice în același fel ca în Apus, în ciuda a 
ceea ce credea un filozof ca Mircea Eliade. 

Prin urmare, hinduismul este un fenomen concret, colectiv și personal 
totodată, care cuprinde întreaga viață. Este un mod de a-fi-în-lume. În acest 
sens, hinduismul întreg este practică. Astfel, R.C. Zaehner a putut spune, 
cu un agreabil joc de cuvinte: „Hinduism is the -ism of the Hindus“8. Jan 
Gonda scrie la rândul său: „Hinduismul este ceea ce fac hinduiștii 9*. Se 
spune că, în ochii hinduiștilor, comportamentul este mult mai important 
decât ideile și credințele. „Spune-mi cum te porți și voi ști cine ești“, iată ce 
poate zice un hinduist altui om, oricare ar fi acesta. Văzute de hinduiști, filo- 
zofiile si religiile apusene manifestă o supraabundentä de reprezentări si de 
credinţe care sunt profesate în dauna comportamentului concret. Pentru a 
da un exemplu, o colecție ca „Ce que je crois“, în care au apărut autori ce- 
lebri, ar fi lăsat indiferentă cea mai mare parte a hinduiștilor, cu excepția, 
poate, a unui restrâns număr de curiosi. În schimb, Maica Tereza este 
cunoscută și foarte respectată la Calcutta. Pe scurt: mentalitatea hindusă 
relevă mai mult o ortopraxie decât o ortodoxie. 

Această ultimă trăsătură este, totodată, cauza și efectul caracterului „poli- 
cefal“ al hinduismului. Să ne amintim că este vorba despre o religie fără înte- 
meietor. Ea se înfăţişează drept norma nepieritoare a existenţei, aceea care este 


7. Ch. Malamoud, Le Grand Atlas des religions, Paris, Encyclopaedia Universalis, 
1988, p. 252. 

8. R.C. Zaehner, Hinduism, Oxford University Press, 1962, p. 1. 

9. J. Gonda, Les Religions de l'Inde, reeditare, Paris, Payot, 1979, vol. I, p. 416. 

* „Hinduismul este «-ismul» hinduistilor“ (n. tr.). 

dintotdeauna (sanätana-dharma), fără întemeietor anume, deoarece ea însăși 
este „temeiul“. Acesta este, de fapt, sensul originar al termenului dharma. Fiind 
fără întemeietor, nu are un șef spiritual. Nimeni nu are calitatea de a impune 
dogme și credinţe, deși există o anumită percepție, interioară și confuză, a 
faptului că un individ sau un grup aparţin sau nu comunității hinduse. De 
aceea, se cuvine să abordăm hinduismul ca pe un curcubeu bogat. Aici, totul 
se află la plural, în funcţie de categorii sociale, de regiuni și de epoci. Pe cât de 
bogat este pe pământ, tot astfel e când îi privim panteonul. În fapt, hinduișrii 
cred într-o forță invizibilă și atotputernică, brahman, care se manifestă cu 
concursul unei pluralitäti de zeități. O mărturie grăitoare este acest fragment 
din cea mai veche Upanisad: 


Atunci Vidagdha Sakalya l-a întrebat: — Câţi zei există, Yajnavalkya? [...] Trei sute 
trei si trei mii trei. — Da, a spus el; câți zei există de fapt, Yajnavalkya? — Treizeci 
si trei. — Da — a spus el; câți zei există de fapt, Yajnavalkya? — Șase. — Da — a spus 
el; câți zei există de fapt, Yajnavalkya? — Trei. — Da — a spus el; câți zei există de 
fapt, Yajnavalkya? — Doi. — Da — a spus el; câți zei există de fapt, Yajnavalkya? 
— Unul si jumătate. — Da — a spus el; câți zei există de fapt, Îi au zi Unul. 
[...] — Cine este zeul cel unic? — Suflul. El este brahman.. 


Practic, și în zilele noastre, două figuri divine își împart, de aproape două 
milenii, atât preferințele familiilor, cât si pe ale ascetilor: Visnu si Siva. În 
mediile fakta se adaugă venerarea lui sakti (Puterea divină) sau a Zeitei (e). 
Atingem acum un punct de maximă importanţă al spiritualității vii, trăită, a 
hindusilor: cultul divinității preferate (ista-devatä). Vom evita să tratăm aici 
chestiunea „sectelor“, dată fiind conotatia peiorativă pe care acest cuvânt o 
are în limba franceză. Am fi mai aproape de realitate amintind de existența, 
în Apus, a ordinelor religioase, respectând definiția dată de dicționarul Petit 
Robert: „Organizaţie ai cărei membri, trăind în societate, se supun unei reguli 
conforme spiritului unui ordin religios.“ Să nu credem nici că fiecare își alege 
personajul divin preferat, așa cum un creștin poate să manifeste un respect 
special pentru un sfânt oarecare. Nici nu poate fi vorba de așa ceva, deoarece 
acest cult special este al întregii tradiţii de familie, în care te nasti și căreia îi 
ești fidel în mod natural. Trebuie să se înțeleagă că acești zei personali, Visnu, 
protector al ordinii cosmice şi socio-religioase, si iva, patronul yoghinilor si 
al ascetilor — dar venerat atât în temple, cât si în cadrul familiei —, ca și Zeita, 
pereche a lui Visnu sau Siva, nu sunt, în definitiv, pentru mentalitatea hindusă 
decât aspecte ale Absolutului impersonal sau brahman: personaje care mij- 
locesc între Absolut si om. 


* Brhädaranyaka-Upanisad, în Cele mai vechi upanisade, trad. Radu Bercea, III, 9, 
1-9, București, Ed. Ştiinţifică, 1993 (n. tr.). 

Cât despre Brahmă, care îndeplinește rolul de creator în interiorul „tri- 
nității“ hinduiste, el nu este, practic, obiectul nici unui cult, oricât de ciudat 
ar putea să pară acest lucru. Nu i se cunoaște decât un singur templu de o 
anumită însemnătate, cel de la Pushkar, în nord-vestul Indiei, în Rajasthan. 
Unii antropologi trag, de aici concluzia că Brahmă este o noțiune savantă, 
aproape o „fereastră falsă“, de origine ariană, care nu a putut prinde rădăcini 
în structura religioasă populară. Oricine ar fi, Brahmă este izvorul unei 
consecințe surprinzătoare pentru un creștin, și anume că Dumnezeu — adică 
Dumnezeu creatorul, Brahmă, Dumnezeu pästrätorul, Visnu, și Dumnezeu 
distrugătorul, Siva — este o manifestare a Absolutului, și nu Absolutul însuși. 
Dumnezeu nu este Absolutul, dar Absolutul care este în sine însuși Fiintä-Con- 
stiintä-Fericire (sat-cit-änanda) se poate înfățișa sub forma „Zeului“ (Kvara), 
înzestrat cu calități (saguna). 

După cum s-a putut deja observa, înțelegerea adecvată a ceea ce este hin- 
duismul e condiționată de acceptarea, încă de la început, a simbiozei și sin- 
cretismului ca elemente fundamentale, și nu ca trăsături accidentale apărute pe 
parcursul evoluţiei. În orice caz, această pluralitate internă frământată de tensiuni 
necesită o anumită toleranță între diferitele tendințe. În plus, de când colonizarea 
engleză le-a mijlocit hinduiștilor contactul cu religiile creștine, această toleranță 
s-a extins și asupra acestora din urmă, dar într-un fel cu totul special. În loc să 
fie tentaţi să respingă, așa cum fac adesea apusenii, hinduiștii manifestă o tendință 
spontană spre cuprindere, spre o viziune integratoare (all-encompassing). Ei 
privesc religiile străine drept alte modalităţi ale dharmei în general. 

Iată două exemple care ilustrează această tendinţă de cuprindere. Întruparea 
lui Hristos este asimilată acelor „pogorâri divine“ (avatära) pentru care hin- 
duismul are o seamă de reprezentări, și anume întrupările, în corp animal sau 
uman, ale lui Visnu. Pe alt plan, am auzit un indian anglican explicând cum 
a devenit creștin: „Bunicul meu, povestea el, a intrat într-o «sectă» creștină, 
tatăl meu l-a urmat, iar eu mi-am urmat tatăl.“ Ceea ce surprinde în această 
mărturisire este perceperea confesiunii anglicane drept o „sectă“, în același 
mod în care sunt percepute familiile ca fiind Saivite sau vaisnavite. Prin urmare, 
acest om, de altfel extrem de dinamic și instruit, se dovedește a fi un hinduist 
creștin, chiar insistând să fie văzut astfel, și nu doar ca un indian creștinat. În 
schimb, firește, un creștin din Occident ar putea să obiecteze că, dacă această 
tendință de cuprindere manifestă o veritabilă toleranță, poate, în anumite 
împrejurări, să fie totuna cu o anexare discretă. 

Printre dogmele și practicile familiare catolicilor, dar care lipsesc cu 
desăvârșire din hinduism, amintim păcatul originar și taina spovedaniei. 
Diavolul este, de asemenea, absent din imaginarul hindus. Să fim clari. Nu 
există, în textele sacre hinduiste, un corespondent pentru mitul păcatului 

originar, dar se poate vorbi de un „păcat al începutului“, în sensul că orice 
început este impur și finit — afectat deci de cele două amprente ale timpului. 
Chiar și Agni, Focul sacrificial, zeul cel mai apropiat oamenilor, este considerat 
impur pentru simplul motiv că se ivește din amnarul sacrificial (e drept, prin 
rotirea unei unelte într-o cavitate). În plus, e răspunzător și de crearea și 
nașterea ființelor vii. 

Absența unei istorisiri a păcatului originar nu înseamnă, cum adesea prea 
repede se crede, că hinduismul nesocoteste ideea de greșeală sau de păcat (päpa, 
adharma, anrta). Un contraargument sunt ispäsirile sau riturile reparatoare 
(präyascitta) care se îndeplinesc pentru compensarea fărădelegilor. Pe de altă 
parte, cu toate că ordinele monastice jaina sau budiste practică spovedania, 
aceasta nu face parte nici din recuzita religioasă a mulțimii și nici din cea a 
ordinelor monastice hinduiste, a căror înființare, propusă de Sarkara, a fost 
relativ târzie. Motivul profund pentru care, după părerea mea, hindușii nu au 
nevoie de spovedanie este acela că în India fiecare privește și este privit fără 
încetare. Din punctul de vedere al structurii socio-religioase, viața în India 
manifestă zilnic o hetero- și autocenzură. Dharma este cauza imanentă a 
schimbărilor în contextul relaţiilor sociale și, în același timp, guvernatoarea 
vieții interioare a individului. Din această ultimă perspectivă, și poate cea mai 
însemnată, dharma este judecătorul interior. Ea face să funcționeze autocenzura. 
În termeni psihanalitici, dharma îndeplineşte rolul Supraeului. Adesea le spun 
studenților mei: „Vă gândiţi: «Am făcut asta, nimeni nu m-a văzut.» Apoi 
adaug; „Dar voi, voi nu erati acolo?“ Liniste. 

Să precizăm că absența spovedaniei este compensată de numeroase rituri 
purificatoare, de care ne vom ocupa mai departe. Mai adăugăm că, dacă există 
rai sau infern în mitologia hinduistă, acestea sunt trecătoare, ca orice lucru, 
de altfel, în afară de supremul brahman. 

Până acum, m-am străduit să scot în evidență trăsăturile specifice diferențiale 
sau, altfel spus, negative ale religiei mele, în sensul că ele contrastează cu ceea 
ce se petrece, de obicei, în Occident. Acum, trebuie să atrag atenția asupra 
trăsăturilor pozitive, adică de conținut, fără de care hinduismul nu ar exista și 
care sunt absente în Occidentul creștin. 

Mai întâi este credința în karman: faptele noastre, bune sau rele, au urmări. 
Concret, condiția noastră prezentă este urmarea experiențelor și faptelor noastre 
anterioare; prin aceasta ea constituie împlinirea sau plata. Această credință are 
drept urmare faptul că un hindus se acomodează mai ușor cu soarta, care îi este 
hărăzită, cu destinul său, pentru că și-l modelează singur. Corolarul mitic al 
acestei credințe spune că ființele trec printr-o infinitate de vieţi, trecute si 
viitoare: sansära. La capăt există totuși speranța unei eliberări fără întoarcere, 
moksa, prin resorbtia sufletului individual în Sufletul universal, al Divinitätii. 


368 RELIGIILE LUMII 


Să studiem acum două probleme care-l surprind pe cel ce călătorește în 
India: vegetarianismul și cultul vacii. În legătură cu prima problemă sunt 
necesare câteva precizări. În timpurile vedice, consumul cărnii în timpul sa- 
crificiilor solemne era îngăduită numai celor „de două ori născuţi“ (dvija). 
Dacă însă se dorea nașterea unui băiat, consumul de carne putea fi recomandat, 
în context domestic, în perioada riturilor legare de zămislire, după cum dove- 
deste Brhad-äranyaka-upanisad, VI, 4, 18. Aceste precepte sunt valabile pentru 
religia seculară. Cei care se retrag din lume (sañńnyasin) îngrijindu-se atât de 
asceză si de curăţenie, cât si de practica nonviolentei sau 2/iznsă (literal, „do- 
rintä de a nu ucide“, respect pentru viaţă) își interzic cu desăvârșire alimentele 
din carne. Astfel, putin câte putin, s-a manifestat un fenomen de emulatie între 
masa de credincioși și asceti, încât trecerea la un regim alimentar vegetarian a 
devenit pentru un negustor, de pildă, un mijloc de a-și depăși condiţia socio- 
religioasă, care este, în cele din urmă, definită de raportul pur/impur. 

Practic, în zilele noastre, un număr însemnat de hinduiști se străduiesc să 
fie vegetarieni, acest termen primind, de bună seamă, o conotaţie extrem de 
largă și, în parte, simbolică, pentru că el include adesea abtinerea de la băuturi 
alcoolice sau excitante, chiar dacă sunt de origine vegetală, dar admite, în 
același timp, consumul hașișului, cunoscut drept calmant. Turiștii occidentali 
vor fi remarcat, la intrarea în restaurante, înscrisurile VEG sau NON-VEG ori 
cuplul VEG/NON-VEG — când restaurantul este mixt. Există însă și aici nuanțe. 
Unii pot consuma ouă, respectiv peste — ca în cazul brahmanilor din Bengal — 
sau chiar carne de pasăre. În schimb, este de neconceput consumul cărnii de 
vită; aici apare, între un hindus și un musulman, o ruptură evidentă, de ne- 
împăcat, oricâtă toleranță reciprocă s-ar manifesta. 

Mai trebuie știut că această interdicție alimentară privește orice soi de 
bovine (go), nu numai pe acelea pe care le vedem la pășune sau pe străzi, acele 
specii de zebu cu pielea strălucitoare, cu o cocoașă solidă și care sunt folosite 
drept animale de povară, dar și acei bivoli întunecaţi la culoare odihnindu-se 
în apa lacurilor acoperite de lintitä, de unde nu li se vede decât botul negru. 
Termenul „vacă“, din expresia „vacă sacră“, este o desemnare convenţională 
si confuză: convenţională, deoarece include atât taurul, cât și femela, si confuză, 
deoarece cultul vacii, care se extinde și asupra zebului cu pielea strălucitoare, 
exclude bivolii, care, din cauza culorii lor întunecate, pesemne, își atrag un 
simbolism malefic. Durgă, zeița care restabilește ordinea în lume, ucide, nu 
întâmplător, un bivol — faptă de la care i se și trage unul dintre nume: „Ucigașa 
demonului Bivol“ (mahisäsura-mardini). Interdictia alimentară și cultul vacii 
sunt departe de a fi clare: „La ora actuală, inviolabilitatea vacii este, în India, 
un subiect de discuţie, de interpretare, de presiune politică, de igienă publică 

si de dezvoltare a economiei nationale.“ Situaţia actuală alătură, fără îndoială, 
elemente diferite acumulate de-a lungul unei evoluţii. Acest proces de acu- 
mulare nu are nimic excepţional în cazul Indiei. 

Cu ajutorul acestor precautii preliminare, putem încerca să dăm un 
răspuns uimirii care îi asalteazä pe ne-hindusi. Ce se găsește în spatele acestei 
veneratii pe care indienii o acordă vacii? Ne aflăm în faţa unei istorii lungi și 
complexe. Trebuie să ne întoarcem la Veda. Arienii, această semintie care, 
venită de la apus, a invadat nord-vestul subcontinentului indian pe durata a 
zece sau cincisprezece secole înaintea lui Hristos, erau, în același timp, un 
neam de păstori și de războinici. În imnurile vedice, pe care le-au creat odată 
stabiliți aici, cât și în întreaga literatură vedică, cirezile de bovine sunt amintite 
adesea pentru faptul că ele constituiau animalele sacrificiale și importantă 
pradă de război. În privinţa vacii, ea era apreciată de acest popor nu numai 
pentru valoarea sa economică (dă lapte sau carne), ci și pentru rolul său ritual 
de neînlocuit în contextul sacrificiului vedic.!! Sacrificiul animal era elementul 
central al religiei vedice. Trebuie știut că Veda nesocoteste doctrina 4himsä, 
care apare către secolul al VI-lea î.Hr. în urma predicilor lui Mahavära — 
„Marele erou“, Jina „Triumfătorul“ și ale lui Siddhärtha Gautama (Buddha) 
si acceptată apoi, rând pe rând, de asceti, de hindușii castelor superioare si 
apoi de mase. A ucide în timpul sacrificiului nu înseamnă a ucide și este 
permis consumul cărnii sacrificiale. Nu trebuie să mire deci că vaca este 
prezentă printre cele cinci victime demne de a fi jertfite în timpul solemnelor 
ritualuri sacrificiale vedice sau că preoții brahmani oficianti, ca si cel care 
execută uciderea rituală pot consuma carnea acestui animal după ce a fost 
jertfit. 

La fel, produsele obținute de la vacă (unt, zer, smântână, brânză proaspătă) 
erau considerate ofranda rituală clasică, numită Îdă. În plus, celebrarea sacri- 
ficiului vedic cerea concursul preoţilor brahmani oficianti, cărora sacrificantul 
trebuia să le ofere o „recompensă rituală“ (dzksinä) în schimbul urcării sale la 
cer. Jertfirea uneia sau mai multor vaci se număra printre cele patru feluri de 
plăţi bine cunoscute. De altfel, această tradiție s-a păstrat vie și în India hinduistä. 

Importanța religioasă a ceremoniei numite godäna („darul vacii“) e, în 
egală măsură, dovada veneratiei acordate acestui animal. În derularea „ritului 
trecerii“, numit ke$änta (de la numele suvitelor tăiate din părul si din barba 


10. W. Norman Brown, „La vache sacrée dans la religion hindoue“, Annales ESC, 19, 
1964, p. 662. 

11. Arienii fac din vacă simbolul Cuvântului vedic (vāc), nimeni altul decât brahman. 
Din acest motiv, a ucide o vacă era totuna cu a ucide un brahman, faptă considerată, 
fireşte, păcat capital. 

unui tânăr de șaisprezece ani), tatăl celui care se desăvârșește în studiile 
brahmanice trebuia să ofere brahmanului, expert în Veda și părinte spiritual 
al fiului său, darul vacii. La fel, și în timpul celui din urmă rit de trecere — și 
anume, incinerarea — se jertfea o vacă numită Anustarani („menită să înso- 
țească defunctul“), ale cărei măruntaie erau așezate între palmele mortului 
în timp ce se rostea formula rituală: »insotitoare a celui ce pleacä dintre noi, 
am îndepărtat, mulțumită tie, păcatele mortului, încât nici păcatul, nici 
stricăciunea nu ne mai ating.“ Vaca Vaitarani („Cea a trecerii“), căreia muri- 
bundul îi ţinea coada, îi permitea mortului să treacă fluviul cu același nume, 
fluviu de sânge, al cărui mal opus reprezenta hotarul ținutului Morții. 

Pe de altă parte, consumul celor „cinci produse ale vacii“ (pañca-gavya), si 
anume laptele, laptele prins, untul, urina și balega, pune în evidență o veche 
practică, bine cunoscută, activă încă și în zilele noastre la hinduiștii traditionalisti; 
acest obicei este legat de ispășirea păcatelor sau de purificarea în fața greselilor. 
Balega vacii (gomaya) serveşte si la spoirea pereţilor si a dusumelei caselor, 
acțiunea răsfrângându-se benefic asupra locului care devine „uns cu sacru“. 

Veda ne oferă noi elemente semnificative în această privință. fnteleptii și 
poeţii vedici folosesc deseori expresii cu sens figurat, comparații sau meta- 
fore care scot în relief însemnătatea cu totul deosebită acordată vacii. Ceea ce 
se venerează este, bineînţeles, maternitatea vacii, feminitatea, fertilitatea ei. 
Imnurile vedice glorifică vaca drept principiu originar. E vorba despre Vaca 
cosmică, sub înfățișarea lui Viräj, care are Soarele drept „vițel“ (vatsa). Puterile 
naturale și divinizate — „Apele cosmice“, ploile, zorile de zi (Zorile personificate, 
Usas), Aditi, Mamă a zeilor (motiv pentru care zeii sunt numiţi „născuţi din 
vacă“, gojäta), Pământul, Cuvântul — toate sunt adesea asimilate, în literatura 
vedică, vacii. 

Dăruirea sa maternă este lăudată în poezia postvedică și în Puräna. Să ne 
gândim și la „vaca abundenței“ a inteleptului Vasistha, „cea căreia i se împlinesc 
(toate) dorinţele“, „cea care împlinește (toate) dorinţele“ (käma-duh, käma-dhenu). 

În imaginaţia poeţilor vedici, norii trandafiriu-roșcaţi ai aurorei, plini de 
ploaia la fel de binefăcătoare precum laptele care menţine viața, amintesc 
cirezile de vaci. În poezia celebrului poet bengalez Rabindranath Thäkur 
(Tagore) găsim frumoasa sintagmă godhuüli-belä, care exprimă apusul. Poetul 
descrie momentul binecuvântat, de atâtea ori înfățișat în pictura indiană, 
„momentul prafului“ înălțat în urma cirezilor de vaci care se reîntorc la staul, 
asemănător norilor trandafirii si roșietici. 

Dar să revenim la Veda. De ce este vaca sacralizată? Rg- Veda!? socotește 
vaca brahmanului ca fiind egala lui Aditi, egala Pământului. Or, brahmanul, 
zeu printre oameni, deținător al cuvântului vedic, contribuie (împreună cu 


12. VIII, 101, 15-16. 

regele) la păstrarea ordinii cosmice și socio-religioase (dharma). Dacă vrem să 
apărăm ordinea în lume trebuie să apărăm vaca brahmanului: „Pentru ei, care 
o revendică, vaca este o ființă divină. A-i refuza vaca ce-i revine înseamnă a-l 
desconsidera pe brahman“ (Atharva-Veda, XII, 4, 11). „Zeii, o, rege, nu ti-au 
dat să mănânci această vacă. Fereşte-te să mănânci vaca brahmanului, pentru 
că ea nu-i de mâncare“ (Arharva- Veda, V, 18, D. Trebuie să precizăm că 
termenul feminin aghnyä", „care nu trebuie ucisă“, se aplică îndeosebi „vacii 
cu lapte“ (dhenu), aceleia care este în stare să nască un vițel, si nu vacii sterile 
(stari). Din punct de vedere economic si religios, venerarea vacii cu lapte este 
un lucru ușor de înţeles, tot așa cum sunt acceptate sacralitatea și inviolabilitatea 
vacii sau vacilor care aparțin brahmanului. De altfel, vaca este pretutindeni 
privită ca izvor de hrană al speciei umane, înfățișarea sa darnică și binevoitoare 
inspirând omenirii un sentiment de recunoștință. Mai aproape de noi, Victor 
Hugo, autorul Vocilor interioare, considerând vaca, în poemul cu același nume, 
simbolul naturii hrănitoare și al mamei universale, dovedește o intuiție corectă 
în privinţa a ceea ce se petrece în spiritul și sufletul hinduistilor: 


Ainsi, nature! Abri de toute creature! 

O, mère universelle! indulgente nature! 

Ainsi, tous à la fois, mystiques et charnels, 
Cherchant l'ombre et le lait sous tes flancs éternels, 
Nous sommes là, savants, poètes, pêle-mêle, 
Pendus de toutes parts à ta forte mamelle! 

Et tandis qu'affamâs, avec des cris vainqueurs, 

À tes sources sans fin désaltérant nos cœurs, 

Pour en faire plus tard notre sang et notre âme, 
Nous aspirons à flots ta lumière et ta flamme, 

Les feuillages, les monts, les prés verts, le ciel bleu, 
Toi, sans te déranger, tu rêves à ton Dieu.* 


Si astăzi, când un hindus întâlnește un exemplar deosebit — cu extremitățile 
coarnelor acoperite cu aur, cu fruntea pictată în roșu-aprins, cu ghirlande 


13. Vezi și AV, V, 19; XII, 5. 

14. Vezi A.A. MacDonell, Vedic Mythology, Delhi, Motilal Banarsidass, reed., 1974, 
p. 152. 

* „Iată-te, natură! Adăpost pentru oricare creatură! / O, tu, mamă universală si-ngä- 
duitoare natură! / Iată, toți, si mistici, și carnali deodat / Umbră și lapte-afläm la sânul 
tău bogat. / Suntem aici, savanţi, poeţi grămadă / Cuprinsi de pretutindeni în buna ta 
plămadă! / Şi-n vreme ce la apa ta, cu strigăt victorios, / Tot săturând etern läuntrul 
găunos — / Izvorul tău: al nostru sânge si a noastră fire —, / Sorbim nesätios lumina și-a ta 
ardere, / Frunzișul, munții, pajiștile verzi și albastrul hău / Nepăsătoare, tu visezi la 
Dumnezeul tău“ (n. tr.). 

în jurul gâtului — el nu-și va putea reține o exclamatie de bucurie: „Aceasta 
nue o vacă, e o zeiță (devatā)!“ 

Din aceste motive, care dovedesc tot atât suflet câtă rațiune, Gandhi spunea: 
„Pentru mine, vaca reprezintă întreaga lume subumană. Mulțumită ei, omul 
este chemat să cunoască identitatea sa de ființă cu toate celelalte vieţuitoare 
[...]. A apăra vaca înseamnă să aperi tot ceea ce nu cuvântă, în sânul creației 
divine.“!5 Pentru a înțelege mai bine trebuie știut că atunci când musonul 
întârzie, iar țăranul e obligat să-și părăsească pământul ars de soare pentru a se 
refugia la periferia orașului, el socotește vaca drept un membru al familiei și o 
ia cu sine. Există un contract subînteles între o vacă și stăpânul ei. Să spunem 
că vaca, în India, este un animal de casă. Și așa cum unui occidental nu i-ar 
veni ideea să-și mănânce câinele sau pisica, la fel, unui hindus i s-ar părea o 
impietate să-și mănânce vaca. În această privinţă, să cităm o istorioară naivă și 
emoţionantă care se găsește în Carnetul de Pelerinaj al lui Swămi Rämdäs!6: 


Fură gäzduiti în camera cea mare a templului si li se dădură lemne pentru foc. Din 
cauza numărului mare de vizitatori, Rămdăs trebui să rămână așezat și treaz, zi și 
noapte; de asemenea, începu să consume numai lapte [...]. Cu o zi înainte de plecare, 
o bătrânică schioapä, urmată de soțul ei, veni la templu aducând o cană cu lapte 
proaspăt. Era dimineață. Perechea de bătrânei se așeză lângă Rämdäs și îi dădură să 
bea laptele, după care soțul îi spuse povestea următoare: „Mahărăj, acum un an am 
găsit într-o zi, la poarta noastră, o vacă numai piele si os, atâta de istovită și lihnitä de 
foame, că de-abia mai putea merge. Văzând-o în așa hal, nevasta mea a fost de părere 
să o luăm în grijă și să o adăpostim. Am fost de acord; vaca părea să fi fost părăsită. 
Nevastă-mea a luat-o în casă și i-a făcut un loc în camera noastră. A hrănit-o, zi de zi, 
cu mare grijă și dragoste. Vaca se înzdrăvenea văzând cu ochii. Acum, ea era a noastră 
si se plimba prin toată casa. Locul unde se odihnea, în camera noastră, era desăvârșit 
de curat. Am botezat-o Krishna Bai. Dar casa aceea nu era a noastră. Suntem săraci, 
Mahäräj [...]. Când proprietarul casei a aflat că adăpostim o vacă sub acoperișul 
nostru, s-a supărat și ne-a dat afară. Femeia mea s-a îngrijorat tare, dar nu a vrut, cu 
nici un chip, să se despartă de vacă, nici măcar să o lase într-un grajd, cum ne sfätuise 
proprietarul. Am căutat un alt adăpost, iar Providența ne-a ajutat să găsim o casă în 
care nimeni nu ne împiedică să ținem o vacă. Sunt șase luni de când locuim în noua 
casă; vaca, drept recunoștință pentru grija noastră, ne-a dăruit un vițel, născut ieri. 
Laptele pe care vi-l oferim este primul lapte pe care Krishna Bai l-a dat după nașterea 
vitelului, iar noi credem că îl dăm lui Dumnezeu însuși.“ 


Să ne întoarcem la istoria Indiei si să ne plasăm în chiar nucleul hinduis- 
mului. Cultul vacii este strâns legat de acela al zeului Krsna, „apărătorul sau 


paznicul vacilor“ (gopäla, govinda), iubitul „păstorițelor“ (gop2). Cuvântul go, 


15. M.K. Gandhi, „Cow Number“, Kalyäna Kalpataru, ianuarie 1945, p. 12. 
16. Swämi Rämdäs, Carnet de Pèlerinage, Paris, Albin Michel, 1953, pp. 170-171. 

bovin“ sau „bovine“, este un termen generic care poate denumi vaca, boul 
sau taurul. Legătura sa cu zeul Krsna este, pentru hinduisti, bogată în sem- 
nificaţii, după cum o dovedește deja această terminologie. Ea, asociindu-l pe 
zeul-păstor cirezilor, a contribuit mult la transferul unei emoții aproape mistice 
a păstorului asupra animalului. Bhakti cuprinde astfel, ca să zicem așa, cele 
două divinităţi, umană și animală. La limită, vaca devine perechea animală a 
adolescentului divin. 

Care femeie hinduistă nu se bucură, chiar și în zilele noastre, amintind 
povestirile despre copilăria lui Krsna, „hoţul de unt“, dojenit și adorat de doica 
sa, Yasodâ? Tema aceasta a făcut carieră în literatura și în pictura indiană. 
Basmele nu lipsesc nici ele: Krsna și-a petrecut copilăria într-un sat numit 
gokula, „staul“, în apropiere de Mathura. Muntele, aflat tot în apropiere, pe 
care el îl ridica în vârful degetelului său pentru a-i apăra pe păstori în timpul 
apelor potopului, se numește Govardhana, „Acolo unde prosperă vacile“. În 
mitologia hinduistă există un cer al lui Krsna numit, pe bună dreptate, după 
cum e de așteptat, goloka, „lumea vacilor“. Trecând la un alt domeniu, intrarea 
în secta vaisnavitä/krsnaitä Nimbärka se face după pronunțarea formulei sacre 
de iniţiere, gopäla-mantra: „Glorie lui Krsna, Govinda, cel iubit de pästorite!“!7 

Și acum să päsim într-un templu hinduist. Înainte de a ajunge în interior, 
ne vom simți striviti de frumuseţea impresionantă a acestor turnuri înalte, 
piramidale, așa-numitele gopuram, care surmontează porțile tăiate în zidurile 
împrejmuitoare ale marilor temple din India de Sud. Deasupra sălii de oficiere, 
în formă de pătrat (mandapa), care precedă cella (garbha-grha, literal „casa 
embrionului“) și lipit de turnul (fkhara) care surplombează cella, se găsește 
un fronton ce domină templul și e îndreptat spre Răsărit. Nici o sculptură nu 
este situată mai sus de acest fronton numit gaväksa („ochi de bou“), boul 
simbolizând aici soarele. Dacă templul este dedicat lui Siva, vom găsi cu 
siguranţă aici animalul pe care acesta îl încalecă, taurul #andin („bucuros“). 
Este un simbol al virilitätii si al fertilității, iar femeile credincioase îi ating 
testiculele, salutându-l cu respect, ca pe o adevărată divinitate. 

A sosit vremea să ne oprim din aceastăanaliză a problemelor legate de vacă. 
Pentru a încheia, să semnalăm că unul dintre termenii folosiți atât în textele 
filozofice, cât și în limbajul cotidian ca sinonim pentru „lume“ (această lume 
exterioară, vizibilă, trecătoare) este gocara, adică „pășune“, „acolo unde se 
plimbă vitele“. 


17. Vezi G. Clémentin-Ojha, La Divinité conquise. Carrière dune sainte, Nanterre, 
Société d’ethnologie, 1990, p. 178. 

VIAŢA RELIGIOASĂ 


Iniţiere în religia binduistă 


Principial, hinduist nu devii, ci ești prin naștere. În orice caz, este bine să 
se facă o distincţie între primele trei clase și celelalte. Printre membrii primelor 
trei clase, cei „de două ori născuţi“ (dvija), această calitate nu reprezintă, la 
naștere, decât o potentialitate. Fără a lua în consideraţie numeroasele „rituri 
perfective“ (samskâra), unele săvârșite asupra mamei în perioada prenatală, altele 
asupra copilului pe durata primilor săi ani de viață, băiatul nu devine un 
hinduist adevărat decât prin intermediul inițierii, #panayana. 

Acest rit de trecere important intervenea la vârste variabile, în funcţie de 
obiceiurile castei, între opt și doisprezece ani. Tatăl își prezenta fiul unui bun 
cunoscător al Veda (un brahman întotdeauna) care îl iniția, mai ales prin 
practica rugăciunii solare, „incitatoare“ (savitri). După iniţiere, tânărul era 
găzduit (doisprezece ani, în principiu) de către maestrul său, socotit un al 
doilea părinte, pentru a învăţa textul vedic corespunzător ramurii sale paterne 
sau tradiţiei străbunilor săi. Prima naștere, cea biologică, fiind considerată 
impură, era depășită de o a doua, simbolică, cultică și culturală, care îi permitea 
accesul la Veda si la respectarea riguroasă a dharmei, conferindu-i statutul de 
adult. Înainte vreme, copilul nu avea nici drepturi, nici îndatoriri. În prezent, 
introducerea sistemului de învățământ după modelul anglo-saxon a făcut 
impracticabilă o bună parte din semnificația #panayana ca rit de trecere, fără 
a-i răpi însă impactul religios. 

Pentru fete, căsătoria ținea locul inițierii si le conferea o poziţie socio-reli- 
gioasă. La fel stau lucrurile și astăzi. Cât despre swdra, servitori si oameni ai 
castei inferioare, ei nu au acces la iniţiere. Ei fac parte, totuși, din peisajul 
socio-religios hindus pentru că sunt născuți în interiorul acestui sistem, chiar 
dacă influența lor este slabă sau indirectă. Situaţia celor fără castă sau paria 
este, mai curând, paradoxală: ei sunt excluși, ca să zicem așa, numai în interiorul 
sistemului de caste. Dovadă stă faptul că cei care se convertesc la creștinism, 
islam sau budism încetează să se mai numere printre paria. 

O altă consecință: pentru că hinduist ești odată ce te-ai născut astfel, 
problema convertirii la hinduism, în principiu, nici nu se pune. Cu toate 
acestea, lucrurile sunt ceva mai complicate. S-a întâmplat, în istoria Indiei, ca 
un grup de populații să asimileze progresiv, de-a lungul câtorva generaţii, un 
însemnat număr de obiceiuri și tradiţii ale hinduistilor, fără să-și părăsească 
propria identitate. Se va spune deci că sunt mai mult sau mai putin hinduizati. 
Asa stau lucrurile, de pildă, cu unele triburi autohtone, dar si cu anumite 
populaţii ale Asiei de Sud-Est: în Cambodgia, ca și în Bali, în Indonezia. Chiar 

în India, există afinități deosebite între hinduişti şi credincioșii jaina. În ciuda 
controverselor generate de unele chestiuni legate de credință, ei se simt uniți 
în virtutea unui comportament comun, mai ales în privinţa nonviolentei. În 
Gujarat, de exemplu, există credincioși jaina care se socotesc și sunt socotiți 
hinduiști, păstrându-și în întregime identitatea religioasă specifică. 

În privinţa convertirilor personale situația se înfățișează altminteri. Un 
străin, născut din părinți care nu sunt hinduisti, nu poate să intre realmente 
în acest sistem socio-religios. În fapt, el nici nu cere acest lucru. Ceea ce îl 
interesează este accesul într-un 4shram si acceptul unui guru; si, eventual, să 
devină un ascet (un sanydsin) sau, poate, guru. Această cale este marcată cu 
precizie: aceea pe care au pășit hinduiștii care au renunțat la familie, împreună 
cu datoriile și obligaţiile pe care această alegere le impunea, devenind „morți 
socialmente“, în accepţia lui Louis Dumont. 

Acum suntem în măsură să clarificăm problema prozelitismului. Ea este 
exclusă în interiorul sistemului. În schimb, în contextul renunțării, unii s44hu 
sau discipolii lor apuseni pot avea o activitate misionară. E vorba de celebra 
Ramakrishna Mission, întemeiată de Vivekânanda, de Maharishi Mahesh Yogi 
și de „meditaţia transcendentală“ pe care ainitiat-o, de Shivânanda, Yogânanda 
si de numeroși alți guru, autentici sau nu, despre care se vorbește atât de mult 
în Occident. 


Transmiterea mesajului religios 


Transmiterea mesajului religios se desfășoară în cele două spaţii privilegiate 
si complementare totodată, familia și rețeaua de 4s/ramuri. În familie, lucrurile 
se petrec într-o formă firească și neoficială. Copilul își vede părinții îndeplinind 
rituri si liturghii, practicând cultul imaginilor etc. În plus, toți cei care compun 
căminul, marea familie (joint family), le istorisesc copiilor fragmente din cele 
două mari epopei, Mahābhārata si Rimâyana, precum şi „Povestiri antice“ sau 
Purâna. Copilul se obișnuiește astfel, aproape fără să bage de seamă, încă din 
primii săi ani de viață, cu materialul mitic și legendar care constituie, și astăzi 
încă, o parte însemnată a culturii hinduse. Mai târziu, i se va preda esentialul 
din Bhagavad-Gitä, episod crucial al Mahäbhärata, unde sunt trecute în revistă 
principalele căi de eliberare: enciclopedie doctrinară și soteriologică, activă, 
din plin, si în zilele noastre. Giză este evanghelia hinduistilor. Învățătura sa 
are o deschidere universală, deoarece se adresează nu numai celor prinși în 
problemele lumii și incärcati de răspunderi, familiilor și mulțimii în întregime, 
ci si ascetilor. Universalitatea ei mai comportă un sens, căci și cei care nu sunt 


18. Vezi Homo hierarchicus, Paris, Gallimard, 1966 (mai ales apendicele B: „Le re- 
noncement dans les religions de l’Inde“, pp. 334-335, n. 18, reed. 1979). 

hinduiști pot găsi aici lumină și alinare. Ea predică, de fapt, în favoarea acti- 
vitätii și, totodată, a renunțării la roadele ei afective. Influența sa a fost neîn- 
chipuit de mare atât în India, cât și dincolo de hotarele ei. Iar dacă vrem să 
cunoaștem esența hinduismului trebuie să începem cu Gif. 

Un alt pol, complementar vieţii în sânul familiei, este locul de retragere 
unde sălășluiesc guru: așezămintele 4shram. Guru sunt, cel mai adesea, asceti. 
Aceștia și-au părăsit casa părintească fără a-și întemeia o familie pe cont propriu. 
Departe de lume, ei pornesc în căutarea sinelui. Dar, în această retragere, lumea 
vine să li se alăture. Ei primesc discipoli care trec sau rămân, în așa fel încât 
există o legătură continuă între oamenii din interiorul lumii și cei care trăiesc 
în afara ei. Guru reprezintă un pol de atracție pentru aceia care trăiesc în 
societate contribuind astfel, din plin, la întreținerea idealului eliberării chiar 
si pentru cei care rămân prinși în „circuitul universal“, samsâra. Înțelegerea 
acestei influenţe este cu atât mai mult înlesnită de persoanele care vin în 4s/rzn 
încărcate deja cu o devoțiune fierbinte (bhakti), oricare ar fi credința lor, vaisnavitä 
sau Sivaită. Ele îi găsesc aici pe urmașii ascetilor bhakta, bărbați și femei care, 
în general, au întemeiat diferite secte sau, mai precis, „descendențe“ (sampradä ya) 
vaisnavite sau Sivaite. Mai există și alte apartenente: sakta, /zigayat etc. Aceste 
apartenente se recunosc după însemnele purtate pe frunte: trei linii orizontale 
pentru éivaiti, una stilizată a tălpii lui Visnu pentru vaisnaviti. Cât despre 
liñgayat, ei poartă la gât un mic falus (#ñga). Anumiți guru, asceti și bhakta, 
care conduc un äshram, nu poartă asupra lor nici un semn distinctiv vizibil al 
sectei, precum Sathya Sai Baba. 

Nu trebuie să ne închipuim nici că toți indienii sunt repartizaţi în mod 
obligatoriu între aceste descendente. Multi dintre ei sunt, pur și simplu, 
hinduisti fără a intra oficial în vreo organizație. Acest lucru nu îi împiedică să 
aibă propria zeitate preferată sau să manifeste simpatie pentru un anumit guru. 
Astfel, ei pot călători pentru a vizita un sfânt ale cărui puteri și minuni l-au 
făcut celebru, pentru a-i cere sprijinul: este, astăzi, cazul lui Sai Baba, în re- 
giunea Bangalore. Acest tip de credință poate fi îndreptată, pe durata unei 
vieți, de la un sfânt asupra altuia, după trebuinte și după, mi se pare, măsura 
în care acești poli de atracţie jumătate oameni, jumătate zei au o funcţie ase- 
mănătoare aceleia pe care Winnicott o atribuia „obiectelor tranzitive“. Ele 
înlesnesc trecerea de la închiderea vremelnică la deschiderea spirituală. 

Toate aceste descrieri pot părea refractare față de raționalitatea carteziană 
si geometria conceptului. Dar nu trebuie niciodată uitat faptul că hinduismul 
este, în același timp, tot ce poate fi mai cuprinzător (all-encompassing), dar si 
mai selectiv. Pentru a înțelege această varietate în unitate, să ne ajutăm de 
câteva scheme și comparații. Lumea hinduistă este construită din cercuri care 
nu sunt, în mod obligatoriu, concentrice, dar care se suprapun și se întretaie 

într-o aparentă dezordine. Ne putem gândi la o pânză de păianjen sau la 
rizomi; dar, mai ales pentru că hinduismul este o entitate vie, ne putem gândi 
la un organism ale cărui canale se adună prin anastomoză. În final, să amintim 
un motiv indian, arborele ésvattha sau Ficus religiosa, adăpostul traditional al 
ascetilor, o adevărată catedrală de verdeață, ale cărui ramuri pot prinde lesne 
rădăcini odată ajunse la pământ. Hinduismul este asemenea lui. 


Îndatoririle religioase 


Unui observator occidental hinduistul i se va părea urmărit, în mod con- 
stant, de două sau trei „obsesii“: să se purifice, să ,vietuiascä în sacru“, să se 
reculeagă până la a deveni absent față de tot ceea ce-l înconjoară. După cum 
își asumă propria religie, într-un fel mai mult sau mai putin interior, el va fi 
atras spontan către aceste practici sau, dimpotrivă, le va resimti ca pe niște 
obligații. În toate situaţiile, religia sa va fi, totodată, interioară și exterioară, 
singuratică și împărtășită. 

Hinduistul își începe ziua printr-o purificare, în același timp fiziologică, 
psihologică și morală. Cititorul francez este adesea derutat când cuvântul 
sauca este tradus prin „puritate“, deoarece aceasta e, în egală măsură, corporală 
si mentală. Prin acest termen se înţelege, mai întâi de toate, o bună circulație 
intestinală, fără de care hinduistul s-ar simți impur și nu și-ar putea începe 
activităţile zilei, sacre și profane. Aici se adaugă diferite alte purificări: frecarea 
dinţilor cu un betigas (crengutä din arborele īm), cu sare, cu cărbune sau 
cu o periutä și pastă de dinţi. Se cuvine apoi să se spele. Dacă este acasă, se 
va săpuni cu grijă, apoi va face un duș din cap până-n picioare ajutându-se 
de o găleată din care apa este scoasă cu un recipient mai mic. Dacă se găsește 
în afara căminului, în apropierea unui curs de apă sau a unui lac, hinduistul 
va intra în apă păstrând asupra sa strictul necesar de veșminte, iar femeile 
întregul sari. Își va pune apoi haine curate și călcate: baie sau duș, spălat sau 
călcat sunt activităţi zilnice; în cazul în care omul aparține unei mișcări sec- 
tare, vaisnavite sau éivaite, el își va lipi pe frunte însemnele corespunzătoare. 
Femeia măritată își va reface roșul-aprins care îi împodobește cărarea ce-i 
desparte părul în două, își va reimprospäta acel bindu roșu din mijlocul 
fruntii, se va farda, își va pune flori în păr (mai ales în sudul Indiei), și toate 
acestea chiar dacă femeia este de condiție modestă. 

Rituri și liturghii, devoțiune și meditaţie vor continua, în suflet, purificarea 
începută odată cu baia. Un brahman sau „cel de două ori născut“ traditionalist 
se va trezi devreme, înainte ca soarele să răsară, si va recita sävitri sau „lauda 
stimulentului“, adică soarelui, cel care pune lumea în mișcare. Brahmanul știe 
pe de rost această rugăciune scrisă în metru géyatri (de la care i se trage și numele). 

Trebuie să rămână treaz și atent în timpul celor două apusuri, al lunii și al 
soarelui. Deoarece aceste „împreunări“ (samdhyā) ale Universului sunt, ca orice 
împreunare, momente delicate care au nevoie de rituri și rugăciuni. Dacă 
brahmanul dispune de timp, va mai recita și un fragment dintr-un text sfânt. 
EI poate să practice, de pildă, și recitarea murmurată (japa) a celor o sută opt 
nume ale lui Visnu. 

Urmează apoi päj4. După ce va fi trezit zeitatea care dormea în „imaginea“ 
sa (mūrti, pratimä) si îşi va fi desăvârșit toaleta, îi oferă acesteia flori, tămâie, 
lapte, hrană, rugăciuni și, mai ales, se oferă pe sine. Momentul cel mai în- 
semnat al päjä este acela în care se descriu cercurile de lumină în jurul 
imaginii. Este ritul lui Zraz? săvârșit cu camfor aprins la o lampă din lut sau 
din metal. Apropiind mâna dreaptă de flacără și ducând-o apoi spre faţă (cu 
precădere la frunte si la ochi), se interiorizează lumina. Dacă přjā este săvârșită 
de soţ si de soție, acompaniati de cântări religioase (bhajan) sau de mantra, 
ceilalți membri ai familiei, copii, vârstnici, precum și întreaga asistență li se 
alătură cântând, primind din mână în mână lampa care conține flacăra. Ei 
împart și hrana sacrală (prasäda), aceea care a fost oferită mai întâi divinității 
și care s-a reîntors la oameni încărcată de grație divină. Abia după ritualul 
püja de dimineață, săvârșit în cele mai mici amănunte sau chiar într-o variantă 
minimală, hinduistii traditionalisti își iau prima masă. 

În privința icoanei, bi- sau tridimensională, aceasta va fi, în principiu, cea 
a divinității preferate de familie: Visnu sau una dintre întrupările sale, Siva, 
Ganesa sau chiar o zeiță, Durgă, Kālī, Lakşmi ș.a. Ziua începe și prin acordarea 
atenţiei necesare obiectelor religioase aflate în casă: Ziga, însemnul procreator 
al lui Siva, salagrăma, o piatră de amonit sacră, însemnul lui Visnu. Nu se 
omite nici săvârșirea unui ritual în cinstea plantei sacre, numită #45, busuiocul 
regal. În fine, dacă în casă se află o imagine a maestrului spiritual, sau măcar 
pâdukă (sandale de lemn reprezentând amprenta tălpilor sale), acestea vor fi 
și ele venerate asemenea unor zeități. Brahmanul, în plus, nu-și va uita vaca. 

Pe lângă această přjā domestică există, în împrejurări deosebite, și p#jà 
săvârșite în templu (mandira, devälaya). Alături de ceilalți credincioși, se va 
cânta gloria zeilor și a zeitelor (ca în timpul ceremoniilor satsang, kirtan, bhajan). 
Dar motivul care-i aduce pe credincioși la templu este, mai ales, „vederea“ 
zeului față în față (säksatkära) pentru a primi darshan. Este momentul crucial, 
cel mai însemnat din p#ja. La sfârșitul ritualului, credincioșii își trec unul altuia 
lumina, érati, şi hrana consacrată, prasäda, purtătoare a gratiei divine. Înainte 
de a părăsi templul, ca și înainte de a-i trece pragul, credincioșii vor face 
pradaksinä, adică vor înconjura templul avându-l tot timpul la dreapta (în 
sensul acelor de ceasornic). 

În fine, o a treia variantă sunt ceremoniile pijă anuale. Astfel, au loc spre sfâr- 
situl lui septembrie și în octombrie Durga-püja, Käli-pujä, Laksmi-pujà etc., 

la Calcutta, Benares și în alte orașe ale Indiei. Acestea sunt grandioase sărbători 
populare. Idolul este pregătit de meșteșugari specializați, cu multe luni înainte. 
Zeița, gătită, împodobită, este așezată într-un loc sacru acoperit, pandal. 
Aceste p4j4 tin câteva zile, marcate prin diverse rituri, rugăciuni și recitări 
de texte. Când se apropie sfârșitul festivitätii, zeiţei i se închină o ceremonie 
de bun-rămas: ea părăsește idolul ca și cum s-ar fi. coborât din cer chiar atunci 
când acesta fusese așezat în locul sacru. Hinduiștii nu sunt idolatri. Idolul 
este condus la râu, unde e scufundat. Religiozitatea profundă, netinând seama 
de loc sau de momentul zilei, se verifică în viaţa cotidiană. Este emotionant 
să vezi, în muzee, oameni simpli care se înclină cu religioasă admiraţie în 
faţa statuilor lui Vişnu sau Siva (ba chiar ale lui Buddha sau Bodhisattva). 
Aceasta se petrece deoarece ei nu le deosebesc de imaginile zeităților pe care 
le văd în temple. 

În final, să atragem atenția asupra unei chestiuni care contrastează cu prac- 
tica creștinilor, a evreilor sau a musulmanilor. Templul nu este un loc de 
întâlnire pentru credincioși, iar frecventarea sa nu este obligatorie. Desigur că 
în templu se celebrează ritualurile p774, participarea însă este lăsată la bunul- 
plac al fiecăruia. Prin urmare, cine și de ce merge la templu? Fiecare merge 
pentru sine sau împreună cu familia, pentru a se ruga, pentru a se reculege, 
dar mai ales pentru „a primi darshan“, adică pentru a vedea chipul divinității. 
În templu, divinitatea își oferă darshan-ul, așa cum guru și-l oferă discipolilor 
sau fidelilor săi în 4shram, în anumite momente, bine stabilite, ale zilei. Numai 
cu prilejul marilor adunări melä, al procesiunilor yâzră sau în timpul päja 
anuale se trezește sentimentul colectiv al mândriei de a fi hindus. În ciuda unei 
relative occidentalizări, vizibilă mai ales în marile orașe, India a rămas până în 
prezent o țară a sărbătorilor religioase strălucitoare. Ca aspect exterior, spec- 
tacolul este compus din recitări de texte sacre, rugăciuni și cântece, dans și 
muzică tradiționale, puneri în scenă ale episoadelor care amintesc mituri în- 
temeietoare ale practicilor rituale. Simultan, trăirea interioară hrănește senti- 
mente de contemplatie si de adoratie; esteticul și misticul se contopesc spontan 
în timpul acestor festivități. 

În privinţa vieţii civile și oficiale, Uniunea Indiană a adoptat calendarul 
gregorian. Dar, în privinţa sărbătorilor, voi urma calendarul hinduist (solilunar, 
care face ca anul să înceapă în luna caitra, martie-aprilie), astfel încât cititorul 
să simtă întocmai ceea ce se petrece în sufletul credincioșilor hinduisti, indivizi 
sau grupuri. Pe lângă sărbătorile specific hinduiste, trebuie să ţinem seama de 
diversitatea religiilor Indiei și, prin urmare, de toate sărbătorile pe care acestea 
le implică. Dat fiind acest pluralism de fapt, hinduiștii nu ezită să se alăture 
festivităților altor religii, după cum nici cei care nu sunt hinduiști nu se sfiesc 
să participe la festivitățile hinduiste, mai ales în zi de sărbătoare. Oricum, 

nuanţe există. Un hinduist se va alătura mult mai intim și spontan sărbătorilor 
acelor religii născute pe teritoriul indian, cele grupate în categoria festivităților 
„indice“: de pildă, Mahä-vira-Jayanti (martie-aprilie), care sărbătorește nașterea 
lui Jina, sau Buddha-Jayanti (aprilie-mai, vaisäkha), care sărbătorește, simultan, 
nașterea, trezirea (bodhi) si moartea lui Buddha. La fel, când s5kh-sii — pe care 
hinduiștii îi consideră asemenea lor — îl comemorează pe Gura Nanak în oc- 
tombrie-noiembrie. În privința sărbătorilor musulmane, creștine, evreiești sau 
zoroastre, participarea hinduiștilor este, firește, mai rezervată și mai conven- 
tionalä. Ea exprimă, în fond, toleranță, deoarece aceste religii sunt privite drept 
importuri. Ele nu aparțin țării acelor Bharata, numită din acest motiv Bhärat. 
Acesta este, de fapt, numele Indiei, acela pe care îl putem citi imprimat pe 
mărcile poștale. 

La diversitatea manifestărilor religioase se adaugă și un alt factor care face 
să sporească perplexitatea călătorului venit pentru prima oară în India. Este 
vorba de faptul că hinduismul oferă posibilitatea ca un același zeu să fie venerat 
în forme vizibil diferite, de la o regiune la alta. De pildă, la Pandharpur, în 
regiunea Maharashtra, Visnu este venerat sub numele de Vithoba, iar pelerinii 
care vin an de an în templul său în aprilie, iulie și noiembrie îi închină cântări 
lui Vithoba. În timpul sărbătorii Pooram, în aprilie-mai, în Trichur — regiunea 
Kerala — Siva este adorat sub numele de Vadakunnathan. În martie-aprilie, 
la începutul anului hinduist, femeile din Rajasthan și din Maharashtra o laudă 
pe Gauri, zeița strălucitoare, de un alb-galben solar. E culoarea speranței, de 
unde ceremonia haldi-kum-kum, în timpul căreia femeile se acoperă cu un 
fel de ceară făcută din amestec de sofran si de praf galben. Este important de 
știut că Gauri nu este alta decât Pärvati, soția lui Siva, încarnare a Zeitei (devi). 
La prima vedere, aceste diferite nume date unei unice divinități îl pot uimi 
pe un occidental. E vremea să precizăm că panteonul hinduist poate fi privit 
în două feluri: unul „universal“, pentru care sunt valabile marile denumiri: 
Visnu, Siva, Sri sau Laksmi, si unul regional, local, chiar familial, în sensul 
că hinduistul preferă un anume aspect particular al divinității. Trebuie, oare, 
să înțelegem că practicile cultuale și denumirile locale au fost grupate sub o 
denumire generală sau, dimpotrivă, că o divinitate de rang universal a luat, 
în funcţie de împrejurări sau regiuni, nume particulare? Hinduiștii nu par 
să-și pună astfel de probleme, după cum nici creștinii n-o fac în privința 
denumirilor Notre-Dame de Lorette, Notre-Dame de Chartres, Notre-Dame 
de Lourdes, deși fiecare este legat de credința sa particulară. 

Să presupunem că un occidental vine în India pentru a observa cum se 
practică hinduismul. De la nord la sud, două temple hinduiste închinate celor 
două zeițe Kämäksi și Minäksi îi vor oferi o imagine reală a acestei diversitäti 
care maschează o unitate mai adâncă. În ambele cazuri cultul este sivait, iar 

ritualurile sunt dedicate unei singure zeițe, Durgâ. Când va merge în Puri, la 
Orissa, în templul vaisnavit dedicat lui Jagannätha („Stăpânul Universului“) 
sau la Bhuvaneshvar (Orissa), în templul lui Lingarâja, sivait prin excelență, 
va asista la slujbe, de asemenea, diferite. La Varanasi însă, orașul cel mai sfânt 
din întreaga Indie, el va putea să vadă, să simtă și să înțeleagă chintesenta hin- 
duismului, deoarece aici va întâlni toți zeii, toate zeițele, toate sărbătorile si 
procesiunile religioase. La Varanasi, loc privilegiat de pelerinaj, pe malul flu- 
viului Gañga, pe ghats, el va întâlni cei mai numeroși înţelepţi si asceti. Aici 
va asista la „dramele“ vieţii și ale morţii, depășite cu seninătate mulțumită 
ritualurilor și liturghiilor. Aici va întâlni hinduismul viu. Să ne gândim la acest 
instrument minunat: caleidoscopul. Este unica șansă de a surprinde unitatea 
de fond a diferitelor practici. Un sädhu vă va explica mai bine atunci când vă 
veţi găsi pe aceste ghats. Nu e nimic de căutat, nimic de înţeles. Este brahman. 
Restul e mäyä: magie a formelor nesfârșite ale unui zeu unic, joc divin (/4/4), 
spectacol oferit de Stăpân, creator al fantasmelor noastre. 


Anul liturgic 


Cuvântul „liturghie“ necesită, în cazul hinduismului, o întrebuințare pre- 
caută, după cum îl folosim, la plural sau la singular. La plural, liturghiile — 
conform dicționarului „diverse forme de cult închinate unei singure divini- 
tăți“ — se potrivesc perfect ceremoniilor p744 anuale. De la o regiune la alta si, 
mai ales, de la nord la sud, există liturghii diferite. Sudul, în special, este rezervat 
si rămâne fidel originalității obiceiurilor sale. 

Până la ce punct însă putem vorbi de un an liturgic hinduist? Răspunsul, 
după părerea mea, trebuie să fie nuantat. În spiritul hinduistilor există, fără 
îndoială, un timp sacru, după cum există și un spațiu sacru la care ei tin foarte 
mult: Badrinath în nord, Puri în est, Ramesvaram în sud, Dvaraka în vest. 
Rari sunt hinduistii traditionalisti care, măcar o dată în viață, să nu se îndrepte 
spre unul dintre aceste locuri pentru a-și venera „divinitatea preferată“. Cei 
care nu și-au putut vedea îndeplinită această dorinţă se consolează la gândul 
vieților viitoare ce stau să vină. Cei mai luminati, care văd și simt omnipre- 
zenta divinității, cei a căror viață interioară este bogată și profundă vor efectua 
simbolic acest pelerinaj; va fi un ritual îndeplinit mental. 

Timpul sacru este marcat de calendarul sărbătorilor religioase (74522), 
pregătite cel mai adesea de un tânăr legat prin jurământ. O sărbătoare religioasă 
hinduistă se poate înfățișa sub forma unei p#jä, omagiu solemn închinat unei 
divinităţi pe durata a una, trei sau zece zile. Ea poate fi. o procesiune (yäträ) 
solemnă închinată unei zeități care e purtată de cei care cred în ea sau o adunare 
religioasă (7ne/4) a credincioșilor într-un loc sfânt, la o dată mai mult sau mai 

putin precisă. Prin comparaţie cu anul liturgic creștin, festivitățile p74 sunt 
asemănătoare cu ritualurile creștine, în măsura în care sărbătorile creștine 
gravitează în jurul unui unic cult, acela al vieții lui Hristos sau a Cuvântului 
întrupat și în măsura în care aceste påjā sunt, de asemenea, culte omagiale în- 
chinate unei mari figuri divine. Asemănarea poate funcţiona și în cazul 
procesiunilor (y4trä), dar nu și al festivităților (mellä). Așadar, putem vorbi 
despre un an liturgic hinduist numai la modul general. E mult mai prudent 
să vorbim despre un calendar al sărbătorilor religioase hinduiste, cu precizarea 
că ele nu se desfășoară la o dată fixă. Sunt sărbători mobile. 

Să mai notăm că tradiţia atribuie în mod deosebit anumite sărbători uneia 
sau alteia dintre cele patru caste (varna). Reînnoirea cordonului sacru, asociată 
unui cult al înteleptilor, este sărbătoarea brahmanilor. Fa are loc în iulie-august 
(srâvana). Dasabară („Sărbătoarea celor Zece Zile“), sărbătoare ksatriya, are 
loc în septembrie-octombrie (asvina). Dipâvăli sau divâli („Ghirlanda de 
lumini“) este sărbătoarea vaifya, în octombrie-noiembrie (kärttika). Sărbă- 
toarea primăvăratică, Poli, din februarie-martie (phälguna), este sărbătoarea 
Sudra, castă în slujba primelor trei. Oricum, aceste repartizări preferentiale 
nu împiedică defel comunitatea hinduistă să participe la una sau alta dintre 
sărbători. De asemenea, s-ar cuveni să ținem seama de sărbătorile triburilor 
care nu sunt prevăzute de varnä$ra-madharma, chiar dacă sunt mai mult sau 
mai puţin hinduizate. 

Să precizăm că bărbatul hinduist continuă, chiar și în zilele noastre, să ia 
parte la atâtea sărbători religioase nu numai pentru a rupe monotonia vieții 
cotidiene! Atunci când merge în pelerinaj sau când se alătură unei procesiuni 
religioase, el nu își ia un fel de „vacanță“. Cât despre obsesia evadării, ea nu a 
cuprins încă spiritul hindus. Motivul principal care justifică aceste celebrări 
periodice este mereu dorința adâncă de a avea un contact intim cu sacrul, de 
a trăi în sacru pentru a se purifica, a se desăvârși. Seriozitatea și minutia cu 
care sunt săvârșite aceste ritualuri periodice (sau zilnice) nu exclud faptul că 
sărbătorile pot fi momente de veselie în familie, de bucurie rafinată, împărtășită 
cu ceilalți. 


Sărbători şi pelerinaje 


Dincolo de tradiţie și modernitate, unitatea hinduismului pare să se men- 
țină graţie sărbătorilor si pelerinajelor, mai ales în măsura în care acestea și-au 
păstrat caracterul religios. 

Printre sărbătorile religioase anuale să consemnăm, mai întâi, Anul Nou, 
sărbătorit în familie în luna caitra (martie-aprilie). Pe de altă parte, un hinduist 
traditionalist, membru al unei caste superioare, celebrează încă aniversarea 

primei zile a marii ere mitico-cosmogonice (yuga), în memoria celor zece 
întrupări (avatära) ale lui Visnu, repartizate în diferite yuga. 

În cea de-a noua zi a lunii caitra, hinduiștii aniversează, cu un entuziasm 
deosebit, ziua de naștere a lui Râma, cea de-a șaptea întrupare a lui Visnu. Este 
sărbătoarea Rämanavami. Râma, eroul princiar si divin, personaj principal al 
epopeii Rämäyana, care îi glorifică faptele, este născut în regiunea Ayodhyă. 
Învingător al demonului Râvana, soț al credincioasei Sitä, el se bucură de o 
popularitate ieșită din comun. Aceasta se face simțită în timpul sărbătorii, fie 
în templele închinate lui Räma, fie în casele credincioșilor săi, ba chiar pe 
stradă. Este zeul venerat de toți: bărbați, femei, copii, vârstnici, bogați și săraci, 
puri şi impuri, ba chiar și de membrii paria. Un hinduist cu spirit foarte deschis 
nu se va revolta auzind că un musulman rostește numele lui Räma. Iar un 
indian musulman, presupunând că și acesta e, la rândul său, foarte deschis, va 
recunoaște bucuros: „Allah sau Räma sunt unul și același.“ Kabir (spre 1400) 
a făcut multe eforturi pentru înlăturarea acestor hotare despärtitoare. 

Pentru hinduiștii cultivați, mai ales pentru aceia care activează în viața 
politică, Räma continuă să fie întruchiparea regelui ideal, acela care domnește 
în conformitate cu dharma introducând în stat ordine și armonie. De aceea, 
hinduistii invocă necontenit „domnia lui Râma“ (rām-rāj). În plus, Räma a 
eliberat regatul Lañka (Ceylon) din ghearele demonului Rävana, chiar acela 
care îi răpise soția, pe Sītā. Din acest motiv, hinduistii sărbătoresc pe perioada 
lunii pline din caitra și ziua de naștere a lui Hanumän, zeul-maimutä. 
Rämäyana povesteşte că Hanumân, ajutat de o armată de maimuțe, a construit 
un pod între sudul Indiei și Ceylon. Mulțumită acestei tactici Räma a putut 
să triumfe în fața lui Rävana si s-o revadă pe mult iubita sa Sitä. Rämalilä 
(celebrată în noiembrie), punere în scenă cu cântece și dansuri a epopeii, este 
un spectacol emotionant în timpul căruia toți, cultivați si necultivati, își 
împărtășesc bucuria. 

În timpul vieții, ca și la sfârșitul acesteia, numele lui Răma este un nume 
salvator. De pildă, recitarea acestei mantra: Sri Räm, jai Räm, jai Räm („Stăpân 
Räma, triumfă! O, Räma, triumfă, o, Rāma!“). Chiar si simplul enunț hareräm 
este suficient. Acestea au fost ultimele cuvinte ale lui Mahatma Gândhi cu 
câteva secunde înainte de a muri. Nu ne va mira deci să auzim, în plină stradă, 
aceste sunete grave: râm nām satya bai („Numele lui Räma este adevăr“), înte- 
legându-se implicit că: „Restul, tot ce aparţine acestei lumi, e fals.“ Când auzim 
această litanie vom ști că se apropie un cortegiu funerar. Nu peste mult timp, 
îi vom vedea pe cei care poartă pe umeri, până la locul de incinerare, decedatul 
așezat pe o targă. Impuritatea rituală cauzată de moarte nu pângäreste numele 
lui Râma. 

Să continuăm însă desfășurarea calendarului hinduist. În mai are loc 
festivalul Vaisăkha. Este începutul anului școlar hindus. În mai-iunie, nimic 
interesant. lată-ne la începutul celor „patru luni“ (catur-mäsa). În iunie-iulie 
(asädha) este vremea omagierii maeștrilor spirituali (gwru-pujä). Sărbătoarea 
se desfășoară în școlile tradiționale, în 4shram-uri, ca si în locuinţele hin- 
duistilor celor mai traditionalisti. Înainte de orice, este omagiat Vyäsa, autor 
mitico-legendar a numeroase texte, cu precădere al marii epopei Mahābhārata. 
Pe lângă această sărbătoare religioasă anuală închinată unui maestru spiritual, 
de regulă aceluia care a săvârșit iniţierea, printre datoriile discipolilor se nu- 
mără si un cult zilnic, mărturie a legăturii maestru-discipol, ca si un cult 
săptămânal, săvârșit în fiecare joi; culte care asimilează un maestru spiritual 
adevărat (sad-guru) unei divinităţi prezente, prin urmare, în persoana celui 
venerat. Într-adevăr, guru îi scoate din ignoranță pe discipolii săi și, odată cu 
aceasta, îi eliberează de samsära. El îndeplinește același rol soteriologic precum 
Zeul (/fvara). Aici își au izvorul aceste versuri: 


Guru este Brahmă, guru este Visnu, 
Guru este Zeul Mahesvara (Siva), 
Guru este supremul brahman, 

lată de ce îl venerez pe guru. 


Printre sărbătorile templelor și ale zeilor care înlesnesc mari adunări și 
care întăresc sentimentul apartenenţei la colectivitate, trăsătură esențială a 
societății indiene, să semnalăm „procesiunea Carului“ (ratha-yäträ). Această 
sărbătoare vaisnavitä, cea mai spectaculoasă din întreaga Indie, se desfășoară 
în iunie-iulie (4șâ4h4) la Puri (Orissa). Ea este închinată lui Jagannath 
(„Apărătorul Universului“), care nu este altul decât Krsna. De fapt, procesiunea 
comemorează călătoria pe care Krsna a făcut-o de la Gokula până la Mathura. 
Statuia lui Jagannäth este purtată de la templul Puri la „casa sa de vară“ în 
care îl va găzdui soţia sa, Lakşmi. Pe fiecare dintre cele trei care de lemn 
sculptate în formă de temple, impresionant împodobite, este așezată una din 
statuile divine. Pe primul, Jagannäth, zeul întunecat, cu ochii mari și negri, 
al cărui cerc perfect simbolizează, pentru cel care a reușit să-l vadă pe zeu sau 
care a „primit darshan“, această lume în mișcare, hora nașterilor și morţilor, 
pe scurt, samsãra, de care numai graţia lui ne poate scăpa. Pe celelalte două 
se află fratele său, Bälabhadra, și sora sa, Subhadrä. De cincisprezece secole, 
acest impresionant pelerinaj se păstrează întocmai. Mii de pelerini, indiferent 
de castă sau de poziție socială, amestecați cu paria veniți din toate colțurile țării, 
participă la sărbătoare. Cu înflăcărare religioasă, oamenii se înhamă pentru a 
trage cele trei care, foarte grele, de-a lungul străzilor din Puri: este un prilej 
deosebit de a intra în contact cu divinitatea. Cei a căror înflăcărare devotionalä 

merge până la beţie mistică sau nebunie încearcă să atingă divinitatea si se 
präbusesc sub uriasele roți ale carului. Ce poate fi mai favorabil, mai înălțător 
decât această moarte în încercarea de a-ţi apropia divinitatea? Dacă o atingi și, 
mai ales, dacă te atinge, simpla sa mângâiere valorează cât iertarea și mântuirea. 

Într-o vale a Cașmirului se găsește o peșteră închinată lui Siva: peștera 
Amarnath, pe coastele munţilor Himalaya, la 3 880 de metri altitudine. Proce- 
siunea care ajunge aici are loc în fiecare an, în luna sravana (iulie-august), pe 
durata lunii pline. Mii de pelerini vin aici pentru a i se închina lui Siva, 
prezent sub înfățișarea unui /iga, a unui falus, în întregime din gheață, care, 
se crede, creşte si descrește după fazele lunii. Adepții lui Siva pot merge si la 
Kedarnath. Cei ai lui Vişnu vor merge la sanctuarul de la Badrinath. Deși se 
ajunge foarte greu până acolo, nimeni nu renunță. Se pare că Badrinath îi 
atrage cel mai mul pe credincioși. În fiecare an, mor sau sunt răniţi aici sute 
de oameni. Nu frica de moarte chinuie spiritul credincioșilor, ci spaima de 
a rămâne prinși în cercul vicios al nașterilor și morţilor. Motivul principal 
care îndeamnă la pelerina jele către aceste locuri sfinte mai apropiate de ceruri 
ţine fie de un interes personal, obținerea unui cer (svarga), fie de o finalitate 
suprapersonală: obținerea eliberării definitive (moksa). 

În cea de-a cincea zi din seria de cincisprezece zile în care Luna este în 
creștere din luna frävana (iulie-august), femeile märitate, mai ales la sate, vor 
celebra nâga-pañcami, sărbătoare extrem de populară în Rajasthan. În această 
zi, ele venerează șerpii, în general, și în special cobra — simbol al fecundității 
și al fertilităţii. Jertfa de lapte etc. este așezată de jur-împrejurul arborilor sfinți 
(smochinul, de pildă) si, de asemenea, în fața imaginilor instalate în temple 
sau locuințe. În imaginarul hinduist, cobra este șarpele mitic cu mii de capete, 
numit „Cel infinit“ (Ananta), care-i servește de pat lui Vişnu în timpul 
somnului său cosmic, dintre două ere, după cum arată iconografia. 

Tot în iulie-august are loc, mai ales în nordul și vestul Indiei, o sărbătoare 
religioasă intimă, în sânul familiei, raksa-bandhan. Scopul său este acela de a 
întări legătura dintre frați și surori. Este și un prilej pentru aceștia de a-și 
mărturisi dragostea reciprocă. După pzjă de dimineaţă, sora pune în jurul 
încheieturii mâinii fratelui său o amuletă protectoare, confecționată cum se 
cuvine, pronuntând cuvinte favorabile, urându-i viață lungă și curaj. Astfel 
protejat împotriva răului, așa cum era odinioară zeul Indra, fratele va putea, 
în schimb, să-și apere sora iubită împotriva oricărui pericol. Zeificat din acest 
moment, fratele primește laude, hrană sfințită, gustând dintr-o sumedenie de 
preparate delicioase pregătite cu acest prilej. În schimb, el trebuie să ofere, ca 
moment integrat ceremoniei, rupii, veșminte (sari) și alte cadouri. Mai spre 
sfârșitul anului are loc bhaï-tilaka, ceremonie care implică aceleași motivații, 

același tip de ritual. Sora trage o linie verticală de bun augur (ti/4ka) pe fruntea 
fratelui său. 

În cea de-a opta zi din seria de cincisprezece zile în care Luna descrește din 
luna bhädrapad (august-septembrie), întreaga Indie sărbătorește ziua de naștere 
a lui Krsna (K7șnajanmăstami). Devotiunea înflăcărată închinată acestui zeu, 
a opta încarnare a lui Vişnu, o întâlnim cu precădere la Mathura si la Vrindavan. 
Este o zi a bucuriei și a entuziasmului fără margini pentru tinerele fete, care 
se deghizează în pästorite (gopi), iubite ale zeului păstor. Textele care istorisesc 
viața lui Krsna, mai ales copilăria și adolescenţa sa, sunt recitate pe durata 
întregii zile. Se desfășoară dansuri și spectacole, pline de savoare, dar, mai ales, 
faimoasa râsalilă, hora în care păstorii imită viața lui Krsna. Există, în plus, 
jocul tradițional al balansoarelor, devenit temă favorită a picturii și a minia- 
turilor indiene. Vedem tinerele fete cum se lasă cu plăcere în voia ameteli 
erotico-mistice caracteristice acestui joc divin, transpus în lumea oamenilor. 
Credincioșii postesc până la miezul nopții, momentul venirii pe lume a lui 
Krsna, pentru ca apoi să-i prezinte ofrandele rituale, în primul rând laptele si 
untul pe care acesta le șterpelea cu plăcere. Pe timpul întregii nopți se cântă 
imnuri si rugăciuni, în temple sau acasă. Hinduiștii vin la Mathura de pre- 
tutindeni. Ei se alătură procesiunii care se desfășoară în pădurea Vrindavan, 
oprindu-se în dreptul fiecăruia dintre cele treizeci și șase de locuri în care, 
odinioară, s-au petrecut scene din viaţa lui Krsna. 

În august-septembrie, în cea de-a patra zi a lunii bhädrapad, are loc săr- 
bătoarea lui Ganesa (ganefa-caturthi), o sărbătoare extrem de vioaie și spec- 
taculoasă, la Maharashtra (Bombay). Ganesa sau Ganapati este zeul cu cap de 
elefant, fiu al lui Siva si al lui Părvati, supranumit Vinäyaka, „Cel care înlătură 
obstacolele“. Este, prin excelență, un zeu favorabil, motiv pentru care e invocat 
înaintea oricărei activităţi: zeu al începuturilor, ca să zicem așa. Imaginea sau 
statuia sa este așezată deasupra ușilor majorităţii locuinţelor hinduse, ca și la 
intrarea în temple. Abundenta și înțelepciunea, reușita și puterea de înțelegere 
se găsesc îngemănate în persoana sa. Imaginile divinității, pictate superb, ca și 
statuile de lut confecționate cu grijă sunt plimbate în sunetul cimbalelor și al 
tobelor pe străzile satelor și ale marilor orașe, timp de trei sau zece zile. Adoratia, 
pe care atât masele, cât și elitele o manifestă față de acest zeu, cel mai apropiat 
oamenilor, nesocoteste problemele ivite pe parcurs în circulaţia rutieră. Când 
sărbătoarea ia sfârșit, statuile zeului sunt scufundate ritualic în mare sau într-un 
lac. E vremea belsugului: străzile sunt inundate de flori, de monede. Toată 
lumea primește /addu si se desfată savurând kheer până ce pântecul devine 
dolofan ca al lui Ganesa! 

Tot în august-septembrie are loc Onam, sărbătoare naţională închinată lui 
Kerala. Aceasta se desfășoară în perioada dintre cei doi musoni și celebrează 

recolta de orez, precum si reîntoarcerea anualä a bunului rege Bali. El nu este, 
propriu-zis, o zeitate a panteonului hinduist, ci un asura, adică o putere străină 
zeilor arieni. Acest indiciu exprimă cu claritate legătura populațiilor dravidiene 
cu trecutul lor îndepărtat, chiar dacă, în prezent, ele sunt integrate hinduismului. 
Cele zece zile de sărbătoare sunt pline de cântece, dansuri și jocuri, dar mai 
ales de lupte fără nici un fel de arme, zece zile pline de mese rituale compuse 
din numeroase feluri de mâncare piperate și parfumate, precum și din dulciuri 
din nucă de cocos, Exterioarele locuințelor sunt împodobite cu flori, ca și cocul 
de păr al tinerelor fete. Acestea, îmbăiate în rouă, parfumate cu esență de santal, 
înveșmântate în fuste lungi de muselină transparentă, cu găitane de aur, vor 
dansa seara în jurul lămpilor, bătând din palme, în grădina plină de flori. În 
fine, punctul culminant al acestei sărbători exuberante se petrece în lagunele 
străjuite de palmieri: o cursă a bărcilor în formă de șarpe (de la treizeci la șaizeci 
de metri lungime) a căror proră se înalță în formă de cap de pasăre. În vreme 
ce ambarcatiunile, încărcate fiecare cu câte cincizeci de vâslași, alunecă pe luciul 
apei, șeful satului, așezat în mijlocul unei bărci sub o umbrelă de soare cu 
marginile aurite, cântă istoria regelui Bali. 

lată acum cea mai mare sărbătoare a Indiei. Celebrată în septembrie-octombrie 
(âsvina), Dasahara („Zece Zile“) este numită astfel deoarece atinge punctul de 
culminatie maximă în cea de-a zecea zi; motiv pentru care cel de-al doilea 
nume al său este „Victoria celei de-a zecea zile“ (vijyadaśami). Mai este 
cunoscută si sub numele de Navarätri, cele „nouă nopţi“ ale marii Zeite care 
precedă cea de-a zecea zi. În Bengal, marea Zeirä este asimilată cu Durgă, 
„Inaccesibila“. Aceasta nu e altceva decât Puterea Supremă, Sakti, a lui Siva. 
Cifra nouă exprimă aspectul universal al Zeitei, iar Sakti este venerată de 
credincioși (cu precădere bărbați) în înfätisärile sale principale, Mahākālī, 
Mahălakșmi sau Mahăsarasvati. Astfel, Durgä-püjä este urmată de Kä/ï-püja, 
apoi de Lakșmi-pijă, apoi de Sarasvati-püjä, conform calendarului liturgic 
hinduist. Viaţa obișnuită se oprește în tot timpul acestor zece zile consacrate 
postului, recitării textelor sacre (și anume Devi-mähätmya sau „Celebrarea 
Zeiţei“), dansurilor si cântărilor rituale, sacrificiilor sângeroase și meselor 
îmbelșugate servite în familie. 

Credincioșii stau nemiscati în fața imaginii sau statuii Zeitei fecioare, urcată 
pe „vehiculul“ (vāhana) ei, un leu. Chipul său cu un aer luminos, cu reflexe 
aurii, răspândește o strălucire suverană. Este imposibil să nu-i poți prinde 
privirea, de vreme ce frumosii săi ochi, larg deschisi, binecuvântează, transmit 
mesaje și, în plus, transmit energia pe care o poartă Zeița. Deși Zeița este fe- 
cioară, statuia sa se înfățișează sub aspectul unei tinere femei măritate, înves- 
mântată impecabil, împodobită cu ornamente și bijuterii. Ea vine, pe timpul 
celor nouă nopți, să-și viziteze părinţii. Zeița poartă cu sine toate însemnele 

unei divinități feminine, mai ales tridentul cu care l-a ucis pe demonul Bivol. 
Este vorba, deci, de o reprezentare foarte complexă, deși — se pare — acest lucru 
nu ridică nici o problemă în spiritul bengalezilor sau nepalezilor: pe de o parte, 
Zeița, cu însemnele și atribuţiile sale remarcabile, pe de alta, o tânără femeie 
măritată, ascultătoare și fecioară. În Bengal, în sudul Indiei, ca și în Nepal, nouă 
fetiţe care nu au ajuns încă la pubertate, așa-numitele kumäri, sunt alese și vene- 
rate după ritual ca și cum ar fi Durg însăși. Ele sunt împodobite cu aceleași orna- 
mente pe care le poartă Zeița și sunt de-a dreptul divinizate pe durata sărbătorii. 

Cu câteva luni înainte, statuile făcute din lut sunt pregătite de artizani 
specializaţi. Sunt făcute o mulțime de astfel de statui, deoarece fiecare cartier 
vrea să aibă una proprie. Ele sunt așezate în spaţii sfintite, adăpostite sub o 
pânză, pandals. Statuia stă pe un soclu. Mulțimea înflăcărată vine să se închine 
Zeïtei, să primească darshan, totul petrecându-se într-o abundență de flori, 
tămâie, hrană etc. Imnul dedicat Zeitei este recitat de oficianti și răspândit 
de mesageri, odată cu alte cântări religioase. La sfârșitul celor zece zile, cre- 
dincioșii, conform ritualului, își iau rămas-bun de la zeitate. Aceasta se retrage 
din interiorul idolului în care fusese instalată. Idolii sunt purtați, însoțiți de 
cântece și muzică, până la râu, apoi sunt scufundati. Despărțirea de Zeitä este 
momentul cel mai emotionant pentru sufletul hinduistilor. Deși toată lumea 
se imbulzeste, nimeni nu se teme că poate fi. rănit sau călcat în picioare: se 
cade într-un soi de beţie religioasă. 

În nordul Indiei, cea de-a noua zi marchează întoarcerea lui Râma din 
pădurea în care era exilat și victoria sa asupra demonului Ravana. E sărbătoarea 
Râma-lilă, celebrată pe o estradă în aer liber în mijlocul unei mulțimi cuprinse 
de bucurie. Până la urmă simbolismul sărbătorii Dafaharä reprezintă victoria 
Binelui asupra Răului, restaurarea Ordinii triumfätoare în fața Dezordinii, 
demonul Bivol fiind întruchiparea acesteia din urmă. Poate că în această 
ceremonie trebuie să vedem o reminiscență a îndepărtatei dominatii ariene 
asupra populațiilor aborigene; iar pe bărbaţi nu-i nemultumeste trecerea în 
seama unei puteri feminine a acestei activități crude, dar necesare, de restaurare 
a ordinii. În reprezentările cele mai întunecate și sălbatice, nu se va mai vorbi 
de Durgă, ci de Käli, „Cea neagră“, de Câmundi sau Cândi, adică „Aceea 
care poartă un colier de tigve“ si care se hrănește cu sânge proaspăt. Kāli- pū jā 
ia formele cele mai spectaculoase la Calcutta. 

În octombrie-noiembrie (kärtika) se desfășoară Dipävali, cea mai frumoasă 
sărbătoare a Indiei, „sărbătoarea Luminilor“. Întreaga țară este iluminată timp 
de patru sau șase zile și nopţi. Musonul a trecut, se sărbătorește sfârșitul ano- 
timpului ploios și victoria fertilităţii. Toate locuințele, bogate sau sărace, ca și 
străzile sunt împodobite cu ghirlande de lumini. Lămpile trebuie să fie alimen- 
tate întreaga noapte. Bărbaţi, femei, copii, toţi au grijă ca ele să nu se stingă; 

de asemenea, toate ușile trebuie să fie lăsate deschise pentru ca însăși Laksmi, 
zeița Abundentei, să poată intra în case și să aducă belșug pentru tot anul. În 
vreme ce copiii aprind petarde (pentru a îndepărta spiritele malefice), adulții 
joacă cărți. Este îngăduită chiar și prezența femeilor tinere împreună cu cea a 
fetelor tinere! Se schimbă daruri și dulciuri, fără a-i uita pe servitori sau pe 
postas etc. Înaintea sărbătorii locuinţele sunt dereticate și rezugrăvite. Toată 
lumea poartă haine noi. Femeile, în special, își etalează noile bijuterii cu care-și 
împodobesc frumoasele sari. E sărbătoarea Laksmi-püjä. Se spune că Dipävali 
celebrează înfrângerea demonului Narakäsura. Simbolismul este limpede: 
lumina înlătură tenebrele, iar petardele, demonii. 

Pe malul lacului sfânt Pushkar, din Rajasthan, are loc, în preajma lui 
octombrie-noiembrie (kärttika) o mare adunare religioasă în cinstea lui Brahmă. 
Pushkar este singurul loc din India unde Zeul creator (socotit „bunic“: pizâmabâ) 
stârnește un entuziasm popular. În afara băilor purificatoare si a pelerinajului 
propriu-zis, aici se desfășoară un târg, plin de culoare locală unde se schimbă 
cămile, capre, oi, vite și cai. 

Există o ofrandă a primelor roade ori a animalelor nou-născute — în special 
orezul nou crescut — care se numește pongal („coacere, fierbere“ a orezului) în 
regiunile de limbă tamil, szpkrânti („trecere“) la Kamataka, în podișul Deccan 
si în nordul Indiei, deoarece se desfășoară în momentul în care soarele părăsește 
semnul Racului pentru acela al Capricornului și își începe ascensiunea 
favorabilă spre nord (ianuarie-februarie). Este deci o sărbătoare în cinstea 
soarelui (s#rya). Femeile, după curățirea rituală, cu sari-ul încă umed, pun să 
fiarbă orezul nou în afara locuinţei, pentru ca soarele să strălucească asupra 
cazanului. În interiorul acestuia orezul fierbe în lapte cu zahăr. Când este fiert, 
este oferit ca ofrandă soarelui, oamenilor din casă, vecinilor, trecătorilor, fără 
ca păsările, precum și vacile împodobite cu ghirlande, cu coarnele pictate și 
șlefuite, să fie uitate. Fiecare trebuie să-și primească portia cuvenită. Aceste trei 
zile, în care necesarul trece pe un plan secund cedând locul generozitätii, au 
ca scop pregătirea întoarcerii belșugului pentru anul ce va să fie. Pe lângă 
satisfactiile alimentare, se organizează jocuri. Astfel, se atârnă de coarnele unui 
taur un sac cu bani, după care, taurul fiind întărâtat, urmează o întrecere a 
celor mai îndemânatici tineri din sat pentru cucerirea sacului. În mijlocul 
cântecelor și râsetelor, ceea ce unește aceste distracții este tot sacrificiul cu 
utilitate imediată. De aceea, sărbătoarea este religioasă; fiind de origine 
dravidiană, ea aparţine unor timpuri îndepărtate ale Antichității timpurii. 

Festivalul primăverii, numit Vasanta-pañcami, deoarece se desfășoară în 
cea de-a cincea zi a perioadei de cincisprezece zile când Luna se află în creștere 
din luna mägha (ianuarie-februarie), este închinat cultului zeiței Sarasvati, 
zeiță a Cuvântului, a Cunoașterii și a Culturii. Şcolarii, studenții, intelectualii 

își depun la picioarele acesteia cărțile și lucrările cu speranţa că zeiţa, incon- 
stientul din înalt, le va fecunda efortul. În momentul cinstirii zeiței cu pielea 
strălucitor de albă, patroană a literelor și a muzicii, credincioșii, adunați în 
jurul idolului, nu uită că ea este și o zeitate fluvială, izvor al fertilității. Con- 
form indiciilor iconografice, ea este înfățișată stând pe o lebădă (hamsa), 
simbol al purității și al cunoașterii selective. În cele patru braţe ea duce șiragul 
de mătănii, cartea, lăuta (vēnā) si lotusul (acesta din urmă putând fi înlocuit 
cu un vas pentru curätiri rituale). Idolul confecționat cu acest prilej este 
scufundat, după ritual, în apa unui râu, odată ce pajä a luat sfârșit. 

Ceremonia melä reprezintă o reuniune, o adunare a cărei principală moti- 
vatie este în special de natură religioasă, dar care poate să ia uneori, mai mult 
sau mai putin, forma unui târg. Printre marile melä care se desfășoară în 
preajma fluviilor sfinte, vom nota Xumbha-melä, care are loc o dată la trei ani 
în luna ianuarie-februarie (mägha) într-unul dintre aceste patru orașe, pe rând: 
Prayag, Haridvar, Nasik, Ujjain. 

Prayag (actualul Allahabad) se găsește la confluența apelor sfinte ale Gan- 
gelui cu Yamuna, cărora li se adaugă invizibilul Sarasvati, râul subteran. De 
aici, celălalt nume al orașului este Triveni, „tripla confluență“. Aici, Xumbhamelä 
ia proporţiile cele mai impresionante. Acest vad sfânt (#rth4) reprezintă tre- 
cerea de la condiţia prezentă la lipsa de condiționare către care näzuieste, mai 
mult sau mai putin, orice hindus. Se crede că cel care se scaldă aici, cu sufletul 
curat și insufletit de o devoțiune înflăcărată, primește în schimb recompense 
uriașe: iertarea păcatelor, accesul la cer și chiar eliberarea din hora nașterilor 
si morţilor. Adunarea de la Prayag are loc o dată la doisprezece ani, atunci 
când Jupiter (Brhaspati) intră în conjunctie cu semnul Taurului (Vrsabha), 
iar Soarele cu cel al Capricornului (Makara).!? Kumbhamelä comemorează un 
episod mitic: baterea oceanului de lapte. Textele susțin că, atunci când zeii si 
demonii s-au luptat pentru vasul (kwmbha) care conţinea elixirul nemuririi 
(amrta), rezultat prin baterea mării de lapte, câteva picături au căzut la Prayag. 
Această motivaţie se aplică și celorlalte locuri în care hindusii sărbătoresc 
Kumbhamelä. Este un prilej deosebit de a întâlni asceti care au renunțat la 
lume, din diferite tradiţii sectare, precum si un prilej de a lua parte la discuţii 
pe teme filozofico-religioase. 

La Prayag, numărul de pelerini este neînchipuit de mare (peste un milion), 
iar pentru acest motiv sunt necesare intervenţia poliţiei și controlul statului. 
Oamenii își petrec noaptea într-o tabără anume construită. Dis-de-dimineatä, 
sādha Sivaiţi, goi, acoperiți doar cu cenușă, sunt primii cărora li se permite să 
se scalde, urmaţi apoi, putin câte putin, de o mulțime uriașă. Pierre Amado a 


19. Vezi P. Amado, ,Kumbha Melä de Prayag en 1966“, în Annuaire de | EPHE, 
secțiunea a IV-a, 1972-1973, pp. 657-661. 

putut filma această scenă de două ori, la doisprezece ani distanță. Acest 
document are o dublă însemnătate: mai întâi, aceea de a prezenta concret și 
pe viu ceva ce ar fi dificil de descris și, apoi, de a măsura transformarea survenită 
în decursul timpului. Pe scurt: la prima adunare, înflăcărare intensă, reculegere 
a unei mulțimi zdrentäroase; la cea de-a doua, mai puţină sărăcie, mai puţină 
concentrare — pelerinajul are acum un aer de bâlci. 

„Noaptea lui Siva“ (fivarätri) este, după cum o arată și numele, o sărbătoare 
consacrată venerării acestui zeu. În februarie-martie (phâ/guna), în cea de-a 
paisprezecea noapte a perioadei de cincisprezece zile în care Luna descrește, 
întreaga Indie celebrează gloria aceluia care este socotit între toți zeii 
panteonului hinduist „marele zeu“ (mahädeva). Ceremonii deosebit de 
amănunțite și impresionante se desfășoară în nord, în templele de la Benares, 
orașul lui Siva, în sud, printre altele în minunatul templu de la Chidambaram, 
în prezența a numeroși pelerini. În temple, ca și în locuințele familiilor &ivaite, 
este organizată o sezätoare nocturnă. Familiile sivaite aduc jertfă — lapte, 
miere, unt etc. — zeului venerat. Participanţii sunt obligați să postească. Ei își 
petrec noaptea întreagă cântând bhajan. Unii dintre ei murmurä cu voce joasă 
rugăciuni (japa), alţii, și mai concentrați, se cufundă în meditație (dhyäna). 
Sărbătoarea se sfârșește cu o masă în timpul căreia se consumă mai ales fructe 
uscate — curmale, nuci, orez uscat și cartofi dulci. 

Ce se petrece, oare, în timpul acestei nopți în sufletul și în imaginația cre- 
dinciosilor? Prin intermediul diferitelor reprezentări ale „marelui zeu“ ei îi 
contemplă aspectele felurite, dincolo de contradicţiile aparente dintre viață și 
moarte, bunăvoința și cruzimea, puterea de distrugere si pe cea de creație. 
Familiile se vor opri cu precădere asupra cuplului de soți Siva si Urnă (akti 
sau Pärvati), ştiind că unul dintre numele divinității lor preferate este 
„Înspăimântătorul“ (bhairava) si că dansul său dezläntuit (tändava) va pune 
capăt ciclului cosmic. El rămâne, cu toate acestea, Siva, adică „Cel binevoitor“, 
„Cel favorabil“. Siva este „Regele dansului“ (Nataräja). În vreme ce piciorul 
său drept strivește demonul ignoranței, cu mâna dreaptă el face semnul 
abhaya-mudrä, „nu vă temeţi “, iar piciorul său stâng, înălțat, asigură un adăpost 
adoratorului prosternat înainte-i. Ascetii, mai ales, vor vedea într-însul zeul 
cu cel de-al treilea ochi, plasat în frunte, al cărui foc îl transformă în cenușă 
pe zeul Erosului, pe Käma. Este ochiul care vede dincolo de formele vizibile, 
audibile, mentale și care transcende toate contradicţiile experienței. În plus, 
ascetii își vor recunoaște patronul sub înfățișarea de „stăpân al yoginilor“, 
acoperit cu cenușă, încins cu cranii, purtând la gât un șirag de șerpi. Dar numi- 
torul comun și, de departe, cel mai cunoscut, cel mai răspândit al cultului lui 
Siva, ceea ce-i întreţine adoratia ascetilor și a familiilor, în această noapte, ca și 
pe durata întregului an, este, fără tăgadă, falusul divin, /ziga, simbolul abstract 
al puterii de fecundatie si de creaţie căreia fiecare dintre noi îi datorează viața. 

În fine, urmează Holi, sărbătoarea Primăverii si a Recoltelor. La origine, 
ea era, în sudul Indiei, dedicată lui Käma sau Madana: dragostea, beţia, veselia 
sunt la ordinea zilei. Mai târziu, în nord, se va introduce ceva nou. Holi va fi 
consacrată si lui Krsna, care, si el, dă naștere iubirii în sufletul păstorilor (gop5. 
La Mathura sărbătoarea este deosebit de spectaculoasă, aici fiind locul de 
naștere al lui Krsna. Bărbaţi, femei, copii se dezläntuie într-o bucurie nestăvilită. 
Toţi, invesmäntati cu haine noi, își stropesc vecinul sau persoana aflată în față 
cu prafuri dense, strălucitoare (mai ales de culoare roșie), cu jeturi de apă 
multicolore și parfumate. Ceea ce, în principiu, este interzis în timpul anului 
este permis în această zi, deși, în prezent, necuviintele sunt mai retinute. 
Funcţia acestei sărbători, Ho/ï, poate fi comparată cu aceea a Carnavalului de 
altădată: ajută la descărcarea acumulărilor nervoase. Ierarhia, ca și diferențele 
sexuale sunt temporar abolite; iar femeile îi lovesc cu bastonul pe bărbaţii din 
alt sat fără ca aceștia să aibă dreptul să se apere. Pe de altă parte, intervine și 
reeditarea unui episod arhetipal, prin arderea demonului Holikä. Acesta, trimis 
de Kamsa cel rău pentru a-l ucide pe Krsna, a murit el însuși ars de viu. Mai 
surprinzător este faptul că în sud se arde imaginea zeului Kâma. Nu zeul Pri- 
măverii este ars, ci zeul Amorului fizic, acela care îl tulbură pe Siva din medi- 
tatie, Siva, cu cel de-al treilea ochi, îl fulgeră. Prin arderea chipului lui Kâma 
se celebrează supremaţia lui Siva. Pe de altă parte, se pune capăt nestăvilirii 
trecătoare a lui Käma. Aceasta dovedește clar că timpul iubirii fizice și al 
necuviintei rămâne sub controlul ascezei. 


LOCUL FEMEII ÎN SOCIETATEA INDIANĂ 


Poziţia femeii în această societate plină de clasificări este subordonată și în 
același timp esenţială. Dovada cea mai grăitoare a subordonării constă în aceea 
că tânăra soție își părăsește casa părintească, adesea plângând, pentru a merge 
să locuiască împreună cu bărbatul ei, sub suspravegherea unei soacre care nu-i 
va ierta nici cele mai mărunte greșeli. În timpul ceremoniei religioase, din 
momentul pänigrahana (literal, „apucarea mâinii“), când soțul intră în posesia 
soției, dependenţa se va extinde asupra întregii vieţi. Dar, în general, femeia 
hindusă se definește, de la naștere până la moarte, prin raportare la un bărbat. 
Manou explică în acest sens: „O fată, ori o femeie tânără, ori o femeie în vârstă 
nu vor face nimic după bunul lor plac, nici măcar în propriul cămin. În copi- 
lărie, o femeie va depinde de tată; în tinereţe, va depinde de bărbat; dacă îi 
moare bărbatul, de fiii ei.“20 


20. Vezi Lois de Manou, op. cit., cap. V, pp. 147-148. 

Toate acestea, cu câteva excepţii, sunt în vigoare si astăzi. Există chiar si 
cazuri extreme în care această relație de dependență atinge limite monstruoase. 
Câteodată, ziarele relatează cum un socru, așteptând vreme îndelungată zestrea 
promisă, și-a pierdut răbdarea. Cuprins de furie, el își autorizează nevasta, cu 
aprobarea eventuală a fiului, să arunce pe nora sa un vas cu petrol atunci când 
aceasta se află cu treabă la bucătărie. Nefericita arde ca o tortä, victimă care 
plătește pentru sărăcia părinților ei. Bineînţeles că trebuie să păstrăm simţul 
proporţiilor și să raportăm numărul acestor acte criminale, pedepsite de lege, 
la o populaţie de opt sute de milioane de suflete. Exemplul dat rămâne o 
excepție. Dacă vrem să avem o idee corectă asupra locului normal al unei femei 
prin raportare la bărbat, vom ţine mai degrabă seama de acele statui im- 
presionante de bronz, din India de Sud, care reprezintă un cuplu divin: zeul 
în prim-plan, iar perechea sa ușor retrasă, în stânga, de dimensiuni mai mici. 
Acestea fiind spuse, în ce constau, dar, influența și, uneori, chiar puterea 
femeilor indiene? Pe motivul maturității si al responsabilitätii lor, li se 
încredințează cu plăcere un rol-cheie în cadrul unei întreprinderi sau al unei 
administrații, chiar dacă se vorbește putin despre asemenea situaţii. Oricine 
cunoaște rolul politic ieșit din comun asumat de Indira Gandhi. 

În spaţiul științei sacre, în mod normal rezervat brahmanilor, cele mai vechi 
Upanisad ne-o arată pe Maitreyi, discipolă a soțului și maestrului său spiritual, 
celebrul brahman Yäjñavalkya. Aflăm că unei femei care avea aproape com- 
petenta unui teolog, Gârgi, i se permitea să discute cu brahmanii despre 
brahman. Totuşi, atunci când tinde să exagereze cu întrebările urmărind să 
cuprindă misterul în spaţiul raţiunii și al curiozitätii umane, Yäjñavalkya o 
avertizează: „Gărgi, nu întreba mai mult! Să nu-ţi plesnească teasta! Într-adevăr, 
tu întrebi despre o zeitate despre care nu trebuie întrebat mai mult. Gārgī, 
nu întreba mai mult! * 

Femeia se afirmă cu precădere în universul domestic. Simbolul puterii sale 
în calitate de stăpână a casei este faptul că ea are în grijă mănunchiul de chei, 
printre care se află și cea de la frigider, din care servitorii ar putea fi tentaţi să 
fure pentru a-și hrăni familia. Dar aici, ca și în alte situații, influenţa femeii 
prevalează în fața puterii. Influența de care se bucură este considerabilă si de 
mare ajutor femeilor, a căror stare poate părea ingrată, ba chiar nedreaptă și 
mizerabilă. Cum își pot ele suporta soarta păstrându-și, cu toate acestea, su- 
râsul? Fiecare e sigură, în sinea sa, că fără ea nimic nu ar merge. Această con- 
vingere intimă o întărește. Soţul depinde de ea ca un copil. Ea îi pregătește 
hrana, îi masează picioarele obosite când se întoarce seara acasă. Ea este paz- 
nicul bunei lui dispoziţii diurne, sukha, si nocturne, käma. Bineînţeles că acest 


* Vezi Brhadäranyaka-Upanisad, trad. Radu Bercea, ed. cit., p. 63 (n. tr.). 

rol protector și binefăcător cuprinde și copiii, precum și întregul cămin, „familia 
unită“. Cel mai mare nenoroc al femeii este sterilitatea, dar atunci când aduce 
pe lume un urmaș, mai ales un fiu, ea îi permite soțului său, asigurându-i 
continuitatea, să se achite de datoria față de strămoși. În aceste împrejurări 
soţia nu este numai soție, ea este mama (må, mātā). Statutul ei este înălțat si 
Chiar soacra sa este obligată să țină seama de aceasta. 

În maternitate, femeia indiană își află împlinirea și prestigiul cel mai înalt. 
Ea este privită drept putere divină (sékri), este Zeița si, mai ales, Annapurna 
(cea care e „plină de hrană“). Este, de altfel, remarcabil că această funcţie 
hrănitoare și donatoare e percepută ca depășind deosebirile dintre sexe: un 
cerșetor care întinde mâna spre cineva va implora må, adică „mamă“. Expre- 
siile obișnuite: „India, mama noastră“ (bhärat-mätà), „Ganga (Gangele), 
mama noastră“, „vaca, mama noastră“ dovedesc veneratia cuvenită și închi- 
nată, în India, mamei. Și imnul scris în 1882 de Bankim Chandra Chatterjee 
Vande mătaram („Omagiu mamei“) este dovada aceluiași lucru. Pentru a 
chema mulțimea să elibereze India de sub ocupaţia britanică, Mahatma 
Gandhi avea să reia primele versuri ale acestui imn. De asemenea, putem 
aminti un templu din Benares, modern și popular totodată, care este cunoscut 
sub numele de bhärat-mätä. În loc să fie închinat unei anumite zeități, el 
adăpostește doar harta geografică a Indiei. Pelerinii din toate regiunile 
înconjoară ritualic această hartă care are rol de mandala. 

Nu este atunci surprinzător faptul că, în iconografie, zeițele nu au deloc 
copii? Contrastul cu acest cult al Mamei este evident și i-a uimit pe mai mulți 
indianiști. l-am putea invoca pe cei doi fii ai lui Pârvati, Ganesa și Skanda, 
dar aceștia nu sunt născuți din pântecul ei. Adevăratul motiv pentru care zeițele 
nu au copii care să le aparțină prin naștere este faptul că ele sunt particularizări 
ale Zeiţei, aceea care e Mama Universului (jagad-ambä). Foarte rar, în icono- 
grafie, vom găsi o mamă cu copilul în brațe (de pildă, la Khajurao, în templul 
lui Viévanath), în vreme ce nenumărate tablouri reprezentând-o pe Fecioara 
cu pruncul celebrează maternitatea în Occidentul creștin. 

Dacă textele relative la locul femeii în societatea indiană sunt numeroase, 
în schimb este mult mai dificil de găsit informații în legătură cu rolul femeii 
în viaţa religioasă propriu-zisă, poate și pentru că acesta se desfășoară în spaţiul 
cel mai putin sesizabil, și anume în interiorul familiei. Să spunem, pe scurt, 
că femeia asigură continuitatea tradiției tot așa cum o asigură pe cea a vieții. 
Nu ea este aceea care stabilește marile direcții doctrinare, dar este aceea care 
păstrează și transmite tradiţia în amănuntele concrete și zilnice ale vieţii: ceea 
ce se cuvine făcut și ceea ce nu, ceea ce trebuie mâncat sau nu, obisnuinte 
culinare și vestimentare etc. În sacrificiile solemne de altădată, ca și în riturile 
domestice de astăzi, rolul soției este secundar, dar de neînlocuit. „Sacrificantul“ 

(yajamäna), capul familiei (grhastha), nu se descurcă în lipsa ei. Prezența sa 
alături de el este, în timpul ritualului, o condiție sine qua non; în așa măsură 
încât un văduv aparţinând castei superioare trebuia să se recăsătorească imediat 
ce se sfârșea perioada impură datorată morții primei sale soții. Acesta nu putea, 
de fapt, să-și întrerupă activitatea rituală, temei al întregii sale vieţi religioase, 
după încetarea acestei perioade, dar, pe de altă parte, nu putea nici să o continue 
fără sprijinul soției legitime. Pentru aceleași motive, nici cel care se îndeletnicea 
cu studiile brahmanice (brahmacärin), nici învăăcelul celibatar pe viață, care 
locuia împreună cu maestrul său, nu erau îndrituiţi să celebreze ritualul. 

Se poate oare vorbi de un univers religios rezervat femeilor? Fără îndoială 
că femeia indiană a câștigat mult în ceea ce privește autonomia spirituală 
odată cu apariţia curentului devotional bhakti si, mai ales, a cultului Zeitei 
sau Puterea divină. Bărbatul hinduist venerează Zeița într-o manieră rituală, 
aceeași în care îi venerează pe zeii Visnu, Siva, Ganesa, Sürya. Şi femeia are 
dreptul să profeseze culturile acestor cinci zeități. Asimilând-o Zeitei, tradițiile 
sectare vaisnavite, sivaite, Sakta acceptă de câteva secole existența femeii guru, 
ceea ce apare drept o adevărată revoluție. Unii antropologi interpretează 
totalitatea acestor fapte ca fiind o victorie treptată, de-a lungul vremii, a fon- 
dului pre-arian: India de Sud, ca și Bengalul și, puţin câte puțin, India întreagă 
vor descoperi și înțelege femininul. 

Pajjă domestică e, mai degrabă, o activitate îndeplinită de femei, chiar dacă 
poate să participe la ea întreaga familie. În schimb, ceremonia pzzjă desfășurată 
în templu este celebrată întotdeauna de un bărbat, p#jari. În timpul ei se adună 
toți credincioșii: bărbaţi, femei, copii. La fel, bărbaţii sunt aceia care se ocupă 
de buna desfășurare a pzjă publice și solemne. În timpul sărbătorilor religioase, 
femeile se preocupă mai ales de preliminarii, în vreme ce partea esențială a 
ritualului este săvârșită de bărbați, stăpâni ai căminului. Femeia căsătorită, deși 
își conduce sexualitatea după regulile matrimoniului, va avea un raport indirect 
cu Zeița, Durgă sau Käli. Căci tot bărbatul are acces direct la aceste înfățișări de 
temut ale Zeitei. În schimb, participarea unei fete tinere sau a fetitelor care nu 
au ajuns încă la pubertate este obligatorie pentru unele ritualuri mai însemnate. 
Virginitatea le înlesnește contactul cu Zeița, ea însăși virgină. Femeile aflate 
la menopauză au și ele acest privilegiu. În aceeași ordine de idei, să semnalăm 
că femeilor li se interzice participarea la unele forme de cult ca, de pildă, acela 
al amonitului sacru (“/agräma), însemnul lui Visnu. În replică, ele au datoria, 
mai ales în Bengal, de a sufla în scoică (alt simbol al lui Visnu) si de a face să 
se audă „chemarea bufniței“, dimineaţa și seara, cu orice prilej favorabil. 

În seria tradițională a celor opt sentimente fundamentale și a celor opt plă- 
ceri estetice (rasa) corespunzătoare, dragostea sau, mai precis, erotismul (rigära) 
ocupă primul loc: fie că este vorba de dragostea satisfăcută sau de despărțirea 

dintre iubiți, ca în anotimpul ploios. Ce devine, de fapt, femeia indiană față 
de eros, de käma? Cum se împacă relația dintre femei si dorința de „plăcere“ 
(sensul propriu al cuvântului &äma) pe care ele o inspiră bărbaților? Aceste 
probleme sunt dificil de analizat, deoarece ele implică aspecte greu de conciliat. 
Pe de o parte, în India plutește aproape peste tot un aer mai mult sau mai 
puţin erotic; pe de alta, se poate remarca existența unei anumite pudori. Să 
analizăm câteva dintre aceste aspecte. 

Mai întâi, rolul mirosurilor produse de căldură. Îmbätätoare precum acelea 
de iasomie, grave precum acelea de santal sau de tămâie, gretoase precum acelea 
de fecale sau de gunoaie, ele solicită aproape în permanenţă simțul olfactiv. 
Fără să facă obiectul unei atentii deosebite, ele constituie fondul dorinței 
senzoriale, la care se adaugă adesea impulsiunile subconstiente, fără de care 
este imposibil de reconstituit viața indiană. S-a văzut sau, mai degrabă, s-a 
simţit mai bine în Franţa, cu prilejul anului Indiei, în 1983. Erau acolo de 
toate, mai putin aerul de respirat. Lipsea ubicuitatea persistentă a parfumurilor 
care ar fi fost necesară pentru a te simti cu adevărat în India. Or, mirosul are 
o legătură nemijlocită cu sexualitatea. Atunci când, pe înserat, tinerele femei 
se plimbă, purtând în păr ghirlande de iasomie, nu numai frumuseţea vizuală 
este atrăgătoare, ci și parfumul ametitor. Nu se cade să facă așa ceva decât 
femeile căsătorite, nu și tinerele fete, care ar risca să fie confundate cu niște 
prostituate. O excepție: în sud, tinerele fete poartă în părul uns cu ulei și 
împletit cu grijă flori consacrate ritualic după p#jä de dimineață. 

Străinul care vizitează pentru prima oară șantierele arheologice de la 
Konarak etc. va fi uimit să găsească, chiar pe peretele templelor, basoreliefuri 
erotice a căror măreție le concurează îndrăzneala. Tot astfel, la templul 
vaisnavit de la Lakshmana si la cele două temple éivaite de la Kandariya si 
Vishvanäth. Femeile își etalează aici generozitatea formelor. Uneori singure, 
cu corpul desenând o triplă mlădiere atât armonioasă, cât si voluptuoasă: 
una se privește într-o oglindă, o alta își smulge un mărăcine din picior. În 
fine, ca și cum piatra ar fi mai suplă decât trupul uman, iată-le de data aceasta 
în acuplări acrobatice cu vreun personaj princiar sau divin sub privirea 
prevenitoare, curtenitoare a insotitorilor lor. Pe frontonul de la Konarak, se 
poatea vedea o apsarä sau dansatoare cerească mișcându-se în ritmul unui 
mrdangam (tobă orizontală cu două fete) lovit de partenerul său, un gandharva 
sau cântăreț ceresc. Cum să interpretăm aceste adevărate K4ma-sătra din 
piatră? Nu vom sfârși niciodată comentariile, deoarece subiectivitatea este, 
fără voia noastră, prezentă. Regii care au plătit înălțarea templelor vor vedea 
aici scene de la curte idealizate de dalta sculptorului. Poate că, de asemenea, 
literatura și sculptura au intervenit într-o vreme în care trebuia revigorat 
instinctul sexual în societatea slăbită si obosită de idealul și influența ascetilor 

care renuntaserä la lume. O asemenea ipoteză se află în legătură si cu un alt 
fenomen: dezvoltarea curentului Tantra (în jurul secolului al III-lea), care 
încearcă să concilieze bhakti şi mukti, plăcerea cu eliberarea. În această mișcare 
ce afectează atât budismul și jainismul, cât și hinduismul, este evidentă o 
reacție laică și populară împotriva preeminentei valorilor ascetice care este 
realizată în mod necesar prin reintegrarea femeii în economia mântuirii. 

În fine, revenind la Khajurao, aș propune o interpretare care, fără să le 
elimine pe celelalte, mi se pare importantă. Friza exterioară care înconjoară 
platforma templului de la Lakshmana înfățișează felurite scene în care savoarea 
comică rivalizează cu cea erotică. Se sărbătorește plecarea la război. Personaje 
de rang înalt se acuplează frenetic cu prințese încântătoare. Ultimul personaj 
al frizei, o ordonanță nefericită, trebuie să se mulțumească cu iapa sa. Fiecăruia 
după mijloace, fiecăruia după posibilități! Să ne apropiem de temple, să le 
privim de aproape altoreliefurile care ocupă întreaga suprafață a pereților, așa 
încât un templu astfel sculptat nu pare decât o uriașă ronde-bosse în care se 
poate intra. A da ocol acestui volum înseamnă a asista la un recital erotic. Să 
intrăm în templu printr-un portal pentru a ajunge în deambulatoriul care 
înconjoară cella cufundată în penumbră. Cel mai adesea, sub portal sau în 
deambulatoriu se află o statuie a lui Visnu sau a lui Lakşmi, dacă templul este 
consacrat lui Siva și, invers, un însemn sivait dacă templul este vaisnavit, 
pentru a respecta regula, atât de dragă hinduismului, a subordonării în 
complementaritate. lată acum sanctuarul, cella — în sanscrită garbha-grha sau 
„casa embrionului“. Această denumire este revelatoare, deoarece aici locuiește 
divinitatea: /iga sau falusul dacă templul este închinat lui Siva, statuia lui 
Visnu în caz contrar. Să iesim din templu. Regăsind lumea și scenele excitante 
de la început, vom observa că, de fapt, am călătorit din lume spre divinitate, 
din exterior către interior, de la multiplu către Unu. Reîntorcându-ne apoi 
de la Unu la multiplu, „înțelegem“ că sunt același lucru, că viața este pretu- 
tindeni aceeași. Embrionul divin — starea involuată, lumea cu varietatea sa 
diferențiată — starea dezvoltată. Înțelegem că zeul este pretutindeni, că nu-i 
putem depăși imanenta și eficacitatea. Astfel transformați, vom relua peleri- 
najul către Unu, vom regăsi sursa fie că se numește Vişnu sau Siva. 

Unii hinduși, cedând cu ușurință amorului-propriu naționalist, au eșuat 
într-o interpretare moralistă, pentru a se apăra împotriva indignării puritane 
a britanicilor; aceste scene „şocante“, spun ei, sunt avertismente date oamenilor 
cinstiţi pentru a le atrage atenția asupra pericolelor care îi ameninţă, care vor 
să-i întoarcă de la plăcerile lumii, invitându-i să se refugieze în sânul divinității. 
Acest tip de explicații s-ar potrivi mai bine, mutatis mutandis, trupurilor de 
femei nu mai puţin admirabile (dar lipsite de aluzii sexuale) care ornează 
exteriorul unor s#äpa budiste ca, de pildă, marea súpa de la Säñchi sau pe acela 

al templelor jainiste de la Khajurao. În acest din urmă caz, contrastul este dublu. 
Mai întâi, între atracțiile trupului feminin mlädiat de trei ori și nemiscarea 
severă a lui Jina însuși, „cuceritorul“ naturii, sculptat dintr-o bucată, gol în 
întregime. De asemenea, contrastul vizibil — de la trei kilometri distanță — între 
aceste două tipuri de goliciuni exemplar antitetice: goliciunea erotică, aceea 
întâlnită pe frizele templelor hinduiste, și goliciunea ascetică, aceea a lui Jina. 
În afara templelor, pe câmp, îndeosebi în orezării, vom vedea grupuri de femei 
consacrate muncii câmpului cu mișcări armonioase, de o eleganță deosebită. 
Deoarece sunt înveșmântate în culori vii, în sari, activitatea lor nu are nimic în 
comun cu cea desfășurată pe câmpiile occidentale. Ele nici măcar nu catadicsesc 
să surâdă străinului care se află în trecere. Aici, graţia femeii se potrivește 
fertilității pământului. 

A sosit vremea să amintim de Éñga-yoni sculptat în piatră sau, uneori, în 
bronz. Îl recunoaștem în garbha-grha al templelor sivaite, adesea chiar și la 
marginea câmpului, într-unul sau mai multe exemplare. După cum o arată 
si numele său, simbolul acesta alătură organul masculin, léñga, celui feminin, 
yoni. Ce simt acei hinduși credincioși care se înclină în tăcere sau murmurând 
formule sacre înaintea lui /éiga? Ce se petrece în conștiința lor? Apare oare 
același joc de asociaţii cu sexualitatea umană care se naște în mintea turiștilor, 
ba chiar a unor savanți occidentali? De fapt, când aceștia văd un falus „angajat“ 
în organul feminin cred că au de-a face, pe scurt, cu un act sexual, cu un coit. 
Să ne apropiem dar, și să privim mai atent. Lizga este într-adevăr introdus 
în yoni, dar cu extremitatea îndreptată în sus. Fără îndoială că iconografia este 
adesea extrem de stilizată, iar /iga se aseamănă atunci cu un cilindru a cărui 
extremitate este teșită. Acest lucru nu schimbă cu nimic ceea ce este esenţial. 
De alfel, fără a vorbi de Liñgaräja, principalul templu din Bhuvanashvar, al 
cărui turn teșit atinge aproape patruzeci și patru de metri înălțime, există 
situații în care extremitatea superioară a /#iga ia forma unui mädular conturat 
cu acuratețe. Și de data aceasta /#iga este îndreptat spre cer, nu spre pământ. 
A vedea așadar în /74g4-yoni un coit înseamnă a face dovada unei imaginatii 
halucinante. Atunci la ce să ne gândim? La pistilul înălțat în mijlocul corolei, 
la arborele ieșind din glia-mamă, pe scurt, la simboluri ale fertilității vegetale. 
Astfel vom pricepe prezența lui Érga-yoni la marginea câmpului. Ceea ce simt 
hindușii când i se înclină cu respect este un lucru abstract, golit așadar de 
imagini. Aici, cultul icoanei este aniconic. În /éiga ei venerează o forță uni- 
versalä de generare și regenerare. Această ultimă nuanță este vizibilă în Tantra 
si, îndeosebi, într-o variantă iconografică a lui Ganesa, zeul atât de popular 
care înlătură obstacolele. În această imagine vedem membrul Éiga apărându-i 
în vârful capului. Se crede că, asemenea unui șarpe, energia sexuală, kundalini, 
încolăcită mai întâi la nivelul unei cakra corespunzătoare, se înalță prin 

canalele subțiri care mergde-alungul coloanei vertebrale și se desfășoară până 
la urmă în afara ultimei cakra, într-o mie de petale. În acest caz energia sexuală 
este sublimatä, preschimbată și întrebuințată drept contrapantă a naturii cu 
scopul obţinerii eliberării. 

După ce vom arăta, pentru a delimita zona și condiţiile de exercitare a 
sexualităţii, că incestul și homosexualitatea masculină sau cea feminină sunt 
condamnate de conștiința hindusă, să revenim la concepțiile normale asupra 
sexualității profesate de societatea laică, precum si la consecinţa acestora, 
fecunditatea. Am putea aduce multe observaţii în sprijinul unei imagini 
pozitive a raportului dintre femeie și käma. De pildă, rosul-aprins, sindhur, 
aplicat pe cărarea mediană a pieptănăturii femeilor căsătorite. Este o onoare 
de care femeile sunt mândre. Astfel, viaţa sexuală, prin intermediul unui 
simbol transparent, este recunoscută, acceptată, declarată: cu condiția, după 
cum se poate observa, să fie ordonată, institutionalizatä, ritualizată. Aici 
simbolismul dublează și laudă natura. 

Nu trebuie uitat nici că, în ciuda dezvoltării marilor metropole, aproape 
80% din populaţia indiană trăiește la ţară. Acolo, ești mult mai aproape de 
natură; mai puține mijlociri umbresc fapte esenţiale ca nașterea sau moartea, 
atât în privința cirezilor, cât și în privinţa speciei umane. De aici își trag 
rădăcinile simplitatea sănătoasă și vigoarea exemplară cu care erau celebrate 
în Reveda IX, 12 „Gândurile oamenilor“ 


Calul de povară [dorește] un car ușor, 
Seducătorii, un surâs, 

Mădularul viril, o crăpătură păroasă [...]. 
Broasca o baltă își dorește. 

Curgi, o, licoare. 


Imnul nu se sfiește să spună lucrurilor pe nume. Acest fapt demonstrează 
respect pentru adevăr. Observaţi și limbajul epopeii sau al teatrului, care o laudă 
pe eroină ca fiind nitamba-vatï, „o femeie cu fese atrăgătoare“; în Europa, s-ar 
întrebuința un limbaj indirect: „are forme rotunde“. 

Am putea cita și faptul că, în India veche, curtezanele aveau un statut 
recunoscut, foarte diferențiat, de altfel. Cele de rang inferior erau dispretuite, 
în vreme ce acelea de rang superior erau respectate, instruite și cultivate. Cele 
mai dotate erau mai degrabă subiecte decât obiecte ale erosului, în sensul că 
ele îi supuneau pe bărbaţi dorinţei lor. O trăsătură a caracterului acestora, 
aproape stereotipă, era aceea de a pune rămășag între ele că vor seduce un 
personaj însemnat, un print, de pildă, pentru ca apoi să se amuze pe socoteala 
lui. De asemenea, se întâmpla ca ele să se convertească și să ducă o viață de- 
centă si plină de religiozitate, evidentiindu-se prin donaţii si fapte bune. 

Acestea erau Zevadăsi sau ,slujitoare ale zeului“, curtezane învestite de divi- 
nitatea căreia îi era consacrat templul, curtezane care puteau chiar deveni, 
dacă era nevoie și rând pe rând, oficiante atașate templului. Această practică 
a fost desființată oficial de către guvernul indian în anii 1947-1954. 

Cu toate acestea, mi-a fost dat să văd un film realizat de un amator, film 
care înfățișa ceremonia omagierii zeului. Dansatoarea sfântă — căci despre 
aceasta este vorba — s-a supus anterior unei lungi și răbdătoare instructii-initiere. 
Dimineaţa, devreme, ea se purifică corporal și mental. După aceea, își desă- 
vârseste toaleta, aranjându-și chipul. Iat-o parfumată cu arome de flori, împo- 
dobită cu bijuterii și ornamente. Se înfățișează dinaintea idolului, se înclină, 
salută, apoi, numai eleganță, /egato, își dăruiește dansul în cinstea „Regelui 
dansatorilor“, Siva Nataräja. Preoteasä a dansului, ea este copia umană neîn- 
semnată a aceluia care este rege. Acest schimb între divinitatea preferată și 
adoratorul său, într-o clipă de gingasä perfecţiune, este o formă de bhakti: 
închinare înflăcărată și fără retineri a sufletului omenesc dinaintea zeitätii sale 
preferate. Este o p#j4 în timpul căreia trupul în mișcare și născător de emoții 
al dansatoarei este materia jertfei. Astăzi, acest cult a dispărut din pricini 
morale, deoarece se pot ghici abuzurile săvârșite de pujari, slujitori ai templului, 
care nu erau în mod obligatoriu brahmani si cu atât mai putin sfinți. 

Din motive asemănătoare, familiile onorabile interziceau fiicelor lor, până 
de curând, să se îndeletnicească cu dansul, fie chiar și clasic. Această prejudecată 
a dispărut, din fericire, iar bharata-natyam este în plin avânt în sud, mai ales 
la Madras. Europencele, americancele vin aici pentru a se supune disciplinei 
sale severe, cu succes în privinţa codului gestual, al plasticii trupesti. Rare 
sunt însă acelea care pot stăpâni mușchii faciali ai expresiei pentru a fi în stare 
să transmită publicului celebrele bhäva, sentimente pe care ele nu le mai 
încearcă. Pentru aceasta trebuie să te fi născut dintr-o mamă indiană. 

Aceste aprecieri sumare extrase din viaţa indiană nu trebuie să-l conducă 
pe cititor către idealizarea tabloului și presupunerea că seductia feminină 
domnește pretutindeni, liberă și fără restricţii. Cu toate acestea, nu există 
teoretic nici o stavilă asemănătoare aceleia a păcatului originar, care să arunce 
vreun fel de blestem asupa sexualității. Aceasta nu este legată z prior; de ideea 
păcatului. Motivele care pot da seama de relativa ipocrizie care domnește astăzi 
în domeniul moravurilor sunt, probabil, de o cu totul altă natură. Să începem 
de la cauzele exterioare; influența colonizării britanice, de pildă, și grija 
hindușilor de a nu părea inferiori din punct de vedere moral. Dar, cu multe 
secole înainte, sectele krishnaite, aflate la jumătatea drumului între lume si 
renunțare, au contribuit din plin la fenomenele de sublimare îndreptând 
întreaga forță a iubirii feminine către încântătorul copil Krşna. Celebra poetă 
Miră Bai a făcut mult în această direcție. Poemele sale sunt minunate, dar, 

dacă toate femeile i-ar urma exemplul, ce ar spune soții? Şi în acest caz unul 
dintre resorturile intime ale acestei imitații virtuale este dorinţa de a se apropia 
de „asceţi“, socotiți ca ideal, dorința de a-și înnobila statutul. 

Dar, fără îndoială, ceea ce le îndeamnă pe mame să le dea o educaţie severă 
fiicelor sunt considerente practice izvorâte din prudență familială și socială. 
Femeia dovedește o atracţie atât de puternică, încât, prin aceasta, poate deveni 
vulnerabilă. Mamele și bunicile știu dintr-o lungă experiență ce pericole le 
ameninţă fiicele sau nepoatele. De aici, respectul pentru rigoare: „Fiica mea, 
va spune o mamă, părul tău este bine uns cu ulei, bine aranjat, ești o fată în- 
teleaptä." Si tot de aici, mai ales, distanța maximă dintre sexe înainte de 
căsătorie. Dacă, odinioară, fetele se căsătoreau înainte de a fi nubile, acest lucru 
se petrecea ca o măsură de prevedere. Consecintä: viața distrusă a tinerelor 
femei văduve înainte ca mariajul să se fi încheiat. Totuși, în privinţa acestei 
situații, precum și a altora, trebuie să ţinem seama de datinile care variază de 
la o regiune la alta, de la o epocă la alta. 

Teoretic, mariajul comportă opt forme, dintre care patru sunt tradiţionale, 
iar patru periferice, în funcţie de scara descrescătoare a demnității. De fapt, 
prima formă este cea cultivată de familiile onorabile. Chiar și în cazul claselor 
sărace, viitorii soți sunt înveșmântați și considerați asemenea zeilor și regilor. 
Logodhnicul adresează logodnicei sale celebra formulă: 


Eu sunt ceea ce ești! 

Tu ești ceea ce sunt! 

Eu sunt Cerul, iar tu Glia! 

Tu ești Strofa, iar eu Melodia! 
Urmează-mă în fidelitate! 

Să ne căsătorim! 

Să zămislim urmași! Să avem multi fii 
Care să trăiască până la adânci bätrâneti! 


Atunci când cei doi vor fi săvârșit ritualul celor „șapte pași“ făcuţi în jurul 
focului din altar, unirea lor va fi considerată de nedesfăcut. Înainte ca maria jul 
să se fi consumat sunt recomandate trei zile de abstinentä sexuală. Acest mariaj 
este religios, deoarece este celebrat de brahmani. Occidentalilor le va părea ceva 
neoficial, dată fiind lipsa unui document scris. Doar aceia dintre soți care sunt 
obligaţi să călătorească în străinătate vor face apel la competența unui avocat 
pentru a li se elibera un registered marriage, un fel de pașaport matrimonial. 

Să adăugăm că și după căsătorie bărbatul si femeia vor păstra o anumită 
distanță, ca în Europa de altădată. Sărutul pe buze nu este niciodată public, 
nici măcar în fața familiei, ci numai noaptea, în intimitate. Noaptea este în 
întregime a lor. Sunt rare chiar momentele în care cei doi soţi se privesc față 
în faţă: chiar și atunci când discută, femeia stă cu chipul ușor retras, din profil. 

Este un comportament pe care cititorul îl va fi observat, de pildă, în filmele 
lui Satyajit Ray. Rareori soţia își cheamă soțul pe numele lui mic. De fapt, 
soțul și soția nu se sfătuiesc decât în privința treburilor casei si, în mod cu totul 
deosebit, în privința căsătoriei eventuale a copiilor lor. 

Să nu uităm că, într-adevăr, procrearea este principalul scop al căsătoriei. 
În India veche, primul fiu era socotit o obligaţie (dharma-ja). Nașterea aces- 
tuia îngăduia tatălui să se achite de îndatorirea față de strămoși. Al doilea 
copil era copilul iubirii (käma-ja). Pe de altă parte, textele Brähmana prescriau, 
dacă nu reținerea, cel putin economisirea spermei, aceasta nefiind îngăduit a 
curge decât într-un uter. În fine, perioada recomandată pentru acuplare 
mergea de la sfârșitul ciclului menstrual până în cea de-a douăsprezecea 
noapte, adică perioada de fertilitate maximă. Ideologia fertilităţii este deci 
limpede. Soul se putea apropia de soția sa numai la sfârșitul ciclului menstrual. 
Soţia, după ce se purifica prin îmbăiere, îngrijit îmbrăcată, gătită și împodobită, 
trebuia să fie gata, în mod spontan, să i se ofere soțului. Acest aspect al tra- 
ditiei, graţie actualitätii lui Manu, este cultivat si astăzi. El este dovada unei 
educatii corecte, în deplin acord cu morala, cu norma, dharma. 

Drept consecinţă, ca și în multe alte țări, a izbucnit conflictul dintre idealul 
de fecunditate, moștenit prin tradiţie, și necesitatea de a reduce rata creșterii 
demografice: în jur de 2,6% astăzi, ceea ce face ca, an de an, o populație egală 
cu aceea a Calcuttei sau a Australiei să se adauge celei prezente, care numără 
deja opt sute de milioane de suflete. Cu toate acestea, dacă ar fi să-l credem 
pe Rajiv Gandhi, fostul prim-ministru, rata natalității a rămas stabilă în ul- 
timele decenii. Ceea ce s-a schimbat însă este rata mortalității infantile, care 
s-a redus cu mai mult de 5%. Se recurge deci la planificarea familială. Până și 
în satele cele mai izolate putem vedea un afiș înfățișând familia ideală: părinții 
cu cei doi copii. Există bărbaţi care suferă o operaţie de vasectomie și femei 
care cer obturarea trompelor uterine. Sanjay Gandhi a participat chiar, alături 
de mama sa, la disputa electorală pentru introducerea vasectomiei, cu precădere 
în rândul populației musulmane din Delhi și din Uttar Pradesh. Alegätorii 
musulmani din întreaga Uniune Indianä au resimţit însă această inițiativă ca 
pe un atentat la integritatea corporală. 

Ce are de spus, în privinţa acestei probleme, religia hinduistă? Dată fiind 
lipsa unei unice autorităţi, comparabilă magisteriului, care să stabilească norma 
morală, situația rămâne neclară, iar lupta se dă în interiorul fiecărei conștiințe. 
Gândesti cum trebuie, trăieşti cum poţi. Natura prevăzuse multi copii, dintre 
care însă puţini supravietuiau. De asemenea, multe femei mureau în urma 
întreruperilor de sarcină. Or, tocmai acest ultim aspect este decisiv, deoarece 
o femeie nu poate avea mai mult de un copil pe an — cu excepția gemenilor 
—, în vreme ce bărbaţii!... Din clipa în care mecanismele regulatoare ale naturii 

au fost dereglate în urma progreselor științifice aduse de colonizare, chestiunea 
apare ca fiind lipsită de o soluţie acceptabilă. Dacă blochezi ieșirile stării civile, 
trebuie să-i blochezi și intrările. Când ţi-e frică de moarte, ţi-e frică de viață. 
Dar cine, în Apus, ca și în Asia, ar îndrăzni să restabilească fluxurile naturale? 
Trebuie să tratăm acum cel din urmă aspect, cel mai dureros, cel mai în- 
tristător din viaţa unei femei hinduse: statutul socio-religios al văduvei. Dacă 
nu a avut, cel putin, șansa de a muri prima — ceea ce se întâmplă rar în orice 
țară, iar în India atrage după sine onoarea titlului de sumañgali —, soarta sa 
este distrusă. De îndată ce-i moare soţul, femeii i se ia roșul-aprins care-i 
împodobește cărarea mediană a pieptănăturii, i se sparg, brätärile de sticlă; își 
scoate sau, mai bine spus, i se scot bijuteriile și podoabele. Adio, frumoase sari 
multicolore, brodate cu fir de aur sau de argint! De acum înainte, în principiu 
pe durata întregii sale vieți, ea va purta un sari alb, de culoarea doliului. În 
familiile cele mai traditionaliste, se ajunge până la raderea părului de pe cap. 
Dacă femeia este tânără și fără posibilități materiale, există multe șanse să se 
prostitueze. Dacă este întreținută de familia ei sau a soțului, lucrurile se vor 
putea aranja, dar va trăi într-o dependență cvasitotală. Bătrână, ea va alege 
adesea soluţia care i se arată în mod natural sau, mai degrabă, cultural: aceea 
a renunțării. Își va afla refugiul într-un 4shram sau va merge, cu părul ras, să-și 
cerseascä hrana, dintr-un loc sfânt într-altul, dintr-un pelerinaj într-altul. 
Aceasta îi va fi pensionarea, în sensul tare al cuvântului (fără pensie, însă). 
Cum să înțelegem această pierdere brutală a statutului? Întâi, trebuie să ne 
amintim că tânăra fată, chiar în castele cele mai înalte, nu are decât o demnitate 
virtuală; pentru ea, căsătoria ţine loc de iniţiere si îi conferă o poziție. Totul 
se petrece ca și când, devenită văduvă, ea ar reveni la starea iniţială, încetând 
să mai fie „cineva“, în sensul socio-religios al termenului. Tratatele dharma — 
scrise, să nu uităm, de bărbați — se străduiesc să explice soarta crudă a văduvelor. 
Femeia care devine văduvă este, ca să zicem așa, „ucigașa soțului său“, de vreme 
ce avea datoria de a-l întreţine, de a-l apăra. Ea ispäseste, de fapt, un karman 
malign care i se atribuie din pricina vreunei fapte reprobabile săvârșite într-o 
viață anterioară. Este deci consecinţa directă a faptelor sale. Călău și victimă, 
cea mai bună soluţie pe care o poate alege este aceea de a-și sfârși viaţa pe calea 
renunțării și a ispășirii. Dar între renunţarea ca alegere liberă și renunțarea la 
care o împinge societatea pe tânăra văduvă există, fără îndoială, o prăpastie. 
În ciuda acestora se impune totuși o nuantare. Un lucru pe care bărbații 
îl uită este acela că soția trăiește deja, în felul ei, o viață plină de renunțare. Nu 
este neapărat nevoie ca o femeie să-și lase căminul pentru a duce o existență 
ascetică, nu este neapărat nevoie ca ea să înfrunte asprimea unei vieţi de rătăcire 
si de cersetorie. Dacă îndeplinește îndatoririle pe care i le prescrie Manu sau 
dacă este credincioasă portretului, modern și tradițional totodată, pe care 

Muktänanda îl face soției ideale, viaţa sa este zi și noapte în slujba celorlalți, 
ea nefiind decât o imagine a uitării de sine. Renuntarea se petrece înlăuntrul 
ei înseși, înlăuntrul căminului său. 

Cât de crudă este, prin comparaţie cu soarta văduvei, practica (din fericire 
neobligatorie) satee! Această locutiune englezească denumește sacrificiul prin 
care soţia se jertfeste pe rugul soțului decedat. Cea mai veche inscripție care 
amintește acest sacrificiu datează din anul 510 î.Hr. De fapt, această practică 
nu s-a amplificat decât într-o epocă mult mai recentă, mai întâi la castele răz- 
boinice: reginele eroine preferau să-și urmeze soțul pe rug decât să cadă în 
mâinile inamicului victorios. Cum un asemenea eroism dădea naștere onoarei 
si prestigiului, s-a ajuns apoi — întotdeauna din spirit de concurenţă cu aceia 
sau acelea care „renunțau“ — ca familiile mai putin nobile să exercite presiuni 
morale, poate chiar fizice, pentru a o determina pe sati (cuvânt sanscrit denu- 
mind femeia virtuoasă, bună și credincioasă) să împărtășească soarta soțului 
ei. Şi mai înfiorător, pe lângă presiunile familiei însetate după onoarea care se 
răsfrângea asupră-i, este faptul că, pe rug, soția urcă de vie. Am înţelege mai 
bine sinuciderea din credință conjugală, urmată de arderea concomitentă a 
două cadavre. 

Deși autojertfirea văduvei poate fi înțeleasă drept prelungire a sacrificiului 
originar și al aceluia săvârșit de „războinicul yogin“ care se sacrifica pe câmpul 
de luptă, englezii au procedat corect când au interzis, în 1829, satee, din pricina 
abuzurilor criminale pe care le prilejuia, abuzuri ce au fost denuntate de Ram 
Mohan Roy. În ciuda acestei interdicții, datina este departe de a fi fost 
dezrădăcinată în Rajasthan, ca și în alte părți, dupăcum dovedește evenimentul 
de la Deorala, din 1987, care a dat naștere unei ample dispute. 


RELIGIA CA MÂNGÂIERE SUFLETEASCĂ 


Dacă acceptăm definiţia pe care Schleiermacher o dă sentimentului religios, 
şi anume conștiința de a aparține unui întreg, atunci religia hinduistă satisface, 
prin excelență, această definiţie împreună cu urmările obiective și subiective 
pe care le implică: integrarea socială și liniștea emoţională a membrilor săi. 
Prin urmare, se impune să subliniem trei aspecte importante. 

Pe plan social, terestru, tradiția hotărăște pentru fiecare îndatoririle indi- 
viduale în sânul familiei unite, în așa fel încât fiecare să-și găsească aici locul. 
Fiind mai extinsă pe orizontală și pe verticală decât familia nucleară, familia 
unită este mai putin fragilă. Sunt posibile înlocuiri, iar conflictele sunt mai 
puţin personalizate. Când acestea din urmă apar între funcţii, interese și 

caractere, ele sunt arbitrate de un fel de „supraeu“ familial care nu este altceva 
decât imanenta dharmei faţă de acest grup în care nu există încă individualitäti 
eliberate și autonome. Acest mediu al familiei unite este el însuși legat de o 
anumită comunitate religioasă, bine precizată: krisnaitä, rămăită, sivaită, Sakta 
etc. și, deci, legat de mediile altor familii care, prin tradiție, împărtășesc aceeași 
preferință tradiţională. Bineînţeles că aceste asocieri se suprapun într-o manieră 
extrem de complicată și ar fi necesar ca pentru fiecare situație să avem o 
descriere specifică ce diferă în funcţie de regiuni, ca și în funcţie de apartenența 
la o anumită castă (jäti) sau subcastă, în sânul căreia domnesc îndatoriri reci- 
proce, ajutorul reciproc și solidaritatea. 

Firește, preţul plătit în schimbul acestei securitäti este lipsa libertăţii: aceste 
rețele comunitare sunt spații închise. Cu toate acestea, capacitatea de asimilare 
compensează excluderea. Astfel, transsexuatii care nu-și găsesc defel locul în 
societățile moderne occidentale sunt recunoscuţi, în India, ca atare. Acești 
hermafroditi, cărora li se adaugă, desigur, travestitii, mutilatii sexual sau 
castratii, care, în mod normal, ar fi trebuit să fie excluși formează, de vreme ce 
fac parte dintr-o comunitate care se supune unei reguli și unui lider, o „castă“ 
aparte, grupul așa-numiţilor Pzjrâ. Este adevărat că, în mitologia și iconografia 
hinduiste, găsim un arhetip care poate înlesni înţelegerea și tolerarea acestor 
stări de lucruri: figura lui Siva androgin sau ardhanärifvara, „Stăpânul 
jumătate bărbat, jumătate femeie“. Oricât de departe ar fi acești hijrä de 
perfecțiunea androgină, îi putem vedea producându-se pe străzi, cântând și 
dansând sub fereastra casei în care tocmai s-a petrecut o naștere. Este felul 
lor de a-și câștiga pâinea. Impuritatea lor află astfel niște limite în interiorul 
cărora se poate manifesta fără să stârnească populaţiei un sentiment de res- 
pingere. Ea funcționează în afara ritului purificator săvârșit asupra nou-născu- 
tului, jäta-karman. Aşadar, aceste fiinţe aparte nu sunt excluse. 

Poate că ar trebui să zăbovim mai pe îndelete asupra celor de neatins, paria 
etc. Ei sunt, îndrăznim să spunem, respinși în interiorul hinduismului — ră- 
mânând totuși hinduși. Plecând de la această situație deosebit de neclară, 
Gandhi a încercat să-i reintegreze pe deplin sistemului hinduist, sub numele 
de Harijan, „poporul lui Hari“, adică al zeului Visnu. Doctorul Ambedkar, 
părintele Constituţiei laice a republicii indiene, a propus o soluţie opusă: pen- 
tru ca ei să înceteze a mai fi socotiți excluși este suficient să renunţe la hinduism. 
Pentru aceasta el a sugerat ca alternativă budismul, deoarece provine din 
tradiția indiană. Dar aceia care devin creștini sau musulmani, de pildă, 
totodată, nu mai sunt excluși, deoarece ies din sistemul de caste. 

Pe lângă această soluţie care nu a avut urmări (dr. Ambedkar a murit pre- 
matur), capacitatea hindusă de a asimila elemente care, în mod normal, ar 
trebui respinse este de natură religioasă. Hindusul nu se desparte de cosmos. 

El nu separă nici măcar lumea pământeană de cea a cerurilor, toate desăvârșirile, 
dar si toate imperfectiunile își află locul în această ordine cuprinzătoare. Cu 
alte cuvinte, hinduistul trăiește laolaltă si cu alte fiinţe, altele decât cele umane. 
Există aici un fel de atmosferă cultuală și culturală în care el respiră din gene- 
ratie în generaţie. O istorioară povestită de etnologul O. Herrenschmidt redă 
în întregime tonul familiar, linistitor și plin de satisfacţii al relaţiei pe care 
hinduistii o au cu zeii lor. Autorul se afla, într-o seară, la sud de Andhra Pradesh, 
la Tirupati, un fel de Lourdes hindus. La început nu a putut suporta atmosfera. 
Apoi, odată cu venirea nopții se apropie și mulțimea de credincioși, iar el nu 
are cum să rămână indiferent la armonia căreia îi este martor. Se aude vīnā: 
„Graţia indiană pentru ochi și ureche. Si această scurtă frază a unui inginer 
electrician care lucra la iluminarea templului [...]: «India, best gods»." Etno- 
logul a ales această expresie ca titlu al cărții sale.2! Dintre divinități, zeițele sunt, 
fireşte, cele mai accesibile, așa cum, în familie, mama este mai accesibilă decât 
tatăl. După aceeași logică, zeițele locale, gräma-devatä („divinităţi ale satului“), 
sunt, la ţară, deci pentru aproape 80% din populaţie, interlocutoarele firești 
ale hindușilor, acelea care pot fi invocate pentru a-și exercita influența fastă. 
Acest fapt explică, în regiunile de limbă tamil, cultul zeiţei Vărsatului de vânt, 
Mariamma, numită eufemistic și Sitală „Cea Răcoroasă“, sau cultul zeiței Sasthi, 
patroana și apărătoarea copiilor. 

Este uimitor că dintre toate räga (melodii muzicale, literal „pasiuni ”) 
sivaite care sunt închinare aspectului teribil al zeului, nu rZgz masculină — 
bhairava — este interpretată la sitar sau vocal, ci cea feminină — bhairavi —, și 
aceasta atât în mediile cultivate de la oraș, cât si la sate. Gravitatea sa patetică 
si sfâşietoare echivalează cu resemnarea sufletului indian față de suferinţele 
vieţii. Nu vom putea zăbovi îndeajuns, așa cum o face Madeleine Biardeau, 
asupra însemnătăţii elementului feminin în viața religioasă a hinduistilor. 
Zeița, ea însăși și, mai ales, în nenumăratele sale infatisäri, are rolul de mijlocitor 
între om si zeu, între scopurile pământești și idealul interioritätii. 

În fine, dincolo de oameni si zei si, în general, dincolo de cuplurile contrare 
care constituie Universul, conștiința hinduistă este liniștită la ideea că aceste 
cupluri se topesc în cele din urmă într-o forță impersonală și neutră, brahman, 
neutră atât din punct de vedere semantic, cât și gramatical. Această forță 
impersonală este exprimată în silaba care cuprinde în sine întreaga Veda: om 
(A+ U + M + punctul sonor de rezonanță la infinit). Cele mai vechi Upanisad 
întrebuinţează câteodată metafora unității pentru a descrie ceea ce se află 
dincolo de multiplu. Dar Unul riscă, pe termen lung, să devină unul din 


21. O. Herrenschmidt, Les meilleurs dieux sont hindous, Lausanne, L Age d'homme, 
1989, cf. p. 64. 

termenii cuplului unu-multiplu. Pentru a evita acest pericol, filozofii școlii 
Vedânta au întrebuințat cu precădere celălalt limbaj al Upanisadelor, limbajul 
apofatic al nondualitätii (a-dvaita): absolutul nu este „nici așa, nici așa“ (neti, 
neti). De aici a rezultat numele de Advaita-vedänta pe care l-a primit ramura 
principală a acestei filozofii, al cărei cel mai cunoscut reprezentant este Sañkara 
(secolul al VIII-lea). 

Vom înţelege că un orizont religios nondualist, de care oamenii sunt 
departe, dar care le este aproape, imanent și transcendent totodată oferă, în 
ciuda nenumăratelor greutăți, mângâiere și alinare. Un cuvânt preferat care 
se naște adesea pe buzele surâzătoare ale hinduistilor este fanti, „pace“! Träind 
într-un climat de lupte si de violente, ei tânjesc după liniște. Fără îndoială că 
nutresc si dorința de topire, de reîntoarcere în sânul matern.? Speranţa, fie 
ea chiar îndepărtată, a unei resorbtii a sufletului individual în cel universal, 
dtman-brabman, îi ajută să-și îndure condiţia mizeră. Şi aceasta cu atât mai 
bine cu cât, pentru marea majoritate, un asemenea lucru se petrece nu în 
deșertul intelectului, ci în înflăcărarea devotionalä a lui bhakti. Iată de ce un 
sivait, fie el situat chiar foarte jos pe scara ierarhică socio-religioasă, își va 
putea spune un adevăr pe care l-a moștenit din generaţie în generaţie, aproape 
prin naștere, și pe care îl respiră în juru-i fără să mai bage de seamă. Acest 
adevăr este cuprins în cuvintele: „Castele, îndatoririle corespunzătoare siste- 
mului de caste, ca și feluritelor etape ale existenţei, nu sunt făcute pentru mine, 
nici concentrarea spiritului, nici meditaţia sau yoga. Pretentiile lui ez sau z/ 
meu instituite asupra nonfiintei sunt înlăturate. Ceea ce rămâne, acest Unu, 
Siva, Eliberatorul. Eu sunt acesta.“23 

Un asemenea comportament l-ar putea uimi sau chiar șoca pe cititorul 
occidental. Omul respectiv este peste măsură de naiv ca să se amăgească astfel! 
Fl ştie însă că un brahman nu este obligatoriu bogat, că ierarhia pur-impur 
nu se confundă cu aceea a averilor bănești: un paria poate să aibă un spirit de 
negustor prosper. Mai știe că, în economia spiritului, un brahman nu este mai 
aproape de eliberare decât este el însuşi. În ceea ce priveşte scopul ultim, 
amândoisunt egali. Totul depinde de purtarea lor, adică de karman-ul specific, 
inclusiv de acela acumulat în cursul vieţii prezente — și asupra cărora sunt 
stăpâni —, precum și de bunăvoința zeului; în rest, cele două lucruri nu sunt 
în mod necesar contradictorii, deoarece pentru un bhakta se crede că Stăpânul 
îşi dăruiește bunăvoința potrivit legii karman. 


22. Vezi S. Kakar, Moksha, le monde intérieur. Enfance et société en Inde, Paris, Les 
Belles Lettres, 1985, pp. 46 si urm., 70 si urm., 159. C.R.L. Kapani, E Chenet, „L'Inde 
au risque de la psychanalyse", Diogène, 135, 1986, pp. 65-80. 

23. „Les Dix Stances (Dasasloki, 2—3)“, Cankara et le Vedanta, trad. P-M. Dubost, 
Le Seuil, 1973, p. 116. 

Credinţa, aproape panindiană, în această lege, adică în privința recom- 
pensării faptelor, face ca problema răului să nu se pună cu aceeași intensitate 
ca în Occidentul creștin. Karman îl ajută din plin pe hindus să accepte ceea 
ce i se întâmplă drept consecință a ceea ce a săvârșit în vieţile sale anterioare, 
ba chiar în această viaţă, și să spere la o soartă mai bună în vieţile sale viitoare, 
cu condiţia ca în prezent să se comporte cum se cuvine. Resemnare, pe de o 
parte, speranţă, pe de alta. Aceasta este doctrina sănătoasă. De fapt, trebuie să 
recunoaștem că indienii, atunci când sunt copleșiți de împrejurări, sunt sen- 
sibili mai ales la greutatea trecutului și înclinați, prin urmare, spre un anume 
fatalism. Un occidental nu se poate împiedica să se gândească la asta și să 
încerce un sentiment de înfricoșare când se găsește în mijlocul unei mulțimi 
viermuitoare și tăcute în același timp, al cărei comportament îi scapă. Oamenii 
află, ce-i drept, o anumită bună dispoziţie, o mângâiere în convietuirea pe 
strädutele din Benares, în autobuzele supraîncärcate din Calcutta etc., ca si 
cum ar trăi împreună în marea familie, familia unită. Acest sentiment însă nu 
are nimic comun cu instinctul gregar, așa cum se întâmplă anumitor popoare 
ai căror membri, incoltiti de nesiguranța singurătăţii, își caută refugiul în 
Mitsein. Hinduşii au o siguranță și o conștiință personale, chiar dacă este ade- 
vărat că, din punct de vedere social, ei nu au un statut personal. Forfota din 
orașele indiene se explică prin spaţiile restrânse. Hindușii nu caută Mzsein-ul, 
acesta este un dat, o trăsătură a vieţii lor. 

Şi apoi au sărbătorile pe care le-am amintit mai sus. Trebuie subliniat, în 
primă instanță, că nu ceea ce poate vedea spectatorul străin este lucrul cel mai 
semnificativ. Ceea ce are într-adevăr importanță sunt pregătirile care, pe durata 
câtorva zile, însuflețesc casa și umplu sufletul de sărbătoare. Indirect, zilele 
premergătoare sărbătorii ajută la suportarea micilor neplăceri ale vieţii. Cât 
despre zilele de sărbătoare propriu-zise, ele oferă prilejul atât pentru membrii 
castelor, cât și pentru alte grupuri de oameni, de a se întâlni. Or, acest prilej 
revine des pe parcursul unui an. „Every day in India is a festival“, spun cu 
bucurie hinduistii. 

Să ne îndepărtăm acum puţin de ceea ce poate fi spus despre religie ca 
factor regulator al tensiunilor vieții afective. Dacă îmi este permis să propun 
o interpretare a unui spațiu cultural din care eu însămi îmi trag rădăcinile, voi 
avansa ipoteza următoare: universul simbolic al hindușilor sau lumea lor inte- 
rioară este, din punct de vedere epistemologic, intermediarul între diversitatea 
datelor senzoriale — flux mai mult sau mai putin dezordonat, meaningless — si 
reperele abstracte ale metafizicii raționale. Chiar și intelectualii hinduși tin 
mult la acest interspatiu simbolic. Dacă discuti cu ei despre miturile lor, despre 
figurile divine, despre legea karman si despre corolarul său mitic, transmigratia, 
chipul lor se va lumina de un surâs înțelegător: dar nici ei nu acceptă toate 

acestea ad litteram. Sunt constienti de „funcţia fabulatoare“, care, în treacăt fie 
spus, se aplică și monoteismului, pentru că ce poate fi mai minunat decât un 
Dumnezeu creator care face lumea din nimic? Dar dacă se întâmplă să le fie 
contestat universul, nu vor fi de acord. Pentru ei, acesta are un sens și un rol. 
Un rol de protecţie, înainte de toate, de autoprotectie. În schimbul reprimării 
si refulării fără de care nu există posibilitatea vieţii în comun, zei și zeițe, 
gand hbarva şi apsarä, permit proiecția ideală a vieţii empirice. Această proiecție 
este, bineînţeles, fantastică, trăsătură în lipsa căreia nu ar putea fi funcțională. 
Ea este punerea în scenă izvorâtă din distanţa dintre dorinţă și împlinirea ei. 

Din acest teatru în care viața umană este, în cele din urmă, reprezentată, 
să alegem patru exemple: Krsna copil, perechea Rädhä-Krsna, un gandharva 
si o apsarä, Räma și Sită. Atunci când o femeie nu poate avea copii, oricare 
ar fi cauza — ea însăși sau soțul ei —, se produce un transfer frecvent, devenit 
clasic, al instinctului matern nesatisfăcut asupra figurii încântătoare a lui Bäla 
Krsna. El este frumos, surâzător, perfect, ceresc într-un cuvânt, superior tu- 
turor copiilor pe care i-ar fi putut avea. „Mămica“ îi face toaleta până în cele 
mai mici amănunte. De îndată ce s-a trezit, îl îmbăiază, îl îmbracă, îl hrănește. 
Toate aceste îngrijiri sunt date copilului ceresc într-o formă concretă, si nu 
doar mentală. Izvorâtä dintr-o sterilitate sublimatä, această maternitate umană 
si cerească totodată, trăită zi de zi după un ritual imaginar, o alină pe soție si, 
prin urmare, pe soţ. 

Krsna a crescut. Nu e încă pe câmpul de luptă sfătuitorul lui Arjuna. La 
Vrindavan, el petrece o viață rustică, asemenea unui păstor printre pästorite, 
celebrele gopi. Dintre ele, preferata lui este Râdhă. Într-o țară și la o vârstă la 
care apropierea de băieți îi este interzisă, la o vârstă la care distanța dintre sexe 
este, în cazul familiilor onorabile, de netrecut, care tânără fată nu se va 
identifica, odată si-odatä, cu gopi și nu va simți pentru Krsna, în secret, o 
dragoste ce trece dincolo de convențiile omenești? Asteptändu-si soțul, ea va 
afla în iubitul ceresc ceea ce soțul nu-i va putea da niciodată. Va putea chiar, 
dacă menajul o va dezamăgi, să continue pe faţă cultul său pentru Krsna-Gopäla, 
divinul cântăreț din nai, fără ca cei din preajmă să bănuiască ceva. Însă cu 
condiţia să nu exagereze, precum celebra poetă Mira Bai, și să-și neglijeze 
îndatoririle față de soț. 

În legătură cu iubirile mistice, un universitar indian extrem de cultivat 
făcea, în prezența mea si cu un prilej oarecare, o observaţie de bun-simf. În 
iubirile omenești ajunse la deplinätatea reciprocă a armoniei, totul se poate 
răsturna dintr-odată: o vorbă, un suspin, o privire purtată de la unul la celălalt 
sunt de-ajuns. În iubirile mistice, marele avantaj este acela că celălalt nu e o 
piedică. O singură persoană întreabă și răspunde, o singură persoană inter- 
pretează deodată ambele roluri, așa cum se întâmplă în vise. Și apoi, după cum 
o arată Bhägavata-Puräna (secolul al X-lea), pastorală mistică tot atât de vie 

în spiritul hindusilor cum este „Cântarea Cântărilor“ în spiritul creștinilor, 
fiecare gopi, inläntuitä de farmecul iubitului ceresc, se crede singură cu el si 
nesocotește deci gelozia. Tot astfel se simt sufletele în prezenţa lui Dumnezeu. 
Adeptă înflăcărată a nondualismului, mi se întâmplă să gândesc: pentru o iubire 
este nevoie de doi, dar există mereu mai mult decât atât. Este oare un vis dorința 
de a găsi Unitatea? Putem alege: ori îl devorăm pe celălalt, ori ne anulăm pe 
noi înșine, ştergându-ne conștiința împietrită, încremenită, din cauza obisnuintei 
în aceste cuvinte: „eu“, „sine“, „al meu“. Fiecare e liber să aleagă. 

Să subliniem acum un alt aspect, subtil și spectaculos totodată, acela al 
idealizării erosului. Pe frontonul templului solar de la Konarak, o pereche de 
genii, un gandha va, astfel numit deoarece se crede că se hrănește cu parfumuri 
(gandha), si o apsară, un fel de nimfă cu sâni avântati, cu solduri arcuite. Chi- 
purile lor sunt luminate de un surâs încântător. Gandha valoveste în mrdangam, 
tobă orizontală cu două fete, ritmând dansul partenerei sale fără să o atingă 
alfel decât cu freamätul aerului pus în mișcare de instrumentul său. 

În fine, iată-i pe Räma si pe Sitä. Râma este prinţul „fermecător“, Sitä este 
„ogorul“. Cäsätoriti, ei își vor fi credincioși unul celuilalt, la bine și la rău, în 
fericire și nefericire. Soţul și soția găsesc în ei modelul matrimonial perfect cu 
care să se identifice. În acest ultim caz, este vorba de imitație; celelalte trei țin 
de un proces de substituire sau de sublimare. Dar, în toate patru, forța care 
funcţionează este „cauzalitatea psihică“, ea răspunzând unei singure cerințe, și 
anume protejarea subiecților. Pe scurt, dacă ne este permisă o comparaţie 
neașteptată, ni se pare că universul simbolic al hinduiștilor, „lumea lor inte- 
rioară“ joacă, la nivelcultual și cultural, un rol comparabil cu acela al lichidului 
amniotic la nivel biologic. 

Să generalizăm. La urma urmelor, o civilizaţie nu este oare, pentru cei care 
trăiesc în interiorul ei, un vis mai mult sau mai puţin colectiv ori, mai precis, 
o comuniune onirică ce se transmite, în timp, din generaţie în generaţie? Ieri, 
visul s-a manifestat prin piramide, temple, catedrale, iar astăzi se manifestă în 
sateliții care tintesc la omniprezenta comunicării pe pământ, în staţiile orbitale 
care vor să cucerească spațiul. Oricine găsește toate aceste lucruri drept naturale, 
lumea se schimbă și totul merge înainte. 


RELIGIE ȘI POLITICĂ 


Pentru a înţelege situaţia din India, sunt necesare două lămuriri preliminare. 
Pe de o parte, trebuie să avem prezentă în minte conditionarea datorată ante- 
cedentelor istorice si, pe de altă parte, să uităm, temporar, reperele politice si 
religioase active în Occident, în special în Franța: de pildă, legăturile Bisericii 
cu statul, conceptul de laicitate etc. 


HINDUISMUL 411 


Teritoriul indian a suferit, în cursul istoriei sale, valuri succesive de invazie 
care, în ciuda contopirilor parțiale dintre etnii diferite, au pus alături comu- 
nitäti care se defineau, înainte de toate, prin caractere lingvistice și religioase. 
Aceste două particularităţi pot, de altfel, să se intersecteze într-o manieră 
diferită şi complicată. 

Se consideră că religiile hinduistă, jainistă, budistă si sk% sunt născute în 
spaţiul indian, născute din Mother India, aşa cum am arătat anterior. Cât despre 
zoroastrienii din India, aceștia sunt, într-o anumită măsură, asimilați unui fel 
de castă aparte în sânul lumii hinduse. Toţi, în ciuda divergenţelor și polemicilor, 
fac parte din aceeași familie. În schimb, islamismul și creștinismul — C/ristianity, 
se spune în India — sunt percepute ca religii de origine străină care au fost aduse 
pe teritoriul indian: cu ajutorul armelor în cazul islamului, începând cu anul 
1000. A existat, desigur, în secolul al XV-lea, uimitoarea figură a lui Kabir, fiu, 
se spune, al lui Răma și al lui Allah. Au existat și perioade de bună înţelegere, 
în secolul al XVI-lea, marele împărat Akbar a reușit să impună supușilor săi 
sincretismul și înțelegerea reciprocă. După el, unul dintre ultimii săi fii, prințul 
Dără Sukoh (secolul al XVII-lea) realizează traducerea, în limba persană, a 
cincizeci de Upanisad — aproape o sută cincizeci de ani mai târziu ele vor fi 
descoperite si traduse din persană în latină de Anquetil-Duperron — dar, din 
nefericire, Dără Sukoh este decapitat de fratele său, împăratul fanatic Aurangzeb. 

În secolele al XIX-lea și XX, imperiul britanic a fost succesorul imperiului 
mongol. Semănând discordia pentru a conduce mai bine, britanicii au avut 
grijă să favorizeze impunătoarea minoritate musulmană, în vreme ce primele 
lupte pentru independenţă caracterizau mișcările specific hinduse. Putem 
astfel înțelege teama care a cuprins comunitatea musulmană în momentul 
retragerii colonizatorilor britanici: „Ce ati făcut pentru svarāj (independenţă)? 
i-ar fi putut întreba atunci hinduistii. Acest sentiment a dus la declanșarea, 
în 1946-1947, a unor sângeroase räzmerite. 

Să adăugăm că noua republică indiană a elaborat o Constituţie cu caracter 
laic, al cărei principal făuritor, doctorul Ambedkar, el însuși aparținând unei 
caste superioare, s-a convertit la budism în 1950. Laică, republica indiană 
trebuia deci să permită, în concepţia autorilor săi, ca toate confesiunile să 
trăiască în pace și egalitate pe teritoriul Indiei. Dar politicul s-a amestecat de 
îndată, opunând Partidul Congresului Legii musulmane, condusă de Ali 
Jinnah în Pakistan. Această secesiune a lăsat un gust amar în sufletul hinduisti- 
lor, care nu au acceptat-o niciodată cu adevărat. Ea nu le-a apărut niciodată 
legitimă, deoarece în viziunea lor se înfățișa ca o trădare a speranţei de unitate. 
Mutatis mutandis, Partidul Congresului nu era departe de gândirea specific 
iacobină. La ora actuală există deci, la acest sfârșit de secol XX, un vechi și 
persistent litigiu între majoritatea hinduistă și reprezentanţii importantei 
minorităţi musulmane care trăiesc pe teritoriul Uniunii Indiene. 

Pentru a evita nașterea unor confuzii se impune încă de pe acum să facem 
câteva precizări atât în privința structurii politice a Uniunii Indiene, cât si 
a structurii religioase a populaţiei sale. Contrar a ceea ce se spune câteodată, 
republica indiană are o structură federală, precum Statele Unite ale Americii 
sau fosta URSS. Este o uniune formată din douăzeci si cinci de state. În frun- 
tea fiecăruia dintre ele se găsește un chief minister însărcinat, în primul rând, 
cu menținerea ordinii. În situații excepţionale, atunci când guvernul regional 
este copleșit de evenimente, „centrul“, adică Delhi, intervine si practică admi- 
nistrarea directă. Având în vedere că prime minister şi chief minister pot apar- 
ţine unor partide politice adversare, au loc câteodată complicații sau tergi- 
versäri care facilitează apariția unor tulburări, mai ales în timpul manifestatiilor 
de masă sau al confruntărilor dintre comunități. 

Amintind noţiunea de comunitate, ne plasăm în chiar centrul problemelor 
religioase. De fapt, când apar tensiuni religioase nu este propriu-zis vorba de 
războaie religioase, în sensul că s-ar isca neînţelegeri asupra dogmei sau asupra 
supunerii faţă de o autoritate religioasă, pentru simplul motiv că acestea, în 
India, sunt inexistente. Nu, problema este acea stare de lucruri care se numește 
communalism. Presa indiană este plină de articole pe această temă, care 
condamnă faptul că sentimentul apartenenţei exclusive si ataşamentul gelos 
al fiecăruia față de propria sa comunitate constituie una dintre piedicile care 
întârzie accesul Indiei la statutul de națiune. 

Ce se desemnează, în India, prin community? Un grup socio-religios ai 
cărui membri împărtăşesc, prin naștere, un anumit număr de reguli, un anumit 
cod alimentar, vestimentar, matrimonial etc., un cult, sărbători, o pietate care 
îi sunt proprii. Este adesea posibil să-i recunoaștem după aspectul exterior. 
Dar înlăuntrul lor —și asta nu e cel mai putin important ei poartă simbolurile 
întemeietoare ale propriei tradiţii, amintiri comune, povestiri și legende moș- 
tenite din copilărie, tabuuri culturale care, în mulțimile cu atât mai puternice cu 
cât sunt mai tăcute, pot declanșa pe neașteptate instincte iraționale de apărare 
sau de agresiune. 

La nivel colectiv, relația dintre comunități este, fără îndoială, de exclusivism, 
virtuală cel putin, dar câteodată actualizată. Bineînţeles că aceasta nu împiedică 
în nici un fel ca armonia să domnească, în domeniul particular sau profesional, 
între persoane cu o apartenență socio-religioasă diferită. Este cazul comunităților 
hinduistă, musulmană, sikh, zoroastră, creștină, budistă etc. În zilele noastre, 
la drept vorbind, tensiunile religioase apar cu precădere între hinduisti și 
musulmani şi, într-o altă formă, între hinduisti și sik/-și. De fapt, tensiunile 
sunt politico-religioase, deoarece politica interferează cu religia. Și dacă indienii 
cultivă în asemenea măsură idealul nonviolentei este pentru că ei trăiesc într-un 
climat de violență controlată, specific pentru o societate multiculturală, în care 

fiecare comunitate dorește, dacă nu dispariția, cel putin supunerea celeilalte. 
Din acest motiv se încearcă atribuirea președinției Uniunii Indiene si a funcţiei 
de prim-ministru reprezentanţilor unor comunități diferite, în măsura în care 
conjunctura politică o permite. Temerile sunt astfel exorcizate și se ajunge la 
o coabitare mai mult sau mai putin tensionată, la o coexistentä mai mult sau 
mai putin pașnică. 

Ca urmare, ce trebuie să înţelegem prin laicitate în India? Mai întâi, ea se 
află în prelungirea unei tradiţii foarte vechi. Marele antropolog Louis Dumont 
observă că foarte des, în societăţile antice, un singur personaj, regele, deţine 
funcţiile sacerdotală și politică. În schimb, în India, cu mult înainte de era 
creștină, cele două funcţii sunt deţinute de două personaje diferite: brahmanul 
si regele. Unuia îi revine autoritatea spirituală, celuilalt, puterea vremelnică. 
Hinduismul nu este o biserică și, prin urmare, n-ar putea fi vorba de o separație 
a Bisericii de stat, dar aceasta decurge dintr-un singur principiu, și anume acela 
care separă cele două funcții. 

Istoria puterii o confirmă. În secolul al IV-lea î.Hr., primul împărat din 
dinastia Maurya, Chandragupta, nu a încercat să impună o religie de stat. 
Aparţinând confesiunii jaina, el a acordat aceleași drepturi și același statut 
acelora dintre supușii săi care erau hinduiști sau budiști. Unul dintre urmașii 
săi, celebrul Asoka (secolul al III-lea) s-a convertit la budism sau, cel putin, a 
devenit protectorul și simpatizantul budismului. Dar hinduismul și jainismul 
nu au fost persecutate, iar A$oka a asigurat în continuare egalitatea în drepturi 
a tuturor supușilor săi indiferent care le era religia. În secolul al XVI-lea al erei 
creștine, împăratul mongol Akbar, musulman, s-a străduit să instaureze tole- 
ranta si a încercat chiar un fel de simbioză între islam, creștinism și hinduism. 
El a construit la Fatehpur Sikri un lăcaș în care reprezentanții diferitelor con- 
fesiuni puteau da glas credinței lor. 

Jawaharlal Nehru, un agnostic, deși brahman prin naștere, se înscria într-o 
lungă tradiţie a tolerantei, atunci când punea bazele unui stat laic. Iată ce spune 
el, la 15 august 1947, în ziua în care India devenea independentă, într-un 
mesaj adresat populației: „Noi toţi, oricare ar fi religia pe care o practicăm, 
avem, ca fii ai Indiei, aceleași drepturi, aceleași privilegii și obligaţii. Nu putem 
încuraja supremaţia unei comunități religioase asupra celorlalte, nici vederile 
înguste, pentru că nici o națiune nu poate fi mare dacă locuitorii ei gândesc 
sau acționează cu îngustime de spirit.“ | 

Cum se face însă că Uniunea Indianä este periodic teatrul unor confruntări 
sângeroase între mulțimi fanatice aparținând unor comunităţi diferite și, mai 
ales, celor hinduistă și musulmană? Să luăm ca exemplu întâmplarea de la 
moscheea din Ayodhya, aflată în statul Uttar Pradesh, la est de Lucknow, în- 
tr-unul dintre cele șapte orașe sfinte ale hinduismului. Ea este socotită a fi locul 

de naștere a lui Răma, în egală măsură rege ideal (care a domnit după pre- 
scriptiile dharma) si întrupare divină (avatära). Influența sa asupra imaginaţiei 
populare, ca și asupra contextului socio-religios este cu atât mai însemnată cu 
cât, spre deosebire de Krsna, el este legat nemijlocit de funcția politică. Or, se 
spune că la începutul secolului al XVI-lea, primul împărat mongol, Băbur (turc, 
de fapt), a transformat în moschee un templu închinat lui Räma. Să ne gândim, 
invers, la moscheea din Cérdoba consacrată Fecioarei în 1236, în cinstea 
înălțării Sale la cer! Sunt lucruri care nu se uită. Astfel, într-o noapte a anului 
1949, câțiva vizitatori clandestini au introdus în incinta moscheii de la Ayodhya 
statui ale lui Răma și ale soţiei sale, Sită: o manieră simbolică de a recupera locul 
cuvenit templului hinduist. Nehru a înţeles de îndată că trebuia să neutralizeze 
pericolul și, cu acordul guvernului din Uttar Pradesh, a închis moscheea. 

În ultimii ani, în special în 1992, acest eveniment a revenit în atenţia 
oamenilor politici. Invocând motivații fundamentaliste, și anume necesitatea 
reîntoarcerii, ca atare, la origini, însoţită cel mai adesea de sentimentul exclu- 
derii celorlalte tradiţii, aceștia au organizat o impresionantă campanie populară, 
în întreg nordul Indiei, pentru a obţine restituirea, concretă, nu doar simbolică, 
a locului sfânt, atâtând pasiunile religioase pentru a-și atinge scopurile politice. 
Această campanie naționalistă și religioasă totodată a fost condusă, în principal, 
de BJP (Bharata Janata Party, „Partidul poporului hinduist“) si de liderul său, 
LK. Advani. O mare pă, pe 6 decembrie 1992, la Ayodhya, trebuia să mar- 
cheze sfârșitul campaniei. Dar o mulțime dezläntuitä a dărâmat moscheea si 
a început să pună fundaţiile unui nou templu închinat lui Räma. Se pare că 
cele două guverne, regional și central, au fost luate pe nepregătite. Poate că 
apartenența guvernului regional la un partid din opoziţie nu a înlesnit acordul 
în privinţa măsurilor care trebuiau luate. Va izbuti centrul să potolească re- 
voltele din întreaga țară prin reconstruirea, mai ales, a moscheii și prin ridicarea, 
nu departe de ea, a unui templu dedicat lui Räma? Aceasta ar fi, în miniatură, 
imaginea juxtapunerii comunităţilor în întreaga Indie. 

Unde este în toate acestea, se va spune, laicitatea? Ea se găsește în Constituţia 
din 1950, introducere, articolele 14, 15, 16, 25, 26, 28. Mai rămâne să fie 
aplicată și în practică. Violette Graft, un excelent antropolog, specialistă în 
islamul indian, consideră că Rajiv Gandhi, în loc să respecte laicitatea strictă 
prevăzută de Constituţie, lăsată moștenire de Nehru, a comis eroarea de a-i 
favoriza, în același timp, prin diferite măsuri, pe cei doi adversari. Ce nu se 
face pentru obţinerea voturilor? În orice caz, după cum scrie Violette Graff, 
„deschiderea moscheii de la Ayodhya a însemnat deschiderea cutiei Pandorei“. 

Cu toate acestea, pentru a înțelege comportamentul lui Rajiv Gandhi, tre- 
buie să adăugăm motivatiilor electorale ceva mult mai profund: ceea ce de- 
mocratia indiană înţelege prin „laicitate“ (secularism, sädharana-lokasambandha) 

nu corespunde exact ideii care circulă, în general, în Occident. Nu este vorba 
de o falie, de o separație ca atare, între stat sau state, pe de o parte, și religii, 
pe de alta. Nu, administratiile publice se angajează să considere diferitele 
comunități de pe poziţii egale, oricare ar fi importanţa lor numerică. Laicitatea, 
în concepția indiană, este, după Jawaharlal Nehru, el însuși agnostic, aceea 
care „apără toate religiile fără a favoriza pe vreuna în detrimentul alteia“. 
Bineînţeles că nu există obligativitatea de a aparține unei religii, așa încât, din 
această perspectivă, un ateu convins are aceleași drepturi ca oricare alt cetățean. 

Se observă, în orice caz, că ne aflăm foarte departe de modelul francez 
traditional si mai aproape de concepțiile britanică sau americană, precum si 
de un proces care s-a desfășurat, recent, în Franța. Ne referim la afacerea 
„vălului islamic“ într-o instituţie de învățământ din regiunea pariziană. Am 
asistat, cu acest prilej, la o polemică între două concepţii asupra laicitätii. 
Concepţia pluralistă a doamnei Mitterrand: tinerele fete se pot îmbrăca potrivit 
propriei tradiţii, cu condiţia să nu fie provocatoare. Mai exista și o concepție 
unitară, aceea a vechii gărzi: absența oricăror semne exterioare, neutralitate, 
ba chiar uniformizare. De o parte, dreptul la diferență, de alta, cerința integrării. 

Este limpede că, în India, laicitatea se întemeiază în mod expres pe plu- 
ralism: nu numai că sunt tolerate însemnele apartenenţei cultuale și culturale, 
dar nici nu se cere afișarea lor pentru a servi la identificarea acestei apartenente. 
Problema ridicată de vălul islamic nici măcar nu se pune în Marea Britanie, 
unde există totuși un aflux de indieni musulmani, hinduisti etc., iar pe teritoriul 
indian existența unei asemenea probleme este de neconceput. Pentru același 
motiv — pe lângă faptul că evreii (prezenţi pe coasta de vest) sunt prea putin 
numeroși —, mentalitatea indiană nu este ispititä de antisemitism: convietuirea 
comunităţilor juxtapuse este un lucru firesc. Acest patchwork cultural este o 
regulă. Fiecare are dreptul să fie el însuși și să se afirme ca atare, cu condiția 
să-i respecte pe ceilalți. 


JAINISMUL 
de Michel Hulin 


Alături de ortodoxia brahmanică și de sectele hinduiste, trebuie să i se acorde 
un loc jainismului. Numită astfel după întemeietorul său, Jina sau , Triumfätorul 
(asupra lumii)“, această religie a apărut în India de cel putin douăzeci și cinci 
de secole. Jina, numit și Mahävära sau „Marele erou“, a trăit aproximativ între 
540 şi 470 î.Hr., fiind deci contemporan cu Buddha, cu a cărui „traiectorie“ 
prezintă uimitoare asemănări. Ca și Buddha, Jina era originar dintr-o familie 
princiară din nord-estul Indiei; se căsătorește, trăiește în lux și plăceri până în 
jurul vârstei de treizeci de ani, pentru ca apoi să se rupă de lume și să devină 
un cerșetor religios pribeag. După îndelungate peregrinări si cu prețul a uriașe 
eforturi ascetice, el obține iluminarea și își consacră ultimii patruzeci de ani ai 
vieţii predicându-și doctrina și punând bazele unei biserici organizate. Ca și 
Buddha, a ținut predici în Bihar, și anume în regiunea cuprinsă între cursul 
inferior al Gangelui și primele piscuri ale munţilor Himalaya. Curios este faptul 
că cei doi maeștri nu s-au întâlnit, pare-se, niciodată. 

Oricum, spre deosebire de Buddha, Jina nu a făcut decât să preia, să dez- 
volte și să sintetizeze o învățătură cunoscută deja cu mult timp înaintea lui. 
Tradiţia jainistä îl înfățișează, de fapt, ca pe ultimul dintr-un șir de douăzeci 
si patru de #rthamkara sau „făcători de vaduri pentru ca alții să poată trece 
apa“. Dacă despre activitatea primilor douăzeci și doi se crede că s-a desfășurat 
în perioade îndepărtate ce tin de timpurile mitice, cel de-al douăzeci și treilea, 
Päréva, pare să fi fost un personaj istoric care a trăit cu aproximativ două secole 
şi jumătate înaintea lui Jina însuși. Fundamentele doctrinei sunt consemnate 
într-o colecţie de texte sacre (Canonul jaina), scrise în ardhamăgadhi, o variantă 
medie a limbii indiene vechi, și socotite a fi transcrierea directă a învățăturii 
oralea lui Jina. De fapt, formarea acestui corpus se întinde pe durata mai multor 
secole, după dispariţia lui Jina, și a generat diferite polemici de-a lungul unei 
succesiuni de concilii. Astfel, în anul 79 d.Hr. se produce o schismă, aparent 
definitivă, între anumiţi jainisti, stabiliți în sud (la Mysore, cu precădere) si 
restul comunității. Primii, care se consideră mai atașați de rigorismul tradiției 
originare, şi-au luat numele de Digambara sau „cei îmbrăcaţi cu cerul“, deoarece 

au acceptat principiul ilustrat de Jina însuși, dar neimpus de el, după care 
renunţarea totală, garanție a mântuirii, implică, în privinţa călugărilor, goli- 
ciunea totală. Cei din urmă și-au ales numele de Svetämbara („cei îmbrăcaţi 
în alb“). Digambara contestă autenticitatea Canonului și preferă să-l înlocuiască 
prin autoritatea unor „patriarhi“ din India meridională. În realitate, învățătura 
acestora din urmă, inspirată în mare măsură de Canon, nu se deosebește de 
acesta decât în privinţa unor amănunte nesemnificative, cea mai însemnată 
diferență fiind, poate, aceea că Digambara consideră șansele de eliberare a 
femeilor condiţionate de încarnarea preliminară a acestora în bărbaţi. 

În zilele noastre, jainismul este practicat mai ales în vestul și nord-vestul 
Indiei (Rajasthan, Gujrat, Maharashastra), ca și în câteva nuclee răspândite în 
Bengal și în Mysore. El numără aproximativ patru milioane de credincioşi, 
dintre care Svetämbara formează o majoritate zdrobitoare (chiar și pentru 
Digambara, goliciunea ascetilor a devenit, în public cel putin, un lucru excep- 
tional). Fiecare dintre cele două mari ramuri ale jainismului conține mai multe 
secte apărute în diferite momente ale istoriei. Acestea se deosebesc între ele prin 
reprezentări diferite ale raportului dintre călugări si laici, prin numărul si identi- 
tatea textelor recunoscute drept canonice, prin acceptarea sau respingerea unui 
anumit cult închinat imaginilor lui Jina (si ale altor Tzrthamkara) în temple etc. 

Ca şi budismul, doctrina jaina a apărut ca o reacție împotriva ritualismului 
brahmanic și împotriva atribuirii unor semnificații religioase instituţiei castelor. 
La fel ca budismul, ea se înfăţişează drept ateism, neacceptând existenţa vreunui 
Dumnezeu suprem, creator si însufletitor al Universului; în schimb, jainismul 
afirmă substantialitatea sufletului (tman) şi merge până la a socoti întregul 
Univers — chiar plante, minerale și elemente naturale, ca aerul și apa — însuflețit 
şi înzestrat cu sensibilitate. În fine, jainismul se înfățișează, mai limpede decât 
budismul, ca o religie a ascetilor centrată în primul rând pe căutarea eliberării. 
Noţiunea de karman ocupă, în doctrina jainistă, un loc important: ieșirea din 
cercul renasterilor este condiţionată, întâi de toate, de eliminarea karman-ului 
si de intervenţia vreunei bunävointe divine. Închipuindu-și sufletul drept ceva 
ce se întinde în spaţiu, în ciuda esenței sale spirituale, jainismul vede în karman 
o formă de materie subtilă care, asemenea unui fel de funingine, se infiltrează 
în suflet, dă naştere conflictelor, obscuritätii, dependenței faţă de un corp si 
de o condiţie de existență determinată. Sensul vieţii religioase constă deci în 
extirparea violentă (xirjarä) a karman-ului deja consumat, pe de o parte, și, 
pe de altă parte, în împiedicarea (samvara) intruziunii oricărui alt karman. 

Or, cauzele principale ale unei asemenea intruziuni sunt patimile, opiniile 
eronate, atașamentul și acțiunea însăși, în registrul impur, umbrită de pasivitate. 
Fiecare dintre aceste izvoare ale supunerii va trebui depistat și combătut cu 
metode potrivite. De altfel — si aceasta este o trăsătură specifică —, jainismul 
acceptă posibilitatea, ba chiar necesitatea, unei expulzări violente a karman-ului 

deja consumat, care nu şi-a făcut încă simţite consecințele, sub forma suferinței 
în viața prezentă sau a unor reîncarnări pline de ostilitate. În concepția majo- 
ritätii doctrinelor indiene, karman care este deja acumulat nu poate fi îndepărtat 
decât prin manifestarea consecințelor, fericite sau nefericite, ale faptelor să- 
vârsite: în limbaj traditional, prin „coacerea“ (vipäka) fructelor lor. Dar, după 
doctrina jaina, pârguirea anticipată a acestor fructe este posibilă mulțumită mai 
ales unei aspre asceze fizice sau tapas, tot așa cum putem grăbi coacerea fructelor 
de mango prin expunerea lor la o căldură puternică. 

Această dublă strădanie de oprire a influxurilor karmice și de eliminare a 
karman-ului deja asimilat se îndeplinește cel mai bine în condiţiile vieţii mona- 
hale. Pentru a împiedica infiltrarea noului karman, călugărul va practica tripla 
„supraveghere“ (gupti) a activităţilor sale mentale, verbale si corporale. Va res- 
pecta cu scrupulozitate viața, chiar si pe cea a ființelor celor mai umile. Va 
practica, la nivelul cel mai înalt, cele zece virtuți: răbdare, umilinţă, dreptate, 
puritate, sinceritate, stăpânire de sine, severitate, abstinentä, säräcie si supunere. 
Se va dărui, fără odihnă, meditatiei asupra caducitätii universale, asupra singu- 
rătății omului si a diferenței de esență dintre suflet și corp, asupra condiţiilor 
apariției si respingerii lui karman etc. În fine, călugărul va îndura cele douăzeci 
şi două de „neplăceri“, printre care foamea, setea, frigul, căldura, ciupiturile 
insectelor, seductia feminină, ocările, dezamăgirea de a nu primi nimic atunci 
când cere pomană etc. 

Asceza ca atare, având drept scop extirparea karman-ului prezent deja în 
suflet, se subimparte în asceză externă și internă. Asceza externă se referă la 
posturi cu o durată și o intensitate variabile. Ea culminează cu sinuciderea prin 
înfometare (sam/ekhanâ), la care au acces, cu permisiunea superiorului lor, 
unii călugări deosebit de spiritualizati. Ea include și unele poziţii obositoare 
ale corpului menținute de bunăvoie. Asceza internă conţine, cu precădere, 
mărturisirea voluntară a greselilor în fața superiorului comunității și executarea 
pedepsei aplicate, îndeplinirea serviciului divin pentru întreaga comunitate, 
studierea legii jaina, antrenament în concentrarea mentală (4/y4n2). 

Intrarea în comunitatea monahală este posibilă, în cazul Svetämbara cel 
puţin, pentru copiii de ambe sexe începând cu vârsta de șapte ani și jumătate, 
dar, în general, ea are loc la o vârstă mai târzie. Novicele, care și-a abandonat 
înainte tot ce-i aparținea, este pus sub autoritatea unui maestru spiritual. În 
timpul „hirotonisirii“ sale (diksä), acesta își rade părul de pe cap și pronunță 
cele cinci jurăminte capitale: să nu vatăme fiinţele vii (principiul ahimsä sau 
principiul nonviolentei)!; să ocolească minciuna; să nu-și însușească ceea ce nu 


1. Nici o tradiţie religioasă nu a împins atât de departe precum jainismul principiul 
respectului necondiţionat arătat vieţii. Chiar și în zilele noastre, deseori, îi putem observa 
pe unii călugări purtând un fel de mască chirurgicală pentru a nu inspira din neatentie 

i-a fost dat; să nu încalce castitatea; să nu se atașeze de posesiunile materiale. 
Călugării jaina, organizaţi în comunități ierarhizate, sunt călugări itineranti, cu 
excepția perioadei musonului. Existenţa lor materială este asigurată de gene- 
rozitatea credincioșilor laici, cărora, în schimb, ei le predică doctrina jaina și 
cărora, în general, le oferă asistență spirituală. 

Viaţa religioasă a laicilor este considerată, în mod ideal, o pregătire în vederea 
îmbrăţișării, într-o existenţă viitoare, dar chiar și în cea prezentă, a condiției de 
călugăr, garantie „firească“ a accesului la eliberare. Astfel, laicii pronunță cele 
cinci jurăminte „minore“, care reprezintă o adaptare a celor cinci jurăminte 
monahale la condiţiile vieții de familie si la practicarea unei meserii în societate. 
Este cazul, mai ales, al celui de-al treilea și al celui de-al patrulea jurământ. În 
privinţa acestuia din urmă, nu atât acumularea (cinstită) a bogăției este respinsă, 
cât tezaurizarea ei sau risipa prin cheltuieli impresionante cu caracter privat. În 
schimb, întrebuintarea ei în scopuri religioase (construirea de temple, de spitale, 
donații si diverse așezăminte) este încurajată din plin. De altfel, jurämintele 
laicilor sunt completate de numeroase reguli de comportament care le restrâng 
libertatea de mișcare și le prescriu diferite tipuri de post sau meditaţie, precum 
şi unele activităţi caritabile. Pentru o elită a laicilor este prevăzută chiar o 
intensificare treptată a acestor reguli așa încât, la limită, viaţa lor să se transforme 
într-o „asceză în lume“ care poate rivaliza cu cea a călugărilor. 

Cultul constă în predici, în pelerinaje la locurile consacrate de prezența 
unor Jina, în vremuri îndepărtate, și unde au fost ridicate sanctuare, impre- 
sionante adesea (Girnar, Mont-Abu etc.). El mai conţine și imne de laudă, iar 
la sectele zise „idolatre“, omagii închinate statuilor Jina, sub forma jertfelor de 
flori, orez etc., în maniera hinduistă a p4j4. Totuşi, Jina nu sunt venerati ca 
persoane individuale — statuile nu încearcă să le dea trăsături individuale —, ci 
numai în calitatea lor de modele sufletești care au învins condiția umană și au 
obținut eliberarea. Aceasta din urmă, ca în întreg universul indian, reprezintă 
scopul suprem, urmărit de toți, pe o durată mai lungă sau mai scurtă. În 
concepția jainistă, sufletele, din momentul în care s-au purificat în totalitate 
de karman și şi-au redobândit atotcunoasterea și puritatea initiale, urcă 
literalmente în vârful universului, asemenea baloanelor, pentru a se bucura 
aici de o fericire nestirbitä, în eternitate. 

În definitiv, ceea ce a permis ca jainismul să reziste până în zilele noastre 
este caracterul extrem de unit, de solidar, al acestei comunități. Îngrijindu-se 


insecte sau folosind o măturică din pene de păun ca să-și deschidă calea, pentru a nu strivi 
în mers vreun viermisor. Dar si laicii preţuiesc acest principiu, după cum o dovedesc vege- 
tarianismul strict si prezenţa, aproape peste tot în regiunile jaina, a spitalelor sau a „caselor 
de odihnă“ pentru animale. Faimoasa nonviolentä a lui Gandhi nu poate fi bine înțeleasă 
decât ţinându-se seama de profunda influență a eticii jaina practicate în mediul său natal. 

prea puţin — spre deosebire de budism — de răspândirea în exterior, ea a contat 
pe simbioza dintre călugări și laici. Faptul că aceștia din urmă sunt în mod 
expres încurajați să devină la rândul lor, cu întreaga măsură a posibilităţilor, 
adevăraţi ,asceti în lume“ a făcut ca distanţa dintre cei doi poli ai comunității 
să fie întotdeauna — se pare — mai mică decât în cazul budismului. De asemenea, 
acceptarea necondiționată a principiului nonviolentei i-a condus pe credincioșii 
jaina să abandoneze îndeletnicirile agricole, serviciile în cadrul armatei și să se 
îndrepte spre profesiuni urbane ca, de pildă, comerțul de lux (producerea bi- 
juteriilor), administraţie, bănci etc. Din punct de vedere sociologic deci, ei se 
găsesc mai aproape de spiritul castei vaifya din hinduism. Pe de altă parte, 
severitatea generală a doctrinei, puritanismul și conservatorismul său, alături 
de o anumită endogamie de fapt au dus la o veritabilă concentrare de bogății 
în sânul comunității, la o înlesnire a studiului și la o acumulare a cunoașterii. 
De aceea, în ciuda slabei lor ponderi demografice, credincioșii jainisti au, în 
India contemporană, un însemnat rol economic, social și intelectual. Totodată, 
specificitatea lor îi situează „aparte“ atât în conștiința hinduistă, cât și printre 
musulmani, ceea ce le permite să ocolească implicarea profundă în actualele 
conflicte intercomunitare. 


RELIGIA SIKH 
de Lakshmi Kapani 


Întâi de toate, să îndepărtăm unele prejudecăți. Religia sik} sau ceea ce s-a 
numit astfel nu este, propriu-zis, produsul unui sincretism între hinduism și 
islam. Originea sa este, în realitate, mult mai complexă. Fa nu este o sectă 
desprinsă din hinduism. Ceea ce sikh-sii numesc „doctrina lui Guru“ (gwrmat), 
şi anume „Calea arătată de Guru Nānak“ (Nänak-Panth sau Sikh-Panth, 
„Calea discipolilor“), prezintă propria originalitate si specificitate. Pentru noi, 
acesta este un fenomen sui-generis. 

Care este moștenirea sa culturală și religioasă? Guru Nânak (1469-1539) a 
preluat din hinduism doctrina privitoare la sädhu ca Nämdev, Kabir, Ravidas. 
Aceştia erau persoane înflăcărate de o religiozitate deosebită, care rătăceau 
dintr-un loc într-altul, poeți si mistici, de proveniență vaisnavitä; dragostea sau 
devotiunea înflăcărată (bhakti) pentru (Dumnezeul) suprem, Unul „lipsit de 
orice calitate“ (nirguna) era, pentru ei, calea directă spre eliberare (noksa, mukti). 
Nänak a fost influențat si de curentul śivait al Näth sau yoghinii vremii. În ceea 
ce priveşte latura musulmană, Guru Nânak s-a inspirat din tradiția mistică a 
maeștrilor sufi sau pir. Dacă ţinem seama de criticile lui Nänak, de hinduism și 
de islam, este mai prudent să nu pomenim de „sincretism “. Păstrând tot ce aveau 
mai bun aceste două religii, el a respins ce i se părea a fi dăunător armoniei uni- 
versale si a adăugat ceea ce purta în suflet. Fără a intenționa să împace cele două 
tabere, Guru Nänak a contribuit, mulțumită iubirii sale nepărtinitoare pentru 
toți, ca si atasamentului său sincer față de ambele religii, la reconcilierea acestora. 

O a doua observaţie: toți si/-șii sunt punjabi, dar nu toți punjabii sunt 
sikb-si. Există punjabi hinduisti si punjabi care, de-a lungul vremii, s-au 
convertit la islam. 


CE ESTE UN SIKH? 


Să pornim de la o definiție ortodoxă și normativä a identității religioase sikr 


Un sikh este o persoană care crede în Dumnezeu (4käl Purakh, „Eternul“), în cei 


zece guru (de la Guru Nänak la Guru Gobind Singh), în Sri Guru Granth Sähib (Nobila 

Carte), în celelalte scrieri ale celor zece guru, ca și în învăţăturile lor, în ceremonia 
initiaticä Khălasă, creată de cel de-al zecelea guru, si care nu crede în vreun alt sistem 


doctrinar religios (Sikh Rahit Maryädä\). 


Cuvântul punjabi sikh (sanscrită: sisya; pali: sekha) înseamnă „discipol“, 
„elev“. El îi desemnează pe discipolii fondatorului, Guru Nänak, ca și pe aceia 
ai celor nouă succesori spirituali pe care i-a avut acesta. ,Sikh-ismul“, termen 
întrebuințat de englezi odată cu începutul secolului XX, reprezintă deci 
totalitatea practicilor si doctrinelor profesate de cei zece guru sikh. După 
moartea celui de-al zecelea guru, Adi Granth (Cartea Începutului, Prima Carte), 
numită si Guru Granth Sähib (Nobila Carte), ţine loc de Guru etern, de 
îndrumător spiritual unic; aceasta a fost hotărârea celui de-al zecelea guru, 
Guru Gobind Singh (1666/1678-1708). Să subliniem că, în credința sikh, 
termenul guru nu se aplică decât în cazul celor zece guru și al Cărţii Sfinte. 
Această Carte Sfântă este o culegere de „cuvinte ale înțelepților (gurbäni)", în 
limba punjabi, în alfabetul gwrtmukhi (care iese „din gura înteleptului). 
Întrebuintarea mijloacelor muzicale (raga), a metricii (mäträ), a plăcerilor sau 
sentimentelor estetice (rasa) exprimate în timpul recitării textului și al cântă- 
rilor face din Adi Granth un poem religios remarcabil, destinat celebrării Nu- 
melui divin. În fiecare locuinţă se poate găsi un exemplar, ca si în fiecare templu 
(templul sikh se numește gurdvärä, „Poartă a înțeleptului“, anglicizat în 
gurdwara). Mai există si alte scrieri sfinte, dintre care Dasam Granth (Cartea 
celui de-al zecelea guru), ca şi scrierile lui Bhä („Fratele“) Gurdäs și ale lui Bhāī 
Nand Lai. Credincioșii a căror înflăcărare devotionalä este deosebit de adâncă 
se consacră de bunăvoie lecturii fără de întrerupere (zkhand-paäth) a scrierii Guru 
Granth Sähib, care conţine 1 430 de pagini (aproximativ 48 de ore de lectură). 

Pentru a continua analiza identității sk, fără a sări peste etape, ne vom 
ocupa mai târziu de ceremonia iniţiatică Khälasä („Comunitatea celor puri“, 
termen punjabi derivat din persanul khalis „pur“). 


VIAŢA ȘI ÎNVĂŢĂTURA LUI GURU NÂNAK 


Nânak s-a născut într-o familie hindusă din Punjab care aparținea castei 
negustorești Khatri. Ca și în cazul vieţii lui Buddha, hagiografii au simţit nevoia 
să adauge evenimentelor reale din viața lui Nânak fapte uluitoare, legende și 
miracole. Astfel, „Povestirile sau mărturiile despre naștere“, Janamsäkhi, scrise 
la cincizeci de ani după moartea sa, relatează că Nânak manifesta, încă din 


1. Cf Michel Delahoutre, Les Sikhs, Paris, Brepols, 1989, p. 94, și W.H. McLeod, The 
Sikhs. History, Religion, and Society, New York, Columbia University Press, 1989, p. 60. 

tinereţe, un temperament liniștit și contemplativ, iubind rugăciunea și neavând 
nici o înclinaţie către vreo meserie. El prefera să aibă mereu companie, hinduisti 
şi musulmani, pentru a cânta laolaltă cu ei laude Domnului. Îndrăgit de toți 
şi îndrăgindu-i la rândul său, dovedea o simpatie sinceră pentru săraci și pen- 
tru paria. Retrăgându-se din viața mondenă, el se dedica de bunăvoie lecturii 
scrierilor ineleptilor si misticilor, atât hinduisti, cât și musulmani. El însuşi 
avea înclinații poetice si mistice. Între altele, experienţa pe care a avut-o la 
Sultanpur l-a marcat definitiv: a dispărut, se spune, într-un râu, timp de trei 
zile şi trei nopţi. După această întâmplare, avea să repete, neîncetat, această 
frază: „Nu există hinduisti. Nu există musulmani“ (Purätan Janam-säkhi)’. 
Apoi, la vârsta de douăzeci si şapte de ani, abandonează viața de cap al familiei. 
Însotit de discipolul său musulman, un muzicant pe nume Mardană, Guru 
Nânak a călătorit în cele patru colțuri ale Indiei și chiar dincolo de graniţele 
ei, întâlnindu-se si cu alți maeștri spirituali. Nu era un „ascet“ (sańnyāsin) în 
felul ascetilor hinduisti, jaina sau budiști, deși purta straiele unui #dgsi — ascet 
cerșetor — în peregrinările sale propovăduitoare. 

Pentru Guru Nânak, Dumnezeu este unic și impersonal; el îl denumea prin 
termenul de Akâ/ Purakh („Omul atemporal“, „Fiinţă supremă nesupusă tim- 
pului“, „Principiu absolut etern“). Mai târziu, s;//-șii vor întrebuința termenul 
Vähigurü („Glorie înțeleptului“) pentru a denumi acest Unu atemporal. Numai 
odată cu cel de-al zecelea guru, Akäl Purakh va dobândi o conotaţie războinică 
si justitiarä, luând numele de Szrab Loh, „Oțelitul“, simbolizând sabia. 

Akäl Purakh este Principiul etern, transcendent si imanent, impersonal și 
personal, totodată. Este „fără calități“ (nirguna), dar, de asemenea, Dumnezeu 
„înzestrat cu calități“ (saguna). Nu este nici o contradicţie aici. Din necesități 
creatoare si pentru nașterea ființelor, Nonmanifestatul a devenit (Dumnezeu) 
Manifestat. Să precizăm că prin termenul saguna Guru Nânak nu înțelege un 
Dumnezeu (/svara) gândit ca ,Fiintä-Constiintä-Fericire“ (Sat-Cit-Ananda). 
El nu crede nici în teoria hinduistă a „întrupărilor“ sau „pogorârilor“ divine 
(avatära). Pentru el nu există decât o unică Realitate absolută, numele său 
fiind Adevăr (Satinäm). Divinul se lasă auzit, se arată în calitate de Nume (nām), 
Cuvânt originar, Sunet fundamental (fabad), în calitate de „Voce“ a lui Guru. 
La fel, Zk-om-kär (literal, Unu, monosilabă: om; 1, silabă: om) este primul 
cuvânt din Adi Granath. 

Omul cu vederea limpede si cu sufletul curat aude acest Sunet cu o rezo- 
nantä infinită. Aceasta presupune supremaţia reculegerii si a experienţei 
interioare. Dragostea față de Dumnezeu sau devotiunea înflăcărată (bhakti) 
constă deci în aceste practici zilnice: „chemarea permanentă a Numelui“ (näm 
simaran) şi „repetarea murmuratä a Numelui“ (nam japam). Numele este acela 


2. Bhāī Vir Singh, 1948, 17-19, citat de M. Delahoutre, op. cit., p. 49. 

care îl salvează pe credincios din circuitul infernal al nașterilor și morţilor, 
samsära. Riturile exterioare — sacrificiile si pelerinajele sau chiar renunțarea ca 
atare — nu duc departe. Religia sik} a simplificat, prin urmare, riturile, păstrând 
doar un minimum necesar: alegerea unui nume, inițierea, căsătoria, funeraliile. 
Totuși, si&/-şii participă si la viața religioasă colectivă „alături de cei buni“ 
(satsang), în „adunarea celor drepți“ (sangat). Într-adevăr, dragostea faţă de 
Dumnezeu merge mână în mână cu dragostea pentru semeni. Numai depă- 
sind sensul încremenit pe care îl dăm cuvintelor „eu“ și „al meu“ (hawmai), 
îndepărtând egoismul și orgoliul, omul își poate vedea dorințele îndeplinite. 
După învățătura întemeietorului și a succesorilor săi, amintirea permanentă 
a Numelui divin (näm simaran, nām japam), supunerea în faţa Vointei divine 
(hukm, hukam), respectarea ordinii impuse de Dumnezeu sunt singurele 
mijloace care le permit credincioșilor să-și distrugă propriul aumai. De 
unde rezultă prescriptia: 


La ceasul ales al zorilor, 


Meditează la măreția Numelui adevărat. 


Asa se explică însemnătatea acordată cântărilor devotionale recitate în 
comun (krtan), cu acompaniament muzical, în gurdvära. Pe vremea lui Guru 
Nânak, adunările discipolilor și credincioșilor se ţineau în dharam-salä, templul 
sikh neexistând încă. 

Guru Nânak le propunea discipolilor săi noi valori etice. Respingând 
ritualismul si filozofia pur intelectualistă, el a întemeiat sistemul lañgar 
(„bucătărie“ sau „sală a comunităţii). Le-a impus discipolilor săi servirea în 
comun a mesei, aceasta părându-i-se cea mai bună metodă pentru ștergerea 
compartimentărilor datorate castelor, a ierarhiei dintre pur și impur și pentru 
accentuarea valorii etice fundamentale, egalitatea. Aceasta era o critică la adresa 
teoriei brahmanice a varnäframadharma, si anume a îndatoririlor socio-reli- 
gioase ale fiecăruia, ca membru al unei anumite caste, în timpul celor patru 
stadii ale vieţii. 

Lañgar, întemeiat de Guru Nânak, este practicat și astăzi, legat de fiecare 
gurdvärä, şi serveşte mai ales la prepararea hranei sfintite, numită karGh prasäd: 
o mâncare pe bază de făină, zahăr și unt degresat. În principiu, toți cei care 
participă la ceremonia religioasă primesc, fără deosebire de castă, rang sau 
credinţă religioasă, această hrană sfântă. Din păcate, problema asa-numitilor 
chüdra nu este încă rezolvată: traditionalistii îi consideră „impuri“ sau „de 
neatins“, și aceasta deoarece atribuţiile acestor oameni privesc curățarea latri- 
nelor, adunatul gunoiului etc. Egalitatea și masa în comun sunt departe de a 
fi sută la sută asigurate! 


3. Japji, stanta 4, Adi Granth, 2, citat de M. Delahoutre, op. cit., p. 132. 

CEI NOUĂ SUCCESORI 


După moartea întemeietorului, fiecare guru și-a adus propria contribuţie 
la formarea si întărirea comunității sikh. 

Graţie activităţii lui Guru Angad (1504/1539-1552), limba punjabi a 
fost înzestrată cu alfabetul gurmukhi. 

Guru Amar Dăs (1479/1552-1574) a pus accentul pe lămurirea si pe parti- 
cularitätile credinței sik/. Pentru a o deosebi de hinduism, el cerea încetarea 
practicii sat; (sacrificiul văduvelor). Pentru a o deosebi de islamism, abandonarea 
vălului femeilor (purdäh). El a hotărât, de asemenea, douăzeci și două de locuri 
destinate predicilor. Pe lângă aceste intervenţii de natură socio-religioasă, a 
simplificat si riturile de trecere: alegerea numelui, iniţierea, căsătoria și funeraliile. 

Guru Räm Däs (1534/1574-1581) a ales si cumpărat un loc pentru a săpa 
aici un lac, „lacul sau bazinul cu Nectar“ (Amrit-sar), care trebuia să dea nu- 
mele său capitalei s’kh bine-cunoscute a Punjabului („ţara celor cinci râuri“). 

Guru Arjun (1563/1581-1606) a construit în 1589, la Amritsar, în mijlocul 
lacului, primul templu sikh, Harmandir („templul lui Hari“: Visnu), numit și 
Darbăr Säbib („curtea Domnului“), celebru astăzi sub numele de „Templul de 
aur“. Guru Arjun a compilat Guru Granth Sähib („Nobila Carte“) si a adus-o 
la Harmandir. În această perioadă, întărirea organizării comunității sikh i-a 
înspăimântat pe împărații mongoli. Nänak-Panth devine un izvor de suspiciune 
pentru mongolii care îl închid pe Guru Arjun. Acesta moare torturat de 
împăratul Jehangir. Este primul martir sikh. Pe motivul ostilitätii dovedite de 
împărații mongoli față de credința sikh, Guru Arjun și-a sfătuit fiul si succesorul 
să poarte arme pentru a înfrunta tirania si nedreptatea dușmanului. 

De atunci, cel de-al șaselea guru, Hargobind (1595/1606-1645) a adăugat 
o a doua sabie celei pe care o purtau deja cei cinci guru anteriori. Astfel s-a 
născut tradiția militantă sikh, numită miri-piri, care combină autoritatea 
spirituală (péri) cu autoritatea vremelnică (mri), simbolizată de portul celor 
două săbii. Pentru ca pacea (shänti) şi dreptatea să domnească, trebuie să 
dovedesti o pioasă devoțiune (bhakti) — comportament fundamental —, dar și 
să recurgi la forța armată, la putere (shakti). Astfel, idealul sik} devine acela al 
unui sant-sipähi (literal, „cuvios si soldat“, sfânt si războinic). Nu pentru că 
sikh-si ar fi mai violenti decât alții, ci pentru că, vai!, violenta naște violență. 
Lupta pentru ca ordinea și dreptatea — dha-ram-yudh — să domneasă este o 
parte integrantă din istoria omenirii. Din acest unghi trebuie să privim și să 
înţelegem felul în care skh-sii traditionalisti au perceput întâmplările violente 
politico-religioase din iunie 1984. Pentru ei, Jarnail Singh Bhindranwale era 
un sant-si pāhi înfruntând puterea centrală unită, așa cum făcuse și Guru Arjun 
în fața mongolilor. Din punctul lor de vedere, el nu era un fundamentalist, 
un extremist sau un terorist, așa cum l-au înfățișat mediile de informare. 

Cel de-al șaptelea, Guru Har Rai (1630/1644-1661), cu un temperament 
mai degrabă paşnic, contemplativ si devotional, se interesa putin de aspectul 
politic al religiei. 

Cel de-al optulea, Guru Har Krishan, fiul lui Har Rai, a trăit puţin 
(1565/1661-1664). 

Guru Tegh Bahädur (1622/1664-1676), al nouălea, a predicat doctrina 
predecesorilor săi cu o înflăcărare înnoitoare. Era perioada domniei împăratului 
despot mongol Aurangzeb. Prin urmare, existau mari tensiuni religioase. 
Refuzând convertirea la islamism, pe care i-o ceruse împăratul, Guru Tegh 
Bahädur a fost executat din ordinul celui dintâi. 

Odată cu cel de-al zecelea, Guru Gobind Singh (1666/1676-1708), credința 
sikh se afirmă cu întreaga-i forță. Religia și politica devin de nedespärtit. Acest 
guru a creat ordinul militar și războinic al Khälasä („Puri“) şi a instaurat un rit 
inițiatic foarte diferit de iniţierea brahmanică sau hinduistă, ritul amrit („nectar“, 
„ambrozie“), numit si khände de pähul (rit inițiatic săvârşit cu vârful sabiei, 
sword baptism). Termenul amrit se aplică ceremoniei înseși, dar denumește, 
întâi de toate, apa îndulcită cu zahăr, agitată cu o sabie cu două tăișuri, apă din 
care trebuie să bea atât novicele, cât și participanţii. Literatura religioasă redă 
în detaliu iniţierea săvârșită de însuși Guru Gobind Singh asupra primilor cinci 
discipoli, în emotionanta povestire a celor „Cinci Prea-lubiţi“, Pañj-Piäre. 


RITUALUL INITIATIC 


Acela (sau aceea) care urmează să fie inițiat(ă) astfel se numește amrit-dhari 
(„purtător de nectar“): primind æwrit, el devine iniţiat în Khälasa. Acest inițiat 
se deosebește de sahajdhäri (sahaj: „spontan“, „uşor“, „care ține de ușurință”). 
Termenul îl denumește pe oricare sikh care crede în învățătura celor zece guru, 
care venerează Guru Granth Sähib, Dasam Granth etc., dar care nu a fost iniţiat 
prin ritul amrit. Amritdhäri — ei sau ele — mai sunt denumiți si prin termenul 
Keshdhäri („cu plete netăiate“). La iniţierea Khälasä au dreptul ambele sexe, iar 
regula netăierii părului privește pe orice bărbat sau femeie care aparține ordinului 
Khâlasă. Prin contrast cu aceștia, skh-sii care își taie părul și îşi rad barba sunt 
consideraţi de către tradiționaliști „decăzuţi“ (parif); ei mai sunt denumiți mon. 


CEI CINCI K 


În prelungirea directă a ritului inițiatic, Guru Gobind Singh le-a cerut dis- 
cipolilor săi khälasä, bărbaţi si femei, să poarte obligatoriu cei cinci 4 (panj kakke: 
cele cinci însemne vizibile sau cele cinci simboluri ale căror nume încep cu 

litera £): 1) kesh: plete netăiate (si barba nerasă pentru bărbaţi); 2) kańghā 
pieptene (care trebuie purtat în părul făcut coc); 3) kara: brățară de oţel; 
4) kacchă: pantaloni scurți (purtați pe sub haine); 5) kir-pâr: pumnal. Bărbaţii 
își leagă părul în coc cu ajutorul unui turban alb sau colorat, iar femeile, cu o 
eșarfă lungă. Khälasä nu trebuie să se despartă niciodată de pumnal. De altfel, 
portul lui este autorizat de Constituţia indiană. Odată cu Guru Gobind Singh, 
titlul de leu (singh) este conferit bărbaţilor acestui ordin, iar femeilor, titlul de 
kaur („prințesă“). Un alt termen bine-cunoscut este sardar, „şef“, „comandant“. 

O asemenea organizaţie războinică a trezit o mare neliniște printre șefii 
munteni, ca și printre hinduistii din Punjab. Împăratul mongol și-a trimis 
armata să-i sprijine, ceea ce a dat naștere unor lupte sângeroase. De asemenea, 
Guru Gobind Singh a hotărât ca, după moartea sa, si4/-șii să nu aibă decât 
un singur îndrumător, pe unicul Guru Etern, și anume Guru Granath Sähib 
(fără să nesocotească totuși Dasam Granath, o culegere a propriilor sale texte). 

Istoria deci ne permite să înțelegem cum o mișcare atât de pașnică la 
început, ca aceea a lui Guru Nânak, s-a putut transforma, parțial, într-o 
mișcare violentă. Un prim motiv al acestei transformări a fost reacția împotriva 
persecuțiilor din partea mongolilor. Organizarea comunităţii sik}, așa cum o 
cunoaștem astăzi, s-a făcut în etape succesive. Elementele cele mai însemnate 
ale cristalizării credinței si&/ au fost construirea templului Har-mandir de către 
Guru Arjun, compilarea scrierii Guru Granth Sähib si aşezarea acestei Cărți 
Sfinte chiar în centrul templului. 


GURDVARA 


De la construirea primului templu si până în zilele noastre, locul de adunare 
si de rugăciune este gwrdvara. În afară de locuinţe, în acest spaţiu sacru se 
desfășoară viața religioasă a credincioșilor. Arhitectura unui gurdvārā posedă 
un stil mongol târziu influențat de stilul hinduist, fiind, în felul ei, unică; este 
însă lipsită de valori simbolice. Încă de la intrare, te uimesc frumuseţea şi 
curăţenia locului. Spre deosebire de un templu hinduist, în interior nu există 
nici o statuie a vreunei divinităţi, nici un idol, nici un obiect de cult. Ceea ce 
asigură sfintenia acestui spaţiu religios este, fără îndoială, prezenţa așa-numitei 
Adi Granth, Prima Carte (sau Guru Granth Säbib), venerată asemenea unei 
divinităţi. Templul nu are vreo orientare specială. Toate ușile fiind deschise, 
înăuntru se poate pătrunde sau ieși prin oricare parte. 

La Amritsar, în fiecare dimineață, Nobila Carte este adusă pe un fel de 
litieră de aur, în procesiune, în mijlocul cântărilor devoţionale ale credincioșilor, 


de la clădirea aflată în față, Akâ/ Takht („Tron al Celui Etern“), până la 

Templul de aur. În fiecare seară, la sfârșitul lecturii zilnice, Cartea Sfântă este 
închisă, apoi dusă cu mare alai înapoi la Akäl Takht, unde stă pe timpul nopții, 
acoperită cu o pânză. La Akäl Takht, în 1606, Guru Gobind Singh a fost în- 
vestit guru. Pe lângă această clădire, cea mai cunoscută, să mai notăm și alte 
construcții cu însemnătate religioasă sau „tronuri“ ale religiei sikh: Takht (sau 
Takaht) Sri Mandir Sähib, la Patna (Bihar); Takht Kesh Garh Sähib, la 
Anandpur Sähib (Punjab); Takht Sri Damdama Sähib, la Talwandi (Punjab); 
Takht Sachkhand Sâhib, la Nan-ded (Maharashtra). Riturile cele mai 
însemnate, ca inițierea, se desfășoară la Akäl Takht; tot aici, sik/-șii se adună 
pentru a lua hotărâri importante de natură politică sau religioasă. 

Vizitarea lăcașului gurdvärä, cu scopul de a se închina cărții Guru Granth 
Sähib, pentru a o asculta sau a o citi, reprezintă o parte esenţială a „regulii 
zilnice“ (nit-nem) a unui sikh, fie el bărbat sau femeie. Aici credinciosul găsește 
atmosfera cuvenită pentru a cânta laude Numelui, alături de cei buni (satsang), 
în prezența unei adunări religioase (szñga). Cântările religioase recitate în 
comun (kzrtan), acompaniate de muzică, înlesnesc, prin purificarea sufletului, 
accesul la Sunetul fundamental. Lectura Cărţii Sfinte este săvârșită, în fiecare 
zi, de către un preot, granthi, care agită fără încetare, în semn de respect, o 
apărătoare de muște. Pentru același motiv, credincioșii pătrund în gurdvārā 
cu capul acoperit, după ce s-au descältat și și-au spălat picioarele. Primul lor 
gest este acela de a se înclina dinaintea cărții Guru Granth Sähib, așezată în 
mijlocul marii sāli, pe un suport înălțat, o strană acoperită cu o țesătură fru- 
moasă. Cartea este susținută de perne. 

Partea esenţială a „regulii zilnice“ (nit-nem) rămâne rugăciunea, în desfă- 
surarea căreia se practică disciplina Numelui (näm simaran, nām japam). 
Aceasta, de trei ori pe zi: dimineaţa, în zori, seara, la apusul soarelui și noaptea, 
înainte de culcare. Ea poate fi individuală sau familială, dar și colectivă, într-un 
gurdvără. Cea mai folositoare este recitarea rugăciunii Japji (Adi Granth 1-8), 
scrisă de Guru Nânak. Această rugăciune se compune din treizeci și opt de 
stante, precedate de o precuvântare (mä/-mantra) și urmate de o stanță (shalok) 
care aparține lui Guru Añgad. În total, ea cuprinde patruzeci de părți versificate. 

Iată scurta prescripţie ce rezumă mesajul pe care guru îl adresează disci- 
polului în privinţa regulii zilnice: 


Îndeplineste-ti munca, împarte-i roadele, meditează asupra Numelui.‘ 


4. Citat de Denis Matringe, articolul „Les sikhs et le sikhisme“, în Grand Atlas des 
religions, p 89. Traducere ușor diferită a aceleiași formule: „Cine-și îndeplinește da- 
toria împarte (roadele) cu ceilalți și practică disciplina Numelui“ (M. Delahoutre, op. 
cit., p. 130). 

Valorile etice ale discipolilor sunt codificate în Sikh rahit maryädä, publicată 
în 1950, care recomandă solidaritatea și „slujirea“ (seva), înainte de toate. Sis- 
temul lañgar („bucătărie-sală de mese alăturată unui gurdvărā“), activ încă, si 
care se preocupă de prepararea și împărțirea „hranei sacre“ (karah prasäd) după 
rugăciune și cântări devotionale, asigură un moment binecuvântat în viața 
religioasă a sik/-șilor. Hrana, amestec de grâu, zahăr și unt topit, este pregătită 
într-un recipient mare, numit karâ/i, si împărțită tuturor participanţilor. 
Scopul sistemului lañgar si al hranei karah prasäd este acela de a întări 
comunitatea prin intermediul mesei servite în comun și al egalității care rezultă 
de aici. Este și un mijloc de a se acorda atenţie celor nevoiaşi. Religia sik} po- 
sedă, prin urmare, cele două dimensiuni, verticală și orizontală: slujirea lui 
Dumnezeu, slujirea semenilor, dragoste și solidaritate. 


SĂRBĂTORILE 


Sărbătorile religioase se desfășoară, cu precădere, în lăcașurile gurdvära. 
Unele au loc cu prilejul aniversärilor, în special cea a nașterii lui Guru Nänak 
(jumătatea lui noiembrie) și cea a lui Guru Gobind Singh (spre jumătatea lui 
iunie). Altele marchează evenimente însemnate ale religiei sikh, ca marea 
procesiune numită Holă Maholă (23 martie), care celebrează ritul amrit 
săvârşit asupra celor „Cinci Prea-lubiti“. Există și sărbători care celebrează 
instituirea ceremoniei Khälasä, Noul An (jumătatea lui aprilie), instalarea 
scripturii Guru Granth Sähib (1 septembrie) si, bineînţeles, comemorarea 
martiriului lui Guru Arjun (7 iunie), al lui Guru Tegh Bahädur (3 noiembrie) 


si al celor doi fii ai lui Guru Gobind Singh. 


RELIGIE ȘI POLITICĂ 


Minoritatea sik} din India a trebuit întotdeauna să se apere, fie împotriva 
mongolilor și a importantei minorități musulmane, fie împotriva comunității 
hinduiste. Pentru a proteja identitatea sikh, ca și pentru a restabili religia sikh 
în puritatea ei originară, si&/-şii au creat, mai întâi, Singh Sabhä („Adunarea 
leilor“), în 1873. Lucrări apologetice ca Ham Hindu Nahin, „Nu suntem 
hinduiști “, scrisă de Kahn Singh și publicată în 1898, exprimau această preo- 
cupare. Apoi, în 1920, a apărut și un partid politic, Akäli Dal (,Adepti ai 
Atemporalului“), opus grupării politice Congress Party, cu scopul de a asigura 
interesele politice ale populaţiei sikh, majoritară în Punjab. Cât priveşte locurile 
sfinte, SGPC (Shiromani Gurdwara Prabandhak Committee) este, actualmente, 
însărcinat cu preluarea controlului acestora. 

După împărțirea regiunii Punjab între India și Pakistan, în 1947, prăpastia 
şi dezbinarea dintre cele două populaţii, hinduistă și sikh, nu au încetat să 
crească. Confruntările violente au devenit ceva cotidian. Cu siguranță că 
această împărţire a fost o lovitură serioasă primită de punjabi, în general, și de 
sikh-si, în special. Deși majoritari în statul Punjab, un însemnat număr dintre 
aceștia din urmă s-au refugiat la Delhi, în Rajasthan etc. Alţii au emigrat în 
Marea Britanie, în Statele Unite, în Canada, în Germania și în Asia de Sud. 

Lumea occidentală este în deplină cunoștință de cauză în ceea ce privește 
problemas;k/ din 1984, anul asedierii Templului de aur de către armata indiană, 
apoi cu ocazia asasinatului comis asupra prim-ministrului, Indira Gandhi, de 
către propriile gărzi de corp, care erau s;k/-și. Se adunaseră atâtea motive si îm- 
prejurări pentru ca asemenea acte violente să se petreacă! Trebuie să privim cu 
„imparţialitate“ aceste evenimente, adică să căutăm să le înțelegem. Astăzi sikh-sii 
cer cu insistență un teritoriu independent — Khaälistan („Țara celor puri”) —, 
unde să trăiască în siguranţă. Va rămâne un vis? Nimeni nu ştie. Pentru că nimeni 
nu uită că pământul indian este o mamă care primește orice credințe și practici 
religioase, cu condiţia să nu atenteze la unitatea statelor Uniunii. 

BUDISMUL 


ISTORIE ȘI FUNDAMENTE 
de Jean-Noël Robert 


Marele sinolog Paul Demieville a remarcat odatä cä nu are câtusi de putin 
rost să opunem religiile zise universale unora care n-ar fi astfel: fiecare religie 
se doreşte universală prin faptul că propune o viziune globală și coerentă a 
Universului si le oferă adepților săi, fie că aceștia sunt membri ai unui trib 
obscur, fie că sunt înalți prelați într-o ierarhie constituită, un loc semnificativ 
în întregul cosmic. Remarca sa a rămas bineînţeles fără ecou și rar se întâmplă 
ca budismul să nu fie prezentat drept una dintre cele trei religii universale, 
adesea adăugându-i-se și un superlativ: cea mai veche, cea mai tolerantă etc. 
Tradițiile fiind făcute pentru a fi urmate, vom spune deci că budismul este cel 
mai greu de caracterizat dintre religiile universale. 

Este aproape cu neputinţă să spunem despre budism o generalitate care 
să fie potrivită pentru toate aspectele acestuia și este chiar și mai dificil să 
definim ce este un budist. Nu avem nici măcar posibilitatea de a ne încrede 
în declaraţiile credincioșilor: astfel un japonez care, fără să fie bonz, se declară 
pe faţă budist aparţine probabil unei secte moderne care nu se recunoaște în 
budismul ramurilor mai vechi ale acestei religii. În același fel, persecuțiile din 
ultimii patruzeci de ani au întrerupt brusc procesul de renaștere care se schița 
în China continentală la sfârșitul secolului trecut, contribuind în schimb la 
menţinerea unui budism difuz la nivelul credințelor populare, inextricabil 
amestecate cu practicile daoiste, necontrolate de către cler si deci cu atât mai 
profund înrădăcinate. 

Pare deci mai simplu să descriem budismul la modul negativ, prin com- 
paratie cu religiile universale sau cu alte religii. Astfel, el nu comportă nici un 
rit general de trecere. Există desigur rituri de trecere pentru a intra în ordinul 
monastic sau anumite ceremonii de „luare a poruncilor religioase“, însă ne- 
îndeplinirea acestora nu înseamnă că nu ești budist; așa încât nu există nici un 
echivalent al botezului sau al circumciziei, ca o condiţie necesară pentru in- 
trarea în comunitate. Îl vom surprinde poate pe cititor spunând că nu există 
nici Scripturi universal recunoscute la care trebuie să se raporteze credinciosul. 
Toată lumea a văzut, cel putin în fotografii, imensele biblioteci din mânästirile 

tibetane sau coreene conţinând planșele gravate ale Canonului budist, însă 
cuprinsul acestuia este mult diferit de sipitaka, „întreitul coș“, care s-a impus 
în Asia de Sud-Est; numeroase curente ale budismului din Extremul Orient 
au așezat într-o poziţie privilegiată un singur text, de exemplu Szzr2 Lotusului, 
pe când anumite ramuri ivite din trunchiul chan/zen resping orice scriptură 
canonică, astfel încât este cu neputinţă de găsit măcar un singur text „canonic“ 
care să fie acceptat ca atare de la un capăt la altul al lumii budiste. În acest 
sfârșit de secol XX, lumea budistă este, de altminteri, puternic dezechilibrată. 
Ea nu are o limbă sacră comună, o autoritate religioasă generală sau dogme 
cu definiții clar formulate și constrictive, iar modalitățile de implantare a bu- 
dismului diferă considerabil de la o ţară la alta. Nu începem să percepem o 
anumită unitate decât luând cunoștință de diviziuni, pentru a regăsi apoi 
legătura profundă care le unește. 

Distincția cea mai evidentă si cea mai cunoscută de marele public este cea 
care opune Marele Vehicul Micului Vehicul, în sanscrită mzhäyäna, respectiv 
hinayäna. Acest ultim cuvânt este o denumire peiorativă care a fost generalizată 
de către susținătorii Marelui Vehicul: trebuie să preferăm în locul ei termenii 
din limba pali, limba canonului Theraväda sau „Doctrina celor bătrâni“, si 
theravädin, „susţinător al doctrinei celor bătrâni“, prin care se autodesemnează 
călugării. 

Această distincție, care există de aproape două milenii, este mai pertinentă 
ca niciodată: țările Zheravädei formează un tot relativ omogen în lumea 
modernă. Este vorba de Sri Lanka (Ceylon), Birmania, Thailanda, Laos și 
Cambodgia, alături de regiunile chineze cu populaţie thai (sip-song-panna) si 
de câteva districte din Bangladesh (Chittagong). Ele au în comun un canon 
budist cunoscut sub numele de „întreitul cos“ (în pali: #pétaka). Acesta a fost 
scris în pali, limbă destul de apropiată de cea pe care trebuie să o fi vorbit 
Buddha însuși, însă diversitatea scrierilor utilizate pentru a o nota și pronuntiile 
locale foarte divergente împiedică o adevărată comunicare între budistii din 
ţările Theravädei. Acestea mai împărtășesc și o comunitate monahală foarte 
puternic structurată. Desigur, ea este diversificată, însă ocupă un loc pre- 
ponderent în societate și întreține legături organice sau morale cu puterea 
(această ultimă trăsătură nu mai era adecvată sau își inversase direcția după 
preluarea puterii de către comuniști în Laos și Cambodgia, redevenind însă 
pertinentă de câtva timp în această ultimă ţară). Recunoașterea de care se 
bucură are drept corolar o respectare strictă a disciplinei monastice (Vinaya) 
de către călugări și călugărițe. 

Țările sheravädin se recunosc de multă vreme drept o comunitate de cre- 
dintä întemeiată pe relaţii constante în decursul istoriei. Deciziile luate de una 
dintre comunități cu privire la problemele religioase au avut astfel adesea 

repercusiuni internationale. O trăsătură remarcabilă a tuturor acestor țări este 
rolul însemnat pe care îl păstrează călugării în domeniul educaţiei în general: 
până la o dată foarte recentă, templul satului, wat, era cel care asigura esentialul 
din instruirea elementară a populaţiei laice; sistemul modern este departe de 
a-l fi înlocuit complet. Este de la sine înțeles că învățătorul-călugăr era un 
element determinant al înrădăcinării budismului în societate. 

Prin contrast, țările în care budismul mahäyänic este dominant prezintă 
un aspect cu mult mai variat, în care nu se poate regăsi reunit ansamblul 
trăsăturilor ce caracterizează Theraväda: deşi se poate spune că sanscrita a fost 
leagănul Marelui Vehicul, numai în Nepal ea a rămas cu adevărat limba 
tradițională a unui grup budist, de altminteri extrem de influențat de mediul 
hinduist care îl înconjoară. În alte părți, sanscrita nu mai este decât o referință 
respectată, dar îndepărtată: odată ce noile texte canonice au fost traduse în 
chineză sau în tibetană, fiecare tradiție a devenit independentă și a cunoscut 
o dezvoltare care, deși a fost uneori influențată, chiar în profunzime, din 
exterior, a continuat să aibă loc în mare măsură potrivit propriei sale dinamici. 

Astăzi, cu excepţia Bhutanului, nu există nici o ţară în care budismul 
Marelui Vehicul să aibă vreo legătură formală cu statul și nici măcar o ţară în 
care să fie cu adevărat majoritar în rândurile populației, statisticile fiind aproape 
cu neputinţă de realizat din cauza apartenenței unui același individ la mai 
multe sisteme de credință. Situaţia s-a complicat din pricina tulburărilor 
politice care au împiedicat evoluţia liberă a budismului în Mongolia (prima 
țară budistă care a trecut sub un regim comunist), în China, Coreea de Nord, 
Tibet si Vietnam, fără a mai vorbi de perioada naţionalismului japonez dinainte 
de cel de-al Doilea Război Mondial. 

Istoria recentă anunţă, desigur, o înnoire religioasă, însă este îndoielnic că 
budismul Marelui Vehicul are să-și vadă vechile caracteristici schimbându-se 
considerabil. În țările de tradiție culturală chineză, comunitatea monastică este 
destul de îndepărtată de populaţie, iar rolul său în educaţia generală a fost și 
rămâne relativ minim (mai puţin în Japonia), în condiţiile concurenței cu 
literatii confucianiști si apoi cu sistemul laic. Unul dintre cele mai spectaculoase 
fenomene din acest secol XX este înflorirea studiilor budiste universitare în 
Japonia, sub impulsul științei occidentale (Emile Burnouf, Max Müller etc.), 
stiintä ale cărei consecinţe au fost importante, mai întâi în Coreea de Sud, apoi 
în China și în Vietnam. În aceste țări și-au făcut apariția centre de „buddhologie“, 
considerată una dintre științele umaniste, șocând anumite cercuri pentru care 
studiul literei riscă să ucidă spiritul. 

Stricta separare a Bisericii de stat, în Japonia, controlul exercitat de putere 
asupra religiilor în China, Coreea de Nord si Vietnam, precum si predominanta 
creştinismului în Coreea de Sud fac îndoielnică ideea că budismul își va regăsi 

vreodată importanţa politică, pe care de altminteri și-o pierduse de mult în 
aceste țări. Nu același lucru se poate spune despre vastul domeniu „lamaist“, 
care cuprinde regiunile populațiilor tibetane și mongole și se întinde de la 
Himalaya până în Siberia; acolo, legăturile dintre religie și putere sunt de secole 
atât de strânse, încât nu se întrevede, pentru problemele actuale, nici o soluție 
care să nu presupună și o întoarcere a budismului pe scena politică. 

Se va fi înțeles așadar că acest caracter multiform al budismului sfidează 
orice fel de statistici, care de altminteri nu au prea mult rost, cel putin în ceea 
ce priveşte religiile din Extremul Orient. Dacă se poate afirma că 90% până 
la 95% din populaţia Thailandei, a Cambodgiei, a Laosului și a Bhutanului 
şi, într-un procent putin mai mic, a Birmaniei (85%) si a Ceylonului (70%) 
este budistă, cum s-ar putea oare estima numărul budistilor din China (unde 
numărul credincioșilor daoiști variază între 20 de milioane si un miliard, în 
funcție de surse), din Tibet și din Mongolia (pentru care cifra exactă a 
populaţiei este necunoscută: între 3 și 6 milioane pentru fiecare, dacă se ţine 
cont de teritoriile pe care și le-au însușit alte puteri) sau din Japonia (unde în 
viața obișnuită nu se face distincţia între practica budistă și shinto)! Am putea 
la rigoare să procedăm prin eliminare și să ne mulțumim să scădem numărul 
creștinilor (1 până la 2% din populaţie în Japonia, 8 până la 9% în Vietnam 
şi 30% cel puţin în Coreea de Sud) sau al musulmanilor (poate 2 sau 3% din 
populația chineză) pentru a obține numărul celor influențați, mai mult sau 
mai putin, de budism, însă cifrele astronomice obținute astfel ar fi înșelătoare. 
Invers, dacă ne-am mulțumi să menţionăm numărul călugărilor, am proceda 
prea reductiv, fără a mai ține seama de faptul că statutul monahal nu are același 
înţeles în Japonia, pe de o parte, și în China, Coreea si Vietnam, pe de alta. 
Cifrele cele mai sigure sunt ale celor care aderă la mișcările moderne de in- 
spiratie japoneză, dar credincioșii sau practicantii „informali“ nu sunt repre- 
zentati în ele. Este deci aproape imposibil să cunoaștem numărul, măcar 
aproximativ, al budistilor din lume. 


ÎNTEMEIETORUL 


În ciuda acestei ireductibile diversitäti provocate de istorie, puţini budiști 
ar refuza să recunoască în persoana lui Buddha Säkyamuni pe întemeietorul 
credinţei lor. Viaţa sa însăși, codificată de hagiografie, a devenit modelul pe 
care călugărul îl va imita într-o formă sau alta. În ciuda lucrărilor scrise de 
numeroși savanți din Orient si Occident, este încă foarte dificil să se ajungă 
la niște certitudini despre felul în care această viață a fost cu adevărat. 

Epoca însăși în care a trăit cel ce în lume era numit Gautama Siddhärta 
(„[Cel care] și-a împlinit țelul“) rămâne incertă. Zheraväda nu are nici o 

îndoială cu privire la date: născut în luna vesäkha din anul 624 î.Hr., el 
moare în 543, la vârsta de optzeci de ani. Istoriografia budistă chineză este 
mai putin unanimă si î face să se nască cu șaizeci sau cu o sută șaizeci de ani 
mai târziu. Unii savanți moderni îl întineresc și mai mult. Pentru a face un 
compromis, se alege în general situarea vieții lui Buddha în secolele al VI-lea- 
al V-lea (către 566-486). 

Fiecare din marile episoade ale vieții lui Buddha are valoare de exemplu 
şi a inspirat o imensă iconografie. Separarea hagiografiei de istorie pentru a 
găsi faptele sigure este o încercare îndrăzneață si foarte delicată, „disperată“ 
chiar, după cum spune un savant ilustru ca Étienne Lamotte, iar în Franța 
a fost nevoie de eruditia regretatului André Bareau pentru a se înhăma la un 
asemenea efort. 

Vom prezenta aici viaţa lui Säkyamuni potrivit celor „opt etape“ pe care 
tradiția extrem-orientală le-a recunoscut de multă vreme și pe care le găsim 
fără încetare ilustrate. Lista lor variază de altminteri în funcție de autor, dar 
ea pune în lumină un fapt important: ceea ce în Occident este conceput drept 
viața /ui Buddha s-a transformat foarte devreme în viața celor care au devenit 
buddha. Însuși cuvântul buddha este un participiu trecut, cu sensul de „trezit“, 
„împlinit“, de la o rădăcină verbală desemnând acțiunea de a se trezi, de a 
înţelege, de a recunoaște; el nu este câtusi de putin un nume propriu, ci un 
epitet al celor care au ajuns la inteligenţa supremă; are conotaţia unei paradigme, 
ar spune pedantii. Un buddha este deci acela care a parcurs întru totul o cale 
bine marcată încă dintr-o Antichitate imemorială, ale cărei principale repere 
sunt cele „opt etape“. Apelativul sanscrit tathägata, cel mai adesea înțeles ca 
„cel care a venit astfel [pentru că trebuia, pentru că era potrivit] “ si rezervat 
acestor buddha, este fără îndoială un reflex al aceleiași idei. Un „trezit“ este 
deci cel care a urmat calea pe care Säkyamuni a arătat-o în această perioadă 
cosmică ce este a noastră: 


1. Coborârea din cer a zeilor mulțumiți. Ceea ce va fi existența terestră a lui 
Siddhärta, aceea în cursul căreia își va atinge țelul, este în realitate capătul unei 
serii foarte lungi de renasteri în care a progresat încetul cu încetul pe calea 
eliberării, pentru a urma drumul unei „ființe [îndreptându-se] spre trezire“, 
al unui bodhisattva, până la această penultimă existenţă trăită într-o fericire 
paradiziacă, alături de buddha al viitorului, Maitreya, care își așteaptă încă 
momentul, într-o „expectativă a succesiunii“. Nu poți însă deveni buddha 
decât într-un trup omenesc: este deci necesar ca bodhisattva să coboare din nou 
printre oameni pentru a desăvârși Calea, nu fără a-și fi ales cu grijă perioada, 
locul și familia care vor vedea renașterea sa ultimă. 

2. Intrarea în matrice, 


3. Naşterea. Siddhărta a ales să renască drept fiu al unui suveran din clanul 
Säkya, din familia Gautama, într-un mic regat din ceea ce astăzi ar fi sudul 
Nepalului și a cărui capitală era Kapilavastu. În ciuda infrumusetärilor legendei, 
trebuie fără îndoială să ni-l reprezentăm pe tatăl său, Suddhodana, ca pe unul 
dintre acei regisori din Rajasthanul modern sau din vechea Irlandă, mai apropiat 
de cei din urmă prin modestia averii, și în război continuu cu șefii vecini, care 
vor sfârși de altminteri prin a-i înfrânge urmașii si a-i extermina. Chiar numele 
mamei lui Siddhărta, Maya, Iluzia universală care îi împiedică pe oameni să 
perceapă realitatea așa cum este, ar trebui să ne avertizeze că e bine să apreciem 
cu precauţie datele, totuși unanime, ale tradiţiei. 

Se pare, în orice caz, că cel care este chemat să devină una dintre cele mai 
mari si mai captivante figuri religioase ale Indiei nu provine din casta superioară 
a brahmanilor, „specializată“ în chestiunile metafizice, ci din cea de-a doua ca 
prestigiu, cea a asa-numitilor ksatriya („războinici“), care nu trebuie să cunoască 
problemele religioase. El pătrunde miraculos în pântecul mamei sale adormite, 
care îl vede în vis sub forma unui elefant alb cu șase colti sau călărind pe acest 
animal, si tot atât de miraculos și iese la naștere, nu pe căile naturale, ci prin 
lateral, fără nici o necurätenie, în timp ce Maya se plimba prin parcul Lumbini, 
la douăzeci și cinci de kilometri de Kapilavastu. Nașterea sa este salutată 
printr-o adevărată explozie de bucurie a naturii, iar nou-născutul însuși își 
declară solemn supremaţia asupra tuturor ființelor. 


4. Marea plecare sau ieşirea din casă. Incompatibilitatea dintre casta lui 
bodhisattva şi destinul său religios este ilustrată prin prezicerile pe care ghicitorii 
le fac tatălui său după examinarea semnelor ciudate care se află pe trupul copi- 
lului și care arată că e vorba de un om însemnat: acesta sau va deveni împărat 
al Universului, suveran al rânduielii lumii, sau va deveni buddha. Fireşte, regele 
își dorește ca fiul său să-și desăvârșească purtarea, dharma, proprie castei sale si 
încearcă să îl ţină departe de o carieră religioasă nepotrivită pentru mediul său; 
îl izolează deci într-o viaţă de plăceri, la adăpost de sinistrul spectacol al lumii. 
Tânărul Siddhărta crește astfel lipsit de griji, în ciuda morții timpurii a mamei 
sale, se căsătorește și are chiar și un copil. 

Însă zeii veghează ca destinul său religios să se îndeplinească: ieșind din- 
tr-unul din palatele sale, însoțit de vizitiu, el trăiește pe rând cele „patru în- 
tâlniri“ decisive, mai întâi cu un bătrân părăsit de toți ai săi, apoi cu un bolnav, 
după aceea cu un cortegiu funerar și în sfârșit cu un om care a renunţat la tot, 
un ascet care și-a abandonat prerogativele castei si locul în lume pentru a porni 
în căutarea eliberării. 

Tânărul pricepe acum care este calea sa si se hotărăște să-și înceapă drumul. 
O face noaptea, la vârsta de douăzeci și nouă de ani, părăsindu-și palatul și 
familia care era adormită, asemenea vieţii mondene din care el va trebui să 
se trezească, iar plecarea sa este însoțită de manifestări miraculoase. După ce 
cäläreste multă vreme, își trimite calul înapoi, își taie pletele, se îmbracă în 
straie grosolane și porneşte în căutarea Trezirii. 

Acest episod al părăsirii casei a devenit arhetipul pentru intrarea în viața 
monahală budistă. De milenii încoace, fiecare călugăr care intră într-un 
ordin religios îl repetă scrupulos. 


5. Supunerea demonilor. Se crede că perioada de peregrinare și de practici 
a lui bodhisattva a durat șase ani — ceea ce este incompatibil cu o altă dată a 
hagiografiei (potrivit căreia Siddhărta ar fi atins Trezirea la vârsta de treizeci 
de ani), dacă nu împingem la douăzeci și patru de ani vârsta plecării sale din 
casa natală. Timpul legendei este elastic și trebuie să-l acceptăm ca atare. De-a 
lungul acestor ani, Siddhărta întâlnește mai mulți maeștri, pune în practică 
şi depășește diferitele lor învățături, care reflectă ele însele indirect starea de 
clocot intelectual și spiritual care domnea în unele medii indiene ale epocii. 
Le respinge pe toate rând pe rând și devine el însuși un fel de maestru suficient 
de prestigios pentru a atrage cinci discipoli sau însoțitori fideli. Însă aceste 
practici nu îi sunt de ajuns, trebuie să meargă mai departe către înțelegerea 
ultimă; hotărăște să se consacre unei asceze totale, abţinându-se să mai mă- 
nânce și suspendându-și prin yoga toate funcţiile vitale, ajungând până în 
pragul morţii. Au rămas reprezentări captivante, pictate sau sculptate, ale lui 
bodhisattva ca ascet scheletic, cu privirea arzătoare întoarsă către înlăuntru, 
care sunt ca un avertisment pentru cei ce ar dori să urmeze acest drum greșit. 

Siddhärta înţelege atunci că s-a înșelat complet și că asceza extremă nu 
duce nicăieri. Iese din starea de concentrare si se hrănește putin; discipolii săi 
văd în această întoarcere un semn de slăbiciune și toți cinci îl părăsesc. Aici 
se strecoară în legendă un episod anodin în aparenţă și totuși semnificativ: 
bodhisattva aruncă în râu bolul din care a luat prima sa masă; acesta urcă 
împotriva curentului, pentru a sfârși într-o peşteră, unde își ia locul alături 
de bolurile aruncate în același fel de către alți buddha din epocile precedente. 
Astfel, Trezitul, din cele mai vechi timpuri ale budismului, nu este un individ 
unic, ci actorul unui scenariu care se va repeta la nesfârșit atâta vreme cât 
rămâne o lume de mântuit; suntem foarte departe aici de caracterul de hapax 
al personalităților mesianice și profetice din partea noastră a Eurasiei. 

Viitorul Buddha ştie acum ce trebuie să facă: cu forțele restabilite, se așază 
confortabil pe iarba uscată, sub un smochin (Ficus religiosa) si își concentrează 
meditaţia asupra naturii înseși a existenței. Aceasta se petrece în locul numit 

Bodh-Gaya, pe râul Nairaäjanä, un afluent al Gangelui, în provincia Magadha. 
Zeul care guvernează ciclul infinit al morților si renasterilor, prințul acestei 
lumi, Māra (termenul are aceeași rădăcină ca și cuvântul „moarte“), înțelege 
că de această dată stăpânirea sa asupra ființelor riscă să fie curmatä. ÎI supune 
deci pe bodhisattva unor încercări și ispite din ce în ce mai frenetice si mai 
disperate, care sunt toate respinse cu succes. 


6. Atingerea Trezirii. Nimic nu se mai opune de acum înaintării victo- 
rioase a lui bodhisattva. La sfârșitul aceleiași nopți în care se așezase în me- 
ditatie, el ajunge să atingă Trezirea perfectă și completă, dobândind amintirea 
tuturor existentelor sale precedente și cunoașterea existentelor trecute si 
viitoare ale celorlalte ființe; el dobândește însă mai ales înțelegerea totală a 
jocului de cauze și condiţii care provoacă existența, cât și a mijloacelor prin 
care i se poate pune capăt și ajunge la eliberarea perfectă. Aceasta este cu 
adevărat bodhi (trezirea, înţelegerea, inteligența“), adică o privire lucidă, un 
discernământ total și o conștientizare. Ar fi ușor, cu riscul însă de a fi prea 
simplisti, să opunem acest ideal al cunoașterii budiste, întemeiată pe atestarea 
oculară, vizuală (în sanscrită: s4/kș42) si pe constatarea personală, modului de 
transmitere a revelatiei vedice, care se întemeiază pe o altă facultate senzorială, 
auzul (śruti). 


7. Punerea în mişcare a roții Legii. Siddhărta şi-a atins scopul si a înţeles 
natura lumii, la fel ca și mijloacele de a se elibera din ea. Această cunoaștere 
însăși este mântuitoare, căci este, în realitate, rezultatul a nenumărate existente 
închinare căutării ei; de acum înainte Buddha știe că nu va mai renaste. El 
ar putea să-și consacre restul zilelor plăcerii acestei certitudini, de unul 
singur, întrucât înţelege cât ar fi de dificil să le împărtășească oamenilor 
conţinutul experienței pe care a trăit-o și câte neînțelegeri ar putea să provoace 
explicaţiile sale. Dacă s-ar fi mulțumit să rămână tăcut, n-ar fi fost un buddha, 
ci un pratyeka-buddha, un „trezit pentru sine“, așa cum apar uneori în lume; 
aceștia ating, desigur, eliberarea, dar împlinirea lor rămâne sterilă. Un buddha 
nu este numai un „trezit“, ci și un „trezit“ care, prin propovăduire, îi învață 
pe ceilalți cum să atingă la rândul lor Trezirea. La stäruintele repetate de trei 
ori ale zeului Brahman, cel care de arunci este cu indreptätire Buddha se ho- 
täräste să predice. Se întâlnește din nou în Parcul cu cerbi din apropiere de 
Varanasi cu cei cinci discipoli care îl părăsiseră și le comunică în mai multe 
predici esentialul cunoașterii pe care a experimentat-o, ceea ce va deveni teme- 
lia învăţăturii budiste. 

Această primă propovăduire va primi numele de „punere în mișcare a roții 
Legii“ (dharmacakrapravartana), cuvânt care are aceeași rădăcină cu cakravartin, 

„suveran al rânduielii lumii“, ceea ce sugerează că, într-un fel, Buddha 
împlinește cele două direcții care îi fuseseră prezise de ghicitori la naștere: este 
Trezit si este rege al Roi, nu al lumii, ci al dharmei. 


8. Intrarea în Extinctie. În timpul celor cincizeci de ani de viață pe care 
i-i mai acordă tradiția, până la vârsta de optzeci de ani, Buddha se va consacra 
propagării învățăturii pe care a ezitat la început să o împărtășească oamenilor. 
El străbate toată India, îi combate pe cei „șase maeștri ai ereziei“, face convertiri 
şi minuni, nu însă fără a întâlni o opoziţie a cărei vigoare, zugrăvită în termeni 
vii în legendă, reflectă fără îndoială conflicte reale si dure. Imprecizia în care 
se scaldă acești cincizeci de ani va fi providentialä pentru secolele viitoare, 
întrucât ea va permite ca în această perioadă să fie situată propovăduirea unui 
număr mare de învățături noi care n-au lăsat urme în tradiţie. În această 
perioadă Buddha elaborează și fundamentele comunității sale monastice, 
alcătuită din bărbaţi mai întâi, apoi si din femei, care este centrată pe 
respectarea principiilor morale. El îi formează de asemenea și pe marii săi 
discipoli, ale căror prestigiu și autoritate se vor întinde pe parcursul mai 
multor secole, înainte de a fi zdruncinate de Marele Vehicul. 

Vine în sfârșit și seara vieţii sale, întunecată de distrugerea clanului său și 
de moartea mai multora dintre discipoli. În mod curios, tradiția atribuie morții 
lui Buddha o cauză destul de prozaică: o dizenterie provocată de o „masă 
copioasă“ a cărei natură exactă este încă discutată de savanți: mâncăruri cu 
carne sau mâncăruri de ciuperci. Aceasta este în orice caz ocazia de a arăta 
lumii etapa ultimă: de la Trezirea sa încoace, Trezitul nu mai reprezenta bagajul 
de fapte (karma) care aduce înapoi ființele în ciclul existenței. Karma sa era 
literal stinsă, „suflată“ ca o lumânare, si deci el intrase deja în Extinctie 
(nirväna). În timpul celor cincizeci de ani care îi mai rămăseseră, el arsese 
surplusul de fapte care dăinuiseră din existentele sale mai vechi, și deci putea 
în prezent să se resoarbă în Extinctia definitivă, fără reziduuri, si să le arate 
astfel ființelor capătul absolut al căutărilor lor. Este tocmai ceea ce face într-o 
noapte cu lună plină, așa cum a fost si la Trezirea sa, lăsându-i pe discipoli și 
pe mai-marii acestei lumi, cuprinși de lacrimi, să-și împartă între ei relicvele 
sale corporale și corpul său spiritual, „dharmic“, adică ansamblul învățăturilor 
sale, pentru a le transmite posterității. 


DOCTRINELE FUNDAMENTALE 


Buddha Säkyamuni împărtășea într-o mare măsură viziunea despre lume 
care domina în India în epoca sa. Răspunsurile pe care le-a dar el se înscriu 
deci într-un context care era acceptat de la sine de toți indienii. Numai câţiva 

materialisti puneau atunci la îndoială ideea potrivit căreia existența umană 
nu este un fapt singular. Pentru ceilalți, existența nu era decât un simplu epi- 
sod într-o serie (sa7psâra) cvasieternă de nașteri și morți, ființa umană fiind 
prizonieră a acestui ciclu din cauza faptelor (karma) bune sau rele de care era 
responsabilă si care orientau renasterile sale. Scopul reflectiei filozofice, ca si 
cel al practicii religioase, era eliberarea (vimoksa) din acest ciclu fără capăt, la 
care se putea ajunge datorită controlării psihismului și a fizicului prin yoga 
sau prin devotiunea (bhakti) față de o divinitate. Această eliberare era adesea 
concepută ca o reunire a Eului individual (man) cu Principiul absolut 
(brahman), sau a âtman-ului individual cu ârman-ul suprem. Bhagavad-Gitä, 
scrisă la o dată pe care, din păcate, nu o cunoaștem cu siguranţă, dă poate o 
idee despre preocupările religioase într-o epocă destul de apropiată de cea în 
care a trăit Buddha. 

Buddha nu se îndoia, la fel ca și ceilalți gânditori ai Indiei, nici de existența 
unei ordini care susține lumea la toate nivelurile sale, dharma (cuvânt cu aceeași 
rădăcină ca latinescul firmus, firmamen), temeiul realităţii: acțiunea de a-i învăța 
pe alții despre ea, ceea ce însemna o oglindire fidelă a ei, primea același nume. 
Dharma este deci în același timp realitatea, discursul despre realitate, elementele 
realității fenomenale care trebuie depășite și conduita de urmat pentru a reuși 
această depășire. Buddha accepta de asemenea și ansamblul cosmogoniei 
indiene, reprezentarea ei elaborată a lumilor umane si divine, însă doctrina lui 
nu atribuie nici un loc revelatiei vedice ca atare. 

Există în surse o atât de neobișnuită unanimitate cu privire la conținutul 
primei predici a lui Buddha, încât nu există nici un motiv pentru a nu vedea 
în ea esenţa experienţei sale cognitive sau a ceea ce considera el că poate transmite 
din aceasta ființelor care nu s-au trezit încă. Continutul acestei predici poate 
părea putin vag la început. Ea cuprinde expunerea celor „patru nobile adevăruri“ 
(sau „realități“, termenul satya provenind din rădăcina sanscrită pentru „a fi“), 
care trebuie să funcţioneze ca ghid pentru practicantul căii de mijloc care este 
budismul, o cale aşezată la egală depărtare de viața nepäsätoare și de asceza 
făcută în van: 


1. Adevărul despre durere (în sanscrită: duhkha, în pali: dukkha). Este o 
constatare asupra răului fiintial radical! care este inerent oricărei forme de 
existență, pentru că toți compușii fenomenali sunt nepermanenti și lipsiți de 
Eu (fără ätman, ceea ce este contrarul ideilor indiene curente), în timp ce 
fiinţele trebuie să creadă în permanenta si individualitatea acestor compuși 


1. Profesorul Bernard Frank evocă în legătură cu acest subiect cuvântul déconfort, 
folosit de Charles d'Orléans. 

(inclusiv în individualitatea lor proprie), ca principiu al acţiunilor pe care le 
îndeplinesc. Cele ce există (dharma) sunt compuși psihofiziologici ai celor 
„cinci îmbinări“ inseparabile; aceste „îmbinări“ dau conștiinței care le percepe 
aparența înșelătoare a unei entităţi unice si se află la originea procesului de 
corupere, de divizare si de poftă care provoacă durerea. Chiar și ceea ce noi 
luăm drept plăcere sau fericire va fi în cele din urmă doar durere, căci si aceste 
stări contribuie la atașarea ființei de ciclul existentelor. 


2. Adevărul despre originea durerii (în sanscrită si pali: samudaya). Cauza 
directă este fapta, karma, provocată la rândul ei de „sete“, pofta nesätioasä 
care poate avea drept obiect plăcerea, existența sau non-existenta (căci dorința 
necumpătată de a părăsi ciclul poate avea rezultatul invers: să te cufunzi și 
mai mult în el). Această sete și consecinţele ei se desfășoară într-un lanţ cauzal 
(în sanscrită: pratitya-samutpäda, în pali: paticca-samuppada) cu doisprezece 
membri, care constituie de asemenea una dintre cele mai vechi si respectate 
dogme ale budismului. Primul membru este ignoranta, nestiinta fundamentală 
pe care o are ființa cu privire la adevărata sa natură si la situația sa existenţială, 
iar cel de-al doisprezecelea este bätrânetea și moartea, ducând astfel înapoi la 
primul, într-un etern cerc vicios a cărui logică aparentă a reprezentat hotărât 
una dintre seductiile doctrinei budiste. 


3. Adevărul despre înlăturare (nirodha). Acest cuvânt, „înlăturare“ sau „în- 
cetare“ (a durerii), este foarte apropiat de noțiunea de Extinctie (nirväna) si 
desemnează practic același lucru, mai precis posibilitatea de a întrerupe brusc 
ciclul nașterilor și morţilor, care este întreținut prin producerea faptei. Dacă 
reuşim să punem capăt „setei“, dorinței care atrage după sine acţiunea, înlăn- 
tuirea cauzală este întreruptă și evităm astfel renașterea, pentru a intra într-o 
stare indescriptibilă: această stare scapă prin însăși natura ei oricărei tentative 
de percepere prin gândire, încă împotmolită în lumea răului ființial, și nu 
putem spune despre ea decât că este fericirea supremă. 


4. Adevărul despre cale (în sanscrită: pratipad, în pali: patipada). Calea te 
duce, îndreprându-te către înlăturarea durerii: odată afirmată posibilitatea 
eliberării, ultima etapă este de a-ți asigura mijloacele pentru a ajunge la ea. 
Buddha le reunește sub numele de „drum“ (în sanscrită: marga, în pali: magga) 
cu opt ramificații, care sunt: vederea corectă, reprezentarea corectă, vorbirea 
corectă, activitatea corectă, modul de viaţă corect, studiul corect, prezența de 
spirit corectă și concentrarea corectă. Aceste opt ramificații pot fi rezumate la 
„triplul studiu“ sau la „tripla practică“ a moralității, concentrării și înțelepciunii. 

Dispunerea mesajului original al lui Buddha în patru părți își are probabil 
obârșia în metodele medicale recomandate de una din școlile indiene: primul 

pas este constatarea bolii, apoi etiologia ei, după aceea posibilitatea sau impo- 
sibilitatea de vindecare și, în sfârșit, tratamentul care duce la aceasta. Referințele 
medicale sunt numeroase în doctrinele budiste ulterioare. Buddha însuși își 
justificase prea putinul său interes față de problemele metafizice comparându-se 
cu un doctor care, la căpătâiul unei persoane grav rănite, nu are timp să se 
preocupe de detaliile de prisos. 

Învățătura lui Buddha nu este deci o simplă revelație a naturii lucrurilor, 
ci în primul rând o metodă, unul din sensurile cuvântului dharma pus si mai 
mult în lumină de traducerea sa chineză. Dacă ea poate fi la început obiectul 
credinței („adeziunii“) novicelui, dharma trebuie înainte de toate să fie verificată 
prin experienţa personală întemeiată pe tripla practică. 

Această practică, pentru a putea fi cu adevărat dusă la bun sfârșit, nu se 
poate realiza în sfera vieții mondene: ea are nevoie de un cadru adecvat, care 
este cel oferit de viața monastică. Comunitatea călugărilor, samga, este, după 
Buddha și dharma, ultimul dintre cele Trei Giuvaiere care reprezintă funda- 
mentele budismului. Instituţia monahală, care își are originea în vremea lui 
Säkyamuni, este deci inseparabilă de budism. Modul de viaţă al călugărului, 
conceput ca o imitare a lui Buddha, a fost astfel multă vreme socotit singurul 
care permite realizarea scopului dharmei, eliberarea. Să remarcăm aici că 
importanţa istorică dobândită de samgha s-a întins poate mult dincolo de 
ţările unde a ajuns budismul; unii savanţi (precum Arthur Vööbus) au arătat 
că ea a influențat, prin intermediul maniheismului, tendința siriacă din mo- 
nahismul creștin. 

Vocatia pe care o are samgha este dublă: pe de o parte, ea trebuie să îi per- 
mită călugărului să practice în liniște metodele de meditaţie complexe elaborate 
de timpuriu si dintre care multe sunt anterioare budismului (întemeiate fiind 
pe yoga pan-indiană), dar și să asigure punerea în ordine, conservarea și difu- 
zarea doctrinelor Trezitului. În primele secole, istoria doctrinelor budiste se 
confundă cu istoria comunității, samgha. 


PRIMII PAȘI ÎN ISTORIE ȘI SCRIPTURILE CANONICE 


Aproape împotriva voinței sale, Buddha Săkyamuni se hotărâse să le expună 
oamenilor din vremea sa experienţa pe care o trăise. Tot astfel, aproape cu 
de-a sila, el a sfârșit prin a accepta întemeierea unei congregatii de călugărițe, 
prezicând în schimb o diminuare importantă a duratei învățăturii sale în lume. 
Nu se poate nega un pesimism cert din partea întemeietorului cu privire la 
viitorul dharmei; el a mers până acolo încât a anunţat mai întâi deformarea, 
apoi dispariţia completă a acesteia, într-o profeție care a avut importante ecouri 
în istoria budismului. Comunitatea discipolilor săi a căutat deci să asigure, în 

mäsura posibilului, transmiterea corectä a cuvântului lui Buddha, pentru a 
îndepărta finalul anunțat. 

În secolele care au urmat intrării lui Buddha în Extinctie s-a efectuat o 
muncă enormă de ordonare a tradiţiilor, mai întâi exclusiv orale; despre ele se 
credea că ar cobori în timp până la propovăduirea lui, așa cum fusese raportată 
de către unul dintre cei mai apropiaţi discipoli ai săi, Ananda, chiar în anul 
când a avut loc parinirväna, în timpul „conciliului“ de la Räjagrha. Nu se poate, 
din păcate, spune nimic despre acest conciliu și nici despre cele care i-au urmat. 
Oricum, atunci a fost elaborată, suficient de devreme pentru ca nici o tradiție 
budistă să nu o pună sub semnul îndoielii, noțiunea unui Canon scriptural 
împărţit în trei grupuri de texte și denumit din această pricină „întreitul cos", 
tipitaka în pali si tripitaka în sanscrită. Tradiţia este de asemenea unanimă cu 
privire la titlul fiecăruia dintre „coșuri“. 


Întreitul cos 


1. Coșul textelor sötra (în pali: sutta) regrupează învățăturile lui Buddha 
însuși, așa cum le-a expus Ananda. Deși termenul sanscrit amintește de un 
gen literar larg reprezentat în afara budismului (yoga-sätra etc.), este posibil ca 
termenul primar, sutta, să nu aibă nimic de-a face cu scurtele aforisme doctri- 
nale care sunt särrele, ci să semnifice în realitate su-utta, „bine-spusele“, varianta 
sanscrită sötra fiind ulterioară? Acest „coş“ este la rândul său împărțit în sub- 
grupuri. Primele patru, denumite #ikaya („corpus“) în pali si agama („instruc- 
ţiune“) în sanscrită, provin cu siguranță, în ciuda divergenţelor de redactare, 
dintr-o Antichitate foarte timpurie; ele constituie tot ce este mai apropiat de 
învățătura reală a lui Săkyamuni istoric. 


2. Coșul textelor vinaya sau al „disciplinei monastice“ regrupează an- 
samblul de reguli disciplinare pe care trebuie să le urmeze membrii comunității 
budiste și a căror încălcare trebuie să facă obiectul unei confesiuni și al unei 
penitente. Aceste reguli provin si ele de la Buddha însuși si se crede că au fost 
recitate în timpul primului conciliu de către marele discipol Upali; formele 
scrise sunt însă foarte divergente, în funcție de tradiţiile respective, fiecare sectă 
constituindu-și propria culegere. Așa stau lucrurile și pentru textele vinaya în 
pali, adesea considerate cele mai vechi și mai autentice. Lamotte scrie: „Proprii 
theravädinilor singalezi, ele au circulat în insula Ceylon si nu par să fi fost 
utilizare pe continentul |indian].“ Recitarea regulată a acestor sute de prescriptii 
era una dintre principalele obligaţii ale comunităţilor monastice. 


2. Cf. R.F. Gombrich, „How the Mahäyäna Began“, The Buddhist Forum, London, 
SOASU of London, 1990. 

3. Coșul textelor abhidarma (în pali: abhidamma) sau al ,speculatiei asupra 
învățăturii [lui Buddha)“. Acest cuvânt este uneori tradus, într-o manieră ușor 
înșelătoare, prin „metafizică“ (W. Rahula propune ,super-doctrinä"): este 
vorba de fapt de o reordonare scolastică a învățăturii lui Buddha, alături de 
lungi dezvoltări dialectice. Există cel putin două tradiții distincte ale textelor 
abhidarma si este sigur că avem de-a face cu dezvoltări doctrinare mult pos- 
rerioare epocii lui Săkyamuni, care ilustrează munca de reflecţie a generații 
întregi de clerici. În ciuda acestui lucru, fiecare școală a ținut să pretindă că 
propriul abidharma-pitaka îşi trage originile chiar din propovăduirea lui 
Buddha, invocându-l adeseori ca intermediar pe Säriputra, primul dintre 
discipoli ca inteligență. Dar pentru a relua cuvintele lui Lamotte: 


În pofida pretinsei lor canonicitäti, textele abhidharma sunt produse ale școlilor 
budiste si nu pot fi decât artificial puse în legătură cu Buddha și cu discipolii con- 
temporani lui. 


Se poate deci vedea că noţiunea de „coș întreit“ este relativ veche, ea 
acoperind însă realități destul de diferite, uneori chiar incompatibile. Întreitul 
cos scris în limba pali si transmis de Zheraväda este cu siguranță cel mai 
cuprinzător dintre cele care ni s-au păstrat într-o limbă indiană (se mai pot de 
asemenea reconstitui părți vaste din alte tradiţii, prin câteva vestigii sanscrite, 
dar, mai ales, prin traducerile chineze și tibetane). Deși limba pali nu este limba 
în care s-a exprimat Buddha, pare a fi destul de apropiară de aceea; este în 
orice caz curios că ea n-a fost niciodată folosită decât de către budiști, spre 
deosebire de sanscrită, limba universală a Indiei. Se crede în general că acest 
canon budist în pali a fost fixat în scris la multă vreme după începutul erei 
creştine. În budism au apărut, pare-se destul de devreme, numeroase școli si 
secte; aici nu putem nici măcar să le schitäm istoria. Să reținem totuși că vasta 
muncă efectuată de comunitatea ceyloneză, care a preluat pentru sine 
denumirea de Theraväda, deja utilizată anterior de alte tradiţii, i-a permis 
acesteia să-și impună pe cale pașnică și progresiv tradiția, mai ales în țările din 
Asia de Sud-Est, unde proliferau alte școli, în timp ce budismul pierdea teren 
pe continentul indian, unde văzuse lumina zilei. 


BUDISMUL ÎN ȚĂRILE THERAVADA 
de M5han Wijayaratna 


BAZELE DOCTRINEI 


Spre deosebire de hinduism și iudaism, budismul are un întemeietor, 
Buddha’, care l-a marcat prin imaginea sa unică. Spre deosebire de creștinism 
şi islam, acest întemeietor nu a fost o întrupare divină sau un mesager al 
Domnului, ci o ființă umană care a expus o disciplină mentală pe care o 
pusese deja cu succes în practică si un adevăr pe care îl intelesese dezvolrându-și 
capacităţile interioare. De aceea Scripturile canonice folosesc întotdeauna 
trecutul când se referă la acest om: „când Buddha era în viaţă“; „Buddha 
spunea astfel“; „după parinibbâna“ lui Buddha, discipolii săi s-au reunit“ etc. 
Budistii nu adresează deci nici o rugăciune maestrului lor dispărut: ei trebuie 
doar să-i urmeze sfaturile. 


O religie nonteistă 


Acordând locul cel mai important ființelor umane, budismul afirmă că 
există și ființe non-umane, precum spiritele înfometare, spiritele rele etc. El 
afirmă, de asemenea, că există diverse divinități, însă acestea nu reprezintă 
elemente esențiale ale doctrinei: budismul nu este deci un politeism. În plus, 
spre deosebire de religiile monoteiste, Dumnezeu sau Creatorul Suprem nu-și 
are aici nici un loc. 

Absența unui Dumnezeu suprem în budism trebuie să fie înțeleasă ținând 
seama de contextul religios din epoca lui Buddha. Mai mule curente de 
gândire susțineau atunci opinii teiste.” Printre altele, unii brahmani credeau 
într-un creator al lumii, numit Pajäpati: ,Mahä-Brahma, Învingătorul, 


3. În acest articol consacrat budismului vechi cuvintele care se referă la doctrină 
sunt scrise potrivit transcrierii tradiționale a limbii pali, cea în care a fost consemnat 
corpusul canonic. 

4. Parinibbäna (în sanscrită: parinirväna) : încetare completă; sfârșitul seriei de existente. 

5. Scripturile canonice le numesc /ssara-nimmâna-văda. 


448 RELIGIILE LUMII 


Dominatorul suprem, cel al cărui ochi este fără greșeală, Atotputernicul, 
Stăpânul lumii, Creatorul, Fäcätorul, Artizanul destinului, Toamna, Tatăl 
tuturor celor născute și al tuturor celor ce au să se nască. “6 

Buddha a criticat această idee a unui Creator atotputernic în mai multe 
predici.” Si totuși, ele afirmă că acest Creator nu este întotdeauna ceva pur 
imaginar, ci mai degrabă o idee falsă, elaborată de anumiţi înţelepţi la capătul 
unor experienţe greșit înțelese. De exemplu, un ascet care a practicat multă 
vreme virtuțile și exerciţiile mentale poate să se nască în forma unui Brahmă, 
iar acest Brahmă, după ce a trăit nenumărați ani în glorioasa sa splendoare și 
în marea lui putere, poate conchide că existența sa este eternă, că este atot- 
puternic si că el se află la originea tuturor ființelor vii etc. În acest timp, un alt 
ascet care și-a dezvoltat facultăţile extrasenzoriale, văzând prin clarviziunea sa 
lunga viaţă a acestui Brahmă, va ajunge la concluzia că este etern, nemuritor 
si atotputernic și că se află la originea tuturor ființelor vii. 

Pentru Buddha, ideea de Brahmä-Creator este periculoasă, mai ales fiindcă 
dă naștere unor teorii și practici eronate, care nu pot duce la eliberarea indivi- 
dului. Budismul a respins așadar credinţa într-un zeu unic, dând trei argumente 
în acest sens. Mai întâi, adoptând o atitudine pluralistă, a relativizat poziţia 
unică a lui Brahmă. Textele canonice vorbesc într-adevăr de numeroși Brahmă 
si de numeroși Mahă-Brahmă, precum Mahä-Brahmä Baka, Mahă-Brahmă 
Sanan-Kumăra, Mahä-Brahmä Sahampati etc.” De aceea ele folosesc adesea 
numele propriu Brahmä sau Mahă-Brahmă ca adjectiv calificativ pentru a 
desemna categoria puternicilor Brahmä, care locuiesc în Sferele subtile. Aceştia, 
bineînţeles, au un nivel spiritual cu mult inferior aceluia al unui Buddha și al 
unui arhant”? 

Apoi, criticând sistemul castelor, Buddha nu numai că a respins credința 
brahmanilor care atribuie originea oamenilor lui Mahä-Brahmä, dar a si de- 
nunțat o asemenea creaţie ca fiind injustă.!! 

În sfârșit, pe plan spiritual, budismul a respins acele învățături ale brah- 
manilor care vorbesc despre uniunea individului cu Brahmă și care afirmă atât 
existenţa unui suflet universal (brahman) şi a unui suflet individual (Ztman), 
cât şi uniunea acestora. Pentru a demonstra inexactitatea unor asemenea 


6. Digha-nikäya, |, 18. 

7. Majjhima-nikaya, Il, 122; Anguttara-nikaya, l, 173. 

8. Digha-nikäya, |, 138. Vezi şi V. von Glasenapp, Buddhism, a Non Theistic Religion, 
London, 1966. 

9. E. Lamotte, Histoire du bouddhisme indien des origines à l'ère Saka, Louvain, 1976. 

10. Cel care a atins ultima etapă a eliberării (cf. p. 454, nota 24). 

11. G.P. Malalasekere, K.N. Jayatilleke, Le Bouddhisme et la question raciale, Paris, 
UNESCO, 1968. 

învățături, Buddha a insistat asupra importanței experienței personale. Unul 
dintre cele mai bune exemple se găsește în textul intitulat Zevijja-sutta: într-o 
zi, doi savanţi brahmani, Bhäradväja si Väsertha, îl vizitează pe Buddha și îi 
spun că maeștrii lor brahmani îi învaţă mai multe căi pentru a se uni cu 
Brahmä. Buddha îi întreabă dacă foștii lor maeștri sau maeștrii acestora din 
urmă, înapoi până la a șaptea generaţie, și chiar autorii imnurilor vedice ale 
brahmanilor l-au văzut vreodată pe acest Brahmă cu care voiau să se unească. 
Cum cei doi tineri brahmani răspund negativ, Buddha compară atitudinea 
maeștrilor lor care vorbesc despre uniunea cu Brahmă cu cea a unui tânăr care 
ar spune: ,«Sunt îndrăgostit de cea mai frumoasă fară din această ţară, o 
doresc», fără a ști totuși cine este această fată, unde se găsește, fără să o fi văzut 
vreodată si fără a şti cărei familii îi aparține“!? (Digha-nikäya, 1, 235-253). 

Budismul neagă că un asemenea Brahmä ar purea fi definit ca Absolut, Lu- 
mină, Splendoare supremă etc., căci aceste cuvinte n-au nici un înţeles precis pe 
plan doctrinal. Or, unii adepţi brahmanici, potrivit textului Cäla-Sakuludäyi-sutta, 
aveau o mare admiraţie față de Splendoarea supremă. Când Buddha i-a întrebat 
care este sensul exact al acestei „Splendori supreme“, ei i-au răspuns: „O, ono- 
rabile Gautama, întrucât nu există nici o splendoare mai mare decât aceea si 
nici o splendoare mai remarcabilă decât aceea, atunci aceea se cheamă Splen- 
doarea supremă.“ Buddha a spus: „O, prieteni, puteți continua astfel multă 
vreme răspunzând: «Întrucât nu există o splendoare mai mare decât aceea [...]», 
si totuşi nu îmi arätati care este această splendoare supremă despre care vorbiţi“ 
(Majjhima-nikäya, |, 29-39 şi 211). Pentru Buddha aceste epitete nu au decât 
un sens relativ și niciodată un sens absolut. Toate aceste discuţii ne arată că 
budismul nu a pus niciodată prea mult pret pe revelații. 

În domeniul cunoașterii, Buddha a insistat asupra importanței experienţelor 
personale și asupra înţelegerii întemeiate pe fapte empirice. În epoca sa, potrivit 
textului Sangärava-sutta!, existau în fapt trei feluri de maeștri religioși: primii, 
brahmanii, erau ,revelationistii" (anussä-vikä); ei pretindeau că au o cunoaștere 
dobândită din Vede. Cea de-a doua categorie era a metafizicienilor rationalisti 
(takki vämansi); învățătura lor era întemeiată pe speculații. În sfârșit, alți 
maeștri spuneau că ajunseseră la cunoaștere prin dezvoltarea propriilor 
capacități interioare: cu această categorie de maeștri se identifica și Buddha. 

Astfel, încă de la început, budismul se distinge de religiile Cărţii. Buddha 
le cere discipolilor în Käläma-sutta: 


12. Pentru o traducere integrală, cf. M. Wijayaratna, Sermons du Bouddha, Paris, 
Le cerf, 1992, pp. 147-170. 
13. Anguttara-nikâya, |, 187. 

Nu vă lăsați conduși de ceea ce vi se spune, nici de tradiția religioasă, nici de ce ati 
auzit. Nu vă lăsați conduși de autoritatea textelor religioase, nici de simpla logică sau de 
alegatii, nici de aparente, nici de speculatia asupra diverselor opinii, nici de probabila 
verosimilitare, nici de gândul că „acest om al religiei este maestrul nostru iubit“ 
(Anguttara-nikäya, |, 188). 


Conceptia asupra lumii si ființelor vii 


Mai mule religii contemporane cu Buddha se întemeiau pe revelații pri- 
vitoare la lume, la originea, existenţa și sfârșitul ei. Buddha nu s-a preocupat 
niciodată de aceste chestiuni și refuza să dea răspunsuri la ele, atrăgând atenţia 
asupra inutilitätii unor asemenea discuţii în comparație cu obiectivul vieții 
religioase. Aceste chestiuni nefiind de nici un interes pentru mântuirea indi- 
vidului, ele trebuiau considerare probleme asupra cărora Buddha nu dădea nici 
o explicaţie (avyäkata). Nu pentru că Buddha ar fi negat posibilitatea ca ele să 
fie puse ca probleme, însă, potrivit lui, individul care insistă să obțină răspunsuri 
în ceea ce le privește își pierde timpul, la fel ca acela care, rănit de o săgeată 
otrăvită, ar căuta să afle informații despre săgeată și despre persoana care a tras-o, 
fără a lăsa pe nimeni să scoată săgeata sau să vindece rana. 

Evident, acest răspuns ironic nu putea să-i satisfacă pe învățații din celelalte 
sisteme religioase care veneau să discute pe aceste teme cu Buddha. Într-o zi, 
un adept al brahmanismului, numit Vacchagotta, l-a vizitat pe Buddha pentru 
a-l întreba dacă Universul este etern, dacă are vreo limită etc. Buddha nu i-a 
răspuns că aceste chestiuni sunt inutile, însă i-a explicat din ce pricină el nu 
sprijinea nici una din aceste opinii: 

O, Vaccha, a avea o opinie potrivit căreia universul este etem sau unacum că universul 

nu este etern înseamnă să recurgi la opiniile speculative; ele sunt un hätis de opinii, un 

desert de opinii, un circ de opinii, o vânzoleală de opinii, un lanţ de opinii, care sunt 
însoţite de tristețe, de mâhnire, de necazuri, de durere, dar care nu duc la dezgust, 
nici la detașare, nici la extinctie, nici la liniște, nici la cunoaștere, nici la înțelepciunea 

desăvârșită, nici la nibbâna!5 (Majihima-nikäya, |, 483). 


Chiar dacă doctrina budistă nu se întemeiază pe o explicaţie sau pe o 
revelaţie privind creația și sfârșitul lumii, ea n-a păstrat tăcere deplină cu privire 
la lumea fenomenală. Potrivit Scripturilor canonice, lumea (în pali: /oka) nu se 
mărginește la planeta locuiră de ființele umane si la astrele concepure ca un 
sistem organizat. Dimpotrivă, lumea este compusă din nenumărate unități 
(loka-dhätu), care corespund, fiecare, unui sistem solar. Aceste sisteme solare 
sunt de „calități“ și mărimi diverse: unele sunt de mici dimensiuni (cälanikä 


14. Majjhima-nikäya, lI, 426—432. 
15. Nibbâna (în sanscrită: nirvâna): „extincţie“ a durerii (dukkha); ,extinctie" a tutu- 
ror necuräteniilor minţii; pace interioară totală; scopul comportamentului pur. 

lokad-hätu), altele de dimensiuni mijlocii (majjhamikä loka-dhätu), iar altele 
de dimensiuni mari (mahä loka-dhätu). Există astfel mii de sisteme planetare 
(sata-sahassi loka-dhatu).!6 În diverse pasaje canonice, miile de sisteme pla- 
netare de mici dimensiuni (sata-sahasst culanika lokad-hatu) sunt explicate în 
felul următor: 


Acolo unde se găsește lumina a mii de sori și a mii de luni, acolo se întinde „suprafața“ 
a mii de sisteme planetare de mici dimensiuni și acolo se găsesc mii de Jambudipa, 
mii de Aparagoyana, mii de Uttarakuru și mii de Pubbavideha!” (Anguttara-nikäya, 
L 227; V, 59). 


Şi totuși Scripturile canonice nu prezintă aceste detalii ca revelații asupra 
Universului. Este vorba de simple declaraţii ale unor „ființe nobile“, acelea 
care au înțeles lucrurile prin dezvoltarea propriilor facultăți extrasenzoriale. 
Oricum, această descriere a „lumii“ (/oka) subliniază, în opinia mea, două 
aspecte foarte importante: imensitatea Universului, pe de o parte, și diversitatea 
locurilor unde pot trăi ființele vii, pe de alta. Budismul a dorit să marcheze 
astfel refuzul său deplin de a formula o doctrină în care omul și pământul său 
să ocupe un loc unic. Altfel spus, învățăturile budismului cu privire la viață, 
existență etc. se referă la „toată lumea“, inclusiv la zei, la diversii brahmä, la 
spiritele înfometate si chiar si la animale. Iată de ce doctrina vorbeşte de ființe 
vii (sattä), şi nu doar de ființe umane (manussä): astfel, atunci când budismul 
evocă fericirea, este vorba de o fericire pentru toate fiinţele vii. În consecință, 
iubirea universală (mettä) din budism cere ca: 


Toate fiinţele vii să fie pline de bucurie și în siguranță. Toate ființele care trăiesc, 
slabe sau puternice, lungi, mari, mijlocii sau mici, vizibile sau invizibile, apropiate 
sau îndepărtate, născute sau care urmează să se nască, toate ființele să fie fericite. 
Nici una să nu o înșele pe alta și nici să nu dispretuiascä o altă ființă, oricât de mică 
ar fi; si nici una să nu-i dorească rău alteia, la mânie sau din ură (Sutta-nipåta, I, 8). 


Încă de la început budismul a pus astfel toate fiinţele vii pe picior de ega- 
litate, dar a insistat asupra necesităţii de a schimba tendința generală a lumii 
potrivit căreia cel mai slab este victima celui mai puternic. 

Cu toate acestea, doctrina budistă nu începe prin a descrie diversitatea 
fiinţelor vii şi nici imensitatea lumii. Ea este interesată în special de condiția 
prezentă a fiecărui individ și îi prescrie să înceapă prin a înţelege lucrurile 
interioare, și nu lucrurile exterioare. Pentru a ilustra această atitudine, Scripturile 


16. Digha-nikäya, II, 114; Majÿjhima-nikäya, III, 101; Vénaya-pitaka, 1, 12; Milinda-pañha, 
p. 237; Visuddhi-magga, p. 206. 

17. Aceste nume proprii corespund celor patru regiuni sau „continente“ cunoscute 
în epoca lui Buddha. Scripturile canonice folosesc termenii la plural pentru a indica fap- 
tul că există popoare diferite ale căror comportamente sunt diverse și care trăiesc în 
diverse sisteme planetare. 

canonice relatează o anecdotă. Un ascet înzestrat cu puteri taumaturgice dorise 
să alerge prin spațiu pentru a găsi capătul lumii. A alergat astfel întreaga sa viață 
si şi-a găsit sfârșitul fără să-și atingă vreodată țelul. Buddha și-a bătut joc de un 
asemenea comportament și a exprimat acest lucru în mai multe rânduri: 


Nu prin călătorie se poate atinge capătul lumii; totuși nu e posibilă nici o eliberare fără 
a atinge capătul lumii. Eu îi învăţ pe alții doar aceste patru lucruri: că lumea, apariția 
lumii, încetarea lumii și cărarea care duce la încetarea lumii sunt cu toate incluse în 
“acest corp lung de un stânjen (Anguttara-nikäya, II, 47—48; Samyutta-nikăya, V, 447). 


Potrivit acestei descrieri, nu numai că fiecare își are propria sa lume, dar în 
plus fiecare individ creează o lume care îi este proprie. 

Cât privește lumea fenomenală, Scripturile canonice fac multe descrieri 
subiective ale ei: 


Potrivit disciplinei nobilelor ființe, lumea semnifică cele cinci domenii ale plăcerilor 
senzuale. Care sunt acestea? Formele care pot fi cunoscute cu ochii, dorite și iubite, 
care sunt plăcute, încântătoare si înzestrate cu putere de seducţie; sunetele care pot fi 
cunoscute cu urechile, dorite [...]; mirosurile care pot fi cunoscute cu nasul, dorite 
[...]; gusturile care pot fi cunoscute cu limba, dorite [...]; lucrurile tangibile care pot 
fi cunoscute cu corpul, dorite și iubite, care sunt plăcute, încântătoare și înzestrate 
cu putere de seducţie (Anguttara-nikäya, IV, 429-432). 


Mijlocul prin care devii conștient de lume se cheamă „lume“ în disciplina nobilelor 
ființe. Mijlocul prin care ai ajuns la ideea că „eu sunt“ se cheamă „lume“ în disciplina 
nobilelor fiinţe (Samyutta-nikäya, IV, 95). 


Asemenea remarci arată natura mesajului de mântuire pe care budismul 
intenționa să-l transmită. Pe de o parte, acest mesaj îl privește personal pe fiecare 
individ interesat, iar pe de altă parte conţinutul său priveşte întotdeauna mo- 
mentul prezent. „Să pleci de la rimpul prezent în care trăiești“ este un principiu 
foarte important în budism. Trebuie să amintim aici că, în epoca lui Buddha, 
în numeroase sisteme religioase totul începea (și, de asemenea, se termina) la 
nivelul lui Brahma, Crearorul. Budismul însă lansa această provocare: „Să 
plecăm de la problema de acum.“ Parabola sägetii inveninate spune acest lucru 
foarte clar: Buddha a subliniat utilitatea de a face ceva „aici și acum“ pentru a 
scoate săgeata, iar aceasta fără a pierde timpul cu discuţiile ca să aflăm de unde 
vine ea. De asemenea, Buddha știa că este mai eficace să dai o explicaţie care 
privește toate fiinţele, de peste tot și dintotdeauna. Acest lucru este adevărat si 
în privința celor patru Nobile Adevăruri (aryia sacca)! ce constituie doctrina 
centrală a budismului. 


18. Adjectivul zryiz (în sanscrită: ryan) este folosit aici, ca pretutindeni în corpusul 
canonic, fără nici o conotaţie rasială, ci pentru a indica importanța, certitudinea, veridi- 
citatea, primordialitatea și utilitatea acestor patru adevăruri în sens religios, precum si 
locul lor incontestabil în raport cu alte „adevăruri“, oricare ar fi acestea. 

Cele patru Nobile Adeväruri 


Învățătura lui Buddha este adesea rezumată prin aceste patru explicații: 
1. duþkha”: analiza condiţiei individului; 2. cauza lui duhkha: conştientizarea 
cauzei; 3. încetarea lui duhkha: eliberarea; 4. calea care duce la încetarea lui 
dubkha: drumul pentru a ajunge la eliberare. Fiecare „adevăr“ se referă la o 
datorie pe care o are de îndeplinit individul preocupat și interesat. Primul adevăr 
priveşte un fenomen care trebuie înțeles corect (parinneyya): doctrina lui 
Buddha se prezintă astfel ca un mesaj destinat fiecărui individ care este gata să 
considere nașterea, bätrânetea, bolile, moartea, nefericirea, lamentatiile, durerea, 
chinul, disperarea — pe scurt cele cinci îmbinări ale atasamentului — ca însăși 
manifestarea lui duhkha. Al doilea adevăr vorbește de cauza fenomenului 
dubkha, care trebuie eliminată (pahätabba). Al treilea adevăr indică o stare 
diametral opusă lui dubkha, tocmai în scopul de a atinge această stare 
(sacchikätabba). În sfârşit, al patrulea adevăr corespunde proiectului de pus în 
faptă (bhävetabba) pentru a ajunge la ceea ce se enunță în cel de-al treilea adevăr. 

Aici se pune o problemă: dacă nașterea, bäâtrânetea etc. sunt cu adevărat 
manifestări ale lui duhkha, este oare cu adevărat necesar un demers religios 
pentru a le elimina? Moartea naturală sau sinuciderea nu constituie în sine 
sfârșitul lui duhkha? Eutanasia sau moartea naturală ar fi o soluție bună si 
eficace pentru a-i pune capăt lui duhkha dacă moartea ar însemna sfârșitul 
deplin. Dar, întrucât există renasteri după moarte, duhkha si efectele sale 
complementare nu se limitează la viața prezentă și continuă dincolo de moarte. 
Din această pricină sfaturile pe care le dă budismul pentru a pune capăt lui 
dubkha sunt mai ales învățături care urmăresc să oprească aceste viitoare 
renasteri. Căci, cu fiecare naștere (sau mai degrabă cu fiecare renaștere), chiar 
dacă te naști într-o situație fericită, fie că ești rege, fie un mare bogătaș, tot vei 
avea de suferit boli si vei cunoaște bätrânetea și moartea. 

Renașterea era o idee acceptată de multă lume în epoca lui Buddha. Mai 
multe curente de gândire negau totuși că ar putea să existe o viaţă după moarte. 
Pentru budism, aceasta este o „perspectivă falsă“ (micchä ditthi). Renaşterea 
reprezintă „perspectiva corectă“ (sammâ ditthi). Dar doctrina renasterilor nu 
este o dogmă, ci o ipoteză pe care fiecare poate să o verifice, cu condiția de a-și 
dezvolta propriile facultăţi extrasenzoriale. În orice caz, a cunoaşte bine 
„mecanismul“ renașterii este un lucru necesar pentru a putea trece dincolo de 


19. Dubkha: în sensul său obișnuit, acest cuvânt desemnează suferința, durerea, 
amărăciunea, dar în sensul său filozofic el desemnează simultan atât conflictele, neperma- 
nenta, răul, nenorocirea, absurditatea, nonsubstantialitatea și lipsa de satisfacție a vieții, 
cât si starea de insatisfactie care rezidă în toate lucrurile condiționate, chiar și în fericire. În 
acest din urmă sens este folosit cuvântul în cele patru Nobile Adevăruri ale lui Buddha. 

perplexitate, această necurätenie a minţii care este îndoiala (vicikiccha). Disci- 
polul care, progresând în ceea ce privește capacitățile sale interioare, ajunge la 
starea de arhant capătă în cele din urmă „cele trei cunoașteri“, numite zevijj 
(literal, „cele trei științe“), primele două având legătură cu renașterea: cunoas- 
terea care ne permite să constatăm cum oamenii mor și renasc mereu și mereu 
(cutñpapäta-fäña) şi cea care ne permite să ne aducem aminte de propriile 
noastre vieţi anterioare (pubbenivesânussati-fiâna). 

Renașterea, potrivit budismului, se bazează simultan pe ideea de continuitate 
a seriei existentelor (samsära) si pe doctrina care neagă categoric ideea unui 
Sine permanent transmigrant dintr-o viaţă într-alta, numită ,coproductia 
condiționată“ (paziccasamuppâda). Ea nu corespunde deci câtusi de putin 
„reîncarnării“ din hinduism, care este legată în mod esenţial de noțiunea de 
ätman, adică de transmigratia sufletelor. Budismul utilizează un termen mai 
prudent și vorbește de un fenomen de „redevenire“ (punabbhava) 2 

În opinia anumitor maeștri religioși contemporani cu Buddha, renașterea 
ar permite fiecărei fiinţe vii să se purifice în mod automat; dacă rămâi o 
anumită perioadă în ciclul renașterilor, devii încetul cu încetul pur și sfârsesti 
prin a atinge puritatea completă și libertatea. Buddha a negat categoric această 
idee de purificare atribuită ciclului renasterilor.?? Pentru alți maeștri religioși, 
fiecare individ trebuia să petreacă o perioadă fixă de timp în samsâra si, în 
acest interval, ajungea treptat și în mod automat la progres, apoi se elibera. 
Buddha a negat și această idee: nu există durată fixă pentru seria de existente 
si nu există în mod automat o ameliorare a individului în szmsâra. Progresul 
spiritual nu este automat, este un scop care trebuie atins prin metode adecvate. 

Este într-adevăr greu, dacă nu cu neputinţă, de prevăzut ce se va întâmpla 
în viața următoare. Din diverse pricini, individul poate să se împlinească 
sau, dimpotrivă, să dea înapoi. Progresul spiritual nu se menţine întotdeauna; 
se degradează dacă nu ne preocupăm de el, iar această degradare poate chiar 
să continue dacă te nasti într-o situaţie nefavorabilă. Dimpotrivă, dacă te 
nasti într-o situaţie favorabilă, poţi găsi prilejul de a progresa, în samsära 
ocaziile favorabile pentru progresul interior sunt cu mult mai rare decât 
ocaziile nefavorabile. 

Un alt factor joacă un rol însemnat în procesul renașterii, și anume ultimul 
gând al individului înainte de moarte, întrucât acest gând de plecare (cuti-citta) 
îi determină renașterea următoare. Or, este greu de prevăzut care va fi acest 
ultim gând la cineva care nu are obiceiul de a-și controla facultățile mentale. 


20. Majjhima-nikâya, |, 22-23, 183-184, II, 20-21, 144; Anguttara-nikäya, |, 163. 
21. Digha-nikäya, Il, 15; Samyutta-nikäya, |, 133. 
22. Majjhima-nikäya, |, 80-82. 

Renașterea, în orice caz, reprezintă un mare risc și de aceea trebuie să în- 
cercăm să ne eliberăm cât mai repede din samsära. Aceastăeliberare este numită 
nibbäna (în sanscrită: nirvâna), adică încetarea lui duhkha. 


Legea kamma-/or (în sanscrită: karman) 


Doctrina renașterilor succesive este legată de legea kamma-lor, adică de 
efectul cauzal al acţiunilor (kemma-vipäka). Potrivit budismului, renașterea 
este o continuitate de acţiuni (kamma) si de re-actiuni, incluzând aici si 
acţiunile pur mentale, întrucât aceste kamma sunt cele care furnizează energie — 
fiind într-un fel proviziile necesare — pentru a renaşte mereu și mereu. Cu alte 
cuvinte, renasti într-o situaţie care este rezultatul acțiunilor săvârșite în exis- 
tentele anterioare. 

Prin această doctrină budismul a negat, pe de-o parte, teoria creaţiei 
(Gssaranimmana-väda), care atribuie responsabilitatea fericirii și nefericirii indi- 
vidului lui Brahmä-Creator si, pe de altă parte, teoria hazardului (zhetu-väda), 
potrivit căreia fericirea și nefericirea nu au cauze speciale. În epoca lui Buddha, 
mai multi maeștri religioși negau valoarea kamma-lor și susțineau că totul intră 
în viață fără nici o pricină (ahetu-apaccaya-väda). 

Doctrina cu privire la kamma explică de asemenea de ce există o atare 
diversitate printre fiinţele vii. Într-adevăr, atunci când o anume ființă a făcut 
acţiuni bune, ea va renaste într-o familie bogată; va avea o situație bună, o 
sănătate excelentă, o înfățișare plăcută, o voce frumoasă etc. Invers, o altă ființă, 
din cauza acțiunilor sale rele, va renaste în sărăcie, va fi urâtă și va avea han- 
dicapuri de netrecut. Culmile și prăpăstiile vieţii pot astfel să fie rezultatul 
unor kamma comise chiar în această viață sau în vieţile anterioare. Altfel spus, 
kamma bune dau roade, iar kamma rele au rezultate amare. 

Această doctrină înseamnă oare că budismul a tolerat injustitiile sociale, 
sărăcia, sistemul castelor etc., spunând: „Dacă v-aţi născut așa, este din pricina 
kamma-lor voastre. Este deci firesc să fie așa“? Răspunsul este categoric negativ. 
Problema nu este de a ști din ce cauză există în lume bogăţie și sărăcie, ci de 
a şti din ce cauză te-ai născut sărac sau ai sărăcit. Dacă budismul spune că o 
ființă s-a născut săracă pentru că în vieţile sale anterioare kamma-le sale erau 
întemeiate pe lăcomie si zgârcenie, nu o face pentru a „instituționaliza“ sărăcia, 
ci, pur si simplu, pentru a arăta cum se petrec lucrurile în samsära: sărăcia indi- 
vidului este rezultatul zgârceniei sale. Acţiunile întemeiate pe o asemenea 
mentalitate sunt firește „sărace“ si nu pot da naștere unor rezultate „bogate“. 
Printr-o asemenea explicație budismul descurajează lăcomia și zgârcenia și îi 
încurajează pe cei bogați să se arate generosi. Tot astfel, dacă budismul spune 
că o ființă se naște într-o situaţie inferioară din cauza unor acţiuni josnice din 

punct de vedere moral pe care le-a săvârșit, o face nu pentru a-i dispretui pe 
cei ce nu aparţin vreunei caste și nici pentru a justifica sistemul castelor, ci 
pentru a explica tipul de consecinţe pe care le au acţiunile josnice și inferioare: 
nașterea individului într-o poziţie inferioară nu vine decât în continuarea 
calității obisnuintelor sale mentale. Aceasta nu înseamnă că atare individ tre- 
buie disprețuit, Insistând asupra bunävointei, compasiunii și egalității ființelor 
umane, budismul le cere tuturor să facă eforturi pentru a schimba situația 
nefericită a celorlalți. Se presupune că această bunăvoință va genera întotdeauna 
kamma bune, care vor avea rezultate fericite pentru autorul lor. 

Unuia care nu credea în această teorie a cauzalitätii acţiunilor, Buddha 
i-a explicat: 

Fiintele vii sunt rezultatul propriilor kamma. Ele au kamma ca matrice. Kamma sunt 


părinţii lor, kamma sunt judecătorii lor, kamma le orânduiesc în așa fel că ajung să 
fie inferioare și superioare (Majjhima-nikâya, III, 206). 


Se pun aici două întrebări importante: tot ceea ce se petrece în viață este 
rezultatul vechilor kamma. Rezultatele kzmma-lor sunt inevitabile? Cu alte cu- 
vinte, viața este predeterminată de legea kamma? De fapt, din învățătura lui 
Buddha lipsește cu desăvârșire orice formă de determinism. Potrivit Scripturilor 
canonice, Buddha a criticat de nenumărate ori teoria conform căreia totul se 
petrece din cauza acţiunilor săvârșite într-o viatäanterioarä (pubbakatahetu-väda) 
şi teoria potrivit căreia totul se petrece din cauza unei singure cauze (ekahetu-väda). 

Pentru budiști, diversele circumstanţe ale vieţii au cauze variate, printre 
altele si vechile kamma. Unul dintre cele mai bune exemple în acest sens este 
următoarea explicaţie a bolilor: 


Este adevărat că există boli care se produc din cauza vechilor kamma, iar aceste boli se 
cheamă kammavipâkajă äbädhä. Si totuşi, există şi unele provocate de bilă (pirzasa- 
mutthänä äbädhà), de flegmă (semhasamutthänà äbädhä), de aer (vâtasamutthână 
äbädhä), de uniunea umorilor (sannipätajä äbädhà), de schimbarea anotimpurilor 
(utuparinämajä äbädhä), din pricini întâmplătoare (o pakkamikā äbädhä) si din cauza 
comportamentului neechilibrat (visamapariharajā äbädhà) (Anguttara-nikäya, V, 108). 


Într-o altă predică, Buddha respinge de asemenea ideea că vechile kamma 
rele sunt singura cauză a nenorocirilor. Buddha vorbește acolo de diversele 
pricini care ne fac să avem senzații plăcute și neplăcute: 


Există și senzaţii care se produc din cauza bilei, a flegmei, a suflului, a uniunii umorilor 
din corp, a schimbării anotimpurilor, a comportamentului neechilibrat, sau din pricini 
întâmplătoare ori din cauză că vechile kamma s-au copt si dau fructe. Şi totuși, oamenii 
religiei sau brahmanii care spun că „toate senzațiile plăcute si neplăcute sau neutre 
resimtite de cutare sau cutare individ depind de kamma pe care le-a comis“ sunt prea 
departe de faptele reale (Samyutta-nikäya, IV, 203-231). 

Deci nu numai vechile kamma condiţionează viaţa. Potrivit literaturii din 
Abhidhamma”, legea kamma-lor nu este decât una dintre cele cinci legi 
naturale, celelalte patru putând fi traduse aproximativ astfel: legea atmosferică 
(utu-niyäma); legea biologică (bija-niyâma); legea fizică (dhamma-niyäma); 
legea psihologică (citta-niyäma). Legea care priveşte efectul cauzal al acțiunilor 
(kamma-niyäma) constituie o cauză importantă, însă în aceeași măsură ca și 
celelalte patru legi naturale. 

Să revenim la cealaltă întrebare: consecințele vechilor kamma pot fi oare 
evitate? Răspunsul este da. Dacă lucrurile nu ar sta așa, am fi obligați să facem 
față rezultatelor tuturor kamma-lor comise. Nimeni n-ar putea atunci să iasă 
din samsära înainte de a fi epuizat toate rezultatele vechilor kamma. Scripturile 
canonice menţionează că marele șef religios al jainismului, contemporan cu 
Buddha, Nigantha Näthaputta (Jina Mähävira), susținea o asemenea teorie. 
Pentru a șterge toate rezultatele vechilor kamma, discipolii săi practicau 
penitente si forme severe de ispășire. În această privință, Buddha avea o opinie 
complet diferită, întrucât el propovăduia că se poate ajunge la mântuire 
printr-o schimbare radicală a gândirii, prezentă și viitoare, deci prin progresul 
interior, și nu prin penitente. Buddha se opunea acestor forme severe de 
pocăință: pe de-o parte, pentru că ele nu sunt eficace în ce priveşte epuizarea 
rezultatelor kammice și, pe de altă parte, pentru că epuizarea rezultatelor 
kammice vechi nu este necesară pentru a ajunge la mântuire. Buddha a pro- 
povăduit că trebuie să dăm prioritare actelor prezente și să nu ne ocupăm de 
vechile kamma. Astfel, Scripturile canonice îl prezintă pe Buddha ca pe un 
maestru care afirmă nu numai valoarea kamma-lor (kamma-vädin), ci si pe 
aceea a actelor prezente (kiriya-vädin)*. 

Celălalt aspect important al acestei doctrine este diversitatea kamma-lor. 
Într-adevăr, nu toate kamma au aceeași valoare, întrucât ele se bazează pe stări 
psihologice diverse. Fiecare acțiune produce o energie potenţială în funcție 
de gândul pe care l-am avut făcând-o. Având în vedere că greutatea kamma-lor 
depinde de starea psihologică a autorului lor, este normal ca această greutate 
să fie diferită. Unele sunt puternice, altele sunt însă slabe, astfel încât rezul- 
tatele lor sunt diferite. 

Potrivit textului Mahä-Kammavibhänga-sutta, existătrei tipuri de kamma: 

— kamma comise în viața prezentă, ale căror rezultate sunt limitate la această 
viață (ditthadhammavedantya). Dacă aceste kamma nu găsesc prilejul de a da 
rezultate înaintea morţii autorului lor, energia lor potenţială devine nulă și 
neavenită; 


23. Abhidamma: cel de-al treilea grup de texte din corpusul canonic. Abhidamma 
(literal, „doctrina specifică“, „doctrina detaliată“) tratează aspectul filozofic si psihologic 
al învățăturii lui Buddha. 

24. Digha-nikâya, |, 115; Añguttara-nikäya, l, 62; Anguttara-nikäya, |, 71. 

— kamma care dau rezultate nu în viața prezentă a autorului lor, ci numai 
în viața următoare a acestuia (4papajjavedaniya); dacă ele nu găsesc prilejul 
să dea rezultate în timpul vieţii următoare a autorului, energia lor potenţială 
devine nulă și neavenită; 

— kamma foarte puternice, care dau rezultate în orice moment favorabil 
din oricare viață viitoare din samsãra; ele au efect nedefinit (zparäpariyavedaniya), 
până când autorul lor atinge parinibbäna. 

După ce indică diversele situații care modifică rezultatele kammice, inclusiv 
acțiunile mentale (mano kamma) ale individului aflat pe patul de moarte, 
Mahä-Kammavibhañga-sutta subliniază o altă caracteristică a kamma-lor: 


Există kamma nevalide care se prezintă în formă de kamma nevalide; există, de 
asemenea, kamma nevalide, dar în aparenţă ele sunt kamma valide; există, de asemenea, 
kamma valide care se prezintă în formă de kamma valide; există, în sfârșit, kamma 
valide, dar în aparenţă ele sunt kamma nevalide (Majjhima-nikäya, III, 215). 


Teoria kamma-lor nu este deci nici un determinism, nici un fatalism, pentru 
că importanţa rezultatelor anumitor kamma se diminuează sau crește datorită 
efectului unor contraactiuni eficace si pentru că nu toate kamma au obligatoriu 
rezultat: unele dintre ele nu ajung niciodată la o maturitate suficientă pentru 
a da „roade“; altele nu dau roade din cauza schimbărilor în existența autorilor 
lor. De exemplu, rezultatele tuturor kamma-lor vechi ale unui arhant, cel care 
s-a eliberat de orice necurätenie si de orice piedică, sunt limitate numai la viaţa 
sa prezentă, din simplul motiv că pentru el nu va mai exista o renaștere. 

Expunând această teorie a kamma-lor, Scripturile canonice au căutat, în 
opinia mea, să atingă mai multe obiective. În primul rând ele au vrut să dea 
o dimensiune etică tuturor actelor deliberate ale individului, insistând asupra 
necesităţii de a evita să comiti kamma rele si de a te ocupa de kamma bune. 
Apoi budismul și-a încurajat astfel adepţii să-și asume răspunderea pentru 
propriile kamma, făcând din fiecare individ autorul propriului viitor. El l-a 
încurajat de asemenea pe fiecare să înlăture nefericirea celorlalți și să le aducă 
fericirea, întrucât asemenea acțiuni binevoitoare și pline de compasiune, 
inclusiv cele față de animale, sunt considerate kamma bune. În sfârșit, budismul 
le-a dat adepților săi un criteriu pentru a distinge între bine și rău; potrivit 
legii kamma-lor, fiecare este liber să cunoască exact calitatea kamma-lor sale, 
care depinde, așa cum am văzut, de condiţia sa psihologică; fiecare este de 
asemenea liber să ia decizii, să comită sau să nu comită cutare kamma. 


Binele si răul 


Legea kamma-lor nu este unicul criteriu pentru a distinge între bine si rău. 
Budismul definește într-adevăr binele si răul după mai multe criterii. 

Primul dintre acestea insistä asupra valorii experientei personale. De 
exemplu, pentru a te abtine să ucizi ființele vii, predica intitulată Vehedväreyya-sutta 
sugerează că trebuie urmat acest raționament: 


[Discipolul nobil constată]: „Iubesc viaţa și nu vreau să mor. Iubesc bucuria si-mi 
repugnădurerile. Dacă cineva îmi ia viața, acesta este un lucru care nu este nici agreabil, 
nici plăcut. Dacă eu îi iau altcuiva viața, acesta nu va fi un lucru nici agreabil, nici plăcut 
pentru el, întrucât el nu vrea să fie ucis, iubește bucuria și-i repugnă durerile. Astfel, un 
lucru care nu este nici agreabil, nici plăcut pentru mine trebuie să fie un lucru care nu 
este nici agreabil, nici plăcut pentru un altul. Deci cum aș putea oare să-l fac pe altul să 
suporte un lucru care nu este nici agreabil, nici plăcut pentru mine?“ Rezultatul unei 
asemenea reflecţii este că discipolul nobil însuși se abtine să ucidă ființele vii. El îi 
încurajează și pe ceilalți să se abțină să ucidă fiinţele vii. El vorbește despre o asemenea 
abţinere si face elogiul unei asemenea abţineri (Samyutta-nikäya, V, 353). 


Tot așa și în ceea ce priveşte alte acțiuni bune, a te abtine să furi sau să spui 
minciuni, de exemplu; Veludväreyya-sutta® ne sfătuiește să comparăm conse- 
cintele acestor acte asupra noastră și asupra celorlalți. 

Al doilea criteriu este de ordin intelectual. Trebuie reflectat la utilitatea 
actului nu numai pentru autorul său, ci si pentru cei din jurul lui. Altfel spus, 
este vorba de a evalua cinstit valoarea actului săvârșit, pe care tocmai îl săvârșești 
sau pe care îl vei săvârși. Astfel, predica intitulată Ambalatthika-Räbuloväda-sutta 
dă aceste sfaturi: înainte de a săvârși orice act, spune ea, trebuie să reflectezi dacă: 


Acest act pe care vreau să-l sävârsesc va contribui oare la propriul meu rău, la răul 
celorlalți sau la răul ambelor părți [eu însumi si ceilalți]? Dacă vei constata că actul 
va contribui la propriul tău rău, la răul celorlalți sau la răul ambelor părți, atunci 
un asemenea act nu trebuie săvârșit. Pe de altä parte, dacă descoperi că actul pe care 
îl vei comite nu va contribui nici la propriul tău rău, nici la răul celorlalți, nici la 
răul ambelor părți, atunci acesta este un act just; el dă fericire si produce fericire, 
iar un asemenea act trebuie săvârșit mereu și mereu (M4jjhima-nikâya, I, 414). 


Aici fericirea și binele tuturor sunt privite în funcţie de menţinerea valorii 
rezultatelor kammice. De exemplu, a da este un lucru just atât pentru că se 
îngrijește de nevoia primitorului, cât si pentru că această acțiune implică 
rezultate kammice bune pentru cel care dă. În schimb a ucide o ființă vie este 
o acţiune rea, pentru victimă bineînțeles, dar și pentru că acest act are rezultate 
kammice rele pentru cel care ucide. 

Predica intitulată X%läma-sutta prezintă un alt criteriu pentru a distinge 
între bine și rău. Acţiunile întemeiate pe stări mentale precum dorința, ura și 
iluzia sunt rele, în timp ce acelea care se întemeiază pe non-dorintä, non-ură 
si non-iluzie sunt bune. Această predică insistă după cum urmează: 


25. Samyutta-nikäya, V, 352—356. 

Să presupunem că după moarte nu există rezultate pentru actele bune sau rele [săvârșite 
înainte de moarte]. Oricum, datorită actelor bune, aici și acum, rămâi teafăr și 
nevätämat, cu o gândire fericită, eliberată de ură si de rea-voinţă (Anguttara-nikäya, 


L 191). 


Însă criteriul cel mai important pentru a distinge între bine și rău se rapor- 
teazä la summum bonum al budismului, nibbâna, şi priveşte deci metodele pentru 
a atinge „încetarea lui duhkha“. Aici, Binele nu mai este definit în funcție de 
nivelul kammic. Să luăm de exemplu un act bun, a da: la nivel kammic, dăm 
pentru a obține rezultate bune chiar în această viață sau în vieţile viitoare; la nivel 
nibbanic, acest act de a da este un mijloc de a dezrădăcina lăcomia și dorința. 
Dorinţa, în domeniul kammic, poate fi explicată prin următoarea schemă: 


dorința < P Se pe > renaștere ——> dorinţă 
apte rele ——» rătăcire i 

Dimpotrivă, arhant-ul, cel care a atins ultima etapă a eliberării si care a 
înlăturat complet dorința, nu se mai preocupă de nivelul kammic: potrivit 
Scripturilor canonice, el a respins meritele si rătăcirile (puñña-päpa pahina”). 
Aceasta nu înseamnă că are un comportament imoral sau că nu distinge între 
bine și rău. El respectă toate normele societăţii, toate legile civice si se supune 
tuturor regulilor disciplinare ale comunităţii în care trăiește; nu ezită să actio- 
neze pentru binele celor din jurul său, dar, strict vorbind, actele sale sunt mai 
degrabă „deontologice“. 

Calea către starea de arhant este definită ca un drum pe care nu te mai 
ocupi de valoarea rezultatelor kammice. Fiecare etapă a Nobilei Căi octuple, 
cea care conduce la eliberare, este explicată mai întâi la nivel kammic, apoi la 
nivel nibbanic. „Înțelegerea corectă“ este primul element al Nobilei Căi octuple. 
Buddha o definește astfel în predica intitulată Mahä-Kattärisaka-sutta: 


Acum, care este înțelegerea corectă? Eu spun că înțelegerea corectă este de două 
feluri: există o înțelegere corectă care este amestecată cu necuräteniile minții (sasava), 
care se asociază cu actele bune (pu#ñäbhaghiya) si care constituie o legătură de 
renaștere (wpadivepakkä). Şi există si o înţelegere corectă care este nobilă (ariyä), 


26. Arhant (literal, „cel care merită“): acela sau aceea care nu mai cunoaște nici o 
necurätenie si nici o piedică; idealul budismului vechi, scopul final al discipolului. Acela 
sau aceea care ajunge la această stare desăvârșită eliberându-se de ultimele cinci necuräte- 
nii ale minţii: dorința pentru existentele materiale subtile (r#pa-räâga), dorința pentru 
existentele imateriale (ar%pa-räga), orgoliul (mâna), nelinistea (uddhacca) si ignoranta 
(avijjā). În textele vechi ale corpusului canonic, Buddha este si el considerat un arhant. 


27. Dhammapada, v. 39, 412. 

lipsită de necurätenii ale minții (anasava), care este supralumească si constituie o 
parte a căii (/okuttaramaggañgä) eliberării (Majjhima-nikäya, III, 72). 


Buddha explică apoi diferenţa dintre aceste două feluri de înțelegere 
corectă. Prima privește opiniile „corecte“ despre legea kamma-lor, renaștere, 
valoarea donațiilor, valoarea virtuţilor etc., iar a doua implică înțelegerea atinsă 
prin perceperea lucrurilor potrivit realității: adică nepermanenta (anicca), 
dubkha si inexistența vreunui Sine (anatta). 

În marea majoritate a religiilor istorice, mântuirea este o recompensă pen- 
tru actele meritorii. Nu așa stau lucrurile si în cazul budismului. Evident, cel 
care comite acte nemeritorii nu poate să ajungă la mântuire, întrucât el renaşte 
în existente neprielnice si, astfel, nu găsește nici un prilej de a practica exerciţiile 
mentale necesare. Totuși, cel care se ocupă de actele meritorii are și el prea 
puţine șanse să ajungă la mântuire, întrucât, ca o consecință a actelor sale me- 
ritorii, el continuă să renască mereu în existente fericite. Motivul este simplu: 
dacă el săvârşeşte acte meritorii, o face pentru că speră să obțină plăceri si 
fericire în vieţile viitoare; el își doreşte aceste existente viitoare, se atașează de 
ele și vrea să rămână pentru totdeauna fericit. Or, mântuirea budistă nu este 
oferită decât celui care vrea să iasă complet din seria existentelor. Dacă acesta 
nu trebuie să comită kamma nemeritorii, nu este obligat nici să efectueze 
kamma meritorii; el trebuie mai ales să se preocupe de progresul interior, care 
îi va permite să oprească seria existentelor. Însă exercițiile mentale prescrise în 
Scripturile canonice nu sunt în mod necesar considerate a fi kamma meritorii; 
ele nu sunt decât niște simple acte eficace (kusala kiriya) care au ca scop 
„sterilizarea“ noilor kamma meritorii sau nemeritorii. Cu alte cuvinte, cel care 
se găsește pe calea progresului interior si care are o înţelegere purificată a rea- 
litätii nu acumulează noi kamma și elimină vechile kamma identificându-le şi 
evitând ocaziile de a le materializa.?8 

Dacă pui în practică, din ce în ce mai profund, sfaturile pe care le dă 
învățătura budistă, poți să ajungi la dezinteres, la renunțarea totală, la constantä. 
Potrivit cuvântului lui Buddha, în acest stadiu renunti la lucrurile rele 
(adhammä), dar si la lucrurile bune (dhammä).? Astfel, cu cât devii mai budist, 
cu atât te interesezi mai putin de certurile lumești și chiar de certurile religioase. 
Evident, o asemenea atitudine puternic spirituală nu dă niciodată naștere unei 
tendințe militante pentru impunerea propriei religii, a propriilor idei. 


28. Majjhima-nikâya, I, 115. 
29. ,Dhammam hi vo bhikkhave pahărabbă, pageva adhammă“ („Trebuie, o, călu- 
gărilor, să abandonaţi chiar și lucrurile bune. Ce să mai spunem deci de lucrurile rele?“) 


(Majjhima-nikäya, |, 134-135). 

BUDISMUL ȘI SOCIETATEA 


Cum a putut oare această religie „care merge împotriva curentului“, în- 
zestrată cu o filozofie care insistă asupra renunțării totale, să se constituie într-o 
mișcare socială utilă oamenilor? Cum a devenit ea o sursă de inspiraţie pentru 
popoarele din numeroasetäri ale Asiei? Pentru a înțelege acestelucruri, trebuie 
să știm în ce fel și din ce motiv budismul nu s-a limitat la câțiva solitari. 

Desigur, la început budismul nu număra decât câteva persoane care 
renunțaseră la lume și care se strânseseră în jurul unui tânăr maestru excepţional. 
Însă, potrivit Scripturilor canonice, la câteva săptămâni după prima sa predică, 
Buddha a dat o „deviză“ acestei mișcări a celor care renuntaserä la lume: 


Pentru binele multora, pentru fericirea multora [Bahujana hitäya, bahujana 
sukhâya]. 


Acest mesaj se sprijinea pe două virtuţi: înțelepciunea și compasiunea. Era 
primul demers al lui Buddha pentru ca învățătura lui să nu rămână limitată 
la câțiva solitari sau la câteva persoane. 

Pentru a respecta principiul de a fi „util multora“, primii budiști nu puteau 
trăi cu totul în afara societăţii. Viaţa monastică nu este ceva individual, ci 
mai degrabăceva comunitar. Din această cauză viaţa comunității se organizează 
nu numai potrivit nevoilor religioase ale celor care au renunțat la lume, ci și 
în funcţie de opiniile laicilor cu privire la comunitate; aproape toate regulile 
vieţii cotidiene au fost deci stabilite ținând seama de părerea laicilor, bărbați 
şi femei; aceștia deveneau la rândul lor apărătorii și donatorii fără de care 
comunitatea monastică nu ar fi putut supraviețui; ei îi furnizau hrana, hainele, 
adăpostul și medicamentele, datoria călugărilor fiind de a-i hrăni pe laici pe 
plan spiritual. 

Această interdependentä si această potrivire reciprocă si spirituală constituie 
o marcă importantă a budismului în raport cu majoritatea religiilor din epoca 
lui Buddha. Ele au dat o nouă dimensiune laicitätii din lumea religioasă. 


Laicii si cei care au renunţat la lume 


Încă de la început, budiștii s-au organizat în patru grupuri: călugării 
(bhikku), călugărițele (bhikkhuni), credincioşii laici (4päsakä) şi credincioasele 
laice (4pâsika). Budismul, pragmatic si practic, îi consideră și pe cei care au 
renunțat la lume, și pe laici ca atare, lăsându-l pe fiecare la locul său în funcție 
de alegerea, capacitatea și dorința sa. 

Scripturile canonice menționează că înainte chiar de prima sa predică, 
Buddha a constatat că oamenii, în marea lor majoritate, se atașează plăcerii 
simţurilor si că numai puţini dintre ei acceptă să le abandoneze. Ţinând seama 

de această diferență de mentalitate, fondatorii budismului nu au vrut să-i 
ignore complet pe cei care nu renunţă la lume și au hotărât să-i facă să 
participe la activitatea lor religioasă, astfel încât învățătura lui Buddha să fie 
în folosul „binelui multora“. Desigur, ei ştiau că laicilor obișnuiți le este greu 
să pună în practică lungile prescriptii privitoare la renunțare, din cauza vieţii 
familiale, a lipsei lor de disponibilitate si pentru că nu puteau abandona tot 
ceea ce strânseseră. Le-au lăsat deci libertatea de a alege forma de religiozitate 
care le convenea. 

În cadrul acestui aranjament flexibil, primii beneficiari au fost laicii înșiși. 
Ei aveau o libertate foarte mare în sânul acestei noi religii, care le oferea posi- 
bilitatea de a-și organiza viața privată așa cum doreau. Pentru laicii budiști nu 
există nici botez, nici căsătorie religioasă și nici un alt rit obligatoriu privitor 
la viața conjugală. Pentru budism, căsătoria nu este un sacrament; nașterea și 
moartea sunt înțelese ca evenimente naturale, în afara sacrului. Acesta este 
unul dintre motivele pentru care vechiul budism este o religie fără preot. Să 
notăm că și astăzi, în ceea ce privește noi probleme precum controlul nașterilor, 
întreruperea voluntară a sarcinii etc., budismul nu se pronunţă în mod oficial. 
Acestea sunt probleme, se spune, care nu se puneau în timpul lui Buddha. În 
orice caz, budistii sunt liberi să-și judece singuri actele după criteriile date în 
Scripturile canonice, mai ales prin prisma doctrinei nonviolentei. În al doilea 
rând, laicii budiști nu sunt obligaţi să se supună unor reguli religioase definite 
într-o carte sfântă precum Bhagavad-Gitä la hinduisti sau Coranulla musulmani. 
Ideea unei legi religioase precum śarīa™, care să poată fi aplicată societății 
laice, nu există deci în budism. 

În al treilea rând, nu a existat niciodată o înaltă autoritate budistă care să 
definească îndatoririle laicilor si să-i excomunice în caz de nesupunere. Nu a 
existat niciodată nici vreo înaltă autoritate care să le interzică să aibă contacte 
cu alte religii sau să citească o anume carte. Budismul nu a stabilit legi pentru 
laici, ci a definit pur și simplu „cinci precepte“: 

1. să te abtii să ucizi fiinţele vii; 

2. să te abtii să furi; 

3. să te abtii de la relaţiile sexuale ilicite; 

4. să te abtii să minți; 

5. să te abții de la băuturi care te îmbată si care pricinuiesc rătăcirea și neatentia. 

Aceste cinci precepte nu se prezintă ca niște „porunci, ci ca niște „aspecte 
ale educației“ (sikkhäpada). Credincioșii laici acceptă, cu totul de bunăvoie, 
să le respecte, declarând: „Accept să respect preceptul de a mă abtine să ucid 


“ Lege canonică musulmană care cuprinde prescriptiile cu privire la viața oamenilor 
(n. tr.). 

fiinţele vii; accept să respect preceptul de a mă abtine să fur“ etc. Primul dintre 
aceste cinci precepte se distinge de religia dominantă din societatea contemporană 
cu Buddha. Atitudinea nonviolentă (zhimsä) si binevoitoare (mettä), la fel ca si 
compasiunea (kzrund), recomandate de acest precept, contraziceau oarecum 
brahmanismul tradițional, care acorda o mare importanţă sacrificiilor de animale. 

Lectura Scripturilor arată că predicile rostite pentru laici conțin sfaturi 
pentru a evita kamma rele si pentru a se ocupa de kamma bune. Pentru laicii 
obișnuiți, obiectivele acestor kamma bune sunt diverse: unii vor să dobândească 
longevitatea, frumuseţea, tăria trupului, alții doresc să dobândească bogăţie, 
o reputaţie bună, multumirea si, mai ales, să renască într-un loc fericit, fie în 
lumea umană, fie într-o stare celestă. Obiectivul principal al budismului este, 
într-adevăr, să-i încurajeze pe oameni să atingă eliberarea de duhkha în această 
viață. Laicul trebuie să atingă cel putin prima etapă, sotâparti”!. Dacă totuși 
cineva doreşte să se ocupe de kamma bune pentru a renaște în ceruri, budismul 
îl încurajează, căci „lucrarea trebuie corectată după nivelul elevului“. Scripturile 
canonice conţin și învățături care insistă asupra valorii kamma-lor bune si altele 
care insistă asupra renunțării totale, inclusiv asupra abandonării kamma-lor 
bune si a rezultatelor lor fericite. Impactul religios al acestor două niveluri de 
învățătură se regăsește și în zilele noastre în societăţile budiste. Pentru a distinge 
aceste două forme de religiozitate, sociologii vorbesc de „budism kammic“ și 
de „budism nibbanic“?? De fapt, acest clasament se găsește deja în textele 
canonice, mai ales în Maha-Cattäri-saka-sutta, din care am citat câteva extrase. 

Şi totuși nu există un budism pentru cei care renunţă la lume și unul pentru 
laici. Această distincţie nu a existat niciodată. Învățăturile privitoare la înaltele 
domenii spirituale se adresează laicilor, la fel ca și călugărilor si cälugäritelor. 
Nu le este interzis nici călugărilor să se ocupe de kamma bune, cu speranța 
unor rezultate fericite în viețile următoare. Fiecare este liber să urmeze sfaturile 
potrivit disponibilitätii sale interioare. 


30. Primele patru precepte privesc greșelile considerate ca atare si de către opinia 
generală, ele putând fi pedepsire, după împrejurări, chiar potrivit legii civile. Cât despre 
cel de-al cincilea, el se justifică prin faptul că „băuturile care te îmbată pricinuiesc rätä- 
cirea și neatentia“. 

31. Sotāpatti: discipolul (laic sau religios) ajunge la această etapă eliberându-se de trei 
necurätenii: falsa opinie despre personalitate (szkkäya ditthi), îndoiala (vicikicchä) si ata- 
samentul față de preceptele și practicile religioase diverse (s/zbbatta parâmâsa). „A atinge 
etapa de sofäpatti este cu mult deasupra obținerii suveranității unice pe pământ, sau mer- 
sului în cer, sau dobândirii puterii asupra tuturor lumilor.“ (Dhammapada, v. 178). 

32. Cf. M.E. Spiro, Buddism and Society, London, 1970. Vezi M. Wijayaratna, Le 
Bouddha et ses disciples, Paris, Le Cerf, 1990. 

Numeroase pasaje canonice îi evocă pe laicii care au atins înaltele etape ale 
eliberării. Este desigur mai dificil pentru un laic să înainteze pe drumul 
progresului interior, dar acest obstacol nu este sinonim cu neputinta. Un laic 
poate să-și concentreze capacitățile mentale pentru a atinge starea de nibbana, 
în timp ce un călugăr care trăiește într-o mânăstire ar putea să se arate incapabil 
să dezvolte calitățile necesare pentru așa ceva. 

Posibilitatea de a atinge nibbana nu este o chestiune de stare monastică, ci 
de disponibilitate. Viața monastică nu este o stare sacră în care primeşti bine- 
cuvântarea venită din înalt — orice idee de „binecuvântare“, de „providență“ 
etc. este străină budismului. Monahismul este pur și simplu o stare care te 
eliberează de grijile și responsabilitätile familiale si-ti permite să duci la bun 
sfârșit o viață contemplativă. „Călugărirea“ nu este deci o hirotonisire, ci un 
simplu act formal (sangha-kamma) prin care comunitatea face să intre un nou 
membru în rândurile sale; potrivit budismului vechi, acest act nu are nici o 
semnificație mistică, sacră sau magico-ocultă. Astfel, contrar a ceea ce se spune 
uneori, „călugărirea minoră“ (pabbajja) sau „călugărirea majoră“ (wpasampadä) 
nu sunt cu nimic comparabile „transmiterii inițiatice“ (dzks4) din hinduism. 


Cele „trei giuvaiere “ 


Doctrina budismului vechi se sprijină pe trei piloni, denumiți „cele trei 
giuvaiere“: Maestrul (Buddha), învățătura sa (dhamma) si comunitatea sa 
(sangha) de discipoli (laici și religioși) care au atins cele mai înalte culmi ale 
eliberării. Acest budism, deopotrivă simplu și autentic, denumit 7heraväda 
(literal, „tradiţia celor bătrâni“), continuă să fie răspândit în Birmania, 
Cambodgia, Sri Lanka, Laos și Thailanda. În aceste țări, organizarea socială a 
budismului se bizuie încă pe interdependenta dintre laici si cei care au renunțat 
la lume, iar religiozitatea continuă să fie concentrată în jurul mânăstirilor. Astfel, 
dacă putem vorbi de o supremație a călugărilor budiști în țările theravădin, 
aceasta este din pricina admiratiei oamenilor de acolo față de idealul renunțării. 
Cu cât un călugăr face dovada unui spirit mai mare de renunțare, cu atât 
donațiile care i se oferă sunt mai mari. Şi totuși, contrar a ceea ce s-a afirmat 
uneori, Zheraväda nu îi privește exclusiv pe călugări. Învățăturile budismului 
sunt de fapt comune călugărilor și laicilor; teoriile și practicile sunt aceleași 
pentru toată lumea; nu există nici o diferenţă între rezultatele obținute de un 
călugăr si cele obținute de un laic. Scripturile canonice arată de altminteri că 
laicii jucau același rol ca si discipolii religioși în discuţiile cu Buddha. Apoi, 
budismul Theravăda, mai ales monahismul său, nu poate exista fără sprijinul 
laicilor, căci aceștia le furnizează călugărilor haine monastice, hrană, adăpost 
si medicamente. Să cităm în acest sens mărturia unui misionar, părintele 
Edmond Pezet, care locuieşte de multă vreme în Thailanda: 

Primul interesat ca o comunitate de călugări budiști să fie organizată și ferventă este 
laicul. Călugărul nu trebuie să se ocupe de altceva decât să fie călugăr. A veghea ca 
toți călugării să aibă ce le trebuie este rolul ce-i revine comunității laicilor, și nu 
abatilor sau staretilor. [...] Fără comunitatea laicilor, călugărul nu mai poate să trä- 
iască precum un călugăr. Dacă această comunitate a călugărilor ar dispărea, ar fi din 
greșeala comunității laicilor.%5 


Această dependență sistematică și obligatorie contribuie la salvarea purității 
monahismului budist. În epocile în care laicii se arătau neglijenti faţă de 
monahism, călugării erau tentaţi să-și câștige existența prin mijloace interzise 
de disciplina monastică sau să părăsească viața religioasă pentru a se întoarce 
la cea laică. Pentru a evita aceasta, vechii suverani și-au luat obiceiul de a oferi 
mânăstirilor pământuri și bogății. În mod paradoxal, din cauza proprietăților 
lor, călugării au devenit uneori independenţi pe plan economic, iar această 
autonomie a dăunat idealului renunțării împărtășit de monahismul budist, 
cât și ansamblului religiozitätii țării. Unii intrau în comunitatea călugărilor 
pentru a profita de bogăţiile mânăstirilor, ceea ce ducea la declinul acestora.’ 
Regii budiști nu au ezitat atunci să „purifice“ comunitatea, eliminându-i pe 
uzurpatori.” Chiar și în zilele noastre, dacă un călugăr nu se comportă corect, 
laicii refuză să-l respecte sau să-i facă donații; el nu mai poate să rămână în 
mânăstirea respectivă și trebuie să se ducă la o alta. 

Un al treilea aspect care explică poziţia laicilor: călugării nu au dreptul 
să-i neglijeze. În primul rând pentru că depind de generozitatea laicilor, dar 
şi pentru că trebuie să facă tot ce le stă în putere pentru a-și îmbunătăți senina 
încredere“ (s244Pâ) faţă de cele trei giuvaiere: Buddha, doctrina sa si co- 
munitatea discipolilor care au atins diversele etape ale eliberării. Trebuie să 
reamintim aici că fiecare regulă disciplinară a vieţii monastice a fost stabilită 
pentru a-i satisface pe cei nemulțumiți de proasta comportare a unor călugări 
şi pentru a face să crească multumirea laicilor deja satisfäcuti de buna com- 
portare a altor călugări.” Chiar și în zilele noastre, călugării au, în țările 


33. E. Pezet, „Le monachisme chrétien dans les Églises d'Asie du Sud-Est“, Les 
Moines chrétiens face aux religions d'Asie, Bangalore, 1973, p. 337. 

34. R.A. L. H. Gunawadhana, Robe and Plough, Monasticism and Economic Interest 
in Early Medieval Sri Lanka, University of Arizona Press, 1981. 

35. Vezi E. Lamotte, op. cit., pp. 189-190; Epigraphia birmanica, III, 188, 219, 
261; N. Ratnapala, The Katikävatas: Laws of the Buddhist Order of Ceylon from the Twelfth 
Century to the Eighteenth Century, München, 1974. 

36. Astfel, fiecare călugăr trebuia să se comporte în așa fel încât „să-i satisfacă pe 
cei nemulțumiți și să mărească multumirea celor ce erau deja satisfäcuti" (zppasannânam 
pâsadâya pasannänam bhiyyo bhäväya): această expresie se regăsește de 409 ori în textul 
canonic al disciplinei monastice. Cf. M. Wijayaratna, Le Moine bouddhiste selon les textes 
du Theraväda, Paris, 1983, p. 143. 


BUDISMUL 467 


theravădin, o anumită consideraţie față de laici. Până și călugării putin dis- 
ciplinati încearcă măcar să se comporte corect în faţa acestora. 

Un al patrulea aspect: laicii au dreptul de a-i critica pe călugări. Nici un 
călugăr nu are posibilitatea de a reinterpreta doctrina (dhamma) şi disciplina 
(vinaya) după bunul său plac, căci în fiecare sat cel putin doi sau trei laici 
cunosc destul de bine învățăturile canonice. Călugării nu se prezintă deci drept 
unică autoritate religioasă; în orice caz, ei nu sunt în măsură să creeze o „nouă 
budologie“. Din această pricină, printre altele, nu există interpretări inedite 
ale doctrinei în budismul Theravăda. 

Al cincilea aspect: călugării nu sunt abilitati să promulge legi pentru laici. 
Poziţia lor față de laici nu poate fi comparată cu aceea a preoților sau a 
mollahilor. Altfel spus, laicii budiști nu se află sub autoritatea călugărilor, care 
nu au deci nici un drept să-i excomunice sau să-i pedepsească. 

În sfârșit, al șaselea aspect: laicii cunosc rolul unui adevărat monah budist 
şi deci nu permit alegerea călugărilor în instituţiile legislative sau nominalizarea 
lor pentru posturi administrative. Ei afirmă supremația călugărilor ca persoane 
care au renunțat la lume și îi venerează fără rezerve. Dar dacă unii călugări 
încearcă să pătrundă în domenii nepotrivite pentru ei, ca persoane care au 
renunţat la lume, laicii îi critică bizuindu-se pe predicile lui Buddha. 

Toate acestea arată că responsabilitatea laicilor este foarte importantă pentru 
însăși existenţa budismului Theravăda, în care legăturile ce îi unesc pe laici cu 
călugării sunt încă în vigoare, așa cum au fost definite în Scripturile canonice. 

Problema este de a ști dacă, în domeniul doctrinar, budistii — laici sau 
călugări — continuă să urmeze aceeași cale a mântuirii trasată de Maestru. 
Acceptând filozofia Theraväda, numeroși budiști din Birmania, Thailanda, 
Cambodgia și Ceylon se întorc totuși uneori către riturile populare. 


Credintele po pulare 


În Birmania, Thailanda, Cambodgia, Laos și Ceylon, ca si în ţările non-the- 
ravădin, precum Japonia, Tibet, Vietnam etc., numeroși budiști practică 
diverse culte populare — mai ales cultul zeilor —, rituri privitoare la căsătorie, 
la moarte, la strămoși sau chiar și astrologia. Acestea sunt culte și rituri legate 
fie de credințele populare, fie de obiceiurile tradiţionale ale țării, fie de idei 
venind din alte culturi. 

Atunci când o religie nu promulgă legi pentru laici și când nici o autoritate 
ecleziastică nu veghează la „buna comportare“ a adepților, domnește în mod 
firesc o mare libertate religioasă. Este inevitabil ca un anume număr de laici, 
dar și de călugări să fie atras de diverse credinţe și practici exterioare religiei 
lor. În Ceylon există chiar locuri de cult pentru zei conduse de călugării budiști. 

În Thailanda și în Ceylon călugării lucrează ca astrologi, activitate întru totul 
străină de vocaţia lor. 

Această formă de religiozitate joacă un rol important în aceste țări. În 
viaţa cotidiană si cu prilejul ceremoniilor, budistii recurg într-adevăr, după 
caz, la două „religii“ distincte, religia lor principală, budismul Theraväda, si 
religia populară. S-a vorbit astfel de „budismul Theravăda modern din 
Ceylon“ sau de „budismul Theravăda modern din Thailanda“. Dar adjectivul 
„modern“ nu poate fi folosit alături de termenul pali Theraväda (în sanscrită: 
sthaviraväda), care desemnează „tradiţia celor bătrâni“. De fapt, există destul 
de multe practici și idei moderne în această religie care nu sunt compatibile 
cu tradiţia celor bătrâni. 

Pentru a ţine seama de particularitätile unei țări anume, este mai corect să 
vorbim de „budismul thailandez“, „budismul singalez“ etc. În opinia anumitor 
budiști, acestea ar fi „forme corupte de budism“, întrucât ele sunt amestecate 
cu culte, rituri si obiceiuri străine budismului Theraväda. Alții văd în ele „forme 
sincretice de budism“. Un autor renumit scria în 1921: „Există în Ceylon trei 
religii, și anume animismul local, hinduismul și budismul, care sunt inextricabil 
amestecate. “3 Acum treizeci de ani, sociologul ]. de Young afirma: „Budismul 
si brahmanismul sunt atât de amestecate, încât sunt de nediferentiat pentru 
omul evlavios obișnuit din Thailanda. Desigur, credințele populare din 
aceste țări se manifestă în diverse rituri, obiceiuri şi ceremonii, uneori venite 
din hinduism, alteori apărute din cultele locale. Însă budismul și credințele 
populare se disting totuși destul de bine între ele. „Neînţelegerea“ rezidă în 
faptul că unii încearcă să definească budismul numai pornind de la texte, fără 
a ţine seama de aplicarea acestora, în timp ce alții îl analizează în funcţie de 
practicile actuale, ignorând conţinutul textelor canonice. 

Există în continuare, este adevărat, divergențe între budismul Theravăda si 
practicile populare. Ele corespund într-o anumită măsură dezacordurilor dintre 
ceea ce se numește „marea tradiție“ și „mica tradiție“. Pe plan sociologic, 
marea tradiție (în engleză Great Tradition) desemnează cultura marii comunități 
(Great Community), constituită din călugări, preoți, savanți, scriitori, predicatori, 
teologi etc., în timp ce mica tradiţie (Little Tradition) reprezintă credințele si 
practicile micii comunități (Little Community), compusă din ţărani, muncitori, 


37. C. Eliot, Hinduism and Buddhism, London, vol. III, 1921, p. 42. 

38. J.E. de Young, Village Life in Modern Thailand, University of California Press, 
1955, p. 110. 

39. Așa cum explică R. Redfield (Peasant Society and Culture, University of Chicago 
Press, 1966, p. 72). Bineînţeles, aceste două „tradiţii“ sunt simultan exclusive si interde- 
pendente. Marea comunitate numără mult mai puţini oameni decât comunitatea mică. 

analfabeți etc. În Thailanda, la fel ca si în Sri Lanka, marea tradiţie este chiar 
budismul Theraväda, iar mica tradiție este reprezentată de cultul zeilor si de 
celelalte rituri, credințe și ceremonii folclorice. 

Instituţiile marii tradiţii din aceste țări au trebuit să accepte și chiar să sprijine 
unele elemente ale micii tradiţii. De-a lungul timpului, acestea s-au integrat 
într-atât, încât astăzi sunt considerate budiste. Din acest motiv, printre altele, 
practica budismului nu este aceeași peste tot: budismul este în aceste țări o coa- 
bitare între marea și mica tradiţie. De exemplu, nimeni nu poate spune despre 
celebra procesiune de la Kandy (în Ceylon), semnificativă pentru cultura 
singalezilor, că este o ceremonie non-budistă. Ea nu ţine însă de budismul 
Theraväda, întrucât nici Scripturile canonice în pali și nici comentariile lor nu 
dau vreun sfat cu privire la derularea ei; potrivit principiilor budismului The- 
ravăda, aceste mari procesiuni ar fi mai degrabă un obstacol în calea vieții 
contemplative a celor care au renunțat la lume. Si totuși, de-a lungul anilor, 
această sărbătoare seculară s-a integrat în budismul singalez atât de bine, încât 
venerabilii bhikkhu, idealul de renunțare al budismului Theraväda, participă 
Chiar la organizarea ei si asistă la o sărbătoare care dă în fapt prioritate comemorării 
lui Buddha. Putem compara acest tip de ceremonie cu ceremoniile sacramentale 
ale creștinilor“, întrucât aceste rituri urmăresc să dea naștere meritelor, să 
sporească și să încurajeze „încrederea senină“, la fel ca și gândurile pure. 

Din ce cauză și cum a permis budismul adepților săi să urmeze obiceiurile 
si riturile folclorice, fie că e vorba de cultul zeilor, de ceremoniile strămoși- 
lor etc.? Se pot propune mai multe motive: toleranța unei religii lipsite de o 
poruncă precum: „Să nu ai alți dumnezei afară de Mine!“ (Ieș. 20, 3). Budistii 
sunt liberi să practice alte culte, rămânând în continuare budiști. Apoi, absenţa 
unei înalte autorități care să definească ceea ce trebuie și ceea ce nu trebuie 
crezut. În sfârșit, mai ales pentru că acceptarea și practicarea acestor culte 
diferite nu înseamnă în mod necesar abandonarea teoriilor budiste despre 
duhkha, kamma, samsära sau nibbana. Un budist, fie theravädin, fie nu, este 
liber să consulte un medium sau pe oficiantul dintr-un loc de cult al zeilor, 
pentru a obţine o soluţie la problemele cotidiene — de exemplu, a găsi de lucru, 
a reuși la un examen, a rezolva problemele conjugale, a avea un copil sau a 
câștiga un proces —, tot așa cum este liber să consulte un doctor dacă e bolnav 
sau. un avocat dacă dorește să-și rezolve problemele juridice. Să adăugăm că, 


40. Terminologia creștină distinge sfintele taine de ceremoniile sacramentale. Pri- 
mele sunt rituri instituite pentru a produce sau a face să crească harul în suflet. Ceremo- 
niile sacramentale sunt rituri pentru a produce indirect harul și pentru a încuraja evlavia 
si gândurile evlavioase. În budism, unde nu există nici „sfintele taine“, nici „har“, riturile 
sunt comparabile cu ceremoniile sacramentale în sensul lor creștin. 

dacă un anumit număr de budiști participă la diversele culte, acest lucru nu 
se petrece contrar budismului, ci mai degrabă pentru că învățăturile filozofice 
și religioase de înalt nivel nu tratează direct problemele vieții cotidiene. 

Budistii, potrivit nivelului lor socio-religios, cred deci că pot asimila anumite 
culte. În acest domeniu delicat, marea tradiţie manifestă mai multe atitudini. 

Fa poate fi indiferentă față de anumite practici. De exemplu, așa cum am 
menţionat cu privire la budismul canonic, căsătoria este un lucru pur laic și 
convenţional. Un budist laic care trăiește în Europa este liber să organizeze o 
căsătorie de tip european, în timp ce un budist care trăiește la Delhi sau la 
Calcutta poate să o facă potrivit riturilor hinduiste. În provinciile maritime din 
vestul și sudul Ceylonului, căsătoriile budiste comportă de altminteri numeroase 
obiceiuri creștine apărute în urma influenţei europene, așa cum atestă portul 
unui voal alb de către mireasă în timpul ceremoniei; în același fel, căsătoriile 
budiste din Thailanda, Birmania sau Ceylon sunt celebrate după rituri specifice. 
Același lucru este valabil pentru diverse rituri ale vieţii cotidiene în familiile 
notabililor din Thailanda și pentru ceremoniile în vigoare în această țară. 

Totuși budismul nu păstrează întotdeauna tăcere cu privire la toate riturile 
sau obiceiurile populare. Atunci când comunitatea mică tinde să participe la 
rituri care se îndepărtează mult de bunul-simt si care sunt incompatibile cu 
principiile esenţiale ale budismului, marea comunitate își manifestă obiecțiile. 
Iată de ce cultele hinduiste precum cultul simbolului falic al lui Siva (/igapujä) 
sau sacrificiile de animale nu există în budism. 

Uneori budismul substituie anumite ceremonii „budiste“ unor rituri popu- 
lare nonbudiste. Așa este cazul cultului stup, destinate comemorării lui 
Buddha, ceea ce explică de ce se pot vedea st pa mari și mici în toate țările 
budiste. Cultul relativ la arborele lui bodhi, celebrat în Ceylon, este de asemenea 
o substituție. Primii misionari budiști sosiți în această ţară, în secolul al III-lea 
î.Hr., au vrut să aducă cu ei o ramură a arborelui lui hodhi#2. Astfel a apărut 
în budismul singalez un nou obiect de cult; el înlocuia de altminteri un cult 
mai vechi, întrucât în epoca prebudistă oamenii aveau obiceiul să venereze 
arbori precum smochinul (Ficus bangalensis) si palmierul (Boressus Flabellifer) 
si să le ofere sacrificii. Misionarii budiști nu par să fi încercat să dezrădăcineze 
complet această obisnuintä populară, ci doar să o schimbe în cadrul noii religii. 


41. Spa (în pali: häpa) este un tumulus cu relicve. El este construit pentru a 
proteja relicvele lui Buddha. Vezi A. Bareau, La Construction et le culte des stüpa, după 
Vinaya-pitaka, Paris, 1962. 

42. Tradiţia vrea ca Buddha să fi ajuns la Trezire sub acest arbore denumit în botanică 
Ficus religiosa. Budistii omagiază arborele lui bodhi atât ca obiect utilizat de Buddha, cât si 
ca obiect care evocă amintirea lui Buddha. În arta budistă, arborele lui bodhi simbolizează 
Trezirea lui Buddha, așa cum uneori sup simbolizează parinibbâna sa. 

Să citäm în acest sens si riturile cu privire la îmbăierea statuilor lui Buddha, 
la care putem asista în Birmania, Thailanda și Cambodgia, precum și obiceiul 
de a îmbăia arborele lui bodhi, practicat în Ceylon. Recitarea parittelo3 poate 
fi şi ea considerată un rit de substituire. 

În sfârșit, budismul a transformat anumite rituri nonbudiste în rituri po- 
trivite pentru budiști. Cultul zeilor, cultul strămoșilor etc. au intrat astfel în 
locuri budiste cum ar fi curţile mânăstirilor. Budiștii au luat obiceiul de a le 
practica într-o manieră „budistă“, adică fără a face sacrificii de animale și fără 
a recita vreun imn devotional. Ei au convertit câțiva zei hinduiști în zei budiști, 
dându-le o nouă identitate și prezentându-i după aceea ca adepți ai lui Buddha 
si ca protectori ai instituțiilor budiste. În procesiunile sau ceremoniile con- 
sacrate acestor zei, lui Buddha i se acordă însă întotdeauna prioritare. Si aici 
se poate constata admiraţia budistilor faţă de idealul renunțării. Pentru un 
budist obișnuit, valoarea spirituală a unei persoane care renunță cu adevărat 
la lume depășește puterea unui zeu sau a unui mare rege. Iată de ce, potrivit 
credinţei populare, Buddha este cel mai mare dintre zei (devätideva). Toate 
textele canonice îl desemnează de altminteri ca „învăţător al zeilor si al oame- 
nilor“ (satthä devamanussänam). 

Toţi acești factori arată capacitatea budismului de a rezista altor idei si 
practici religioase, dar și toleranța sa față de cei ce aualte nevoi religioase. Această 
atitudine nu intră câtuși de putin în contradicţie cu fundamentele unei religii 
care a acceptat întotdeauna să coexiste cu alte moduri de viață si cu alte credințe. 


Toleranta religioasă şi nonviolenta 


Budismul, să reamintim acest lucru, a apărut într-o societate multiculturală, 
foarte înfloritoare din punct de vedere spiritual, în care existau numeroase religii 
si mai multi șefi religioși renumiți. Oamenii care se dedicau religiei, obișnuiți 
cu exercițiile minţii, precum si literatii puneau tot felul de întrebări care 
alimentau dezbaterea filozofică. Buddha și discipolii săi — laici și religioși — păs- 
trau relații bune cu membrii altor comunități religioase și purtau adesea lungi 
discuţii cu aceștia. Uneori Buddha vizita chiar și sihästriile și își petrecea 
după-amiaza în compania ascetilor. Aceste întâlniri sunt descrise în Scripturile 
canonice si sunt bine cunoscute de budiști: ele le sugerează indirect cum să 
träiascä alături de adepții altor religii. De două mii cinci sute de ani, sunt o 
sursă de inspirație pentru budiști. 


43. Paritta (literal, ,protectie“): ceremonie în decursul căreia călugării recită sută 
(texte ale corpusului canonic). Aceste texte, la fel ca și ansamblul acestei ceremonii, se 
numesc paritta. 

Budistii, care nu aveau nevoie de autoritatea unui conciliu pentru a porni 
un dialog cu alte religii, nu i-au considerat astfel niciodată pe cei care nu sunt 
de acord cu budismul drept făpturi „ale diavolului“. Expansiunea budismului 
nu a avut niciodată caracter militant și nu a implicat nicăieri ideea de a face 
să dispară alte religii. Mesajul, la fel ca și mijloacele folosire pentru a-l difuza, 
era binevoitor. Nici un rege budist nu a încercat să-și propage religia prin forță. 

În diverse epoci budistii au fost persecutați, însă nu există „martiri“ bu- 
diști.** Învățătura lui Buddha nu a permis nimănui să creeze ideea de martir, 
căci ea ar fi riscat să trezească amintiri amare despre înfrângerea suferită, cât 
si sentimente de ură faţă de „adversari“. O asemenea idee ar fi putut de ase- 
menea să-i încurajeze pe unii să meargă la luptä sau, cel putin, să caute pe 
cineva care să-i persecute, în speranţa de a deveni martiri. 

Deși budismul a ţinut să-și difuzeze mesajul, el a considerat întotdeauna 
că orice convertire ţine de intelect. A se converti fără o reflecţie profundă nu 
era nici de dorit, nici de admirat. Atunci când adepții altor religii voiau să-i 
devină discipoli, Buddha ezita să-i accepte imediat. De exemplu, după o lungă 
discuţie cu Buddha, generalul Siha, discipol laic al lui Nigantha Näthaputta, 
şi-a exprimat dorința de a deveni discipolul său laic. Buddha i-a cerut să re- 
flecteze bine înainte de a lua o hotărâre atât de importantă. Deoarece generalul 
Siha și-a menținut decizia, Buddha l-a acceptat ca discipol, dar l-a sfätuit să 
continue să-l respecte pe Nigantha Näthaputta și să furnizeze în continuare 
ajutor material acestui șef religios.45 

Mai mult, potrivit disciplinei monastice a budismului, Buddha le-a interzis 
călugărilor si cälugäritelor să pricinuiască vreun rău locurilor de cult ale altor 
religii (de exemplu, arborilor sacri etc.), chiar dacă aveau nevoie de terenurile 
respective pentru a întemeia rezidente monastice.45 

Toate aceste atitudini menţionate în Scripturile canonice favorizează, chiar 
si în zilele noastre, sentimentul de toleranță religioasă la budiști. În toate țările 
în care s-a instalat budismul, el și-a încurajat adepții să se arate toleranti față 
de alte idei. Se pot găsi ilustrări fascinante ale acestui fapt la începutul secolului 
al XIX-lea, când budistii singalezi i-au ajutat pe misionarii creștini în munca 
lor de traducere a Bibliei.” Spence Hardy, responsabilul de atunci al misiunii 
protestante, a fost adăpostit în mânăstiri budiste în timpul misiunilor sale în 
provinciile izolate ale țării și vorbește cu multă admiraţie despre ospitalitatea 


44. Vezi A. Bareau, „Le bouddhisme antique et le martyr“, în Mélanges d'histoire 
des religions offerts à Henri-Charles Puech, Paris, 1974, pp. 5-15. 

45. Anñguttara-nikäya, IV, 184-185. 

46. Vinaya-pitaka, IV, 34. 

47. Cf. The First Report of the Colombo Auxiliary Bible Society, Colombo, 1813. 

călugărilor budiști.4 Trebuie să amintim de asemenea că la începutul secolului 
al XVIII-lea, când olandezii au invadat provinciile maritime ale Ceylonului și 
i-au persecutat pe portughezi si pe catolici, budistii din Kandy au fost cei care 
le-au venit în ajutor celor persecurați.+ 

Cu toate acestea, pentru budiști toleranța religioasă nu este un compromis 
oportunist. Respectând celelalte religii și lăsându-le celorlalți libertatea de a 
crede sau nu, budistii intervin în dezbaterile intelectuale cu alte religii de 
fiecare dată când au ocazia. Textele canonice le furnizează numeroase exemple 
de discuţii ale lui Buddha sau ale discipolilor săi cu învățații altor religii. Îi 
vedem și pe unii, și pe ceilalți prezentându-și argumentele și contraargumentele 
pentru a demonstra temeiul tezei lor. Aceste dezbateri erau purtate nu pentru 
a le dăuna celorlalți sau pentru a-i dispretui, ci pentru a clarifica ideile. 

Și totuși, cum au reacționat budiștii în faţa invadatorilor? În mai multe 
rânduri de-a lungul istoriei, atunci când, respectând învățăturile cu privire la 
compasiune și nonviolentä, budistii din Ceylon au fost pacifisti ori s-au arătat 
pasivi si detagati, străinii au profitat pentru a le invada țara. Începând cu 
secolul I î.Hr., singalezii au fost astfel obligaţi să se lupte pentru a-i respinge 
pe ocupanții sud-indieni.*0 Birmanezii și thailandezii au trebuit si ei să reziste 
de mai multe ori si deci să participe la lupte. 

Aici se pune o problemă importantă: budismul permitea oare aceste lupre? 
Până la ce punct se poate justifica participarea unui budist la un asemenea război? 
Pentru budism nu există frontiere; ideile de patrie, națiune, culoare, puritate a 
rasei etc. sunt considerate iluzorii, întrucât, potrivit doctrinei kamma-lor si celei 


48. R.S. Hardy, Eastern Monasticism, London, 1850, pp. 312-313. 

49. Părintele Don Peter scrie: „Strangely enough, when the Calvanist Dutch came to 
Sri Lanka and proscribed catholicism and passed repressive laws against the Catholics — 
Christians persecuting Christians — it was in the Kingdom of Kandy, under the Buddhist 
ruler, that the Catholics, specially the Portuguese and descendents of Portuguese settlers 
found refuge and protection“ (WL.A. Don Peter, Education in Sri Lanka under the 
Portuguese, Colombo, The Colombo Catholic Press, 1978, p. 63). 

50. În unele momente din istorie, comportamentul acestor invadatori a fost atât de 
sălbatic, încât cronica ţării i-a comparat cu animalele (Mahävamsa, XXV, v. 101-111). 
Această cronică a fost tradusă în Birmania, Thailanda și Cambodgia si a fost evident 
considerată drept o parte a istoriei budismului. Este revelator faptul că picturile murale 
din vechile temple din Pagan (în Birmania) reprezentau evenimente din istoria Ceylo- 
nului: sosirea primilor misionari budiști în această țară, dar si victoria regelui Dutugemunu 
asupra ocupanților sud-indieni (g; G.H. Luce, Old Burma, Early Pagan, New York, vol. 1, 
pp. 245-246, 273, 300). Cronica Ceylonului consacră douăsprezece capitole (XII-XXIII), 
adică 873 de versuri, acestui rege. Astăzi unii îl consideră un fanatic. Cu toate acestea, 
pentru budiștii singalezi el rămâne cel mai mare erou national, cel care a eliberat țara. Vezi 


E. Lamotte, op. cit, pp. 397—400, 474. 


474 RELIGIILE LUMII 


legare de ciclul renasterilor, nu renaști de fiecare dată în aceeași țară si cu aceeași 
culoare a pielii. Or, dacă roate fiinţele umane sunt imigranţi și emigranţi în 
transmigratia 5475474, nu există nici o pricină de a lupta pentru cauze trecătoare. 
În plus, primul principiu al budismului constă în „a te abtine să ucizi ființe vii“. 

Atunci cum a putut oare un popor care se pretindea budist să plece la război 
pentru a-i goni pe invadatori? Se pot propune aici trei explicaţii: în primul 
rând, la nivel doctrinar, așa cum am mai spus, budismul are drept principiu să 
nu intervină în treburile seculare ale adepților săi. Alrfel spus, când aceștia 
voiau să-și salveze „valorile“ culturale, familiale sau naţionale, budismul ră- 
mânea mut. În al doilea rând, obiceiul budistilor era să se îndepărteze putin 
de religia lor atunci când trebuiau să-și rezolve problemele seculare. Astfel, așa 
cum nu există căsătorie budistă, nu existau nici războaie budiste. Cu alte 
cuvinte, budiștii își organizau activităţile sociale așa cum voiau. 

A treia explicaţie: budismul nu a intrat în Ceylon, Birmania sau Thailanda 
ca simplă credință religioasă, ci ca o mișcare culturală foarte activă. Iată de ce 
budismul a devenit un element „național“, ajungând chiar să facă parte in- 
tegrantă din istoria ţării respective si a culturii acesteia: fie că e vorba de 
arhitectură, de educație, de sculptură, pictură, muzică sau literatură, nu există 
nici un domeniu în care să nu fi pătruns inspiraţia budismului... Aspectul 
cultural al acestei religii a devenit forța vitală a numeroase țări din Asia. În 
Ceylon, în Birmania, fiecare atac al invadatorilor împotriva naţiunii era un 
asalt împotriva religiei, căci aceștia atacau mai întâi instituţiile budismului. 

În fața acestor invazii, popoarele și șefii lor politici aveau două soluții: ca 
budiști, practicând nonviolenta și indiferența, să lase țara invadatorilor; uitând 
provizoriu unele principii ale budismului, să organizeze lupta de rezistență 
pentru a elibera țara. Așa cum ar fi făcut orice alt popor, singalezii sau birmanii 
au ales această a doua soluţie. Ei credeau că vor putea astfel să-și salveze țara 
si instituțiile religiei lor pentru generaţiile viitoare. Făcând aceasta, ei au dat, 
fireşte, o coloratură religioasă patriotismului lor: „Patria nu înseamnă numai 
pământul, ci si cultura, în care religia este elementul principal.“ 

Primii misionari budiști au înţeles fără îndoială că sentimentul apartenenței 
la o naţiune era un element favorabil creșterii populaţiei țării și că nu era în 
mod necesar periculos atâta vreme cât era folosit pentru progresul si bunăstarea 
cutărui sau cutărui grup etnic denumit „națiune“, cu condiţia ca naţiunile să 
nu se războiască unele cu altele. Iată de ce budistii au încercat să îmbogăţească 
spiritual conceptul de națiune, atribuindu-i o conotaţie religioasă. Singalezii, 
birmanii, thailandezii, cambodgienii etc. sunt astfel prezentaţi în Cronici drept 
„popoarele alese“ ale budismului. 

Într-un fel deci, budismul pare a fi încărcat de naționalism. Pentru a fi 
exacti, nu budismul este încărcat de o asemenea tendinţă, ci mai degrabă 
budismul din cutare sau cutare ţară, atunci când naționalitatea și religia se 

prezintă drept unul si același lucru. Astfel, acum câtva timp, un misionar, 
părintele Amyot, a remarcat: a fi thailandez, în mentalitatea unui thailandez, 
înseamnă a fi budist. „Dacă îl întreb pe un thailandez: sunteţi crestin?, el 
îmi va răspunde: nu!, sunt thailandez. Dacă vorbesc cu un thailandez creștin, 
acesta îmi va spune: thailandezi sunt cei care sunt budiști. “’! 

Importanța acestei legături dintre religie și naţionalitate este oare periculoasă? 
La fel cum creștinismul rămâne o parte a moștenirii naţiunilor occidentale, 
budismul face parte din moștenirea naţiunilor thailandeză, cambodgiană, 
singaleză etc. Însă el nu le permite maselor populare să meargă la extrema 
naționalismului, până-ntr-acolo încât să le facă răualtor naţiuni. „Naționalismul“ 
budistilor are o anumită suplete, dovada fiind că budistii din aceste țări 
asimilează cu ușurință obiceiurile și obisnuintele care provin din alte culturi. 

Ne putem întreba dacă tendința de a rămâne legat de o anume națiune 
nu a contribuit la declinul budismului. Răspunsul este negativ. Budismul a 
supravieţuit în sânul unei națiuni ca o vastă cultură în care Scripturile canonice 
constituie o parte importantă. Un budist notabil din Ceylon explică: 


Am protejat budismul timp de două mii două sure de ani. A rămâne legat de o 
națiune sau de un grup social este într-un fel un factor favorabil pentru continuitatea 
unei religii sau a oricărei alte instituţii. În India, pentru a salva budismul, nu exista 
un popor, o naţiune sau un grup social organizat care să poată spune: „Noi suntem 
budiști și rămânem budiști.“ Această absenţă a fost una dintre cauzele principale ale 
dispariţiei budismului în țara sa natală.”2 În Ceylon sau în Thailanda însă, chiar în 
momentele foarte dificile, budismul a supraviețuit pentru că aceste naţiuni păstrau 
cu fidelitate legătura cu această religie. 


51. Cf. Rythmes du monde, vol. XVII, nr. 1-2, 1969, p. 25; vezi, de asemenea, 
H. Bechert, „To be a Burmese is to be a Buddhist“, în The World of Buddhism, H. Bechert, 
R. Gombrich (ed.), London, 1948, p. 147. 

52. Un anume declin a început să se facă simţit în secolul al VII-lea la budistii 
indieni, care întâmpinaseră cu brațele deschise nu numai unele practici nonbudiste, ci si 
anumite teorii străine budismului vechi. Puțin mai târziu, în fața intolerantei diverselor 
grupuri, mai întâi a hinduistilor, mai ales éaiviti, începând cu secolul al VIII-lea, și apoi 
a musulmanilor care au invadat India, budistii nu au putut să reziste, tocmai din pricina 
absenței unei organizări, ca si din cauza răbdării și compasiunii lăudate fără încetare în 
Scripturile canonice. Astfel, către secolul al XIV-lea, budismul dispăruse complet în 
India. Chiar Bodh-Gaya, locul unde ajunsese Buddha la Trezire, s-a aflat în mâinile 
“preoţilor hinduisti până în a doua jumătate a secolului XX. Astăzi budistii din India 
reprezintă numai 0,7% din populaţie. Dacă budistii au pierdut teren nu numai în India, 
ci si în alte țări, precum Indonezia, insulele Celebe etc., acest fapt s-a petrecut din cauza 
pacifismului pe care l-au respectat constant. Muzeele arată locul pe care l-au rezervat 
invadatorii, începând cu secolul al XI-lea, budismului, foarte înfloritor în India, Gandhara, 
Asia centrală, China, Tibet și Mongolia. 

Acest argument pare rezonabil dacă privim budismul nu ca pe o doctrină 
religioasă, ci ca pe o instituţie socială. În orice caz, budistii, atât în ţările 
theravädin, cât și în altă parte, nu au introdus niciodată idei nationaliste sau 
combative în corpusul canonic. Budismul rămâne deci intact ca religie uni- 
versală și ca patrimoniu al umanității, fără a face nici o diferență între caste, 
rase, culoarea pielii sau naționalități. 

În sfârșit, problema este de a ști dacă budismul poate avea un aspect integrist. 
Am menţionat mai sus faptul că laicii budiști nu sunt obligați să aplice integral 
învățăturile religiei lor. Într-adevăr, budismul era — şi este în continuare — o 
religie la care se poate adera la diferite niveluri. Acesta nu este un principiu 
elaborat târziu, întrucât Scripturile canonice conțin predici destinate persoa- 
nelor de diverse niveluri sociale și intelectuale. 

Ca instituţie, budismul nu refuză evoluţia societăţii. Cu toate acestea, pe 
plan doctrinar, el nu are în mod fundamental nimic de modificat sau de 
circumscris, întrucât toate teoriile sale sunt întemeiate pe două idei: duhkha și 
încetarea lui duhkha. Cele patru Nobile Adevăruri ale sale rămân mereu aceleași 
de douăzeci și cinci de secole. În ceea ce privește teoriile precum nepermanenta 
(anicca), insubstantialitatea (anatta) etc., budismul nu este nevoit să se confrunte 
cu progresul științific. 

Pluralismul, omniprezent în gândirea budistă, le dă adepților săi o viziune 
largă și tolerantă. Budismul, așa cum am notat mai sus, vorbește de numeroși 
șefi religioși, de numeroase sisteme religioase, de numeroase locuri unde pot 
trăi ființele vii, de numeroase planete, de numeroase sisteme solare, de nu- 
meroase feluri de fiinţe vii, de numeroase renașteri, de numeroși zei, de nume- 
rosi Brahma, de numeroși bodhisattva si chiar de numeroși Buddha trecuți și 
viitori. Altfel spus, nu există nici o poziţie, nici un loc, nici o lume, nici o 
persoană sau nici un zeu care să poată fi calificare drept unice. Acest pluralism 
contribuie mult la faptul că nu există integrism la budiști. 


Budismul si politica 


Budismul nu caută să supună starul religiei. Este ușor de înțeles că o mișcare 
religioasă întemeiată de o persoană care a renunţat la lume nu are ambiţii 
politice. În lunga sa istorie, budismul nu a refuzat autoritatea șefilor politici 
si nici a legilor civile. Dimpotrivă, în Scripturile canonice, Buddha le cere 
discipolilor săi să se conformeze legilor promulgare de suveranii cutărei sau 
cutărei țări. Chiar codul disciplinei monastice conţine mai multe reguli care 


53. Vinaya-pitaka, 1, 4. Buddha avea unele cunoștințe despre viața politică, războa- 
iele si războinicii din epoca sa. Textele vechi semnalează de altminteri cel putin trei 
circumstanţe în care el a intervenit pentru a evita conflicte sângeroase, cf. Jătaka, |, 133; 


IV, 146; V, 412; Dhamma padațthakathā, 1, 346-349; III, 254-256. 

au fost stabilite potrivit sugestiilor făcute de regele Pasenadi din țara kosalilor, 
ţară în care Buddha călătorea frecvent. 

Învățăturile budiste privitoare la regalitate nu urmăresc neapărat formarea 
unor „regi budiști“, ci a unor regi buni, care să se ocupe de binele supușilor. 
Regii budiști precum Asoka (268-233) respectau toate religiile și promulgau 
legi acceptabile pentru toți. Învățătura budistă care definește „cele zece 
îndatoriri ale unui rege“ (dasa-räjadhamma) insistă asupra acestui aspect: 


Regele trebuie să fie generos și caritabil (Zâna); el trebuie să aibă o moralitate ridicată 
(sila); trebuie să fie capabil să se sacrifice pentru fericirea poporului său (pariccäga); 
trebuie să fie cinstit (ajjava); trebuie să fie amabil (maddava); trebuie să ducă o viaţă 
simplă si austeră (r4p4); trebuie să se abţină de la ură si de la rea-vointä (zkkodha); 
trebuie să nu fie violent (avihimsä); trebuie să fie räbdätor si tolerant (khanti); nu 
trebuie să se opună binelui poporului său (avirodha) 


Preceptele de guvernare nu sunt legate de o religie anume; orice rege care 
dorește fericirea poporului său” poate subscrie la ele si le poate pune în aplicare. 

Încă din Antichitate, regii budiști au promulgat legi potrivit acestor 
principii. Astfel, Asoka a abolit pedeapsa cu moartea și a construit spitale 
pentru a adăposti și ființele umane, dar și animalele bolnave. Primul act al 
primului rege budist din Ceylon, Devănampiya-Tissa (247-207), a fost să 
interzică vânătoarea. În timpul următoarelor zece secole, în Ceylon, cel putin 
cinci regi au interzis uciderea animalelor. În istoria recentă, în 1956, anul în 
care s-a celebrat cea de-a două mii cinci sutea aniversare a parinibbânei lui 
Buddha, guvernul din Ceylon al lui S.W.R.D. Bandaranaike a abolit pedeapsa 
cu moartea. Între 1954 și 1956, urmând exemplul împăratului Asoka, 
prim-ministrul Birmaniei, UNu, a organizat cel de-al șaselea sinod budist si 
a construit numeroase stůpå. 

Încă de la începuturile sale, budismul a avut nevoie de sprijinul material 
al regilor și al șefilor politici. Astfel, sub oblăduirea marelui Asoka, misionarii 
budiști au plecat în diverse țări în secolul al III-lea î.Hr. A-i converti pe suverani 
era considerat un lucru foarte important. Istoria arată cum au ajutat regii 
budiști la menţinerea instituţiilor propriei religii în ţările lor. Cu toate acestea, 
atunci când ţările respective au căzut în mâinile invadatorilor, budismul a 


54. Jätaka, 1, 260, 399; II, 400; III, 320; V, 119, 378. 

55. Budismul vechi nu a atribuit nicio putere divină regilor contemporani. Dimpo- 
trivä, unii zei precum Sakka (în sanscrită Sakra, Indra) si Vessavana au fost considerați a 
fi servitorii fideli ai lui Buddha. Mult mai târziu, în textele budiste din țări precum 
Ceylonul, regele este comparat cu Sakka. Potrivit Cronicilor vechi, Sakka poartă greaua 
răspundere de a proteja religia lui Buddha. Astfel, comparându-și regii cu Sakka, evident 
că budistii le atribuiau suveranilor țării răspunderile și îndatoririle acestuia. Altfel spus, 
regii trebuiau să joace acum rolul lui Sakka în protecţia budismului. 

pierdut sprijinul care îi era necesar. Budistii au fost atunci persecutați, iar 
instituţiile lor au fost slăbite sau paralizate; locurile de cult au căzut în ruină și 
bibliotecile religioase au fost incendiate. În a doua jumătate a secolului XX, 
când aceste ţări și-au redobândit independența politică, budistii thailandezi, 
cambodgieni etc., căutându-și identitatea naţională, au redat limbii și religiei 
lor locul careli se cuvenea. Astfel, budismul a devenit religie de stat în Birmania 
si a rămas astfel până când militarii au luat puterea în 1962. În Ceylon, budismul 
este religia oficială începând cu 1956. În regatul Laos, budismul a fost religie 
oficială din 1947 si până când Pathet Lao a luat puterea“, iar în Cambodgia 
până la distrugerea țării de către khmerii roșii. Prinţul Sianuk și-a exprimat 
recent intenţia de a restabili budismul ca religie de stat în noua Cambodgie. 

Toate ţările theravădin, în care budismul a rămas întotdeauna „religie de 
stat“ sau „religie oficială“, sunt conduse de laici budiști, niciodată de monahi. 57 
Asa cum am remarcat, laicii consideră că rolul călugărilor nu este acela de a 
ocupa funcţii administrative sau legislative’; viața politică, la fel ca și justiţia, 
nu este întemeiată pe nici o lege zisă budistă; în cursul lungii lor istorii, călugării 
budiști nu au fost niciodată judecători ai societăţii laice. Altfel spus, nu există 
nici o lege religioasă aplicabilă laicilor. Nu există deci riscul de a vedea apărând 
„republici budiste“, după modelul republicilor islamice. 

Care este atunci sensul cuvintelor „religie de stat“ sau „religie oficială“? 
Aceste expresii sugerează că statul are o anumită responsabilitate față de religia 
majorităţii, care este totodată și religia istorică legată de cultura din aceste țări. 
Budistii doresc îndeosebi ca statul să întrețină siturile arheologice care constituie 
locuri însemnate din istoria religiei lor. Ei vor de asemenea ca statul să recu- 
noască și să sprijine instituţiile lor religioase, aducându-le, pe de-o parte, un 
ajutor material, iar pe de alta, un anumit sprijin legislativ. Şeful de stat dintr-o 
țară budistă este, cu titlu oficial, protectorul budismului. Dar pentru ce să fie 
protejat budismul? Există fără îndoială două motive. Mai întâi, pentru că 
memoria colectivă a budiștilor a păstrat amintirea stricäciunilor provocate de 
invadatori în trecutul îndepărtat și mai recent de khmerii roșii si de militantii 
viet-kong. Apoi, pentru că lipseşte o organizare suficient de puternică pentru 
a asigura protecţia instituţiilor budiste. 


56. Vezi P-B. Lafont, „Transformations politiques et évolution du bouddhisme au 
Laos depuis 1960“, în Bouddhisme et sociétés asiatiques: clergés, sociétés et pouvoir, Paris, 
1990, pp. 155-162. 

57. Acest principiu nu se aplică budismului tibetan. În Tibet, autoritatea spirituală și 
temporală s-a aflat multă vreme în mâinile monahilor, până la ocuparea țării de către chinezi. 

58. Această interdicţie nu privește posturile de profesori de școală sau de liceu. 
Călugării sunt considerați salariați ai Ministerului Educaţiei și sunt plătiți ca și ceilalți 
profesori. Budistii serioși se întreabă dacă se cade ca unii călugări să primească salariu. 
Dezbaterea continuă. 

Conceptul de „religie de stat“ sau de „religie oficială“ nu înseamnă însă 
că alte religii sunt dispretuite sau interzise în țările budiste.” 

Cei care vizitează țările budiste din Asia de Sud si de Sud-Est știu că, mai 
puţin în statele dictatoriale precum Birmania, Vietnam și Tibet, există o 
mare libertate religioasă. 

Există totuși anumite legi cu privire la etica socială întemeiată pe conceptele 
budiste. Astfel, în Ceylon este interzisă vânzarea băuturilor alcoolice în ziua în 
care este lună plină. Interdictia dovedește că statul aderă la ideea budistă potrivit 
căreia trebuie să ne abtinem, cel putin în acea zi, să consumăm lucruri care 
atrag consecinţe nefaste. Oricum, această lege nu limitează câtusi de putin 
libertatea individuală, întrucât legea nu îţi interzice să bei alcool acasă sau 
într-un alt loc privat (localurile sunt închise). Se poate spune același lucru și 
despre alte legi în țările în care budismul rămâne religia majorității. În orice caz, 
statul nu este întotdeauna obligat să guverneze potrivit principiilor budismului. 

Aceste exemple arată că budismul, ca instituţie, nu intervine pentru a defini 
principiile politice. Si totuși, aceasta nu înseamnă că budistii păstrează sistematic 
tăcerea când guvernele lor promulgă legi injuste. Bineînţeles, ei reacționează ca 
oricare alt popor în acest caz: budiștii din Vietnamul de Sud au început să 
organizeze manifestații“ ca urmare a legilor discriminatorii promulgate de 
regimul lui Ngo Dinh Diem (a şti dacă aceste manifestații publice au fost pro- 
fitabile pentru anumite grupuri, precum Viet-Kong, este o altă poveste). Unii 
consideră că budistii din Tibet si Birmania au recurs la forță. Sunt ei oare însă 
cu adevărat violenti, sau doar apără drepturile omului? 


59. Spre exemplu, Constituţia Republicii Sri Lanka stipulează: Articolul 9: „The 
Republic of Sri Lanka shall give to Buddhism the foremost place and accordingly it shall 
be the duty of the State to protect and foster the Boddhasasana, while assuring to all 
religions the rights granted by articles 10 and 14.“ Articolul 10: „Every person is entitled 
to freedom of thought, conscience and religion, including the freedom to have or adopt 
a religion or belief of his choice.“ Articolul 14(1) (E): „Every citizen is intitled to freedom, 
either by himself or in association with others, and either in public or in private, to 
manifest his religion or belief in worship, observance, practice and teaching.“ 

60. Nguyên Thé Anh, „L'engagement politique du bouddhisme au Sud Vietnam dans 
les années 1960“, în A. Forest, E. Kato, L. Vandermeersch (ed.), Bouddhismes et sociétés 
asiatiques, Paris, 1990, pp. 111-124. 


MARELE VEHICUL ÎN INDIA ȘI ÎN EXTREMUL ORIENT 
de Jean-Noël Robert 


Pentru a ilustra zädärnicia reprezentärilor Asiei ca domeniu cultural unic, 
Simon Leys se întreba ce ar putea avea în comun un țăran din Bengal cu 
semenii săi din Japonia. Am fi tentaţi să răspundem că cele două extremități 
ale lumii asiatice au împărțit cu adevărat o moștenire care, chiar dacă a 
dispărut în forma sa veche din Bengal și s-a transmis mult modificată în 
Japonia, nu a lăsat urme mai puţin profunde din această pricină: este vorba 
de budismul mahayanic, mai ales în forma sa tantrică. Nu este, bineînţeles, 
vorba de a relua astfel vechiul refren al Japoniei dinainte de război: „Asia 
este una.“ Dar este totuși evident că Asia, în majoritatea regiunilor și într-un 
moment sau altul al istoriei, a adoptat mesajul Celui Trezit și a vrut să-l 
transmită și altora. 

Fapt este, de asemenea, că spaţiul budist, care s-a întins din Samarkand si 
Buhara până în Manciuria, din Ceylon până în Japonia și din Afganistan până 
în Java, s-a dislocat de-a lungul secolelor sub loviturile cuceritorilor. El a trebuit 
să lase locul altor religii și altor ideologii și adesea din măreția trecută nu mai 
rămân decât ruine, impozante și melancolice. Dacă exceptäm solida înrădă- 
cinare a budismului Theraväda în Asia de Sud și de Sud-Est, singura ţară 
independentă în care budismul în forma sa mahayanică reprezintă religia ma- 
joritară, oficial recunoscută, este, fără îndoială, micul regat himalaian Bhutan. 
Peste tot în altă parte, el coabitează, cel mai adesea armonios, cu alte religii și 
nu constituie decât unul din elementele vieții spirituale, chiar dacă, precum 
în Japonia, unul fundamental. Însă schimbările profunde care zdruncină în 
acest moment Eurasia anunță cu siguranţă o perioadă de înnoire în China, 
Tibet si Mongolia: se poate deja observa un foarte încurajator început al acestui 
proces. Nu vom uita nici marele progres pe care l-a cunoscut budismul în 
răspândirea sa în Occident, chiar dacă trebuie să recunoaștem greutăţile pe care 
le întâlneşte în încercarea de a se debarasa de un exotism multiform, pentru a 
întemeia o tradiție cu adevărat autohtonă, care să aibă șanse să se perpetueze 
independent. În India, chiar leagănul său, din care dispăruse aproape complet, 
budismul cunoaște de patruzeci de ani încoace o anumită renaștere, încă 

limitată și prezentându-se mai ales ca mișcare socială. Se observă același lucru 
în Indonezia, aici mai mult ca mișcare spirituală la intersecţia unor tradiţii, 
chineze și javaneze. 

Astfel, budismul Marelui Vehicul se întinde pe perioada a două milenii de 
istorie și pe un întreg continent; el a fost transmis în culturi profund diferite, 
iar învățăturile sale au fost traduse într-o multitudine de limbi. În absența 
oricărei autorităţi centrale, supranationale, care să poată să legifereze în materie 
de dogmă, în absenţa, de asemenea, a unei limbi sacre sau tradiţionale unice, 
recunoscută ca atare de ansamblul de credincioși si cultivată de clerici în toată 
lumea budistă, era poate firesc ca aceasta să se scindeze urmând marile linii de 
separație culturală; în zilele noastre Marele Vehicul este împărțit mai ales între 
aria de cultură tibeto-mongolă, pe de-o parte, și aria de cultură chineză aco- 
perind, pe lângă China, și Japonia, Coreea și Vietnamul, pe de altă parte, cazul 
budismului nepalez de tradiţie sanscrită fiind aparte. 

Aceste mari diviziuni culturale nu explică singure proliferarea doctrinelor 
si creşterea uriașă a numărului de secte. O simplă privire asupra istoriei budis- 
mului în China și în Japonia arată acest lucru: avem de-a face cu o veritabilă 
dinamică a proliferării, care nu se regăsește deloc în Occident, mai puţin în 
micile secte protestante sau în numeroasele curente ale hinduismului modern. 
Aceeași dinamică este probabil în acţiune și în nenumăratele mișcări religioase 
care apar fără încetare în Coreea sau în Japonia, fie că ele se proclamă budiste, 
creştine, sintoiste, șamanice sau sincretiste: credinciosul sau adeptul, intrând 
într-o asemenea sectă, se integrează într-o descendență bine definită, care 
coboară în timp până la un personaj real, adesea încă în viaţă, si a cărui 
experiență religioasă întemeietoare l-a făcut să se separe de ramura căreia îi 
aparţinea, fără să se simtă obligat să pună în cauză fundamentele doctrinare 
ale acesteia din urmă. 

Această serie continuă de decalaje progresive a dus la existenţa unor grupuri, 
separate prin personalitățile în jurul cărora sunt reunite, dar departe de a fi 
ireconciliabile doctrinar. Așa se explică faptul că în Japonia marile curente 
precum amidismul sau ezoterismul au avut o influență profundă, uneori chiar 
suprapunându-se, asupra școlilor budiste, despre care am fi putut crede 4 priori 
că sunt impenetrabile. Tot așa se explică și faptul că în China o mișcare de 
gândire, seculară și tenace, încearcă să integreze într-un tot ansamblul de 
doctrine budiste, dar și confucianismul și daoismul. 

În această perspectivă amplă, se poate spune că în budism au fost susținute 
toate doctrinele imaginabile și de asemenea contrariile lor: teism și ateism, 
personalism si negarea persoanei, nihilism si realism, eliberarea realizată de unul 
singur și necesitatea unui mântuitor, lungi practici treptate sau salt instantaneu 
al gândirii în dimensiunea Trezirii... Acest lucru îl va surprinde numai pe 

occidental, în general pe un nonbudist, care este obișnuit cu excluderile 
practicate de tradiţiile monoteiste și de înlocuitorii lor ideologici. Ar fi suficient 
ca el să ştie să-și lărgească propriile categorii pentru a avea o idee mai adecvată 
asupra situaţiei: pentru un creștin, de exemplu, să accepte că însuși conceptul 
de creștinism acoperă în mod egal și de drept nu numai catolicismul, ortodoxia 
si protestantismul, ci si pe Martorii lui lehova, pe mormoni, gnostici si biserica 
scientologică, pentru a cita câteva extreme. 

Toleranta budismului nu trebuie totuși exagerată până la dimensiuni 
utopice. Această toleranță venea adesea din faptul că era supus, ca și celelalte 
religii cu care rivaliza, autorităţii absolute a unui stat care nu admitea câtusi 
de puţin ca altcineva să legifereze în locul său; este adevărat că ici și colo găsim 
cazuri de exclusivism religios lăudat de cutare curent budist. Dar nu putem 
nici nega că budismul mahayanic poartă, în chiar temeiurile sale, motivele 
coexistentei în cadrul său a căilor de mântuire celor mai diverse: se repetă 
neîncetat că învățătura lui Buddha nu este unică și se adaptează facultăților 
celor care o primesc, că este, ca să spunem așa, modulată, în așa fel încât audi- 
torul să poată să extragă din ea toate binefacerile posibile în funcţie de capaci- 
tätile sale; o anume doctrină profitabilă pentru o ființă avansată din punct de 
vedere spiritual va fi dăunătoare pentru vecinul său mai obtuz. 

Se admite ca atare în mod universal că dogma luată ca absolut nu poate 
deveni decât un obstacol pe calea eliberării; numai diversitatea este salvatoare, 
Chiar dacă, pe un plan infinit transcendent, care nu este niciodată realizat în 
această lume, toate contrariile se reunesc în unitatea perfectă. Contrar deci 
aspectelor pe care le găsim într-un număr de religii, este ușor să arătăm, pornind 
chiar de la doctrinele budismului, că orice tentativă de înăsprire în sens totalitar 
a învăţăturii lui este radical eronată din principiu — ceea ce nu înseamnă însă, 
din păcate, că nimeni nu a făcut-o de-a lungul istoriei sale. Ne putem consola 
totuși văzând că, măcar o dată, dogma vine astăzi în ajutorul libertăţii. 


NAȘTEREA MARELUI VEHICUL 


La fel cum termenii de Vechiul Testament şi Noul Testament nu sunt 
acceptați decât de cei care au stabilit această distincţie, adică de susținătorii 
celui de-al doilea termen, tot așa numele și conceptele de Mare și Mic Vehicul 
(mahäyana, respectiv Pinayâna) nu sunt recunoscute decât de adepții Marelui 
Vehicul și rămân străine credincioșilor din celălalt curent: aceștia se desemnează 
pe sine drept theravädin (corespunzător sanscritului sthaviravädin). Este vorba 
caz de o distincţie întru câtva savantă: în cele mai multe cazuri, credincioșii se 
vor declara practicanți ai budismului, fără nici un calificativ. 

În mod paradoxal, denumirea de Mic Vehicul este mai vastă decât aceea de 
Theraväda. Fa desemnează într-adevăr un mare număr de școli și curente care 
nu mai există în ortodoxia actuală, cum ar fi de exemplu școala Sarvästivädin, 
care s-a propagat în Asia centrală și până în China, înainte de a dispărea fără 
a lăsa nici o urmă. Să nu credem că aceste două vehicule urmează căi paralele, 
care nu se întâlnesc niciodată: acțiunea celui Mic asupra celui Mare a fost 
constantă până la o dată târzie, presupunând că ar fi încetat vreodată: marea 
sumă doctrinară intitulată Abhidharmakos a sau „Tezaurul metafizicii“, opera 
călugărului indian Vasubandhu (secolul al V-lea?) și socotită a fi ultimul cuvânt 
al hinayäna, a devenit, în traducerea sa chineză, enciclopedia de bază a majo- 
ritätii sectelor din budismul extrem oriental. Această operă a dat chiar numele 
unei școli care s-a perpetuat în Japonia, fief ce ține întru totul de mahäyäna, 
într-o manieră cvasiautonomă până în secolul al VIII-lea. Chiar și în zilele noas- 
tre, textul rămâne fundamental pentru studiul dogmaticii. 

În exprimarea susținătorilor Marelui Vehicul, denumirea de Mic Vehicul 
a servit de multe ori ca un calificativ injurios adresat altor mahayaniști cu care 
erau în dezacord doctrinar. Linia de demarcaţie dintre cele două tabere în 
aparență atât de ireconciliabile este deci uneori destul de greu de distins: 
călugărul indian Vasubandhu, despre care tocmai am vorbit, ar fi fost astfel 
mai întâi adept al celei dintâi, înainte de a se „converti“ la cea de-a doua — dacă 
este vorba în continuare de aceeași persoană —, la fel ca și ilustrul călugăr din 
Asia centrală Kumărajiva (secolul al IV-lea—începutul secolului al V-lea). În 
toate aceste cazuri, trecerea de la un Vehicul la celălalt pare a însemna o lărgire 
a viziunii despre lume, trecerea la o nouă dimensiune a convingerilor 
credinciosului cu privire la practici si la soteriologie, mai degrabă decât o 
veritabilă „convertire“, în sensul în care, de exemplu, ar fi o convertire trecerea 
de la catolicism la protestantism. Cele două curente coexistau fără conflicte 
pronunțate în interiorul mânăstirilor indiene, așa cum vom vedea coabitând 
mai târziu în Japonia clerici pätrunsi de abhidharmakosa si susţinători ai 
idealismului celui mai radical. 

Cele două Vehicule nu sunt separate printr-o prăpastie de netrecut. Micul 
Vehicul poate fi chiar conceput ca o metaforă a stării din care vii, ca o etapă 
anterioară, mai puţin izbutită, pe drumul eliberării, care trebuie neîncetat 
depășită către un scop mereu mai transcendent. Nu se poate nega că se 
observă o veritabilă tendință inflaţionistă în evoluţia budismului: conștiința 
acută a caracterului inefabil și mereu transcendent al scopurilor ultime pe 
care o aveau adepții făcea ca orice grad atins în exprimarea adevărului ultim 
să fie repede socotit insuficient și ca atare depășit; de atunci încolo, el era 
abandonat categoriilor inferioare (care nu erau obligatoriu hinayäna), lăsat 
spiritelor mai obtuze. 

Apariţia mahäyänei nu a fost o „revoluţie“, așa cum au susținut unii; acest 
termen, care evocă o răsturnare bruscă și radicală, pare puţin potrivit pentru 
a descrie raportul dintre cele două Vehicule: primul nu a fost niciodată respins 
în totalitate, iar curentele cele mai radicale ale budismului sino-japonez îl 
păstrează în mod explicit ca prim grad în progresia pe Cale. Să reținem bine, 
Micului Vehicul nu i s-a negat niciodată statutul de vorbă propovăduită de 
Buddha în persoană în timpul ultimei sale existente, ceea ce îi conferă un statut 
pe veci venerabil. Căci, înainte de a aborda diferențele dintre Micul și Marele 
Vehicul, ar fi bine să reamintim ce au ele în comun, adică nu puţine lucruri. 

Înainte de toate, persoana însăși a întemeietorului, Buddha istoric, 
Săkyamuni. lar dacă acesta este obiectul unui proces continuu de repunere în 
perspectivă în ierarhia cosmică a celor Treziti, el nu este mai putin Buddha al 
epocii noastre, cel care a arătat omenirii ignorante cum să ajungă la Trezire. 
Același lucru este adevărat și pentru mesajul său: nimeni nu a invalidat 
conţinutul roții Legii, pe care Săkyamuni a pus-o primul în mișcare; cele Patru 
Adevăruri, Calea Octuplă, cele douăsprezece legături cauzale etc. nu devin, 
la drept vorbind, caduce, ci sunt reinterpretate, reașezate într-o perspectivă 
mai vastă care are drept orizont infinitul. Într-un opuscul chinez din secolul 
al VIII-lea, Sensul general al celor opt doctrine de Guangming, aceste dogme 
fundamentale fac obiectul unei exegeze care le așază, într-o vertiginoasă mișcare 
ascendentă, la scara unei noi viziuni asupra lumii. Nu există deci o abolire, ci, 
dacă îndrăznim să spunem așa, o înălțare a Micului Vehicul în cel Mare. 

Tot astfel, Comunitatea, ultimul dintre cele „trei giuvaiere“, nu a fost 
niciodată desființată. În forme diverse, dar ușor de recunoscut, monahismul 
vechi s-a perpetuat în Marele Vehicul, chiar dacă el nu mai reprezintă aici sin- 
gura cale de salvare. Noua religiozitate nu a înlăturat niciodată complet vechea 
regulă monastică, Vinaya, în ciuda relativizării ei neîndoielnice. Respectarea 
minuțioasă a regulilor și practicilor religioase a fost chiar din nou onorată de 
unele școli, atât în Japonia secolului al XVII-lea, cât și în China secolului XX; 
acolo unde există budiști organizați, există și o comunitate monastică, chiar 
dacă importanța sa și diferența dintre ea și lumea laică sunt puternic atenuate, 

Enumerarea acestor câteva aspecte, și s-ar mai putea găsi numeroase altele, 
ar trebui să arate că, dacă a existat o evoluţie, nu a existat vreo revoltă între 
cele două Vehicule. Să abordăm acum diferenţele dintre cele două fațete ale 
budismului. 


Limba 


În primul rând, limba însăși. În timp ce tradiția clasică a Theravädei s-a 
păstrat într-un idiom, pali, despre care se poate spune că este aproape în 
exclusivitate budist, o parte considerabilă a învățăturilor Micului Vehicul și 

cvasitotalitatea doctrinelor Marelui Vehicul s-au transmis, în India, în 
sanscritä, vechea limbä a revelatiei vedice, patrimoniul brahmanilor si al 
panditilor, pentru care budismul era inacceptabil. S-ar părea că pricina 
trebuie căutată în voința politică a dinastiei Gupta, care a adoptat sanscrita 
ca limbă oficială către începutul secolului al IV-lea. 

Trecând în limba sanscrită, budismul a intrat în lumea dezbaterilor 
religioase și filozofice, sursa din care s-a reînnoit gândirea indiană de-a lungul 
secolelor. În timp ce pali era, în mulțimea de forme dialectale vechi, limba 
specifică a budismului și forma, în jurul învățăturii acestuia, o barieră care îl 
punea la adăpost de modificări, vesmântul sanscritei avea să îl expună vântului 
schimbării, suflului spiritului care, în India, nu a încetat niciodată. Această 
„traducere“, în sens medieval, a fost însoţită de apariţia unei alte inovații: 
utilizarea scrieriic!, până atunci mult restrânsă în viaţa religioasă a Indiei. Cele 
două evenimente nu sunt contemporane — redactarea textelor scrise a precedat 
în mod sigur cu mai multe generații trecerea de la pali la sanscrită —, dar cei 
doi factori se combină pentru a da un avânt decisiv noului curent. Înainte, 
canonul pali se transmitea oral, călugării învățându-l pe dinafară si verificând 
prin recitări periodice ca el să nu sufere nici o modificare; de acum încolo, 
schimbarea limbii și transmiterea prin scris aveau să multiplice la infinit faţetele 
budismului. Scrierea a servit astfel la restabilirea unei tradiții theravädin, în 
timp ce trecerea de la o limbă la alta avea să se accelereze și să depășească 
frontierele Indiei pentru a da dharmei o fizionomie din ce în ce mai multiformä. 
S-ar părea deci că aspectul lingvistic este mai important decât problema scrierii. 


Învățăturile mahăyânei 


Către începutul erei creștine — dată comodă, dar care este poate mai mult 
decât simbolică — asistăm la un fel de explozie a budismului. Începe atunci 
o expansiune doctrinară continuă care va afecta în profunzime ceea ce părea 
definitiv în învăţătura celui Trezit. Noile idei apar în texte non-canonice care 
se regrupează în familii, se difuzează și se suprapun pentru a forma un canon 
paralel a cărui organizare definitivă va avea loc în afara Indiei. Să prezentăm 
aici principalele corpusuri ale căror învățături vor constitui baza mahāyānei. 

Sätrele Desävärsirii Intelepciunii (Prajñä-päramita). Sub acest nume sunt 
grupate numeroase texte, dintre care cel mai vast cuprinde mii de pagini, iar 
cel mai scurt, celebra Särä Inimii, câteva rânduri. Ele au în comun faptul că 
sunt produsul înţelepciunii, chibzuinţă supremă care are drept obiect realitatea 
transcendentă, pe care nu o posedă decât un bodhisattva ori un buddha si care 
îi permite să discearnă natura entităților, a factorilor de existență, denumiți 
dharma: aceştia sunt vizi, natura lor proprie este vacuitatea (fänyata). 


61. Despre această problemă, cf RF. Gombrich, „How the Mahäyäna began“, foc. cit. 

Această vacuitate nu privește numai compușii fenomenali, așa cum se știa 
deja în Micul Vehicul, ci și practicile care duc la mântuire ale unor buddha si 
bodhisattva: nu există cu adevărat donaţii, nu există cu adevărat eliberare 
etc., ci numai manifestări ale unor asemenea entități. Vacuitatea ce caracte- 
rizează natura proprie nu este pur negativă, întrucât ea se manifestă în fenomene: 
dacă forma (7#pa, aparențele materiale) este vacuitate, vacuitatea este în schimb 
formă; a nu cunoaște una sau alta din aceste două fațete ar însemna să ajungi 
la păreri extreme și deci false. Toate acestea sunt perceptibile prin prajñā, „in- 
teligenta care discerne“, care-i permite unui bodhisattva să distingă cele două 
niveluri ale ființei (satya): nivelul „învăluirii“, al aparentelor percepute pe planul 
convenţional (chineza l-ar traduce prin „evidenţa vulgară“), pe de o parte, și, 
pe de alta, nivelul suprem sau primordial (în chineză: „evidenţa adevărată”), 
acela în care învățăturile propoväduite de un buddha îşi au sensul lor deplin si 
real. Această idee a unei gradări în manifestarea adevărului a cunoscut un succes 
extraordinar în istoria budismului. Ea a stat la baza exegezei doctrinare. 

Conceptul de prajñä a avut si el o dezvoltare exponențială. Sensul său cel 
mai vechi în context budist pare să fi fost foarte apropiat de prudentia din latină, 
adică de înțelepciunea practică, de prudenta politică. Literatura mahayanică 
ilustrează „excelența“ praÿñd-päramitä prin exemplul marelui ministru Govinda, 
care a împărţit continentul meridional în șapte regate pentru a împiedica un 
război de succesiune. Deci prajñä a căpătat numai treptat înţelesul de chibzuinţă 
proprie ființelor excepţionale, de înțelepciune al cărei obiect este vacuitatea, dar 
si ansamblul de #päya, expediente ce duc la mântuire, care, pe planul realității 
fenomenale, le vor permite ființelor să se înscrie si să progreseze pe Cale. 

Evoluţia prajñä nu s-a oprit aici. Asistăm apoi la un proces de personificare 
a înțelepciunii care o apropie straniu de sophia gnostica: ca ipostază feminină, 
ea devine „mama“ tuturor buddha si a tuturor bodhisattva, iar apoi, în cu- 
rentele tantrismului, de-a dreptul o zeiță, care joacă un rol important în 
simbolistica sexuală. Această exaltare a înţelepciunii pune bine în valoare 
caracterul gnostic al religiei budiste. Un asemenea caracter nu lipseşte desigur 
nici din doctrinele vechi, în care punctul de vedere corect asupra realității, 
descoperirea unghiului din care aceasta va căpăta, la toate nivelurile, sensul 
său întreg sunt practic sinonime cu Trezirea. Tratatele chineze vor repeta 
până la refuz că înțelepciunea își iluminează obiectul și că cele trei mărci ale 
Trezirii sunt prajña, eliberarea si nirvana. 

Să remarcăm de asemenea gradul până la care gnoza, înțelepciunea eli- 
beratoare, este concepută în budism ca vedere. Cele două idei sunt de alt- 
minteri reunite într-un termen ușor enigmatic din Sätra Florii de Lotus (vezi 
mai jos), „ştiinţa și vederea de Buddha“, care este dimensiunea cognitivă 
proprie celor Treziti. 

Sätra Ornamentatiei Florale. Textul cunoscut sub acest titlu este cel mai 
important dintr-un grup de scripturi în care se găsește expusă într-o manieră 
izbitoare cosmologia Marelui Vehicul, intim legată de acţiunea mântuitoare 
a tuturor buddha şi a tuturor bodhisattva. 

Învățăturile nu mai sunt rostite de gura lui Buddha istoric Sâkyamuni, cel 
care a propoväduit, desigur, toate szzre/e Micului Vehicul; ele sunt atribuite 
lui Buddha „cosmic“ Vairocana, al cărui nume este tradus în chineză prin 
„Marele Soare“ si este glosat ca „Iluminatorul Universal“. Dharma nu mai este 
expusă doar la scară umană și istorică; ea ia drept scară ansamblul de universuri 
posibile, care sunt de fapt fatetele infinit multiple si perfect „intercomunicabile“ 
ale unei aceeași realități. Această idee este exprimată printr-o imagine celebră, 
cea a năvodului lui Indra atârnat în palatul acestui zeu; pe fiecare dintre ochiu- 
rile sale este prinsă o perlă și fiecare perlă se reflectă în fiecare dintre celelalte, 
la infinit. În același fel, în ansamblul de ființe si de lumi, fiecare dintre acestea 
este reflexul unei alta, un reflex conţinând totul, într-o prodigioasă ilustrare a 
unui vechi adagiu al ermetismului occidental, en to pan. 

O altă imagine va cunoaște o mare popularitate în budismul din Extremul 
Orient, fiind răspândită prin Sära Năvodului lui Brahma. Această süträ este 
fără îndoială un text apocrif chinez, dar este impregnată de gândirea din 
Ornamentatia Florală. Ea descrie Universul ca o floare de lotus în inima căreia 
se găsește Buddha Vairocana; de aici ies petalele, iar din aceste petale ies alte 
petale, fiecare susținând un Buddha Säkyamuni si alte vlästare ale acestui 
Buddha care propoväduiesc legea pentru o infinitate de ființe. Această lume 
infinită nu duce totuși neapărat la deznădejde, mai întâi pentru că nu este 
eterogenă și apoi pentru că este guvernată de compasiunea universală a tuturor 
buddha şi bodhisattva care ştiu să conducă ființele pe calea Trezirii. 

Itinerarul spiritului în căutarea mântuirii este ilustrat prin peregrinările 
unuia din personajele sătrei, Sudhana, care se duce la zeci de buddha diferiți 
înainte de a găsi adevărul definitiv. Monismul sütrei este formulat în maxime 
îndrăzneţe care au fost adesea reluate și comentate și au servit ca bază dez- 
voltärilor radicale ulterioare. Să citäm aici una dintre cele mai productive: „Nu 
există nici o distincție între aceste trei lucruri: gândirea, buddha si fiinţele.“ 


Sutra Florii de Lotus. Fără îndoială anterioară sătrei precedente, cel putin 
în părțile sale cele mai vechi, Sätra Florii de Lotus a fost considerată, în budis- 
mul extrem-oriental, ca fiind predicată mai târziu de către Buddha istoric 
Säkyamuni. Deşi situaţia ei istorică si geografică pare a lua drept cadru universul 
familiar al canonului tradiţional, ne dăm totuși repede seama că acest decor 
este adăugat pentru a fi mai ușor dat la o parte, pentru a exploda până la di- 
mensiunile macrocosmice ale Särrei Ornamentatiei Florale. Caracterul polemic 

al acestei sūtre este de netăgăduit: aici ni se arată cu abilitate, uneori în termeni 
destul de duri, că ideile cel mai profund înrădăcinate ale Micului Vehicul sunt 
simple stratageme („expediente care duc la mântuire“, #päya), menite numai 
să conducă spiritele obtuze. 

Găsim astfel aici o fabulă remarcabil de apropiată de parabola evanghelică a 
Fiului risipitor, fabulă care ilustrează foarte viu raporturile dintre Micul și Marele 
Vehicul așa cum sunt ele concepute de atunci: vechiul ideal al arhant-ului®?, 
intrarea în pirvâna, este caricaturizat ca un simplu „salariu“ pentru o zi de 
lucru petrecută cu măturarea resturilor: ceea ce contează este a lua cunoștință 
de natura ta reală de fiu al lui Buddha; omul este moștenitorul legitim al 
tuturor bogățiilor spirituale ale tatălui său, iar între cei doi nu există nici o 
diferență de esență. Numai abrutizarea provocată de o viață trăită în mizerie 
si ignoranță a șters din spiritul fiului orice amintire a adevăratei sale naturi 
(regăsim aici o temă gnostică bine-cunoscută, vezi imnul perlei din Actele lui 
Toma). Practicile nu au deci alt scop decât de a aduce ființele la această egalitate 
de esență cu Buddha. 

Idei asemănătoare sunt exprimate de-a lungul întregii Säsre a Florii de Lotus 
cu ajutorul unor parabole care s-au răspândit în întreaga Asie: aceea a casei în 
flăcări, care arată că diferitele Vehicule nu sunt în realitate decât Vehiculul 
unic al lui Buddha, care le resoarbe și le depășește pe toate și în care ființele 
pot să se împlinească, oricare le-ar fi capacităţile; aceea a orașului magic, ilus- 
trând ideea potrivit căreia toate scopurile pe care și le-au fixat adepţii Micului 
Vehicul nu sunt decât amăgiri ce le vor permite să înainteze către un final de 
neînțeles în stadiul prezent al gândirii lor, la fel cum mirajul unei cetăți în 
mijlocul deșertului poate să le redea curajul călătorilor etc. 

Dar sūtra merge si mai departe. Un fapt nemaiauzit este într-adevăr revelat 
în capitolul al saisprezecelea: deși ființele din perioada noastră cosmică cred 
cu toată candoarea că Buddha Säkyamuni a practicat cu adevărat Calea si a 
ajuns la Trezire pentru prima oară în condiţiile care sunt relatate în canonul 
tradițional, de fapt nu este absolut deloc așa. În realitate, Buddha este treaz 
din vremuri atât de vechi, încât depășesc înțelegerea umană; el își desfășoară 
neîncetata sa activitate de mântuire a ființelor de incalculabile vârste cosmice 
încoace, într-un număr infinit de universuri. În același fel, intrarea lui Buddha 
în nirvâna, în Extinctia supremă, nu este decât o monstratio, un expedient 
care duce la mântuire, în forma unei icoane menite să încurajeze ființele; el 
este în realitate „nirvanat“ de o perioadă atât de lungă, încât am putea vorbi 
de eternitate, deși cuvintele „etern Trezit“ nu sunt încă pronunţate. Ele vor 
fi ulterior, în prelungirea logică a acestei gândiri. 


62. Literal, „cel demn de ofrandă“, cel care, în Zheraväda, atinge gradul cel mai înalt 
al împlinirii spirituale fără a fi buddha (în sanscrită arhat). 

Asemenea idei sunt legate de unele dintre cele mai fructuoase concepții ale 
Marelui Vehicul; ele nu sunt expuse formal în Szra Florii de Lotus, dar fac 
parte din substratul ei profund. 


Doctrina celor trei corpuri ale lui Buddha. Această „dogmă“ a triplului corp 
al lui Buddha ne permite să înțelegem cum pot oamenii să-l perceapă pe cel 
Trezit si să beneficieze de învățătura lui, când el se află etern în repaus într-o 
dimensiune care depășește înțelegerea, în „planul Legii“. „Dogma“ rezolvă 
astfel paradoxul, chiar neliniștea, care apăruse de mult în sânul comunității: 
dacă Buddha intrase, la capătul ultimei sale existente, în Extinctia supremă, 
parinirväna, ce rost ar mai avea să i se dedice un cult, să ne rugăm lui, să ne 
raportăm la el? 

Budismul vechi sustinuse că dharmakäya, „corpul Legii“, sau mai degrabă 
„corpusul Legii“, adică o culegere a cuvintelor lui Buddha, le rămâne credin- 
cioșilor; mesajul său constituia astfel într-un fel o prezență permanentă după 
ce Extinctia îl plasase pentru totdeauna dincolo de lume. Avea să se producă 
însă o îndrăzneață și fructuoasă transformare de sens: corpul legii nu a mai 
fost înțeles numai ca mesaj lăsat de Buddha, ci, înainte de toate, ca modalitatea 
sa de existență transcendentă, cea care este proprie planului Legii și deci 
dimensiunea primordială din care sunt derivate celelalte. Din acest „corp ab- 
solut“ dharmakäya emană un corp care rămâne încă dincolo de capacitățile de 
percepție ale ființelor umane; contemplarea sa este rezervată acelor cvasiBuddha 
care sunt „ființele Trezirii“, bodhisattva. Acest corp este numit „corp de bu- 
curie“, sambhogakäya, termen tradus si prin „corp eteric“ sau „al comuniunii“, 
întrucât el este cel al dimensiunii comune tuturor buddha si tuturor bodhisattva. 
Urmează apoi cel de-al treilea și ultimul nivel de existenţă, cel al dimensiunii 
umane, nirmânakâya, sau „corpul magic“, „de metamorfoză“: în acest corp 
Buddhaistoric Säkyamuni le-a arătat fiinţelor posibilitatea Trezirii şi Extincției; 
el este prin excelență dimensiunea expedientelor care duc la mântuire și care 
nu servesc, la urma urmei, decât ca să arate calea către realități încă de necon- 
ceput la acest nivel. 

Astfel s-ar putea spune fără a exagera prea mult că această idee a celor trei 
corpuri duce la un fel de răsturnare a valorilor budismului tradițional; punctul 
de plecare, evenimentul istoric fondator care a fost existența lui Buddha 
Säkyamuni, comparabil prin rolul jucat, dacă nu prin natura sa, cu Moise, Isus 
si Mahomed, nu mai este decât o peripetie marginală, un mic val la marginea 
oceanului realității care este dharmakäya. Perspectiva este literalmente inversată 
si ne putem imagina la ce înjosire a lui Buddha istoric ar fi putut duce această 
răsturnare — ceea ce s-a și petrecut efectiv în unele cazuri — dacă monismul 
inerent mahäyänei nu ar fi susținut cu fermitate identitatea de „substanță“ între 
dimensiunile cele mai sublime și cele mai ordinare ale corpului lui Buddha. 

Acest monism stă de asemenea la baza conceptului de „embrion al 
Astfel-Venitului“, zazbâgaa-garbba. Această idee explică cum natura de buddha 
se găsește prezentă, chiar într-o manieră latentă, în ansamblul ființelor animate: 
ceea ce este adevărat pentru un buddha este adevărat și pentru celelalte ființe; 
practica budistă va consta deci în a face să reapară această natură trezitä de o 
eternitate. 

Unul din textele care expun „embrionul lui żathägata“, Sūtra Coborärii în 
Ceylon, a fost studiat mai ales în China și în Japonia în școlile care se reven- 
dicau din zen (chan în chineză), ceea ce a stabilit o legătură directă între cele 
două tradiții, chiar dacă în zen noțiunea de „embrion al Astfel-Venitului“ va 
fi ocultatä de cea a naturii de buddha, care constituie în orice caz baza acesteia. 

În sfârșit, Särra Florii de Lotus conţine un capitol denumit în mod obișnuit 
„Sūtra lui Avalokitesvara“, care este recitată în întregul Extrem Orient ca text 
independent. Fa este un elogiu miscätor al acțiunii mântuitoare a lui bodhisattva 
Avalokitesvara, „Cel care ia în consideraţie [strigătele de suferință din această 
lume]“, Guanyin în chineză, Kannon în japoneză. Avalokitesvara e modelul 
prin excelență al acestui personaj central al mahäyänei care este „ființa Trezirii“, 
bodhisattva. Termenul îl desemna la origine pe cel ce era pe punctul să ajungă 
la Trezire, în această existență sau într-o proximă renaștere. În acest sens, 
singurul bodhisattva al vârstei noastre cosmice ar fi Maitreya, succesorul lui 
Säkyamuni, care, în cerul zeilor Tusita, își așteaptă ultima naștere. 

Dar Marele Vehicul a făcut, și aici, să explodeze restricțiile spaţiale și tem- 
porale: este bodhisattva acela care, de la începutul mersului său către Trezire, 
asociază prin legăminte solemne realizarea propriei Treziri cu mântuirea 
tuturor ființelor; până când acest scop nu va fi îndeplinit, el va refuza să 
pătrundă în sfera ultimă. El are ca atribut principal înțelepciunea (p74j44) 
sprijinită de compasiunea sa; instrumentul său este reprezentat de expedientele 
care duc la mântuire. Sätra lui Avalokitefvara exprimă usurarea credinciosului 
care se știe astfel protejat față de vicisitudinile existenţei: a-i invoca numele, 
a-l comemora îţi permite să scapi de toate pericolele, de toate suferințele, iar 
aceasta prin puterea legământului său altruist. Suntem foarte departe de vechile 
concepții despre caracterul ineluctabil al „vântului actului“ (karma), potrivit 
cărora orice greșeală va cădea cu necesitate asupra celui responsabil de ea, fără 
ca însuși un buddha să poată să mai schimbe ceva. 


Sätra Pământului Pur. O nouă radicalizare a vederilor tradiționale își 
croieste drum în textele regrupate sub această denumire: activitatea mântuitoare 
a unui bodhisattva este întru câtva „scurtcircuitată“ în folosul unei legături 
directe cu un buddha, în ocurentä buddha „longevitate infinită“ (Amitäyus), 
denumit și „Lumină infinită“ (Amităbha); acesta nu mai este un personaj 
istoric în felul lui Säkyamuni, ci un buddha cosmic, stăpân al unui teritoriu 

situat la o distanță de neconceput, „la vest“ de Universul nostru, care a făcut 
legämânt, atunci când era încă un bodhisattva, să-i primească acolo pe toți cei 
care i s-ar încredința cu gândul sau cuvântul. 

O mare parte a acestor texte oferă o descriere detaliată a frumuseţilor aces- 
tui teritoriu pur, „fericit“. Această descriere, care ar putea părea plictisitoare, 
nu era poate la origine decât un ghid de vizualizare mentală destinat celor care 
meditează: este ceea ce sugerează, printre altele, cuvântul „contemplație“, pe 
care Îl găsim în titlul celor mai vechi traduceri chineze ale acestui corpus. Odată 
renăscut pe Pământul pur, credinciosul scapă din ciclul nașterilor și morţilor; 
la sfârșitul acestei existente fericite, el va trece direct în Extinctie, în nirväna, 
fără să trebuiască să acumuleze meritele și practicile unui arhant şi fără să 
trebuiască să împingă la infinit acest termen pentru a salva ființele, ca toți 
bodhisattva. 

În cadrul acestui curent de gândire, Extinctia nu mai este scopul capital. 
Ceea ce contează, ceea ce face obiectul tuturor aspirațiilor, este renașterea la 
picioarele lui Buddha Amitābha. Într-o manieră diferită de Sätra Florii de 
Lotus deci, dar cu rezultate la fel de eficiente, se asistă aici la încă o devalorizare 
a scopurilor ultime ale budismului vechi: modul de operare a karmei este 
răsturnat în folosul unei religiozitäti întemeiate în plus pe raporturile personale 
ale credinciosului cu figura unui mântuitor. Aceste trăsături nu vor face decât 
să se accentueze odată cu trecerea doctrinelor în China și în Japonia. 


Învățătura lui Vimalakirti. Deşi nu a fost niciodată considerată, spre 
deosebire de aproape toate sütrele evocate mai sus, o Scriptură centrală a uneia 
dintre sectele budismului, Ê nvätätura lui Vimalakirti trebuie totuși să fie inclusă 
în rândul textelor fondatoare ale Marelui Vehicul, prin influența profundă pe 
care a exercitat-o în Extremul-Orient, cu mult dincolo de cercurile budiste. 
„Nu există texte străine, înaintea timpurilor moderne, care să fi putut la fel ca 
acesta să influențeze, prin conținutul și prin forma sa, într-o asemenea măsură 
sensibilitatea chinezä“63, scria Paul Demiéville si, adăuga el, „sensibilitatea 
japoneză si coreeană“. Această süträ însoţeşte istoria intelectuală japoneză de la 
origini până în zilele noastre, întrucât unul dintre comentarii i se atribuie 
prințului Shôtoku (mort în 622), în timp ce marele scriitor din secolul XX 
Mushanokoji Sanearsu, deși creștin si tolstoian, a ținut si el să-și publice 
reflectiile pe care i le-a inspirat. 

Această suträ, unică prin vivacitatea și tonul său umoristic, pune în scenă 
un bodhisattva care se manifestă în figura unui negustor laic bogat cu numele 
de Vimalakirti. În dialogurile sale cu principalii discipoli ai lui Săkyamuni, 


63. P. Demiéville, apendice la traducere, în L'Enseignement de Vimalakirti, trad. de 
E. Lamotte, Louvain, Peters, 1962. 

Vimalakirti dovedeşte o înțelegere a dharmei cu mult mai profundă decât 
cea a pioșilor săi interlocutori. Suita de paradoxuri care constituie portretul 
„bancherului bancherilor“ va servi drept model, mai mult sau mai putin corect 
înțeles, pentru generații întregi de literați, care vor găsi justificate aici practica 
afacerilor și frecventarea caselor de toleranță și cabaretelor. Sütra transcende 
deci stricta moralitate tradițională, relativizând însă și statutul monastic, 
singurul care asigura înainte accesul la mântuire, din moment ce un laic arată 
că le este superior marilor sfinţi din timpurile vechi. Astfel se pun aici bazele 
unei vieţi religioase integrale, dar laice. Lecţia nu va fi uitată. 

Sutra conţine si o învățătură despre non-dualitatea absolută. Această idee 
se va afla la originea ecuaţiilor radicale care aveau să se ivească pe pământ 
chinez: pasiunile nu sunt altceva decât Trezirea, ciclul de renașteri și morţi 
nu este altul decât nirväna. Mai găsim aici, la fel ca în Sätra Florii de Lotus, 
un episod care atenuează sensibil ponderea misoginismului de care budismul 
nu scapă, la fel ca si alte religii: pentru o scurtă perioadă venerabilul Säriputra 
se trezește transformat în femeie de către o zeiță, care îi demonstrează astfel 
că „dharmele nu sunt nici masculine, nici feminine“. 


Tantrismul 


Cea din urmă mare etapă în evoluția budismului indian, care i-a imprimat 
nuanțele ultime înainte de dispariția sa din ţara în care s-a născut, a fost adesea 
numită „Vehiculul de diamant“ (vajrayäna, „diamant“ sau „trăsnet“, ca simbol 
al lipsei de alterare și al absolutului), doctrina tantrelor. 

Se vorbește adesea, în Occident, ca și în Orient, despre vajrayäna ca despre 
un al treilea vehicul, diferit de mahäyäna. Deşi această clasificare este destul 
de răspândită în Tibet, ea este cu mult mai putin utilizată în lumea sino-ja- 
poneză, chiar si în sectele ezoterice; în Tibet până și curentul dominant al școlii 
dGe-lugs-pa face din vajrayâna o modalitate a Marelui VehiculS, divizând 
mahäyäna în două ramuri, cea a paramitelor (si deci, în principal, a prajña-päramitei, 
„Desăvârșirea înțelepciunii“) şi cea a mantrelor, sau formulele-suport pentru 
meditaţie (de unde și termenul de mantrayäna ca sinonim pentru vaÿrayäna), 
care sunt una dintre mărcile tantrismului. 

Cuvântul tantra, care înseamnă „urzeală a unei țesături“, are sensurile deri- 
vate de „filiație“ (doctrină) si de „carte“: el face, în această ultimă acceptie, 
concurenţă vechiului cuvânt Szzr2 (care însemna initial „fir“), desemnând o 


64. Cf. „La Presentation générale de la section des tantra“ în FD. Lessing, A. Wayman 
(ed.), Mkhas grub ris Fundamentals of the Buddhist Tantras (secolul al XV-lea), Haga- 
Paris, Mouton, 1968, p. 21. 

revelaţie de ordin mai înalt decât cea transmisă prin intermediul traditional al 
sütrelor, fie acestea chiar cele ale mahäyänei. 

Schimbarea de termen pentru a sugera noua transmitere s-a petrecut pen- 
tru că însuși modul în care se face aceasta este diferit de cele două etape ante- 
rioare: Micul Vehicul cerea intrarea în comunitatea monastică pentru a atinge 
desăvârșirea; Marele Vehicul, prin credința în bodhisattva, dăduse o dimen- 
siune nouă religiozitätii laice; Vehiculul de diamant consideră că orice 
învăţătură eficace trebuie să treacă prin relația imediată de la maestru la 
discipol: nici o doctrină nu poate fi transmisă dacă nu este făcută să fie vie 
prin iniţierea conferită de maestru; cartea însăși, tantra, nu va putea fi citită 
cu folos decât dacă maestrul îl iniţiază ritual pe discipol în înțelesurile ei. 

Omagiul pe care îl aduc solemn Scripturile canonice tuturor buddha si 
bodhisattva încă din primele rânduri se îmbogățește deci în textele tantrice cu 
un al treilea destinatar, uneori singurul: gurul. Acesta din urmă este de acum 
încolo pivotul doctrinei. În raporturile cu elevii săi, el va duce la ultimele sale 
consecinţe vechiul precept: învățătura lui Buddha este adaptată facultăților 
ființelor care o primesc. Întâlnirea dintre acești doi poli ai transmisiei este tot 
atât de importantă cum era altădată întâlnirea credinciosului cu acel buddha 
sau bodhisattva care făcea să se ivească în el aspirația către Trezire. Hagiografiei 
îi va plăcea să relateze convergenta creatoare, începând adesea printr-o ciocnire, 
a celor două personalități. Dincolo de tantrism, aceste raporturi singulare vor 
continua în zen (care nu constituie însă singurul punct de întâlnire al celor 
două tradiţii). 

La o privire din exterior, practica tantrică apare ca un amestec inextricabil 
de ritualuri absconse care i-au derutat în numeroase rânduri chiar și pe budiști, 
atunci când acestea au fost transmise în afara mediului indian. Acolo, ele 
constituiau adesea un fond comun mediilor budiste și hinduiste.65 Ne vom 
mulțumi să evocăm aici patru aspecte fundamentale ce se vor regăsi în majo- 
ritatea curentelor ezoterice. 


Mantra. Acest termen, care ar putea fi tradus literal prin „mentalizatori“ și 
pe care chinezii l-au echivalat prin „cuvinte adevărate“ sau „reale“, desemnează 
succesiuni de sunete, uneori simple silabe, care pot să fie sau nu înzestrate cu 
un sens firesc, având însă în general aparenţa limbii sanscrite. O mantră trebuie 
conferită discipolului de către maestru ca o iniţiere; de atunci încolo ea va deveni 
pentru deţinătorul ei un obiect de meditaţie a cărui încorporare îi va asigura 
protecţia, dobândirea unor puteri aparte și atingerea unor stări mistice. Trebuie 
să distingem mantra de dhärani (literal „purtătoarele“), formule protectoare de 


65. Astfel, ceremonia homa, practicată în Japonia, provine din religia vedică. 

regulă mai lungi și cu o utilizare mai generală: ele pot fi într-adevăr folosite fără 
iniţiere și sunt mult răspândite în afara mediilor tantriste; cea mai cunoscută 
în Extremul Orient este cu siguranţă cea din capitolul al XXVI-lea din Szzra 
Florii de Lotus. 


Mudrä. Având literal sensul de „sigilii“, mudrā sunt poziții codificate ale 
degetelor, uneori ţinând un obiect, despre care se presupune că sigilează și 
garantează corporal ceea ce mantra operează prin eficacitatea sa; ele sunt deci 
atribuite de guru în același timp cu formula. Există un vast repertoriu al acestor 
gesturi, a căror înrudire cu gestica dansului indian a fost adesea subliniată. Ele 
au fost de asemenea înţelese ca reprezentând fiecare o divinitate figurată în 
mandala, iar executarea lor a fost concepută ca un mijloc de intrare în co- 
muniune cu acești buddha si divinităţi, chiar și în starea plină de necurätenii 
a existenţei umane. Pe modelul mantrelor, se consideră că și mudrele posedau 
în sine o eficacitate magică: ele joacă din această pricină un rol însemnat în 
credințele populare din India și Japonia. 

Mudră (de gen feminin în sanscrită) are în plus și sensul de partener 
feminin al adeptului în practicile sexuale tantrice care s-au dezvoltat în India 
si Tibet (vezi mai jos). Acest dublu sens poate da naștere unor greșeli în inter- 
pretarea anumitor texte și în punerea lor în practică. 


Mandala. Mantrele, la fel ca si mudrele, permit intrarea în mandala, aceasta 
din urmă fiind poate simbolul însuși al tantrismului în lumea sino-japoneză. 
Termenul înseamnă la origine „disc solar sau lunar, cerc, teritoriu“ și desem- 
nează apoi o elaborată reprezentare grafică, sau în trei dimensiuni, a cosmosului, 
conceput ca o adunare de divinități în jurul lui Buddha primordial sau ca o 
geografie mistică având drept centru muntele Sumeru (mai ales în Tibet); 
anumite mandala pot fi compuse numai din mantrele monosilabice (bžja) 
proprii fiecărui buddha şi fiecărei divinităţi. 

Iniţierea îi permite practicantului să stabilească o relaţie privilegiată cu 
unul din personajele reprezentate pe mandala. Şi aici, această comuniune îi 
permite fiinţei care există încă pe planul pasiunilor să ajungă la nivelul lumii 
Trezirii. Mandala ar putea fi înțeleasă ca o concretizare a ideii de interpenetrare 
a diferitelor planuri de existenţă, de coincidentia oppositorum, al cărei principiu 
era enunțat, așa cum am văzut, de cele mai mari sătre mahayanice. Meditatia 
permite ca mandala să fie recreată în spirit, să fie făcută să apară și să dispară 
într-un proces demiurgic care îl ridică pe adept la rangul unui Trezit. 


„Realizările“ psiho-corporale. Tantrismul constituie si o reabilitare a trupului 
în practica budistă: ceea ce meditaţia asupra mandala îi permite spiritului, îi 

permit compusului trup-spirit exerciţiile fizice specifice ezoterismului. Nu se 
poate infirma faptul că Vehiculul de diamant nu a acordat un loc proeminent 
obţinerii unor puteri extraordinare. Această căutare, cel mai adesea condamnată 
ca atare în budism, a pus în valoare practici diferite de cele ale altor curente. 
În meditaţie, ea duce la exerciţii de „contemplare a impurului“, contemplare 
care ia drept obiect reprezentarea unui cadavru în descompunere, așa cum se 
petrece în Japonia, sau reducerea propriului trup la starea de schelet pentru 
a-l transmuta apoi într-un corp de aur nedegradabil, alături de tot Universul, 
așa cum se practică în Tibet și în Mongolia, poate sub influența șamanismului. 

Practicile sexuale care s-au dezvoltat în tantrism au făcut obiectul unei 
atentii deosebite în Occident. Ele sunt paralele în curentele hinduiste și budiste 
și fac parte dintr-un ansamblu de practici antinomice rezervate în principiu 
adepților de înalt nivel. Înțelegerea textelor care transmit aceste practici nu 
este posibilă decât prin rălmăcirea unui maestru: se consideră că ele sunt scrise 
într-un „limbaj intentional" (uneori tradus: „limbaj crepuscular“) care necesită 
decriptarea unui initiat.66 

Interpretarea diferă în funcţie de școală, în special vocabularul sexual pune 
probleme delicate. Căci dacă, unii termeni în aparenţă filozofici pot fi luaţi în 
sens sexual, termenii sexuali, la rândul lor, pot ascunde concepte religioase 
superioare sau termeni liturgici: astfel termenul „gând despre Trezire“ poate 
desemna sămânța virilă, dar „femeia lascivă“ va fi înțelepciunea, iar „fecioara“, 
un vas utilizat în anumite inițieri.S7 S-a remarcat adesea că învățăturile tantrice 
extreme („tantrismul mâinii stângi“), răspândite în India si în Tibet, nu s-au 
transmis în China decât cu prețul unei cenzuri considerabile exercitate de către 
literați. Noi vlăstare ale acestor învățături vor apărea însă în Japonia, în unele 
mișcări clandestine influențate printre altele de practicile daoiste. 

Afirmând ca principiu fundamental al operării sale conceptul de coemer- 
gentä (sahaja) a fenomenalului si a realului, a integrării trăite a planurilor 
opuse, fără abolirea persoanei, ci mai degrabă printr-o transfigurare a acesteia 
în sânul lui Buddha primordial, tantrismul a reintrodus în budism veritabila 
dimensiune panteistă, chiar monoteistă. Această idee, care a fost dezvoltată de 
marele budolog japonez Nagao Gajin, este desigur ușor provocatoare, însă cel 
putin ea arată cât de mult s-a îndepărtat v4jrayâna de budismul ateu al 
începuturilor. 


66. O culegere de asemenea texte poate fi găsită în Per Kvaerne, An Anthology of 
Buddhist Tantric Songs, Bangkok, White Orchid Press, 1986. 

67. Cf. Alex Wayman, The Buddhist Tantras — Light on Indo-Tibetan Esotericism, 
London, Routledge & Kegan Paul, 1973, p. 62. 

MAHAYANA- ÎN AFARA INDIEI 


Istoria difuzării budismului Marelui Vehicul în Asia orientală este extrem 
de complexă. Acest lung proces a început în China odată cu primul secol al 
erei creștine și este indisociabil, la început, de propagarea Micului Vehicul, în 
timp ce Tibetul s-a convertit încetul cu încetul, sub influența directă a 
tantrismului, începând de-abia cu secolul al VII-lea. Aceste două ţări sunt polii 
de răspândire a budismului în Extremul Orient și în Asia superioară (micile 
regate din Turkestanul actual, care a avut o mare importanţă istorică, și-au 
văzut rolul dispărând cu totul odată cu înaintarea islamului). 

Din China, budismul a trecut în regiunile sinizate ca o componentă a 
civilizaţiei chineze, mai degrabă decât ca o religie independentă. Din Tibet, 
el a fost transmis în ţinuturile mongole, a căror cultură spirituală a și înteme- 
iat-o, înainte de a fi adoptat mai târziu de manciurieni. Cu toate acestea, situația 
celor două culturi este cu greu comparabilă: când China a primit budismul, ea 
avea deja în spate o istorie de două ori milenară și o tradiţie religioasă si 
filozofică de o bogăţie ce nu-și găsește pereche decât în India și Grecia, iar 
noua religie a primit din China poate tot atât de mult cât a dat. Despre Tibet 
se poate spune că într-un fel s-a născut odată cu budismul; în epoca modernă 
nu dăinuia acolo, în orice caz, nici o instituţie politică sau religioasă care să 
nu fi fost într-o oarecare măsură inspirată de budism. 

Sinizându-se, religia indiană a cunoscut o schimbare de perspectivă care a 
atras după sine o relativizare a conceptelor sale fundamentale: ciclul nașterilor 
si morţilor, chiar dacă este în continuare acceptat, pierde mult din caracterul 
tragic; el nu mai este în aceeași măsură răul de care te eliberează practica, fapt 
care lasă cale liberă unor concepții mai imanente despre mântuire. Se știe de 
asemenea că unele valori întru totul chineze, precum pietatea filială, s-au grefat 
pe budism. Aceste schimbări de perspectivă antrenează profunde diferențe în 
viziunea despre lume pe care o dezvăluie budismul chinez. 

Nu vom sublinia aici decât una singură. Este vorba de o metodă her- 
meneutică comună, ca principiu, învăţaţilor budiști din India și China: dacă 
un text canonic pare a contrazice un altul sau un adevăr universal recunoscut 
în budism, precum absenţa Eului, impermanenta sau vacuitatea, aceasta 
înseamnă că sensul acestui text trebuie reinterpretat (neyärtha), pentru a-l pune 
în armonie cu învăţăturile al căror sens este sigur (772474). Astfel, atunci când 
Mahäparinirväna-sûtra pare a afirma în învăţăturile sale existența unui Perma- 
nent, a unei Fericiri, a unui Eu si a unei Puritäti supreme, trebuie înţeles, 
potrivit exegetilor traditionalisti pentru care acești termeni sunt incompatibili 
cu doctrina strictă, că avem de-a face cu o învăţătură adaptată unor discipoli 
încă foarte marcați de substantialismul brahmanic, dar în nici un caz cu o 
doctrină definitivă. 

Exegeza chineză recunoaște și ea această dublă categorie, folosind cu 
ușurință termenii de sens ,circumstantial" (quan) si sens „real“ (shi). Or, chiar 
aceste învățături din Mahäparinirväna-sûtra sunt considerate reale de către 
marele exeget Zhanran (secolul al VIII-lea), care, în al său Scalpel de diamant, 
se servește de această süträ pentru a demonstra prezența reală a naturii de buddha 
până și în inanimatul vegetal și mineral; această interpretare este susținută de 
traducerea chineză a Särrei Florii de Lotus, într-un pasaj fără paralelă exactă în 
originalul sanscrit, care prosläveste „realitatea lucrurilor“ în dimensiunea lor 
absolută. Această teorie ar fi cu siguranţă inacceptabilă în budismul indian și 
fără îndoială și în cel tibetan, însă ea a putut fi adoptată în largi straturi ale lumii 
sinizate; ceea ce era „sens de interpretat“ pentru indieni devine deci, dimpotrivă, 
„sens real“ pentru chinezi. Într-o oarecare măsură, aceste divergențe pot fi ur- 
mărite până la cele două mari tradiţii filozofice ale mahäyänei, madhyamaka 
sau „calea de mijloc“ și yogäcära sau „practica yoga“. Aceasta din urmă, care a 
dominat în China, a influenţat chiar și școlile care se revendicau din prima.‘ 
Pare deci oricum mai corect să vorbim de evoluţii proprii gândirii chineze. 

Pentru a pricepe ceea ce distinge budismul indian și cel chinez, este mai 
înţelept, în limita acestor pagini, să ne mărginim să evocăm două mari tradiții 
mahayanice extraindiene: acestea sunt încă vii, au si un viitor, fiind în același 
timp puternic înrădăcinate într-o tradiţie neîntreruptă. 


Budismul în Japonia 


De la transmiterea sa din China, prin intermediul Coreei, către mijlocul 
secolului al VI-lea și până la valul, destul de scurt și de restrâns în fond, de 
represiuni inspirate de naționalism pe care a trebuit să îl suporte în jurul anilor 
1870, la începutul modernizării țării, budismul japonez cunoaște o remarcabilă 
continuitate care nu se poate regăsi în ţările sale de origine. 

În China, într-adevăr, conflictele cu puterea imperială și cu cele două 
sisteme autohtone, confucianismul și daoismul, au provocat în patru rânduri, 
între secolele al V-lea si al X-lea, persecuții masive (cea de-a treia, de la mijlocul 
secolului al IX-lea, a avut consecințe durabile prin faptul că a tulburat faza 
„clasică“ Tang care modelase budismul japonez). Pe de altă parte, când dinastia 
Ming, o dinastie pur chineză, i-a urmat, în secolul al XIV-lea, dinastiei mongole 
(Yuan) care cucerise și dominase China din secolul al XIII-lea până în secolul 
al XIV-lea si pentru care budismul — „jamaismul“ de origine tibetană si 
nonchineză — era religia oficială, reacția naționalistă care s-a produs atunci, 
întemeiată pe repunerea în vigoare a confucianismului, a fost nefastă pentru 


68. Mai ales școala Tiantai, căreia îi aparținea Zhanran si care îl includea pe 
Nägärjuna, marele maestru al tradiției madhyamaka, în linia patriarhilor săi. 

ansamblul budismului timp de mai multe secole. Tot astfel, în Coreea, care 
suferise dominaţia mongolă, întemeierea dinastiei Yi (1392-1910) a dus și la 
instaurarea confucianismului ca doctrină de stat, cu o severă represiune a bu- 
dismului. Budismul nu a fost restaurat aici decât prin mijlocirea colonizării 
japoneze de la începutul acestui secol. 

La fel ca în cazul creștinismului în timpul modernizării din epoca Meiji, 
dar într-o mai mică măsură, budismul a fost repede adoptat în Japonia, în ciuda 
opoziției câtorva familii traditionaliste, întrucât se credea că nu poate fi disociat 
de superioritatea culturală chineză. Marea perioadă de introducere sistematică 
a școlilor si sectelor chineze coincide cu epoca „legaţiilor în China“, acele 
ambasade diplomatice și culturale pe care curtea japoneză le trimitea pe con- 
tinent pentru a aduce de acolo tot ce era apreciat ca util progresului cultural. 
După moartea, în 622, a prinţului Shôtoku, format ca budist de către călugării 
coreeni, datele importante ale acestei istorii se înscriu aproape în întregime în 
limitele dinastiei Tang (618-907). 

Unul din punctele culminante ale budismului în Japonia este construcția 
marelui Buddha din templul Tôdai-ji de la Nara, în 751, chiar în templul 
unde s-a stabilit la puţină vreme după aceea călugărul Ganjin, venit din China 
pentru a-i hirotonisi pe monahii japonezi după regulile monastice. Un altul 
este călătoria din 804-805 a celor doi monahi, Saicho și Kukai, care au adus 
de pe continent unul doctrinele școlii Tiantai (Tendai), si celălalt, ezoterismul, 
două curente care au modelat în profunzime viaţa spirituală din secolele ur- 
mătoare. În secolul al X-lea, după întreruperea activităţii legatiilor provocată 
de dezordinile care au marcat sfârșitul dinastiei Tang, vedem apărând perso- 
nalitäti japoneze care anunţă faza dezvoltărilor interne; printre aceste persona- 
litäti se numără și marele Genshin, care era versat în logică și în scolastica 
Tendai și care a pus în scrierile sale bazele mișcării pietiste a Pământului Pur. 

Vedem astfel schițându-se o mișcare dublă, o perioadă de import de pe 
continent urmată de o perioadă de asimilare și de transformare. Acest principiu 
de alternanță se regăsește, cu unele variante, în timpul altor două mari epoci 
ale istoriei religioase japoneze: secolul al XIII-lea este perioada marilor mișcări 
novatoare și reformatoare, odată cu radicalizarea doctrinelor Pământului Pur 
(realizată de către Shinran) si absolutizarea credinţei în Sätra Florii de Lotus 
(proslăvită de către Nichiren); acest secol asistă de asemenea la importarea din 
China, datorată unor călugări japonezi, a doctrinelor zen, care vor da un nou 
impuls budismului japonez: Eisai a adus zenul denumit Rinzai, iar discipolul 
său, Dogen, zenul Soto. Ultimul mare val a fost provocat de răsturnarea dinas- 
tiei Ming și preluarea puterii de către manciurieni, în secolul al XVII-lea. 
Atunci monahii chinezi care fugeau din calea tulburărilor au adus în Japonia 
ultimele tendinţe ale artei zen și practicile viitoarei școli Obaku, cea de-a treia 
ramură de zen. 

Această alternanță a fazelor de import și de asimilare i-a permis budismului 
japonez să păstreze o anumită distanță faţă de originile sale chineze și să facă 
o triere a doctrinelor care radiau de pe continent. Fenomenul nu este propriu 
budismului; s-ar putea face aceeași remarcă despre literatură și filozofie, despre 
artă şi ştiinţe. Cele două feluri de budism, cel chinez și cel japonez, sunt deci 
departe de a se suprapune exact, însă evoluţia continuă pe care a cunoscut-o 
budismul japonez face din el un fel de „modelizare“ a budismului chinez. Să 
încercăm să-i distingem trăsăturile majore. 

În primul rând, limba este comună în cele două țări: ca şi coreenii și 
vietnamezii, şi spre deosebire de tibetani, japonezii au adoptat limba chineză 
în religie, ca şi în alte domenii: ei citesc deci aceleași texte, chiar dacă înțelegerea 
acestora poate să difere; inovațiile pot fi astfel transmise și apreciate imediat. 

Apoi, japonezii au preluat cu fidelitate școlile chineze. Dar dacă acestea 
erau entități fluide, care au sfârșit de altminteri prin a fuziona de-a lungul 
timpului, japonezii au avut o tendință marcată de a fixa diferenţele. Schimbările 
doctrinare erau marcate prin apariţia unor noi vlăstare și, chiar dacă nu 
provocau apariţia unei noi școli, ele duceau totuși la nașterea unei ramuri sau 
a unei subramuri distincte. Istoriografiei budiste japoneze i-a plăcut să enumere 
şcolile și să prezinte diferențele doctrinare în expuneri sistematice care au avut 
ca rezultat și o rafinare a metodelor de critică istorică. 


Marile şcoli. Printre şcolile vechi si descendenţii lor moderni, se pot distinge 
mai întâi marile tradiţii scolastice: școala întemeiată pe Satra Ornamentatiei 
Florale (Kegon-shü), al cărei centru este la Tôdai-ji din Nara, și școala Mărcilor 
dharmei (Hossô-shü), care perpetuează învățătura yogäcära în Kôfuku-ji si 
Yakushi-ji din Nara. Chiar dacă aceste școli rămân prestigioase — si chiar dacă 
se constată foarte recent o creştere a interesului intelectual în ceea ce le privește, 
creștere marcată de mai multe succese de librărie —, ele sunt totuși din ce în 
ce mai închise în izolarea semeatä care le-a caracterizat întotdeauna după 
îndepărtarea lor de la putere în secolul al IX-lea. Școala Tendai, care are ca 
centru Enryaku-ji, pe muntele Hiei, din apropiere de Kyoto, este încă în 
fruntea unei mari reţele de mânăstiri din ţară, ceea ce îi permite să exercite o 
anumită influenţă, în „consiliul de familie“ sau la școală. Aceste doctrine se 
perpetuează totuși indirect prin enorma răspândire a sectelor mai recente, 
întemeiate pe învățătura lui Nichiren, el însuși format în Tendai. Mai ales 
după război, marile mișcări laice, precum Nichirenshôshu sau Risshô-kôsei-kai, 
au răspândit în largi straturi ale populaţiei lectura Sgsrei Florii de Lotus si cel 
puţin liniile mari ale unei filozofii care coboară până la secolul al VI-lea chinez. 

Ezoterismul (mikkyð), forma chineză a tantrismului așa cum s-a transmis 
în Japonia, a avut ca pol școala Shingon-shü întemeiată de Kukai la începutul 

secolului al IX-lea. Și în cazul ei, numeroasele mânăstiri din întreaga ţară 
(având drept centru ilustrul templu de la Kôya-san) si prestigiul inspirat de 
ceremoniile specifice tantrismului permit acestei tradiţii să dea dovadă de o 
mare vigoare. Nenumărate sunt aspectele vieții japoneze care au fost 
remodelate de concepţiile tantrice. Ideea transmiterii secrete a învățăturilor 
(Biden), mai ales, s-a impus atât în teatrul Nō sau în ceremonia ceaiului, cât 
si în artele marţiale. Practicarea unor mantra (şi mai ales a unor bija 
monosilabice) s-a răspândit în majoritatea celorlalte secte, iar mudrä apar 
chiar si în foiletoanele televizate. Mangala cunosc si ele o viaţă nouă, ca 
punere în model a realităţii sau a psihismului uman, asupra cărora se poate 
acţiona prin practică simpatică. În mişcările religioase create la o dată foarte 
recentă vedem aceste antice atribute ale tantrismului reactivate într-o formă 
nouă, adesea foarte mult influenţată de concepții ezoterice provenind direct 
din California. Nu li se poate însă nega popularitatea. 

Mișcarea zen a avut o evoluţie comparabilă. Ca practică rezervată unei elite 
intelectuale sau războinice, în vizibil regres din epoca Meiji până la al Doilea 
Război Mondial, zenul a cunoscut de atunci o înnoire extraordinară, care nu 
este străină de atenţia pe care a trezit-o în Occident. El are în prezent mai 
multi practicanți decât a avut vreodată, chiar dacă uneori în condiţii discutabile. 
S-a vorbit mult de stagiile de meditaţie așezată (zazen) efectuate în mânăstiri, 
pe care marile firme comerciale le impun angajaţilor lor. 

Se constată de asemenea de puţină vreme tendințe care nu s-au mai văzut 
niciodată: cele două curente pe care ne place să le prezentăm ca antagoniste, 
şcoala Rinzai, a cărei practică este bazată pe meditaţia asupra kôan — enigme 
care duc la iluminare —, și Soto — al cărei zazen este prezentat ca fiind unica 
practică (deși se știe că fondatorul ei, Dogen, a lăsat o culegere de kõan) —, au 
început o colaborare în domeniul cercetării care este foarte încurajatoare. Luând 
în consideraţie numărul de cămine care tin de mânăstirile afiliate zenului, şcolile 
zen reunite ar constitui cel mai vast dintre curentele budiste din Japonia; există 
aici un paradox pentru o tradiţie adesea prezentată ca elitistă. 

Mişcările școlilor Pământului Pur, considerate populare prin excelenţă, și 
mai ales secta Jôdo-shinshü fondată de Shinran, au fost cele care, la sfârșitul 
secolului al XIX-lea, au înţeles cel mai repede necesitatea unei modernizări 
radicale, poate din pricina unei tradiţii reformatoare care nu poate fi negată. 
De secole, ele aveau, alături de secta Nichiren, o bază foarte largă în comunitățile 
rurale și în mediile urbane burgheze. Ele au implantat în conștiințe atitudini 
care astăzi sunt acceptate de la sine în Japonia, deși în budism, luat în ansamblul 
său, aceste atitudini sunt în realitate cu totul particulare. Cea mai spectaculoasă 
este căsătoria monahilor (cälugäritele sunt celibatare); ea se regăsește în toate 
curentele, chiar și în cele mai vechi școli, ceea ce permite să fii călugăr din tată 

în fiu, iar templul să fie transmis ca patrimoniu. Numai un număr infim de 
credincioși intră în aceste ordine călugărești din exterior. Veritabila înnoire 
are loc în mișcările laice, cu toate că si acolo se observă o tendinţă clară de 
transmitere a autorităţii în cadrul familiei. Aceasta favorizează desigur multi- 
plicarea sectelor, căci pentru a avea o filiatie independentă trebuie întemeiată 
o nouă sectă. 

Faptul că budismul nu a avut niciodată puterea politică în Japonia l-a pus 
poate la adăpost de persecuții. Acest lucru, precum si permanenta șintoismului 
în domeniul religios, la fel ca cea a confucianismului în politică, au contribuit 
la a-i conferi budismului un loc mai discret, la prima vedere, decât în țările în 
care a fost religie de stat, fie în regatele Asiei de Sud-Est, fie în Tibet. Dar 
aparențele sunt înșelătoare; comparatia dintre limbile chineză si japoneză arată 
de exemplu că aceasta din urmă a păstrat un număr de termeni și expresii de 
origine budistă cu mult mai mare decât chineza, în care există o graniță mai 
netă între ceea ce este budist si ceea ce nu este. 

Tot astfel, sensibilitatea japoneză este atât de impregnată de conceptele bu- 
diste — impermanenta, vacuitatea, nonexistenta, karma, legea retributiei etc. —, 
încât ele nu se pot disocia mai mult decât creștinismul de mentalitatea 
europeană. În orice clipă, acest budism al adâncurilor poate reveni la suprafață 
într-o manieră neprevăzută: este lucrul la care asistăm în acest moment odată 
cu neașteptata vogă a artei budiste care se răspândește de câteva luni printre 
tinerii japonezi. 


Budismul în Tibet 


Era normal ca Tibetul, situat între India si China, să primească influența 
acestor două civilizaţii încă de la începutul istoriei sale. Tradiţia vrea ca budis- 
mul să fi fost transmis sub o dublă egidă, conferită de soțiile, nepale și chineză, 
ale regelui Srong-btsan-sgam-po (secolul al VII-lea), fiecare dintre acestea in- 
staurând în capitala regală cultul budist, așa cum era acesta practicat în patria ei. 
Această dublă transmitere nu a întârziat să ducă la o confruntare al cărei punct 
culminant a fost disputa organizată între un călugăr chinez si unul indian.% 
Primul apăra practicarea „treptată“ a budismului indian, în timp ce al doilea 
susținea teza „subitistă“ a chan-ului (zenului) chinez. Documentele sunt atât 
de contradictorii, încât nu se ştie exact cine a avut câștig de cauză. Este însă 
sigur că, încetul cu încetul, tradiţia indiană a învins-o pe cea chineză și că 

"raporturile constante între monahii subcontinentului și discipolii lor tibetani 
au favorizat ocultarea budismului chinez. 


69. Aceasta a avut loc în secolul al VIII-lea la mânăstirea bSam-yas, prima 
întemeiată în Tibet. 

Dincolo de această indianizare profundă, se regăsesc uneori în Tibet în- 
vätäturi specifice și practici care pot fi urmărite până la originale chineze, fără 
a mai vorbi de numeroase texte care sunt traduceri din limba chineză. Este 
adevărat că raporturile politice frământate dintre cele două ţări — la început 
în favoarea Tibetului (în secolele al VII-lea și al VIII-lea o parte considerabilă 
a Chinei se afla sub dominaţia Tibetului), dar odată cu dinastia mongolă 
aproape constant în detrimentul său, mai ales după dramatica ocupaţie 
chineză din 1951 — nu sunt deloc propice unui studiu obiectiv al acestor 
influenţe. Acesta nu este însă un motiv pentru a le trece sub tăcere. Ni se pare 
Chiar că ele nu fac decât să dea o si mai mare valoare experienței religioase 
unice a poporului tibetan. 

Această żranslatio a budismului în Tibet este de asemenea o faptă de vitejie 
lingvistică excepţională. Pe când statele sinizate se multumiserä la început să 
adopte ca atare limba chineză scrisă si păstraseră apoi o parte importantă a 
vocabularului lor împrumutat din chineză, tibetanii, de la început, au hotărât 
să traducă sistematic în limba lor sütrele indiene si să echivaleze prin termeni 
pur tibetani lexicul infinit de complex al filozofiei de expresie sanscrită. Este 
vorba practic de o creaţie ex nihilo. Începând cu secolul al IX-lea, o comisie de 
învăţaţi tibetani și indieni a stabilit astfel o listă de echivalente care trebuiau 
utilizate sistematic în traduceri (această listă, revizuită de mai multe ori, a fost, 
începând cu secolul al XIX-lea, un preţios instrument de lucru al specialiştilor 
moderni în budism). 

Punctul culminant al acestei activități a fost compilarea, încheiată în secolul 
al XIV-lea, a dublului corpus bĂZ- gyur si bsTan- gyur. primul reunea sütrele, 
iar cel de-al doilea, comentariile și tratatele savanților indieni, totul reprezentând 
mai mult de trei sute de volume xilografiate, larg difuzate în toate templele și 
mânăstirile din Tibet și din Mongolia. Dintr-o limbă care în aparenţă nu mai 
fusese fixată în scris, a cărei scriere de-abia fusese importată din India, generații 
de traducători”? au făcut un subtil instrument, potrivit pentru cele mai înalte 
speculaţii logice si metafizice, care a devenit la rândul său limba nobilă a Asiei 
superioare până la marginile Siberiei. 

Istoria budismului tibetan este însă departe de a fi atât de calmă ca în 
Japonia. La mai putin de un secol și jumätate după recunoașterea budismului 
ca religie de stat, în 799, ultimul rege tibetan, gLang-dar-ma, a declanșat o 
violentă persecuție împotriva acestuia, în mare parte provocată de abuzurile 
bigote ale prea piosului său predecesor. Asasinarea prigonitorului de către un 
călugăr, în 842, a marcat atât sfârșitul monarhiei tibetane, cât si începutul 


70. Lo-tâ-ba. Tibetul reprezintă fără îndoială cultura în care traducătorul se bucură 
de statutul intelectual cel mai reprezentativ. 

unei lungi perioade intermediare. Budismul „primei transmiteri“, despre care 
se spunea că datează din vremea călugărilor Sântarakșita și Padmasambhava, 
a fost apoi cuprins de haos, până când, în secolul al XI-lea, un alt monah in- 
dian, Ati$a, a venit să restabilească hirotonisirea regulată si o tradiţie recu- 
noscută de învățătură: această „a doua transmitere“ nu a mai fost întreruptă 
până în secolul nostru. 

Până la Dalai-Lama, în secolul al XVII-lea, nu a mai existat o putere politică 
centrală în Tibet. Dalai-Lama reprezenta el însuși o autoritate esențialmente 
spirituală, autoritatea temporală fiind cel mai adesea asigurată de o putere 
exterioară, începând cu mongolii, primii care i-au dat lui Dalai-Lama acest titlu 
în limba lor. Înainte, mânăstirea Sa-skya se prevalase de patronajul dinastiei 
mongole Yuan pentru a-și extinde autoritatea, mult contestată, asupra celei mai 
mari părți a ţării. Aici îşi au originea raporturile conflictuale și ambigue 
întreținute de Tibet cu mongolii, cu China dinastiei Ming si cu manciurienii, 
toţi socotindu-se indreptätiti să-i acorde protecţia lor politică în cadrul unui 
raport între patron laic si maestru spiritual; în schimb, maestrul spiritual 
beneficia în același timp de o delegare a puterii politice. 

Spre deosebire de Japonia, cele trei doctrine, budismul, confucianismul și 
şintoismul, s-au aflat rar în conflict deschis. Budismul tibetan avea, prin religia 
Bon, un rival direct cu aceleași näzuinte universaliste. Religia Bon, care era 
adesea calificată altădată drept religie autohtonă, este în realitate, în forma pe 
care a luat-o în Evul Mediu, un sistem de credințe probabil originare în parte 
din Iran și din diverse regiuni ale Indiei, amestecate cu vechea religie tibetană, 
dar foarte puternic remodelate sub influența budismului.”! Practicantii de Bon 
au și ei mânăstiri, iar învățăturile lor sunt strânse în corpusuri stabilite pe 
modelul canonului budist. Persecuţiile pe care au trebuit să le suporte sub 
monarhie si îndepărtarea lor de puterea temporală au făcut ca practicantii Bon 
să rămână mai ales în regiunile periferice ale lumii tibetane și să nu se considere 
legaţi prin aceleași îndatoriri de fidelitate ca și credincioșii budiști. 

Budismul tibetan este și el divizat în numeroase școli și secte care pot fi 
clasificate în trei grupe: cele vechi (rNying-ma-pa), ale căror origini până la 
prima transmitere, cele noi (gSar-ma-pa), care se revendică din Atisa, și, vlăstar 
al acestora din urmă, dGelus-pa, apărute în urma reformei lui Tsong-kha-pa 
(1357-1419). 

Din această școală reformată provine linia de Dalai-Lama care, cu sprijinul 
diferitelor puteri, vor exercita în Tibet o suveranitate de un tip foarte special. 
Suprematia temporală a acestei școli, cunoscută în Occident sub denumirea 
de „Bonetele galbene“, nu trebuie să mascheze profunda comunitate de credință 


71. Atât de mult, încât unii au vrut să vadă în ea rezultatul unui prim import al bu- 
dismului înainte de transmiterea sa istorică. 

care o unește cu celelalte secte. Budismul care s-a propagat din India în Tibet 
într-o epocă relativ târzie este foarte marcat de tantrism. Tsong-kha-pa nu a 
încercat să-l elimine prin reforma sa; el a dorit în mod esenţial să-i aducă 
tantrismului caracterul regulat al disciplinei monastice și să facă din accesul la 
tantra o etapă superioară a studiului, care trebuie să fie pregătită cu multă 
grijă printr-o propedeutică întemeiată pe logică si pe dogmatică. Se ştie că 
unul dintre cei mai venerati Dalai-Lama, „Al Cincilea cel Mare“, în secolul 
al XVII-lea, studiase în profunzime tradiţiile rnying-ma-pa; succesorul său, al 
cărui comportament scandalos a dus la asasinarea sa în 1706, a fost considerat, 
nu numai de popor, ci si de către călugării eminenti, un practicant al misterelor 
tantrice, pe potriva vechilor modele. 

Dincolo de diferenţele sectare, budismul tibetan prezintă un număr de 
trăsături originale care îl diferențiază de alte domenii ale Marelui Vehicul, 
chiar dacă apar, în mai mică măsură, şi în acestea. Pe plan doctrinar, de exem- 
plu, si poate din pricina unui anume substantialism la care duce tantrismul, 
suntem frapati de importanţa rolului luminii, întrucât o regăsim atât în Bon, 
cât și în învățăturile „Marii împliniri“ (rDzogs-chen); acest aspect distinge net 
„Marea împlinire“ de chan chinez, căruia îi datorează fără îndoială o parte a 
originilor sale. Există aici simultan o teorie și o mistică a luminii, care este 
uneori identificată cu spiritul eliberat, însă nici una dintre ele nu este atât de 
dezvoltată nici în India și nici în China. 

Trebuie de asemenea menţionată remarcabila vogă pe care au cunoscut-o 
în Tibet textele socotite ascunse în perioadele mai vechi („comorile“, gzer-ma) 
şi redescoperite de către „revelatori“ (grer-ston), care treceau drept sfinți sau 
şarlatani”?, în sectele Bon-po și rNying-ma-pa, dar care erau venerati de popu- 
latie în ansamblul ei. În sfârșit, deşi găsim forme învecinate si în China, si în 
Japonia, Tibetul este locul în care s-a dezvoltat mai ales, într-o manieră unică 
în Extremul Orient, genul de autobiografie spirituală care nu există deloc în 
India și care atrage din ce în ce mai mult publicul și cercetătorii. 

Budismul a fost reintrodus la mongoli în secolul al XVII-lea esențialmente 
în forma dGe-lugs-pa: traducerea în limba mongolă a corpusurilor PĂZ- 'gyur 
si bsTan- gyur a fost terminată în secolul următor. Această realizare, care a atras 
Chiar atenţia marelui istoric al științelor Sarton, a întemeiat noua limbă literară. 
Diferitele regiuni în care trăiau mongolii au fost împânzite de mânăstiri care 
au devenit centre de studiu, nu numai religioase, ci și medicale. Prin kalmuci, 
cei mai vestici dintre mongoli, budismul s-a propagat foarte departe către apus, 
până la malul Mării Caspice, care a marcat astfel limita înaintării lui Buddha 
către Apus înainte de epoca contemporană. 


72. Cf. lucrărilor lui Michel Arris, printre care Hidden Treasures and Secret Lives, 
Simla-Delhi, Indian Institute of Advanced Studies, 1988. 

Perspective 


Dacă sfârșitul celui de-al Doilea Război Mondial anunţa pentru budismul 
japonez o eră de libertate nouă, nu același lucru era adevărat și pentru continent. 
Budismul mongol, plasat în orbita sovietică, fusese deja nimicit în anii '20, la 
capătul unor masacre de o violență nemaiîntâlnită și despre care s-a aflat foarte 
putin în Occident (de câteva luni se anunță regulat descoperirea unor gropi 
comune conţinând fiecare corpurile a mii de călugări executaţi). Budismul în 
Tibet si în China a fost victima politicii de represiune care a urmat preluării 
puterii de către comuniști, iar persecuțiile au atins grade paroxistice în timpul 
Revoluţiei Culturale, în vreme ce regimul din Coreea de Nord proclama reușita 
acțiunii sale de eradicare completă a religiei. La începutul anilor'70, numeroși 
erau cei care credeau că istoria budismului în cea mai mare parte a continentului 
era încheiată. 

Desfășurarea ulterioară a evenimentelor a arătat că lucrurile nu stăteau așa. 
Odată cu revirimentul liberal al anilor’80, China a făcut mari eforturi pentru 
a repara într-o oarecare măsură erorile si crimele săvârșite în Tibet, restaurând 
o bună parte din mânăstirile devastate de Revoluţia Culturală. Fa este însă 
departe de a fi restabilit încrederea, iar ceea ce a făcut rămâne fără îndoială 
ireparabil. Este interesant însă de văzut cum China încearcă acum să reia cu 
budismul tibetan legăturile tradiționale capelan-donator care functionaserä 
atât de bine altădată.” Călugării se întorc cu sutele la mânăstiri, care răsună 
acum de ecourile disputelor tradiţionale cu privire la dogmă, și primesc un 
salariu oficial; se publică numeroase opere budiste, printre care și operele lui 
Tsong-kha-pa. Totuși problema relaţiilor cu Dalai-Lama, pe care brutalitatea 
politicii chineze l-a transformat în șef incontestabil al poporului tibetan, este 
departe de a fi rezolvată. 

Prăbușirea regimului sovietic deschide noi perspective budismului mongol, 
despre care se credea că a dispărut pentru totdeauna. La buriati, de exemplu, 
dintre cele patruzeci și șapte de mânăstiri care fuseseră distruse între 1027 si 1928, 
s-au reconstruit douăsprezece, între 1990 şi 1992, iar Dalai-Lama a venit să 
asiste la jubileul organizat în 1992 la Ulan-Ude.” Budismul este de asemenea 
în plină renaștere în Mongolia exterioară. Așa cum am văzut, tradiția religioasă 
tibetano-mongolă întreţine cu politica legături mai strânse decât în Japonia, 
şi este un lucru sigur că revirimentul budismului va avea consecințe politice 
care vor implica si China. Se vorbește în prezent de a-l reinstaura la mânăstirea 
Gandan din Ulan-Bator pe Lama reîncarnat, care a fost timp de secole șeful 


73. Vezi articolul lui K. Bufferrille citat în bibliografie. 
74. Cf. N.L. Zhukovskaya, „Buddhism and Buryat Cultural Ressurection“, Central 
Asian Survey, 11, 2 iunie 1992. 

bisericii mongole și a cărui autoritate o depășea pentru poporul său pe cea a 
lui Dalai-Lama. 

În China asistăm la crearea de institute de studii budiste unde sunt formaţi 
călugări, iar practicile populare precum pelerinajele s-au reluat într-o manieră 
impresionantă; ele sunt de altminteri inspirate adesea de aceeași căutare a 
profiturilor lumești sau a puterilor magice pe care o regăsim de-a lungul 
întregii istorii. Se publică din ce în ce mai multe cărți de erudiție si de 
vulgarizare, fără a mai pomeni tratatele de artă și de arheologie în care religiei 
indiene i se redă locul său corect în dezvoltarea artei chineze. Numărul sporit 
de contacte dintre călugării chinezi și japonezi prevesteste de asemenea o 
propagare a dharmei în sens invers, așa cum se produsese deja în deceniile de 
la începutul acestui secol. Este totuși încă prea devreme pentru a estima 
primele rezultate ale acestui fenomen. 

DAOISMUL 
de Kristofer Schipper 


Din mai multe motive, daoismul este o religie a misterelor. Iată o credință 
populară, dar care posedă o lungă și importantă tradiţie scrisă și savantă. Textele 
sale cunosc o foarte largă răspândire, dar ea păstrează o dimensiune initiaticä, 
datorită transmiterii orale. Răspândit pretutindeni în China, daoismul rămâne 
dificil de cunoscut. Pentru nechinezi, această dificultate este sporită de inacce- 
sibilitatea, astăzi, ca si în trecut, a Chinei profunde, și poate si mai mult de 
faptul că nouă, oameni ai „religiei Cărţii“ (si nu „a cărţilor“, precum daoistii), 
nu ne este ușor să înțelegem ceea ce se conformează atât de puţin ideilor noastre 
despre ceea ce înseamnă o religie. 

Cultul sfinților, serviciul divin si pelerinajele sale sunt cu totul comparabile 
celor din Occident; Dao și aspectele sale sunt în schimb concepte care nu au 
echivalent în teologiile noastre. Mistica daoismului nu este atât de îndepărtată 
de cea pe care o cunoaștem — mai puţin în privinţa viziunii sale asupra corpului 
uman și nemuririi omului. Dar cum se îmbină această înaltă spiritualitate cu 
practica artelor marţiale (ca să nu mai vorbim de exerciţiile sexuale) si cu 
structurile liturgice ale comunităţilor țărănești? În fine, cum nişte concepte atât 
de abstracte precum Dao, yin si yang sau cele Cinci Forte au putut furniza un 
sistem de gândire îndeajuns de mobilizator pentru a fonda o religie multimilenară? 

Să notăm, de asemenea, că factura impersonală a acestor puteri care, pentru 
daoism, guvernează Universul nu exclude nici binecuvântarea, nici mila, nici 
credinţa. Faptul că practicile fiziologice îi antrenează cu ușurință pe adepții 
către o glorificare abuzivă a puterii omenești este un pericol pe care daoismul 
îl recunoaște și știe să-l administreze: adepţii artelor marţiale si ai meditatiei 
extatice sunt, de regulă, oameni simpli care nu dau înapoi nici în fața răspunderii 
individuale, nici în fața martiriului, așa cum a arătat-o istoria recentă. Să notăm, 
în sfârșit, că neîntelegerea și necunoașterea daoismului în afara hotarelor Chinei 
au ușurat în mod deosebit sarcina celor care îl combat. Faptul că daoismul 
supravieţuieşte astăzi în ciuda atâtor persecuții care s-au abătut asupra sa con- 
stituie poate unul dintre aspectele cele mai remarcabile. 

Daoismul, care a trăit întotdeauna la periferia statului, când în legalitate, 
când în afara ei, își are rădăcinile în Antichitate (secolele al V-lea și al IV lea î.Hr.). 

Nu cunoaștem prea bine instituţiile sale din acea epocă îndepărtată, dar îi 
percepem influența asupra tuturor școlilor filozofice, asupra medicinii, asupra 
politicii. El a permis elaborarea teoriilor politice care au pregătit unificarea, în 
anul 221 d.Hr., a regatelor naţiunii chineze într-un stat imperial. 

Daoismul formează un tot, atât din punctul de vedere al doctrinei, cât si al 
instituţiilor sale. Preocuparea sa esenţială este căutarea „nemuririi“. Căile către 
această stăpânire a timpului sunt multiple. Pentru mistic, unirea cu Dao se 
realizează prin practicarea de exerciţii spirituale si fiziologice: meditaţie ata- 
raxică ducând până la extaz, practici de tehnică respiratorie, gimnastică și 
dieteticä, alchimie operatorie și spirituală, arta caligrafiei si a picturii. 

În tradiţia liturgică, riturile vizează reactualizarea timpului creației. Aceste 
mistere sunt celebrate în sânul comunităţilor locale cu ocazia unor evenimente 
excepţionale: pentru sfinţirea — după restaurările periodice — a templelor; în 
caz de calamitate naturală sau de epidemie; pentru riturile de reconciliere cu 
cei dispăruţi — mai ales cu cei decedați prin moarte violentă sau prematură —, 
faţă de care comunitatea are o răspundere colectivă; pentru aniversarea marilor 
strămoși și a sfinților populari. 

În popor, „Nemuritorii“ sunt obiectul unui cult fervent. Aceștia sunt marile 
figuri legendare sau istorice ale daoismului, Bătrânul Maestru (Lao Zi), 
Stăpânul ceresc (Shang Di), spiritele munților sacri si un întreg sobor de sfinți 
populari, bărbaţi și femei, ale căror legende miraculoase alimentează dintot- 
deauna teatrul și romanele. 

Istoria oficială ignoră, sau aproape ignoră, daoismul. Motivul este destul 
de simplu. După ce și-a păstrat o anumită influenţă la Curte în cursul primului 
secol al epocii imperiale, daoismul devine victima absolutismului împăratului 
Wu (domnește între anii 141 si 87) care instaurează confucianismul ca ideo- 
logie de stat. Atunci se produce o separare profundă ce va rămâne, cu unele 
variaţii, constantă în istoria Chinei: de o parte, statul și administrația, China 
oficială, care ține de tradiţia „confucianistă“ (foarte îndepărtată de învățăturile 
lui Confucius însuși), de cealaltă, China reală, comunităţile locale, care se ex- 
primă în structurile liturgice ale unei religii neoficiale. Încă din acest moment, 
această religie este identificată definitiv sub numele de daoism. Cărturarii 
funcţionari nu o recunosc însă defel. Tot ce se situează în afara lepitimitätii de 
stat nu există sau n-ar trebui să existe. 

Ruinarea treptată a marelui imperiu al dinastiei Han (206 î.Hr.—221) în 
secolul al II-lea d.Hr. scoate totuși la lumina zilei organizarea religioasă locală 
ascunsă până atunci sub hlamida oficială. Anumite regiuni, îndeosebi Sichuan, 
în vest, sunt înzestrate cu adevărate structuri autonome: comunităţile sunt 
administrate de bărbaţi si femei hirotonisiti în Biserica Stäpânului Ceresc, 
garanti ai libertăţii în interiorul teritoriului si parteneri egali ai șefilor comu- 
nitätilor vecine. 

Beneficiind uneori, în mod foarte efemer, de favoarea imperială, daoismul 
a rămas la periferia administraţiei imperiale și adesea în opoziție cu ea. Șefii 
locali, bătrânii aflaţi în fruntea satelor (adesea chiar șefii triburilor minorităților 
nechineze) au găsit în iniţierea și ritul daoist consacrarea care legitima puterea 
lor și organizarea socială a țării. 

Daoismul a devenit astfel marea religie populară a Chinei. El este cel care 
furnizează populațiilor Chinei structurile liturgice (comunităţile, templele și 
asociaţiile lor, ghildele și corporaţiile, clerul, alianțele și pelerinajele, arta 
religioasă sub toate formele, legendele și preceptele morale), atât la sate, cât și 
în orașe. În multe privinţe, el a întruchipat continuitatea culturii chineze grație 
remarcabilelor sale capacități de adaptare. 

Care este situaţia daoismului în prezent? Daoismul rămâne omniprezent chiar 
si acolo unde templele și mânăstirile sunt, în foarte mare parte, distruse — așa 
cum e cazul astăzi pe continentul chinez. Recent a fost retipărit Canonul 
daoist din 1442, care numără 1 500 de lucrări. Daoismul rămâne mai ales 
păstrătorul unei morale care încurajează atât libertatea, cât și responsabilitatea 
individuală. 

După cei treizeci de ani de persecuții, începând cu revoluția din 1949 si 
până la sfârșitul revoluţiei culturale, daoismul nu mai este, în mod oficial și mai 
ales în fața sträinätätii, interzis. 

Dar sfârșitul represiunii active nu înseamnă câtuși de puţin că practicarea 
daoismului este de aici înainte liberă. Dintre cele două mari componente ale 
clerului modern, doar cea a congregatiilor monastice ale școlii Adevărului 
complet (Quan zhen) a fost reabilitată, maeștrilor laici ai școlii Stăpânului 
Ceresc, care trăiesc în sânul poporului și care formează marea majoritate 
a daoiștilor, fiindu-le în continuare interzis oficiul divin. Asociaţia naţională a 
daoismului — organ semioficial sub controlul Partidului Comunist — exercită 
o cenzură vigilentă asupra rarelor activități religioase care au loc în văzul 
tuturor. În ansamblu, daoismul continuă să pătimească de pe urma unei 
persecuții implacabile, deși puţin vizibilă din afară. În China exterioară, situația 
este mai putin dramatică, dar departe de a fi satisfăcătoare. În Taiwan, guvernul 
duce de aproape o jumătate de secol o politică activă împotriva religiei chineze. 
În Singapore templele au fost distruse și daoismul nu este recunoscut ca religie 
cu drepturi depline. Numai în Hong Kong există o oarecare libertate, dar 
într-o atmosferă dificilă și în general ostilă. 

Paradoxul vrea așadar ca daoismul să fie în același timp una din cele mai 
mari religii ale lumii si cel mai putin cunoscută. El este victima uneia din 
tarele lumii moderne: statisticile. Pentru raţiuni care tin de însăși istoria si 
natura societăţii chineze, nu este posibil, mai ales pentru China modernă, 
să se vorbească de o biserică daoistă. Credincioșii participă la cultul templelor 
locale, care sunt fundații laice, aparținând aceleiași federații, dar independente. 

Comunitätile de cult fac apel, pentru actele liturgice solemne, la maestrii 
daoisti, denumirea de „daoist“ (dao shi) fiind rezervată membrilor acestui 
cler secular sau monastic. Maeștrii sunt dintotdeauna putin numeroși, 
deoarece daoismul nu reprezintă o sursă de venituri. Se estimează că la 
începutul acestui secolerau în jur de trei sute de mii în întreaga ţară. Nimeni 
nu știe câți mai supraviețuiesc astăzi. Statisticile privitoare la numărul 
credincioșilor din diferitele regiuni ale Chinei recenzează astăzi douăzeci de 
mii de credincioși daoisti! Dar trebuie să înțelegem că acest număr îi 
reprezintă pe membrii foarte oficialei Asociaţii Nationale a Daoismului. Cu 
titlu de comparaţie, biserica unitară și patriotică a Chinei se poate prevala 
de cinci milioane de credincioși protestanți. Așadar daoismul nu contează 
şi acest lucru permite interzicerea oricărei activităţi religioase în afara cadrului 
oficial al Asociaţiei Nationale, ca ținând de ,superstitiile feudale“. 

Totul depinde, evident, de definiția pe care vrem s-o dăm daoismului. Nu 
trebuie oare să-i socotim daoisti pe toţi cei ce cred în cultul sfinților, care, în 
mod obligatoriu, au recurs, din când în când, la serviciile unui maestru, ca și 
pe practicanţii confirmaţi ai exerciţiilor individuale (box, exerciții de tehnică 
respiratorie, meditaţie extatică), care, foarte adesea, se organizează în grupări 
neoficiale în jurul unui maestru? În acest caz ar trebui să admitem: cvasitotalitatea 
populaţiei rurale și o bună parte din cea a orașelor este daoistă; adică aproape 
un sfert din omenire. Daoismul rămâne într-adevăr viu în serviciul divin și 
sărbătorile comunităţilor țărănești, în practica individuală a locuitorilor orașelor. 

Situaţia foarte specială a daoismului în concertul religiilor lumii, astăzi, nu 
poate fi înţeleasă decât în perspectiva dezvoltării sale istorice. Trebuie deci să 
rezervăm un loc important trecutului. Vom vorbi aici despre principalele 
aspecte ale daoismului, arătând în același timp cum a evoluat de la epocile vechi 
până la lumea modernă. Abordarea lui Dao ne conduce la începuturi, în China 
antică; templele ne vor face să vizităm orașele și satele secolului XX. Dar cunos- 
tintele noastre rămân fragmentare si deci supuse revizuirii. Marcel Granet scria 
în 1921: „Daoismul nu este cunoscut.“ Putem oare spune mai mult astăzi? 


IDEILE DIRECTOARE 


Abordarea lui Dao: cosmogonie si cosmologie 


În locul adevărurilor revelate care constituie fundamentul atâtor sisteme 
religioase, daoismul nu propune nimic, dacă nu chiar un paradox: toți oamenii 
îl cunosc pe Dao (Calea) și totuși nimeni nu-l cunoaște. Acel lucru prin care 
totul există, așa cum se află, în mod spontan, va depăși întotdeauna înţelegerea 
omenească. „Dao“ nu este decât un nume: 

Poate fi socotit mama Cerului și a pământului. 
Eu nu îi știu numele, de aceea Dao îi spun [...] 
Dao își urmează propria natură. (Dao De Jing, 25)* 


Cale naturală a lucrurilor, proces spontan („astfel, prin sine însuși“, 
ziran), Calea — procesul — care se manifestă prin transformările perpetue ale 
Universului este, prin definiţie, de nedefinit. Ea nu poate fi percepută decât 
în aspectele sale, acestea fiind evident infinite. De aici formula care figurează 
la începutul lui Dao De Jing, textul fundamental al daoismului, elaborat în 
cursul secolelor al IV-lea si al III-ea î.Hr.: 


Dao care poate fi rostit 

nu este eternul Dao, 

numele care poate fi numit 

nu este eternul nume. 

Fără nume, 

este Obârşia Cerului și pământului, 

nume având, 

este mama celor zece mii de lucruri. (Dao De Jing, 1) 


Abordarea lui Dao conduce la originea Universului, nu numai la creaţie 
(Mamă a celor zece mii de lucrători), ci si mai departe, la ceea ce a fost înainte, 
la o stare anterioară care ar fi precedat-o pe aceasta: 


A existat ceva haotic, împlinit, 

înainte de Cer și pe pământ născut. 

Fără sunet, fără formă, 

singur stă și nu se supune schimbării, 

în cerc învârtindu-se, niciodată secat. (Dao De Jing, 25) 


Dao De Jing descrie haosul primordial ca pe o vastă sferă, o matrice, sau 
un burduf, care conţine în sânul său tot Universul într-o stare difuză, potențial 
si nediferentiat. Acest talmes-balmes (hun dun) este constituit din energii în 
stare de amestec: suflurile vitale (qi) încă nediferentiate care, în momentul 
creaţiei, se despart pentru a forma „cele zece mii de lucruri“. Matricea originară 
şi eternă este însă supusă acțiunii spontane și ciclice a lui Dao. Ajunsă la 
maturitate, ea se deschide, eliberând energiile conținute care se împrăștie și se 
separă. Suflurile rarefiate și transparente urcă pentru a forma cerul; suflurile 
dense și opace coboară pentru a deveni pământul. Odată stabilită această 
polaritate, energiile lor diferenţiate se înnoadă și se unesc în centru, acesta 
devenind o a treia modalitate. Din aceste trei modalități se nasc entităţi com- 
pozite, cele „zece mii de lucruri“: 


* Traducerea citatelor din Dao De Jing este extrasă din Lao Zi, Cartea despre Dao 
si Putere, trad. de Dinu Luca, București, Humanitas, 1993 (n. tr.). 

Dao niciodatä nu actioneazä, dar nu existä [ceva asupra cäruia] sä nu actioneze. 


(Dao De Jing, 37) 


Dao a născut Unul, 

Unul a născut doi; 

doi a născut trei, 

trei naște cele zece mii de lucruri. (Dao De Jing, 42) 


Dao nu este Unul: din el ia naștere Unul, el poate fi Unul, apoi el poate să 
rupă și să divizeze această unitate. Creaţia se prezintă astfel ca un șir aritmetic 
de diviziuni succesive. În concepția gânditorilor Antichității chineze, fiinţele 
aparţin unor categorii numerologice tot mai complexe, pe care se articulează 
un vast sistem de corespondențe care constituie o descriere a Universului. 
Soarele și Luna sunt manifestările prin excelență ale dualității complementare 
care străbate întreaga creație, exprimată prin yin (umbra, dublura, negativul, 
frigul etc.) si yang (lumina, principalul, pozitivul etc.). Yin si yang (întotdeauna 
enunțate în această ordine) se opun în permanenţă. Din dinamica lor duală 
rezultă transformările întregii creaţii: ziua și noaptea, lunatiile, anotimpurile, 
viața și moartea. Acţiunea lor este ciclică: când y» ajunge la apogeu, se trans- 
mută în yang, si viceversa. Această alternanță este prima dintre legile cosmice. 

Potrivit mitului creației, din unirea lui yżz si a lui yang se naște un al treilea 
astru: steaua polară, care se prelungește în constelația Ursei Mari (în chineză 
dou, „Oborocul“). Ceasornic al cerului, Ursa Mare este și agentul destinului. 
Acţiunea lui y;n și a lui yang se manifestă astfel pe cele cinci planete (Venus, 
Jupiter, Mercur, Marte, Saturn), fiecare corespunzând celor Cinci Forte (ww 
xing) — apa, focul, lemnul, metalul, pământul —, pe care gânditorii chinezi de 
la începutul erei noastre le-au eri jat într-un mare sistem cosmologic. Cele Cinci 
Forte reprezintă cele cinci faze ale ciclului pe care îl parcurg, alternativ, yin si 
yang. Apa este yin-ul perfect, focul este yeng-ul perfect; între ele se situează me- 
talul (yżn-ul în devenire) si lemnul (yang-ul în devenire). Elementul pământ le 
reunește pe celelalte patru și servește de fază intermediară între fiecare etapă a 
revoluţiei ciclului. Cele Cinci Forte servesc, de asemenea, la clasificarea punctelor 
cardinale, a culorilor, a notelor scării pentatonice, a viscerelor, a gusturilor etc. 


APĂ FOC LEMN METAL PĂMÂNT 
Mercur Marte Jupiter Venus Saturn 
Nord Sud Est Vest Centru 
Iarnă Vară Primăvară Toamnă A treia lună 

a fiecărui anotimp 
Negru Roşu Verde Alb Galben 
Rinichi Inimă Ficat Plămâni Splină 
Unu Nouă Trei Şapte Cinci 
Sărat Amar Acru Astringent Dulce 
Întelepciune Bunä-cuviinti Omenie Dreptate Sinceritate 


Tristere Bucurie Veselie Mânie Melancolie 


516 RELIGIILE LUMII 


Există alte categorii numerologice, construite pe baza aceluiași model. Să 
le cităm pe cele mai cunoscute: 

— cele șase direcții (cele patru puncte cardinale, zenitul și nadirul) si cele 
şase receptacule (fierea, stomacul, intestinul subțire, intestinul gros, vezica, 
apendicele); 

— cele sapte stele ale Ursei Mari, ceasornicul cerului; 

— cele opt trigrame, care ilustrează cele opt feluri în care se unesc yin și yang, 
dispuse în roza vânturilor; 

— cele nouă palate (adică locul celor opt trigrame împreună cu centrul), 
care formează un careu magic; 

— cele zece trunchiuri terestre, care servesc la numărarea zilelor decadei; 

— cele douäsprezece lunatii ale anului, fiecare având un animal emblematic 
(acesta marchează ciclul de doisprezece ani din astrologia populară); cele 
douăsprezece ramuri celeste, care servesc la numărarea orelor zilei; cele optzeci 
și patru de noduri energetice (perioadele calendarului solar), cele douäzeci si opt 
de palate astrale, cele treizeci si șase de astre cerești şi cele șaptezeci şi două de astre 
pământeşti — care formează împreună cele o sută opt constelații — si, mai ales, 
cele şaizeci de perioade ale ciclului sexagesimal, obținute prin combinarea celor 
zece „trunchiuri“ și a celor douăsprezece „ramuri“, ciclu care servește la 
numărarea „secolului“ de șaizeci de ani, altfel spus: timpul lung. 

Toate aceste categorii sunt tot atâtea energii diferenţiate, care, odată dis- 
persate prin ruperea haosului, se înnoadă, se conjugă și se unesc pentru a forma 
cele zece mii de lucruri. Prinse la rândul lor în dinamica lui Dao, aceste uniuni 
efemere se desfac, ciclul vital se împlineşte și ceea ce timp de o clipă a fost unit 
se dislocă din nou. Energiile revin la starea lor originară: ceea ce a fost al cerului 
se întoarce la cer, ceea ce a fost al pământului se întoarce la pământ. „O dată yin, 
o dată yang, iată Dao“, spune marele tratat de divinatie si cosmologie Yi Jing. 
„O dată viață, o dată moarte, iată transformarea fiinţelor“, spune, la rândul 
său, Zhuang Zi, marele mistic al daoismului antic. 

Această alternanță prin care fiecare lucru sau ființă se transformă, după 
ce-și atinge apogeul, în contrarul său constituie Marele Principiu, Taiji (Ma- 
rele Apogeu sau Marele Pol), ilustrat prin emblema bine-cunoscută: un cerc 
(Unul) divizat în două jumătăţi în perpetuă mișcare. 

Cosmologia daoistă a pătruns în toate domeniile gândirii chineze. Ea se 
află la baza gândirii medicale. Astfel marele manual denumit Cartea structurilor 
interioare (ale omului) explicate de împăratul galben (Huang di nei Jing) arată 
cum trebuie ea aplicată punct cu punct la organele corpului uman și la etiologia 
bolilor. Este aplicată de asemenea în domeniul geografiei, ca și al politicii. Con- 
fucianismul a adoptat-o și și-a fondat pe ea întreaga scolastică. Apoi budismul 
a imbrätisat-o la rândul său, adaptându-si predicatia la aceste categorii 

fundamentale ale gândirii chineze. Aceste utilizäri diferite ale cosmologiei nu 
vor repune în cauză ideea directoare a daoismului, aceea a creaţiei spontane. 
Chiar în epoca modernă, Universul nu va fi niciodată conceput ca opera unui 
dumnezeu creator sau ca rezultatul unei intervenții particulare; el este o deve- 
nire spontană, în vesnica schimbare „prin sine însuși“. 

Înaintea cerului si pământului, a existat deci haosul primordial (bun dun). 
Or, acest cuvânt nu se prea pretează la reificare; nu este un concept și nici 
măcar un adevărat nume, ci o simplă imagine sonoră (un „auxiliar descrip- 
tiv“, spunea Marcel Granet), o onomatopee care vizează să traducă o stare 
confuză, nediferentiatä, unitară, fiind o pluralitatevirtuală, un „Unu multiplu“. 
Influența lui Dao, căreia îi este supus haosul, nu este nici ea ceva absolut, ci 
acţiune (De), o constantă devenire. 

Formareacerului și pământului face să apară dualitatea. Totuși, în gândirea 
daoistă, cerul și pământul nu constituie două zone distincte, una locuită 
exclusiv de zei și cealaltă de oameni și demoni, ca în atâtea mitologii vechi. 
Ele nu sunt decât manifestările a două modalități de energii cosmice, schim- 
bätoare si în continuă interacţiune. Imediat ce este stabilită, dualitatea primor- 
dială se împreunează pentru a produce o a treia modalitate: Centrul. Această 
trinitate este concepută de daoismul Antichității ca Marele Unu (Taiji) care 
säläsluieste în Steaua Polară. Acest Mare Unu este un zeu, chiar dacă nu în 
sensul obișnuit al cuvântului, căci Taiji nu are nici istorie, nici mitologie. Ne- 
find el însuși un zeu revelat, el nu face nici o revelaţie. Este calificat drept 
„adevărat“ (zhen) prin referire la dimensiunea haotică din care provine în mod 
direct. Reprezentare foarte abstractă, el este ipostaza, în această lume, a acțiunii 
sau puterii lui Dao (De). 

Graţie unor texte din secolul al IV-lea d.Hr., știm că întotdeauna cultul 
lui Dao se desfășura pe o arie sacră delimitată de cinci banite de orez alb, fiecare 
fiind instalată într-un punct cardinal (centrul este considerat punct cardinal). 
În aceste banite erau puse înscrisuri sacre, cu semne ciudate, destul de diferite 
de caracterele chinezești obișnuite, ilizibile pentru muritorii de rând și care 
reprezentau arhetipuri cosmice. Sfințirea altarului cu banitele si „înscrisurile 
adevărate“ (emanate, adică, din haos) era o reactualizare a creaţiei Universului. 
Textul recitat cu această ocazie este următorul: 


Notele pure (ca jadul) nu se auzeau încă; aștrii nu se aflau încă la locul lor. Atunci, 
brusc, suflurile fură împrăștiate. Ele se amestecară și formară entități în centrul marelui 
vid, creând astfel muzica universală a celor opt vânturi. Suflurile se strânseră la un 
loc, unindu-se unele cu altele, întrepărrunzându-se, învârtejindu-se în empireul pur- 
puriu, urmând fazele lui Dao: aici apăreau, aici dispăreau. Suflurile deveneau semne 
de nedefinit: nici fum, nici pulbere, nici ceață, nici nor. [...] Ele măsurau zece mii 
de coti înălțime si sunetele lor se acordau cu cele ale celor opt vânturi. Astfel se arătă 
minunata esență a creației în sublima înflorire a celor Cinci Forte. 

Această pură armonie a marelui Dao se răspândi de-a lungul și de-a latul vidului 
perfect. Nemuritorii din cer veniră atunci să adore această sfântă revelație și o copiară. 
Dar ce semne stranii! Rotunde și ascuţite totodată, cu forme ciudate, încâlcite si 
întortocheate! Unii le numesc „scrieri adevărate“, alții „fără-de-imagini“. Aceasta e 
comoara din înaltul cerurilor pe care nimeni nu o poate înțelege în lumea de jos, 
pământeană. 

Fură ascunse într-un sac făcut din brocartul norilor și încrustate pe tăblițe de aur 
purpuriu, apoi împărţite celor Cinci Bătrâni (paznicii divini ai celor cinci puncte 
cardinale), spre a stăpâni cele zece mii de ţinuturi. Astfel cerul este statornicit prin 
cele cinci planete, iar pământul îmbinat prin cei cinci munţi sacri. Timpul este ordonat 
în cinci cicluri (anotimpuri), în vreme ce societatea oamenilor este condusă după cele 
cinci principii. Toate acestea vin de la cele cinci înscrisuri sublime și ancestrale care 
posedă chintesenta celor Cinci Forte. Datorită acestor înscrisuri îți poţi apăra țara si 
poţi cunoaște liniștea în casă, poți restabili ordinea și îndepărta influențele rele. [...] 


Cei ce le dedică un cult sincer vor avea dovada minunatei lor eficacitäti. 


Şase sau șapte secole despart aforismele abstracte din Dao De Jing de această 
scriere liturgică. Cosmogonia spontană este aceeași, dar textul ritual introduce 
un panteon de Nemuritori si de slujbasi divini. Suflurile, odată ieșite din 
matricea haotică, se manifestă ca niște diagrame arhetipale, revelații spontane 
şi miraculoase ale structurilor sacre ale Universului. Aceste diagrame sunt 
copiate cu aviditate de către zei și devin astfel scrieri initiatice si eficace. La 
început se află deci nu cuvântul, ci semnul scris si revelat. Dar această cunoaștere 
dată nu atinge ceea ce a fost înaintea începutului; căci această dimensiune 
rămâne „vidă și obscură“. 

S-a pretins adesea că forma liturgică a daoismului si din care provine acest 
text constituie o dezvoltare tardivă a daoismului filozofic original. Adevărul 
istoric nu este chiar atât de simplu. 


Textele 


Originile daoismului sunt obscure. Nu știm foarte bine cine îi este fon- 
datorul si nici în ce moment precis a apărut. Primele texte — unele maxime 
iconoclaste din Dao De Jing care predică împotriva ideilor preconcepute — ar 
putea data din secolul al V-lea î.Hr., adică din vremea lui Confucius. Ele 
serveau adesea, după câte se pare, la însușirea confucianismului, ca și a religiei 
publice a Chinei antice, pe care acesta o perpetuează. Confucius, el însuși de 
origine aristocratică, îi educa pe tinerii nobili în spiritul riturilor si artelor. El 
profesa o doctrină morală la îndemâna Omului ales: onoarea, respectul faţă 
de strămoși, venerarea zeilor, într-un sistem de ordine universală unde fiecare 
îşi avea locul său și unde trebuia să rămână fiecare. În viziunea Maestrului, 
totul se afla în Rituri. 

Se crede că primii daoisti se ocupau cu ghicitul. Erau cärturari-functionari 
şi în același timp astrologi, cronicari, arhivari și scribi la curtea seniorilor feudali. 
Apropiati de cei mari, ai căror consilieri erau, ei nu făceau însă parte din aris- 
tocratie. Rolul lor era să observe fenomenele naturale; studiau ciclurile cerului 
şi ale pământului, întocmeau calendare, notau eclipsele și alte fenomene 
deosebite. Cunoașterea istoriei îi învăţa că, în ciuda artei lor, nimic nu era cu 
adevărat previzibil: dinastiile se schimbau, uzurpatorul de ieri devenea eroul 
fondator de azi, legitimitatea „prin mandatul cerului“ nu avea nimic statornic, 
strămoșii regali nu erau strămoșii lumii. Astfel, ei au înțeles că omul nu ocupă 
decât un loc nesemnificativ într-un Univers în permanentă mutație în care 
sus și jos, mare si mic, anterior si posterior nu sunt decât noțiuni relative. 
Elaborarea acestei cosmogonii nonteologice nu este surprinzătoare, deoarece, 
pentru daoisti, singurele forte permanente din Univers tin de puterea (De) lui 
Dao, care se manifestă în legile naturii. 

Conform legendei, primul daoist a fost Lao Zi, în traducere literală: „Bă- 
trânul Maestru“. Se spune că ar fi fost arhivar și astronom la curtea regilor din 
dinastia Zhou, în secolul al V-lea î.Hr., că a avut discipoli, dar nu le-a transmis 
adevărata lui învăţătură. Doar la sfârșitul vieţii, în drum spre apus, pe când se 
îndrepta către împărăția morţii şi a haosului, Lao Zi a fost recunoscut ca 
adevărat înțelept de către paznicul Trecerii pus de strajă la intrarea în lumea 
de dincolo. Acesta l-a obligat pe Lao Zi să-i lase testamentul său spiritual: Dao 
De Jing. 

Cuvintele lui Lao Zi au fost mai întâi transmise oral: Zhuang Zi (Maestrul 
Zhuang), marele mistic din secolul al IV-lea î.Hr., citează o parte din ele. În 
secolul următor, învățăturile transmise de tradiţie au fost adunate într-o 
culegere pe care o cunoaștem sub titlul de Cartea Căii si a acțiunii sale, Dao 
De Jing. Editorii au împărțit atunci cele cinci mii de cuante rostite de Bătrânul 
Maestru în două cărți, cea a lui Dao și cea a lui De (acţiune). Un secol mai 
târziu, un înţelept le-a împărțit în optzeci și unu de scurte capitole. 

Extrem de ternă, Dao De Jing surprinde prin concizia sa incisivă, mergând 
până la epigramă. Raționamentul urmează bucuros o logică paradoxală. Cartea 
nu conţine nici o dată și nu menţionează nici un nume propriu, nimic care să 
o lege de istorie, de vreme ce nu doreşte să spună decât esentialul. 

Dao De Jing este un cânt individual, pe când cartea pusă în seama Maestrului 
Zhuang — Zhuang Zi — este construită ca o simfonie. Acest text lung, împărțit 
în trei secțiuni și treizeci și trei de capitole, nu a fost probabil scris de un singur 
om. Numele de Zhuang Zi nu este legat de nici o legendă anume. După spusele 
cronicilor, el s-ar fi numit Zhou si ar fi trăit în China de Nord în prima jumătate 
a secolului al IV-lea î.Hr. Textul lucrării care îi poartă numele îl descrie ca pe 
un cărturar sărac, nonconformist și puţin dornic să se angajeze într-o carieră 
de consilier pe lângă potentatii vremii. 

Cele trei părți ale cărții Zhuang Zi ilustrează același curent de gândire. 
Ultimul capitol oferă un inventar comentat al diferitelor școli filozofice ale 
Chinei vechi, pe care le prezintă ca pe tot atâtea căi izvorâte dintr-o matcă 
comună, gândirea Bătrânului Maestru Lao Zi fiind cea mai apropiată de „Dao 
al vremilor străvechi“. 

Zhuang Zi este unul dintre cele mai frumoase texte ale Antichității. Capi- 
tolele vechi, scrise într-un stil alert, chiar hazliu pe alocuri, tratează cu multă 
vervă și cu umor subiecte dintre cele mai profunde. O excepțională calitate 
literară este pusă în serviciul unei gândiri mistice, dar nu mai puţin riguroase. 
Mare monument al filozofiei chineze, Zhuang Zi a influenţat toţi gânditorii 
si toate religiile din China. Înşişi reformatorii confucianismului modern, în 
special Zu Xi (1130-1200) sau Wang Yangming (1472-1529), aveau o înaltă 
apreciere pentru ea. Zhuang Zi a avut de asemenea o influență preponderentă 
în elaborarea gândirii budismului chan (zen). 

Dao De Jing şi Zhuang Zi dau prea puţine informaţii privitoare la practicarea 
concretă a misterelor Antichității — organizarea, cultul și locul acestora în 
societate. Sprijinindu-se pe absenţa datelor istorice, unii au negat existența 
unei mișcări mistice daoiste în această epocă, pentru a afirma că daoismul n-ar 
fi fost la începuturile sale decât o şcoală filozofică („școala lui Dao“, Dao jia), 
înainte de a se transforma, în primele secole ale erei noastre, în religie organizată 
(„doctrina lui Dao“, Dao jiao). Mai precis, daoismul n-ar fi apărut ca religie 
decât odată cu mișcările populare politico-religioase care au marcat perioada 
de declin a marii dinastii Han (206 î.Hr.—220 dHr.). 

Această teză, încă destul de răspândită astăzi, este puternic tributară dorinţei 
de a nega legitimitatea istorică a daoismului ca pur produs al civilizaţiei chineze. 
Forţând putin cronologia, ea permite afirmaţia că daoismul a suferit o influență 
străină, îndeosebi pe cea a budismului. Dorinţa pare aici să prevaleze în faţa 
ştiinţei, de vreme ce primele mișcări daoiste populare sunt atestate în secolul 
al II-lea d.Hr., în timp ce budismul nu a avut o adevărată influență în China 
decât începând din secolul al V-lea. Departe de a fi o simplă dispută între 
istorici, această controversă, la o națiune care pune atâta pret pe continuitate, 
se află în centrul politicii de represiune pe care o duce statul de secole (co- 
muniștii chinezi nu au inventat nimic în această privință) împotriva instituţiilor 
libere ale poporului. Or, comunitățile daoiste apar cu mult timp înaintea 
budismului, odată cu mișcarea Maestrului Celest. Această mișcare, născută 
după apariţia lui Lao Zi, „Nou întemeiată“, în anul 142 d.Hr., este la originea 
unei reînnoiri, a unei noi alianţe cu toate ființele Universului. Bătrânul Maestru 
stabilise atunci un „Nou Testament“, ceea ce înseamnă că structurile liturgice 
existau deci la o dată cu mult anterioară. 

Faptul că textele clasice — și nu numai textele daoiste — spun atât de putin 
despre viaţa religioasă, rituri și organizarea comunitară nu este în sine deloc 
surprinzător. În China, ca în atâtea alte civilizații vechi, practicile de cult — cele 
ale „misterelor“, ca si cele ale cultului public — făceau parte din tradiţia orală. 
Această tradiție, mai ales cea a marilor sacrificii ale statelor și principatelor, a 
fost distrusă odată cu întemeierea imperiului în 221 î.Hr. Instaurarea cultului 
imperial care făcea din suveran un zeu viu a pus capăt religiei antice a regatelor 
feudale si a dus la dispariţia tradițiilor sacrificiale. Astăzi, cărturarii confucianisti 
nu mai știu în ce constau exact marile rituri ale nobililor cavaleri, rituri care se 
aflau în centrul învățăturilor lui Confucius. Situaţia daoismului este paradoxal 
mai bună, căci cultul imperial care viza să confere Fiului Cerului imaginea 
Omului perfect, nemuritor si salvator, descris în Zhwang Zi si venerat de popor, 
a păstrat din acest motiv o serie de elemente ale cultului daoist. 

Chiar dacă marile texte filozofice ne vorbesc putin despre practică, lucrurile 
pe care le spun ele, odată repuse în contextul istoric și comparate cu tradiția 
vie, ne permit să ne facem o anumită idee. Atât Zhuang Zi, cât si Dao De Jing 
fac în mod constant aluzie la o știință împărtășită numai de iniţiaţi. Este vorba 
de tehnici de meditaţie extatică, dar și de o întreagă terminologie specializată 
şi de practici profilactice (de exemplu, celebra „conducere a energiilor“ în corp, 
Dao yin) care sunt clar atestate. Mitologia daoismului, prin aluzii precise, este 
de asemenea foarte prezentă: Zhuang Zi îl pune de mai multe ori în scenă pe 
paznicul Trecerii, arătând astfel că legenda călătoriei Bătrânului Maestru către 
apus era celebră. 

Daoismul apare așadar, încă de la începuturile sale, ca o religie a salvării 
individuale, centrată pe căutarea Vieţii Lungi, altfel spus a nemuririi, de vreme 
ce acela care urmează ritmul ciclurilor cosmice se reînnoiește precum natura. 
Daoismul era practicat alături de cultul public al regatelor și cetăților, iar adepții 
sau initiatii săi aparțineau tuturor păturilor societăţii. Analogia cu misterele 
grecești şi elenistice sare în ochi. 

Această asemănare cu ceea ce a fost fundalul „miracolului grec“ nu trebuie 
totuși să ne facă să uităm un alt izvor al daoismului, în aparență poate mai mo- 
dest, dar în același timp fundamental: samanismul. Se știe, de altfel, că samanis- 
mul, siberian, buriat sau tunguz, se regăsește la mongoli și manciurieni — 
popoare din China — si de asemenea, fără o adevărată soluţie de continuitate, 
în China, încă din Antichitate. Primul capitol al cărții Zhuang Zi, „Să cälätoresti 
liber“, enunță dintru început tema plimbării extatice, călătoria samanicä. 
Această temă a călătoriei în împărăţiile zeilor și ale Nemuritorilor este prezentă 
în Zhuang Zi, ca şi în Srrofele ţării Chu (Chu ci), cânturi de la curtea unui regat 
important din China meridională. De inspirație șamanică, dar purtând si 

amprenta daoismului, aceste imnuri sunt atribuite unui cărturar (Qu Yuan) 
care s-a sinucis după ce a căzut în dizgrație și a devenit zeul râului în care își 
găsise moartea. Elementele-cheie ale samanismului — tehnici de intrare în transă, 
călătorii ale spiritului, vizitarea ținuturilor lumii de apoi, chemarea sufletelor, 
ajutoare spirituale, zei ai plantelor și animalelor, maeștri spirituali — se regăsesc 
în daoism, dar cu o diferență notabilă: daoismul călătorește mai ales în stră- 
fundurile ființei sale, în împărăția sa intimă, lăsând samanilor „vulgari“ practica 
exterioară, diagnosticele și exorcismele. 

De altfel, cânturile samanice vechi arată că relaţia dintre zei și oameni era 
concepută ca o alianță de iubire, transa și posesiunea fiind descrise ca o unire 
sexuală. Aceste elemente nu sunt absente din daoism, dar unirea se vrea pur 
spirituală. Totuși, distincţia între daoism și samanism, încă neclară în zilele 
noastre, nu a fost probabil niciodată foarte evidentă pentru muritorii de rând, 
nici chiar în vremea lui Zhuang Zi. Cartea Zhuang Zi conţine, în acest sens, 
o anecdotă instructivă: 


În ţara Zheng exista un vrăjitor ghicitor, pe numele său Ji xian [unul dintre strămoșii 
zeificati ai samanilor din China veche]. El era în stare să-i spună fiecăruia data naş- 
terii și a morții, soarta, norocul, câte zile avea de trăit, ca și cum ar fi fost el însuși 
un zeu. Oamenii din țara Zheng, de cum îl zäreau, fugeau de le sfârâiau călcâiele 
[nevoind să știe atât de multe]. Dar Lie Zi [un adept daoist] se întâlni cu el și inima 
îi fu cuprinsă parcă de beţie. Întorcându-se acasă, îi spuse maestrului său Hu Zi 
(„Maestrul Tigvă“) aceste vorbe: „La început gândeam că Dao al domniei tale, o, 
Maestre, este cel mai bun. Dar acu’ am găsit ceva si mai și!“ 


Hu Zi, precum îl arată numele (tigva este o imagine a haosului), este un 
adevărat daoist. El îl vindecă pe discipolul său de orbire invitându-l pe saman 
la o întrecere colegială. Samanul nu poate vedea în trupul maestrului decât 
ceea ce acesta binevoieste să-i arate: mai întâi yin-ul și apoi yang-ul, apoi 
fuziunea celor două într-un Unu suprem si, finalmente, printr-o mișcare re- 
gresivă neașteptată, haosul primordial, viziune de nesuportat pentru bietul 
vrăjitor, care o ia la sănătoasa. 

Faptul că diferența dintre daoism și samanism a putut să pară ambiguă reiese 
dintr-un alt pasaj, în care Zhuang Zi susţine cu putere existența unei lumi ieșite 
din conștiința șamanică: 

În îndepărtaţii munţi din Gushi locuiesc ființe divine. Au pielea răcoroasă precum 

chiciura și sunt delicate și sfioase ca niște fecioare. Nu mănâncă cereale, ci sorb vânt 

si beau rouă. Se urcă pe spinarea norilor si a suflurilor, călăresc dragoni înaripati si se 
duc să se zbenguiască în ţinuturile de dincolo de cele patru mări [la marginea lumii]. 

Prin concentrarea minţii lor ele pot apăra omenirea de ciumă și pot face să se coacă 

recoltele. [...] Ce mai făpturi! Puterea (de) este atât de mare! Ele cuprind în braţe cele 

zece mii de lucruri ca să le strângă într-un singur tot. Degeaba le roagă oamenii să 

vină să pună ordine în lume, de ce s-ar obosi ele cu treburile pământești? [...] Ce mai 
făpturi! Nimic nu le poate răni. Poate să vină un potop cu apele până la cer, că ele 
n-au să piară; poate să vină arșița arsitelor care topește piatra și arde munţii, că lor 
nici măcar nu le e cald (Zhuang Zi, 1). 


Din acele vremuri străvechi, samanismul a rămas tovarășul — sau ruda săracă 
a daoismului, rivalul, dar și complementul său indispensabil. În texte, ca și în 
practică, daoistul caută să se distingă cu orice pret de saman, sub pretext că 
acesta din urmă se dedă „cultelor vulgare“ însoţite de sacrificii sângeroase făcute 
duhurilor nefaste. În realitate, samanismul constituie, în multe privințe, sub- 
stratul daoismului și punctul său de ancorare în religia poporului. O serie de 
influențe, pozitive sau negative, provenite din samanism au contribuit la 
reînnoirea daoismului în momente importante ale istoriei sale. Singur și fără 
această legătură, daoismul poate n-ar fi supraviețuit. 

Literatura daoistă se îmbogățește încă din vremea dinastiei Han. Marilor 
texte ale Antichității, Dao De Jing si Zhuang Zi, li se adaugă comentarii. Apar 
de asemenea un număr important de lucrări asupra artei de „a hrăni energia 
vitală“: meditaţie, exerciții de respirație, dietetică, medicină etc., ca și primele 
hagiografii. După venirea Bătrânului Maestru, mișcarea Maestrului Cerului 
scrie texte privitoare la initieri si hirotonisiri: Registrele și Poruncile, precum 
si „îndrumările orale“ (dar transmise în scris) asupra meditatiei, prezentarea 
cererilor, organizarea diocezelor. Aceste texte, care formează începutul litera- 
turii liturgice a daoismului, nu sunt transmise decât între inițiați. 

Această literatură cu circulație restrânsă se dezvoltă rapid. În secolul al IV-lea, 
daoismul se concentrează în sud, căci popoarele nomade venite din Asia 
centrală pun stăpânire pe întreaga Chină de Nord și o convertesc la budism. 
Daoismul antic supraviețuiește la sud de Fluviul Galben, pe lângă comunitățile 
Maestrului Cerului. El se perpetuează în cultul Nemuritorilor și în practicile 
de Viaţă îndelungată, printre care alchimia ocupă un loc de prim ordin. Despre 
acest daoism posedăm o mărturie excepțională grație operei lui Ge Hong 
(283-343), literat și alchimist, moștenitor al unei lungi tradiţii a artelor oculte. 
Ge Hong era într-adevăr nepotul unui mare preot daoist de la începutul 
secolului al II-lea, Ge Xuan, a cărui bibliotecă a păstrat-o. Pornind de la aceste 
texte, el a redactat un tratat filozofic asupra problemei nemuririi, Tratatul 
ezoteric al maestrului care menţine simplitatea (Bao pu zi nei pian). Opera a fost 
încheiată înainte de anul 317, dată fatidicä, la care tobaii, popor mongol (sau 
turc?) din stepe, au cucerit China de Nord si au distrus capitala Loyang. Acest 
eveniment are o importanţă la fel de mare pentru istoria Extremului Orient 
ca și distrugerea Romei de către vizigoți pentru cea a Europei. Ge Hong este 
deci ultimul — și aproape singurul — martor al daoismului Chinei antice. Tre- 
când în revistă toate tehnicile nemuririi pe care le cunoștea, el nu încetează să 

dovedească că aceasta este accesibilă celor mai mulți dintre muritori: „Dao 
poate fi învăţat“ este laitmotivul discursului său. 

După 317, China de Sud rămâne chineză. Daoismul vechi este atunci în- 
läturat de mișcarea Maestrului Cerului, care avea numeroși adepți printre refu- 
giatii din nord. Din această confruntare se naște un nou curent. La originea sa 
stau revelatiile pe care un medium — dintr-o mare familie aristocratică — le-a 
primit graţie Nemuritorilor care i-au dictat texte noi și „adevărate“. De fapt, cea 
mai mare parte nu sunt decât adaptări ale textelor din biblioteca lui Ge Hong, 
făcute după gustul zilei. Astfel s-a născut literatura Clasicelor adevărate de cea 
mai înaltă puritate (Shang qing zhen jing), opere mistice, literare si — datorită 
caligrafiei lor inspirate — artistice, care marchează nașterea unei noi ortodoxii. 

La puţin timp după aceasta, un alt membru al aceluiași mediu aristocratic 
din China de Sud elaborează un corpus de texte pornind de la codexuri litur- 
gice, încorporând de această dată numeroase elemente budiste. Această nouă 
sinteză integrează deci elemente ale daoismului vechi din sud, ale serviciului 
divin al Maestrului Cerului și ale literaturii budiste proaspăt ieşite din pensula 
traducătorilor de la curțile din China de Nord. Textele, după modelul sătrelor 
budiste „rostite de Buddha“, sunt puse în gura lui Lao Zi ca întrupare a lui Dao. 

În aceste texte, alchimia se spiritualizează și devine mistică, ceea ce obligă 
ființa umană să determine mai bine funcția mentalului în universul său in- 
terior. Shen, divinitatea, elementul transcendent din noi înșine, care-și are 
sălașul în inimă (focul și lumina trupului), este identificat cu 74, gândirea, sim- 
tirea, intenţia si, mai ales, imaginaţia. Daoismul acordă de-aici înainte o valoare 
centrală imaginarului: de la haosul primordial creaţia s-a împlinit prin inspirație 
extatică. Această valorizare a haosului si a imaginaţiei se detașează net nu numai 
de confucianism, ci și de budism (ca să nu mai vorbim de gândirea noastră 
aristotelică). Pentru budism, totul este iluzie. Pentru daoismul Evului Mediu, 
totul este real, „adevărat“. Dar chiar elaborarea unei scolastici daoiste plecând 
de la teoriile cosmologice antice datorează mult impulsului — si rivalitätii — budis- 
mului. Liturghia daoistă se adaptează, de asemenea, încorporând elemente 
budiste: recitarea textelor sacre, dansurile circumambulatorii și riturile pentru 
odihna sufletelor defunctilor. 

Astfel se elaborează, pas cu pas, marea sinteză daoistă din Evul Mediu. 
Textele noi și textele vechi sunt regrupate într-un catalog sistematic, Canonul 
daoist, dându-i-se fiecărei cărți locul în evoluţia istorică a religiei. Chiar si acolo 
unde se contrazic, ele reprezintă multiplele aspecte ale aceluiași adevăr, ca o 
mie de fațete ale unei unități globale. Canonul daoist se modelează după 
etapele și stadiile iniţierii. Prima secțiune (clasată la sfârșit, căci corespunde 
primului nivel inițiatic, cel mai de jos) reunește textele mișcării Maestrului 
Cerului. Vin după aceea manualele pentru practicile individuale (alchimia) și 


DAOISMUL 525 


textele clasice, Dao De Jing şi Zhuang Zi: la cel mai înalt nivel textele (de exem- 
plu, Scrierile din cele trei peşteri) rezultate din revelatiile recente ale Clasicelor 
adevărate de cea mai înaltă puritate (Shang qing zhen jing) şi textele rituale ale 
Giuvaierului sacru (Ling bao), ca şi alte scrieri inspirate. Adepții au acces la 
acest canon pe măsura progreselor în cunoașterea lui Dao. Organizarea reli- 
gioasă corespunde punct cu punct corpusurilor acestor scrieri. 


Destinul omului 


Cosmogonia și cosmologia se situează în centrul gândirii daoiste începând 
din Antichitate. Fundamentele acestei gândiri — noțiunile de haos primordial 
şi de creație spontană a Universului — există deja, după cum am văzut, în Dao 
De Jing. De asemenea, ideea, tot fundamentală, a dinamicii răsturnate, a 
mișcării inverse: „Întoarcerea este mișcarea lui Dao“ (Dao De Jing, 40). Pentru 
daoisti, continua devenire a Universului este în permanenţă dublată de o forță 
retrogradă, ciclul progresiei fiind în orice clipă echilibrat de un ciclu regresiv. 

Această paradigmă se regăsește de asemenea — și mai întâi — în ființa umană. 
Totuși, omul nu are un loc anume în Univers, fiind un conglomerat de energii 
complexe. Orice element prezent în natură corespunde unui element din orga- 
nismul nostru, își găsește omologul în „cele cinci viscere și șase receptacule, 
şapte puncte directoare și nouă palate, piele și vene, mușchi, oase, măduvă și 
creier, nouă deschideri, douăsprezece lăcașuri, trei suflete superioare și șapte 
suflete inferioare, cele trei etaje ale trupului, având fiecare opt luminătoare, 
formând împreună douăzeci și patru de divinităţi [ale trupului], o mie două 
sute de proiecţii, trei sute șaizeci de articulații și optzeci și patru de mii de pori“. 

Multiplele relații între topologia corpului si cea a universului depășesc 
simpla corelație dintre macro- și microcosmos, căci corpul omenesc este un 
univers în sine. Sistemul de corespondență ce regizează relaţiile corpului cu 
universul care îl înconjoară acţionează în două sensuri: cosmosul influențează 
corpul, iar corpul, mediul înconjurător. Este ceea ce daoiștii denumesc legea 
rezonantelor (gan ying). 

Corpulomenesc participă la cele două faze esențiale ale devenirii Universului, 
una progresivă, cealaltă regresivă. Omul trece printr-o primă existență, intra- 
uterină — pe care daoistii o numesc „Cerul anterior“ —, și printr-o a doua exis- 
tentä, în lume, „Cerul posterior“. În timpul celor zece etape lunare cât durează 
sarcina, embrionul se transformă de nouă ori, progresând de la invizibil la 
vizibil, mergând de la unitatea iniţială dintre yin și yang până la ființa completă, 
care posedă toate atributele enumerate mai sus. Așa se explică de ce chinezii 
consideră că un copil are deja un an la naștere. Acest obicei singular vine de la 
faptul că cele zece lunatii uterine constituie un ciclu cosmic echivalent cu un 

ciclu solar complet din lumea exterioară. Toţi oamenii împlinesc acest timp 
uterin, interior, cu excepţia ființelor excepționale care au o gestație mai lungă, 
căreia îi corespunde o viață exterioară de asemenea prelungită (astfel, se spune 
că Lao Zi ar fi trăit optzeci și unu de ani în pântecul mamei sale, pentru ca 
apoi să se bucure de o longevitate aproape ilimitată). 

La naștere, fiinţa umană se află la apogeul existenţei sale: „Puterea în 
plinätatea ei [ De, acțiunea lui Dao] este aceea a nou-născutului“, spune Dao 
De Jing (capitolul 55). Din acest moment începe dinamica inversă care îl duce 
ineluctabil către moarte. Viaţa exterioară, spre deosebire de cea a embrionului, 
este aleatorie. În mod normal ea ar trebui să dureze o sută de ani. Dar oamenii 
nu știu să își întrețină forțele vitale si păcătuiesc prin excese nefaste; foarte 
puţini ajung la capătul destinului lor firesc înainte ca yin și yang să se separe 
si ca ființa să se întoarcă în invizibil. 

Pentru individ, cele două modalităţi se succedă. În natură, cei ce mor şi cei 
ce se nasc nu numai că se înlocuiesc, dar coexistă în trupul omului însuși. Forma 
esenţială a corpului omenesc fiind corpul femeii, corpul nostru ţine de ambele 
dinamici. De asemenea, în Univers, cele două modalități, progresivă și regresivă, 
există una alături de cealaltă. Bineînţeles, ceea ce apare simţurilor noastre prin 
mijlocirea dorinţei este Universul diferențiat în perpetuă devenire, dar această 
lume fenomenală nu este decât suprafața („marginile“, după cum enunță primul 
capitol din Dao De Jing) unei alte realități permanente, aceea a marii matrice 
a haosului. Cele două dinamici stau în echilibru și într-un Univers în continuă 
schimbare; nimic nu se schimbă cu adevărat. Timpul este o iluzie. Nu este decât 
o convenţie ce ţine de un adevăr cu totul relativ. Celălalt adevăr — acesta, ire- 
ductibil — este prezența dimensiunii haotice în Univers. Acel haos care aboleste 
ordinea celestă, răstoarnă curgerea lucrurilor și constituie adevăratul „dincolo“, 
de necuprins cu mintea, absolut, obscur, amestecat, nediferentiat și misterios 
(xuan). Cunoașterea acestui mister depinde de iniţierea în tainele matricei 
originare, ale căii către necunoaștere, secretul nemuririi. 


Libertatea 


Fiinţa vulgară nu poate decât să fie supusă alternantei vieții și morții. 

Ea este ostatică acestui „dat al cerului“ (zian ming) care constituie piatra 
unghiulară a discursului confucianist. Dar, pentru initiatul daoist, această 
rațiune „divină“ nu este decât orbire și nebunie omenească. Totul în natură 
se regenereazä, nici o energie nu se pierde. De ce atunci să nu aruncăm cârjele 
rationamentelor noastre, de ce să nu abandonăm retetele magice și să regăsim 
în fine calea întoarcerii, a regenerärii, „apucând häturile rânduitorului cerului 
şi al pământului pentru a conduce cursul transformărilor celor Şase energii 
[cosmice] si a tresälta în ceea ce este inepuizabil“? (Zhuang zi, 1) 

Ca să-ţi iei în mână destinul, trebuie mai întâi să-ți stăpânești universul 
interior: „Destinul meu este în mine, nu în cer“, spun daoiștii. Formula îi apar- 
ţine lui Ge Hong, cărturarul daoist si căutătorul nemuririi de care am vorbit. 
Pentru Ge Hong, cheia tainelor Universului se află în alchimie, nu cea a fabri- 
cării aurului, ci aceea care duce la elaborarea elixirului nemuririi pe bază de 
cinabru (dan). Această alchimie este în primul rând un joc cu timpul si cu 
ciclurile sale, un mod de a stăpâni secretele dinamicii sale. 

Studiind ciclurile naturii cu o rigoare care nu se regăsește la nici o altă 
civilizaţie veche (calendarul chinezesc tradițional este de o remarcabilă precizie), 
daoiștii au remarcat că arborii, animalele, oamenii au perioade de gestație și 
durate de viață diferite. Comparându-le, au constatat relativitatea lor: cât 
trăiește testoasa din mările australe, pentru care o mie de ani sunt ca o dimi- 
neatä și o mie de ani ca o seară? Cât trăiesc musca diurnă sau ciuperca de o zi? 
În fapt, toate ființele cunosc același destin: o viață, o moarte, iată transformarea 
fiinţelor, spune Zhuang Zi. 

Daoistii au observat de asemenea anomaliile din rânduiala Universului: 
eclipsele, cometele, calamitätile naturale sunt momente de tranziţie când na- 
tura pare să nu mai știe ce vrea, când întoarcerea pare să treacă cu greu de la 
un stadiu la altul. Ei regăseau aceste anomalii în apariţia episodică a unor ființe 
în afara normei —androgine, bicefale —, precum și în stări de conștiință parti- 
culare. Inventariate cu grijă, toate aceste accidente au dus la o teorie originală, 
numită „a perioadelor ascunse“ (dun jia), arătând că, în anumite momente ale 
ciclului, jonctiuni extraordinare creează un soi de falie în curgerea timpului. 
Prin aceste falii se poate trece de la un ciclu la altul, se poate ajunge într-un alt 
spatiu-timp și, mai ales, se poate trece din timpul nostru obișnuit, care progre- 
sează către moarte, în celălalt Univers, al haosului și al regenerării. Tocmai 
aceasta este arta alchimistilor. 

Numeroase legende evocă această temă. Un tăietor de lemne se rätäceste 
într-o zi în munţi. Umblând de colo-colo, el descoperă o peșteră locuită de 
doi copii care erau ocupați cu jocul de go. După ce stă un timp si se uită la ei 
cum joacă, îi întreabă care e drumul. Ei i-l arată, dar când täietorul de lemne 
ajunge acasă, își dă seama că a trecut mai bine de un secol de când a plecat. 
Cele două lumi, cea a muntelui (spaţiul naturii și al haosului) și cea a civilizaţiei 
omenești, nu au același ciclu. Pentru tăietorul de lemne care a stat să privească 
jocul copiilor de pe munte timpul și-a oprit curgerea, în vreme ce jos, în sat, 
roata destinului a continuat să se învârtească. 

Täietorul de lemne a trecut din întâmplare din lumea exterioară în lumea 
interioară. Specialiștii în calendar știu să calculeze apariţia „perioadelor ascunse“ 
care dau voie să se treacă de la o dimensiune la alta; manualele nu lipsesc. Dar 
întoarcerea către matricea originară se efectuează mai ales și înainte de toate 

prin meditaţia extatică. Transa este momentul privilegiat al zborului către 
lumea de dincolo, al întoarcerii la izvoarele vieţii si ale regenerării. Zhuang Zi 
îl prezintă pe Batrânul Maestru predând această artă a Nemuritorilor: 


Confucius îi făcu o vizită lui Lao Zi [în text, Lao Dan, „Batrânul cu urechi lungi“, 
alt nume dat Bătrânului Maestru]. Acesta se îmbăiase și-și deznodase părul — ca să se 
usuce — și acum stătea nemișcat si teapän de parcă nici nu mai arăta a ființă omenească. 
Confucius aşteptă cât aşteptă, apoi spuse din nou cine este, adăugând: „Oare ochii mă 
înșală? O clipă mai înainte, Maestre, trupul domniei tale era ca un copac uscat, ca și 
cum plecasesi pentru totdeauna dintre lucruri și oameni, în veșmântul singurătăţii!“ 

Lao Zi spuse: 

— Inima mea tresaltă în începutul lucrurilor. 

— Ce vrea să însemne asta? 

— Degeaba se cäzneste mintea, că tot nu va ști, degeaba se deschide gura, că vorba 
tot nu va ieși. Yin la apogeu e liniștit si senin, yang la apogeu e zglobiu si strălucitor. 
Când unul provine din cer și celălalt de pe pământ [prin răsturnarea atributelor], se 
întâlnesc unul cu altul, se împreunează și toare lucrurile se nasc din această armonie 
creatoare. Poate că rânduiala asta a făcut-o cineva, dar nimeni nu l-a văzut cum arată. 
Când descrescând și când crescând, o dată plin și o dată gol, un timp al întunericului 
si un timp al luminii, soarele își urmează ciclul si luna fazele, procesul se reia mereu, 
fără istov, fără ca cineva să fi putut vedea vreodată cine conduce lucrarea. N-o să știm 
niciodată de unde încolțește viața, încotro se întoarce moartea; împotriveala asta dintre 
început și sfârșit e o horă infinită despre care nimeni nu știe în ce fd se termină. Și 
totuși, dacă nu în asta, atunci unde să-l cauti pe Strämos [pe Dao]? 

— Dar să tresalti în sfera aceasta ce vrea să însemne? întreabă Confucius. 

Lao Zi spune: 

— Să-l atingi: aceasta e frumusețea supremă, bucuria împlinită. Cel ce știe să 
ajungă la această frumuseţe, la această bucurie este un Om împlinit. 

— Cum să ajungi aici? Prin ce metode? 

— [...] Lumea aceasta există prin unitatea fundamentală a celor zece mii de 
lucruri. Întelege acel ceva prin care totul este unul, prin care nimic nu este diferit, si 
mâinile si picioarele, da, întregu-ti trup, vor deveni precum pulberea, viață și moarte, 
început și sfârșit, vor fi ca o zi și o noapte: nimic nu te va mai putea înduioșa, în nici 
un caz valorile lumești! 


Regăsirea originii lucrurilor, a izvoarelor vieții; retrăirea creării Universului, 
a unităţii fundamentale a tuturor ființelor: calea Bătrânului Maestru constă 
într-o întoarcere în sine însuși. Această învățătură este cea a „trupului lui Dao“ 
(Dao ti) — sau a devenirii „trup cu Dao“ (ti Dao) — si se regăsește în mitul lui 
Lao Zi ca ființă primordială, Nemuritorul prin excelență: 


El este de față la originea Marelui început, se preumblă în primordialul Marii Sim- 
plitäti. Pluteste în Golul de Întuneric, intră și iese prin poarta îngustimii întunecate, 
contemplă haosul înaintea diferentierii sale, transparentul și opacul înaintea separării 
lor. Singur, fără soatä, tresaltă în vremurile de demult, înainte să fi fost cerul si 

pământul. Iese din starea-i ascunsă ca să se reîntoarcă și să rămână acolo. Mistuindu-se, 
el este Primordialul; împlinindu-se, el devineomenesc. Insesizabil! (Cartes transformării 


lui Lao Zi, Lao Zi bian hua jing, secolul al II-lea) 


Stăpânirea timpului și spaţiului, libertatea de a intra în lume și de a o părăsi 
când dorești, de a înainta împreună cu natura și de a te uni cu lumea, pentru 
ca apoi să te retragi în tine însuți și să te întorci la izvoare, toată această artă 
nu este rezervată doar marilor Nemuritori: este o cale deschisă tuturor. Cartea 
Zhuang Zi ne prezintă adepţi ai lui Dao printre aristocrați, ca și printre oamenii 
de rând, printre oamenii de bine, ca și printre cersetori. Cea mai mare parte 
dintre inițiați sunt totuși femei, țărani și meșteșugari, sau chiar infirmi și foști 
criminali. Înţelegând cu toții că destinul lor se află în ei, si nu în cer, ei au 
devenit liberi să străbată existența „călătorind în voie“ (xizo yao you). 


Tara si sfinţii 


Nici unul dintre înteleptii - Nemuritori sau Oameni împliniți — din 
Zhuang Zi nu se sinchiseste de morala propovăduită de Confucius, acel cod 
al bunätätii si al echităţii, al onoarei si al ordinii, pe care ei îl socotesc artificial 
şi chiar fals. Fiecare se poate prevala că nu are alt scop decât binele, că este un 
om demn de încredere. Într-un pasaj celebru, un tâlhar se laudă cu virtuțile 
sale confucianiste: este bun pentru că nu-i jefuieste decât pe cei bogaţi; este 
drept pentru că împarte corect prada; are simţul onoarei și al curajului pentru 
că merge întotdeauna în fruntea bandei sale etc; comparatia între calea lui 
Confucius si calea hotului la drumul mare este chiar, indiscutabil, în favoarea 
celui din urmă. 

Relativitatea conceptelor și, în consecință, a preceptelor morale (binele 
neexistând decât prin rău și viceversa) înseamnă oare că nu există reguli de 
conduită în daoism? Desigur că nu. Într-un alt pasaj din Zhuang Zi Confucius 
se duce la arhivarul regatului Zhou — adică Lao Zi — ca să-i ceară ca scrierile 
sale, canoanele confucianismului, să fie incluse în biblioteca sa. Lao Zi îi cere 
mai întâi lui Confucius să-i arate ce conţin. După ce ascultă un lung discurs 
asupra bunätätii si dreptăţii, Bătrânul Maestru spune: „Toate acestea sunt 
foarte frumoase, dar mult prea nedeslusite. Ceea ce mă întreb eu este la ce îi 
servesc toate astea trupului!“ 

Pentru Lao Zi, adevărul nu se găsește în preceptele sau în construcțiile 
spiritului, ci în viaţa fizică. În gândirea daoistă, trupul este dat ca singurul 
moment de unitate, singurul loc unde armonia elementelor multiple si uneori 
opuse, care formează lumea, este posibilă. Înţelepciunea nu ar putea deci să se 
găsească în discurs, ci în felul în care te ocupi de sănătatea trupului. Această 
preocupare a rămas bine fixată în centrul mentalitätii chinezești. Înțeleptul se 

îngrijește în primul rând de interior: a te asuma ca ființă omenească înseamnă 
mai întâi să pui ordine în existența ta, să nu datorezi nimic celorlalți — oameni 
sau zei. Odată îndeplinită această condiţie, restul se va face spontan, fără să 
actionezi sau să intervii (ww wei). „Nu voi încredința treburile lumii decât 
aceluia căruia îi pasă de lume așa cum i-ar păsa de propriul lui trup“, spune 
cu tărie Zhuang Zi. 

Trupul este precum lumea, iar universul interior este conceput ca o țară. 
„Trupul omului este după chipul și asemănarea unui regat“, spune adagiul. 
Gäsesti în el palate și locuințe situate într-un peisaj cu munți și râuri pentru 
locuitorii țării, care sunt zeii trupului. Aceștia sunt ipostazele energiilor lui Dao 
în lumea interioară, adeväratii (zhen) zei ai misterului. Ei au nume, caracteristici 
individuale, sarcini precise, toate nefiind decât un aspect al Marelui Unu (Tai 
Yi), uniunea lui yin şi yang. În fiecare corp se găsesc divinități cerești si 
pământești, masculine și feminine, bune (adică având o conduită morală) și 
rele. Zeitätile bune lucrează pentru prezervarea trupului, pe când cele rele (din 
fericire foarte putin numeroase în sânul comunității zeilor trupului) ar vrea să 
grăbească moartea și dislocarea energiilor vitale care să-și poată regăsi libertatea. 
Divinitätile superioare exercită un control asupra celorlalte. Sunt cenzori care 
în anumite momente precise ale ciclului adresează rapoarte instanţelor cerești 
(vom reveni curând asupra acestor divinităţi) despre felul în care fiecare per- 
soană își guvernează corpul. De aceste rapoarte depinde soarta pe care i-o 
rezervă instanțele. 

Numeroase texte descriu universul interior: fiecare își poate imagina pro- 
priul peisaj cum dorește, scopul fiind să găsească o stare de comunicare perfectă 
între diferitele părți ale corpului și să extindă această transparență la lumea 
exterioară, pentru ca la sfârșit cele două să nu formeze decât unul. 

Această unitate între individ și lume se bazează pe idei foarte vechi privitoare 
la instituţia regală. „Principele și regatul său nu formează deci un singur trup“, 
spune Zhuo zhuan, unul din textele clasice ale confucianismului. Regele este 
țara, comportarea sa rituală îmbină timpul și spaţiu, el este zălogul păcii si 
ordinii naturale. Cunoaștem existenţa acestor credințe nu numai în regatele 
din Africa, ci si în istoria noastră. În daoism, ele se aplică fiecărui individ. 
Fiecare om este rege în ţara sa interioară. Pornind din acest teritoriu intim, 
armonia și forța trebuie să strălucească și să răspândească pacea și fericirea în 
jur, întinderea acestei influențe mărindu-se odată cu creșterea puterii vitale 
(Deal lui Dao). Influența benefică a ființei faste trebuie să se exercite pe ascuns, 
după exemplul acelor înţelepţi care se stabilesc incognito într-un ţinut si care, 
fără ştirea locuitorilor, fac să vină la timp anotimpurile, să fie bogate recoltele, 
să dispară bolile și nimeni să nu moară înainte de vreme. Sfântul se identifică 
în asemenea măsură cu peisajul, că sfârșește prin a se mistui complet în el. Se 

spune atunci că a plecat ca Nemuritor, unit cu natura, și „nimeni nu știe ce 
s-a ales din el“, frază stereotipă care încheie hagiografiile sfinților daoisti. Ne- 
muritorii nu au mormânt. 

Calea sfântului presupune, în orice situaţie, o conduită de o înaltă mora- 
litate, măcar pentru a păstra armonia în universul interior. Dar această morală, 
în loc să fie bazată pe o autoritate supraomenească si pe un sistem de retributie 
divină, ia ca punct de plecare funcția dorinței. Dorinţa structurează percepția 
noastră despre lumea exterioară, stabilește diviziunile și separările în funcție 
de gusturile și prejudecățile noastre. Dorinţa stävileste viziunea unității lumii 
sau, cum afirmă primul capitol din Dao De Jing: „În starea permanentă de 
dorință, [nu] vezi [decât] marginile [creaţiei]; în starea de permanentă nedo- 
rintä, contempli minunile [tainei].“ 

Diviziunile operate, datorită dorinței, în percepția noastră se repercutează 
asupra vieții noastre interioare. Unele funcţii sunt solicitate în defavoarea 
altora, creând ierarhii și, în final, blocaje care duc la dereglări. Morala este un 
dat natural deoarece creaţia este perfectă și omul, în consecinţă, fundamental 
bun. Nici un mit, nici o dogmă nu vine să explice prin ce împrejurare s-a 
pierdut simplitatea naturală și cum s-a cuibărit răul, dar pasiunile care ne 
dereglează viaţa constituie un păcat față de universul întreg, deoarece ele 
influențează armonia din noi înșine și adesea din afara noastră. În problematica 
binelui și răului, daoismul nu merge dincolo de dialectica dorinței și absenței 
dorinţei. Răul nu este niciodată absolut și nici binele inalterabil. Echilibrul 
poate fi întotdeauna regăsit chiar și acolo unde pare compromis. Zeii sunt 
efemeri, puterea lor relativă. Nici chiar forțele destinului nu sunt atotputernice: 
fatum-ul poate fi schimbat. În Evul Mediu, când daoistii adoptă infernurile 
indiene (introduse de misionarii budiști), ei fac din acestea simple purgatorii: 
nimic creat nu este permanent, ce are un început are neapărat un sfârșit. Totul 
este să păstrezi legea naturală. 

Aceasta este calea sfântului. Ea constă în a „păstra pe Unul“ (shou yi), în 
a prezerva unitatea dintre diferitele elemente ale trupului și ale lumii. Nepier- 
zând niciodată această unitate, poți dura la nesfârșit, poţi rămâne suplu si te 
poţi adapta schimbărilor ciclice. Această stăpânire a timpului îți conferă 
calitatea de xian, de Nemuritor, traducerea de-acum consacrată, deși nu este 
Chiar exactă: sfinţii daoisti nu posedă viaţa veșnică, dar știu să îmbine alter- 
nantele vieții și morții după cum vor si cunosc Viaţa îndelungată adaptându-se 
la alte cicluri decât cele ale omului obișnuit, fără să schimbe totuși ordinea 
naturală a lucrurilor. 

Nemuritorii nu intervin în viaţa celorlalți; este deci inutil să le adresezi 
rugăciuni, cu atât mai putin sacrificii. Ei nu se hrănesc cu alimentele obișnuite, 
ci cu aer și rouă — cei mai înaintați dintre ei, și cu vin, carne de cerb sau pește 

uscat („proviziile de drum“) — Nemuritorii „pământeni. În nici un cazei nu 
mănâncă cereale. Nu au un loc fix si nici mormânt. Nemuritorii refuză tot ce 
este sedentar: produsele agricole, precum și pe cele obținute prin creșterea ani- 
malelor, locuinţele stabile sub orice formă. 

Întâlnim aici un element esenţial al daoismului. Spre deosebire de religia 
publică a Antichității sau de religia oficială a imperiului epocilor posterioare, 
daoismul recuză explicit sacrificiul, mai ales sacrificiul sângeros. „Zeii nu beau 
si nici nu mănâncă, maeștrii nu primesc simbrie“, spune mișcarea Maestrului 
Cerului, în „Contractul pur“ (qing yue). Zeii vulgari care cer sacrificii sunt 
forte nefaste, căci ei se hrănesc pe socoteala oamenilor. Vânzându-și ajutorul, 
ei încheie cu fidelii lor un târg necinstit, cerând tot mai mult și mai mult. Să 
reamintim că în vechea Chină se practicau în mod curent sacrificiile umane. 

Totuși, încă din Antichitate, poporul le dedică un cult sfinților nemuritori 
ai daoismului, pentru a le chema prezența, deoarece, așa cum am văzut, acolo 
unde locuiește un xian domnesc spontan sănătatea și prosperitatea. Ne- 
muritorii știu să facă să crească grânele si cunosc secretele plantelor de leac: 
fiecare din ei este și vraci. Locurile unde s-au manifestat ei (sau ele, deoarece 
sunt și numeroase femei printre ei), rămân impregnate de mana lor. 

Încă de la începutul erei noastre, sunt menţionate sanctuarele închinate 
Nemuritorilor; cultul lor cuprindea regiuni și uneori chiar țara întreagă. Aceste 
sanctuare constituiau rețele datorită cărora credincioșii puteau călători după 
exemplul Nemuritorilor, găsind de fiecare dată, lângă sanctuar sau locul sfânt, 
hrana și odihna. Primele hagiografii sunt de altfel ale acestor locuri sfinte, prin- 
tre care munții sacri sunt cei mai importanți. Vaste mișcări de pelerinaj sunt 
atestate încă din această vreme; ele mai există și astăzi. Cel mai cunoscut din- 
tre munţii sacri este Taishan (Vârful sacru din răsărit), în provincia Shandong. 
În ciuda distrugerii sanctuarelor, pelerinajele nu au încetat niciodată și cultul 
stăpânului muntelui și al fiicei sale, „Nemuritoarea Celestă“ (Tian xian), altfel 
spus Prinţesa Norilor Aurorei, continuă să-i atragă pe credincioși, din ce în 
ce mai numeroși în ultimii ani. 

Panteonul sfinţilor este vast și organizat ca un guvern metaforic. Sfinții 
sunt împărați, regine, prințese, ofițeri sau funcționari ai administraţiei lui Dao. 
Astfel daoismul, care se situează la marginea autorităţilor publice și, în unele 
epoci, chiar în opoziţie cu acestea, se înzestrează cu propria sa țară, cu propriul 
său regat și imperiu. Fiecare regiune își are sfinții săi, dar numeroși sfinți — îm- 
pärati, regi, regine si prințese — au o audiență naţională. Poporul îi sărbătorește 
an de an. Ca și în regiunile occidentale, numeroase divinităţi antice au avut o 
a doua existenţă ca sfinți nemuritori ai daoismului, iar hagiografia lor a fost 
adaptată în consecință. Departe de a-i respinge pe acești sfinți „apocrifi“, da- 
oismul îi adoptă bucuros, argumentând că, intraţi în panteonul daoist, ei au 

subscris la Contractul pur, adică au renunţat la sacrificiile sângeroase. Astfel, 
daoismul salvează zeii, ceea ce pentru el este la fel de important ca salvarea 
oamenilor. El recunoaște de asemenea numeroși sfinți de origine budistă, cel 
mai celebru fiind Guanyin, Miloasa. 

Pentru popor — dar nu si pentru daoisti — sfinţii sunt zei. Cu alte cuvinte, 
religia chineză le rezervă numai initiatilor cunoașterea zeilor adevărați care 
rămân în trup și care corespund ipostazelor lui Unu. Pentru oamenii de rând 
(su ren, cum spun maeștrii), cultul se limitează în mod esenţial la panteonul 
zeilor populari. Iconografia lor este universal răspândită; ei au legende, locuri 
sfinte, ca si sfinţii nemuritori cu care sunt asimilați și confundați. În schimb, 
divinitätile abstracte, ipostazele lui Dao, care în teologia daoistă formează 
vârful edificiului, nu joacă cine știe ce rol în devotiunea populară. Departe de 
a regreta această stare de lucruri, maeștrii o aprobă, propovăduind unitatea 
celor trei religii (budismul, confucianismul, daoismul). 

Zeii cei mai apropiați de popor îndeplinesc rolul de cenzori, același rol pe 
care îl au pentru iniţiaţi zeii trupului. Ei sunt socotiți trimișii administrației 
lui Dao pentru a păstra pacea și dreptatea în lume. Achitându-se de această 
sarcină, zeii (cei ai poporului, ca si cei ai trupului) pot obține merite (gong fu) 
care, contabilizate cu toată grija de administraţia lui Dao, le permit să urce 
treptele și să se apropie de Dao. Pe măsură ce înaintează pe drumul perfecțiunii, 
ei isi pierd identitatea individuală pentru a se contopi în categoriile cosmo- 
logice. Acest proces este cel al lui ke, norma clasificatoare și sistemul de 
esaloane după care este organizată birocraţia celestă. Datorită lui ke, fiecare 
lucru sau ființă, de la cea mai mică pietricică până la oameni si zei, poate 
înainta pe drumul perfecțiunii. Îi este de ajuns să practice și să obțină gong 
fu, cuvântul ce s-a răspândit în Occident în legătură cu artele marțiale ale 
Chinei (astăzi mai ales prin filmele de gong fu — kung fu — realizate în Hong 
Kong). Este vorba cu adevărat de același lucru: artele marţiale sunt una din 
multiplele metode pentru întreţinerea trupului și disciplinarea energiilor 
vitale, cu același titlu ca meditaţia extatică, cultul sfinţilor sau operele de bine- 
facere. În acest ansamblu atât de vast, care cuprinde teatrul chinez, dietetica 
şi alegerea locului pentru construirea caselor și mormintelor, totul se leagă. 
Sistemul daoist îmbrățișează fiecare aspect al vieţii si al morții. 


VIAȚA RELIGIOASĂ 


Comunitatea 


Nu devii daoist; daoist ești, uneori fără să-ți dai seama. Religia, scria Marcel 
Granet vorbind despre daoism, nu a devenit niciodată în China o funcție 
diferită de activitatea socială. Ea cuprinde viaţa întreagă: regimul alimentar, 

organizarea habitatului, sistematizarea cetăților (cartiere regrupate în jurul 
templelor), timpii vieţii (nașterea, căsătoria, decesul), crizele vieții, calendarul 
agricol, sărbătorile, mestesugurile și comerțul (prin intermediul asociaţiilor si 
corporațiilor), alianțele religioase si nationale, precum și artele și tehnicile (prin- 
tre care medicina), literatura, filozofia, mistica. Insertia în viaţa religioasă, însăși 
optica acesteia din urmă diferă după cum eşti un simplu laic, membru al unei 
asociaţii liturgice, preot mirean sau călugăr. Fiecare este liber să-și fixeze locul 
conform cu credința, practica și progresul său în înțelegerea tainei. Tot astfel 
gândesc și astăzi preoții. Ei nu predică, ci răspund întrebărilor în funcţie de 
mijloacele lor intelectuale si de interlocutori. 

Daoismul n-a cunoscut niciodată adevărate instanțe conducătoare. El se 
prezintă ca o constelație de comunități — în majoritate laice — federate. Aceasta 
era de altfel si situaţia primelor comunități asupra cărora avem date sigure, 
cele ale mișcării cunoscute sub numele de mișcarea Maestrului Cerului (Tian 
shi Dao)". În acea vreme au existat cu siguranță si alte mișcări, dar sunt mult 
mai putin cunoscute. 

Comunitățile Maestrului Cerului s-au menținut pe tot parcursul Evului 
Mediu. Ele erau, pare-se, mai ales rurale. Până la apariţia lor, nu cunoaștem 
din societatea chineză decât aristocrația („Riturile nu coboară până la popor“, 
spunea Ceremonialul confucianist). Or, tocmai când ordinii aristocratice a marii 
dinastii Han i se apropie sfârșitul, cronicile menționează pentru întâia oară dioceza 
Maestrului Cerului, care, în ţinuturile din Sichuan și Shaanxi, preia ștafeta de la 
autoritatea imperială, acolo unde aceasta nu mai izbutește să se menţină. 

Mişcarea Maestrului Cerului, care se dezvoltă după noua apariţie a lui Lao 
Zi în anul 142, nu este prima mișcare escatologică din istoria daoismului, de 
vreme ce Istoria dinastiei Han (Han shu) menţionează că în anul 3 î.Hr. ti- 
nuturile din Shandong și cele ale capitalei au fost näpädite de mulțimi de 
țărani care își lăsaseră pământurile pentru a merge către vest în căutarea lui 
Xiwang Mu, marea zeiţă a nemuririi. Această mișcare nu a avut totuși urmări. 

Mişcarea lui Lao Zi ne-a făcut să descoperim un aspect al daoismului fără 
îndoială prezent, dar putin explicat în textele clasice: spaima de impuritate. 
Lao Zi anunță într-adevăr sfârșitul ciclului cosmic, adică lumea actuală, căreia 
trebuie să-i succeadă un ciclu sexagesimal. Numai cei care se alătură noii alianțe 
cu puterile și copiii lor, născuţi dintr-o „concepţie maculată“, vor supravieţui 
cataclismelor care se vor abate asupra lumii. Alesii noii ordini, supranumiti 
„purii“, vor fi „poporul sămânță“ (zhong min) al noii ere. 

Canonul daoist a păstrat circa treizeci de lucrări datorate mișcării Maestrului 
Cerului primitiv, printre care un magnific Apocalips în zece capitole demn de 


1. Cf La Pensée chinoise, Paris, Albin Michel, 1934, p. 586. 

lucrările omoloage din Antichitatea târzie a Orientului Apropiat. Calamitätile 
care așteaptă omenirea — mai ales pe „oamenii răi“ — depășesc orice imaginaţie: 
potopuri, incendii, epidemii, apariţia unor demoni fioroși, a unor animale 
feroce, otrăviri, nebunii colective, războaie... Printre monștrii care vin să 
îngenuncheze omenirea figurează si o sleahtä de potentati aleși pe sprânceană: 
împărați, miniștri și generali. Cadrul în care se desfășoară aceste scene oribile 
este cel al Chinei rurale de la sud de Yangzi. Câteva rare pasaje evocă, cu 
naivitate (găini mari cât pasărea fenix...), bucuriile paradisului Purilor. 

Textul care anunță acest Apocalips, Cartea incantațiilor divine din grotele 
abisale (Dung yuan shen zhou jing), datează probabil din secolul al IV-lea. El 
reia marile teme ale revelatiei Bătrânului Maestru, Lao Zi (numit începând 
de acum, în mod mai respectuos, Bătrânul Domn, Lao Jun), și anume faptul 
că lumea este vinovată de a fi continuat să facă sacrificii zeilor „perimați“ 
din vremea feudală, delăsând regulile de puritate învățate la precedenta 
încarnare. Energiile depășite și nefaste au fost astfel hrănite și au câștigat o 
hegemonie pernicioasă care a distrus armonia originară. Din cauza acestor 
forme „vulgare“ de cult, cu sacrificii sângeroase, morţi și vii, oameni si 
demoni se unesc în mod licentios (pin si). Cartea incantatiilor divine interzice 
sacrificiile făcute zeilor vechi și cultul strămoșilor. Este autorizat numai cultul 
Nemuritorilor daoisti (aceștia nu mănâncă hrană vulgară). Domniei celor 
Nouă Ceruri a vechii ordini samanice îi urmează era celor Trei Ceruri, cea 
a trinitätii daoiste, cele șase ceruri rămase fiind lăsate „energiilor perimate“ 
şi constituind regatul demonilor. Noul panteon constă exclusiv din sufluri 
pure, aspecte abstracte ale lui Dao, ieșite din haosul primordial fără să fi fost 
întrupate în această lume. Între forțele spirituale și oameni este încheiată o 
nouă alianță, cea a Contractului pur: „Zeii nu mănâncă și nici nu beau, 
maeștrii nu primesc salariu.“ 

La această condamnare a șamanismului se va adăuga, două secole mai 
târziu, o alta, de data aceasta de natură rasială, care ațâţă la rându-i spaima de 
sfârșitul lumii. Ea deplânge faptul că, de când oamenii au părăsit societatea 
primitivă si claustrarea sa sătească, popoarele nu mai stau locului. Chiar aici, 
în regatul Centrului Lumii (China), sunt din ce în ce mai mulți bărbaţi și femei 
de alt neam. Rasele se amestecă, religiile, de asemenea (să amintim că nordul 
Chinei, cucerit de populaţii nechineze, a fost convertit cu forța la budism). 
Noua rasă umană ieșită din aceste amestecuri abuzive si licentioase este dia- 
bolică. Apocalipsul trebuie să separe secara de neghină. Comunitățile se închid 
în ele însele, devin refugiul celor drepți si puri, în faţa unei lumi corupte aflate 
pe drumul pierzaniei. Mitul purității întemeiază identitatea comunitară. El se 
va păstra până în zilele noastre, nu numai în China profundă, dar chiar și la 
etniile așa-zis „minoritare“ convertite la daoism (așa sunt aproape toate) și 
comunităţile chineze de peste mare. 

Încă din acele vremuri îndepărtate, comunităţile descrise în textele Canonului 
si în izvoarele epigrafice corespund parohiilor locale — sate sau cartiere — 
organizate în jurul unui loc de cult. Acesta este un oratoriu (jing), loc de 
reculegere și purificare unde daoiștii comunică cu sfinţii Nemuritori si cu 
zeitățile lui Dao. Ritul esenţial constă în a face o ofrandă de tămâie; instru- 
mentul liturgic cel mai important este deci cädelnita. Acesta — mai ales 
capacul vasului — ia adesea forma unui munte în miniatură, furnizând astfel 
un suport pentru meditaţia extatică, cea a călătoriilor spirituale în ţinuturile 
îndepărtate unde locuiesc Nemuritorii. 

Oratoriilor li se asociază un altar dedicat zeului Pământului (She). She este 
o zeitate a Chinei antice căreia statele feudale îi sacrificau prizonierii de război, 
dar pe care daoismul a recuperat-o și a transformat-o într-un șef local pașnic 
si binevoitor. Zeul pământului este zeul tutelar al parohiei și aceasta se 
defineşte în raport cu el, dându-și numele de adunare a zeului Pământului 
(She hui). Acest termen a cunoscut o răspândire excepțională, de vreme ce a 
servit, începând cu secolul XX, la a traduce mai întâi cuvântul nostru „socie- 
tate“, apoi derivatul său, „socialismul“ (she hui zhu yi), expresie care în chineză 
înseamnă deci, literal, „doctrina de adunare a zeului Pământului“! 

Comunitățile sătești se adună în jurul unui loc sfânt regional, locul ideal 
fiind un munte sacru. Acolo, un mare sanctuar, ridicat prin efortul tuturor, 
constituie locul de adunare, „regia“ (zhi) sau „dioceza“ federaţiei she pui“. La 
sfârșitul Evului Mediu (secolul al XI-lea), diocezele Maestrului Cerului se 
transformă în sanctuare pentru sfinţii populari (Zhang Daoling, primul vicar 
al Maestrului Cerului, va deveni un sfânt naţional sub titlul de „Primul 
Maestru al Cerului“). Comunitățile de cult local înlocuiesc atunci diocezele. 


Intrarea în spațiul religios 


Daoismul s-a înrădăcinat fără îndoială în societatea chineză înaintea 
secolului al II-lea d.Hr., apariţia sa ca un cadru organizational pe lângă admi- 
nistratia oficială, sub forma mișcării Maestrului Cerului, părând a fi rezultatul 
unei evoluții destul de lungi. Fără convertire silită, fără misionari itineranti, 
daoismul s-a propagat adaptându-se particularitätilor locale. El a știut să 
transforme locurile sfinte în sedii ale diocezelor sale și să adopte zeii teritoriali, 
din care și-a făcut sfinți nemuritori protectori. Faptul că daoismul se sprijinea 
pe scriere, mult mai mult decât pe religia publică și oficială, a favorizat cu 
siguranță propagarea sa. Acest rol al scrierii surprinde, având în vedere cadrul 
preponderent rural al comunităţilor daoiste. Si totuși, în Evul Mediu, toți 
credincioșii Maestrului Cerului trebuiau să fie capabili să recite Dao De Jing. 
„Maeștrii“, însărcinaţi cu oficiul liturgic, trebuiau să ştie, în plus de aceasta, 

să scrie și să recite foarte numeroasele documente necesare în tranzacțiile cu 
birocraţia lui Dao. 

Intrarea în sânul religiei se făcea la șase ani, atât pentru fete, cât și pentru 
băieți. Ei locuiau atunci un timp la dioceză pentru a primi o primă iniţiere, fiind 
numiți invätäcei (shu sheng). Cu această ocazie, micul adept declara solemn: 


În starea lui primitivă, trupul meu a fost învestit cu suflu (g; divin de la Venerabilul 
Maestru Lao Zi, dar eu însumi nu sunt încă în stare să-l deosebesc. În această zi, 
pregătindu-mi așadar chezășia credinței, am purces la maestrul „Cutare“ în cutare 
dioceză ca să-i cer să-mi înmâneze catastiful (în care sunt trecute numele și atributele 
zeilor mei personali). Ştiu că de-aici înainte numele meu este înscris de către instan- 
tele cerești și mă angajez să respect regulile Alianței. 


Datorită acestor registre, toți copiii învățau mai întâi să recunoască o 
singură divinitate, care era socotită și îngerul lor păzitor. Ei trebuiau de la bun 
început să asculte de câteva porunci simple: să nu fure, să nu mintă, să-i res- 
pecte pe cei mai mari decât ei. Pe la doisprezece ani, o nouă iniţiere ridica 
numărul celor doi paznici la zece și cel al poruncilor la douăsprezece. La vârsta 
nubilă, băieţii și fetele erau supuși unui antrenament mult mai complet, 
îndeosebi unei initieri în tehnicile extazului, care să le permită să evoce, prin 
meditaţie, șaptezeci și cinci de divinități diferite. Interdictiile se înmulțeau, 
ajungând la nu mai putin de șaptezeci si două de porunci. 

Căsătoria era concepută ca o împreunare a suflurilor (gi) tinerei perechi, 
ceea ce ridica numărul divinitätilor înscrise în registrul acesteia la o sută 
cincizeci. Riturile impreunärii erau celebrate într-un oratoriu, sub conducerea 
unui maestru. După o perioadă de post, cuplul invoca perioadele ciclului de 
şaizeci de zile sub o formă divinizată, facând exerciţii respiratorii și exerciţii de 
vizualizare a lumii interioare. Apoi adepţii se dezbrăcau și își deznodau părul. 
Faţă în față, mai întâi stând jos, apoi în picioare, și în fine împreună, executau 
o coregrafie rafinată, desenând un careu magic în interiorul oratoriului, ca și 
în interiorul trupurilor lor. Într-un dans lent, perechea inläntuitä evolua 
dintr-un punct în altul al spaţiului sacru, invocând de fiecare dată suflurile 
corespunzătoare celor Nouă Palate și indicând valoarea numerică a fiecărui 
punct cardinal, cu degetele și mâinile împreunate: nouă pentru Sud, cinci 
pentru centru etc. 

Atunci începeau mișcări și gesturi mai dificile. Rând pe rând, unul din 
parteneri se culca, în timp ce celălalt executa un dans în jurul corpului său. La 
intervale precise, se oprea pentru a efectua masaje (cu piciorul) pe puncte pre- 
cise ale trupului partenerului culcat, făcând în același timp exerciţii de vizua- 
lizare si invocând zeii lumii interioare. În anumite momente cuplul efectua 
scurte coituri ritmate fără să-și întrerupă meditaţia. În încheiere, participanții 

îi invocau din nou pe zeii timpului, dar de data aceasta într-o ordine regresivă. 
Fiecare etapă a acestei coregrafii fizice și spirituale purta un titlu: „să te gândești 
la palatul lui Unu“, „conducerea spontană a suflurilor“, „invocarea ciclului 
ceresc“, „numerele ciclului terestru“, „regresul zeilor“, „suflul ascendent“, 
„copilul care se întoarce“, „să tai în două moartea“, „să sträbati timpul“, „să 
multumesti vieţii. 

Acest ritual, care mobiliza toate facultăţile fizice și spirituale ale partenerilor, 
era executat în mod perfect simetric: fiecare rugăciune, fiecare gest al bărbatului 
își găseau contraponderea într-un gest și într-o rugăciune a femeii; nu exista 
deci partener activ și partener pasiv. Acest ritual trebuia să fie îndeplinit — fără 
îndoială, într-o formă simplificată — și în viaţa maritală. 

Este sigur, așa cum observă Henri Maspero, că aici se regăsește amintirea 
anticelor orgii țărănești. Dar acest ritual avea și o semnificație mai profundă, 
deoarece scopul său era unirea energiilor cosmice în mod pur, pentru ca 
progeniturile născute din această unire să fie tot ființe pure, concepute fără 
dorință și demne de a fi socotite printre bărbaţii și femeile „poporului sămânță. 
Este vorba deci de o formă de concepție imaculată. Idealul purității întărește 
identitatea comunitară și în același timp pune bazele practicii individuale. 

Începând cu secolul al XI-lea, când comunitățile religioase lasă locul aso- 
ciatiilor de cult, aceste rituri ale impreunärii suflurilor dispar, fiind înlocuite 
cu practica individuală a alchimiei interioare. 


Maestrii sacerdoti si ritualul lor 


Prin îndeplinirea ritualului de trecere al împreunării suflurilor, adepţii 
deveneau eligibili în funcţia de maestru. Maeștrii erau în principiu desemnați 
de credincioși, în fiecare dioceză trebuind să existe o anumită paritate între 
bărbați şi femei, în armonie cu forțele Universului. Energiile cereşti ale anului 
solar erau împărţite în douăzeci și patru de perioade, marcate la cincisprezece 
zile de „noduri energetice“. Acest ciclu, care continuă să aibă o mare importanță 
în China, deoarece rânduiește muncile agricole, a servit drept model pentru 
organizarea comunităţilor. La începutul mișcării Maestrului Cerului existau 
așadar douăzeci și patru de dioceze, fiecare având douăzeci și patru de maeștri 
bărbaţi și douăzeci și patru de maeștri femei. Acest lucru poate să surprindă, 
dacă ne gândim la situația femeii în China antică, complet aservită autorității 
paterne și maritale, obiect de schimb între familii, neavând nici un drept în 
caz de absență a descendentei masculine. Egalitatea femeilor cu bărbații era 
totuși reală: istoria a păstrat amintirea a numeroși maeștri femei, adesea foarte 
influenţi. Astăzi, în unele regiuni ale Chinei, mai ales în sud, există încă femei 
printre maeștri, nu numai în ordinele monastice, ci chiar și în clerul mirean. 
Probabil se dădea o anumită prioritate virtuţii feminine, așa cum o ilustrează 

regulile de viață pentru adepții laici din China veche (secolul al II-lea d.Hr.): 
„Practicaţi aceasta: nu actionati, fiți blânzi, păstraţi-vă feminitatea; nu luaţi 
niciodată iniţiativa!“ 

Diocezele vechi erau întemeiate pe munţii sacri. De trei ori pe an, cre- 
dinciosii se strângeau acolo pentru a-și ţine adunările (uż). Cu această ocazie, 
fiecare familie aducea cinci banite de orez pentru a face împreună cu ceilalți 
rezerve de grâne în caz de secetă. Această practică era foarte prost văzută de 
guverne, căci impozitele constau în cereale și acest gen de colectă ţinea deci 
de monopolul administraţiei imperiale. De aceea analele oficiale ridiculizau 
mișcarea denumind-o „Calea celor cinci banite de orez“. Sanctuarele le serveau 
de asemenea țăranilor ca locuri de refugiu în caz de tulburări și de foamete. 
Se veghea deci la păstrarea mediului înconjurător natural, garanţie a supra- 
vietuirii. Era interzis să poluezi izvoarele, să dobori copacii, să ucizi păsările 
sau să le strici cuiburile. Manualele daoiste te învățau cum să supravietuiesti 
în munţi hrănindu-te cu plante si cu fructe sălbatice. 

Maeștrii primeau o învestitură relativă la dioceză. Textul care trebuia să le 
îndrume purtarea (secolul al III-lea d.Hr.) număra o sută optzeci de articole, 
dintre care o parte erau reguli ecologice: 


Să n-ai nici servitori, nici tiitoare. 

Nu jindui la nevasta altuia. 

Nu fura lucrurile altora. 

Nu aduce vătămare vieţii unei făpturi vii, oricare ar fi aceea. 

Nu primi de la nimeni mai mult de un bänut, fără motiv întemeiat. 

Nu distruge si nu arde lucruri ale altcuiva, care fac mai mult de un bänut. 

Nu arunca în foc de-ale gurii. 

Să n-ai nici bivol, nici porc. 

Nu încerca să-ţi însușești ce e al altuia prin mijloace necinstite. 

Nu mânca usturoi ori mirodenii piperate. 

Nu scrie răvașe nerespectuoase despre nimeni. 

Nu scrie prea multe scrisori prietenești. 

Nu ajuta femeia să lepede pruncul. 

Nu da foc la ogoare și nici la păduri. 

Nu mânca în vase de metal preţios. 

Nu încerca să cunoşti faptele politice sau militare; nu prooroci asupra lor. 

Nu lega prea strânsă prietenie cu oșteni sau tâlhari. 

Nu dobori copaci fără temei. 

Nu culege ierburi sau flori fără remei. 

Să n-ai de-a face cu cârmuitorii acestei lumi și nici cu slujbasii; nu te lega niciodată 
cu ei prin căsătorie. 

Nu te purta dispretuitor cu invätäceii; nu fi părtinitor cu nici unul, ca să nu le 
smintesti firea. 

Nu pune pret pe avutii sau bogății. 

Nu mânca de unul singur. 

Nu arunca otrăvuri în apa izvoarelor, a lacurilor, a Auviilor și a mărilor. 
Nu-ţi lua viaţa. 

Nu scormoni pământul fără rost, nu netezi dealurile, nici nu umple râpile. 
Nu nimici gângăniile amortite. 

Nu te urca în copaci ca să cauţi ouă în cuiburile păsărilor. 

Nu arunca murdării în apa izvoarelor si a puturilor. 


Maeștrii nu primeau salariu. Ei trăiau în sânul comunităţii lor, exercitându-și 
meseria ca oricare alt om, deosebindu-se de ceilalți doar când își îndeplineau 
slujba. Oficiul liturgic privea fiecare aspect și fiecare etapă importantă a vieții. 
Maeștrii oficiau în calitate de reprezentanţi ai administraţiei lui Dao „pentru 
a practica transformarea în profitul cerului“ ( „cerul“ voia să însemne de aseme- 
nea „natura si legile sale“). Prima lor îndatorire era să-i confirme pe credincioși 
ca aleși în sânul poporului sămânță. Pentru a-și păstra această calitate și a 
beneficia de graţia Prelungirii Vieţii, credincioșii trebuiau să fie înscriși în re- 
gistrele cerești. În caz de boală trebuiau să-și mărturisească greșelile în scris. În 
cazurile grave, confesiunea lua forma unui raport exhaustiv, retrasând viața 
adeptului și recapitulând infracțiunile comise de el. Unele grupuri recurgeau 
de asemenea la mărturisiri publice, precum și la ritualuri colective de pocăință. 
În cadrul oficierilor, maestrul avea însărcinarea nu numai de a-i îndruma pe 
credincioși, ci și de a prezenta rapoarte scrise amănunțite instanţelor cerești, 
încunoștiințându-le despre chestiunile la ordinea zilei și cerându-le, când era 
cazul, ajutorul. 

Pentru a prezenta aceste memorii, maestrul efectuează o meditație asupra 
zeilor trupului. Întregul univers, inclusiv administrația lui Dao și marea can- 
celarie a Maestrului Cerului, se stabilește, prin forța gândirii imaginative, în 
persoana maestrului: haosul primordial — originea lucrurilor —, oceanul 
energiilor, se află în vintre și șale, eul conştient în inimă, pământul în splină, 
munţii și cerul în craniu și în aura care îl înconjoară. În această lume intimă 
se efectuează călătoria în ceruri si întâlnirea cu puterile. În terminologia li- 
turgică daoistă, se spune că maestrul ajută „să treacă“ cererea și, împreună cu 
ea, energiile vitale ale adeptului, în trupul său. Prin această trecere energiile 
sale sunt întărite și sublimate; asta înseamnă „să practici transformarea în pro- 
fitul cerului“. Opera lui Dao care se împlineşte în trupul maestrului generează 
merite (gongfu). Asa cum am văzut, după legile liturghiei clasificatoare (ke), 
acest rit de trecere îi înnobilează pe toți cei care iau parte la el. Astfel universul 
întreg este prins într-o dinamică generală de sublimare care în final duce la 
apoteoză. Budismul a împrumutat acest concept daoist de „trecere“ pentru a 
traduce noţiunea indiană de „salvare“. 

În epoca modernă, funcţia clericală cerea o solidă formație, religioasă, 
literară si medicală totodată. Învățătura începea foarte devreme si era dată în 
sânul unor familii care își transmiteau arta din generaţie în generație; se crede 
că aceasta dura cel puţin douăzeci de ani. Pentru maeștrii mireni, oficiul divin 
devenea deci ereditar, după modelul familiei Zhang din provincia Sichuan, al 
cărei strămoș — Zhang Daoling — a fost întâiul primitor al noii revelații a lui 
Lao Zi si a devenit „vicarul“ său pentru „a practica transformarea [civilizatoare] 
pentru seama cerului“. Urmașii săi s-au bucurat de o anumită prioritate pentru 
a deveni maeștri, mai ales în diocezele reputate ca cele mai vechi. În decursul 
primelor secole, întâlnim în fiecare generație un anumit număr de „urmași ai 
primului vicar“ în diferite regiuni ale Chinei. Mai târziu, prin secolul al VIII-lea, 
una dintre ramurile familiei Zhang, instalată pe Muntele Dragonului si al 
Tigrului (Long hu shan), un important centru religios din provincia Jiangxi, 
s-a proclamat singura autentică deţinătoare a tradiţiei. Începând din acest 
moment, ea a instaurat o nouă regulă, dând unei singure persoane dintr-o 
generaţie titlul nu de vicar al Maestrului Cerului, ci chiar de Maestru al 
Cerului. Astfel a luat ființă instituția „papilor“ ereditari ai daoismului, care s-a 
perpetuat până în zilele noastre, Maestrul Cerului (Tian Shi) actual fiind al 
şaizeci și patrulea din neamul său. Maestrul Cerului nu avea nici o putere 
politică. Garant al tradiţiei liturgice, el era abilitat să-și hirotonisească maeștrii. 
În unele perioade, împărații si guvernele au respectat această tradiție. Din 
secolul al XVII-lea relaţiile au fost rupte; poate vor fi restabilite cândva. 

În afara riturilor de învestitură, nu există alt serviciu liturgic propriu maes- 
trilor cerului din Longhushan. Maeștrii (Dao shi) care li se adresează pentru a 
fi confirmaţi în oficiul lor au fost deja formaţi în sânul familiei lor și alături 
de colegii din regiunea lor. 

Maeștrii dao shi se grupau în ghilde care exercitau o autoritate neoficială, 
dar efectivă pe plan local. Intrarea în rândul maeștrilor se efectua prin inter- 
mediul lor. Dar mai mult decât apartenența la o corporație conta moștenirea 
familială. Calitatea de maestru privea în primul rând corpul fizic: adeptul 
trebuia să aibă „oasele“, scheletul, unui Nemuritor, o calitate genetică deci, 
dacă voia să pretindă ridicarea la demnitatea de ales al cerului și de maestru al 
cerului. În al doilea rând, corpul social: candidatul la hirotonisire trebuia să 
fie agreat de membrii ghildei din locul său de baștină și, în plus, de notabilii 
regiunii unde urma să exerseze. În fine, calitatea de maestru cerea cunoașterea 
textelor manuscrise folosite în serviciul liturgic: texte sacre de recitat, ritualuri, 
culegeri de scheme (mesaje și cereri către cer), formule și instrucțiuni secrete 
pentru meditaţie, talismane și formule magice. Aceste documente sunt trans- 
mise din generaţie în generaţie în cadrul familiilor. Colecţiile de manuscrise 
constituie, pentru familiile care le deţin, adevărate comori păstrate cu sträsnicie. 

Cum ar fi de neconceput caele să poată circula sub formă tipărită, la îndemâna 
tuturor, discipolii recopiază textele de care vor avea nevoie pentru postularea 
hirotonisirii. 

Astăzi serviciul liturgic comportă două canoane distincte: cel al riturilor 
„pure“ (qing, adjectiv care califică cerul) si cel al riturilor „întunecate“ (you, 
descriptiv pentru lumea infernală). Ritualul pur privește comunităţile de 
oameni vii — sate, asociaţii, cartiere — din jurul templului. El ia forma unei 
ofrande (jiao) pentru pace și prosperitate. Särbätorite de regulă o dată pe 
generaţie, ofrandele i40, adevărate rituri ale reînnoirii, coincid adesea cu 
refacerea sau restaurarea unui templu și-i înscăunează sau confirmă pe șefii 
locali. Maestrul trebuie să se pregătească pentru serviciile „pure“ prin exerciţii 
de purificare și abstinentä. Aceste mari rituri durează între trei și șapte zile și 
nopți; ele cer un foarte mare efort și cunoștințe tehnice considerabile. Conduse 
de un mare maestru, serviciile pure necesită participarea a cel puţin patru aju- 
toare si a unei orchestre de cinci persoane. Riturile se desfășoară într-un spaţiu 
închis, interzis muritorilor de rând. Comunitatea își deleagă bătrânii — în 
număr de cinci — pentru a participa si a prezenta „ofranda“ în numele ei. În 
plus, fiecare familie este reprezentată de o lampă care arde în permanenţă pe 
altar. Foarte adesea, familiile aduc și statuetele sfinților din altarul lor domestic 
în interiorul ariei sacre, pentru a putea beneficia, prin intermediul lor, de 
influențele faste generate de marea sărbătoare. 

Riturile întunecate, cele de doliu si pentru mântuirea sufletului, se oficiază 
pentru familiile numeroase. Serviciile durează între o jumătate de zi și trei 
zile și se repetă în principiu de șapte ori înaintea înmormântării. Ca și serviciile 
pure, cele de doliu se compun dintr-o multitudine de ritualuri distincte. Dar, 
spre deosebire de riturile pure, riturile întunecate sunt celebrate la particulari, 
într-o clădire provizorie ridicată în acest scop, iar oficiantii nu sunt supuși 
unor interdicții foarte severe. Riturile pentru salvarea sufletului, în esență 
recitări unde noțiunea de „merit“ joacă un rol preponderent, dau ocazia unor 
acțiuni mai dramatice care sunt reprezentate cu un simţ al spectacolului: 
trimiterea „înscrisului de iertare“ în favoarea sufletului acelui răposat, asedierea 
cetăţii infernului pentru a-l elibera, baia purificatoare și mutarea în ceruri. 
Serviciile de recviem iau sfârșit în mod teatral: maeștrii, deghizați sumar, joacă 
scene de mistere pe teme evlavioase, dar interpretate în stil comic. Astfel, du- 
rerea pricinuită de doliu se risipește prin râs. 

Începând cu anul 1950 marile rituri nu mai supraviețuiesc decât în 
Taiwan si Hong Kong, În Republica Populară Chineză, prea oficiala Asociaţie 
Naţională a Daoismului autorizează riturile de doliu pentru partea „de merit“, 
dar interzice liturghia pură, expresie a autonomiei structurilor politice locale. 
Sfidând interdicția, „ofrandele“ continuă să aibă loc sporadic în provinciile 

meridionale. Din păcate, aproape toate manuscrisele privitoare la aceste 
ritualuri au fost pierdute. Maeștrii încă în măsură să execute riturile sunt foarte 
putin numeroși și adesea foarte în vârstă. Nu mai există deci servicii integrale 
si, de regulă, se improvizează. 


Practica individuală 


Clasându-și textele în „trei grote“, daoiștii au toate textele liturgice în grota 
din mijloc (dong xuan), scrierile provenite din cultul sfinților, exorcisme si vin- 
decări, în peștera inferioară (dong shen). Categoria superioară (Jong zhen) reu- 
neste literatura Clasicelor adevărate de cea mai înaltă puritate (Shang qing zhen 
jing), opere mistice destinate practicii individuale. 

Încă din Antichitate, calea dobândirii sfinteniei si puterilor cuprindea 
exerciţii atât fizice, cât și spirituale. Zhuang Zi le critică pe cele dintâi, fără să 
le respingă cu totul. „Yoga chineză“ își are începutul în secolul al V-lea î.Hr., 
dacă nu și mai înainte. Textele tehnice nu s-au păstrat aproape deloc. Câteva 
inscripţii pe bronz descriu exerciții respiratorii. 

Cele mai vechi texte lungi asupra tehnicilor de „hrănire a principiului 
vital“ (yang sheng) se referă la droguri, masaje, gimnastică și, mai ales, la actul 
sexual. Celebrând bucuriile dragostei, daoismul găsea cel mai bun antidot 
pentru spaimele morţii. Manualele despre „arta din camera de culcare“, pline 
de candoare clasică și naivitate sugestivă, rămân o excelentă lectură: 


Împăratul galben o întreabă pe Fata diafană: „Dacă aș vrea să stau multă vreme fără 
raporturi sexuale, ce s-ar întâmpla?“ „Ar fi foarte rău! spune Fata diafană. Cerul si 
pământul au mișcări alternative, yin si yang se descarcă si acționează unul asupra 
altuia. Bărbatul trebuie să le urmeze, conformându-se naturii. Dacă refuzi să te 
împreunezi, spiritele tale vitale vor stagna, yin si yang vor fi blocate. În cazul ăsta, 
cum să te mai dregi? Dacă tija ta de jad [penisul] nu se mișcă, sexul moare... De 
aceea trebuie să te servesti de ea și să o pui la treabă cu regularitate.“ 


Idealul urmărit era cel al sexualităţii „pure“, contrară celei care duce la 
procreare. Prin practici variate, fizice și spirituale, adepții căutau să sublimeze 
energia sexuală (,esenta“ trupului) pentru a da naștere unei fiinţe nemuritoare. 
Este vorba oarecum de o autofecundare pornind de la energiile sexuale, yin si 
yang, prezente în trupul fiecărei ființe umane. Dar această autofecundare 
implica întotdeauna toate celelalte forme de sexualitate, dragostea exterioară 
şi cea interioară mergând împreună. Nu trebuia să meditezi de unul singur. 

Foarte curând, sublimarea materială și ideală a energiilor generatoare ale 
trupului a împrumutat vocabularul alchimiei, după cum relatează unul din- 
tre textele cele mai vechi (secolul I d.Hr.?), Cartea despre Centrul lui Lao Zi 
(Lao Zi Zhong jing): 

Daoistii rafinează mercurul, reduc cinabrul și pietrele preţioase și alte substanțe 
minerale pentru a fabrica elixirul divin. Le este de ajuns să soarbă o linguriţă din el 
ca să zboare la cer. Căci trupul absoarbe tot timpul sufluri și astfel omul ajunge să 
trăiască până la adânci bätrâneti. [Cei care aspiră să fie] Nemuritori divini meditează 
asupra zeilor [trupului] și absorb [în acest fel] elixirul, transformându-se astfel în 
oameni perfecţi [zhen ren, homunculus al alchimistilor noștri]. 


În tot decursul Evului Mediu, dragostea fizică a rămas una din căile prin- 
cipale ale sfințirii. Dar încă din secolul al IX-lea teoriile evoluează. Revenind 
la modelul alchimiei — o alchimie care progresase mult și care le permisese 
între timp daoistilor să inventeze praful de pușcă —, trupul era acum văzut ca 
un mare laborator. Viziunea bucolică a peisajului interior a fost înlocuită 
de o concepție matematică și fizică. În același timp, în această „alchimie inte- 
rioarä (nei dan), căutarea imortalitätii devenea un exerciţiu solitar și, uneori, 
homosexual. 

Această evoluţie traducea de asemenea, bineînţeles, o transformare a 
societăţii și a moravurilor. Practica individuală s-a despărţit de religia comunitară, 
de cultul sfinţilor sărbătorilor sale, precum și de serviciul liturgic. Foarte tehnică, 
ea a devenit apanajul cärturarilor, fapt care explica de ce confucianistii — chiar 
si marele filozof Zhu Xi (1130-1200) — se consacrau alchimiei interioare. 

Ea își păstrează și astăzi prioritatea în practica individuală a daoismului, 
fiind propagatä de școala Adevărului Complet (Q uan Zhen), singura dintre 
cele două mari componente ale clerului modern care a fost reabilitată de re- 
gimul actual. 

Voga sa actuală este de asemenea tributară exerciţiilor daoiste de tehnică 
respiratorie (gi gong) în general. Mai multe incidente istorice din ultimii ani 
explică acest fenomen. Unul este dezvoltarea medicinei chineze, mai ales a 
acupuncturii. Delăsată la începutul secolului, chiar în China, dar remarcată de 
medicii occidentali (mai ales de medicii francezi aflați în Indochina), acupunctura 
a fost astfel reintrodusă datorită unei puternice cereri din partea sträinätätii, 
începând de prin anii '60. Această cerere permitea îndepărtarea etichetei de 
„retrogradă“ și „feudală“ și a stimulat cercetările în vederea dovedirii funda- 
mentelor „științifice“ ale acupuncturii. Cum aceasta se bazează pe o teorie a 
energiilor vitale (g) ale corpului de sorginte pur daoistă, odată stabilită existența 
ştiinţifică a gi-ului, întreg edificiul cosmologic daoist își găsea reabilitarea. 

Un deceniu mai târziu, gerontocratia aparatului partidului, cu Mao Zedong 
în frunte, era pregătită să caute în tradițiile medicinei chineze și ale daoismului 
secretele unei sänätäti din ce în ce mai subrede. Astfel au intrat în scenă vracii 
tămăduitori prin „lucrarea suflului“ (gi gong). Deţinători ai unor însușiri do- 
bândite prin practicile milenare ale „procedeelor de hrănire a principiului 
vital“, aceștia lucrau pentru o minoritate de aleși. Alții, mai putin legaţi de 
instituţiile revoluţionare, au pătruns si ei, fără să mai aștepte, prin bresa făcută. 

Poporul, însetat de miraculos din cauza unui trai zilnic mai mult decât 
monoton și greu de suportat, a început să recurgă, după 1980, la serviciile 
unor maeștri de qi gong plini de har. Aceştia, înveșmântaţi în hainele de 
ceremonie tradiţionale și adaptând discursul daoist la limba de lemn a parti- 
dului, tin predici mulțimilor de oameni ce umplustadioane întregi. Discursurile 
lor interminabile urmează pretutindeni același model: dezvoltarea științei 
moderne a permis validarea înțelepciunii chineze dintotdeauna; gi este o rea- 
litate ştiinţifică. Apoi maestrul îi învaţă pe cei prezenți tehnica: mai întâi te 
destinzi, apoi te concentrezi asupra diferitelor părți ale trupului, simți cum 
circulă energia vitală... Este momentul în care întreaga asistență intră în transă. 
Mii de oameni dansează, plâng sau urlă, cuprinși de extaz. Sunt aduși bolnavi 
si infirmi care sunt vindecati pe dată. Într-o atmosferă de revivalist meeting ame- 
rican, mulțimea regăsește gestica și limbajul oracular al șamanismului chinez 
refulare de atâta amar de vreme. 

Voga gi gong-ului permite astăzi daoismului individual să recapete o vigoare 
nouă. Aceasta se traduce nu numai prin vocatii harismatice care, dacă le-am 
număra, ar fi cu milioanele, ci, în mod mult mai vizibil, printr-un val continuu, 
de câţiva ani, de publicaţii dedicate practicilor daoiste, alchimiei interioare, 
precum si metodelor străvechi (este în curs de apariţie o Enciclopedie a artelor 


din camera de culcare). 


Templele 


Voga practicii individuale, mai ales prin diversele forme de gi gong, nu are 
o bază instituţională. Înainte de 1949, această funcţie era îndeplinită de tem- 
plele populare. Centre culturale și liturgice ale comunităţilor locale, templele 
dădeau în același timp învățături, fie prin oficiile maeștrilor, fie prin difuzarea 
gratuită de lucrări, de „cărţi bune“ (shan shu) publicate grație subscriptiilor. 
Aceste cărți conțineau vieţile sfinților, povestiri edificatoare, texte pentru 
recitat, îndrumări pentru alchimia interioară. 

Templele locale tin înainte de toate de cultul unuia sau mai multor sfinți. 
Acest cult a existat dintotdeauna, dar a luat un avânt deosebit de important 
odată cu începutul epocii moderne. În secolele al X-lea și al XI-lea, dezvoltarea 
tiparului, inventarea prafului de pușcă, a busolei, descoperirea inoculării 
antivariolice, construirea de noi căi de comunicaţie și introducerea unei forme 
de economie de piaţă anunță o reînnoire culturală și socială. Situaţia dominantă 
din China de Nord ia atunci sfârșit. Budismul, viu persecutat în cursul seco- 
lului al IX-lea, pierde din influență. Orașele comerciale din sud sunt în schimb 
în plin avânt. Ghildele și corporatiile lor — vechi parohii numite she hui, adu- 
nări ale zeului Pământului — sunt în principal organisme religioase grupate în 
jurul cultului popular, fiind tolerate de puterea imperială cu acest titlu. 

Începând de acum, societatea capătă o mai mare importanță în raport cu 
statul. Daoismul, susținut de diferitele forme de cult, încearcă să realizeze o 
uniune universală, recunoscându-i ca sfinți ai săi nu numai pe toți zeii locali, 
ci și pe toți bodhisattva panteonului budist si pe înteleptii confucianiști. Marele 
serviciu liturgic al ofrandelor solemne (7:20) rezervă de aici înainte locuri speciale 
în altar tuturor sfinților celor trei religii: daoismul, confucianismul, budismul. 
O legendă veche, din nou la modă acum, face din Confucius discipolul lui Lao 
Zi si din Buddha o reîncarnare a acestuia din urmă. Unirea celor trei doctrine 
(san jiao gui yi) este ridicată la rangul de principiu. Numeroase lucrări filozofice 
şi mistice elaborează sinteza până în cele mai mici amănunte. Nu este vorba de 
un sincretism, ci de o tentativă de integrare, pornind de la ideea că orice adevăr 
intelectual nu este decât partial, că ceea ce e adevărat este valabil oriunde si 
trebuie deci să se regăsească în toate sistemele. Bineînţeles, confucianismul și 
budismul nu văd lucrurile la fel. Budismul este prea slăbit pentru a opune o 
rezistență serioasă. În schimb, confucianismul cunoaște o reînnoire foarte pu- 
ternică începând din secolul al XI-lea și combate cu vigoare tendinţele univer- 
saliste ale daoismului, însușindu-și însă numeroase elemente din practica, mai 
ales individuală, a acestuia (alchimia interioară). Este adevărat — ca și cum 
dialectica religioasă decurge în orice împrejurări în mod analog — că în China 
de azi confucianismul are multe puncte comune cu protestantismele noastre. 
Pentru multă vreme, el va trebui să se mulțumească să nu domine decât scena 
oficială și să lase spaţiul popular daoismului și doctrinei celor Trei Religii. 

În popor, cultul pentru diverși sfinți si templele acestora încadrează viața 
oficială și culturală. Sanctuarele, mai mult decât palatele și clădirile administrative, 
sunt monumentele primordiale ale cetății. Orașul Beijing, care atinge cifra de 
cinci sute de mii de locuitori în secolul al XVIII-lea, are circa o mie de temple. 
Proporția este cam aceeași și în celelalte așezări despre care avem informaţii. 

Din aceste ansambluri prestigioase nu se mai păstrează astăzi nimic. Anul 
1851, care la noi marchează începutul restaurării catedralei Notre-Dame din 
Paris de către Viollet-le-Duc, prima operă de anvergură dintr-o lungă lucrare 
de reabilitare a patrimoniului nostru religios, este în China anul în care începe 
distrugerea sistematică a templelor. Răscoala za;ping-ilor — de inspiraţie pro- 
testantä — declanșează o profundă mișcare iconoclastă în întreaga Chină de 
Sud, mișcare ce nu este dezavuată și va fi reluată de guvernele moderne. De 
atunci distrugerile au continuat fără oprire. Revoluţia culturală de tristă amin- 
tire a desăvârșit pur și simplu un fenomen început de mai bine de un secol. 
Această furie distructivă nu are, după știrea mea, echivalent în istoria omenirii, 
cel putin în epoca modernă. 

Un număr mic de temple și structuri liturgice au supraviețuit mai ales în 
Taiwan și Hong Kong. De când comunicațiile între aceste teritorii și continent 

s-au restabilit, comunităţile de cult din Taiwan se duc în număr mare în ţara 
de origine a sfântului lor pentru a ajuta la reconstrucția sanctuarului-mamă. 
Protestele guvernelor ambelor părți nu lipsesc. Unele reconstructii sunt totuși 
exemplare. Toată partea de sud a provinciei Fujian s-a mobilizat astfel la în- 
ceputul anilor ’80 pentru a rezidi unul din cele cinci temple consacrate Împă- 
rătesei Cerului, sfânta mamă din Meizhou, pe insula situată în fața orașului 
Putian. Cum credincioșii au vrut să reconstruiască sanctuarul din piatră — și nu 
din lemn, ca în trecut —, „ca să nu mai poată arde“, muncitorii s-au dus după 
granit la două sute de kilometri de Putian și, după ce l-au fasonat, au transportat 
blocurile pe uscat și pe mare până pe insulă. Ultima parte a transportului, până 
în vârful stâncii, s-a făcut cu spinarea. Nu se știe câte persoane și-au dat puţinii 
lor bani si puterile pentru terminarea templului: fără îndoială, milioane. 

Ca și bisericile noastre, templul se recunoaște fără greutate în mijlocul ca- 
selor satului sau cartierului: mai mare, mai frumos, arhitectura sa nu se distinge 
totuși fundamental de locuințele obișnuite. 

Templul este reședința, palatul unui personaj divin, dar — în mod metafo- 
ric — oficial. El împrumută de la arhitectura civilă caracteristicile care corespund 
celor de rang privilegiat: acoperiș curbat terminat în coadă de rândunică, stâlpi 
şi porți de culoare roșie, statui de lei în faţa intrării etc. Nu este vorba totuși 
decât de aspectul exterior. 

Templele sunt făcute mai ales după imaginea lumii. Ele sunt orientate cu 
fațada spre sud. De fiecare parte a porţii se află reprezentările Dragonului 
Verde si ale Tigrului Alb, emblemele räsäritului și ale apusului. În interior, 
sub acoperiș, o cupolă susținută de console reprezintă bolta cerească. Baza 
templului este pătrată, după chipul pământului. Construirea templului este 
costisitoare: cu prețul unui singur sanctuar sătesc se pot ușor construi zece 
biserici protestante: este una din cheile problemei „modernizării“ Chinei. 

Templul, înălțat prin efortul tuturor, este o casă comună. Bătrânii se duc 
acolo în fiecare zi pentru a discuta despre chestiunile curente. Bunicile, în 
calitate de reprezentante ale familiilor lor pentru chestiunile privind credința 
si tradiţiile, vin să aducă tămâie și să pună ulei în lămpi. Asociaţiile de muzică, 
teatru, arte marțiale, lectură, binefacere, pelerinaj, scriere spiritistă, cercetări 
medicale, zmee de hârtie și altele își au aici sediul, precum si o firidă pentru 
sfântul lor patron. 

Obiectul esenţial al cultului, cel pentru care a fost construit în primul rând 
templul, este tämâiernita, nu imaginea sfântă sau statuia sau relicvele (practic 
necunoscute în daoism) ale sfântului hram. În fiecare an, comunitatea alege un 
„șef al tămâierniţei“; din această cauză, acesta stă în fruntea fidelilor, care se 
definesc ca „servitori ai tămâierniţei“. După cum s-a mai spus, ofranda tămâiei 
constituie elementul esențial al cultului. Odinioară se ardeau mirodenii înglobate 

în ceară (începând din secolul al XI-lea sau al XII-lea), bine-cunoscutele beti- 
şoare. T'ämâiei i se adaugă lumânările, florile (influenţă budistă), câteva prăjituri. 
La sărbătorirea sfinților, credincioşii aduc veşminte noi, din hârtie, care sunt arse 
în templu, și ofrande comestibile pe care le consumă după aceea în cursul unor 
petreceri pline de veselie. 

Trebuie de asemenea menţionată o altă ofrandă indispensabilă, bancnotele 
sacrificiale. Aceste bucăţi de hârtie, aurite sau argintate, vândute în teanc si pe 
care credincioșii le ard în vetre speciale în curtea templului, nu constituie în nici 
un caz o ofrandă adusă sfinților sau o încercare de corupere a instanţelor cerești 
(cum au pretins adesea misionarii noștri în propaganda lor împotriva „supersti- 
ţiilor chinezeşti“). Această ofrandă este un act de răscumpărare individuală. 
Pentru daoiști, fiinţa omenească perfectă nu are nevoie de ajutor, nici chiar divin. 
Problemele vin mai întâi de la lipsa de energie vitală. Capitalul-viaţă cu care 
oricine este înzestrat la naștere este risipit prin excese, datorate fără îndoială unor 
pasiuni necontrolate. Această monetizare „metaforică“ a trupului omenesc este 
extrem de veche. Prinosul unei monede simbolice are drept scop să îmbogăţească 
comoara avutiei noastre personale. Această acțiune poate fi de asemenea caritabilă: 
surplusul de bani arsi, mai ales din cei argintati, care este häräzit cu precădere 
„sufletelor dezmoștenite“, poate fi utilizat de către contabilii comorii destinului 
pentru a-i ajuta pe cei aflaţi la ananghie. 

Templele și comunităţile lor sunt afiliate prin instituția împărțirii tămâiei. 
Ea constă, de fiecare dată când se formează un nou grup, în luarea câtorva 
pumni de cenușă dintr-o tämäiernitä din templul-mamă, care se pun într-un 
vas nou ce va fi tămâiernița noii comunități. Această împărţire exprimă legătura 
de rudenie dintre cele două comunităţi, legătură materializată prin schimburi 
multiple. Membrii comunităţii se afiliază în același mod la sanctuarul lor local, 
punând pe altarul familiei o tämâiernitä umplută la început cu cenușă luată 
din sanctuarul comun. 

Instituţia împărțirii tămâiei ilustrează faptul că societatea chineză, înaintea 
convulsiilor recente, era o încrengătură formată din zeci de mii de comunități 
legate prin rețele de alianțe foarte dense. Această rețea permitea comunicaţii 
transversale, în timp ce administraţia imperială nu putea opera decât într-un 
univers puternic ierarhizat și centralizat. Guvernele moderne au căutat să distrugă 
rețelele liturgice ale daoismului, fără să fie în măsură să le substituie alte forme 
de comunicare. 


China dintotdeauna 


Acum o sută de ani, marele și foarte oficialul gânditor al Chinei contempo- 
rane Liang Qichao a scris: „Daoismul este rușinea Chinei.“ Liang studiase la 
Cambridge. Avea deci o minte bine instruită si se bucura de un mare prestigiu. 

Asertiunile sale, precum cea pe care tocmai am citat-o, găseau un larg ecou în 
rândul intelectualilor și erau deja predate în toate școlile. Ar fi multe de spus 
despre naționalismul care, în vremea fundamentalismului, se afundă în dis- 
trugerea tradiţiilor religioase cu același fanatism cu care alții se înverșunează să 
le reînvie. Dar, așa cum am mai spus, persecuțiile se explică în fond mult mai 
ușor decât faptul că daoismul continuă să fiinteze. Care îi este forța? De ce re- 
surse invizibile dispune? Pe ce baze se sprijină? 

Unele explicații vin cu ușurință în minte: reîntoarcerea la căutarea unei 
entități culturale și a rădăcinilor etnice după o perioadă de occidentalizare 
masivă, nevoia de evadare din universul totalitar, forța tradiţiilor, mai ales a 
celor transmise prin femei etc. Acești factori nu pun în lumină alte aspecte 
poate tot atât de importante. 

Ceea ce este evident, cred, este mai întâi slăbiciunea adversarilor daoismului. 
Atâta și atâta propagandă revărsată asupra mulțimilor, atâta îndoctrinare a 
copiilor, atâta persecuție (eliminarea maeștrilor Quanzhen a fost extrem de 
eficace), atâtea distrugeri au avut fără îndoială un efect invers decât cel scontat. 
Populaţia a înțeles repede: dacă regimurile erau atât de opuse daoismului, 
înseamnă că acesta trebuia să aibă neîndoielnic o înaltă valoare. În mintea 
oamenilor de rând, daoismul creștea sub lovituri. În secolul al XIX-lea, după 
atâtea războaie ale opiumului și după falimentul răsunător al vechiului regim, 
China și-ar fi putut duce tradiţiile la muzeu. Este ceea ce au împiedicat, fără 
voia lor, revoluționarii. Când misionarii noștri declarau, acum un secol, că 
religia chineză ajunsese doar un morman de superstiții infantile și că, în an- 
samblu, chinezii erau copti pentru altceva, nu greseau fără îndoială cu totul. 
Ceea ce nu au văzut ei însă este că atitudinea lor negativă a îndreptăţit apariţia 
unor mișcări care, în fond, nu erau decât răfuieli în niște conflicte înainte de 
toate atavice. 

Să ne întoarcem în istorie: ceea ce caracterizează istoria religioasă a Chinei 
este marea ei diversitate. La început, Tara de Mijloc este o confederație de re- 
gate, fiecare cu forme proprii de cult public, al căror patrimoniu este păzit cu 
sträsnicie. Tratatele asupra riturilor atribuite lui Confucius nu spun altceva: 
suveranii ducatului Lu (situat în actuala provincie Shandong) n-au dreptul 
să-și aproprieze sacrificiile regilor din dinastia Zhou; clanul Jin nu are în nici 
un caz dreptul să pună în scenă o coregrafie cu opt rânduri de dansatori; regatul 
Qin nu are nevoie de cântecele regatului Zheng, Întemeierea imperiului în anul 
246 î.Hr. nu a fost posibilă decât datorită abolirii complete a acestui cult al 
regatelor, apoi oficializärii, în profitul cultului imperial, a „misterelor“, altfel spus 
a daoismului, căci acesta era singurul care putea reuni toate clasele populației 
din toate regatele. Misterele sunt cele care îi dau primului împărat legitimitatea. 
Ea se sprijină în egală măsură pe „sistem“ (fz), adică pe legea birocratică, nimic 

altceva decât aplicarea la nivelul naţiunii a principiilor cosmologice ale pre- 
zicătorilor, bazată pe imaginea supraomului provenită din cultul nemuririi. 
Acestedificiu rezistă admirabil. El nu este însă la înălțimea cerințelor unei puteri 
autocratice. Legitimitatea este esențialmente religioasă (mandatul Cerului) și 
trebuie să se sprijine într-o mare măsură pe credința populară. Aceasta poate 
ușor să-și întoarcă fața de la „salvatorul“ imperial si să adere la alte cauze. Lucru 
şi mai important, asamblarea cultului imperial și a mandatului Cerului se 
sprijină pe idei directoare după care Unul este întotdeauna multiplu, Dao 
indefinibil, ordinea nu are nimic de neclintit în ea, ci rămânetributară haosului. 

Sistemul cosmologic al daoismului are particularitatea de a înlătura ab- 
solutul. Marile sale categorii clasificatoare precum pin si yang, cele Cinci Forte 
etc. permit înglobarea întregului univers, vizibilul și invizibilul, prietenul și 
neprietenul, zeii și oamenii. Nimic nu rămâne în afară. Același lucru este 
valabil și pentru doctrine: totul se schimbă, totul evoluează, dar într-un cadru 
universal, nu ferecat, ci total deschis. Din acest moment, orice tentativă statală 
sau politică ce caută să introducă demarcaţii, domenii despărțite între ele, 
este sortită eșecului. Toate se susțin întotdeauna împreună. Toate își au 
obligatoriu locul. Când un element se desprinde și crește, apogeul său îi 
anunță deja declinul inevitabil: „O dată yin, o dată yang, asta înseamnă Dao.“ 

În anul 110 î.Hr., împăratul Wu din dinastia Han instaurează confu- 
cianismul ca ideologie de stat, cu scopul de a întări o dată pentru totdeauna 
puterea centrală. Doctrina inteleptului devine o tradiţie. Examenele imperiale 
testează cunoștințele din cărțile clasice și adeziunea nedezmintitä la această 
tradiție a viitorilor slujbasi. Cu toate acestea, daoismul nu dispare. Dimpotrivă, 
el prosperă în țară si, ca urmare, autoritatea mandarinilor devine mai mult 
decât aleatorie. El rămâne izvorul, inspiratorul oricărei reînnoiri, baza oricărui 
sistem de gândire. Pentru a-și desăvârși puterea el face din împăratul Wu un 
sfânt daoist. Un roman popular din secolul al V-lea descrie drumul presărat 
cu oprelisti al monarhului către perfecțiune. Tradiţia confucianistă nu se 
detașează decât cu greutate și doar în anumite momente de marele curent 
profund al gândirii chineze care este daoismul. 

Alte doctrine — aproape toate cele de care dispune omenirea! — au fost 
încercate în China. În Evul Mediu, conducătorii au căutat alteritatea în 
budism. Acesta s-a sinizat totuși rapid. După cinci sute de ani rezultatul este 
chan-ul (zen-ul), adică o şcoală budistă profund daoistă. Atunci celelalte școli 
au dispărut. Islamul a fost si el îmblânzit. Înainte de 1949, la Beijing puteai 
vedea mollahi arzând tămâie și celebrând riturile pentru odihna sufletului 
alături de colegii lor daoisti. Iudaismul, pe de altă parte, s-a sinizat în asemenea 
măsură, că a sfârșit prin a dispărea. Nici un fundamentalism nu poate rezista 
armoniei universale... 

Astăzi, Mao Zedong, urmând exemplul împăratului Wu, este pe cale de 
a deveni o divinitate populară. Eficacitatea sa în protecția călătorilor fiind 
dovedită în mod irefutabil, icoana sa împodobește de aici încolo autobuzele 
şi taxiurile. Apar primele temple, miracolele nu se lasă așteptate. 

Geniul daoismului s-a exprimat poate cel mai bine în pictura peisagistică. 
Aceasta nu folosește tehnica perspectivei centrale, ci dispune elementele într-o 
structură aspectivă. Tablourile nu au cadru. Tehnica estetică stă în „a intra“ în 
tablou, în a te imagina străbătând drumurile, făcând popasuri în case și temple, 
urcând munții. În timpul mersului, spectatorul contemplă peisajul care îl 
înconjoară, râurile și lacurile, vastele panorame, cu atât mai sublime cu cât se 
află dincolo de limitele tabloului: pictura daoistă excelează în a ne face să vedem 
ceea ce nu este arătat. Peisajul îmbrățișează totul: nu există nici interior, nici 
exterior. La capătul drumului, toate căile (dao) duc spre regiuni invizibile, 
vârfuri învăluite în nori, ţinuturi dincolo de munți, acolo unde conştiinţa se 
topește în spații infinite. 

CONFUCIANISMUL 


de Léon Vandermeersch 


ESTE CONFUCIANISMUL O RELIGIE? 


Dicţionarul Littré dă confucianismului următoarea definiţie: „Doctrina lui 
Confucius, filozof chinez din secolul al VI-lea î.Hr.; are caracter religios“. A 
porni de la o referință din dicţionarul Littré pentru a prezenta confucianismul 
poate să pară nepotrivit. Dar cuvântul „confucianism“ nu există de fapt în limba 
chineză. El a fost confecţionat în cursul secolului al XVII-lea de misionarii 
europeni după modelul denumirilor care desemnau religii pornind de la numele 
fondatorului: budism, zoroastrism, maniheism etc; fapt lipsit însă de pertinentä 
în cazul lui Confucius, care nu este propriu-zis un fondator de religie. 

Opera căreia Confucius și-a dedicat viața (541-479) a constat în salvarea 
a ceea ce era esențial în tradiţia chineză, deja mai mult decât milenară în 
epoca sa, tezaur amenințat cu dispariția, în condiţiile profundelor frământări 
politice si sociale iscate de apariția câtorva mari state independente pe ruinele 
anticei regalitäti feudale. În ciuda eșecului personal pe lângă potentatii vremii, 
care nu i-au prea acceptat sfaturile, Confucius a reușit totuși ceea ce voia să 
facă, favorizat fiind de un învățământ public marcat, dimpotrivă, de un imens 
succes, în cadrul căruia a consolidat ferm bazele culturii chineze tradiționale, 
sistematizându-i fundamentele scripturale. 

Această sistematizare a constat în selectionarea și clasificarea textelor celor 
mai semnificative ale diverselor documente din care erau compuse arhivele 
oficiale ale regalității și ale domeniilor nobililor vasali. Ea a deschis drumul 
compilatiilor, care, continuate în cadrul școlii confucianiste din perioada 
ultimelor secole ale epocii imperialiste, s-au concretizat, în timpul dinastiei 
Han (206 î.Hr.—220 d.Hr.), în culegeri canonice definitiv fixate, privitoare la 
divinatie, la marile decizii si dispoziţii exemplare date de autoritatea publică 
a vechii regalitäti, apoi la cântecele vechi consacrate prin oficierile ceremoniale 
şi protocolul de curte, la rituri și la administrația ritualizantă și, în sfârșit, la 
analele propriului său regat (Lu), reväzute de el. Ulterior, câteva alte culegeri, 
reevaluate ca importanță și autenticitate, s-au ridicat la rândul lor la statutul 

canonic: culegeri din vechile comentarii ale celor mai autorizate dintre cronici, 
culegeri de vechi lexicoane stabilite de primii glosatori, culegeri ale lecţiilor lui 
Confucius, precum și ale celui mai remarcabil dintre epigonii săi: Mencius 
(372-289). Pentru ca, până la urmă, odată cu venirea dinastiei Song (sfârșitul 
secolului al X-lea), ansamblul canoanelor care constituie baza scripturală a ceea 
ce misionarii numesc confucianism să se oprească la cifra treisprezece. 

Acest corpus nu are nici un fundament religios. Cu toate că în tradiția chi- 
neză este cinstit si respectat în litera sa aproape la fel cum sunt Tora, Evanghelia 
şi Coranul, în fiecare din marile religii ale Cărţii, acest corpus nu a fost niciodată 
considerat ca produs al unei revelații divine, precum, în daoism, cazul anumitor 
scrieri socotite a fi fost revelate pe cale mediumnică. Revelația care i se atribuie 
nu este divină, ci umană: ea este rodul înțelepciunii remarcabile a regilor sfinți 
din Antichitate, înarmaţi cu tehnicile cvasistiintifice ale divinatiei, ele însele 
puse la punct prin știința acestor regi sfinți, si care s-au dezvoltat pornind de la 
observarea și analiza mecanismelor de funcţionare a Universului. Iar dacă găsim 
aici codificarea si explicarea practicilor religioase curente ale vechii Chine, ele 
sunt făcute numai din perspectiva consolidării prin aceste practici a ordinii 
politico-sociale, singurul obiect, în definitiv, al textelor canonice. 

Aceste texte se ocupă de cu totul altceva decât de religie: în fond ele se 
ocupă de întreaga cultură chineză ca formă particulară a unei anumite abordări 
a armoniei societății și a perfectei sale integrări în întregul Univers, plecând de 
la o concepție despre om și lume, despre edificarea valorilor și moralei, despre 
organizarea instituţiilor si economiei pe care China și-a întemeiat tradiția. De 
aceea, pentru ceea ce occidentalii numesc „confucianism“, chinezii folosesc o 
expresie cu o conotaţie mult mai cuprinzătoare, și anume „cultura literatilor“ 
(ru xue), expresie în care termenul „literat“ (ru) desemnează în chineză partea 
foarte larg majoritară a elitei intelectuale, care, instruită într-un mod foarte 
savant în tradiția canonică, n-a încetat de-a lungul întregii istorii a Chinei să 
dezvolte mereu această tradiţie, atât în literatură, cât și în filozofie, morală si 
politică, atât în domeniul spiritualității și al perfecţionării de sine, cât și în 
practica socială. 

Confucianismul devine preponderent începând cu dinastia Han, mai precis 
odată cu decizia celui de-al cincilea împărat al acestei dinastii, Han Wudi 
(140-87), de a înălța tradiţia canonică la rangul de doctrină de stat. Înainte 
de aceasta, confucianismul își împărțise sfera de influență cu alte curente ale 
gândirii, dintre care cele mai importante — moismul, daoismul și legismul — 
reușiseră ca, în anumite momente, între epoca lui Confucius și începutul dinastiei 
Han, să dețină supremaţia. Dacă toate aceste curente anticonfucianiste erau 
de natură filozofică, după dinastia Han, în schimb, cele care fac uneori ca in- 
fluenta confucianismului să scadă sunt curentele religioase: este vorba de religia 

daoistă (foarte demarcată de vechiul daoism, pur filozofic), care apare în timpul 
dinastiei Han târzii (25—220), si de religia budistă, introdusă în China tot în 
aceeași perioadă, dar care nu prinde cu adevărat rădăcini decât în epoca celor 
Şase Dinastii (281-581). Pus în fața acestor religii, confucianismul a putut 
deveni el însuși o religie, favorizat îndeosebi de tendințele sincretice care incitau 
la respectarea simultană a regulilor celor trei religii — confucianism, daoism si 
budism —, mai ales începând cu dinastia Ming (1368-1644). Oricum, în felul 
în care se raportează la budism sau la daoism, cărturarii confucianisti nu sunt 
inspirați de credințe religioase nici atunci când li se opun, nici când le vin în 
întâmpinare. Argumentele lor, pro sau contra, sunt în general de natură socială 
si morală. Atunci când budistii sau daoistii sunt criticati, cel mai adesea aceasta 
se întâmplă pentru că ei abuzează de scutirea de impozite și de corvezi, de care 
beneficiau călugării si preoții, si pentru că încalcă cea dintâi îndatorire a pietätii 
filiale — aceea de a dărui un urmaș părinţilor —, prin refuzul de a se căsători. 
Atunci când cărturarii le arată stimă, este pentru a dovedi că ei onorează și alte 
virtuți apropiate de cele pe care le exaltă confucianismul: compasiunea budistă 
apropiată de omenia (ren) confucianistä, rigoarea perfecțiunii de sine din 
daoism, aceeași ca în confucianism. 

Nu poate fi totuși trecut cu vederea faptul că, în fond, confucianismul este 
profund atașat de practici care constituie în general manifestarea prin excelență 
a spiritului religios, și anume practicile de cult: în primul rând, cultul stră- 
moşilor, încă foarte viu si în zilele noastre în toate societățile cândva confu- 
cianizate; dar și cultul Cerului, rezervat odinioară împăratului și care s-a stins 
odată cu imperiul; și apoi, cultul pentru entităţi supranaturale de tot soiul: 
zeități locale, zei ai căminului, zei ai diverselor părți ale casei, spiritele de- 
functilor iluștri (îndeosebi al lui Confucius) etc. Dar chiar si aceste tipuri de 
cult sunt considerate din perspectiva socialului. Ceea ce le întemeiază nu este 
relația omului cu divinul, analizată teologic, ci efectul benefic pe care îl au 
asupra conduitei morale a omului, efect constatat pe plan social. 

Confucianismul nu opune așadar în nici un caz practici de cult care dovedesc 
adevărata credință altora considerate păgâne, ci opune formele corecte de cult, 
rânduite conform ordinii sociale, celor decäzute, care corup ordinea socială. 
Cultele budiste și daoiste pot să se integreze practicilor confucianiste fără să 
socheze pe nimeni, din moment ce nu sunt sectare; ceea ce face atunci să fie 
condamnate ca disolute, deoarece atentează la omogenitatea societăţii. Nimic 
nu demonstrează mai bine că tradiția canonică pe care se sprijină confucianismul 
este o tradiție fără teologie. Dar atunci ce are ea religios? Răspunsul nu poate 
fi dat decât prin analiza acestei singularitäti a confucianismului: vitalitatea unui 
cult cu totul desprins de orice înrădăcinare teologică. 


CONFUCIANISMUL 557 


RITUALIZAREA CONFUCIANISTÀ 
A PRACTICILOR RELIGIOASE 


În Analectele lui Confucius se află consemnat următorul dialog; 


Jilu [sau Zi Lu, unul dintre discipolii favoriţi ai Maestrului] pune o întrebare 
asupra modului în care trebuie slujire spiritele. 

— Când nu ești capabil să-i slujesti pe oameni, răspunse Maestrul, cum ai 
putea să slujesti spiritele? 

— Pot să vă pun o întrebare despre moarte? continuă Jilu. 

— Când nu ştii ce e viaţa, i-o întoarse Maestrul, cum ai putea ști ce este 
moartea? (cap. 11) 


Totuși, aceeași culegere canonică ne relatează cum Confucius „îndeplinea 
sacrificiile ca si cum spiritele erau de faţă si spunea: «Dacă n-aș lua parte la sa- 
crificii [cu toată fiinţa mea], ar fi ca si cum n-ar mai fi sacrificii»“ (cap. 3). 

După cum se vede clar din primul pasaj, confucianismul elimină complet 
din cult orice luare în consideraţie a supranaturalului, a transcendentului; fără 
ca totuși — al doilea pasaj marchează foarte clar acest lucru — practica cultului 
să slăbească câtuși de putin. Kang Youwei (1858-1927), care a militat pentru 
restaurarea vechii religii confucianiste în perioada republicană, spunea că, spre 
deosebire de celelalte religii care arată căi ce se situează în plan divin, confu- 
cianismul indică o cale care nu se situează decât în plan uman. Este rocmai ceea 
ce, de fapt, îl învață Confucius pe Zi Lu, când îi răspunde că trebuie să se preo- 
cupe de cult înțelegându-l nu ca pe o slujire a spiritelor, ci ca pe o slujire a 
oamenilor. Altfel spus, confucianismul dezrădăcinează cultul din teologie 
pentru a-l înrădăcina în ceea ce se poate numi o antropologie. 

Nu este vorba de o slăbire a cultului și nici de o desubstantializare a sa — al 
doilea pasaj insistă asupra importanței pentru practicant de a-și îndeplini 
îndatoririle de cult cu toată pietatea —, ci de o reînrădăcinare profundă a prac- 
ticilor de cult în plan uman. Prin aceasta, confucianismul se distinge radical 
de ceea ce reprezintă în tradiţia occidentală curentele agnostice. Departe de a 
respinge religia, el îi adoptă, dimpotrivă, integral practica, dar deturnându-i 
finalitatea de la ordinea teologică la ordinea antropologică; spinoasa problemă 
a irationalitätii credințelor nu se mai pune, din moment ce importantă este nu- 
mai pregătirea psihologică, de parcă spiritele ar fi de față. 

Confucianismul operează această deturnare reducând religia la riturile sale. 
Riturile se află în centrul confucianismului. Cu o fineţe a analizei fără egal, el 
le-a elaborat teoria și le-a dezvoltat mecanismele pentru a le transforma în instru- 
mentul prin excelență al ordinii sociale. Orice religie comportă rituri. În toate 
culturile ele depășesc limitele comportamentelor religioase, pentru a pătrunde 
mai mult sau mai puţin în comportamentele pur sociale: ritualismul social nu 

este propriu doar confucianismului. Ceea ce îi este propriu acestuia este 
subtilitatea cu care a golit natura riturilor, recunoscute astfel ca acte pur formale, 
vide de orice alt conţinut în afară de cel simbolic, precum și măiestria cu care 
le-a conceptualizat caracteristicile. Cu un remarcabil simț sistemic, el a extras 
din rituri mecanisme de reglare a raporturilor sociale care n-au încetat să 
îndeplinească, în societăţile sinizate, o funcţie rezervată în alte părți mecanis- 
melor juridice. Originalitatea ritualismului chinez nu constă în rafinamentul 
detaliului ritual pe care alte culturi îl împing poate chiar mai departe, ci în 
extrapolarea savantă a ritualitätii religioase la controlul tuturor conduitelor 
sociale, prin proceduri de formalizare calculare cu grijă. 

Teoria confucianistă a riturilor se articulează pe trei principii. 

Primul este acela că riturile, acte pur formale, constituie forme vide în care 
este de ajuns să fie turnate, ca să zicem așa, conduitele reale, pentru ca acestea 
să se îndrepte ipso facto în ditecţia cea bună. Este ceea ce autorii chinezi ilustrează 
printr-un joc de cuvinte preluat din Y; jing (Clasica divinatiei), care apropie 
metaforic riturile (/ de încălțăminte (2): riturile sunt incältärile conduitei 
morale, cele care îndrumă pașii spre bine în mod neabătut. Astfel, prin punerea 
la punct a riturilor instituționale (în limba chineză li se spune „rituri canonice“), 
ritualismul elaborează formele rituale ale diverselor ceremonii concepute pentru 
a reprezenta paradigmele simbolice ale comportamentelor pe care trebuie să le 
respecte, în toate marile împrejurări ale vieţii, fiecare membru al corpului social 
în raport cu ceilalți, conform poziţiei, funcţiilor și răspunderilor fiecăruia. Cere- 
moniile sunt destul de frecvente și destul de variate pentru a-i face pe participanți 
să-și însușească obiceiurile bunei-cuviinte (formele rituale obișnuite derivate 
din riturile canonice), care vor conditiona orice acţiune a vieţii curente în sensul 
bunei conduite: 


Pentru conducerea corectă a țării, riturile sunt ceea ce balanța este pentru cântar, ceea 
ce firul este pentru plumbul care atârnă de el, ceea ce compasul și echerul sunt pentru 
curbe și pentru unghiuri. Căci, într-adevăr, dacă vei cântări pe bază de greutăți, nu 
te poți înșela asupra greutății; dacă trasezi un plan cu firul cu plumb, nu te înșeli 
asupra înclinațiilor; dacă faci o schiță cu compasul și echerul, nu te poți înșela asupra 
curbelor și unghiurilor. Tot astfel și Prinţul care-și îndreaptă întreaga atenţie asupra 
riturilor nu poate fi înșelat prin fraudă și viciu. (Clasica riturilor, Li ji, cap. 27) 


Totuși, si acesta este cel de-al doilea principiu al teoriei, nu poate exista un 
rit valabil, un rit eficace, decât dacă îndeplinirea sa este sinceră. Formalismul 
ritual predispune la ipocrizie. De aceea confucianismul insistă cu atât mai 
vârtos asupra sinceritätii. El distinge atent formalismul exterior, numit yi, de 
ritul însuși, Æ. Acesta nu formează conduita (în sensul în care o matrice dă 
forma) decât atunci când sinceritatea executorului îi dă formei exterioare de- 
plina sa pregnantä. La aceasta se referă formula care caracterizează riturile ca 

„acționând din afară către înăuntru“. Resortul psihologic al acestei functionäri 
a riturilor, din exterior spre interior, este simţul „feţei“, recunoscut de multă 
vreme de către autorii chinezi ca o condiţie a funcţionării ritualismului şi care 
rămâne, si astăzi, caracteristică pentru societățile ritualizate din Extremul 
Orient. Acest sentiment care interiorizează abaterile de la rit, identificându-le 
cu rușinea, deschide calea împlinirii lor sincere. 

Cât despre cel de-al treilea principiu, acesta este că riturile au cu adevărat 
o acțiune sanctificantă: ele transformă subiectul moral predispunându-l să 
acţioneze spontan în sensul binelui. Aceasta face ca riturile să fie superioare 
legii, căci, spun autorii, riturile acționează prin anticipație asupra conduitei 
pentru a preveni abaterile, pe când legile nu pot decât să sanctioneze abaterile 
odată comise. Capitolul 2 din Analectele lui Confucius redă aceste cuvinte 
ale Maestrului: 


Când poporul este îndreptat spre Cale prin mijloacele forței publice și îndrumându-i-se 
prin lege faptele, el găsește mijloace să se sustragă fără să fie reținut de nici un pic de 
rușine; când este îndrumat spre Cale prin [exemplul dat de] Virtute, rânduindu-i-se 
actele prin rituri, el este reținut de rușine și se conformează principiilor. 


Ce devin riturile religioase în această teorie? Ele păstrează un rol eminent 
ca sursă de întinerire morală a ritualitätii, sursă de care ritualismul nu se 
poate rupe fără să piardă orice posibilitate de a se realimenta din conștiința 
vie a spiritului riturilor. 

Capitolul 26 din Clasica Riturilor (Li ji) începe cu aceste cuvinte: 


Dacă e să vorbim în general, Calea de cârmuire a oamenilor nu are nimic mai 
indispensabil decât riturile. Or, există cinci tipuri de rituri canonice: cel mai impor- 
tant este cel al riturilor de cult. Într-adevăr, cultul nu este ceva care să se impună 
pornind de la o prescripţie exterioară: este un gest care tâsneste din adâncul inimii. 
Durerea inimii [de a-i fi pierdut pe cei apropiaţi] îl face pe om să-i cinstească [pe 
aceștia] prin rituri. Sensul adânc al cultului numai înțeleptul îl poate pătrunde. 


Cele cinci tipuri de rituri canonice de care este vorba în acest pasaj sunt 
„riturile faste“, care cuprind toate serviciile liturgice sacrificiale; „riturile ne- 
faste“, care cuprind ritualurile funerare; „riturile de ospitalitate“, care cuprind 
întregul protocol al audienţelor si diferitelor vizite; „riturile militare“, care 
cuprind formele a tot ceea ce se întreprinde cu arma în mână (războaie, vână- 
toare, fapte eroice); „riturile vesele“, care cuprind toate ceremoniile privitoare 
la evenimentele familiale și sociale. Numai riturile din primele două categorii 
sunt de natură religioasă. Şi, între acestea, cele care pentru confucianism repre- 
zintă sursa vitală a ritualismului sunt riturile din prima categorie, acelea ale 
cultului strămoșilor, aflate în centrul religiei chineze. 

Să fie adevărat că acest cult al strămoșilor a apărut ca o consolare a durerii 
fiilor care și-au pierdut părintele? Nici unul din istoricii religiilor n-ar admite 
așa ceva, nici pentru China, nici pentru alte medii culturale. Este însă foarte 
semnificativă teza alunecării religiei confucianiste de la calea teologică la cea 
pur antropologică. Prin această deplasare, nu numai că dispărea orice opoziţie 
dintre riturile religioase si cele sociale, dar acestea din urmă se puteau înscrie 
în prelungirea celor dintâi, unde să-și găsească o autenticitate morală care, 
dimpotrivă, lipseşte cu desăvârșire acolo unde riturile laice se fabrică din spirit 
antireligios, marcate fiind întotdeauna în acest caz de o facticitate care le face 
mai mult sau mai puţin derizorii. 


COSMOLOGIZAREA SUPRANATURALULUI 
PRIN ȘTIINȚA DIVINATORIE 


Nu Confucius este cel care a deturnat riturile de la finalitatea lor religioasă 
originară. Mutatia ritualistă a religiei chineze a avut loc cu mult înaintea lui 
Confucius și el nu a făcut decât să ia act de ea, pentru a desprinde, în mod 
genial, toate consecinţele logice, pe care le-a transformat în doctrină. lată cum 
este evocată această mutație în capitolul 33 din Clasica Riturilor. 


Cei din dinastia Yin au prețuit spiritele. Au condus poporul cu ajutorul cultului 
spiritelor, punând în prim-plan cinstirea morţilor si pe ultimul plan riturile. [...] 
Cei din Zhou au prețuit riturile, străduindu-se să le îndeplinească cât mai bine. Cât 
despre cultul celor morți si al cinstirii spiritelor, ei făceau acest lucru, însă păstrând 
distanţa. (cap. 33) 


Doar atunci când cei din Zhou, etnie supusă până atunci celor din Yin 
(sau Shang, fondatorii celei de-a doua dinastii chineze, care a înlocuit dinastia 
Xia în secolul al XVIII-lea î.Hr.) si foarte impregnată de cultura acestora, do- 
bândesc puterea la sfârșitul celui de-al doilea mileniu î.Hr. pentru a fonda cea 
de-a treia dinastie (care va dura până în 256 î.Hr.) — până în ajunul întemeierii 
imperiului de către Qin Shihuang, în 221 î.Hr. — doar atunci se afirmă ri- 
tualismul, odată cu reorganizarea în întregime a ansamblului serviciului li- 
turgic. De aceea tradiția chineză situează apariția instituţiei riturilor canonice 
în perioada regenței ducelui Zhou, aflat la conducerea casei regale cât timp a 
fost minor regele Cheng, fiul fondatorului noii dinastii, cu cinci secole înainte 
de Confucius. 

Cum se poate explica o asemenea evoluție, fără echivalent în istoria religiilor? 

Reţine atenția o particularitate a dispozitivului de execuţie a manifestărilor 
de cult în tradiția chineză, încă din epoca Yin: absenţa preoților. Desigur, nu 
lipseau specialiștii care să îndrume o parte sau alta a ceremoniilor religioase: 

mai întâi prezicätori (si o să vedem îndată importanţa rolului lor), dar si 
exorcisti, invocatori ai spiritelor, cei care se ocupau de morminte și multi alții. 
Totuși nu exista preot în sensul propriu al cuvântului, alfel spus nu exista 
corp sacerdotal. Într-o tradiţie în care, încă din timpul dinastiei Yin, cultul 
strămoșilor deținea locul principal, funcţia religioasă esenţială, funcţia sa- 
cerdotală — aceea de executor al sacrificiului — a fost întotdeauna îndeplinită 
de șeful familiei, chiar si în cazul cultului altor entităţi supranaturale decât 
strămoșii defuncti, aceştia fiind asociaţi destinatarilor ofrandelor în calitate de 
mediatori. Speculatiei teologice îi lipsea magisteriul sacerdotal, care ar fi 
putut-o dezvolta. Singurul interlocutor adevărat al spiritelor, cel care li se 
adresa prin intermediul sacrificiului, în loc să fie un preot, special iniţiat în 
misterele divine și dedicat elaborării din ce în ce mai savante a conţinutului 
acestora, era un ins adus în acest rol de poziţia sa de șef al familiei. O poziţie 
desigur de mare importanţă socială — rezervată chiar regelui, părintele întregii 
etnii, în timpul dinastiei Yin —, dar fără cea mai mică implicatie în vreo 
activitate de elaborare doctrinară. 

De alfel, tocmai pentru că era lipsit de cunoștințele speciale în materie de 
religie, „maestrul sacrificiului“, după cum îl numeşte Tratatul formelor rituale 
(Yi li), avea nevoie de asistența atâtor ajutoare specializate. Aceştia, bineînţeles, 
n-au pierdut ocazia să se constituie într-un corp de iniţiaţi, dedicându-se stu- 
diului disciplinelor de cult din resortul lor. Dar fiecare corp de specialiști nu se 
ocupa de formele de cult și de temeiul existenței acestora decât din unghiul 
unei singure specialități liturgice. Datorită acestei fragmentări, nu a putut lua 
naștere nici o reflecţie de ansamblu de natură teologică propriu-zisă. 

Dovada se vede în tratatele canonice, care sunt arhipline de consideraţii 
savante asupra riturilor și liturghiei, dar nu conţin nici cea mai mică dezvoltare 
privind caracteristicile divinului ca atare. Limba chineză clasică ignoră de altfel 
conceptul de teologie, care nu este reprezentat decât în limba modernă, 
printr-un termen împrumutat din Occident și sub forma unui neologism (shen 
xue), creat pe baza cuvântului shen, a cărui semnificaţie este din cele mai neclare 
teologic vorbind, pentru că trimite la „spirite“ de tot felul, unele divine, altele 
umane (ale morţilor). În fond, întreaga tradiţie confucianistă, de la începuturi 
până în zilele noastre, a rămas o tradiţie fără teologie, din lipsa deschiderii 
speculatiei religioase spre o perspectivă generală asupra divinului. 

Totuși, una dintre disciplinele liturgice capătă foarte devreme o importanță 
preponderentă: este vorba de riturile de divinatie. Încă din vremea dinastiei 
Yin, tehnicile divinatorii ating un grad nemaiîntâlnit de perfecţiune. În această 
perioadă, prezicätorii ghicesc viitorul „prin broasca ţestoasă“, după cum spun 
textele chinezești, adică folosind metodele unei scapulomancii ameliorate prin 
înlocuirea omoplatilor de bovide cu carapacele de ţestoasă. Divinatia este 

aplicată atunci sistematic la tot ceea ce regalitatea Yin are de gând să întreprindă: 
expediţii militare, vânătoare, munci agricole, deplasări în regat ale suveranului 
şi alte tipuri de activităţi, dar mai ales ceremonii religioase, în special cele sa- 
crificiale. Se face apel la divinatie în mod constant, prezicătorii fiind solicitati de 
mai multe ori zilnic, după cum o dovedesc urmele descoperite de arheologi: 
peste o sută de mii de fragmente de oase și de carapace tratate după regulile sca- 
pulomanciei numai pentru secolele al II-lea și al III-lea în timpul dinastiei Yin. 

În aceste condiţii, cultul n-a putut să nu fie acaparat de autoritatea prezi- 
cătorilor, ceea ce a făcut ca în vechea Chină speculatia divinatorie să se sub- 
stituie speculații teologice. Iar prezicätorii nu puneau problema divinului, ci 
se pronuntau doar asupra semnelor care îi puteau ajuta să ghicească viitorul. 
Progresele scapulomanciei chineze reprezintă într-adevăr dezvoltarea unei 
cercetări care pune între paranteze conditionarea evenimentelor de către 
divinitatea atotputernică, pentru a studia structurile evenimentiale în ele însele, 
pentru a degaja din ele o semiologie a favorabilului şi nefavorabilului. 

Aceste structuri fuseseră identificate de divinatie în päienjenisul crăpăturilor 
de pe bucăţile de os arse în foc, care la origine par să fi fost resturi incomplet 
arse ale osemintelor victimelor sacrificate pentru împăcarea spiritelor într-o 
anumită împrejurare previzibilă. Perfecţionarea scapulomanciei a pornit de la 
înlocuirea, ca piese divinatorii, a fragmentelor de oase pe jumătate calcinate 
rămase în urma holocausturilor cu oase plate, apoi cu carapace de ţestoasă, 
special pregătite pentru divinatie si supuse unor arderi făcute după metode tot 
mai rafinate. Progresul tehnicilor scapulomanciei a dus în timpul dinastiei Yin 
la o producţie de crăpături divinatorii remarcabil standardizate, adevărate 
diagrame care se pretau la analize cvasistiintifice. 

Din acest moment, bazându-se pe astfel de analize, speculatia divinatorie 
a început să construiască explicații raţionale pentru conjuncturile evenimentiale 
şi să deducă, încetul cu încetul, sistemul de forme rituale ale ceremoniilor. În 
acest fel, pe la jumătatea epocii Yin, sacrificiile cultului regulat al strămoșilor 
regali încetează a mai fi obiectul divinatiei, pentru că ele sunt de acum înainte 
organizate în cadrul unui ciclu liturgic complet a cărui durată începe exact în 
anul lunar de trei sute șaizeci de zile si comportă ajustări în caz de an embolismic. 

Scapulomancia pe carapace de țestoasă așa cum era practicată la sfârșitul 
dinastiei Yin s-a păstrat, deși cu o tot mai rară frecvență, până la sfârşitul 
regimului chinez vechi. Puyi, ultimul împărat al Chinei, vorbește în memoriile 
sale de o astfel de experiență, fără îndoială ultima, care datează din 915: în 
timp ce Yuan Shikai făcea eforturi să restaureze imperiul în propriul interes, 
preceptorul lui Puyi, Chen Baochen, obține confirmarea, prin ghicire pe 
carapace de broască țestoasă, că mersul evenimentelor nu-i va fi favorabil lui 
Yuan Shikai, ci lui Puyi însuși. 

Începând cu dinastia Zhou, scapulomancia este înlocuită de o altă formă 
de divinatie: achilleomancia. Este un procedeu de tragere la sorti, dintr-un 
buchet de cincizeci de tulpini de coada șoricelului (achillea millefolium) savant 
mânuite, a șase numere, la care se asociază, după cum sunt pare sau impare, 
simbolul yir sau simbolul yang, ceea ce dă la sfârșitul operației o hexagramă 
formată din suprapunerea a șase monograme yin sau yang. Hexagramele sunt 
cele care joacă aici rolul de diagrame scapulomantice, adică de figuri repre- 
zentative ale conjuncturilor evenimentiale. Există în total șaizeci si patru de 
variante, pentru că există cu totul șaizeci și patru de posibilități diferite de 
combinare ale monogramelor yin și/sau yang (pare şi/sau impare) șase câte șase. 

Analiza corespondentelor între cele șaizeci și patru de hexagrame si tipurile 
de conjuncturi evenimentiale pe care le reprezintă fac obiectul celei dintâi 
dintre culegerile canonice, cu siguranță cea mai importantă din toate prin voga 
pe care nu a încetat s-o aibă si prin numărul de comentarii pe care le-a suscitat 
până în zilele noastre: Canonul (sau Clasica) divina tiei, al cărui nume chinezesc, 
Yi jing, înseamnă, mai exact, Canonul mutatiülor, adicä un tratat canonic de 
semiologie a schimbärilor în germene färä o anumitä conjuncturä datä (a 
mutatiilor). Avem de-a face cu o speculatie care dezvoltä acelasi rationalism 
divinatoriu ca cel pe care îl ilustrase progresul scapulomanciei, întărit acum 
de resursele noi ale algoritmului simbolurilor hexagramatice si ale numerologiei 
cifrelor pare sau impare trase la sorți. 

Raționalismul divinatoriu a construit, în confucianism, o viziune a lumii 
substituitä aceleia pe care ar fi putut-o dezvolta o teologie, dar în cadrul căreia 
supranaturalul este convertit în suprasensibil (xing er shang, literal, „ceea ce 
este deasupra formelor“, ceea ce nu are formă sensibilă). Suprasensibilul nu 
este teologic, ci cosmologic. El este categoria structurilor primordiale ale dina- 
mismului Universului, care comandă mișcările si mutatiile ansamblului rea- 
litätilor lumii — ansamblu desemnat în chineză ca mulțimea celor zece mii de 
entități (wan wu) —, structuri care nu sunt accesibile experienței directe. Cu- 
noasterea acestor structuri primordiale este rodul descoperirilor divinatiei 
teoretizate progresiv prin raționalismul divinatoriu. 

La nivelul cel mai înalt al suprasensibilului, altfel spus la nivelul ratiunilor 
ultime prin care se explică mutatiile celor zece mii de entități, dinamismul 
Universului este structurat prin opoziţia si complementaritatea lui yżn si yang. 
Cuplul yin-yang se redesfäsoarä, la nivel subiacent, într-o structură cvinară 
compusă din ceea ce chinezii numesc cele Cinci Forte (sau cei cinci agenţi) 
(wu xing): apa, focul, lemnul, metalul, pământul, care pot permuta în această 
ordine, dar care acționează una asupra alteia într-o ordine diferită (apa 
acţionează asupra focului, focul asupra metalului, care acționează asupra lem- 
nului, care la rândul lui acționează asupra pământului, care acţionează și el 

asupra apei) si care se nasc una din alta într-o ordine diferită (lemnul naște 
focul, focul pământul, pământul metalul, metalul apa si apa lemnul). 

La nivelul sensibilului, pe care chinezii îl numesc xżng er xia (literal, „lucrul 
începând de la care există formă“, ceea ce este vizibil), jocul structurilor pri- 
mordiale se traduce prin corespondențe structurale de tot felul degajate grație 
teoriei care identifică astfel prin sensibil suprasensibilul. De exemplu, celor 
cinci forte le corespund cele cinci culori (verde pentru lemn, roșu pentru foc, 
galben pentru pământ, alb pentru metal, negru pentru apă), cele cinci gusturi 
(acru pentru lemn, amar pentru foc, dulce pentru pământ, astringent pentru 
metal, sărat pentru apă), cele cinci viscere (ficatul corespunde lemnului, inima 
focului, splina pământului, plămânii metalului și rinichii apei) etc. Teoria 
duce la distingerea a cinci puncte cardinale, centrul corespunzând pământului 
şi completându-le pe celelalte patru, și chiar a cinci anotimpuri, un anotimp 
central, format din ultimele douăzeci și opt de zile ale fiecărui trimestru, care 
reprezintă anotimpul pământului, pe care se articulează celelalte patru ano- 
timpuri, al lemnului (primăvara), al focului (vara), al metalului (toamna) și al 
apei (iarna), fiecare din cele cinci anotimpuri durând șaptezeci şi două de zile 
în anul lunar de trei sute șaizeci de zile. 

Numeroase probleme complicate au fost formulate si rezolvate în diverse 
moduri în cadrul căutării de congruente între structura binară a cuplului 
Jin-yang, structura ternară a trigramelor (care constituie partea superioară si 
partea inferioară a fiecărei hexagrame), structura cvinară a celor cinci forte, 
structura de modul 6 a hexagramelor, cele două structuri de modul 10 si de 
modul 12, care se compun împreună în sistemul sexagesimal chinez etc., cäu- 
tare ce viza să modeleze, pe baza combinațiilor tuturor acestor structuri, cicluri, 
serii și configurații bine ordonate, care să dea noimă dezordinii aparente, 
forfotei, agitatiei si transformărilor celor zece mii de entități. 

De aici provine ştiinţa chinezească, si îndeosebi ştiinţa calendarului, 
agronomia si medicina. Dar nu numai știința naturii fizice. Divinatia nu tre- 
buie oare să servească înainte de toate ca îndreptar al acţiunilor omului? Teoria 
lui yin si yang şi a celor Cinci Forte a dominat toate interpretările istoriei, în 
ciuda criticilor aduse de câteva foarte rare minți ascuţite. Marile articulaţii ale 
evoluţiei istorice — schimbările de dinastie — au fost într-adevăr explicate ca 
fiind legate de sfârșitul dominaţiei în lume a uneia din cele Cinci Forte, în- 
locuită de alta. S-a încercat să se facă o astfel de demonstraţie chiar şi în do- 
meniul comportamentelor politice si morale proprii fiecărei epoci. 

Căci suprasensibilul comandă la fel de bine comportamentele morale și 
modificările fizice. Nu pentru că ar exista resorturi pur fizice ale comportamentelor 
morale — nu ne aflăm deloc în prezenţa unui soi de psihologie materialistä —, 
ci pentru că structurile primordiale ale universului sunt în mod indisociabil si 


CONFUCIANISMUL 565 


fizice, si morale. Astfel, celor cinci agenţi le corespund cele cinci sentimente: 
lemnului afecțiunea, focului bucuria, pământului dorința, metalului mânia si 
apei tristețea, si chiar și cele cinci virtuţi: lemnului omenia, focului buna-cuviintä, 
pământului probitatea, metalului dreptatea și apei prudenta. De unde și faptul 
că, în orice ceremonial, formele rituale, despre care am văzut că sunt tiparele 
conduitei morale, sunt ajustate cu grijă, astfel încât să facă să corespundă culorile 
veșmintelor, gusturile bucatelor, tonalitätile melodiilor, orientările gesturilor 
cu valorile morale spre care sunt orientate riturile. Mai mult, la începutul fiecărei 
noi dinastii, aceste forme rituale, cel puţin pentru ceremonialele cele mai im- 
portante, trebuiau să fie reajustate, ceea ce în general nu se făcea fără vii polemici 
între literați. Se vede până la ce punct speculatia divinatorie, demarcându-se 
de mentalitatea teologică ce antropomorfizează forţele naturii pentru a le divi- 
niza, a cosmologizat, spre deosebire de aceasta, natura umană pentru a se 
dispensa de supranatural. 

După cum s-a văzut, cultul n-a dispărut totuși, ci dimpotrivă. Manifestările 
sale sunt clasificate cosmologic, și nu teologic, în ceremonii care privesc cerul 
si spiritele celeste, pământul și spiritele pământene, omul și spiritele umane. 

Marele sacrificiu imperial oficiat în cinstea cerului, pe o colină rotundă 
înălțată în acest scop la periferia sudică a capitalei, în zorii solstițiului de iarnă, 
domină cu solemnitatea sa grandioasă întreg serviciul liturgic clasic. Cât despre 
spiritele celeste cinstite de asemenea cu un cult, acestea erau: soarele, luna, 
stelele, planetele, duhurile vântului, tunetului, ploii. Pământului i se aducea 
marele sacrificiu, simetric cu cel închinat cerului, în ziua solstițiului de vară, 
pe un gorgan pătrat înălțat în partea de nord a capitalei. Printre spiritele terestre 
cinstite cu un cult se numărau diversii zei ai pământului, zeul grânelor, zeitățile 
zidurilor oraşelor, zeitățile casei (ale fântânii, ale căminului, ale stresinilor), 
duhurile munților, fluviilor si mărilor. 

În ceea ce priveşte omul, cultul principal este cultul strămoșilor, cel mai 
important dintre toate pentru ritualism, chiar dacă aceste ceremonii nu ating 
măreţia sacrificiului făcut cerului. Într-adevăr, cultul strămoşilor constituie 
armătura rituală a organizării sociale. În China preimperialä* pe această armă- 
tură se sprijinea feudalitatea. Numai șefii caselor senioriale erau abilitati să 
închine un cult, mai departe de străbunic, fondatorului stirpei lor. Ceilalţi 
membri ai aristocrației nu erau autorizaţi să închine un cult înaintașilor 
defuncti decât cel mult până la a patra generație, strămoșul fiind cu atât mai 
apropiat cu cât poziţia lor socială era mai joasă. Ceremoniile de cult erau să- 
vârșite în prezența tuturor urmașilor, dar sub autoritatea unică a mostenito- 
rului direct al strämosului prin primogenitură. În afara aristocrației, cultul 


* În perioada dinaintea dinastiei Qin (221-207) (n. tr.). 

strămoșilor era ilicit. Prin dispariţia feudalitätii, începând cu dinastia Han, 
cultul strămoşilor s-a putut răspândi în toate straturile populaţiei, dar cu re- 
strictii de formă pentru oamenii de rând, care vor fi liberalizare foarte încet si 
nu vor dispărea complet decât abia în secolul al XVII-lea. Societatea a evoluat, 
dar cultul strămoșilor a rămas instrumentul ierarhizării familiale, model al 
ierarhizării sociale. 

În prelungirea cultului strămoșilor, care este un cult privat, s-a dezvoltat, 
dar sub formă de cult public, așa cum sunt cultul cerului și al spiritelor celeste 
sau cultul pământului si al spiritelor terestre (exceptând cultul divinitätilor 
domestice, care este de asernenea privat), cultul marilor personalităţi ale istoriei 
nationale şi locale: mari împărați, mari oameni de stat, mari figuri ale con- 
fucianismului (începând cu Confucius însuși, al cărui cult public este instituit 
în timpul dinastiei Han, în secolul I d.Hr.), figuri mistice ale tradiţiei, 
magistrați și oameni de bine din diverse ținuturi imortalizati pentru binefacerile 
lor în memoria compatriotilor si administratilor lor, celebrități de tot felul... 

Asa cum cultul privat al strămoșilor sfințește ierarhia familială, tot astfel 
cultele publice consacră ierarhia administrativă. Ele sunt organizate pe baza 
unei ierarhii meticuloase a divinitätilor și a spiritelor cărora li se adresează, si 
al cărorrangeste fixat pentru fiecare printr-un brevet imperial (cu excepția celor 
mai mari divinități ale cerului și pământului, care au ele însele grad imperial), 
paralel cu ierarhia reprezentanţilor autorităţii de stat. Împăratul este singurul 
care poate închina sacrificii cerului și pământului si împăraţilor vechilor 
dinastii aleși pentru a fi cinstiți printr-un cult. Autorităţile administrative, la 
fiecare nivel, execută ceremoniile prescrise. Diverselor colectivități — locale, 
profesionale, asociative — le rămân cultele populare, cu condiţia să fi făcut 
obiectul unei autorizaţii exprese. 

Toate manifestările de cult, publice sau private, fie că este vorba de cultul 
strămoșilor, de cel al cerului si al pământului, de cel al marilor oameni sau de 
cel al spiritelor locale, sunt orânduite de către autorităţile publice — în acest 
caz ministerul riturilor — în forme savante a căror nerespectare este pedepsită 
cu asprime; acestea combină referintele simbolice cu ordinea cosmică, cu 
ordinea socială și cu ordinea morală, care, în confucianism, nu sunt decât una 
şi aceeași ordine întemeiată pe aceleași structuri primordiale ale funcționării 
generale a Universului. Legea cerului este lege morală și lege fizică totodată. 
Este ceea ce exprimă formula confucianistă: „Cerul și omul nu sunt decât unul“, 
analoagă, în cosmologizarea legii morale, cu formula teologiei creștine care 
face din toți oamenii copiii Domnului. De alfel, orice dereglare a societății 
îşi are corespondent într-o dereglare a naturii fizice. De aceea, când survin 
mari calamitäti naturale, împăratul cere prin edict criticile pe care oricine le 
poate exprima la adresa guvernului său, pentru a căuta remediu la ceea ce a 
putut contraveni ordinii lucrurilor. 

De notat că reinterpretarea cosmologico-ritualistă a cultului evită cu grijă 
orice reprezentare personalizată a entităților care fac obiectul manifestărilor 
de cult. Spre deosebire de ritualurile daoiste, ritualurile confucianiste nu repre- 
zintă niciodată divinitätile si spiritele prin imagini. Acestea sunt reprezentate 
doar prin tăblițe pe care este scris un nume, care comportă eventual titlul 
oficial conferit divinității, duhului sau spiritului respectiv. Căci cerul nu este 
decât forma cea mai grandioasă a lui yang, pământul, forma cea mai grandioasă 
a lui yin, si spiritele de orice fel, inclusiv spiritele defunctilor, emanatii particu- 
lare ale lui y și ale lui yang, care constituie ceea ce este mai subtil în principiul 
formării si transformării celor zece mii de entităţi ale Universului. 

Totuși, ritualismul păstrează cultul pentru ca prin el să se exercite și să se 
întărească sentimentul de pietate. După cum s-a văzut, Confucius spunea că 
sacrificiile trebuie oficiate „ca si cum spiritele ar fi de faţă“. Clasica Riturilor arată 
că orice sacrificiu trebuie să fie precedat de două faze progresive de concentrare: 


Când venea vremea oficierii sacrificiului, omul ales se concentra [prin asceză]. [...] 
De aceea [mai întâi] timp de șapte zile se concentra, destinzându-se, pentru al-și] 
linişti [gândurile], [apoi] timp de trei zile se concentra intens pentru a[-si] aduna pe 
același făgaș [gândurile]. (cap. 26) 


Sensul acestei concentrări este expus în capitolul precedent, care aratăcum 
se ajungea la vizualizarea spiritelor, „ca si cum ar fi fost de față“, printr-un 
adevărat exercițiu spiritual de pietate: 


Concentrarea intensă se practica în apartamentele interioare, concentrarea destinsă, în 
încăperile exterioare. În timpul zilelor de concentrare [intensă], te gândeai la locurile 
unde trăise [defunctul], la felul lui de a râde si de a vorbi, la vrerile și părerile lui, la ce 
îl înveselea, la gusturile pe care le avea. După trei zile de concentrare îl vedeai pe cel 
asupra căruia te concentraseși. În ziua sacrificiului, încă de la intrarea în sala [unde se 
desfășura ceremonia], era ca și cum nu puteai să nu-l vezi acolo [pe defunct], la locul 
său. [...] Iată de unde venea pietatea [din vremea] vechilor regi! Păstrai întipărită în 
priviri imaginea [defunctului], îți răsuna în urechi glasul lui, își rămâneau implântate 
în inimă vrerile, gusturile și dorințele inimii lui. Forţa afecțiunii îl făcea să continue 
să existe [pe defunct], forța sinceritätii făcea ca el să fie în mod vădit acolo. Fiind 
vădit acolo și continuând să existe pentru o inimă care nu îl uita, cum ar fi putut 
[defunctul] să fie lipsit de manifestările de respect [ale cultului]? (cap. 25) 


Dar sursele emotive ale pietätii erau căutate si în comuniunea cu natura 
cosmică — de unde strânsa legătură între cultul strămoșilor și cultul cerului și 
cel al pământului. Chiar înaintea pasajului citat mai sus, capitolul 25 din 
Clasica Riturilor explică în termenii următori de ce cultul strămoșilor era corelat 
cu anotimpurile primăverii si toamnei: 

.…Jatä de ce omul ales punea în acord [practicarea cultului] cu calea cerului, sărbă- 

torind primăvara sacrificiul vernal si toamna sacrificiul novembral. [...] Când 

începea să cadă bruma, omul ales care pășea cu tălpile pe ea nu putea să nu-și simtă 
inima strânsă; și nu din pricina frigului [ci din pricina simțământului morţii pe care 
i-l inspira sosirea anotimpului mort]. Când roua începea să se încălzească, omul ales 
care päsea cu tălpile pe ea nu putea să nu-și simtă inima topindu-i-se de emoție, 
ca si cum avea să vadă în fața ochilor [pe cei defuncti, anotimpul reînnoirii naturii 
dând impresia că ei vor reveni la viață]. Când întâmpini pe cineva o faci în sunetele 
muzicii, când îl lași să plece o faci cu mâhnire: de aceea în timpul sacrificiului vernal 
era muzică, iar în timpul sacrificiului novembral nu era. 


Toate aceste texte arată cum, în ciuda absenței oricărei referințe teologice, 
cultul cosmologico-ritual prezerva un soi de sentiment religios, alimentat de 
o anumită relație cu natura umană și cu natura cosmică și transfigurat în pietate 
prin chiar acest cult. 

Vom vedea mai departe cum spiritualitatea neoconfucianistă s-a inspirat 
din aprofundarea acestei relații într-o reflecţie cu adevărat metafizică. 


NEOCONFUCIANISMUL ȘI RAŢIUNEA CERULUI 


Confucianismul vechi nu are o metafizică. Reflectia metafizică porneşte 
de la o reconceptualizare filozofică a discursului teologic; or, tradiția canonică 
originală, lipsită fiind de dimensiunea teologicului, a rămas prin urmare lipsită 
şi de dimensiunea metafizicului. Nu numai confucianismul, ci toată gândirea 
chineză veche, chiar și cea a lui Lao Zi și Zhuang Zi, se dezvoltă doar la nivelul 
cosmologiei. 

Totuși, introducerea budismului va deschide noi perspective speculatiei. 
Încă din secolul al III-lea, ea duce la înflorirea unei școli de gândire originală 
care se dezinteresează de rituri pentru a se preocupa mai ales de „misterul 
existenţei“ (xuan). Această școală descoperă, dincolo de studiul structurilor 
cosmologice primordiale ale Universului, problema originii existenţei cosmo- 
sului însuși: acesta există în sine în mod absolut, sau este o modificare secundă 
a neantului? 

Școala pune astfel problema raporturilor dintre existență şi nonexistentä 
în termenii pe care îi împrumută de la daoismul vechi — de la Lao Zi si Zhuang 
Zi. Nu înseamnă că Lao Zi si Zhuang Zi ar fi anticipat cu adevărat viziunea 
metafizică a existenței, ceea ce nici nu ar fi fost de conceput la vremea lor, dar 
radicalismul reflectiei lor, împingând la limită răsturnarea valorilor, inclusiv 
pe cele ale vieții și ale existenţei, rafinase în discursul lor o terminologie de care 
începuse să se servească budismul pentru a-și traduce în chineză doctrina 
ontologică. Dându-le lui Lao Zi si lui Zhuang Zi dreptul de a sta în confu- 
cianism alături de Confucius, școala Misterului existenței le preia terminologia 

în epoca deja pătrunsă de reinterpretările făcute în spirit budist, pentru a o 
aplica la noua explicație a Clasicei Divinatiei (Yi jing). Prin aceasta, ea transpune 
dincolo de cosmologie fundamentul mutatiilor celor zece mii de entități. 
Opoziția xing er shang/xing er xia este deplasată de la nivelul vechii sale sem- 
nificatii de suprasensibil/sensibil la nivelul unei semnificații până atunci 
inedite, cu adevărat metafizică: transfenomenal/fenomenal. 

Această reorientare a reflectiei speculative nu a avut o urmare imediată 
în confucianismul medieval, din cauza atracției exercitate asupra spiritelor 
celor mai alese de daoism și, mai mult încă, de budism, până la sfârșitul 
dinastiei Tang (începutul secolului al X-lea). Dar începând cu dinastia Song 
(960-1271), ea a generat o reînnoire a doctrinei confucianiste, cu atât mai 
profundă cu cât între timp budismul si daoismul și-au dezvoltat considerabil 
propriile doctrine si au familiarizat gândirea chineză cu o speculație onto- 
logică din ce în ce mai rafinată. 

Reinterpretarea metafizică a confucianismului se concretizează în filozofia 
şcolii numite a „Raţiunii [lucrurilor]“ (Z), pe care sinologia occidentală a luat 
obiceiul s-o desemneze sub numele de neoconfucianism — școală dominată de 
marea figură a lui Zhu Xi (1130-1200) si care domnește aproape fără concu- 
rentä peste întreaga gândire din timpul dinastiilor Song (960-1271), Yuan 
(dinastia stăpânitorilor mongoli: 1271-1368) si Ming (1368-1636). Numele 
chinezesc al acestei școli vine de la faptul că ea întemeiază întreaga existență 
pe o proiecţie transfenomenală a raţiunii — dar a raţiunii în sens chinezesc, 
adică de raționalitate inerentă lucrurilor înseși, si nu în sens occidental, de 
logos pus în mișcare de spirit —, proiecţie transfenomenală desemnată deseori 
cu numele de „Rațiunea (sau Noima) Cerului“ (Tian li), una dintre calificările 
lui Dao (Calea) din textele canonice. 

În această filozofie, formele fenomenale, nu numai cele zece mii de entități, 
ci și structurile primordiale identificate ca fiind acelea ale celor Cinci Forte ale 
lui yin si yang, nu există decât prin rațiunea transfenomenalä a Cerului, care 
le dă sensul ontologic si care comandă transformările materialitätii lor, 
concepută dintotdeauna de chinezi ca ieșită dintr-un fel de eter primordial 
(yuan gi), al cărui nume, qi, înseamnă „suflu“. Eterul primordial este oare și 
el întemeiat, în plan ontologic, pe rațiune sau pe un principiu transfenomenal 
distinct? Această întrebare a divizat școala în tot atâtea curente doctrinare câte 
răspunsuri diferite, moniste sau dualiste, a putut imagina speculatia. Dar în 
toate aceste curente a rămas privilegiat metafizic principiul raţiunii, la care era 
raportat numai sensul existenței. 

Or, sensul existenţei nu aparține în nici un caz domeniului legilor fizice 
ale lumii. El ţine de legea morală. Rațiunea Cerului e una morală, care depășește 
raționalitatea fizică, pur cosmologică a fenomenului, pentru a pune bazele 

valorilor existenței. În confucianismul vechi, ordinea societăţii, ordinea morală, 
era întemeiată cosmologic prin omogenitatea ei cu ordinea naturii fizice: 
doctrina unităţii omului si a cerului se dezvolta în speculatia asupra corespon- 
dentelor dintre forțele virtuoase si forțele fizice ale celor cinci agenți și asupra 
rezonanţelor care rezultau de aici dintre mișcările societății și mișcările naturii 
cosmice. Trecând în plan metafizic, neoconfucianismul întemeiază legea 
morală pe transcendenta ontologică a Ratiunii Cerului. Clasica Divinatiei arată 
că specificul naturii cosmice este acela de a zămisli și că generarea neîncetată 
a entităților este ceea ce formează fluxul mutatiilor din Univers, care constituie 
tocmai obiectul cărții. Neoconfucianismul descoperă rațiunea metafizică a 
acestei produceri perpetue a celor zece mii de entități ale cosmosului: Rațiunea 
Cerului, care face ca entitatea să existe. 

Faptul că această viziune a lumii este de natură metafizică, și nu teologică 
este confirmat de distanţa pe care o ia doctrina în raport cu formulele tradiționale 
care personificau Cerul în „Suveranul din înalt“ (Shang Di). 


Dacă te gândești, scrie Zhu Xi, că, așa cum se spune în mod obișnuit, regele Wen 
[fondatorul venerat al dinastiei Zhou, dinastia model a tradiţiei canonice] stă cu 
adevărat alături de Suveranul din Înalt si că există într-adevăr un guvern din Înalt, 
individualizat după chipul statuilor sale care se fabrică în lume [reprezentări frecvente 
în templele daoiste, dar care nu ar putea fi găsite în cele confucianiste], acest lucru 
nu este desigur acceptabil. 


De aceea, misionarii care respingeau teza conform căreia neoconfucianismul 
ar putea să furnizeze o idee despre Suveranul din Înalt, acceptabilă pentru aceea 
de divin în teologia creștină, aveau cu siguranță dreptate. Cu toate acestea, 
epurată în întregime de orice conotaţie care îi asociază mai mult sau mai putin 
implicit o dimensiune de intentionalitate, de voință, Rațiunea Cerului nu este 
mai puţin Binele în sine, sau mai exact, în termeni chinezi, fundamentul trans- 
fenomenal al virtuţii din care purced toate virtuțile confucianiste, ren, adică 
virtutea omeniei (în sensul de altruism). De ce? Pentru că nici o binefacere nu 
este superioară darului de a exista si pentru că tocmai Rațiunea Cerului este 
cea care face să existe toate ființele. 

Faptul că, în această concepție riguros ontologică, Binele este pur, lipsit de 
orice finalism, detașat de tot ce ar putea fi orientat înspre o intenţie divină sau 
pur si simplu înspre o evoluție creatoare distinge clar neoconfucianismul de 
providentialism. Neoconfucianismul nu este deloc o filozofie făcută pentru ceea 
ce este mai bine în cea mai bună dintre lumi. Identificarea Binelui cu Rațiunea 
Cerului nu ţine de faptul că el este rațiunea pentru care cele zece mii de entități 
sunt create ca să existe, ci de faptul că el este rațiunea existenței în sine. 

Să luăm, de pildă, mișcarea anotimpurilor, care în cosmologia confucia- 
nistă a fost tratată întotdeauna ca principala paradigmă a mutatiilor din Univers. 

Providentialismul ar vedea în ciclul anotimpurilor un mecanism special orân- 
duit pentru a produce roadele pământului. Pentru neoconfucianism, care de 
altfel, în această privință, nu se îndepărtează de vechiul confucianism, Binele 
nu este aici rațiunea finală a derulării ciclului întreg care i-ar dirija sistemul: el 
este rațiunea de a fi a fiecărui anotimp luat în sine. Anotimpul primăverii este 
cel al germinatiei, deci al venirii la viață si, prin urmare, cel al formei fenomenale 
celei mai perfecte a Binelui, aceea a virtuţii omeniei. Toamna este anotimpul 
împlinirii, al coacerii; Binele ia atunci forma perfecțiunii realizării oricărui lucru: 
aceea a virtuţii dreptăţii. Vara este anotimpul creșterii, a cărei virtute constă în 
urmărirea în orice situație a respectării riturilor: virtutea bunei-cuviinte. Iarna 
este anotimpul așteptării unei noi germinări si virtutea sa este cea a prudentei. 

Este clar că niciodată o asemenea doctrină nu s-ar fi putut constitui plecând 
de la speculații asupra mecanismelor fizice ale Universului, care n-ar fi avut 
prin ele însele sens moral. De aceea termenul de „metafizică“ nu se potrivește 
prea bine ontologiei confucianiste, căreia i se aplică doar prin analogie. Ar fi 
mai corect să se vorbească de „meta-etică“ pentru a caracteriza o doctrină al 
cărei scop este întemeierea unei legi morale care să nu apară ca supraimpusă 
naturii fizice a lucrurilor, ci ca cea mai profundă rațiune de a fi a Universului, 
căreia, dimpotrivă, i se supraimpun legile fizice. 

Neoconfucianismul și, înaintea sa, vechiul confucianism nu prea vorbesc, 
de altfel, de lege morală (iar când o fac, vorbesc doar în sensul ontologic sau 
cosmologic al lui Dao), ci mai degrabă de „virtute“ (de), cuvântul fiind luat 
în sensul de forță interioară de natură cosmică ce dezvolta calitățile morale din 
fiecare ființă. De aceea problema morală nu s-a pus niciodată în China în 
termeni de imperative morale, asupra normalitätii cărora te-ai întreba în raport 
cu cea a legilor fizice, ci în termeni de bunătate a naturii umane, despre care 
trebuie explicat de ce se poate perverti, dată fiind bunătatea naturii în general, 
si cum poate fi. ea restaurată. 

Speculatia confucianistă n-a încetat să producă teze dintre cele mai va- 
riate pe această temă. Neoconfucianismul, respingând-o pe cea a lui Xun Zi 
(325-255), care susținea că natura umană este prea profund viciată de egoism 
pentru a mai da voie să apară spontaneitatea originară a Binelui, revendică 
moştenirea doctrinei lui Mencius (Meng Zi) (385-304), pentru care, dimpo- 
trivă, dovada că bunătatea naturală nu dispare niciodată complet din sufletul 
omenesc, rămânând undeva în străfundurile sale, este că nimeni nu va vedea 
niciodată fără emoție un copil căzând într-o fântână. Teoria dezvoltată de 
Mencius, după care în sufletul oricărui om există germenii naturali ai celor patru 
virtuți, omenia, buna-cuviință, dreptatea și prudenta, este extinsă de ontologia 
neoconfucianistă şi transformată într-o doctrină a identității adevăratei naturi 
a omului — adică a spontaneitätii inimii, debarasată de toate pasiunile ce provin 

din impulsurile egocentrice ale părții materiale a ființei sale — și a Ratiunii 
Cerului, prezentă în natura fiecărui lucru. Sensul existenţei este de a face ca 
Rațiunea Cerului să lumineze și să strălucească în toate formele ființei a căror 
existenţă se datorează chiar acestei rațiuni. 

Neoconfucianismul regăseşte cea mai perfectă expunere a acestui sens al 
existenței în două capitole din Clasica Riturilor (Li ji), „Marele studiu“ (Da xue) 
si „Calea de mijloc“ (Zhong yong), grupate de şcoală alături de Analectele lui 
Confucius si învățăturile lui Mencius (cunoscute sub numele de Mencius, Meng 
zi) în Cele Patru Cărţi, considerate de atunci ca reprezentând chintesenta 
ansamblului textelor canonice. 

„Marele studiu“, capitolul 43 din Clasica Riturilor, începe cu aceste cuvinte: 


Calea marelui studiu constă în a face să strălucească virtutea luminoasă [care este 
Rațiunea cerului în inima fiecărei ființe] [...]. În Antichitate [această referință nu 
este realmente istorică și nu este decâr o referință de principiu la o stare morală 
teoretic exemplară], pentru a face să strălucească principiul luminos [al raţiunii] 
în întregul Univers, începeai prin a cârmui cu rânduială propria-ti ţară; pentru a 
cârmui cu rânduială propria-ti ţară, începeai prin a face să domnească ordinea în 
propria-ti familie; pentru a face să domnească ordinea în propria-ti familie, începeai 
prin a te perfecționa pe tine însuţi; pentru a te perfecționa pe tine însuţi, începeai 
prin a-ţi îndrepta inima; pentru a-ţi îndrepta inima, începeai prin a-ţi face gânduri 
sincere; pentru a-ți face sincere gândurile, începeai prin a-ţi desfășura conștiința; or, 
desfășurarea conștiinței se face prin pătrunderea raţiunii lucrurilor. 

Când ai pătruns rațiunea lucrurilor, conștiința era desfășurată la maximum; când 
conștiința era desfășurată la maximum, gândurile deveneau sincere; când gândurile 
au devenit sincere, inima se îndrepta; când inima s-a îndreptat, te perfectionai pe 
tine însuţi; când te-ai perfecționat pe tine însuţi, ordinea începea să domnească în 
familie; când ordinea domnea în familie, statul se cârmuia bine; când statul era 
bine cârmuit, pacea se întindea în întregul Univers. 

De la Fiul Cerului până la oamenii din popor, pentru toți, nu există decât unul si 
același principiu: să înţelegi că ceea ce este fundamental este să te perfectionezi pe 
tine însuţi. 


Pentru confucianism morala nu înseamnă o colecție de precepte, ci desco- 
perirea sensului ființei în străfundurile acesteia, în solidaritate, din aproape în 
aproape, cu întreaga omenire și chiar cu Universul întreg. 

În procesul acestei descoperiri, virtutea care acţionează este sinceritatea 
(cheng), pe care neoconfucianismul o substituie în practică celei din care con- 
fucianismul vechi făcea virtutea centrului (a elementului pământ): virtutea 
probitätii (xin). Probitatea este virtutea centrală a raporturilor sociale. 
Sinceritatea este virtutea care dă întreaga forță dinamicii ființei — lui Dao — în 
inima omului și îl face să acționeze pe cel ce o duce la perfecţiune, pe cel sfânt, 

la unison cu Ratiunea Cerului, în rezonanţă cu întreg Universul. Este ceea ce 
pune în evidenţă textul din „Calea de mijloc“, capitolul 32 din Clasica Riturilor, 
de pildă în pasajul următor: 
Numai cel ce a atins cel mai înalt grad de sinceritate în lume este capabil să-și arate 
întreaga bunătate a firii. Capacitatea de a-și arăta întreaga bunătate a firii îl face în 
stare de a-i face pe alți oameni să-și arate întreaga bunătate a firii lor. Şi făcându-i pe 
ceilalți oameni să-și arate întreaga bunătate a firii, el poate face ca orice lucru să-și 


arate întreaga bunătate a naturii sale. Astfel el poate contribui la dinamica creșterii 
Universului. 


Cum să ajungi la perfecțiunea sinceritäti Neoconfucianismul răspunde 
reluând formula pe care „Marele studiu“ o dădea pentru disciplina prin care 
„gândurile devin sincere“: „desfășurarea conștiinței prin pătrunderea raţiunii 
lucrurilor“ (zhi zhi ge wu). Dar interpretarea acestei formule a dus la desprin- 
derea din curentul fondator al neoconfucianismului, reprezentat de Zhu Xi, 
a unui curent secundar care s-a dezvoltat încetul cu încetul, devenind domi- 
nant la sfârșitul dinastiei Ming, si pe care îl reprezintă cea de-a doua mare 
figură a şcolii, Wang Shouren (alias Wang Yangming, 1472-1529). 

Pentru Zhu Xi, pătrunderea rațiunii lucrurilor, care provoacă desfăşurarea 
conștiinței, se operează printr-o meditație asupra tuturor manifestărilor Ratiunii 
Cerului în raționalitatea multiplelor forme si transformări ale celor zece mii de 
entități ale Universului. Pentru Wang Yangming, nu pătrunzi rațiunea lucrurilor 
decât regăsind-o în Rațiunea Cerului așa cum este ea prezentă în străfundul 
inimii fiecăruia: nu există rațiune de descoperit în afara inimii. De aceea, 
curentul care îl reprezintă este mai precis desemnat în chineză cu numele de 
Şcoala Inimii (Xin xue). Unui discipol, care îi punea întrebarea următoare: 


Dacă în tot universul nu există ființă în afara inimii, atunci ce legătură este între inima 
mea și arborii înfloriti din văgăunile munţilor care înfloresc si se vestejesc de la sine? 


Wang Yangming i-a dat acest răspuns celebru: 


Înainte ca tu să le fi privit, aceste flori și inima ta erau cufundate în liniștea originară. 
Dacă, iată, le priveşti, culorile acestor flori încep să strălucească limpede, astfel încât 
devii conștient că aceste flori nu sunt în afara inimii tale. 


Ar fo greşeală să luăm acest răspuns drept o declarație de idealism subiectiv. 
Wang Yangming nu se plasează în planul epistemologic. Scopul său nu este 
existența fizică a celor zece mii de entități, independentă sau nu de subiectivitatea 
percepţiei acesteia, ci valoarea celor zece mii de entități — manifestată în cazul 
florilor prin strălucirea culorii lor —, care le dă sensul existenței si care nu este 
recunoscută decât de către inimă, adică de conştiinţă si, mai precis, în concepția 
lui Wang Yangming, care reia pentru a califica mai bine din punct de vedere 

moral o expresie a lui Mencius, de către „buna conștiință“ (Lang zhi), desfă- 
şurată la dimensiunea întregului Univers. 

Într-un remarcabil comentariu relativ la prescriptia „Marelui studiu“ de 
„a face să strălucească virtutea luminoasă“ (care este Rațiunea Cerului înscrisă 
în inima oricărei ființe), Wang Yangming scrie: 


Rațiunea pentru care omul superior [omul sfânt] este capabil de a fi una cu Cerul, 
cu Pământul si cu cele zece mii de entităţi nu se află în puterea lui de înțelegere, ci 
în virtutea omeniei înscrisă în inima sa, care în mod fundamental este astfel încât 
el se unește cu Cerul, cu Pământul și cu cele zece mii de entități pentru a nu fi cu 
acestea decât unul. Or, această virtute nu este rezervată doar marilor oameni; chiar 
si omul de rând are inima tot astfel făcură, numai că el nu se vede decât în lucrurile 
mărunte. lată de ce, dacă zäreste un copil căzând în fântână, el nu poate să nu simtă 
în inimă un fior de spaimă și neliniște. Căci omenia lui îl unește cu acel copil pentru 
a nu fi cu el decât unul, deoarece si unul, și altul sunt de aceeași specie. Iar dacă vede 
o pasăre ori un animal care geme tremurând în faţa morţii, el nu poate să nu simtă 
în inima lui că acest lucru e insuportabil. Căci omenia lui îl unește cu acea pasăre ori 
cu acel animal pentru a nu fi cu ele decât unul, deoarece ele au, ca si el, conștiință si 
sentiment. lar dacă vede o plantă strivită sau un copac rupt, el nu poate să nu simtă 
în inimă milă și mâhnire. Căci omenia lui îl unește cu acea plantă sau cu acel copac 
pentru a nu fi cu ele decât unul, deoarece și planta, și copacul sunt, ca și el, făcure 
pentru a trăi. lar dacă vede o cărămidă ori o piatră ciobită și spartă, el nu poate să 
nu simtă în inimă necaz și părere de rău. Căci omenia lui îl unește cu acea cărămidă 
ori cu acea piatră pentru a nu fi cu ele decât unul. Nici omul de jos nu poate fi lipsit 
de o inimă înzestrată cu acest [germen al virtuţii omeniei], căci acest [germen] este 
înrădăcinat în natura pe care i-a dăruit-o Cerul și care luminează spiritual în mod 
spontan, fără a putea fi tăinuită. Iată ce se cheamă virtutea luminoasă [care trebuie 
făcută să strălucească tot mai mult]. 


Acest text arată cum este reînvestită în doctrină o spiritualitate foarte apro- 
piată de sentimentul religios, puternic revigorată, începând cu primul confu- 
cianism, de convertirea metafizică a vechii cosmologii. Dacă această spiritualitate 
este exaltatä cu precădere de Școala Inimii, ea este departe de a fi absentă în 
Şcoala Ratiunii (Cerului) stricto sensu, în special asociată numelui lui Zhu Xi. 

Pentru Zhu Xi, formula practicii cultului „ca si cum spiritele ar fi de față“ 
nu mai are sens, deoarece doctrina sa nu se mulțumește să pună între paranteze 
dimensiunea teologică: ea o înlătură complet, explicând că ceea ce este numit 
spirit nu este decât materie eterată și că nu ar putea exista cu adevărat un suveran 
de sus. Vocabularul tradițional al supranaturalului este folosit în continuare 
numai ca manieră de exprimare. Prin aceasta însă doctrina marchează cu și mai 
multă tărie că existenţa nu capătă sens decât într-o dimensiune pe care doctrina 
ezită s-o califice drept transcendentă, deoarece ea nu se înscrie într-un univers 
de dincolo, luat ca atare, ci un univers care are întreaga profunzime a trans- 
cendentei în ordinea valorilor. 

De această dimensiune a transfenomenalitätii, metafizica sau, mai exact, 
meta-etica neoconfucianistă leagă sentimentul religios sub forma virtuții respec- 
tului (jing). În confucianismul vechi, sentimentul religios pornește de la pietate, 
luată mai întâi în sensul de „pietate filială“, căreia îi este consacrat un tratat 
compilat în perioada de început a dinastiei Han, Canonul pietätii filiale (Xiao 
jing), intrat în corpusul canonic oficial prin secolul al III-lea d.Hr. El este atunci 
inspirat în principal, într-adevăr, de apelul extravertit la îndatoririle pe care 
recunoştinţa te împinge să le îndeplinești față de înaintași, îndeosebi față de 
înaintaşii defuncti. În neoconfucianism, pietatea filială rămâne bineînţeles o va- 
loare esențială, dar în prim-plan trece apelul introvertit la sinceritate, adică la 
identificarea propriei conștiințe cu Rațiunea Cerului. Ceea ce confucianiștii 
numesc respect este disciplina interioară care dezvoltă sinceritatea. Este vorba deci 
nu atât de respectul față de alţii, sau de respectul pentru ceea ce trece drept 
supranatural, cât de respectul față de Rațiunea Cerului, pe care o descoperi în 
tine însuți. Virtutea respectului constă în a-ți concentra în tine spontaneitatea 
conștiinței drepte, debarasată de pornirile rele ale egoismului. 

Aceasta nu înseamnă că riturile își pierd importanța. Dimpotrivă, neocon- 
fucianismul insistă si mai mult, poate, decât confucianismul vechi pe necesitatea 
strictei lor respectări. Ele sunt forma exteriorizată a Cerului, iar grija atentă de 
a păstra întotdeauna o comportare rituală exactă este începutul respectului și 
al sinceritätii interioare. Dar tocmai pentru că le recunoștea importanţa, neo- 
confucianismul a căutat să reformeze riturile simplificându-le, pentru a le face 
mai vii şi mai accesibile tuturor. 

Într-un manual atribuit în mod îndoielnic lui Zhu Xi, dar a cărui influență 
a fost considerabilă, Ritualul familiilor (Jia li), principalele ceremonii familiale, 
şi mai ales cele ale cultului strămoșilor, sunt prezentate fără toată droaia de amă- 
nunte arhaizante cu care le împănau, plini de zel, ritualistii, si readaptate la 
moravurile epocii. De acum înainte, nimic nu mai împiedică familiile cele 
mai modeste să le practice. Doctrina nu se adresează într-adevăr numai aris- 
tocratiei (spre deosebire de confucianismul vechi) sau numai intelectualitätii. 
Ea cheamă toți oamenii la sfințenie după pilda budismului, care cheamă toate 
creaturile la sânul lui Buddha. 

Popularizarea riturilor canonice a apropiat confucianismul de budism și 
de daoismul popular și a antrenat îmbinarea celor trei religii într-un sincretism 
ce contopea toate practicile. Prin ritualism, confucianismul procură moralității 
suportul unei încadrări formale, în mod foarte eficace directivă, dar nu răs- 
punde întrebării asupra räsplätii personale pentru buna conduită decât prin 
exaltarea fericirii superioare a sfântului, care participă la acțiunea cosmică a 
cerului și pământului. Pentru a satisface nevoia de retributie personală, în tim- 
pul dinastiilor Ming și Qing apar nenumărate lucrări de edificare care asociază 

bunei conduite confucianiste — pietate filială, respectarea ordinii sociale, 
probitate, echitate, dragoste de învățătură — credința într-o recompensă dată 
fie prin destin, mai ales sub forma unei longevitäti excepționale, după pilda 
nemuririi pe care o promite daoismul, fie prin fructificarea actelor într-o viaţă 
viitoare, după doctrina budistă a armei. Dovada räsplätii este făcută în general 
prin istorioare care povestesc, cu pseudoprecizii biografice care au rolul de a 
autentifica faptele, cum cutare fiu bun, cutare judecător ticălos, cutare negustor 
cinstit, cutare soție nedemnă au fost recompensati sau pedepsiți fie în timpul 
vieţii, fie într-o altă viață. 

Pe această cale, practicile religioase budiste și daoiste care întăreau șansele 
unei räspläti personale juste au fost acceptate în modul cel mai firesc ca adju- 
vanti ai riturilor confucianiste. Mai mult chiar decât practicile de devoțiune — 
frecventarea templelor, prezența la ceremonii, recitarea de rugăciuni —, în 
interiorul confucianismului s-au propagat practicile disciplinelor moralității 
proprii celorlalte două religii. S-a răspândit și la confucianiști îndeosebi o formă 
foarte meticuloasă de examen de conștiință, de origine daoistă, dar reluată și 
dezvoltată în budismul din epoca dinastiei Ming: ţinerea unui catastif-jurnal 
în care era trecut zilnic numărul de puncte bune sau rele cu care erau notate 
acţiunile bune şi cele rele. De exemplu, pentru salvarea unui prieten de la un 
pericol iminent primeai o sută de puncte bune; dacă te multumeai cu o mai 
mică parte de moștenire în folosul fraților și surorilor, primeai cincizeci de 
puncte bune; dacă rupeai logodna fiindcă partenerul era prea sărac, primeai o 
sută de puncte rele; unui judecător care își transformase pământurile nero- 
ditoare în ogoare roditoare îi reveneau o mie de puncte bune; cine neglija să 
amenajeze un canal de irigație era „răsplătit“ cu zece puncte rele. 

În neoconfucianismul savant, în vârful ierarhiei faptelor bune stau bine- 
înțeles studiul și învățătura adevărului. Zhu Xi acordă o importanță capitală 
nu numai aprofundării textelor, ci si cunoașterii lucrurilor, ceea ce a avut o 
influență pozitivă asupra dezvoltării științei chineze. În astronomie, în me- 
trologie, în geologie, Zhu Xi însuși reia un mare număr de explicaţii ale feno- 
menelor date de cea mai înaltă minte ştiinţifică din China de la începutul 
dinastiei Song: Meng Gua (1031-1095). Totuşi, știința n-ar putea avea pentru 
elaltscop decât de a ajuta la descoperirea transfenomenalitätii prin fenomenalitate: 


Să te dedai studiului, așa cum se face azi, scrie el, altfel decât pentru a pătrunde în 
adâncime Rațiunea Cerului, pentru a lumina morala omenească, a explica cuvintele 
sfinților, a înțelege ce înseamnă lumea, pästrându-ti pur și simplu cu încăpățânare 
mintea atintitä asupra vreunei plante sau asupra însușirilor vreunui obiect, ce cu- 
noastere mai e si asta? Să speri că poți scoate ceva de-aici e ca si cum ai vrea să faci 
mâncare de orez punând la fiert nisip. 

Ştiinţa nu are valoare decât ca trambulină a meditatiei asupra sensului 
transfenomenal al existenţei. Neoconfucianismul agreează de altfel practica 
unui exercițiu de meditație inspirat cu siguranță din ,contemplatia în poziţie 
aşezată“ (zuo chan, în japoneză za zen) a budismului chan (în japoneză zen): 
„concentrarea imobilă în poziţie așezată“ (jing zuo). Acesta este indicele 
prelungiri mistice pe care o poate comporta doctrina și care a fost cultivat mai 
ales de către Școala Inimii. În această şcoală exemplele de misticism nu lipsesc, 
începând cu acela pe care îl dă Wang Yangming însuşi. După cum povestește 
el, oare nu în timpul unei adevărate nopți de graţie a avut revelaţia luminii 
adevărului, pe când la treizeci si șapte de ani, victimă a defavorii imperiale, 
lâncezea într-un post subaltern din cantonul Longchang, în îndepărtata pro- 
vincie insalubră si semibarbară Guizhou? Se va nota aici cum graţia iluminării 
operează la adăpostul nenorocirii. Deja Mencius sublinia că nu există sfințenie 
care să nu fi. trecut prin cele mai grele încercări ale vieții: 


Shunul [ultimul dintre marii împărați mitici] muncea din greu pe ogor când a fost 
înălțat la rangul său; Fu Yue [ministru al regelui Wuding din dinastia Yin) se afla la 
muncă silnică când a fost remarcat pentru înaltele sale funcţii; Jiao Ge [în dizgrație 
sub ultimul rege Yin, luat consilier de fondatorul dinastiei Zhou] ajunsese negustor 
de pește sărat când a fost ales pentru a servi statul; Guan Yiwu [ministru al ducelui 
Huan din regatul Qi în secolul al VIII-lea î.H.r.] a fost scos din mâinile temnicerilor 
săi pentru a fi făcut ministru; Sunshu Ao [ministru al țării Chu în secolul al VII-lea 
î.Hr.] era ascuns pe malul mării când a fost numit în postul său; Baili Xi [ministru 
din ţara Qin în secolul al VII-lea] a fost răscumpărat la piaţa de sclavi pentru a 
fi ridicat la rangul de sfetnic. Căci Cerul, când cheamă un om la o mare menire, 
începe prin a-i pune la încercare voinţa în chinuri și trupul în cazne. Îi supune carnea 
foamei, persoana lipsurilor și încercările eșecului. Prin aceasta, el îi trezește inima, îi 
întărește firea și-i completează capacitățile. Doar după multe pätimiri se poate omul 
îndrepta, doar după suferința inimii si soväielile minţii se poate el ridica la înălțimea 
menirii sale. [...] Aflăm prin aceasta cum viaţa îşi are izvorul în durere și nefericire, 
iar moartea, în liniște și bucurie. 


Valoarea suferinței ţine de faptul că este plasată de Cer în calea perfecțiunii. 
Dar, în timp ce confucianismul vechi, așa cum am văzut, o leagă de valoarea 
eroismului care face marii oameni de stat, neoconfucianismul îi spiritualizează 
mult mai profund semnificaţia, legând-o exclusiv de perfecționarea omului 
interior pe calea sfinteniei. 


RELIGIA CONFUCIANISTĂ ASTĂZI 


Oare religia confucianistă a dispărut, sau, dacă nu, cum subzistă ea astăzi? 
Acestei întrebări simple nu i se poate da decât un răspuns complicat, fiind 
vorba despre o religie a cărei specificitate, așa cum s-a văzut, nu este fixată 

nici pe credinţe puternic cristalizate, nici pe structuri sociale distincte. Doctrina 
sa se contopeste cu întreaga cultură tradițională chineză; organizarea sa nu com- 
portă nici un aparat care să-i fie propriu: nici biserică, nici mânăstire, nici 
congregatie, nici preoți; ea nu se sprijină decât pe aparatele pe care societatea 
le-a creat pentru ea însăși: familia, comunităţile constituite, statul. 

De aceea, nu lipsesc minţile luminate care consideră că, în realitate, lăsând 
deoparte budismul de origine indiană și daoismul mai mult magic decât religios, 
nu există și nu a existat niciodată o religie chineză. Aceasta era, de exemplu, 
părerea lui Bertrand Russell la întoarcerea sa din China în 1922, părere pe care 
de altfel filozoful american, pe linia agnosticismului său radical, o socotea ca 
făcându-le cinste chinezilor. Totuși, am văzut cât de impregnate de sens religios 
sunt atât practicile, cât si ideile tradiționale cărora confucianismul n-a încetat 
să le elaboreze și să le reelaboreze sistematizarea de-a lungul întregii istorii a 
Chinei, oricât de deturnat și modificat ar apărea acest sens. În aceste condiţii, 
ne putem întreba dacă se mai întâlnesc încă și astăzi practici vii si o reflecţie 
care să fie alimentată de simţul confucianist al religiei. 

În ceea ce privește practicile, în China și în țările sinizate, o categorie foarte 
importantă de forme de cult de altădată s-a prăbușit odată cu vechile regimuri: 
cultele de stat. Sacrificiul făcut Cerului în periferia sudică a Beijingului a fost 
celebrat pentru ultima oară pe 23 martie (echinocțiul de primăvară) 1945, de 
către împăratul Annamului, Bao-dai, la Huê. Este adevărat că se poate asista 
astăzi, atât în China, în ţinutul natal al lui Confucius, Qufu, cât şi în Taiwan, 
în templul lui Confucius din Taichong, în ziua aniversării nașterii Maestrului, 
în septembrie, la ceremonii tradiționale la care iau parte adesea înalte perso- 
nalitäti de stat. Dar acestea sunt ceremonii pur folclorice și care n-au în mod 
evident mai mult sens religios decât întreţinerea, de către serviciile patrimoniului 
national, a Templului Cerului din Beijing si a unui mare număr de înalte 
lăcașuri ale cultului trecut. Religia confucianistä a pierdut fără doar si poate 
orice bază oficială. Ceea ce înseamnă că ea nu mai există decât lipsită de orice 
autoritate jurisdictionalä susceptibilă de a-i regla dispozitivul, deoarece singura 
autoritate a acestei capacităţi cu care era înzestrată altădată, ministerul riturilor, 
a dispărut definitiv. Nu mai este vorba decât de o religie oarecum declasată, 
ale cărei rituri si credinţe sunt lăsate la bunul-plac al oricui. 

Si totuși religia confucianistă nu duce lipsă de practicanți. Într-adevăr, 
nenumărate forme de cult private rămân în picioare în societăţile din Extremul 
Orient, inclusiv în cele care au trecut sub regim socialist. Rămâne viu în primul 
rând cultul strămoșilor practicat în forme care pot părea vestigii — un altar mai 
mult simbolic în apartamentele moderne, un ritual redus la câteva prosternări 
sau plecăciuni, arderea de betisoare aromate, ofrande luate din mâncarea 
pregătită pentru masă sau făcute pur și simplu dintr-o cupă cu fructe ori o 

vază cu flori —, dar cărora majoritatea familiilor le rămân profund atașate. Apoi, 
cultul morţilor, care, chiar si acolo unde incinerarea budistă a înlocuit înhu- 
marea confucianistä, este practicat la morminte la datele liturgice tradiționale. 
În fine, anumite practici domestice ră mase foarte vii, cea mai răspândită fiind 
cultul zeului căminului, care ținea în fiecare casă socoteala faptelor bune și rele. 

Viaţa de cult rămâne ritmată de sărbătorile tradiționale, mereu foarte po- 
pulare, si care dau practicantilor prilejul să aducă cel putin o ofrandă stră- 
moşilor. Cea mai importantă este sărbătoarea Anului Nou lunar, fixat în ziua 
când este a doua lună nouă după lunatia care conţine solstițiul de iarnă, deci 
la o dată care variază în calendarul gregorian între 21 ianuarie si 20 februarie. 
În ajunul anului nou se sărbătorește cu cel mai mare entuziasm cultul zeului 
căminului, despre care se crede că pleacă atunci să dea seamă cerului de com- 
portarea întregii familii în timpul anului scurs. Întâia lună plină a anului este 
celebrată la Sărbătoarea Felinarelor. În jurul datei de 5 aprilie, ziua Limpezimii 
Pure (a opta din cele douăzeci și patru de articulații calendaristice ale anului 
tropic începând cu solstițiul de iarnă) este ziua prin excelenţă a cultului morților: 
fiecare se duce la mormintele rudelor pentru a le îngriji si a aduce ofrande. În 
cea de-a cincea zi a celei de-a cincea luni lunare are loc Sărbătoarea Dublului 
Cinci, în sud, pentru a-l cinsti pe poetul Qu Yuan (aprox. 340-aprox. 278), 
care s-a sinucis în această zi, iar în nord, pentru a alunga duhurile rele. În cea 
de-a șaptea zi a lunii a șaptea, sau Dublul Şapte, este celebrată sărbătoarea Boua- 
rului si a Tesätoarei, cele două stele urmând să se întâlnească la această dată 
conform tradiției pentru o noapte, după ce au trecut Calea Lactee, care le 
desparte. În a cincisprezecea zi a lunii a opta are loc sărbătoarea Mijlocului 
Toamnei, în cursul căreia se contemplă luna plină cea mai luminoasă a anului. 
Sărbătoarea Dublului Yang are loc în cea de-a noua zi a lunii a noua, 9 fiind 
numărul simbolic al plenitudinii principiului yang. Astfel continuă să se 
păstreze încadrarea cosmologică a vieţii sociale, tipic confucianistă. 

Dar aceste practici, aceste sărbători mai sunt oare altceva decât niște rămășițe 
ale trecutului, care vor sfârşi mai devreme sau mai târziu prin a dispărea? Sis- 
temul de valori pe care îl simbolizează n-a devenit oare din ce în ce mai inadaptat 
lumii contemporane? Este ceea ce gândește marea majoritate a intelectualilor 
chinezi din Mișcarea de la 4 mai 1919, a căror lozincă de soc chema la „dărâ- 
marea sandramalei lui Confucius“ pentru a lăsa cale liberă occidentalizării 
Chinei, considerată singurul mijloc de modernizare a acestei țări. 

Totuși, încă din anii '20, câțiva gânditori, puţini, e-adevărat, dar numă- 
rându-se printre cei ce aveau să marcheze cel mai profund epoca în care au trăit, 
ridică glasul împotriva radicalismului iconoclast al militantilor de la 4 mai. 
Lui Hu Shi (1891-1962), care conduce avangarda antitraditionalistilor, i se 
opun doi profesori de filozofie de la Universitatea Naţională din Beijing, Liang 

Shuming (1893-1988) si Xiong Shili (1885-1968), si un profesor de istorie 
a gândirii chineze de la Universitatea Qinghua (universitatea pekineză cel mai 
strâns legată de lumea universitară americană), Feng Youlan (1895-1990). 
Departe de a fi reactionari — cei trei au participat la revoluţie —, ei împărtășesc 
totuși convingerea că modernizarea Chinei trebuie să se sprijine pe tradiţia 
chineză, care trebuie nu respinsă, ci reautentificată prin deschiderea către 
valorile aduse de tradiția occidentală, cele ale ştiinţei și democrației, pe care 
este perfect capabilă să le asimileze. 

Acestui curent de gândire i-a fost dat numele de „noul confucianism", reluat 
si în chineză, cu o conotație mult mai modernă decât termenul de „neocon- 
fucianism“ creat în limbile occidentale pentru a desemnascoala Ratiunii Cerului 
din epoca Song-Ming. Acest nume convine cu atât mai mult noilor confucianisti 
din secolul XX cu cât ei se recunosc drept moștenitorii neoconfucianismului 
clasic. Pentru ei, așa cum neoconfucianismul clasic fusese rodul unei renasteri 
a confucianismului canonic aprofundat pe baza aportului filozofic al daoismului 
şi mai ales al budismului, tot așa noul confucianism, pe care ei se străduiesc să-l 
dezvolte, capătă semnificația unei renașteri a neoconfucianismului clasic, 
reaprofundat într-o reflecţie alimentată de filozofia occidentală. 

Războiul chino-japonez şi războiul civil care au urmat n-au lăsat noilor 
confucianiști prea multe șanse de a dobândi influenţa înainte de mijlocul 
secolului. Pentru a promova revenirea la studiile confucianiste, ei înființează 
academii concepute în stilul cenaclurilor filozofice din vremea dinastiei Song; 
în 1939, cea a Restaurării firii omenești, întemeiată de un prieten al lui Xiong 
Shili, Ma Fu (sau Ma Yifu), într-un vechi templu din munte în centrul 
provinciei Sichuan; în 1940, cea a Efortului pentru virtute, întemeiată la 
Chongqing de către Liang Shuming, si cea a Culturii nationale, întemeiată la 
Dali, în provincia Yunnan, de către Zhang Junmai (mai cunoscut sub numele 
americanizat de Carson Chang, 1887-1969); în 1948, cea de la Lacul Gâstii, 
întemeiată de discipolii lui Xiong Shili în ţinutul cu acest nume din nordul 
provinciei Jiangxi, devenit celebru în timpul dinastiei Song datorită discuţiilor 
pe care le purtase aici Zhu Xi în 1175 cu Lu Xiangshan (alias Lu Jiuyuan, 
1139-1193), a cărui doctrină o anunţă pe cea a Școlii Inimii a lui Wang 
Yangming. Dar tumultul războiului străin si apoi civil înăbușă flacăra acestor 
cercuri de studiu care stau prea la distanță de actualitate. 

Totul se schimbă în 1949, când noii confucianisti din a doua generaţie o 
rup cu regimul comunist și pleacă în Hong Kong. De data aceasta, academia 
pe care o înființează în colonia britanică, aceea a Asiei noi (Xin ya), este che- 
mată la un viitor strălucit. Patronatä de marele istoric Qian Mu (1895-1990), 
această academie se constituie într-un colegiu universitar modern, străduindu-se 
în același timp să păstreze spiritul tradiției academice chineze. Noul confucianism 

se organizează aici înzestrându-se cu vederi durabile, cu structuri asociative, 
cu o a doua implantare reușită în Taiwan — la departamentul de chineză al 
universității protestante Dong-nai din Taizhong —, si lansând în 1956 un 
ambițios manifest. Este adevărat că mișcarea rămâne încă circumscrisă mediilor 
intelectuale din Hong Kong și Taiwan. Dar o nouă cotitură se produce odată 
cu apariţia unei a treia generaţii de gânditori ai aceluiași curent, spre sfârșitul 
anilor'70. 

Succesele în cursa spre dezvoltare ale țărilor sinizate care au ştiut să se moder- 
nizeze fără a renunţa la tradiţiile lor — Japonia si cei patru mici dragoni (Taiwan, 
Coreea de Sud, Hong Kong și Singapore) — conferă acum noului confucianism 
o credibilitate nouă. De acum înainte, mișcarea suscită cel mai mare interes în 
China socialistă, unde de la Revoluţia culturală ideologia dominantă se 
deteriorează tot mai mult în spatele fațadei discursului autoritar oficial, iar 
cultura tradițională face cam peste tot obiectul unei reevaluări pozitive. De-a 
lungul anilor '80 în China continentală se înmulțesc colocviile, fundaţiile 
parauniversitare, publicaţiile de cercetare care se înscriu în această linie. 

Ne putem totuși aștepta la o reînnoire a religiei confucianiste? Desigur că 
nu în sensul în care, după instaurarea republicii, la 7 octombrie 1912, s-a format 
o asociaţie cu sprijinul lui Kang Youwei pentru reconstituirea, sub regimul 
republican, a unui cult confucianist de stat. Noul confucianism s-a atașat de 
o spiritualitate, și nu de niște practici culturale. Pentru el, în fond, declasarea 
cultului a intervenit ca fază ultimă în evoluţia ritualismului; acesta despärtise 
de multă vreme practica formală a îndatoririlor liturgice, tratată ca pur socială 
şi deci folosită astăzi liber, ritual deconventionalizatä de sensul religios al 
valorilor morale, care nu se cultivă cu adevărat decât în planul spiritului. Ceea 
ce noul confucianism denunță în cultura occidentală contemporană nu este 
dispariţia practicii religioase, ci pierderea sensului existențial al valorilor, corelată 
cu anihilarea spiritului religios, complet corodat de raționalismul științific. 
Făcând aceasta, el întoarce împotriva Occidentului contemporan aprecierea pe 
care Max Weber, nu prea bine informat, o făcea pe nedrept asupra confucianis- 
mului: şi anume că absența sentimentului transcendentei privează aici acțiunea 
morală de o pârghie destul de puternică pentru a permite să se acționeze asupra 
lumii la un nivel mai profund decât cel al ajustărilor sociale superficiale. 

Recunoscând aportul tradiţiei creștine în promovarea valorilor drepturilor 
omului, libertății si democraţiei — valori universale care vor fi integrate în con- 
fucianismul de astăzi —, noii confucianisti consideră ca Occidentul postcrestin 
a redus aceste valori la statutul de simple ingrediente de filozofie politică, nu 
îndeajuns de puternice pentru a neutraliza lipsa de măsură a spiritului faustian, 
după cum spun ei, care s-a înstăpânit pe civilizația avansată. În concepția lor, 
nu ar putea exista cu adevărat valori aducătoare de progres moral decât printr-o 

polaritate metafizică. Or, Occidentul n-a reușit să întemeieze metafizic morala 
sustrasă pretențiilor critice ale raționalismului științific ieşit din domeniul său. 
Apreciind rigoarea cu care a încercat să facă acest lucru Kant, filozoful occi- 
dental cu care ei simt că au cele mai multe afinități, noii confucianisti consideră 
că această tentativă a eșuat. În schimb, după opinia lor, meta-etica neocon- 
fucianistă, din cauză că este radical dispensată de teologie și, din acest motiv, 
în afara atacurilor criticii actionaliste, poate si astăzi, reinterpretată după viziunea 
lumii care ne este proprie, să hrănească o spiritualitate care să menţină dezvol- 
tarea civilizaţiei în sensul perfecționării omului. 

Este aceasta religie sau filozofie? Mai degrabă ceva intermediar, un fel de 
religie a culturii umaniste si de doctrină filozofică a sfinteniei, ceea ce confu- 
cianismul a fost întotdeauna, si ceea ce noul confucianism se sträduieste să 
înveșmânteze într-o formă nouă, pe care viitorul o va dezvolta poate ca un 
răspuns chinez la verdictul atribuit lui Malraux: „Secolul XXI va fi religios sau 
nu va fi deloc.“ 

SINTOISMUL 


REPERE ISTORICE ȘI SITUAŢIA ACTUALĂ 


de Jean-Pierre Berthon 


Termenul shinto — literal, „cale/conduită (+6 sau 46) a zeilor (shin sau 
jin)“ — trimite la un ansamblu diversificat de credinţe, culturi, concepții 
despre lume sau univers care predomină în arhipelag într-o manieră suplă, 
fără eforturi de sistematizare, încă din epoca antică. În accepţia sa cea mai 
veche, el exprimă lumea religioasă a Japoniei prebudiste. Acest sintoism numit 
„pur“, „originar“, „naţional“, adică „arhaic“, s-a materializat la început prin 
locurile sale de cult — elemente naturale sau simple altare temporare desfiin- 
tate după fiecare ceremonie —, înainte ca o dogmă oarecare să îi dea structura 
ideologică ce îi lipsea. 

Pentru anumiţi exegeti sintoismul este așadar unul dintre firele conducătoare 
ale culturii japoneze: în acest sens, cunoașterea culturii sintoiste si a valorilor 
pe care le exprimă ea ar fi indispensabilă pentru buna înțelegere a unui presupus 
„suflet japonez“ (yamato damashii), unic, uniform sau, mai bine zis, unificator. 
Într-o repartizare funcţională a celor două principale curente religioase japo- 
neze, budismul ar fi asociat cu lumea de dincolo si cu moartea, iar sintoismul, 
ca toate păgânismele, cu forţele vieții si ale fecundității. De shintô s-ar lega si 
sedentaritatea, producţia și comerțul; de budism, pelerinajul, efemeritatea, 
nonatasamentul. Locul sintoismului în istoria religioasă a Japoniei nu poate 
fi înțeles fără a lua în consideraţie relația sa intimă și constanta sa interacțiune 
cu budismul. 


Shinto, religia de dinaintea religiei 


Anumite practici și credinţe indigene menţionate în cronicile chineze si în 
primele scrieri japoneze ne informează asupra câtorva noțiuni fundamentale ale 
universului sintoist înainte de introducerea budismului, la mijlocul secolului 
al VI-lea: importantacultului morţilor, a practicilor samanice si a riturilor agrare. 
În acea epocă sintoismul pare să fi reprezentat expresia populară a unui cult al 
nenumăratelor divinități autohtone numite kami. O serie de gânditori din școala 
„studiilor naționale“, care încercau să surprindă specificitatea culturii japoneze 
printr-o analiză critică a documentelor Antichității, au propus, în a doua jumătate 

a epocii Edo (1603-1868), diferite etimologii pentru originea acestui cuvânt. 
Kami este fie apropiat de termenul omofon kami — onorific pentru „înalt“, 
„superior“ —, fie interpretat ca o contragere a lui kagami — „oglindă“ —, fie derivat 
din termenul kakurimi — „corp ascuns“ —, fie, pentru unii, apropiat de termenul 
ainu kamui — „persoană de rang înalt“ — de unde și-ar trage originea. 

Particularitätile acestor „spirite“ sau „forțe vitale“ sunt omniprezenta și marea 
lor diversitate. Ele populează întreg arhipelagul si sunt asociate anumitor locuri 
specifice: mări, ape, munți, păduri, pietre, spaţii limitrofe — hotare sătești, 
trecători si răscruci. Existenţa lor este consubstantialä locului în care se află, 
în asemenea măsură încât se identifică cu acesta. Dar kami nu desemnează 
doar locuri naturale, ei domnesc si asupra unor teritorii celeste, de unde descind 
ocazional. Ei apar de asemenea ca zeități ancestrale ale unei familii sau ale unui 
clan. Kami pot să ia si forma unor animale — tigri, lupi, şerpi, vulpi, corbi — sau 
a unor fenomene naturale redutabile, ca fulgerul ori taifunul, fără însă a se 
putea şti precis dacă acestea din urmă sunt chiar „forma divinizată“ sau doar 
mesageri ai zeilor. Se mai întâmplă, în fine, ca unele fiinţe umane să fie consi- 
derate kami. Tradiţia unor „kami-vii“ (kigami), oameni eminenti prin cunoas- 
terea sau puterea lor militară, ridicați după moarte la rang de divinități, sau 
fondatori de mișcări religioase, venerati încă din timpul vieții ca zei, este 
dovada unei medieri necesare între lumea oamenilor si cea a kami-lor. 

Divinitätile sintoiste sunt de fapt niște forte invizibile — nu existau repre- 
zentări antropomorfe înainte de sosirea budismului și a bogatei sale icono- 
grafii — care se sustrag privirii şi posedă în același timp un „spirit de violență“ 
(ara-mi-tama) şi un „spirit de blândeţe“ (nigi-mi-tama). În Japonia antică 
importantă era poziția de mijlocitor pe lângă divinitate. Preoții, samanii si 
ghicitorii posedau o dublă funcţie: să protejeze comunitatea de posibilele 
„mânii“ divine — sancţiuni imediate prin „nenorocirile“ (tata-ri) care îi lovesc 
pe oameni —, dar si să pregătească „descinderea“ zeului pentru a-i da ofrande 
şi a-i pregăti divertismente sub forma unor ceremonii festive (ma-tsuri), ca o 
mulţumire pentru binefacerile sale. În centrul acestor ocupaţii rituale se află 
noțiunea de puritate. Puritatea necesară oricărui contact cu o divinitate se ob- 
ţine prin rituri purificatoare (kiyome, misogi) care pot fi efectuate asupra 
propriei persoane sau pentru un altul (harae). 


COEXISTENTA ȘINTOISMULUI CU BUDISMUL 


În curentul civilizator continental care a pătruns în societatea japoneză în 
secolul al VI-lea, sisteme filozofico-religioase ca budismul, confucianismul si 
daoismul au jucat un rol preponderent. Deși budismul pare a fi fost adoptat 

ca religie „magică“ despre care se credea că are o eficacitate superioară celei 
posedate de divinitätile locale, el a devenit, grație sprijinului pe care i l-au 
acordat marii nobili și, în primul rând, unii împărați adevărata religie a sta- 
tului japonez. 

Coexistenta unei religii posedând un sistem de gândire atât de dezvoltat ca 
budismul cu practicile primitive de venerare a kami-lor nu a fost nici pe departe 
la fel de naturală și evidentă precum tinde s-o acrediteze apariţia târzie a unui 
sincretism sinto-budist de natură dogmatică. Cartea a XXI-a din Nihonsho-ki 
(720) ne arată că împăratul Yomei (care a domnit între 585 si 587) „credea în 
Legea lui Buddha și venera shint6", dar aceeași cronică ne revelează în cartea 
a XXV-a că împăratul Kotoku (care a domnit între anii 645 si 654) „venera Legea 
lui Buddha și dispretuia shint6", cum dovedește și decizia lui de a tăia toți copacii 
sacri din sanctuarul Ikukuni-dama. Calea kami-lor a fost, pare-se, multă vreme 
subordonată celei a lui Buddha. Kami erau integrați universului budist. Încă 
din epoca Nara (710-784), călugării budiști oficiau în sanctuarele șintoiste pe 
care împăratul Temmu (care a domnit între 673 si 686) le construise în număr 
mare, începând cu Marele Sanctuar din Ise (Jse jingü); în faţa zeilor se citeau 
sûtre, iar în interiorul sanctuarelor s-au construit chiar temple budiste (7;ng4-77). 

Redactarea Kojiki — compilaţie a „vechilor fapte“ ale Japoniei — în 702, cu 
scopul de a prezenta genealogia zeilor, de la cei creatori până la strămoșii casei 
imperiale din Yamato, prezidati de „Marea Divinitate care iluminează cerul“ 
(Amaterasu O-mikami), era o încercare de a fixa tradițiile naționale într-un 
moment În care acestea tocmai începeau să dispară. Pe de altă parte, codurile 
administrativ și penal, elaborate în secolul al VII-lea după model chinez, și-au 
găsit forma definitivă de-abia la începutul secolului al VIII-lea. Au fost succesiv 
adăugate comentarii și regulamente pentru a forma „sistemul de coduri“ 
(ritsu-ryo-seido) care se va menţine până la formarea shogunatului Kamakura 
(1185-1333). 

În interiorul acelui stat centralizat sintoismul și ritualurile care îl defineau 
au fost consolidate. Crearea unui minister specific, Ministerul Afacerilor Zeilor 
(Jingikan) — organ care nu exista în administraţia chineză —, urmărea să 
instaureze un corp de funcţionari specializați în celebrarea cultului divinitätilor 
naționale menţionate oficial în listele din regulamentele erei Engi (901-923). 
Dintre cele 3 132 de divinități și 2 861 de sanctuare de care erau responsabili 
funcţionarii un mare număr erau totuși încredințate autorităților provinciale. 
Dar kami, manipulati de niște călugări itineranti care practicau asceza în munți 
si încorporau în învățătura lor elemente budiste, au început să fie percepuți 
ca divinități apropiate de Buddha, fără a mai fi necesară diferenţierea de acestea. 

Prin consolidarea reciprocă a celor două religii, atât kami, cât și buddha 
au fost puși în serviciul statului. S-a ajuns treptat la un sincretism șinto-budist 

elaborat de călugări budisti influenți, cu intenţia de a asocia cele două tipuri 
de divinități, clarificând și relațiile care le uneau. Această gândire asimilatoare, 
denumită Ponji suijaku, se poate rezuma astfel: divinitätile budiste — 
Bodhisattva sau Buddha — puteau lua forma divinitätilor sintoiste; starea lor 
originară (honji) manifestându-se sub forme de „urme descinse“ (suijaku) 
pe pământ. Marii zei naţionali erau deci încorporati, cu titlul de avataruri, 
în panteonul budist. Amaterasu O-mikami, divinitatea supremă în sintoism, 
a fost bineînțeles asimilată lui Dainichi-nyorai, simbolul discului solar si 
divinitate esențială a budismului ezoteric shingon. Kami își pierdeau funcţiile 
de „protectori ai buddha“ (goho-jin) şi intrau în serviciul acestora devenind 
„manifestările lor temporare“ (gon-gen). ` 

În perioada medievală se produce o reacție împotriva acestei politici de 
amalgam din partea adepților sintoismului, din rândurile cărora încep să răsară 
primii veritabili gânditori ai Căii Zeilor. Aceștia răspândeau chiar o doctrină 
inversă, numită han-honji suijaku, în care Buddha erau „urmele descinse“ şi 
kami „starea originară“. Sintoismul doctrinar care s-a dezvoltat în acea epocă 
era opera marilor familii de oficianti ereditari ai sanctuarelor, precum familia 
Watarai, care oficia în sanctuarul exterior (geku) de la Ise sau familia Yoshida, 
responsabilă de sanctuarul cu același nume din Kyoto. Aceste variate expresii 
ale sintoismului, chiar și cele mai nationaliste, care încercau să sistematizeze 
o tradiție proprie Japoniei, au împrumutat, într-o măsură mai mare sau mai 
mică, din sistemele de gândire budist si daoist (calea lui yin si yang). În epoca 
Edo (1603-1868), a apărut un sintoism de esență neoconfucianistă (juka 
shintô), care încerca să apropie tradiţiile shintô de ideile de origine chineză. 

La nivel local sanctuarele și-au consolidat independenţa, iar sătenii au 
continuat să venereze si să se roage zeităților sintoiste si budiste după „beneficiile 
imediate“ (riyzku) pe care acestea erau susceptibile să le procure în „lumea 
prezentă“ (genze). Originea străină a unora dintre divinitätile venerate a fost 
repede uitată, așa cum a fost si diferenţa dintre kami si strămoși. 


SINTOISMUL CA RELIGIE NAȚIONALĂ 


La putin timp după ,restauratia Meiji“ (Meiji ishin) din 1868, noul guvern 
căutând un sistem religios care să fie garantul unei naţiuni civilizate și moderne, 
a ales sintoismul, care a căpătat astfel statutul de religie independentă pentru 
prima dată în lunga sa istorie. Fără a putea căuta în cadrul acestei schimbări, 
originea „studiilor naţionale“ (kokugaku), care, pornind de la dovezi filologice, 
susțineau, de la începutul secolului al XVIII-lea, o întoarcere la un șintoism puri- 
ficat de orice influență exterioară, nu este inutil să amintim că această mișcare 

de idei i-a influențat foarte mult pe apărătorii tennoismului, ideologia cultului 
imperial. Împăratul a devenit simbolul politic și religios al țării, în virtutea 
anticei concepții a unității cultelor și administrației (matsurigoto). 

Budismul, larg, susținut și legat politic de guvernul Tokugawa, a devenit 
o ţintă ideală: rivalitätile sale interne, viața dezordonată a unora dintre călugării 
săi eminenti, reacţia de respingere în rândul oamenilor simpli, care fuseseră 
obligați, pe parcursul întregii perioade Edo, să se afilieze la mânăstirile sale 
pentru a nu fi declaraţi creștini (erauke-seido) au oferit condiţiile pentru mă- 
surile luate împotriva sa. În primul an al erei Meiji (1868) divinitätile budiste 
si kami au fost separate arbitrar (shinbutsu bunri), iar călugării care oficiau în 
sanctuarele șintoiste (shasô) au fost trimiși în viața laică. Această politică anti- 
budistă nu a durat mult. Încercarea de a duce la capăt o reformă a cultelor și 
a practicilor religioase care urmărea să minimalizeze budismul si să ridice 
sintoismul în vârful ierarhiei religioase a statului a eșuat tocmai fiindcă ase- 
menea măsuri mergeau împotriva unei tradiții sincretice înclinate mai degrabă 
către adăugare și asimilare decât către respingerea unor divinități. 

Guvernul Meiji a renunțat la edificarea unei „religii naționale“; el a propus, 
mai subtil, o nouă separare, de data aceasta chiar în interiorul sintoismului, 
care a fost reorganizat în jurul a două instituții: „șintoismul sectelor“ (ky6ha 
shintô) — partea religioasă — și „șintoismul sanctuarelor“ (jinja shinto) sau 
„şintoismul de stat“ (kokka shintô) — partea laică. 

Primul tip de sintoism a permis punerea în contact a cultelor populare si 
a cultului imperial (unele mișcări religioase din prima categorie își trăgeau 
învăţăturile din tradiții exterioare șintoismului, în care se amestecau confrerii 
devotionale, kð, culte ascetice de munte, culte de tämäduire, chiar si influențe 
confucianiste). Al doilea tip de șintoism s-a transformat într-o religie a datoriei 
civice în cadrul căreia populația japoneză era încurajată să participe la cultul 
împăratului, în sanctuare nationale și prin ritualuri desfășurate de oficianti 
numiți de guvern. Şintoismul înceta să mai fie o religie. El servea, ca și 
învățământul școlar și manualele sale de educaţie morală (shäshin), la justificarea 
descendentei divine a casei imperiale si a „esenței inalterabile“ (kokutai) a 
națiunii japoneze. 


SINTOISMUL ASTĂZI 


Această prezentare succintă a dublei dezvoltări, savantă și populară, a 
cultului kami ne duce la două întrebări de ordin general: ce statut să atribuim 
religiei shinto? Ce pondere să-i acordăm în societatea actuală? Deseori definit 
prin neajunsurile sale, șintoismul — religie fără fondatori, fără scrieri sfinte, 

fără concepție escatologică — apare multor japonezi ca un ansamblu multiform 
de culte primitive sau, dimpotrivă, de ceremonii rituale împietrite în respectul 
unui trecut milenar. O reflecţie de ordin antropologic ne invită de asemenea să 
vedem în sintoism un discurs religios fecund, purtător de roade, si un ansamblu 
de practici și acte rituale care vizează stabilirea unei relaţii imanente cu zeii. 

Religie politeistă, sintoismul s-a menţinut, în forma sa populară, pe tot 
parcursul istoriei Japoniei. Numeroasele împrumuturi pe care le-a făcut din 
curentele religioase de pe continent nu numai că nu i-au stirbit vitalitatea, dar 
i-au consolidat temelia, creându-i un cadru dogmatic si un calendar de o 
excepţională bogăţie. În interiorul procesului de „secularizare“ a societăţii 
japoneze, industrializarea și urbanizarea rapidă au fost, de fapt, cele mai dure 
adversare ale sintoismului. Raportarea la legăturile cu solul (chi-en) si ancorarea 
sa teritorială au slăbit treptat. Religia de la sate a devenit o „religie ca la oraș“. 
Au apărut noi tipuri de credincioși, precum și o populaţie religioasă „fluctuantă“, 
atrasă mai mult de virtuțile specifice ale divinitätilor „la modă“ (ha yarigami) 
sau de fastul colorat al unor sărbători sintoiste decât de vechiul atașament faţă 
de un loc care îi integra ca pe niște „copii ai divinității tutelare“ (ujiko). 

Nu este mai putin adevărat că sintoismul continuă să fie perceput de japo- 
nezi ca religie „naturală“, cea a tradiţiei, fără să existe conștiința apartenenţei 
la vreo „biserică“: noțiunile de puritate, de armonie triunghiulară între zei, 
oameni și natură, posibilitatea unei comunicări directe în vederea protecţiei 
şi beneficiilor în viața pământească sunt în continuare elementele sale esenţiale. 
„Noile religii“ (shinkð shükyô) de obedientä sintoistä care au apărut în a doua 
jumătate a secolului al XIX-lea au introdus aceste idei într-o gândire de re- 
novare a lumii exprimată de fondatori de origine samanicä. 

Statisticile religioase menţionează că, în fiecare an, de Anul Nou 
(Hatsumode), optzeci de milioane de japonezi merg la marile sanctuare ale țării 
pentru a achiziționa amulete și talismane protectoare. Observatia etnografică 
în mediul urban relevă, de asemenea, capacitatea de adaptare a religiei japoneze. 
Asa cum au apărut recent „cimitire de întreprindere“ (kigyôbaka) în incinta 
unor mânăstiri budiste, kami par să se fi instalat si ei pe acoperișurile sau în 
interiorul societăților comerciale — în cartierul Ginza din Tokyo, de exemplu —, 
devenite deseori patronii sărbătorilor din sanctuarele învecinate. 


SINTOISMUL, RELIGIE ETNICĂ ÎN JAPONIA* 
de Masanori Toki 


DIFERITELE TIPURI DE SINTOISM 


Şintoismul s-a perpetuat până în zilele noastre sub diverse forme, care au 
făcut obiectul multor clasificări. După evoluţia istorică și ținând cont în 
principal de locurile sale de manifestare și de practică religioasă a adepților săi, 
se pot distinge mai multe tipuri de sintoism. Când considerăm această religie 
în manieră globală, două aspecte par intim legate: cultele (sărbători, ritualuri) 
pe de o parte, doctrina și învățământul, pe de alta. Vom distinge aici două mari 
grupe: sintoismul ceremonial (matsuri-gata no shinto) şi sintoismul doctrinar 
(oshie-gata no shinto). 


Sintoismul ceremonial 


Sintoismul se practică în primul rând în sanctuare, jinja. De aceea, similar, 
ansamblul de credinţe ce se exprimă prin intermediul sărbătorilor si al 
diverselor forme de adopție este numit ,sintoism al sanctuarelor“. Potrivit 
statisticilor publicate de Anuarul religiilor (Agenţia pentru afaceri culturale) 
în decembrie 1989, numărul de jinja inventariate se ridică la 81 400, din care 
97% grupate în Asociaţia Sanctuarelor (Jinja honocho), creată în 1946 
laTokyo. 

Sintoismul domestic se exprimă printr-un anumit număr de activități rituale 
şi rituri specifice. În general, familiile care practică sintoismul posedă un mic 
altar consacrat divinitätilor (kamidana). Pe kamidana se află frecvent o amuletă 
de la sanctuarul tutelar local, o alta adusă de la Marele Sanctuar de la Ise! și, 


* Traducerea acestui articol a fost stabilită cu îndrumarea Centrului de Studii asupra 
Religiilor și Tradiţiilor Populare ale Japoniei, a École Pratique des hautes études, secţia de 
ştiinţe religioase. 

1. Ise Jingu sau Daijingu. Sanctuar șintoist situat în orașul Ise, prefectura Mie. În 
sanctuarul interior (n4ikñ) este venerată zeița Amaterasu O-mikami, divinitate ancestrală 
a familiei imperiale; în sanctuarul exterior (gek:) este venerată divinitatea Hranei, Toyouke 

adesea, amulete proprii unor sanctuare respectate de membrii familiei. În 
fiecare dimineață altarul este împodobit cu ofrande simple — sake, orez si sare —, 
se aprinde o lampă și se spun rugăciuni în faţa lui. În fiecare cămin există, de 
asemenea, un loc consacrat spiritelor (mitamaya) — expresie a recunostintei 
pentru strămoși și kami — în fața căruia se fac rugăciuni pentru prosperitatea 
casei. În fața acestuia se venerează în mod special spiritele sfinte, cărora li se 
prezintă ofrande în fiecare zi. La echinoctiile de primăvară și toamnă și în zilele 
de comemorare a morții celor apropiaţi familia respectă niște rituri specifice. 

În familia imperială s-au dezvoltat în mod continuu rituri cuvenite 
persoanei împăratului. Această formă de shinto care seamănă, prin natura sa, 
cu riturile sanctuarelor și cu ceremoniile religioase practicate de popor a dat 
naștere unei tradiții proprii casei imperiale. În zilele noastre încă se desfășoară 
diverse manifestații rituale în interiorul celor trei sanctuare din incinta palatului 
(kyiächü san-den): cel de mijloc (kashidokoro) este destinat cultului strämosului 
imperial, zeița Amaterasu O-mikami; în pavilionul situat la Vest (koreiden) 
sunt venerate spiritele divine ale tuturor împăraţilor Japoniei; în sala situată 
la Est (shinden) sunt venerate divinitätile cerului si ale pământului. Această 
formă de sintoism este celebrată și în apropierea mormintelor imperiale, în 
toată Japonia. 

În sfârșit, sintoismul popular se sprijină pe credințele autohtone, strâns 
legate de condiţiile de viață si de obiceiurile populare. Este vorba de kado-matsu, 
ramuri de pin pe care fiecare familie le agaţă la ușa de intrare pentru a-l primi 
pe zeul Anului Nou sau de sărbătorile în cinstea zeitätii orezăriilor, celebrare 
primăvara și toamna, care jalonează activităţile agricole. Un alt obicei le cere 
credincioșilor să venereze răsăritul soarelui (o-himachi) după ce au petrecut o 
noapte de recluziune sau negustorilor și comercianților să formeze confrerii 
în jurul divinității Ebisu, căreia aceștia îi cer prosperitate în afaceri. Sintoismul 
popular nu constituie o doctrină în adevăratul sens al cuvântului. Fără o 
organizare bine definită, el se sprijină mai ales pe grupul domestic si pe individ; 
câteodată reunește mici grupuri de credincioși care trăiesc în aceeași regiune: 
în unele cazuri, poate de asemenea să fie legat de un sanctuar. 


Sintoismul doctrinar 


În decursul istoriei, eruditii au încercat să dea o bază teoretică religiei sin- 
toiste, pornind de la riturile și scrierile canonice. Aceste explicaţii sunt numite 
„şintoism teoretic“ sau, uneori, „șintoism academic“ (gakuha shinto). Datorăm 


O-mikami. Clădirile sunt reconstruite identic la fiecare douăzeci de ani. În toamna lui 
1993, al cincilea an al erei Heisei, se va desfășura ceremonia de „transfer al sanctuarului“ 
(sengu) (nota traducătorului francez). 

prima tentativă de teoretizare, cea numită a sintoismului de la Ise, unui mem- 
bru al familiei Watarai, oficiant liturgic al sanctuarului exterior în epoca Ka- 
makura (1185-1333). Si altele au rămas celebre: în Evul Mediu, de exemplu, 
Yuiiwu-shintô, operă a familiei Yoshida, care patrona sanctuarul cu același nume 
de la Kyoto; în epoca premodernă Suika-shinto al lui Yamazaki Ansai, precum 
şi sintoismul restaurat (Fukko-shintô), promovat de savanții studiilor nationale 
(kokugaku-sha), în special de Motoori Norinaga, cel mai renumit dintre ei. 

Între 1876 si 1908, statul Meiji a recunoscut oficial treisprezece secte sin- 
toiste.? Aceste grupări, din care unele s-au format pe baza unor confrerii reli- 
gioase (6) ce-și au originea la sfârșitul epocii Edo, și-au realizat treptat struc- 
turi de organizare. Inspirându-se din universul religiilor tradiționale, ele au un 
fondator, bărbat sau femeie, si un organizator abil. Sunt desemnate prin ter- 
menul „șintoism al sectelor“. Până la cel de-al Doilea Război Mondial grupurile 
shintô neafiliate la vreuna dintre aceste treisprezece secte nu se bucurau de o 
recunoaștere legală. Această restricție a avut drept consecință faptul că un mare 
număr de organizaţii sintoiste, deși nu aveau nici o legătură doctrinară cu cele 
treisprezece secte, au trebuit să se afilieze la acestea pentru a-și putea desfășura 
activitatea. Constrângerea a fost abolită după război, iar aceste organizații şi-au 
câștigat una după alta independenţa si au devenit organizații religioase noi. 

Alte organizaţii religioase sintoiste s-au dezvoltat după cel de-al Doilea 
Război Mondial, dar numărul lor, comparat cu cel al primelor organizaţii, 
este neînsemnat. 

În 1970, numărul total de mișcări religioase de obedientä șintoistă se ridica 
la 146; şintoismul sanctuarelor, 16; cele treisprezece secte (kyGha shinto) si 
mişcările afiliate, 83; grupurile shinză de sorginte recentă, 47. Expunerea noas- 
tră se va märgini la trasarea în mare a coordonatelor sintoismului sanctuarelor. 
De fapt, şintoismul domestic este în mod esențial legat de sanctuare și de cei 
care le deservesc. Cât despre sintoismul casei imperiale, el este strâns legat de 
Marele Sanctuar de la Ise, unde este venerată Amaterasu O-mikami, ca strămoașă 


2. Kurozumi-ky5, Shintô-shusei-ha, Shinshii-ky5, Taisei-ky5, Jikkâ-ky5, Fuso-ky5, 
Izumo-6yashiro-ky5, Ontake-kyô, Shintâ-taiky5, Shinri-ky5, Misogi-ky6, Konkâ-ky5, 
Tenri-ky8. 

3. Termenul desemnează un grup de persoane care venerează o divinitate, cel mai 
adesea sub forma pelerinajului sau a unor reuniuni periodice la domiciliul unuia din 
membri. În epoca Edo au fost celebre confreriile de la Ise. Adorarea munților a dat naștere 
unor grupări de pelerinaj, precum Fyji-kô sau „confreriile muntelui Fuji“. Asemenea mici 
grupuri s-au aflat deseori la originea cultelor locale, de unde au izvorât multe „noi religii“. 
Din acest punct de vedere organizatoric, acestea din urmă au instituit „cercuri de discuţie 
informală“ (zadankai bâza), apropiate de vechile kð comunitare, unde, după ritualurile 
confesionale, se discutau problemele sătenilor (nota traducătorului francez). 

a familiei imperiale. Din aceste motive ne propunem să examinăm sintoismul 
domestic si pe cel al familiei imperiale sub denumirea generală de „șintoism 
al sanctuarelor“ (jinja shinto). 


DOCTRINA ȘINTOISMULUI 


Sintoismul este o religie etnică, fără fondator, care s-a născut si s-a dezvoltat 
în sânul poporului japonez. Spre deosebire de „religiile revelate“, care acordă 
o mare importanță actelor si cuvintelor fondatorilor, sintoismul — religie 
naturală — nu se bazează pe texte canonice. „Scrierile sacre“ (shinten) sunt texte 
clasice centrate pe credințele despre kami. Deşi nu au un conţinut propriu-zis 
doctrinar, ele revelează fundamentele credinţei. Shinten desemnează mai multe 
lucrări. Cele mai vechi, Kojiki și Nihon-shoki, au fost redactate la începutul 
secolului al VIII-lea și conţin povestiri despre epoca zeilor (kamiyð) si, în cazul 
celei de-a doua lucrări, prima istorie dinastică a Japoniei. 


SCRIERILE SACRE ALE ȘINTOISMULUI (SHINTEN) 


Kojiki. scris în 712, este cel mai vechi text sacru (3 volume). 

Nihon-shoki: scris în 720, este cel mai vechi text istoric oficial (30 de volume). 

Kogo-shoki: terminat în anul 807, este o compilaţie a tradiţiilor proprii clanului 
Imibe, familie care, împreună cu clanul Nakatomi, răspundea de ritualuri în epoca 
veche (un volum). 

Semmyð: desemnează textele din categoria decretelor imperiale (shôsau mikotonori) 
scrise în limba japoneză și inserate în cronica oficială din 797, Shokunihon-gi. 

Ryð no Gige: comentariu al codurilor erei Yoro (757), scris în 833 (30 de volume 
si 10 titluri). 

Engishiki, terminat în 920, conţine, printre altele, textele norito, rugăciuni 
rituale adresate zeilor (kami), care ocupă un loc primordial în textele sintoismului 
(50 de volume). Texte fundamentale ale vechiului stat japonez, ele conţin și coduri 
(76) care formează ansamblul legislaţiei administrative, cu excepția dreptului penal 
(ritsu), shiki fiind decretele de aplicare. Regulile cele mai importante din punctul 
de vedere al sintoismului sunt cele menţionate în Jingi-ryð si Jingi-shiki. 

Shinsen-shoji-roku: scris în 815. Conţine informaţii despre genealogia a 1 182 
de familii (wji) domiciliate în regiunea Kansai (acest text ne-a parvenit din păcate 
doar fragmentar). 

Fudôki: fotografii culese în diverse provincii si compilate din ordinul statului 
în anul 713 (se cunosc cinci fi46ki, din care doar unul, Zz4m0-no-kuni fudôki, în 
forma completă). 

Man yo-shu: antologie poetică în douăzeci de volume care se întinde de la domnia 
împăratului Nintoku, secolul al IV-lea, până la cel de-al treilea an al domniei împăratului 
Junnin, adică 759. Cele 4 500 de poeme pe care le reunește pot fi considerate produsul 
expresiei spirituale a poporului japonez. Ele ne dau dare despre credinţele si tradiţiile 
populare și despre multiple aspecte ale Japoniei vechi. 

Termenul s/intă apare pentru prima dată în volumul al XXI-lea din 
Nibon-shoki, pentru a distinge religia autohtonă de budism, recent introdus. 
Acest pasaj ne furnizează data tradițională a introducerii budismului, 538 sau 
552, şi mărturia conflictului care a opus clanul Soga (probudist) clanului Mono 
no Be.{ În contact cu această religie străină, credinţele autohtone au fost recon- 
siderate și grupate sub termenul generic de shintô. Acest termen este totuși rar 
întâlnit în textele clasice, care vorbesc de „doctrina principală“ (Ponk&y6), „în- 
vätätura zeilor“ (shinkyo), „marea cale“ (taidð), „vechea cale“ (kodð) sau de kami 
unici (îsi). Pare evident că sintoismul nu desemna încă un sistem de doctrine, 
ci mai degrabă lumea experienţei sensibile și a practicilor religioase. 

În perioada Kamakura apare prima tentativă de sistematizare teoretică 
venită din interiorul sintoismului, denumită „SPinză de la Ise“ (Watarai shinto) 
sau ,Shintô al sanctuarului exterior“ (Geku shinto). Fa a fost opera lui Watarai 
Yukitada (1236-1305) si a lui Watarai leyuki (1256-1362), care deserveau 
sanctuarul exterior; ei au alcătuit o doctrină a cărei finalitate era să răspândească 
„eficacitatea miraculoasă“ a divinității venerate în sanctuarul exterior si care 
sublinia în mod special valorile religioase de puritate si sinceritate. 

În epoca Muromachi (1336-1573), Yoshida Kanetomo a stabilit Shinto 
Yoshida (numit si Yuiitsu shintô sau Urabe shintô). Familia Yoshida, al cărei 
adevărat patronim era Urabe, avea sarcina tehnicilor divinatorii pe lângă Mi- 
nisterul Afacerilor Divine. Membrii ei au ocupat mai târziu funcţiile de ofi- 
cianti liturgici ai sanctuarului Yoshida de la Kyoto, al cărui nume l-au preluat. 
Kanetomo a dat formă diverselor cercetări asupra sintoismului si clasicilor 
japonezi întreprinse timp de multe generaţii de membrii familiei sale. El 
considera sintoismul ca rădăcinile si trunchiul (konpon) unui arbore, confu- 
cianismul ca ramurile și frunzele sale (shiyð) si budismul ca florile şi fructele 
(kajitsu) sale, de unde si numele teoriei lui, kon-pon-shi-y6-ka-jitsu. El a susținut 
astfel o inversarea relației tradiționale între buddha şi kami, atribuindu-le celor 
din urmă primul loc (teorie numită han-honji suijaku). Kanetomo sublinia de 


4. Mono no Be și Soga erau două mari familii de la Curte care se luptau pentru 
putere în momentul în care budismul încerca să pătrundă în înalta societate japoneză. 
Membrii primeia aveau în sarcină afacerile militare și poliția. Legati de sanctuarul Isono- 
ka mi, unde era venerată zeitatea lor tutelară, ei s-au opus celei de-a doua familii, Soga, care 
deținea funcţii politice importante si controla marile familii de imigranţi coreeni. Familia 
Mono no Be se temea că bunăvoința pe care o cereau de la kami nu le va mai fi acordată, 
din cauza „zeităților țării vecine“ (tonariguni no kami); familia Soga a fost atrasă de bene- 
ficiile pe care noul cult le putea aduce. După înfrângerea familiei Mono no Be, în 587, 
budismul a început să prospere. Impusă de Soga și urcată pe tron în 592, împărăteasa Suiko 
a lăsat nepotului său, prințul regent Shôtoku Taishi, grija de a propaga religia budistă cu 
toată tăria credinței și învăţăturii sale (zota traducătorului francez). 

altfel virtuțile de rectitudine, puritate și compasiune — elemente constitutive 
ale sintoismului — și le-a ilustrat din plin în bogata sa activitate misionară. 

Până în epoca Edo, savanții versati în „studiile naţionale“ — Kada no maro, 
Kamo no Mabuchi, Motoori Norinaga si Hirata Atsutane, între alții — erau 
în favoarea întoarcerii la vechiul shint6. Pornind de la un studiu aprofundat 
al clasicilor japonezi, ei încercau să desprindă caracterul naţional și modul de 
gândire, precum și credințele proprii poporului japonez. Acest caracter naţional 
apare în cuvântul Yematogokoro’ („inima lui Yamato“), care exprimă, în ochii 
japonezilor, noţiunile de puritate și sensibilitate pe care le desemnează și cu- 
vinte ca magokoro („sinceritate“) si makoto („onestitate“, „autenticitate ). Acești 
eruditi au iniţiat, de altfel, o reflecţie asupra unui număr considerabil de alte 
chestiuni, cum ar fi, în special, natura divinitätilor japoneze, numite kami, a 
sufletelor-spirite (reikon) sau asupra lumii invizibile (y#rei). 

Toate aceste lucrări aveau ca scop să ajungă la originile înseși ale șintoismului, 
să caute un sPintă „purificat“, eliberat de influențele budiste și confucianiste, 
sisteme străine spiritului japonez. Astfel, ele au pus bazele unui sintoism or- 
todox (ju7-shintă), dându-i un cadru teoretic pe care nu-l avea. 

„Șintoismul sectelor“ (kyðha shintô), născut în epoca Meiji, are fondatori 
si organizatori. Aceștia au stabilit grupuri religioase si au făcut eforturi pentru 
difuzarea doctrinelor lor. Formularea unei dogme era deci pentru ei o necesitate 
absolută. Diferitele grupuri de după război, care se reclamă a fi „noul șintoism 
al sectelor“ (shin-kyoha shintô), se situează, la rândul lor, în tradiţia kyðha shinta. 

Din punct de vedere istoric, ,sintoismul doctrinar“ (oshie-gata no shintô) 
reprezintă o evoluţie. Japonezii din epoca arhaică aveau încredere în zeii lor și 
îi venerau în mod spontan. Credintele lor nu erau fondate pe o doctrină anume, 
după cum ne demonstrează prima apariţie a termenului shinto în textele vechi. 
Şintoismul doctrinar, fără a nesocoti importanța ritualurilor și a obiceiurilor, 
s-a interesat mai putin de ele. Cât despre „șintoismul sanctuarelor“, axat pe 
ritual, acesta acordă o importanță capitală ceremoniilor. Învățătura pe care o 
răspândește se întrupează în și prin ele. Prin ceremonii el poate să aprofundeze 
mesajul doctrinar deja prezent, în manieră latentă, în ritualul însuși. 


5. Yamato: bazin situat în Japonia de vest (Kinai) şi nume al statului care a unificat 
arhipelagul în secolele al V-lea și al VI-lea. Acest toponim a devenit sinonim cu „Japonia“, 
iar ca epitet este folosit pentru a simboliza tradiția naţională, niponitatea. Astfel se va 
vorbi despre „suflet japonez“ (Yamato-damashii) sau „inimă japoneză“ (Yamato-gokoro), 
despre „pictură japoneză“ ( Yamato-e), în opoziţie cu pictura chineză, sau despre „cuvinte 
pur japoneze“ (Yamato kotoba) în contrast cu împrumuturile de origine continentală (nota 


traducătorului francez). 

DOGMELE SHINTO 


Kami 

Şintoismul este un politeism. Kami menţionaţi în scrierile clasice, ca și cei 
venerati azi în sanctuare, sunt extrem de numeroși. Textele vechi atestă vreo „opt 
sute de miriade“ de divinități (yaorozu no kami), care, în majoritatea lor, posedă 
fiecare o tradiţie proprie. Această cifră nu reflectă, bineînţeles, nici o realitate 
concretă, ci traduce pur și simplu faptul că există o multitudine de kami. 

Divinitätile venerate în sanctuare în zilele noastre sunt de diverse naturi. 
Există kami legaţi de fenomenele meteorologice (soare, lună, stele, vânt, tunet, 
ploaie), cei legaţi de natură (munți, văi, câmpii, ierburi, fluvii, mări, stânci), 
cei care tin de viata umană (îmbrăcăminte, hrană, habitat, apă, foc, transporturi, 
meserii). Mai trebuie să adăugăm și spiritele strămoșilor casei imperiale sau 
divinitätile clanurilor, spiritele războinicilor, ale celor sacrificați sau ale 
servitorilor morți. 

Ceea ce japonezii venerau în vechime drept kami a fost ulterior scris cu o 
ideogramă chinezească€. Deoarece orice fenomen deținător al unei forțe superioare 
si extraordinare era venerat ca „zeu“ (kami), nu este deloc surprinzător că acești 
kami au fost atât de numeroși. Încă din Antichitate, japonezii nu au căutat să 
stabilească o doctrină teoretică, ci și-au conceput divinitätile în mod empiric, în 
cadrul vieţii zilnice. Spre deosebire de religiile monoteiste, sintoismul nu comportă 
deci divinităţi atotputernice: kami nu sunt nici atotstiutori, nici absoluti. Poli- 
teismul japonez tolerează și recunoaște existența altor divinități. O caracteristică 
a sa este tocmai coexistenta pașnică si armonioasă ce domnește între divinități 
funcţionale care au, fiecare, o natură anume. 

Divinitate ancestrală a casei imperiale la origine, zeita-soare Amaterasu 
O-mikami, foarte venerată și acum de întreaga populație, este considerată cea 
mai importantă dintre kami, fără a poseda totuși o „esență absolută“. Toate 
sanctuarele din Japonia sunt destinate cultului unor zeități diverse, dar Marele 
Sanctuar de la Ise, în calitatea sa de sanctuar suprem, este considerat a fi 
principalul loc de cult (Pons). 

Kami, fie că sunt venerati de comunităţi regionale sau de „familii înrudite“ 
(dozoku), sunt divinităţi tutelare: în funcţie de calităţile lor li se adresează diferite 
rugăciuni, cărora ei le răspund favorabil. Uneori credința populară le atribuie o 
autoritate care depășește cadrul sanctuarului, putându-se exercita pe un teritoriu 
mai întins. 


6. Această ideogramă, chen în chineză și shin sau jin în sino-japoneză, desemnează în 
tradiția chineză spiritele divine sau zeii — de origine celestă sau ființe umane divinizate — în 
opoziţie cu demonii sau spectrele (kuei) (nota traducătorului francez). 

În fine, sintoismul — adesea numit si „religie a legăturii“ (zsunagari no shūkyð) 
nu face o distincție netă între oameni și zei, relațiile acestora sugerând mai 
degrabă ideea unei continuitäti. Astfel, în textele sacre, mai ales în Kojiki si 
Nihonshoki, se află numeroase pasaje ce subliniază legăturile care unesc un 
anumit kami de o familie. Sintoismul vorbește de părinte, de „divinitate pa- 
rentală“, originară, „îndepărtată“, „superioară“ pentru a-i desemna pe kami si 
de „descendență“ pentru a-i desemna pe oameni. O altă lucrare, Shinsen-shoji-roku, 
care cuprinde genealogia a peste o mie de familii, menţionează astfel foarte 
frecvent „părinţii“ și „descendența“ lor. Din cea mai timpurie Antichitate oa- 
menii sunt descendenți ai zeilor și prin aceasta copii divini. 


Concepţia despre lume 


Credintele și religiile poporului japonez ilustrează două concepții despre 
Univers. Prima exprimă verticalitatea a trei lumi și distinge înalta Câmpie 
Cerească (Takama no hara), Tara din Mijlocul Câmpiei Trestiilor (Ashihara 
no naka-tsu kuni) şi Tara Yomi (Yomi no kuni); ea constituie tradiția majoră 
a mitologiei japoneze. A doua, care traduce o viziune bidimensională orizontală, 
distinge Tara din Mijlocul Câmpiei Trestiilor şi o Țară a Întunericului ( Tokoyo 
no kumi) si aparţine mai ales credințelor populare. 

Înalta Câmpie Cerească este lumea divinitätilor aflate în cer. Kami care 
coboară de acolo aduc țării ordine, pace, protecţie și fericire. În plus, această 
câmpie sfântă, unde acționează Kami ancestrali, este descrisă drept imaginea 
reflectată a lumii oamenilor. După ce au părăsit-o, kami au coborât în Tara din 
Mijlocul Câmpiei Trestiilor. Trestiile sunt plante înrudite cu orezul și cresc pe 
marginea apei. „Abundenţa trestiilor“ poate fi deci înțeleasă ca metaforă a unei 
bogate recolte de orez. Astfel, trestia (ashi) este un fel de epitet care face din 
Japonia ţara unde spicele ajung la maturitate din abundență și pentru totdeauna. 

Tara Yomi, adică țara subpământeană a „izvoarelor galbene“, este lăcașul 
morţilor. Această lume a întunericului este considerată un loc al impurităților 
(kegare) şi al actelor greșite (tsumi). Secventele mitice care o evocă parcă ar 
descrie interiorul marilor morminte ale epocii arhaice, dar aceste imagini sunt 
desigur inspirate și de o sensibilitate care vede în moarte ceva respingător și 
străin vieții omenești. 

Cât despre Tara Întunericului, ea reprezintă un pământ al delectärilor situat 
dincolo de mări, o lume în care viaţa e statornicită pentru totdeauna. Aici se 
află spiritele purificate ale strămoșilor, care pleacă periodic pentru a vizita biata 
noastră lume, aducând protecţie și fericire. Avem de-a face aici cu credințe 
populare referitoare la două concepții diferite despre lume: una verticală, alta 
orizontală. Această opoziţie între țările din nord și țările din sud ar traduce 

divergențe notabile în concepția acestor două țări. După alții ea ar evidenția 
poziţia dintre o societate aristocratică si una populară. 

Aceste două concepții ale Universului depășesc cu mult o simplă coexistentä 
şi apar oarecum reunite în lumea vizibilă. Religia sintoistä acordă o mare im- 
portanță lumii de aici. Chiar dacă spiritele divine si strămoșii sălășluiesc într-o 
lume ascunsă privirii — localizată în sferele celeste sau dincolo de mări —, ele 
păstrează relații strânse cu lumea oamenilor. 


Concepția despre om 


Conform unei etimologii tradiționale, cuvântul japonez care desemnează 
noțiunea de om, ito, se descompune în Ai („suflet“, „spirit“) si so („loc“). Omul 
este înzestrat cu o natură esențial spirituală pe care textele clasice o evocă prin 
diferite metafore (40 hito kusa, tami kusa) care traduc ideea unei creşteri an după 
an a oamenilor, asemenea ierburilor. lar expresia ame no masu hito exprimă 
ideea după care oamenii ar fi apărut în lume datorită zeităților (kami) si se vor 
înmulți neîncetat, depășind numărul morților. Toate aceste expresii subliniază 
faptul că omul trăieşte în fericire grație binefacerilor acordate de kami. 

Sintoismul concepe relațiile dintre oameni și divinităţi asemenea acelora 
dintre „strămoși“, „părinți“ (oya) şi „nepoți“ (sue), fără a face o deosebire 
substanțială între cele două. Omul este „copilul zeilor“ (hito wa kami no ko), 
de la care primeşte viaţa. De aici si obligația omului de a o trăi deplin si de a 
o păstra cu grijă. 

Decretele imperiale cuprinse în Semmyð menționează deseori naka-ima. 
Fiecare din cele două caractere chinezești care compun cuvântul implică no- 
tiunea unui timp prezent a cărui importanţă trebuie să fie bine percepută în 
fluxul continuu al istoriei. Lumea prezentă se află în centrul universului. 

Într-o ţară înzestrată cu o natură bogată nu se putea naşte o filozofie care 
să nege lumea de aici. Deși recunosc existența unor lumi de dincolo, japonezii 
nu le acordă o importanță mai mare decât are pentru ei lumea prezentă. Con- 
form concepției sintoiste despre naka-ima omul trebuie să acorde importanță 
prezentului, dar în egală măsură și conștiinței sale că trăiește în prezent, în 
interiorul unei istorii imemoriale. Acest postulat implică faptul că i se recu- 
noaste existenței individuale întreaga sa valoare. 

Omul, copil al zeităților, duce o viaţă în care natura sa spirituală (reżsei) 
comunică cu divinitätile, dar viața lui în „această lume“ nu este împlinită. De 
aceea omul cedează de multe ori tentatiilor si acţionează în mod greșit. După 
o idee general admisă în shinto, un comportament care încalcă normele etice 
si sociale este considerat o greșeală (tsumi). Cu toate acestea, doctrina shintô 
nu recunoaște existența păcatului originar. Dimpotrivă, greșeala este considerată 
o piedică ce se opune caracterului sacru al omului, care prin natura sa este 

copilul zeilor. Iar greșelile pot fi eliminate în întregime prin rituri de puri- 
ficare (misogi) si exorcism (haraï), care permit omului regăsirea stării sale de 
puritate originară. 

Rugăciunile liturgice numite 6-harai-kotoba fac distincţia între greșelile 
pământești și cele cerești și enumeră în detaliu conţinutul acestor greșeli, mai 
ales contactul cu impuritätile provenind din moarte și sânge, cu bolile si cu 
malformatiile fizice. La acestea se adaugă anumite comportări interzise de 
religie, precum provocarea unor calamitäti bruște sau actele de vrăjitorie. 
Aceste greșeli sunt și ele acțiuni dăunătoare vieții umane. 


Concepţia despre natură 


Conform mitologiei japoneze, țara a fost zămislită de un cuplu divin 
creator. Numai după aceea s-au născut diferiții kami: ai mărilor, fluviilor, 
munților și câmpurilor. Natura nu este așadar un „lucru fabricat“ (tsuku-rareta 
mono), din moment ce este caracterizată prin termeni de „naștere“ și „venire 
pe lume“ (wmareta mono). 

După Kojiki, cuplul divin Izanagi no Mikoto si Izanami no Mikoto, la 
cererea zeilor din înalta Câmpie Cerească, a dat naștere arhipelagului japonez, 
imitând procesul de procreatie umană. În Kojiki găsim asociat fiecărui nume 
desemnând țările și insulele astfel formate câte un termen care se referă la viața 
umană. Cu alte cuvinte, „nașterea țării“ (kuni umi) se face din poruncă divină, 
printr-un act ai cărui protagoniști sunt cu siguranță zeii, dar ei acționează 
asemenea fiinţelor umane. Cele trei elemente constitutive ale Universului: 
kami, oamenii şi natura sunt concepute ca o entitate unică. 

Din moment ce natura, ca și omul, e creată dezei, păstrează o aceeași relaţie 
de la părinte la copil cu zeii; ca frați și surori consangvini (hara kara), copiii 
au aceeași mamă. Zeii kami, oamenii si natura, uniți într-o aceeași legătură de 
sânge, nu se situează într-o relație de opoziţie sau conflict, ci în relații de în- 
credere si ajutor reciproc. 

Kojiki descrie apoi nașterea unui mare număr de divinități. Ne putem 
imagina ca fundal al acestor istorisiri un mediu natural în care omul își are 
locul său. Miturile atribuie un caracter divin tuturor fenomenelor naturii, 
prezentându-i pe diferitii zei kami în ordinea venirii lor pe lume: zeitățile care 
stăpânesc mările, fluviile, munţii, câmpurile, arborii, vântul, apa, focul, 
locuințele și hrana. 

În povestirile despre nașterea acestor kami, care urmează celor despre 
nașterea țării, transpare ideea că orice lucru are un caracter sacru inerent. Se 
consideră că natura, ca și omul — „copil al zeilor“ —, are o „spiritualitate (ressei) 
proprie. În gândirea shinto orice fenomen există nu potrivit legilor naturale, 


600 RELIGIILE LUMII 


ci printr-o existenţă spirituală și plină de mister, și posedă o sensibilitate și o 
voință care îi sunt proprii. 

Câr despre om, el e dependent de apă, de oxigen și căldură, care îi sunt 
necesare pentru a-și menţine fiinţa și viața. În existenţa sa de fiecare zi el are 
pe deasupra nevoie de tot ce-i procură natura. A invoca binefacerile ei și a-și 
exprima recunoştinţa este deci o stare de spirit firească. Se întâmplă câteodată 
ca natura să se dezläntuie provocând mari catastrofe care pun viața omului în 
pericol. Dar cum partea de binefaceri pe care le acordă este totdeauna mai 
mare decât cea a necazurilor pe care le provoacă, oamenii trebuie să fie pregătiți 
să facă față acestor accidente. 

Omul, aflat în vârful întregii creaţii, reprezintă o „realitate superioară“. 
Prin progresele sale în domeniul științei, el descoperă lumi neexplorate, făcând 
astfel posibil imposibilul. Dar, deși are capacități excepţionale, nu posedă vreo 
putere universală. Cunostintele și abilitățile lui nu sunt nelimitate. Cât despre 
cele „zece mii de fenomene“ ale naturii din lumea oamenilor, omul trebuie să 
le recunoască puterea și să se apropie de ele cu umilință și recunoștință, dar și 
într-un spirit de conciliere, dăruire reciprocă și coexistentä împărtășită. 


SANCTUARELE 


S-a spus că la baza religiei shinto stă sanctuarul. Sanctuarul este locul unde 
se statorniceste divinitatea, dar și locul unde se exprimă sentimentul unei 
legături si al unei identități împărtășite. Sanctuarul face posibil contactul între 
cei care oficiază riturile și populaţia locală, enoriașii. 

Distincția care se face astăzi între ujiko (literal, „copii“ [ko] ai „divinității 
tutelare“ [247]) și sékeisha („credincioși“, „adoratori“) reflectă o transformare a 
practicii religioase. Ujiko sunt persoanele care locuiesc într-un spaţiu deter- 
minat și au o legătură permanentă cu sanctuarul, reședință a divinității pro- 
tectoare. Aceste locuri au fost stabilite de rutina unei îndelungate tradiții. Astăzi 
noii locuitori ai acestor locuri nu mai resimt atât de puternic acest sentiment 
de apartenenţă. Ca urmare a urbanizării societății japoneze, unele divinități 
tutelare nu mai sunt legate de un teritoriu anume, iar sanctuarele în care ele 
sunt venerate atrag populația din afara acestuia. Noii credincioși, numiţi 
sūkeisha, fie că merg în pelerinaj la unul dintre aceste sanctuare sau că solicită 
să se oficieze rituri de exorcism, sunt totuși animați de o credinţă profundă. 
Această nouă formă de practică religioasă este favorizată de specificul credințelor 
shintô şi de caracterul particular al divinitätilor kami, care pot fi venerate în 
locuri diferite, sub forme asemănătoare, în virtutea principiului de „împărțire 
a spiritelor divine“ (bunrei). 

Pentru a caracteriza raporturile care leagă sanctuarele si credincioșii se 
vorbeşte de „zei ai neamului“ (wjigami), „zei ai pământului“ (ubusunagami) si 
„zei protectori“ (chinjugami). Acești trei termeni exprimă o unitate etnică și 
un sentiment de apartenență, fie de ordin teritorial, fie de ordin familial. Aceste 
denumiri și-au schimbat sensul de-a lungul timpului și azi sunt folosite fără 
deosebire. Ujigami, la origine un zeu venerat în cadrul unei familii, îl desemna 
pe șeful acelei familii (uji no kami). El supraveghea activitățile membrilor 47, 
numiţi ujibito, si era adorat de aceștia. Uneori, accentuându-se ideea unei legă- 
turi de sânge, wjigami era considerat divinitatea ancestrală („zeu strămoșesc“ — 
oyagami) a unei familii. În toate cazurile, ujigami era în centrul veneratiei 
familiei căreia îi acorda protecţia sa. Această divinitate protectoare era con- 
cepută prin prisma strânselor legături de sânge care-i uneau pe oameni nu 
numai cu zeii, ci si între ei. 

De-a lungul secolelor, societatea organizată în clanuri a dispărut, fiind 
înlocuită de o societate bazată pe legături teritoriale. Ujigami a devenit atunci, 
si așa a rămas până azi, obiectul unui cult practicat de populaţia unei regiuni 
determinate. Astfel a apărut termenul ujiko, înlocuindu-l pe cel de wjibito, care 
e legat de ideea de wjigami, exprimând vechile legături de sânge dintre kami 
si copiii lor. Faptul că și azi este folosită adesea expresia „legături de sânge“, 
când de fapt este vorba de legături teritoriale, arată vitalitatea credințelor 
tradiționale legate de sanctuarele shinto. 

Cât despre expresia „zei ai pământului“, ubusuna no kami, ea îşi are originea 
în sentimentul comunităţii de apartenenţă la același pământ natal. În trecut, 
ubusuna se scria cu două ideograme, semnificând „reședință“ și „originară“, 
cu referire la un același loc de naștere. Astfel s-a impus în final grafia „sol“ 
„natal“ (ubusuna). Existenţa divinității #busuna no kami a făcut să apară 
termenul de #buko (copil al nașterii), care conotează și el ideea unei legături 
de sânge. Oricâr de departe este cineva de locul cultului, el consideră că zeii 
sanctuarelor din locul său natal îi sunt deosebit de apropiaţi. În prezent, 
ubusuna no kami desemnează nu numai zeii nașterii, ci si, într-un sens mai 
larg, sanctuarele construite pe teritoriul unde domiciliază fiecare individ. 

Denumirea chinju no kami (în traducere literală „divinitate care säläsluieste 
si acordă protecţia sa“) sugerează ideea unui kami protector. La originea acestei 
denumiri se găsește credinţa într-un zeu care supraveghează și guvernează un 
teritoriu determinat, al cărui stăpân este (jinushi no kami). 

De aici s-a dezvoltat ideea unui kami care protejează bunurile și persoanele 
aflate pe teritoriul său. Termenul chinju a început să fie din ce în ce mai folosit 
când s-a accentuat mai mult calitatea sa de protector, înțeles ce predomină azi. 


7. “Termen tradus adesea prin „clan“, uji desemna în vechea Japonie un grup cu 
descendență și autoritate asupra unui teritoriu. 

Cele trei denumiri, wjigami, ubusuna, chinju no kami, care desemnează în 
mod traditional sanctuarele si divinitätile lor se folosesc în prezent fără deo- 
sebire. Această utilizare s-a impus putin câte putin din a doua jumătate a epocii 
Heian, extinzându-se treptat în perioada medievală. 

Sentimentul comun bazat pe legăturile de sânge și teritoriale apare cu 
claritate în credințele legare de sanctuare. El nu exclude însă deloc posibilitatea 
unei credinţe individuale, care este de altfel atestată deja în textele sacre shinto, 
exprimându-se prin frecventarea sanctuarelor de către alți credincioși în afară 


de ujiko. 


SĂRBĂTORI ȘI RITUALURI 


Există foarte multe sărbători shintô. Vom prezenta aici numai câteva 
dintre cele mai importante, practicate și în prezent. 


Sărbători si ritualuri aşa-zis „regulate“ 


Acestea sunt ceremoniile zilnice (xkkusai) de prezentare a ofrandelor în 
sanctuare, dimineaţa, în faţa divinitätilor, precum și ritualurile efectuate lunar, 
cel mai adesea în prima zi a lunii. Acestea sunt întotdeauna ritualuri modeste. 


Sărbători regulate (reisai). În general sărbătorile cele mai importante sunt 
celebrate o dată sau de două ori pe an, în funcţie de sanctuar. Datele acestor 
sărbători sunt determinate de diferite criterii: de o zi care are o anumită legătură 
cu divinitatea celebrată în sanctuar, de ziua înființării acestuia sau de un 
moment precis din istoria sanctuarului. 

Cunoscute sub numele de shinkô-sai („serbare a procesiunii zeilor“) sau 
t0gy6-sai („serbarea traversării auguste“), aceste sărbători sunt adesea ocazia 
unei „ieșiri auguste“, adică o procesiune a zeilor kami. Aceștia sunt instalaţi 
într-un palanchin (mikoshi) sau pe un car (hören), purtat prin locurile care au 
o legătură particulară cu sanctuarul. Uneori, datorită numerosilor credincioși 
care poartă steaguri de mătase, comori sacre și ramuri ale arborelui divin sakaki, 
putem asista la o procesiune impunătoare si colorată, așa cum vedem în 
rulourile pictate, cu „locuri de oprire“ (tabisho) pentru odihna zeilor. Aceste 
sărbători au diferite origini. Uneori sunt legate de vechiul obicei de a întâmpina 
un kami atunci când era construit un sanctuar sau de ritualurile îndeplinite 
pentru oprirea unei epidemii. Alteori ele sunt legate de trecutul zeitäti. Dar 
scopul lor este în general de a-l binedispune și a-l distra pe zeu. 

„leşirile auguste“, la care iau parte numeroși tineri, sunt un prilej pentru 
întărirea legăturilor familiale dintre kami si credincioși. De obicei, sărbătorile 

religioase sunt însoțite de numeroase spectacole: reprezentații de artă populară 
tradițională a regiunii (geno), adică ,divertismente divine“ (kagura), dansuri 
executate de dansatoarele miko sau dansuri cu masca de leu (shishimai). Toate 
spectacolele se dau cu titlul de ofrande și atrag un mare număr de pelerini, 
constituind o ocazie ca zeii și oamenii să se apropie într-o atmosferă de armonie 
şi intimitate. În timpul acestor serbări, în incinta sanctuarului și pe drumul 
care duce la el sunt întinse multe mese cu ofrande. 

Ritualurile solemne care au loc în sanctuare (shaden) sunt executate întot- 
deauna în prezența unor mari mulțimi de oameni care se roagă pentru pros- 
peritatea și stabilitatea statului, dar și pentru bunăstarea credincioșilor și 
enoriașilor. Sărbătorile anuale (reisai) au întotdeauna scopul de a celebra 
întemeierea sanctuarului și al său kami, a cărui protecţie este cerută. 


Sărbătoarea Primăverii. Sărbătorile shintă sunt strâns legate de anotimpuri, 
mai ales de primăvară și toamnă, datorită faptului că au apărut în sânul unei 
societăți agrare, aceea a Japoniei antice. Sărbătoarea Primăverii, ținută în toate 
sanctuarele, este numită „sărbătoarea pentru recolte“ (kinensai) sau, după o 
lectură veche, toshigoi-matsuri (toshi înseamnă „cereale“, mai ales orezul). 

În epocile Nara (710-784) și Heian (784-1 185), sărbătoarea toshigoi-matsuri 
se ţinea sub auspiciile Ministerului Afacerilor Divine (/ingikan), care controla 
toate serbările publice. Exista obiceiul să se depună în mod oficial în principalele 
sanctuare din ţară câte o ofrandă numită mitegura („lucruri oferite zeilor kami“). 
Sărbătoarea s-a menţinut până azi: ea e ţinută la 17 februarie în palatul imperial, 
dar și în Marele Sanctuar de la Ise, ca si în toate sanctuarele țării. Rugăciunile 
rostite nu se mai referă acum doar la agricultură, ci și la dezvoltarea comerțului, 
industriei, pescuitului, precum și la prosperitatea întregii țări. 

Tot primăvara se celebrează și alte sărbători, ca „Răsădirea orezului“ (o 
taue-sai) sau „Serbarea în orezării“ (#4-asobi), care simbolizează diferite mo- 
mente ale cultivării orezului. În timpul sărbătorii numite obisha sau matoi, se 
trage la ţintă cu arcul, iar la sărbătoarea #sutsugayu se încălzește o fiertură de 
orez (0-kayu) cu bucățele de bambus verde. Aceste sărbători conțin și elemente 
de divinatie privind soarta viitoarei recolte. 


Sărbătorile de toamnă (aki matsuri). Aki, toamna, înseamnă și „a mânca pe 
săturate“ (zkigui), iar niiname înseamnă „ospăț cu trufandale“ (niiae). Sărbă- 
torile de toamnă sunt un prilej de a mulțumi zeilor pentru bogăţia recoltei. Li 
se oferă primele spice (hatsuho), care simbolizează ansamblul ofrandelor aduse 
sanctuarului. 

Pe 17 octombrie, la Ise, are loc „ceremonia degustärii" (kanname-sai), cel mai 
important ritual al sanctuarului, când noile cereale (shin-koku) sunt prezentate 

zeiţei Amaterasu. I se aduc ca ofrandă primele spice de orez cultivate chiar de 
împărat în orezăriile palatului, ca și cele aduse de agricultori din toate provinciile. 

La 23 noiembrie se sărbătorește „ziua de mulțumire pentru muncă“ (kinrô 
kansha no hi), dar mai ales „degustarea trufandalelor“ (nżinam sai) în sanctuarele 
sintoiste. Este prezentat zeilor orezul cel nou, multumindu-li-se pentru recoltă 
si dezvoltarea industriei. Totdeauna se fac si rugăciuni pentru prosperitatea si 
pacea națiunii japoneze. 

Sărbătoarea trufandalelor se desfășoară în același timp și în incinta palatului, 
unde suveranul prezintă cu umilință orezul nou zeilor, dar în primul rând zeiței 
Amaterasu O-mikami. Primul ritual care urmează suirii pe tron a unui nou 
împărat se numește „Sărbătoarea Marii Degustări“ (d45j6-sai)$ şi perpetuează 
vechile ceremonii de încoronare, fiind considerat sărbătoare naţională. 

În toată Japonia există ceremonii care amintesc de ritualurile degustării 
orezului nou: sărbătoarea daikyð-sai, la 30 noiembrie, în sanctuarul Katori din 
Sawara (prefectura Chiba) sau daitô-sai, din 10 decembrie, ţinută la sanctuarul 
Hikawa din Omiya (prefectura Saitama). La aceste sărbători se oferă zeilor 
kami orez şi „produse ale munților și mării“. La sfârșitul ceremoniei credincioșii 
participă la un banchet în timpul căruia oameni și zei serbează cu veselie 
terminarea culesului. 


Sărbătorile de vară (natsu matsuri). Mai ales urbane, ele au un caracter 
mult mai spectaculos, datorită defilării de palanchine si de care decorate. Au 
scopul de a alunga nenorocirile. 

Sărbătoarea Gion, care are loc la Kyoto în sanctuarul Yasaka, este renumită 
pentru splendoarea carelor sale bogat împodobite și pentru muzica ce însoțește 
marșul acestora. După tradiţie ea ar data de la începutul epocii Heian, când 
epidemiile erau foarte frecvente și oamenii se rugau pentru alungarea demonilor 
bolilor. Sărbătoarea Gion ainfluentat mult celelalte serbări de vară din provincii. 

Sărbătoarea Regelui Ceresc (Tennô-matsuri) se desfășoară în sanctuarul 
Tsushima din orașul cu același nume (prefectura Aichi). Este celebră pentru 
bărcile decorate cu lanterne (danjiri-bune) care plutesc noaptea pe râu, luminate 
de jocuri de artificii. În ajun are loc o ceremonie (wiyoshi-nagashi) de alungare 
a calamitätilor, ele fiind simbolic puse pe împletituri de trestii care sunt arun- 
cate în apa râului. 


8. Unul din cele două ritualuri ale trufandalelor, alături de #iiname-sai („Sărbătoarea 
anuală a Trufandalelor“), daijô-sai este celebrată o singură dată, la începutul unei noi 
domnii, după ceremonia întronării (sokui). În vechime, între cele două ceremonii puteau 
să treacă mai multe luni. Daijo-sai este componenta shinto a unui ansamblu complex de 
rituri ale întronării. Acest ritual perpetuează rolul religios al împăratului în calitatea sa de 
intermediar între ţară și zeii cărora li se adresează multumindu-le pentru abundența 
recoltei (nota traducătorului francez). 

Sărbătoarea divinității Tenjin, careare loc la Osaka în sanctuarul Temmangu, 
este foarte populară datorită defilării de mici ambarcațiuni. În timpul ceremoniei 
de aruncare a lăncilor în râul Dojima (Hoko-nagashi), o mulțime de copii îm- 
bräcati în haine de sărbătoare trec printr-un cerc de trestii (chi no wa). Acest 
obicei, răspândit în toată țara, își are originea în credinţa că printr-o purificare 
fizică oamenii pot scăpa de influențele nefaste. De altfel, în toate sanctuarele 
shinto din Japonia are loc în ultima zi a lunii a șasea Marea Purificare (obarae-shiki) 
pentru curățirea de păcate (tsumi) si murdării. Tot atunci se fac rugăciuni pentru 
sănătatea și prosperitatea familiei. Vom reveni asupra acestor lucruri. 


Celebräri si zile de sărbătoare nationale. În prezent există treisprezece zile 
declarate sărbători oficiale: Prima Zi a anului, gantan; 15 ianuarie, ziua Vârstei 
Adulte; 11 martie, ziua întemeierii țării; 20 martie, ziua echinoctiului de 
primăvară; 29 aprilie, ziua respectului pentru natură; 3 mai, Ziua Constituţiei; 
5 mai, Ziua Copiilor; 15 septembrie, Sărbătoarea Persoanelor în Vârstă; 23 sep- 
tembrie, ziua echinoctiului de toamnă; 10 octombrie, Sărbătoarea Sportului; 
3 noiembrie, Ziua Culturii; 23 noiembrie, Sărbătoarea Muncitorilor; 23 de- 
cembrie, ziua de naștere a împăratului actual. În aceste zile, în toate sanctuarele 
shintô au loc ritualuri speciale. 

Sărbătoarea de Anul Nou (saitan-sai sau gantan-sai) ocazionează rugăciuni 
pentru prosperitatea națiunii, a enoriașilor și a tuturor credincioșilor, precum 
si pentru pace în lume. În toare sanctuarele credincioșii vin în număr mare, 
de la miezul nopții până dimineața, pentru a face primul pelerinaj al anului 
(Patsumâde). 

Sărbătoarea Vârstei Adulte marchează vârsta (fixată în prezent, după lege, 
la 20 de ani) când adolescentul capătă statutul social de adult. Pe plan 
spiritual, acest ritual constă în mulțumiri adresare celor care au contribuit 
la dezvoltarea tânărului — părinți, frați, surori, strămoși, zei —, acesta anga- 
jându-se să participe la munca de perfecționare a omului și la progresul 
societății. De asemenea, se cere protecția constantă a divinitätilor. 

După Nihon-shoki, prima zi a primei luni a anului 660 î.Hr. (11 februarie, 
în calendarul occidental) ar marca urcarea pe tron a primului împărat al 
Japoniei, Jimmu-Tenn5. În această zi se sărbătoreşte întemeierea imperiului 
si este întărită conștiința apartenenței la poporul japonez, rostindu-se 
rugăciuni pentru gloria familiei imperiale si dezvoltarea țării. 

Mai citäm, printre sărbătorile importante, Sărbătoarea Respectului față 
de persoanele în vârstă care şi-au pus energia în slujba familiei și societății, 
precum și sărbătoarea renchă-sai, celebrând aniversarea actualului suveran, 
căruia i se urează o viață lungă într-o ţară prosperă. 

Ritualurile vieții umane 


În afară de aceste sărbători oficiale, care arată implicaţiile sociale ale cere- 
moniilor rituale, există și altele, care exprimă necesităţi mai personale. E vorba 
mai ales de ceremoniile legare de riturile de trecere ce marchează diferitele etape 
ale vieţii omenești. Cu aceste ocazii se aduc mulțumiri zeităților, adresându-li-se 
noi rugäminti. Reînnoirea bunelor intenţii e un obicei profund înrădăcinat în 
tradiție. Familia si rudele iau parte activă la aceste rituri de trecere. 


Rugile pentru o naştere uşoară. Există obiceiul ca viitoarea mamă să poarte 
în ziua câinelui (inu no hi)? din a cincea lună de sarcină o centură din pânză 
albă, numită îmaza-obi (etimologic ar însemna centură pentru o piele puri- 
ficată), care are rolul de a proteja fătul. Această zi a fost aleasă datorită faptului 
că se spune că la câini nasterile sunt foarte ușoare. Un copil — deci o viață nouă — 
fiind considerat un dar al zeilor, femeia însărcinată merge la sanctuar pentru 
a-i fi purificatä centura. Cu acest prilej ea se roagă zeilor kami pentru o naștere 
ușoară și pentru sănătatea copilului care se va naște. 


Prima prezentare la sanctuar (hatsumiya mairi). De regulă, nou-născuţi — în 
a treizeci si una zi de la naștere, în cazul băieților, și în a treizeci și treia zi, 
în cazul fetelor (numărul diferă în funcţie de regiune) — sunt prezentați 
pentru prima dată divinitätilor. 

Conform unei credinţe tradiţionale, nou-näscutii primesc în timpul nas- 
terii „suflul divin“ (7mizama) de la kami. Acest ritual este legat de intrarea 
copilului în comunitatea parohială. Obiceiul cere ca nou-näscutul să primească 
un nume în a șaptea zi după naștere (shichiya). Pentru aceasta se face apel la 
rude sau la persoane demne de respect pentru a deveni nași (nazuke-oya) sau 
pur și simplu la persoane din cadrul sanctuarului local. După o sută douăzeci 
de zile de la naștere, se sărbătoreşte „prima adevărată masă“ (okwizome), când 
se simulează hrănirea copilului cu prima mâncare consistentă. Cu ocazia 


9. În calendarul tradițional lunar-solar, numărătoarea zilelor se face după ciclul sexa- 
gesimal, care combină două serii: o serie de zece elemente: „cele zece tije cerești“ (jikkan) — 
lemn, foc, pământ, metal, apă, dedublate în „frate mare“ (e) și „frate mic“ (to) — și o serie 
de douăsprezece elemente, „cele douăsprezece ramuri terestre“ ale zodiacului chinezesc 
(jänishi) — șobolanul, boul, tigrul, iepurele, dragonul, șarpele, cămila, mielul, maimuța, 
cocoșul, câinele și porcul mistreţ. Adesea ziua e desemnată numai prin semnul zodiacal; 
în acest caz, animalul zodiacal poate reveni de mai multe ori într-o lună, de unde 
necesitatea de a preciza că e vorba de prima, a doua sau a treia zi a animalului în cauză. 
În afară de împărțirea timpului (zile, ore, luni, ani), acest sistem permite și determinarea 
direcțiilor si diviziunea spațiului (nota traducătorului francez). 

acestei ceremonii, care are loc cel mai adesea în familie, se rostesc rugăciuni 
pentru fericirea și dezvoltarea armonioasă a copilului de-a lungul vieții. 


Prima sărbătoare sekku. Este un ritual privat în timpul căruia familia se 
roagă pentru sănătatea și dezvoltarea copilului. Pentru băieţi, se celebrează în 
a cincea zi a lunii a cincea și se numește tango no sekku. Cu această ocazie se 
așază în faţa casei steaguri în formă de crapi (koinobori), iar interiorul este 
împodobit cu plante parfumate (shobu), păpuși reprezentând războinici si 
armuri. Divinitätilor li se aduc ca ofrandă prăjituri din orez învelite în frunze 
de bambus (chimaki) sau de stejar (kashiwa mochi). Serbarea fetitelor (hina- 
matsuri) are loc în ziua a treia a lunii a treia. Atunci se așază pe o estradă păpuși 
(Pina) şi ofrande de „sake alb“ (shirozake), dulciuri (hina arare) si prăjituri din 
orez pe bază de plante acvatice (hishimochi). 


Pelerinajul numit shichigosan. În epoca veche, exista obiceiul de a sărbători 
printr-un ritual momentul când fetele și băieţii, la trei ani, își lăsau pentru 
prima dată să le crească părul lung (kami-oki). Băieţii îmbrăcau pentru prima 
dată pantaloni (hakama-oki) la vârsta de cinci ani, iar fetele își schimbau 
vechea centură (himotoki) cu un adevărat obi la șapte ani. Aceste ritualuri ar 
fi originea ceremoniei shichigo san, fixată astăzi la 15 noiembrie, când familiile 
merg la sanctuar și mulțumesc zeilor pentru creșterea copiilor. 


Intrarea la şcoală, examenul de absolvire si obținerea unei slujbe. Bunul mers 
al studiilor și instruirea care face din copil o persoană realizată din punct de 
vedere social capătă o importanță determinantă în zilele noastre, când compe- 
titia pentru intrarea la universitate este foarte dură. Rugăciunile pentru succesul 
la examen au devenit deci curente. De asemenea, bucuria de a reuși la examene 
dă loc ceremoniei unor noi urări pentru anii de studiu ce vin. A absolvi uni- 
versitatea și a intra în viaţa activă, iată două etape importante. Tinerii își exprimă 
atunci recunoştinţa faţă de kami si făgăduiesc să-și folosească toată energia în 
slujba omenirii și societății. 


Celebrări ale maturității (seijin no iwai). Încă din timpurile străvechi, casa 
imperială celebra ritualul denumit kakan, în cursul căruia se puneau coroane 
pe capul adolescenților. Războinicii sărbătoreau în felul lor majoratul printr-o 
ceremonie aparte — „luare a veșmintelor“ (genpuku). Și în popor intrarea în 
grupul tinerilor (wakamono gumi-iri) ocaziona o ceremonie. Astăzi ansamblul 
acestor ritualuri se celebrează la nivel national pe 15 ianuarie pentru toți tinerii 
care împlinesc douăzeci de ani, vârstă la care își capătă toate drepturile civice 
prevăzute în constituţie. Tinerii în cauză se reunesc atunci în sanctuare pentru 
a participa la ceremoniile cuvenite. 

Căsătoria. Cea mai mare parte a japonezilor își celebrează căsătoria într-un 
sanctuar shinto, cu mare ceremonie. Cuplul mulțumește zeilor kami si face 
jurământul de a clădi o familie armonioasă, de a duce o existență demnă, de 
a se ruga pentru prosperitatea celor două familii reunite și a urmașilor lor. 
După acest ritual urmează un banchet reunindu-i pe invitaţii si pe tinerii 
căsătoriţi, care sunt astfel recunoscuţi social. 


Alungarea blestemelor (yakuyoke). Are la bază cunoştinţe tradiționale si 
experiența vieţii zilnice. Termenul de yakudoshi („an nefast“) desemnează 
vârstele de 35, 42 și 61 de ani, pentru bărbați, respectiv 19, 33 și 37 de ani, 
pentru femei. Al patruzeci și doilea an, pentru bărbați, și al treizeci și treilea, 
pentru femei, merită o atenție deosebită. Conform tradiţiei, există riscul de a 
se acumula atunci tot felul de nenorociri și greutăți și este necesară multă pru- 
dentä în toate acțiunile, pentru că este vârsta la care pot surveni în cariera 
omului multe schimbări, dar și vârsta unor schimbări fiziologice. 

Pentru a transforma aceste potențiale calamitäti în fericire, persoanele care 
ating, această vârstă merg la sanctuar si cer să se execute un exorcism (0-harai). 


Sărbătorile longevitätii. Sunt celebräri cu ocazia mai multor aniversări: la 
60 de ani (kanreki), la 70 de ani (koki), la 77 de ani (kiju), la 80 de ani (sanju), 
la 88 de ani (beiju), la 90 de ani (soshiju) si la 99 de ani (hakuju). Longevitatea 
fiind considerată o binecuvântare, ceremonia se desfășoară în sânul familiei, 
care se duce apoi să se roage la sanctuarul tutelar. 


Semnificaţia ritualurilor numite harae 


Tradiţia si importanța ritualurilor de purificare si exorcism (harai). Numeroase 
persoane merg la sanctuare pentru a cere un exorcism, pentru că prin puterea 
rugăciunilor făcure în fața divinitätilor pot fi îndepărtate nenorocirile și 
impuritätile. Cel mai adesea este vorba de rugăciuni personale făcute într-o 
clădire a sanctuarului (shaden) sau de cereri pentru ritualuri numite de „împăcare 
a zeilor pământului“ (fichin-sai), efectuate în exteriorul sanctuarului. Aceste 
ceremonii (0-harai) seamănă mai degrabă cu „ceremoniile festive“ (matsuri). 

Un important text shinto, Ryo ni Gige, indică faptul că aceste ritualuri de 
exorcism au ca scop „eliminarea elementelor nefaste“. Antologia Manyô-shu 
(vol. XVIII) conţine un poem al lui Otomo Yakamochi numit „Cântecul pre- 
gătirii băuturii sake“, în care eficacitatea unui rit para; apare asociată cu viața, 
cel mai preţios dar al omului: 


Să pronunt cuvintele liturgice ale Nakatomi-lor, 
si astfel să alung murdăriile. 
Pentru cine îmi prelungesc astfel viața? 

Sensul general al poemului e următorul: a oferi divinitätilor sake proaspăt, 
a apela la Nakatomi ca să adreseze divinitätilor rugăciunile lor rituale desti- 
nate să alunge murdăriile, prelungind astfel viața; toate acestea pentru cine? 
Fără îndoială versurile se adresează unei femei. Pe lângă aluzia la dragoste 
prezentă în tot poemul mai apare și credinţa că, în schimbul unei ofrande 
de sake, zeii ne vor elibera de păcate. Oamenii de azi, ca și cei de odinioară, 
au acest sentiment. 


Harai și ritualul Marii Purificäri. Formele cele mai frecvente de harai care 
se tin într-un sanctuar s/intă sunt cele denumite shäbatsu si o-harae. Primul 
termen semnifică textual „a practica Para“, dar, de fapt, este vorba de o pregătire 
pentru exorcismul propriu-zis. Acest ritual comportă recitarea de texte canonice 
si cere o profundă devoțiune. El se desfășoară într-un loc special (harae-sho) sau 
în sala de exprimare a veneratiei a sanctuarului (haiden). În timpul ceremoniei 
oficiantul flutură în trei rânduri ramuri ale arborelui sacru sasaki (înlocuit uneori 
cu un băț de vârful căruia sunt prinse fâșii de hârtie sau cânepă, onusa). Adesea 
se împrăștie cu ramurile de sasaki picături de apă caldă, sărată. În centrul acestui 
ritual stă deci un gest executat pentru a-i purifica pe participanți, pe oficianti, 
obiectele liturgice si ofrandele (shinsen). În urma acestei purificări, zeii primesc 
rugăciunile oamenilor și le acordă protecţie și fericire. 

Înaintea marilor ceremonii liturgice, cei care urmează a le oficia au o pe- 
rioadă de reculegere rituală. Pentru aceasta fac ablutiuni, se retrag într-un loc 
departe de oameni, dând o mare atenţie cuvintelor, gesturilor, gândurilor lor, 
pentru a evita orice contact cu păcatul. Această practică seamănă perfect cu 
retragerea (o-komori) din tradiţiile populare. Regulile cu privire la această 
puritate rituală sunt în continuare respectate cu mare severitate mai ales la sat, 
unde o asociaţie rituală (7p4ya4z2) se ocupă de organizarea sărbătorilor. 

Spre deosebire de haraï, care stă la baza oricărei sărbători, o-harai este o 
formă ritualizată, executată în ultima zi a lunilor a șasea și a douăsprezecea ale 
anului — două momente numite „purificarea de la sfârșitul verii“ și, respectiv, 
„purificarea de sfârșit de an“. În trecut, aceste ritualuri erau efectuate cu mare 
pompă, ca rituri ale palatului imperial, si la ele participau toți funcționarii civili 
şi militari. În prezent, sanctuarele continuă să țină acest gen de ritualuri, pentru 
care oficiantii și participanții se reunesc în incinta lor. După ce fiecare a primit 
fâşii de hârtie albă (kirinusa) si de cânepă, maestrul de ceremonii recită 
rugăciunea Marii Purificări. Asistenţa se purificä agitând de trei ori kérinusa, 
urmată de oficiant, care agită la rândul lui onusa. Apoi fâsiutele de bumbac și 
cânepă — care constituie niște substitute (agamono) ale impurităților umane — 
sunt rupte. După aceea sunt aruncate în râuri sau în mare. 


610 RELIGIILE LUMII 


În unele sanctuare se distribuie „corpuri de substituție“ — hârtii tăiate în 
formă umană (hitogata) — pe care se scrie numele beneficiarului. Acesta suflă 
deasupra unei astfel de hârtii, o trece peste corpul lui, apoi o aduce înapoi la 
sanctuar. Obiectele au preluat în mod magic păcatele umane; la fel ca agamono, 
sunt aruncate apoi într-o apă. Un alt procedeu de purificare constă în a așeza 
un cerc de trestii împletite (chi no wa) cel mai adesea lângă portalul sanctuarului 
sau Chiar în incinta lui. Trecerea prin acest cerc îl purifică pe om. 

Marele ritual de purificare (0-harae) este practicat de două ori pe an. Prin 
el oamenii sunt absolviti de păcatele făcute fără voie, de impuritate, regäsind 
puritatea originară. Acest act are ca scop întoarcerea la natura originară a omu- 
lui, înnoirea forței sale vitale, într-un cuvânt menţinerea unei vieţi conforme 
cu voinţa zeilor kami. 

Viața pură si dreaptă. Povestirile despre comportările zeilor kami din Kojiki 
si din Vihon-shoki ne arată originea ritualurilor de purificare. Toate insistă 
asupra purității ca o condiţie prealabilă oricărei ceremonii; acest spirit se regă- 
seste în practica actuală a riturilor de purificare (shubatsu). În Kojiki e evocat 
mai ales un rit de ablutiune (soi) care în forma originară consta într-o baie 
în apele curate ale fluviilor sau mării. Povestea Susano no mikoto menţionează 
prezența, într-unritual harai, a „obiectelor compensatoare“ (d4ishô no agamono). 

Pe planul credinței, harai permite eliberarea de păcat și regăsirea naturii 
originare a omului. Riturile haraï și mésogi sunt foarte apropiate. Harai — ele- 
ment indispensabil pentru orice sărbătoare a zeilor — conţine, în finalitatea sa, 
si ritul 7misogi. De fapt, importanţa pe care o acordă șintoismul riturilor parai 
e legată de concepția japonezilor despre puritate si moralitate. Încă din tim- 
purile cele mai vechi, exigenţele privind puritatea și corectitudinea erau deja 
foarte pretuite în viaţa cotidiană. Se pare că în acest context au luat naștere 
riturile de purificare și ablutiune menționate în textele vechi. Într-un text shinto 
datând din epoca Kamakura (1185-1333) există un pasaj elocvent pentru 
definirea specificitätii credințelor sintoiste: 


Adorarea divinității are drept condiție puritatea; și trebuie să ne facem un principiu 
din credința adevărată. Pentru a obține favorurile divinității, avem rugăciunile și 
exorcismele, pentru a obţine protecția lor, avem cinstea și sinceritatea. 


La origine, termenii shinshin, shôjiki— „cinste“, „integritate“ — accentuează, 
din punctul de vedere al spiritualităţii, ideea unei transformări purificatoare. 
Dar în același timp reflectă morala practică a existenţei de zi cu zi, care depășește 
sensul sărbătorilor religioase. Acest citat rezumă esentialul spiritualității sin- 
toiste, păstrându-și până astăzi valabilitatea. 

RELIGIILE AFRICII NEGRE 
de Issiaka-Prosper Laleye 


Nu mai sunt acele vremuri când se putea caracteriza drept 
simplu ,fetisism“ credința acestor indigeni consideraţi la 
un loc cu marea masă a africanilor...| 


Ştiinţele etno-antropologice încă nu au găsit cuvântul potrivit pentru a 
denumi religiile africane. Cauza să fie oare faptul că unii continuă să vadă în 
ele doar cele din urmă sechele ale unor conduite și credințe primitive, astăzi 
depășite? Sau, mai curând, fiindcă se consideră că mesajul acestor religii către 
oameni nu poate fi perceput și trăit decât de membrii câtorva clanuri sau ai 
câtorva triburi? 

Religiile africane nu ar avea căderea să revendice calificativul de „animiste“ 
exclusiv pentru ele, în sensul că ar admite o forță vitală care s-ar afla în ființe, 
în lucruri, în zei, ca si în oameni. De fapt, am fi ispititi să afirmăm că nu există 
decât religie animistă. Si izvodul oricărei religii ar sfârși brusc dacă s-ar adeveri 
fie că omul nu are suflet, fie că Dumnezeu nu este marele suflet, izvorul tuturor 
sufletelor. Lucrurile ar sta la fel și cu calificativul de „tradițional“, căci orice 
religie râvneste să ajungă o tradiţie. Cel putin, acelea care sunt deja își dau toată 
silinta să rămână în continuare. Iar cele care nu sunt încă luptă întruna ca să 
devină tradiţionale, convinse fiind că tocmai în tradiţie se va putea săvârși opera 
de mântuire a sufletelor propusă adepților lor. 

A socoti că religiile africane sunt doar religii tribale ar însemna, din exces 
de istoricism, să le cantonăm în limitele grupurilor umane care le-au practicat 
până în ziua de azi sau, din cecitate religioasă, adică din neputinta de a simți 
religiosul în afara termenilor în care s-a trezit propria noastră sensibilitate reli- 
gioasă, să afirmăm că mesajul de mântuire pe care îl poartă aceste religii nu se 
adresează decât membrilor cutărui trib. Fapt ce ar echivala cu negarea, în aceste 
religii, a unei viziuni despre om care să poată fi universală. 

Elementul totodată propriu și comun în cel mai înalt grad religiilor Africii 
Negre este aproape sigur ancestralizarea și cultul strămoșilor. Dar și aici e vorba 
de un fapt frecvent, iar recunoașterea lui nu trebuie să servească drept pretext 
de a nu vedea în religiile africane o referinţă la Fiinţa Supremă care implică o 
supunere totală planurilor ei și, uneori, un cult adevărat. 


1. Cf Edwin W. Smith, în prefața la G. Parrinder, La Religion en Afrique occidentale, 
Paris, Payot, 1950, p. 7. 

Oricare ar fi denumirile lor, lucrul pe care religiile africane îl dezvăluie mai 
întâi celui care le cercetează este tocmai prezenţa lor. Or, această prezenţă nu 
este aceeași dacă sunt examinate pentru a se descoperi ansamblul dogmelor și 
credințelor aflate la temelia lor sau dacă viața religioasă concretă a africanilor 
e analizată spre a se recunoaște în ea ceea ce s-ar putea numi „suflul intim“ al 
religiilor africane. În primul caz, aceste religii lasă impresia că sunt soväielnice, 
incoerente, neîmplinite chiar. În al doilea caz, fervoarea conduitelor religioase, 
la care se adaugă viziunea inevitabil limitată a observatorului, face ca acest 
„suflu intim“ să ajungă de nerecunoscut, chiar în momentul în care capacitatea 
de supravieţuire pe care a avut-o ar fi trebuit înțeleasă ca cea mai bună mărturie 
a realităţii, a originalității si a perenitätii sale. 

Două aspecte — nedisociabile totuși în teorie — ale religiilor africane încep 
astfel să se distanteze unul de celălalt. Primul privește învățătura care se degajă 
din textele întemeietoare. Acestea sunt, desigur, texte orale. Dar, în pofida 
maleabilitätii ce caracterizează oralitatea, ele au o structură si un conţinut 
stabile. Al doilea aspecteste religiozitatea concretă, adică totalitatea atitudinilor, 
conduitelor și comportamentelor prin care homo religiosus african dă impresia 
că-și exteriorizează credința. Aceste forme de religiozitate formează credința 
numitului homo religiosus african construind-o din interior. 

Dar cum se poate accede la acest „interior“? Religiozitatea nu se mai 
manifestă doar în cadrul religiilor așa-zis tradiționale. Ea și-a găsit adăpost în 
practici religioase neafricane care lasă să se creadă că ele modelează religiozitatea 
africană, exact în momentul în care, mult mai verosimil, tocmai religiozitatea 
africană exploatează posibilitățile ce i se oferă pentru a rezista oricărei încercări 
de recuperare. În consecință, „suflul intim“ al religiilor Africii Negre (compo- 
nentele mesajului și ale itinerarului de mântuire pe care îl propun) va trebui 
căutat în trei direcţii: 

— în ceea ce au dezvăluit deja tradiţiile orale; 

— în dinamismul mereu actual și creator al practicilor religioase în sensul 
strict, precum rugăciunile, incantatiile, imprecatiile etc., care, spre a restitui 
mesajul mântuirii, îl reconstruiesc întruna și îl recreează astfel sau, cel putin, 
îl consolidează; 

— în sfârşit, în practicile culturale, atât individuale, cât și colective, atât 
publice, cât și particulare, sacre, profane sau pe cale de desacralizare, prin inter- 
mediul cărora africanii de astăzi își trăiesc credința trăind din credinţa lor. Și 
lucrul e valabil fie că acești africani sunt musulmani, creștini sau „fetișiști“ (când 
prin acest cuvânt — de altfel impropriu — sunt desemnați adepţii credințelor si 
practicilor ancestrale), fie că renunță să mai aparțină unei Biserici social 
identificabile și preferă să se înscrie în școli de formare spirituală venite din 
Occidentul euro-american sau din Orientul asiatic. 

Pornind de la textele miturilor și legendelor fondatoare care oferă un soclu 
din ce în ce mai acoperit de exuberantele frunzisuri ale unei religiozitäti din 
cele mai dinamice, vom încerca așadar să punem în evidență expresiile unei 
credințe aparent färâmitate în diferite religii, spre a regăsi în ele, reconstruindu-l, 
„suflul intim“ al religiilor din Africa Neagră. 


CREAREA LUMII 


Pentru a da o idee despre felul în care religiile africane încearcă să explice 
crearea lumii, vom începe cu miturile și legendele simple, preocupare de 
esenţial, continuând apoi cu textele care-și îndreaptă atenția către explicarea 
unui număr cât mai mare de detalii. 


Mitul Yoruba?. Atunci când Fiinţa Supremă (Olorun) găsi de cuviință să 
creeze lumea (4ye), ea incredintä această importantă misiune lui Oduduva. 
Îi dădu astfel trimisului său o maramă în care se afla țărână (sau nisip, erupe) 
si un cocoș. Pe atunci totul era acoperit de apă. Coborât cu piroga din cer, 
Oduduva doar desfăcu marama și-i vărsă conţinutul. Puse apoi cocoșul 
deasupra si acesta scurmă, imprästiind tärâna în toate direcţiile, făcând astfel 
să apară Pământul locuibil. 


Mitul Fali. Conform credinţei etniei Fali din Camerun, la originea lumii 
se află un ou de broască țestoasă și un ou de broască râioasă. Fiecare din cele 
două ouă se afla într-o mișcare giratorie. Cel de broască țestoasă, mascul, se 
rotea la stânga, în timp ce oul de broască râioasă, femelă, se rotea la dreapta. 
Prinse în mișcarea lor vertiginoasă, cele două ouă s-au ciocnit, s-au spart și din 
ele au ieșit patru perechi de animale, un papaier și o creastă de cocoș. Toate 
acestea erau repartizate pe două Pământuri având o formă pătrată, care și-au 
continuat mișcarea de rotaţie. Atunci, broasca țestoasă, străbătând spațiul de 
la Vest la Est, a despărțit apele printr-un șanț ca un ax în funcție de care a 
poruncit apoi celor două Pământuri pătrate să se apropie și să se lipească unul 
de altul. Pământurile s-au supus oprindu-se din rotaţie, dar tot ce se afla pe 
ele s-a reîntors în cer, astfel că broasca ţestoasă a rămas singură pe pământ. 

Mai târziu a apărut primul om. Numele lui era To Dino; a venit dinspre 
Răsărit coborând din cer pe o liană de fasole. În descinderea lui era însoțit de 
Soare, care a scos Pământul din întuneric. A făcut să incolteascä unicul bob 


2. Yoruba este o etnie din sud-vestul Nigeriei, din partea de sud și de mijloc a Beni- 
nului, precum și din Togo. 
3. Fali este o etnie din Camerun. 

pe care i-l încredinţase Dumnezeu și și-a găsit adăpost în scorbura unui baobab. 
Apoi a început să plouă; și a plouat mult, mult de tot, și ploaia ar fi înecat 
totul dacă nu ar fi intervenit broasca râioasă. Într-adevăr, acest animal a 
despărțit apele stătătoare de apele curgătoare și a împărțit spațiul terestru în 
patru sectoare, determinând și centrul fiecăruia. 

Unicul bob însämântat de To Dino a dat un singur spic, care s-a desfăcut 
în patru părți, lăsând să iasă afară patru boabe diferite. Dar primul om a făcut 
greșeli în sir, care l-au silit să-și părăsească sălașul pentru a urma broasca țestoasă 
într-o peșteră, în inima Pământului... S-a pornit atunci vântul dinspre apus, 
a spulberat totul și l-a silit pe To Dino să urce iarăși la cer, astfel că viața a 
încetat pentru a doua oară pe Pământ. Aici n-au mai rămas decât broasca 
râioasă la Apus și broasca țestoasă la Răsărit. 

Dumnezeu a trimis apoi din cer, cu o nouă ploaie, oarcă în formă de taburet 
răsucindu-se la capătul unei liane. În arca aceasta se aflau papaierul, simbol al 
tuturor speciilor vegetale, douăsprezece mamifere sălbatice, patru animale 
domestice, focul, fierul, arama și uneltele fierarului. Apăru iarăși To Dino, dar 
de data aceasta ca cel dintâi fierar, cu soţia alături. A tăiat liana și arca s-a prăbușit 
sfărâmându-se în patru bucăţi. Atunci To Dino a furat focul si sculele, iar soția 
lui, cea dintâi oläritä, a furat două semințe. Apoi To Dino, adunând animalele, 
i-a dat fiecăruia un sex, trecând masculii la dreapta lui, iar femelele la stânga. 
Animalele domestice au rămas pe loc, iar animalele sălbatice au pornit-o spre 
apus. Papaierul a prins rădăcini pe pământul rezervat bărbaților, chiar la mijloc, 
si a dat naștere primei perechi de ființe umane de sex opus, care au dat de două 
ori două gemene. La rândul lor, broasca țestoasă s-a unit cu crocodilul, simbol 
al apelor curgătoare, iar broasca râioasă, cu varanul, simbol al pământului necul- 
tivat. Au dat naștere la două perechi de gemeni masculi. Acești patru bărbați, 
unindu-se cu cele patru femei născute din papaier, au constituit cele patru 
cupluri care s-au aflat la originea poporului fali. 


Mitul Dogon. Amma este numele pe care etnia Dogon îl dă Fiintei 
Supreme, Dumnezeu, creatorul tuturor lucrurilor. Cei din triburile Dogon 
afirmă că el nu se întemeia pe nimic, înțelegând prin aceasta că nimic nu îi 
era anterior. „Oul sferic“ al lui Amma era perfect închis, alcătuit din patru 
părţi numite „clavicule“. Amma schitase în sânul propriu întregul plan al lumii 
si al evoluţiei ei în viitor. Lumea aceasta el a desenat-o înainte de a crea, confi- 
gurând-o în spațiu cu linii de apă. Ceea ce face ca populațiile Dogon să con- 
sidere că oul lui Amma era „vintrea“ semnelor lumii. Iar aceste semne pri- 
mordiale erau în număr de 266. 


4. Dogon este un popor din Mali care locuiește în bucla Nigerului. 

Voind să creeze lumea, Amma s-a servit, în chip de materie, de un element 
provenind din propria lui persoană: niște jeg amestecat cu saliva proprie. 
Frământându-l cu mâinile lui, îl modelă, dându-i forma unei seminţe: cea de 
salcâm, primul dintre toate vegetalele. Însă această primă lume a fost distrusă 
şi nimeni nu o cunoaște. Într-adevăr, Amma pusese componentele acestei prime 
lumi una peste alta, iar când lumea a dat să se învârtească, apa, care era elemen- 
tul ei esențial, a părăsit alcătuirea și astfel creaţia a dat greș. 

În interiorul oului, Amma a desenat jaloanele (yala) unei noi lumi. Dar mai 
întâi Amma a deschis ochii asupra lumii astfel prefigurate. lesit din sânul 
propriu, ochiul lui devenise o lumină, iluminând Universul și dezvăluind între- 
gul lucrurilor în formare. Amma însuși era vânt, era un vârtej, și în această a 
doua creaţie primul lucru creat a fost sămânța de po, cel mai mic lucru cu putință. 
În miezul oului lui Amma, sămânța aceasta stătea tihnită, ascunsă vederii: 


Amma, creatorul, nu era, el însuși, mare, dar despre asta nu e îngăduit să se 
vorbească; ca să-i țină locul (să-l înlocuiască pe el), el a transformat sămânţa de po 
în vânt si a lăsat-o astfel. Din moment ce Amma a creat toate lucrurile, ele erau 


toate în po, si ele au crescut în timp ce sămânţa de po n-a crescut; sămânţa a fost 


plăsmuită ca vânt si despre asta nu e îngăduit să se vorbească.’ 


În interiorul acestui po, cel mai mic lucru, se afla un lucru și mai mic, si 
acest lucru era viața. Iar viața aceasta s-a dezvoltat printr-o mişcare volburoasă. 
De data aceasta însă, contrar a ceea ce se petrecuse cu prilejul primei creaţii, 
Amma amestecă totul în sămânța de po. Acest amestec dădu naștere unor 
vibrații, care nu erau altceva decât lucrarea cuvântului lui Amma. De aceea, 
înfășurat în el însuși, po va păstra cuvântul lui Amma până în momentul în 
care acesta îi va porunci să-l transmită întregii creații. 


Oare aceste mituri vorbesc strict despre același lucru? Noţiunea de creaţie, 
mai cu seamă, pare să capete un caracter mai puţin absolut de la o povestire 
la alta. Mitul Yoruba se preocupă mai puţin de noutatea radicală a lumii 
decât de Fiinţa Supremă care-i poruncește lui Oduduva să creeze lumea. 
Lumea aceasta nu e nouă decât într-un mod relativ: marama, care presupune 
existenţa femeii (despre care încă nu a fost vorba), ca și pământul sau nisipul 
cu care Oduduva s-a aprovizionat pentru a cobori să-și îndeplinească mi- 
siunea sunt tot atâtea elemente împrumutate de la o lume inevitabil veche, 
sau cel puţin deja creată, pentru a purcede la crearea lumii noi. Mitul Dogon 
se străduiește, dimpotrivă, să urce către obârșia cea mai îndepărtată a tuturor 
lucrurilor. Şi avem impresia că pudoarea îl împiedică să povestească anumite 


5. Cf Eric Guerrier, Essai sur la cosmogonie des Dogon. L'Arche du Nomino, R. Laffont, 
1975, pp. 22-23. 

aspecte ale creației, a căror intimitate, în raport cu însăși fiinţa lui Amma, 
ar putea dezvălui geneza Fiintei Supreme. 

În realitate, fiecare limbă, si deci fiecare etnie si fiecare cultură corespund 
unui univers închis în propriile lui componente. Astfel, în limba Yoruba cele 
două verbe traductibile spontan prin verbul „a crea“ sunt da și ya, primul 
însemnând „a tăia“, cel de-al doilea „a separa“. Pentru a spune că Fiinţa Su- 
premă a creat lumea sau a creat omul, se folosește verbul da, „a tăia“. Da 
înseamnă „a crea“ în sensul puternic al cuvântului; ar fi echivalentul creației ex 
nihilo, dacă această noţiune ar fi compatibilă au gândirea Yoruba. Ei, Yoruba, 
traduc fenomenul reîncarnării — care presupune o formă atenuată de creație, 
ce ar fi echivalentul creației relative — prin verbul ya. Astfel că un individ poate 
recunoaște că a fost creat (da) de Ființa Supremă si, în același timp, chemat la 
existență (ya) de un strămoș. 

Limba etniei Dogon, dimpotrivă, conţine un foarte mare număr de noțiuni 
abstracte și este extrem de greu să fie tradusă subtilitatea gândirii lor. Astfel, 
pentru a reda complexitatea lucrării întreprinse de Fiinţa Supremă creând 
lumea, limba Dogon dispune de patru cuvinte, mergând de la „semn“ la 
„desen“, trecând prin „simbol“ și prin „schemă“, aceste patru noțiuni nefiind 
decât cele patru etape care duc de la voința de creaţie la realizarea în ființă. 

Cercetătorii francofoni care au studiat tribul Dogon au tradus cuvântul 
bummo prin „semn“. În realitate, bummo este conceptul cel mai abstract ce 
se poate rosti în legătură cu o ființă. Si, cum initiatii Dogon afirmă că aceste 
bummo, ca semne primordiale, sunt în număr finit și că nimeni nu le-ar putea 
modifica, nici n-ar putea crea altele din nou fără a isca o întrecere cu Amma, 
am fi ispititi să traducem bwmmo prin „idee“, în accepţia platoniciană a 
cuvântului, și, în consecință, să vedem în bwmmo adevărate arhetipuri. 

După bummo, a cărui posesie este unica dovadă a științei, vine yala, sim- 
bolul acesteia. Acest yala îl reflectă pe bummo, dar numai în spaţiu; exact cum 
Amma, pentru a crea lumea, îi desena semnele în spaţiu cu linii de apă. Tonu 
este o schemă figurând yala. lar toyimu este, în sfârșit, desenul figurativ care 
reia tonu. Ne vom face o idee apropiată de subtilitatea unor astfel de abstracții 
aflând, de pildă, că în limba Dogon cuvântul Amma are, între alele, sensul 
de „a ţine strâns“, „a imbrätisa împreună“ și „a menţine în același loc“. În timp 
ce cuvântul po, rezultat al celei de-a doua creaţii și veghind cuvântul lui Amma, 
„vine dintr-o rădăcină care înseamnă «a înfășura» (ca pe turban) “.6 

Gândirea Dogon nu este mai „pură“, mai abstractă, mai logică sau mai 
radicală decât gândirea Yoruba. De fapt, una este mai preocupată de ideea 
de început, ba chiar de „primul început“, pe când cealaltă de o creație 


6. Eric Guerrier, op. cit., p. 24. 

adevărat ex nihilo. Mitul dă falsa impresie că poate fi exprimat în orice limbă, 
pecândel nu poate fi despărțit de un context cultural. În contextul lui originar, 
mitul, inclusiv mitul cosmogonic, nu e niciodată destinat unei contemplări 
pasive, la adăpostul unei recitări exclusiv literare si mai mult sau mai putin 
poetice. Dacă nu a decăzut în legendă, mitul recurge la discurs doar spre a ac- 
tualiza puterea de creație a tuturor lucrurilor, care este și aceea a propriei lumi, 
în vremuri imemoriale. Or această actualizare se petrece întotdeauna într-o 
atmosferă religioasă. Ea este religie în sens propriu, de vreme ce stabileşte o 
conexiune vie, vivifiantă și creatoare între timpul începutului și timpul evocării 
reactualizante, prin mijlocirea mitului. Că e vorba de crearea lumii, a zeilor, 
a bărbatului și a femeii sau de apariția principalelor activități umane, precum 
agricultura, făurăria, țesutul sau oläritul, faptele istorisite de mit trebuie resituate 
în cadrul funcţiei religioase de creație și de celebrare. 


CREAREA ZEILOR ȘI A OMULUI 


Zeii religiilor africane pot fi clasati în două categorii, cea a zeilor atât de 
apropiaţi de Fiinţa Supremă încât au fost colaboratorii ei direcţi și cea a zeilor 
atât de apropiați de oameni, încât apar nici mai mult, nici mai putin decât ca 
strămoși divinizați: miturile nu menționează aproape niciodată creația colabo- 
ratorilor Fiintei Supreme. Interesant ar fi, așadar, să putem cunoaște condițiile 
ancestralizării; doar dacă, precum în mitul Dogon de pildă, nu ni se oferă cumva 
detalii privind creaţia mesagerilor Fiintei Supreme. 


Crearea zeilor Dogon 


La originea tuturor lucrurilor se afla așadar oul lui Amma. Pornind de la acest 
ou, transformat între timp în „placenta lui Amma“, s-au alcătuit toate lucrurile, 
inclusiv primele fiinţe, care, în virtutea planului lui Amma, trebuiau să fie în 
număr de patru perechi de făpturi desăvârșite, menite să dea naștere unor ființe 
desăvârșite, ca și ele. Din nefericire, acest prim proiect s-a soldat cu un eșec. 

La punctul de origine al acestor patru divinități primordiale, cărora mitul 
Dogon le dă numele colectiv de Nommo anagonno, se afla peştele numit somn, 
„primul dintre lucrurile vii create de Amma“. Or, somnul poartă același nume 
(Nommo anagonno) ca cele patru divinități dintâi. Cuvântul anagonno în- 
seamnă „ploaie șerpuindă“ sau „mascul șerpuind“, ana înseamnă „ploaie“ si 
gonno înseamnă „a serpui', dar în același timp ana desemnează omul? De la 
somn la cele patru Nommo anagonno, Amma și-a înmulțit creația procedând 


7. Eric Guerrier, op. cit., p. 25. 

prin dedublare. Totul s-a petrecut încet, deosebit de încet în oul lui Amma 
devenit placentă. Astfel s-au format mai întâi patru Nommo anagonno; cele 
patru gemene ale lor — femele — au fost apoi concepute în sânul lui Amma. 

Cel dintâi Nommo anagonno se numea Nommo die, adică marele Nommo. 
Locuinta lui se află în cer, alături de Amma, al cărui vicar este. Apoi, el este si 
cel care veghează asupra principiilor spirituale a tot ceea ce trăiește pe pământ. 
El aduce ploaia, iar manifestările lui sunt furtuna si trăsnetul. În timp ce 
curcubeul nu e altceva decât „drumul“ lui Nommo. Al doilea Nommo se numea 
Nommo titiyane, mesagerul lui Nommo. El este într-adevăr mesagerul lui 
Nommo die, având în grijă principiile lui spirituale; este implinitorul märetelor 
lui fapte, precum și sacrificatorul lui. Cel de-al treilea Nommo este O Nommo, 
sau Nommo al heleșteului. Pe el îl va sacrifica Amma pentru a îndrepta 
neorânduielile iscate în creaţie de cel de-al patrulea Nommo, numit Ogo. Însă 
O Nommo va reînvia, va lua formă de om și va descinde pe pământ, în același 
timp cu strămoșii oamenilor creați în urma celor patru Nommo anagonno. 

Chiar din timpul șederii sale în placenta lui Amma, Ogo a dat semne de 
imperfecţiune, fapt care-l situează la originea dezordinii în Univers. Cum 
Amma începuse prin a crea patru Nommo anagonno de sex masculin, fiecare 
din aceștia trebuia să aștepte nașterea surorii sale gemene. Or, în sânul lui 
Amma, totul se făcea cu încetineală, cu mare încetineală. Pentru a exprima 
durata actelor primordiale săvârșite de Amma creând lumea, mitul Dogon 
vorbește de „perioade“. Căci timpul nu exista pe atunci. Mitul precizează că 
numai după șaizeci de perioade de la crearea lui Ogo s-a încheiat gestatia surorii 
lui gemene. Or, Ogo nu a avut răbdare să aştepte atâta. Ba s-a gândit chiar că 
Amma nu vrea să-i dea o soră geamănă. Si, cu toate că Ființa Supremă l-a 
liniștit spunându-i că sora lui geamănă îi va fi dată când se va naște, adică la 
ieșirea ei din sânul lui Amma, el n-a crezut. 

Ogo nu era numai neräbdätor, era si neascultätor și ambițios. Cum toate 
aceste evenimente se desfășurau în momentul în care creaţia se afla în gestație, 
lui Ogo îi veni ideea să surprindă tainele lui Amma. Străbătu universul în toate 
direcțiile, fapt care a avut ca efect brăzdarea propriei placente și totodată, crearea 
timpului și spaţiului. Pentru a afla secretele lui Amma, Oggo s-a apucat, 
într-adevăr, să măsoare Universul; pentru aceasta, a trebuit să meargă, ca atare, 
să facă pași. 

Cearta și despărțirea dintre Amma și Ogo au devenit astfel inevitabile. 
După diverse acte de răzvrătire și încercări de a-și egala creatorul, Ogo părăsi 
pe neașteptate placenta. El s-a născut așadar înainte de soroc, a ieșit din sânul 
lui Amma, cu ochii închiși, „adică în bezna primordială“.* Evadând astfel, 


8. Eric Guerrier, op. cit., p. 33. 

Ogo a smuls din placenta lui Amma o bucată în care credea că se află sora lui 
geamănă în curs de formare. Însă Amma a zădărnicit planul lui Ogo, retrăgând 
din bucata de placentă principiul spiritual care ar fi făcut posibilă nașterea. 

Amma „bucata de placentă furată“ a transformat-o în Pământ. Locul de 
unde a fost smulsă bucata a fost transformat în Lună, în timp ce restul placentei 
rămas în cer a fost transformat în Soare de către marele Nommo (Nommo 
die), din porunca lui Amma. În ceea ce îl priveşte pe Ogo, după ce, la rugä- 
mintea lui, Amma a consimțit să facă Pământul nisipos, acesta fiind la început 
umed și nelocuibil, el a pornit să-l cerceteze, în căutarea surorii lui gemene; 
nu avea s-o găsească niciodată. Această străbatere a Pământului de către Ogo 
era un act de-a dreptul incestuos: „Se spune că Ogo a intrat pe gură și a ieșit 
prin sexul mamei lui, Pământul, fapta constituind astfel un incest de o 
extraordinară gravitate.” 


Zeii Yoruba 


În limba Yoruba, numele generic al zeilor este Orisa. Astfel, Oduduva, care 
a primit de la Ființa Supremă misiunea de a crea lumea, este un Orisa, ca și 
Obatala, care a primit poruncă să modeleze oamenii, sau Osun, care säläsluieste 
în fluviul Niger, ca Ogun, îndeobște numit zeul fierului și al războiului, Shank- 
pana, zeul Variolei, sau Shango, zeul Tunetului și Fulgerului etc. Însă mitul 
nu acordă aceeași atenţie originii fiecăruia. De aceea, mai curând istoria, 
povestirea și legenda se întrec în a istorisi peripetiile existenţei lor. 

Cel putin doi dintre zeii Yoruba sunt înzestrați cu o calitate umană pe care 
fervoarea cultelor ori redundanta povestirilor și legendelor nu încearcă nici- 
decum să o ascundă. Unul a fost monarh, celălalt, ceea ce am putea numi un 
„izvor de știință si de înţelepciune“. Cel dintâi, Shango, este asociat cu fierul 
si cu tunetul și fulgerul, în timp ce al doilea, Ifa, Ofa sau Afa, este asociat cu 
un sistem divinatoriu complex și ingenios; acesta se situează la jumătatea 
drumului între o practică cu adevărat științifică si un cult religios cu prelungiri 
în științe magice mai mult sau mai putin ezoterice. 

Ca un prim semn al umanității ce-i caracterizează pe Ifa si pe Shango, știm, 
de pildă, unde au trăit amândoi strămoșii divinizati. Viaţa lui Shango s-a 
desfășurat la Oyo, capitală a regatului cu același nume; chiar el a fost regele și 
unii precizează că ar fi fost al patrulea monarh al fostei dinastii. Ifa a trăit în 
orașul Ife, și astăzi un mare centru cultural și religios, veritabil „buric al lumii“, 
conform cosmogoniei Yoruba. Orașul acesta păstrează urmele vizibile ale 
întemeietorilor poporului Yoruba, iar pentru a spune că a murit un Yoruba, 
lumea se mulțumește adesea să afirme că el s-a dus la Ife, ceea ce înseamnă 
că există două Ife: una pământească și vizibilă, iar cealaltă invizibilă și cerească. 


9. Eric Guerrier, op. cit., p. 35. 

Celelalte semne de umanitate referitoare la Shango și Ifa abundă în poves- 
tirile și legendele care se raportează la ei. Zeitatea Oya, care sălășluiește — și ea — în 
apele fluviului Niger, nu e alta decât soția divinizată a monarhului Shango. 
În afară de puterile regale care îi erau conferite, Shango e considerat a fi fost 
un mare „magician“. Scotea flăcări pe gură și avea puterea să comande fulge- 
rului si tunetului. A avut însă un sfârșit de domnie plin de dificultăți și cât se 
poate de controversat. Unii pretind că, după ce a dat greș în politică, si din 
pricina firii lui orgolioase, s-ar fi omorât prin spânzurare, dar alții susțin că nici 
vorbă de așa ceva: atotputernicul Shango, obosit de viața pământească și necäjit 
din pricina comportării urâte a fiilor și supușilor lui, ar fi urcat în cer cätä- 
rându-se pe o frânghie! Primii îi contestă orice divinitate lui Shango si nu vor 
să vadă în el decât un simplu om; ceilalți sunt admiratorii lui și strămoșii 
adoratorilor lui. Chiar și astăzi, adepţii lui Shango obișnuiesc să exclame, în 
plină fervoare religioasă: „Oba so, Oba Koso!“ („S-a spânzurat regele, nu s-a 
spânzurat regele!") Și dacă știm că Koso este numele satului în care, după unii, 
s-a spânzurat Shango, iar după alții a urcat la cer, vom înțelege în ce măsură 
umanitatea acestui strămoș divinizat nu-și află echivalentul decât în divinitatea 
pios întreținută de un cult care a depășit de multă vreme frontierele culturii 
Yoruba: într-adevăr, Shango poate fi perfect recunoscut sub trăsăturile zeului 
Hevioso al populațiilor Fon, Adja, Mina sau Gun etc., care trăiesc în vecinătatea 
triburilor Yoruba. 

În ceea ce îl privește pe Ifa, se pare că el a cunoscut mizeria. Cu prețul unor 
eforturi perseverente, i s-au revelat cele șaisprezece semne cardinale constitutive 
ale sistemului Ifa. Astfel, el a dobândit capacitatea de a prezice viitorul oricui 
îl dorea, atât regelui, cât și supușilor, atât omului liber, cât și sclavului. 
Conduitele prescrise celui care consultă oracolul Ifa reiau cu rigurozitate con- 
duitele lui Ifa, din vremurile străvechi ale începutului tuturor lucrurilor, dar 
într-o lume asemănătoare întru totul celei pe care o trăim acum. Astfel, oamenii 
de astăzi trebuie să ducă o viață aidoma vieţii lui Ifa, care le oferă o sumedenie 
de „chei“ sau de soluţii la toate problemele care-i frământă. Pertinenta și efica- 
citatea acestui sistem nu se întemeiază pe un dincolo mitic mai mult sau mai 
puţin inaccesibil. Ele sunt complementul natural sau logic al unei comunități 
istorice unindu-l pe Ifa cu fiinţele, precum și lucrurile epocii lui cu ființele, cu 
lucrurile și cu evenimentele lumii actuale. 

Ceea ce constituie așadar particularitatea lui Shango și a lui Ifa, ca strămoși 
zeificați — sau ca ființe umane obișnuite ancestralizate și divinizate prin cultele 
care le sunt aduse —, este faptul că ei au fost oameni, bucurându-se totodată 
în existența lor concretă de haruri pe care comportamentul religios se sträduieste 
să le facă disponibile pentru adepții acestor culte. Aici teogonia trebuie așadar 
să cedeze, dacă nu în faţa teologiei, cel putin în faţa religiei sau, si mai bine, 
în fața religiozitätii. 

Crearea oamenilor conform mitului Dogon 


În mitul Fali, primul om, To Dino, a apărut, cum s-ar zice, „ca musca-n 
lapte“. Dimpotrivă, la triburile Dogon si Yoruba, crearea omului a impus o 
grijă deosebită. 

Primii oameni Dogon au fost creaţi în cer, ca și cele patru perechi de zei, 
Nommo anagonno. Acești primi oameni erau si ei tot în număr de patru pe- 
rechi. Însă Amma nu a creat gemenele scoțându-le din ei prin dedublare, ci le-a 
făcut separat. De asemenea, ca și Nommo anagonno, primii patru oameni au 
primit forma unui pește, numit Anagonno bile, pentru a se deosebi de Nommo 
anagonno. Acești patru oameni dintâi împreună cu gemenele lor au format 
așadar cei opt strămoși ai omenirii Dogon. Acești strămoși sunt numiți fii 
(unum), căci mitul Dogon îi consideră pe Nommo anagonno părinți. 

Anagonno bile au fost creați din substanța placentei lui Amma. Primul din 
cei patru, Amma Seru, a fost creat cu aerul placentei. Cel de-al doilea, Lebe 
Seru, a fost făcut din apa placentei, în timp ce al patrulea, Dyongu Seru, a fost 
făurit din focul placentei. Doar când au coborât din cer pe Pământ, Anagonno 
bile au devenit persoane, adică oameni. Într-adevăr, mitul precizează: „Cei 
patru unum (fi ai tatălui) iesiti din cer împreună cu O Nommo, coboară toți 
ca Anagonno bile, ajung pe pământ ca Anagonno Sana și, după ce părăsesc 
arca pentru a päsi pe Pământ, au devenit persoane.“ 

În timp ce în mitul Fali tocmai primul om — To Dino —, coborând pentru 
a doua oară pe pământ, a luat chipul fierarului, în mitul Dogon fierarul a fost 
creat de Amma însuși, după ce i-a creat pe cei opt unum. Menestrelul”* a fost 
creat și el separat de către Amma. Însă, în timp ce la crearea fierarului a servit 
cordonul ombilical al placentei, materia primă care a servit la crearea menestrelului 
a fost „drumul sângelui Nommo-ului sacrificat“. 

Cel de-al treilea dintre Nommo anagonno fusese sacrificat de Amma 
pentru a izbăvi lumea (întreaga creație) de marile păcate ale lui Ogo. El a fost 
apoi reînviat și înzestrat cu noi puteri. A fost așezat chiar în centrul placentei 
lui Amma, care, în timp ce-i frământa substanţa, a vorbit astfel: „Amma a 
refăcut ceea ce năruise. Amma, după ce a distrus, a dat astăzi ceea ce el însuși 
distrusese.“!! El este cel care (numit în mod curent Nommo în mitul Dogon, 
fără nici o altă specificare) va primi de la Amma importanta misiune de a face 
să coboare pe pământ tot ceea ce a făurit Creatorul. 


10. Eric Guerrier, op. cit., p. 65. 
* În franceză griot, „negru din Africa aparținând unei caste speciale, poet, muzi- 
cant si vrăjitor în același timp“ (n. tr.). 
11. Eric Guerrier, op. cit., p. 52. 

Însă Pământul era rănit si pătat de greșelile lui Ogo, care între timp coborâse 
pe Pământ și urcase iarăși la cer în mai multe rânduri. De aceea, în timp ce arca 
folosită de Ogo era făcută din pământ impur, cea a lui Nommo e făcută din 
pământ pur. Răspândindu-se peste Pământul pângărit de Ogo, pământul pur 
din arca lui Nommo îl purifică. Or, tocmai agricultura operează această acope- 
rire progresivă a pământului impur de către pământul pur. De aici importanța 
pe care o are la populația Dogon această activitate, de altminteri vitală. 

Menită să cuprindă totalitatea creaţiei lui Amma, arca lui Nommo avea 
șaizeci de despärtituri. Fiecare din aceste despärtituri era o cämärutä în care 
erau orânduite toate fiinţele și toate modurile de a fi necesare vietii oamenilor 
pe Pământ. Doar primele douăzeci și două de moduri sunt cunoscute. Restul, 
precizează mitul, vor fi comunicate oamenilor mai târziu, cu prilejul unei 
revelații care se va petrece în două momente, mai întâi încet, ca o ceaţă, apoi 
în mod violent, ca o ploaie. Enumerarea acestor prime categorii oferă o idee 
despre ceea ce mitul considera ca fiind „esenţial“ pentru oameni: 


1. lume 12. persoană 
2. sat 13. dans 
3. casă a femeilor la menstruatie 14. foc 
4. casă mare 15. cuvânt 
5. grânar 16. câmp cultivat 
6. cer 17. muncă 
7. pământ 18. scoică-monedă 
8. vânt 19. călătorie (mers) 
9. vite cu patru picioare 20. moarte 

10. „lucruri zburătoare“ (păsări) 21. funeralii 

11. arbori 22. pacel? 


Echipată astfel, purtând cu ea sistemul lumii si pe cei nouă ocupanti, adică 
primii opt strămoși, având în mijlocul lor pe Nommo reînviat, arca a descins 
din cer pe Pământ la capătul unui lanţ de aramă ale cărui zale erau simbolul 
strămoșilor ţinându-se de mână. În semn de stăpânire a solului, Nommo a 
pus pe pământ piciorul stâng. Încältat cu sandale de aramă, fiecare din paşii 
lui lăsa semne care voiau să spună: „lumea a sosit“, „munca pe care au împli- 
nit-o“ si „cuvântul va veni“. 13 Primele semne erau făcute de călcâiul lui Nommo, 
următoarele, de bolta tălpii și ultimele, de degetele picioarelor. Cât despre arcă, 
aceasta a fost târâtă de Nommo transformat în cal până la un helesteu în apa 
căruia Nommo și-a reluat forma iniţială de somn, Nommo anagonno. 


12. Eric Guerrier, op. cit., p. 70. 
13. Id., p.77. 

Acea coborâre a arcei a fost plină de măreție — ea nu s-a petrecut în mai 
putin de opt ani sau perioade — si a însemnat, dacă nu crearea astrilor (unii 
erau deja creați), cel puţin răspândirea lor pe cer și începutul mișcării de rotație 
a fiecăruia. După ce s-au deschis pentru a crea cuprinsul Universului, cele patru 
clavicule ale lui Amma s-au închis la loc, recăpătând forma oului initial. „De 
atunci încoace, Amma stă în spaţiu în mijlocul cerului, în centrul punctelor 
cardinale de unde veghează asupra Universului: lumea e sub ochii lui. “14 


Crearea oamenilor conform mitului Yoruba 


În cadrul mitului Yoruba, Fiinţa Supremă i-a cerut lui Oduduva să creeze 
lumea sau universul, iar lui Obatala i-a revenit sarcina să modeleze ființele 
umane. Se spune pe bună dreptate „să modeleze“ și nu „să creeze“, căci Obatala 
trebuia să frământe argila și s-o folosească pentru a da formă ființelor umane. 
El şi-a îndeplinit misiunea. Însă, făcându-i-se sete în timpul lucrului, a băut 
vin de palmier și s-a ametit, ajungând astfel să încropească, printre oamenii 
pe care îi modela, câţiva cocosati, câţiva schilozi si tot felul de handicapati. 
Cum Obatala a înștiințat Fiinţa Supremă că modelarea oamenilor era gata, 
aceasta a venit și a dat suflare, adică viață, la tot ce i s-a prezentat. Iată explicația 
faptului că, până și astăzi, unele ființe umane se nasc prost modelate din sânul 
mamei lor. 

Dincolo de amploarea inegală cu care miturile Dogon si Yoruba tratează 
crearea omului, aceste două culturi integrează elementele mitice în viața 
concretă. Tânăra femeie Yoruba care, la începutul sarcinii, aduce ofrandă zeului 
Obatala pentru a nu da naștere unui copil cu malformații dovedește acest lucru, 
ca si tânărul soț Dogon oferind soției sale, care tocmai a constatat absența 
menstruației, o anumită specie de somn pentru a favoriza dezvoltarea fătului și 
fericita transformare a acestuia, mai întâi pește, într-o adevărată ființă umană. 


FIINŢA SUPREMĂ, DUMNEZEU 


Miturile pe care le-am prezentat implică tot atâtea concepții despre Creator. 
Luând în considerație doar faptul brut al creaţiei, Creatorul Yoruba, Fali sau 
Dogon este indiscutabil conceput ca fiind puternic, de vreme ce totul a emanat 
din el. Însă, la etnia Dogon, Amma nu este un zeu printre alții, el este mai 
curând Fiinţa cu adevărat „Supremă“ si de la începuturi; într-adevăr, el a creat 
spațiul, timpul, stelele mari și mici, zeii, oamenii, într-un cuvânt toate ființele 
si toate modurile de a fi. De asemenea, la etnia Yoruba, sensul numelui Olorun 


14. Eric Guerrier, op. cit., p. 92. 

(„Domn și stăpân al cerului“), care îl desemnează pe Dumnezeu creator 
delegându-și puterea lui Oduduva, arată că povestirea a situat Ființa Supremă 
în cer, făcând-o în același timp să acţioneze în lumea pământeană. Totuși, 
cerul acesta fiind sălașul obligatoriu al tuturor morților, unde inima (viaţa) lor 
va fi cercetată spre a fi recompensată sau pedepsită, nu e atât de izolat de lumea 
sublunară pe cât ar fi putut să pară. Astfel, tot cuprinsul universului depinde 
de Domnul care locuiește în cer. 

„Cuvântul acesta, «Suprem», nu e greu de înțeles în teologia europeană, dar 
dacă ne-am transpune propriile idei în ierarhia africanilor, nu încape îndoială 
că am urma un drum greșit“, scrie etnologul Geoffrey Parrinder.!5 Percepția 
adecvată a ceea ce cutare limbă sau etnie africană înțelege prin „Dumnezeu“ 
este îngreunată astăzi de faptul că practic toate etniile au cunoscut influența 
islamului sau a creştinismului. Or contactul dintre culturi nu a avut ca efect 
doar introducerea unor noi denumiri pentru Dumnezeu, el a însemnat mai 
cu seamă o nouă viziune despre Fiinţa Supremă și noi comportamente reli- 
gioase. Africa nu s-a convertit, desigur, în întregime la islam sau la creștinism, 
nici pe departe. Cu toate acestea, chiar si la africanii care au rămas atașați de 
religiile așa-zis tradiționale, aceste inovații verbale referitoare la Ființa Supremă 
nu au întârziat să le influențeze credințele. 

Astăzi, ca și ieri, concepţia pe care cutare sau cutare etnie şi-o face despre 
Dumnezeu ca Fiinţă Supremă trebuie așadar căutată la punctul de articulare 
al declaraţiilor verbale, oricât de mult ar fi fost supuse aculturatiei, și al prac- 
ticilor religioase. 


Atribute ale Fiintei Supreme 


Cum să fie numit Dumnezeu? Aici e cazul să distingem „numele oficiale“ 
ale Fiintei Supreme de expresiile care trimit la „atribute primare“! și la cele deja 
puternic marcate de interacțiunea dintre diverse doctrine religioase. 

Cum îl desemnează populaţiile Bantu pe Dumnezeu? În limbile Bantu, 
limbi cu clase, deci care repartizează totalitatea realului într-un număr limitat 
de clase recognoscibile, există patru clase de ființe: finta-substantä cu inteligență 


15. G. Parinder, op. cit., p. 42. 

16. Distincția între „nume oficial“ și „atribut primar“ a fost făcută de A. Kagame: 
„Numim «atribut primar» un anumit titlu prin care, după modelul numelui propriu, o 
anumită zonă culturală îl desemnează pe Dumnezeu sub un aspect particular, limitându-se 
la una sau la alta din calităţile sale. Numele oficial» este, dimpotrivă, acela prin care aceeași 
zonă îl desemnează pe Dumnezeu într-un mod global, însumând, ca să spunem astfel, toate 
calităţile sale într-o denumire unică.“ Cf. „La place de Dieu et de Phomme dans la religion 


des Bantu“, în Cahiers des religions africaines, Kinshasa, 1968, vol. 2, nr. 4, p. 216. 

(omul); finta-substantä fără inteligență (lucrul); ființa-localizatoare (loc-timp); 
si, în sfârșit, fiinta-modalä (mod de a fi sau accidentalitate).” Primul semn 
distinctiv al Fiintei Supreme e faptul că aceasta e declarată a nu aparține nici 
uneia din clasele uzuale de ființe. Pentru populaţiile Bantu, Fiinţa Supremă sau 
Dumnezeu „nu este nici om, nici lucru, nici loc-timp, nici mod de a (“18 
Aceasta e, în chip evident, o modalitate de a afirma transcendenta lui Dumnezeu. 
El este în afara oricărei clase, deasupra claselor, înaintea oricăror clase. 

În limba (Kinya) ruandeză, această transcendentä a Fiintei Supreme apare 
în denumirea /ya-Kure, care înseamnă „Iniţialul, cel care era aici înainte de 
orice, mai devreme decât oricare alt lucru“.!? Initialul fiind aici „înaintea 
începutului începutului“, el a pus în mișcare toate fiinţele; el este modelatorul 
(Rurema) acestora. Dar el este și cel prin excelență eficient, cel care acţionează 
mai bine ca nimeni altul (Rugera), cel activ. El este distribuitorul bunurilor 
(Rugaba), acela, mai cu seamă, de la care vin toate binecuvântările și noroacele 
(Rwagisha). Si, în sfârșit, Initialul este cel în comparaţie cu care ceilalți nu știu 
nimic despre arta de a împreuna, de a uni sau de a aduna; el este așadar copu- 
latorul prin excelență (Nyamurunga) 2° 

Aceste atribute primare ale Fiintei Supreme s-ar putea regăsi, cu excepția 
câtorva detalii, în cvasitotalitatea limbilor africane. În raport cu ele, alte atribute 
ar putea fi calificate ca secundare, accesul la acestea implicând interpretarea 
adecvatăa câteva adagii sau proverbe, uneori chiar a unor legende. Toate aceste 
atribute se întâlnesc din abundență în vorbirea africanilor. Le regăsim în 
numele date copiilor ca si în protestele spontane îndreptate împotriva sorții 
vitrege sau a nedreptätii umane. Fiinţa Supremă e prezentă, de asemenea, în 
rugăciuni abia schitate, cum este acest cântec popular din Benin: 


Dacă Dada-Sègbo nu face un lucru, acest lucru nu se face; 
Dacă el nu face un lucru, acesta nu se face [zer] 

Refren 

Doar sănătatea o doresc, 

Boala să fie ţinută deoparte [bis] 

Cuplet 

Nici o culoare de veșmânt nu-i lipsește lui Dada-Sègbo 
Vesmäntul alb este în mâinile lui Sè 

Dacă Sè ţi-l dă, acoperă-te cu el 

Vesmäntul negru este în mâinile lui Sè 


17. A. Kagame, art. cit., p. 215. 

18. Ibid. 

19. Cf A. Kagame, La Philosophie bantu-rwandaise de LÊtre, Bruxelles, Académie 
royale des sciences coloniales, vol. XII, fasc. I, 1956, p. 332. 

20. Ibid., p. 338. 

Dacă Sè ţi-l dă, acoperă-te cu el 
Acoperă-te cu el și mergi mai departe 
Refren 
Doar sănătatea o doresc, 
Boala să fie ţinută deoparte [bis].2| 
Dada-Segbo este forma dezvoltată sau emfatică a numelui Se-Gbo, de care 
se folosesc populaţiile Fon și Gun din Benin pentru a denumi Fiinţa Supremă. 
Deși numele oficial actual este aici mai degrabă Mawu, denumirea Dada-Sègbo 
este foarte des întâlnită în invocaţiile spontane. Ea înseamnă, literal, ,Dada-inimä 
mare“. Or, Dada înseamnă „bunicul“. Fiinţa Supremă este așadar privită ca 
Părintele tuturor făpturilor, acela din care vin toate: veșmântul alb, ca și 
veşmântul negru, adicăzilele luminoase și vesele, ca si zilele întunecate și triste. 
La populațiile Duala din Camerun, atunci când apare luna nouă, se poate 
deseori auzi, adresată direct lui Dumnezeu, o rugăciune simplă, dar frumoasă. 
Vedem, în câteva cuvinte, ampla semnificaţie a tot ceea ce o făptură încrezătoare 
așteaptă de la creatorul ei: 


Doamne, fii bun cu mine! 

E lună nouă: alungă din preajma mea boala fără leac. 
Oprește-l pe omul rău cu gând să mă nefericească: 
Urâtele lui intenții să se întoarcă asupră-i! 

O, Doamne, fii bun cu mine! 

Nu mă lăsa singur la nevoie: 

Dă-mi femei, copii, sclavi și bogăţie. 

Călăuzește spre casa mea oaspeţi cu noroc, 

O, Doamne!22 


În această rugăciune, cuvinte ale unui bărbat adresate lui Dumnezeu, Ființa 
Supremă nu este concepută fără grai. lar când cuvântul emană din ea, el este 
lege. In această perspectivă trebuie înțelese prescriptiile pe care populaţia Beti, 
din Camerun, le atribuie Fiintei Supreme, Zamba. Ansamblul acestor precepte 
constituie o lege, iar încălcarea lor este un păcat: 


— Primul cere să nu ucizi un membru dintre rudele proprii sau un coinitiat. 

— Al doilea interzice să ucizi un om, chiar dacă ar fi străin. 

— Al treilea interzice să furi bunurile vecinului (aproapelui). 

— Al patrulea interzice să depui mărturie mincinoasă, să calomniezi sau să-ţi vorbeşti 
de rău vecinul. 


21. Diferite versiuni ale acestui cântec se întâlnesc în regiunile locuite de etniile Fon, 
Adja sau Gun; cea tradusă aici provine din împrejurimile orașului Porto-Novo, Republica 
Benin. 

22. Cf E. Mveng, L'Art d'Afrique noire, liturgie cosmique et langage religieux, Paris, 
Mame, 1964, pp. 140-141. 

— Al cincilea interzice să minți. 

— Al șaselea interzice să faci un „rău“ cu o femeie din descendența tatălui, a mamei 
proprii etc. 

— Al şaptelea interzice să-ți însușești prin violență un bun care nu este al tău. 


— Al optulea interzice să-ți însușești un obiect marcat cu semnul dzamba. 


— Al nouălea interzice să dezvălui unui profan secretele ritului de initiere.?? 


Cultul Fiintei Supreme 


În calitate de Fiinţă Supremă africană, să fie oare Dumnezeu, așa cum a 
putut afirma o anumită antropologie, un Deus incertus si un Deus remotus? Să 
nu fie într-adevăr decât Dumnezeul celor care gândesc si care, prin efortul 
gândirii, ajung să postuleze o Fiinţă absolută de care ar depinde toate cele? Oare 
este cunoscut, recunoscut și adorat de „mulțime“, sau mai curând e Dumnezeul 
câtorva rari inițiați? 

Trebuie să recunoaștem si de data aceasta dinamismul religiozitätii, care, 
atât la nivelul individului, cât și al comunităţii, trebuie înțeleasă ca o realitate 
esențialmente în devenire. Căci, fie că e vorba de libatii făcute în cinstea Fiintei 
Supreme sau a altarelor care îi sunt închinate de către etnia Ashanti din Ghana, 
fie că e vorba, în regiunile Yoruba, de soatele lui Dumnezeu îmbrăcate cu totul 
în alb, închinate când lui Obatala, când lui Oduduva, fie, în sfârșit, de copii 
tineri — fete si băieți — închinaţi lui Mawu, la populația Fon din Benin, zeii, 
ca Fiintä(e) Supremä(e), nu sunt consideraţi astfel decât în virtutea unei 
ambiguitäti. Aceasta își are rădăcinile în diferitele sensuri pe care le au denu- 
mirile lui Dumnezeu în limba fiecărei etnii (Nyame la Ashanti, Olorun la 
Yoruba și Mawu la Fon), dar și în semnificaţia actuală a expresiei „Fiinţă Su- 
premă“ sau a echivalentului ei, „Dumnezeu“. 

Multitudinea zeităților, formele adesea exuberante ale cultelor care le sunt 
închinate dau impresia căzeii sunt mai prezenți, mai adorati decât Dumnezeu 
ca Fiinţă Supremă. Însă atunci când participi la aceste religii din interior, capeti 
convingerea prezenței lui Dumnezeu ca Fiinţă Supremă; și înţelegi, de aseme- 
nea, că adorarea acestui Dumnezeu ca Fiinţă Supremă trece înaintea oricăror 
alte venerări ale zeilor, acestea din urmă nefiind socotite eficiente decât dacă 
cea dintâi este ea însăși eficientă. 

Participarea la aceste religii rămâne parțială la majoritatea africanilor, în 
pofida convertirii lor la islam sau la creștinism. Aceasta fiindcă statornicia si 
supremaţia adorării Fiintei Supreme față de cultele celorlalte divinități 
depășesc cadrul strict al comportamentului religios. Recunoașterea Fiintei 
Supreme, moștenită de la religiile tradiționale, a putut astfel trece în religiile 


23. E. Mveng, op. cit., pp. 138-139. 

monoteiste la care s-au convertit africanii. Această migrare a credinței s-a 
făcut într-un mod atât de subtil și de real, încât monoteismul dă astăzi im- 
presia că a fost introdus din exterior, în timp ce el este probabil, în Africa, 
la fel de vechi ca și în altă parte. 

Adoptarea unei religii noi de către un individ sau un grup este un fenomen 
deosebit de complex. Căci, dincolo de declaraţiile verbale constitutive ale noii 
profesiuni de credință, dincolo de cultul public închinat noului Dumnezeu, 
există un cult particular inaccesibil observaţiei directe și care nu este totuși 
consecinţa convertirii, ci mai degrabă cauza și sursa ei permanentă. Şi aceasta 
deoarece, fie că e vorba de individ sau de grup, adoptarea unei credințe noi 
nu se poate face decât în favoarea unei aculturatii complexe, în care credinţele 
moștenite și cele proaspăt declarate ajung adesea repede să se încurce de-a 
binelea. Un ins își poate închipui, sincer fiind, că s-a descotorosit complet de 
anumite credinţe ale religiei strămoșilor săi; însă un grup și cu atât mai mult 
o societate, în chip de colectivitate organizată si cu o existență mai lungă decât 
cea a unui simplu individ, îşi pot părăsi vechile credințe numai înlocuindu-le 
încetul cu încetul — deși în mod inconştient — cu credinţe noi. 

Afirmația conform căreia Fiinţa Supremă a africanilor ar fi un Deus incertus 
se sprijină pe constatarea aparent irefutabilă a absenței lui Dumnezeu în cultul 
închinat zeilor. E adevărat că în unele locuri el este sporadic. Însă această 
prezență sporadică sau această absență se sprijină cam peste tot pe greșeli în 
traducerea numelor lui Dumnezeu și în alegerea numelui care să pară cel mai 
potrivit pentru a desemna Fiinţa Supremă proclamată de noua religie. 

Elementele referitoare la creaţie arată la ce mare înălțime e situat creatorul 
în gândirea negro-africană. Una dintre consecințele acestei situații e faptul că 
deseori Creatorul își delegă puterea unei divinități care este astfel intermediarul 
natural între Creator și toate făpturile sale, începând cu omul. Diversele nume 
ale lui Dumnezeu ilustrează și ele amploarea puterii care i se recunoaște, ca 
Fiinţă Supremă. În ceea ce privește rugăciunile, concepția despre Dumnezeu 
cuprinsă în ele poate fi înțeleasă numai dacă se iau în seamă angajamentele 
concrete ale indivizilor, ca si ale colectivitätilor. 

Miturile referitoare la crearea lumii, a zeilor si a omului, ca și diversele 
nume ale lui Dumnezeu, expresii ale atributelor sale, și cele câteva rugăciuni 
menţionate arată limpede rolul suprem, întrucât el este prim și universal, pe 
care religiile tradiționale negro-africane i-l recunosc lui Dumnezeu ca absolut. 

STATUTUL FIINȚEI UMANE 


Omul ca persoană 


Aproape peste tot în Africa, omul este văzut în esență ca persoană, anume 
ca o sinteză dinamică a unui ansamblu de componente având origini și meniri 
diferite. Dintre aceste componente cea dintâi este suflul, recunoscut pretutindeni 
ca fiind numai opera Creatorului. Numit emi de către populaţiile Yoruba, iar 
de cele Fon, gbigbo, suflul nu este apanajul exclusiv al ființei umane. El este 
semnul a tot ce e viu, unind într-o adevărată comunitate toate ființele vii, 
animalele ca si plantele. 

Cu toate acestea, omul nu este o vieţuitoare pe același plan cu oricare alta. 
Astfel, etnia Fon denumește fiinţa umană, indiferent de vârstă si de sex, gbeto. 
Gbe semnifică în același timp viața și moartea; #0 înseamnă totodată a aparține 
si a fi tatăl. Denumirea de „stăpân“ sau de „prinţ“ al lumii i s-ar potrivi întocmai 
omului, așa cum îl concep atât triburile Yoruba, cât și Fon. Însă „prințul“ acesta 
nu e un stăpân absolut al universului, deoarece nu puţine sunt legăturile prin 
care ființa vie rămâne dependentă de mediu, într-adevăr, gbeto nu este Ghedoto, 
singurul deținător al oricărei vieți. Analogia dintre suveranitatea omului asupra 
vieţii si a lumii si suveranitatea Fiintei Supreme asupra întregii sale creaţii apare 
în mai multe paralelisme: 

— hueto (hue — to), 

— gleto (gle — to), 

— gbeto (gbe — to), 
care înseamnă „părintele casei sau al căminului“, „proprietarul ogorului“ si, 
respectiv, „părintele (mai-marele) vânătorii“. Puterea care i se recunoaște omu- 
lui asupra vieţii si lumii este așadar pe cât de reală, pe atât de relativă. 

Cea de-a doua componentă a persoanei este corpul. Prin materialitatea lui, 
corpul este elementul cel mai palpabil în relația cu ceilalți și îndeosebi cu 
părinţii. Lăcaș al suflului, dar și receptacul al tuturor influențelor putând afecta 
omul, corpul este principala sursă a acţiunii umanului asupra lui însuși și asu- 
pra mediului. La populaţiile Yoruba, trupul copilului începe să primească încă 
de la naștere nenumăratele semne care să-l integreze în grupul familial, de clan 
ori tribal. Pentru individ, cicatricele rasei sau etniei sale, ca și diversele mutilări 
mai mult sau mai putin ritualizate, vor fi tot atâtea prilejuri de a-și întări con- 
ştiinţa apartenenței la un grup, rămânând totodată el însuși prin corpul său, adică 
un ins cu adevărat unic. Acesta e un adevăr adesea greu de înțeles din exterior. 
De fapt, lucrul care iese peste tot în evidenţă este omogenitatea aproape 
desăvârșită a grupului. Se vede mai puţin însă caracterul de unicitate conferit 
de fiecare individualitate egoului său printr-o serie de operaţii, fie ele initiatice 

sau magico-religioase. Corpul este întotdeauna punctul de plecare pentru 
aceste modalități de individualizare prin care o ființă se distinge de semenii ei. 

Cele două componente materiale ale omului, suflul și corpul, se întâlnesc 
aproape peste tot în Africa. Nu același lucru se întâmplă însă în ceea ce priveşte 
componentele imateriale care se schimbă de la o etnie la alta, deseori chiar în 
cadrul unei etnii și câteodată în interiorul unei familii. Vom reveni asupra 
acestui aspect atunci când vom aborda problema cultului. 

În fruntea acestor componente imateriale se află ceea ce vom numi, în 
absenţa cuvântului potrivit, „omul-însuși“. Nu se pot traduce acele cuvinte 
care, în limbile africane, denumesc „sufletul“, fără a deforma gândirea 
metafizică negro-africană, insuflându-i astfel preocupări teologice care îi sunt 
străine. Fie că se numește eda, ca la triburile Yoruba, ori se, cum e cazul etniilor 
Fon, Gun, Torri, la Adja, la Mina etc., ceea ce îl defineşte pe acest om-însuși 
este legătura lui directă cu Fiinţa Supremă. Am fi ispititi să vorbim despre o 
anumită consubstantialitate a lor, de vreme ce, si la tribul Fon, Fiinţa Supremă 
creatoare este numită Se-gbo, adică Marele Se, omul-insusi fiind desemnat 
prin cuvântul se. De asemenea, dacă etnia Yoruba îl numește pe omul-însuși 
eda, de cele mai multe ori doar Fiintei Supreme îi recunoaște calitatea și numele 
de Eleda (înzestrat cu eda). 

Două exemple arată dificultatea de a traduce aceste noțiuni. Dacă, la 
populaţia Fon, de pildă, cineva spune despre un ins că „el este se“, aceasta în- 
seamnă că insul este inteligent, dar de o inteligență care ar înclina mai degrabă 
spre malitie, spre o anumită formă de abilitate nu întotdeauna acceptabilă din 
punct de vedere moral. Când se spune despre un obiect că face acțiunea se, 
asta înseamnă pur si simplu că acest obiect strălucește. Aceste noțiuni de inte- 
ligentä si strălucire sunt doar câteva acceptii complementare celor referitoare 
la Fiinţa Supremă. 

În ceea ce privește cuvântul Yoruba eda, radicalul lui este da. Iar da în- 
seamnă „a scinda", în sensul de a tăia, a separa dintr-un întreg initial (sens care 
se regăsește în cuvântul ada, „macetă“). Eda trimite la ideea de ceea ce a fost 
separat; iar Eleda este cel care deţine totodată actul și faptul de a separa. Dacă 
prin actul separării ființa a devenit posibilă, eda, tradus prin „ceea-ce-este“, ar 
permite traducerea lui eleda prin ,detinätor-al-fintei. 

O altă componentă imaterială a omului, la Yoruba, este okan, adică inima 
ca entitate personală. Acest cuvânt desemnează organul ca atare, cu funcțiile 
lui fiziologice, dar mai ales ceea ce s-ar putea numi forul interior al ființei umane, 
care rămâne inaccesibil pentru orice persoană străină, cu excepţia Creatorului. 
Okan se află într-o legătură atât de apropiată cu Dumnezeu, că nu rareori auzi 
spunându-se că părinţii aduc pe lume doar copilul, nu și „inima“ lui. Inima e 
socotită a purcede de la Dumnezeu și numai de la el. Și tot la Dumnezeu este 


634 RELIGIILE LUMII 


chemată să se întoarcă după moarte. Când se spune despre cineva că are o 
„inimă neagră“ (okan-dudu) sau o „inimă curată“ (okan-mimon), înseamnă că 
intenţia este nu de a arăta că purtarea sa este sau nu ireproşabilă din punct de 
vedere moral, ci, mai degrabă, că intenţia sa cea mai intimă este ori obscură și 
malefică, ori curată și deci binevoitoare. 

În sfârşit, o altă componentă a omului-persoană, la Yoruba, este entitatea 
iku. Într-o traducere spontană iku ar însemna „moarte“. Dar iku este de fapt 
sinonim cu eda, numai că, în timp ce eda pare să denumească ființa așa cum 
a fost ea făcută de Creator, iku reprezintă ceea ce, după ce ființa umană își va 
fi trăit traiul, va merge să dea seamă în fața Creatorului și va primi în 
consecinţă mustrarea sau recompensa meritată. Tot ceea ce o ființă umană 
poate face de-a lungul existenţei sale are o influenţă directă asupra propriului 
ei iku. Pe de altă parte, nu rareori se întâmplă ca persoane în viață să facă din 
iku un martor, o garantie a sinceritätii sau a nevinovätiei lor, fără a vrea astfel 
să facă o aluzie la moartea proprie, așa cum ar lăsa să se creadă traducerea 
termenului kw prin „moarte“. 

La aceste cinci componente ale omului-persoană (emi, ara, eda, okan si iku), 
care apar la orice individ, trebuie să mai adăugăm o a șasea: kpori. Kpori 
reprezintă contragerea elementelor ikpo-ori, însemnând „locul capului“. 
Componenta este de fapt ori, capul. Dar nu este vorba de cel în „carne și oase“, 
ci despre un cap interior, invizibil și totuşi esenţial. Unui ins care nu izbutește 
să ducă la bun sfârșit nici un proiect si nici o acţiune, i se va recomanda să aducă 
jertfă or;-ului său. Iar când se spune că ori-ul cuiva s-a sfărâmat (o/ori-kannun), 
aceasta înseamnă că individualitatea lui a pierdut suflul necesar pentru a reuși 
în viață. În chip de componentă personală, or; este dublu: mascul și femelă. 
Entitatea masculină se află în degetul mare de la piciorul drept, iar entitatea 
feminină în degetul mare de la piciorul stâng. Or;-ul piciorului drept este socotit 
a veni de la tată, iar or;-ul piciorului stâng, de la mamă. Una sau alta dintre cele 
două polaritäti ale ori-ului poate deveni obiectul unei veneratii deosebite. 

Textul de mai jos va ajuta la o mai bună înțelegere a ceea ce reprezintă or;. 
Dat fiind caracterul său poetic si ezoteric, propunem două traduceri ale acestuia, 
pentru a lăsa să se vadă că el poate constitui materia a numeroase interpretări. 
Textul are, de altfel, mai multe variante, a căror diversitate și bogăţie se datorește 
faptului că, or; fiind o entitate absolut personală, fiecare ins se simte liber să 
multiplice conotatiile singulare care sporesc originalitatea omului-persoană, 
așa cum se simte, se vede și se ştie pe sine sau așa cum se crede văzut și perceput 
de ceilalți: 

‘Ori al meu, iatä-te așadar 


Iată așadar ori al meu 
Ori care mănâncă o(ro)gbo 

Ori al [meu] ce se hrăneşte cu vegetale 
Ori care se hrănește cu ata 
Ori al [meu] care mănâncă [mâncăruri] gătite 
Ori care se hrănește cu ododo 
Ori al [meu] care mănâncă ododo [poreclă a cocoșului] 
— prinţul penelor 
prințul gäinilor 
— capra casei 
capra săracului 
— cu coapsele yeke-yeke 
cu labele ca de otel 
— cu degetele de la picioare despărțire 
cu degetele mari de la picioare [situate] de o parte şi de alta 
Nu atingi cu ori pământul ca să mori pentru asta 
Nu mori că te-ai închinat până la pământ 
Nu atingi cu ori pământul ca să te îmbolnăvești din asta 
Nu te imbolnävesti că te-ai închinat până la pământ 
Când atingi cu ori pământul, 
E semn că trupul tău se întărește kokoko! 
Când te-nchini până la pământ, ţi-e trupul tare sănătos! 


Pe lângă aceste componente comune, omul mai poate avea și componente 
particulare, a căror dobândire rămâne opera unui individ sau a unui grup. 
Uneori se întâmplă ca, înainte de naștere, sau chiar înainte de concepere, părinții 
să fi solicitat din partea divinității nu să le facă un copil — ceea ce nu ar avea 
nici un sens —, ci să li-l aducă pe lume, ceea ce ne trimite și mai mult cu gândul 
la această divinitate ca având menirea de a intercede pe lângă Dumnezeu 
creatorul. Indivizi ,chemati-la-viatä" de o divinitate îi pot fi astfel închinați si 
figurează printre adoratorii ei. Trebuie subliniată, de asemenea, acea consubstan- 
tialitate între anumite persoane și divinitatea care le-a chemat la viață, căci această 
divinitate este o parte integrantă din ființa lor. 

Se recurge, mai frecvent, la sistemul divinatoriu ¿fa pentru a cunoaște ,sem- 
nul“ primordial care guvernează totalitatea omului-persoană în cazul unui 
individ abia născut. Descoperirea acestui semn primordial se numără uneori 
printre riturile care marchează primirea nou-născutului în grupul familial, 
precum cel de atribuire a numelui, de pildă. Deseori însă, doar în perioada 
trecerii de la adolescență la vârsta adultă individul se îngrijește de tot ce e nevoie 
a obține de la prezicător dezvăluirea semnului primordial care îi guvernează 
ființa. Obţinerea acestei revelații antrenează, pentru fiecare individ, respectarea 
unor reguli de comportare, a unor interdicții și a practicării diverselor ofrande. 

La populaţiile Yoruba, precum si la cele Fon din Benin si din Togo, nu 
numai ființele umane nou-născute se află sub înrâurirea exclusivă a unuia din 

semnele primordiale sau din cei două sute cincizeci și șase de derivați din care 
se compune sistemul divinatoriu if. Orice activitate umană nouă se află și ea 
supusă înrâuririi unui semn primordial, pe care individul este cât se poate de 
interesat să și-l „reveleze“ dacă dorește să-și ducă activitatea la un deznodământ 
fericit. Astfel, întemeierea unui oraș sau a unui sat este pusă sub oblăduirea 
unui semn primordial. Dar și o călătorie pe care te pregătești să o faci, o căsă- 
torie pe care eşti gata să o închei sau o casă pe care ai de gând să o construiesti 
sunt tot atâtea evenimente al căror semn primordial se cuvine să-ţi fie cunoscut. 

Odu-ifa, această dimensiune a omului-persoană a cărei revelaţie are interes 
să o obţină orice individ, poate fi considerată facultativă, de vreme ce revelarea 
ei nu e obligatorie. Cu toate acestea, ea nu e evocată, celebrată și, la nevoie, 
adorată decât dacă proprietarul ei s-a îngrijit să-i fie revelată. Odu-ifa apare 
astfel ca unul din materialele de autoconstructie ale omului-persoană. 

Atunci când o ființă umană dorește să-și asume pe deplin personalitatea și 
când, sub imperiul unei legitime dorințe de a se cunoaște, obține revelarea 
semnului său primordial, a semnului său tutelar, ea poate confectiona ceea ce, 
în lipsa unui cuvânt mai potrivit, am putea numi „fetiş“, dar pe care l-am 
putea considera mai exact o entitate creată dintr-o bucată și înzestrată cu pu- 
teri corespunzătoare dorințelor creatorului-constructor, ca și virtuţilor proprii 
ingredientelor care intră în compoziţia lui. Această entitate — oogun în limba 
Yoruba sau bo în limba Fon — are un caracter riguros personal, de vreme ce 
proprietarul ei nu reușește să o facă eficientă decât recitind o incantatie pe care 
numai el o cunoaște. Deși se pare că, de îndată ce componentele sunt întrunite, 
oogun este înzestrat si într-un fel dublat de o entitate suficient de autonomă 
pentru a putea fi considerată un geniu, acesta pare întru totul supus autorității 
celui care posedă oogun-ul său. Există, cel mult, un fel de pact între orice 
deținător de oogun si entitatea-fetis a acestuia. Cu cât un individ dobândește 
mai mult vo gun, cu atât își îmbogățește mai mult omul-persoană, înzestrându-se 
cu puteri suplimentare mai mult sau mai puţin întinse. Maeștrii în arta 
confectionärii oogur-ilor (olo-oogun) apar ca niște depozitari ai unui anumit 
număr de entități imateriale, renumite pentru puterea lor, ale căror servicii le 
închiriază cui le cere, în schimbul unei sume de bani. 

O altă formă de entitate imaterială, dobândită uneori liber, alteori prin 
moștenire și susceptibilă de a completa, modificând-o, structura persoanei 
umane, e ceea ce se numește vrăjitoria. Fenomenul denumit astfel — cu 
siguranță unul dintre cele mai complexe printre realitățile negro-africane — este 
si el pe cale de a suferi transformări rapide. Cei care mostenesc această putere 
prin naștere (putere numită adje în limba Yoruba sau aze ori kinninssi în limba 
Adja-Fon) posedă acest element în structura omului-persoană din ei. Faţă de 
această putere ei nu sunt liberi. Totuși, dacă atunci când le revine această 

moștenire ei nu au încă aptitudinile necesare pentru a o deţine și a o folosi cu 
bună știință, li se îngăduie să ceară a fi eliberaţi de ea temporar. Mai târziu, 
când vor fi „pregătiţi“, îşi vor lua înapoi ceea ce, atât la propriu, cât și la figurat, 
este proprietatea lor. Cât despre cei care iau cu bună știință hotărârea de a se 
dota cu un adje sau cu un kininssi, de îndată ce reușesc să procure ce e necesar, 
să înveţe, apoi să se inițieze cum se cuvine, noua putere devine atât de con- 
substanțială omului-persoană din ei ca și cum ar fi făcut parte din moștenirea 
lor naturală. 

Ultima componentă particulară a omului-persoană este o entitate imaterială 
pe care cineva o capătă fie prin starea sa, fie prin profesia sa, fie, în sfârșit, prin 
faptul de a fi venit pe lume sau de a-și fi găsit moartea în împrejurări deosebite. 
Astfel, a te naște geamăn, a te naște cu cordonul ombilical în jurul gâtului sau 
a ieși din sânul mamei cu fundul înainte, a te naște albinos sau a te naște 
tohossu?#, adică a fi atins totodată de mongolism si de malformații corporale, 
sau a te naște abiku’*, adică a fi unul dintre cei despre care se crede că se nasc 
ca să moară și, prin aceasta, vin de mai multe ori pe lume si se întorc apoi pe 
lumea cealaltă, a fi fierar, vânător, prezicător, sclav, șef, preot, cocosat, stângaci 
etc., a muri spânzurat, trăsnit, înecat sau la naștere: toate aceste evenimente îi 
afectează pe cei care le cad victime într-un fel care ne îndeamnă să credem că 
omul-persoană din ei este determinat ontologic. 

Diversitatea acestor circumstanţe o atestă cu prisosintä pe cea a stărilor de 
conștiință susceptibile de a însoți ființele umane care au fost nevoite să le 
trăiască. Ea dovedeşte, de asemenea, cum o persoană, fără voia ei sau chiar cu 
toată împotrivirea ei, poate deveni o unealtă în mâna unor indivizi mai mult 
sau mai puţin bine intenţionaţi, însă cunoscând principiile şi legile care 
guvernează funcționarea omului-persoană. Această entitate poate fi temporară 
si, prin urmare, mai mult sau mai putin mobilă și mai mult sau mai putin 
trecătoare. Ea poate fi conferită prin ofranda adusă unei divinități, prin iniţierea 
în misterele ei și prin cultul de care se bucură. Cultul, îndeosebi, are drept 
consecință și ca semn distinctiv o pogorâre a zeului adorat asupra adoratorului 
său, care transformă omul-persoană din acesta într-un simplu receptacul sau, 
mai bine zis, într-un animal de călărit. Acest fenomen al posedării se regăsește, 
de altminteri, în numeroase practici care ies din cadrul religiei în sens strict. 


24. Copiii-monștri sunt atribuiti unei divinităţi care, se crede, säläsluieste în apă; 
în limba Fon, tohossu vrea să însemne „regele apelor“. 

25. Cuvânt Yoruba păstrat ca atare în limba Fon și care servește la desemnarea co- 
piilor „născuţi ca să moară“ (2bi-ku). Se crede, de altfel, că la o femeie în această situație 
e vorba de același copil care vine pe lume pentru a pleca din nou (a muri), fără a apuca 
să trăiască. De aceea i se dau nume despre care se crede că simpla lor pronunțare va îndu- 
pleca destinul acesta vitreg. 

Nenumäratele entități divine susceptibile de a se integra, pentru mai mult sau 
mai puţin timp, în structura omului-persoană arată așadar extrema diversitate 
a componentelor acestuia, subtilitatea principiilor ce guvernează funcționarea 
si devenirea lui, care trebuie văzută dintr-o perspectivă dincoace de naștere si 
dincolo de moarte. 


Omul ca fiinţă vie 


Din aceste componente diferite ale omului-persoană nu trebuie să deducem 
că omul ar fi un tot heteroclit sau un morman făcut alandala. De fapt, se cuvine 
să distingem ideea de om de ideea de persoană: omul — distinct de animal, de 
vegetal, de mineral, ca și de spirite, de duhuri, de strămoși, de zei și de Dum- 
nezeu — apare ca format din indivizi dacă nu identici, cel puţin similari și 
anonimi; persoana, în schimb, apare ca opera unică realizată de un individ 
conștient de originalitatea sa. Putem constata această distincţie și în culturile 
africane, unde nu există cuvinte diferite pentru a defini omul și persoana. 

Fireşte, unele dintre componentele omului-persoană sunt o moștenire, 
altele sunt un dar, iar altele nu există decât fiindcă un individ a hotărât să le 
integreze și a acceptat toate diversele sacrificii pe care le cere această integrare. 
Toate aceste componente sunt vii, mobile, se transformă. Omul-persoană 
trebuie așadar să-și exercite permanent vigilenta pentru a întreține si a asigura 
convergenta tuturor energiilor a căror rezultantă se simte, se știe si se vrea. În 
acest sens, pentru negro-african omul-persoană e o ființă vie. 

Fiinţa omului-persoană și conștiința pe care un individ dat o poate avea 
despre el însuși — conştiinţa ego-ului său — sunt suficient de distincte pentru a 
exista una fără cealaltă. Unitatea personală a unui individ precedă, de altminteri, 
emergenta egoului său și ea va supravieţui dizolvării sau dispariţiei conștiinței. 
Astfel, înainte de asumarea persoanei de către ego, alții au putut lucra deja la 
edificarea ei și, după dispariţia ego-ului, când moartea antrenează stingerea lui 
fizică, trebuie ca alții să continue să lucreze la integritatea ei personală. Iesind 
din cadrul conștiinței individuale, persoana se arată a fi un spaţiu unde grupul 
poate interveni în aceeași măsură ca și egoul însuși. Aflăm aici un dat esențial 
al statutului ființei umane în gândirea africană. În momentul în care se trezește 
conștiința egoului, individul nu se poate simți decât dependent în calitate de 
primitor. Treptat, de-a lungul existenței sale, el va da, la rândul lui, și astfel va 
orienta către el însuși alți vectori de dependență. În sfârșit, printre convingerile 
lui lăuntrice se află si credința în relaţia care îl unește cu strămoșii săi, cu ascen- 
dentii săi deja morți, precum și în legătura, în aceeași măsură esențială, care îl 
va uni, prin mijlocirea cultului, cu descendenții săi supraviețuitori. Statutul 
omului-persoană este așadar în mod fundamental acela de „a fi în relație“. 

A trăi înseamnă a gospodări pluralitatea componentelor sale personale 
exploatând toate resursele mediului înconjurător. Acest mediu este făcut din 
viață, din forță sau energie și, în sfârșit, din virtute. Această viață este bineînțeles 
viaţa tuturor ființelor vii, oameni, animale și vegetale. Dar este totodată și viața 
strămoșilor, a diverselor divinități și poate, de asemenea, a Fiintei Supreme; 
deși, în limba franceză cel putin, ezităm să numim această viață „viață“. Pentru 
a desemna faptul că o ființă este înzestrată cu viață, în limbile africane este 
adesea suficient să se spună că ea este în viață sau pe lume. Din acest punct de 
vedere, strămoșii morţi sunt înzestrați cu viață fără să fie vii. Luându-și precautia 
de a face din Ființa Supremă stăpânul și domnul cerului, recunoscându-i 
totodată statutul de suveran al Universului și al întregii creaţii, culturile africane 
trădează ambiguitatea legată de viață văzută ca atribut. Statutul strămoșilor în 
raport cu viața suferă de aceeași ambiguitate: si ei sunt totodată în lume, așadar 
vii, și în afara lumii, în lumea de dincolo, dacă nu în cer. 

Iar forțele si energiile din care e constituit acest mediu al omului-persoanä 
sunt forțele și energiile naturii sub toate formele ei. Fie că sunt blânde sau 
violente, constante sau episodice, palpabile sau subtile, mai multe dintre ele 
sunt asociate cu entități divine cu care sunt adesea confundate, însă ele apar ca 
sediul, receptaculul sau, mai simplu, ca simbolul sau emblema lor. Este cazul 
apei, pământului, fierului, focului, aerului, dar sub formă de vânt, de briză 
sau de furtună. E, de asemenea, cazul munţilor mari, al fluviilor și râurilor 
mari, al arborilor mari și, uneori, al pădurilor mari, totul sacralizat și ferit de 
elementul profan grație cultelor uneori locale, alteori extinse la scara unei 
întregi regiuni sau a întregii ţări. 

Care sunt așadar virtuțile prezente în mediul acestui om-persoană? Ele 
merg de la cele care le sunt recunoscute plantelor, în frunzele, florile, fructele, 
scoartele, rădăcinile lor, la animale, în sângele, părul, pielea, ghearele, oasele, 
diversele lor organe, la Pământ, dar în cutare sau cutare din părţile lui 
considerate sacre sau sacralizante, până la cele care sunt atribuite anumitor 
comportări, precum obisnuinta de a lua sau a pune la loc un lucru cu mâna 
stângă, a face un anumit lucru, de pildă alergând de trei, de șapte sau de nouă 
ori la rând, a purta pe cap un obiect specific pentru a acționa asupra unui 
eveniment dat, a încrucișa degetele, braţele sau picioarele, sau a se dezbräca 
partial sau total pentru săvârşirea unei acțiuni mai mult sau mai putin minuţios 
ritualizate. Pentru african, știința constă în a cunoaște cel mai bine cu putință 
ansamblul complex al acestor energii, forte și virtuți. Iar înțelepciunea constă 
în a ști să le foloseşti conform marilor principii care le guvernează funcționarea. 

Aşa cum am văzut, omul-persoană african nu este nici un tot heteroclit, 
nici un morman constituit alandala. Stăpânit de forte dinamice pe care trebuie 
să le zăgăzuiască, să le întrețină și să le armonizeze unele cu celelalte, el nu este 

propriu-zis un arbitru, ci mai curând un navigator care trebuie să ajungă cu 
corabia la mal, știind totodată să ocolească perturbările interne și obstacolele 
externe aflate pe un drum plin de capcane. Amadou Hampaté Ba a vorbit de 
o „multiplicitate în permanentă agitaţie“ și de un „tot în veșnică mișcare“26, 
în timp ce Louis-Vincent Thomas vorbește de „pluralismul coerent“ al noțiunii 
de persoană în Africa Neagră. 


Omul-persoană african si liberul-arbitru 


În acest context, problema liberului-arbitru al omului capătă o coloratură 
cu totul particulară. Dominanta ei este relația dintre om si Creatorul său, Fiinţa 
Supremă, Dumnezeu. Ca și relația dintre el si una sau două divinităţi particulare 
instalate în acest tot personal, fie la inițiativa părinților, fie ca urmare a unui 
demers al individului însuși. Ca si relația dintre ego si strămoșii săi, dintre ego 
si părinţii săi, frații săi mai mari, frații săi în sensul restrâns și largal cuvântului, 
cuprinzându-i mai ales pe cei din aceeași clasă de vârstă, dar si verii și verisoarele. 
Ca și relația omului-persoană cu acest mediu amintit mai sus, populat cu vieți, 
cu forte si cu virtuți. Dar e vorba mai ales de relația dintre ego si propriile lui 
componente, susținute fiecare de principii și reguli mai mult sau mai puţin 
stricte, a căror respectare constituie cultul, care este astfel atât cult de la sine 
la sine, cât și cult de la sine la lume, de la sine la strămoși, la zei si la Dumnezeu. 

Însă această libertate a omului-persoană pe fond de relaţii nu trebuie să ne 
conducă la ignorarea ei. Relaţia este țesutul sau compostul libertăţii, așa cum 
o simte și și-o asumă omul-persoană african. Puterea omului-persoană asupra 
creatorului său, asupra zeilor săi, asupra semenilor săi vii și morți, ca și asupra 
naturii din el si din afara lui este pe măsura a ceea ce el știe sau crede că știe, 
dar mai ales a ceea ce face din știința și din credinţele lui. De aceca liberul-arbitru 
este intim asociat cu arta divinatorie. Libertatea nu este niciodată un salt în 
necunoscut. Dimpotrivă, cu cât se are mai mult în vedere cunoașterea dispo- 
zitiilor naturale ale lucrurilor si ființelor, ca și ale principiilor, legilor si regulilor 
acţiunilor posibile, cu atât libertatea se va putea realiza pe deplin si va fi sigură 
de roadele ei. 

Omul-persoană negro-african nu este așadar numai o „multiplicitate în 
permanentă agitație“, un „tot în veșnică mișcare“ sau un „pluralism coerent“; 
el este conștiința deseori acută a unei autocreatii constante, fiindcă ea este 
căutarea la fel de constantă a unui echilibru si a unui acord între componente 
bogate și mobile. 


26. Cf. A. Hampaté Ba, „La notion de personne en Afrique noire", în La Notion de 
personne n Afrique noire, Paris, Éditions du CNRS, 1973, p. 181. 

BINELE ȘI RĂUL, GREŞEALA, PĂCATUL, 
ISPĂȘIREA SAU RĂSCUMPĂRAREA 


Consideratiile privitoare la bine si la rău nu capătă întotdeauna aceleași 
forme în toate culturile. Însă răul și binele au pretutindeni rădăcinile adânc 
înnodate în religie, care constituie acel soclu constant de unde morala si 
dreptul își extrag continuu resursele, adaptate si readaptate la viața individuală 
si colectivă. 


Răul la începuturile creației 


Nu mi se pare că s-a ajuns, printr-o cercetare scrupuloasă a culturilor 
africane, să se localizeze exact răul în cadrul acestora. Unul dintre motivele 
acestei lacune va fi fost, și de data aceasta, desigur, consecința contactului 
dintre culturile negro-africane si culturile europene. Misionarii, îndeosebi, au 
întreprins decupaje și reamena ări pripite care, atât la nivelul divinitätilor pe 
care le adorau indigenii, cât și la nivelul faptelor considerate bune sau rele, au 
iscat tulburări ale căror efecte sunt resimtite și astăzi de societățile africane. 
Ei s-au străduit astfel să fixeze în mentalitatea indigenilor ideea de diavol, 
atribuindu-i Satanei locul și rolul divinitätilor locale care li se păreau a fi 
cele mai apropiate de ea. 

Or, numărul spiritelor răufăcătoare este atât de mare în cvasitotalitatea 
culturilor din Africa, încât este foarte greu, dacă nu imposibil, să concentrezi 
întregul rău imaginabil numai în unul dintre ele. Acesta e cazul, de pildă, al 
zeului Fon, Gun, Yoruba etc., Legba sau Elegba, din care misionarii si conver- 
titii l-au făcut și-l fac pe Satana. Si totuși, singura trăsătură a lui Legba care 
poate trezi o dezaprobare spontană este rapiditatea și violența intervențiilor 
sale în actele zeilor. Lăsând la o parte acest fapt, Legba joacă în viaţa in- 
dividuală, ca și în viața grupurilor, si chiar a naţiunilor care îi închină un cult, 
un rol de intermediar indispensabil între ceilalți zei și Fiinţa Supremă. 
Legătura dintre Legba si rău nu este aceea a unei cauzalitäti unidimensionale 
în virtutea căreia oriunde s-ar afla această divinitate s-ar afla și răul; dimpotrivă, 
e suficient să i se dea acestui zeu ceea ce i se cuvine pentru a evita răul. Unul 
din lucrurile care atrag mai întâi atenţia în religiile africane este precocitatea 
răului în crearea lumii. Această precocitate ar putea fi înțeleasă, de asemenea, 
ca o vecinătate a răului în raport cu Dumnezeul creator, ceea ce invită deja 
la o nuantare a ideii de rău. 

Mitul Dogon al creaţiei lumii, de pildă, afirmă despre Amma că prima sa 
‘creație s-a soldat cu un eșec. Iar cauzele acestui eșec nu duc la nici o invinovätire 
a autorului. În acea dintâi lume, Amma suprapusese elementele; atunci când 
lumea a fost pusă în mișcare, apa, care era elementul ei esenţial, s-a scurs, si 

totul s-a năruit. Mitul nu consideră ca pe un „rău“ această neizbândă a în- 
ceputurilor. În acele momente primordiale, categorizarea în bine si rău, care 
poate fi logic gândită, nu era încă pertinentă. Dar nereusita lui Amma, 
examinată în afara timpului mitic, adică pornind de la o conștiință a binelui 
si răului actuală, nu apare mai putin ca un rău, ca o imperfecţiune: între intuiţia 
lui Amma și rezultatul la care a ajuns, s-a strecurat o diferență; pe de altă parte, 
a existat o necunoastere, adică o cunoaștere imperfectă, lucruri care par prea 
putin compatibile cu ideea unei ființe atotputernice, atotcunoscătoare, omni- 
prezente si veșnice. 

Această prezenţă a răului apare mai limpede în peripetiile lui Ogo, ultimul 
din cei patru Nommo anagonno. Într-adevăr, cu Ogo, mitul descrie principalele 
forme pe care le va îmbrăca răul mai târziu, în lumea oamenilor. Prima formă 
pe care o întruchipează Ogo este neräbdarea. În vreme ce mitul nu conteneste 
să spună că în sânul lui Amma totul se petrece încet, foarte încet, Ogo, în ceea 
ce îl priveşte, vrea să o primească mai repede pe sora lui geamănă. Atunci timpul 
nu există încă. Nerăbdarea lui Ogo va contribui tocmai la grăbirea venirii 
timpului. A doua formă a răului întruchipată de Ogo este reaua-credintä. Căci, 
pe de o parte, Ogo îl bănuiește pe Amma că nu vrea să-i facă o soră; și, pe de 
altă parte, el nu crede în cuvintele lui Amma atunci când acesta făgăduiește să-i 
dea o soră geamănă, ca fraţilor lui mai mari. La această rea-credintä se adaugă o 
curiozitate de-a dreptul nesănătoasă, de vreme ce Ogo vrea să surprindă tainele 
lui Amma în cursul creaţiei în gestație. 

Aceste trei forme dintâi ale răului sunt interne individualitätii lui Ogo, ele 
sunt răul dinăuntru. Răul ia mai apoi forma unei serii de acte: Ogo iese din 
placentă înainte de termen, fură o bucată din aceasta crezând că în ea se află 
sora lui, străbate Pământul în lung și-n lat și se strecoară în el, comitând astfel 
incestul primordial etc. Faptele acestea nu se înscriu în vederile inițiale ale lui 
Amma. Ele sunt o perturbare ale cărei urmări nefaste Creatorul însuși nu le 
va înlătura decât înduplecându-se să-l sacrifice pe al treilea Nommo, care, din 
fericire, va învia. 

Fie că se află la originile înseși ale creației, fie la începuturile ei, răul la care 
se referă mitul Dogon pare să fie răul ca dezordine. Dezordine si împrăștiere 
a elementelor suprapuse în loc să fie plămădite cum se cuvine, așa cum Amma 
va avea grijă să procedeze cu prilejul celei de-a doua creaţii; dezordine în 
lucrarea lui Amma deranjat de nerăbdarea lui Ogo și de incursiunile sale 
nesăbuite în planul divin; dezordine, în sfârșit, în făptura însăși care va necesita 
un sacrificiu de răscumpărare și de ispășire care va fi găsit în sângele celui de-al 
treilea Nommo. 

“Mitul Yoruba ilustrează un alt aspect al răului. Primind misiunea de a 
„făuri“ omul, Obatala a băut vin de palmier, s-a îmbătat si a mesterit nişte 
fiinţe schiloade, cocosate și alte făpturi handicapate. Răul ca dezordine este de 

asemenea prezent, dar el este și uitare de sine, neglijare a propriei identități si 
a originalității întemeiate de ea. Băutura ameţitoare este aici instrumentul 
răului, însă cauza acestuia este bunăoară uitarea de sine a demiurgului care a 
pierdut o clipă din vedere importanța misiunii ce-i fusese încredințată. 


Moartea ca rău la originile vieții 


Moartea e percepută în mod spontan ca un fel de rău absolut. Sträduindu-se 
să explice cum a fost introdusă moartea în creaţie, miturile exprimă una dintre 
dimensiunile esenţiale ale ideii de rău. 

În ţinuturile Mossi, din Burkina Faso, se povesteşte că Fiinţa Supremă a 
luat într-o bună zi hotărârea să stea de vorbă cu omul ca să știe dacă acesta 
vrea să moară și apoi să se întoarcă la viață sau dacă, dimpotrivă, dorește să 
moară o dată pentru totdeauna. Or, atunci omul era deja pe pământ. Din cer, 
unde se afla, Dumnezeu a hotărât să trimită mesageri. Sortii au căzut pe pisică, 
pe câine si pe tap. El le-a încredinţat celor trei soli importanta misiune de a 
merge să le pună oamenilor întrebarea următoare: „Oamenii mor și se întorc 
la viaţă, sau mor si rămân?“ Oamenii au răspuns fără ocol: „Oamenii mor si 
se întorc la viaţă, însă luna, în ce o priveşte, moare si rămâne.“ 

Cei trei mesageri au luat din nou drumul cerului pentru a duce vestea 
Fiintei Supreme. Abia plecaseră însă, când, mergând așa pe drum, câinele a 
dat cu ochii de o oală de pământ pusă pe foc, în care fierbeau niște păstăi de 
nere, culoarea lor amintind de cea a cărnii; crezând că e vorba de carne, câinele 
s-a tolănit alături, în nădejdea că va primi oasele. Câţiva pași mai încolo, pisica 
a zărit niște șoareci. S-a ascuns îndată, așezându-se la pândă ca să pună laba 
pe ei, si așa a uitat de pretiosul mesaj pe care-l purta cu ea. Numai tapul și-a 
continuat drumul până la locuința Creatorului. Or, cum tapul avea memoria 
scurtă, iată ce i-a spus lui Dumnezeu: „Oamenii au răspuns la întrebare astfel: 
«Oamenii mor și rămân, însă luna moare si se întoarce.»“ Mult mai târziu, 
dându-și seama de greșeală, câinele s-a pus pe fugă și a ajuns la Dumnezeu. 
Având o memorie mai bună, el a repetat în fața lui Dumnezeu răspunsul exact 
al oamenilor. Dar, vai!, Dumnezeu i-a răspuns: „Am auzit primul lucru spus, 
dar nu l-am auzit pe-al doilea.“ De aceea oamenii mor definitiv, în timp ce 
luna moare și renaste după paisprezece zile. Şi tot din același motiv obiceiul 
cere ca mortului să i se dea de pomană un tap. 

Poveștile si legendele care explică originea morţii sunt nenumărate în 
Africa. Dar, fie că protagoniștii acestora sunt pisica, câinele sau tapul, ca la 
etnia Mossi, sau broasca și cameleonul, ca la populația Bamoun, din Camerun, 

“sau broasca țestoasă, păianjenul, capra etc. solii din vina cărora mesajul cel 
bun nu ajunge la Dumnezeu, sau ajunge prea târziu, au purtat întotdeauna 
această grea vinovăţie din pricina firii lor. Astfel, la Mossi, e în firea câinelui 

să-i placă să rontäie oase, e în firea pisicii să prindă șoareci și e în firea ţapului 
să nu aibă o memorie cuprinzătoare și fidelă. Nu trebuie să deducem, din 
această legendă, că tocmai din cauza mesajului greșit transmis de tap omul a 
devenit muritor, ci faptul că moartea este un fenomen tot atât de natural ca 
si atracţia câinelui pentru oase sau interesul pisicii pentru șoareci. 

Realismul gândirii negro-africane, atunci când face loc, în concepţia ei 
despre ordinea lumii, unei dezordini inerente acesteia și când aşază imperfec- 
tiunea, durerea și răul în străfundurile ființei, nu e nicidecum un fatalism. 
Lumea și fiinţa în general nu sunt create în vederea răului sau a durerii. Legea 
ființei este binele și acesta din urmă e conceput în mod fundamental ca un 
curs al lucrurilor în acord cu hotărârile luate de Fiinţa Supremă, la începuturile 
creaţiei. Cum cea dintâi lume a dat greș, Amma a purces la crearea celei de-a 
doua, iar tulburările introduse în această a doua lume de către Ogo nu l-au 
descurajat defel pe divinul făuritor. Răul este așadar în lume, însă el nu poate 
împiedica mersul acesteia către ultima ei destinaţie. 

În cadrul unei astfel de viziuni despre lume, a opune răul binelui sau binele 
răului nu ar avea nici un sens. Aceasta ne invită mai curând să vedem ceea ce 
primează în unul sau în celălalt și ce anume poate favoriza transformarea 
fiecăruia în contrarul său. Or, mobilul fiinţei graţie căruia binele este susceptibil 
de a ceda locul răului nu este altul decât acțiunea. Acţiunea creatorului, desigur, 
care a purces la crearea tuturor lucrurilor, dar mai ales acțiunea omului, care, 
aidoma divinitätilor, dar de pe propria lui poziţie, posedă această capacitate 
extraordinară de a lega energii apropiind ființele unele de altele pentru a face 
să crească sau să descrească intensitatea vieții ce säläsluieste în ele. Așa stând 
lucrurile, omul se înfățișează ca înzestrat cu puterea de a face bine și rău. 


Răul ca greşeală şi păcat în dinamica persoanei 


A afirma că negro-africanul concepe ordinea lumii integrând în ea dez- 
ordinea, adăpostind astfel răul în chiar sânul ființei, înseamnă a afirma prezența 
dezordinii, si deci a răului, în această ordine din afara noastră — pe care miturile 
se străduiesc să o pună în lumină —, ca și în ordinea dinlăuntrul nostru și spre 
care trebuie să ne deschidă calea experienţa vieţii. De unde rezultă că răul poate 
fi intrapersonal, interpersonal sau impersonal. Componentele omului-persoană 
sunt tot atâtea elemente impalpabile ale unui edificiu a cărui unitate, ca entitate, 
şi a cărui eficacitate, ca subiect al unor diverse acţiuni, cer aportul fiecărui 
individ. Răul, care ar fi atunci un fel de greșeală comisă de sine în detrimentul 
său, ar fi ca omul să lase să se risipească componentele sale care sunt tot atâtea 
energii, să le lase neutilizate sau să se servească de ele într-un scop nepotrivit. 

Umbra profilată de corp, urmele pasilor pe nisip, sudoarea care impregnează 
hainele purtate, urina, sputa sau materiile fecale constituie tot atâtea fisuri în 

integritatea fizică, prin care forțele constitutive ale omului-persoană ar putea 
fi atinse si perturbate. Cel care nu ţine seama de aceste deschideri ale fiinţei 
spre exterior se face vinovat de a-i prilejui celuilalt accesul la el, lucru care i-ar 
putea fi dăunător. De asemenea, oricine manifestă interes pentru fisurile fiinţei 
celuilalt poate fi bănuit de răutate la adresa lui. 

Binecuvântarea și autocelebrarea persoanei sunt aspectele pozitive ale 
binelui intrapersonal, adică ale răului care trebuie supravegheat ca să nu fie și, 
totodată, ale binelui care trebuie ajutat să dureze. Forma cea mai curentă de 
binecuvântare este, fără îndoială, salutul. În multe locuri din Africa, tema ei 
este pacea, care nu este altceva decât calitatea cea mai dorită a ordinii. À ma- 
nifesta interes pentru starea de pace în care se află interlocutorul sau anturajul 
propriu înseamnă așadar a le dori binele. Si a nu găsi răgazul să saluti și să te 
încredințezi că pacea domnește cu adevărat în viața personală și familială a 
celui cu care ai de-a face, fie el si un necunoscut pe care îl vezi pentru prima 
dată, înseamnă să te abtii de a face un bine la care tradiţia africană îi îndeamnă 
în mod constant pe adepții ei. În anumite culturi africane, tema salutului nu 
este pacea, ci spiritul. Așa cum am mai semnalat, populaţiile Ewe, Mina, 
Adja-Fon, Torri, Yoruba, Gun etc. îl numesc ku sau iku, sinonim cu „moarte“ 
în toate limbile acestor etnii. Pentru toți acești oameni, a se saluta nu înseamnă 
a-și dori moartea. Tku este, dimpotrivă, bunul cel mai prețios pe care îl poate 
poseda fiecare individ, componenta esenţială a personalității negro-africane. 
La toate populaţiile la care e cunoscută noțiunea de iku, a saluta pe cineva 
înseamnă așadar a-l îndemna să realizeze esenţa spirituală a ființei sale, a-i vrea 
binele, a contribui, prin vorbe si încurajări, la strălucirea acestei esențe. Această 
preocupare a fiecărui om-persoană pentru componenta sa cea mai importantă, 
pentru propriul î&z, este ilustrată de fenomenul numit ori-ki la populaţiile 
Yoruba sau m/znmlan la Adja-Fon si la popoarele vecine. Oriki evocă, pe de 
o parte, faptul de a saluta dând din cap și, pe de altă parte, „încărcătura“ 
capului. Or; înseamnă, într-adevăr, „cap“, însă ķi poate însemna „a saluta“, în 
accepţia pe care o capătă acest cuvânt când e vorba, de pildă, de „a încărca o 
pușcă“. Ar fi mai exact așadar să se traducă ki prin „a arma“, adică a dota un 
lucru sau o ființă cu ingrediente, cu elemente sau energii care să-i permită să 
explodeze. Dacă, văzut din exterior, ceremonialul oriki sau mlanmlan lasă 
impresia că este salutul spiritului tutelar al celui căruia îi este adresat, în schimb, 
trăit din interior, el apare ca o adevărată echipare a omului-persoană. 
Menestrelul ilustrează de minune această funcţie a ceremonialului oriki, chiar 
în acele culturi africane care nu dispun sau nu mai dispun în limbile lor de 
expresii care să evoce, ca la populaţiile Yoruba, ideile de salut și de cap. 

A-și vrea binele și a-și face bine înseamnă așadar a se autoarma, a-și celebra 
propriul ¿ku pentru a-l face să dăinuie în ființă, să se manifeste în acte 

constructive. Cultul sinelui generat de ceremonialul oriki posedă două forme 
identificabile cultural. Prima este cea pe care populațiile Yoruba o numesc ewi, 
autocelebrarea propriu-zisă, cea de-a doua, oriki, desemnează celebrarea 
celuilalt. În forma ewi, eul nu e trăit ca detestabil. Egoul se referă la el însuși, 
descriind, una dupăalta, componentele personale cu care s-a înzestrat. În timp 
ce în cazul formei oriki tocmai din anturajul egoului vin, în chip de texte 
poetice pios conservate în familii, celebrarea și exaltarea susceptibile de a trezi 
omul-persoană. Binele intrapersonal se află așadar în tot ceea ce contribuie la 
glorificarea, în vederea deplinei înfloriri și străluciri, nu a persoanei fizice, ci a 
entității ei spirituale esențiale. În aceeași perspectivă, răul intrapersonal devine 
si el evident: se va găsi în tot ceea ce, într-un fel sau altul, vizează diminuarea 
celuilalt, pierderea strălucirii ¿ku-lui său. 

Oare există ceva mai nimerit decât salutul pentru ca doi indivizi să găsească 
ocazia și locul de a se recunoaște reciproc sau de a se înfrunta și a căuta să se 
distrugă unul pe celălalt? Binecuvântarea și blestemul pot fi considerate forme 
ale binelui și răului interpersonal. Prima este un salut pozitiv, constructiv, în 
timp ce celălalt apare ca o relaţie interpersonală destabilizatoare, aducătoare 
de moarte prin risipire și anihilare. 

Să dăm aici trei exemple de saluturi care sunt deja binecuvântări: oku, okare 
si kabiyessi. Aceste trei expresii sunt totodată interjectii, fraze încurajatoare 
căutând să celebreze sau să facă să dăinuie ceea ce exprimă. Oku, cea mai 
utilizată, înseamnă: „Să fii un suflet sau ești pe cale de a f un suflet.“ Pronunţată 
la vocativ, această formulă devine o adevărată binecuvântare. Este urarea pe 
care africanii şi-o fac unii altora zilnic și continuu. Okare, formă contractată 
de la oku-are sau de la oku-ire (ire înseamnă „binele“), exprimă dorinţa ca cel 
căruia i se adresează această binecuvântare să-și împlinească esenţa, sufletul 
sau iku-ul său în contactul sau cu ocazia binelui pe care îl face. Cât despre 
kabiyessi, acesta e un salut rezervat divinitätilor și regilor. Este așadar salutul 
adresat de un individ superiorului său. Ceea ce nu îl împiedică totuși să apară 
ca o formulă de binecuvântare. Sensul ei literal este acesta: „Să creștem în îye“ 
(în limba Yoruba, ¿ye denumește spiritul, inteligența si chiar înțelepciunea). 
Verbul ye, întâlnit în urările formulate cu ocazia botezului unui nou-născut, 
servește la urarea ca nou-născutul să aibă spirit sub formă de inteligență și de 
înţelepciune. Când expresia kabiyessi este adresată unei divinități sau unui rege, 
folosirea primei persoane a pluralului exprimă voința celui care adresează 
binecuvântarea de a fi și el beneficiar al binelui dorit. Astfel se exprimă urarea, 
adresată divinității sau regelui, si în același timp siesi, de a crește în viață, în 
spirit, în inteligență și în înțelepciune. 

În ce privește formulele de binecuvântare, există forme relativ mai dezvol- 
tate, precum cea care urmează: 

Nu vei avea dureri de cap, 

Nu vei suferi de frig, 

Nu vei muri la vârstă fragedă, 

Vei creşte mare și inteligent, 

Nu vei da roată la ieslea oilor ca să găsești de mâncare. 


Binecuvântarea și blestemul nu rămân doar verbale, cu toate că și una, și 
celălalt sunt cele mai bune ilustrări ale puterii atribuite de african cuvântului 
şi ale valorii pe care o reprezintă acesta. În ambele cazuri, cuvintele sunt însoțite 
de acte, ansamblul constituind rituri mai mult sau mai putin complicate. 

Blestemul poate interveni între persoane neavând nici o legătură de rudenie, 
ca, de pildă, între proprietarul unui lucru furat și hoţul necunoscut, în acest 
caz, persoana păgubită se duce la preotul uneia din divinitätile având în 
atributie anumite forme ale răului, precum variola, lepra, träsnetul etc., şi-i 
face o ofrandă, făgăduindu-i că va reveni cu ofrande mai importante de îndată 
ce hoţul va fi demascat pentru a fi târât în fața justiţiei umane sau, uneori, 
pedepsit cu moartea. În cazul din urmă, cadavrul este încredințat preoților 
divinitätilor respective pentru a fi înhumat conform unor rituri adecvate. 

Persoana care se simte lezată îl poate blestema și direct pe răufăcătorul 
bănuit, invocând spiritele strămoșilor sau pe Dumnezeu. Ea recurge atunci la 
un text de blestem în genul acestui exemplu provenind de la populaţia 
Bayombe din Zair: 


Fie ca Dumnezeu de pe Pământ și din cer 
Să-ţi aducă numai ghinion! 

Să mori sfâsiat de fiare! 

Să te ränesti și să mori împușcat cu mâna ta, 
Să te tai în propriul tău cuțit, 


Să fii socotit nedemn de a ajunge nganga [preot, vindecätor]!?7 


Recurgerea la zei pentru a le cere să sävârseascä un rău asociat atribuţiilor 
lor ne permite să revenim la personalitatea lui Legba, din care misionarii de 
ieri şi unii creştini africani de astăzi înclină să facă întruchiparea răului. În 
religiile africane, răul pare „mai bine împărţit“ la scara universului. Chiar și 
divinitätile cunoscute ca fiind pașnice si care își räsfatä pur și simplu adoratorii 
nu soväie, atunci când e nevoie, să-și reverse furia distrugătoare și înspăimân- 
tătoare asupra unor persoane vinovate de fapte criminale. 

Ideca răului inerent creaţiei este confirmată de fenomene care se pot observa 
şi astăzi. S-a întâmplat, de pildă, că toate persoanele care consumaseră un 
aliment furat au fost atinse de blestemul încredinţat unei divinități și împlinit 


27. Cf. Konde Ntedika, „Rite yombé de pardon et de réconciliation", în P. Karl, 
J. Rivinius, Schuld, Sühne und Erlösung, Steyler Verlag, 1983, p.179. 

de aceasta, și asta chiar atunci când anumiţi consumatori nu știau de unde 
provenea ceea ce mâncaseră. Singura posibilitate de a scăpa, pentru o persoană 
nevinovată și care ar fi găsită vinovată, se află în însăși nevinovăția ei. Pe cât 
pare de promptă în pedepsirea „adevăraţilor“ vinovaţi, pe atât divinitatea, se 
crede, îi crutä pe cei nevinovaţi; însă cu condiţia ca în momentul în care este 
cerută pedeapsa, conform ritualului potrivit, persoana ofensată să nu scape 
din vedere să-i indice preotului și, prin intermediul lui, divinității gradul de 
vinovăţie la care dorește să fie extinsă pedeapsa: numai hoțul, toți cei care l-au 
ajutat, toți cei care au profitat de lucrul furat etc. 

Ultima formă a răului interpersonal este cel pe care și-l pot dori unii altora 
dușmanii, adversarii. Cu această formă a răului se trece în taină hotarul precar 
dintre religie si magie, căci acela care vrea să facă rău unui adversar trebuie 
să acţioneze din umbră. Retetele și ritualurile privind răul sub această formă 
sunt așadar adevărate secrete păstrate cu mare grijă și vândute scump. Ceea 
ce leagă totuși această formă a răului de ideea care mi se pare esenţială în 
Africa, aceea a răului inerent creaţiei, si chiar binelui, este faptul că aproape 
toate riturile prin care operează răufăcătorii se sprijină pe principii riguros 
naturale. Virtutile plantelor, ale animalelor, locurilor, momentelor, ingenios 
articulate unele cu altele și mânuite grație temutei puteri a cuvântului, dau 
naștere unei forte pe care gelozia și ura o folosesc în scopuri proprii. 

Dacă răul intrapersonal și răul interpersonal sunt si unul, și altul iden- 
tificabile, există însă si un rău pur si simplu difuz, care nu poate fi concentrat 
în nici un suport. Răul acesta impersonal pare legat de însuși faptul de a trăi. 
Prin simpla ei desfășurare, viaţa pare să antreneze desfășurarea concomitentă 
a unui rău de care trebuie să știi să te feresti și care este asimilat unei forme de 
ghinion în mai multe culturi africane. Pentru a vorbi de el, unii se mulțumesc 
să numească viaţa în termeni adesea sinonimi cu cel de lume. Alţii, dimpotrivă, 
văd în el un fd de venin prezent nu în natură, ci în viața trăită. 

Opus acestui rău impersonal, există și un bine care apare ca un dar efectiv 
gratuit și ar putea fi identificat cu norocul; și unul, și celălalt au drept carac- 
teristică faptul că, lipsite de suport sau de un sălaș, tin de instanţe ce se sustrag, 
aproape cu totul acţiunii omului. 


Greseala sau păcatul, răscumpărarea si împăcarea 


Orice reflecţie privind greșeala sau păcatul trebuie situată în cadrul dinamicii 
persoanei. Prin pluralismul ei autocreator, persoana este percepută ca un act: 
` — un act care începe cu eul și continuă după el, însă un act asupra căruia 
domnia eului exercită o influență marcată de timpi forte și chiar crescând în 
intensitate; 

— un act care depășește din toate punctele de vedere conștiința individului, 
însă rămâne în mod constant accesibil conștiinței grupului și, astfel, inter- 
ventiilor sale; 

— un act împlinit de eu, dar care poate fi împlinit si de altcineva; de aici 
importanța memoriei pentru autoîntelegerea fiecărei persoane, dar și impor- 
tanta menestrelului pentru grup, căci dacă grupul este memoria eului, mene- 
strelul este memoria grupului; și oricine este memoria unui eu îl posedă 
oarecum; 

— un act prin care cuvântul sau verbul este totodată cauză și efect, materie 
si formă, scop si mijloc; 

— un act inițiat de experienţa eului, pe care îl instiinteazä sau informează 
revelatiile oracolului, dar care rămâne cu toate acestea deschis către nepreväzut 
si inedit; 

— un act care acum reușește, acum dă greș. 

Prima limită a acestui act care este omul-persoană negro-african este 
interdicția, care presupune existența, înainte de toate, a unei ordini naturale 
a lucrurilor. Orice sistem de interdicții se sprijină așadar pe niște prescriptii si 
pe o învățătură ale cărei etape? sunt mai mult sau mai putin ritualizate. Unele 
pot fi secrete, însă, în acest caz, nerespectarea lor nu poate antrena pentru 
vinovat suportarea consecinţelor. Un adagiu Yoruba precizează: „Nimeni nu 
moare din pricina unei interdicții despre care nu a fost în prealabil informat.“ 

Greseala se deosebește de simpla eroare prin faptul că ea rupe o relaţie 
naturală, care poate uni individul cu un alt individ, cu un grup, cu o divinitate 
sau cu Dumnezeu. Un individ care și-a jignit tatăl și a iscat astfel un blestem 
poate căuta să restabilească pacea printr-o împăcare. Prima condiţie este ca 
fiul să-și recunoască greșeala și să mărturisească în faţa comunității familiale 
reunite fapta cu care se invinoväteste. Ritul împăcării recurge în special la apă, 
care, vărsată pe pământ pentru a îmbuna astfel manii strămoșilor, este deseori 
băută de persoanele împăcate pentru a simboliza totodată restaurarea păcii și 
restabilirea legăturii inițiale. Acest rit poate fi. săvârșit de asemenea în jurul 
unui animal sacrificat a cărui carne constituie masa rituală, socotindu-se că 
sângele jertfei îi hrănește si îi fortifică astfel pe manii strămoșilor, totdeauna 
poftiti la ocazii asemănătoare. Săvârșit fie cu apă, fie cu sânge, acest rit este 
mereu însoțit de cuvânt. E și cazul textului de mai jos, rostit de un tată care 
își iartă fiul si se împacă cu el: 


28. A. Hampaté Ba relatează, în acest sens, că, în mediile Peuhl si Bambara, creșterea 
persoanei cunoaște nu mai putin de 18 etape, din care 9 sunt ascendente si 9 descendente; 
fiecare perioadă fiind de 7 ani, omul Bambara sau Peuhl ar putea trăi 126 de ani, din care 
primii 63 corespund creșterii sale, iar ultimii 63 descreșterii sale până la moarte (Amadou 
Hampaté Ba, art. cit, pp. 184-186). 

Pe copilul acesta nu l-am căpătat moștenire, e fiul meu legitim. 
Dar e un copil rău, un copil egoist. 

Totuși, fiindcă a venit la mine, tatăl lui, 

Nu vreau să mai fiu supărat pe el. 

Cuvintele spuse de mine în cerul limbii, 

Tot eu le zdrobesc dedesubtul limbii 

Să-ţi fie secera mănoasă, vin de palmier să faci din belșug, 
Să te respecte toată lumea; 

Să fii apreciat de toți șefii si de către nganga; 

Ai grijă să faci lucrurile pământului și ale cerului. 

Ceea ce dai, să dai din toată inima; 

Vorba rostită să-ți iasă din rärunchi 

Şi să purceadă în sus. 

Să fii bine văzut si de femei, si de bărbați. 

Eu, tatăl tău, te-am zămislit, 

Să nu mă mai nesocotesti în veci. 

Vrajba dintre mine și tine s-a stins; 

Pricina e de-acum încheiată. 


Dar ia aminte, greșeala făcută o dată, să nu o mai faci niciodată.” 


Mai mult ca oricare alta, noțiunea de greșeală și cea de păcat arată cât de 
complexe sunt procesele de aculturatie si în ce mod subtil, dar real, valorile 
ancestrale sunt pe cale de a fi înlocuite cu altele. Dacă unui african, adept al 
religiilor tradiționale, îi adresezi întrebări privitoare la noțiunea de păcat, el 
răspunde deseori modificând termenii problemei pentru a introduce alții, 
mai apropiaţi de greșeală, considerată ca o simplă abatere, decât de păcat ca 
faptă vinovată gravă, putând afecta ființa în partea ei cu adevărat emoțională. 
Deoarece cuvintele alese pentru a denumi păcatul au fost scoase din contextele 
lor originare pentru a căpăta semnificaţii noi, vorbitorii de limbi africane au 
pierdut accesul la semnificaţiile pe care le-au avut ele la origine. În limba Fon, 
de pildă, „a face o greșeală“ s-ar traduce prin wa-nu-gnido, iar „a săvârși un 
păcat“ se traduce prin hue-hubhu. Prima expresie înseamnă „a face un lucru cu 
păcat“, cea de-a doua înseamnă „a ucide“, în sensul de a isca o „sfadă“, o 
„pricină“. Or, etnia Fon posedă în același registru o altă expresie, hlon-hubu, 
care înseamnă „a ucide sau a stârni groaza“, atunci când acest cuvânt înseamnă 
„nemaivăzutul“, insolitul sau chiar extraordinarul, dar într-o acceptie negativă. 
O a patra expresie curentă la etnia Fon este ashe-ghigba, care înseamnă „a săvârși 
păcatul“. Însă aceasta este în mod evident de origine Yoruba (de altfel, înde- 
lungata jumătate și inevitabila întrepătrundere a culturilor Fon și Yoruba jus- 
tifică deplin aceste împrumuturi). 


29. Kondé Ntedika, art. cit., p. 183. 

Expresia Yoruba ashi-she, „făptuirea de rău“, este aproape perfect echivalentă 
cu expresia mi-wiwa-gnido a populaţiei Fon. Dar, pentru a spune că a päcätuit, 
etnia Yoruba convertită astăzi la creștinism se servește de expresia mongbe-she, 
formă contrasă de la mon gba eshe, care vrea să însemne: „Am întâmpinat sau 
primit eshe.“ Or, radicalul cuvântului ese, she, înseamnă „a începe“, „a debuta“ 
sau „a sosi“, în sensul de a avea loc în curând. Æshe indică așadar faptul de a 
inova, de a ieși din obisnuintä, de a se abate de la normă sau de la ceea ce este 
normal, de a încălca ordinea naturală a fiinţelor și a lucrurilor. Ne întoarcem 
astfel la noțiunea de interdicţie care se află chiar în centrul experienței greselii. 
Faptul că această experienţă este de acum înainte supusă unei transformări 
discrete este adeverit de un convertit din Burundi, atunci când îi mărturisește 
confesorului său: „Am păcătuit, dar nu am făcut rău.“% Mărturisirea aceasta 
nu e paradoxală decât în tradiţia iudeo-crestinä. Ea dezvăluie tocmai adâncimea 
la care se situează în conștiința subiectului nu păcatul, ci răul. Nu că nu l-ar 
preocupa calitatea, orientarea sau conținutul intenției sale. În realitate însă, în 
primul plan al conștiinței sale se află credința într-o ordine a lucrurilor și a 
fiinţelor pe care el trebuie să o promoveze cu toată energia de care este în stare; 
răul, adevăratul rău, dacă îndrăznim să spunem, ar fi deranjarea sau întreruperea 
acestei ordini. 

Punct central în trăirea lui homo religiosus negro-african, interdicția pro- 
tejează ordinea, în timp ce nerespectarea ei nu poate isca decât dezordinea, 
răul și deci suferința. Tocmai fiindcă ceea ce protejează interdicţia se află în 
inima ființei, pedeapsa este cvasiautomată atunci când această ordine este 
încălcată. Căci universul e închipuit ca un mecanism uriaș în care fiecare lucru, 
chiar cel mai nesemnificativ în aparenţă, se află la „locul“ lui și împlinește 
„rolul“ pe care i l-a atribuit Creatorul la începutul începuturilor. 

Atunci când s-a săvârșit greşeala, ispășirea ei va consta în restabilirea 
ordinii normale a lucrurilor. Vinovatul va trebui să-și recunoască nelegiuirea, 
să o mărturisească în faţa tuturor. Intrată în legătură cu cea a strămoșilor, 
comunitatea celor vii va încerca să întoarcă timpul la momentul în care s-a 
tulburat ordinea si s-a săvârșit greșeala. Cel vinovat va simula propria nele- 
giuire, comunitatea își va exprima dezaprobarea, astfel că ființele și lucrurile 
räväsite își vor regăsi îndată „locul“. Iar timpul și viaţa vor fi rugate să-și reia 
cursul „normal“. 

Printre mijloacele care permit comunităţii credincioșilor să administreze 
timpul, să-l încetinească, să-l grăbească și, la nevoie, să-l întoarcă înapoi, pentru 


30. Cf. Sebahire Mboyinkebe, „Faure, péché, pénitence et réconciliation dans les 
traditions de quelques sociétés d'Afrique centrale“, în P. Karl, J. Rivinius, op. cit., p. 153. 

a-l restructura, a-l reordona și, prin aceasta, a-i reda puritatea lui originară, 
cuvântul ocupă un loc unde nimic nu-l poate înlocui, pe care îl va pune în 
evidenţă studiul cultului, al adoratiei si al ofrandei. 


CULTUL 


Zeii în chip de creaturi ale Fiintei Supreme 


Toate divinitätile sunt create de Fiinţa Supremă. Acest statut le este 
recunoscut în mituri, precum și, mai ales, în viaţa cotidiană și în actele atât 
religioase, cât şi magice. Însă, cu toate că Fiinţa Supremă este creatorul 
tuturor lucrurilor și că voinţa sa condiționează realizarea oricărei alte voințe, 
inclusiv cea a divinitätilor inferioare, ea a dat fiecărei creaturi o putere care 
îi este proprie. Această putere, al cărei nume variază de la o etnie la alta, 
apare atât în declaraţiile verbale, cât și în comportările obișnuite sau 
tradiţionale și în cele accidentale sau neobișnuite. 

Acea mana’! a melanezienilor a putut părea un corespondent pentru forța 
vitală a populațiilor Bantu, al căror apostol controversat a fost părintele Placide 
Tempels. Sunt însă mai multe limbi africane în care conceptul de forță tra- 
duce inadecvat ideea de virtute sau de putere proprie tuturor creaturilor, fără 
excepţie. Deseori, mai cu seamă în limbile Yoruba și Adja-Fon, ca și în limbile 
si dialectele înrudite, cuvântul care denumește forța este destul de îndepărtat 
semantic de cel care servește la denumirea acestei virtuți prezente în fiecare 
făptură si care nu trebuie confundată cu viața. 

Într-adevăr, în Fon-Gbe (limba Adja-Fon), „forță“ se spune hlon-hlon, iar 
în Yoruba se zice agbara. În ambele limbi însă, această putere specifică se 
numește ashe. Atunci când este întrebuințat ca substantiv, cuvântul she 
exprimă ceea ce determină un lucru să fie ceea ce este sau o ființă oarecare să 
fie și ea ceea ce este. lar atunci când este întrebuințat ca verb și conjugat la 
imperativ, înseamnă: „Să fie!“ Ashe este prin urmare formula ideală rostită 
după fiecare rugăciune, fie că aceasta este adresată Fiintei Supreme sau unei 
divinități. O rugăminte adresată unei ființe umane nu se va termina niciodată 
cu această expresie. Ashe este așadar echivalentul acelui fat latin sau al 
cuvântului ebraic amin. 

În acest univers conceput ca un adevărat câmp de virtuţi, de forte sau de 
puteri, antagonismele sunt în mod necesar orizontale. Numai „forțele“ 


31. Cuvântul mana, polinezian la origine, desemnează o putere, o influență sau o 
forță nefizică putând acționa atât în bine, cât și în rău. Această forță poate pune stăpânire 
pe fiinţele vii, însă ea circulă liber și nu pare să fie legată de un obiect anume. 

inferioare Fiintei Supreme pot fi aduse în starea de a se asocia, a se disocia 
sau a se opune mai mult sau mai putin timp si cu mai mult sau mai puţină 
eficacitate. Nici una din aceste forte inferioare nu poate intra în conflict cu 
aceea a Fiintei Supreme. 


Divinitätile ca operă a cunoașterii 


Am vorbit, cu prilejul evocării mitului Dogon, de claviculele lui Amma 
şi de semnele tuturor lucrurilor închise în ele. Amma a desenat cu apă aceste 
semne, numite bummo, pe bolta cerească, ceea ce a constituit una din primele 
etape ale creaţiei. Dar semnele bwmmo, precizează mitul Dogon, există în 
număr finit. Există unul pentru fiecare lucru, pentru fiecare ființă. A fi învăţat 
înseamnă a cunoaşte aceste semne primordiale. Cu cât le cunoşti mai bine, 
cu atât ești mai învăţat. Cu toate acestea, a cunoaște nu înseamnă a crea; 
nici un învățat nu poate așadar să creeze un bummo suplimentar, căci acest 
lucru ar însemna că vrea să meargă mai departe decât Amma. 

În gândirea Dogon, semnele bummo apar astfel ca niște principii. Ele nu 
sunt numai la originea fiecărei ființe; fiecare creatură își are propriul ei bummo; 
s-ar putea spune însă că bummo trebuie să fie mai mult generic decât 
individual. Ar exista, prin urmare, nu un bwmmo al unui anume câine sau al 
unei anume vaci, ci al tuturor vacilor și al tuturor câinilor, oricare ar fi. 
Concepute astfel, semnele bummo ar fi nişte adevărate arhetipuri, în sensul 
platonician al acestui cuvânt. 

Caracterul totodată esenţial și unic al sensului bummo se află de asemenea 
în noțiunea de odu-ifa, care se întâlnește la etnia Yoruba si pe care Adja-Fon 
o numește fa-du. Ca si semnul bummo, odu ifa, numit mai simplu odu, este 
un semn primordial care corespunde fiecărei ființe, fiecărei creaturi, dar nu 
în felul în care un desen reprezintă obiectul desenat. Noţiunea odu apare mai 
curând ca desemnând configurația matematică (sau aritmetică) ce s-a aflat la 
baza creării fiecărui lucru. Odu este un ansamblu format din două coloane 
verticale paralele, fiecare din patru linii sau patru puncte, pe care ghicitorii 
le desenează pe sol în ritmul mânuirii siragului de mătănii de divinatie numit 
agunmaga. Aceste linii sau puncte care sunt în număr de opt corespund la 
opt poziţii, fiecare putând fi când deschisă și pozitivă, când închisă și negativă. 
Înrâmplarea este cea care, prin mijlocirea mătăniilor de divinatie, îi dă 
ghicitorului conţinutul pozitiv sau negativ al fiecăreia dintre cele opt poziţii. 
Astfel, în virtutea numărului și locului datelor pozitive sau negative, fiecare 
odu reprezintă o figură unică având propriul ei nume si corespunzând unei 
ființe sau unui lucru precis. 

Conform mitului Dogon, semnele primordiale (bummo) din claviculele 
lui Amma erau în număr de 266. Însă în sistemul ;fz al etniilor Yoruba si 
Fon, figurile primordiale (odu) sunt de obicei estimate la 256, dintre care 16 
sunt cardinale si restul de 240 sunt derivate. Pe de altă parte, combinându-se 
pe grupuri de 16, aceste 256 de figuri se pot regăsi în 65 536 de combinaţii 
posibile.5%? 

Dacă semnele primordiale luate aici în consideraţie trebuie să corespundă 
fiecărui lucru (sau fiecărei ființe) create de Ființa Supremă, atunci cifra de 
65 536 e mult mai apropiată de realitate decât cea de 266. Mai ales că, la 
Yoruba si la Fon, fiecare făptură a „venit pe lume“ sub un odu precis, fiecare 
creaţie pe care o poate întreprinde omul, fiecare eveniment ce poate avea loc, 
fiecare act ce poate fi săvârșit este pus sub influența unui odu la fel de precis. 

A cunoaște cu adevărat înseamnă a cunoaște ceea ce e de cunoscut prin 
mijlocirea acestor semne primordiale; altfel spus, cunoașterea în esența ei. 
Nu e nicidecum nevoie să se confere cunoașterii astfel concepute o putere de 
creaţie cu adevărat nouă. Dat fiind însă că orice lucru existent este pus sub 
influenţa unui semn primordial, cel care cunoaște acest semn va avea asupra 
lucrului cunoscut astfel o putere adevărată. În religiile tradiționale, excepție 
făcând situaţia strămoșilor divinizati (sau a zeilor-strămoși), tocmai de 
cunoașterea concepută astfel depinde existența divinitätilor inferioare si, de 
altfel, întru totul supuse puterii Fiintei Supreme. Aceste divinități sunt 
rezultatul sau produsul cunoașterii sau al științei, în sensul că relația dintre 
ele și oameni este guvernată de cunoaștere înainte de a fi guvernată de credință. 

Divinitätile inferioare sunt astfel accesibile adoratorilor lor, datorită unor 
manifestări, dintre care cea mai importantă este construirea altarului. Or, 
construirea sau înălțarea altarului unde trebuie să-și aibă locul divinitatea 
este, înainte de toate, o problemă de cunoaștere. Căci trebuie să se cunoască 
nu numai semnul sub înrâurirea căruia a fost concepută divinitatea de către 
Creator, ci si, pe de o parte, toate ființele și lucrurile care, adunate laolaltă, 
vor crea condiţiile necesare prezenţei divinității, iar pe de altă parte, cuvintele 
sacralizante care, odată rostite, vor face ca prezenţa divinității în cauză să 
devină efectivă. 


Divinitările ca fiice ale cuvântului 


Cuvântul e totul. 
El taie ca briciul, jupoaie, 
Modelează, modulează, 


32. Cf Robert Jaulin, „Analyse formelle de la géomancie“, în P. Richard, R. Jaulin, 
Anthropologie et Calcul, Paris, Union générale d'éditions, 1971, p. 186. 

Tulbură, ia minţile, 
Vindecă sau ucide pe loc, 
Inaltä, înjosește după rostul lui, 


Atâtä sau linişteşte sufletele. 


Cuvântul e de origine divină. Dumnezeu si zeii îl au în plenitudinea lui; 
oamenii, în schimb, au trebuit să aștepte să le fie dat; însă lucrul acesta s-a 
petrecut încet, treptat, căci cuvântul este forță și viață; el este esențial. 

Conform mitului Dogon, cuvântul a fost dăruit oamenilor pe parcursul 
a trei etape. Am văzut că numai unul dintre Nommo anagonno a venit pe 
pământ (si cum, în virtutea principiului gemelitätii deosebit de scump etniei 
Dogon, acești Nommo erau creați mascul și femelă, a vorbi de un Nommo 
sau de Nommo la plural, când e vorba de cel care a venit pe pământ, este 
același lucru). Să considerăm așadar că zeul sau geniul Nommo, odată reîntors 
în cer, și-a coborât privirea asupra mamei lui, Pământul, și și-a dat seama că 
acesta e gol pușcă. Atunci a mesterit îndată o fustă din fibre vegetale cerești, 
care să acopere goliciunea mamei sale. Căci a fi în pielea goală e totuna cu a 
fi lipsit de cuvânt." Iar în aceste fibre vegetale a fost introdus primul cuvânt 
care le-a fost dat oamenilor să-l audă. Căci fibrele acestea erau umede, erau 
pline de esența lui Nommo, ele erau într-un fel Nommo însuși. 

Al doilea cuvânt dăruit oamenilor a fost încredinţat tesätoriei, tehnică 
evident mai evoluată decât simpla împletire a fibrelor vegetale. Despre 
meșteșugul țesutului mitul oferă o povestire impresionantă. Cei opt strămoși 
primordiali ai populației Dogon, creați de Amma, erau nemuritori; cel puţin, 
ei nu și-au aflat moartea în felul oamenilor. Atunci când li s-a împlinit 
sorocul, cel mai mare dintre ei s-a așezat, cu strachina pe cap și cu picioarele 
strânse, pe mușuroiul care nu era altceva decât sexul mamei sale, Pământul. 
Atunci s-a petrecut un lucru nemaipomenit; strămoșul a început să se afunde 
încet-încet în Pământ, cu picioarele în jos, până ce a fost înghițit cu totul 
într-un fel de „naștere în răspăr“.35 Numai strachina de lemn a rămas pe loc, 
ca martoră a evenimentului. 

Ceilalți strămoși luară, fiecare la rândul lui, același drum pentru a se reîn- 
toarce în sânul Pământului, de unde, transformați în apă, urmau să se urce la 
cer asemenea lui Nommo. Când a venit însă rândul celui de-al șaptelea strămoș, 
această naștere în răspăr a fost marcată de un eveniment important. Asta fiindcă 


33. Cuvintele îi aparțin lui Komo-dibi, cântăreț din Mali, celebrând (societatea de 
iniţiere) Komo, citat de L.-V. Thomas și R. Luneau, în Les Religions d'Afrique, textes et 
traditions sacrés, Paris, Stock, 1981, vol. 1, p. 28. 

34. Cf. M. Griaule, Dieu deau. Entretien avec Ogotemméli, Paris, Fayard, 1966, p. 77. 

35. Id., p. 23. 

cifra 7, care este suma lui 4 (feminitatea) și a lui 3 (masculinitatea), este rangul 
perfecțiunii, simbolul unirii totale dintre mascul și femelă. În virtutea acestui 
fapt, deși strămoșul de rangul 7 era egal în calități cu ceilalți, el îi depășea într-o 
privinţă, cea a cuvântului. Într-adevăr, 7 este rangul stăpânirii cuvântului, pe 
când 8 este rangul cuvântului însuși. Strămoșul de rangul 7 era așadar stăpânul 
cuvântului și intrarea lui în pământ a fost marcată de dăruirea celui de-al doilea 
cuvânt oamenilor. Pentru a-și îndeplini importanta sa misiune, el a început, 
pe cât îi stătea în putință, să se facă totuna cu mușuroiul, locul său de trecere. 
Astfel că buzele strămoșului au ajuns totuna cu marginile mușuroiului, iar acesta 
s-a transformat în gura lui, de unde au început să se ivească îndată niște dinți 
ascuţiţi. Aceștia au continuat să apară până au ajuns în număr de 80, adică 10 
pentru fiecare strămoș. 

La momentul potrivit, strămoșul a scuipat 80 de fire de bumbac care s-au 
repartizat între cei 80 de dinți folosiţi astfel ca spata unui război de țesut. 
Maxilarul superior a format suprafața imparä a urzelii, iar maxilarul inferior 
planul firelor pare. Atunci când deschidea și închidea maxilarele, firele întinse 
se încrucișau si se descrucișau, iar limba lui despicată împingea alternativ firul 
de bätäturä, tesând astfel o fâșie de stofă care căpăta formă treptat-treptat în 
afara gurii strämosului, „în suflul celui de-al doilea cuvânt revelat“. Aceste 
cuvinte, se spune, erau tesute în fir; țesătura era astfel cuvântul. „Stofă“ se 
spune, în limba Dogon, soy; ceea ce înseamnă: „Acesta e cuvântul. Însă cel 
de-al doilea cuvânt nu a fost încredințat direct omului. Furnica este cea care, 
umblând încolo si-ncoace în timp ce se desăvârșea marea operă, avea să 
primească cel de-al doilea cuvânt pentru a-l transmite mai târziu oamenilor. 

În ce privește cel de-al treilea cuvânt, el a fost dăruit oamenilor odată cu 
tehnica fabricării tobei. Pentru a înțelege cum s-au petrecut lucrurile, trebuie 
să ne gândim mai întâi la toba de subsuoară, care e compusă din „două cupe 
emisferice de lemn legate la pol printr-un cilindru de diametru mic“, amin- 
tind de o nisiparnitä cu gâtuirea mult mai lungă. Pe fiecare din aceste cupe 
emisferice este întinsă o bucată de piele fixată cu cureluse care merg de la o 
cupă la cealaltă și formează astfel o învelitoare strânsă în jurul cilindrului pe 
toată lungimea lui. Atunci când este pusă la subsuoară, mișcările de apăsare 
ale braţului pe aceste cureluse întind cele două membrane de piele și modifică 
sunetele obținute prin percuție. 

Ca să-i înveţe pe oameni acest nou meșteșug și să le transmită cel de-al 
treilea cuvânt al său, geniul-strămoș s-a folosit de ambele mâini pentru a în- 
chipui cele două membrane de piele trebuind să acopere cupele emisferice ale 


36. M. Griaule, op. cit., p. 25. 
37. Id., p. 60. 

tobei. Între degete, cu excepţia celor doi policari lăsați la o parte, a trecut zece 
rânduri de fire pentru fiecare deget, obținând astfel optzeci de bucle cu totul, 
adică un număr egal cu cel al dinţilor din gura lui. Folosindu-se de limba lui 
despicată, el a trecut atunci de-a curmezisul acestor rânduri de aţă închipuind 
o bătătură, o urzeală făcută dintr-o lamă subțire de cupru. Imprimänd acestei 
lamele de cupru o mișcare elicoidală, a obținut optzeci de spire. Şi, în timp ce 
săvârşea această lucrare prețioasă, strămoșul continua să vorbească, așa cum 
făcuse si când îi iniția pe oameni în meșteșugul țesutului. Astfel, după etnia 
Dogon, a ţese sau a bate toba e unul și același lucru: „Iar a bate toba înseamnă 
si a ţese: sunetul loviturilor de baghetă sare de la o membrană la cealaltă în 
interiorul cilindrului, așa cum alunecă suveica și firul dintr-o mână în cealaltă 
printre cele două laturi de urzeală încrucișate de coclețe. “38 

Însă acestal treilea cuvânt al strămoșului era diferit de cele două anterioare. 
Căci acesta era limpede; nu mai era rezervat câtorva oameni, ci era hărăzit 
tuturor. Era, după cum scrie iarăși Marcel Griaule, „cuvântul definitiv, 
complet și multiplu care se potrivea cu timpurile noi“.* Astfel, la etnia Dogon 
sunt asociate, în primul rând, umiditatea fibrelor vegetale indispensabilă 
oricărei procreări, în al doilea rând, lumina țesutului, căci fără lumina creată 
la începuturi de propriul ochi al lui Amma ieșind din sânul său nimic din 
ceea ce este creat nu ar fi ieșit din bezna primitivă și, în sfârșit, sonoritatea 
tobei care se aude departe, hăt departe, cuvântul care este sămânță și viață, 
lumină, forță și putere. 

Probabil că mitul Dogon oferă detaliile cele mai substanţiale asupra originii 
cuvântului. Însă în toată lumea negro-africană cuvântul e considerat ca un 
fenomen esenţial. Cele șapte versuri din poemul Komo-dibi citat mai sus 
dovedesc acest lucru — cuvântul este cu adevărat totul (versul 1), el poate lua 
minţile (versul 4), el poate irita sau linişti (versul 7) si mai ales poate vindeca 
sau ucide (versul 5). Divinitätile sunt în mod fundamental creaturi ale Fiintei 
Supreme. Cunoaşterea și numai ea este aceea care, în al doilea rând, îngăduie 
celui care a știut să plătească prețul cuvenit să afle care sunt acele lucruri având 
asemenea forțe și puteri încât ele vor putea deveni locul prezenţei unei 
divinități. Dar cuvântul este cel care poate și trebuie să desävârseascä această 
operă pe cât de religioasă, pe atât de magică, să cheme divinitatea aleasă și să 
o statornicească în altarul ei, aidoma unui rege pe tronul său, astfel ca, pe mai 
departe, cultul ei să fie celebrat în locul acela. Zeii inferiori sunt creaturile 
Fiintei Supreme, desigur, dar si opera științei si a cuvântului oamenilor. 


38. M. Griaule, op. cit., p. 61. 
39. Id., p. 62. 

Cultul divinitätilor, sacrificiul 


Diversitatea formelor pe care le poate lua cultul adus divinitätilor eclipsează 
până la urmă cultul adus Fiinçei Supreme. Această diversitate menţine însă 
cultul deosebit de activ si, prin urmare, credinţa în divinitätile inferioare, în 
locurile cele mai neașteptate, inclusiv în religiile la care s-au convertit africanii: 
creştinismul și islamul. 


Evocarea. Forma cea mai curentă a referirii la divinitätile inferioare este 
probabil prezența numelor de divinități în nume de persoane. După ce multă 
vreme au fost prenume, mai multe dintre ele au devenit nume de familie, 
fapt care are drept consecinţă refularea într-un inconștient mai mult sau mai 
putin adânc atât a referirii la divinităţi, cât si a evocării acestora. Astfel, Ogun, 
zeul Fierului, Ifa, zeul Oracolului, la Yoruba, și Dan, zeul-șarpe, So, zeul 
Trăsnetului, sau chiar Hun, nume generic al unei divinități nedefinite, la 
Adja-Fon, sunt rădăcinile unor nume proprii care e de ajuns să fie rostite 
pentru a constitui tot atâtea rugăciuni înfiripate sau abia soptite. Dacă la 
origine aceste nume erau purtate de autentici adoratori ai divinitätilor, 
legăturile s-au slăbit încetul cu încetul, pe măsură ce, devenind nume de fa- 
milie, ele au fost purtate de persoane a căror convertire la islam sau la cres- 
tinism le-a îndepărtat de religiile tradiționale. 


Închinarea. Un obiect, un loc sau o persoană pot fi închinate unei divinități 
fără ca numele zeilor cinstiți astfel să transpară în termenii folosiţi la de- 
semnarea lor. Exemplele de nume proprii prezente mai sus ilustrează în 
suficientă măsură obiceiul constând în a cinsti un zeu cuprinzându-i numele 
în nume de persoane. Printr-un rit special, o persoană poate fi pusă sub 
protecţia acestui zeu. La fel și ogoarele, locuințele, sau chiar un vreasc undeva 
pe câmp ori un obiect dintr-o casă, care pot fi puse sub protecţia specială a 
zeului-tunet, a zeului-variolă sau a zeului-lepră. Cel care se atinge de obiecte 
aflare sub o astfel de protecţie este lovit mai mult sau mai putin crunt de 
pedeapsa zeului pe care ritul l-a făcut ocrotitorul lor. Cel închinat divinității 
este adesea un copil — ai cărui părinți au rugat în prealabil divinitatea să li-l 
„aducă-la-ființă“ — sau un bolnav a cărui vindecare nu a fost obţinută decât 
în urma rugämintii adresate de el anume divinității respective. Faptul că în 
numele unui copil obținut astfel de la un zeu poate figura numele acestui zeu 
însuși nu ar apărea decât ca o formă de gratitudine firească, de altminteri 
curentă. Nu sunt rare nici cazurile în care o persoană având deja un nume și 
care a cerut și a obținut de la un zeu tămăduirea de o anumită boală consimte 
a fi închinată acestui zeu și alege prin urmare un prenume care include numele 

acestui zeu. În timp ce închinarea unui loc unei divinităţi — așa cum este 
deseori cazul zeului Legba în teritorii locuite de etnia Adja-Fon‘° — nu implică 
din partea celor care locuiesc în acel loc un cult obligatoriu sau regulat, atunci 
când o persoană este închinată unei divinităţi, persoana în cauză sau cei care 
o reprezintă au obligaţia să aducă un cult acestei divinități. 


Ofrandele. În societatea africană tradițională, ofranda adusă zeilor este 
uneori atât de îndepărtată de altarele zeilor încât caracterul ei religios este 
în mod considerabil atenuat. Cum să recunosti astăzi forma aceasta de 
ofrandă, mai ales în zonele urbane și suburbane? O femeie bine îmbrăcată, 
ducând pe umăr, atârnat de un băț, altarul care este totodată emblema și 
simbolul zeului ei tutelar și ținând în mână o strachină, un bărbat cu mersul 
hotărât, ducând pe cap altarul unui zeu învelit cu grijă în bucăţi de stofă 
multicolore și precedat de un băiat cu un castron în mână, o femeie cărând 
în spate un copil si un al doilea în brațe, umblând prin piață cu un cos în 
mână, din tarabă în tarabă, au astăzi mai curând aerul unor cersetori. În 
realitate, aceste persoane sunt în căutarea darurilor care vor constitui ofranda 
făcută cu mai multă solemnitate, însă departe de locul unde au fost adunate 
darurile, fie unei divinităţi tutelare purtate de adoratorul sau adoratoarea ei, 
fie zeului gemenilor (aproape peste tot în Africa, gemelitatea ţine de o 
divinitate recunoscută și adorată ca atare). 

Astfel zeii pot primi ca ofrandă produse de consum, preparate sau semi- 
preparate, din cele care se găsesc pe pieţele africane. Dar li se dăruiesc și stofe, 
uneori deosebit de scumpe, și scoici simbolizând bogăţia, de vreme ce scoica 
a fost folosită odinioară ca monedă. Totuși, ofrandele prin excelență sunt 
apa, uleiul, băuturile alcoolice sub formă de bere sau de rachiu si sângele. 

Apa este întotdeauna cea dintâi ofrandă adusă unei divinități. Prospetimea 
ei simbolizează pacea, iar umiditatea ei nu poate fi separată de viaţă. Dăruită 
proaspătă, apa creează spaţiul întâlnirii dintre divinitate și adoratorul ei; în 
același timp ea pune acest spațiu sub semnul păcii și al bunei înţelegeri, 
indispensabilă apropierii a două forte inegale: cea a zeului și cea a oamenilor. 
Dacă apa adusă ofrandă ar fi caldă, aceasta ar înseamnă ruptura, refuzul în- 
tâlnirii, ceartă; de pildă, numai vărsând apă caldă pe jos, după ce s-a rostit 
de trei ori numele defunctului al cărui suflet nu dă pace, există speranța că 


40. Efigia divinității Legba este prezentă în mai mule locuri în teritoriile locuite de 
etnia Adja-Fon: la intrarea în sate te întâmpină to/egba, la piață ahilegba, la intrarea în con- 
cesiuni agbonu-hossu, iar în fața sanctuarelor celorlalte divinități un-legba. Cf Honorat 
Aguessy, „La divinité Lègba et la dynamique du panthéon vodoun au Danhomé“, în 
Cahiers des religions africaines, Kinshasa, vol. 4, nr. 7, ianuarie, 1970, p. 94. 

te poţi descotorosi de el. La fel s-ar întâmpla și în situația în care cadavrul 
unei persoane, ai cărei mani nu le-ar da pace rudelor, ar fi îndată dezgropat 
şi ars (lucru care se întâmplă foarte rar). 

Uleiul, înlocuit uneori cu laptele, este dăruit divinitätilor în chip de hrană. 
Numeroase altare sunt atât de frecvent acoperite cu ulei încât acesta pare a fi 
fost materia lor primă. Uleiul care a intrat în contact cu divinitatea și, astfel, 
a fost sfințit este adesea dăruit credincioșilor spre a le aduce noroc, a-i ocroti 
si, uneori, ca alifie cu virtuți mai mult sau mai putin miraculoase. 

Băuturile alcoolice sunt dăruite zeilor mai întâi pentru bucuria și marea 
veselie provocată de absorbția lor. A le dărui divinității înseamnă așadar a o 
invita să ia parte la bucuria adoratorilor ei si să o onoreze. Însă alcoolul mai 
are o virtute: aceea de a stimula agilitatea minţii și a-i conferi puterile necesare 
pentru a realiza lucruri mari. De aceea băutura alcoolică este dăruită adesea 
unei divinități căreia adoratorul ei îi cere să facă îndată un lucru considerat 
ca un rău necesar, cum este, de pildă, uciderea unui hot. Această proprietate 
este de asemenea ilustrată de obiceiul conform căruia, dăruind alcool manilor 
strămoșilor, li se cere să pedepsească pe oricine ar vrea să facă rău descendenților 
lor. În sfârşit, sângele este o ofrandă legată indisolubil de sacrificiu, chiar în 
momentul în care sacrificiul cumulează efectele sfințirii și virtuțile misterioase 
ale energiei vitale care trec din corpul victimei pe altarul zeului. Însă un sânge 
nu are nicidecum aceeași valoare cu altul. Natura victimei sacrificate este cea 
care determină valoarea sângelui dăruit. Si tocmai de aceea sângele uman 
figura printre tipurile de sânge dăruit, de unde rezultă că nu trebuie reduse 
aceste sacrificii umane la o antropologie vulgară. 


Sacrificiul. Frecvența sacrificiilor în cultul negro-african nu-și găsește 
echivalent decât în raritatea explicatiilor adevărate care se pot obține de la 
protagoniști. După ce amintesc prescriptia sacrificiului, aceștia se mulțumesc 
să se refere — mai mult sau mai putin explicit — la voința divinității care 
primește jertfa. Jertfa este legată de natura sau de personalitatea divinității 
căreia îi va fi adusă: cutare zeu nu primește ca jertfă decât câinele, cutare altul 
preferă o capră, un al treilea arată predilecție pentru bibilicä sau rață etc. 
Totuși, oracolul, adică ghicirea și ghicitorul, se află la originea majorităţii 
sacrificiilor. Oracolul este mesagerul tuturor zeilor inferiori; el este așadar cel 
care indică animalul ce urmează să fie jertfit si, dacă este cazul, particularitätile 
sacrificiului, ca de pildă: ținerea animalului care urmează a fi jertfit într-un 
loc anume înainte de a fi sacrificat sau dăruirea cutărei părți din carnea lui 
cutărei categorii sociale sau cutărei divinități cu nume precis. 

Sacrificiul nu se improvizează: el face parte din relaţia care îl leagă pe adorator 
de divinitate si, din acest motiv, apare drept o cale de mântuire. În limba Yoruba, 

de pildă, cuvântul ebo, care servește la desemnarea sacrificiului, exprimă limpede 
ideea că acesta, moment obligatoriu al parcursului religios, trimite la ideea de a 
dezlega, de a elibera, de a ieși din ceea ce, altminteri, ar rămâne un impas. 

Cu totul rar se întâmplă ca sacrificiul să aibă loc în singurătate: chiar atunci 
când oficiază în contul său, sacrificatorul se află rareori singur în fața zeului 
său. O altă constantă este prezența altarului zeului căruia i se aduc jertfe: cei 
care doresc să se achite de datoria de a aduce jertfe sunt obligați uneori să treacă 
multe hotare înainte de a ajunge la templul unde se află altarul divinității 
semnalate de ghicitor (zeii, spre deosebire de strămoși, nu-și pot primi jertfele 
decât pe altarele lor). Prezenţa animalului sau a trufandalelor care trebuie aduse 
ofrandă este și ea o constantă. Cu ocazia sărbătorii trufandalelor, de pildă, 
divinității i se aduce ca ofrandă tuberculul de ignam: sucul sau seva lui sunt 
dăruite pe altar în timp ce „capul“ este aşezat, cu mult respect si deferentä, față 
în față cu zeul. 

Grupul care sacrifică animalul sau lucrul jertfit si altarul formează împreună 
un cadru, delimitând un spaţiu; două lucruri parcurg acest spaţiu în toate 
direcțiile, creând aici niște curenți cărora trebuie să li se identifice natura si 
orientarea. Primul, cel mai ușor de sesizat, este cuvântul. Cel de-al doilea, mai 
subtil, se înrudeşte cu viaţa, cu forța sau, în orice caz, cu o putere specifică ce 
este căutată pentru virtuțile ei revigorante, dar mai ales eliberatoare. 

Fără cuvânt, sacrificiul nu poate avea loc. Convins de propria lui putere, 
transportat de propriul lui elan creator si recreator, cuvântul înviorează sa- 
crificiul. Însă el este simplu, limpede, accesibil tuturor, asigurând legătura între 
adoratori, zei și Fiinţa Supremă, prin mijlocirea sacrificiului dăruit și a victimei 
jertfite. Această simplitate mi se pare foarte bine ilustrată într-o rugăciune 
rostită în timpul ofrandei aduse, cu prilejul semänäturilor, strämosului-zeu 
Lebe al etniei Dogon, căruia i se jertfeste o capră: 


Doamne! primește salutul dimineţii! 
Strămoși! primiţi salutul dimineţii! 
Suntem în ziua hotărâtă, 

Vom ieși curând la semănat, 

Vom ieși curând la arat, 

Doamne! dă meiului putinţa sä-ncolteascä, 
Toate opt boabele să răsară, 

Asemenea și tigva, cea de-a noua! 

Să dai o consoartă celui ce nu are! 

Iar celui ce o are fără copil 

Să-i dai un copil! 

Fereste-i pe oameni de intepätura de spin, 
De mușcătura de șarpe, 

De vântul cel rău, 

Slobozeste ploaia 
Să toarne cum ai turna cu gäleata! 
Hai, meiule! hai!#! 


În ce privește acea forță invizibilă, pusă în mișcare de sacrificiul săvârșit, o 
minte obiectivantă nu-i poate sesiza decât semnele exterioare, de cele mai multe 
ori considerabil atenuate. Astfel, după săvârșirea imolării, ficatul victimei este 
consumat, dar nu înainte de a fi prăjit. Însă unele fâșii din pielea victimei vor 
putea servi drept brățări ani întregi, o parte din oasele ei vor împodobi altarul, 
devenind, odată cu trecerea timpului, adevărate moaște. Oricum ar fi folosită 
jertfa, funcţia ei de mijlocitor este de fiecare dată și pretutindeni evidentă. Și 
tot de fiecare dată, grija sacrificatorului de a închina sacrificiul și rugăciunea 
Fiintei Supreme prin mijlocirea divinitätilor dovedește cu prisosintä că forța, 
viaţa sau pur și simplu fluxul misterios cerut cu convingere, așteptat si primit 
într-o încredere totală, vine de la cel de care depinde totul și care are încontinuu 
putere asupra totului. 


Iniţierea. Primul sens al iniţierii se cuvine a fi situat în tot ceea ce contribuie 
la înzestrarea credinciosului cu informațiile teoretice și practice referitoare la 
credința lui. Unele dintre cunoștințele vehiculate de iniţiere sunt aproape de 
ordinul lumii profane. Altele sunt considerate ca fiind sacre și transmiterea lor 
este păstrată cu cea mai mare grijă. În practicile religioase, gesturile neobișnuite 
cerute de sacrificiu fac obiectul unei initieri exoterice, publice și accesibile 
așadar tuturor, chiar și celor care nu sunt adepții acelor practici. Să däruiesti 
apă, bere, un fruct de cola sau să tai un pui, un ied sau un bou este, ca să 
spunem așa, un lucru la îndemâna oricărui credincios. Dar numai un inițiat 
poate să știe ce anume intră în componenţa altarului unui zeu, ce cuvinte 
trebuie rostite, în ce moment al ritului, cu ce gest și ce act trebuie însoţite 
aceste cuvinte. Această iniţiere nu este la îndemâna primului venit. Pregătirea 
sacrificatorilor și a preoților, îndeosebi, se face conform unui rit și unor cu- 
nostinte strict secrete, independent de cunoștințele mai mult sau mai putin 
secrete care le sunt comunicate. Inițierea este așadar prilejul unei intrări în 
legătură cu forțele numinoase transcendente, a căror mânuire depinde de 
cunoștințe adânci și a căror abordare se întemeiază în mod fundamental pe 
un act de credință. Initiatul este transformat radical de iniţiere si își exteriorizează 
adesea această transformare adoptând un nume nou, un nou fel de a se îmbrăca 
si, câteodată, chiar și un nou regim alimentar. 


Posedarea. Ultim stadiu al iniţierii, posedarea este o manifestare întot- 
deauna publică și colectivă. Grupul credincioșilor își dă toată silinta, conform 


41. M. Griaule, op. cit, pp. 128-129. 

unor reguli urmărite îndeaproape de preoți, pentru ca adepţii — nu întot- 
deauna pregătiţi — să fie posedati de divinitate. 

Riturile privind posedarea sunt si ele întotdeauna marcate de folosirea 
muzicii sub formă de ritm, de tam-tam și de cântec, a cuvântului sub formă 
de incantatii sau sunt marcate, de asemenea, de incantatii si de rugăciuni, 
consumarea unor diverse produse a căror natură și alecäror virtuți sunt păstrate 
secrete și, în sfârșit, de dans, care permite integrarea în grupul credincioșilor, 
în sensul strict al cuvântului, a masei de spectatori care nu pot rămâne mult 
timp „în afară“. Cântecele, bătăile tam-tamurilor, cuvintele scandate și dan- 
surile par să aibă rolul de a-i face pe cei de față să vibreze individual si colectiv, 
astfel încât să-i aducă încet-încet la un prag de conștiință și sensibilitate putând 
să determine apariţia stării de posedare. Conform protagonistilor, aceasta e 
prezentată nici mai mult, nici mai putin ca o „călărire“: pentru un timp mai 
mult sau mai putin lung, credinciosul posedat devine calul divinității. Prin 
corpul credinciosului, zeul ia parte de acum înainte la propria lui adorare. Chiar 
şi numai după comportările persoanelor posedate se poate lesne recunoaște 
divinitatea care le stăpânește. Fenomenul posedării nu se limitează la cultul 
adus unei singure divinităţi, în religiile negro-africane aproape toate cultele 
duc la o stare de posedare: acest lucru se poate observa în cazul cultului adus 
lui Lyangombe“?, în cele închinate lui Orisa sau lui Vodun, sau cu prilejul 
anumitor ceremonii proprii unor forme de creștinism african care sunt astăzi 
în vogă. Fie că prilejuieste manifestarea unor puteri temporare, precum clarvi- 
ziunea, darul de a vindeca sau, pur și simplu, o agilitate corporală și o suplete 
ce evocă „prezenţa“ zeului-șarpe, fenomenul posedării atestă caracterul mane- 
vrabil al personalității sau, într-un fel mai pozitiv, dinamismul, maleabilitatea 
ei. În umbra cultului adus zeilor, aceste însuşiri permit personalităţii să se 
deschidă spre transcendent, să-l primească și să-l păstreze pe o durată variabilă 
şi pentru o folosire care este supusă disciplinei grupului, înviorat de către preoți 
si sacrificatori. 


ANCESTRALIZAREA, O SANCTIFICARE? 


Referirea la morţi este atât de frecventă în viața africană, încât nu e de prisos 
să se precizeze că nu toți morţii sunt strămoși. Riturile funerare la care e 
îndreptăţit orice defunct trebuie așadar ținute separat de cultul strămoșilor, 
ca și de procesul de ancestralizare. 


42. Lyangombe este un strămoș divinizat căruia îi închină un cult populațiile Bashi 
şi Banyarwanda din Africa Centrală. Cf Gwa Cikala M. Mulago, La Religion traditionnelle 
des Bantu et leur vision du monde, Kinshasa, FTCK, 1990, pp. 54 si urm. 

Viaţă bună si moarte bună 


Oricât de paradoxal ar putea părea acest fapt, pentru negro-african moartea 
nu este capătul vieții; ea antrenează, desigur, o modificare profundă, dar, în 
loc să întrerupă viața, ea o întărește, dimpotrivă, sub un anumit unghi, exact 
în momentul în care dă impresia că o subrezeste la un alt nivel. A muri în- 
seamnă a-ţi schimba înfățișarea si a continua să trăiești un alt plan. Noţiunea 
de strămoș începe să capete consistență în raport această diferență. Într-adevăr, 
orice persoană care a avut parte de o moarte rea pare iremediabil ţinută de- 
parte de procesul ancestralizării. Or, de cel mai multe ori, moartea rea este 
văzută ca pedeapsa urmând nerespectării unei legi. 

Bună sau rea, moartea declanșează întotdeauna riturile funerare. Obiectivul 
acestora este de a-l ajuta pe defunct, sau sufletul său, să poată trece etapele 
invizibile pe care le are de parcurs pentru a se desprinde de tărâmul celor vii 
si a izbuti să ajungă pe tărâmul morţilor. De unde rezultă că aceste rituri sunt 
guvernate de o cronologie și evoluează conform unei succesiuni de trepte care 
le îndepărtează de cei vii, cel puţin într-un anumit fel: morţii sunt situați când 
în cer, când pe Pământ și, deseori, ei se află chiar printre cei vii. 


Funeraliile 


În sens strict, si în raport cu defunctul, riturile funerare nu sunt așadar un 
cult. lar dacă e vorba de cult, atunci fiecare nouă moarte este un prilej pentru 
a evoca toţi morţii vechi. În virtutea calității lor de vârstnici întru moarte, 
strămoșilor le este încredințat defunctul, sau „noul mort“, pe care au în- 
datorirea să-l însoțească în sat sau la colegiul strămoșilor, însă cu condiţia sine 
qua non ca proaspătul mort să fi avut o bună comportare în timpul vieții. 
Felul de a muri atestă așadar calitatea vieţii pe care ai dus-o si care nu depinde 
de o moralitate mai mult sau mai puţin înrâurită de islam sau de creștinism: 
a fi trăit bine înseamnă a fi respectat ordinea lumii așa cum a fost ea voită de 
Fiinţa Supremă și cum a fost transmisă de strămoși descendenților lor. 

Deosebindu-se de cult, riturile funerare sunt totuși extrem de importante. 
Cotidiene timp de nouă zile după decesul unui bărbat și șapte zile după cel al 
unei femei, ele devin apoi anuale. Aniversarea morții este adesea prilejul pentru 
funeraliile de-a doua oară. În multe locuri, aceste funeralii sunt mult mai im- 
punătoare decât primele și conduc la o a doua înhumare, cea a osemintelor și 
mai cu seamă a craniului. După săvârșirea funeraliilor de-a doua oară, sufletul 
defunctului poate deveni treptat obiectul unui adevărat cult. 


Ancestralizarea 


Toţi morţii a căror existenţă în timpul vieţii a fost ireproşabilă, cei care 
au avut o importanţă istorică si socială sunt predispuși să devină „adevăraţi 

strămoşi“. Acesta e cazul regilor, al marilor căpetenii și preoților, dar și al ca- 
pilor de mari familii, indivizi care au murit lăsând în urma lor o bogată des- 
cendentä. Defunctii recunoscuţi ca strămoși pot fi repartizaţi în două categorii: 
cea a strămoșilor anonimi, evocati și invocati colectiv, și cea a strămoșilor 
prezenţi nominal în amintirea descendenților lor si care constituie astfel o linie 
ancestrală. Dacă primii sunt priviţi ca niște oameni ce au dus o viață simplă, 
ştearsă, dar sănătoasă, cei din a doua categorie apar ca niște adevăraţi eroi. 

Ancestralizarea corespunde unei sanctificări. Nu s-ar putea pretinde că, 
prin ea însăși, moartea ar fi o purificare, de vreme care și contactul cu un corp 
neînsuflețit spurcă într-un grad variabil, după cum moartea va fi fost bună 
sau rea. Cadavrele persoanelor care au sfârșit de moarte rea sunt încredințate 
unor preoți ce le vor administra riturile funerare de care familia este astfel 
degrevată sau frustrată. Chiar și atunci când s-a murit de moarte bună, 
atingerea trupului neînsuflețit obligă la o purificare a întregii familii, care se 
petrece în colectiv, necesitând băi rituale și diverse ceremonii. De asemenea, 
groparii, care, în Africa, sunt aceia care îi și îngroapă pe morţi, par iremediabil 
spurcati și înzestrați cu puteri excepționale trezind atât interes, cât și spaimă. 

Totuşi, dacă moartea în sine spurcă, riturile funerare urmăresc să purifice 
mai întâi mortul, apoi mediul în care a trăit el. În unele cântece funerare, 
primele momente ale ceremoniei de înmormântare arată limpede că familia 
își plânge durerea proprie și în același timp plânge durerea defunctului despărțit 
pe neașteptate de ai săi și aruncat într-o lume căreia nu îi cunoaște legile și din 
care nu poate ieși, se pare, în nici un fel prin propriile puteri. De aceea riturile 
funerare sunt indispensabile, iar mortul care este lipsit de ele caută să se răzbune 
pentru asta pe supraviețuitori. Numai dacă nu e vorba cumva de o ființă umană 
care s-a dovedit a fi atât de rea, încât cei din preajmă se răzbună, pecetluindu-și 
dezaprobarea prin refuzul funeraliilor, întărit de rituri magico-religioase menite 
să alunge acești mani periculoși cât mai departe cu putinţă de supraviețuitori, 
adică în străfundul pădurilor si al vägäunilor. Despre acești defuncti, etnia 
Yoruba obișnuiește să spună: „Să moară și să re-moară de mai multe ori pe 
drumul cerului!“ 

Una din funcţiile riturilor funerare este așadar aceea de a scoate sufletul 
mortului dintr-o stare de necurätenie evidentă. Dar ceea ce este purificat nu 
este încă în mod necesar sacru. Pentru a exprima instaurarea sacrului într-un 
lucru sau într-o ființă, etnia Fon spune că el, sacrul, a devenit vodun, iar etnia 
Yoruba, că a devenit orisa. Aceste expresii se folosesc, de asemenea, pentru a 
desemna acel moment al funeraliilor în care se crede că manii unui defunct 
devin sacri. Atunci când există al doilea rând de funeralii, tocmai acestea 
condiționează accesul la sacru. În acele etnii în care se consideră că morţii se 
întorc, sacralitatea lor este atât de pregnantă, încât tot ceea ce le aparține sau 
le este închinat nu mai poate fi atins de către cei vii. Obiectele aparținând 

morţilor sau care le sunt dăruite lor nu trebuie confundate cu lucrurile lor 
personale. E vorba mai curând de mästile, de veșmintele din bumbac sau din 
rafie cu care sunt îmbrăcați defunctii care se reîntorc printre ai lor. „Întoarcerea“ 
lor este un prilej pentru a petrece și a sărbători, ceea ce constituie o dovadă 
că, riturile funerare fiind scrupulos îndeplinite, drumul sufletului celui de- 
funct pe calea ce duce la strămoși a fost parcurs cu bine. 


Cultul strămoşilor 


Rolul purității și al sacralizării în ancestralizare arată limpede că o sanc- 
tificare ar fi în acest caz de prisos. Căci, odată ce defunctul a ajuns strămoș 
în urma purificării si a sacralizării lui prin rituri, el poate deveni — si în realitate 
chiar devine — obiectul unui nou cult, fiind considerat de acum înainte un 
adevărat sfânt, aducător de pace și de fericire pentru ai săi. Un asemenea 
strămoș pare în așa mare măsură orânduit să facă binele, încât, pentru a-l de- 
termina să-i pedepsească pe cei care vor să le facă rău descendenților săi, nu 
este altă cale decât aceea de a-l aduce la starea de beţie dăruindu-i bere sau 
rachiu. Se poate spune prin urmare că strămoșii aceștia sunt sfinți, ei, care, odată 
ce au trecut pragul morţii, nu mai sunt asociaţi decât cu binele, cu pacea, cu 
dreptatea și cu fericirea. 

Riturile funerare, ca și acelea ce formează cultul strămoșilor sunt făcute 
din învățături păstrate cu piosenie si transmise din generaţie în generație. 
Aceste învățături prezintă uneori destul de mari diferenţe de la o familie sau 
de la un clan la altul. Atunci când, constatând la descendenții lor numeroasele 
si, deseori, atât de periculoasele efecte ale occidentalizării — sub pretextul 
modernizării si dezvoltării — bătrânii din Africa se arată copleșiți de tristeţe, 
ei nu deplâng doar singurătatea tot mai mare la care se văd irevocabil con- 
damnati. Fără să poată întotdeauna mărturisi acest lucru, ei deplâng și faptul 
că, pierzând încet-încet interesul pentru a învăța ce trebuie si cum trebuie 
făcut, descendenții lor nu le mai pot asigura parcurgerea fără greşeală a acelui 
drum misterios care conduce la rangul de strămoș. Suferinta aceasta se situează 
fără îndoială cu mult dincolo de cea provocată de lipsurile materiale și de 
abandonarea afectivă. 

Viaţa post-mortem a morţilor africani e concepută ca esenţial comunitară; 
a ajunge singur înseamnă a fi damnat, și viceversa. „Satul strămoșilor“, 
„colegiul strămoșilor“ sau „adunarea strămoșilor“, toate aceste denumiri evocă 
colectivitatea strămoșilor. Acest comunitarism escatologic se află la originea 
a numeroase precautii privind comportarea în raport cu fiecare mort si cu 
toți morţii laolaltă; cel putin în raport cu toți morţii aceleiași mari familii sau 
ai aceluiași clan. 

În primul rând, nu trebuie să se uite că ordinea nașterii, primogenitura, 
şi mai cu seamă dreptul primului născut continuă dincolo de moarte. Astfel 
dacă fiecare defunct are dreptul, îndată după moarte, la micile funeralii oricare 
ar fi ordinea în care au murit doi frați, de pildă, marile funeralii ale mezinului 
nu pot avea loc înainte de a fi fost făcute cele ale întâiului născut. În al doilea 
rând, principala funcţie a funeraliilor, mici și mari, este aceea de a ajuta su- 
fletul defunctului să se alăture comunităţii celorlalți defuncti ai familiei, 
strămoșii. Noţiunea africană de familie include de asemenea și mai ales, se 
poate spune, viii și morţii. Astfel, după fiecare om-persoană african, reușita 
în viață nu se limitează doar la succesul social, ea trebuie să se prelungească 
dincolo de moarte. Așadar, si de o parte, si de cealaltă, familia este o cale care 
nu poate fi ocolită. 


ROLUL FEMEII 


Femeia în momentul creaţiei 


Mitul Dogon pune în paralel cele patru perechi de Nommo anagonno, 
care sunt cele dintâi divinităţi, și cele patru cupluri de Anagonno bile, care au 
fost cei dintâi oameni. Prezenţa sexului feminin în cazul consoartelor zeilor, 
ca și prezența consoartelor primilor strămoși atestă astfel bisexualitatea făpturii 
umane. Pământul însuși va fi prezentat de către etnia Dogon ca fiind soția 
lui Amina, cu care, după cum am văzut, cele dintâi raporturi nu au fost 
nicidecum ușoare. 

Cu toate acestea, soțiile zeilor și cele ale oamenilor nu au fost create exact 
în același mod. Crearea lor a avut loc, desigur, în sânul lui Amma, devenit 
placenta. Dar soțiile zeilor au fost degajate din aceștia prin dedublare, în timp 
ce, pentru a crea soțiile oamenilor, Amma a trebuit să le mestereascä separat. 
Pätaniile lui Ogo arată că dedublarea datorită căreia soțiile zeilor au putut fi 
degajate din soții lor nu s-a făcut instantaneu. În sânul lui Amma, precizează 
mitul, totul se petrecea încet, foarte încet. Crearea soțiilor zeilor și a primilor 
oameni este așadar posterioară formării fiecăruia dintre cele două tipuri de 
soții în raport cu soțul respectiv. Faptul că elementul masculin este creat 
anterior elementului feminin trebuie interpretat oare ca o întâietate si o 
superioritate, sau chiar ca o prioritate? În legătură cu acest punct, ca și cu 
alele, mitul păstrează tăcere. 

Unele mituri nu fac distincţie între crearea femeii și crearea genului uman. 
Astfel, mitul Fali ni-l înfățișează pe primul om, To Dino, coborât pe pământ 
fără consoartă. Numai când a coborât a doua oară, luând chipul fierarului, To 
Dino a fost urmat de soţia lui, care a furat două semințe si a fost prima oläritä, 

în timp ce soțul ei a furat focul și sculele de fierărie. Cu toate acestea, originea 
strămoșilor poporului Fali este situată în altă parte. Într-adevăr, papaierul este 
cel care, făcându-și loc în centrul universului creat de Ființa Supremă, a dat 
naștere, după două încercări neizbutite, primului cuplu uman de sexe opuse. 
Acest cuplu a adus pe lume de două ori două gemene, în timp ce broasca 
ţestoasă, împreunându-se cu crocodilul, iar broasca râioasă cu varanul au dat 
naștere la câte doi gemeni masculi. Cele patru gemene și cei patru gemeni s-au 
împreunat la rândul lor și au devenit astfel strămoșii poporului Fali. 

Mitul Yoruba presupune existența femeii în momentul creaţiei, în timp 
ce existența bărbatului nu este încă menţionată. Într-adevăr, tocmai într-o 
năframă de femeie a înfășurat zeul Obatala țărâna și cocoșul servind la crearea 
planetei Pământ. Atunci când, mai târziu, Ființa Supremă i-a cerut lui Obatala 
să-i făurească pe oameni, mitul nu mai face distincție între bărbați și femei; el 
lasă totuși să se presupună că ființa umană a fost creată bărbat și femeie, de 
vreme ce făpturile handicapate, schiloade și altele la fel de estropiate pe care 
le evocă sunt atât bărbaţi, cât și femei. Mitul nu scoate nicăieri în evidență 
voinţa de a stabili o superioritate a bărbatului asupra femeii. El subliniază 
limpede diferența dintre ei, dar și necesitatea amândurora întru procrearea 
genului uman. 


Femeia, sexualitatea si procrearea 


Tot miturile ne dezvăluie caracteristicile cele mai vechi ale feminitätii: în 
mitul Dogon, Pământul este soția lui Amma. Soţia avea un sex, furnicarul, 
a cărui intrare era păzită de un cuib de termite. Referirea la acest „obiect“ 
ridicat de la pământ și cu înfățișare falică marchează locul unde se înrădăcinează 
practica exciziei femeilor, care continuă și astăzi. Însă despre acest sex originar 
al Pământului mitul nu spune nimic depreciativ. Dimpotrivă, el relatează că în 
el s-au petrecut lucruri mari și minunate. E vorba, mai cu seamă, de cei dintâi 
strămoși, creați nemuritori, care aveau să înfăptuiască în sexul Pământului, 
mama lor, nașterea în răspăr, graţie căreia, coborând iarăși în străfundul 
Pământului, ei deveneau mai întâi pietre, apoi apă. Însă, în ceea ce-l priveşte 
mai ales pe strămoșul de rangul 7, care trebuia să transmită oamenilor cuvân- 
tul, el nu a putut să-și îndeplinească nepretuita misiune decât identificându-se 
total cu acel cuib de termite, adică sexul matern. 

În ciuda acestui rol capital hărăzit Pământului, există un lucru care a apă- 
rut înaintea creării oamenilor si careavea să-și lase amprenta asupra umanității. 
Într-adevăr, mitul Dogon relatează că relaţia incestuoasă dintre Ogo și 
Pământ a avut ca rezultat, printre alte consecințe dezastruoase, ivirea sângelui 

menstrual. Mai târziu, același mit va menţiona, printre cele șaizeci de lucruri 
prezente în arca zeului Nommo coborând pe Pământ, casa femeilor la men- 
struatie, figurând în poziţia a treia printre lucrurile aduse din cer. Etnologul 
Marcel Griaule mai relatează că bătrânul Ogotemmeli i-a mărturisit că, după 
incestul comis de Ogo si care a determinat apariţia sângelui menstrual, Pământul 
întinat astfel ajunsese incompatibil cu împărăția lui Dumnezeu. Acesta și-a 
întors atunci fața de la soția lui și a luat hotărârea să creeze direct fiinţe vii. 

Nu toate miturile africane menționează cum a apărut prima menstruatie 
a femeilor. Însă menstruatia este considerată peste tot, în Africa, ca o perioadă 
a necuräteniei de care cei din jur trebuie să se ferească si de care femeia trebuie 
să se elibereze periodic prin rituri adecvate. Ideea „colibei femeilor la men- 
struatie", prezentată de mitul Dogon pentru a desemna un lucru adus din cer 
de către Nommo, își află echivalente la numeroase etnii africane: de fiecare 
dată când începe scurgerea sângelui menstrual, femeia trebuie să meargă să 
locuiască într-o colibă separată de toate celelalte. Acolo își gătește mâncare 
pentru ea, iar hrana pregătită astfel nu poate fi mâncată de celelalte persoane. 
La sfârșitul menstruației, femeia va trebui să facă o baie rituală menită să o 
spele de orice impuritate înainte de a se întoarce în incinta familială. Astăzi, 
condiţiile de viaţă de la oraș nu mai permit această izolare, dar se întâmplă 
deseori ca pentru familie, mai ales pentru soț, să dăinuie interdicția de a con- 
suma bucatele pregătite de o soție în stare de necurätenie. 

Impuritatea este departe de a fi proprie femeii, de vreme ce contactul cu 
un cadavru uman, așa cum am văzut, spurcă în egală măsură atât bărbatul, cât 
si femeia. La fel stau lucrurile și în cazul atingerii cadavrului unui animal-totem, 
cum este cazul, de pildă, la populaţiile Torri din Beninul Inferior, unde pitonul 
regal este considerat un animal-totem. Trebuie subliniat însă, că, atât la bărbat, 
cât si la femeie, starea de necurätenie, indiferent de cauza ei, este trecătoare. 
Se poate așadar întotdeauna ieși din ea. 

Cum apare însă sexualitatea privită din unghiul purității și al impurități? 
Cea mai mare parte a riturilor religioase care urmează a fi îndeplinite suit pre- 
cedate, aproape peste tot în Africa, de o serie de abstinente, printre care figu- 
rează în general abstinenta sexuală. Abstinenta alimentară (sau limitarea la 
anumite alimente), ca și abstinenta verbală, înainte de a săvârși un rit anume, 
încadrează adesea interdicția de a avea raporturi sexuale. 

Astfel, orice adorator al divinității Adja-Fon și Yoruba Gbadu sau Igba 
Odu știe că, înainte de a se prezenta în faţa altarului acesteia, îi este strict in- 
terzis să fi avut raporturi sexuale începând din ajunul zilei precedente. În afară 
de asta, el trebuie să nu fi mâncat absolut nimic și, mai ales, să fi avut grijă 
să-și scalde ochii într-un lichid special, pentru a nu-și pierde vederea în urma 


43. M. Griaule, op. cit., p. 20. 

contactului vizual cu Gbadu, atât de departe a mers vestea despre puterea acestei 
divinități. În alte rituri, abstinenta sexuală cuprinde nouă zile pentru bărbat si 
şapte zile pentru femeie. Această abstinentä nu merge însă nicăieri până 
într-acolo încât să antreneze celibatul permanent. În schimb, „soțiilor de zei“ 
li se interzice adesea să aibă raporturi sexuale si cu atât mai mult să se căsătorească 
în perioada iniţierii lor religioase, care poate avea loc fie într-o pădure sacră, fie 
într-o colibă din inima satului, deși această perioadă, care durează uneori mai 
multe luni, se caracterizează printr-o retragere cvasitotală din „lume“. 

Aşadar ar fi greu să susţinem că religiile negro-africane discreditează femeia 
ca protagonist al religiosului, din pricina feminitätii ei. Mai mult, unele funcţii 
sacerdotale precise sunt rezervate aproape numai femeilor. De altminteri, există 
posturi rezervate femeilor în majoritatea confreriilor, posturi care se bucură de 
tot atâta prestigiu ca și cele ocupate de bărbaţi. Chiar și în acele confrerii 
religioase considerate ca fiind inaccesibile femeilor, există uneori un post rezervat 
unei femei la o vârstă venerabilă, căreia îi sunt încredințate rituri pe care bărbaţii 
nu sunt apți să le îndeplinească. Am putea aminti ca exemplu, la populaţiile 
Yoruba, pe Iya-agan, preoteasa care oficiază în cadrul societății pe jumătate 
secretă Egungun, de altminteri rezervată exclusiv bărbaţilor, și a cărei principală 
funcţie este cultul strămoșilor. În numeroasele culturi domestice sau familiale 
respectate cu regularitate în Africa, se întâmplă frecvent ca oficiantul să fie o 
femeie. În orice caz, cam peste tot, femeile sunt cele care prezintă pe altarul 
strămoșilor sau al divinitätilor tutelare ale clanului sau ale familiei ofrandele 
zilnice de apă, de hrană si de băuturi alcoolice cu care sunt cinstiți manii 
strămoșilor. Tot ele sunt cele care aruncă în sus, în faţa altarului strămoșului 
sau al divinității, cele patru cotiledoane de cola, care, după felul cum cad pe 
pământ, arată că ofranda a fost sau nu acceptată. Femeile sacrifică, de asemenea, 
pe altare, micile animale aduse ofrandă, precum porumbeii, puii de găină, 
bibilicile etc. Însă, de îndată ce trebuie sacrificat un ied, o oaie, un bou, se face 
apel la bărbați. 

Totuși, cu excepţia unor cazuri cu totul deosebite, preotesele sunt adesea 
femei ajunse la menopauză. Acest fapt înseamnă oare că îndepărtarea de 
sexualitate este mai compatibilă cu funcţiile religioase, sau trebuie să înțelegem 
mai curând că această intrare relativ târzie a femeilor în roluri sacerdotale 
poartă amprenta convingerii africanilor, anume că, pe măsură ce femeia 
înaintează în vârstă, în ea s-ar dezvolta niște calități spirituale excepționale? 


Femeia si maternitatea 


În ceea ce priveşte maternitatea, importanța ei în plan social nu scapă 
nimănui, dar funcţiile ei religioase sunt mai greu de sesizat. Maternitatea nu 
o pune pe femeie în situaţia de necurätenie, așa cum este cazul menstruației. 


RELIGIILE AFRICII NEGRE 671 


Atenţia pe care cei din jur o acordă în general femeii care a născut nu este 
menită a-i conferi acesteia un rol religios particular. De fapt, preocuparea 
celor din jur este să o ajute pe mamă să-și regăsească acea agilitate a corpului 
pe care pare s-o fi pierdut odată cu maternitatea. În aceste cazuri se vorbeşte 
adesea de „a coace“ sau „a coace iarăși“ trupul mamei, prin aceasta exprimân- 
du-se fără îndoială ideea că maternitatea provoacă în organismul mamei un 
fel de reîntoarcere la fragilitatea tinerelor vlăstare ale plantelor. 

În unele etnii, proaspăta mamă trebuie să înveţe din nou anumite gesturi 
care aparțin totuși vieții de zi cu zi. Însă astfel de rituri par săvârșite de mamă 
mai curând în folosul copilului decât al ei înseși. Placenta, semnul palpabil 
al legăturii dintre mamă și copil, face întotdeauna obiectul unei atentii 
deosebite, căci toate funcţiile magico-religioase pe care se presupune că le 
poate îndeplini privesc atât copilul, cât și mama lui. Ea este deseori îngropată 
într-un loc reavăn și umed, neapărat știut de mamă, care devine astfel și 
protectoarea acestuia. 

Dacă există o putere legată de maternitate și care să fie de natură 
indiscutabil religioasă, aceasta nu poate fi decât cea pe care o au, în Africa, 
toate mamele: aceasta constă în a-și binecuvânta sau a-și blestema progenitura. 
Și taţii, desigur, au această putere. Însă la ei ea pare să treacă prin mijloacele 
magico-religioase de întărire, în timp ce la mame, ea pare mai naturală și 
mai mare. Dacă de orice blestem te temi, de blestemul mamei te temi mai 
mult ca de oricare altul. 

Nu e mai puţin adevărat că problemele cu care femeia africană trebuie să 
se confrunte astăzi nu mai sunt decât de departe în raport cu religiile africane 
tradiționale. Hegemonia miturilor şi dispoziţiilor religioase ancestrale este 
concurată treptat de problemele de supravieţuire în raport cu care femeile 
adoptă o atitudine mai realistă și mai pozitivă decât cea a bărbaţilor. Zdruncinată 
în structurile ei cele mai intime, societatea africană tradițională este parcursă 
în toate sensurile de frământări cărora încearcă să le facă față, să le răspundă 
sau cu care încearcă să se obișnuiască prin diverse mijloace. Statutul femeii 
este astfel perturbat. Contradictiile inerente diverselor ei roluri, prea putin 
vizibile altădată, se manifestă de acum înainte în mod evident. 

Printre elementele mitice în care se înrădăcinează credinţele religioase, 
trebuie să subliniem și ceea ce s-ar putea numi spaţiul ocupat de fiecare din 
religiile africane. Într-adevăr, pentru mentalitatea africană, spaţiul nu este un 
continuum nediferentiat, ci ceva eterogen si cu toate acestea unificat și vitalizat. 

Această eterogenitate a spaţiului înseamnă, între altele, că stânga, dreapta, fața, 
spatele, dedesubtul, partea de deasupra posedă valori pe care le putem reduce 
schematic la pozitiv sau la negativ și care comandă comportarea individului 
sau a grupului, în special comportamentul religios sau magic. Fiecare din aceste 
locuri nu este așadar un spaţiu neutru. El este, de asemenea, dacă nu mai ales, 
o direcţie, un orizont chiar, caracterizându-se prin sex, prin polaritate și prin 
ocupantul său mitic-religios sau magic. Umanizarea totală și conștientă a 
mediului sau a spațiului pe care o implică această viziune despre lume este încă 
foarte departe de a fi percepută la justa ei valoare. 

Dacă mediul nemijlocit al individului face obiectul unei eterogenitäti atât 
de evidente, cel al grupului nu ar putea fi nici el lăsat în seama anonimatului 
sau a nediferentierii. Şi tocmai aici intervin religiile negro-africane și pan- 
teonurile lor. În cazul populațiilor Yoruba, felul în care spaţiul este ocupat 
din punct de vedere religios este ilustrat de două orașe: Ife, care a fost în- 
totdeauna un oraș religios si pe care etnia Yoruba îl consideră buricul pămân- 
tului (îZodo-aiye), şi Oyo (vechiul și/sau noul), care a fost si rămâne capitala 
politică a regatului. Orașul Oyo nu avea mai puţin de opt cartiere așezate în 
jurul unui al nouălea, care apare astfel drept centrul ansamblului. Fiecare din 
aceste cartiere era plasat sub autoritatea în același timp teritorială, socio-politică 
si religioasă a unui notabil, principalele altare ale divinitätilor din panteonul 
Yoruba fiind repartizate aici după o logică ce reflectă natura zeilor și unele 
dintre relaţiile lor cu oamenii. Astfel, cartierul rezervat palatului adăpostea 
cele trei temple principale, Shango, Eshu (Elegba) și Ogboni. Or, aceste trei 
divinități sunt, respectiv, un strămoș regal divinizat, zeul intermediar între 
oameni și toți ceilalți zei si, în sfârșit, manii divinizati ai persoanelor ajunse 
la cea mai înaltă maturitate pe care o poate atinge un om si care sunt reunite, 
în timpul vieţii, în societatea secretă denumită Ogboni. 

Ocuparea religioasă a spaţiului, după exemplul oferit aici de orașul Oyo, 
fiind extinsă la ansamblul regatului Yoruba, acesta din urmă capătă aspectul 
unui univers închis în sine, căruia viața îi este insuflată pornind de la un loc 
ombilical, central prin însăși funcţia lui. Pentru etnia Yoruba, acest „buric al 
lumii“ era tocmai orașul Ife. Acolo a început totul. Acolo au coborât zeii pe 
pământ și tot acolo se află, și astăzi, unele vestigii ale trecerii lor. 

Pentru fiecare din grupurile africane tradiționale, societatea avea mai întâi 
un sens în raport cu ea însăși, precum și cu teritoriul ocupat de zeii ei, printre 
care strămoșii ocupă locul pe care îl știm. De altminteri, unele etnii africane 
folosesc același cuvânt pentru a se numi pe ele însele și pentru a spune „om“. 
Societăţile africane, fiecare luată individual, s-au structurat deci în sensul unei 
închideri în sine care își află rădăcinile într-un egocentrism religios, politic și 
cultural. 

De fapt, această închidere, reală, însă relativă, a societăților africane a fost 
întotdeauna trăită concomitent cu o deschidere la fel de constantă a acestor 
societăţi unele faţă de altele. Constiinta înrădăcinării fiecăruia din aceste 
grupuri în propria lui glie nu-și avea echivalentul decât în aceea a relației 
binefăcătoare care trebuie să lege fiecare grup de mediul său, populat de 
necunoscuți, desigur, dar și de adevărați alter ego. 

Să precizăm în sfârșit că, pentru negro-africani, devenirea lucrurilor și a 
fiinţelor voită de Creator este un fel de dar total. O astfel de atitudine nu este 
nicidecum o resemnare individuală și colectivă sau chiar o retragere în fața 
evenimentelor susceptibile de a avea loc. Convingerea că nimic din ceea ce se 
petrece nu se poate situa în afara planurilor iniţiale ale Creatorului nu înseamnă 
nici că noi am ști dinainte ce se va întâmpla și nici, mai ales, că am ști cumva 
dinainte ce și cum ar trebui să facem. Creatorul nu este cineva care știe dinainte 
tot ceea ce avea să facă sau tot ceea ce avea să se facă. Exemplul lui Amma, 
Dumnezeul creator al etniei Dogon, arată limpede că lucrul prin care Creatorul 
îşi depășește creaturile, oricare ar fi ele, este puterea lui de acțiune. Şi această 
putere Creatorul Suprem o are asupra tuturor și asupra a tot ce este, inclusiv 
asupra a ceea ce poate părea neprevăzut. Tocmai de aceea, după ce a săvârșit 
opera grandioasă a creaţiei, oul lui Amma a fost pus în centrul Universului. 
Şi dacă se spune că Amma de aici veghează asupra lumii, lucrul se întâmplă 
în virtutea convingerii că, din acest loc de unde nimic nu-i poate scăpa, în loc 
să se mulțumească să domnească fără a guverna, Fiinţa Supremă conduce 
efectiv în fiecare clipă și în cel mai mic detaliu valul aparent de nezăgăzuit al 
celor ce se petrec. Doar ea deține această putere. 

Interpretată cum se cuvine, dezvoltarea, ca şi viața umană, apare astfel înainte 
de toate ca o îndatorire, oarecum ca un lucru pe care știm că trebuie să-l facem 
si că-l vom face, dar despre care știm în același timp că nu va fi lesne de făcut. 


RELIGIILE AFRICANE SI ȘTIINȚA 


Religiile negro-africane tradiționale erau departe de a ocupa întregul spațiu 
al cunoașterii în societatea tradițională. Desigur, nu totul era aici religie. Însă 
aceasta era centrală si, din acest motiv, erau putine lucruri care să nu aibă le- 
gătură cu ea. În plan interior, în religia tradițională operau ideea de cauză, 
recursul la experienţă si consensul coactorilor, care se nimereau să fie în același 
timp și costiutori. Ele rămân, chiar si astăzi, noțiunile ordonatoare ale gândirii 
religioase negro-africane. Ceea ce ne împiedică să le cunoaștem este tocmai efec- 
tul de respingere pe care îl exercită știința dominantă occidentală asupra an- 
samblului celorlalte cunoașteri, care îi sunt, din punct de vedere cultural, străine. 

Perfectiunea atinsă astăzi de expresia discursivă a cunoștințelor logi- 
co-matematice și gradul de abilitate în mânuirea datelor sensibile în scopuri 
demonstrative ni se par atât de singulare, încât suntem înclinați să vedem în 
ele privilegii ale epocii noastre, ceea ce ne face să le refuzăm epocilor și omenirii 
de până acum. Însă instaurarea târzie a ştiinţei dominante actuale ne invită la 
limitarea valorii reale a științei moderne și, mai ales, la reducerea hegemoniei 
a înseși noțiunii de știință. 

Dincolo de diversitatea lor, religiile tradiționale negro-africane ilustrează 
înainte de toate, atunci când caută să istorisească începutul ființelor și lucrurilor, 
realitatea, seriozitatea și perspicacitatea setei de cunoaștere a întemeietorilor 
lor. Or, setea aceasta de cunoaștere este în întregime susținută de o căutare, o 
așteptare și de un fel de neliniște. Tocmai acestei căutări — ca idee și realitate, 
în același timp — s-a dăruit sau s-a revelat Ființa Supremă. Si de aceea căutarea 
asta nu era alta decât cea a cauzei. Pentru religiile negro-africane, Dumnezeu, 
Fiinţa Supremă, este cel care, dincolo sau dincoace de toate cauzele empiric 
identificabile, își asumă funcţia de cauză ultimă sau primă, de care depinde 
totul, inclusiv divinitätile inferioare al căror cult, după cum am văzut, este atât 
de exuberant, încât umbreste deseori prezenţa lui Dumnezeu. 

În cadrul raportului negro-africanului cu Dumnezeu, cu zeii, cu oamenii, 
cu animalele, cu vegetalele și, într-un mod general, cu cosmosul, aspectele 
religiilor negro-africane descrise în paginile precedente ilustrează în suficientă 
măsură această permanență a setei de cunoaștere, ca și prezența și eficacitatea 
acestei căutări a cauzei. De aceea nu am ezitat să prezint divinitätile ca „operă 
a cunoștințelor“ sau ca „produs al cunoașterii“. Cultul în sensul strict al ter- 
menului, precum și toate practicile magico-religioase sunt și ele în întregime 
guvernate de interesul arătat cauzei. 

În confecționarea altarelor pentru divinitätile inferioare, ca și a amuletelor, 
talismanelor și a altor suporturi care se socotește că au o putere specială sau 
o forță specifică pe care preotul, magicianul sau credinciosul speră să o pună 
în serviciul lor, caracterul necesar al fiecăreia din componentele figurând drept 
cauză în raport cu rezultatul final căutat este în mod constant atestat de faptul 
că nici una din ele nu este înlocuibilă. Ele sunt de neînlocuit în individualitatea 
lor; ca, de altfel, si în ordinea după care trebuie să se succeadă în sânul totului 
pe care trebuie să-l constituie pentru a face posibil efectul scontat. 

Indivizii angajati colectiv în aceste activități, atât cognitive, cât si practice, 
sunt departe de a fi lăsaţi fiecare în legea și de capul lui. Căci, fie că e vorba 
de un grup omogen de preoți sau de credincioși sau, dimpotrivă, de un grup 
partial compus din preoți si credincioși, dovada eficacitätii unui demers 
religios sau magic nu e considerată valabilă decât dacă emană de la grup în 
majoritatea membrilor săi. 

Fetisismul si magia oferă cu pregnantä, în Africa, spectacolul constant al 
voinţei de a supune efectele scontate judecății, însă nu celei a individului izolat, 
ci judecății grupului de coactori care sunt în același timp cunoscători și cocre- 
dinciosi. În felul acesta, oricare ar fi caracterul ezoteric al cunoștințelor utilizate, 
dimensiunea lor colectivă este încontinuu subliniată, pe de o parte, prin voința 
de a nu lăsa individul în voia capriciilor sau fantasmelor sale și, pe de altă parte, 
prin grija de a acorda importanța care li se cuvine îndoielii și tentativei de dez- 
mintire putând veni din partea unui individ în raport cu grupul căruia îi aparține. 

Într-un domeniu atât de apropiat de sacru, cât și de profan, cum este cel 
al prezicerii viitorului, se întâmplă adesea, într-adevăr, ca un ghicitor să înscrie 
figura geomantică ieșită în urma operaţiei oraculare pe un ciob de oală sau o 
bucată de tigvă, apoi s-o incredinteze clientului său, sfätuindu-l să se ducă să 
i-o interpreteze și să i-o comenteze oricare alt ghicitor pe care îl alege el, pentru 
a pune astfel la încercare prima interpretare primită. De asemenea, se întâmplă 
des ca vânzătorii de talismane să le promită clienților că vor primi înapoi ar- 
ticolul vândut dacă acesta se dovedește a nu avea puterea de a produce efectul 
așteptat. Fără să fie nevoie să ne pronuntäm asupra conţinutului arcanelor 
revelate de oracol și de talismanele magicienilor, lucrul pe care îl pune în 
lumină comportamentul unora și al altora în astfel de împrejurări este nu 
numai conștiința legăturii cauzale existând între anumite lucruri și împrejurări 
si anumite efecte, ci și, mai ales, voința de a spori numărul subiecților 
susceptibili de a adera la un anume conţinut de adevăr sau de a-i recunoaște 
o anumită eficacitate. 

Într-un domeniu precum medicina, care se deosebeşte de religie și de magie 
rămânând totuși destul de apropiat de ele, sunt numeroase exemplele care 
atestă, la negro-africani, conștiința acută a căutării legăturii cauzale și a nece- 
sitätii de a supune efectele așteptate mărturiei — și parcă verificării — venind 
din partea unui număr cât mai mare de indivizi. Demersul progresiv al religiei 
în direcția medicinei si a farmacopeii, trecând prin magie și fetisism, ca și prin 
prezicerea viitorului, dovedește că religia negro-africană era și este departe de 
a ocupa întregul spaţiu al cunoașterii în culturile africane. Căci acest demers 
culminează prin acele cunoștințe tehnice, și chiar tehnologice, referitoare la 
agricultură, la pescuit, la vânătoare, la olărit, la fierărie, la țesut etc., care ilus- 
trează conștiința legăturii cauzale și a supunerii efectelor unei mărturii venind 
din partea celui mai mare număr de costiutori și coactori. 

Este important de reținut că familiaritatea ancestrală a religiilor negro-afri- 
cane cu cauza și căutarea dovezii situează această gândire într-un raport de 
posibil interlocutor cu gândirea tehnico-științifică modernă. Preocupările 
ştiinţei si ale tehnicii moderne sunt așadar compatibile cu cele ale gândirii reli- 
gioase negro-africane. Dacă ne îndepărtăm puţin de opțiunea fenomenologică 

pentru a ne întreba care sunt raporturile acestor religii cu cunoașterea, con- 
statăm într-adevăr că ele nu prescriu nicăieri vreo limită cunoașterii. Ele do- 
zează, desigur, ceea ce poate fi cunoscut în funcție de vârsta, sexul, ca și de 
clasa căreia îi aparține candidatul cunoscător, însă acest lucru vizează mai de- 
grabă protejarea cunoașterii — mai exact a anumitor cunoștințe — decât inter- 
zicerea cunoașterii ca atare. Cunoașterea rămâne o valoare demnă de a fi căutată 
pentru ea însăși. 

În religiile tradiționale negro-africane, o cunoaștere este întotdeauna 
bine-venită ca sumă de cunoștințe și, mai ales, cunoștințe sigure sau știință. 
Dar cum stau oare lucrurile în legătură cu aplicaţiile oricărei cunoașteri, fie ea 
si ştiinţifică, ce ar putea amenința viaţa sub toate formele ei, începând cu viața 
omului? Cu acele aplicații care, substituindu-se mai mult sau mai puțin 
conștient lui Dumnezeu ca Fiinţă Supremă, ar încerca să remodeleze ordinea 
lucrurilor? Cu acelea care ar duce la atâtarea unor grupuri de indivizi împotriva 
altora, unica ieșire fiind doar distrugerea celei mai mari părți din aceste grupuri, 
sau care ar duce la izolarea ființei umane de semenii ei, de mediul ei vegetal, 
animal și cosmic și, din aproape în aproape, de Dumnezeu însuși? Aceste 
utilizări ale științei, ca și toate celelalte asemănătoare, nu ar întârzia să întâm- 
pine rezistența, nu atât a religiilor africane, cât a mentalitätii negro-africane 
în sânul căreia dinamismul elementelor de natură religioasă nu mai are nevoie 
să fie demonstrat. 

În loc să continuăm a nega prezența oricărei ştiinţe în gândirea negro-afri- 
cană, sub pretextul că aici totul ar fi religie, s-ar cuveni deci să recunoaștem 
principiile ordonatoare ale unei activități științifice autentice. Aceste principii, 
fiindcă ele operau deja, au putut da naștere, alături, dacă nu chiar în pre- 
lungirea acestei gândiri religioase, unui ansamblu de cunoștințe pozitive, 
judicios însoțite de un dispozitiv conceptual explicativ și întemeiate pe con- 
cursul simţurilor, totul pe o bază transindividuală. Știința autentică ce a putut 
astfel convietui cu credințele religioase negro-africane a fost distrusă din 
temelii și risipită ca urmare a dislocărilor suferite de societățile negro-africane, 
fapt pentru care nu trebuie să ne mai mirăm dacă ea a fost acoperită de 
superstiții si de un sarlatanism mai mult sau mai putin vulgar. 


VIITORUL RELIGIILOR NEGRO-AFRICANE 


În credinţele religioase negro-africane nu există ideea sfârșitului lumii. Grija 
cu care se istoriseste cum a început totul, cu excepția Fiintei Supreme, nu-și 
are echivalentul, se pare, decât în convingerea că lumea va dăinui, dacă nu 
veşnic, cel putin atât cât va fi prin voia lui Dumnezeu. Religiile negro-africane 

lasă impresia că sunt instalate în veșnicie. Ele nu-și pun problema viitorului lor. 
Şi totuși, însuflețite de un dinamism extrem de puternic, ele înfruntă neîncetat 
multiplele sfidări venite din partea istoriei. Procedând astfel, ele se schimbă. 

Un observator atent, J.-C. Froelich, scria acum treizeci de ani: „Lumea 
păgână nu se va adapta: ori se va converti, ori va rămâne cantonată în rezer- 
vaii.“ Apoi, reflectând asupra celui care este un adept al credințelor religioase 
negro-africane, el preciza: 


Pentru păgân, situația se prezintă putin altfel. El nu va dispărea material, ci doar 
credințele și societatea lui vor dispărea; credinţa sa religioasă și miturile sale vor 
cobori la nivelul superstitiilor, gesturile și riturile vor supraviețui, dar nu vor mai fi 
înțelese; atât timp cât trecerea la creștinism sau la islam nu va fi desăvârșită, magia si 


tearna de vrăjitori vor dăinui: vom vedea apărând, din ce în ce mai numeroase, cultele 


sincretiste sau cultele derivate din păgânism, precum cultul Voodoo din Haiti. 


Diferenţa de „destin“ care credem că există între viitorul prezis de aceste 
cuvinte lumii păgâne, pe de o parte, și păgânului însuși, pe de altă parte, nu 
e decât aparentă. Căci a nu se adapta, ci a se converti, pe de o parte, și, pe de 
altă parte, a nu mai înțelege gesturile și riturile în timp ce apar culte sincretiste 
înseamnă în mod necesar a se transforma, a supravieţui, însă sub alte forme. 

De fapt, se pare că o religie nu moare decât în aparență; de vreme ce, 
dispărând, ea ajunge mereu să se incarneze și, astfel, să continue să trăiască 
în una sau mai multe religii mai mult sau mai puţin radical noi sau pre- 
zentându-se ca atare. Încredintatä siesi în spaţiul său socio-cultural originar, 
religia tradițională negro-africană și-ar fi putut salva vreme îndelungată 
puritatea lumii ei si fidelitatea adeptului ei în chip de credincios. Însă, intrată 
în contact, așa cum a fost și cum continuă să fie, cu islamul și cu creștinismul, 
pentru care îndatorirea de a aduce noi adepţi face parte din credința și mesajul 
mântuirii, religia tradițională negro-africană a început deja procesul complex 
menit să-i asigure supraviețuirea. 

J.-C. Froelich afirma, în 1964, că 55% dintre locuitorii Africii Negre 
practică religii animiste. Însă în 1985 unii susțineau că, din trei africani, în 
medie, unul este creștin, al doilea musulman, iar al treilea adept al credințelor 
tradiționale. Dacă ținem seama de apartenentele religioase recunoscute și 
declarate, partea rezervată religiilor tradiționale este în continuă scădere. Dar 
această dispariție cantitativă, materială și exterioară, pare mai curând să ascundă 
o vigoare a credințelor religioase tradiționale. 

Acestea au cucerit deja religia islamică într-o asemenea măsură, încât s-a 
putut vorbi de un „islam negru“. Ele invadează de acum încolo creștinismul 


44. J.-C. Froelich, Animismes, les religions païennes de l'Afrique de l'Ouest, Paris, 
Editions de l'Orante, 1964, p. 229. 

cu acel zel care a putut declanșa o reacţie teologică cunoscută sub numele de 
inculturatie si care, este evident, nu și-a spus ultimul cuvânt. Și într-un caz, 
si în celălalt, sub presiunea numerică a celor convertiți la islam și la creștinism, 
al căror număr crește neîncetat ca urmare a creșterii demografice excepţionale 
ce caracterizează societățile Africii Negre, credințele ancestrale se îmbracă 
treptat într-o nouă haină religioasă. 

La adăpostul unui comportament exterior conform cu cei „cinci stâlpi“ 
ai islamului (profesiunea de credință, rugăciunea, pomana, postul și pelerinajul 
la Mecca), numeroși africani continuă unele practici ancestrale legare de 
naştere, de circumcizie, de căsătorie, de consultarea prezicätorilor, de ocrotirea 
împotriva răului, îndeosebi împotriva vrăjitoriei si a morții. Această păstrare 
fidelă a practicilor religioase tradiționale nu mai înglobează, de acum înainte, 
comportamentele colective. Ea s-a consolidat în cadrul vieții individuale și 
se arată astfel întru totul compatibilă cu apartenența la ansambluri religioase 
transnationale, cărora o subdiviziune în confrerii, revigorate de profeti iviti 
din continentul negru, le aduce o garanție suplimentară de universalitate, ca 
si de autenticitate negro-africană. 

În ceea ce privește creştinismul, fenomenul recurgerii la credințele si la 
practicile caracteristice ale religiilor tradiționale se face simțit mai ales în bise- 
ricile africane așa-zis independente. Or, numărul de adepți africani ai acestor 
biserici independente, estimat la vreo câteva sute de mii în 1900, a ajuns la 
3 milioane în 1950 și la 9 milioane în 1970. W. Biihlmann apreciază că numă- 
rul total al acestor creștini africani independenți va fi în anul 2000 de 34 de 
milioane, față de 32 de milioane de ortodocși si de copti, 110 milioane de 
protestanți și 175 de milioane de catolici. 

În aceste biserici africane independente se respectă Evanghelia (reinterpretată 
cum se cuvine de către profeti negri, precum Haris în Côte d'Ivoire, Matswa 
în Congo, Kimbangu în Zair ș.a.). Credincioșii și clericii lor se străduiesc să 
rezolve probleme legate de îngrijirea bolnavilor, de prezicerea viitorului, de 
ocrotirea împotriva răului, adversitätii si vrăjitoriei etc. Iar elementul-cheie al 
practicilor religioase tradiționale pe care îl regăsim aproape pretutindeni în 
aceste biserici independente este starea de posedare. Aceasta joacă aici un rol 
central; căci în timpul transei se obține acea clarviziune servind la diagnosticarea 
cauzelor bolii și ale nenorocirii, ca și la recomandarea leacurilor și a regulilor 
de comportare care trebuie urmate cât mai aproape cu putință de învățătura 
evanghelică. Numărul mare de biserici independente și libertatea pe care o au 
în interpretarea Vechiului şi Noului Testament pot lămuri cu prisosintä rolul 
lor de intermediar față de religiile tradiționale și creștinism. 


45. Cf W. Bühlmann, La tierce Église est là, Saint-Paul Afrique, 1978, p. 35. 

Modificările profunde care afectează societățile africane au transformat deja 
cadrul credințelor ancestrale. Independența politică a țărilor africane, vântul 
de libertate ce zguduie toate straturile sociale ale acestora, precum și greutățile 
vieții care, în virtutea conjuncturii economice internationale, lovesc necruţător 
păturile sociale cele mai defavorizate exercită asupra psihologiei credinciosului 
negro-african o influență complexă. Influență subtilă și hotărâtoare, sub efectul 
căreia religiile tradiționale negro-africane lasă impresia că dispar doar fiindcă 
au găsit, de azi înainte, în islam și în creștinism o glie în care pot face să rodească 
moștenirea lor milenară deopotrivă cu mesajul lor de mântuire. 

EXACERBAREA EXTREMISMELOR 
RELIGIOASE IN LUME 


de Henri Tincq 


„Extremism“, „fundamentalism“, „radicalism“, „integrism“, „ultratradi- 
tionalism“, „fanatism“: în lipsa unui lexic precis și necontroversat, observatorul 
vieții religioase — sociolog, filozof sau ziarist — se confruntă neîncetat cu 
dificultăți de definiție. El pluteşte într-un univers cu atât mai complex și mai 
schimbător cu cât în acest univers se întâlnește cu istoria și cu prezentul, cu 
apropiatul și cu depărtatul, cu spiritualul și cu temporalul, cu religiosul și cu 
politicul, cu transcendentul si cu imanentul, cu laicul si cu irationalul. Sunt 
[mai curând] realități de care observatorul trebuie să se apropie decât să le atingă, 
mai degrabă contururi pe care trebuie să le sugereze și să le deseneze decât 
conţinuturi pe care trebuie să le descrie. 

Încercarea de a „obiectiva“ şi de a clasifica fenomene ca „extremismele“ 
religioase — păstrăm acest cuvânt, deși nesatisfăcător —, devenite omniprezente 
pe scena lumii până la a trezi spaime milenariste, este asemenea muncii unui 
artizan. Defrişând un astfel de teren, există nu numai riscul de a trăda adevărul, 
nuanțele sale, complexitatea, ci mai ales acela de a deforma convingeri, de a 
răni sensibilitäti. 

Căci înseși cuvintele — „integrism“, „fundamentalism“, „fanatism“ —, ca si 
ideile pe care le vehiculează, au devenit nebune. În loc să exorcizeze răul, ele 
îl agresează pe credincios. Pentru cutare săptămânal francez, musulmanul care 
se roagă în moschee sau le recită din Coran copiilor săi este un „integrist“. 
Aceste cuvinte sunt etalate fără discernământ în titlurile ziarelor, invadează 
ecranele televizoarelor, explică o lume care supraestimează cu atât mai mult 
aceste forme pervertite de religie cu cât ea însăși este din ce în ce mai laică, 
mai lipsită de cultură religioasă, mai ruptă de referintele ei spirituale, ba chiar 
mai indiferentă și atee. O lume care, în același timp, freamătă de mii de dorințe, 
revendicări, aspirații, frustrări pe care le numește, pe rând si din ușurință, 
„revanșa lui Dumnezeu“, sau „trezirea spiritualitätilor“. 

Dar nu numai cuvintele întind capcane. Dificultatea de a vorbi despre 
formele contemporane de extremism religios este determinată mai ales de 
varietatea și de dezintegrarea sistemelor de sens și a confesiunilor în lume, 

de eterogenitatea categoriilor pe care aceste sisteme le acoperă, de renumele 
de care se bucură, de interdicțiile cu care sunt sancţionate, de deformärile cărora 
le cad victime. „Panorama“ extremismelor religioase pe care o încercăm în acest 
articol își propune să abordeze o realitate, să o descrie, să o înțeleagă, dar nu 
să îi stabilească proporţiile, nici să o ierarhizeze. După ce criterii ar putea fi 
comparati hassidim în caftan negru din Mea Shearim, cartierul din Ierusalim, 
hinduistii care au renunțat la lume sau fidelii catolici, discipoli ai Monse- 
niorului Lefebvre, care participă în fiecare an, de Rusalii, la pelerinajul 
integrist de la Chartres? 

Principala distincție care trebuie făcută, de la început, vizează, pe de o 
parte, sfera fenomenelor de reafirmare a identității, aflată în plină expansiune, 
sferă în care intervin, natural, dimensiunea etnică şi cea religioasă şi, pe de altă 
parte, sfera integrismelor propriu-zise, care, pornind de la un text sacru și de 
la o religie stabiliră, modelează cu intolerantä și violență o întreagă concepție 
despre viaţă, despre om, drept, societate si stat. 

Respectând aceste criterii si operând de fiecare dată distinctiile majore care 
se impun, vom trece în revistă fiecare din marile forme contemporane de 
extremism religios, într-o ordine pur arbitrară — succesiv în creștinism, isla- 
mism, iudaism, hinduism — înainte de a interpreta fenomene care, deși diferite, 
se îndreaptă, fără îndoială, în aceeași direcție: o reacţie viguroasă împotriva 
modernității, o „instrumentalizare“ a religiei în scopul unor revendicări politice 
sau ale unui protest social; respingerea unui model laic impus; afirmarea unei 
transcendente într-o lume deziluzionată. 


CREȘTINISM: PENTICOSTALISM PROTESTANT 
ŞI INTEGRISM CATOLIC 


Fără a ne întoarce în timp până la catari, găsim în creștinismul epocii 
moderne trăsături ale „integrismului“, de exemplu, în severitatea morală și 
doctrinară a jansenismului. Dar reacţia față de un mediu politic, intelectual, 
social care, în secolele post-crestinärii, se detașează de Dumnezeu si de sistemul 
de influență morală al bisericilor capătă, în realitate, în funcție de ţări si de 
religii, forme multiple. Aceste forme se vor numi „trezire“ sau „penticostalism“ 
în sferele protestante și „intoleranță“ sau „integrism“ în sfera catolică. Ele vor 
da naștere unei multitudini de comunități, secte, grupări mai mult sau mai 
putin mistice, oculte sau harismatice, aflate în disidentä sau nu față de bisericile 
istorice. Pornind de la Biblie, de la un catehism sau de la o învățătură dogmatică, 
interpretate în stare brută și literal, ele încearcă să reziste unei modernitäti 
considerate agresivă şi anonimă și, cu nostalgia „societăţii perfecte“ de ieri, 

grosolan idealizată, să-l repună pe Dumnezeu în centrul vieții sociale. Aceste 
grupări fundamentaliste creștine exprimă, cel mai adesea, reacții identitare 
care trebuie deosebite cu orice pret de integrismul condamnat pentru formele 
sale intolerante și violente. 


Influenta evanghelică şi penticostală 


Marcată de o întoarcere la studiul literal al Bibliei, la o viaţă comunitară 
ardentă și de o evanghelizare militantă, influența „evanghelică“, „baptistă“ sau 
„penticostală“ este puternic legată de istoria Statelor Unite si de marile 
traumatisme ale acestei țări ca, de exemplu, războaiele de independență si de 
secesiune, abolirea sclaviei, lupta pentru egalitatea în drepturi a minorităţilor, 
mișcarea /ippy sau războiul din Vietnam. Încă din secolul al XIX-lea, „nebu- 
loasa“ evanghelică răvășește marile curente protestante institutionalizate ale 
originilor — bisericile reformată, metodistă, anglicană, episcopaliană etc. — care 
se dezintegrează într-o mulțime de mișcări: Martorii lui Iehova, adventiști, 
mormoni etc. 

După război, aceste mișcări invadează Europa Occidentală, afectând. puter- 
nic, ca și în Statele Unite, mai întâi bisericile protestante istorice (luterană, re- 
formată), destabilizând și Biserica Catolică, care nu a recunoscut oficial Reînno- 
irea harismatică decât la mijlocul anilor '70. Neacceptând nici o structură 
instituțională prea puternică, aceste mișcări preferă să se exprime în grupuri 
restrânse de rugăciune și de misiune evanghelizatoare. Ele își au predicatorii lor, 
pasionaţi de televiziune (teleevangheliștii din Statele Unire), se adună în 
comunități cu legături mai mult sau mai putin libere, frecventează locuri de 
pelerinaj în plină renaștere (ca Paray-le-Monial pentru comunitatea harismatică 
a lui Emmanuel). Membrii acestor mișcări își consacră timpul pregătirii și 
studiului, apără ideile bazate pe o lectură fundamentalistä a Bibliei, justificând 
prin Sfintele Scripturi — pentru unele din aceste mișcări — respingerea avortului 
sau a homosexualității. Invocä Sfântul Duh și harismele sale (adică însușirile sale 
spirituale extraordinare) și se ocupă cu practici de vindecare, ba chiar de exorcism. 

Această mișcare propune, în concluzie, un creştinism inventiv, festiv, 
„atestatar“, în sensul în care, într-o societate laicizatä, credincioșii fac — în mod 
hotărât și spectaculos — dovada credinței lor în existența lui Dumnezeu. 
Succesul acestei mișcări derutează și, în Biserica Catolică, de exemplu, mani- 
festarea curentului harismatic, începând cu anii'70, a fost mult timp considerată 
un fenomen marginal, dacă nu chiar folcloric. Un anume exhibitionism al 
credinței și al rugăciunii, încurajarea manifestărilor emoţionale și predicarea 
directă a Evangheliei până si pe străzi continuă să socheze mentalitatea catolică 

clasică. Efuziune a spiritului, vorbire și cântec, rugăciuni de eliberare și de 
vindecare: toate aceste practici se alătură, de fapt, conversiunii proprii tuturor 
mișcărilor de desteptare care au traversat istoria creștinismului în epoca modernă. 


Cearta modernistă în Biserica Catolică 


Această mișcare evanghelică și harismatică aflată în plină expansiune și 
năvălind asupra catolicismului nu are, bineînțeles, nimic în comun cu „inte- 
grismul“ propriu-zis, care și-a cunoscut momentul de glorie în Biserica 
Romană, dar care este astăzi mult mai putin înfloritor. Trebuie examinată 
totuși, din punct de vedere istoric, ca o deviere — importantă în secolul XX 
(mai ales în Franţa) si încă amenințătoare — a unui catolicism fixat în tradiţiile 
sale și legat de un mod centralizat și autoritar de conducere. 

Această tradiţie tenace a unui catolicism susținând puterea absolută a Papei, 
hiperdogmatic și integrist, este ilustrată la începutul secolului de o mișcare ca 
La Sapinière!, fondată de un prelat italian, monseniorul Umberto Benigni, ca 
reacţie la „modernismul“ ce risca pe atunci să „distrugă“ Biserica iar, și mai 
grav, mai recent este ilustrată de schisma provocată în 1988 de monseniorul 
Marcel Lefebvre, episcop francez excomunicat care a fost, începând cu anii 
"60, adversarul cel mai inversunat si cel mai constant al reformelor Conciliului 
Vatican II (1962-1965). 

Aceastä traditie de integrism catolic se inspirä dintr-un triplu curent 
politico-religios, vechi și ușor de identificat în istoria Bisericii: curentul 
Contrareformei din secolele al XVI-lea si al XVII-lea; cel al Contrarevolutiei, 
„principiile“ franceze de la 1789 fiind considerate fructul filozofiei Luminilor 
si al sectelor iudeo-masonice; si cel al contramodernismului care, la răscrucea 
dintre secolele al XIX-lea și XX, a luptat împotriva a tot ceea ce, în catolicism, 
milita pentru o reînnoire a teologiei, a exegezei, a filozofiei scolastice, a cate- 
hismului și a angajării sociale a Bisericii. 

Principalele figuri pontificale care servesc drept referință integrismelor 
catolice sunt Pius V (1565-1572), cel mai activ papă al Contrareformei, autor 
al unui catehism, al unui breviar, al unei cărți de rugăciuni (faimoasa slujbă 
în latină după Pius V) folosită chiar și astăzi de italieni; Pius X, atacator al 
modernismului, care l-a excomunicat, în 1908, pe exegetul francez Alfred Loisy 
si a condamnat, doi ani mai târziu, mișcarea democraţiei creștine, „le Sillon“, 
creată de Marc Sangnier; în fine, PiusXII, ultimul monarh absolut al papalității, 
care a pus la index comunismul, freudismul si existentialismul ateu. 


1. „La Sapiniere“ este numele primit în Franța de Sodalitium-ul monseniorului Benigni. 
Cuvântul sodalitium desemnează o asociație religioasă. 

La începutul secolului, diferitele forme de integrism au în comun, ca și 
astăzi, un fel de indisciplină drapată în virtute, o intolerantä față de persoane 
cu opinii liberale, o aversiune — așa cum se va vedea în conflictele repetate 
legate de învățarea catehismului — pentru tot ceea ce nu este prescriere directă 
si autoritară a unei cunoașteri si a unui „depozit“ al credinței. 

Această „intransigență“ atinge apogeul la sfârșitul secolului al XIX-lea. De 
mai mulți ani deja, gânditorii „liberali“ (Lamennais, Lacordaire, Montalembert, 
monseniorul Dupanloup, Falloux, Newman) si „integriștii“ (cardinalul Pius, 
Prosper Gueranger, Louis Veuillot, monseniorul Parisis, Henry Manning etc.) 
se înfruntă în legătură cu învățămintele pontificale, cu locul Bisericii în stat, 
cu exegeze, cu superioritatea papei si a magisteriului etc. Integriștii îi acuză pe 
„moderniști“ că sunt groparii Bisericii. Ei se opun, se tem de orice restricție 
privind conținutul dogmatic al catolicismului, morala sa și disciplina ecleziastică. 

Pentru ei, autoritatea Sfântului Scaun nu suferă nici o contestare. Capo- 
doperă a imobilismului doctrinar si ecleziastic, Sylabus, catalog alcătuit, în 
1864, de papa Pius IX pentru a combate „principalele erori ale timpului 
nostru“ (au fost recenzate 85), este principalul lor manifest. În Franţa, 
Syllabus declanșează conflictul între „temperamente“ puternice ca monse- 
niorul Dupanloup, prelat deschis, și Louis Veuillot, scriitor intransigent. 
Reputația de infailibilitate a papei atinge apogeul. Henri Bremond dorește 
Chiar ca fiecare dintre cuvintele sale să devină un adevăr al credinţei ex cathedra, 
impunându-se tuturor, fără examinare prealabilă. 

Pontificatul mai liberal al lui Leon XIII (1878-1903) spulberă o parte din 
speranțele integriștilor. Dar condamnarea „modernismului“ — „loc de întâlnire 
a tuturor ereziilor“ — infiltrat în Biserică, în faimoasa enciclică Pascendi (1907) 
dată în timpul lui Pius X, revigorează aceste speranțe. Creată la începutul 
secolului, La Sapinière devine chiar caricatura acestui integrism catolic, ale 
cărui trăsături si metode le vom regăsi, cincizeci de ani mai târziu, în această 
nebuloasă tradiționalistă dragă monseniorului Lefebvre. Pe un fond comun 
de hiperconservatorism doctrinar, se întâlnesc aceleași rețele oculte, aceleași 
metode de denuntare, aceleași campanii împotriva episcopilor locali, aceeași 
fidelitate absolută proclamată față de papă, același sprijin politic al unei extreme 
drepte naționaliste, antisemite si, uneori, violente. 


La Sapinière. Este opera monseniorului Umberto Benigni. Diplomat la 
Vatican din 1906 până în 1911, apropiat al cardinalului secretar de stat Merry 
del Val, introdus până la papa Pius X, monseniorul Benigni are toate ușile 
deschise la Roma. Se află în centrul unei rețele de fete bisericești, de teologi 
renumiţi, de congregatii romane, de cardinali care acoperă cu autoritatea lor 

un sistem organizat de spionaj si de trădare. La Sapinière loveşte personalități 
ca părintele Lagrange, celebru exeget, fondatorul Şcolii biblice de la Ierusalim, 
cardinalul Mercier, Albert de Mun, opere, mișcări sociale cu idei mai curând 
progresiste, reviste, ca Etudes, fondate de Compania lui Iisus. 

Monseniorul Benigni se bucură de mai puţină trecere în timpul ponti- 
ficatului lui Benedict XV (1914-1922). Se organizează, într-adevăr, o contra- 
ofensivă împotriva acestor campanii oculte duse în afara ierarhiei oficiale. În 
enciclica sa din 1914, Ad beatissimi, Benedict XV condamnă solemn, ca toți 
predecesorii săi, „monstruoasele erori ale modernismului“. El cere supunere 
în faţa autorităţii legitime, dar recomandă credincioșilor să nu se substituie 
acestei autorități pentru a fixa limitele liberei discuții în sânul catolicismului. 

La Sapinière este dizolvată în 1921. Monseniorul Benigni dispare, dar 
mișcarea sa și-a arătat adevărata față stabilind foarte curând legături strânse cu 
Acţiunea Franceză a lui Charles Maurras care, în ciuda caracterului de mișcare 
laică, trăgea aproape toate sforile integriste. Acţiunea Franceză, care grupează 
numeroși credincioși, va sfârși prin a fi ea însăși condamnată, în 1926, de către 


papa Pius XI (1922-1939). 


Disidenta, apoi schisma monseniorului Lefebvre. „Letebvrismul“ este 
moștenitorul direct al mișcării La Sapinière. Marcel Lefebvre s-a născut în 
nordul Franţei, la 29 noiembrie 1905. Tânăr preot, el este trimis misionar în 
Africa. Fost arhiepiscop de Dakar, unde este numit în 1957, va pronunţa la 
Conciliul Vatican II (1962-1965) aceste cuvinte edificatoare pentru viitorul 
său dezacord: „Biserica era respectată în Africa pentru că spunea adevărul. Dar 
Vatican II a lăsat impresia că un adevăr putea fi la fel de bun ca un altul. A 
urmat de aici o dizolvare generală a valorilor morale.“ 

Cu alte cuvinte, nu abandonarea sutanei și a latinei va provoca, mai întâi, 
disidenta monseniorului Lefebvre și furia împotriva conciliului de credincioși 
care invocau „tradiția“ Bisericii, ci votarea textelor care dau măsura adevăratei 
răsturnări introduse în edificiul catolic: recunoașterea dreptului la libertate 
religioasă, adică posibilitatea fiecărui individ de a-și alege religia și dorința unui 
dialog deschis și organizat cu toate religiile creștine (ecumenism) si necrestine, 
evreieşti și musulmane mai ales. 

Roma renunţă oficial la pretenţia de a deţine singură adevărul universal, 
distrugând vechiul adagiu: „În afara Bisericii, nu există mântuire.“ lar afirmaţia 
potrivit căreia libertatea de conștiință a omului este un aspect esenţial al dem- 

nitätii sale si aceea că există „elemente de adevăr“ în celelalte religii?, adică în 


2. În declaraţia conciliului Nostra aetate, consacrată religiilor necreștine, votată 


în 1965. 

afara Bisericii Catolice, reprezintă, pentru viitorul episcop schismatic, un 
adevărat „vierme în fruct“. Cu ideile sale ultraconservatoare, monseniorul 
Lefebvre se impune la Roma, în adunarea „părinților“ conciliari, ca animator 
al minorității de episcopi (nu mai mult de 200, față de peste 2 000 de prelați 
care au participat la Vatican II) care va refuza aproape toate celelalte reforme: 
noua liturghie, facilitățile vestimentare acordate preoților și călugărilor, 
concepţia mai „democratică“ asupra Bisericii ca „popor al lui Dumnezeu“, 
colegialitatea episcopilor, angajarea mai serioasă a Bisericii în „lumea acestui 
timp“ (conform termenilor constituției Gaudium et Spes, unul dintre docu- 
mentele cele mai importante ale conciliului). 

După Vatican II, recalcitrantul episcop francez nu încetează să pună în 
discuție învățătura papilor care au organizat și explicat conciliul: Ioan XXIII, 
Paul VI si loan-Paul II. El îi acuză de a fi fondat o biserică „modernistă“ si 
„neoprotestantă“. Dar „afacerea Lefebvre“ se declanșează oficial în 1970, 
când fostul episcop de Dakar înființează la Freiburg, în Elveţia, Frăția 
Sacerdotală Sfântul Pius X şi îşi creează propriul seminar în Valois, la Écône. 
În noiembrie 1974, publică un fel de manifest traditionalist care condamnă 
„noua liturghie“, „noul catehism“, „noile seminare“: pentru mii de credin- 
ciosi dezorientati de aplicarea, uneori brutală, a reformelor conciliare, acest 
text va deveni un text de referință. 

Unui număr din ce în ce mai mare de provocări Roma îi răspunde tot mai 
sever. La 29 iunie 1975, monseniorul Lefebvre hirotoniseste, fără autorizaţie, 
trei preoți, pregătiţi la seminarul său traditionalist. Recidivează un an mai 
târziu hirotonisind încă 13 preoți. La 24 iunie 1976, papa Paul VI îl pedepsește 
printr-o suspenso a divinis care îl împiedică să oficieze liturghia, să predice si 
să oficieze botezul, cununia și înmormântarea. În semn de sfidare, câteva 
săptămâni mai târziu, într-o mare sală publică din Lille și în fața a mii de 
credincioși, episcopul suspendat bravează interdicţia și oficiază liturghia în 
latină, după ritul vechi al Conciliului celor 30 si, în timpul predicii, condamnă 
din nou învățătura ultimilor papi. 

Mişcarea lui contestatară se extinde. Monseniorul Lefebvre înființează 
staretii si case de studiu, cumpără mânăstiri, relansează pelerinajele tradiționale 
(Chartres), ocupă cu forța biserici, precum Saint-Nicolas-du-Chardonnet din 
Paris, devenită, din 1977, fieful catolic integrist al capitalei. „Prefer să trăiesc 
în Adevăr fără papă decât să mă înșel alături de el“, declara răspicat prelatul 
de la Écône, cel care rezistă numeroaselor oferte venite de la Roma, mai ales 
în timpul papei loan-Paul II, de a crea condiţiile unei reconcilieri. 

Monseniorul Lefebvre nu rezistă compromisurilor politice, ceea ce este — 
trebuie să o repetäm — tipic pentru orice demers religios integrist: se afi- 
seazä cu prieteni ai domnului Le Pen și cu lideri ai mișcării neofasciste italiene. 

El susține că luptă împotriva drepturilor omului, pe care vrea să le înlocuiască 
cu „drepturile lui Dumnezeu“. Visează la regimuri creștine după vechiul model 
si preferă Spania franchistă sau Chile condus de Pinochet, democratiilor. Chiar 
aceste excese traduc perioada de îndoieli si de interogatii profunde care au urmat 
conciliului și, de asemenea, evenimentele din mai 1968. Dar gustul pentru 
provocare și refuzul oricărei tranzacții adoptate de monseniorul Lefebvre, 
„episcopul de fier“, în loc să-i ajute pe credincioși să-și formuleze altfel între- 
bările, le-au accentuat marginalizarea. 

O schismă este întotdeauna o încercare redutabilă. Până la sfârșit, Vaticanul 
şi-a multiplicat eforturile pentru a evita destrămarea, semnând chiar un acord, 
la 5 mai 1988, prin care recunoștea oficial Frăția monseniorului Lefebvre, 
punea capăt sancţiunilor împotriva lui și promitea numirea unui episcop 
apropiat ideilor sale. Dar, sub presiunea celor mai duri sfätuitori ai săi, 
episcopul disident va reveni asupra acordului. 

Ruptura a fost oficializatä la Ecâne, la 20 iunie 1988, când, violând o dată 
în plus autoritatea papei care are, singurul, dreptul de a numi episcopi, mon- 
seniorul Lefebvre a hirotonisit patru episcopi tineri în scopul de a perpetua 
Frăția Sacerdotală Sfântul Pius X. Excomunicarea lui si a episcopilor pe care 
i-a hirotonisit a fost imediat pronunțată de Roma. Era deznodământul logic 
al unei crize ale cărei fundamente, după cum s-a văzut, se pierd în perioade 
care o precedă pe cea a conciliului. 

Tulburarea pe care această disidentä o creează în sânul Bisericii, apoi această 
schismă, va avea întotdeauna importanță mai mult pentru dimensiunea ei 
istorică și simbolică decât pentru întinderea numerică sau geografică. Mon- 
seniorul Lefebvre, decedat la 25 mai 1991, fără a se fi împăcat cu Roma, a 
hirotonisit ceva mai mult de 300 de preoți. Frăția Sacerdotală Sfântul Pius X, 
care își continuă opera, nu mai numără decât 200. Ceilalţi s-au întors la 
Biserica oficială. Seminarele Frăției sunt în număr de cinci: în afara celui de 
la Écône, acestea sunt organizate la Flavigny (pe Coasta de Aur) în Franţa, în 
Bavaria, lângă Buenos Aires în Argentina și în Connecticut, în Statele Unite. 

În ciuda dimensiunilor sale modeste, schisma lefebvristă este tipică pentru 
acest catolicism integrist care nu suportă nici un alt adevăr decât pe al său, care 
se cramponează de o concepție falsă despre tradiţia catolică — care este o tradiţie 
vie, nu fixată o dată pentru totdeauna — si se compromite alături de curente 
politice extremiste, intolerante, ce folosesc metode violente. În numele unei 
astfel de concepții denaturate despre adevărul creștin, câțiva rätäciti, reven- 
dicându-se din traditionalismul lefebvrist, au dat foc, în 1990, unui cinematograf 
din Cartierul Latin care programase filmul lui Martin Scorsese Ultima ispitä a 
lui Hristos. 

Astăzi, acest curent catolic integrist este foarte divizat și slăbit. Din două 
motive principale: pe de o parte, din cauza schismei și a fricii unui mare număr 
de credincioși, preoți, seminaristi, călugări de a rupe legătura, esențială pentru 
credința catolică, cu episcopul de Roma; pe de altă parte și mai ales, deoarece 
pontificatul lui Ioan-Paul II, prin insistența lui evidentă pentru reafirmarea 
dogmatică a catolicismului și pentru vizibilitatea socială a Bisericii, răspunde 
parțial nevoii de securitate, de certitudini și de adevăruri majore atât de 
puternic ancorată în acest mediu nostalgic după fastul catolicismului de ieri 
si care sacralizează „Tradiția“. 


ISLAM: CORANUL ÎMPOTRIVA PUTERII 


În Islam, cuvântul „integrist“ este cel mai încărcat de conotații negative, 
pe măsura amenințărilor pe care le reprezintă si a nelinistilor pe care le pro- 
voacă în lume. În anii 1970-1980, „islamismul“ a invadat ziarele și ecranele, 
în urma unei avalanse de evenimente petrecute în ţările musulmane, evenimente 
semnificative pentru o afirmare în forță: în Pakistan, generalul Ziaul-Haq preia, 
în 1977, puterea. În februarie 1979, revoluţia islamică triumfă în Iran, odată 
cu întoarcerea la Teheran si la Qom a ayatollahului Khomeini. În 1981, 
președintele Egiptului, Anwar El Sadat, cel care încheiase pacea cu Israelul 
în 1978, cade sub gloantele unui comando al Jihadului islamic. La sfârșitul 
anilor '70, militantii din Hezbollah, de origine iraniană, si din Jihad, de 
origine islamică, atâtä focul care va face să explodeze Libanul. Dar pretutindeni, 
din Sudan până în Indonezia, islamul este în flăcări. Mișcarea va lua amploare 
până la victoria în alegerile municipale din 12 iunie 1990 a Frontului Islamic 
al Salvării (FIS) din Algeria și până la lupta armată deschisă în Egipt împotriva 
regimului lui Mubarak. 

O recuperare atât de masivă a islamului în scopul cuceririi politice — ba 
chiar al anexării militare, dacă ne amintim cazul lui Saddam Hussein, care 
invadează Kuweitul la 2 august 1990 și lansează împotriva coaliției occidentale 
apeluri revanșarde la războiul sfânt — constituie în epoca modernă un fenomen 
relativ original. Această dimensiune religioasă lipsea, într-adevăr, din marile 
momente de febră naționalistă care au marcat perioada de după război și pe 
cea a decolonizării țărilor arabe. Numele lui Allah rămăsese aproape străin 
afirmării nasserismului în Egipt, primelor revolte palestiniene după împărțirea 
din 1948, războiului de independență algerian. Dar astăzi, având islamismul 
drept alimentator, integrismul religios a devenit „ideologia“ cea mai mobili- 
zatoare într-o societate arabă lăsată pradă tuturor convulsiilor. 

În acest context, se pare că musulmanii laici și moderați și-au pierdut orice 
autoritate și credibilitate. Se izolează, tac sau, mai exact spus, sunt împiedicaţi 
să vorbească. Devierea islamului spre țeluri politice, deviere la care asistăm, 
este în mod vădit contrară vocației sale de întemeietor. Într-adevăr, islamul se 
vrea o religie a dreptei măsuri, vizând echilibrul între urmărirea fericirii pe 
pământ, acceptată ca dar al lui Dumnezeu, și pregătirea înteleaptä pentru 
lumea de dincolo prin opere de caritate și prin penitente. Adeväratele învățături 
ale islamului — căutarea păcii, dragostea mutuală și iertarea — sunt permanent 
batjocorite fără milă. Ce s-a întâmplat? 

Ca si creștinismul, islamul s-a confruntat cu sfidările modernității, cu cri- 
zele de autoritate provocate de dezvoltarea unei judecăți și a unei conștiințe 
autonome, de progresele înregistrate în educație și în știință, de aspiraţiile 
populare la independentäsi la participarea politică, de instaurare a unei laicitäti 
restrictive, care a negat exprimarea religioasă. 

Iar acestea au avut două serii de factori agravanti: prima este colonizarea 
care a lovit cea mai mare parte a țărilor musulmane, rănind în mândria și în 
demnitatea lor popoare întregi, alimentate de nostalgia puterii de altădată, 
puterea culturii arabo-islamice a Evului Mediu și a Imperiului Otoman. 
Această colonizare a fost legitimată prin discursul despre caracterul universal 
si umanist al civilizației occidentale și creștine, adesea dezmintit de fapte, astăzi 
obiect al tuturor respingerilor. În al doilea rând, perioada care a urmat accesului 
la independență nu a răspuns aspiratiei popoarelor rămase, în cea mai mare 
parte, sub puterea regimurilor autoritare, dictatoriale chiar, monarhice sau 
militare, prizoniere ale jocului puterilor internaționale și ale piețelor mondiale. 
În spaţiul arabo-musulman decolonizat domină, mai mult sau mai putin 
justificat, sentimentul că occidentalii vor să impună acestor popoare o moder- 
nitate pentru care ele nu sunt pregătite. S-a văzut aceasta cu ocazia afacerii 
Rushdie, când Occidentul a luat partea unui scriitor care comisese o blasfemie: 
în realitate, Occidentul protestase împotriva condamnării la moarte pronunțate 
împotriva lui Salman Rushdie, autorul Versere/or satanice. Oricum, în relațiile 
dintre Occident si lumea islamică, perioada 1950-1970 este marcată de acest 
postulat al superiorității modelului occidental de dezvoltare, de democraţie și 
de valori morale; și această dominație nu mai este suportată. 

Soc al noilor culturi considerate ca alienante și corupte, lipsa de aptitudini 
pentru democraţie a puterilor politice: aceste evoluții au declanșat o criză de 
conștiință si de identitate foarte profundă în sfera musulmană, unde râmâne 
vie nostalgia după vârsta de aur care a durat, în mare, de la cucerirea arabă până 
la căderea Granadei. Dar cruciadele, Reconquista spaniolă, războaiele dintre 
Imperiul Otoman și puterile europene nu au încetat, de fapt, niciodată, să 
alimenteze la musulmani, ca si la creștini, ceea ce Mohamed Arkoun, universitar 

la Paris, numește „ideologiile de luptă și teologiile exclusiviste“. Mai e nevoie 
să evocăm, în afară de aceste frustrări de ordin cultural, situaţia de criză eco- 
nomică în care se zbat, cel mai adesea sub privirile indiferente ale marilor 
monarhii ale petrolului, țări care, cu câteva excepții, se străduiesc să iasă din 
stadiul de subdezvoltare? 


Sursele islamismului musulman 


Afirmarea islamismului în cursul ultimilor douăzeci de ani nu poate fi 
separată de câteva mari curente de reformă internă, apărute în epoca modernă. 
Să citäm, fără a lungi lista, wahhabismul (lui Abd el-Wahhab, 1703-1787), 
apărut în Arabia secolului al XVIII-lea, care se opunea încă de pe atunci 
inovatiilor moderniste și „importurilor“ culturale din Occident, apoi refor- 
mismul salafi din secolul al XIX-lea, care propune o întoarcere la vechii 
evlaviosi (salaf), la însoțitorii Profetului, la califii cei mai respectați. Această 
mișcare militează pentru panarabism si panislamism și a declarat război 
ateismului, imoralitätii, materialismului. Alte mișcări și alte țări au jucat un 
rol de motor (și de frână) pentru islamismul politic al anilor 1970. Să trecem 
în revistă câteva dintre ele. 


Fraţii Musulmani. Societatea Fraţilor Musulmani a apărut în Egipt în 
1929, la îndemnul unui simplu institutor, Hassan al-Banna (1906-1949). 
Modul de organizare și ideile sale sunt, pentru acea epocă, revoluționare. 
Societatea are în frunte un „ghid suprem“, un consiliu de conducere, o adunare 
și reprezentanţi locali. Este activă chiar și în cartierele urbane, anticipând 
metodele diviziunii teritoriale utilizate de FIS în Algeria. Militantii practică 
rugăciunea, studiul, fac efortul conversiunii interioare. Sunt recrutaţi cu mare 
atenţie și, înainte de a adera la societate, un Frate trebuie să jure că va urma, 
va răspândi mesajul și se va supune până la moarte „ghidului suprem“ și 
reprezentanţilor săi. 

În doctrina Fraţilor Musulmani se găseşte deja, în germene, dorința — 
răspândită azi — a unei reveniri integrale la islamul originar. Coranul trebuie 
citit acordându-se atenţie sensului său literal și respingând interpretările 
moderne, considerate contrare inspiraţiei divine. Carta Fraților Musulmani 
preconizează în interiorul fiecărei țări musulmane aplicarea charia — Legea 
islamică inegalabilă și neegalatä, pentru că este de inspiraţie divină —, respingerea 
oricărei „contaminări“ străine a islamului, atribuirea statutului (foarte restrictiv) 
de dhimmi evreilor si creştinilor. „Dumnezeu este scopul nostru, spune carta. 
Profetul este unicul nostru ghid, Coranul — Constituţia noastră, războiul sfânt — 
calea noastră, moartea în războiul sfânt — dorința noastră supremă.“ 


3. Interviu cu Mohamed Arkoun în Le Monde, 5 mai 1992. 

Frații Musulmani preconizează rezistența în faţa colonizării și a Occiden- 
tului. Numai islamul permite rezolvarea problemelor omului și ale societății, 
căci el este „credință și cult, patrie și cetăţenie, religie și stat, spiritualitate și 
acțiune, carte și spadă“. Aceasta înseamnă radicalizarea într-un sens activist a 
reformismului care fierbea de multă vreme în lumea musulmană și a poziţiilor 
deja adoptate de un anumit număr de partide, de mișcări de rezistenţă și de 
societăți pietiste care caută să traducă învățăturile islamice în viaţa de zi cu zi 
a cetăţii. Această mișcare a Fraţilor Musulmani, care se răspândește dincolo 
de Egipt, înţelege să redea demnitatea și vigoarea unei ‘umma colonizate si 
umilite și să pună bazele unei societăți musulmane conformă din toate punctele 
de vedere Legii islamice. Această mișcare va juca un mare rol în lupta împotriva 
ocupaţiei engleze, dar va fi viguros combătută de Nasser. 


Tabligh. Alte cercuri, mai modeste, favorabile si ele unei renasteri a isla- 
mului, apar în perioada interbelică, ca de pildă Jamaat el- Tabligh (Congregația 
pentru Răspândirea Islamului), fondată în India de Mawlana Muhammad 
Ilyas (1885-1944). Ea pregătește echipe de misionari și de predicatori care se 
consacră întăririi credinței fidelilor și a practicii comunităților. Ea încearcă să 
pătrundă mai ales în mediile sărace și populare. Deși are mulți adepți, refuză 
violența. Această mișcare s-a răspândit până în Franța, unde Tabligh este cu- 
noscută chiar și astăzi, mai ales sub numele de Credinţă și Practică. Ea are o 
influență reală asupra päturilor populare de imigranți, si militantii săi se întâl- 
nesc cu regularitate la moscheea de pe strada Jean-Pierre-Timbaud din Paris. 


Siismul iranian. Expansiunea islamului integrist vine mai ales din Iran, 
adică dintr-o altă sferă musulmană, cea a șiismului. Dorind ca țara lui să evo- 
lueze, fără a trece prin etapele intermediare necesare, de la Evul Mediu la un 
stat laic și modern, de inspiraţie și de structură occidentală, șahul Iranului a 
creat o prăpastie ireductibilă între o clasă înstărită, dedatä unei exploatări fără 
scrupule a resurselor țării, și o masă de țărani supuși și säräciti. 

În acest context, religia a devenit în Iran principalul vector al protestului 
social și al identității naţionale. Statul condus de șah a fost perceput din ce în 
ce mai mult ca străin, iar clerul sit a fost ținut la distanță de putere, ales ca o 
forță de salvare, de organizare și de inspiraţie. Dar dacă, o dată în plus, religia 
era pusă în slujba unei strategii de eliberare, rolul pe care l-a jucat în Iranul 
postrevolutionar a depășit previziunile si a dat Republicii islamice adevăratul 
ei stil. Întreaga putere politică să aparțină oamenilor Bisericii: o astfel de 
evoluţie este foarte nouă, raportată chiar si la tradiția șiită. 

Coranul, pe care numai ayatollahii sunt în măsură să-l interpreteze, conduce 
societatea. Clerul reprezentat de mollah-i si de paznicii sanctuarelor exercită o 

adevărată regență. Ayatollahul Khomeini, jurist și teolog în același timp, a luat 
si titlul de îmmazn, raportându-se la marii preoți din trecut, dar el este cel care 
cumulează, de fapt, întreaga putere executivă, legislativă și juridică, precum și 
comanda supremă a armatei. El îl numea sau îl destituia pe șeful statului. Acest 
caracter foarte particular al Revoluţiei iraniene devine totuși secundar în com- 
paratie cu influența marilor teme islamice pe care nu va înceta să le răspândească 
în afara țării: revitalizarea unei comunități musulmane „decadente“; unitatea 
si mobilizarea, inclusiv armată, împotriva Occidentului anatemizat; lupta 
antiimperialistă, lupta împotriva sionismului; panislamismul revoluționar etc. 


Arabia Saudită si Sudanul. Multă vreme, dinastia saudită, apărătoare a 
Locurilor Sfinte (Mecca si Medina), a reprezentat un centru de initiative si 
principalul finanţator al comunităților musulmane din țările arabe sau al celor 
imigrate în Europa. Datorită petrodolarilor săi, Arabia Saudită a contribuit 
serios la răspândirea islamului religios, conservator și intolerant (mai ales în 
interiorul propriilor granite), adaptându-se, în același timp, foarte bine înţele- 
perii cu America. 

Arabia Saudită își păstrează rolul de susținător financiar, mai ales prin 
intermediul Ligii Islamice Mondiale, dar rolul de lider pe care-l juca în lumea 
musulmană a fost grav deteriorat în ultimii zece ani prin efectul a doi factori 
principali: afirmarea puternică a Iranului și propria „trădare“ în timpul 
războiului din Golf, din 1990-1991, când autorităţile de la Riad au acceptat 
să primească pe pământul lor sacru (cel al Profetului Mahomed) armata ame- 
ricană care declarase război Irakului condus de Saddam Hussein. 

Această relativă dispariţie a „petro-islamului“ saudit a contribuit, fără 
îndoială, în mod obiectiv, la radicalizarea islamului și la destabilizarea regimu- 
rilor moderate (Egipt, Tunisia, Maroc și altele). Aceasta s-a întâmplat în mo- 
mentul în care o altă putere, Sudanul, țară săracă, devastată de războaie civile 
si de foamete, își înăsprea regimul pe baza unei legi islamice intolerante față 
de minorități (mai ales față de creștinii reprimati în sudul țării) și devenea chiar 
o bază de antrenament și o tabără pentru comandourile islamice armate. 


Libia colonelului Gaddafi. Poziţia Libiei este singulară, în măsura în care 
aici se întâlnesc un naționalism arab puternic declarat și o interpretare mai 
curând îndrăzneață a islamului. Pentru colonelul Gaddafi, autor al unei Cărți 
verzi, națiunea este anterioară religiei. Păstrătoare a Coranului, națiunea arabă 
a fost învestită cu o misiune universală, mai ales în lumea a treia, unde are 
menirea de a lupta împotriva cuceririi marilor puteri și de a propovădui calea 
spre un socialism islamic. În propria țară, colonelul Gaddafi a organizat o 
structură de control a puterii prin consilii populare si a slăbit autoritățile 

religioase tradiționale. Si el s-a proclamat imam, i-a destabilizat pe ulema, 
nepăstrând ca unic fundament al islamului decât Coranul, pe care credincioșii 
sunt obligați să-l interpreteze singuri. Aceste poziţii au rămas relativ izolare. 


Cele trei mari etape ale reislamizării 


În această afirmare a islamismului ale cărui principale surse și referințe — 
geografice, politice si doctrinare — le-am identificat, se pot distinge cel putin 
trei mari perioade. În realitate, lucrurile nu sunt chiar așa de clar separate, dar 
celor trei faze le corespund tot atâtea căi diferite de implantare în societatea 
civilă, de cucerire a puterii și de impunere a Legii islamice. Ele sunt foarte 
dependente de „modelele“ dominante în ţările arabe, de filierele de înarmare 
si de finanţare, ca si de conjunctura politică a Orientului Mijlociu, dictată de 
conflictele israelo-arabe, de războiul din Liban care a început în 1975, de re- 
volta anticomunistă din Afganistan, începută la sfârșitul anilor 70, de anexarea 
Kuweitului de către Irakul lui Saddam Hussein, urmată de războiul din Golf 
din 1990-1991 etc. 


1. Prima perioadă, la sfârșitul anilor 70, corespunde afirmării puternice a 
şiismului iranian și creării, în această țară, a unei Republici islamice ale cărei 
principii — revoluţionare din toate punctele de vedere — le-am enunțat deja. 
Fa reprezintă un fel de sinteză între o „intoleranță“ tipic islamică, o revoltă 
populistă specifică lumii a treia și o anatemizare accentuată a „demonului“, 
dușmanul occidental. Regăsim în această sinteză ingredientele doctrinare, 
politice și „xenofobe“ proprii tuturor „cocteilurilor“ integriste. 

În Franţa, specialişti ca Gilles Kepel sau Olivier Roy, vorbesc despre acest 
fenomen ca despre o mișcare de „reislamizare de sus“, adică politică, ce pre- 
supune în același timp o cucerire a puterii datorită islamului și construirea 
unei societăți islamice prin intermediul puterii. Potrivit acestui model, isla- 
mistii tind să cucerească spaţiul politic al ţării lor și programul lor vizează 
instaurarea unui stat islamic. Până să atingă acest scop, ei fac presiuni asupra 
autorităţilor pentru a islamiza dreptul, viața cotidiană, morala. Toate simbo- 
lurile, dogmele și actorii tradiționali ai islamului sunt puși în slujba acestei 
cuceriri a puterii. 

Islamul este astfel „instrumentalizat“ prin mișcările de rezistență și de opo- 
zitie. Coalitiile politice sunt cele care, în strigăte de 4//4h Akhbar! (Dumnezeu 
e mare!) și agitând Coranul ca pe o armă, l-au răsturnat pe șah în Iran, pe Ali 
Bhutto în Pakistan. Aceste succese au inspirat toate grupările opoziţiei militante 


4. Gilles Kepel, La Revanche de Dieu: chrétiens, juifs, musulmans à la reconquête du 
monde, Le Seuil, Paris, 1991. 

în Afganistan, în Egipt, în Siria, până în Indonezia. Dar tot în numele isla- 
mului, conducătorii în funcție — dictatori, monarhi absoluti sau șefi de stat 
legitimi — în Libia, Sudan, Arabia Saudită, Maroc caută să-și legitimeze puterea 
si politica. 

Dacă această primă fază a „reislamizării de sus“ s-a soldat cu un succes în 
Iran, ea a suferit un dur eșec în Egipt, unde Frații Musulmani și urmașii lor 
mai radicali au fost supuși violentei represiuni organizate de Nasser si de 
succesorul său, Sadat. În lumea musulmană, în general, se poate chiar aprecia 
că grupările vizând reislamizarea de sus au fost învinse în confruntarea cu 
statul. În aceste ţări nu s-a realizat, într-adevăr, acea alianță de fapt între pă- 
turile intelectuale, militante și tinere, și clerul siit, el însuși mobilizat, alianță 
care a permis succesul Revoluţiei iraniene. Dacă în Pakistan, în urma succesului 
electoral al lui Benazir Bhutto, din noiembrie 1988, integrismul părea să dea 
înapoi, în august 1990, el a revenit odată cu destituirea lui Benazir Bhutto de 
către o parte a armatei câștigată pentru cauza islamică. 


2. Trăgând învățăturile necesare din această primă serie de experienţe, a 
doua fază a ascensiunii islamiste va urma o direcţie inversă. Ea corespunde cu 
ceea ce specialiștii francezi deja citați au numit „islamizarea de jos“. Şi aceasta 
a pătruns în toate sferele musulmane, inclusiv în rândul islamistilor imigrati în 
Franţa, care pun accentul pe constituirea unei rețele asociative mai coerente, 
pe propaganda religioasă în jurul moscheilor și pe dezvoltarea de relații „comu- 
nitare“ mai strânse într-o țară care, spre deosebire de Marea Britanie sau de 
Statele Unite, propune străinilor modele de integrare mai curând individuală. 

Această reislamizare de la bază dă rezultate. Ea se manifestă printr-un 
control intensificat al „respectării“ practicii religioase, printr-o mai asiduă 
frecventare a moscheilor, prin accentul pe pregătirea religioasă, printr-o prac- 
tică intensă a postului și a altor discipline islamice, printr-o interdicţie severă 
a imbogätirii si a jocurilor, printr-un volum crescând de programe religioase 
în mass-media și prin răspândirea unei „literaturi“ religioase, fie scrisă, fie 
audiovizuală, cu ajutorul casetelor vândute la ieșirea din moschei. 

Pe acest teren favorabil progresează militantii islamisti care, în loc să orga- 
nizeze sau înainte de a organiza direct bătălia pentru putere, încearcă să se 
infiltreze în societatea civilă si să cucerească poziții de forță cu ajutorul unor 
reţele de predicatori, al unor cadre superioare musulmane, al unor asociaţii 
pietiste, al unor societăți de educare și de întrajutorare, moscheile de cartier 
fiind adesea centrul acestor rețele pentru că acolo se predă ștafeta iniţiativelor. 

Asa cum „cazul“ iranian a fost modelul de referință în prima fază de „reis- 
lamizare“, „cazul“ algerian devine modelul dominant al celei de a doua faze. 
Frontul Islamic al Salvării (FIS) și-a organizat încet, progresiv, cu tenacitate 

înaintarea spre putere, punându-se la dispoziţia populaţiei, participând la toate 
alegerile locale, câștigând chiar, la 12 iunie 1990, alegerile municipale algeriene. 
Părea că nimic nu îl împiedică să cucerească puterea națională după un prim 
tur victorios la alegerile legislative din decembrie 1991. Dar, la începutul lui 
1992, aparatul politic algerian (FLN) foarte puţin reînnoit după independenţă, 
a întrerupt cu autoritate procesul electoral. 

FLN a arestat conducătorii FIS, a instalat o conducere colectivă mai puter- 
nică la Alger, a dat noi mijloace de represiune poliţiei și armatei. 

Această activitate de „conștientizare“ islamică începând de jos era cât 
pe-aci să reușească și, dacă n-ar exista rigiditatea conducătorilor săi (care nu 
sunt modele de virtute si de democraţie), Algeria ar fi. astăzi, fără îndoială, 
o republică islamică. Dar, contrar aparentelor, această „reislamizare de jos“ 
nu este mai putin radicală, în a refuza organizarea unei lumi laice și 
democrate, decât activismul Hezbollahului și al altor militanti din Jihadul 
islamic, veniţi din regimurile islamice cele mai dure, ale căror atentate și 
lovituri militare sunt regulat mediatizate. 


3. Relativul eşec al acestei „reislamizări de jos“ si reacţia brutală a echipelor 
conducătoare, în Algeria și în Egipt, au dus la o a treia soluţie: contestarea 
regimului existent prin violența armată. Aceasta a devenit soarta aproape zilnică 
a Algeriei, unde integriștii Frontului Islamic al Salvării, radicalizati în urma 
represiunii care nu încetează să-i lovească, recurg la asasinarea conducătorilor 
politici, a personalităților intelectuale, științifice și a altor lideri de opinie. 

Aceste reacții de desperados ale islamului sunt la fel de tragice în Egipt unde, 
aproape în fiecare zi, au loc ciocniri armate între principala organizație islamică, 
Ganimat al-Islameya, şi forţele de securitate instalate de președintele Mubarak. 
Isla miștii egipteni și-au început ofensiva armată din luna martie 1992, adică 
exact a doua zi după „lovitura“ militară a puterii în Algeria și după declanșarea 
represiunii sistematice împotriva FIS, ca și cum i-ar fi întărit convingerea că o 
victorie nu poate fi obținută la urne și că nu le mai rămânea decât soluția luptei 
armate împotriva statului și a instituțiilor. 

Integristii egipteni atacă și ei personalități reprezentative ale societății civile, 
creștini copti — pe care o tradiție aproape bimilenară îi identifică cu națiunea 
egipteană —, grupuri de turiști, lipsind țara de principala ei sursă de aprovizionare 
în valută. În Egipt, ca și în Algeria, s-a intrat într-un ciclu de provocare-represiune 
care nu încetează să neliniștească în privinţa viitorului și deschide o nouă era 
de instabilitate pentru țările arabe (mai ales pentru vecinii nelinistiti ai Algeriei), 
pentru comunitățile emigrate ale acestor țări, atrase la rândul lor de radicalizare. 

După o primă fază de reislamizare „politică“ de sus (Revoluţia iraniană), 
după o a doua fază de reislamizare „electorală“ de jos (succesul municipal al FIS 
în Algeria), s-a intrat într-o a treia fază, de data aceasta a unui islamism înarmat. 

Din această fază nu poate fi înlăturată mișcarea teroristă palestiniană Hamas, 
cu metode mult mai violente decât cele ale Organizaţiei de Eliberare a Palestinei 
(OEP), al cărei principal concurent a devenit si care determină creșterea lici- 
tatiilor în negocierile de pace deschise la conferința de la Madrid din noiembrie 
1992 cu Israelul. De relațiile OEP cu integriștii Hamas va depinde, în mare 
măsură, succesul acordului pentru autonomia palestiniană în Gaza și în 
Jericon, acord semnat la 15 septembrie 1993 la Washington de către domnii 
Arafat și Rabin. 

Reducând islamul la o ideologie de eliberare socială și de cucerire politică, 
nedeosebindu-se prin credință, vorbind puţin despre Dumnezeu și despre 
misterele sale (ceea ce este paradoxal), militantii islamisti se dovedesc totuși 
atașați unei practici riguroase a cultului și organizării islamice a cetății. Viitorul 
acestui extremism islamic pornit de la Fraţii Musulmani, devenit expresia 
naționalismului arab împotriva puterii coloniale, dobândind, datorită 
Revoluţiei iraniene, o vizibilitate socială cu atât mai impresionantă cu cât apare 
din minoritatea şiită trebuie, de aceea, să suscite întrebări. Astăzi, această miş- 
care este mai fragmentată ca oricând, rătăcită într-o gherilă armată tragică, 
aparent fără ieșire. Pentru Olivier Roy, „eşecul islamului politic“ constă în 
incapacitatea sa, oricât de „revoluționar“ ar fi, de a propune, de a crea un alt 
model politic decât un neoconservatorism „puritan, sensibil si rigorist“5. 
Faptele par să-i dea dreptate. 


IUDAISMUL: AFIRMAREA ULTRATRADITIONALISTILOR 
ÎN ISRAEL 


În ascensiunea păturilor religioase ale ultratraditionalistilor, sensibilă si 
într-o țară ca Israelul începând din anii '70, regăsim aceeași combinaţie de 
factori evidentiati în alte ţări. Această ascensiune se sprijină, mai întâi, pe 
limitele unui model ideologic dominant: în acest caz, pe proiectul laic și 
socialist, sursă de inspirație pentru David ben Gurion si pentru militantii 
sioniști care au construit, împreună cu cel dintâi, tânărul stat evreiesc. Ea se 
hrănește si din frământările nationaliste, cu atât mai numeroase si mai intense 
în această țară cu cât Israelul, de la crearea sa în 1948, trăiește sub ameninţarea 
constantă a vecinilor arabi. După războiul de 6 zile din 1967, anexarea părţii 
orientale a lerusalimului, a ludeii şia Samarei, centre importante ale memoriei 


5. Olivier Roy, L'Echec de l'islam politique, Le Seuil, 1992. Acest citat este extras din 
comentariul făcut lucrării lui Olivier Roy de către Joseph Maila, redactor-șef la Cahiers 
de l'Orient, în Esprit, aug.-sept. 1993. 

evreieşti, a permis, în sfârșit, eliberarea unui întreg „flux“ religios în Israel si 
chiar în diaspora evreiască: un număr crescând de evrei ortodocși vor începe 
să viseze, să vorbească despre reconstrucția „Marelui Israel“, identificând-o 
cu realizarea scopului mesianic. 

Despre ce este vorba? Întoarcerea pe pământul patriarhilor si al profeti- 
lor — întoarcere care ocupă un loc central în spiritualitatea evreiască — și, din 
1948, renașterea unei țări, a unei limbi, a unei culturi multimilenare au fost 
evenimente considerabile pentru conștiința evreiască. Interpretării naționaliste 
si politice pe care „Părinţii întemeietori“ o dăduseră acestui eveniment îi va 
succeda un fel de „sionism religios“, considerând victoria din 1967 ca pe un fel 
de nouă eliberare și miracol. Puțin mai târziu, în 1974, este creat Gus Emunim 
(Blocul fidelității). Acesta va ocupa un spațiu politic și intelectual din ce în ce 
mai mare, inspirând mai ales mișcarea de stabilire a evreilor în teritoriile ocupate. 
„Un mesianism religios evreiesc din ce în ce mai partizan îi urmează mesianis- 
mului realist al avangardei sionismului“, scrie Alain Dieckhoff$ 

Afirmarea mișcării Gus Emunim, a curentelor ultratraditionaliste si a 
partidelor religioase sefarde și askenaze este legată si de percepţia crescândă, 
prin intermediul Soa, în anii '70, a caracterului unic al evenimentului de la 
Auschwitz și al genocidului evreilor din Europa. Această evoluție este ampli- 
ficată de sentimentul de izolare care domină în Israel datorită atitudinii, 
apreciată drept ostilă, a comunităţii internaţionale, care pretinde restituirea 
teritoriilor ocupate și angajarea unui proces de pace susceptibil să conducă la 
un statut de autonomie pentru palestinieni. 

Cu alte cuvinte, evoluţia nu s-a produs așa cum crezuseră și doriseră sioniștii 
laici din prima generaţie. Aceștia doriseră să facă din Israel un stat normal „ca 
toate celelalte“. Pentru israelienii credincioși și pentru unii evrei din diaspora, 
nu a încetat să se dezvolte, dimpotrivă, sentimentul unei singularitäti si al unei 
experiențe unice. „Mesianitatea implicită, până atunci ușor ascunsă, se vedea 
dezvăluită si confirmată progresiv de istorie“, mai explică Alain Dieckhoff. 


Influenta partidelor religioase 


Devenise oare terenul liber pentru oamenii Bisericii? Creat de o generație 
de sioniști atei, Israelul risca oare să se îndrepte spre o ,teocratie“? Sunt 
nenumărate articolele, cărțile, dezbaterile consacrate în ţară, din 1967 încoace, 
acestei probleme care se cuvine a fi relativizată. 

Într-adevăr, trebuie să distingem „folclorul“ din Mea Șearim de influenţa 
reală exercitată de către ultraortodoxisti asupra vieţii politice, sociale și culturale 


6. Alain Dieckhoff, Les politiques de Dieu. Sionisme, messianisme et tradition juive, 
lucrare colectivä sub conducerea lui Gilles Kepel, Le Seuil, Paris, 1993. 

a ţării. În cartierul ultraortodox Mea Şearim, din Ierusalim, pe orice vreme, 
bărbaţii sunt îmbrăcaţi cu redingotă neagră și poartă pălărie de fetru neagră. 
Femeile au capul ras și acoperit cu un fular. Aceștia sunt urmașii familiilor ha- 
sidice din secolul al XIX-lea din Europa centrală, decimate și emigrate în Israel, 
familii ale căror rugăciuni și ritualuri ei le repetă scrupulos și fără încetare. Dar 
zidurile caselor lor sunt acoperite cu sloganuri antiguvernamentale. Nu se recu- 
nosc în nici unul din partidele laice și, în așteptarea lui Mesia, singurul care va 
realiza Mântuirea si va desăvârși Israelul, recită psalmi promițând țării „timpuri 
de nenorocire si de deznădejde“ și chemându-i pe credincioși la cäintä. 

Dimpotrivă, alte curente ultraortodoxe au acceptat jocul politic în Israel. 
Saltul cel mai spectaculos al partidelor religioase, fie că aparțin mișcării sioniste 
(Gus Emunim), fie că nu (Şas, Agoudat, Degel), a fost realizat la alegerile le- 
gislative din noiembrie 1988. Din punct de vedere cantitativ, progresul lor ca 
număr de voturi și de locuri nu era considerabil. Ajungeau la un total de 15% 
din electorat. Partidul Shas, formațiune politică sefardă, devenea chiar al treilea 
în ţară după cei doi „mari“, Likud și Partidul Muncii. Dar de atunci aceste 
formaţiuni religioase au un rol de arbitraj, scump negociat, în formarea coaliției 
majoritare și a guvernului. 

Acest program se datorește, fără îndoială, unor cauze demografice: familiile 
(numeroase) de evrei ortodocși constituie o parte crescândă din electorat și, 
spre deosebire de emigrația evreiască din fosta Uniune Sovietică, emigrația 
recentă din Europa de Vest si din Statele Unite este în majoritate religioasă. 
Evenimentul este însă și calitativ. El evidenţiază necesitatea de a acoperi vidul 
creat prin degradarea valorilor fondatoare, climatul de îndoială și de nesiguranță 
ce domnește în ţară, climat care, în asemenea împrejurări, favorizează revenirea 
permanentă la valorile tradiţionale și sigure. 

Sunt oare acestea motive pentru care trebuie să conchidem că este pe 
punctul de a se naște un fundamentalism evreiesc de tip nou, versiune evreiască 
a integrismului oriental, integrismul evreiesc și cel islamic opunându-se și 
întărindu-se reciproc? În opinia celor mai serioşi observatori, este prematur să 
tragem o astfel de concluzie. Deplasările voturilor în favoarea partidelor reli- 
gioase sunt imputabile în aceeași măsură nemulțumirilor sociale și politice și 
(fără îndoială, chiar mai mult) unei voințe de constrângere religioasă, îndepăr- 
tată în special de tradiționala toleranță a iudaismului sefard, astăzi majoritar. 

Unele bătălii (pierdute) pentru a închide cinematografele și aeroporturile 
sâmbăta, zi de sabat, si exerciţiile caricaturale ale câtorva formaţiuni extremiste 
de dreapta, ca de pildă partidul Kas al rabinului Kahane, asasinat la New York 
la 5 noiembrie 1990, au fost de natură să înspăimânte opinia publică. Dar 
acești extremiști politici nu au nimic în comun cu „oamenii în negru“ din Mea 
Şearim, nici măcar cu lubavicii, cealaltă ramură a iudaismului hasidic originar 

din Polonia, al cărui sediu și al cărui „profet“, rabinul Schneerson, se află în 
Brooklyn și care se preocupă înainte de toate de rigoarea morală, de puritatea 
religioasă și de așteptarea mesianică. 

Influența partidelor religioase nu este neglijabilă în repartizarea puterii 
politice israeliene. Ele aplaudă reprimarea Intifadei; rămân neîncrezătoare faţă 
de procesul de pace angajat cu Organizaţia de Eliberare a Palestinei (OEP). 
Cu toate acestea, nu ar fi serios să pretindem că Israelul se află astăzi sub ame- 
nintarea directă a curentelor si a partidelor ultraortodoxe. Ilan Greilsammer, 
profesor de științe politice, explică just că, evidențiind tensiunile profunde ale 
societăţii israeliene, ultraortodocșii sunt mai putin dispuși să cadă în prozelitism 
decât să apere interesele credincioșilor lor și mai ocupați să asigure supraviețuirea 
rețelei lor de școli și de instituții talmudice (datorită bugetului de star) decât 
să promoveze o consolidare a legislației religioase.” 


HINDUISMUL: ÎNTOARCEREA VECHILOR DEMONI 


La 6 decembrie 1992, în orașul Ayodhya din nordul Indiei, niște fanatici 
hinduisti distrug o moschee din secolul al XVI-lea — moscheea Babri Masjid — 
sub pretext că ar fi fost ridicată pe un templu consacrat, în secolele al III-lea și 
al IV-lea, zeului Rama, reincarnare a zeului Visnu, care s-ar fi născut chiar în 
acel loc. În afara acestor partizani, nimeni nu este foarte sigur în India, inclusiv 
hinduiștii practicanți, că în acest loc s-ar fi oficiat vreun cult zeului Rama. 
Oricum ar fi, pretextul fiind găsit, răul era făcut și mișcările intercomunitare 
care au urmat au dus la moartea a cel puţin două mii de persoane. 

Rastriya Swayamsevak Sangh (RSS — Corpul national de voluntari), „tatăl“ 
tuturor grupărilor naţionaliste hinduse, responsabil de distrugerea moscheei 
din Ayodhya (după ce s-a făcut responsabil de asasinarea lui Gandhi în 1948), 
a fost aproape imediat scos în afara legii, dar influenţa lui rămâne mare în 
țară. În ultimii ani, alte atentate au fost comise de extremiștii hinduiști 
împotriva minorităţilor musulmane. Cea mai mare parte au fost coordonate 
şi revendicate de o altă organizație puternică la Bombay, numită So Sena, 
care încearcă, prin fanatism religios, să devieze furia mediilor celor mai 
nevoiase din Maharastra. 

Climatul este atât de degradat, încât multi se întreabă astăzi, în India, dacă 
renașterea acestui extremism hinduist nu ameninţă modelul statului laic pus 
la punct de Mahatma Gandhi si Jawaharlal Nehru. Încă din momentul 
independenței, în 1947, se cunoștea fragilitatea sistemului său democratic, dar 


7. Ilan Greilsammer, Israël: les hommes en noir, Presses de la Fondation nationale des 
sciences politiques, 1991. 

se considera că India știuse să depășească echilibrat diferențele etnice, lingvistice, 
culturale, religioase (hinduiști, musulmani, sikh, jainisti, creştini etc.) ori 
practicile sociale eterogene pentru a forma o ţară laică, pluralistă și tolerantă. 

Ca și în ţările arabe, naționalismul a permis diferitelor facţiuni socio-reli- 
gioase din țară să se unească împotriva puterii coloniale britanice. Dar lipsurile 
care au urmat independenţei, dificultatea de a asigura o adevărată lansare a 
economiei, acumularea în zonele suburbane a maselor de tineri aflaţi în cău- 
tarea unei activități și a unui sens al existenţei au redeschis răni vechi. Ar trebui 
adăugat la aceasta o concepție destul de restrictivă asupra laicitätii, gândită 
înainte de toate, în sistemul indian, ca un sistem de neagresiune reciprocă: nu 
se caută mai întâi crearea condiţiilor pentru o societate tolerantă, se caută mai 
ales prevenirea incidentelor, înăbușirea în fașă a tot ceea ce riscă să displacă 
unei comunități. Astfel, India a fost prima ţară care s-a opus difuzării Verseze/or 
satanice ale lui Salman Rushdie, mult înainte ca autorităţile iraniene să 
pronunțe condamnarea la moarte a autorului lor.? 

Riscă oare India să redevină un butoi cu pulbere religios? În fața unei 
comunități musulmane minoritare, dar care reprezintă totuși 120 de milioane 
de locuitori (India este a treia țară musulmană din lume), mișcările extremiste 
hinduiste își ridică din nou capul, recurg, la violența, găsesc tapi ispășitori, 
dezgroapă vechii demoni ai ţării, reînvie vechiul vis al naţiunii hinduiste, 
Hindutva. Aceste mișcări fac jocul formațiunilor hinduiste de dreapta, precum 
Bharatiya Janata Party (BJP), care îşi măresc electoratul exploatând nemultu- 
mirea legată de tensiunile intercomunitare. 

O dată în plus, dimensiunea religioasă este instrumentalizată în scopuri 
ideologice și naționaliste, încurajată involuntar de partidul aflat la putere, 
care ezită între represiune și încercările de reconciliere. 

„Extremiștii pretind că vorbesc în numele tuturor hinduiștilor, când, de 
fapt, nu sunt decât politicieni nelegitimi. Ei vor să-i convertească pe musulmani, 
deși convertirea este complet străină hinduismului“, observă cu tristețe Romila 


Thapar, specialistă în istoria veche a Indiei, fost profesor la universitatea Nehru 
din New Delhi.” 


ÎNCERCARE DE INTERPRETARE 


Trebuie să fii, fără îndoială, foarte îndrăzneţ pentru a încerca să stabilești 
punți, să faci comparații între aceste forme diferite de extremism religios pre- 
zente astăzi în lume, să înţelegi ce poate uni, în aceeași preocupare pentru 


8. Amartya Sen, „Menaces sur la laïcité en Inde“, Esprit, august-septembrie, 1993. 
9. Interviu cu Romila Thapar în Le Monde, 11 mai 1993. 

reafirmarea identitätilor si prin forme mai mult sau mai putin radicale, grupări 
comandate de rețele, resorturi, ritualuri, metode atât de diferite. 

Şi, într-adevăr, ce pot avea în comun secta lubavicilor, de exemplu preocu- 
pată mai ales de credinţa ardentă și de ritualul evreiesc, în așteptarea întoarcerii 
lui Mesia, teleevanghelistii americani care cumpără rețelele de televiziune prin 
cablu pentru a aduce cuvântul Domnului în Sudul îndepărtat, militantii natio- 
nalisti care distrug moschei, comandourile FIS sau acei Tablighi, misionari ai 
islamului plecați din Palestina pentru a încerca să-l reislamizeze chiar și în 
regiunea pariziană pe tânărul maghrebin dezrădăcinat, aflat între două culturi? 

Trebuie, fără îndoială, să dezmintim orice încercare de aplicare a unei grile 
de interpretare unice și să evităm judecätile de valoare normative. Cu toate 
acestea, nu putem decât să fim șocați de desfășurarea unor evenimente care 
räväsesc, aproape simultan, marile religii si diferitele continente. Poate fi 
considerat drept pură întâmplare calendaristică faptul că întoarcerea în Iran a 
ayatollahului Khomeini, în februarie 1979, a avut loc la patru luni după ale- 
gerea la Vatican a unui papă polonez, preocupat de o puternică reafirmare a 
catolicismului aflat în declin și care avea chiar să facă din „noua evanghelizare“ 
axul principal al pontificatului său. Deja, cu câţiva ani înainte, după războiul 
din Kipur și controversele asupra securității și identității Israelului, minoritatea 
ultraortodoxä a acestei țări atacase spaţiul politic angajându-se cu șanse diferite 
pe terenul electoral. 

Reprezentat de predicatori evangheliști demoniaci precum Jerry Falwell 
sau Pat Roberson sau clasici, precum Billy Graham, curentul baptist american, 
grefat pe „majoritatea morală“ a acestei țări, a cunoscut cele mai frumoase 
momente de glorie în anii '70 și '80, în timpul conducerii democrate a lui 
Jimmy Carter și al celei republicane a lui Ronald Reagan, foarte înclinați ei 
înșiși să dea o semnificaţie religioasă întregii lor acțiuni politice. 

Acestor mișcări de reafirmare religioasă le este comun, de asemenea, faptul 
că dispun de locuri și de un public predilecte. Ele se adresează mai ales po- 
pulatiei tinere, „copiilor“ alfabetizării în masă, adesea dezrädäcinati din cultura 
lor de origine, ale căror familii sunt dezmembrate și ale căror perspective de 
activitate sunt închise. Ei sunt strămutați în periferiile urbane, în acele locuri 
pe care Gilles Kepel le numește „ne-orașe“, care nu sunt nici satul sau târgul 
rural, în care se stabilesc solidaritätile familiale, educative, sociale, nici marele 
oraș, în care se găsesc dotările publice, centrele de atracţie (administraţie, uni- 
versitate, asociaţii), locurile de muncă, dacă există. 

Totuși, lucrările lui Gilles Kepel și ale echipei sale au demonstrat că liderii 
sau purtătorii de cuvânt ai acestor mișcări de recucerire religioasă nu provin, în 
principal, din păturile dezmostenite, inculte și obscurantiste și că ei nu găsesc 
de cuviință, pentru propaganda și acţiunea lor militantă, să utilizeze mijloacele 


EXACERBAREA EXTREMISMELOR RELIGIOASE ÎN LUME 703 


moderne pe care, de altfel, nu încetează să le expună oprobriului public și să le 
condamne. Conducătorii si tehnocratii Revoluţiei iraniene, scrie Gilles Kepel 
în La Revanche de Dieu, au fost recrutaţi, în primul rând, „dintre absolvenții 
universităților americane care-și lăsaseră barbă“!0. Într-adevăr, nu de puţine ori 
aceste grupări integriste sau integratoare își recrutează adepți dintre ingineri, 
informaticieni, tehnicieni, medici. Acest lucru se verifică la evreii ortodocși, dar 
si la harismaticii creștini care se îndoiesc uneori de certitudinile lor științifice. 
În general, stăpânesc bine instrumentele de comunicare, astfel încât grupări cu 
idei religioase tradiționale, precum lubavicii, evanghelistii și harismaticii, in- 
vestesc mult în metode moderne de legătură (precum difuzarea de programe 
religioase prin satelit), de comunicare și de adunare. 


Trei tipuri de ruptură 


Anii 70, martori ai acestei manifestări simultane de forme noi sau renăs- 
cute, de afirmare, chiar de extremism religios, au fost marcați, se pare, de o 
triplă ruptură. Mai întâi, o ruptură de modernitate, percepută ca străină de 
Dumnezeu si de orice transcendentä. În ţări ca Iranul șahului sau Egiptul lui 
Nasser, în societăți de mult timp crestinate din Spania, Franța, Europa de Vest 
sau America de Sud, modernitatea este identificată cu imperiul rațiunii unice, 
confundată cu etatizarea, laicitatea, ba chiar cu corupția si alienarea. Dimen- 
siunea religioasă a omului este eliminată, partial sau total, din viaţa instituțională 
si educativă, fiind cantonatä, în principal, în sfera particularului. 

Consecințele sunt expresiile fundamentaliste și extremiste pe care le 
cunoaștem astăzi și pe care am încercat să le descriem în linii generale. Toate 
se remarcă prin discreditarea valorilor seculare, a eticii laice, prin contestarea 
unui model de civilizaţie care se pretinde universal (modelul occidental), prin 
încercări de a reda vieţii un sens și societății un fundament sacru, în fine, 
printr-o dorință de reconstrucție a identitätilor si a comunităților sacrificate 
pe altarul modernității. Aceste mișcări socio-religioase care caută să insufle noi 
valori tuturor sectoarelor vieţii sociale ar merita să fie calificate drept „integra- 
liste“ în aceeași măsură, dacă nu chiar mai mult decât ,integriste". 

Oricare ar fi termenul cel mai potrivit, manifestarea lor marchează și un al 
doilea tip de ruptură. Această frecventă reînnoire religioasă corespunde eșecului 
ideologiilor seculare, identificate în anii '60, cu ideologiile de eliberare si de 
progres. Aceste noi mișcări de afirmare și de credință propun o alternativă la 
ideologia materialistă a Occidentului, modelului său de dezvoltare neoliberal 
si care îi îmbogățește pe cei mai bogaţi și îi sărăcește pe cei mai săraci; o al- 
ternativä religioasă si la ateismul marxist, la „socialismul real“, la „paradisul 


10. Gilles Kepel, op. cit. 

muncitorilor“, devenit infernul libertăţilor în Uniunea Sovietică si în ţările 
Europei de Est; o alternativă islamică la naționalismul de tip marxist, mult timp 
dominant în țările arabe; o alternativă, de asemenea, ultraortodoxă la ideologia 
laică în Israel sau în India; în fine, o alternativă integristă în interiorul Bisericii 
Catolice, la „ideologia“ schimbării născută la Conciliul Vatican II (1962-1965) 
care a modernizat creştinismul. 

Una dintre ideologiile seculare cel mai constant atacate este aceea a sta- 
tului-natiune-partid. Esecul său răsunător în Europa de Est, dar și în țările 
arabe, explică cererea insistentä de legitimitate adresată slujitorilor Bisericii, 
în aceste ţări, încordările identitare au devenit cu atât mai puternice cu cât 
terenul este în prezent defrișat. Dar pepiniera integrismelor religioase este aici: 
cei care, pe străzile Algerului de exemplu, alimentează islamismul sunt în marea 
lor majoritate tineri, supuși încă din şcoală discursului de eliberare și de 
reconstrucţie națională, modelului stat-natiune-partid din care, astăzi, nu mai 
cred nici un cuvânt. Cum s-ar putea ca un astfel de discurs să fie înțeles de 
masa de adolescenţi dezrädäcinati, rupti de solidaritätile lor tradiționale, pentru 
a veni să se adune în cartierele populare din marile aglomerări urbane unde 
nu găsesc decât șomajul ca alternativă la dificultățile de adaptare la un nou 
mod de viață? Cum să nu devină aceştia prada naturală a unei mișcări de is- 
lamisti ca FIS, furnizor de identități puternice, de certitudini de-a gata, de 
soluții directive si expeditive? 

O a treia ruptură s-a produs față de ceea ce s-a convenit a se numi era fe- 
deratiilor si a blocurilor, fruct al „ideologiei“ internationaliste care dizolvă 
identitățile primare, solidaritätile de bază, referintele nationale si individuale. 
Astăzi blocurile se dizolvă sau au devenit fragile. Revendicările naţionaliste, 
etnice, chiar reflexele antisemite și rasiste care „înghețaseră“ de 45 sau de 70 
de ani sub cizma comunistă si care, de la căderea zidului Berlinului, au început 
să renască sunt însoțite, dacă nu chiar provocate, de accese de fervoare religioasă. 

Aceste crispări religioase nu sunt străine de războaie precum cele care 
îndoliază fosta Iugoslavie sau Armenia. Le regăsim în conflicte seculare, dar 
renăscânde, care opun bisericile uniată (catolică de rit grecesc) si ortodoxă în 
Ucraina si în România, în contextul global al unei religiozitäti efervescente 
şi sălbatice care a invadat Europa de Est, în special Rusia, eliberată din plasa 
ateismului si a marxismului. Comparatia între toate aceste forme de extremism 
religios se opreşte, adesea, la politică, deoarece condiţiile de înfruntare cu statul 
nu sunt, bineînțeles, aceleași în Israel, în India sau în Egipt. Oricum, res- 
pingerea globală a oricărei certitudini seculare și raționale — precum etica 
laică, toleranța si respectul alteritätii — devin sursă de înfruntare între „adevă- 
ruri“ religioase, ele însele redevenite exclusive și concurente. Exemplul înfrun- 
tării între musulmani şi hinduisti în India continuă să nelinisteascä. În fața 

presiunii numerice a comunității musulmane imigrate, renaște în Europa un 
discurs integrist creștin. 

Am greşi dacă nu am observa că detașarea de certitudinile seculare și de 
marile „biserici“ sau curente religioase institutionalizate a dat naștere, în cele 
din urmă, unui fel de nebuloasă mistico-ezoterică pe care o analizează, de altfel, 
în această lucrare Françoise Champion si care, de la rămășițele budismului la 
mişcarea californiană New Age, trecând prin explozia de secte latino-americane, 
asiatice sau africane, räväseste şi societățile noastre și împinge mereu mai de- 
parte frontiera câmpului religios contemporan. 


SPIRIT RELIGIOS DIFUZ, ECLECTISM 
ȘI SINCRETISME* 


de Frangoise Champion 


Astăzi, lumea occidentală este marcată, înainte de toare, de refluxul 
continuu al religiilor si de adeziunile religioase suple. Scena vieţii religioase 
nu este însă mai putin polarizată de două tendințe opuse. Cea dintâi — care 
se cristalizează în diverse „integrisme“, pentru a relua termenul curent — se 
caracterizează printr-un refuz al modernităţii, mai ales al ideii ca religia să fie 
o „materie opțională“, si prin reafirmarea viguroasă a tradiției proprii fiecărei 
religii (o referire strictă și literală la Scriptură în iudaism, islam, protestantism; 
autoritatea Bisericii în catolicism). Cea de-a doua tendinţă, legată în multe 
privinţe de evoluţiile contemporane ale modernităţii, în special de refluxul 
ideologiilor totalizante si de dezvoltarea individualismului!, se caracterizează 
nu numai prin toleranță față de pluralitatea viziunilor asupra lumii si a 
stilurilor de viaţă, ci şi prin structuri „la alegere“, prin „improvizație“ — prin 
sincretism, cum se mai spune uneori. 

Unii analiști au apropiat improvizatia care se realiza în ţările occidentale 
de foarte marea inventivitate religioasă de tip sincretic ce caracterizează 
aproape toate țările neoccidentale. Aceasta ar însemna să se uite diferențele 
de fond care tin mai ales de faptul că, în afara țărilor occidentale, societățile 
au fost frământate mai mult de industrializare si de urbanizare decât de 
laicizare, secularizare si individualism.? 


* Tin să-i mulțumesc lui Frédéric Alexandre pentru relectura acestui text. 

1. De înțeles aici și în întreg, textul în sensul definiţiei date de Louis Dumont, 
corespunzând independenței personale și preocupării desine. Cf Essais sur l'individualisme, 
Paris, Le Seuil, 1983. Vezi, mai ales, „Genèse 2“ și „La valeur chez les modernes et chez 
les autres“. 

2. Nu ne referim aici la țările din Europa Centrală si Orientală; nu numai că infor- 
matia de care dispunem acum, în 1993, în privința lor este redusă, dar și situaţia este 
extrem de schimbătoare. 


SPIRIT RELIGIOS DIFUZ, ECLECTISM ȘI SINCRETISME 707 


DE LA DECLINUL RELIGIILOR INSTITUITE 
LA „IMPROVIZAŢIE“ 


Răscrucea anilor '70 


În anii'50 si, mai ales, 60, epocă a modernităţii triumfätoare, s-a accelerat 
secularizarea societăților occidentale. În Franţa, țară cu un cvasimonopol 
religios (credincioşii necatolici reprezintă putin mai mult de 3% din 
populație), secularizarea societăţii coincide, în fapte, cu pierderea autorităţii 
Bisericii Catolice. În anii 60, modelul familial şi morala sexuală, ulrimul 
bastion de necontestat al Bisericii, se află în dificultate datorită revendicării 
masive, cel puţin în rândul tinerilor, a unei transformări a principiilor 
moralei. Paralel, continuă scăderea numărului credincioșilor practicanți: în 
1958, 28% dintre tinerii între 18 si 30 de ani merg la slujbă în fiecare 
duminică; în 1969, nu au mai rămas decât 13%; în 1975 sunt mai putin de 
10%. În ceea ce priveşte „civilizația parohială“ prin care reprezentantul 
bisericii organiza ansamblul vieții, începând cu timpul si spaţiul acesteia, ea 
dispare chiar si în regiunile dominant rurale, cele mai profund impregnate 
de catolicism. 

Simultan, bisericile adoptă tot mai mult moduri de organizare și sisteme 
de gândire „moderne“. Chiar în sânul Bisericii Catolice, epoca refuzului 
intransigent al societății moderne pare depășită. Din 1962 până în 1965 a avut 
loc Conciliul Vatican II. Dincolo de interpretările divergente legare de am- 
ploarea ruperii de trecut pe care acesta o realizează — schimbare în sânul 
Bisericii sau schimbare a Bisericii — se poate afirma că a avut loc o schimbare 
privind: înţelegerea lumii moderne care nu mai este considerată ca exclusiv 
rea; problema libertăţii religioase; concepția despre Biserică, înţeleasă din acest 
moment ca fiind, înainte de toate, „popor al lui Dumnezeu“. A mai avut loc, 
după cum se știe, reforma liturgică, reformă care a eliminat din ritual elementele 
cele mai magice si a încercat să facă liturghia accesibilă tuturor. În cadrul pro- 
testantismului, influența teologiei barthiene — teologie a rupturii de lume care 
vehiculează o viziune pesimistă asupra omului — s-a diminuat în favoarea 
„teologiilor lumii“ si a „teologiilor despre moartea lui Dumnezeu“. 

Această tendinţă accentuată spre secularizarea societăţii și a bisericilor nu 
le-a împiedicat pe acestea din urmă să exercite o influență socială importantă, 
diversificată în funcţie de țări. În Statele Unite, practica religioasă nu a dispărut, 
pentru că reprezintă o garantie a respectabilitätii sociale. Dar motivațiile 
religioase tradiționale — credinţa în păcat, în supranatural etc. — și-au pierdut 
forța și „tradiția biblică“, în care motivaţia esenţială este conștiința, iar 


3. Y. Lambert, Dieu change en Bretagne, Paris, Le Cerf, 1985. 

libertatea, eliberarea de păcat, şi-a pierdut aproape întreaga vigoare. În Franța, 
importanţa socială a Bisericii rămâne sensibilă la comportamentele politice, 
descifrabile permanent în geografia electorală. 

La confluența anilor '60—70, societatea americană asistă la apariția unei 
multitudini de noi grupări religioase. Mânästirile (asram) şi comunitățile spi- 
rituale se multiplică. Circulă nume de guru: Meher Baba, Maharaj Ji (Misiunea 
de lumină divină), Moise David (David Berg care a organizat gruparea Copiii 
Domnului, devenită de atunci Familia). Pe străzile marilor orașe, tinerii scandează 
unii Hare Krsna iar alții „Isus“. Pentru desemnarea tuturor acestor grupări se 
impun termenii generici „Noi Miscäri Religioase“ (NMR), deși mișcările nu sunt 
noi. Prin NMR se înțeleg atât grupările cu adevărat noi — neocreştine (de exemplu, 
Mişcarea lui Isus), iudeo-crestine (Evreii pentru Isus, de exemplu), de inspiraţie 
orientală (rajneeshismul, de exemplu) —, cât și dezvoltarea religiilor orientale 
clasice (diversele forme de hinduism, budismul, sufismul) și indiene din cele 
două Americi sau dezvoltarea grupărilor născute cu 10-15 ani mai devreme, dar 
rămase cantitativ „nesemnificative“ până la sfârșitul anilor’60 — cum ar fi biserica 
unificării lui Moon. De asemenea, sunt incluse în NMR, pe de o parte, grupările 
parareligioase — termenul este comod — precum Meditatia transcendentală sau 
Arica, deosebite adesea cu greu de grupările „potenţialului uman“, care folosesc 
tehnici de meditație sau de yoga; pe de altă parte, grupările care reactivează 
diverse practici ezoterice sau magice. Eterogenitatea grupărilor este deci consi- 
derabilă. Dar, de la început, s-a vorbit la singular despre „noul ferment religios“, 
despre „trezire“, despre o „nouă conștiință religioasă“. 

Această efervescenţă religioasă a atins și Europa. Chiar dacă apar particu- 
laritäti nationale, pretutindeni regăsim aceleași grupări, aceleași practici, ace- 
leasi credințe. Diferenţele dintre țări tin mai degrabă de amploarea feno- 
menului, mai putin important în Europa, mai ales în Franţa și în țările de 
tradiţie catolică, decât în Statele Unite. 

Această efervescenţă pare a contrazice ideea unui declin continuu al religiei 
în societățile moderne. Uimirea a fost cu atât mai mare — cu cât manifestările 
foarte diverse ale acestei efervescente puneau capăt tendinței anterioare a religiilor 
spre acomodarea cu diversele forme ale rationalitätii moderne. Aceste manifestări 
susţin unanim în special primatul relaţiilor individuale (de la persoană la 
persoană, contrar tendinței moderne spre anonimatul organizaţiilor birocratice) 
şi al sentimentului asupra rațiunii. Situându-se pe poziţii contrare mișcării de 
rationalizare a credințelor, tinzând să limiteze cât mai mult intervenția 
supranaturalului în vizibilul si concretul vieţii cotidiene, Noile Miscäri Religioase 
operau o „deraţionalizare“ a credințelor. Poate fi menţionată aici, de exemplu, 
credința reînnoită în vindecările miraculoase, în darul profetiei, în „ieșirile“ din 
corpul fizic. Această renaştere religioasă a redeschis dezbaterea asupra secularizării. 

Polarizarea scenei religioase în jurul a două tendinţe opuse 


Ceea ce ne interesează aici, în mod direct, este opoziţia între două tipuri de 
mișcări. Se instaurează, într-adevăr, o nouă „distribuţie“ religioasă care se va 
afirma în anii '70 și '80: opoziţia între grupările și curentele cu tendințe inte- 
griste si fundamentaliste, pe de o parte, si, pe de alta, curentele complice cu 
relativismul si individualismul, care își pun din ce în ce mai mult amprenta pe 
societățile occidentale. 

În Statele Unite, țară în care s-au dezvoltat sute de noi grupări, unele dintre 
ele au reprezentat o reacție tradiționalistă brutală. Adepții grupărilor neocrestine 
(de tipul Poporul lui Isus) au reafirmat o morală care opune în mod absolut 
binele si răul, invocând lupta neîntreruptă dintre Hristos si Satana și dezvoltând 
concepții apocaliptice potrivit cărora societatea contemporană va asista la 
întoarcerea lui Anticrist înaintea lui Hristos mântuitorul. Pentru ei, răul 
înseamnă homosexualitate, avort, permisivitate. Biserica unificării a radicalizat 
şi extins lupta dintre bine și rău în sfera politică si a atribuit Statelor Unite 
misiunea de a salva lumea de demonul comunist. Dimpotrivă, alte grupări — 
mai ales majoritatea celor care îşi revendică o origine orientală — s-au înscris 
în prelungirea unei anume modernitäti, legată de dezvoltarea subiectivismului 
şi, dincolo de pluralism, a relativismului, mai ales în probleme de etică. Pentru 
aceste grupări, într-adevăr, scopul declarat al vieţii este realizarea în sine a 
conştiinţei spirituale universale; opoziţia între bine și rău este relativizatä în 
favoarea noțiunii de „just“, în funcţie de experienţele particulare, de momentele 
vieţii și... de poziţia fiecăruia în ciclul renasterilor. 

Odată cu trecerea timpului s-a afirmat opoziţia noilor curente în jurul a 
doi poli. În Statele Unite, noile grupări evanghelice „reacționare“ s-au integrat 
în curentele evanghelice fundamentaliste mai vechi. În tabăra noilor curente 
cu afinități pentru modernitate, un fapt demn de reținut este dezvoltarea unui 
mediu vast de religiozitäti paralele neinstitutionalizate în care fiecare se poate 
inspira din sursele reprezentate de religiile indiene si orientale, tradiția 
transcendentalistä, ezoterismul occidental. Curentul cel mai bine cunoscut 
este New Age. Cu anumite particularități locale, în toate țările occidentale se 
dezvoltă atitudini religioase paralele. 


Răspândirea creștinismului 


În anii'70, odată cu noile mișcări religioase s-a remarcat și „descompunerea“ 
creştinismului în simboluri, atitudini si sentimente religioase Ze facto oferite 
oricăror reîntrebuintäri. Este, mai ales, cazul lui Michel de Certeau si al lui 


4. Transcendentalism ai cărui reprezentanți de marcă sunt Emerson și Thoreau. 

Jean-Marie Domenach ale căror analize dezvoltate în lucrarea Le Christianisme 
éclate’ s-au dovedit, de-a lungul anilor, tot mai pertinente. Michel de Certeau 
sublinia, cu multă dreptate, dezinstitutionalizarea catolicismului, arătând că 
punerea în discuţie nu se referea atât la Dumnezeu, cât, mai ales, la biserici: 
„creştinii fără Biserică“S nu mai constituie un fenomen marginal, ci au 
devenit un caz comun. Felul în care este folosită Biblia demonstrează foarte 
bine dezinstitutionalizarea creştinismului: lectura Bibliei nu mai face parte 
dintr-o experiență de credință comună; nu mai este supusă controlului unei 
comunități de credincioși si nici măcar nu mai are loc sub autoritatea unui 
comentariu ecleziastic care — așa cum se întâmpla odinioară — i-ar fi dat „ade- 
văratul“ sens. Biblia este deschisă tuturor interpretărilor si reinterpretärilor 
ştiinţifice, sociale — făcure de artiști, publicisti — sau strict individuale. 

Simulan, edificiul ecleziastic se dispersează, diversele lui elemente — dogme, 
sentimente, simboluri — se desprind de orbită: „Fiecare semn urmează un drum 
propriu, deviază, se supune unor refolosiri diferite, ca și cum cuvintele unei 
fraze s-ar dispersa pe pagină şi ar intra în alte combinaţii de sens“, scrie Michel 
de Certeau. Cu alte cuvinte, creștinismul a devenit un fragment al culturii. Dar, 
în același timp, societatea rămâne impregnată de semne creștine, mai mult sau 
mai putin evidente, mai mult sau mai putin pregnante. Asa, de pildă, activitățile 
pedagogice, filantropice sau militante care continuă misionarismul sau 
sacerdotiile de odinioară. 


RELIGIE DIFUZĂ ȘI RELIGIE „À LA CARTE“ 


Logica improvizatiei, majoritară astăzi în domeniul religios al țărilor 
occidentale, acţionează atât în sânul creştinismului, cât și în cel al mișcărilor 
în care referirea la o tradiție pierde din importanţă în fața căutării fericirii 
individuale prin spiritual. Improvizatia cunoaște forme atât de avansate în 
religiozitätile paralele, încât se vorbeşte uneori de sincretism. În realitate, este, 
mai degrabă, un eclectism, pentru că nu este vorba de o sinteză, ci de o juxta- 
punere de elemente diverse, împrumutate din tradiţiile cele mai eterogene. 


În domeniul creştinismului 


Un creştinism dezinstitutionalizat. Înnoirile apărute în sânul bisericilor, în 
anii'70, o anume vizibilitate socială nouă a creștinismului nu au însemnat sto- 
parea îndepărtării unei părți importante a creștinilor de biserici. Această înde- 


5. Le Seuil, 1974. 
6. Expresie luatä din titlul lucrärii lui L. Kolakowski despre oamenii Bisericii si 
profeții secolului al XVII-lea. 

părtare s-a desfășurat în anii '70 și '80. Toare indiciile merg în același sens, 
dar, ceea ce este semnificativ, scăderea variază în funcţie de miză. Diminuarea 
procentului celor care merg duminica la biserică — dintotdeauna cel mai bun 
indiciu de integrare ecleziastică — continuă, în Franţa, mersul regular la 
biserică (cel putin o dară pe lună) nu mai este înregistrat, în rândul tinerilor, 
decât la 2% dintre ei în 1992. În Québec, în rândul catolicilor, practica 
săptămânală a scăzut de la 40% la 30% din 1975 până în 1985 (în 1991 nu 
era decât de 17% în rândul tinerilor), depășind numai cu 3 procente practica 
protestanților canadieni. În Belgia, practica săptămânală (care se situa în 1990 
la 20% din populaţie) continuă să scadă, în funcţie de regiuni, între 0,4 și 
1,1 pe an. În acelaşi timp, procentul de adeziune la principalele convingeri 
ale crezului catolic si protestant a diminuat si el sensibil, mai ales procentul 
celor care cred în Înviere şi într-un Dumnezeu personal. Dar, mai ales, a 
scăzut considerabil procentul celor care respectă prescriptiile ecleziastice în 
privința moralei sexuale și a familiei. 

Această îndepărtare de instituţiile religioase consacrate nu s-a făcut în favoarea 
ateismului: procentul persoanelor care se declară aree a rămas pretutindeni 
aproape stabil si la un nivel scăzut (în Franța, țară cu o puternică tradiție rațio- 
nalistă si laică, acest procent nu este decât de 12%0).7 Ea se traduce prin creșterea 
numărului celor „fără religie“, deși o serie întreagă de credințe care, fără a fi 
propriu-zis creștine, își găsesc obligatoriu — în țările occidentale — originea în 
creştinism, durează: Dumnezeu, sufletul, ceva de după moarte, miracolele... Și 
mai uimitor — mai ales dacă se va verifica și în alte părți — este faptul că în Belgia 
„ancheta europeană“ din 1990 a evidenţiat că mai mult de un sfert din persoanele 
care afirmă că nu aparţin unei biserici „se roagă“ sau „meditează“, „uneori“ sau 
„adesea“. Bisericile se descompun; rămâne'un creștinism „implicit“, „cultural“, 
„în afara Bisericii“. În concluzie, creştinismul devine „difuz“. 

Cu toate acestea, creștinismul rămâne un element mai mult sau mai puţin 
important în construcţiile identitare: procentul declaraţiilor de apartenență la 
o religie (sau „confesiune“) scade mult mai încet decât cel al practicii sau al 
credinței specific creștine; el rămâne relativ ridicat (aproape 70% dintre fran- 
cezi continuă să se declare catolici). În Elveţia, deși variabila „confesiune“ 
(protestantă sau catolică) nu mai deosebeşte două grupări cu atitudini si 
comportamente diferite, populaţia continuă să se identifice cu una sau alta 
dintre aceste confesiuni. Nu pentru reproducerea unui tip de personalitate 
religioasă și socială, care s-ar traduce concret prin anumite specificitäti, ci 


7. Pentru o imagine generală corectă a evoluţiilor statistice ale practicilor și ale credin- 
telor în Franţa, cf. Y. Lambert, „Le catholicisme à la croisée des chemins", în Sortie des 
religions. Retour du religieux, Lille, L'Astragale, 1992. 

pentru transmiterea unui reper de identitate de-a lungul generaţiilor: 
apartenența religioasă constituie un punct de legătură istorică și o moștenire 
de familie care trebuie transmisă. Este vorba aici despre „identități memorii 8. 

Riturile de trecere precum botezul sau cununia religioasă (fără a mai vorbi 
despre înmormântări care, punând în joc moartea, reprezintă un caz aparte) 
se află într-o descrestere constantă, dar într-un ritm relativ lent: atracţia pe 
care aceste ritualuri o exercită încă se înscrie în aceeași logică. Aceste ritualuri, 
în care intervin grupări familiale formate de mai multe generaţii, permit 
înscrierea unei istorii personale în eternitate. O astfel de înscriere este im- 
portantă în societăţile aflate în rapidă schimbare și în care legăturile au devenit 
precare. În mare măsură, dorința de a păstra o moștenire familială si o iden- 
titate colectivă explică și atașamentul față de învățământul religios în şcoală, 
atașament remarcat în numeroase țări, chiar dacă secularizarea și laicizarea 
acestora se accelerează: este cazul Italiei și al Quebecului. 

Chiar dacă ritualurile și simbolurile religioase sunt folosite de acum înainte 
în vederea constituirii identitätilor individuale și colective, această funcție nu 
trebuie supraestimată, deoarece sentimentul religios nu formează decât partial 
aceste identități. Prin această menire i se atribuie un rol foarte specializat: acela 
de a stabili anumite legături între generaţii. În anchetele cu privire la domeniile 
cărora oamenii le acordă importanţă, religia se află departe după familie, 
muncă, prieteni, distracţii... Pe de altă parte, în rândul tinerilor, anchetele 
cele mai recente dovedesc, cel putin pentru Europa, o scădere sensibilă a decla- 
ratiilor de apartenenţă confesională si de practică a riturilor de trecere. 

Un creştinism dereglat si improvizat. Până în urmă cu unul sau două decenii, 
universul credințelor și al angajamentelor creștine, catolice sau protestante, 
putea fi ușor reprezentat după un model în cercuri concentrice: de la cei mai 
asidui practicanți la nepracticanti și la atei (prezenţa duminicală la biserică 
fiind întotdeauna criteriul cel mai discriminatoriu). De asemenea, se puteau 
construi, cu ușurință, niveluri de atitudini și de credinţe, credincioșii dove- 
dindu-se mai mult sau mai putin adaptati la sistemul unificat pe care li-l 
furnizau bisericile. Aceste niveluri nu mai au decât o pertinentä parțială, pentru 
că acum avem de-a face cu un creștinism dispersat. 

Dacă vrem să înțelegem global universul religios al populațiilor occidentale, 
putem distinge trei poli: al credincioșilor, al necredincioșilor și cel — de departe 
majoritar — al adepților unor credinţe difuze — creștine sau nu — schimbătoare 
și nesigure. Acest din urmă pol nu se caracterizează în primul rând printr-o 
diminuare a practicilor și a credințelor creştine, chiar dacă uneori se întâmplă 


8. După expresia lui D. Hervieu-Leger. Cf. mai ales R.-]. Campiche, „La decon- 
fessionnalisation de Pidentite religieuse“, Revue suisse de sociologie, numărul Religion et 


Culture, 1991, nr. 3. 

totuși așa. Pe de o parte, se caracterizează prin importanţa credințelor paralele 
(ghicit, astrologie, transmitere de gânduri); pe de altă parte, printr-un mod de 
credință care se exprimă în termeni de „poate“, „de ce nu?", ,probabil/im- 
probabil“. De asemenea, acest ultim pol face să devină evident caracterul de 
acum polisemic al majorităţii semnificantilor religioși: Dumnezeu, sufletul, 
viața de după moarte etc. Astfel, „Dumnezeu“ nu mai trimite obligatoriu la 
un Dumnezeu personalcreștin, ci, la fel de bine, la o „energie“ sau la „un divin 
în fiecare ființă“. La acest pol al credințelor schimbătoare și nesigure se află 
creştinii care nu mai sunt legaţi de biserici decât prin ritualurile de trecere, 
care se pot perpetua cu atât mai bine cu cât unitatea ritualului este compatibilă 
cu diversitatea trăirilor individuale. 

Dereglarea sistemelor de credință se remarcă chiar si la creștinii cel mai 
bine integrați în biserici, pentru că și ei sunt acum „permeabili“ la credințele 
paralele. În Franţa, acest fenomen se înregistrează începând cu anii '80. 

Totul se petrece ca și cum creștinismul ar fi încetat să mai fie un sistem 
globalizant și unificat, care trebuie considerat în bloc, pentru a deveni un an- 
samblu de „piese detașate“ oferit compozițiilor personale libere, adeziunilor 
selective la un număr limitat de credinţe, de practici, de prescriptii. Acest 
sistem de „religie ă la carte“ înseamnă refuzul unei instituţii care să regularizeze 
practicile și credinţele — refuzul unei ortodoxii — în favoarea principiului 
suveranității individuale. Imaginarul celor care se declară creștini este, adesea, 
un „imaginar dezmembrat“. Așa cum a constatat Raymond Lemieux, acesta 
se compune, în principal, din patru tipuri de „elemente“: elemente creștine, 
elemente cosmice (referiri la „energia universală“), elemente ale unui „eu 
sublimat“ („Fiinţa esenţială“, „divinul interior“, „forța ființei psihice“...), 
„valori reificate ca dragostea, libertatea, pacea“: „Fiecare își organizează propriul 
univers de credințe coordonând în interiorul acestuia elemente creștine și 
cosmice, psihospirituale si morale. Si astfel, întâlnim într-o producție imaginară 
integrală atât Providența, cât și forța cosmică universală, învierea si reîncarnarea, 
dezvoltarea personală nelimitată, dragostea și nonviolenta ca jaloane ale unei 
căutări personale a mântuirii [...]. Din punctul de vedere al unei ortodoxii, 
combinaţiile realizate pot părea incoerente; din punctul de vedere al utiliza- 
torilor, ele sunt permanent un produs al coerentei, chiar dacă aceasta nu e decât 
utilitarä și provizorie. “? 

Realizarea combinațiilor este dominată de o logică dublă: o logică prag- 
matică și o logică a experienţei afective, ţinta finală fiind mereu bunăstarea, 
dezvoltarea personală, fericirea de pe pământ. Fericirea de pe pământ: se 
constată distanța parcursă din epoca, recentă încă, în care, deși credinciosul 


9. R. Lemieux, „Le catholicisme québécois: une question de culture“, Sociologie et 
Sociétés, numărul Catholicisme et société contemporaine, 1990, nr. 2. 

de rând aștepta de la religie mai întâi beneficii terestre, creștinismul se baza 
totuși pe opoziţia dintre lumea de aici și lumea de dincolo, aceasta din urmă 
considerată ca loc conditional al fericirii supreme, înzestrat cu valoarea ultimă. 
Modelele de perfecțiune religioasă erau în întregime orientate spre această 
lume de dincolo: spre fericire, fără îndoială, dar spre o fericire în afara lumii 
terestre. Astăzi, creștinismul îşi promite fericire și pe pământ, tinzând a con- 
sidera nenorocirea drept un scandal. Orientându-se spre fericire, ba chiar spre 
plăcere, experienţa afectivă, căutată, reprezentată din ce în ce mai mult drept 
un criteriu de validare a credințelor implică simţurile și corpul într-un mod, 
de asemenea, foarte diferit de cel din trecut. 


Spirit religios difuz si religiozitäti paralele 


Prin religiozitäti paralele vom înţelege, în contextul occidental, toate re- 
ligiile necrestine, diferitele ezoterisme și toate credințele și practicile parare- 
ligioase, vechi (ghicitul, de exemplu) sau noi (meditaţia). 

Aceste religiozitäti paralele s-au extins considerabil în ultimii douăzeci de 
ani, pornind, în cea mai mare parte, de la acel spirit religios difuz, „eliberat“ 
prin pierderea influenţei marilor instituţii religioase. Librăriile specializate în 
ezoterism, religii orientale, dezvoltarea personală și spirituală s-au înmulțit 
si, de acum înainte, majoritatea marilor librării generale au și unul sau mai 
multe standuri destinate acestui domeniu (standuri organizate, de altfel, nu 
fără dificultate). Zilnic, chiar şi în micile orașe, se deschid nu numai cursuri 
de yoga, ci și cursuri de tai-chi, de meditaţie, de astrologie spirituală etc. și 
se anunţă conferințe și seminare diverse despre ghicit, despre învățătura 
Bhagavad-Gitä, „trezirea Fiintei Spirituale“, „supraviețuirea conștiinței“, 
„descoperirea șamanului în sine însuși“, despre near death experiences, „calea 
iniţiatică“ etc. Un alt indiciu dovedind o largă răspândire a ezoterismului si 
religiilor orientale în ansamblul societății este faptul că noţiuni destul de 
complexe, precum cea de „ascendent“ în astrologie sau cea de karma, încep 
să pătrundă în vocabularul curent. Credința în reîncarnare, care fundamentează 
ideea de karma, îi interesează, de altfel, pe 24% dintre francezi (31% dintre 
aceștia, între 18 si 24 de ani).!° 

Câte persoane sunt influențate de aceste religiozitäti paralele? Pentru Franța 
există un indiciu, într-o anchetă realizată în 1990 de Cofremca pentru Pompele 
funebre, pe un eșantion de 2 500 de persoane, reprezentativ pentru populația 


10. Conform cifrelor anchetei europene din 1990; cf. Yves Lambert, „Un paysage 
religieux en profonde évolution“, în H. Riffault (ed.), Les Valeurs des Français, Paris, 
Odile Jacob, 1994. De reţinut că reincarnarea și învierea nu sunt concepute, obligatoriu, 
drept contradictorii de către cei care cred în ele. 

franceză. Rezultă din anchetă că această religiozitate, cel puţin în mod difuz, 
ar putea corespunde persoanelor definite de Cofremca drept ,destelenitori 
spirituali“ care reprezintă 18% din populaţia franceză. Judecând după 
anumite atitudini — cum ar fi aceea de a acorda „o importanţă destul de mare 
tuturor aspectelor privind spiritualitatea, independent de religie“ —, ca și 
după anumite practici (meditaţia sau concentrarea) — „desţelenitorii“ —, adică 
aproape o cincime din populaţia franceză — par să aparţină mediului dominat 
de religiozitatea paralelă. În fața amplorii acestei religiozitäti, ca și în fața 
foarte marii dificultăți pe care bisericile creștine o au în impunerea unei 
ortodoxii (cu excepţia curentelor integriste, integraliste sau fundamentaliste), 
deosebirea tranșantă între ortodoxie și heterodoxie nu mai pare pertinentă 
din punct de vedere social. Nu mai este vorba despre o nebuloasă de „hete- 
rodoxie“, ci de ,religiozitäti paralele“, deși această expresie sugerează un 
univers care nu ar întâlni creștinismul, ceea ce nu este cazul. Unii vorbesc 
despre „credinţe exotice“. 

Aceste religiozitäti paralele sunt extrem de eterogene: de la francmasonerie 
la monahismul budist, trecând prin alchimie și literatura straniului și a 
misterelor (ale piramidelor sau ale Atlantidei), flirtând mai mult sau mai 
putin cu religiosul. Cea mai semnificativă manifestare a tendinţelor 
contemporane ale acestor religiozitäti paralele, manifestare care va fi numită 
„nebuloasă mistico-ezoterică“, reunește curente de tip mistic și ezoteric care 
s-au dezvoltat începând cu anii '70 în contextul (prost) numitei „întoarceri 
a spiritului religios“. 

Această nebuloasă mistico-ezoterică este și ea diversificată. Grupările și 
reţelele din care se compune pot fi alăturate unor religii: orientale (hinduism, 
budism) sau mai „exotice“ (precum șamanismul). Ele pot reactiva și diverse 
practici ezoterice, mai ales ghicitul în cărți și astrologia, sau pot corespunde 
unor noi sincretisme psihoreligioase, ca psihologia transpersonală care 
constituie un fel de sinteză a psihologiei si a misticii. Să amintim si New Age, 
curent ce poate fi observat în prezent mai ales sub forma unei subculturi care 
vorbeşte despre „meditaţie“, despre „vindecare spirituală“, despre rebirth, 
„astrologie transpersonală“, ghicit în cărți etc. Toate acestea sunt amestecate 
cu o revendicare vizând o abordare globală, holistică a omului și a lumii, 
precum și valori de cooperare, de solidaritate și de pace. 

În această nebuloasă mistico-ezoterică există grupări relativ bine constituite, 
cu membri care pot fi identificați, dar există, mai ales, rețele mai mult sau mai 
puţin slabe care gravitează în jurul unor asociaţii (de tipul celor recunoscute 
de legea din 1901) organizatoare de stagii, conferințe, seminare (plătite) și în 
jurul unor reviste, librării, edituri. 

Această nebuloasă mistico-ezoterică are șapte caracteristici fundamentale!!: 

— Centralitatea acordată ideii de „experiență“ și corolarul său, ideea că 
„fiecare trebuie să-și găsească singur calea“ printre diversele căi spirituale, toate 
„adevărate“, de îndată ce sunt depășite formele lor „exterioare“, „sclerozate“, 
„sociale“. „Nu trebuie să crezi, ci să experimentezi “; această frază revine ca un 
laitmotiv. Refuzul credinței în numele experienței pune în evidență nu atât o 
tendință gnostică, cât diverse influenţe foarte moderne: individualism, ra- 
portare la metoda experimentală din științe, mai ales. Din aceste concepții 
care supraevaluează experiența individuală decurge refuzul oricărui control 
instituțional asupra credințelor, al oricărei ortodoxii, al ideii de adevăr unic. 

— Obiectivul adepților este transformarea de sine datorită unor tehnici 
psihocorporale sau psihoezoterice: yoga, meditaţia, „dansurile sacre“, inter- 
pretarea hărților cerului etc. Ideea de responsabilitate individuală față de 
perfecționarea personală și spirituală este fundamentală. Nu este o perfecționare 
de ordin moral; e vorba despre o transformare care implică foarte direct su- 
biectul afectelor si în același timp corpul. În termeni weberieni, avem de-a face 
aici cu „calea salvării misticei“. Analizând acele căi ale mântuirii care se bazează 
pe o autoperfectionare, Max Weber distinge, într-adevăr, pe de o parte, calea 
etică, prin care mântuirea este legată de o acțiune conformă voinței lui Dumne- 
zeu și, pe de altă parte, calea mistică, prin care salvarea decurge din chiar 
realizarea unei anumite stări de a fi, obținută datorită unei munci de transformare 
a interioritätii înseşi a subiectului. Aceasta este și situaţia în nebuloasa 
mistico-ezoterică. 

— Mântuirea vizată, speranța unei fericiri totale, privește viața de pe pământ 
si este concepută — în linii esenţiale — după criteriile dominante în societatea 
actuală. Astfel, ea implică sănătatea, pentru că aceasta este bunul cel mai prețios 
al individului contemporan, o sănătate definită în termeni socialmente 
dominanti: nu numai absența bolii, ci și bunăstarea generală — fără acele mici 
suferințe, precum durerea de spate, care o afectează —, vitalitate, frumuseţe. 

— Aceste grupări au o concepţie monistă despre lume, concepţie care se 
exprimă mai întâi prin refuzul postulatului dualist al religiilor abrahamice: 
separarea umanului de divin, a lumii materiale de cea supranaturală. O astfel 
de luare de poziţie, clasică în curentele mistice și ezoterice, a susținut, adesea, 
un protest „retrogresiv“ împotriva societății moderne. În nebuloasa 
mistico-ezoterică care s-a format în anii'70, protestul holist se referă la separäri 
legate de dezvoltarea modernității: de exemplu, la distanța din ce în ce mai 
accentuată dintre om și natură, la procesul de fragmentare a cunoștințelor, 
căruia îi opune o nouă alianță stiintä-religie etc. Dar protestul se referă și la 


11. După idealul-tip care poate fi construit, dar care este mereu mai mult sau mai 
puţin departe de realitate. 

toate disensiunile pe care modernitatea — se pare — nu reușește să le înlăture, 
mai ales la diviziunile naţionale, religioase. În acest sens, grupările consideră 
că există o convergență fundamentală între toate religiile, iar pacea mondială, 
ideea unei „conștiințe planetare“ reprezintă pentru ei teme centrale. E vorba 
deci mai degrabă de critica unor anume insuficiențe ale modernităţii decât de 
o nostalgie a trecutului. 

— Un optimism sigur, chiar dacă este vorba de un optimism calculat: opti- 
mism în ceea ce privește posibilitatea omului de a se dezvolta — pentru că el 
este de natură divină —, optimism în ceea ce privește starea și evoluția lumii. 
Dacă lumea actuală este, în multe privinţe, reprezentată negativ (problemele 
ecologice, mizeria spirituală etc.), sunt subliniate însă și aspectele pozitive, în 
primul rând reînnoirea interesului pentru spiritualitate. 

— O etică a dragostei, suficientă pentru a asigura un comportament în în- 
tregime just din punct de vedere etic, de vreme ce dragostea nu este numai o 
regulă de comportament, ci si o adevărată „deschidere a inimii“. Originea răului 
nu este păcatul, ci ignoranta și mai ales frica, frica de alții si de sine însuși, frica 
de a-ţi descoperi originea cu adevărat divină. 

— Un joc al harismei. În măsura în care nebuloasa mistico-ezoterică este 
alcătuită din grupări de afinități organizate în jurul unor lideri aleși individual 
si recunoscuţi pentru calităţile lor si pentru itinerarul lor exemplar. 

Deși aceste caracteristici!? conturează un portret religios, evident departe 
de creștinism, acesta corespunde de fapt radicalizării de tendințe care se 
remarcă la numeroși creștini. 

Ansamblul pe care îl constituie nebuloasa mistico-ezoterică este eterogen, 
traversat de tensiuni si de opoziții. Principala deosebire ţine de importanța 
mai mult sau mai puţin accentuată, mai mult sau mai puţin exuberantă a 
experienţelor si situațiilor „neobișnuite“ (în termeni curenți, „iraţionale“). Ca 
să dăm un exemplu-limită, o persoană ahtiată de regresii în vieţile ei anterioare, 
adeptă a „cristalurilor“ si mare cititoare de povești despre „călătorii astrale“ și, 
pe de altă parte, un adept zen care se consacră unei practici austere și fără arti- 
ficii, cu un minimum de ritualuri care sunt înainte de toate instrumente de 
disciplină și de scindare a timpului nu au prea multe în comun. 


12. Credinţa în reîncarnare întâlnită la aproape toți adepții mistico-ezoteriști in- 
tervine la intersecţia multora dintre aceste caracteristici. Ea este legată de dorința de auto- 
perfecționare si de ideea de responsabilitate personală care îi este asociată (viața prezentă 
este determinată de karma care rezultă din acţiunile săvârșite în vieţile anterioare — concret, 
avem de-a face cu un determinism cu geometrie variabilă — și fiecare își pregătește în 
această viață viitoarea reîncarnare), de optimismul și credinţa într-un progres individual 
si colectiv. Ea este, în fapt, și căutarea unei fericiri terestre, definită în termeni foarte 
apropiaţi de cei ai societăţii. 

O altă linie de diferenţiere pune în joc problema ideii de „experiență“ și 
de autoperfectionare. Adeptul mistico-ezoterist nu se limitează la trăirea unor 
experiențe, el este angajat într-o muncă de autoperfectionare voluntară. Dar 
această muncă poate fi mai mult sau mai puţin centrală, interesul pentru 
experiențele extraordinare involuntare — viziuni, ghicit, comunicare cu spiri- 
tele — putând să primeze. Atracția channelling-ului, în care persoana nu se vrea 
a fi decât un simplu canal (channel) de comunicare cu diverse spirite sau 
„entități“, este o mărturie în acest sens, după cum o mărturie este, în alt sens, 
şi impactul lui Gitta Mallasz și al lucrării sale Dialoguri cu Îngerul. 

Un al treilea punct de demarcaţie privește valoarea acordată, pe de o 
parte, respectului tradiţiilor instituite si, pe de altă parte, improvizatiei 
individuale. Refuzând orice control institutionalizat asupra credințelor si a 
practicilor în numele experienței individuale exclusive, adepții nebuloasei 
mistico-ezoterice se înscriu, în mod necesar, într-o logică a improvizatiei. 
Dar, în același timp, credinţele sunt permanent justificate printr-o raportare 
la un trecut fondator, la o tradiție sau la tradiție pur și simplu. În spatele 
acestei duble tendinţe, instituită la toți adepţii, există atitudini diferite. Din 
punctul de vedere al religiilor orientale, se pune în valoare ancorarea într-o 
tradiţie importantă, cu transmitere mediatizată de către un „maestru“ garant 
al tradiţiei. Cu totul altfel stau lucrurile pentru numeroși alți adepți care nu 
vor să se înscrie într-o tradiţie precisă și care aleg după placul lor din tradițiile 
instituite. În aceste tendințe în care improvizatia este explicit valorificată, 
mai ales în New Age, se afirmă, mai evident, diverse alianţe — religie-psiho- 
logie sau religie-stiintä. 

O a patra liniede tensiune ține de articularea psihologicului si a spiritualului. 
Există adevărate sincretisme psihologie-religie sau religie-ezoterism, în sensul 
de noi compoziţii integrate cu adevărat. În acest sens, cel mai bun exemplu 
este, probabil, psihologia transpersonală. Considerând realizarea de stări de 
conștiință neobișnuite, mistice sau „transpersonale“, drept o terapeutică, psi- 
hologia transpersonală se ocupă de înțelegerea acestor stări de conștiință și de 
condiţiile psihologice care le pun piedici. Cei mai iluștri reprezentanți ai săi 
sunt Tart, Maslow, Grof, Weill. Alături de astfel de sincretisme există demersuri 
care mențin distincţia dintre genuri fie că adeptul apreciază drept suficientă 
dezvoltarea spirituală pentru realizarea echilibrului său psihic și a bunăstării 
sale, fie că, dimpotrivă, apreciază ca eventual necesară, pentru asigurarea dez- 
voltării spirituale mai „adecvate“, „munca“ propriu-zis psihologică. Dar practica 
cea mai frecventă ţine, fără îndoială, de un eclectism în care apar juxtapuse 


13. Aubier, 1977. Aceste Dialoguri cu Îngerul se vor retranscrierea unor mesaje venite 
de dincolo. 

tehnici împrumutate din religii (tehnici de meditaţie, yoga, transe, mersul pe 
foc etc.), dar și din ezoterism sau psihologie. Această complexitate a dezvoltării 
psihologice si spirituale are logica ei: cea a divinului imanent, prezent în orice 
om. Este, de alfel, ceea ce explică imposibilitatea de a stabili și o frontieră 
clară între nebuloasa mistico-ezoterică și numărul de stagii de dezvoltare a 
personalităţii, care se sprijină, de asemenea, pe ideea unui subconștient de 
natură divină al omului. Este ceea ce explică și ușurința cu care numeroși adepți 
„trec“ de la un demers propriu-zis spiritual spre un demers mai accentuat 
psihologic sau invers. 

Tensiunea între magie și spiritualism umanist trimite la opoziția dintre 
atitudini și practic, dirijate, pe de o parte, de o voință de putere de manipulare 
a unor forte extraordinare în vederea unor scopuri foarte concrete, si pe de 
altă parte, de o aspirație la abandonarea oricăror dorinţe de putere sau de 
satisfacție imediată, în favoarea simbolizărilor asupra sensului vieţii și a 
concepțiilor etice. Practicile de tip magic sunt în întregime cele de manevrare 
a „forței“, a ,vibratiilor“, a „energiei“ pe care o ascund — se pare cristalele, 
piramidele, copacii mari etc. Sunt, în același timp, practici care pun în joc 
spirite, „entități“ extraordinare sau practici care se bazează pe credinţa în 
similitudini, în corespondentele dintre ființe, elemente empiric independente 
unele față de celelalte. În linii generale, se crede că practicile magice permit 
activarea unor puternice forme ascunse. În acest sens, ele pot fi diferite „forţe 
mentale“, folosite pentru o intervenţie asupra exteriorului, dar și în folosul 
persoanei înseși, de exemplu, energii pentru autovindecare. Adesea, este dificil 
pentru un observator să știe dacă aceste energii ascunse sunt energii psihice, 
concepute în cadrul unei psihologii „clasice“, sau manifestări ale unei realități 
„neobișnuite“. Distincția este cu atât mai putin clară cu cât condiţiile de 
eficiență a practicilor magice nu tin de reguli de comportament, ci de o trăire 
absolut interioară. Este mai degrabă un spiritualism umanist care se afirmă 
atunci când, pentru a relua formulări care circulă în nebuloasa mistico-ezoterică, 
adeptul caută mai puţin „subprodusele [de putere] ale iluminării“, cât o anu- 
mită „detaşare a egoului“. În mod concret, aceasta înseamnă un interes pentru 
reflecţie și pentru mărturiile religioase propriu-zise si, de asemenea, din ce în 
ce mai mult, o voință de acțiune caritabilă. Totuși, distincţia dintre magie și 
spiritualism nu corespunde unei separări categorice între sisteme de credințe 
si sisteme de atitudini. Este mai degrabă o tensiune care acţionează asupra 
interiorului însuși al fiecărui adept. 

În fine, există vreo speranță într-o nouă eră? Această speranță s-a aflat la 
originea constituirii mișcării New Age care așteaptă (și prezice) instaurarea 
„erei Vărsătorului“. Dar, de acum înainte, New Age corespunde, mai ales, unei 
subculturi a bunăstării, a dezvoltării personale si spirituale prin mijloace diferite 

de cele oferite de medicina clasică și de religia creștină. Mai rămâne însă o 
urmă de speranţă în timpuri noi. Investiţia în dezvoltarea de sine este, de 
altfel, concepută tocmai în această perspectivă (cel putin dacă luăm în 
considerație discursurile), pentru că aceste timpuri noi ar corespunde unor 
„schimbări în conștiință“. Alte persoane, în nebuloasa mistico-ezoterică, mai 
ales cele influențate de religiile orientale, „lucrează“ asupra lor însele fără a 
aştepta o eră nouă. În total, așteptarea de timpuri noi apare azi secundară. 
Chiar dacă se pretinde că „numai schimbându-te pe tine însuţi schimbi 
lumea“, momentul actual este incontestabil caracterizat prin preocuparea de 
sine, aici și acum. 


NOILE RELIGIOZITĂŢI MISTICO-EZOTERICE: 
O DESCOMPUNERE A SPIRITULUI RELIGIOS 


Antecedente istorice 


Compoziţie originală, legată de conjunctura istorică a anilor 70, nebuloasa 
mistico-ezoterică nu este totuși lipsită de ascendenți în istoria religioasă 
occidentală. Ea poate fi înscrisă în tradiția mesiano-milenaristă structurantă a 
imaginarului occidental, raportând-o mai ales la filiatia gioachinistä!#, în care 
așteptarea lui Hristos s-a transformat în aşteptarea unei „epoci a Duhului“ (a 
treia epocă după cea a Tatălui și cea a Fiului). Se poate vedea aici și o anume 
posterioritate a misticii creștine: mai puţin a tradiţiei dominante — o cale de 
unire cu Dumnezeu —, cât a curentelor marcate de tradiția platoniciană 
(înlocuită de Plotin), bazată pe ideea unei nedualitäti ontologice (în acest sens, 
Meister Eckart este o referință preferată). Mai clar, noile religiozitäti misti- 
co-ezoterice se înscriu în filiatia misticii speculative care se reclamă din 
hermetism, din cabală, din Jacob Boehme, din sfântul Martin. 

Dar, atunci când încercăm să înțelegem antecedentele istorice ale noilor re- 
ligiozitäti mistico-ezoterice, epoca cu adevărat pertinentă este secolul al XIX-lea. 
În acest secol s-a inventat, într-adevăr, ezoterismul modem, cu ocultismul, în 
mișcarea lui Eliphas Levi si a lui Papus (incluzând curentele Rosa-Crucis), 
spiritismul lui Allan Kardec si Societatea teozofică a Helenei Blavatski care-i 
va avea drept continuatori, ortodocși sau disidenti, pe Annie Besant, Rudolph 
Steiner, Alice Bailey, Krishnamurti. Toate aceste curente cu personalitățile 
care le sunt atașate sunt, de altfel, bine cunoscute de către adepții mistico-ezo- 
teristi. Deşi rămân diferiți unii de alții, similitudinile lor permit construirea 


14. De la Gioacchino da Fiore, călugăr din secolul al XII-lea. 

unui ideal-tip a ceea ce s-ar putea numi „teospiritualism“.!5 Acesta se ca- 
racterizează prin: 

— refuzul dualismului, al celui dintre legea naturală și intervenția 
supranaturală și al celui divin și uman (numai spiritismul refuză repunerea 
în cauză a dualismului uman/divin); 

— un optimism fundamental; el se exprimă, de exemplu, în credința că reîn- 
carnarea permite tuturor oamenilor să se apropie mai mult de mântuirea lor; 

— credința în responsabilitatea omului în ceea ce privește progresul său 
spiritual si moral, responsabilitate care trece în principal prin studiul „învă- 
täturilor“ oferite de fiecare grupare; 

— ideea unei convergente fundamentale, ba chiar a unei identități, a tuturor 
religiilor, a tuturor învățăturilor, credinţa într-o tradiţie universală, „primor- 
dială“, „originară“. Această credință fundamentează valoarea de toleranță 
propovăduită față de toate religiile; 

— ideea unor lucruri ascunse: o cunoaștere originară, „o guvernare mon- 
dială“, „o ierarhie spirituală“.16 

— voinţa de frätie universală; 

— o tendinţă spre sincretism (sau cel putin spre eclectism) între ocultism, 
spiritism, societate teozofică (si, de asemenea, alte curente, ca francmasoneria); 
aceasta tendință spre sincretism se susține si se completează cu o anume 
circulație a adepților între diferitele grupări, spiritiste, teozofice, ocultiste, 
rosacruciene, francmasonice etc.; 

— o influență a religiilor orientale; 

— căutarea concilierii între religie si ştiinţă, știință care este mai putin 
ştiinţa pozitivistă a epocii (dar acesta este cazul spiritismului), cât o știință 
diferită, ascunsă, care trebuie redescoperită; 

— o perspectivă mesiano-milenaristă; 

— o afirmare a individualismului și a emancipării gândirii pe linia 
principiilor revoluționare; 

— o structurare în jurul liderilor harismatici, făcând loc unor grupări dacă nu 
mereu foarte închise, cel puţin cu frontiere nete, cu membri ușor de identificat. 


15. Acest neologism rămâne în discuţie: el are avantajul de a fi neutru și de a relua 
chiar termenul protagonistilor religioși de diverse orientări (ocultisti, cabaliști, teozofi, 
masoni, spiritisti etc.) reuniți la Congresul spiritist și spiritualist (1889) și la Congresul 
masonic si spiritualist (1908). 

16. Această idee este complet străină spiritismului: este, în mod evident, motivul 
pentru care exegetii ezoterismului au adesea dificultăți în a clasa această cunoaștere. 
Foarte logic, J.-P. Laurant, care arată în ce măsură tema secretului este esențială în 
ezoterism, așa cum se constituie el în secolul al XIX-lea, nu o include în domeniul său 
de cercetare; cf. L'Esoterisme chrétien au XIX“ siècle, Lausanne, L'Age d'homme, 1992. 

Între această tradiție teo-spiritualistä astfel modelată și nebuloasa mis- 
tico-ezoterică, continuitätile se impun în mod evident. Există și discontinuități, 
ba chiar rupturi. Prima este în legătură cu problema a ceea ce este ascuns. Pentru 
majoritatea adepților de astăzi, „ezoterismul“ nu înseamnă „secret“, ci pur și 
simplu cunoștințe și practici „neoficiale“. Adepții New Age văd în larga difuzare 
a ceea ce înainte era secret unul din semnele majore ale afirmării unei ere noi. 

O a doua diferenţă ţine de modalităţile de autoperfectionare pe care le au 
în vedere adepții. În noile religii mistico-ezoterice, transformarea persoanelor 
trece nu prin studiu, prin însușirea unei „învățături“, ci printr-o „muncă“ 
asupra interioritätii înseși a subiectului: o muncă psiho-corporală, folosind 
adesea metodologii precise („dans sacru“, rebirth, yoga, meditaţie etc.), în 
cadrul cărora sunt în joc, înainte de toate, subiectul afectelor și corpul. O altă 
linie de ruptură ţine de centralitatea tuturor împrumuturilor pe care noua 
religiozitate mistico-ezoterică le face din psihologie: aceasta constituie un pol 
de raportare fundamental care dă tuturor concepțiilor un caracter diferit de 
cel al tradiţiei teo-spiritualiste pentru că principalul tip de sincretism este cel 
care asociază referintele religioase și psihologice. 

În fine, o distanță există și în formele de grupare. Grupările teo-spiritua- 
liste, s-a spus, sunt grupări cu frontiere clar delimitate; în nebuloasa misti- 
co-ezoterică marcată de un gust intens pentru independenţa personală, pe care 
secolul al XIX-lea nu făcea decât să-l inaugureze, avem de-a face cu grupări 
laxe — „rețele“ — în care apartenentele sunt, din principiu, fluide. 

O ultimă diferență majoră ţine de amploarea influenței religiilor orientale: 
ea este atât de puternică în nebuloasa mistico-ezoterică încât aceasta din urmă 
nu mai poate fi inclusă în tradiţia ezoterismului occidental. Acest lucru nu 
este posibil cu atât mai mult cu cât influența religiilor orientale nu ține numai 
de continuitatea pe care o reprezintă curentele ezoterice. Începând cu secolul 
al XIX-lea, religiile orientale au fost răspândite și prin intermediul diferitelor 
curente intelectuale, romantice, filozofice (Schopenhauer), literare. Astfel, trans- 
cendentaliștii din Noua Anglie, Emerson și Thoreau mai ales, au găsit în clasicii 
Indiei, recent traduși, un puternic sprijin pentru propria lor înclinaţie spre 
monismul mistic. Să ne amintim faimosul fragment din Walden de Thoreau: 

Dimineaţa, îmi scald spiritul în filozofia prodigioasă și cosmogonică din Bhagavad-Giä, 
de la a cărei realizare au trecut multi ani ai zeilor și în comparaţie cu care lumea noastră 
modernă și literatura ei par meschine și vulgare; și mă întreb dacă această filozofie nu 


trebuie raportată la o stare anterioară a existenței, într-atât de departe de concepțiile noastre 
se află sublimul. 


Influenţa Orientului rezultă, foarte direct, si din dezvoltarea religiilor 
orientale în Occident. Un impuls decisiv în această privință a fost Parlamentul 

mondial al religiilor, de la Chicago, în 1893, care a adunat în jurul unor 
personalităţi ce reprezentau mari confesiuni din America, din Europa și din 
Orient, 4000 de persoane. Se afla acolo, în special, indianul Vivekananda, care 
a început o activitate cu adevărat misionară, străină de tradiția hinduistă. El a 
pus bazele misiunii Ramakrisna (de la numele „maestrului“ său!7), cunoscută 
sub numele de societatea Vedanta. La acest congres participa și japonezul Soyen 
Shaku, călugăr zen; el a început o muncă sistematică cu un grup de studenți, 
dar răspândirea filozofiei zen în Occident a fost mai lentă decât cea a hinduismului. 

Noile religiozitäti mistico-ezoterice se înscriu în filiatia tuturor curentelor 
religioase, ezoterice și parareligioase centrate asupra sănătății. Pentru Franța, 
trebuie să mai cităm și mișcarea Planete, de la numele revistei care, în anii '60, 
a cunoscut un mare succes vorbind despre ezoterism, yoga, popularizându-i, 
în rândul unui public care nu era 4 priori al ei, pe Jung, Gurdjiev, Henry Miller, 
pe suprarealisti, pe autorii generației Beat, spiritualitätile orientale... 


„Religie mistică“ si „religie populară“ 


Religiozitatea mistico-ezoterică din zilele noastre poate fi apropiată de două 
tipuri de religiozitäti: „tipul mistic“ (sau spéritualismul), elaborat de Ernst 
Troeltsch!5, si „religia populară“, așa cum este caracterizată mai ales de Robert 
Ellwood.!? 

„Tipul mistic“ de organizare religioasă (deosebindu-se, pe de o parte, de 
„tipul de biserică“ si, pe de altă parte, de „tipul sectă“) s-a afirmat progresiv în 
creștinism, începând cu secolul al XIV-lea. El nu corespunde mereu unor 
grupări ușor identificabile pentru că este vorba mai degrabă de rețele, de un 
fel de „biserică invizibilă“, care se situează mai putin în afara marilor instituții 
religioase, cât în intervalele dintre ele. Una dintre caracteristicile sale funda- 
mentale este un individualism ce pune în joc nu voința, ca în tipul sectă, ci 
simtirea afectivă intimă. Tipul mistic insistă asupra experienţei religioase 
directe, considerată nu numai ca un fapt trăit care însoțește și susține credinţele, 
ci si ca principiul însuși al accesului la divin. El se opune deci obiectivării expe- 
rientei în acte reglate, în ritualuri valabile pentru ele însele, în mituri sau 
dogme obligatorii. 


17. În Franţa, Romain Rolland a consacrat o biografie lui Ramakrisna și o alta lui 
Vivekananda. 

18. Die Soziallehren der christlichen Kirchen und Gruppen (1912), Scientia Verlag, 
1921. În trad. engleză: The Social Teaching of the Christian Churches, ultima editare la 
University of Chicago Press, 1976. Cf. si J. Séguy, Christianisme et société. Introduction à 
la sociologie d'Ernst Troeltsch, Paris, Le Cerf, 1980. 

19. ,Modern religion as folk religion“, în W. Nicholls (ed.), Modernity and Religion, 
supliment S. R., 19, Ontario, 1987. 

Tipul mistic afirmă si o etică a dragostei care își este suficientă siesi (nu e 
nici o nevoie de legi) si proclamă dreptul fiecărui credincios la adevărul „său“: 
el este deci în mod fundamental tolerant și tinde chiar spre relativismul religios 
deoarece consideră că adevărul religios este polimorf și că toate tradiţiile 
religioase sunt purtătoare ale acestui adevăr. Credinţa sa centrală este existența 
tuturor ființelor desăvârșite în Dumnezeu, existența scânteii divine în fiecare, 
a sacrului în om. Deși nu a reușit să constituie credințe și ritualuri care să se 
opună celor ale bisericilor, acest tip a elaborat în interiorul său o teorie generală, 
a-istorică, pentru a explica forma religioasă pe care o dezvoltă. Tipul mistic a 
dat, astfel, loc unor sisteme de intelectualizare religioasă autonome, care sunt 
mai puţin teologii și mai degrabă sisteme filozofice de explicare a lumii: el 
tinde să se îndrepte de la spiritul religios spre filozofia religiei. 

De asemenea, religiozitatea mistico-ezoterică de astăzi poate fi apropiată 
de „religia populară“, chiar dacă, în multe privinţe, tipul mistic (care, cel puţin 
iniţial, era mai ales o problemă a păturilor culturale) și religia populară se opun. 
Dar, așa cum am văzut, religiozitatea mistico-ezoterică de astăzi este dominată 
de tendinţe diverse. Credința populară acordă prioritate experiențelor 
subiective personale, experiențe care sunt în acest caz „frapante“: miracole, 
semne, apariţii, vise, conversiuni bruște. Ca un corolar, în credința populară 
se manifestă o minimalizare a importanţei scrisului, un refuz al sistematizărilor 
raţionale și unificate ale experienţelor trăite. Ea ignoră activitatea de exegeză 
a textelor în favoarea unei însușiri imediate. 

În mod mai general, credința populară este lipsită de sens istoric si, în 
schimb, manifestă o puternică sensibilitate la dimensiunile cosmice (a-istorice) 
ale concepțiilor religioase. Transmiterea se face oral, în cadrul comunităților 
locale sau al grupurilor de același fel în care liderii religioși trebuie să facă mereu 
dovada — chiar dacă sunt oameni ai Bisericii — a unei harisme personale care 
se bazează în mare parte pe ceea ce au trăit ei personal. Samanul, vraciul sunt 
foarte iubiți: problema vindecării, cea a sănătății sunt dimensiuni centrale ale 
credinţei populare. Deși orice religie constituie un complex magico-religios, 
polul magic este deosebit de dezvoltat și credința populară acordă, de exemplu, 
o mare importanţă obiectelor fetiș și imaginilor sacre. 


O situaţie religioasă inedită 


Diversele rețele ale nebuloasei mistico-ezoterice nu apar deci ca forme 
religioase total noi. Însă totul ne face să credem că, actualmente, în Occident, 
ne aflăm într-o situaţie istorică inedită: o descompunere a spiritului religios 
fără perspectiva recompunerii. Tipul mistic și, mai ales, credința populară 
rămân, cu toate acestea, încă legate de instituţii. Subiectivismul sau chiar 
individualismul (pentru tipul mistic), instabilitatea frontierelor între religie 

și alte domenii, ca filozofia sau sănătatea, pragmatismul (mai ales în religia 
populară) sunt limitate de aceste instituții. 

Nu același lucru se petrece în noua religiozitate mistico-ezoterică; ea a rupt 
orice legătură cu marile instituţii religioase. A fost trecut un prag, ceea ce are 
drept efect dizolvarea sacrului aflat la însăși baza spiritului religios.” În primul 
rând, individualismul exacerbat, refuzul oricărei autorităţi superioare celei a 
individului determină o spulberare a sacrului. Poate, evident, să existe o între- 
buintare individuală a sacrului si, în mod deosebit în societatea noastră, în care 
interioritatea este o valoare mereu mai importantă, sacrul trebuie actualizat, 
revitalizat prin experienţa personală intimă. Dar, pentru a exista, trebuie totuși 
ca el să se constituie în mod colectiv. Dusă până la capăt, tendința spre im- 
provizatia personalizată contribuie la dispariţia sacrului. 

Al doilea aspect care dovedeşte descompunereaspiritului religios: cvasiabsența 
în materie de „gestiune ideologică“ a unui mod propriu de regularizare. După 
cum se ştie, în Biserica Catolică, în care instituţia religioasă este sacralizată, 
instituția însăși, aparatul ierarhic, detinelegitimitatea religioasă. În protestantism, 
unde există desacralizarea instituţiei și a clerului, teologul deţine, de fapt, 
autoritatea ideologică. Atunci, aproape că nu mai există granite între învăţătura 
Bisericii și cercetarea teologică, cercetare care poate adesea să se apropie de 
cercetarea filozofică, fără însă a i se asimila total, pentru că ea aparţine unui câmp 
religios distinct de celelalte sfere ale activității sociale. În nebuloasa mistico-ezote- 
rică nu se mai întâmplă așa. Există cu siguranță lideri care, la prima vedere, ar 
putea fi calificați drept spirite religioase: în virtutea experienței lor spirituale, 
aceștia au constituit în jurul lor o „comunitate emoțională“. Dar, în general, ei 
nu se înscriu într-un spaţiu propriu-zis religios, dotat cu reguli proprii de 
funcţionare si de elaborare a valorilor. În majoritatea cazurilor, acești lideri sunt 
şi terapeuti (remunerati), scriitori?!, editori??, responsabili ai unor asociaţii, con- 
ferentiari. De fapt, activitatea lor este înainte de toate reglată de principii proprii 
pieţei presei, a stagiilor, a conferinţelor, a terapiilor etc. 

În fine, religia, dar și „cunoştinţele sacre“, spiritul magico-religios pun în joc, 
indisociabil, pe de o parte, un sistem de semnificaţii care construiește un ,cos- 
mos sacru“ — el ordonează lumea, îi dă sens, dând în același timp o identitate 


20. „Sacru“ în sensul definit de C. Castoriadis: instituția ca extrasocial, extrauman, 
„a Abisului, a Haosului, a Nesfârșitului care este societatea însăși pentru ea însăși“ (și 
omul însuși pentru el însuși); cf. „Institution de la société et religion“, Domaines de 
homme. Les Carrefours du labyrinthe, Paris, Le Seuil, vol. 2, 1986. 

21. Destul de des, terapeuti și scriitori în același timp; este cazul unora dintre 
liderii cei mai cunoscuți, precum Arnaud Desjardins, Jean-Yves Leloup, Alexandro 
Jodorowsky (în același timp si în primul rând cineast). 

22. Cel mai adesea la edituri specializare în religie și ezoterism, dar nu întotdeauna: 


Albin Michel, Dervy, La Table ronde, Le Souffle d'or, Arista etc. 

si oamenilor — si, pe de altă parte, un sistem al puterii. În societăţile noastre 
moderne, este vorba mai ales de puterea de a protesta, de a apăra Drepturile 
omului, de a vindeca, de a reuși social, de a proteja mediul înconjurător, de a 
gândi altfel decât în modurile de gândire dominante etc. Religia prin acţiuni 
extraordinare, al căror cadru este adesea, are și puterea de a da certitudini de 
neclintit. Deci dacă această dimensiune a puterii este mereu fundamentală, 
nu rămânem în spaţiul religios decât atunci când puterea resurselor cu care 
acesta ne alimentează este, cel puţin parţial, atașată sistemului de semnificații în 
care s-a constituit. leșim din acest spațiu atunci când, dincolo de reinterpretările 
de credinţe și de practici religioase — reinterpretări care constituie mereu regula 
si în care pragmatismul joacă mereu un rol foarte mare —, avem de-a face, în 
mod manifest, cu refolosiri, ba chiar cu pure instrumentalizări structurate de 
o dinamică complet profană. Chiar aceasta este tendinţa dominantă în 
nebuloasa mistico-ezoterică. 

Reactivarea practicilor șamanice cu prilejul „stagiilor“ sau al „atelierelor“ 
este un exemplu deosebit de interesant pentru că se pot manifesta, cu această 
ocazie, diferite tipuri de refolosire. Putem avea de-a face cu un șaman adevărat 
venit de-a dreptul din ţinuturile sale indiene... după ce a circulat putin prin 
rețelele mistice și prin New Age din Statele Unite. Dar practicile și ceremoniile 
samanice, deconectate de la sistemul de semnificaţii și din cadrul comunitar 
în care își au, în mod traditional, locul, își pierd, în ciuda discursurilor despre 
căutarea sacrului, sensul religios și devin simple practici magice, destinate mai 
ales divinatiei și vindecării. Practicile, devenite de fapt „pur și simplu“ magice, 
si nu sacre, nu mai tin cu adevărat de o realitate evident eterogenă față de 
realitatea religioasă, De aceea, se poate face apel la verificare, la legitimarea 
științifică. Făcând apel la știință, magicul tinde spre parastiintific. 

O altă destinaţie, la fel de frecventă, a practicilor șamanice este folosirea 
propriu-zis terapeutică, în care sunt considerate practici „paralele“ acelora ale 
medicinei și ale psihologiei. Samanul apare atunci mai putin ca un vindecător 
care face apel la tehnici magice, cât ca un terapeut de tip modern; câțiva clienți 
(sau pacienți) încearcă, de altfel, să explice eficiența metodelor lui într-o logică 
înainte de toate psihologică. Samanismul, și concepţia sa despre un om 
fundamental legat de toare forţele naturii, se pretează cu ușurință si la o 
refolosire ecologică. În mod mai general, toate religiozitätile mistico-ezoterice 
pot folosi — şi o fac — la reorientarea unui umanism perceput ca fiind prea antro- 
pocentric si nevrând să cunoască din om decât rațiunea. Adepții lor critică 
umanismul occidental actual care nu poate concepe natura, cosmosul decât în 
perspectiva stăpânirii lor de către om. Subliniind că religia înseamnă religare — a 
lega —, ei vor să stabilească o nouă alianţă între om și natură. Noul umanism 
la care aspiră ei s-ar ocupa si de dimensiunile afective si imaginative ale omului. 

Nebuloasa mistico-ezoterică nu poate fi deci concepută ca o recompunere 
cu adevărat religioasă a acestei religiozitäti schimbătoare si difuze care se dez- 
voltă întruna odată cu procesul continuu de pierdere a influenței de către marile 
instituții religioase. Ea poate să-l cristalizeze, dar corespunde la rându-i unei 
descompuneri a spiritului religios (sau, mai curând, a spiritului magico-religios, 
pentru că nu poate exista vreodată o religie lipsită de orice element magic) în 
favoarea „magicului pur și simplu“ tinzând spre parastiintific, a psihologicului, 
a unui umanism reinterpretat. 


DINCOLO DE SOCIETĂŢILE OCCIDENTALE 


Sincretismul sub toate aspectele 


Situaţia religioasă a țărilor occidentale nu poate fi comparată cu cea a țărilor 
neoccidentale decât cu mare prudență, într-atât similitudinile de suprafață 
ascund, cel mai adesea, o eterogenitate mult mai fundamentală. Și aceasta chiar 
în țări, precum Brazilia și statele din zona caraibiană, în care în sânul unor 
societăţi dominate categoric de catolicism se opun grupări sincretice si grupări 
fundamentaliste de origine protestantă. Pentru că aici aceste două tipuri de 
grupări nu pornesc dintr-o bipolarizare a scenei religioase între mișcări care 
refuză transformările cele mai recente ale modernităţii și mișcări care, dimpotrivă, 
sunt mai curând în consonantä cu aceste transformări. Situaţia este uneori chiar 
inversă celei din țările occidentale. Anumite grupări fundamentaliste, precum 
penticostalii — mișcare importată relativ recent —, permit o adaptare la mo- 
dernitate, prioritar, o formare în vederea responsabilizării personale?” Cât 
despre curentele sincretice, majoritatea reprezintă o afirmare religioasă 
tradițională (Macumba, Vodu $.a.).2 În țările în care fundamentaliștii reprezintă 
o mișcare autohtonă, oponentul principal este religia tradițională, „liniștită“, 
cea care impregneazä viaţa cotidiană: este cazul țărilor musulmane. 

Oricum, ţările neoccidentale nu au încetat a fi scena unei mari inventivitäti 
religioase care se traduce prin apariția constanta de noi religii, cel mai adesea 
sincretice. 


23. De acum înainte, în aceste țări se poate vedea curentul penticostal „ostil oricărui 
sincretism începând un război sfânt împotriva demonilor ascunși în religia africană si în 
Umbanda“; cf P. Sanchis, ,Syncrétisme et jeu des catégories. Ă propos du Brésil, du 
Portugal et du catholicisme", text inedit. 

24. Pentru o bună imagine a diversităţii noilor grupări din zona Mării Caraibilor, 
cf. L. Hurbon, „Les nouveaux mouvements religieux dans la Caraibe“, în L. Hurbon 


(ed.), Le Phénomène religieux dans la Caraibe, Montréal, Editura CIDIHCA, 1989. 


728 RELIGIILE LUMII 
Exemplul Japoniei 


Sincretismul se află în centrul activităţii religioase japoneze. Încă de la 
pătrunderea budismului în Japonia (secolul al VIII-lea), s-a produs o in- 
terpenetrare cu credinţele autohtone shint6. Astfel, în Japonia există o tradiţie 
de sincretism atât „savantă“ (divinitätile cultului national sunt considerate 
avataruri ale unor buddha care reprezintă „starea originară), cât și „populară“ 
(există un amalgam între acești buddha si divinitätile shinto, kami). Acest 
sincretism nu a fost decât puţin atacat de retragerea insulară și afirmarea 
superiorității unui sinză primitiv, eliberat de orice influență străină (secolele 
al XVII-lea-al XIX-lea). Cât despre diversele reînnoiri ale budismului care 
căutau să regăsească puritatea originară a acestuia, ele nu prea au evitat recursul 
la anumite credințe shintô. Pe fondul unei interpenetrări a budismului si a 
credinţei shinto, practicile fac deci în mod alternativ apel mai degrabă la shinto 
(pentru nașteri și căsătorii) sau la budism (pentru înmormântări). 

„Noile religii“ s-au dezvoltat fără încetare din epoca Meiji până în secolul 
al XIX-lea, în legătură cu urbanizarea rapidă și cu industrializarea care au dus 
la pierderea legăturilor si a practicilor comunitare. În această ţară, a celei mai 
avansate modernitäti tehnice, se numără nu mai puţin de trei sute de noi mișcări 
religioase care grupează aproximativ 15% din populație. Pentru a desemna 
noua înflorire care se afirmă din anii 70, se vorbeşte despre „noile religii noi“. 

Este cazul grupării Agonshu, care numără astăzi mai mult de 300 000 de 
membri. Ea este tipică pentru acele mișcări budiste care, dorind să regăsească 
budismul primitiv, se apropie înainte de toate de religia populară japoneză. 
Fiecare membru, îndeplinind un ritual în faţa copiei unei relicve a lui Buddha 
Sakyamuni, poate „calma“ furia strămoșilor (potrivit credinței comune a 
japonezilor, nenorocirile de pe pământ se datoresc intervenției nefaste a unor 
părinţi sau strămoși nemulțumiți că nu au profitat destul de această viață 
terestră și gelosi pe fericirea urmașilor). Practicarea ritualurilor permite și 
realizarea dorințelor de bunăstare în prezent. Agonshu integrează, de 
asemenea, teorii împrumutate din psihologia occidentală, în speță „gândirea 
pozitivă“, adică autosugestia, credință fundamentală pentru New Age: totul 
se poate ameliora dacă persoana reușește să se convingă de acest lucru. 

Exemplul Braziliei 


Brazilia este și ea bine-cunoscută ca pământ predilect pentru sincretisme, 
numite generic „afro-braziliene“, care asociază elemente africane, indiene, 
creştine, spiritiste. Această societate este, politic, independentă de la începutul 
secolului al XIX-lea (1822), dar rămâne modelată de trecutul ei de colonie. 
25, mai ales 


spiritismul francezului Allan Kardec, și a fost un tărâm primitor pentru 


Brazilia a importat catolicismul, dar si toate religiile europene 


religiile africane din cauza sclavilor africani deportați aici. În Brazilia se găsesc 
toate variantele de sincretism. În condomble-ul* traditional (care practic a 
dispărut, de altfel), nu avem de-a face cu un adevărat sincretism (implicând 
„fuziune“, iar nu pur si simplu cumul, aditionare de elemente religioase de 
origini diferite), ci mai degrabă cu un „sincretism de mască“, deoarece, pentru 
africanii adunaţi în confrerii, religia „albă“ nu a fost mult timp altceva decât 
masca unui cult ascuns ochilor europenilor: cultul sfinților catolici îl ascundea 
pe cel al orixa (cult al triburilor Yoruba). Astfel, adresându-se lui Iisus, 
Sfântului Gheorghe sau Sfântului Ioan Botezătorul, se rugau în realitate lui 
Oxala, Ogun (zeul războiului) sau lui Xango (zeul Tunetului). Ritualul esențial 
în condomble, sacrificarea animalelor, este cel al cultului african Yoruba, ca si 
limba liturgică, nago. Nu există nici spiritualizare rituală, nici referințe la 
comandamente propriu-zis etice, nici concepţia unei mântuiri în afara lumii. 
E vorba de un cult magic, cu experiența emoţională provocată de un contact 
direct cu spiritele prin trăirea transei. 

Această formă de condomble traditional nu mai există cu adevărat. Aproape 
pretutindeni avem de-a face cu grupări cu adevărat sincretice care se alătură 
sincretismelor mai vechi (Macumba, în special). Cu toate acestea, în timp ce 
religia propriu-zis africană dispărea total și baza de recrutare a celor mai 
tradiționale grupări se lärgea, a apărut, în anii'70, revendicare unei autenticitäti 
africane, tradusă mai ales prin afirmarea de filiaţii cu etnii africane. 

Forma cea mai realizată de sincretism este Umbanda, a cărei principală bază 
socială o constituie păturile mijlocii urbane de albi. Umbanda se vrea sinteza 
coerentă a diverselor religii care se înfruntă în Brazilia și, prin aceasta, expresia 
,brazilianitätii". Transa colectivă, aflată la baza Umbandei, împrumută ceva 
atât din condomble, prin experiența deposedării, cât și din cultele indiene, prin 


25. „Catehismul pozitivist“ al lui Auguste Comte a luat chiar o formă cu adevărat 
religioasă, a cărei importanţă e vizibilă chiar și în deviza („Ordine și progres“) care 
împodobește drapelul brazilian. 

* Cult adoptat de anumite comunități religioase care urmează credinţele și prac- 
ticile de origine africană (n. tr.). 

experienţa de încorporare a spiritelor naturii. Umbanda reia numeroase semne 
sacramentale catolice. Dar, mai mult decât din catolicism, ea împrumută din 
spiritism, cum ar fi din comunicarea cu spiritele morţilor, practică centrală a 
spiritismului. Sinteza umbandistă este datoare spiritismului și pentru con- 
ceptiile caracteristice religiilor etice ale mântuirii: ideea de progres spiritual (care 
se operează prin reîncarnări succesive), imperativul „milei“, o anumită idee 
despre „un motiv istoric“, despre „un proiect“ ce prezidează evoluţia spiritelor”. 


Exemplul Africii Negre 


În Africa Neagră, sincretismul nu s-a aflat cu adevărat în centrul cercetărilor 
consacrate noilor mișcări religioase care, până la începutul anilor ’80, au fost 
percepute mai ales în perspectiva crizelor coloniale și postcoloniale și a 
mişcărilor de eliberare. Interesul s-a îndreptat deci mai mult spre mișcările 
mesianice, mișcări reunite în jurul unei personalități harismatice care se 
declara profet sau mesia și care anunţa venirea timpurilor noi. Aceste mișcări 
se caracterizează, în general, prin lupta împotriva practicilor de vrăjitorie si 
împotriva fetisurilor și propun, mai mult sau mai putin, o reformă morală. 
Astfel, încă din secolul al XVII-lea, mișcarea lui Kimpa Vita („dona Beatrice“), 
africanizând creștinismul, anunța restaurarea vechiului regat Congo si o eră 
de bogății materiale si spirituale. 

Cea mai importantă dintre mișcările mesianice, kimbanguismul, este, de 
asemenea, originară din Congo. Aceasta își datorează numele fondatorului 
său, Simon Kimbangu (1889-1951) si reia un întreg ansamblu de credințe si 
de practici creștine, mai exact baptiste, acordând astfel mare atenție Bibliei. 
Simon Kimbangu, taumaturg, își desemnase satul natal, Nkamba, drept „Noul 
Ierusalim“ (devenit repede un important centru de pelerinaj). Şi-a ridicat 
poporul la statutul de „popor ales“ și a devenit martir după arestarea sa, în 
septembrie 1921. Mişcarea sa a căpătat o semnificație politică, „salvatorul“ 
devenind și un rege care arată drumul spre independență. 

Paralel, apăreau temele apocaliptice ale kimbanguismului, anunțând 
distrugerea ordinului colonial alb și afirmarea unei țări eliberate, drepte, 
bogate. Ca în majoritatea mișcărilor mesianice africane, tradiţia religioasă 
autohtonă se afirmă în cultul strămoșilor, centralitatea practicilor de vindecare, 
experiența unui contact direct cu Dumnezeu (sau cu spiritele) prin diverse 
tehnici, în primul rând transa. Kimbanguismul a ieșit din clandestinitate prin 
1957. El numără, în prezent, mai mult de trei milioane de membri si a devenit 
una dintre rețelele pe care şeful statului zairez, Mobutu, şi-a întemeiat puterea. 


26. Potrivit termenilor lui Roberto Motta. 

Astfel de mișcări, incontestabil sincretice, nu au fost, multă vreme, con- 
cepute sub categoria sincretismului. Analiştii, sensibili la dinamismul 
socio-politic pe care îl manifestă mișcările mesianice, aveau tendinţa de a le 


opune „simplelor sincretisme“27, 


Despre mondializarea anumitor tendințe religioase 


Schimburile religioase s-au mondializat: numeroase mișcări religioase 
noi care au apărut din 1970 încoace au o extindere planetară. Noile mișcări 
religioase orientale cunoscute în Occident sunt prezente adesea și în America 
de Sud, și în Africa. Reţele New Age, la fel de eclectice ca în Occident, se 
regăsesc în aproape toate marile orașe ale planetei, îndeosebi în America 
Latină. Umbanda, atât de specific totuși Braziliei, s-a răspândit în mai multe 
ţări occidentale si, de patru sau cinci ani, în Franța și în Elveţia. 

Apărând mai întâi în continuarea culturilor religioase ale contextelor în 
care se dezvoltă, noile mișcări religioase din țările neoccidentale constituie, 
de asemenea, aproape mereu, o aclimatizare culturală la anumite valori 
occidentale, cum ar fi individualismul și universalismul. Este ceea ce 
subliniază L. Hourmant în analiza făcută noilor mișcări religioase japoneze. 
Societatea japoneză era marcată într-o asemenea măsură de presiunea 
relaţiilor comunitare asupra individului, încât cuvântul japonez care desem- 
nează libertatea a avut multă vreme o conotaţie profund negativă: libertatea 
nu era decât libertatea de a face cum te taie capul, deci o sursă de dezordine 
și nu expresia unei alegeri interioare suverane. 

Astăzi, modernizarea și urbanizarea societăţii fac inevitabilă asumarea 
unui anumit grad de autonomie a alegerilor. O mișcare precum Soka Gakkai, 
de exemplu, vrea să contrabalanseze un comunitarism apreciat drept excesiv. 
Această mișcare, ca și Agonshu și multe altele noi, asigură o legitimitate 
exprimării de dorințe personale afirmând că fiecare trebuie să-și găsească 
drumul pentru a realiza starea-de-buddha, că fiecare trebuie să mărească 
investiţia personală a credinţei sale și să-și gireze personal obiectivele de viață. 
Delimitându-se astfel, cât de cât, de imbricarea tradițională foarte strânsă a 
religiei cu cultura niponă, multe dintre noile mișcări religioase afirmă o 
anumită universalitate a concepțiilor lor.25 


27. Este vorba despre termenii folosiți de G. Balandier atunci când opune exemplul 
„Fang — creatori de sincretisme — cu Bwiti şi inovațiile religioase derivare“ celui al 
„Bakongo, animatori ai unor mișcări mesianice“. 

28. Este tocmai cazul lui Soka Gakkai. Aceste idei, ca și cele precedente despre 
grupul Agonshu, sunt extrase dintr-un curs (inedit) al lui L. Hourmant despre religiile 
japoneze. 

Un punct comun al tuturor acestor mișcări religioase, occidentale și 
neoccidentale, începând cu anii '70, este importanţa acordată cotidianului, 
adică problemei vindecării și sănătăţii. Această preocupare a devenit cu atât mai 
importantă cu cât, pretutindeni, problema politică, protestele socio-religioase 
de tip utopic și mesianic, se află, dimpotrivă, într-o eclipsă accentuată. 

Prezenţa acelorași mișcări religioase noi în toate țările, occidentale sau nu, 
existența unor preocupări comune tuturor noilor forme de religie nu înseamnă 
similitudinea situațiilor religioase. Apariția de noi grupări reprezintă un fenomen 
de mare amploare în toate țările neoccidentale, în timp ce ele nu constituie 
decât un fenomen minoritar în țările occidentale. Aici avem mai ales de-a face 
cu rețele despărțite de frontiere laxe, adaptate cercetării — predominantă —, cu 
structuri personalizate „ă la carte“ care lucrează, după cum s-a văzut, la o 
descompunere a religiosului. Nimic din toate acestea nu se manifestă în practica 
pluriapartenentei, aşa cum apare ea frecvent în Brazilia sau în Japonia, unde 
multiplicitatea religiilor aflate în concurență semnalează caracterul inevitabil al 
sacrului, în timp ce, de altfel, contribuie și la revitalizarea sa. 

În societăţile occidentale, descompunerea elementului religios este forma 
actuală majoră a procesului continuu de secularizare care s-a realizat mai întâi 
printr-o repunere în discuţie a religiei și prin „adaptarea“ sa față de diferitele 
forme de gândire care distrug farmecul lumii (în mod deosebit gândirea 
ştiinţifică) si față de idealurile de autonomie socială și personală. Acest proces 
de descompunere trebuie pus foarte direct în legătură cu o situaţie socială 
aparent paradoxală. Ideea de adevăr, în sensul de adevăr global și absolut, s-a 
năruit: marile sisteme ideologice care pretindeau că dețin adevărul lumii și 
sensul istoriei sunt de acum înainte considerate „mari povești“, „religii seculare“; 
ideea că știința ar putea ajunge, cel puţin în mod asimptotic, la adevărul lumii 
pare să aparțină scientismului celui mai tocit. În același timp, se observă 
certitudinea, aproape consensuală, că sensul vieții este fericirea individuală si 
că fiecare trebuie să folosească toate mijloacele de care dispune pentru a ajunge 
la această fericire. În același scop, religia poate, în diferite moduri, să constituie 
o resursă foarte utilă. 

Este oare această situaţie ideologică structurală, consubstantialä procesului 
de dezvoltare a modernităţii sau conjuncturală? Problema rămâne, pentru 
noi, deschisă. Este sigur că de 50 de ani s-au succedat diverse evenimente care 
au minat marile sisteme ideologice care se doreau bazate pe rațiune si care 
dezvoltau ideea de progres natural al omului și idealul unei fericiri colective: 
Shoah, eşecul revoltelor studențești de la răscrucea anilor '60-'70, criza 
economică, deziluzia în ceea ce priveşte ideologiile comuniste, căderea zidului 
Berlinului și a regimurilor din Est, sărăcirea mereu crescândă a Lumii a Treia... 

Toate acestea nu înseamnă că ideea de adevăr global trebuie să fie condamnată 
definitiv din punct de vedere social, în favoarea adevărurilor parţiale și relative. 
Nu înseamnă nici că ideea mântuirii colective, parte a imaginarului occidental, 
trebuie să fie definitiv abandonată. Rămân posibile reactivări de amploare. 
Forma actuală a procesului continuu de ştergere a religiilor ar putea fi afectată, 
dar nu și ştergerea, care este un proces înscris într-o lungă durată. 

MESAJ 


Masa rotundă care se încheie aici ar dori să-i invite pe cititori să tragă ei înșiși con- 
cluziile expunerilor bogate si dense care le-au fost prezentate. La încheierea lucrărilor, 
moderatorul dezbaterilor trebuie să fie modest. Se aşteaptă totuși din partea lui un cuvânt 
care să dea o deschidere spre viitor. M-as aventura deci s-o fac, dar mai curând pentru 
a formula dorinţe decât pentru a prezice ce va fi religia de mâine. Futurologia, într-adevăr, 
are obiceiul de a se înșela. Cine ar putea enunta, în mod serios, astăzi ce vor deveni peste 
un sfert de secol, pe de o parte, integrismele virulente, pe de altă parte, spiritul religios 
„difuz“ care îi șochează pe toţi observatorii contemporani? 

Prima mea dorință vizează o armonie crescândă între știință și religie. Prima renunță 
din ce în ce mai mult să aibă ultimul cuvânt și să epuizeze profunzimea insondabilă a 
omului și a Universului. Câmpul investigaţiilor sale rămâne, cu toate acestea, imens; 
descoperirile sale din ultimii trei sute de ani ne-au schimbat viaţa cotidiană și impun 
respect. Ştiinţa și religia reprezintă deci cele două mari deschideri asupra misterului care 
ne înconjoară. De ce s-ar afla în concurență? Şi de ce nu ar fi demersul științific primul 
pas către rugăciune? 

Cea de-a doua dorință a mea decurge din prima. Religia (din latinescul religare, „a 
lega“) este legătura omului cu sacrul, legătura care îl împiedică să se simtă pierdut în 
mijlocul unei lumi pe care nu o va stăpâni niciodată complet. Trebuie deci să dorim ca 
această criză de agnosticism prin care trece, în prezent, civilizația occidentală să se încheie 
cât mai repede, cu o autentică înnoire religioasă care ne va smulge din solitudinea noastră. 
Cu siguranţă, știința ne introduce deja în „logica visului“. Dar, dincolo de aceasta, avem 
nevoie să participăm cu toată ființa noastră la viața secretă a lumii și să ne simțim legaţi 
de armonia Universului. Trebuie să descoperim în noi înșine frumusețea ordinii cosmice 
pentru a nu ne replia asupra egoismului insensibil al unei filozofii care neagă sensul vieții. 
Ceea ce are importanţă în dimensiunea spaţială are importanţă și în dimensiunea 
temporală. Pentru occidentali este important ca, asemenea fraților lor din Asia si din 
Africa, să regăsească cultul morţilor, prin care omul, la începutul istoriei sale, și-a 
manifestat ireductibila-i originalitate. 

O a treia și ultimă speranță: ca necesara revendicare a identității marilor religii ale lumii 
să se asocieze cu primirea si cu înțelegerea bogățiilor celorlalte; altfel spus, ca afirmarea 
religioasă să fie legată de virtutea tolerantei. E oare formularea unei astfel de dorințe un 
vis nebun? Oamenii timpului nostru așteaptă ca religia să-i învețe compasiunea. Or, 

compasiunea include, în mod necesar, dragostea de aproapele, mai ales când acesta nu ne 
seamănă. În Tibet, se povestește fabula următoare: „Într-o zi, am văzut ceva mișcându-se 
în depărtare. Am crezut că era un animal. M-am apropiat și mi-am dat seama că era un 


om. S-a apropiat și el și am văzut că era fratele meu.“ 
J.D. 


Perspectivei unificatoare din care este abordat fenomenul religios 
de Mircea Eliade, de pildă, Jean Delumeau (coordonatorul si edi- 
torul acestui volum colectiv) i-a preferat multiplicitatea punctelor 
de vedere exprimate de diverși universitari sau cercetători de marcă 
asupra propriei lor credințe. Sunt reprezentate astfel toate marile 
religii ale omenirii: creștinismul (catolic, protestant, ortodox), 
iudaismul, islamismul, hinduismul, budismul, daoismul și con- 
fucianismul, şintoismul, religiile Africii Negre, într-o dezbatere 
asupra patrimoniului spiritual al umanităţii. În cadrul acestei dez- 
bateri, care nu are loc fatä-n față, ci prin alăturarea vocilor în spaţiul 
virtual format din paginile cărții, participanţii își asumă miza difi- 
cilă de a caracteriza spiritul fiecărei religii. De aceea, departe de a fi 
neutre, poziţiile lor sunt impregnate de trăirile religioase specifice, 
implicând adesea vederi contradictorii, deși expuse în spiritul unei 
perfecte tolerante. 

În contextul lumii contemporane, dominată de tendinţe nebu- 
loase si de orientarea tot mai vădită spre ezoterism, beneficiem, 
prin sträduinta lui Jean Delumeau, de o pledoarie pentru înțele- 
gerea reciprocă a credincioșilor, bazată pe cunoașterea și recunoaș- 
terea diversităţii „faptului religios“. 


„Pelerinajele, procesiunile, lumina lumânărilor, postul şi rugă- 
ciunea, dar și cântecele și sărbătorile depășesc și transcend toate 
credințele. Omul are nevoie de rituri; aceste liturghii îi permit să 
pătrundă în spaţiul sacrului, care se va afla întotdeauna dincolo de 
spaţiul închis al științei. Spaţiul sacrului este locul unde omul se 
descoperă mai mare decât este si unde găsește atât ordinea uni- 
versală, cât și raţiuni de a trăi. Diferitele religii ale lumii, fiecare în 
limbajul ei, exaltă înțelepciunea și înțelegerea, sinceritatea și ome- 
nia, sfintenia și umilința — valori comune preţioase a căror dispariție 


n-ar dori-o nimeni.“ 
JEAN DELUMEAU 

